
PRAEFATIUNCULA
4. Gratuito, ut alibi dixi, homo elevatus fuit a Deo ad ordinem supematuralem, ut finem aeternae gloriae adipisceretur. Ordinem supernaturalcm praecipue constituunt gratia sanctificans et, quae ipsam co­
mitantur, virtutes, dona et auxilia divina.
Nemo est, ut puto, ex theologiae tyronibus, qui gratiae praestan­
tiam hujusque tractatus momentum vel ignoret vel contemnat. «Gratia
< nim, ajunt Salmanticenses, pauperes locupletat, caecutientes illuminat,
inermes armat, idiotas instruit, timidos roborat, et cunctos ad magna
quaeque, vires artesque superantia, sollicitat ac perducit» 1. Gratia
revera homines perficit, Deo gratos reddit, et ad caelestem beatitudinem
conducit.
Quare diligenter exponenda sunt in hoc tractatu et sedulo discu­
tienda ea omnia, quae circa gratiam Dei versantur.
Veterem ordinem sequutus hunc tractatum et alium de virtutibus
theologicis praeposui tractatui de Verbo incarnato, quia notiones, quae
hic traduntur, necessariae sunt ad intelligendas quaestiones, quae tum
tu ( hristologia, tum in Soteriologia, tum etiam in Mariologia discu­
tiuntur 1
2.

1 De gratia Dei, prooem.
2 Kecentiorcs quidam theologi ita veterum ordinem invertunt, ut prius de
■ .irnatione Verbi, et deinde de gratia et virtutibus theologicis disserant, sed non
• iint imitandi.

SECTIO I

DE GRATIA DEI IN GENERE
QUAESTIO 1
DE NOTIONE ET DIVISIONI BL’S GRATIAE

ARTICULUS I
QUID SIT GRATIA DEI IN GENERE

5. I. Ratio nominis. Vox gratia multipliciter in sacris profanisque
litteris usurpari solet. Tres ejus acceptiones refert Angelicus his verbis:
«Secundum communem modum loquendi tripliciter gratia accipi con­
suevit. Uno modo pro dilectione alicujus, sicut consuevimus dicere, quod
iste miles habet gratiam regis, id est, rex habet eum gratum. Secundo
sumitur pro aliquo dono gratis dato, sicut consuevimus dicere: hanc graliam facio tibi. Tertio modo sumitur pro recompensatione beneficii gratis
dati, secundum quod dicimur agere gratias beneficiorum. Quorum trium
.■eundum dependet ex primo; ex amore enim, quo aliquis habet alium
■ ratum, procedit, quod aliquid ei gratis impendat; ex secundo autem
procedit tertium, quia ex beneficiis gratis exhibitis gratiarum actio con­
surgit» \
Sumimus hic gratiam in secunda acceptione pro aliquo dono gratis a
I )eo nobis collato.
6. II. Donum naturale et supernaturale. Dona, quae nobis caeli­
tus conferuntur, alia sunt naturalia, ut vita, salus, divitiae, etc., alia
.upernaturalia, ut participatio divinae naturae, fides, spes et caritas,
.diaque dona, quae naturae creatae vires superant.
Dona naturalia non semel vocantur gratia a SS. Patribus et theolo■ i in sensu quodam lato, quatenus gratia significat omne quod gratuito
i...His collatum est. Sic S. Augustinus loquitur: «Etsi enim qiiadam non
improbanda ratione dicitur gratia Dei, qua creati sumus, ut non nihil
i . imis; nec ita essemus aliquid, ut cadaver, quod non vivit, aut arbor,
.piae non sentit, aut pecus, quod non intelligit, sed homines, qui et
. emus, et viveremus, et sentiremus, et intelligeremus, et de hoc tanto
1 1 11, <|. lio, a. i. Venustas etiam seu pulchritudo et elegantia sermonis
u pe dicuntur gratia.

beneficio Creatori nostro gratias agere valeamus: unde merito et ista
gratia dici potest, quia non praecedentium aliquorum bonorum operum
meritis, sed gratuita Dei bonitate donata est»
Usu tamen biblico et ecclesiastico in theologia recepto, gratia solum
significat donum supematurale naturae rationali gratis a Deo conces­
sum in ordine ad vitam aeternam consequendam.
Hinc S. Augustinus loco citato ita prosequitur: «Alia est tamen, qua
praedestinati vocamur, justificamur, glorificamur, ut dicere possimus:
Si Deus pro nobis, quis contra nos? Rom., 8, 32... De hac gratia quaestio
vertebatur, quando ab iis, quos Pelagius graviter offendebat atque tur­
babat, dicebatur ci, quod eam suis disputationibus oppugnaret... Hanc
apostolica doctrina gratiam non immerito isto nomine appellat, qua sal­
vamur et justificamur ex fide Christi» 123.
Natura autem rationalis et ea. quae ipsi debentur, quamvis a Deo
collata fuerint, non habent rationem gratiae, quia gratia supponit natu­
ram, et, quae ipsi debentur, perfectiones 8.
7. III. Definitio gratiae. Gratia rigorose accepta, de qua locuturi
sumus, definitur: Donum seu beneficium supematurale creaturae rationali
gratis a Deo collatum in ordine ad vitam aeternam. «Sub nomine gratiae...
ajunt Sabnanticenses, ea dumtaxat intelligenda relinquuntur, quae im­
portant aliquod gratuitum Dei donum et beneficium superans ordinem,
institutionem et exigentiam naturae, proindeque non illi debitum, sed
gratis et ex speciali Dei benevolentia exhibitum» 4.
Dicitur 1) Donum seu beneficium, ut salvetur propria ratio gratiae,
quae consistit in dono.
2) Supematurale, id est, quod excedit totum ordinem naturae sive
quoad substantiam sive quoad modum, vel saltem quod superat exi­
gentias naturae, cui confertur, et dicitur praeternaturale. Donum super­
natural quoad substantiam est absolute et simpliciter gratia; et dona
supernaturalia quoad modum et praeternaturalia dicuntur gratia, non
absolute et simpliciter, sed quantum ad modum et secundum quid.
3) Creaturae rationali a Deo collatum, quo significantur auctor et
subjectum gratiae, Deus scilicet et creatura rationalis.
4) Gratis, id est, sine ullo praecedenti merito vel exigentia colla­
tum, quia, ut ait Apostolus: Si autem gratia, jam non ex operibus, alioquin gratia jam non est gratia 5.
5) In ordine ad vitam aeternam, ut innuatur gratiam eo fine nobis
conferri, ut finem beatitudinis aeternae adipiscamur.

1 Ep. ad Innocentium I, n. 7: ML 33, 767.
2 Ep. ad Innocentium I, nn. 7-8; MI. 33, 767 sqq.
3 Cfr. Suarez, De gratia, Prolog. j, c. 2, n 4.
'■ De gratia, disp. 1, n. 6.
5 Rom., ii, 6.

ARTICULUS II
DE DIVISIONIBUS GRATIAE

8. Sicut hominum phires sunt necessitates in vita spirituali, ita
etiam gratia, quae nobis a Deo datur ad vitam aeternam consequendam,
est multiplex juxta diversitatem auxiliorum.
1) Una est increata alia creata. Gratia increata, quatenus importat
donum a Deo creaturae rationali datum, est imprimis ipsa essentia di­
vina, cui juxta Angelicum competit dari deinde tres personae SS. Tri­
nitatis juxta illud Joannis: Ad eum veniemus et mansionem apud eum
faciemus2', ac tandem singulae personae, praesertim Filius et Spiritus
Sanctus, de quibus dicitur: Sic enim Deus dilexit mundum, ut Filium
suum Unigenitum daret 3. Et: Caritas Dei diffusa est in cordibus nostris
per Spiritum Sanctum, qui datus est nobis 4. Gratia creata est quodlibet
donum supematurale a Deo creaturae rationali collatum in ordine ad
•alutem aeternam consequendam, ut sunt auxilia quamplurima nobis
in hac vita concessa.
Gratia creata, de qua loquimur, potest esse:
2) Gratia Dei et Christi. Gratia Dei dicitur, quae confertur a Deo
independènter a meritis Christi, ut gratia sanctificans angelorum et
primi hominis in statu innocentiae5. Gratia Christi est, quae confertur
intuitu meritorum Christi Servatoris, ut omnes gratiae concessae homi­
nibus post Adami lapsum.
3) Gratia gratum faciens et gratis data. Gratia gratum faciens est,
qua homo sanctificatur vel Deo conjungitur °. Gratia gratis data est,
qua homo saluti alterius cooperatur. Prima datur ad sanctificationem
propriam, altera ad utilitatem et salutem aliorum.
Gratiae gratis datae numerantur novem ab Apostolo his verbis: Alii
.midem per Spiritum datur sermo sapientiae: alii autem sermo scientiae secun■ eumdem Spiritum; alteri fides in eodem Spiritu; alii gratia sanitatum in
■■ n i Spiritu; alii operatio virtutum, alii prophetia, alii discretio spirituum, alii
liera linguarum, alii interpretatio sermonum '.
Hujus numeri rationem dilucide exponit Angelicus dicens: «Gratia gradata illa sub se continet, quibus homo indiget ad hoc quod alterum in­
it nat in rebus divinis, quae sunt supra rationem. Ad hoc autem tria requiI nlur: primo quidem, quod homo sit sortitus plenitudinem cognitionis divi­
natum, ut ex hoc instruere alios possit; secundo, ut possit confirmare vel
I i. .bare ea, quae dicit; alias non esset efficax ejus doctrina; tertio, ut ea quae
■ < ipit, possit convenienter auditoribus proferre».
a hiantum igitur ad primum tria sunt necessaria, sicut etiam apparet in

I

tn I Sent., dist. i8, a. 1.
Joan., 14, 23.
Joan., 3, 16.
Rom., 5, 5.
Cfr. D<! 1'erbo incarnato, q. 8, a. 3.
" Dicitur gratum faciens, quia hominem, cui confertur, facit Deo dispositive

'
«
1
•

. 1 i i 1. paratorie gratum, si sit actualis, et formaliter gratum, si sit habitualis.
’ / Cor., 12, 8 sqq.

magisterio humano. Oportet enim quod, qui debet alium instruere in aliqua
scientia, primo quidem ut principia illius scientiae sint ei certissima; et
quantum ad hoc ponitur fides, quae est certitudo de rebus invisibilibus,
iiuae aippoiiuiit ur ut principia in catholica doctrina. Secundo oportet quod
doctor recte se habeat, circa principales conclusiones scientiae, et sic ponitur
sermo sapientiae, quae est cognitio divinorum. Tertio oportet, ut etiam abun­
det exemplis et cognitione effectuum, per quos interdum oportet manife­
stare causas; et quantum ad hoc ponitur sermo sciendae, quae est cognitio
rerum humanarum; quia invisibilia Dei per ea, quae facta sunt, intellecta
conspiciuntur. Rom., i, 20.
«Confirmatio autem in his, quae subduntur rationi, est per argumenta;
in his autem, quae sunt supra rationem divinitus revelata, confirmatio est
per ea, quae sunt divinae virtuti propria; et hoc dupliciter: uno quidem
modo, ut doctor sacrae doctrinae faciat, quae solus Deus facere potest in
operibus miraculosis, sive sint ad salutem corporum, et quantum ad hoc
ponitur gratia sanitatum: sive ordinentur ad solam divinae potestatis mani­
festationem, sicut quod sol stet aut tenebrescat, quod mare dividatur; et
quantum ad hoc ponitur operatio virtutum. Secundo, ut possit manifestare
ea, quae solius Dei est scire, et haec sunt contingentia futura, et quantum
ad hoc ponitur prophetia; et etiam occulta cordium, et quantum ad hoc
ponitur discredo spirituum.
«Facultas autem pronuntiandi potest attendi vel quantum ad idioma,
in quo aliquis possit intelligi, et secundum hoc ponuntur genera linguarum;
yel quantum ad sensum eorum, quae sunt proferenda, et quantum ad hoc
ponitur interpretatio sermonum»
S. Bellarmimis, Suarez, et alii 12, praeter novem gratias gratis datas, quas
ex Apostolo retuli, alias, ut munus docendi, gubernandi atque ministrandi,
characterem ordinis, jurisdictionem in foro interno, etc., ponunt, sed, ut
rcor, minus recte. Gratiae siquidem gratis datae conferuntur homini, ut
«alterum instruat in relitis divinis, quae sunt supra rationem» 3, et ad hoc
sufficiunt novem gratiae numeratae. Quae autem ultra hunc numerum
referuntur a S. Bellarmino, non sunt proprie gratiae sed ministeria, quibus
personae in dignitate constitutae exercent suorum munerum actus.

4) Actualis et habitualis seu sanctificans. Gratia actualis est, quae
aliquem disponit vel movet per modum qualitatis fluidae et transeuntis
ad aliquid agendum vel recipiendum in ordine ad vitam aeternam. Com­
plectitur omnes habitus, dispositiones, motiones, illustrationes, etc., quae
transeunter movent hominem ad Operandum in ordine supernatural!.
Gratia habitualis, quae plerumque sanctificans et gratum faciens 4 nun­
cupatur, est quaedam forma accidentalis permanentor recepta in anima,
qua homo fit Deo gratus.

1 I-II, q. in, a. 4.
S. Bellarminus, De gratia et libero arb., lib. 1, c. 10; et Suarez, De gratia, Pro­

2

log. 3, c. 5, n. 64 sqq.
3 S. Thomas, I-II, q. 111, a. 4.
1 Ut superius innuimus, gratia gratum faciens potest esse actualis vel habi­
tualis, sed in usu theologico saepius usurpatur pro gratia habituali seu sancti­
ficante.

ARTICULUS III
ERRORES CIRCA GRATIAM DEI
9. Circa gratiam Dei alii per defectum, alii per excessum erraverunt.
10. I. Errores per defectum. 1) Ethnici generatim, cum notionem
revelationis primitivae jam olim corruperint vel etiam penitus amiserint,
plerumque erraverunt circa naturam ct necessitatem gratiae Dei. Unde Tul­
lius in persona Cottae academici ajebat: «Virtute recte gloriamur. Quod non
contingeret, si id donum a Deo, non a nobis, haberemus... Num quis, quod
bonus vir esset, gratias diis egit unquam?» *. Et S. Augustinus: «Philosophi
hujus mundi... vehementer egerunt, ut putarentur vel putarent sibi beatam
vitam virtute propriae voluntatis efficere» 12.
2) Judaei quoque gratiam Christi penitus negant, et gratiam Dei Crea­
toris parvipendunt 34*. De his loquens ait S. Augustinus: «Per legem quippe
et illi justificari se arbitrantur, sufficiente sibi ad eam custodiendam libero
arbitrio»
3) Pelagiani eo gravius circa hoc erraverunt, quo magis tenebantur
Ecclesiae dogmata admittere ac profiteri.
Horum magister fuit Pelagius, in Britannia majori ad fines Scotiae na­
tus ac professione monachus. Nescimus, an fuerit presbyter. Cum acuto in­
genio non careret, ct virtutis specimen daret, visus est aliquando sapientiae
sanctitatisque fama florere, sed Origenis, Rufini et Theodori Mopsuesteni
doctrinis plus aequo imbutus, sanctitati simul ac scientiae valedixit, et
errores plurimos spargere coepit.
Caelestium jurisconsultum sibi adseivit Romae in socium, quocum primo
in Siciliam, deinde perrexit in Africam. Relicto Caelestio in Africa, petiit
Palaestinam 67
.
Pelagius in Palaestina et Caelestius in Africa docuerunt:
a) Primum hominem a Deo creatum fuisse mortalem.
b) Peccatum Adami ad posteros nullatenus transiisse.
c) Concupiscentiam et mortem esse homini conditionem naturalem.
d) Hominem posse ad primam gratiam propriis viribus pervenire, in
aque progredi, ac tandem vitam aeternam consequi.
Pelagius a catholicis exagitatus suam sententiam circa necessitatem graI iae saepe modificavit. Possunt tres ejus phases considerari.
a) In priina periodo docuit gratiam Dei nullatenus esse necessariam ad
lecte vivendum vitamque aeternam adipiscendam, sed ad hoc sufficere libennn arbitrium. «Nec ultra ejus (Dei) indigemus auxilio, ne, si indiguerimus,
liberum frangatur arbitrium» °. Imo ipsum liberum arbitrium aliaque natu­
ralia Dei beneficia, quae nullo hominis praecedenti merito collata sunt,
dicebat esse gratiam ’.
b) In secunda periodo ultra liberum arbitrium et beneficia naturalia
Imisit gratiam externam, qua intelligebat legem, doctrinam, atque exem­
pla Christi.
c) In tertia periodo gratiam interiorem certe admisit. Sed quid Pela■nis intellexerit per gratiam interiorem disputant theologi. Phires cum Sua-

1 De natura deorum, lib. 3, c. 36, n. 87.
8 Ep. 186, n. 37; ML 33, 830.
3 Cfr. Suarez, De gratia, Proleg. 5, c. 1.
4 Ep. 177, n. 14; ML 33, 770.
'· Scripsit Expositiones in epistolas S. Pauli; Librum jidei ad Innocentium I; De
:<m: De libero arbitrio (quatuor libros); Capitula S. Eclogae; Epistolas. Cfr. Her«nnrOther, Hist, de Ia Igl., seg. periodo, c. 2, § 8, n. 107.
" Apud S. Hieronymum, ep. 132, n. 5; ML 22, 1153.
7 Cfr S. Augustinus, De haeresibus, hacr 88; ML 42, 48.

rez 1 affirmant Pelagium nonnisi voce admisisse concursum Dei simultaneum, gratiam sanctificantem, gratias interiores excitantes, et auxilia effi­
cacia. Sed alii plures, praesertim thomistae, dicunt Pelagium in sua ultima
evolutione posuisse in homine concursum Dei simultancum, gratiam sancti­
ficantem, et gratias interiores excitantes, non vero auxilia Dei efficacia. Has
tamen non necessarias sed utiles esse, neque gratuito sed pro merito dari
hominibus contendebat s.
Pelagium sequuti sunt Caelestius in Africa, Julianus episcopus eclanensis in Campania, atque Anianus diaconus cenetensis in Italia ac Aegypto.
Contra hunc errorem strenue dimicarunt viri doctissimi Paulinus, dia­
conus mediolanensis, Orosius, presbyter hispanus, S. Hieronymus, S. Augu­
stinus et alii 123.
Errores pelagianorum proscripti fuere a Concilio Milevitand II (a. 416),
quod approbavit Innocentius 1, et a Concilio Carthaginensi plenario (a. 418),
quod Zosimus Papa per epistolam, quae tractoria appellatur, solemniter
confirmavit. Hac occasione scripsit S. Augustinus illud celebre effatum:
clude (Horna) etiam rescripta venerunt. Causa finita est; utinam aliquando
finiatur error»4*
.
4) Semipelagiani, ut ipsa vox innuit, affines fuerunt pelagianis. Non
recte intelligentes necessitatem et efficaciam gratiae, scandalizati sunt de
praedicationibus S. Augustini, et nimis accesserunt Pelagio.
Doctrinam semipelagianorum his verbis exposuit S. Augustinus: «Solum
initium fidei, et usque in finem perseverantiam sic in nostra constituunt
potestate, ut Dei dona esse non putent, neque ad haec habenda atque reti­
nenda Deum operari nostras cogitationes et voluntates, caetera vero ipsum
dare concedunt, cum ab illo impetrantur credentes fide» °.
Unde semipelagiani admittebant hominem lapsum esse quidem debilio­
rem quam in statu naturae integrae, et sic opera virtutum exerceri ab ho­
mine sano vel gratia adjuto, sed volebant hominem infirmum posse per libe­
rum arbitrium sine gratia desiderare, petere, precari, atque ideo hominem
lapsum posse viribus naturae a) meren de congruo gratiam necessariam ad
opera virtutum; b) producere initium fidei, id est, pium credulitatis affectum;
c) perseverare usque in finem.
Haec haeresis initium habuit apud monachos adrumetenses in Byzacena
Africae provincia sub duce Floro. Sed pacatis opera S. Augustini mona­
chis Africae, vehementius ignis exarsit in Gallia opera Cassiani abbatis
S. Victoris prope Massiliam 8*10
, Fausti rhegiensis episcopi7, Gennadii presby­
teri massiliensis 8, et Vincentii Lirinensis 8.
Semipelagianismus damnatus est in Concilio Arausicano II (a. 529), con­
firmato a Bonifacio 11 ,0.
5) Rationalistae hodierni, qui ordinem supernaturalem penitus negant,
omnibus sunt audaciores. Juxta eos nulla indiget homo gratia. Ipse sibi
sufficit, et jugi rationis progressu perfectionem et finem a natura praefixum
valet attingere.

1 Proleg. 5, c. 2 sqq.; et De auxiliis, lib. 3, e. 5 sqq.
2 CIr. Goudin, De gratia, q. I, a. I, § 3.
3 Paulinus, Adv. Caelestium: .ML· 20, 711 sqq.; Orosius, Apologia contra Pe­
lagium: ML 31, 1173 sqq.; S. Hieronymus, ep. 132 ad Ctesiphontem; MI. 22, 1147;
Dial. adv. Pelagium: MI. 23, 517 sqq ; S. Augustinus, De peccat, merit, et remiss.;
MI. 44, 109; De spiritu et littera; ML 44, 199; De natura et gratia; ML 44, 247; De
perfectione justitiae hominis; MI. 44, 291; De gestis Pelagii; ML 44, 319.
4 Serm. 131. c. 10; ML 38, 734.
3 De dono persev., c. 17, n. 42; ML 45, 1019.
° Hic Cassianus fuit auctor Collationum 24 (ML 49, 477 sqq ). Collatio­
ne XIII indigitavit haeresim semipelagianam.
7 Cfr. ML 58, 775 sqq.
8 Cfr. MI. 58. 979 sqq.
° Cfr. Bardonhowor, Patrologia (hispanice V.), § 96.
10 Cfr. Donz-Bannw., I74 sqq.

Damnati sunt a Pio IX 1 et Leone XI11 1
2.
11. II. Errores per excessum. Alii sunt errores, qui plus aequo gra­
tiae concedunt.
il Praedestinaliani, auctoribus Gotteschalco, monacho saeculi ix; Bradwardino, professore oxoniensi; Joanne Hus, professore pragensi; et Wicleffo,
parocho luterworthcnsi in Anglia, exaggerabant doctrinam S. Augustini, et
dicebant: a) libertatem hominis per peccatum penitus disparuisse; b) ho­
mines ad gratiam et peccatum, ad salutem et perditionem, a Deo praedesti­
nari, ac propterea hominum actiones bonas çt malas fatali necessitate ab
aeterno esse determinatas 34
.
2) Protestantes seu Reformatores sacculi xvi erraverunt circa gratiam
actualem et circa justificationem.
Circa gratiam actualem dixerunt: a) Justitiam originalem fuisse homini
essentialem, sicut essentialis est ei voluntas ■*; et amissa per peccatum justi­
tia originali, naturam hominis fuisse substantialiter corruptam 5*
.
b) Liberum arbitrium hominis per peccatum fuisse penitus exstinctum,
et in homine lapso esse titulum sine re.
c) Concupiscentiam non solum in ethnicis sed etiam in Christianis esse
peccatum.
d) Non dari gratiam, quam vocamus sufficientem, sed tantum effica­
cem, eamque ita agere, ut necessitatem nobis semper imponat.
e) Neminem posse in statu lapso resistere gratiae.
f) Quamplurima Dei praecepta esse homini impossibilia.
Circa justificationem autumant: a) hominem, non per deletionem pecca­
torum neque per gratiae sanctificantis infusionem, sed per solam fidem sine
iritate justificari. Hoc autem ita intelligunt, ut fides sit, non quidem vir­
tus theologica intrinsecus nobis inhaerens, sed specialis quaedam fiducia et
lirma persuasio, qua quis confidit promissionem divinam de remittendis vel
potius de non imputandis peccatis sibi applicari *.
b) Hominem, quando confidit accipere promissionem Dei, esse certum
de sua justificatione.
c) Opera bona non requiri ad justificationem 7.
d) In justificatione hominis non infundi gratiam sanctificantem et vir­
tutes supernaturàlés.
e) Opera infidelium esse peccata.
12. 111. Bajanismus. Rajus, Melini in Belgio natus et Lovanii olim
theologiae professor, inter alia docuit:
1) Justitiam originalem et beneficia inde sequentia fuisse primo hoiitini naturalia, non gratuito sed necessario ipsi a Deo collata, et merita per
ititiam originalem facta sicut et aeternam beatitudinem fore naturalia.
2) Peccatum originale formaliter constitisse in concupiscentia seu libi­
dine carnis, quae ita laesit lumen naturale intellectus ac liberum arbitrium,
ut homo lapsus nunquam valeat cognoscere verum aut facere bonum, sed
Ium peccare, quia ipsa concupiscentia peccatum est.
3) Hominem lapsum semper duci delectatione ac vi vel caritatis vel

1 Allocutione Singulari quadam, 9 Dec. 1854; Denz-Bannw., 1642 sqq.; et
‘ dlubus, prop. 3 sqq.; Denz-Bannw., 1703 sq.
2 Encyclica Immortale Dei, 1 Nov. 1885: Denz-Bannw., 1885.
3 Cfr. Wouters, Hist. Eccl. Comp., Epocha 3, n. 82.
4 Lutherus, In Genesim, c. 3, v. 7; § «Quin hoc statuamus».
6 Lutherus, In Genesim, c. 3, v. 7; § «Quin hoc statuamus».
" «Illa fides, quae justificat, non est tantum notitia historiae, sed est adsen1 1 promissioni Dei, in qua gratis propter Christum offertur remissio peccatorum
■ 1 pisi ificatio... Est velle et accipere oblatam promissionem remissionis pcccato' t justificationis». Melanchthon, Apologia II Confessionis. «Quid sit fides juhl Ificans».
’ «Sola fide et quidem fide proprie dicta accipitur remissio peccatorum, quia
• mi.·. 10 non potest accipi nisi fide». Melanohthon, Apologia II, De justificatione.
-\i Intramur hominem justificari fide, non ex operibus». Ibidem.

cupidinis terrenae, liberumque arbitrium, quod idem est ac voluntarium,
nisi ducatur caritate, nihil valere nisi peccare. Si delectatio caelestis superet
gradu delectationem terrenam, necessario nos rapit ad bonum, si autem de­
lectatio terrena vicerit, necessario nos ducit ad malum.
4) Gratia efficax est delectatio caelestis victrix, cui resistere non pos­
sumus, sed sub ea necessario operamur bonum, sicut sub delectatione ter­
rena victrici necessario ducimur ad malum.
5) Libertas non tollitur necessitate sed solum violentia ac coactione.
Unde quidquid necessario et .voluntarie, non violenter, facimus, libere ope­
ramur.
13. IV. Jansenismus. Cornélius Jansenius in Hollandia a. 1585 na­
tus, fuit professor lovaniensis et episcopus iprensis. Mortuus est relicto ope­
re posthumo pergrandi sub titulo Augustinus, in quo easdem fere ac Bajus
doctrinas tradidit, praesertim in materia de delectatione relative victrici.
Contendit hominem recte operari, cum fertur delectatione caelesti, quae
infert necessitatem ad bonum, peccat vero, cum impellitur delectatione ter­
rena, quae pariter obligat ad malum. Ex hac theoria deduxit quinque fa­
mosas propositiones, quae ex Augustino excerptae sic se habent:
1) Aliqua Dei praecepta hominibus justis, volentibus et cenantibus, se­

cundum praesentes quas habent vires, sunt impossibilia; deest quoque illis gra­
tia, qua possibilia jiant.
2) Interiori gratiae in statu naturae lapsae nunquam resistitur.
3) Ad merendum et demerendum in statu naturae lapsae non requiritur
in homine libertas a necessitate, sed sufficit libertas a coactione.
4) Semipelagiani admittebant praevenientis gratiae interioris necessita­
tem ad singulos actus, etiam ad initium fidei, et in hoc erant haeretici, quod
vellent eam gratiam talem esse, cui'posset humana voluntas resistere vel ob­
temperare.
5) Semipelagianum est dicere Christum pro omnibus omnino hominibus
mortuum esse, aut sanguinem fudisse *.
14·. V. Quidam denique theologi recentiores, Hermesius nempe (f 1831),
Hirscherus (f 1865), et Guntherus (t 1863) circa justitiam originalem primi
hominis, gratiam habitualem, justificationem, gratiam actualem, et gratiae
actualis necessitatem ad singulos actus salutares, minus recte locuti sunt.
Eorum theorias suis respective locis breviter attingemus 12.

1 Damnatae sunt a Clemente X, Alexandro VII, et Clemente XI. Cfr. DenzBannw., 1092 sqq Quesnell (f 1719) et post ipsum synodus pistoriensis strenue
defenderunt haeresim jansenianam, sed Clemens XI proscripsit Quesnelli propo­
sitiones; Denz-Bannw., 1351 sqq.; et Pius VI per constitutionem Auctorem fidei
damnavit synodi pistoriensis errores; Denz-Bannw., 1501 sqq.
2 Vide Katsohthaler, De gratia, n. 31 sqq.

SECTIO II

DE GRATIA ACTUALI
QUAESTIO II
DE NATURA GRATIAE ACTUALIS

ARTICULUS UNICUS
QUID ET QUOTUPLEX SIT GRATIA ACTUALIS

15. I. De natura gratiae actualis. Dato consilio movemus hic
quaestionem de natura gratiae actualis, ut modos dicendi obscuros et
minus rectos corrigamus, et germanam ejus notionem tradamus tyronibus.
16. Placita theologorum, i ) Aliqui dicunt gratiam actualem esse for­
maliter actionem vitalem supematuralem intellectus vel voluntatis hominis,
nempe vocationem, illuminationem, etc., quibus homo incipit attendere ad
divina et prosequi in bonis operibus. Ita Vazquez, Zumel, Tanner, Ripalda,
et novissime Hurter *.
Sed hoc perperam dicitur. Actio siquidem vitalis supernaturalis intel­
lectus et voluntatis, cum eliciatur a potentia, praesupponit gratiam actua­
lem, quae est auxilium supcrnaturale elevans potentias hominis ad opera­
tionem vitalem. Unde gratia actualis non est ipsa operatio vitalis 1
2.
2) Alii defendunt gratiam actualem in iis, qui carent habituali, esse
ipsum Deum vel saltem concursum Dei seu virtptem et omnipotentiam Dei
homini adsistentem. Ita Suarez 3 cum aliis.
Xeque hoc mihi probatur. Tum quia Deus uniri nequit intellectui creato
per modum luminis, tum quia, concursus Dei simultaneus non sufficit, ut
homo eliciat actiones vitales supcrnaturalcs. Potentiae siquidem intellectua­
les hominis ex se impotentes ad operationem supernaturalem, per concur­
sum Dei simultaneum non mutantur nec fiunt potentiores, sed postulant
elevari per aliquod auxilium praevium, quod est gratia actualis. In opera­
tionibus igitur supernaturalibus, in quibus Deus concurrit cum creatura,
Deus dicitur causa prima, et potentiae intellectuales hominis per gratiam
actualem excitatae vel adjutae sunt causa secunda.
3) Omnino probanda mihi videtur sententia S. Thomae et thomista1 Vazquez, In l-II, disp. 185; Zumel, In l-Il, q ill. a. 2, disp. 1; Tanner,
t 2, disp. 6, q. 3; Ripalda, De ente supernaturali, t. 2, disp. 104: Hurter, De gra­
tia, n 15.
2 Cfr Joannes a S. Thoma, disp. 23, a. 1.
3 De gratia, lib. 3, cc. 18-19.
t

rum, quae docet gratiam actualem formalitcr esse qualitatem supernaturalem fluidam a Deo productam et potentiis animae per modum motus et
impressionis transeuntis communicatam.
Haec gratia actualis, si active consideretur, est quidem in recto opera­
tio Dei increata, sed passive considerata in potentiis animae est auxilium
seu qualitas se habens ex parte potentiarum, ipsasque elevans ad operan­
dum in ordine supernatural! l.
Ratio hujus doctrinae est, quia gratia actualis non est nisi auxilium
quoddam supernaturale, quo potentiae animae elevantur et fiunt capaces ad
actus supernaturales eliciendos. Unde recipitur in iisdem potentiis animae.
Auxilium autem receptum in potentiis animae casque elevans afl produ­
cendos sive actifs indeliberatos, ut fit in gratia operante, sive deliberatos,
ut contingit in gratia coopérante, est qualitas fluens a Deo communicata et
impressa potentiis animae instar motus et passionis transeuntis. Non enim
datur aliud praedicamentum, ad quod reducatur gratia actualis.
17. Objicies. Angelicus Doctor contradicit huic doctrinae dicens: «Du­
pliciter ex gratuita Dei voluntate homo adjuvatur. Uno modo, in quantum
anima hominis movetur a Deo ad aliquid cognoscendum, vel volendum, x'el
agendum (gratia actualis). Et hoc modo ipse gratuitus effectus in homine
non est qualitas, sed motus quidam animae; actus enim moventis in moto
est motus, ut dicitur in 3 Physic., tex. 18. Alio modo adjuvatur homo ex
gratuita Dei voluntate secundum quod aliquod habituale donum a Deo
animae infunditur (gratia habitualis)... Et sic donum gratiae qualitas
quaedam est» 1
2.
Respondeo S. Thomam hic, quando negat gratiam actualem esse qua­
litatem, loqui de qualitate permanente non de fluida. «Qualitates enim flui­
dae non solent absolute appellari qualitates, sed magis passiones et mobi­
les impressiones. Et hac ratione Aristoteles, 1 Ethic., c. 3, dicit: Non enim

virtutis operationes qualitates sunt neque facilitas; non quia verae qualitates
■non sint, sed quia habent esse fluidum et transiens» 3.

18. II. De divisione gratiae actualis. Gratia actualis dividitur in
operantem et cooperantem; in excitantem et adjuvantem; in praevenientem,
concomitantem, et subsequentem; in internam et externam; in sufficientem
et efficacem.
1) Gratia operans est, quae per modum qualitatis supematuralis
fluidae et transeuntis nos movet ad primum actum voluntatis vel intel­
lectus; coopcrans est, quae nos bene volentes vel agentes movet ad
bonum. Ad rem S. Augustinus: «Cooperando (Deus) in nobis perficit,
quod operando incipit; quoniam ipse, ut velimus, operatur incipiens, qui
volentibus cooperatur perficiens... Ut ergo velimus, sine nobis operatur,
cum autem volumus, et sic volumus ut faciamus, nobiscum cooperatur» 4.
2) Gratia excitans est, quae nos dormientes seu sopitos evigilat;
adjuvans, quae nos excitatos adjuvat, ut operemur.
3) Gratia praeveniens seu praeparans est, quae saltem natura prae­
cedit actum liberi arbitrii, et movet aut disponit voluntatem, ut velit;
concomitans est, quae simul cum nostra voluntate influit in actum; et
subsequens est, quae vel supponit aliam gratiam in anima, vel concurrit
ad exsequendum quod per gratiam praevenientem volitum est.
1 Concilium Carthaginense illustrat hanc veritatem dicens: «Per ipsam (gra­
tiam) nobis revelatur et aperitur intelligentia mandatorum, ut sciamus quid appe­
tere et quid vitare debeamus». Can. 4; Denz-Bannw., 104.
2 I-1I, q. no. a. 2.
3 Salmanticenses, De gratia, disp. 5. n. 55.
4 De gratia et libero arb., e. 17; MI. 44, 901.

4) Gratia interna afficit intrinsecus animam ejusque potentias, ut
sunt habitus, illustrationes mentis, motiones animi, et auxilia quamplurima, quae experimur in vita spirituali; externa afficit extrinsece ani­
mum, et complectitur quidquid externe nobis confertur in ordine ad
salutem aeternam, ut praedicatio Evangelii, operatio miraculorum, an­
gelorum custodia, etc. Externa saepe ordinatur ad producendam in­
ternam.
5) Gratia sufficiens dicitur, quae «praestat posse agere; efficax est,
quae affert infallibiliter ipsum agere. Illa est sine qua non possumus
agere, haec est, cum qua infallibiliter agimus» x.
De gratia sufficienti et efficaci gravissimae moventur in scholis
quaestiones, quas inferius solvere curabimus.
19. Corollarium. Omnes gratiae actuales facile reducuntur ad gra­
ti.un operantem et cooperantem. Unde gratia excitans et praeveniens est
1 caliter eadem ac gratia operans; gratia adjuvans et subsequens est ipsa
iatia cooperans; gratia sufficiens et efficax ad unam vel alteram redui.
1 itur; et omnes sunt qualitates fluidae moventes potentias animae ad
actus supernaturales indeliberatos vel deliberatos.
QUAESTIO III
DE NECESSITATE' GRATIAE ACTUALIS AD COGNITIONEM VERITATIS
ET AD ACTUS ETHICE BONOS FACIENDOS

20. Praenotamina. Quaedam sunt hic breviter praenotanda.
1) Potentia, qua homo pollet ad veritates cognoscendas vel actus
• liiciendos, potest esse physica vel moralis. Physica est qua homo efficiv valet aliquid in se ipso consideratum, abstrahendo a circumstantiis,
quae illud affectent. Moralis est, qua homo potest efficere aliquid cir■ uinstantiis, loco, tempore, passionibus, tentationibus, etc., quae illud
impedire possunt, vestitum.
2) «Finis autem, inquit S. Thomas, ad quem res creatae ordinantur
i )co, est duplex. Unus, qui excedit proportionem naturae creatae et
1 ■ ultatem: et hic finis est vita aeterna, quae in divina visione consistit,
quae est supra naturam cujuslibet creaturae... Alius autem finis est
ii.iturae creatae proportionatus, quem scilicet res creata potest attinl ' iv secundum virtutem suae naturae» 12.
3) Actus, quibus tendimus ad finem naturae creatae proportionatum,
< I h untur ethice boni; actus yero, quibus tendimus ad finem vitae aeternae,
qui excedit proportionem naturae creatae, sunt supernaturales.
In hac quaestione disseremus de necessitate gratiae ad actus ethice
. .... os, in sequenti vero de necessitate ejusdem ad actus supernaturales.
1 Salmanticenses, De gratia, disp. 5, n. 1S0.
« 1 p., q. 23, a. i.

ARTICULUS I
UTRUM HOMO IN STATU NATURAE LAPSAE POSSIT SINE GRATIA
ACTUALI COGNOSCERE ALIQUAS VERITATES NATURALES

21. Status quaestionis. 1) Nomine veritatum naturalium eas hic
intelligimus, quae intra ordinem naturae continentur, et ex sensibilibus
facile deduci possunt, non eas, quae, quamvis intra naturae ambitum
contineantur, ex rebus sensibilibus perspicuae non fiunt, ut sunt cogi­
tationes cordium.
2) Non loquimur de omnium veritatum naturalium collective sed
de aliquarum tantum cognitione.
3) Agimus de facultate hominis ad cognoscendas veritates natura­
les sine gratia actuali supernatural!, supposito influxu Dei generali.
22. Errores, i) Aliqui negaverunt posse hominem cognoscere veri­
tates naturales sine speciali lumine addito intellectui agenti Ita nonnulli
philosophi, quos suppresso nomine refert S. Thomas
2) I.utherus ajebat: «In rebus externis et hujus mundi, quae rationi
subjectae sunt, relictum est homini adhuc aliquid intellectus, virium et fa­
cultatum, etsi haec ipsa quantulacumque per morbum illum haereditarium
infecta sunt atque contaminata, ut Deus abominetur ea».
3) Alii dixerunt intellectum humanum sine speciali Dei auxilio nihil
posse cognoscere de Deo et religione. Ita Alliacensis, Calvinus, Qùesnell, et
rigidi traditionalistae *.
4) Vazquez3 contendit intellectum humanum sine auxilio et motione
gratiae Dei non posse cognoscere eas veritates naturales, quae natae sunt
movere affectum ad recte vivendum.
23. Thesis. Homo in statu naturae lapsae cum solo generali Dei
concursu sine gratia supernatural! potest potentia tum physica tum morali
cognoscere aliquas veritates naturales.

Arg. 1) Ex S. Scriptura et Ecclesiae documentis constat intelle­
ctum humanum viribus naturalibus posse ad Dei notitiam pervenire 4*.
2) Ex SS. Patribus. «Quis ambigat, ait S. Prosper, hanc sa­
pientiam humano generi ad temporalis vitae utilitatem ex naturae a
Deo conditae superesse reliquiis? Si enim nec ad ista terrena ordinanda
rationalis animi vigeret ingenium, non vitiata esset, sed extincta na­
tura» 6.
3) Intellectus humanus cum concursu Dei generali potest cogno­
scere objectum sibi proportionatum atque ministerio sensuum debite
1 tn II Sent., dist. 28, q. r, a. 5. Tullius ait ad rem: «Etsi enim omnis cogni­
tio multis est obstructa difficultatibus, eaque est in ipsis rebus obscuritas et in
judiciis nostris infirmitas, ut non sine causa et doctissimi et antiquissimi invenire
se posse, quod cuperent, diffisi sunt». Acad. 1, lib. 2, n. 3.
2 Alliacensis, In I Sent., q. 3; Calvinus, Inst., lib. 2, c. 2, n. 15 sqq.‘. Quesnell,
prop. 41; Denz-Bannw., 1391.
3 In I-II, disp. t88, cc. 2 et 3; et disp. 190, c. 1.
1 Vide quae diximus in tractatu Dr Vro uno, n 24
" Contra Collatorem, c. 10; MI. 51, 2|i

perceptum; habet quippe facultatem eliciendi actum circa objectum
proprium. Ergo sine gratia supematurali potest cognoscere aliquas ve­
ritates naturales. Ad rem Angelicus: «Homo indiget auxilio divino (con■ ursu generali), ut intellectus a Deo moveatur ad suum actum. Non
.intern indiget ad cognoscendam veritatem in omnibus nova illustratione
uperaddita naturali illustrationi, sed in quibusdam, quae excedunt naI nralem cognitionem» *.
24. Corollarium I. Ipsae quoque veritates naturales, quae Deum
■ i naturalem religionem spectant, possunt ab intellectu hominis lapsi
■ine gratia supematurali comparari, ut apposite docuit Concilium Colouiense anni 1860 2
Unde damnata est propositio 41 Quesnell his verbis expressa:
< irnnis cognitio Dei etiam naturalis, etiam in philosophis ethnicis, non
potest venire nisi a Deo; et sine gratia non producit nisi praesumptio­
nem, vanitatem et oppositionem ad ipsum Deum, loco affectuum ado11 ionis, gratitudinis et amoris» 3.
25. Corollarium II. Nequit tamen intellectus humanus in statu
n.iturae lapsae cognoscere sine gratia omnes veritates naturales collecti­
ve sumptas. Ratio est, quia intellectus humanus post lapsum, utpote
iilnere ignorantiae percusus, defectibilis est, viribus languescit, atque,
passionibus animae ac gravitate corporis detentus, saepe distrahitur a
lerum contemplatione. Unde plures veritates naturales, tum speculatiie tum practicae, nos latent, et non semel errores sub specie veritatis
admittimus.
ARTICULUS II
UTRUM HOMO IN STATU NATURAE LAPSAE POSSIT SINE AUXILIO
GRATIAE EFFICERE ALIQUA OPERA ETHICE BONA

26. Status quaestionis. 1) Opera dicuntur ethice bona, quae sunt
• on sona regulis morum. Quae autem ex aliqua prava circumstantia vi­
antur, quamvis versentur circa objectum bonum, sunt simpliciter
h da, quia malum ex quocumque defectu.
2) Gratiae nomen hic stricte sumitur, quatenus significat donum
ipernaturale gratis homini a Deo collatum.
Unde sensus articuli est, an homo in statu naturae lapsae possit sine
.ilio supernaturalis gratiae efficere aliquod opus simpliciter honestum
•n bonum.
27. Error, i) Novatores saeculi XVI, putantes hominis liberum ariiimn exstinctum fuisse per peccatum originale4, et Bajus ac Jansenius,
u Intrantes peccatorem necessario sequi ductum malae concupiscentiae5,

l-ll, q, 109, a. 1.
Decreta Concilii, p. 1, c. 17; Coli. Lac., 5, 298.
1’rop. |i; Denz-Bannw., 1391.
1 Luthori prop. 56; Denz-Bannw., 776.
Baji prop. 7-1 : Denz-Bannw., 1074.
'

contenderunt infideles et peccatores in suis operibus, etiam ex objecto ho­
nestis, semper peccare, liberumque arbitrium sine speciali Dei adjutorio ni­
hil valere nisi ad peccandum 4.
2) Gregorius Ariminensis huic errori partim favit dicens: «Adam post
suum lapsum non potuit per suas vires naturales absque speciali auxilio Dei
facere aliquem actum moraliter bonum» 12. Et: «Nullus actus hominum sim­
pliciter infidelium est simpliciter bonus. Dico autem simpliciter infidelium
ad excludendos schismaticos, haereticos, catholicos, et reliquos, qui aliquo
modo credunt, et aliquali fide cognoscunt Deum» 3456.
28. Placita theologorum. Aliqui theologi, mira eruditione et praeclara
doctrina conspicui, censuerunt liberum arbitrium ita post lapsum in homine
fuisse debilitatum, ut solis naturae viribus nullum possit opus ethice bonum
efficere, nisi praeveniatur aliqua gratia entitative quidem naturali, sed in­
debita naturae ac ideo extrinsece supernatural!, collata per Christum.
Hanc gratiam diversi diversimode explicarunt:
a) Gregorius Ariminensis 4 eam reposuit, ut adserunt Salmanticenses,
«in speciali quadam motione physica et reali, quam Deus voluntati imprimit
prius natura, quam ipsa operetur, et per quam non solum concurrit cum
illa ad actum bonum, sed eam applicat et determinat physice et ex parte
principii ad talem actum eliciendum; ita ut, posita tali motione, infallibiliter
et ex natura rei actus sequatur» 5.
b) Alii eam posuerunt in quadam motione vitali intellectus vel volun­
tatis, qua homo moraliter inducitur ac trahitur ad bene operandum. .
c) Alii denique eam collocant in quadam cogitatione sancta et con­
grua boni honesti entitative naturali, praecedente consensum voluntatis,
qua fit, nt, posita cogitatione congrua, voluntas infallibiliter operetur. Ita

Vazquez °.

29. Thesis. Homo post lapsum potest viribus suis sine gratia
actuali cum sola generali Dei motione, quae ipsi ex communi providentia
debetur, aliqua opera ethice bona facere.
Nota. Verba S. Scripturae, quibus innuitur infideles aliqua opera bona
facere, vel obscura sunt, vel longam expositionem requirunt, ut valide ad
hanc thesini accommodentur. Potest enim dubitari, jin sacri scriptores lo­
cuti fuerint de infidelibus cum gratia vel sine gratia Dei operantibus.

Arg. 1) Ex SS. Patribus. S. Joannes Chrysostomus ait: «Conceda­
mus apud gentiles esse, qui recte vivant; nihil enim hoc orationi nostrae
adversatur; sermo enim erat de eo quod ut plurimum non de eo quod
raro contingit» ’.
S. Augustinus: «Si autem hi, qui naturaliter, quae legis sunt, fa­
ciunt, nondum sunt habendi in numero eorum, quos Christi justificat
gratia, sed in eorum potius, quorum etiam impiorum nec Deum verum
veraciter justeque colentium; quaedam tamen facta vel legimus, vel no1 Baji prop. 27; Denz-Bannw., 1027.
2 In II Seni., dist. 29, q. 1, a. 2.
3 In II Sent., dist. 41, corol. 3.
4 In II Sent., dist. 28, q. 1 ad 12.
5 Salmanticenses, De gratia, disp. 2, n. 54. Gregorius hic, ut vides, admisit
praemotionem physicam thomistarum, et in hoc se decepit, quod diceret hanc
praemotionem physicam non esse debitam voluntati humanae ex communi Dei
providentia, sed esse gratiam.
6 In I-II, disp 189, c. 16: et disp 190, c. 12
’ In Joannem Jiom. tq, 2, MG 5n. 104

\ imus, vel audivimus, quae secundum justitiae regulam non solum vitu­
perare non possumus, verum etiam merito recteque laudamus; quanqttam, si discutiantur quo fine fiant, vix inveniuntur, quae justitiae
debitam laudem defensionemque mereantur. Verumtamen, quia non
usque adeo in anima humana imago Dei terrenorum affectuum labe detrita est, ut nulla in ea velut lineamenta extrema remanserint, unde
merito dici possit, etiam in ipsa impietate vitae suae facere aliqua legis
<■1 sapere... Sicut enim non impediunt a vita aeterna justum quaedam
peccata venialia, sine quibus haec vita non ducitur, sic ad salutem aeter­
nam nihil prosunt impio aliqua opera bona, sine quibus difficillime vita
cujuslibet pessimi hominis invenitur»'1.
2) Ex ratione et auctoritate S. Thomae: «In statu naturae cormptae, ait Angelicus, etiam deficit homo ab hoc, quod secundum suam
naturam potest, ut non possit totum hujusmodi bonum implere per sua
naturalia. Quia tamen natura humana per peccatum non est totaliter
• · n rupta, ut scilicet toto bono naturae privetur, potest quidem etiam
ni statu naturae corruptae per virtutem suae naturae aliquod bonum
particulare agere, sicut aedificare domos, plantare vineas, et alia hujus­
modi, non tamen totum bonum sibi connaturale, ita quod in nullo de­
liciat; sicut horno infirmus potest per seipsum aliquem motum habere;
non tamen perfecte potest moveri motu hominis sani, nisi sanetur auxi­
lio medicinae» 2. Quis enim negaverit homini impio facultatem vel obse­
quendi parentibus, vel porrigendi manum inopi, recta intentione hone■ loque fine?
30. Corollarium I. Non omnia infidelium et peccatorum opera sunt
peccata.
Ratio hujus corollarii constat non solum ex doctrina mox tradita,
i d etiam ex praeclaris Ecclesiae documentis.
Concilium Tridentinum expresse ait: St quis dixerit opera omnia,
·< ante justificationem fiunt, quacumque ratione jacta sint, vere esse
p< cata... a. s. 3.
.S'. Pius V et Gregorius XIII damnarunt sequentes Baji propositio: «Omnia opera infidelium sunt peccata, et philosophorum virtutes
nnt vitia» 4. «Omne quod agit peccator vel servus peccati, peccatum
est » 5.
Egregie ad rem S. Thomas: «Sicut enim habens fidem potest aliquod
p' icatum committere in actu, quem non refert ad fidei finem..., ita
im
iii.
infidelis potest aliquem actum bonum facere in eo, quod non
h Icit ad finem infidelitatis»6.
31. Corollarium II. Auxilium, quod exigunt theologi supra relati,
ni homo opera natutalia ethice bona faciat, nullatenus dicenda est gra11 Est enim, ut ipsi fatentur, entitative naturale. Et vehementer falli
identur, cum dicunt hoc auxilium esse naturae indebitum.

1 T)c spiritu et littera, cc. 27-28, n. 48; ML 44, 229 sq.
8 t-ll, 109, a. 2.
1

Scss. 6, can. 7; Denz-Bannw., 817.

1 Prop. 25; Denz-Bannw., 1025.
Prop. 35; Denz-Bannw., 1035.
“ ll-lt, q. 10, a. 4.

Duplici ratione Deus dicitur cum causis secundis operari. Primo,
quia virtutes illis tribuit atque in esse conservat. Deinde, quia causas
secundas ad agendum movet, virtutesque earum applicat ad operatio­
nem, non secus ac artifex securim applicat ad scindendum. Supposita
prima Dei operatione, qua hominem creat atque in esse conservat, homo
indiget certe secunda Dei operatione seu motione et applicatione, ut
opus honestum efficiat, sed haec motio ex communi Dei providentia est
homini debita, et nullatenus meretur nomen gratiae.
32. Corollarium III. 1) Gregorius Ariminensis recte exposuit na­
turam et necessitatem hujus auxilii, et solum se decepit, cum illud con­
fundit. cum gratia naturae humanae indebita.
2) Motio vitalis intellectus et voluntatis, sive sit cogitatio, sive spe­
cialis illuminatio, sive indifferens affectio, ut bonitate objecti alliciatur
homo ad efficiendum bonum naturale, sicut volunt nonnulli, non habet
rationem operationis primi agentis in causas secundas, nec est auxilium
gratiae actualis.
3) Cogitatio sancta et congrua, quam requirit Vazquez, ut homo
efficiat opera ethice bona, caret connexione infallibili cum consensu et
operatione voluntatis; non habet rationem motionis generalis Dei in
causas secundas; nec est gratia superaddita viribus naturae. Homo si­
quidem viribus naturae sub motione generali Dei potest aliqua recte
cogitare et agere circa objecta naturalia.
Diluuntur objectiones.
33. Obj. 1.
Nos sine auxilio Dei nihil possumus facere, quia ait Do­
minus: Sine me nihil potestis facere 1. Quod exponens 5. Augustinus ait:
«Sive ergo parum, sive inultum, sine illo fieri non potest, sine quo nihil fieri
potest» 1
2. Item Apostolus: Non quod sufficientes simus cogitare aliquid a no­

bis, quasi ex nobis, sed sufficientia nostra ex Deo est 3.

Resp. Sensus horum testimoniorum est nos sine gratia vel auxilio Dei
nihil posse facere boni salutaris in ordine ad vitam aeternam. Commenda­
tur ergo necessitas gratiae ad opera salutaria.
Obj. 2.° Ex nobis nihil habemus nisi mendacium et peccatum juxta
illud Apostoli: Omne autem, quod non est ex fide, peccatum est 4. Unde Conci­
lium Arausicanum ait: «Nemo habet de suo nisi mendacium et peccatum»5*
7;
et S. Augustinus: «Neque liberum arbitrium quidquam nisi ad peccandum
valet, si lateat veritatis via» c. «Liberum arbitrium captivatum nonnisi ad
peccandum valet; ad justitiam vero, nisi divinitus liberatum adjutumque,
non valet»’. «Nemo habet de suo nisi mendacium et peccatum»8.
Resp.—Neg. ant. Possumus enim aliquid amplius facere quam mentiri
ac peccare. Ad probationes.
i) Fidem accipit Apostolus pro dictamine conscientiae, et ideo omne,
quod non est ex fide, id est, ex dictamine conscientiae, peccatum est.

1
2
3
4
5
°
7
8

Joann., 15, 5.
In Joannem, tr. 81, n. 3; MI. 35, 1841.
II Cor., 3, 5.
Rom., 14, 23.
Can. 22; Denz-Bannw., 195.
De spiritu et littera, c. 3, n. 5: MI. 44. 203.
Ad Bonifacium, lib. 3, c. 8, n. 24; MI· 44. 607.
In Joannem, tr. 5, n 1. MI. 35. 1411

2) Concilium Arausicanum declarare voluit defectibilitatcni hominis ta­
lem esse, ut sine motione Dei generali non possit homo nisi deficere
Po­
les! etiam dici Concilium declarasse hominem sine gratia supernatural! nihil
posse in ordine ad salutem aeternam animae, nisi regredi ac peccare, id est,
■ i facere, quae non ducunt ad vitam aeternam.
S. .·!ugustinus, in locis citatis et alibi saepe, loquitur de necessitate gra­
tin· proprie dictae ad efficienda opera salutaria. Unde liberum arbitrium
• me gratia Dei declaravit incapax ad efficienda, quae ducunt ad vitam aeter­
nam, imo dixit non posse circa illa nisi peccare, sumendo lato sensu pecca­
tum pro opere, quod non proficit ad vitam aeternam vel non confert ad
■■alutem.
Obj. 3.
Ut efficiamus aliquod opus ex omni capite bonum, non suf­
fi· it nobis influxus Dei generalis in omnes causas secundas, sed indigemus
motione Dei speciali nos determinante ad bonum. Sed haec motio Dei spe< i.ilis nos determinans ad bonum est gratia actualis. Ergo ad efficienda opera
• iliice bona, ultra concursum generalem, indigemus gratia Dei actuali. Ita
I > iminensis 1
2.
Resp. Neg. min. Motio enim Dei specialis in hominem ad opus ethice
I onum efficiendum non est gratia Dei proprie dicta, sed est actio seu influ­
xus causae primae in causam secundam. Et potest dici generalis vel spe■ i.ilis diverso sensu. Dicitur generalis, quatenus spectat ad communem et
'■lieraient Dei providentiam, qua cunctis rebus providetur secundum esse
i operari. Dicitur specialis, quatenus attingit ultimas et speciales rationes
< ujuslibet operis.

ARTICULUS III
i IRUM HOMO LAPSUS SOLIS NATURAE VIRIBUS POSSIT DILIGERE DEUM
SUPER OMNIA AMORE NATURALI, ABSOLUTO ET EFFICACI

34. Status quaestionis. 1) Homo lapsus dicitur hic, qui peccato
mortali, originali vel personali, subjacet, ac idcirco aversus est a Deo
ultimo fine, supposito tamen concursu Dei generali.
2) Amor naturalis est, quo diligimus Deum ut finem naturalem et
un torem hujus mundi communisque ejus providentiae. Distinguitur ab
• more Dei supernatural!, quo diligimus Deum ut auctorem gratiae atque
I >t ovidentiae specialis.
Amor naturalis est absolutus et efficax, quando aliquid volumus vo­
id ione determinata et proposito absoluto adsequendi rem amatam vel
otnplacendi subjecto; conditionatus vero et inefficax, qui dicitur velleiI i quando importat inclinationem seu volitionem diligendi, ut cum di■ itnr: vellem Deum diligere.
list efficax affective, si homo se et omnia referat in Deum ut ultimum
ΐιιιιΊΠ naturalem, cum proposito placendi ipsi in omnibus; et efficax
/ictive, si inferat observantiam divinorum praeceptorum ordinis naf uralis 3.
3) Diligere Deum super omnia est gaudere de Deo propter se ipsum
aestimatione et appretiatione, quam Deo deberi dictat ratio. Ratio
irin dictat Deum auctorem rerum omnium praeferendum esse crea­
turis.
1 Cfr. S. Bellarminus, De gratia et lib. arb., lib. 5, c. II.
* In 11 Seni,, dist. 2'9. q. 1, a. 2.
1 Cfr Herrmann, De divina gratia, n. 164.

4) Potentia diligendi Deum potest in homine lapso dupliciter con­
siderari. Primo, antecedenter et in sensu diviso, habita sola ratione
objecti secundum se et dilectionis erga illud. Secundo, consequenter et
quasi in sensu composito, attentis nempe objecto, actu et circumstan­
tiis seu impedimentis, quae undique nos circumdant.

35. Thesis I. Homo lapsus sine speciali gratiae auxilio potest
potentia antecedente et in sensu diviso diligere Deum super omnia amore
naturali. Est probabilior.
Arg. Potentia antecedens diligendi Deum super omnia amore natu­
rali nihil aliud importat quam facultatem gaudendi super omnia de Deo
absolute et per se considerato. Homo autem lapsus, praecisis circum­
stantiis et adjunctis, quae vel objectum modificare vel amorem impe­
dire valent, habet hanc facultatem. Ergo.

36. Thesis II. Homo lapsus sine speciali gratiae auxilio non potest
potentia consequente diligere Deum super omnia amore naturali, abso­
luto et efficaci affectivo.
Nota. 11 Veteres quidam theologi, quibus subscripserunt pauci ex recentioribus, defenderunt hominem lapsum viribus naturae sine auxilio gra­
tiae posse ad breve tempus amare Deum super omnia amore efficaci affecti­
vo. Ita Scotus, Biel, Frassen, Caspensis, Molina, Arriaga, Aguirre, et ex
recentioribus Wirceburgenses, Jungman, Mazzella et Lahousse '.
2) Multo tamen communius docent theologi hominem lapsum absque
auxilio gratiae non posse, nequidem ad breve tempus, amare Deum super
omnia amore naturali efficaci affectivo. Ita S. Thomas, Soto, S. Bellarmintis,

Valentia, Rhodes, Salnianticenses, Philippus a SS. Trinitate, Gabriel a S. Vin­
centia, Herrmann, et alii multi 12.
Arg. 1) Ex auctoritate S. Thomae. «In statu naturae corruptae
homo ab hoc deficit secundum appetitum voluntatis rationalis; quae
propter corruptionem naturae sequitur bonum privatum, nisi sanetur
per gratiam Dei; et ideo dicendum est, quod homo in statu naturae
integrae non indigebat dono gratiae superadditae naturalibus bonis ad
diligendum Deum naturaliter super omnia, licet indigeret auxilio Dei
ad hoc eum moventis; sed in statu naturae corruptae indiget homo etiam
ad hoc auxilio gratiae naturam sanantis» 3.
1 Scotus, In III Sent., dist. 27, c. 1, n. 13 sqq.; Biel, In III Sent., dist. 27.
a 3, dub. 2; Frassen, De gratia, disp. 1. a. 2, q. 4, conci. 2; Caspensis, De gratia,
disp. 1, sect. 5; Molina, Concordia, q. 14, a. 13, disp. 14. inernb. 3; Arriaga, De
divina gratia, disp. 39, sect. 5, n 15; Aguirre, In Monologion S. Ansclmi, disp. 120,
sect. 3, n. 33 sqq.; Wirceburgenses, tom. 7, n. 316; Jungman, De gratia, c. 1, a. 8,
n. 148; Mazzella. De gratia, n. 418; Lahousse, De gratia divina, n. 185.
2 S. Thomas, I-II, q. 109, a. 3; Soto, De natura et gratia, lib. I, c. 22; S. Bellarminus. De gratia et lib. arb., lib. 6, c. 7; Valentia, In I-II, disp. 8, q. 1, p. 4: Rhodes,
De gratia, disp. 2, q. t, sect. 3; Salmanticenses, De gratia, disp. 2, n 135: Philip­
pus a SS. Trinitate, De gratia Dei, disp. 1, dub 6; Gabriel a S. Vincentio, De gratia,
disp. 3, q. 7; Herrmann, De divina gratia, n. 167.
3 I-II, q. 109, a. 3.

2) Ex ratione. Homo lapsus seu in peccato exsistens non potest
potentia consequente a) componere dilectionem Dei cum suo statu pec■ ati habitualis; nec b) suis viribus exire a peccato. Ergo homo lapsus
■inc auxilio gratiae Dei non potest potentia consequente diligere Deum
super omnia amore naturali, absoluto et efficaci affectivo.
Non potest componere dilectionem Dei super omnia cum suo statu pecdi habitualis; quia non potest esse simul aversus a Deo per peccatum et
conversus ad ipsum per dilectionem; nec praeferre mundana per converionem ad creaturas et simul aestimare Deum prae omnibus aliis rebus.
Neque potest suis viribus a peccato exire, quia nemo potest viribus
naturae gratiam justificantem adipisci.
37. Scholion. De gratia Dei necessaria ut homo lapsus possit poten.11 consequente diligere Deum super omnia amore naturali, absoluto et
< fficaci affectivo.
1) Homini lapso in peccato mortali exsistenti necessaria est gratia
justificans, ut removens prohibens, in momento saltem quo elicitur actus
1 moris Dei. Ratio est clara, quia, cum homo in peccato exsistens sit
aversus a Deo, et nequeat suum statum componere cum actu amoris
I »ei super omnia, necesse est ad amorem Dei, ut amoveatur peccatum.
Hoc autem amoveri nequit nisi per gratiam sanctificantem.
Nec auxilium gratiae actualis, quantumvis efficax, ad hoc sufficit,
ut minus recte putavit Suarez quia, licet supponatur hujusmodi amo­
tu Dei naturalem non procedere a gratia sanctificante, sicut a princi­
pio elicitivo, gratia tamen sanctificans est necessaria ut removens pro­
hibens, ad hoc quod omnis inimicitia dispareat inter Deum et hominem,
<•1 potentiae animae convertantur ad Deum.
Amor Dei naturalis super omnia exigit, ut Deus constituatur in ra­
tione ultimi finis omnium actionum, ipsique subordinentur omnes affe< tus, tum actuales tum habituales, voluntatis. Affectus autem habitua­
is hominis in peccato exsistentis non omnes subordinantur Deo ultimo
lini, sed plures, utpote aversi a Deo, convertuntur ad creaturas, imo
visantur in violandis Dei praeceptis.
2) Homini lapso ad gratiam sanctificantem restituto non est abso­
ute necessarius influxus gratiae justificantis ad diligendum Deum super
■innia amore naturali, absoluto et efficaci affectivo, sed sufficiunt vires
naturales nullo obstaculo impeditae, quia hic amor continetur intra or• lincm naturalem, et homo justus habet vires naturales ad subordinandum omnes affectus ad Deum ut ultimum finem naturalem.
3) Si loquamur de principio elicitivo actuum naturalium hominis
pistificati, potest dici amorem Dei naturalem procedere formaliter a
■ 11 ibus naturae hominis, sed plerumque recipere influxum gratiae san­
ctificantis.
4) Homo in statu naturae purae et naturae integrae non indiguis1 gratia sanctificante, quia nullam passus deordinationem circa ultiHiiim finem et nulla affectus inimicitia erga Deum, vires habuisset inte■ias atque media satis ampla ad Deum diligendum finemque ultimum
naturalem adipiscendum.

1 De gratia,

lib. 1, c. 35 s<jq.

ARTICULUS IV
UTRUM HOMO LAPSUS SINE AUXILIO GRATIAE DEI POSSIT
UNIVERSAM LEGEM NATURALEM IMPLERE

38. Status quaestionis. Universae legis naturalis observantia potest
considerari 1) divisive pro qualibet lege in particulari, attenta difficul­
tate, quam singulae leges offerunt, cum actu occurrunt; et 2) collective,
pro tota simul legum collectione et multitudine, idque diuturno tem­
pore.
Magna revera adest differentia inter observantiam totius legis natu­
ralis divisive et collective. Observantia enim totius legis divisive est
multo facilior, quia se offert in singulis casibus, spectata sola difficul­
tate, quam casus praesefert, et nulla habita ratione ad multitudinem
legum ac diuturnum observantiae tempus. Observantia vero legum col­
lective sumpta fit difficilior, quia difficultas in praxi augeri solet, tum
ex parte multitudinis legum, tum ex parte diuturni temporis, quo col­
lectio legum occurrit.
Unde quaeritur, an homo lapsus seu in peccato exsistens sine spe­
ciali auxilio gratiae possit servare 1) singulas leges naturales divisive.
seu quodlibet in particulari legis naturalis praeceptum: et 2) omnes leges
collective, non obstantibus difficultatibus, quae obveniunt ex parte mul­
titudinis rationeque diuturni temporis.
39. Error. Duplex error ex diametro oppositus exsistit in hac ma­
teria:
1) Pelagius docuit posse hominem in hac vita sine auxilio gratiae ju­
stificationem acquirere, totamque legem tam naturalem quam supernaturalem, prout decet ad vitam aeternam, servare L
2) l.utherus e contra, Calvinus eorumque asseclae dixerunt hominem,
etiamsi adjuvetur gratia Dei, non. posse praecepta naturalia servare, vel
opus aliquod undequaque bonum facere 12.

40. Thesis I. Homo lapsus, sine auxilio gratiae, potest adimplere
divisive quodlibet naturale praeceptum, si excipias praeceptum diligendi
Deum et superandi gravem aliquam tentationem 3.

Arg. 1) Ex auctoritate S. Thomae. «Aliquis exsistens in peccato
mortali, ait Angelicus, potest vitare omnia peccata mortalia auxilio
. gratiae; potest etiam ex naturali virtute singula vitare, quamvis non
omnia» (collective) 4. Rursum: «Licet ille, qui est in peccato, non habeat
1 Cfr. S. Augustinus, De haeresibus, haer. 88; MI. 42. 47 sqq.
2 Lutherus, Responsio ad Dial. Silvestri Prieriatis prope initium (op. lat. vol. 2);
Calvinus, tnstit., lib. 2, c. 7, nn. 3-5.
3 Hanc thesim negant Tanner, q. 3, dub. 5, n. 134: Philippus a SS. Trinitate,
De gratia Dei, disp. I, dub. 7; et alii. Sed probabilior est sententia affirmativa,
quam tenent Capreolus, Init Sent., dist. 28, q. I, a. 1; Soto, De natura et gratia,
lib. 1, c, 22; Salmanticenses, De gratia, disp 2, n 172; Paulus a Conceptione, De
gratia, disp. 1, dub. 4. § 2; et alii
4 De veritate, q. 24, a. 12 ad 7.

hoc in propria potestate, quod omnino vitet peccatum, habet’ tamen
potestatem nunc vitare hoc vel illud peccatum, ut dictum est: unde
quodeumque committit, voluntarie committit»1.
2) Ex ratione. Observantia cujuslibet praecepti naturalis singilla• un et divisive accepta, si excipias casus gravis tentationis, non excedit
nes naturales hominis; neque, si excipias praeceptum diligendi Deum
iijier omnia, est incompossibilis cum statu hominis lapsi. Ergo.
Excepimus a) praeceptum diligendi Deum super omnia, quia amor
I >ei, etiam naturalis, est incompatibilis cum statu peccati mortalis;
) victoriam gravis tentationis, quia, ut dicetur inferius, homo in pecito mortali exsistens, licet conservet liberum arbitrium expeditum,
nimis tamen afficitur peccato, et in gravi tentatione sentitur versatilis
■ n· in malum pronus.

41. Thesis II. Homo lapsus sine auxilio gratiae non potest servare
' ollective omnes leges naturales 12.

Arg. 1) Ex S. Scriptura. Apostolus haec habet: Causati enim
imus judaeos et graecos omnes sub peccato esse 3; id est, antea accusaitnus judaeos ex lege naturae et graecos ex philosophia seu lumine
• i iturae in peccato esse. Unde additur inferius: Quod impossibile erat
'i. in quo infirmabatur per carnem. Deus Filium suum mittens in simiI tudinem carnis peccati, et de peccato damnavit peccatum in carne, ut
, ustificatio legis impleretur in nobis 4.
2) Ex Conciliis. Concilium Milevitanum II expresse docet gra­
tiam justificationis a Deo nobis donari, non solum ut facilius servemus
praecepta, sed etiam ut absolute possimus implere divina mandata5.
I.t synodus quaedam carthaginensis scribens Innocentio I conquereba­
tur quod pelagiani adsererent «in eo Dei gratiam deputandam, quod
dem hominis instituit creavitque naturam, quae per propriam volun­
it em legem Dei posset implere, sive naturaliter in corde conscriptam,
ive in litteris datam»6.
3) Ex SS. Patribus. S. Augustinus ait: «Illud vero, quod dicunt
Pelagius et Caelestius) sufficere homini liberum arbitrium ad dominica
praecepta implenda, etiamsi Dei gratia et Spiritus Sancti dono ad opera
luma non adjuventur, omnino anathematizandum est, et omnibus exe• i .itionibus detestandum» 7.
S. Fulgentius: «Firmissime tene et nullatenus dubites... divinis man­
iis obedire neminem posse, nisi quem Deus gratia sua praevenit»8.
1

Contra Gentiles, lib. 3, c. 160.

"

MI. 20, 565.
/·./>, 89 ad Hilarium, c. 2, n. 4; ML 33, 675.
Dr fide ad Petrum, c. 73; ML 65, 702.

Hanc doctrinam defendunt Magister Sent., Il Sent., dist. 28; S. Thomas,
11, q. 109, aa. 4 et 8; S. Bonaventura, /w II Sent., dist. 28, a. 1, q. 3; Ariminensis,
'·■ II Sent., dist. 28, q. 1. a. 3; Ferrariensis, Contra Gent., lib. 3, c. 160; S. Bellar'‘Uiius. Dr gratia et libero arb., lib. 5, c. 5; et alii.
3 Hom., 3, 9.
4 Rom., 8, 3 .sq.
ConciI. Miley., can. 3; Denz-Bannw., 103.

"

S. Thomas: «In statn naturae comiptae etiam deficit homo ab hoc,
quod secundum suam naturam potest, ut non possit totum hujusmodi
bonum implere per sua naturalia» *.
4) Ex ratione. Ad observantiam omnium collective praeceptorum
naturalium, per diuturnum tempus, requiritur in homine virtus sana,
integra atque robusta. Multitudo namque legum, occasiones plurimae
per diuturnum tempus, graves tentationes undique surgentes, etc., fa­
cile inducunt hominem ad peccatum, nisi firmetur magna animi forti­
tudine et vitae integritate non mediocri. Sed virtus hominis lapsi sine
auxilio gratiae non est sana atque robusta; quia, ut ait S. Gregorius,
«peccatum... si citius poenitendo non tergitur, justo judicio omnipotens
Deus obligatam peccantis mentem etiam in culpam alteram permittit
cadere, ut quae flendo et corrigendo noluit emendare, quod fecerit,
peccatum incipiat peccato cumulare» 12. Ergo homo lapsus sine auxilio
gratiae non potest omnes leges naturales collective servare.
42. Corollarium. Ex hoc facile consequitur hominem, quoties
transgreditur praecepta naturalia, quamvis nequeat viribus suis servare
omnia praecepta collective, nihilominus peccare; tum quia singillatim
potest ea servare, tum etiam quia gratia Dei, quae est ipsi ad observan­
tiam universae legis simul sumptae necessaria, omnibus praesto adest,
imo offertur. Unde S. Thomas: «Homo potest vitare singulos actus pec­
cati, non tamen omnes, nisi per gratiam... Et tamen, quia ex ejus de­
fectu est, quod homo se ad gratiam habendam non praeparet, propter
hoc a peccato non excusatur, quod sine gratia peccatum vitare non
potest» 3.
43. Scholion. Circa naturam gratiae homini lapso necessariae, ut
possit observare universam legem naturalem simul sumptam, diversi­
mode theologi opinati sunt. Vazquez ait: «Hominem lapsum non posse
servare praecepta Dei, nisi sanetur, quia aeger est; tamen infirmitas, ob
quam non potest praecepta servare, non est ipsa macula et status pec­
cati, sed privatio sanctae cogitationis, qua ejus voluntas movenda
esset» 4. S. Bonaventura, Durandus, et Biel docuerunt sufficere auxilia
actualia 5.
Sed multo communius et probabilius volunt theologi ad hoc requiri
gratiam sanctificantem. Ad rem ait Angelicus: «Antequam hominis ra­
tio, in qua est peccatum mortale, reparetur per gratiam justificantem,
potest singtda peccata mortalia vitare, et secundum aliquod tempus;
quia non est necesse, quod continuo peccet in actu. Sed quod diu ma­
neat absque peccato mortali, esse non potest» e.
Ratio hoc facile ostendit. Diximus enim ad observantiam omnium
praeceptorum naturalium collective seu simul sumptorum requiri in ho1
2
3
4

I-II, q. 109, a. 2.
In Ezechielem, hom. 11, n. 24; ML 76, 915.
I-II, q. 109, a. S ad 1.
In I-II. disp, 196, c. 3. n. 15.
6 S. Bonavonlura, In II Seni., dist 28, a. 1, q. 3; Durandus, In II Seni.,
dist. 28, q, 4; Biol, In II Seni., dist. 28, a. 2.
°

/ -//, q 109, a. 8.

mine virtutem sanam et integram. In praesenti autem providentia vir­
tus hominis lapsi nullo alio principio sanatur ac roboratur, nisi a gratia
sanctificante. Unde gratia justificans est necessaria homini lapso, ut
possit universam legem naturalem collective implere.

ARTICULUS V
UTRUM HOMO POSSIT SINE GRATIA VINCERE GRAVES TENTATIONES
CONTRA LEGEM NATURALEM INGRUENTES

44. Status quaestionis. 1) «Tentarc, ait S. Thomas, est proprie
experimentum sumere de aliquo..., ut sciatur aliquid circa ipsum»1.
Potest fieri honesto vel perverso fine, ut scilicet experiatur virtus alicujus, vel e contra decipiatur. Unde distinguitur duplex genus tentationis, cujus meminit S. Augustinus 1
2, unum ad probandum, alterum
ad seducendum.
2) Ad probandum tentât Deus aliquando homines, «ut sciat eo
modo loquendi, quo dicitur scire, quod facit alios scire» 3. Ad seducen­
dum tentant nos tres animae hostes, diabolus, mundus et caro; diabo­
lus quidem utpote intellectualis et liber, directe intendens malum, et
mundus ac caro malo exemplo atque suggestione.
Diabolus: «Multi enim laquei, ait S. Gregorius, quacumque progre­
dimur. laquei in corpore, laquei in lege, laquei in pinnis templorum,
laquei in crepidinibus parietum tenduntur a diabolo. Laquei in philo­
sophis, laquei in cupiditatibus, oculus enim meretricis laqueus est pec­
catoris: laqueus in pecunia, laqueus in religione, laqueus in studio casti­
tatis» 4.
Mundus, societas scilicet pompaque mundi, illecebris nos allicit et
ad vitia saepe provocat.
Caro seu pars inferior hominis, qui appetitus sensitivus vocatur, de­
lectabilia saepe, quae rationi ac legi adversantur, sequenda nobis pro­
ponit, juxta illud Apostoli: Video autem aliam legem in membris meis
repugnantem legi mentis meae, et captivantem me in lege peccati, quae est
in membris meis 5.
Ex his hostibus, diabolus plerumque contra leges supernaturales, ali­
quando contra naturales, indicit bellum; mundus autem et caro directe
< ontra leges naturales, indirecte contra supernaturales nos alliciunt.
3) Hic solum agimus de facultate hominis lapsi ad superandas tenlationes contra legem naturalem.
4) Tentatio ex qualibet causa insurgens potest esse levis vel gravis.
I.evis dicitur, quae parum urget ad malum; gravis vero, quae vehemen­
ter, ob motivum reale vel apparens, sollicitat ad peccatum.

1 I p., q. 114, a. 2.
2 Ve consensu Evangelist., lib. 2, c. 30, n. 71; ML 34, 1113.
i p., q. 114. a. 2.
1 In Lue., lib. 4, n. 10; ML 15, 1698.
s Rom., 7, 23.

45. Theologorum placita, i) Doctores fere communiter contra Vaz­
quez ' tenent hominem lapsum sine auxilio gratiae posse quamlibet tentationem levem divisive, non vero omnes collective, vincere 1
2.
2) Communior est inter theologos sententia, quae docet hominem la­
psum sine auxilio gratiae non posse omnes tentationes graves, nedum col­
lective, sed nec divisive, superare 3.

46. Thesis I. Homo lapsus sine auxilio gratiae potest vincere
quamlibet tentationem levem divisive, non omnes collective.

Pars I. Victoria cujuslibet levis tentationis singillatim non requirit
magnum laborem vel vim ex parte liberi arbitrii, sed obtineri potest illa
communi vigilantia, qua opera naturaliter honesta efficiuntur. Ergo
liberum arbitrium, sicut potest sine gratia opera honesta circa legem
naturalem efficere, ita etiam potest sine auxilio gratiae quamlibet ten­
tationem levem superare.
Pars II. Sicut non potest homo sine speciali gratiae privilegio ca­
vere omnia peccata venialia collective, ut patebit ex dicendis in quae­
stione sequenti, ita non potest homo lapsus sine auxilio gratiae vincere
omnes tentationes leves collective. Hoc quippe esset negotium moraliter arduum.
47. Thesis II. Homo lapsus sine auxilio gratiae probabilius non
potest omnes tentationes graves divisive vincere; adeoque videtur dari
aliqua tentatio adeo gravis, cui superandae non sit capax homo lapsus
sine gratia.
Arg. 1) Ex S. Scriptura. Apostolus scribens ad Corinthios ait:
Supra modum gravati sumus supra virtutem 4, quod exponit Angelicus
his verbis: «Pati supra virtutem potest intelligi dupliciter: vel supra
virtutem naturalem, et de hac loquitur hic, supra quam Deus aliquando
permittit sanctos tentari; vel supra virtutem gratiae, et de hac intelligitur illud 1 ad Corinthios 10, 13: Fidelis Deus, etc.»5.
2) Concilium Diospolitanum: «Fateatur (Pelagius), quando contra
tentationes concupiscentiasque illicitas dimicamus, non ex propria vo­
luntate, sed ex adjutorio Dei provenire victoriam» 6.
3) Ex SS. Patribus. S. Augustinus: «Sine cujus adjutorio per
arbitrium voluntatis tentationes hujus vitae superare non possumus» 7.
4) Ex ratione. Victoria contra graves tentationes exposcit vires
hominis firmas in bono et facultates conversas ad Deum, ultimum
finem naturalem. Vires autem naturales hominis lapsi non sunt firmae,
1 In l-II, disp. 189, c. 8 sqq.
2 Cfr. Philippus a SS. Trinitate, De gratia Christi, disp. 1, dub. 5.
3 Cfr. Capreolus, In 11 Sent., dist. 28, q. 1, a. 3 ad arg. contra 4 conci.. Al­
varez, De auxiliis, disp. 54, conci. 4: Joannes a S. Thoma, De gratia, disp. 19, a. 4;
Estius, In II Sent., dist. 26, § 44; et Lezana, De gratia, disp. 1, q. 4. Dico 4.
1 II Coi·., 1, 8.
6 In II Cor., c. 1, Icct. 3.
° Mansi, 4. 313, undecimo.
7 In psal. 80. 11. 4: ML 37, 1142

neque ejus facultates convertuntur aci Deum finem naturalem ultimum.
Ergo. Ad rem optime S. Thomas: «Peccata faciunt sicut grave onus,
quod hominem incurvat, et facit terram respicere; ita peccata faciunt
inferiora respicere, et non permittunt per affectum tendere ad supe­
riora» L
Homo revera in peccatum lapsus afficitur et assuescit delectabilibus,
quae opponuntur virtuti, et consequenter debilitatur saltem extrinsece
• ul hietandum contra tentationes. «Medium bonum naturae, ait S. Tho­
mas. scilicet ipsa naturalis inclinatio ad virtutem, diminuitur per pecatum. Per actus enim humanos fit quaedam inclinatio ,ad similes
irtus... Oportet autem, quod ex hoc. quod aliquid inclinatur ad unum
< ontrariorum, diminuatur inclinatio ejus ad aliud. Unde, cum peccatum
•it contrarium virtuti, ex hoc ipso, quod peccat, diminuitur bonum na1 urae, quod est inclinatio ad virtutem»12.

QUAESTIO IV
1>E NECESSITATE GRATIAE AD OPERA SALUTARIA

ARTICULUS I
UTRUM HOMINI I.APSO SIT NECESSARIA GRATIA DEI
AD OMNES ET SINGULOS ACTUS SALUTARES

48. Status quaestionis. 1) Duplicem ordinem constituit Deus in
mundo, unum naturalem quem exsequimur actibus ethice honestis, al­
ti rum supernaturalem, quem prosequimur actibus salutaribus.
2) Actus hujusmodi nuncupantur salutares, quia nos conducunt· ad
itam aeternam, quae quasi antonomastice dicitur salus. Unde, cum
iimus de necessitate gratiae ad actus salutares, quaerimus, an gratia
Dei sit necessaria ad-actus supernaturales, qui non tantum negative ut
i -movens prohibens sed positive nos conducunt ad salutem aeternam.
3) Loquimur de necessitate physica non morali gratiae Dei, an scih< et in homine lapso sine auxilio gratiae detur potentia physica ad eli­
ciendos actus salutares.
4) Sermo est de gratia Dei interna actuali: nam gratia externa ac­
tualis non sufficit ad actus salutares, et gratia habitualis non supponi­
tur in homine lapso.
49. Error. Pelagiani, negantes peccatum originale, docebant hominem
posse sine gratia Dei efficere opera salutaria, eisque se praeparare ad pri­
mam gratiam, in ea progredi, ac tandem salutem adipisci aeternam 3.

1 >» fis. y?, n. 3.
2 l-ll, q. 85, a. i.
1 Pelagius. /» epistola ari Demetriadem virginem; MI. 33, 1099. Cfr. S. Augustinii», i/>. rS8 ad Julianam, c. 2; ML 33. 850.
3

34

DE GRATIA DEI. Q. IV. DE NECESSITATE GRATIAE AD OPERA SALUTARIA

50. Thesis. Ad omnes et singulos actus salutares est homini lapso
simpliciter necessaria gratia Dei.

Arg. 1) Ex S. Scriptura. Sicut palmes, ait Dominus Jesus, non
potest jerre fructum a semetipso, nisi manserit in vite, sic nec vos nisi in
me manseritis. Ego sum vitis, vos palmites... Sine me nihil potestis face­
re Hunc locum omnes commentatores intelligunt de necessitate auxi­
lii supernaturalis seu gratiae ad opera salutaria. Agitur enim de influxu
Christi Redemptoris, de gratia discipulis necessaria ad faciendos fructus
supernaturales, et de actione interna, eo modo quo actio vitis influit in
palmitem 12. Huc faciunt illa verba Apostoli: Deus est enim, qui operatur
in vobis et velle et perficere pro bona voluntate 3.
2) Ex Conciliis. Concilium Arausicanum II: «Si quis per na­
turae vigorem bonum aliquid, quod ad salutem pertinet vitae aeternae,
cogitare, ut expedit, aut eligere, sive salutari, id est, evangelicae praedi­
cationi consentire posse confirmat absque illuminatione et inspiratione
Spiritus Sancti... haeretico fallitur spiritu non intelligens vocem Dei in
Evangelio dicentis: Sine me nihil potestis facere»4. Et Concilium Tridentinum: «Si quis dixerit sine praeveniente Spiritus Sancti inspiratione
atque ejus adjutorio hominem credere, sperare et diligere aut poenitere
posse, sicut oportet, ut ei justificationis gratia conferatur, a. s.»5.
3) Ex SS. Patribus. S. Cyprianus: «Dei est, inquam, Dei est
omne quod possumus. Inde vivimus, inde pollemus, inde sumpto et
concepto vigore, hac adhuc positi futurorum indicia praenoscimus» 6.
S. A ugustinus: «Sine illo (Deo) vel operante ut velimus, vel coopé­
rante cum volumus, ad bona pietatis opera nihil valemus» 7. «Ne quis­
quam putaret, saltem parvum aliquem fructum posse a semetipso pal­
mitem ferre, cum dixisset: hic fert fructum multum, non ait: quia sine me
parum potestis facere, sed: nihil potestis facere. Sive ergo parum sive
multum, sine illo fieri non potest, sine quo nihil fieri potest» 8.
4) Ex ratione. Actus salutares, utpote ordinati ad hominis sancti­
ficationem et salutem aeternam, sunt supernaturales. Sed impossibile
est hominem sine gratia Dei elicere actus supernaturales, qui excedunt
ejus virtutem. Ergo 9.
51. Corollarium I. Fide tenendum est neminem posse resurgere
a peccato sine gratia. Concilium Arausicanum. hoc declaravit dicens:
«Nullus miser de quantacumque miseria liberatur, nisi qui Dei miseri­
cordia praevenitur» 10.
52. Coroll. II. Homo suis viribus non potest credere mysteria
1 Joan.. 15, 4-5.
2 Cfr. Knabenbauer, In Joan., 15, 4-5.
3 Philipp., 2, 13.
4 ’ Can. 7; Denz-Bannw., 180.
6 Sess. 6, can. 3; Denz-Bannw., 813.
* Ep. I ad Donatum, n 4; MI. 4, 205
’ De gratia et libero arb., 17, 33: ML· 44, 901.
8 In Joan., tr. 81, n. 3; MI. 35, 1841.
u Cfr. S. Thomas. I-1I, <| 100. a 5
10 Conril. .‘Iransicanum II, can. 14; Donï· Bannw.. 187.

fidei, sicut oportet ad salutem. Quia actus fidei, sicut oportet ad sa­
lutem aeternam, est ordinis supernaturalis, elicitus ob auctoritatem Dei
revelantis, et disponens hominem ad gratiam sanctificantem. Actus
autem supernaturalis disponens hominem ad gratiam sanctificantem
non potest elici viribus naturae. «Credere autem, ait S. Thomas, est
supra potentiam hominis naturalem; unde ex dono Dei provenit» ’.
53. Coroll. III. Imo verior sententia docet hominem sine gratia
non posse elicere adsensum fidei, qui sit quoad substantiam theologicus.
Homo sine gratia seu propriis viribus potest proculdubio adsentire my­
steriis revelatis adsensu quodam naturali; sed hic adsensus naturalis,
quem homo propriis viribus praestat veritatibus revelatis, non est nec
esse potest essentialiter actus fidei theologicus1
2. Ad rem Angelicus: «Ατ­
ι iculos fidei, de quibus haereticus non errat, non tenet eodem modo, sicut
tenet eos fidelis, scilicet simpliciter inhaerendo primae veritati, ad quod
indiget homo adjuvari per habitum fidei» 3. Rursum: «Cum homo ad-entiendo his, quae sunt fidei, elevetur supra naturam suam, oportet,
quod hoc insit ei ex supematurali principio interius movente, quod est
Deus. Et ideo fides quantum ad adsensum, qui est principalis actus
fidei, est a Deo interius movente per gratiam» 4.
Ratio est, quia homo per vires sibi proprias non potest adsentire
mysteriis fidei motivo supematurali, testimonio scilicet Dei ut auctoris
■ t finis supernaturalis, ut adsentit fidelis gratia Dei adjutus, sed admit­
tit mysteria motivo naturali, id est, testimonio Dei auctoris et finis
naturalis5. Unde ratio formalis adsensus in homine operante viribus
propriis, est diversa a ratione formali adsensus fidei in homine fideli.
ARTICULUS II
UTRUM GRATIA DISPENSETUR HOMINI OMNINO GRATIS

54. Praenotanda. 1) Gratuito dispensatur homini, quod nullo
debetur ipsi titulo. Porro duplici titulo debetur aliquid homini: a) ra' ;<>ne naturae, ut proprietates, quae necessario ex ipsa fluunt; b) ratione
'binorum operum, quibus homo movet dispensatorem, ut aliquid ipsi
i largiatur, et hoc tripliciter, merito, impetratione, ac praeparatione.
2) Compertum est gratiam Dei actualem, utpotc supernaturalem,
nemini esse debitam ratione naturae.
3) Homo, gratia sanctificante auctus, potest sine dubio mereri ac
impetrare aliam gratiam, sed quaestio est, an homo nulla gratia sancti­
ficante praeventus et agens viribus naturae, possit merito, impetratione
ut praeparatione positiva Deum movere ad gratiam in sua serie pri-

1 Ouodlib. 2, q. 4, a. 6.
2 Cfr Banez, In ll-ll, q. 5, a. 2; et q. 6, a. i; Alvarez, De auxiliis, disp. 49;
Valoniia, In II-II, q. 6, p. 1; et alii.
" 11-11, q. 5, a. 3 ad 1.
1 /l-II, q. 6, a. i.
' Cfr. Snlmnnticeniea, Dc gratia, disp. 3, n. 48.

mam ipsi elargiendam. Gratiam, inquam, in sua serie primam, sive sit
absolute prima, quae homini in prima justificatione conceditur, sive
prima, quae post peccatum recuperatur.

§ 1

Utrum homo gratia destitutus et agens viribus naturae
possit mereri primam in sua serie gratiam.
55. Status quaestionis. 1) Meritum, ut dicetur inferius, est opus
retributione dignum. Est meritum de condigno, quando operi debetur
retributio ex quadam justitia, ut amori caritatis debetur gloria; et est
meritum de congruo, quando operi debetur praemium ex aliqua decentia
operis simul ac ex liberalitate dantis.
2) Quaeritur, an homo gratia destitutus possit viribus naturae me­
reri de condigno vel saltem ex congruo primam gratiam.
56. Errores, i) Pelagiani docuerunt posse hominem viribus naturae
mereri primam gratiam de condigno '.
2) Semi pelagiani defenderunt conatus naturales hominum esse merito­
rios gratiae de congruo, adeo ut Deus teneatur ex quadam decentia homini­
bus naturaliter conantibus gratiam conferre, ne dicatur personarum acce­
ptor, si gratiam conferat otiosis et neget laborantibus. Unde Cassianus ajebat: «Praesto est namque (Deus) occasione sibi tantummodo a nobis bonae
voluntatis oblata, ad haec omnia conferenda»
3) Ilici statuit: «Anima obicis remotione ac bono motu in Deum ex
arbitrii libertate elicito gratiam mereri potest de congruo» 1
23*.

57. Thesis. Homo viribus naturae non potest ulla ratione, nec de
condigno nec de congruo, mereri primam gratiam. (Est de fide.)

Arg. 1) Ex S. Scriptura. Hanc veritatem crebro docet Apostolus
dicens: Justificati gratis per gratiam ipsius St autem gratia, jam non
ex operibus, alioquin gratia jam non est gratia... Aut quis prior dedit illi
et retribuetur ei? 5*7. Gratia enim estis salvati per fidem, et hoc non ex vobis:
Dei enim donum est. Non ex operibus, ut ne quis glorietur e.
2) Ex Ecclesiae definitionibus. Concilium Arausicanum II: Nullis
meritis gratiam praevenientibus debetur merces bonis operibus, si fiant;
sed gratia, quae non debetur, praecedit, ut fiant 1. Ipse (Deus) nobis,
nullis praecedentibus bonis meritis, et fidem et amorem sui prius inspirat 8.
1 Pelagius, Ep. ad Demetriadem; ΜΓ. 33, 1099 sqq.
2 De coenobiorum institutis, lib. 12, c. 14: ML 49, 448. Cfr. Alvarez, De auxi­
liis, disp. 2, n. 27; Vazquez, In I p., disp. 89, c. 5; et Salmanlicenses, De gratia,
disp. 1, n. 201.

In II Sent., dist. 27, q. un., conci. 4.
Rom., 3, 24.
Rom., 11, 6 et 35.
Ephes., 2, 8-9.
Can. 18; Donz-Bannw., 191
De peccato originali, gratia et prard., § «Hoc etiam»: Donz Bannw., 200.

Concilium Tridcntinum: Ipsius justijicationis exordium in adultis, a
Dei per Christum Jcsum praeveniente gratia sumendum esse; hoc est, ab
i'jus vocatione, qua null is eorum exsistentibus meritis vocantur *.
3) Ex SS. Patribus. S. Augustinus: «Gratia praecessit meritum
tuum, non gratia ex merito, sed meritum ex gratia. Nam', si gratia ex
merito, emisti, non gratis accepisti»1
2. «Gratia gratis· data est; nam, nisi
uratis esset, gratia non esset. Porro autem, si propterea gratia est. quia
gratis est, nihil tuum praecessit, ut acciperes. Nam, si aliqua bona
opera tua praecesserunt, pretium accepisti, non gratis; pretium autem,
quod nobis debebatur, supplicium est» 3.
4) Ex ratione. Inter opera meritoria et praemium debet dari
proportio saltem ordinis, sicut datur inter laborem et mercedem. Opera
.mtem hominis naturalia nullam dicunt proportionem ordinis cum gratia
supernatural!, sicut nullum ens naturale potest proportionari cum rebus
s 11 pernaturalibus.

§ 2
An homo viribus naturae possit impetrare primam Dei gratiam.

58. Status quaestionis. 1) Natura impetrationis nobis innotescit
<x natura orationis.
2) Porro oratio secundum S. Thomam est: explicatio desiderii coram
Deo, ut aliquid ab eo impetremus; vel, ut alii docent, est: Petitio decen­
tium a Deo; vel: Elevatio mentis in Deum.
Fieri potest: a) exhibendo Deo obsequium aut cultum cum aliquo
bono opere; quod si praestituatur ab homine justo, secum fert meritum;
b) manifestando Deo propriam indigentiam, ab eoque postulando miseI icordiam, et est proprie impetratio.
3) Unde ratio formalis meriti in eo differt ab impetratione, quod
meritum est opus in obsequium Dei exhibitum, cui ex justitia vel ex deI entia debetur praemium; impetratio vero est vis quaedam, quae inest
manifestationi indigentiae atque petitioni, ut Deum moveat ad mise­
ri udum. Operibus meritoriis Deo tribuimus obsequium, ut accipiamus
praemium; impetratione Deum provocamus ad misericordiam.
4) Compertum est orationi, quam facimus ex influxu gratiae Supernaturalis, inesse vim movendi Deum ad misericordiam, quia: Si man­
deritis in me, et verba mea in vobis manserint, quodeumque volueritis, pe­
tetis, et jiet vobis
5) Hic dilucidari oportet, an oratio, quam facit homo viribus na­
turae, habeat vim advocandi impetrandique gratiam Dei.
1

S«ss. 6, C. 5: Denz-Bannw.. 797.

- Serm 169, c. 2, n. 3; MI. 38, 916-917.
» Enarrat, in ps. 70; serm. 2, n. 1: MI. 36, 891
• Joan., 15, 7.

59. Thesis. Homo per orationem naturalem, quam facit viribus
naturae, non potest impetrare gratiam Dei.
Arg. I) Ex S. Scriptura. Apostolus ait: Spiritus adjuvat infirmi­
tatem nostram; nam quid oremus, sicut oportet, nescimus; sed ipse Spiritus
postulat pro nobis gemitibus inenarrabilibus 1.
2) Ex magisterio Ecclesiae. Concilium Arausicanum II declaravit:
«Si quis ad invocationem humanam gratiam Dei dicit posse conferri,
non autem ipsam gratiam facere, ut invocetur a nobis, contradicit
Isaiae prophetae vel Apostolo idem dicenti: Inventus sum a non quae­
rentibus me, palam apparui iis, qui me non interrogabant»1
2.
3) Ex SS. Patribus. S. Ambrosius: «Orare Deum gratiae spiri­
tualis est, sicut scriptum est: Nemo dicit Dominus Jesus nisi in Spiritu
Sancto (I Cor., 12, 3)» 3, id est; «in Spiritu Sancto movente» ut interpre­
tatur S. Thomas 4*
6, vel «Dei Spiritu impellente» ut exponit Comely “.
S. Augustinus: «Ipsa oratio inter gratiae munera reperitur» ®.
4) Ex ratione. Nemo potest viribus naturae opera salutaria effi­
cere, neque initium salutis aeternae sumere, ut diserte definitum est
ab Ecclesia contra pelagianos ac semipelagianos. Ergo non potest homo
per orationem naturalem, quam facit viribus naturae, impetrare gra­
tiam Dei.

§ 3
l Irum homo lapsus viribus naturae possit se praeparare ad gratiam.

60. Status quaestionis. 1) Sicut forma substantialis non recipitur
in materia sine praevia dispositione subjecti, ita gratia sanctificans,
quae est forma quaedam accidentalis, non recipitur in anima sine aliqua
dispositione ejusdem.
2) Porro haec dispositio in anima rationali potest esse a) supernaturalis, influens magis vel minus remote ad productionem gratiae et
positive praeparans animam ad eam recipiendam; ut contritio perfecta
de peccatis commissis et amor Dei supernaturalis proxime influunt in
gratiam et disponunt animam ad ejus receptionem; et pius credulitatis
affectus, initium fidei, prima gratia auxiliaris, plura opera salutaria, ini­
tium conversionis in Deum ut auctorem supernaturalem, etc., remote
disponunt peccatorem ad gratiam sanctificantem; b) naturalis, quae non
influit quidem positive ad gratiam, sed negative praeparat animam ad
eam recipiendam, ut actus ethice honesti, qui licet non influant positive
in ordinem supernaturalem, faciunt animam minus indignam, ut sancti­
ficetur.
1 Rom., 8, 26.
2 Can. 3; Denz-Bannw., 176.
3 Apud S. Aug., De dono perseverantiae, c 23, 11/64; MI. 45, 1032.
1 In ep. I ad Cor., lect. 1.
* Comment, in I ad Cor , <·. 12, v. 3
6 Ep. 194 ad Sixtum, c. 4: MI. 33, 880.

3) Dispositio naturalis obtineri quidem potest viribus naturae ho­
minis, sed nihil valet ad gratiam.
4) Dispositio supernaturalis, de qua loquimur, non est mera non
resistentia voluntatis, ut minus recte docuit Gandavensis *, sed positiva
praeparatio animae ad gratiam supernaturalem.
5) Compertum est in qualibet dispositione et praeparatione super­
natural! ad gratiam requiri cooperationem liberi arbitrii cum actione
Dei. ut patet ex Concilio Tridentino dicente: Si quis dixerit liberum ho­
minis arbitrium a Deo motum et excitatum nihil cooperari adsentiendo
Deo excitanti atque vocanti, quo ad obtinendam justificationis gratiam se
disponat, ac praeparet, neque posse dissentire, si velit, sed velut inanime
quoddam nihil omnino agere, mereque passive se habere, a. s. 1
2.
6) Discutiendum itaque est, an homo lapsus viribus suis valeat
positive se praeparare ad gratiam sanctificantem, adeo ut viribus pro­
priis operetur praeparationem proximam ad gratiam, vel saltem pium
credulitatis affectum, initium fidei, initium conversionis ad Deum aucto­
rem supernaturalem, excitationem ad primam gratiam auxiliantem, etc.,
vel ea ponat opera, quae sint occasio gratiae sibi conferendae.
61. Errores. 1) Pelagiam docuerunt hominem viribus naturae pos­
se elicere actum amoris Dei supernaturalis, ac proinde se immediate prae­
parare ad gratiam.
2) Semipelagiani, corrigentes doctrinam Pelagii, ponebant quidem pec■ itum originale, et non diffitebantur necessitatem gratiae in homine ad
pera meritoria facienda, sed mordicus defendebant initium fidei tribuen­
dum esse hominis libero arbitrio. Initio autem fidei intclligebant pium cre­
dulitatis affectum, et eos omnes actus, qui fidem supernaturalem seu adensum intellectus ad veritates revelatas praecedunt ac remote praeparant.
Unde dicebant hominem viribus naturae, id est, desiderio, conatu, preca­
tione, etc., se remote praeparare ad fidem supernaturalem et gratiam. Her­
mes, saeculo praeterito, visus est hunc errorem suscitasse 3*.
3) Aliqui theologi catholici medii aevi non parum suffragati sunt huic
doctrinae. Hiet* affirmavit dilectionem Dei viribus naturae elicitam esse
proximam dispositionem seu praeparationem ad gratiam. Raymundus I.ul­
lius ait: «In faciendo bonum non oportet nos sperare, quod Deus incipiat:
quia jam incepit, quando nos creavit»5.

62. Thesis. Homo viribus naturae non potest ad gratiam sancti­
ficantem, proxime vel remote, positive se praeparare.
Arg. 1) Ex S. Scriptura. Sacrae litterae nos docent a Deo esse:
I; Primam cogitationem et initium fidei: 2Von quod sufficientes simus
‘gitare aliquid a nobis quasi ex nobis, sed sufficientia nostra ex Deo
■t B. 2) Initium operis: Qui coepit in vobis opus bonum, perficiet usque
1 Quodlib. 5, q. 24.
3 Sess. 6, can. 4: Denz-Bannw., 814.
Cfr Kaischthalei·, De gratia, n. 31 (nota).
I In II Sent., dist. 28, q. un., a. 2, conci, i; ct tn III Sent., dist. 27, q. un.,
1 3. dub. 2.

5 Direct. Inquisii., p. 2, q. 9.
II II Cor., 3, 5.

in diem Christi Jesu'. 3) Velle et perficere: Deus est enim, qui operatur
in vobis et velle et perficere pro bona voluntate 1
2. 4) Initium conversionis:
Converte me, et convertar, quia tu Dominus Deus meus. Postquam enim
convertisti me, egi poenitentiam 3*
.
2) Ex Conciliis. Concilium Arausicanum II: «Si quis sicut augmen­
tum ita etiam initium fidei ipsumque credulitatis affectum... non per
gratiae donum... sed naturaliter nobis inesse dicit, apostolicis dogma­
tibus adversarius approbatur» *.
Concilium Tridentinum disertius hanc veritatem tradit dicens: «Ipsius
justificationis exordium in adultis a Dei per Christum Jesurn praeve­
niente gratia sumendum esse, hoc est, ab ejus vocatione, qua, nullis
eorum exsistentibus meritis, vocantur; ut qui per peccata a Deo aversi
erant, per ejus excitantem et adjuvantem gratiam ad convertendum se
ad suam ipsorum justificationem, eidem gratiae libere adsentiendo et
cooperando disponantur, ita ut tangente Deo cor hominis per Spiritus
Sancti illuminationem, neque homo ipse nihil omnino agat... neque tamen
sine gratia Dei movere se ad justitiam coram illo libera sua voluntate
possit. Unde in sacris litteris, cum dicitur: Convertimini ad me, ct ego
convertar ad vos, libertatis nostrae admonemur: Cum respondemus: Con­
verte nos. Domine, ad te, et convertemur, Dei nos gratia praeveniri confi­
temur» 56
.
Processum quoque hujus praeparationis ad gratiam optime describit
Concilium dicens: «Disponuntur autem ad ipsam justitiam, dum, excitati
divina gratia ct adjuti, fidem ex auditu concipientes libere moventur
ad Deum et. dum peccatores se esse intelligentes a divinae justitiae
timon·, qu<> militer concutiuntur, ad considerandam Dei misericordiam
se convertendo, in spem eriguntur, fidentes Deum sibi propter Christum
propitium fore, illmnque tanquam omnis justitiae fontem diligere inci­
piunt, ac propterea moventur adversus peccata per odium aliquod
detestationem» ®.
3) Ex SS. Patribus. S. Augustinus diserte docet «inchoandi et
usque in finem perseverandi gratiam Dei non secundum merita nostra
dari, sed dari secundum ipsius secretissimam eamdemque justissimam,
sapientissimam, beneficentissimam voluntatem»7. «Si enim sine Dei
gratia per nos incipit cupiditas boni, ipsum coeptum erit meritum, cui,
tanquam ex debito, gratiae veniat adjutorium» 8. «Dominus, ut respon­
deret futuro Pelagio, non ait: Sine me difficile potestis aliquid facere,
sed ait: Sine me nihil potestis facere. Et ut responderet futuris etiam
istis, in eadem ipsa evangelica sententia non ait: Sine me nihil potestis
perficere, sed facere. Nam, si perficere dixisset, possent isti dicere, non
1 Philipp., i. 6.
2 Philipp., 2, 13.
3 Jerem , 3I, iS sq.
Concit, Arausio. 11 (a. 529), can. 5; Denz-Bannw., 178.
5
6

’
8

Ses.». 6, e. 5; Denz-Bannw., 79/.
Sess. 6, c. 6; Denz-Bannw., 798.
De dono perseverantiae, c. 13, n 33; MI. 45. 1012.
Contra duas epistolas Pela g , lib 2, c. 8, η 18 Ml. 44, 584

ad incipiendum bonum, quod a nobis est, sed ad perficiendum esse Dei
adjutorium necessarium»
«Sicut nemo potest bonum perficere sine
I )omino, sic nemo incipere sine Domino» 12.
S. Fulgentius: «Dominus ergo, qui in nobis bonam voluntatem prae­
parat, ipse nobis bonae voluntatis initium donat»3*
.
S. Thomas: «Ad errorem pelagianum pertinet dicere quod homo possit
se ad gratiam praeparare absque auxilio divinae gratiae» ’. «Ex divina
misericordia contingit, quod homo se ad gratiam praeparet... Liberum ar­
bitrium non potest sead gratiam praeparare, nisi ad hoc divinitus diriga­
tur»5*
. «Unde, si homo per liberum arbitrium non potest se ad gratiam
praeparare, facere quod in se est, non erit praeparare se ad gratiam» a.
4) Ex ratione, a) Cum initium et finis alicujus rei debeant esse
ejusdem ordinis, oportet initium fidei esse ordinis supernaturalis, sicut
est ipsa fides. Sed homo viribus naturae non potest efficere aliquid supernaturale. Ergo nec potest sine gratia inchoare fidem supcrnaturalem.
b) Omnis dispositio debet habere proportionem cum forma ad
quam disponit. Sed actus naturales hominis non habent proportionem
cum gratia, quae est forma supernaturalis. Ergo.
c) Homo non potest viribus naturae efficere actus salutares, sicut
diximus superius. Sed initium fidei et quidquid hoc nomine intelligunt
scmipelagiani, ut praecedens gratiam, est actus salutaris. Ergo.
Difficultatibus satisfit.

63. Obj. l.° Apostolus ait: I77/e adjacet mihi, perficere autem bonum
non invenio’. Ergo non ad velle sed ad perficere bonum requiritur gratia Dei8.
Resp. S. Thomas egregie exponit sensum Apostoli bis verbis: «Quod ergo
dicit: Velle adjacet mihi (Apostolo)·, scilicet per gratiam reparato, est ex operatione divinae gratiae; per quam quidem gratiam non solum volo bonum,
se.l etiam aliquid boni facio... Sed non invenio in mea potestate, quomodo
istud bonum perficiam, ut scilicet totaliter concupiscentiam excludam» 9.
Obj. 2.
Dominus ait per Zachariam: Convertimini ad me... et convertar
ad· vos 10. Ergo hominis est incipere conversionem ad Deum.
Resp. Sensus S. Scripturae est: Convertimini ad me per gratiam prae­
venientem, quam vobis confero, et ego convertar ad vos per gratiam sancti­
ficantem, quam in justificatione elargio.

ARTICULUS III
UTRUM FACIENTI, QUOD EST IN SE, DEUS SEMPER CONFERAT GRATIAM

64. Status quaestionis. 1) Celebre est in hac materia vulgatum
axioma: Facienti, quod est in se, Deus non denegat gratiam. Sed in ejus
explicatione non parum discrepant theologi.

1 Contra duas epistolas Pelag., lib 2, c. 8, n. i8; ML 44, 584.
2 Contra duas epistolas Pelag , lib. 2. c. 10, n. 23; ML 44, 588.
3 Ve veritate praedest., lib. 1, c. 17, n. 46: ML 65, 621.
1 Quodlib. i, a. 7.
5 Ve veritate, q. 24, a. 15.
6 Ve veritate, q. 24, a. 15.
’ Rom., -j, 18.
8 Ita Cassianus, Collai. 13, c. 9: ML 49, 919-920.
° In ep. ad Romanos, c. 7, lect. 3, circa finem.
1,1 Zachar., 1, 3.

DE GRATIA DEI, Q, IV. DE NECESSITATE GRATIAE AD OPERA SALUTARIA

42

2) Quamvis Calvinus hoc dictum, quod vocat occamicum *, multum
irrideat, aliquo tamen sensu verum esse non dubito, ut omnes scholae
tradunt. Quomodo intelligendum sit, hic diligenter investigabo.
65. Errores, i) Pelagiani dicebant facienti, quod est in se viribus
naturae, gratiam a Deo conferri ut praemium. Unde dicebant «gratiam Dei
(etiam primam) secundum praecedentia merita dari».
2) Seniipelagiani contendebant facientem, quod est in se viribus na­
turae, habere ex se fidei et boni operis initium, quod sit Deo occasio gratiae
conferendae.
66. Theologorum placita, t) Aliqui veteres theologi sine ulla distin­
ctione dixerunt Deum infallibiliter gratiam conferre facienti quod est in se
viribus naturae. Ita Alensis, Durandus, Diei et alii1
2.
2) Molina, suffragantibus Herice et Lessio, docuit Christum Dominum
ob sua merita obtinuisse et una cum Patre aeterno legem statuisse, «ut
quoties ex nostris viribus naturaliter conaremur facere, quod in nobis est,
praesto nobis essent auxilia gratiae, quibus ea, ut oportet ad salutem, effi­
ceremus» s.
3) Cl. Palmieri defendit facienti, quod est in se, viribus naturae et se
negative praeparanti ad gratiam, nullum apponendo impedimentum, a Deo
mera liberalitate conferri gratiam. <Deus vult gratiam suam omnibus dare;
si quis homo naturaliter vivens peccatum non admittat, Deus certe ei con­
feret gratiam suam; si enim id non faceret, jam verum non esset Deum velle
gratiam suam omnibus dare» 45
67.
4) Juniores quidam contendunt: a) Si agatur de conferenda gratia
habituali, axioma intelligendum esse de faciente, quod est in se, per vires
gratiae actualis, b) Si agatur de conferenda gratia adjuvante, axioma intelligcndum esse de faciente quod est in se viribus gratiae excitantis, c) Si
agatur de,conferenda gratia excitante secunda vel qualibet alia subséquente,
axioma intelligendum esse de faciente quod est in se viribus gratiae exci­
tantis primae d) Si tandem agatur de conferenda gratia excitante prima,
a moi na v< t um < sse <le faciente quod est in se viribus naturae, non quidem quod
Deus i on Ici at homini grat iam propter l.ona opera naturalia, aut ditet homi­
nem, quia facit quod est in se, sed quia bona opera sunt conditio negativa
removens obstaculum gratiae conferendae. Ita Bucccroni, Beraza et Sola3.
5) l ’aci/KCïintellexit axioma de faciente, quod est in se, per gratiam natu­
ralem a Christo datam, quam, ut vidimus, appellavit cogitationem congruam °.
6) Theologi multo communius docent praefatum axioma intelligendum
esse de faciente, quod est in se, viribus gratiae. Ita S. Thomas, S. Bonaventura, l.ezana, oi; nes thomistae, et ex extraneis S. Bellarminus, Valentia, et
alii plures’.

67. Thesis. Axioma, de quo agimus, intelligendum est, et est
verum, de faciente quod est in se viribus gratiae, non vero de faciente
quod est in se viribus naturae.

Arg. 1) Ex Conciliis. Concilium Arausicanum II edidit canonem
his verbis conceptum: «Si quis sine gratia Dei credentibus, volentibus,
1 Institui., lib. 2, c. 3. n. 10.
Alensis, III p.. q. 61, m. 5, a. 3; Durandus, In II Sent., dist. 28, q. 5; Biel,
In II Sent., dist. 27, a. 2, conci. 4.
3 Molina, Concordia, q 14, a. 13. disp. 10, in principio; Herice, tr. 3, p. 1.
disp. 27; iessius, De gratia efficaci, append, ad c. 10, n. 24.
4 De gratia, th. 34.
5 Bucceroni, Comment, de axiomate «Facienti quod est in se...», n. 29; Beraza,
De gratia, n. 390; Sola, De gratia, n 2S6.
6 In I-II, disp. 189, c. 16, n. 144; et In 1 p , disp. 91, a. 16.
7 S, Thomas, I-II, q 109, a. 6; et q. 112, a 3; S. Bonaventure, /« Il Seni.,
2

desiderantibus, conantibus, laborantibus, vigilantibus, studentibus, pe­
tentibus, quaerentibus, pulsantibus nobis, misericordiam dicit conferri
divinitus, non autem, ut credamus, velimus, vel haec omnia, sicut opor­
tet, agere valeamus per infusionem et inspirationem Sancti Spiritus in
nobis fieri confitetur, et aut humilitati, aut obedientiae humanae subjun­
git gratiae adjutorium, nec, ut obcdientes et humiles simus, ipsius gratiae
donum esse consentit, resistit Apostolo dicenti I ad Corinthios, 4, 7:
Quid habes, quod non accepisti? Et cap. 15, 10: Gratia Dei sum id, quod
sum» ’. Sed, qui credit, vult, desiderat, conatur, laborat, vigilat, studet,
petit, quaerit, et pulsat, revera facit, quod est in se viribus naturae.
Ergo facienti, quod est in se, viribus naturae Deus denegat gratiam.
Molina docet gratiam a Deo conferri, «quotiescumque liberum arbi­
trium ex suis viribus naturaliter conatur, praestove est ad conandum
totum id, quod ex sese potest»2. Concilium vero modo citatum dicit gra­
tiam a Deo non conferri conantibus, laborantibus, vigilantibus, studenti­
bus, etc. Unde verba Molinae non facile conciliantur cum loco Concilii.
2) lix auctoritate S. Thomae. Angelicus Doctor loquens de iis, qui
Evangelium nunquam audierunt, ait: «Si qui tamen eorum fecissent,
quod in se est, Dominus eis secundum suam misericordiam providisset,
mittendo eis praedicatorem fidei, sicut Petrum Cornelio, Act., 10. 19: et
Paulum Macedonibus, ut habetur Aci., 16, 9: sed tamen hoc ipsum,
quod aliqui faciunt, quod in se est, convertendo se scilicet ad Deum,
ex Deo est movente corda ipsorum ad bonum, juxta illud Thren. 5, 21:
Converte nos, Domine, ad te, et convertemur» 3.
3) Ex ratione, à) Juxta Molinam et ejus sequaces Pater et
Filius legem et pactum statuerunt, ut facienti quod est in se viribus
naturae conferretur gratia. Sed hoc pactum, utpote nullibi fundamen­
tum habens, videtur esse omnino arbitrarium; et, si daretur, significaret
legem latam fuisse, ut operibus naturae gratia daretur, quod absit.
Unde in comitiis cleri gallicani (a. 1700) declaratum est: «Pactum autem,
quod inter Deum et Christum adseritur, commentum est temerarium,
erroneum, non solum tacente sed etiam adversante Scriptura et SS. Pa­
trum traditione, prolatum».
b) Axioma, de quo agimus, intellectum de faciente quod est in se
viribus naturae, semper significat gratiam a Deo conferri intuitu saltem
et occasione boni operis naturalis. Differentia siquidem inter facientem
< t non facientem quod est in se viribus naturae, significat certe eum
qui facit, quod est in se, occasionem saltem praebere prae non faciente,
ut gratia ipsi conferatur. Opera autem naturalia ne occasionem quidem
possunt praebere gratiae conferendae, ut patet ex disputationibus ha­
bitis a SS. Patribus contra semipelagianos. Ergo.
c) Dispositio negativa, seu ea vivendi ratio, qua quis removet pro­
hibens et aufert obstaculum ad receptionem gratiae, fitque minus in­
dignus benevolentiae divinae ut vult Palmieri, non est sufficiens, ut
dist. 28, a. 2, q i. Lezana, De gratia, disp. 6. q. 3: S. Bellarminus, De gratia et
arb., lib. 6, c. 6; Valentia, In I-II, disp. 8, q. 4, p 2.
Can. 6; Denz-Bannw., 179.
Concordia, q. 14, a. 13. disp. 10, in principio.
Ad Rom., c. 10, loci. 3.

libero
1

infallibiliter gratia ei conferatur. «Non enim habeo, ait S. Augustinus,
quod intuear in eligendis hominibus ad gratiam salutarem... nisi vel
majus ingenium, vel minora peccata, vel utrumque; addamus etiam, si
placet, honestas utilesque doctrinas. Quisquis ergo fuerit quam minimis
peccatis irretitus atque maculatus (nam nullis quis potest?), et acer in­
genio, et liberalibus artibus expolitus, eligendus videtur ad gratiam.
Sed, cum hoc statuero, ita me videbit ille, qui infirma mundi elegit, ut
confundat fortia, et stulta mundi, ut confundat sapientes (I Cor.. 1,27),
ut eum intuens et pudore correctus, ego irrideam multos, et prae quibus­
dam peccatoribus castiores, et prae quibusdam piscatoribus oratores...
Non videmus quosdam homines utriusque sexus in conjugali castitate
viventes sine querela, et tamen vel haereticos vel paganos, vel etiam in
vera fide et vera Ecclesia sic tepidos, ut eos miremur meretricum et hi­
strionum subito conversorum non solum patientia et temperantia, sed
etiam fide, spe, caritate superari? Restat ergo, ut voluntates eligantur»’.
d) Ratio discernens aliquem a damnata multitudine non potest
esse opus naturale secundum Apostoli testimonium. Sed, si facere quod
est in se viribus naturae, esset aliquando homini conditio vel occasio
gratiae conferendae, opus naturale discerneret aliquem a damnata mul­
titudine. Ergo.
e) Ut nexus statuatur inter opera naturalia hominis facientis quod
est in se viribus naturae et infallibilem gratiae collationem, oportet
opera naturalia habere rationem praeparationis ad gratiam. Praepara­
tio autem «secundum quod est a libero arbitrio... nullam necessitatem
habet ad gratiae consecutionem, quia donum gratiae excedit omnem
praeparationem virtutis humanae» 12.
68. Corollaria. .1) Restat igitur axioma, de quo in praesenti,
intelligendum esse de faciente quod est in se viribus gratiae. Ad rem
apposite Angelicus: «Nihil homo potest facere, nisi a Deo moveatur se­
cundum illud Joannis 15, 5: Sine me nihil potestis jacere. Et ideo, cum
dicitur homo facere, quod in se est, dicitur hoc esse in potestate hominis,
secundum quod est motus a Deo» 3. Ne hoc intelligatur de libero arbi­
trio moto a Deo per concursum generalem, addit Cajetanus: «Quemad­
modum nihil naturae sine Deo, ut principio naturali, ita nihil gratiae
sine eo, ut principio gratiae, facere possumus; ac per hoc, quia facere
hominem, quod in se est. ita ut per hoc sit sufficienter praeparatus ad
gratiam (sic enim in proposito sumitur facere quod in se est), aliquid
gratiae est, ideo sine Deo, ut specialiter influit gratiam, quod est dicere
sine adjutorio speciali Dei, non potest homo facere, quod in se est, et
non potest praeparare se ad gratiam» 4.
2) Sententia eorum, qui dicunt opera bona naturalia facientis,
quod est in se, esse conditionem negativam per modum removentis pro­
hibens, adeo ut unicum motivum collationis gratiae sit pura liberalitas
Dei, plurimum differt a labe semipelagianorum, sed nondum videtur
satisfacere rigori theologico, a) Quia, ut fautores hujus systematis fa-

1 De div. quaest. ad Simpticianum, lib. i, q. 2, n. 22; MI. 40, 127.
S. Thomas, I-II, q. 112, a 3.
3 I-lt, q. 109, a. 6 ad 2.
'· fn l-tt, q. 109, a. 6 ad 2.
2

tentur, sine bonis operibus praecedentibus, Deus pluribus largitur gra­
tiam. et ideo bona opera desinunt esse conditionem, b) In hac explica­
tione voluntas salvifica Dei est quasi adligata conditioni faciendi ab
homine opera bona naturalia, quod videtur esse absurdum.
Difficultatibus satisfit.
69. Obj. 1.
S. Thomas ait: «Si enim aliquis taliter (in silvis) nutritus
ductum naturalis rationis sequeretur in appetitu boni et fuga mali, certis­
sime est tenendum, quod ei Deus vel per internam inspirationem revelaret
ea, quae sunt ad credendum necessaria, vel aliquem fidei praedicatorem ad
cum dirigeret, sicut misit Petrum ad Cornelium Act., io» '. Rursum: «Etiam
ad fidem habendam aliquis se praeparare potest per id, quod in naturali
ratione est. Unde dicitur, quod, si aliquis in barbaris natus nationibus, quod
in se est, faciat, Deus sibi revelabit illud quod est necessarium ad salutem,
vel inspirando, vel doctorem mittendo» 1
2.
Resp. S. Thomas in praefatis locis intelligendus est de illis, qui in sil­
vis, vel inter bruta animalia aut in barbaris nationibus enutriti sunt, et
auxilio gratiae internae instructi ductum rationis naturalis sequuntur, lloc
patet ii ex allato exemplo Cornelii, de quo ait Angelicus: «De Cornelio ta­
men sciendum est, quod infidelis non erat; alioquin ejus operatio accepta
non fuisset Deo, cui sine fide nullus potest placere. Habebat autem fidem
implicitam, nondum manifestata Evangelii veritate. Unde, ut eum in fide
plenius instrueret, missus est ad eum Petrus» 3. 2) Ex doctrina superius
data, secundum quam in statu naturae lapsae nemo potest sine gratia du­
ctum rationis naturalis longo tempore sequi. Unde supponit eos, qui in
silvis enutriti ductum rationis naturalis sequuntur, instructos fuisse gratia
interna.
Obj. 2. ·’ Deus serio vult omnium hominum salutem, adeo ut ratio,
propter quam plures homines non accipiunt gratiam supernaturalem, stat
ex parte hominum, qui non faciunt, quod est in se. Sed, si facienti quod
est in se viribus naturae et vitanti peccata, denegaretur gratia, Deus nollet
serio omnium hominum salutem. Ergo.
Resp. Hoc argumentum, quo utuntur adversae sententiae patroni, est
valde speciosum, et tyronibus argumentationi theologicae parum adsuetis
visum est aliquando apodicticum, sed parum urget.
Concessa igitur majori, negandum est suppositum minoris. Supponit ar­
gumentum dari ex hominibus quempiam, qui faciens, quod est in se, prive­
tur gratia supernatural! vocante, excitante ac sufficiente, et hoc minus
recte dicitur. Deus enim ea sincera voluntate, qua vult omnium hominum
alutem, offert et confert non solum facienti, quod est in se, sed etiam ma­
enis peccatoribus, gratiam supernaturalem vocantem, excitantem ac suffi< ientem. Oui huic gratiae per peccatum resistunt, ulteriori gratia, et praeertim gratia sanctificante privantur per suam culpam; «pii vero illi con­
sentiunt, ulterioribus gratiis ditantur, ac tandem sanctificantur. Prima ergo
nratia actualis elargitur a Deo, quando et ubi oportet, omnibus hominibus,
facientibus et non facientibus, quod possunt; et ulteriores gratiae conferunI ur facientibus, quod est in se viribus gratiae.

ARTICULUS IV
DEI AUXILIO INDIGEAT HOMO JUSTUS AD DIVERSA OPERA FACIENDA

70. Status quaestionis. 1) Triplex auxilii genus solet a Deo conI n i hominibus justis: a) Concursus generalis naturalis, quo ut princi­
1

De veritate, q. i.|, a. ii ad i.
/» II Sent., dist, 28, q. 1, a. 4 ad 4.

3 II-II, q. 10, a. 4 ad 3.

pium naturale et causa prima movet causas secundas in omnibus ope­
ribus naturalibus, sive necessariis sive liberis, b) Auxilium generale
gratiae, quod statui gratiae sanctificantis debetur, et ad opera supernaturalia efficienda homini justo semper confertur 1. c) Auxilium speciale
gratiae, quod in ipso ordine gratiae peculiarem Dei adsistentiam et in­
fluxum importat.
2) Tres classes operationum moraliter diversas efficere potest ju­
stus: a) Opera naturalia, quae ethicam bonitatem continent, b) Opera
supernaturalia, quae Deum ut finem supernaturalem respiciunt, quae­
que exercentur sub influxu formali gratiae sanctificantis, c) Opera item
supernaturalia diu repetita, quae, licet singillatim non differant a prae­
cedentibus, collective tamen propter concatenationem et longam repe­
titionem exigunt majores vires in potentia.
3) Homo per gratiam habitualem constituitur amicus Dei et prin­
cipium actionum supernaturalium, sed, ut exsequatur operationes supernaturales indiget aliquo Dei concursu. «Per habitus, ut bene ait Me­
dina, sive infusos sive acquisitos, potentia non movetur neque impelli­
tur ad operandum; sed officium habituum est facilitare potentiam ad
hoc, ut, cum mota fuerit, faciliter et prompte operetur; igitur homo
justus, quamvis habeat gratiam et habitum caritatis infusae, non mo­
vetur ab illo ad operandum supernaturaliter, sed movetur a Deo spe­
ciali auxilio et motione»12.
4) Haec Dei motio non est nisi usus quidam seu applicatio liberi
arbitrii et gratiae sanctificantis ad operandum. Nam «uti est applicare
aliquod principium actionis ad actionem»3. Quaestio hic movetur, quo
genere auxilii applicet Deus hominem justum ad diversa opera efficienda.
71. Auctorum placita. Diversi diversa in hac materia sustinuere pla­
cita, sed non omnes videntur distinxisse, prout oportet, statum quaestionis.
Probabiliorem sententiam paucis aperire et demonstrare curabo.

72. Thesis I. Homo justus ad usum gratiae sanctificantis non
eget alio habitu divinitus infuso.

Arg. Ratio est, quia, si ad usum gratiae sanctificantis requireretur
alius habitus infusus, ad usum hujus requireretur alius, et sic in infini­
tum. Non autem datur processus in infinitum. Ergo.
73. Thesis II. Homo gratia sanctificante auctus ad operationes
naturales etiam moraliter bonas non indiget nisi motione et concursu
generali, quo Deus omnes creaturas intellectuales libere movet.

Arg. 1) Non indiget auxilio supematurali, quia in operationibus
naturalibus non utitur homo gratia sanctificante, sed viribus et poten1 Hoc auxilium, licet sit speciale respectu naturae humanae ut sic, quia su­
perat exigentiam naturae creatae, dicitur tamen generale respectu gratiae sancti­
ficantis et hominis reduplicative ut sancti, quia gratiam sanctificantem comitatur.
- In I-II, q. 109, a. 9.
3 S. Thomas, l-II, q. 16, a. 2.

tiis naturalibus. Ad usum autem virium et potentiarum naturalium non
requiritur auxilium supernaturale.
2) Indiget tamen motione et concursu generali Dei, quia causa se­
cunda, quantumvis donis caelestibus ornata, non procedit ad operatio­
nem nisi sub influxu causae primae. «Mens hominis etiam sani, ait ad
rem S. Thomas, non ita habet dominium sui actus, quin indigeat mo­
veri a Deo» A
74. Thesis III. Homo justus indiget auxiliis generalibus ordinis
supernaturalis concomitantibus gratiam sanctificantem, non vero auxiliis
peculiaribus gratiae specialis, ad quamlibet operationem supernaturalem
singillatim eliciendam.
Arg. 1) Ex S. Scriptura. Dominus ait in Evangelio: Sicut palmes
non potest jerre fructum a semetipso, nisi manserit in vite, sic nec vos,
nisi in me manseritis 2. Id est: Eadem est conditio omnium vestrum in
me, qualis est palmitum in vite. Palmes autem non vivit, nisi manserit
in vite, nec florescit, nisi ejus influxpm accipiat; ita pariter homo
non vivit, nisi adhaereat mihi per gratiam, nec fructificat, nisi accipiat
meum influxum. Unde: Sine me nihil potestis facere*.
2) Zosimus papa haec habet: «Quod ergo tempus intervenit, quo
■ jus non egeamus auxilio? In omnibus igitur actibus, causis, cogitatio­
nibus, motibus adjutor et protector orandus est»1. Et Concilium Tridentinum: «Christus Jesus tanquam caput in membra et tanquam vitis
ni palmites, in ipsos justificatos jugiter virtutem influit, quae virtus
bona eorum opera semper antecedit, et comitatur, et subsequitur, et
ine qua nullo pacto Deo grata et meritoria esse possent»5.
3) Ex ratione, a) Sicut homo in ordine naturali ultra potentiam
naturalem indiget influxu divino ad operandum, ita pariter homo justus
ultra principium actuum supernaturalium indiget auxiliis generalibus
idinis supernaturalis ad quamlibet operationem supernaturalem, quia
uxilium, quod homini ad operationem divinitus confertur, oportet esse
i iisdem ordinis cum operatione. Unde homo incapax per se ad operan­
dum, indiget ad operationem supernaturalem auxilio etiam generali sup i naturali, concomitante gratiam habitualem.
b) Homo justus ad quamlibet operationem supernaturalem singillam eliciendam non indiget auxilio intra ordinem gratiae speciali. Ratio
■ t, quia auxilium generale ordinis supernaturalis, quod praesto est omni­
bus justis, confert homini justo vires necessarias ad eliciendam quam­
libet operationem supernaturalem. Movet enim potentias sanas animae
iu tae, ut sub influxu gratiae sanctificantis operationes supernaturales
• in iant. Nulla igitur est singularis operatio, cui exercendae sit necessaiiiiin homini justo auxilium in ordine gratiae speciale.

1
“
"
’

I-1I, q. 109, a. 2 ad r.
Joan., 15, 4.
Joan., 15, 5.
! pistata ad tot. orb. episcopos; ML 20, 693.
•S-aS, 6, C. 16; Denz-Bannw., 800.

75. Thesis IV. Homo justus indiget auxilio intra ordinem gratiae
speciali ad recte vivendum longo tempore.

Arg. 1) Concilium Arausicanum II ait: «Adjutorium Dei etiam in
renatis ac sanctis semper est implorandum, ut ad finem bonum perve­
nire vel in bono possint opere perdurare» 1.
2) Ex ratione. Homo in statu naturae lapsae, etiamsi consideretur
per gratiam justificatus, experitur saepe obscuritatem mentis in his,
quae sunt ad Deum, et rebellionem carnis in his, quae sunt ad legem.
Datis enim occasionibus ita mens obnubilatur et carnis illecebrae insur­
gunt, ut auxilia generalia gratiam sanctificantem concomitantia et vires
ordinariae animae justae non sufficiant homini ad victoriam longo
tempore reportandam. Auxilia generalia gratiae movent quidem po­
tentias animae et applicant habitus supernaturales ad operationem,
sed non conferunt animae immobilitatem in bono. Hinc homo justus,
ut inter obscuritates mentis et illecebras carnis possit longo tempore
securus incedere, indiget auxilio gratiae specialis.
Haec tamen gràtia specialis, cujus auxilio indiget homo justus ad
diu eliciendas operationes supernaturales, non est novus habitus homini
justo infusus, sed, ut Salmanticenses recte docent 12, est continuata et
diuturna communicatio illustrationum ex parte intellectus et piarum
atque salutarium affectionum ex parte voluntatis una cum peculiari ac
sollicita quadam Dei protectione. His omnibus munitur justus ad bene
operandum per longum tempus. «Et licet hujusmodi auxilia divisim
considerata non sint supra exigentiam et dispositionem justi..., eorum
tamen concatenatio et successivus ac diuturnus influxus praedictam di­
spositionem et exigentiam excedit»3*
.
Quamvis Perrone, Mazzella 1 et alii dixerint hoc auxilium Dei spe­
ciale solum complecti gratias actuales ordinarias statui gratiae sanctifi­
cantis debitas, tamen sententia probabilior docet auxilium speciale, quo
homo justus indiget ad diu perseverandum, distingui ab auxilio gene­
rali, quod confertur justo ad singula opera salutaria facienda5.

ARTICULUS V
QUO AUXILIO INDIGEAT HOMO JUSTUS AD PERSEVERANDUM IN BONO

76. Status quaestionis. 1) In hac materia sedulo distinguenda
est potestas perseverandi ab ipsa perseverantia ®.
Potestas perseverandi, una vocatur antecedens, et est facultas in
actu primo ad perseverandum in gratia usque ad mortem; altera cotise1 Can. 10; Denz-Bannw., 183.
2 De gratia, disp. 3, n. 218.
3 Salmanticonses, De gratia, disp. 3, n. 218.
1 Perrone, De gratia; p. 1, c. 2, n. 203, in nota; Mazzella, De gratia, n. 315.
5 Cfr. Beraza, De gratia, n 230.
c Cfr. Lemos, Panoplia, lib. 4, p. 2, tr 3, n. 56

quens, et est facultas connectendi in fallibiliter in actu secundo statum
gratiae cum morte. Primam recipiunt omnes justi una cum gratia san­
ctificante et auxiliis eam concomitantibus, secundam nonnisi praedesti­
nati, quibus conceditur perseverantia.
2) Perseverantia est continuatio alicujus in gratia ab ipsa gratiae
receptione usque ad mortem; vel, si mavis formaliter loqui, est conjunctio
status gratiae cum morte.
3) Alia est passiva, alia activa. Perseverantia passiva est conjun­
ctio status gratiae cum morte absque ulla actione positiva perseveran­
tis, ut perseverantia infantium ante usum rationis in gratia baptismali
decedentium. Perseverantia activa est continuatio alicujus in statu gra­
tiae usque ad mortem actibus positivis virtutum sustentata. In prima
evenit opportuna mors, in altera concurrunt auxilia divina cum cona­
tibus justi.
Qui post adeptam justificationem diu sancte vixerunt, sed in fine
peccatis irretiti sine gratia decesserunt, perseverantia caruerunt. Unde
ad perseverantiam requiritur semper status gratiae cum morte con­
junctus.
4) Perseverantiam aliquo modo distingui a gratia sanctificante non
est qui negare possit. «Multis enim, ait S. Thomas, datur gratia, quibus
non datur perseverare in gratia» ’.
5) Disputatur hic, an homo justus indigeat aliquo auxilio in ordine
: ratiae speciali, ut in statu gratiae sanctificantis usque ad finem vitae
perseverare possit.
77. Placita theologorum, i) Aliqui veteres theologi et ex receptio­
ribus Perrone, Mazzella, Tepe, et alii - dixerunt auxilia generalia gratiam
.laetificantem concomitantia sufficere homini justo, ut in statu gratiae
perseverare possit usque ad mortem.
2) Alii multo communius et verius docent auxilia generalia gratiam
sanctificantem comitantia non sufficere ad perseverandum, sed ad id re­
quiri aliqua auxilia intra ordinem gratiae specialia, sicut necessaria sunt
ad diu vivendum in gratia 123.

78. THESIS. Homo justus indiget ad perverandum aliquo Dei
auxilio intra ordinem gratiae speciali.

Arg. 1) Ex S. Scriptura. Sacrae litterae diserte nos monent cum
metu et tremore salutem esse operandam 4; victoriam de tentationibus a
I >co esse recipiendam 5; vigilandum et orandum, ne intremus in tentationem®. Haec autem certe innuunt homini justo ultra gratiam sancti­
1 I-ll, q. 109, a. to.
2 Perrone, De gratia, p. 1, c. 2, n. 203, in nota; Mazzella, De gratia, n. 315;
Topo, De gratia, t. 3, n. 87.
3 Cfr. Cajetanus, In I-II, q. 109, a. 10; Medina, In I-ll, q. 109, a. 10; Lemos,
r.moplia gratiae, lib. 4, p. 2, tr. ult. n. 199; Gabriel a S. Vincontio, De gratia, disp. 6,
■ I I, Salmanticensos, De gratia, disp. 3, n. 234; Van Noort, De gratia Christi, n. 40;
iiornza. De gratia, n. 230; Sola, De gratia Christi, n. 262.
4 Philipp., 2, 12.
6 / Cor., 10, 13.
* Maith., 26, 41.

ficantem et auxilia concomitantia, quae semper habet, postulandum esse
aliud auxilium speciale ad perseverandum.
2) Ex conciliis. Concilium Tridentinum edidit canonem dicens:
Si quis dixerit justificatum, vel sine speciali auxilio Dei in accepta justi­
tia perseverare posse, vel cum eo non posse, a. s. x. Hic canon quomodolibet tandem intelligatur, certe declarat auxilium Dei speciale esse ho­
mini justo necessarium ad perseverandum.
Id ipsum insinuavit Concilium Arausicanum II his verbis: «Adjuto­
rium Dei etiam renatis ac sanctis semper est implorandum, ut ad finem
bonum pervenire vel in bono possint opere perdurare» 12.
3) Ex SS. Patribus. S. Cyprianus: «Id petimus et rogamus,
ut qui in baptismo sanctificati sumus, in eo, quod esse coepimus, per­
severemus... Hanc continuis orationibus precem facimus, hoc diebus ac
noctibus postulamus, ut sanctificatio et vivificatio, quae de Dei gratia
sumitur, ipsius protectione servetur» 3. Caelestinus Papa I docet «nemi­
nem, etiam baptismatis gratia renovatum, idoneum esse ad superandas
diaboli insidias et ad vincendas camis concupiscentias, nisi per quo­
tidianum adjutorium Dei perseverantiam bonae conversationis acce­
perit» 45
.
4) Ex ratione. Ad perseverantiam activam in gratia requiritur
donum aliquod firmans ac determinans voluntatem in bono. Auxi­
lia autem generalia gratiae sanctificantis non firmant voluntatem in
bono, ut experientia eorum, qui a gratia recepta decidunt, satis demon­
strat. Ergo ultra gratiam requiritur ad perseverandum aliquod donum
speciale, i lane, rationem dilucide exponit Angelicus his verbis: «Omne
quod est de se variabile, ad hoc quod figatur in uno, indiget auxilio alicujus moventis immobilis. Homo autem variabilis est, et de malo in bonum,
et de bono in malum. Ad hoc igitur, ut immobiliter perseveret in bono,
quod est perseverare, indiget auxilio divino» 6, et quidem immobiliori
quam quod habet ex gratia sanctificante et auxiliis eam comitantibus.
Immobilitas in bono, quam perseverantia confert homini justo, est
infallibilitas conjungendi statum gratiae cum morte ex efficaci Dei in­
tentione, et aliquid addit supra gratiam sanctificantem et auxilia ei
adnexa. Conjunctio igitur gratiae cum morte, quatenus est effectus a
Deo praedestinante per se intentus et infallibiliter futurus, habet ratio­
nem beneficii et doni specialissimi respectu gratiae sanctificantis et
auxiliorum ejus.
Donum perseverantiae est speciale non solum in his, qui longo la­
bore victoriam contra tentationes reportarunt, sed etiam in his, qui post
acceptam gratiam illico moriuntur, et in pueris baptizatis, qui ante
usum rationis decedunt. Ratio enim doni perseverantiae non est formaliter facultas, quam homo habet, superandi tentationes et pericula hujus
mundi, sed ipsa conjunctio gratiae cum morte a Deo praedestinante
1
2
3
4
5

Sess. 6, can. 22; Denz-Bannw., 832.
Can. 10; Denz-Bannw., 183.
De oratione dom., n. 12; ML 4, 544.
Epistola ad Episcopos Gall., c. 6; ML 50, 532.
Contra Geni., lib. 3, c. 155.

efficaciter intenta, quae ut obtineatur, aliquibus justis conferuntur
auxilia specialia ad victoriam, aliis post acceptam gratiam breviatur
vita, aliis ante usum rationis immittitur mors. In his omnibus apparet
speciale Dei beneficium.
Imo in ipso statu innocentiae, si justitia originalis perseverasset,
auxilium speciale fuisset necessarium justis ad perseverandum, juxta
illud Concilii Arausicani II: «Natura humana, etiamsi in illa integritate,
in qua est condita, permaneret, nullo modo se ipsam, Creatore suo non
adjuvante, servaret»1.
79. Corollarium. Perseverantia est magnum donum. Concilium Tridentinum merito vocat perseverantiam magnum donum 1
2, quia 1) est
speciale beneficium; 2) est gratuitum; 3) secum fert auxilia supernaturalia; et 4) conjungit animam cum vita aeterna.
80. Scholion. In quo differant donum perseverantiae et donum con­
firmationis in gratia.
Si res ex cortice verborum consideretur, perseverantia videtur non di­
stingui a confirmatione in gratia, sed radicitus examinanda est quaestio.
1) Aliqui dixerunt perseverantiam in nullo differre a confirmatione
animae in gratia, et omnes qui habent perseverantiam, esse confirmatos
in gratia. Ita Salmeron3, cui accedit Vazquez4, cum docet confirmatos
in gratia eo tantum distingui a perseverantibus, quod confirmati fiunt
conscii sui status per revelationem, non autem perseverantes.
Sed contra Salmeron est opinio communis, quae tenet confirmatio­
nem in gratia esse donum speciale non concessum omnibus perseveran­
tibus; et contra Vazquez optime arguunt theologi dicentes non omnes
confirmatos in gratia esse conscios suae confirmationis, ut probant an­
gustiae, quibus sancti confirmati in gratia timuerunt non semel perdere
amicitiam Dei.
2) Alii docuerunt per confirmationem in gratia tolli potentiam an­
tecedentem peccandi, non vero per perseverantiam. Ita Valentia et alii5*.
Haec opinio ex eo saltem est rejicienda, quod plures confirmati in
gratia, si non omnes, habuerunt potentiam antecedentem peccandi.
Unde S. Paulus, qui certe confirmatus erat in gratia, ajebat: Castigo
corpus meum et in servitutem redigo, ne forte, cum aliis praedicaverim,
ipse reprobus efficiar ®.
3) Alii voluerunt confirmationem et perseverantiam solum distin­
gui penes magis et minus, quatenus confirmatis abundantiora et inten­
siora conceduntur auxilia quam perseverantibus. Unde ipsum donum
perseverantiae, quando est in gradu excellentissimo, et secum fert spe­
cialiores illustrationes intellectus et affectus voluntatis, dicitur confir­
matio in gratia. Ita Suarez, Beraza et alii7.
Haec sententia, quae accidentalem tantum differentiam ponit inter
1 Can. 19; Denz-Bannw., 192.
2

3
4

Sess. 6, can. 16; Denz-Bannw., 826.
Pracamb. ad epistolas S. Pauli, p. 2, disp. 14, 15.
In I-II, disp. 200, c. 5, n. 33.
In 1-11, disp. 8, q. 3, p. 4, prop. 4, «Tertio, alia complectitur».
I Cor., <3, 27.
Suarez, De gratia, lib. 10, c. 8, n. 29; Beraza, De gratia, n. 250.

donum perseverantiae et donum confirmationis, nori videtur admitten­
da. a) Quia pueri usu rationis carentes, sine speciali illustratione intel­
lectus et affectu voluntatis, possunt esse confirmati in gratia, b) Quia
donum perseverantiae cessat cum morte, donum vero confirmationis
perseverat in gloria, vel potius est proprium beatorum, et solum habe­
tur in via per quamdam participationem.
4) Thomistae verius defendunt donum confirmationis distingui a
dono perseverantiae distinctione essentiali modali. Donum perseveran­
tiae solum praeparat et confert homini auxilia atque media apta, ne
deficiat, et d .num confirmationis addit imperfectam participationem
impeccabili Latis beatorum, quae, utpote imperfecta, licet non reddat
hominem absolute et ab intrinseco impeccabilem, petit tamen ab intrin­
seco extrinsecam Dei protectionem in favorem hominis sic confirmati.
Firmitas ergo voluntatis in bono provenit in perseverantibus a gratia
sanctificante ut infusa a Deo cum intentione efficaci perseverantiae et
promissa protectione, dum in confirmatis est quaedam immobilitas et
participatio impeccabilitatis beatorum, quae intrinsece postulat prote­
ctionem Dei. Ita Ferrariensis, Alvarez, Salmanticenses, Gabriel a S. Vin­
centio et alii1.
ARTICULUS VI
AN HOMO JUSTUS SINE GRATIA SPECIALI POSSIT VITARE
OMNIA PECCATA VENIALIA

81. Status quaestionis. 1) Peccatum veniale, si nomen spectes,
est quod veniam meretur, ad distinctionem mortalis, quod mortem ani­
mae infert.
Si rem spectes, peccatum mortale et veniale in hoc distinguuntur,
quod mortale est simpliciter contra legem, veniale vero simpliciter prae­
ter legem vel contra legem secundum quid; id est, mortale dicitur sim­
pliciter contra legem ex duplici capite, a) quia est contra legem gravi­
ter obligantem, quae vocatur simpliciter lex, et b) quia est transgressio
voluntaria, quae dicitur simpliciter transgressio. Peccatum veniale dici­
tur praeter legem, quia est vel transgressio non omnino voluntaria gravis
legis, vel contra legem secundum quid, seu transgressio legis leviter
obligantis.
Potest esse veniale a) ex genere suo, quia versatur circa materiam
non simpliciter obligantem, ut verbum otiosum; b) ex parvitate mate­
riae, quia versatur circa objectum per se grave, sed in materia levi, ut
furtum denarii; c) ex imperfecta deliberatione, ut actus contra castitatem
non plene deliberati.
2) Quaestio potest esse de vitandis a) omnibus vel aliquibus peccatis
venialibus; b) omnibus collective vel singillatim, prout dictum est de pec­
catis mortalibus; c) per totam vitam vel per longum tempus.
1 Ferrariensis, Contra Gent., lib. 4, c. 70; Alvarez, De auxiliis, disp. 104, n. 4;
Salmanticenses, De gratia, disp 3, n. 250; Gabriel a S. Vlnoonllo, De gratia, disp. 6,
n. 43·

82. Errores, i) l.utherus 1, Calvinus 12, aliique novatorum corvphaei
dixerunt justum in omnibus suis operibus etiam bonis peccare saltem ve­
nialiter.
Hic error damnatus est in Concilio Tridentino his verbis: Si quis in quo­

libet bono opere -justum saltem venialiter peccare dixerit... a. s. 3*.
2) Jovinianus e contra et post ipsum Joannes Hus docuerunt hominem

justum non posse vel venialiter peccare ·*.
Hic pariter error damnatus est in Concilio Tridentino: Si quis hominem

semel justi ficatum dixerit amplius peccare non posse... a. s.
3) Pelagius contendit hominem posse absque ulla gratia propriis viri­
bus vitare omnia peccata venialia collective per longum tempus 6.
Sed haec doctrina est omnino rejicienda, quia, si homo nequit propriis
viribus vitare peccata mortalia, minus poterit vitare venialia.

83. Corollarium I. Ex his sequitur hominem justum 1) non sem­
per peccare venialiter in suis operibus, quia saepe facit opera undique
bona; 2) non obstantibus justitia et sanctitate animae posse committere
et aliquando de facto committere peccata venialia, quia non semel
excidunt ei actiones minus rectae, quae gravem offensam non conti­
nent; 3) propriis viribus non posse vitare per longum tempus omnia pec­
cata venialia collective, sed ad id aliqua saltem gratia indigere.
84. Coroll. II. Supponimus hominem justum cum gratia ordi­
naria et auxiliis ei correspondentibus posse vitare omnia peccata ve­
nialia distributive, quia nullum est peccatum veniale adeo molestum et
urgens, cui vincendo non suppetant vires homini justo; imo posse vitare
omnia venialia collective sumpta per aliquod tempus, quia non est neesse, ut homo in omnibus momentis et actionibus committat peccata
venialia.
85. Cardo difficultatis. Quaestio ergo est, an homo justus cum
i .Tatia ordinaria et auxiliis eam comitantibus possit vitare omnia pec' ita sive ex genere suo sive cx quocumque capite venialia collective per
lotam vitam aut per longum tempus, vel ad hoc indigeat aliquo speciali
privilegio.
86. Thesis. Homo justus cum gratia ordinaria et auxiliis eam co­
mitantibus sine speciali privilegio non potest per totam vitam vitare
omnia peccata venialia collective.
Propositio est de fide definita in Concilio Tridentino his verbis: Si
quis dixerit hominem semel justificatum... posse in tota vita peccata omnia,
diam venialia, vitare, nisi ex speciali Dei privilegio, quemadmodum de
beata Virgine tenet Ecclesia, a. s. 7.
Arg. 1) Ex S. Scriptura. Si per gratiam Dei ordinariam sine spe­
1

Bulla Leonis X, n. 32; Denz-Bannw., 772.

2 Instit., lib. 3, c. 14, n. 9.
3 Sess. 6, can. 25: Denz-Bannw., 835.

1 De Joviniano vide S. Hieronymum, Adv. Jovinianum, lib. 2, nn. I et 18;
MI. 23, 295 et 326; et de Joanne Hus confer Concilium Constantiense, Sess. 15,
II 16; Mansi, 27, 754.
3 Sess. 6, can. 23; Denz-Bannw., 833.
3 Cfr. S. Augustinus, Contra duas ep. Pelag., lib. 1, c. 14: ML 44, 564
’ Sess. 6, can. 23; Denz-Bannw., 833.

ciali privilegio datum esset hominibus vitare omnia peccata venialia per
totam vitam, aliqui sancti, quibus summum studium fuit propria per­
fectio, de facto ea vitassent. Sed ex sacris litteris constat omnes homines
etiam justos saepe peccare venialiter juxta illud S. Joannis: Si dixeri­
mus, quoniam peccatum non habemus, ipsi nos seducimus, et veritas in
nobis non est1. Ergo. Haec verba juxta Concilium Milevitanum II
(a. 416) intelligenda sunt non propter humilitatem, sed «quia vere ita
est»1
2. Unde S. Jacobus ait: In multis enim offendimus omnes 3; et horta­
mur a Domino, ut in oratione dicamus omnes: Dimitte nobis debita
nostra 4.
2) Ex SS. Patribus. S. Augustinus: «Illud esse consequens video,
ut qualemlibet vel quantamlibet in hac vita potuerimus definire
justitiam, nullus in ea sit hominum, qui nullum habeat omnino pec­
catum» 56
.
3) Ex ratione. In homine justo, qui non fuerit speciali privilegio
munitus, non ligatur nec extinguitur appetitus sensitivus et con­
cupiscentia seu fomes peccati. Fomes autem peccati non extinctus nec
ligatus fovet innumeros motus contra rationem et legem, quibus prae­
cavendis ac compescendis requiritur perpetua advertentia atque vigi­
lantia ad omnes vitae circumstantias, quae cum gratia ordinaria et
auxiliis eam comitantibus est omnino impossibilis. Hinc S. Thomas:
«In statu autem naturae corruptae... non... potest homo abstinere ab
omni peccato veniali propter corruptionem inferioris appetitus sensua­
litatis, cujus motus singulos quidem ratio reprimere potest, et ex hoc
habent rationem peccati et voluntarii; non autem omnes, quia, dum uni
resistere nititur, fortassis alius insurgit; et etiam, quia ratio non semper
potest esse pervigil ad hujusmodi motus vitandos» e.
Haec dixerim de omnibus omnino peccatis, quae venialia sunt, tam
ex genere suo quam ex pravitate materiae et ex imperfecta delibera­
tione.
Multi tamen defendunt sanctis aliquando datum fuisse, ut cum gra­
tia sanctificante et auxiliis eam comitantibus vitarent diuturno tempore
omnia peccata venialia cum perfecta deliberatione. De his loquens ait
S. M. N. Theresia: «De los veniales estéis con mucho cuidado de no hacerlos: esto de advertencia, que de otra suerte, ^quién estant sin hacer
muchos?... Mas pecado muy de advertencia, por chico que sea, Dios nos
libre de él»7.
87. Scholion I. An impossibilitas vitandi omnia peccata venialia
sit physica vel moralis.
Clarissimus Van Noort haec habet: «Cunctis autem theologis consen­
tientibus, haec impossibilitas non physica est sed moralis» 8.

1
2
3
4
5
6
7
8

1 Joan., i, 8.
Concilium Milev. II, can. 6; Denz-Bannw., io6.
Jacob., 3, 2.
Matth., 6, 12.
De spiritu et littera, c. 36. n. 65: MI. 44, 245.
I-II, q. 109, a. 8.
Camino de perfection, c. 41, n 3
De gratia Christi, n 47. Beraza subscribit huit sententiae; De gratia, n 254.

Probabilius tamen mihi videtur hanc impotentiam esse physicam,
quia homini justo sine speciali Dei privilegio desunt vires ad vitanda
omnia peccata venialia.
Hoc docuisse videtur S. Thomas, cum ait: «In statu autem naturae
corruptae indiget homo gratia habituali sanante naturam ad hoc quod
omnino a peccato abstineat. Quae quidem sanatio primo fit in praesenti
vita secundum mentem, appetitu carnali nondum totaliter reparato.
Unde Apostolus ad Romanos 7, 25, in persona hominis reparati dicit:
Ego ipse mente servio legi Dei, carne autem legi peccati. In quo quidem
statu potest homo abstinere ab omni peccato mortali, quod in ratione
consistit, ut supra habitum est, q. 74, a. 5: non autem potest homo
abstinere ab omni peccato veniali propter corruptionem inferioris appe­
titus sensualitatis» 1. Id ipsum docuit De veritate, q. 24. a. 12.
88. Scholion II. In quo consistat privilegium speciale homini justo
necessarium ad vitanda omnia peccata venialia.
Diversi diversimode hoc explicare conati sunt.
1) Aliqui defenderunt hoc privilegium esse ipsum donum confirma­
tionis. «Haec confirmatio (in bono), ait Suarez, idem est cum praedicto
privilegio seu gratia speciali» vitandi peccata venialia 12.
Sed haec sententia minime placet. Privilegium siquidem ut tale, non
includit confirmationem in bono, nec impotentiam consequentem ad
peccandum, ut adstruere nititur Suarez. Bene potest aliquis habere pri­
vilegium Dei speciale et facultatem vitandi omnia peccata venialia diu­
turno tempore, quin sit confirmatus in bono, neque praeditus sit impo­
tentia peccandi venialiter. Et de facto Adamus in statu innocentiae
habuisse videtur illud privilegium, quin confirmatus fuerit in bono.
2) Alii praefatum privilegium in hoc constituunt, quod hominem
per continuam seriem bonarum cogitationum in singulis occasionibus a
peccatis venialibus praeservet, quodque ex eo dicitur privilegium, quod
in paucis et raro contingat. Ita Vazquez3.
Neque hoc satisfacit. Congruae siquidem cogitationes communican­
tur homini juxta Vazquez in singulis occasionibus, in quibus adest
periculum peccandi, et non recipiuntur ut intrinseca dispositio liabiI utiliter in subjecto. Dei autem privilegium, quod exigit Concilium
1'ridentinum ad vitanda omnia peccata venialia, videtur esse potentia
exsistens in anima.
3) Verius ergo dixerim praefatum privilegium esse aliquid intrin­
sece receptum in anima, quo fomes peccati vel extinguitur vel saltem
habitualiter ligatur. Hoc intrinsecum non est forma distincta a gratia
habituali sanctificante, sed ipsamet gratia habitualis cum quodam modo
vxtinguens omnino vel ligans fomitem peccati et subjiciens appetitum
sensitivum ductui rationis4.
Ratio est, quia, bum impotentia ad vitanda omnia peccata venialia
proveniat in nobis a corruptione appetitus sensualitatis, privilegium, de
I-.If, q. ion, a. 8.
Ζλ; mysteriis Christi, disp. 4, sect. 4. n. 4.
3 In I-ll, disp. 189, c. 16, n. 16 sqq.
1 Cir. Salnianticenses, De gratia, disp. 2, n. 234.
1

quo agitur, debet sanare corruptionem et conferre participationem modi
justitiae originalis. Per gratiam autem sanctificantem cum modo intrin­
seco, qua extinguitur vel ligatur fomes peccati, participat liorno modum
justitiae originalis. Ergo. «Sic ergo, ajunt optime Sabnanlicenses, privi­
legium ad vitanda venialia, quod Deus potest nunc etiam conferre, in
eo consistit, quod communicet gratiam cum aliquo modo intrinseco par­
ticipante modum justitiae originalis. Quem si gratia nostra: perfecte om­
nino participet, auferet inclinationem appetitus ad malum, quod vocant
theologi antiqui extinguere joinitem. Si autem non ita perfecte partici­
pet, impediet saltem, ne in aliquem motum inordinatum prorrumpat,
licet habeat inclinationem ad illum; per quod dicunt fomitem ligari» x.
89. Scholion III. An cuipiam concessum fuerit privilegium caven­
di per totam vitam omnia peccata venialia.
1) Ecclesia tenet beatissimam Virginem Mariam habuisse hoc spe­
ciale Dei privilegium. Nam:
a) Concilium Tridentinum ait: Si quis hominem semel justificatum
dixerit.... posse in tota vita peccata omnia, etiam venialia, vitare, nisi ex
speciali Dei privilegio, quemadmodum de beata Virgine Maria tenet
Ecclesia, a. s.'1.
b) Sancti Patres et theologi catholici unanimi consensu docent bea­
tissimam Virginem Mariam fuisse ab omni culpa etiam veniali immunem
et ad hoc speciali Dei privilegio fuisse ornatam. Videre possunt S. Hie­
ronymus, S. Ambrosius et alii1
234. Unde magnus Ecclesiae Doctor S. Augu­
stinus ait: «Excepta Sancta Virgine Maria, de qua propter honorem Do­
mini nullam prorsus, cum de peccatis agitur, haberi volo quaestionem;
unde enim scimus, quod ei plus gratiae collatum fuerit ad vincendum
omni ex parte peccatum, quae concipere ac parere meruit eum, quem
constat nullum habuisse peccatum»?
c) Rationem hujus doctrinae affert S. Thomas his verbis: «Dicen­
dum, quod illos, quos Deus ad aliquid eligit, ita praeparat et disponit,
ut ad id, ad quod eliguntur, inveniantur idonei secundum illud II ad
Cor., 3, 6: Idoneos nos fecit ministros novi testamenti. Beata autem
Virgo fuit electa divinitus, ut esset Mater Dei; et ideo non est dubitan­
dum, quin Deus per suam gratiam eam ad hoc idoneam reddidit, secun­
dum quod angelus ad eam dicit Luc.. 1, 30: Invenisti gratiam apud Deum,
ecce concipies, etc. Non autem fuisset idonea Mater Dei, si peccasset ali­
quando. Tum quia honor parentum redundat in prolem secundum illud
Prov., 17, 6: Gloria filiorum patres eorum. Unde et per oppositum ig­
nominia matris ad ipsum redundasset. Tum etiam, quia singularem
affinitatem habuit ad Christum, qui ab ea carnem accepit. Dicitur
autem II ad Cor., 6, 15: Quae autem conventio Christi ad Belial?
Tum etiam, quia singulari modo filius, qui est Dei sapientia, in ipsa
habitavit, non solum in anima sed etiam in utero. Dicitur autem Sa1 De gratia, disp. 2, n. 234.
2 S«ss. 6, can. 23; Denz-Bannw., 833.
3 S. Hieronymus, In Ecclesiastem, c. 10; MI. 23, 1154; s. Ambrosius, Ps. 118,
serm. 22, n. 30; ML 15, 1599.
4 De natura et gratia, c. 36; MI. 44. 267. Non sine admiratione vidimus hanc
camdem doctrinam in Alcorano confirmari Sura 3, n 30 s<|<|

ART. I. UTRUM GRATIA ACT. RECTE DIVID. IN SUF. ET EFFIC.

57

pientiae 1, 4: In malevolam animam non introibit sapientia, nec habitabit
in corpore subdito peccatis. Et ideo simpliciter fatendum est, quod beata
Virgo nullum actuale peccatum commisit, nec mortale, nec veniale, ut
sic in ea impleatur, quod dicitur Cant. 4, 7: Tota pulchra es, amica mea,
et macula non est in te» V
2) Nullus alius praeter beatam Virginem creditur hoc accepisse
speciale Dei privilegium, quidquid dixerint Catharinas 1
2 et alii de
S. Joanne Baptista. Sancti Patres et doctores catholici nemini hoc tri­
buerunt privilegium nisi uni beatae Mariae Virgini. Unde S. Augustinus:
«Hac ergo Virgine excepta, si omnes illos sanctos et sanctas, cum hic
viverent, congregare possemus et interrogare, utrum essent sine pecca­
to, quid fuisse responsuros putamus? Utrum hoc quod iste dicit, an quod
Joannes apostolus? Rogo vos, quantalibet fuerint in hoc corpore excel­
lentia sanctitatis, si hoc interrogari potuissent, nonne una voce clamas­
sent: Si dixerimus, quia peccatum non habemus, nos ipsos seducimus et
veritas in nobis non es/?»3.
3) Probabile tamen est, et facile admittunt theologi, aliquos fuisse
in Ecclesia Dei Sanctos, qui in una materia particulari nullum commi­
serint peccatum veniale. Sic S. Joseph, sponsus beatae Mariae Virginis,
creditur fuisse immunis a peccatis venialibus contra castitatem, et
S. Joannes Baptista a peccatis linguae.

QUAESTIO V
DE GRATIA SUFFICIENTE ET EFFICACI IN GENERE

ARTICULUS I
UTRUM GRATIA DEI ACTUALIS CONVENIENTER DIVIDATUR
IN SUFFICIENTEM ET EFFICACEM

90. Status quaestionis. 1) Gratia Dei actualis, quaelibet illa sit,
«lividi solet in sufficientem et efficacem.
2) Distinctio haec expressis quidem terminis non invenitur in anti­
quis theologis ante saeculum xvi, re tamen fundatur in Sacra Scriptura,
in Sanctis Patribus et in omnibus theologis. Semper enim dictum est
quasdam dari nobis gratias, quibus possumus facere bonum salutare et
non facimus (sufficientes); et alias, quibus possumus et exsequimur bo­
num salutare (efficaces). Unde ab omnibus admissa fuit quoad rem
distinctio gratiae Dei in sufficientem et efficacem; et, ex quo motae sunt
disputationes de auxiliis, evasit celebris.
3) Ut omnia clare procedant, discutere hic oportet, an conveniens
inerit haec divisio.
1 IU p., q. 27, a. 4.
2 De eximia praedestinatione Christi, lib. 2.
3 De natura et gratia, c. 36; ML 44, 267.

91. Error, i) Novatores in synodo dordracena statuerunt: «Distin­
ctio gratiae in sufficientem et efficacem minime nobis probatur. Retineant
eam sibi Bellarminus et Arminius: quoscumque enim Spiritus Sanctus
trahit, illis non tantum dat posse currere, sed etiam ut reipsa currant».
2) Aliis quoque haereticis displicuit haec distinctio, sed frustra.

92. Thesis. Gratia Dei actualis convenienter dividitur a theologis
in sufficientem et efficacem.
Arg. 1) Ex SS. Patribus. S. Augustinus hanc duplicem gratiam
admittit, quando unam dicit fuisse concessam Adamo, qui peccavit, et
alteram nobis, qui justificamur. «Prima est enim, inquit, qua fit, ut ha­
beat homo justitiam, si velit; secunda ergo plus potest, qua etiam fit,
ut velit, tantoque ardore diligat, ut carnis voluntatem contraria concu­
piscentem voluntate spiritus vincat. Nec illa quidem parva erat, qua
demonstrata est etiam potentia liberi arbitrii; quoniam sic adjuvabatur,
ut sine hoc adjutorio in bôno non maneret, sed hoc adjutorium, si vellet,
desereret. Haec autem tanto major est, ut parum sit homini reparare
perditam libertatem; parum sit denique non posse sine illa vel appre­
hendere bonum, vel permanere in bono, si velit, nisi efficiatur, ut velit...
Fit quippe in nobis per hanc Dei gratiam in bono recipiendo et perse­
veranter tenendo, non solutn posse, quod volumus, verum etiam velle,
quod possumus. Quod non fuit in homine primo. Unum enim horum in
illo fuit, alterum non fuit. Namque, ut reciperet bonum, gratia non ege­
bat, quia nondum perdiderat, ut autem in eo permaneret, egebat adju­
torio gratiae, sine quo id omnino non posset; et acceperat posse, si
vellet; sed non habuit velle, quod posset: nam, si habuisset, perseverasset. Posset enim perseverare, si vellet; quod ut nollet, de libero descen­
dit arbitrio, quod tunc ita liberum erat, ut et bene velle posset et male...
Itemque ipsa adjutoria distinguenda sunt. Aliud est adjutorium, sine
quo aliquid non fit, et aliud est adjutorium, quo aliquid fit» 1.
Alibi expressius: «Avocat enim Deus praedestinatos multos filios suos,
ut eos faciat membra praedestinati unici Filii sui, non ea vocatione, qua
vocati sunt, qui noluerunt venire ad nuptias; illa quippe vocatione et
judaei vocati sunt, quibus Christus crucifixus scandalum est, et gentes,
quibus crucifixus stultitia est; sed ea vocatione praedestinatos vocat,
quam distinxit Apostolus dicens I Cor., 1. Ipsis autem vocatis judaeis
atque graecis praedicare se Christum Dei virtutem et Dei sapientiam...
Quam vocationem significans ait Rom., 9. 12: Non ex operibus sed ex
vocante dictum est, quia major serviet minori. Numquid dixit: Non ex
operibus sed ex credente? Prorsus etiam hoc abstulit homini, ut totum
daret Deo. Dixit ergo: Sed ex vocante, non quacumque vocatione, sed
quia vocatione fit credens» 1
2.
Duplex igitur juxta S. Augustinum est gratia; una, qua potuit Adamus permanere in bono, et qua vocati sunt judaei atque gentiles ad
gratiam; altera, qua volumus et facimus bonum salutare et qua vocati
1 De correptione et gratia, c. 11, n 31; MI. 44, 935
2 De praedestinatione sanctorum, c. 16, n. 32: MI. 44. 983

sunt praedestinati ad gratiam et gloriam. Prima est gratia sufficiens,
altera gratia efficax.
2) Ex auctoritate et ratione S. Thomae. Angelicus Doctor di­
serte hoc probat dicens: «Deinde, cum dicit: secundum donum gratiae
Dei, tangit (Apostolus) auxilium sibi praestitum ad mysteriorum executionem. Hujusmodi autem auxilium duplex fuit; unum quidem ipsa
facultas exsequendi; aliud ipsa operatio sive actualitas. Facultatem
autem dat Deus infundendo virtutem et gratiam, per quas efficitur
homo potens et aptus ad operandum; sed ipsam operationem confert,
in quantum operatur in nobis interius movendo et instigando ad bonum.
Et ideo hoc accipiens Apostolus a Deo dicit quantum ad primum:
Factus sum minister, sed certe non meis meritis, nec virtute propria,
sed secundum donum gratiae Dei, quae data est mihi, qua scilicet idoneus
efficior ad executionem divinorum mysteriorum... Quantum ad secun­
dum virtus ejus operatur in nobis et velle et perficere pro bona volun­
tate»
3) Ex ratione theologica. Gratia Dei sufficiens est, quae con­
fert homini potestatem faciendi bonum salutare, etiamsi non agat;
cuique voluntas potest resistere, imo et aliquando resistit. Gratia vero
efficax est, quae confert ipsum facere bonum salutare, cuique liberum
arbitrium potest resistere, nunquam tamen resistit 1
2. Sed in Sacra Scri­
ptura, in SS. Patribus et in theologia Christiana saepe fit mentio hujus
duplicis gratiae, quarum una dat posse facere et altera ipsum facere
actus salutares. Ergo gratia Dei actualis convenienter dividitur in suf­
ficientem et efficacem.
a) In Sacra Scriptura. Jerusalem, Jerusalem... quoties volui congre­
gare filios tuos quemadmodum gallina congregat pullos suos sub alas, et no­
luisti? 3. Vocavi et renuistis; extendi manum meam, et non fuit qui adspiceret4*. En gratia sufficiens, qua potuit homo operari bonum salutare et
non fecit. Alibi vero: Sicut divisiones aquarum ita cor regis in manu
Domini: quocumque voluerit, inclinabit illud 6. Faciam, ut in praeceptis
meis ambuletis, et judicia mea custodiatis et operemini6. En gratia effi­
cax, qua potuit fieri et factum est bonum salutare.
b) In conciliis. Concilium Arausicanum II: «Hoc etiam secundum
fidem catholicam credimus, quod accepta per baptismum gratia omnes
baptizati, Christo auxiliante et coopérante, quae ad salutem animae per­
tinent, possint et debeant, si fideliter laborare voluerint, adimplere» 7. Et
Concilium I ridentinum docet omnia Dei praecepta homini justificato esse
possibilia. Cum autem justi non semel transgrediantur Dei praecepta,
sequitur Deum conferre hominibus gratiam, qua possunt facere actus
salutares et non faciunt. E contra Concilium Vaticanum ait: «Fides ipsa
in se, etiamsi per caritatem non operetur, donum Dei est, et actus ejus
1 Ad Ephcs., 3, lect. 2.
Cfr. N. dei Prado, D: gratia et libero arbitrio, p. 2, c i, S 2, conci i.
3 Matth., 23, 37.
I Prov., i, 24.
s Prov., 21, i.
II Etech., 36. 27.
’ De peccato orig., gratia, praei.; Denz-Bannw., 200.
2

est opus ad salutem pertinens; quo homo liberam praestat ipsi Deo obedientiam gratiae ejus, cui resistere posset, consentiendo et cooperando» 1.
Haec est gratia efficax, qua libere homo facit bonum salutare.
c) In SS. Patribus. Vidimus superius in argumento primo, quomo­
do S. Augustinus, Doctor gratiae, admiserit in Adamo gratiam, qua
poterat adimplere praecepta Domini atque conservare justitiam, et in
nobis gratiam validiorem, qua exsequimur actus salutares.
d) In theologia Christiana. Veteres theologi, Alensis, S. Albertus
Magnus, S. Bonaventura, S. Thomas et alii, doctrinam S. Scripturae et
SS. Patrum sequuti, distinctionem inter gratiam, quae dat posse, et gra­
tiam, quae dat ipsum facere bonum salutare, eo etiam sensu, quo nos
eam usurpamus, diserte posuerunt. Ex saeculo autem xvi omnes theo­
logi distinctionem gratiae sufficientis et efficacis nominatim adhibue­
runt. Unde merito ait Alvarez: «Necessario distinguendum est duplex
Dei adjutorium sive auxilium gratiae: aliud sufficiens, quo homo potest
ad Deum converti vel pie operari, aliud efficax, quo Deus efficit, ut
actualiter convertatur et pie operetur» 1
2.
ARTICULUS II
DE MUTUO RESPECTU INTER GRATIAM SUFFICIENTEM ET EFFICACEM

93. Status quaestionis. Natura et vires gratiae tum sufficientis tum
efficacis melius nobis innotescunt ex mutuo respectu, quem utraque
inter se dicit. Mutuo enim gratia sufficiens et gratia efficax sese expli­
cant. Statuenda igitur est inter utramque comparatio.
94. Thesis. Gratia Dei sufficiens est multiplex, et sufficiens pro
uno actu potest esse efficax pro altero.
Pars 1.“ Cum gratia sufficiens conferat nobis potestatem faciendi
actus salutares, tot oportet esse genera auxiliorum Dei, quot sunt ge­
nera actuum salutarium. Porro actus salutares sunt multiplicis generis;
dantur enim sanctae cogitationes, quae praecedunt fidem, fides ipsa,
pii affectus voluntatis, consideratio poenarum inferni, dolor peccatorum
commissorum, actus meritorii, etc. Unde Deus per gratias sufficientes
uno modo influit in infideles, ut credant; alio modo in peccatores cre­
dentes, ut justificentur; et alio modo in justos, ut perseverent.
Pars 2.a Inter gratias sufficientes et efficaces hoc notatur speciale,
quod gratia sufficiens pro uno actu potest esse efficax pro actu inferiori,
quia auxilium quod dat homini potestatem faciendi actus superiores,
confert, decreto Dei absoluto interveniente, ipsum agere operum infe­
riorum. Egregie hoc explicat gravissimus P. Lemos dicens: «Omne auxi­
lium sufficiens comparatione unius actus, semper est efficax ratione
alterius, ad quem efficiendum ex absoluto et efficaci decreto voluntatis
1

Sess. 3, C. 3; Denz Bannw., 1791

2 De auxiliis, disp. 122, n. 14.

divinae ordinatur... Auxilium sufficiens ad credendum, efficax est re­
spectu quarumdam piarum cogitationum et notitiam credendorum, quas
efficaciter in homine efficit, quae actum credendi antecedunt. Similiter
auxilium sufficiens ad contritionem, efficax est comparatione aliorum
actuum imperfectorum, quos in homine efficaciter producit: quales sunt
consideratio inferni poenarum, turpitudinis peccati, timoris inferni, at­
tritionis et similium, qui regulariter essentialem contritionem antece­
dunt... Insuper idem habitus est simul sufficiens in ordine ad unum
effectum, et efficax in ordine ad alium: etenim habitus gratiae effica­
citer animam sanat atque justificat; et simul est sufficiens radix com­
paratione actus meritorii... Eadem ratione idem auxilium actuale pote­
rit simul esse auxilium sufficiens comparatione unius effectus, et efficax
respectu alterius» x. Idem repetunt Alvarez, Medina et alii *
2.
95. Corollarium. «Justificatio Christi influit in justificationem
omnium hominum quantum ad sufficientiam, licet quantum ad efficien­
tiam influat in solos fideles. Unde dicitur I Tim., 4, 10: Qui est Salvator
omnium hominum, maxime fidelium».
Cur autem haec Christi justificatio non perveniat efficaciter ad omnes
homines, optime explicat Angelicus dicens: «Meritum Christi quantum
ad sufficientiam aequaliter se habet ad omnes, non autem quantum ad
efficaciam: quod accidit partim ex libero arbitrio, partim ex divina
electione, per quam quibusdam misericorditer effectus meritorum Chri­
sti confertur, quibusdam vero justo judicio subtrahitur»3.
96. Scholion. Schola thomistica diserte adserit atque probat di­
stinctionem gratiae actualis in sufficientem et efficacem fundari in
distinctione voluntatis Dei in antecedentem et consequentem.
Voluntas Dei antecedens, sicut alibi docuimus *. illa dicitur, qua Deus
vult aliquid absolute in se consideratum, praecisis adjunctis et circum­
stantiis quibus vestitur. Voluntas consequens est, qua Deus vult aliquid
in concreto quibusdam adjunctis et circumstantiis vestitum, ut Petrum
qua peccatorem vult perire.
Hinc dupliciter ordinantur homines ad vitam aeternam: 1) secumdum
primam et absolutam eorum considerationem, prout exeunt e manu Crea­
toris; et hoc pacto vult Deus omnes homines salvos facere voluntate
antecedente sincera; et non desinit eos locupletare gratia sufficiente;
2) secundum ordinem praedestinationis, prout absolute electi sunt ad
vitam aeternam; et hoc modo vult Deus omnes praedestinatos salvare
voluntate consequente, et auget atque movet eos in vitam aeternam
;ratia sua efficaci. Unde intime connectitur gratia sufficiens cum vo­
luntate Dei antecedente, sicut connectitur gratia efficax cum voluntate
• jus consequente.
' Panoplia gratiae, !ib. 4, p. 2, tr. 3, c. 7.
2 Alvarez, De auxiliis div. gr., disp. 80, n, 2; Medina, hi l-ll, q. 109, a. 10.
3 De veritate, q. 29, a. 7 ad 4.
■* De Deo uno, 11. 351.

ARTICULUS III
AN GRATIA SUFFICIENS ET EFFICAX REALITER DISTINGUANTUR

97. Status quaestionis. Sensus quaestionis facile exponitur.
Discutiendum hic venit, an una gratia sufficiens dividatur in effi­
cacem et inefficacem, vel e contra, an gratia Dei praeveniens dividatur
in sufficientem et efficacem ut in duo membra distincta, adeo ut in
gratia efficaci sit intrinsece aliqua virtus, quae desit gratiae sufficienti.
Supponimus, ut certum, gratiam efficacem distingui a sufficienti in
ratione doni et beneficii, quia ipsum operari, quod confertur per gratiam
efficacem, est proculdubio majus beneficium, quam posse operari, quod
datur per gratiam sufficientem.
98. Placita theologorum, i) Prima sententia est Molinae, qui ait:
«Quo fit, ut divisio sufficientis auxilii in efficacem et inefficacem, nostra
sententia, ab effectu, qui simul ab arbitrii libertate pendet, sumatur; illudque auxilium sufficiens, sive majus sive minus in se sit, efficax dicatur,
cum quo arbitrium pro sua libertate convertitur... illud vero inefficax di­
catur, cum quo arbitrium pro eadem sua libertate non convertitur, cum.
tamen potuerit converti» '. In hac sententia gratia sufficiens dividitur in
efficacem et inefficacem, et gratia efficax est revera sufficiens.
2) Altera sententia docet gratiam Dei praevenientem dividi in suffi­
cientem ct efficacem, ac consequenter gratiam efficacem distingui a suffi­
ciente per aliquam virtutem intrinsecam. Ita thomistae communiter.

99. Thesis. Gratia sufficiens et efficax realiter distinguuntur ut
partes gratiae praevenientis.
Arg. 1) Ex S. Scriptura. Veritas hujus theseos patet ex illo classico
textu S. Scripturae: Quis enim te discernit? Quid autem habes, quod non
accepisti? Si autem accepisti, quid gloriaris quasi non acceperis? 1
2. Hic
satis docemur neminem posse sibi gloriari, quod se discernat ab injustis,
sed hoc discrimen esse gratiae tribuendum. Sed, si unica gratia suffi­
ciens est efficax vel inefficax, prout homo consentit vel dissentit illi,
discrimen tribuendum erit homini consentienti, et homo jure poterit
sibi gloriari de consensu gratiae praestito. Ergo.
2) Ex auctoritate S. Thomae. «Cum enim homo, ait Angelicus,
habeat potentiam ad opposita, puta ad sedendum vel non sedendum,
oportet, quod reducatur in actum per aliquid aliud. Reducitur autem in
actum alterius horum per consilium, ex quo unum oppositorum praeelegit alteri. Sed cum iterum homo habeat potentiam consiliandi vel non
consiliandi, oportebit esse aliquod, per quod reducatur in actum con­
silii, et cum in hoc non sit procedure in infinitum, oportet esse aliquod
principium extrinsecum superius homine, quod ipsum moveat ad consi­
liandum, et hoc non est aliud quam Deus. Sic igitur ipse usus gratiae
est a Deo»3. Nemo negaverit potentiam agendi in hoc textu esse gra­
1 Concordia, q. 14, a. 13, disp. 40; § «Antequam» (ed. Lethieleux, 1876, p. 230).
2 I Cor., 4, 7.
3 Rom., 9, lect. 3, «Alio modo».

tiam sufficientem, et nihilominus S. Doctor exigit aliud principium ex­
trinsecum, nempe Deum, ut cum gratia efficaci illam potentiam seu
gratiam sufficientem reducat in actum. Ergo gratia efficax non est mem­
brum gratiae sufficientis, sed dividitur contra eam.

QUAESTIO VI
DE GRATIA ACTUALI SUFFICIENTE

ARTICULUS I
UTRUM DETUR GRATIA SOLUMMODO SUFFICIENS GRATIAE
EFFICACI NON CONJUNCTA

100. Status quaestionis. 1) Gratia sufficiens est, ut diximus,
auxilium quod tribuit homini facultatem ad faciendum aliquod opus supernaturale. Dicitur: a) auxilium, ut innuatur gratiam sufficientem esse
adjutorium actuale potentiis animae superadditum; b) quod tribuit ho­
mini facultatem, quia revera dat homini vires expeditas, ut, si velit,
actus salutares efficiat; c) ad faciendum aliquod opus supernaturale, quia
elevat hominem ad exequendos actus supernaturales.
2) Haec gratia potest esse proxime vel remote sufficiens. Dicitur
proxime sufficiens, quando confert potentiis animae vires satis expedi­
tas ad immediate operandum; remote sufficiens est, quando confert ani­
mae vires expeditas ad unum actum, qui vicissim sit praeparatio ad
alium actum, ad quem gratia dicitur remote sufficiens, sicut gratia pro­
xime sufficiens ad attritionem est remote sufficiens ad contritionem.
3) Dupliciter potest gratia sufficiens spectari: a) conjuncta gratiae
efficaci in subjecto bene operanti; b) separata a gratia efficaci, quatenus
est solummodo et pure sufficiens.
4) Compertum est gratiam sufficientem esse de facto gratiae effi­
caci conjunctam in iis, qui actus supernaturales exercent, quia de actu
ad sufficientiam sicut et de facto ad potentiam valet consequentia.
5) Quaestio est, an aliquando detur gratia vere et solummodo suf­
ficiens, quae conferat homini vires adaequatas ad actus supernaturales,
et sit solummodo sufficiens a gratia efficaci sejuncta.
101. Error. Lutherus, Calvinus, Baius, Jansenius 1 et alii docentes ho­
minem lapsum, utpote libertate arbitrii carentem, necessitari a gratia, im­
pugnarunt exsistentiam gratiae sufficientis, quae simul non sit efficax vel
■ fficaci conjuncta.
Imo jansenistae hanc gratiam sufficientem irridebant dicentes: «A graI ia sufficiente libera nos, Domine» 123.

1 Lutherus, De servo arbitrio, § «Quid si»; Calvinus, Institutiones, lib. 2, c. 3,
11. 5; Bajus, prop. 28 sqq.; Jansenius, De gratia Christi, lib. 3, c. I.
3 Denz-Bannw., 1296.

DE GRATIA DEI. Q. VI. DE GRATIA ACTUALI SUFFICIENTE

<>4

102. Thesis. Datur aliquando homini gratia actualis vere et po­
sitive sufficiens ad actus supernaturales, quae sit mere sufficiens et non
conjungatur gratiae efficaci. (Est de fide.)

Arg. 1) Ex S. Scriptura, a) Saepe Deus in sacris litteris conque­
ritur, quod homines vocationem ejus despexerint: Vocavi et renuistis;
extendi manum meam, et non fuit, qui adspiceret1.—Jerusalem, Jerusa­
lem..., quoties volui congregare filios tuos, quemadmodum gallina congre­
gat pullos suos sub alas, et noluisti -.
b) Hortamur aliquando, ne gratiae Dei obstaculum apponamus:
Spiritum nolite extinguere123.—Adjuvantes autem exhortamur, ne in va­
cuum gratiam Dei recipiatis 4.
c) Stephanus increpabat judaeos dicens: Dura cervice et incircumcisis cordibus et auribus, vos semper Spiritui Sancto resistitis 5.
In his textibus vocatio, extensio manus, adjutorium Spiritus Sancti,
exhortationes, etc., sunt proculdubio gratiae Dei positivae, sed non fue­
runt efficaces, quia effectu caruerunt propter resistentiam hominum.
Ergo fuerunt gratiae sufficientes.
2) Ex conciliis. Concilium Arausicanum II ait: «Secundum fidem
catholicam credimus, quod accepta per baptismum gratia omnes
baptizati, Christo auxiliante et coopérante, quae ad salutem animae
pertinent, possint et debeant, si fideliter laborare voluerint, adimplere»6.
Ex quo sic formatur argumentum: omnes baptizati habent gratiam
vere sufficientem, qua possunt, si velint, adimplere praecepta, quae ad
salutem pertinent. Sed non omnes baptizati habent gratiam efficacem ad
adimplenda praecepta, ut constat ex innumeris transgressionibus, quas
committunt. Ergo datur aliquibus gratia sufficiens, quae non sit efficax
nec efficaci conjuncta.
3) Ex SS. Patribus. S. Irenaeus: «Qui illud (bonum) non ope­
rantur, judicium justum excipiunt Dei, quoniam non sunt operati
bonum, cum possint operari illud»7.
S. Augustinus: «Ex eo igitur, quod non accepit, nullus reus est; ex
eo vero, quod non facit, quod debet, juste reus est. Debet autem, si ac­
cepit. et voluntatem liberam et sufficientissimam facultatem» 8.
4) Ex ratione. Possunt homines saepe opera salutaria exerce­
re et non exercent. Sed facultas, qua homines possunt opera salutaria
exercere et non exercent, est gratia mere Sufficiens non conjuncta effi­
caci. Ergo. Major probatur, quia plures homines peccant et damnantur.
Nemo autem peccat vel damnatur omittendo actus, quos elicere non
potest. Ergo.

1
2
3

Prov., i, 24.
Matth., 23, 37.
I Thes., 5, 19.
II Cor., 6. i.
Aci., 7, 51,
De peccato orig., gratia, praedesi., Denz-Bannw., 200,
Adv. haer., lib. 4, c. 37, n. 1; MG 7, itoo.
De lib. arb., lib. 3, c. 16; MI, 32, 1203

Enodantur difficultates.
103. Obj. l.° Potestas ad agendum non venit nisi a gratia efficaci
juxta illud effatum Domini: Kenw potest venire ad me, nisi Pater, qui misit
me, traxerit eum ’. Sed Pater trahit quemque gratia efficaci. Ergo.
Resp.—Neg. maj. Ad textum S. Scripturae dicendum est duplicem dari
potestatem ad agendum, antecedentem et consequentem. Potestas antece­
dens, quae provenit a gratia sufficiente, est proprie potentia et virtus operativa, et indiget reduci ad actum per cooperationem voluntatis et auxi­
lium gratiae efficacis. Potestas consequens, quae provenit a gratia efficaci,
non est tam potentia quam actio seu reductio potentiae exsistentis ad actum.
Ideo gratia sufficiens confert homini potestatem antecedentem seu veram
virtutem operativam, quae est simpliciter potentia; gratia vero efficax dat
videm potentiam consequentem, quae est applicatio potentiae antecedentis,
• t infallibiliter conjungitur actui. De hac potentia consequente, quae infal­
libiliter conjungitur actui, loquitur Dominus, quando docet neminem posse
ad se venire, nisi Pater traxerit eum.
Obj. 2.° Gratia pure sufficiens, gratiae efficaci non conjuncta, est proriis inutilis, nihil enim efficit nihilque efficere potest. Ergo.
Resp.—Neg. ant. Ad probationem respondetur gratiam pure sufficien­
tem aliquid efficere. Confert enim homini veram et expeditam potestatem
1 eliciendos actus supernaturales. Denegatur autem ulterior gratia, qua
haec facultas traducatur ad actus, quia voluntas prius natura quam deneitio gratiae efficacis ei resistit. Hinc gratia sufficiens conceditur homini
per modum potentiae, et gratia efficax per modum applicationis. Applica­
tione autem deficiente per resistentiam voluntatis humanae, potest peristere et persistit gratia sufficiens ut beneficium salvificum.
Obj. 3.' Si gratia est causa boni operis, denegatio gratiae erit causa
peccati, atque ita Deus, qui denegat gratiam, erit causa peccati.
Resp.—Neg. consequentiam. Non denegatio gratiae sed resistentia vo­
luntatis creatae, quae denegationem gratiae natura praecedit, est causa
peccati.

ARTICULUS II
UTRUM GRATIA MERE SUFFICIENS SIT VERUM DEI BENEFICIUM

104. Status quaestionis. In gratia mere sufficiente possumus duo
onsiderare: 1) id, quo gratia est auxilium sufficiens, quodque provenit
1 Deo; 2) id, quo gratia remaneat in mere sufficienti, quod provenit a
libera voluntatis resistentia.
Quaerimus, an gratia mere sufficiens, quatenus importat auxilium
• upematurale, sit beneficium Dei.
105. Error. 1) Jansenius ajebat: «Illud a recentioribus prolatum gratiae sufficientis genus, quo adjuvante nullum unquam opus factum est aut
liet unquam, si est verum distinctumque a gratia efficaci membrum, vide­
tur monstrum quoddam singulare gratiae, solummodo peccatis faciendis
majorique damnationi accersendae serviens, ideoque lapsis hominibus citra
I >< 1 invidiam damnandis excogitatum» 1
2.
2) Gerberonius addidit: «Si diabolus posset gratiam dare, non aliam
■ laret quam sufficientem, quia favet ipsius intentioni homines damnandi;
unde potest appellari gratia damnantis».

1 Joan., 6. 44.
2 De gratia Christi, lib. 3, c. 3; § «Jam vero».
6

106. Thesis. Gratia sufficiens ex ea parte, qua dicit potentiam, est
magnum Dei beneficium, utile hominibus.
Pars I. Gratia sufficiens est magnum Dei beneficium. Gratia siqui­
dem sufficiens confert homini veram potentiam et facultatem eliciendi
actus salutares. Facultas autem eliciendi hujusmodi actus, ad quos homo
ex natura sua caret viribus, est proculdubio magnum Dei beneficium.
Ergo.
Pars II. Est beneficium utile hominibus. Gratia sufficiens ex intrin­
seca sua natura est auxilium supematurale, et praestat homini vires
adaequatas actui supernaturali. Quis autem audeat dicere hoc non esse
utile homini? Unde Alexander VIII die 7 Dec. 1690 damnavit sequen­
tem Jansenii propositionem: «Gratia sufficiens statui nostro non tam
utilis quam perniciosa est, sic, ut proinde merito possimus petere: a
gratia sufficienti libera nos, Domine» x.
ARTICULUS III
UTRUM GRATIA PROXIME SUFFICIENS ITA DICATUR SUFFICIENS, UT VO­
LUNTAS PER IPSAM ELEVATA SINE ALIO AUXILIO EXEAT IN ACTUM, VEL
E CONTRA INDIGEAT VALIDIORI AUXILIO QUOD EAM E STATU POTENTIALITATIS AD ACTUM SALUTAREM TRADUCAT

107. Status quaestionis. Gratia proxime sufficiens confert homini,
ut diximus, potentiam completam ac expeditam ad agendum in ordine
supernaturali, et constituit cum aptum ad eliciendos actus salutares,
sicut homo ante receptionem motionis divinae ex sua natura est aptus
ad eliciendos actus naturales. Sed quaestio est in scholis agitata, an vo­
luntas humana per hanc gratiam sufficientem elevata sine validiori auxi­
lio de facto efficiat opera supernaturalia in actu secundo, vel indigeat
applicatione gratiae validioris, ut a potentialitate reducatur in actum,
sicut homo, habens vires sufficientes ad operandum, indiget concursu
Dei generali, ut operetur in actu secundo.
108. Placita theologorum, i) Molinistae. generatim docent gratiam
proxime sufficientem conferre voluntati sufficientiam non solum ad posse,
sed etiam immediate ad agere, et voluntatem posse, si velit, cura hac gratia
sine validiori auxilio exercere opera supernaturalia in actu secundo 12.
2) Patres augustiniani dicunt gratiam actualem esse delectationem
quamdam caelestem. Delectatio autem potest esse duplex; una gradibus
inferior delectatione terrena, et vocatur gratia parva, victa, sufficiens; altera
gradibus major seu validior delectatione terrena, et dicitur magna, victrix,
efficax. Prima dat posse agere, et indiget auxilio gratiae validioris ad actum
secundum, et est sufficiens: altera dat ipsum agere, et est efficax. Cl. Berti
defendit hanc sententiam dicens: «Constat omnem Dei gratiam, quantumvis
minimam, esse in se ad opera salutaria sufficientem..., id est, non efficere
actus salutares propter obicem carnalis et robustioris delectationis, cum
tamen tribuat voluntati posse eam superare, si velit. Ut autem velit, requi-

1 Prop. 6; Donz-Bnnnw., 1296.
2 Cfr. Sola, TJc gratia Christi, th. 14.

ritur in hoc statu sancta delectatio victrix, quae a nullo duro corde respui­
tur, et hanc nos dicimus esse gratiam efficacem» h
3) Thomistae defendunt gratiam proxime sufficientem dare voluntati
potentiam completam et expeditam ad agendum, hominemque constituere
operibus supernaturalibus exercendis aptum, sed, ut in actu secundo opera
salutaria exerceat, indigere gratia efficaci per modum applicationis, sicut
causae secundae, quantumvis aptae ad operationem, indigent motione cau­
sae primae, ut actu operentur. Gratia autem efficax offertur omnibus gratia
sufficiente auctis, et nunquam subtrahitur nisi voluntas gratiae sufficienti
resistat. Lemos ad rem: «Ista igitur instantia rationis distinguenda sunt:
Primo Deus dat auxilium sufficiens; secundo in collatione sufficientis auxi­
lium efficax homini offert; tertio homo sua prava voluntate sufficienti re­
sistit; quarto in poenam ob talem culpam Deus hominem privat efficaci» 12.

109. THESIS. Gratia proxime sufficiens dat voluntati posse agere;
voluntas tamen per eam solum nunquam de facto exercet opera saluta­
ria, sed ad hoc indiget auxilio gratiae efficacis, quod omnibus a Deo
offertur, et nemini subtrahitur nisi ob culpam.

Arg. Gratia sufficiens, quantumvis proxima, conferens homini po­
testatem operandi, est ex se indifferens, et constituit hominem capacem
exercendi opera supernaturalia in actu primo, non tamen dat ipsum
agere. Porro actus secundus, cum sit quoddam ens a qualibet potentia
distinctum, Deo ut auctori principali tribui debet. Non potest autem
Deo tribui ob concursum generalem homini praestitum, quia est ordinis
upernàturalis; neque ob gratiam sufficientem homini concessam, quia,
ut diximus, gratia sufficiens non dat operari. Ergo tribuitur Deo ob gra­
tiam efficacem, qua libere movet voluntatem humanam.

ARTICULUS IV
UTRUM DEUS NON SOLUM PRAEPARET SED ETIAM OFFERAT OMNIBUS
HOMINIBUS AUXILIA SUFFICIENTIA AD SALUTEM

110. Status quaestionis. 1) Auxilia possunt esse proxime vel remote sufficientia ad salutem, prout conferunt homini vires immediate
•1 mediate sufficientes ad gratiam habitualem et amicitiam Dei conse­
quendam.
2) Auxilium Dei sufficiens potest esse oblatum vel collatum. Anxi­
um oblatum est, quod a Deo praeparatur et alicui offertur. Collatum
dicitur quod de facto homini datur.
3) Ex auxiliis ad salutem sufficientibus, alia sunt proxime applid >ilia, quibus nihil obstat, quominus subjecto applicentur, ut sacra>utum poenitentiae pro homine catholico; alia remote applicabilia,
quorum usui obstat aliquod impedimentum, ut baptismus pro pueris in
h i o materno decedentibus.
4) Deus voluntate antecedente et sincera vult omnes homines sal­
1
-

De Iheol. discipl., lib. 14, c. 8, n. 5.
Panaplia gratiae, lib. 4, tr. 3, c. 6, n. 78.

vos fieri, et vi hujus yoluntatis debuit praeparare omnibus auxilia ad
salutem sufficientia. Quae sunt haec auxilia?
5)
Duo hic suppetunt disputanda: a) an Deus omnibus hominibus
praeparaverit auxilia ad salutem sufficientia; b) an etiam omnibus ea
de facto offerat.
111. Error. Quidam haeretici docuerunt Christum Dominum non fuis­
se mortuum neque orasse nisi pro solis electis, et ideo solis electis praepa­
rasse media ad salutem sufficientia. Ita Jansenius 1 et alii.
112. Opinio quorumdam. Aliqui boni nominis theologi, admittentes,
ut par est, Deum velle omnes homines salvos fieri, ab hac voluntate exce­
perunt parvulos sine baptismo in utero materno morientes, et dixerunt his
pueris nullum auxilium vere sufficiens fuisse a Deo praeparatum. Ita Lemos,
Vazquez et alii 1
2.
113. Vera sententia. Verius docent theologi Deum, vi suae voluntatis
salvificae praeparasse et obtulisse omnibus et singulis hominibus auxilia ad
salutem sufficientia 34
.

114·. Thesis. Deus virtute suae voluntatis salvificae omnibus
omnino singulisque hominibus praeparat et offert auxilia proxime vel
remote sufficientia ad salutem.

Arg. 1) Ex S. Scriptura. Primum auxilium abunde sufficiens, quod
Deus praeparavit et obtulit omnibus singulisque hominibus, fuit certe
oratio et mors Christi, cujus merita atque satisfactiones fuerunt infi­
niti valoris. Unde Apostolus: Proprio Filio suo non pepercit, sed pro
nobis omnibus tradidit illum ’. Pro omnibus mortuus est Christus 5*
78. Quis
crediderit unquam vel Christum non fuisse mortuum pro omnibus, vel
ejus mortem non fuisse remedium sufficiens? «Dominus noster, inquit
S. Leo, peccati mortisque destructor, sicut nullum a reatu liberum re­
périt, ita liberandis omnibus venit».
Objicies. Sanguis Jesu Christi fusus est pro multis non pro omnibus
juxta illud Salvatoris: Hic est enim sanguis meus novi testamenti, qui pro
multis effundetur in remissionem peccatorum ·. Et Christus non pro omnibus
oravit, ut ipse diserte adseruit dicens: ;Vow pro mundo-rogo, sed pro his,
quos dedisti mihi, quia tui sunt ’. Ergo corruit argumentum propositum.
Resp. Neg. ant. Ad probationem: i) In verbis Christi particula pro
multis idem significat ac pro omnibus. Caeterum Angelicus Doctor exponit
locum pro multis et pro omnibus. «Quia, si consideretur sufficientia, ipse est
propitiatio pro peccatis nostris; non pro nostris autem tantum, sed et pro
totius mundi. Sed, si consideremus effectum, non habet effectum nisi in
his, qui salvantur, et hoc ex culpa hominum» ".
2) Christus oravit non pro mundo sed pro discipulis oratione speciali

1 De gratia Christi, lib. 3, c. 21; et lib. 9, 10.
2 Lemos, Panoplia, t. 2, tr. 4, de reprobatione, c. 21; Vazquez, In I p., disp. 96.
3 Cfr. Alensis, III p., q. 61, m. 5, a. 3; Ferrariensis, Contra Gentiles, lib. 3,
c. 159, Ad hujus evidentiam: Medina, In I-II, q. 109. a. 10; S. Bellarrainus, De
gratia et lib. arb., lib. 2, c. 7; Goudin, De gratia, q. 5, a. 3, § 4.
4 Rom., 8, 32.
5 II Cor., 5, 15.
° Matth., 26, 28.
7 Joan., .17, 9.
8 In Matth., 26, § «Seil est quaestio»

facta in coena, cone.; oratione communi facta alibi saepe, neg. Christus
proculdubio oravit aliquando oratione specialissima pro quibusdam particu­
laribus, praesertim pro discipulis, qui erant Evangelium praedicaturi, sed
hoc non obstat, quominus orationes communes crebro fuderit pro omnibus
hominibus.

2) Deus vult et potest omnes homines salvos fieri. Qui autem
vult et potest omnes salvos fieri, debet media ad hoc apta praeparare
ac offerre. Ergo Deus praeparavit atque obtulit omnibus singulisque
hominibus auxilia ad salutem sufficientia. Ad rem Angelicus: «Deus vult
omnes homines salvos fieri: et ideo gratia nulli deest; sed omnibus,
quantum in se est, se communicat» x. Et alibi: «Christus Jesus est me­
diator Dei et hominum, non quorumdam, sed inter Deum et omnes ho­
mines: et hoc non esset, nisi vellet omnes salvare» 12.
115. Difficultas de pueris in utero materno vel inter infideles morientibus.
Quaestio ardua hic movetur, quae theologorum ingenia diu torsit.
Unicum remedium, quod pueris in utero materno vel inter infideles
decedentibus paratum est, videtur esse baptismus. Baptismus autem non
potest eis administrari. Quomodo ergo eis satis provisum est ad salutem?
Resp. I. Infantes usu rationis carentes, utpote actibus liberis exer­
cendis incapaces, ad salutem indigent aliquo remedio extrinseco, quo gra­
tiam sanctificantem accipiant. Remedium in veteri Testamento pro paga­
nis erat remedium naturae, et pro judaeis circumcisio: in novo autem Te­
stamento pro omnibus baptismus valide susceptus.
II. In impossibilitate conferendi baptismum, aliqui excogitarunt alia
remedia loco baptismi adhibenda, ut fidem parentum signo externo crucis
vel invocatione SS. Trinitatis manifestatam, ablutionem matris, etc., sed
haec sunt insufficientia.
Christus, instituendo baptismum, certe praeparavit infantibus remedium
ex se sufficiens, et, si revera eis applicatur, certissime providit eorum saluti.
III. Attamen millia infantium decedunt in uteris maternis, quin pos­
sibile sit ipsis administrare sacramentum baptismi. Qua ratione potest ba­
ptismus dici remedium sufficiens ad salutem pro infantibus, qui absque ulla
culpa eo privantur?
1) Aliqui dixerunt his infantibus satis esse provisum, quatenus pos­
sunt vel a) recipere baptismum sanguinis, si una cum matre interficerentur
pro Christo, vel b) baptizari aqua, si, excisso matris utero, educerentur.
Sed haec solutio non satisfacit.
a) Non quidem possibilitas recipiendi baptismum sanguinis per occissionem infantium una cum matribus in odium Christi, tum quia saepe agi­
tur de matribus, quae penitus ignorant Christum, tum quia occurrunt casus
in locis, ubi omnes sunt catholici et carent tyrannide, b) Non possibilitas
administrandi baptismum aquae per excissionem uteri materni, quia saepe
moriuntur infantes, insciis matribus, et ubi periculum non praevidetur.
2) Alii dixerunt applicationem baptismi nunquam impediri a sola cau­
sa physica, sed semper ab aliqua causa libera, plerumque a genitoribus.
Unde, si genitores aliaeque personae, quibus vita alicujus infantis interest,
periculis non se exponerent, temperantiae aliarumque virtutum regulas ob­
servando, Deum saepe deprecando, suoque officio diligenter fungendo, certissime omnes infantes reciperent baptismum, et remedio non frustrarentur.
Neque hoc satisfacit.
Si omnes adulti, praesertim genitores, cognati et fideles, quibus salus
infantium interest, in omnibus recte se gererent, certissime plures infantes,
qui sine auxilio moriuntur, aquis baptismi lustrarentur; se d,hoc non ob­

1
*

Ad hatbr., c. 12, lect. 3.
In e.p. I ad Tint , c. 2, lect. x; § «Deinde».

stante, prorsus negandum est applicationem baptismi nunquam a causis
naturalibus impediri. Quamvis enim omnes genitores forent sancti et omnes
personae munere suo recte fungerentur, millies infantes in uteris maternis
decederent. Incendia, aegritudines, lapsus aliaque mille mala physica, quae
vitari nequeunt, tollit infantes e vita.
3) Haec cum ita sint, aliter oportet explicare sufficientiam hujus re­
medii, ut dicere possimus infantium saluti satis fuisse provisum.
a) Deus imprimis abunde providit infantium saluti institutione justi­
tiae originalis, quae, si Adamus non peccasset, in omnes posteros generatione
naturali pervenisset.
b) At, amissa per Adami peccatum justitia originali, decrevit iterum
reparare genus humanum per incarnationem et mortem Christi. Merita et
satisfactiones Christi venturi applicabantur infantibus, in veteri Testamento
per remedium naturae apud gentiles, et per circumcisionem apud judaeos.
Christus vero jam natus, ut sua merita et satisfactiones ad omnes perveni­
rent, instituit sacramentum baptismi ex se sufficiens, et, si causis externis
non impediretur, omnibus applicabile. Voluitque, ut omnibus sine exceptio­
ne applicaretur, in quantum ordo causarum mundi patiebatur.
c) Hinc satis a Deo provisum est infantium saluti, primo per institu­
tionem justitiae originalis ex sua natura transmittendae ad Adami posteros;
deinde per institutionem remedii naturae ac circumcisionis ante Christum
et baptismi post Christum. Quod si haec remedia non possunt aliquando,
ordine causarum tum naturalium tum liberarum impediente, infantibus ap­
plicari. est extra beneplacitum Dei omnes salvare volentis. «Dicendum, ait
Angelicus, quod non est ex defectu divinae misericordiae, quod in maternis
uteris exsistentibus remedium non exhibeatur, sed quia non sunt capaces
illius remedii, per quod secundum legem communem participes passionis
Christi efficiantur, a qua est remissio peccatorum; quia non possunt subjici
operationi ministrorum Ecclesiae, per quos talia remedia ministrantur»1.

ARTICULUS V
UTRUM DEUS CONFERAT OMNIBUS JUSTIS GRATIAM SUFFICIENTEM, UT
VERE POSSINT OMNIA PRAECEPTA IMPLERE ET IN ACCEPTA JUSTITIA
PERSEVERARE

116. Status quaestionis. Titulus non indiget explicatione. Agimus
de hominibus justis, qui gratia sanctificante recreati indigent auxilia
actualia, ut praecepta Dei et Ecclesiae, cum urgent, adimplere possint,
et sanctitatem adeptam conservare.
117. Errores, i) Lutherus et Calvinus, supponentes naturam humanam esse per peccatum Adae intrinsece corruptam, dixerunt divina prae­
cepta, praesertim de Deo super omnia diligendo, ct de illicitis non concu­
piscendis, esse homini impossibilia.
Damnati sunt in Concilio Tridentino, sess. 6, can. i8 1
2.
2) Jansenius strenue defendit «praecepta quaedam hominibus etiam
justis, volentibus et conantibus, secundum praesentes quas habent vires,
esse impossibilia, deessc quoque gratiam, qua possibilia fiant» 3.

1 In IV Seni., dist. 6, q. t, a. 1 ad i
2 Denz-Bannw., 828.
3 Prop, r damnata in const«Cum occasione», 31 Maji 1653: Donz Bannw., 1092.

:

118. Thesis. Deus nunquam denegat justis gratiam proxime vel
remote sufficientem, ut praecepta Dei et Ecclesiae, cum urgent, adim­
plere possint.

Arg. 1) Ex S. Scriptura. Apostolus videtur disertis terminis hoc
docuisse, cum ait: Fidelis autem Deus est, qui non patietur vos tentari
supra id, quod potestis, sed faciet etiam cum tentatione proventum, ut pos­
sitis sustinere x.
2) Ex conciliis. Concilium Milevitanum II ait: Item placuit, ut
quicumque dixerit gratiam Dei, qua justificatur homo per Jesum Chri­
stum Dominum nostrum, ad solam remissionem peccatorum valere, quae
jam commissa sunt, non ÿfiam ad adjutorium, ut non committantur, a. s. 12.
Eadem habet Concilium Arausicanum II. can. 25 3*
.
Concilium Tridentinum: Si quis dixerit Dei praecepta homini etiam
justificato et sub gratia Dei constituto esse ad observandum impossibi­
lia, a. s. «Deus namque sua gratia semel justificatos non deserit, nisi
ab eis prius deseratur» 5*
.
3) Ex SS. Patribus. Sanctorum Patrum in hac parte una est
sententia. Audi unum pro mille S. Augustinum, qui ait: «Jam enim fide­
lis es, jam ambulas in via justitiae: curam tui non habebit, qui facit
solem suum oriri super bonos et malos, et pluit super justos et injustos?
Te jam justum ex fide viventem negliget, deseret, dimittet? Imo vero
et hic fovet, et hic adjuvat, et hic necessaria subministrat et noxia re­
secat... Dominus curam habet tui, securus esto... Nusquam tibi deest:
tu illi noli deesse, tu tibi noli deesse» e. «Non igitur Deus impossibilia
jubet, sed jubendo admonet, et facere quod possis, et petere quod non
possis» 7.
4) Ex ratione. Deus, provisor sapientissimus ac sanctissimus,
non potest ea praecipere, quibus adimplendis homini desit gratia.
ARTICULUS VI
UTRUM PECCATORIBUS EXCAECATIS ET INDURATIS CONFERAT DEUS
GRATIAM SALTEM REMOTE SUFFICIENTEM AD SALUTEM

119. Status quaestionis. Excaecatio proprie significat caecitatem
mentis circa ea, quae pertinent ad salutem, et complectitur hebetudi­
nem mentis et perversionem judicii. Induratio importat duritiam cordis
e tam ex pertinacia voluntatis. Haec induratio major est in damnatis
quam in viatoribus. Quare imperfecta est in viatoribus, perfecta in da­
mnatis. Unde excaecati et indurati dicuntur in theologia illi peccatores,
1
2
3
*
6
11
7

/ Cor., 10, 13.
Can. 3; Denz-Bannw., 103.
Denz-Bannw., 200.
Sess. 6, can. 18; Denz-Bannw., 828.
Sess. 6, c. 11; Denz-Bannw., 804.
Enarrat. in Ps. 39, n. 27; ML 36, 450.
t>e natura et gratia, c. 43, 11. 50; ML 44, 271.

qui vel ob consuetudinem peccandi vel ob studiosam in agendo mali­
tiam firmius peccato quam caeteri homines adhaerent.
Quaeritur hic, an peccatores excaecati et indurati, dum in terris ver­
santur, accipiant gratias saltem remote sufficientes ad salutem.
120. Error. Jansen i us docuit peccatoribus cxcaccatis et induratis in
via negari a Deo gratias sufficientes, ut a peccatis resipiscant.
121. Opinio parum probabilis. Aliqui theologi, ut Bavez, Gonet, Go­
doy ' et alii, verbum dare dupliciter accipientes, in quantum scilicet potest
significare ojferre vel conferre, dixerunt Deum offerre quidem sed non con­
ferre omnibus peccatoribus excaecatis et induratis gratias ad salutem suf­
ficientes.

122. Thesis. Omnibus peccatoribus etiam excaecatis et induratis
confert Deus gratias saltem mediate sufficientes ad salutem.

Pars l.a
munibus.

Confert gratias sufficientes peccatoribus com­

Arg. 1) Ex S. Scriptura. Sacrae paginae crebro testantur Deum
semper quaerere conversionem peccatoris. Vivo ego, dicit Dominus Deus:
nolo mortem impii, sed ut convertatur impius a via sua et vivat12. Non
tardat Dominus promissionem suam, sicut quidam existimant; sed pa­
tienter agit propter vos, nolens aliquos perire, sed omnes ad poenitentiam
reverti 3.
2) Ex conciliis. Concilium Lateranense IV: «Et, si post susce­
ptionem baptismi quisquam prolapsus fuerit in peccatum, per veram
potest semper poenitentiam reparari» 4. Concilium Tridentinum: Si quis
dixerit in catholica Ecclesia poenitentiam non esse vere et proprie sacra­
mentum pro fidelibus, quoties post baptismum in peccata labunlur, ipsi
Deo reconciliandis, a Christo Domino institutum, a. s. “.
3) Communes peccatores, si quando nequeant accedere ad sacra­
mentum poenitentiae, interius saepe moventur a Deo ad contritio
nem. Ergo recipiunt gratias sufficientes.

Pars 2.a
duratis.

Confert gratias sufficientes excaecatis et in­

Arg. 1) Ex S. Scriptura. Apostolus hoc expresse docet dicens: A n
divitias bonitatis ejus, et patientiae, et longanimitatis contemnis? Ignoras,
quoniam benignitas Dei ad poenitentiam te adducit? Secundum autem du­
ritiam tuam et impoenitens cor, thesaurizas tibi iram in die irae, et reve­
lationis justi judicii Dei ®. Ex hoc constat Deum ad poenitentiam addu1 Banez, In I p., q. 23, a. 3, dub. 3, conci. 5 et 6; Gonet, In I p., disp. 5, de
reprobatione, a. 5, n. 158 sq.; Godoy, De praedestinatione, disp. 73, § 4.
2 Escch., 33, n.
3 II Petri, 3, 9.
1 Cap. I de fide catholica; Denz-Bannw., 430.
6 Sess. 14, can. 1; Denz-Bannw.. 911.
° Rom., 2, 4-5.

cere eum etiam, qui secundum duritiam suam et impoenitens cor the­
saurizat iram in die irae.
2) Ex SS. Patribus. S. Augustinus: «Ista impoenitentia vel cor
impoenitens, quandiu quisque in hac carne vivit, non potest judi­
cari. De nullo enim desperandum est, quandiu patientia Dei ad poeni­
tentiam adducit, nec de hac vita rapit impium, qui non mortem vult
impii, quantum ut convertatur et vivat» 1.
3) Ex Concilio Coloniense I (a. 1536): «Constat, ait sancta syno­
dus, nulli hominum gratia illa generalius accepta deesse, adeo ut
nullus sit peccator tam scelestus, cui Deus, quoad in hac vita superstes
fuerit, hanc gratiam penitus subtrahat» 1
2.
4) Ex ratione. Rationem hujus doctrinae breviter adducit Ange­
licus his verbis: «Non enim hoc habet ordo divinae justitiae, quod,
quandiu aliquis est in via, sibi detur, quod pertinet ad terminum viae» 3.
Solvuntur difficultates.
123. Obj. l.° De judaeis ait S. Joannes: Propterea non poterant cre­
dere, quia iterum dixit Isaias: excaecavit oculos eorum et induravit cor eorum:
ut non videant oculis, et non intelligant corde, ei convertantur et sanem eos 4*
.
Ergo judaei non poterant credere, quia excaecati erant ac indurati.
Resp. Dist. conseq. Non poterant credere, quia erant excaecati ac in­
durati et nolebant credere, conc.; quia erant excaecati solummodo, neg.
\<1 rem S. Augustinus: «Quare non poterant, si a me quaeratur, cito respon­
deo: quia nolebant» s.
Obj. 2.° S. Gregorius: «Hinc est enim, quod Cain et divina voce ad­
moneri potuit et mutari non potuit, quia exigente culpa malitiae, jam intus
Deus cor reliquerat, cui foris ad testimonium verba faciebat» °. Et S. Isidorus: «Nonnulli ita despiciuntur a Deo, ut deplorare mala sua non pos­
sint, etiamsi velint» 7.
Resp. His et aliis SS. Patrum effatis non significatur totalis gratiae
■ubtractio, sed insignis auxilii diminutio. Mala enim peccatoris voluntate
rt cordis induratione gratia Dei saepe fit remota.

ARTICULUS VII
UTRUM INFIDELIBUS NEGATIVIS CONCEDANTUR A DEO GRATIAE
SALTEM REMOTE AD SALUTEM SUFFICIENTES

124. Status quaestionis. 1) Infideles dicuntur in genere adulti
homines, qui usum'rationis adepti vera fide carent. Qui nunquam audie­
runt loqui de vera fide, vocantur infideles negativi: qui veram fidem pro­
positam noluerunt acceptare, dicuntur infideles positivi; qui fidem semel
acceptam reliquerunt, nominantur apostatae.
1 Serm. 71, c. 13, n. 21; MI, 38, 456.
2 Enchiridion Christ, inst. tit. de poenit. sacr.
8 Comp. theol., c. 145.
1 Joann., 12, 39-40.
6 In Joann., tr. 53, n. 6; ML 35, 1776.
“ Moral., lib. n, c. 9 (al. 5); ML 75, 959.
7 Sent., lib. 2, c. 15; ML 83, 618.

2) Infideles positivi et apostatae, non minus ac peccatores excaecati, accipiunt proculdubio gratias sufficientes ad salutem. Praedicatio
Verbi divini et gratiae interiores, quibus Deus adest omnibus, excitant
infideles positivos ad fidem amplectendam, et memoria fidei amissae
movet apostatas ad eam recuperandam.
3) Hic agimus de infidelibus negativis, et quaerimus, an et quo­
modo ipsis conferantur gratiae ad salutem sufficientes.
125. Error. Jansenius diserte docuit infidelibus negativis nullum pror­
sus a Deo concedi auxilium.ad salutem sufficiens, et Christum non fuisse
pro ipsis mortuum ‘. Quesnellus etiam, putans fidem esse primam pro ho­
mine gratiam et fontem omnium gratiarum (prop. 27), defendit infideles
negativos, qui fide carent, destitutos esse gratiis sufficientibus ad salutem.

126. Thesis. Deus omnibus et singulis infidelibus negativis con­
fert gratias sufficientes ad salutem.

Arg. 1) Ex S. Scriptura. Verbum Dei erat, juxta S. Joannem, lux
vera, quae illuminat omnem hominem venientem in hunc mundum -. Ab
hac Verbi Dei illuminatione non subtrahuntur infideles negativi. Ad
rem S. Joannes Chrysostonius: «Illuminat profecto, quantum in ipso est.
Si qui vero sponte sua, mentis oculos claudentes hujus lucis radios per­
cipere nolint, non ex lucis natura in tenebris perstiterunt, sed malitia
sua» 3.
2) Ex SS. Patribus. Auctor anonymus operis De vocatione omnium
gentium ait: «Etiam nunc in extremis mundi partibus sunt ali­
quae nationes, quibus nondum gratia Salvatoris illuxit..., quibus tamen
illa mensura generalis auxilii, quae desuper omnibus semper hominibus
est praebita, non negatur»
127. Scholion I. An auxilia ad salutem infidelibus negativis prae­
stita. sint naturalia vel supernaturalia.
Resp. 1) Juxta aliquos bonos theologos infidelibus negativis primo
confert Deus auxilia entitative naturalia et quoad modum supernatu­
ralia, et iis, qui legem naturalem servaverint, ex sola sua misericordia
concedit gratiam vocationis ad fidem, «ostendendo illis necessaria ad
salutem, sive per hominum ministerium, sive per angelum, sive per in­
ternam illustrationem» ®.
Haec explicatio non satisfacit.
His enim tantummodo, qui, accepto auxilio entitative naturali, legem
naturalem servaverint, promittit gratiam vocationis, dum aliis, qui auxi­
liis naturalibus non consenserint, nullam gratiam supernaturalem sed
auxilia dumtaxat naturalia docet conferri. Ego autem crediderim infi­
deles negativos, quantumvis restiterint auxiliis naturalibus, non omnino
destitui gratiis entitative supernaturalibus.
1
2
3
4
5
tia, n.

De gratia Christi, lib. 3, c. 11 sq.
Joann., 1. 9.
In Joann., hom. 8, n. r; MG 69, 66.
De vocatione gentium, lib. 2, c. 17; MI. 51, 704.
Sola, De gratia, n 306. Cfr. Suaroz, De gratia, lib. 4, c. 15; Beraza, De gra­
431 sqq.

2) Alii docent infidelibus negativis concedi a Deo gratias supernaturales -proxime- sufficientes ad fidem et justificationem. Ita aliqui apud
Stairez E
Haec sententia magis videtur pia quam vera. Ut doctrina communis
theologorum de universali dispensatione gratiae sufficientis ad omnes
homines sarta tecta teneatur, non est necessarium, ut gratia proxime
sufficiens tribuatur omnibus infidelibus negativis; sed satis est, ut gra­
tiae remote sufficientes ipsis conferantur.
3) Alii bene multi contendunt omnibus et singulis infidelibus nega­
tivis conferri a Deo gratias supernaturales saltem remote sufficientes
ad salutem.
Haec sententia magis mihi probatur. Concilium Tridentinum diserte
docet infideles, quando convertuntur, divina gratia prius excitari atque
adjuvari, ac deinde fidem ex auditu concipere.
128. Scholion II. Quomodo infideles negativi recipiant gratias re­
mote sufficientes.
Pervenimus jam ad punctum difficile quaestionis.
In S. Scriptura declaratum est neminem posse ex adultis ad Deum
accedere nec justificari, nisi praecesserit vera fides in Deum ultimum
finem et remuneratorem inquirentium ipsum. Credere enim oportet acce­
dentem ad Deum, quia est, et inquirentibus se remunerator sit 1
2. Nemo
autem potest credere, nisi factum revelationis cognoscat, quia fides ex
auditu 3*
. Quomodo ergo infideles negativi, quibus nondum propositum
est Evangelium, possunt factum revelationis cognoscere et in Deum re­
muneratorem se erigere, ut sanctificationis gratiam accipiant?
1) Nonnuli dixerunt Deum satis providisse infidelibus negativis,
aperiendo thesauros revelationis, satisfaciendo justitiae divinae per mor­
tem Filii sui, et instituendo sacramenta, quibus merita et satisfactiones
Christi possent omnibus applicari, quamvis aliquando nullum remedium
ad eos perveniat.
Haec sententia a bonis theologis merito refutatur. Non enim videtur
justum quempiam adultum «aeternis puniri suppliciis, qui voluntariae
culpae reatum non habeat» *. Unde S. Thomas expresse admittit infi­
delitatem negativam posse esse inculpabilem usque ad mortem. «Qui
autem sic sunt infideles, damnantur quidem propter alia peccata, quae
sine fide remitti non possunt, non autem damnantur propter infideli­
tatis peccatum» 5.
2) Alii gratias sufficientes infidelium hoc pacto explicare conantur.
a) Infideles negativi possunt ex ordine hujus universi et ex argu­
mentis naturalibus ostendere exsistentiam Dei. Cognita divini numinis
exsistentia, non desunt infidelibus excitationes entitative naturales et
quoad modum supernaturales, ut legem naturalem cognoscere et adim­
plere valeant. Quodsi legem naturalem diu servaverint et viribus na­
1
2
3
1
6

De praedest., lib. 4, c. 3, n. 5.
Hebr., 11, 6.
Rom.. 10. 17.
Pius IX, cp. encycl. ad episcopos Italiae, 10 Aug. 1863; Denz-Bannw., 1677.
II-II, q. 10, a. i.

turae fecerint quod potuerint, dicuntur negative dispositi ad gratiam.
Cum autem Deus facienti, quod in se est viribus naturae, non deneget
gratiam, ex pura Dei misericordia ct ob merita Christi vocat eos tempore
opportuno ad fidem et gratiam, ostendendo eis quae sunt necessaria ad
salutem sive per angelum, sive per praeconem, sive per revelationem.
Ita Suarez, Beraza, Sola et alii \
Duo obstant huic theoriae:
a) Accipit axioma Facienti, quod est in se, Deui non denegat gratiam,
de facientibus quod est in se viribus naturae, contra ea, quae diximus
superius.
b) Eos, qui non faciunt quod est in se viribus naturae, relinquit
in pessima conditione. Nonne infideles negativi, qui cognita Dei exsi­
stentia, legem naturalem servare negligunt, carebunt in perpetuum gra­
tia sufficiente supernatural!? Nescio, an defensores hujus sententiae,
dum mitiorem partem eligere contendunt, in infideles negativos nimis
se ostendant crudeles.
3) Alii, ut reor, verius defendunt omnes imprimis infideles negati­
vos habere aliquam supremi numinis notitiam, si non scientificam aut
revelatam, saltem vulgarem.
Motivis deinde credibilitatis possunt factum revelationis investigare
et se instruere de doctrinis a Deo traditis.
Ac denique omnes recipiunt, non quidem semper et omnibus mo­
mentis, sed identidem, gratias supernaturales remote saltem sufficien­
tes ad salutem, quae consistunt in internis motionibus, excitationibus,
illustrationibus, affectionibus, etc., quae movent infideles ad perfectius
Deum cognoscendum et actus honestos firmius eliciendos.
Qui his pulsationibus negligunt obtemperare, vivunt in infidelitate.
Qui autem, internis excitationibus acquiescentes, supremi numinis no­
titiam accuratius quaerunt, et aliquos actus salutares incipiunt exequi,
positive, quamquam remote, sese disponunt ad fidem, et aliquo modo.
Deo adjuvante, ea quae sunt ad salutem necessaria operantur. Aliquan­
do eos Deus interius revelationibus illustrat, vel etiam per aliquem di­
vini verbi praeconem aut angelorum ministerium edocet eos necessaria
ad vitam, ut proxime tandem dispositi, fidem et gratiam suscipiant.
Concilium Tridentinum confirmare videtur hanc doctrinam dicens:
«Disponuntur autem ad ipsam justitiam, dum excitati divina gratia et
adjuti, fidem ex auditu concipientes, libere moventur in Deum, credentes
vera esse, quae divinitus revelata et promissa sunt» 1
2.
Hanc doctrinam tenent et optimis commentariis illustrant Salmanticenses et alii 3.
129. Objectio. Difficultas tamen non parva exurgit contra hanc expli­
cationem.
Novimus ex S. Thoma dari aliquos infideles, qui inculpabiliter rema-

1 Suarez, De gratia, lib. 4, c. 13 sqq.: et D: praedestinatione, lib. 4, c. 3, n. 19:
Beraza, De gratia Christi, n. 435; Sola, De gratia Christi, n, 306 sqq.
2 Sess. 6, de justif., c. 6; Denz-Bannw., 798.
3 Salniantioenses. D' gratia, disp. 6, n 97 sqq,
1 ll-ll, q. 10, a. 1

ART. I. AN DETUR GRATIA DEI EFFICAX

77

ncnt in sua infidelitate per totam vitam, et adserit Pius IX 1 aliquos ho­
mines invincibili ignorantia laborare circa sanctissimam nostram religio­
nem. Si omnes infideles negativi accipiunt a Deo gratias sufficientes, exci­
tationes nempe internas, illustrationes intellectus et affectus voluntatis,
quomodo sunt inculpabiles et ignorantia invincibili laborant per totam
vitam?
Utrumque potest optime conciliari, animadvertendo gratias, quae infi­
delibus conferuntur, non esse plerumque proxime sufficientes ad salutem,
sed remote sufficientes. Si quis rejiciat gratias proxime sufficientes, fit qui­
dem culpabilis; sed, si negligat gratias remote ad vitam sufficientes, potest
remanere inculpabilis et ignorantia invincibili laborare, quia non praevidet,
ne quidem in confuso, negligentiam gratiarum initialium esse causam suae
infidelitatis.
Auxilia illa remota, quae tendunt corroborare intellectum et dirigere
voluntatem, licet sint in se supernaturalia, illuminant et corroborant ple­
rumque potentias ad actus ex objecto naturales honestos, ut nos etiam sae­
pe movemur gratia supernatural! ad eliciendos actus ex objecto naturales.
Hinc fit, ut infideles negativi, antequam ad fidem proprie dictam vo­
centur, illustrationes imperfectas et excitationes internas experiantur, sed,
cum saepe non satis eis attendant, non fiunt culpabiles suae infidelitatis.

QUAESTIO VII
DE GRATIA EFFICACI ET EJUS INFLUXU IN LIBERUM ARBITRIUM

130. Aggredimur quaestionem difficillimam et varie ab auctoribus
exagitatam, in qua agitur de efficacia gratiae et ejus influxu in volun­
tatem humanam.
Dubia, quae circa influxum gratiae efficacis in liberum hominis arbi­
trium occurrunt, per varios articulos enucleanda suscipimus.

ARTICULUS I
UTRUM DETUR ALIQUA DEI GRATIA EFFICAX

131. Status quaestionis. 1) Ad praesens quod attinet, sufficit di­
cere gratiam efficacem esse illam, quae semper et injallibilite? producit
effectum.
2) Declarandum hic venit, an haec gratia efficax nobis conferatur
ad omnes et singulos actus supernaturales efficiendos.
132. Placita theologorum. «Dixerunt ergo aliqui, ait Suarez, hoc auxi­
lium efficax non esse necessarium nec dari ad singulos actus supernatu­
rales» 1
2.
Communiter tamen, praescindendo, sicut nunc praescindimus, a quae­
stionibus de natura gratiae efficacis, de origine ejus efficaciae, de conditio­
nibus ejus influxus in voluntatem hominis, etc., tenent doctores aliquam
i.ratiam efficacem nobis a Deo conferri ad singulos, quos efficimus, actus
supernaturales.
1
2

Ep. encycl. ad episcopos Italiae, io Aug, 1863; Denz-Bannw., 1677
De gratia, lib. 5, c. 2, n. 2.

133. Thesis. Datur gratia efficax, quae a Deo nobis confertur ad
singulos, quos efficimus, actus supernaturales.
Arg. 1) Ex S. Scriptura. Isaias ait: Dominus enim exercituum de­
crevit, et quis poterit infirmare? T Apostolus: Voluntati enim ejus quis
resistit? 1
2. Deus est enim, qui operatur in vobis et velle et perficere pro bona
voluntate 3. S. Joannes: Nemo potest venire ad me, nisi Pater, qui misit
me, traxerit eum 4.
2) Ex conciliis. Concilium Arausicanum II (a. 529) ait: «Si
quis, ut a peccato purgemur, voluntatem nostram Deum exspectare
contendit, non autem ut etiam purgari velimus, per Sancti Spiritus in­
fusionem et operationem in nos fieri confitetur, resistit ipsi Spiritui
Sancto» 5.
3) Ex SS. Patribus. S. Augustinus: «Haec itaque gratia, quae
occulte humanis cordibus divina largitate tribuitur, a nullo duro
corde respuitur. Ideo quippe tribuitur, ut cordis duritia primitus aufe­
ratur» 6. «Quid mirum est, si per Spiritum Sanctum operatur in cordibus
electorum suorum bona, qui operatus est, ut ipsa corda essent ex malis
bona?» 7.
4) Ex auctoritate S. Thomae. Angelicus Doctor ita loquitur:
«Artifex bene potest adsignare causam, quare lapides quosdam in fun­
damento, quosdam superius posuit. Sed, quod hunc posuerit hic, alium
ibi, non est alia causa nisi voluntas sua. Sic, quod Dominus aliquos
salvet, hoc est ad suam misericordiam; quod hos damnet, ad justitiam.
Sed quare circa illum sic misericorditer agit, potius quam circa alium,
hoc solum pertinet ad suam voluntatem» 8.
5) Ex ratione. Necessitas gratiae efficacis Dei ad omnes singulosque actus supernaturales hominis fundatur tum in ratione primi
motoris et primae causae, quae Deo non solum in ordine naturali sed
etiam in supernatural! convenit, tum in ratione perfectissimae provi­
dentiae, qua Deus omnia fortiter in suos fines dirigit. Oportet siquidem,
ut primus motor, piimaque omnium causa atque provisor universalis,
efficaciter influat in omnes, praesertim supernaturales, motus, effectus
et ordines creaturarum. Unde actus supernaturales, quibus movemur
ad Deum ut auctorem gratiae, producuntur a Deo primo motore, primo
agente, primoque provisore, universali, efficaciter agente in ordine su­
pernatural!.
1

Is., 14, 27.
Rom., 9, 19.
Philipp., 2, 13.
Joan., 6, 44.
Concil. Aratis., can. 4: Denz-Bannw., 177.
De praedest. sanet., c. 8, n. 13; ML 44, 971.
De gratia et libero arb., c. 21, n. 43; ML 44, 909.
In AIaith, c. 11, § «Ita Pater».

ARTICULUS II
UTRUM GRATIA DEI EFFICAX TOLLAT OMNINO LIBERTATEM HOMINIS

134. Status quaestionis. 1) Ordo et actiones supernaturales ple­
rumque explicantur ex ordine et actionibus naturalibus. Sicut Deus,
prima et principalis causa totius ordinis naturalis, efficaciter influit in
causas secundas liberas, et causae secundae liberae agunt sub influxu
Dei, ita pariter Deus in ordine gratiae efficaciter influit in voluntatem
hominis, et homo per gratiam Dei efficaciter motus elicit actus super­
naturales; ita tamen ut Deus et homo, tam in ordine naturae quam in
ordine gratiae, sint causae totales in suo genere omnium effectuum, non
partiales partialitate causae, ut minus recte docuit P. Beraza 1.
2) Homo sub influxu gratiae efficacis est quoddam instrumentum
Dei, et qua tale sortitur dependentiam a causa prima principali in eli­
ciendis actibus supernaturalibus, adeo ut effectus supernaturales tri­
buantur Deo ut causae primae principali, homini vero ut causae secun­
dae tum principali per se agenti tum instrumental! a Deo motae.
3) Porro «instrumentum, ut bene ait S. Thomas, non operatur nisi
in quantum est motum a principali agente» 1
2. «Est ratio instrumenti, in
quantum est instrumentum, ut moveat motum. Unde sicut se habet
forma completa ad per se agentem, ita se habet motus, quo movetur a
principali agente, ad instrumentum» 3.
4) Investigandum est hic, qualis sit influxus gratiae efficacis in vo­
luntatem humanam, et an gratia Dei efficax influens in voluntatem
humanam tollat omnino liberum arbitrium; seu, quod idem est, an homo,
gratia Dei efficaci motus ad operandum, libere vel necessario agat.
5) Quod ut recte intelligatur, recolenda sunt, quae alibi diximus de
libertate hominis ej usque divisione 4.
Libertas hominis est: Facultas electiva mediorum, servato ordine finis.
Hujusmodi est facultas, quam homo habet ponendi vel non ponendi
amorem proximi.
Potest esse libertas a coactione et libertas a necessitate. Prima impor­
tat immunitatem a violentia extrinseca; altera est facultas, qua move­
mur ad eligendum unum vel alterum.
Libertas a necessitate dividitur in libertatem specificationis et in liber­
tatem exercitii. Prima est facultas eligendi unum actum vel ejus contra­
rium, ut amare vel odisse; altera est facultas eligendi unum actum vel
ejus omissionem, ut amare vel non amare.
Communiter docent philosophi libertatem specificationis non perti­
nere ad essentiam libertatis humanae, sed sufficere libertatem exercitii.
6) Oportet, ut voluntas hominis etiam gratia efficaci praemota re­
tineat facultatem ponendi vel omittendi actum, ad quem movetur. Hoc
tamen dupliciter intelligi potest, in sensu scilicet diviso et in sensu com­
1
3
3
4

De gratia Christi, n. 494.
III p., q. 62, a. 4.
De veritate, q. 27, a 4. Cfr. Complutenses, Physica, disp. 12, q. 1, n. 7 sqq.
De Deo uno, n. 341.

posito. Dicitur voluntas posse ponere vel omittere actum in sensu di­
viso, quando ita exsequitur unum actum, ut retineat etiam sub ipsa
actione facultatem omittendi illum. Et hoc necessario requiritur ad li­
bertatem humanam. Facultas ponendi et omittendi actum in sensu com­
posito esset potentia componendi simul actum ejusque omissionem. Et
hoc est impossibile. Haec propositio: Justus gratia Dei efficaci ad bonum
motus potest peccare; in sensu diviso est vera, quia justus sub gratia Dei
efficaci bonum operans, retinet potentiam peccandi; in sensu composito
est falsa, quia justus non potest simul componere actum bonum et ejus
omissionem 1.
135. Errores, i) Lutherus, Calvinus et alii novatores docuerunt ho­
minem per peccatum originale penitus amisisse libertatem arbitrii in ordine
morali, ac proinde necessitati vel vi concupiscentiae ad malum, ubi non re­
cipit gratiam efficacem, vel influxu Dei physice compellentis voluntatem
creatam ad bonum, ubi recipit gratiam efficacem.
2) Jansenistae contendunt per gratiam Dei efficacem produci in volun­
tate delectationem victricem, qua liberum hominis arbitrium praevenitur
et voluntas humana necessitatur ad operandum.

136.
trium.

Thesis I.

Gratia Dei efficax nunquam tollit liberum arbi­

Arg. 1) Ex S. Scriptura. In sacris litteris dicitur de justo: Erit illi
gloria aeterna; qui potuit transgredi et non est transgressus, facere mala
et non jecit1
2.
2) Ex conciliis. Concilium Tridentinum expresse hoc declara­
vit dicens: Si quis dixerit liberum hominis arbitrium a Deo motum et
excitatum, nihil cooperari adsentiendo Deo excitanti atque vocanti, quo ad
obtinendam justificationis gratiam se disponat ac praeparet; neque posse
dissentire, si velit, sed velut inanime quoddam nihil omnino agere mereque
passive se habere, a. s. 3. Rursum: «Tangente Deo cor hominis per Spiri­
tus Sancti illuminationem, neque homo ipse nihil omnino agat, inspi­
rationem illam recipiens, quippe qui illam et abjicere potest» 4.
Concilium Vaticanum: «Fides ipsa in se, etiamsi per caritatem non
operetur, donum Dei est, et actus ejus est opus ad salutem pertinens;
quo homo liberam praestat ipsi Deo obedientiam gratiae ejus, cui resi­
stere posset consentiendo et cooperando» 5.
3) Ex SS. Patribus. S. Augustinus: «Satis me disputasse ar­
bitror adversus eos, qui gratiam Dei vehementer oppugnant, qua volun­
tas humana non tollitur, sed ex mala mutatur in bonam, et, cum bona
fuerit, adjuvatur»6. «Liberum ergo arbitrium evacuamus per gratiam?
Absit: sed magis liberum arbitrium statuimus. Sicut enim lex per fidem
(Rom., 3, 31), sic liberum arbitrium per gratiam non evacuatur, sed
statuitur»7.
1 Cfr. De Deo uno, n. 375.
2 Eccli., 31, 10.
3 Sess. '6, Can. 4: Denz-Bannw., 814.
Sess. 6, can. 5; Denz-Bannw., 797.
3 Sess. 3, c. 3; Denz-Bannw., 1791.
° De gratia et lib. arb., c. 20; MI. 44, 905.
7 De spiritu et littera, c. 30; ML 44, 233.

S. Anselmus: «Pariter igitur, quamvis necesse sit fieri, quae praesciun­
tur et praedestinantur, quaedam tamen praescita et praedestinata non
eveniunt ea necessitate, qua praecedit rem et facit, sed ea, quae rem
sequitur, sicut supra diximus. Non enim ea Deus, quamvis praedestinet,
facit voluntatem cogendo, aut voluntati resistendo; sed in sua illam po­
testate dimittendo» L
4) Ex ratione theologica. Deus, cum efficaciter influit in vo­
luntatem hominis, non solum movet eam ad agendum infallibiliter,
verum etiam eam suaviter ita mutat, ut' voluntas id libere velit, quod
Deus efficaciter decernit. Cum enim magis habeat in sua potestate vo­
luntates hominum quam ipsi suas 1
2, omnipotentissima ac suavissima <ua
actione adducit hominem quocumque velit, ita tamen ut mutatio ipsa
et opera voluntatis sint homini penitus libera. Hinc voluntas humana
manet libera sub influxu gratiae Dei efficacis.
Hanc agendi Dei rationem ignorare fingunt omnes adversarii gratiae
efficacis, sed in vera theologia nefas est hoc ignorare vel in his mate­
riis tractandis praetermittere.

137. Thesis II. Gratia Dei efficax praevenit, sanat, praeparat et
applicat voluntatem hominis liberam ad actus salutares.

1) Gratia Dei efficax praevenit voluntatem hominis liberam non
solum «sicut lux praevenit visionem, vocatio auditionem, medicina sani
tatem», sed modo magis interno, voluntatem scilicet ac cor nostrum,
quocumque velit, vertendo. Hanc praevenientem Dei actionem in corda
hominum eo probat .S'. Augustinus, quod «gratias ei non immerito aga­
mus de iis, quibus non ei credentibus et ejus doctrinam voluntate impia
persequentibus, misericordiam praerogavit, eosque ad se ipsum omni­
potentissima facilitate convertit, ac volentes ex nolentibus fecit» 3. «Le­
gant ergo et intelligant, ajebat idem S. Doctor..., non lege atque doctri­
na insonante forinsecus, sed interna et occulta, mirabili ac ineffabili
potestate, operari Deum in cordibus hominum, non solum veras reve­
lationes, sed bonas etiam voluntates» 4*
.
Illud etiam persuasum habent theologi, quod gratia Dei efficax non
solum praevenit voluntatem hominis in initio operis, sed etiam in exe­
cutions eam semper movet actione praeveniente.
2) Sanat liberam hominis voluntatem, quatenus liberat eam a ser­
vitute peccati. Oui servus est peccati, non potest se jactare de libero
arbitrio, quia, ut ait S. Petrus: A quo enim quis superatus est, hujus et
servus est “. Sed ex quo per gratiam Dei peccator convertitur, liber est.
Unde liberum arbitrium per gratiam Dei efficacem non aufertur, «sed
liberatur, ut de tenebroso lucidum, de pravo rectum, de languido sanum,
de imprudente sit providum»6. «Haec enim voluntas libera, ut ait
1 Ve concord, praescient, et praed., q. 2, c. 3: ML 158, 520.
2 S. Augustinus, De correpi, et grat., c. 14; ML 44, 944.
3 Ep.
ad Vitalem, n. 24; MI. 33, 987.
4 De gratia Christi, c. 24; ML 44, 373.
6 11 Petri, 2, 19.
'■ Caihsliims I, ep. ad episcopos Galliae, c. 12, u. 14; ML 50, 536.
β

S. Augustinus, tanto erit liberior, quanto sanior, tanto autem sanior,
quanto divinae misericordiae gratiaeque subjectior... Neque enim volun­
tatis arbitrium tollitur, quia juvatur; sed ideo juvatur, quia non tol­
litur» x.
3) Praeparat, non solum moraliter, vocando, invitando, alliciendo,
et suadendo, sicut amicos allicimus ad aliquid agendum, sed etiam phy­
sice, praestando vires voluntati. «Vocat enim te Deus, ait S. Augustinus,
et jubet, ut facias; sed ipse dat vires, ut, quod jubet, impleri possit»1
2.
Voluntas siquidem humana, quantumvis perfecta, est ex se actibus sa­
lutaribus eliciendis impar, et indiget, ut viribus superioris ordinis in­
struatur per gratiam Dei.
4) Applicat voluntatem hominis liberam ad actus salutares, quia,
ut ait Angelicus, «Deus est causa actionis cujuslibct, in quantum dat
virtutem agendi, et in quantum conservat eam, et in quantum applicat
actioni, et in quantum ejus virtute omnis alia virtus agit» 34
*. Ad rem
S. Augustinus: «Etiam de ipsis hominum voluntatibus, quod vult, cum
vult, facit... Hoc in eis agit, qui in cordibus hominum, quod voluerit
operatur»

138. Thesis III. Voluntas humana, cum operatur, est quodam­
modo instrumentum Dei, sed proprie est etiam causa secunda principa­
lis actuum salutarium.
Nota. Voluntatem humanam esse causam solummodo instrumentalem
actuum salutarium docent Suarez et alii “.
Eam esse causam quoque principalem defendunt S. Bellarminus, Banez,
Alvarez et alii ",

Pars l.a
Arg. 1) Ex auctoritate S. Thomae. «Instrumentum, ait S. Doctor,
dupliciter dicitur. Uno modo proprie, quando scilicet aliquid ita ab al­
tero movetur, quod non confertur ei a movente aliquod principium talis
motus, sicut serra movetur a carpentario, et tale instrumentum est
expers libertatis. Alio modo dicitur instrumentum magis communiter,
quidquid est movens ab alio motum, sive sit in ipso principium sui
motus, sive non; et sic ab instrumento non oportet, quod omnino ex­
cludatur ratio libertatis; quia aliquid potest esse ab alio motum, quod
tamen se ipsum movet; et ita est de mente humana» 7. Et alibi: «Cum
Deus sit primum agens... omnia, quae sunt post ipsum, sunt quasi
quaedam instrumenta ipsius» 8.
2) Ex ratione. Nedum actus salutares et supernaturales, sed
1

Ep. 157 ad Hilarium, nn. 9 et 10; ML 33, 677.
Serm. 32, c. 9; ML 38, 200.
De potentia, q. 3, a. 7.
De corrept. et gratia, c. 14, n. 45; ML 44, 943 sq.
Suarez, De gratia, lib. 6, c. 6 sqq.
S. Bellarminus, De gratia et lib. arb., lib. 4, c. 15, arg. 1; Banez, In I p.,
a. 5, dub. 3; Alvarez, De auxiliis, disp. 68, n. 7.
De veritate, q, 24, a. 1 ad 5.
Contra Geni, lib. 3, c. 100.

nec actus naturales potest humana voluntas producere, nisi a Deo mo­
veatur, quia omnis causa secunda dependet in esse et operari a causa
prima. Agens autem ab alio motum est quodammodo instrumentum
ejus, a quo movetur. Ergo.

Pars 2.a
Arg. Causa secunda principalis in hoc differt a causa instrumental!,
quod, licet ambae recipiant influxum a causa prima, causa secunda
principalis aliquid agit ex propriis viribus secundum formam naturalem
vel supernaturalcm sibi inhaerentem effectuique proportionatam; causa
vero instrumentalis, licet habeat actionem praeviam secundum propriam
formam, hanc tamen non exercet, nisi ut perficiat instrumentalem actio­
nem, qua defert et applicat virtutem principalis agentis, effectumque
producit ad similitudinem formae causae principalis. Hinc causa prin­
cipalis, non instrumentalis, denominatur per illos effectus; non enim serra
sed homo dicitur faciens scamnum. Voluntas autem humana per gra­
tiam Dei efficacem mota non defert tantum aut applicat virtutem cau­
sae principalis, sed producit vitaliter actus salutares fidei, spei, cari­
tatis, etc., ad imaginem formae supernaturalis sibi inhaerentis, et homo,
non Deus, denominatur per illos credens, sperans atque merens. Ergo
voluntas humana per gratiam Dei efficacem operans non est solummodo
Dei instrumentum, sed causa secunda principalis.
Ad rem S. Thomas: «Causa prima dicitur esse principalis, simpliciter
loquendo, propter hoc, quod magis influit in effectum: sed causa se­
cunda secundum quid principalis est, in quantum effectus ei magis con­
formatur» *.
139. Corollarium I. Voluntas humana est principium radicale
activum omnium actuum humanorum, et, cum elevatur sive per habi­
tus supernaturales, sive per auxilia specialia transeuntia, fit unum prin­
cipium vitale actuum supernaturalium.
Horum proinde actuum supernaturalium, qui a voluntate procedunt,
causa prima principalissima· est Deus; principium quo elevans volunta­
tem est gratia Dei efficax; et causa secunda efficiens principalis est vo­
luntas humana, quae, cum efficit illos actus, denominatur volens, cre­
dens, merens, etc.
Unde recte crediderim dicendum cum Banez et Alvarez voluntatem
humanam per gratiam Dei elevatam atque motam esse, non tantum
1 ausam instrumentalem, sed principium vitale et causam secundam
principalem actuum supernaturalium.
140. Corollarium II. Hoc tamen non impedit, quominus volun­
tas humana, quae est causa secunda principalis et principium vitale
ictuum salutarium, generaliori quodam modo, quatenus in suis opera­
tionibus indiget moveri a Deo, sit instrumentum Dei.
1 De veritate, q. 24, a. 1 ad 4.

QUAESTIO VIII
ERRORES CIRCA INFLUXUM GRATIAE EFFICACIS IN VOLUNTATEM

ARTICULUS I
ERRORES NOVATORUM

141. Doctrinam theologicam circa influxum gratiae in voluntatem ho­
minis Lutherus praesertim et Calvinus ex novatoribus infitiati silnt.
Ad duo praesertim capita eorum errores in hac materia reduci possunt.
1) Negaverunt homini post Adae peccatum libertatem a necessitate.
Lutherus: «Quidquid fit a nobis, non libero arbitrio, sed mera necessi­
tate fieri, breviter videamus... necessario vero dico, non coacte...; hoc est,
cum homo vacat spiritu Dei, non quidem violentia, velut raptus obtorto
collo, nolens facit malum...; sed sponte, et libenti voluntate facit» '. «Libe­
rum arbitrium post peccatum est res de solo titulo; et du*n facit, quod in
se est, peccat mortaliter» 12.
Calvinus: «Quod libertate abdicatam voluntatem dico necessitate in
malum vel trahi vel duci; mirum est, si cui aspera videatur locutio... Offen­
dit autem cos, qui inter necessitatem et coactionem distinguere nesciunt» 3*
.
2) Docuerunt omnem gratiam Dei esse efficacem et semper necessitare
hominis voluntatem.
Lutherus: «Humana voluntas in medio posita est ceu jumentum. Si in­
sederit Deus, vult et vadit, quo vult Deus... Si insederit Satan, vult et va­
dit, quo vult Satan» *.
Calvinus: «Pronuntiat Christus efficacem esse Spiritus Sancti gratiam,
qua trahuntur, ut necessario credant. His prorsus evertitur tota liberi ar­
bitrii potestas, quam sibi somniant papistae» s. «Voluntatem movet (gra­
tia), non qualiter multis saeculis traditum est et creditum, ut nostrae postea
sit electionis, motioni aut obtemperare aut refragari; sed illam efficaciter
afficiendo. Illud ergo toties a Chrysostomo repetitum repudiari necesse est:
quem trahit, volentem trahit» °.

142. Thesis.
rejicienda.

Haec novatorum doctrina est haeretica, et omnino

Arg. 1) Ex S. Scriptura. Sacrae litterae crebro nos docent hominem
etiam post peccatum libertate gaudere et sub gratia Dei efficaci Ubere
se movere. Ante hominem, ait Ecclesiasticus, vita et mors, bonum et
malum: quod placuerit ei, dabitur illi1. Quoties volui congregare filios
tuos, quemadmodum gallina congregat pullos suos sub alas, et noluisti 8.
2) Ex conciliis. Concilium Tridentinum: Si quis dixerit liberum
hominis arbitrium a Deo motum et excitatum nihil cooperari adsentiendo
1
2
3
1
s
°
’
8

De servo arbitrio. § «Alterum paradoxon».
Prop. 36 Lutheri, damnata a Leone X, 15 Junii 1520; Denz-Banjiw., 776.
Instit., lib. 2, c. 3, n. 5.
De servo arbitrio, § «Summa».
In Joannem, c. 6.
Instit., lib. 2, c. 3, n. 10.
Eccli., 15, r8. Cfr. Knabenbauor. Comment. in Lectum., 15. 14 sqq
Matth., 23, 37.

Deo excitanti atque vocanti, quo ad obtinendam justificationis gratiam se
disponat ac praeparet, neque posse dissentire, si velit, sed vehit inanime
quoddam nihil omnino agere, mereque passive se habere, a. s. x. Si quis
liberum hominis arbitrium post Adae peccatum amissum et' extinctum esse
dixerit, aut rem esse de solo titulo, imo titulum sine re. figmentum denique
a satana invectum in Ecclesiam, a. s. 12.
3) Ex SS. Patribus. S. Augustinus ait: «Cum vero adjuvari
nos vult (Deus), nec ingratus est gratiae, nec tollit liberum arbitrium.
Qui enim adjuvatur, etiam per se ipsum aliquid agit» 3.
4) Ex ratione, a) Gratia Dei, quantumvis efficax sit atque
universalis, non destruit sed perficit naturam, ac propterea voluntatem
humanam liberam relinquit, b) Homo gratia Dei efficaci excitatus ac
motus, est suorum actuum dominus, ac proinde meriti vel demeriti,
praemii vel poenae dignus, c) Omnibus hominibus, etiam gratia Dei
efficaci motis, dantur praecepta atque consilia, dirigunturque exhorta­
tiones^ minae, etc., ut bonum facere malumque vitare velint; quod certe
absurdum foret, 'si gratia Dei efficax necessitatem imponeret voluntati.
ARTICULUS II
IN QUO CONSISTAT, ET UTRUM ADMITTI POSSIT SYSTEMA JANSENII

143. Status quaestionis. 1) Cornelius Jansenius, dum loquebatur
de gratia angelorum et primi hominis in statu naturae innocentis, favit
Pelagio; sed, cum disputavit de efficacia gratiae respectu hominis lapsi,
deflexit in Lutherum et Calvinum.
2) Totum ejus systema in delectationem victricem volvitur. Homo
lapsus duplicem in terris experitur delectationem, caelestem unam, ter­
renam alteram. Delectatio caelestis, ubi est gradibus major, dicitur vi­
ctrix, et est gratia efficax necessario flectens voluntatem ad bonum. E
contra, delectatio terrestris, quando est gradibus major, gratiam vincit,
et necessario flectit voluntatem ad malum.
Hinc voluntas in systemate Jansenii semper ducitur delectatione
superiori juxta illud principium S. Augustini: «Quod enim amplius nos
delectat, secundum id operemur necesse est» 4. «Voluntas enim, ait Jan­
senius, sine delectatione velle aut moveri... nullo pacto potest, quod
sane respectu cujuslibet operationis locum habet» 5. «Major enim dele­
ctatio nunquam sane delectatione minore superabitur, sed eam seque­
tur animus, quae magis eum afficiendo suavitate detinuerit»®.
Ex his sequitur hominem post lapsum a) carere libero arbitrio; b) de­
lectatione majori, quae victrix appellatur, voluntatem necessitari; et
1
2
3
4
0
e

Sess. 6, can. 4; Denz-Bannw., 814.
Sess. 6, can. 5; Denz-Bannw., 815.
In ps. .78, n. 12; ML 3β, τοι6.
Ad Gal., η. 49; ML 35. 2140.
De gratia Christi, lib. 4, c. 7; § «Quae cum ita sint».
De gratia Christi, lib. 4, c. 6; § «Éx his jam».

c) delectationem caelestem, ubi major est gradu, esse gratiam effica­
cem, quae imponit necessitatem voluntati hominis; eamque delecta­
tione terrena, si excedit, superari atque inefficacem reddi. Exinde ortae
sunt quinque propositiones ex libro Jansenii, cui nomen Augustinus,
excerptae, quae sic se habent:
1. a Aliqua Dei praecepta hominibus justis volentibus et conantibus
secundum praesentes, quas habent, vires sunt impossibilia; deest quoque
illis gratia, qua possibilia fiant.
2. a Interiori gratiae in statu naturae lapsae nunquam resistitur.
3. a Ad merendum vel demerendum in statu naturae lapsae, non requi­
ritur in homine libertas a necessitate, sed sufficit libertas a coactione.
4. a Semipelagiani admittebant praevenientis gratiae interioris neces­
sitatem ad singulos actus, etiam ad initium fidei: et in hoc erant haeretici,
quod vellent eam gratiam talem esse, cui posset humana voluntas resistere
et obtemperare.
5. a Semipelagianum est dicere Christum pro omnibus omnino homi­
nibus mortuum esse aut sanguinem fudisse L
Hoc Jansenii systema pro viribus defendendum susceperunt Anto­
nius A rnaldus, Paulus Irenaeus aliique theologi jansenistae.

144. T HESIS. Gratia Dei efficax non est delectatio caelestis victrix
voluntatem hominis necessario flectens, et idcirco systema Jansenii circa
gratiam efficacem omnino rejiciendum est.

Argumenta, quae adduximus contra novatores in materia de gratia
efficaci, plenissime probant doctrinam hujus theseos. Liquido demon­
stravimus hominem post peccatum, etiam gratia Dei efficaci praeven­
tum, integre conservare libertatem a necessitate; et simul gratiam Dei,
quae dat ipsum operari, esse efficacissimam.
Haec cum ita sint, concordia ita quaerenda est, ut gratia Dei sit
omnino efficax, et homo hac gratia efficaci praeventus ac motus, libere
operetur bonum supernaturale.
Utrumque lepide exprimit S. Augustinus dicens: «Non enim quia
dixit (Apostolus): Deus est enim, qui operatur in nobis et velle et operari,
et ideo liberum arbitrium abstulisse putandus est. Quod si ita esset,
non superius dixisset: Cum metu et tremore vestram ipsorum salutem ope­
ramini» (Philipp., 2, 12) 1
2.
Systema Jansenii falso nititur fundamento, cum docet hominis vo­
luntatem delectatione necessario ferri sive ad bonum sive ad malum.
Dantur enim et alia media quamplurima, quibus homo possit a peccato
retrahi et ad bonum moveri. Hujusmodi sunt timor Domini, timor ge­
hennae, amor Dei, etc. Unde S. Augustinus docet «etiam illa peccata
juste imputari, quae non delectationis illecebra committuntur, sed causa
devitandae molestiae alicujus aut doloris aut mortis» 3.
1
centai

3

Denz-Bannw., 1092 sqq. Hae quinque propositiones damnatae sunt ab Inno­
X, Const. Cum occasione, 31 Maji 1653. et deinde a variis Pontifie ibus
De gratia et lib arb., c. 9; ML 44, 894.
Da peccat, meritis ct remiss., lib 2, c. 10, n 15, MI. 44, 161

Axioma autem S. Augustini: «Quod enim amplius nos delectat, se­
cundum id operemur necesse est»1, quo tantopere abusus est Jansenius, intelligitur de operationibus indeliberatis, in quibus non ductum
rationis sed illecebram sequimur delectationis. In operationibus autem
deliberatis possumus ac debemus discernere bonum a malo, et quod
justum fuerit, non semper delectabile, eligere atque operari. Hinc
S. Augustinus de se ipso ajebat: «Non faciebam, quod et incomparabili
affectu amplius mihi placebat» 1
23
.
QUAESTIO IX
CATHOLICORUM SYSTEMATA CIRCA CONCORDIAM GRATIAE
EFFICACIS ET LIBERI ARBITRII

145. Doctor hipponensis, quasi aurora consurgens, difficultatem
hujus concordiae praevidit atque expressit dicens: «Ista quaestio, ubi
de arbitrio voluntatis et Dei gratia disputatur, ita est ad discernendum
difficilis, ut, quando defenditur liborum arbitrium, negari Dei gratia
videatur; quando autem adseritur Dei gratia, liberum arbitrium pute­
tur auferri» 8.
Nihil mirum, si in hac difficillima quaestione divisi fuerint Catholici,
prout magis vel minus censuerunt Csse concedendum gratiae viribus.
Horum systemata majori, qua possum claritate et praecisione, ita inci­
piendo a remotioribus exponenda suscipiam, ut, rejectis caritate Chri­
stiana, quae mihi minus probantur, illud tandem seligere et probare
contendam, quod verius mihi videatur.
ARTICULUS I
DE SYSTEMATE MOLINAE

146. Ludovicus Molina, vir egregius et e Societate Jesu theologus
eminens, scripsit, et anno 1588 in lucem edidit Ulysipone librum Con­
cordia, in quo «totam rationem conciliandi libertatem arbitrii cum di­
vina gratia, praescientia et praedestinatione» tradidit, et suum systema
construxit, quod ab eo Molinismum in scholis audit.
1 otum fundatur in auxilio sufficienti hominibus a Deo hypothetice
praestito et consensu singulorum hominum per scientiam mediam etiam
hypothetice praeviso.
Deus ab aeterno in signo anteriori ad omne decretum absolutum
praevidit per scientiam mediam, quid unusquisque facturus esset, si hac
vel illa gratia sufficienti ditaretur, id est, «praescientia illa media inter
scientiam Dei liberam et mere naturalem... ante actum liberum suae
1
2
3

Ad Galatas, n, 49; ML 49, 2140.
Confess., lib. 8, c. 8, n. 2o; ML 32, 758.
De gratia Christi, c. ^y, 11. 52; ML 44, 383.

voluntatis cognovit Deus, quid in unoquoque rerum ordine per arbi­
trium creatum esset futurum in hypothesi, quod hos homines aut ange­
los in hoc vel illo ordine rerum collocare statueret» \ an scilicet unus­
quisque pro innata sua libertate gratiae sufficienti consentiret, vel e
contra dissentiret et gratiam inefficacem redderet.
Explorato sic per scientiam mediam humanae voluntatis consensu
vel dissensu, elegit Deus praesentem rerum ordinem, definivit actus
salutares eorum, qui per scientiam mediam visi sunt consensuri, et sta­
tuit omnibus conferre gratias sufficientes, quae pro consensuris effica­
ces, et pro aliis sunt inefficaces.
In hoc systemate gratia non est efficax ratione alicujus virtutis seu
praedicati in ipsa antecedenter ad operationem liberi arbitrii exsistentis,
sed dicitur efficax ab effectu, quatenus, accedente consensu et coope­
ratione humanae voluntatis, sortitur effectum, dum alia, cui non acce­
dit consensus liberi arbitrii, manet inefficax.
147. Conqueritur cl. Beraza 1
2, quod Billuart, Murray, Sarda "na et alii 3
hanc opinionem falso imputaverint Molinae et Lessio, et falsitatem impu­
tationis demonstrare contendit his verbis: «Nam uterque eorum (Molina et
Lessius) ad singulos actus salutares veram Dei praedefinitionem expresse
admittunt. Praedefinitio autem divina actuum salutarium, quae sane ante­
cedens est liberam determinationem voluntatis creatae absolute futuram,
necessario includit, sive in recto sive in obliquo, auxilia, quae certo ac infallibiliter obtinebunt effectum seu actum salutarem».
Sed, hoc non obstante, crediderim imputationem esse veram.
Praedefinitio in sententia Molinae et molinistarum supponit scientiam
mediani, qua Deus praevidet Petrum consensurum ac bene operaturum, si
haec vel illa gratia ipsi concedatur. Consensus hic, per scientiam mediam
praevisus et praedefinitionem Dei praecedens, discernit unam gratiam, cui
Petrus est consensurus, fore prae aliis efficacem.
Adeo est hoc verum, quod molinistae, pro conservando libero arbitrio
sub influxu gratiae, requirunt consensum conditionalem hominis praevisum
a Deo per scientiam mediam. Sicut hic consensus conditionalis modificat
actum hominis, a pari determinat efficaciam et eventum gratiae. Si Deus
ante praedefinitionem actuum salutarium praevidet Petrum pro innata sua
libertate bene acturum, casu quo ei talis gratia sufficiens concedatur, inuti­
lis est praedefinitio actuum salutarium; sufficit, ut addatur decretum abso­
lutum concedendi ei talem gratiam sufficientem; et Petrus, sicut praevisum
est a Deo per scientiam mediam, accepta gratia sufficiente, pro sua libertate
bene operabitur, et gratiam sufficientem reddet efficacem.
Ita rem intellexisse videtur Molina, cum ait: «Quo fit, ut divisio suffi­
cientis auxilii in efficacem et inefficacem, nostra sententia, ab effectu, qui
simul ab arbitrii libertate pendet, sumatur: illudque auxilium sufficiens,
sive majus sive minus in se sit, efficax dicatur, cum quo arbitrium pro sua
libertate convertitur, cum tamen nihil, eo auxilio impediente, potuerit non
converti: illud vero inefficax dicatur, cum quo arbitrium pro eadem sua
libertate non convertitur, cum tamen potuerit converti, alioquin tale auxi­
lium sufficiens non esset ad conversionem» 4.

148.

Omnes tamen molinistae docent consensum hominis, a Deo

1 Concordia, q. 23, aa. 4-5, disp. 1, memb. ult.
2 De gratia Christi, n. 485 (nota).
3 Billuart, De gratia, diss. 5, a. 2, § 2; De Deo, diss. 8, a. 1: Murray, De gratia.
d. 8, § 4, n. 90; Sardagna, t. 5, a. r, contr. 3, n. 150.
1 Concordia, q. 14, a. 13, disp. 40.

per scientiam mediam praevisum, non esse meritorium gratiae confe­
rendae, ut volunt semipelagiani, sed meram conditionem.
Juxta hanc doctrinam: 1) Gratia efficax et inefficax intrinsece et
physice non differunt, quia una et eadem gratia sufficiens potest esse
efficax vel inefficax pro diversitate subjectorum vel pro varietate dispo­
sitionum ejusdem subjecti. Differunt tamen a) extrinsece, quatenus uni
accedit consensus voluntatis creatae, alteri resistentia; b) ratione doni
et circumstantiarum, in quantum una confertur, quando praevidetur ho­
minem consensurum, et altera, dum homo dissentit; c) intrinsece in actu
primo, quatenus post praevisionem consensus creaturae praedefinitur
exitus unius gratiae.
2) Eadem gratia potest esse nunc efficax nunc inefficax juxta di­
spositionem subjecti; imo potest contingere, ut minor gratia, cui accedit
hominis consensus, sit efficax, dum major gratia, cui homo dissentit,
manet inefficax.
3) Deus, cum efficaciter vult hominem convertere ac salvare, con­
fert ipsi eas gratias, quibus praevidit liberum arbitrium consensurum,
et e contra, cum permittit aliquem damnari, confert ei solum gratias
sufficientes, quas est repulsurum.
4) Ex his facile deducunt molinistae efficaciam gratiae nullatenus
nocere libertati hominis. Infallibilis quippe connexus Dei gratiae et ho­
minis consensus non provenit a virtute efficaci gratiae sed a consensu
voluntatis. Voluntas siquidem humana reddit gratiam efficacem, non
«quasi arbitrium nostrum vim aliquam et efficacitatem tribuat auxiliis
ipsis» 1, sed quatenus invitationi gratiae consentiendo et cum eodem
auxilio cooperando, adhibet «conditionem, sine qua tale auxilium non
habebit rationem efficacis per comparationem ad talem effectum» 1
2.
Molinam sequuntur plurimi et celeberrimi praesertim e Societate
theologi.
149. Thesis. Gratia Dei non dicitur efficax ab effectu, sed ante­
quam effectum sortiatur, habet aliquod praedicatum, quo intrinsece a
gratia sufficienti et inefficaci distinguatur.
Nota. Plures theologi etiam e Societate Jesu hanc thesim defendunt.
Unde S. Bellarminus ait: «Prima opinio eorum est, qui gratiam efficacem
constituunt in adsensu et cooperatione humana: ita ut ab eventu dicatur
gratia «efficax, quia videlicet sortitur effectum, quia voluntas humana
cooperatur. Itaque existimant hi auctores in potestate hominis esse, ut
■ratiam faciat esse efficacem, quae alioquin ex se non esset nisi sufficiens
I iaec opinio aliena est omnino a sententia beati Augustini, et, quantum
ego existimo, a sententia etiam Scripturarum divinarum» 3.
Γη his verbis, quidquid in contrarium dixerit cl. Beraza, exponitur ac
refutatur sententia Molinae.
Opinionem Molinae suppresso nomine exponit etiam ac refutat Vaziitez, In I p., disp. 98, cc. 1, 2 et 3.

Arg. 1) Ex S. Scriptura. Apostolus expresse docet Deum operari in
1

3

Concordia, q. 23, aa. 4 et 5, disp. 1, tnemb. 6.
Concordia, q. 23, aa. 4 et 5, disp. r, memb. 6; § «Quando».
De gratia et libero arbitrio, lib. x, c. 12.

nobis velle et perficere \ Deum discernere bonos a malis *2, hominem
nihil habere, quod a Deo non acceperit 3, gloriam non esse volentis neque
currentis, sed miserentis Dei4. Haec autem omnia clare innuunt gra­
tiam efficacem, qua Deus operatur, ex se habere virtutem efficiendi hos
effectus. Si autem gratia Dei esset efficax solum ab effectu, depende­
ret a consensu voluntatis creatae, et careret virtute propria ac intrin­
seca ad effectus producendos.
2) Ex S. Augustino. Doctor hipponensis ex diametro opponi­
tur doctrinae de efficacia gratiae ab effectu, et toti systemati Molinae
supra exposito. Nam:
1) In systemate Molinae gratia efficax est aliquando minor quam
gratia inefficax, et S. Augustinus gratiam efficacem vocat potentiorem
et majorem gratia sufficienti 56.
2) Molina docet divisionem gratiae in efficacem et inefficacem
sumi ab effectu °, juxta S. Augustinum gratia efficax facit, ut velimus,
et nobis datur, ut producatur effectus 7.
3) Molina censet gratiam Dei reddi efficacem a consensu volunta­
tis humanae tanquam a conditione sine qua non 8, et S. Augustinus ait:
«gratia (efficax)... a nullo duro corde respuitur; ideo quippe tribuitur, ut
cordis duritia primitus auferatur» 9.
4) Molina non admittit gratiam efficacem ante consensum et coope­
rationem liberi arbitrii a Deo praevisam 1011
, S. Augustinus adserit auxi­
lium Dei esse tantum ac tale, ut efficiat nostrum velle u.
5) Molina docet gratiam efficacem et inefficacem non distingui nisi
cxtrinsecc, quatenus uni accedit effectus, alteri non; vel, si mavis, in­
trinsece, quatenus confertur pro obtinendo effectu a Deo praedefinito.
Sed, cum praede finitiones juxta Molinam fundentur in praevisione con­
sensus liberi arbitrii, semper erit verum gratiam efficacem et ineffica­
cem non distingui nisi a consensu humanae voluntatis.
3) Ex rationibus theologicis, a) Quaelibet causa, ut talis, prae­
cedit suum effectum. Sed gratia efficax, qua efficax, est causa con­
sensus liberi arbitrii hominis, quia operatur in nobis et velle et perficere l2.
Ergo gratia efficax, qua efficax, praecedit cooperationem humanae vo­
luntatis, et non redditur efficax a consensu hominis tanquam a condi­
tione sine qua non. Hinc gratia collata ex intentione efficaci Dei mo­
ventis hominem ad conversionem, habet virtutem producendi effectum,
et importat infallibilem ordinem ad illum independenter a consensu ho­
minis.
’

Philipp., 2, 13.
1 Cor., 4, 7.
/ Cor., 4, 7.
Pom., 9, 16.
De correpi, et gratia, c. 11; ML 44, 934.
Concordia, q. 14, a. 13, disp. 40.
De correpi, et gratia, c. 11, n. 31; ML 44, 935.
Concordia, q. 23, aa. 4 et 5; disp. 1, memb. 6; § «Quando audis».
Di praedesl. sanet., c. 8, n. 13: ML 44, 971.
Concordia, locis citatis.
De correptione et gratia, c. 11; ML 44, 935
Philipp., 2, 13.

b) Juxta Molinam «determinatio voluntatis... est ab ipsa voluntate
pro sua innata libertate se libere applicante ac determinante ad con­
sensum aut dissensum; et non a Deo sua omnipotentia illam determi­
nante» 1. Sed hoc est contra S. Augustinum dicentem: «Certum est nos
velle, cum volumus, sed ille facit, ut velimus bonum»12. «Intelligant...
mirabili ac ineffabili potestate operari Deum... bonas etiam voluntates» 3.
c) In systemate Molinae discretio consentientis a non consentiente
non fit a Deo, uti oportet, sed a libero arbitrio. «Quod ex duobus similiter
vocatis, ait Lessius, alter oblatam gratiam acceptet, alter respuat, recte
dicitur ex sola libertate provenire, non quod is, qui acceptat, sola liber­
tate sua acceptet, sed quia ex sola libertate illum discrimen oriatur, ita
ut non ex diversitate auxilii praevenientis... Quod iste lue et nunc con­
sentiat potius quam ille, referendum est non in diversitatem gratiae,
sed in libertatem arbitrii, quae immediate potest in opposita, utendo
gratia vel non utendo, prout libuerit». De gratia efficaci, c. 18, n. 7.
Sed hoc videtur esse contra Apostolum dicentem: Ne supra quam scri­
ptum est, unus adversus alterum infletur pro alio. Quis enim te discernit?
Quid autem habes quod- non accepisti? Si autem accepisti, quid gloriaris,
quasi non acceperis? 4.
Non valet dicere cum Beraza (n. 613) solum Deum discernere in actu
primo consentientem a non consentiente, sed in actu secundo posse ho­
minem consentientem se discernere a non consentiente, quia in syste­
mate Molinae homo, qui ante decretum Dei absolutum praevidetur
consentire gratiae indifferenti, se discernit in actu etiam primo a non
consentiente.
4) Nequit Deus per scientiam mediam ante decretum suum abso­
lutum praevidere, quid homo facturas sit, si talis vel talis gratia indif­
ferens ipsi concedatur, quia homo cum gratia indifferenti non se deter­
minat ad unum. Unde diximus futura contingentia ante decretum Dei
non habere determinatam veritatem objectivam, nec de futuribilibus
dari scientiam, quae sit media inter scientiam Dei liberam et necessa­
riam. Ergo non consentit homo gratiae indifferenti ante decretum Dei
absolutum, et systema Molinae fundamento caret.
Difficultatibus satisfit.
150. Obj. 1.' Sacrae litterae passim confirmant doctrinam Molinae.
Xam Christus ait apud S. Matthaeum’ Eae tibi Corozain, vae tibi Bethsaida,
quia, si in Tyro et Sidone factae essent virtutes, quae factae sunt in vobis, olim
in cilicio et cinere poenitentiam egissent 5. Unde eadem gratia, quae inefficax
fuit pro Corozain et Bethsaida, fuisset efficax pro tyriis et sidoniis. Ergo
yratia ex se indifferens determinatur ad bonum vel malum per consensum
liberi arbitrii.
Resp. -Dist. ant. Si in Tyro et Sidone factae essent virtutes, quae

1 Concordia, q. 23, aa. 4 et 5, disp. i,~memb. 7.
2 De gratia et lib. arb., c. 16; ML 44, 900.
3 De gratia Christi, c. 24; ML 44, 373.
4 / Cor., 4, 6 sqq.
’’ Matth., ti, 2t,

factae sunt in Corozain et Bethsaida, poenitentiam egissent vi ac virtute
gratiae efficacis, quam Deus ab aeterno conditionaliter decrevit ipsis con­
ferre. si virtutes Corozain et Bethsaidae factae fuissent in ipsis, conc.; vi
et efficacia humanae voluntatis tantum, neg. Ipsaemet virtutes et signa
facta incolis Corozain et Bethsaidae fuissent ex se tyris et sidoniis pariter
inefficaces, sed ex verbis Christi colligitur dari Dei decretum conditionale
conferendi ipsis gratiam efficacem, si coram ipsis factae fuissent eaedem
virtutes. Judaei autem et bethsaiditae, quamvis carerent gratia efficaci,
quam habuissent tyrii ac sidonii, merito increpati sunt a Christo, tum quia
auxiliis sufficientibus restiterunt, tum quia per majora peccata indigniores
gratia facti sunt quam tyrii ac sidonii.
Obj. 2.° Concilium Tridentinum, loquendo de praeparatione adultorum
ad justificationem, meminit solummodo gratiae excitantis et adjuvantis 1.
Gratiae autem excitantes et adjuvantes non sunt efficaces nisi cooperatione
liberi arbitrii. Ergo.
Resp. Concilium Tridentinum sub nomine gratiae excitantis et adju­
vantis intellexit proculdubio totam seriem auxiliorum, quae necessaria sunt
ad justificationem. Loquitur namque confestim de illuminatione et inspi­
ratione, quam gratia producit in peccatore. Illuminatio porro et inspiratio,
licet active consideratae sint increata Dei operatio, passive consideratae
sunt lumen et species supernaturales, quae in nobis recipiuntur, quaeque
aliquando habent rationem gratiae efficacis.
Obj. 3.° Concilium Tridentinum expresse declaravit liberum hominis
arbitrium a Deo efficaciter motum et excitatum posse dissentire, si velit.
Ergo gratia Dei redditur efficax vel inefficax actione liberi arbitrii.
Resp. Dist. ant. Potest dissentire, in sensu diviso, cone.; in sensu
composito, neg'. Concilium Tridentinum nunquam docuit nec docere potuit
liberum arbitrium a Deo efficaciter motum et excitatum manere suspen­
sum et anceps ad utramque partem, quousque innata sua libertate ad unam
partem se determinaverit, sed docet voluntatem hominis efficaciter a Deo
motam habere sub hac etiam motione integram potentiam ad dissentien­
dum, et non dissentire, quia non vult. Gratia autem Dei facit, quod non
velit. Ergo sequitur gratiam Dei efficacem infallibiliter quidem sed sine
laesione libertatis humanae producere effectus 123.
Obj. 4.
S. Augustinus ait: «Si eadem tentatione ambo tententur, et
unus ei cedat atque consentiat, alter idem qui fuerat perseveret, quid aliud
apparet nisi unum voluisse, alterum noluisse a castitate deficere? Unde,
nisi propria voluntate, ubi eadem fuerat in utroque corporum et animi
affectio?» s.
Resp. S. Doctor statuere volens hominem esse liberum, loquitur de
duobus viris, qtlibus eadem est tentatio et pares circumstantiae externae,
sed in uno poterat esse gratia solum sufficiens et in altero gratia efficax.
Quod si unus deficiat et alter perseveret, satis probat utrumque esse li­
berum.

ARTICULUS II
DE CONGRUISMO

151. Quidam Societatis theologi iique benemeriti, quibus visum est
systema Molinae nimis concedere humanae libertati, novum duxerunt
emolliendum systema ad conciliandum liberum arbitrium cum efficacia
gratiae.
1 Sess. 6, c. 5: Denz-Bannw., 797.
2 Cfr. Massouliè, D. Thomas sui interpres, diss. 2, q. 9, a 4.
3 Deyciv. Dei, lib. 12, c. 6; MI. 41, 354.

Hoc munus sibi imposuerunt Suarez, Vazquez et S. Bcllarminus, quo­
rum theoria vocatur Congruismus ex gratia congrua, et plures nacta est
sectatores.
Tota fundatur in scientia media, qua Deus dicitur cognoscere consen­
sum cujuslibet hominis hypothetice, si talis vel talis gratia ipsi concedatur.
Duplicem congruistae distinguunt gratiam, unam congruam, alteram
incongritam. Congrua est, quae consonat indoli ac temperamento subje­
cti, et confertur in circumstantiis, tempore ac dispositionibus, in quibus
per scientiam mediam praevidebatur liberum arbitrium infallibiliter
consensurum. Haec est gratia efficax et semper obtinet effectum L Incongrua dicitur, quae vel non est accommodata indoli ac temperamento
voluntatis, cui offertur, vel non confertur ei tempore, circumstantiis ac
dispositionibus, in quibus praevidetur liberum arbitrium ei consensu­
rum. Est quidem sufficiens sed inefficax.
Ad efficaciam gratiae nolunt admittere virtutem in ipsa gratia in­
trinsecam, quae physice liberum hominis arbitrium ad consensum praeinoveat, sed efficaciam gratiae ex hoc petunt, quod Deus, videns per
scientiam mediam qualis gratia sit unicuique congrua seu accommodata,
et in quibus circumstantiis liberum arbitrium sit illi consensurum, defi­
nit illam eo pacto conferre, quo voluntas humana infallibiliter juxta
praescientiam Dei sit consensura.
Libertatem autem hominis integram salvare contendunt, tum quia
gratia congrua non confertur homini, nisi praeviso consensu ejus hypo­
thetico, tum quia non est adeo efficax, ut extorqueat hominis consensum.
Hinc vides Congruismum non multum differre a puro Molinismo.
Molinismus defendit gratiam sufficientem fore in Petro efficacem, quia,
praevidens Deus Petrum pro innata sua libertate ei consensurum, praedefinivit illam Petro concedere, et de facto ei concedit ac sequitur con­
sensus. Congruismus autem eam vocat gratiam efficacem, quam prae­
videns Deus per scientiam mediam congruere indoli liberi arbitrii et, si
tempore ac circumstantiis congruis concedatur, liberum arbitrium con­
sensurum, definit ita rem facere 1
2.
Cardo difficultatis in utroque systemate in hoc vertitur, quomodo
possit Deus per scientiam mediam ab aeterno praevidere hominem gra­
tiae sufficienti pro innata sua libertate, ut vult Molina, vel gratiae
congruae in determinatis circumstantiis collatae, ut contendunt con­
gruistae, infallibiliter consensurum, cum homo per se ipsum nequeat
gratiam sufficientem et congruam reddere efficacem. Si Deus, praelu­
cente scientia media, definiat conferre homini gratias sufficientes vel con­
gruas, virtute intrinseca ad extorquendum voluntatis consensum carentes,
quomodo potest homo has gratias reddere efficaces? 3.
1 «Congrurfas, ait Vazquez, et efficacitas vocationis in eo consistit, ut nostro
arbitrio ita contemperetur, et nostrum arbitrium ita ei congruat, ut consensum
liberum a nobis eliciat.» In I p., disp. 92, c. 2, n. 6.
2 Congruismi auctor fuisse videtur Suarez, De gratia, lib. 3, C. 51; et lib. 5
per totum; necnon De auxiliis div. gratiae, lib. 3, c. 7. Suarezium sequuntur Vaz­
quez. In I p., disp. 92; et S. Bellarminus, De gratia et lib. arb., lib. 1, et plurimi
■ x Societate Jcsu theologi.
3 Claudius Aquaviva, Societatis Jesu olim Praepositus Generalis, decreto diei

Ingenue fateor Molinismum et Congruismum, prout respective a
puris molinistis et a R. P. Aquaviva exponuntur, parum differre. Tota
efficacia in actu primo gratiae congruae in hoc consistit, quod auxilium
intrinsece indifferens a Deo seligitur et confertur eo tempore et modo,
quo praevidetur liberum arbitrium esse cooperaturum, cum in systemate
Molinae efficacia gratiae non dependeat a tempore vel modo collationis,
sed a praevisione consensus futuri creaturarum per innatam suam liber­
tatem x.
Tria, ut vides, docent congruistae circa efficaciam gratiae in actu
primo: 1) Voluntas humana, si gratia ei accommodata tempore et modo
convenienti ipsi conferatur, certe consentiet; 2) Deus per scientiam me­
diam hunc consensum hominis conditionatum praevidit; 3) Deus, prae­
lucente scientia media, praedefinivit gratiam entitative quidem indiffe­
rentem, sed praevisis circumstantiis congruam, huic homini conferre 2.
4 Decembris 1613, videtur praescripsisse Congruismum omnibus Societatis soda­
libus dicens: «Ut in tradenda divinae gratiae efficacitate theologi Societatis eam
opinionem sequantur, sive in lectionibus sive in publicis disputationibus, quae a
plcrisque Societatis scriptoribus tradita, atque in controversia De auxiliis divinae
gratiae coram Summis Pontificibus piae memoriae Clemente VII1 et SS. D. N. Pau­
lo V tanquam magis consentanea SS. Augustino et Thomae gravissimorum Patrum
judicio explicata et defensa est. Nostri in posterum omnino doceant, inter eam
gratiam, quae effectum reipsa habet atque efficax dicitur, et eam quam sufficien­
tem nominant, non tantum discrimen esse in actu secundo, quia ex usu liberi arbi­
trii, etiam coopcrantem gratiam habentis, effectum sortiatur, altera non item; sed
in ipso actu primo, quod, posita scientia conditionalium, ex efficaci Dei proposito
atque intentione efficiendi certissime in nobis boni, de industria ea media seligit,
atque eo modo et tempore confert, quo videt effectum infallibiliter habitura, aliis
usurus, si haec inefficacia praevidisset. Quare semper moraliter et in ratione bene­
ficii plus aliquid in efficaci quam in sufficienti gratia est, in actu primo contineri;
atque hac ratione efficere Deum, ut reipsa faciamus non tantum quia dat gra­
tiam, qua facere possimus. Quod idem dicendum est de perseverantia, quae proculdubio donum Dei est».
R. P. Mutius Vitellesohi, successor Aquavivae in Societatis Generalatu, litteris
datis die 7 Junii 1616, explicandum censuit mentem sui praedecessoris et Con­
gruismum cum Molinismo conciliare, cum declaravit «non intendisse R. P. Clau­
dium hoc suo decreto decernere Deum sua voluntate praedeterminasse vel praedefinivisse aliquod nostrum opus bonum independenter a cooperatione libera
voluntatis, nec etiam quod in gratia efficaci sit aliqua entitas realis aut aliquis
modus physicus in actu primo, qui non sit in gratia sufficienti, sed hoc tantum quod
fuerit speciale beneficium Dei dedisse uni, v. gr., Petro, ex proposito boni in eo
faciendi, gratiam eo tempore et loco, quo per praescientiam conditionalium praesci­
vit illum ea gratia bene usurum; quod beneficium non contulit alteri, v. gr., Joanni,
cui dedit gratiam eo tempore et loco, quo praescivit sua culpa ea non usurum».
1 Solum exposita est heic differentia inter Molinismum et Congruismum quan­
tum ad efficaciam gratiae; sed sunt aliae differentiae circa scientiam mediam, circa
praedestinationem, et circa concursum simultaneum, quae ad sua loca remittuntur.
2 Cfr. Beraza, De gratia Christi, n. 627.

152. Thesis. Gratia Dei entitative indifferens non dicitur in actu
primo efficax, ex eo quod congruat subjecto et conferatur modo, tempore
et loco contemperantibus libero arbitrio, dependenter a consensu hominis
conditionato, per scientiam mediam a Deo praeviso atque eadem scientia
praelucente praedefinito.
Nota. Hanc thesim S. Augustinus, S. Thomas r, thomistae, et plures
extranei defendunt 12, impugnant vero omnes Jesuitae et non pauci extranei 3.

Arg. 1) Ex S. Scriptura. Effata S. Scripturae, quibus Deus dicitur
in nobis velle et perficere opera 4; bonos a malis discernere 5*; nos gra­
tuito elegisse e; nos primo praedestinasse et deinde vocasse 7; non viden­
tur posse explicari in Congruismo, cujus tessera est voluntatem huma­
nam consentire gratiae indifferenti modo, tempore et loco congruis
oblatae.
2) Ex SS. Patribus. S. Augustinus: «Multos venire videmus ad
Filium, quia multos credere videmus in Christum. Sed, ubi et quomo­
do a Patre audierint hoc et didicerint, non videmus. Nimium gratia ista
secreta est; gratiam vero esse quis ambigat? Haec itaque gratia, quae
occulte humanis cordibus divina largitate tribuitur, a nullo duro corde
respuitur. Ideo quippe tribuitur, ut cordis duritia primitus auferatur» 8.
3) Ex ratione, a) Inconveniens esse videtur Deum explorare
et quasi expectare hominis consensum conditionatum, ut inde di­
gnoscat, qualis sit gratia unicuique contemperans, et decernat uni con­
cedere gratiam congruam et alteri incongruam.
b) Hoc systema innititur scientiae mediae, qua Deus dicitur prae­
videre, quid liberum arbitrium acturum sit cum gratia congrua in his
vel aliis circumstantiis independenter a divinis decretis. Hoc autem ex
duplici'capite peccat: a) Quia scientia media, cui innititur, caret funda­
mento. β) Quia efficaciam gratiae non ab intrinseco et ab omnipotenti
Dei virtute, uti decet, sed a consensu liberi arbitrii, sicut theoria Moli­
nae, petit.
Nec valet dicere gratiam Dei vocari quidem entitative indifferentem,
sed esse in actu primo efficacem, «quatenus datur a Deo dependenter a fu1 S. Augustinus, De corrept. et gratia, c. 14; MI. 44, 942: De gratia et lib. arb.,
16; ML 44, 900; De gratia Christi, lib. 1, c. 24; MI. 44, 373; S. Thomas, De veri­
tate, q. 23, a. 5; Comp. theol., c. 140; Contra Gent., lib. 3, c. 89; De malo, q. 6, a. un.
id 3: Ι-IT, q. 10. à. 4 ad 3.
2 Conferantur ex thomistis: Lemos, Panoplia div. grat., lib. 4, p. 2, tr. 2,
1 sqq.; et tr. 4, c. 1 sqq.. Massoulié, Divus Thomas sui interpres, diss. 3, q. 2 sqq.;
Philippus a SS. Trinitate, De gratia Dei, dub. 10; Salmanticenses, De gratia, disp. 7,
per totum; Billuart, De gratia, diss. 5. a. 2, § 2; Dummermuth, S. Thomas et doctri­
na praedest. phys., c. 2 sqq.; Norbortus dei Prado, De gratia et lib. arb., p. 3, c. 9,
et alii.
3 Videantur ex congruistis: Suarez, De gratia, lib. 5: De auxiliis div. grat.,
lib. 3, c. 7; S. Bellarminus, De gratia et lib. arb., lib. 1, c. 12 sqq.: Vazquez, In 1 p.,
■ lisp. 88 sqq.; Beraza, De gratia, n. 597 sqq.; Sola, De gratia Christi, n. 144 sqq.
■* Philipp., 2, 13.
5 / Cor., 4, 7.
11 Ephes., t, 3-6.
’ Itoni., 8, 28, 30.
3 De praedestinatione sanci.,' c. 8, n. 13; MI. 44, 970.

turitione conditionata, scientia media, et decreto pracdefinitionis sub eadem
scientia concepto» '.
Hoc, inquam, nihil valet, quia gratia entitative indifferens non deter­
minatur nec fit efficax ex eo, quod dependeat a futuritione conditionata et
a scientia media. Cardo difficultatis in hoc vertitur, an voluntas humana,
gratia indifferenti in his vel aliis circumstantiis perculsa, sese determinet ad
opus salutare efficiendum, et an Deus per scientiam mediam praevideat
hanc voluntatis humanae determinationem.
Decretum praedefinitionis congruistarum, licet dicatur concipi sub scien­
tia media, nihil facit ad casum, quia subsequitur determinationem liberi
arbitrii et praevisionem scientiae mediae.
Porro voluntas humana cum auxilio gratiae indifferentis, etiamsi cir­
cumstantiae ipsi contemperentur, nequit se determinare ad opera salutaria
efficienda, nec valet Deus per scientiam mediam ante decretum absolutum
suae voluntatis hanc determinationem praevidere. Ad opera salutaria ante
consensum liberi arbitrii requiritur gratia intrinsece efficax in actu primo,
qua voluntas creata praeveniatur ac moveatur. Unde Concilium Tridentinum
«declarat... justificationis exordium in adultis a Dei per Christum Jesum
praeveniente gratia sumendum esse» 1
2.

ARTICULUS III
DE SYSTEMATE SORBONICO SEU DE SYNCRETISM©

153. Theoria, quam aliqui theologi Sorbonae excogitarunt, S. Al­
phonsus .1/. de Ligario patrocinavit, et recentiores quidam theologi sequuti sunt circa efficaciam gratiae, vocatur syncrelismus.
Distinguit inter opera faciliora, ut est oratio, et difficiliora, ad quae
pertinent perfecta conversio, observatio praeceptorum, et finalis per­
severantia.
Ad opera faciliora solum requirit gratiam sufficientem, quae omnibus
adest et dat non solum posse sed etiam ipsum agere, coopérante volun­
tate. Unde gratia sufficiens pro efficiendis his operibus redditur efficax
extrinsece per cooperationem voluntatis humanae. Ad opera difficiliora
requirit gratiam intrinsece efficacem, quam alii in praemotione thomistarum, alii in praevia motione morali reponunt 3.
Deus certe praevidet consensum voluntatis humanae ad gratiam tum
sufficientem tum efficacem, non quidem per scientiam mediam, sed per
scientiam visionis, quae consequitur decretum elargiendi gratiam sive
sufficientem sive efficacem.
Gratia sufficiens, quae omnibus indiscriminatim a Deo confertur, ita
connexa est cum gratia efficaci et eventu futuro, ut, qui consenserit
gratiae sufficienti, infallibiliter gratiam efficacem sit recepturus atque
opera salutaria perfecturus.
Hanc sententiam inter alios tenuerunt doctores sorbonici Isambertus, Haberi. Tottrnely, etc.; deinde S. Alphonsus M. de Ligorio amplexus
est, et cl. Herrmann late proposuit ac defendit 4.
1 Beraza, n. 627.
2 Sess. 6, c. 5; Denz-Bannw., n. 797.
3 Cfr. Herrmann, De gratia, n. 507.
4 Cfr. S. Alphonsus M., Opera dogmatica, t 1, app. De modo quo gratia Dei
operatur, n. 141; et t. 2, p. 2, c. 4; Herrmann, De gratia, n. 505 sqq.; Knoll, De

Rejiciendus est Syncretismus circa efficaciam divi­

Arg. 1) Distinctio inter opera salutaria faciliora et difficiliora
in ordine ad necessitatem gratiae caret fundamento. Omnia opera salu­
taria excedunt facultatem hominis, et ad omnia requiritur gratia intrin­
sece efficax. Unde S. A ugustinus: «Quia omnia bona, sicut dictum est,
et magna et media et minima ex Deo sunt, sequitur, ut ex Deo sit etiam
bonus usus liberae voluntatis» x.
2) Ad opera salutaria etiam faciliora requiritur in homine non solum
gratia sufficiens sed etiam efficax.
3) Futura contingentia non potest Deus cognoscere per scientiam
simplicis intelligentiae, quae versatur solum circa possibilia, neque per
scientiam visionis in decreto elargiendi gratiam sufficientem, quae futura
non constituit.
4) Gratia, quae solum moraliter movet voluntatem ad consentien­
dum atque exsequendum opera difficiliora, non recte dicitur ex intrin­
seco efficax, quia non agit in voluntatem per virtutem intrinsecam, sed
extrinsece tantum, suadendo, alliciendo, etc.
ARTICULUS IV
DE SYSTEMATE AUGUSTINENSIUM

155. Patres Augustinenses, qui Patrem suum S. Augustinum sequi
gloriantur, partira molinistis favent, partim ad thomistas accedunt. Pro
statu naturae innocentiae subscribunt molinistis sine scientia media; pro
statu naturae lapsae conveniunt cum thomistis, rejecta praemotione
physica.
1) Docent hominem in statu innocentiae non indiguisse nisi gratia
indifferenti seu sufficienti ad opera salutaria, juxta illud S. Augustini:
«Tale quippe erat (in statu innocentiae) adjutorium, quod desereret, cum
vellet, et in quo permaneret, si vellet: non quo fieret, ut vellet»*
12.
2) Defendunt vero in statu naturae lapsae ad opera salutaria neces­
sariam esse gratiam ab intrinseco efficacem, non tamen sitam in prae­
motione physica, ut thomistae volunt, sed consistentem in praemotione
quadam morali, quae suadendo, monendo et terrendo movet volunta­
tem hominis ad consensum. Rem explicant, prout sequitur:
a) Gratia sufficiens et efficax non distinguuntur natura, sed gradu
et quantitate virtutis. Voluntas hominis dicitur delectatione caelesti, a
Deo per gratiam elargita, ad opera salutaria attrahi, et delectatione ter­
rena concupiscentiae et tentationis ad peccatum duci. Si delectatio cae­
lestis eo tantum gradu a Deo voluntati humanae conferatur, ut eam
Deo hominum sanctificatore, sect, i, c. 3, a. 2, n. 435; Katsohthaler, De gratia, n. 149
in hanc sententiam propendet.
1 Retract., lib. 1, c. 9, n. 6; ML 32. 598.
2 De. correct, et gratia, c. 11, n. 31; ML 44, 935.
7

constituat capacem vincendi tentationes et delectationem terrenam, erit
gratia sufficiens; si vero eo gradu a Deo elargitur, ut omnem delecta­
tionem terrenam omnesque concupiscentias ac tentationes expellat et
superet, infallibiliter consensum hominis obtinendo, erit gratia efficax
seu delectatio victrix.
Gratia mere sufficiens, nisi veniat simul cum gratia efficaci, semper
in praxi frustratur effectu, ob debilitatem naturae corruptae \ quia na­
tura per peccatum vitiata semper abutitur libero arbitrio, adjuto gratia
tantum indifferenti. Gratia vero efficax semper consequitur effectum et
producit actus salutares, quia vincens ac superans delectationes terre­
nas ac concupiscentias et tentationes, quibus homo allicitur ad pecca­
tum, movet infallibiliter, licet libere, voluntatem ad actus salutares.
Delectatio victrix seu gratia efficax juxta sententiam communiorem
Augustinensium movet voluntatem, non per physicam causalitatem, sed
per moralem motionem, ita eam suadendo, monendo et terrendo, ut ex
electione arbitrii infallibiliter sequatur consensus 1
23
4. Juxta alios tamen
praeter illustrationem intellectus probabilius datur aliqua praemotio
physica aut concursus intrinsecus «gratiae in ipsa voluntate, ita tamen
ut infallibilitas effectus tribuenda sit praesertim influxui morali intel­
lectus, ad quem ipsa physica praemotio attemperatur» 8.
Haec delectatio caelestis victrix aliquando est absolute efficax, «ita
ut omnem penitus duritiem frangat cujusque cordis, qualis fuit gratia
collata Paulo; at saepenumero est efficax tantum comparative, id est. in
uno non in altero, quoniam in illo minorem, in isto majorem invenit indurationem» ·’.
Haec theoria in hoc praecipue differt ab haeresi janseniana, quod
jansenistae negabant dari gratiam sufficientem, dum Augustinenses eam
admittunt, et per eam dicunt nobis conferri potestatem implendi prae­
cepta divina; jansenistae item defendebant gratiam efficacem inducere
necessitatem, dum Augustinenses sub gratia efficaci salvant plenam ho­
minis libertatem 5*.
156. THESIS. Systema Augustinensium non videtur recte explicare
efficaciam gratiae Dei.
Arg. 1) Differentia necessitatis gratiae in statu naturae innocentis
et in statu naturae lapsae, adeo ut in primo sufficiat gratia indifferens
et in secundo requiratur gratia efficax, caret fundamento. In utroque
enim statu indiget homo gratia efficaci ad actus salutares. S. Thomas
ad rem: «Virtute gratuita superaddita virtuti naturae indiget homo in
1 Cfr. Berti, De theol. discipl., lib. 14, c. 8.
2 Cfr. Didaous Gonzalez, In II Seni., tr. 2, dub. 6, n. 643.
3 Honoratus dei Val, De gratia, n. 101.
4 Berti, De theol. discipl., lib. 14, c. 8.
5 Cfr. Berti, De theol. discipl., lib. 14, c. 8; et Bellelli, Mens Augustini de modo
reparationis humanae naturae. «Quamvis enim sit, ait ad rem cl. Berti, haec efficax
gratia antecedens, et Deus sine nobis faciat, ut velimus, nihilo tamen minus per
illam non proponitur nobis bonum sub ratione omnis boni, quemadmodum pro­
ponitur beatis per lumen gloriae, ideoque remanet indifferentia judicii et vera li­
bertas». De theol. discipl., lib. 14, c. 8, n. 18.

statu naturae integrae quantum ad unum, scilicet ad operandum et vo­
lendum bonum supernaturale; sed in statu naturae corruptae quantum
ad duo, scilicet ut sanetur, et ulterius ut bonum supernaturalis virtutis
operetur, quod est meritorium. Ulterius autem in utroque statu indiget
homo auxilio divino, ut ab ipso moveatur ad bene agendum»1.
Unde S. A ugustinus, quoties adserit primum hominem non indiguisse
adjutorio divino ad bonum operandum, solum negavit necessitatem gra­
tiae sanantis, non gratiae operantis. Primus quippe homo, utpote crea­
tus in gratia, sanus erat, et non indigebat gratia sanante, bene tamen
auxilio et gratia operante.
2) Efficacia gratiae non potest sumi a praemotione morali, quam
secum fert delectatio victrix juxta Augustinenses. Haec siquidem
praemotio moralis fit suadendo, monendo, vel terrendo. Motio autem
moralis per suasionem et monitionem, sicut persuasio per ostensionem
et oblationem objecti creati, non est nec potest esse efficax, et, si foret
efficax, destrueret libertatem, quia utpote actio extrinseca auferret in­
differentiam judicii in contrarium.
Ex hoc colliges systemata, quae prima facie videntur mitiora, revera
esse duriora in hac materia. Si delectatio victrix efficaciter inferret con­
sensum. simul tolleret a voluntate facultatem dissentiendi, quia esset
actio extrinseca extorquens a voluntate consensum virtute attractionis
invincibilis extrinsece illatae. Actio solum omnipotentis Dei, quae in­
trinsece agit in voluntatem hominis, et agentia libera movet libere,
potest efficaciter simulque libere movere voluntatem hominis.
Unde delectatio victrix, si efficaciter extorqueat consensum volun­
tatis humanae, destruit libertatem; si morali tantum certitudine et cum
indifferentia judicii inferat consensum, deficit ab efficacia atque infalli­
bili nexu cum effectu.
3) Homo non semper movetur majori delectatione in operibus salu­
taribus efficiendis. Quia a) saepe timor gehennae et foeditas peccati
magis inducunt peccatorem ad ineundam salutis viam, et b) justi con­
tra vehementes carnis inclinationes non semel pugnant. Unde S. Augu­
stinus de se ipso ajebat: «Non faciebam, quod et incomparabili affectu
amplius mihi placebat» 12.
157. Objicies. 5. Augustinus ait: «Quod enim amplius nos delectat,
secundum id operemur necesse est» 3.
Resp. i) Si haec verba S. Augustini ad litteram accipiantur, certe
innuunt nos, cum majori delectatione ducimur, necessario operari. Sed hoc
admitti nequit.
2) Potest S. Augustinus infelligi de delectatione indeliberata, qua ali­
quando movemur ad operandum, et hoc sensu significare voluit moralem
necessitatem operandi secundum delectationem, quia in actibus indeliberalis delectabiliora natura quaerit ac sequitur.
3) Si locutus est S. Augustinus de delectatione deliberata, quae est
inclinatio ad bonum libere electum et amatum, significare voluit nos debere
operari secundum quod, inspectis circumstantiis, magis amamus vel magis
habet rationem boni.

1
2
3

I-II, q. 109, a. 2.
Conf., lib. 8, c. 8, n. 20; ML 32, 758.
In cp. ad Gatat., 5, 49; ML 35, 2140,

ARTICULUS V
DE SYSTEMATE SCOTISTARUM

158. Scotus ipse non videtur explanasse completum systema circa
efficaciam gratiae, hinc tamen et inde suam mentem satis aperuit. Ait
enim: «Tunc autem (in signo quod praecedit decretum Dei) non sunt
vera contingentia; quia nihil est tunc, per quod habeant veritatem deter­
minatam. Posita autem determinatione voluntatis divinae, jam sunt
vera, videlicet pro illo secundo instanti» x.
Haec et alia Scoti verba aliter et aliter ejus discipuli intellexerunt.
Scoti mentem explicat Biel dicens: «Voluntas divina, quae est prima
regula contingentium, prius determinat contingentia, antequam illa in­
tellectus divinus intelligat. Unde intellectus divinus videns determina­
tionem divinae voluntatis videt illud fore pro A, quia voluntas deter­
minat pro A» 1
2. Et Mayronus haec habet: «Deus cognoscit omnia futura
contingentia et etiam praesentia per voluntatem suam, sive per deter­
minationem propriae voluntatis. Quia per propriam causam cognoscitur
effectus. Sed voluntas divina est propria causa contingentis. Ergo» 3.
Bassolus vero, Lychetus, Philippus Faber et alii scotistae 4, putantes
per decretum Dei absolutum everti libertatem hominis, dixerunt Scolutu
locutum fuisse de decreto conditionato.
Nihilominus scotistae communius defendunt decretum Dei abso­
lutum.
Maslrius hanc communiorem scotistarum doctrinam sequutus, docet
1) divinam voluntatem utpote infinitam, eminenter in se continere vo­
luntatem creatam secundum omnem ejus inclinationem 5*
. 2) Deum de­
creto absoluto, non quidem praedeterminante in sensu thomistarmn, sed
condeterminante decernere actus liberos salutares hominis, adeo ut Deus
velit omnes effectus salutares «eodem prorsus modo, quo vellet creata
voluntas, si Deo ab aeterno coexsisteret et se cum divina voluntate
condeterminaret ad omnes suos effectus in tempore ponendos» 8. 3) Hoc
decretum condeterminans nullatenus dependere a determinatione vo­
luntatis creatae, sed esse intrinsece efficax, non quidem effective, deter­
minando aliquid sine voluntate creata, sed affective, «quasi non determinet
voluntatem meam hoc volituram, sed cum voluntate mea condeterminet hoc volendum fore, absque ulla praevisione effectus ab ea futuri
saltem conditionate, ex sola ejus infinitate in genere potentiae volitivae» vel «ex sua infinitate coincidendo in cumdem penitus actum,
quem faceret creata voluntas, si exsisteret ab aeterno cum voluntate di­
1 In I Sent., disp. 39, q. 1, § «Vel aliter», n. 23, ed. Vives, 1893.
2 In I Sent., dist. 38, q. un., a. 2.
3 In I Sent., dist. 39, q. 1.
4 Bassolus, In ΙΓ Sent., dist. 37. a. 3, «Sic igitur dico»; Lychetus, In I Sent.,
dist. 41, «Sed hoc videtur» et sqq.; Philippus Faber, In I Sent., dist. 39, disp. 54, c. 5.
5 De divino intellectu, disp. 3, q. 3. a. 8, n. 175.
° Mastrius, 1. c., n. 175.
5 Mastrius, 1. c., n. 167.

vina» x. 4) Cum hoc decreto Dei condeterminante optime salvari liber­
tatem creatam, quatenus voluntas divina, edendo decretum condeter­
minans sumptum «ex continentia virtuali et eminentiali voluntatis
creatae in divina, sicut in primo libero, secundum omnem suam virtu­
tem et volendi aut nolendi modum», ita voluntatibus creatis se accom­
modat, «ut sicut in tempore non efficit nisi effectum illis placitum, ita
et ab aeterno non decernat in tempore futurum ab eis, nisi quod eis
placuerit, et ad quod in tempore sese ex sua libertate determinabunt» 1
2.
159. Thesis. Efficacia divinae gratiae non provenit ex decreto Dei
condeterminante scotistarum.

Arg. 1) Gratia Dei efficax influit non solum affective sed etiam
effective et physice in voluntatem liberam hominis. Sed in systemate
scotistarum gratia Dei efficax non influit effective sed tantum affective
in voluntatem creatam. Ergo. Decretum concomitans, non efficiens de­
terminationem voluntatis creatae, nequit infallibiliter connecti cum actu
voluntatis. Quo enim fieri potest, ut voluntas infallibiliter id efficiat,
quod decreto Dei constitutum est? Nonne sympathia essentiali huma­
nae voluntatis cum decreto divino? Sed haec sympathia concipi non
potest, tum quia sympathia non est actus liber, tum quia agentia libera
nequeunt essentialiter conjungi cum determinato actu.
2) Gratia Dei efficax- praevenit actus humanos salutares, quia,
ut dicit Concilium Tridentinum, «justificationis exordium in adultis a
Dei per Christum Jesum praeveniente gratia» sumendum est 3. Sed gra­
tia Dei juxta scotistas non praevenit actus humanos salutares, sed cum
voluntate creata condeterminat, quatenus «divina voluntas sese accom­
modat voluntati creatae... ex sua infinitate coincidendo in eumdem pe­
nitus actum, quem faceret creata voluntas, si exsisteret ab aeterno cum
voluntate divina» 4. Ergo. Simplex coincidentia voluntatis divinae et hu­
manae in eumdem actum, quam ponunt scotistae, non sufficit ad consti­
tuendam efficaciam divinae gratiae.
3) Decretum condeterminans scotistarum vel influit in con­
sensum creaturae vel non. Si primum, non est solum condeterminans,
sed vere praedeterminans, quia actio causae primae in causam secun­
dam. quamvis sit simul tempore cum actu creaturae, est natura atque
causalitate prior, et praevenit ac moderatur actionem etiam liberam
causae secundae. Si secundum, nullam confert efficaciam, sed ponit tan­
tummodo parallelismum quemdam inter Deum et creaturam.
1
2
3
4

Mastrius, 1. c., η. T70.
Mastrius, 1. c., n. 174.
Sess. 6, c. 5: Denz-Bannw., 797.
Mastrius, De divino intellectu, disp. 3, q. 3, a. 8, n. 170.

ARTICULUS VI
DE SYSTEMATE THOMISTARUM 1

160. Thomistae sic dicti, quia mentem S. Thomae in materia prae­
cipue de gratia divina sequi gloriantur, suam theoriam de gratia Dei
efficaci exponunt, prout sequitur.
1) Cum Deus sit prima causa et primus motor omnium creatura­
rum, in manu sua habet omnes facultates etiam voluntates liberas crea­
turarum, quibus confert non solum posse agere sed etiam ipsum agere.
Efficacissima sua virtute ita agit in creaturas, ut causas necessarias ne­
cessario, liberas vero libere moveat. Voluntatem humanam ita movet,
mutat ac determinat, ut voluntas hominis actione Dei mota sponte ac
libere id velit, ad quod movetur. Hinc actio Dei. quantumvis efficax ac
praedeterminans, non tollit sed perficit libertatem creatam, quia facit
voluntatem libere se movere ad id, quod Deus velit.
2) Unde gratia Dei dicitur per se ipsam ab intrinseco efficax, et
est motio Dei, quae sua virtute physice movet voluntatem hominis, et
qua causa prima producit infallibiliter consensum voluntatis ad bonum,
dum ipsa voluntas humana ut causa secunda a gratia sic mota libere
consentit.
3) Haec motio Dei non fit morali influxu, alliciendo et suadendo,
1 Miror sane, quod molinistae saepe thomistas vocent banesianos, et con­
tendant Banesium fuisse auctorem hujus systematis. Centies ac millies nostrates
demonstrarunt suas theorias a S Thoma antiquisque theologis ante Banesium tra­
ditas fuisse. Joannes Bachonus (f 1346) solutionem thomisticam clarissime co­
gnoscebat, cum ait: «Alia est opinio in hoc concordans cum ista. Quod causa prae­
destinationis hujus est Dei voluntas sola; causa tamen reprobationis est in illo,
qui est reprobatus. Unde isti ponunt, istum ordinem in praedestinatione et in re­
probatione. Quia in primo instanti naturae offerebantur conspectui divino (se­
cundum modum nostrum intelligendi) Petrus et Judas: in quo omnes aequales:
in secundo instanti praedestinatus est Petrus ad gloriam: in tertio instanti confir­
matus est Petrus in gratia, per quam consequitur beatitudinem: in quarto instanti
ipsum praemiat. Tamen in isto processu exeeutionis secundum modum intelli­
gendi postremum est causa prioris; in omni enim agente ordinate propter finem
finis est causa omnium, quae sunt ad finem. Unde, quia voluit Petro gloriam, ideo
voluit sibi alia, quae ad gloriam ordinantur; nec hujus causa est prior, quare vo­
luit ei gloriam nisi libertas voluntatis suae. Et ideo voluntas Dei est causa totalis
praedestinationis ejus absque alio merito ex parte praedestinati; meritum enim
est effectus praedestinationis. Sed alius processus est in Juda Nam in secundo in­
stanti naturae nec vult Deus ei beatitudinem nec miseriam; in tertio videt eum
male utendum libero arbitrio; in quarto instanti reprobat». In 1 Sent., dist. 41,
a. 2. En systema thomisticum.
De Capreolo (f 1444) ait Dr. J. Ude. «Voluimus autem et sperabamus nos inven­
turos esse in Capreolo nostram sententiam scilicet molinisticam, sed contrarium
accidit, Capreolus eum, qui molinista praeformatus erat, in castra thomistarum
pertraxit... Capreoli doctrina genuina est cum doctrina modernorum thomistarum;
qui igitur injuria contra aperta argumenta historica banesiani nuncupantur, quasi
eorum doctrina a Banesio prima vice ficta et introducta fuisset» Doctrina Ca­
preoli dc influxu Dei in actus voluntatis' humanae (1905), p 29H Desinant ali
quando molinistae thomistas vocare banesianos.

ut aliqui dixerunt1, sed physice virtute propria gratiae, quae in ipsam
voluntatem agens determinat actum salutarem consensu libero volun­
tatis humanae fieri. Uno verbo. Facit, ut voluntas laciat1
2·.
4) Gratia Dei efficax entitative et specifice differt a sufficienti.
Gratia sufficiens elevat atque praeparat voluntatem hominis, eique con­
fert veram, proximam et expeditam facultatem producendi actus salu­
tares, dum gratia efficax voluntatem ita elevatam ac praeparatam e
statu potentialitatis ad opus salutare traducit, ipsumque consensum vo­
luntatis ut causa prima immediate totum producit.
5) Sicut actio Dei ad quodlibet creaturarum opus dicitur praemotio
physica vel etiam praedeterminatio physica, ita motio Dei, qua voluntas
hominis traducitur ad opera salutaria, vocatur gratia efficax. Unde gra­
tia efficax potest vocari quaedam praemotio physica in ordine supernatu­
ral! ad actus salutares, quae ex parte Dei est virtualis contactus volun­
tatem movens et ad actus salutares traducens; et ex parte voluntatis
est participatio divinae virtutis praebens virtutem et ultimum comple­
mentum ad operandum per modum qualitatis fluentis, et applicans ac
reducens potentias ad exercitium per modum motionis. Unde gratia effi­
cax ex parte voluntatis nunc qualitas fluens et imperfecta, nunc motio
pro diverso munere vocari solet 3.
6) Nexus infallibilis gratiae efficacis cum actu salutari petitur a
decreto absoluto Dei omnia futura ab aeterno praedeterminantis et ab
influxu gratiae efficacis nostram voluntatem suaviter quidem sed for­
titer ad actum salutarem in tempore applicantis. Decretum siquidem
Dei et gratia efficax infallibiliter producunt in tempore effectus ab aeter­
no praedeterminatos.
161. Thesis I. Gratia Dei efficax ea dicitur, quae in se ipsa et in
actu primo habet efficaciam a solo Deo, atque sua virtute ita praevie et
physice, non moraliter, movet hominis voluntatem, ut infallibiliter pro­
ducat ejusdem consensum ac effectum salutarem. Est thesis praecipua
thomistarum.
Arg. 1) Ex S. Scriptura, a) Esther ait: Domine, Domine, Fex
omnipotens. In ditione enim tua cuncta sunt posita, et non est, qui possit
1 Cfr. Lemos, Panoplia gratiae, lib. 3, p. 1, tr. 1, c. 28.
2 Non inficiantur thomistae Deum movere voluntatem creatam moraliter,
idque triplici modo: 1) Praeparando objecta externa, quae voluntatem moveant;
2) nullo externo objecto proposito, exhibendo interius objecta: 3) proponendo per
illustrationes et pias affectiones bonitatem objecti. Cfr. Massouliè, Vivus Thomas
sui interpres, diss. 3, q. 2, a. 14. Sed ulterius necesse est, ut ex parte subjecti mo­
veatur voluntas creata per immediatam actionem Dei. Motio moralis in volunta­
tem humanam ex parte objecti est indirecta, et exerceri potest ab angelo sub
triplici ratione qua diximus a Deo fieri; motio physica ex parte subjecti est directa
et a solo Deo exerceri potest. Unde dngelicus ad rem: «Per modum causae effi­
cientis... ex parte voluntatis mutare actum voluntatis non potest nisi quod ope­
ratur intra voluntatem; et hoc est ipsa voluntas et id, quod est causa esse volun­
tatis, quod secundum fidem solus Deus est. Unde solus Deus potest inclinationem
voluntatis, quam ei dedit, transferre de uno in aliud, secundum quod vult». De
veritate, q. 22, a. 9.
3 Cfr Lemos, Panoplia gratiae, lib. 3, p. 1, tr. 1, c. 29,. n. 286. Salmantioonsos,
De gratia, disp. 7, n. 331; et Massouliè, Divus Thomas sui interpres, diss. 3, q. 3, a. 1.

tuae resistere voluntati, si decreveris salvare Israel... nec est, qui resistat
majestati tuae 1. Isaias: Dominus enim exercituum decrevit, et quis poterit
infirmare? 2. Proverbia: Cor regis in manu Domini: quocumque voluerit,
inclinabit illud 8.
Haec et alia exponens ait S. Augustinus: «His et talibus testimoniis
divinorum eloquiorum, quae omnia commemorare nimis longum est,
satis, quantum existimo, manifestatur operari Deum in cordibus homi­
num ad inclinandas eorum voluntates quocumque voluerit, sive ad bona
pro sua misericordia, sive ad mala pro meritis eorum» 4.
b) Christus apud Joannem: Nemo potest venire ad me, nisi Pater,
qui misit me. traxerit eum 5. Apostolus: Deus est enim, qui operatur in
vobis et velle et perficere, pro bona voluntate ®.
S. Augustinus et S. Thomas optime de more interpretantur haec
loca, quorum verba lubet heic proferre.
S. Augustinus: «Nisi donum Dei esset ipsa ad Deum nostra conver­
sio, non ei diceretur: Deus virtutum, converte nos (Ps. 89)... et venire ad
Christum, quid est aliud nisi ad Deum credendo converti? Et tamen ait:
Nemo potest venire ad me, nisi datum fuerit ei a Patre meo... Quis enim
te discernit? Quid autem habes, quod non accepisti? Si autem accepisti,
quid gloriaris quasi non acceperis? Prorsus talia cogitanti verissime dici­
tur: Dona sua coronat Deus, non merita tua; si tibi a te ipso, non ab
illo sunt merita tua. Haec enim, si talia sunt, mala sunt, quae non co­
ronat Deus. Si autem bona sunt, Dei dona sunt» ’. Iterum: «Subventum
est igitur infirmitati voluntatis humanae, ut divina gratia indeclinabiliter et inseparabiliter (alii insuperabiliter) ageretur; et ideo, quamvis
infirma, non tamen deficeret, neque adversitate aliqua vinceretur»8.
Pracmotio -eu praedeterminatio physica nihil aliud est quam motio seu victualis
contactus Dei, qui voluntatem creatam c statu potcntialitatis ad actum applicat et tra­
ducit. Cfr. Van Noort, De gratia Christi, n. 64; et Goudin, De. gratia Dei, q. 5, a. 4,
§ 4. Gratia Dei applicat voluntatem creatam in ipso momento operationis. «Illa
praepositio prae, ait Lemos, nihil aliud denotat aut denotare potest, quam Deum
esse priorem et primam causam, prius natura et causalitate moventem, applican­
tem, inclinantem, et determinantem voluntatem, quam ipsa voluntas se determi­
net; faciens proinde in illo priori rationis, ut voluntas se libere determinet, ita ut
ista causalis sit vera; ideo voluntas se libere determinat in actu secundo, quia prius
natura a Deo determinatur in actu primo». Panoplia gratiae, lib. 3, p. 1, tr. 1.
Haec motio non solum tangit immediate nostram voluntatem sed etiam ipsam
actionem et effectum salutarem voluntatis creatae, quia Deus influxu suo efficaci
omnia intime penetrat ac producit; imo virtus divina immediatius attingit actio­
nem et effectum creaturae quam ipsa virtus causae secundae.
1 Esther, 13, 9-11.
2 Is., 14, 27.
3 Prov., 21, i.
‘‘ De gratia et lib. arb., c. 21, n. 43; ML 44, 909.
6 Joann., 6, 44.
° Philipp., 2, 13.
7 De gratia et lib. arb., cc. 5 et 6; MI. 44, 808, 890.
8 De correpi, et grat., c. 12; ML 44, 940. Ludovious San, De Deo uno, n. 217,
contendit haec S. Augustini verba non referri ad efficaciam gratiae actualis, sed
ad donum perseverantiae, sed, ut puto, minus recte; quia S. Augustinus loquitur
de auxilio, quo voluntas humana infirma sustinetur, ne deficiat vel adversitate ali­
qua vincatur.

5. Thomas: «Est ergo humana facultas deficiens ad veniendum ad
Christum per fidem; et ideo dicit: Nemo potest venire ad me. Secundo:
divinum auxilium est efficax ad subveniendum; unde subdit: Nisi Pa­
ter, qui misit me, traxerit eum. Sed quia non solum revelatio exterior vel
objectum virtutem attrahendi habet (moralis motio), sed etiam interior
instinctus impellens ac movens ad credendum (motio physica), ideo tra­
hit multos Pater ad Filium per instinctum divinae operationis moventis
interius cor hominis ad credendum. Philipp., 2, 13: Deus est, qui operatur
in vobis velle et perlicere...
«Vere nullus venire potest nisi tractus a Patre; nam, sicut grave per
naturam non potest per se sursum ferri, nisi trahatur ab alio, ita cor
humanum ex se ad inferiora tendens, non potest sursum elevari nisi
tractum. Si vero non elevatur, non est defectus ex parte trahentis, qui,
quantum in se est, nulli deficit, sed est propter impedimentum ejus, qui
non trahitur... Deus autem omnibus ad trahendum manum porrigit,
quantum in se est... Ex quo ergo Deus paratus est dare omnibus gra­
tiam et ad se trahere, non imputatur ei, si aliquis non accipiat, sed ei,
qui non accipit.
«Quare autem non omnes averses trahit, sed aliquos, licet sint omnes
aequaliter aversi, ratio quidem in generali potest adsignari, ut scilicet
in illis,- qui non trahuntur, appareat et refulgeat ordo divinae justitiae;
in illis autem, qui trahuntur, immensitas divinae misericordiae. Quare
autem in speciali trahat hunc, et illum non trahat, non est ratio aliqua,
nisi beneplacitum voluntatis divinae x. Unde dicit S. Augustinus: «Quem
trahat et quem non trahat, quare illum trahat, et quare illum non tra­
hat, noli velle judicare, si non vis errare. Sed accipe et intellige: nondum
traheris, ora ut traharis...»
»Sic ergo Deus ad complementum universi quosdam quidem trahit,
ut in eis appareat sua misericordia; quosdam vero non trahit, ut osten­
datur in eis sua justitia. Sed hos trahit, illos non trahit secundum bene­
placitum voluntatis» 1
2.
c) Apostolus: Quis enim te discernit? Quid autem habes, quod non
accepisti? Si autem accepisti, quid gloriaris, quasi non acceperis? 3. Molinistae et congruistae possent respondere Apostolo se non accepisse a
Deo consensum et determinationem propriae voluntatis, quo discreti
sunt ab aliis, et de quo possent licite gloriari.
d) Item Paulus ad athenienses: In ipso enim vivimus, movemur et
sumus 4; id est, sicut vitam, ita et esse, motum atque actionem a Deo
habemus. Rursum: Deus est enim, qui operatur in vobis et velle et perfi­
cere5. Quod his verbis exponit Angelicus: «Quidam vero non intelli­
gentes qualiter motum voluntatis Deus in nobis causare possit absque
praejudicio libertatis voluntatis6, conati sunt has auctoritates male ex1 En gratia efficax a sola voluntate divina.
2 In Joannem, 6, lect. 5.
3 I Cor., 4, 7.
■* Act., 17, 28.
5 Philipp., 2, 13.
° Jam inde a tempore S. Thomae arbitrabantur nonnulli gratiam ab intrin­
seco efficacem tollere libertatem.

ponere, ut scilicet dicerent, quod Deus causât in nobis velle et perficere,
in quantum dat nobis virtutem volendi, non autem sic quod faciat nos
velle hoc vel illud, sicut Origenes exponit (Ilspt Αρχών, lib 3), liberum
arbitrium defendens contra auctoritates praedictas... Quibus quidem
auctoritatibus Sacrae Scripturae resistitur evidenter. Dicitur enim: Om­
nia opera nostra operatus es nobis, Domine·. Is., 26, 12. Unde non solum
virtutem volendi a Deo habemus, sed etiam operationem»1.
162. 2) Ex conciliis, a) Concilium Arausicanum II (a. 529) hoc
declaravit: «Si quis, ut a peccato purgemur, voluntatem nostram
Deum exspectare contendit, non autem ut etiam purgari velimus, per
Spiritus Sancti infusionem et operationem in nos fieri confitetur, resi­
stit ipsi Spiritui Sancto per Salomonem dicenti: Praeparatur voluntas a
Domino (Prov., 8, 35; 70 interpr.), et Apostolo salubriter praedicanti:
Deus est, qui operatur in vobis et velle et perficere pro bona voluntate».
Philipp., 2, 13 1
2.
b) Concilium Tridentinum «declarat praeterea ipsius justificationis
exordium in adultis a Dei per Christum Jesum praeveniente gratia su­
mendum esse, hoc est, ab ejus vocatione, qua nullis eorum exsistentibus
meritis vocantur, ut, qui per peccata a Deo aversi erant, per ejus exci­
tantem atque adjuvantem gratiam ad convertendum se ad suam ipsorum
justificationem, eidem gratiae libere adsentiendo et cooperando, dispo­
nantur» 3*
. Concilium hic gratiae efficacis praevenientis influxum et sub
eo libertatem voluntatis humanae diserte statuit.
163. 3) Ex SS. Patribus. S. Augustinus: «Cui (Deo) volenti
salvum facere nullum hominum resistit arbitrium. Sic enim velle seu
nolle in volentis aut nolentis est potestate, ut divinam voluntatem non
impediat, nec superet potestatem»
Rursum: «Non est itaque dubitandum voluntati Dei, qui in caelo et
in terra omnia quaecumque voluit fecit (Ps. 134, 6), et qui etiam illa,
quae futura sunt, fecit (Is., 45, 11: 70 interpr.), humanas voluntates non
posse resistere, quominus faciat ipse, quod vult; quandoquidem etiam
de ipsis hominum voluntatibus, quod vult, cum vult, facit... Qui tamen
hoc non fecit nisi ipsorum hominum voluntates, sine dubio habens hu­
manorum cordium, quo placeret inclinandorum omnipotentissimam po­
testatem... Intus egit, corde tenuit, corda movit, eosque voluntatibus
eorum, quas ipse'in illis operatus est, traxit... Magis habet in potestate
voluntates hominum, quam ipsi suas» 56
.
S. Gregorius Nazianzenus exponens illud Apostoli: Non volentis,
neque currentis, sed miserentis est Dei (Rom., 9, 16), scribit: «Quoniam
velle quoque ipsum a Deo est, optimo jure totum Deo adsignavit» °.
4) Ex auctoritate et ratione S. Thomae, a) «Omnes motus tam
corporales quam spirituales reducuntur ad primum movens simpliciter,
quod est Deus. Et ideo quantumcumque natura aliqua corporalis vel spiContra Gent., lib. 3, c. 89.
Can. 4; Denz-Bannw., 177.
Sess. 6, c. 5; Denz-Bannw., 797.
De correpi, et gratia, c. 14; ML 44, 942.
s De correpi, et gratia, c. 14; ML 44, 943-944.
6 Orat, yj, n. 13; MG 36, 300.

ritualis ponatur perfecta, non potest in suum actum procedere, nisi mo­
veatur a Deo... Non solum autem a Deo est omnis motio sicut a primo
movente, sed etiam ab ipso est omnis formalis perfectio sicut a primo
actu. Sic igitur actus intellectus et cuj usquam entis creati dependet a
Deo quantum ad duo: uno modo, in quantum ab ipso habet perfectio­
nem sive formam, per quam agit; alio modo, in quantum ab ipso move­
tur ad agendum» ’. En efficacia gratiae per solam virtutem divinam.
b) «Si Deus movet voluntatem ad aliquid, incompossibile est huic
positioni, quod voluntas ad illud non moveatur (en efficacia motionis
Dei et infallibilitas effectus), non tamen est impossibile simpliciter» (en
libertas creaturae) 12.
c) «Deus movet quidem voluntatem immutabiliter propter effica­
ciam virtutis moventis, quae deficere non potest; sed propter naturam
voluntatis motae, quae indifferenter se habet ad diversa, non inducitur
necessitas, sed manet libertas» 3*5. Tota efficacia hic petitur a divina vir­
tute, libertas vero a divina virtute et a conditione humanae voluntatis.
d) Juxta Angelicum Doctorem a causis necessariis a Deo motis
eveniunt effectus necessario, «a causis contingentibus proveniunt effe­
ctus contingenter, in quantum Deus omnia movet proportionabiliter,
unumquodque secundum suum modum» Si causas necessarias movet
Deus physice et necessario, ut necessario producant effectus, causas
liberas movet libere, ut libere operentur.
164. 5) Ex auctoritate veterum theologorum. Magister Senten­
tiarum: «Voluntas ergo, ut ait S. Augustinus, in lib. 3 de Trinitate, prima
et summa causa est omnium specierum atque motionum» s, causa, in­
quam, physica sicut specierum ita et motionum. Iterum: «Voluntas
quippe Dei semper efficax est, ut fiat omne, quod velit, et nihil fiat,
quod nolit: quae de homine semper impletur, quocumque se vertat» 6.
Albertus Magnus: «Voluntas Dei causa est per se iniinediata et pro­
pria ct necessaria omnium eorum, quae fiunt ab efficiente causa, et non
a causa deficiente. In toto enim illo efficientium-causarum ordine vo­
luntas Dei prima est et princeps, omnes alias movens et agens ad cau­
sandum, quae vult, et sicut vult; aliter enim non esset in omnibus agen­
tibus et actis essentialiter, praesentialiter, potentialiter, sicut influens
eis esse, speciem et virtutem ad operandum»7.
Alexander Alensis: «In bonis vero actibus voluntas nostra subjicitur
divinae voluntati ut efficiens sub efficiente, secundum illud (Is., 26, 12):
Omnia opera nostra operatus es nobis, Domine» 8.
Capreolus (7 1444): «Deus est causa non solum creaturae, sed etiam
cujuslibet actionis creaturae, quatuor modis» 9. Hanc thesim demonstrat
1 I-It, q. 109, a. i.
2 T-II, q. 10, a. 4 ad 3.
3 De malo, q. 6, a. un. ad 3.
1 De malo, q. 6, a. un. ad 3.
5 I Seni., dist. 45, n. 5; ML 192, 642.
6 / Seni., dist. 47, n. 1; MI. 192, 648.
’ Summa, p. I, tr. 20, q. 79.
8 Summa theolog., p. I, q. 40, memb. 1.
8 In II Sent., dist. 1, q. 2, conci. 6.

verbis S. Thomae, De potentia, q. 3, a. 7, ubi Angelicus diserte defendit
motionem Dei praeviam in hominem, in quantum Deus movet et appli­
cat ejus virtutem ad agendum, sicut causa principalis movet et applicat
instrumentum ad actionem. Deinde, articulo secundo, § 6, proponit
Aureoli ac Durandi argumenta contra hanc doctrinam, ac tandem art. 3,
§ 6, ea solvit juxta theoriam thomistarum.
Ferrariensis (f 1526): «Duplex vis ad agendum rebus creatis inest,
dum agunt; una est forma habens esse firmum et ratum in natura, per
quam agunt tanquam propria et naturali virtute; alia est vis. quae est
intentio sola virtutis divinae habens esse incompletum per modum, quo
colores sunt in aere, et virtus artis in instrumento, et ista vis non con­
venit rebus, nisi quando actualiter operantur, et agunt tanquam divi­
nae virtutis instrumenta, sicut et virtus artis non remanet in instru­
mento, nisi quando ipso utitur ad operationem artis. Deus ergo dat
rebus naturalibus utramque virtutem, sed secundam tantum illis com­
municat, dum eas ad operationem applicat. Ideo dixit S. Thomas, quod
superius agens dat inferiori agenti virtutem, per quam agit vel conser­
vat eam, quod pertinet ad primam virtutem; vel applicat ad agendum,
quod per secundam virtutem efficitur» 1.
Catechismus S. PU V: «Non solum Deus universa, quae sunt, provi­
dentia sua tuetur, atque administrat, verum etiam, quae moventur et
agunt aliquid, intima virtute ad motum atque actionem ita impellit, ut
quamvis secundarum causarum efficientiam non impediat, praeveniat
tamen, cum ejus occultissima vis ad singula pertineat»12.
165. 6) Ex ratione: a) Voluntas hominis in eliciendis acti­
bus liberis est instrumentum Dei, non quidem proprium, sed , ut ait
S. Thomas, «magis communiter», in quantum est movens a Deo mota,
quia «homo sic movetur a Deo ut instrumentum, quod tamen non ex­
cluditur, quin moveat se ipsum per liberum arbitrium» 3. Actus autem
salutares, quos voluntas humana ut instrumentum Dei elicit, sunt phy­
sici, requirentes influxum physicum causae principalis. Ergo voluntas
humana in operibus salutaribus liberis movetur a Deo physice.
«Liberum arbitrium hominis, ait ad rem Norbertus dei Prado, sic agi­
tur a Deo, ut ipse homo agat; sic movetur, ut ipse homo moveat seipsum;
sic applicatur, ut seipsum applicet; sic determinatur, ut seipsum deter­

1 Contra Gent., lib. 3, c. 70. Conimbricenses expresse fatentur S. Thomam,
Capreolum et Ferrariensem defendere nostram sententiam. «Circa modum, ajunt,
quo Deus cum causis secundis ad earum operationes et effecta concurrit, discu­
tienda se offert celebris opinio S. Thomae, I p., q. 105; et I-II. q. 109, a. 1; et q. 3,
De potentia, a. 7; ejusque sectatorum, Capreoli, In II Sent., dist. I, q. 2: Ferra­
riensis, III Contra Gent., c. 70; et aliorum existimantium omnes causas secundas,
antequam operentur, accipere a Deo influxum quemdam et motum, qui sit quasi
esse intentionale virtutis divinae, quo ad promendas actiones excitantur, eo modo
quo artium instrumenta, ut dolabra et securis praeviam motionem a fabro acci­
piunt, cum ad opus conficiendum applicantur». Physic., lib. 2, c. 7, q. 13. Molina
quoque, Concordia, q. 14, disp. 26, docet praemotionem physicam esse de mente
S. Thomae.
2 Parte I, c. 2, n. 22.
8 I-II, q. 21, a. 4 ad 2.

minet» ita tamen ut homo, qua instrumentum Dei, nihil agat sine
praevia motione et applicatione causae principalis.
b) Causa secunda nihil potest facere nisi in virtute et sub motione
causae primae, quia «virtus... inferioris agentis dependet a virtute supe­
rioris agentis, in quantum superius agens dat virtutem ipsam inferiori
agenti per quam agit, vel conservat eam; aut etiam applicat eam ad
agendum»1
2. Unde Liber de causis hoc habet principium: «Omnis causa
primaria plus est influens super causatum quam causa secunda univer­
salis» 3. Ergo voluntas humana, quae est causa secunda, non potest eli­
cere actus salutares nisi mota et applicata physice a causa prima per
gratiam efficacem. Unde Deus immediate operatur in voluntatem homi­
nis et in actus salutares ejus.
c) Omne ens, quodcumque illud sit, producitur a Deo immediate
per actionem physicam et realem. Sed actus secundus, ipse etiam con­
sensus voluntatis creatae, est quoddam ens distinctum a potentia. Ergo.
Aliqua entia producuntur a solo Deo, ut quae producuntur per creatio­
nem; alia a Deo et creaturis, a Deo quidem ut a causa prima, et a crea­
turis ut a causa secunda a Deo mota. «Nec aliquid agit ad esse, ait A n­
gelicus, nisi per virtutem Dei. Ipsum enim esse est communissimus
effectus, primus et intimior omnibus aliis effectibus. Et ideo soli Deo
competit secundum virtutem propriam talis effectus. Unde etiam, ut
dicitur in Libro de causis (prop. 9), intelligentia non dat esse, nisi prout
est in ea virtus divina. Sic ergo Deus est causa omnis actionis, prout
quodlibet agens est instrumentum divinae virtutis operantis»4.
d) Ratio gratiae efficacis postulat, ut ejus influxus infallibiliter et
necessario necessitate consequentiae connectatur cum effectu, alioquin
non esset efficax. Sed auxilium gratiae sufficientis aut congruae in sensu
molinistarum et congruistarum, id est, gratia per sanctam cogitationem,
illustrationem et suasionem moraliter influens in voluntatem, non connectitur infallibiliter et necessario necessitate consequentiae cum effe­
ctu. Ergo per motionem Dei physicam in voluntatem hominis, et non
aliter, constituitur gratia efficax.
Prob. min. a) Auxilium gratiae sufficientis communis tantum in
sensu molinistarum et gratiae congruae in sensu congruistarum non
connectitur infallibiliter cum effectu. Voluntas siquidem humana cum
auxilio hoc communi non potest determinari ad actum salutarem, et,
non determinata voluntate, auxilium non connectitur infallibiliter cum
effectu.
β) Neque gratia per illustrationem et suasionem moraliter influens
connectitur infallibiliter cum effectu, quia saepenumero voluntas, quam­
vis sanctis cogitationibus et suasionibus excitetur, dissentit.
1 De gratia et lib. arb., p. 2, c. 3, pag. 128.
2 S. Thomas, Contra Gent., lib. 3, c. 70.
3 Liber de causis, n. 1. Vide librum apud Bonilla, Historia de Ia Filosofla
espaüola (desde los tiempos primitivos hasta el siglo xn), p. 459.
* De potentia, q. 3, a. 7.

Objectiones diluuntur.
166. Obj. 1.” Christus Dominus coepit exprobrare civitatibus, in qui­
bus jactae sunt plurimae virtutes ejus, quia non egissent poenitentiam: Vae
tibi, Corozain, vae tibi. Belhsaida: quia, si in Tyro et Sidone jactae essent
virtutes, quae factae sunt in vobis, olim in cilicio et cinere poenitentiam egis­
sent ‘. His verbis Christus innuit gratias, quae civibus Corozain et Betlisaidae fuerunt inefficaces, tyriis et sidoniis fore efficaces. Ergo idem auxilium
gratiae potest esse uni inefficax et alteri efficax.
Resp. explicando textum. Tyrii et sidonii, si vidissent virtutes, quae
factae sunt in Corozain et Bethsaida, olim in cilicio et cinere poenitentiam
egissent, vi gratiae efficacis, sub decreto conditionali de velificandis inter
ipsos praefatis signis, a Deo oblatae, conc.; vi virtutum, quae factae sunt
inter incolas Corozain et Bethsaidae, neg. Hunc locum explicat S. Augu­
stinus dicens: «Nec illis (tyriis et sidoniis) profuit quod poterant credere,
quia praedestinati non erant ab eo, cujus inscrutabilia sunt judicia et in­
vestigabiles viae; nec istis (corozainitis et bethsaiditis) obfuisset, quod non
poterant credere, si ita praedestinati essent, ut eos caecos Deus illuminaret,
et induratis cor lapideum vellet auferre» 1
2. Corozainitis et bethsaiditis non
obfuisset, si praedestinati essent. Ut hoc explicaret, confugit 5. Augustinus,
non ad identitatem gratiae sufficientis et efficacis, sed ad mysterium prae­
destinationis, quo initium et media ad finem praeordinantur.
Obj. 2.
Apostolus: Adjuvantes autem exhortamur, ne in vacuum gra­
tiam Dei recipiatis 34
567. Isaias: Quid est, quod debui ultra jacere vineae meae, et
non feci ei? An quod exspectavi, ut faceret uvas, et fecit labruscas?
Aposto­
lus his verbis docet hominem, posita gratia sufficienti, posse consentire vel
dissentire: et Isaias affirmat hominem, acceptis omnibus auxiliis, quae ex
parte Dei necessaria sunt ad opus salutare, saepe deficere.
Resp. Textus allati probant, ut suo loco diximus, Deum ccinferre ho­
minibus gratias sufficientes, ut huic gratiae Dei coopérantes, salutem con­
sequantur aeternam. Unde Apostolus exhortatur fideles, ne gratiae Dei re­
sistant, et Isaias lamentatur, quod populus, beneficiis Dei rejectis, fructus
peccati protulerit, quod in sententia thomistarum ultra admittimus.
Obj. 3.
Concilium Tridentinum: «Si quis dixerit liberum hominis arbi­
trium a Deo motum et excitatum nihil cooperari adsentiendo Deo excitanti
atque vocanti, quo ad obtinendam justificationis gratiam se disponat ac
praeparet, neque posse dissentire, si velit, sed velut inanime quoddam nihil
omnino agere, mereque passive se habere, a. s.» *. Ergo liberum hominis
arbitrium potest gratiae efficaci dissentire, si velit, et contrarium facere.
Resp. Admisso integro tridentini canone, dist. conseq.: Liberum homi­
nis arbitrium potest gratiae efficaci dissentire, si velit, et contrarium fa­
cere, in sensu diviso, id est, voluntas humana per gratiam efficacem exci­
tata atque mota habet facultatem dissentiendi atque contrarium faciendi,
conc.; in sensu composito, id est, voluntas humana per gratiam efficacem
ad consensum a Deo mota potest cum motione dissensum cunjungere, neg. c.
Cl. Beraza contradicit Banesio dicens: «Decipitur, ni fallor, iste theo­
logus asserens idem esse liberum arbitrium motum posse in sensu composito
dissentire, ac posse conjungere consensum cum dissensu. Nam dissentire
motioni non est conjungere dissensum cum consensu, quantumvis in sensu
composito sumatur. Alias, qui tentationi dissentit, conjungeret dissensum
cum consebsu in tentationem quod est absurdum» ’. Sed omnino tenenda

Matth., n, 20 sq.
De dono perseverantiae, c. 14; MI. 45, 1014.
II Cor., 6, i.
/5., 5, 4.
Sess. 6, can. 4; Denz-Bannw.» 814.
Cfr. Banez, In 1I-II, q. 10, a. 1, docum. 3.
De gratia, n. 543.

est doctrina Banez. Sane motio gratiae efficacis non est consensus, sed con­
fertur voluntati simul cum consensu, et dissentire motioni gratiae efficacis
in sensu composito importat conjungere consensum cum dissensu
Obj. 4.° Ex auctoritate S. Thomae, i) Juxta S. Thomam: «Deus non
determinat voluntatem, sed voluntas se ipsam determinat, quando libe­
re agit».
2) «Voluntas determinatur a Deo, quando fertur in finem ultimum; et
non a Deo sed a se ipsa, quando fertur ad ea, quae ad finem ultimum ordi­
nantur».
3) «Voluntas non esset libera, nisi se ipsam determinaret».
4) «Deus ita movet voluntatem, ut huic motioni voluntas resistere
possit».
5) «Est simpliciter impossibile, ut actiones liberas creaturae cognoscat
Deus in causis, id est, in decretis praedeterminantibus et in ipsa praedeterminatione physica».
6) «Locutiones: Deus praedeterminal voluntatem: Deus praemovet prae­
notione- physica nostram voluntatem: ne semel quidem apud S. Thomam reperiuntur».
Has propositiones collegit atque expendit cl. Beraza, et per eas conten­
dit probare doctrinas thomistarum contradicere in hac materia principiis
S. Thomae.
Respondeo has propositiones non esse fideliter collectas ex 5. Thoma,
nec bene applicatas principiis Angelici Doctoris.
Ad primum: Deus ut prima et principalis causa determinat voluntatem,
et voluntas ut causa secunda ac instrumentalis libera se ipsam determinat,
quando libere agit.
Ad secundum: Voluntas humana juxta thomistas et juxta S. Thomam
movetur ac determinatur ad actum secundum a Deo, tum quando fertur ad
finem ultimum, tum quando fertur ad ea, quae sunt ad finem. Ipsi quoque
liberrimi actus voluntatis, in quibus liberum arbitrium se ipsum movet, pro­
ducuntur et determinantur a Deo, causa prima et principali. Textus autem
Angelici, qui in contrarium adducuntur ex ΖΓ Sent., dist. 49, q. 1, a. 3,
sol. 2, ad 1; et sol. 3; ex I-II, q. 9, a. 3; De malo, q. 6, a. un.; etc., referun­
tur ad determinationem liberam voluntatis, supposita motione Dei. In
omnibus his locis docet S. Thomas voluntatem humanam per impressionem
a Deo acceptam necessario ferri ad beatitudinem bonumque in communi, ad
alia vero objecta creata libere determinari. Sed ex hac libera determina­
tione voluntatis humanae ad ea, quae sunt ad finem, nunquam excludit
motionem atque determinationem Dei.
Ad tertium: Ultro concedimus thomistae voluntatem humanam nun­
quam fore liberam, nisi se ipsam determinaret, sed ulterius defendimus
eam, quando se ipsam determinat, a Deo simul efficaciter moveri.
Ad quartum: Thomistae pariter docent Deum ita movere efficaciter vo­
luntatem hominis, ut voluntas possit huic motioni resistere in sensu diviso,
quamvis nequeat ei resistere in sensu composito, quia non valet consensum
dissensui conjungere.
Ad quintum: Miror vehementer textus S. Thomae ex I Seni., dist. 38,
q. i, a. 5; et De veritate, q. 2, a. 12, contra doctrinam thomisticam adlegari. Angelicus in primo loco agit de cognitione contingentium in suis cau­
sis secundis, quae se habent ad utrumque; et in secundo loco de cognitione
futurorum contingentium, ut sunt futura. Deus non cognoscit futura con­
tingentia, ut sunt futura, bene tamen, ut sunt praesentia in aeternitate per
suum decretum absolutum.
Ad sextum: Locutiones: physica praedeterminatio, physica praemotio, etc.,
non reperiuntur in S. Thoma ad litteram, saepissime tamen quoad sensum.

167. Corollarium. Ex his facile colliges gratiam Dei efficacem
constitui per praemotionem et praedeterminationem physicam, qua Deus
1

Cfr. Lemos, Panoplia gratiae, lib. 4, p. 2, c. 22 sq.

voluntatem humanam efficaciter movet, sine detrimento libertatis crea­
tae, faciens ut voluntas libere faciat, movens scilicet eam libere se mo­
ventem, atque determinans ipsam libere se determinantem.
Triplex est motus voluntatis humanae in aliqua objecta, et juxta
hunc triplicem motum, tripliciter exercet Deus praemotionem physicam
in voluntatem humanam.
Primus motus voluntatis est in bonum commune et in beatitudinem
in genere; et est naturalis ac necessaria inclinatio ante deliberationem
rationis; secundus est motus voluntatis in bonum particulare ordinis na­
turae omnino liber; tertius est motus voluntatis ad aliquod bonum par­
ticulare ordinis gratiae, et, quamvis transcendat vires naturales rationis,
est vel simplex volitio vel actus liber voluntatis, prout motus praecedit
vel non usum liberi arbitrii.
In primo motu voluntas fertur naturali inclinatione, et est mota non
movens; in secundo motu fertur ex deliberatione, et est se movens et a
Deo mota: in tertio motu aliquando praevenitur per gratiam operantem
ante usum liberi arbitrii, et est a Deo mota non movens, aliquando
adjuvatur per gratiam cooperantem post usum liberi arbitrii, et est a
Deo mota se movens 1.
168. Scholion. Quidam theologi thomistae, rejecta molinistarum
et congruistarum theoria, docuerunt efficaciam gratiae repetendam esse,
non a praemotione physica, sed ab influxu morali per modum illustra­
tionis, suasionis, etc., ita ut voluntas per gratiam sufficientem elevatamoveatur infallibiliter a Deo per sanctas cogitationes, bonas affectiones,
exhibitionem boni objecti, etc., ad actum secundum. Ita Joannes Gon­
zalez, O. P., et Francisons Arauxo, Ο. P. 1
2.
Eorum tamen argumentatio non videtur satis solida. Voluntas siqui­
dem. quantumvis bonis cogitationibus, piis affectionibus, atque repetitis
suasionibus ad bonum invitetur, majori tentatione victa, vel instabili
conditione pervoluta, aliisve causis agitata, plerumque deficit ab actu
salutari. Unde inter influxum moralem a Deo voluntati immissum et
actum salutarem non datur infallibilis nexus.

169. Thesis II. Gratia Dei efficax non est formaliter operatio supernaturalis voluntatis, prout dependet a Deo, sed est aliquid reale supernaturale per modum motus et impressionis transeuntis a Deo in potentiis
animae prius natura causatum, quam operatio potentiarum exerceatur.
Est applicatio doctrinae, quam dedimus superius n. 16, dum agere­
mus de natura gratiae actualis.

Pars l.a
luntatis.

Non est formaliter operatio supernaturalis vo­

Arg. 1) Omnia documenta ecclesiastica, quae exstant circa neces­
sitatem gratiae, crebro nos docent auxilium efficax gratiae esse nobis
1 Cfr. S. Thomas, I-JI, q. 9, a. 6 ad 3; et l-II, q. 3, a. 2; Lemos, Panoplia
gratiae, lib. 4, p. 2, n. 536 sqq.; ct N. dei Prado, De gratia et lib. arb., p. 2, c. 7,
§ 3, conci. 1.
2 Gonzalez, hi I p., q. 19, a. 8, disp. 58, sect. 2; Arauxo, In I-II, q. 3, a. 5,

necessarium ad opera salutaria. Si autem gratia efficax esset formaliter
ipsa voluntatis operatio, haec adsertio esset inutilis, quia ridiculum esset
adserere operationem voluntatis esse necessariam ad operationem
ejusdem.
2) S. Thomas: «In operatione, qua Deus operatur, movendo natu­
ram, non operatur natura, sed ipsa naturae operatio est etiam operatio
virtutis divinae, sicut operatio instrumenti est per virtutem agentis
principalis» *i. Rursum: «Motio autem moventis praecedit motum mo­
bilis ratione et causa» 2.
3) Supernaturalis operatio voluntatis humanae procedit a gratia
sicut effectus a causa. Causa autem realiter distinguitur ab effectu, ut
ostendunt philosophi 3. Ergo gratia efficax non est formalitcr ipsa ope­
ratio voluntatis.
Dices. Huic doctrinae Angelicus contradicere videtur dicens: «In eo,
qui dicitur gratiam Dei habere, significatur esse quidam effectus gratuitae
Dei voluntatis. Dictum est autem supra, q. rog, a. i, quod dupliciter ex
gratuita Dei voluntate homo adjuvatur: uno modo, in quantum anima ho­
minis movetur a Deo ad aliquid cognoscendum vel volendum, vel agendum;
et hoc modo ipse gratuitus effectus in homine non est qualitas, sed motus
quidam animae; actus enim moventis in moto est motus, ut dicitur in 3 Phy­
sic., text. 18» 4. Motus autem animae est operatio. Ergo gratia efficax, qua
«anima hominis movetur a Deo ad aliquid... agendum» est formaliter ope­
ratio voluntatis.
Resp. 1) Angelicus in hoc textu dividit gratiam in actualem et ha­
bitualem, et diserte docet gratiam habitualem esse qualitatem in anima
receptam, et gratiam actualem esse motum animae. Ex hoc tamen non licet
inferre omnem gratiam actualem esse formaliter operationem, ut patet ex
gratia sufficienti, quae, quamvis sit actualis, non potest vocari operatio.
2) Neg. min. Motus animae, id est, motus, qui egreditur ab agente
et recipitur in anima, non est operatio elicita ab anima, sed aliquid viale et
fluens receptum in anima et ipsam movens ad operandum. Unde S. Tho­
mas non dixit motum ab anima elicitum, sed motum animae, «in quantum
anima hominis movetur... ad aliquid cognoscendum, vel volendum, vel agen­
dum», et nullatenus significavit gratiam actualem esse operationem super­
naturalem animae, sed motum animae, id est, motum animae impressum,
quia motus est actus moventis in moto. De hoc statim uberius.

Pars 2.a Gratia Dei efficax est aliquid reale supernaturale per modum motus et impressionis transeuntis a Deo
in potentiis animae prius natura causatum quam operatio
potentiarum exerceatur.
Arg. 1) S. Thomas: «Omnis motus est aliquid secundum rem, non
autem omnis relatio».
2) Quod praemotio physica facit in actibus naturalibus, facit gratia
dub. 6, n. 41. Alius etiam Ordinis Praedicatorum theologus nomine Josephus Vita
in opere De proprio et per se principio dicitur praemotionem physicam simul et
scientiam mediam impugnasse. Cfr. Hurter, Nomenclator lit., vol. 4, p. 24 sqq.
1 De potentia, q. 3, a. 7 ad 3.
3 Contra Gent., lib. 3, c. 149.
3 Cfr. Complutenses, Physic., disp. 8, q. I.
4 1-JI, q. no, a. 2.

s

efficax in actibus salutaribus. Praemotio autem ad actus naturales re­
quisita est aliquid reale per modum motus transeuntis a Deo in poten­
tiis hominis causatum. Ergo. Ad rem S. Thomas: «Virtus naturalis, quae
est in rebus naturalibus in sua institutione collata, inest eis ut quaedam
forma habens esse ratum et firmum in natura. Sed id, quod a Deo fit
in re naturali, quo actualiter agat (praemotio), est ut intentio sola ha­
bens esse quoddam incompletum, per modum quo colores sunt in aere
et virtus in instrumento artificis... Unde, sicut patet, quod instrumento
artificis conferri non potuit, quod operaretur absque motu artis, ita rei
naturali conferri non potuit, quod operaretur absque operatione di­
vina» x.
Id ipsum radicitus explicat S. Thomas dicens: «In quolibet enim
agente est duo considerare, sc dicet, rem ipsam quae agit, et virtutem
qua agit; sicut ignis calefacit per calorem. Virtus autem inferioris agen­
tis dependet a virtute superioris agentis, in quantum superius agens dat
virtutem ipsam inferiori agenti, per quam agit, vel conservat eam, aut
etiam applicat eam ad agendum; sicut artifex applicat instrumentum
ad proprium effectum, cui tamen interdum formam non dat, per quam
agit instrumentum, nec conservat, sed dat ei solum motum. Oportet
igitur, quod actio inferioris agentis non solum sit ab eo per virtutem
propriam, sed per virtutem omnium superiorum agentium; agit enim in
virtute omnium: et sicut agens infimum invenitur immediatum activum,
ita virtus primi agentis invenitur immediata ad producendum effectum.
Nam virtus infimi agentis non habet, quod producat hunc effectum ex
se, sed ex virtute superioris proximi, et virtus illius ex virtute superio­
ris, et sic virtus supremi agentis invenitur ex se productiva effectus,
quasi causa immediata; sicut patet in principiis demonstrationum, quo­
rum primum est immediatum. Sicut igitur non est inconveniens, qiiod
una actio producatur ex aliquo agente et ejus virtute, ita non est incon­
veniens, quod producatur idem effectus ab inferiori agente et a Deo,
ab utroque immediate, licet alio et alio modo... Patet autem quod non
sic idem effectus causae naturali et divinae virtuti attribuitur quasi
partim a Deo et partim a naturali agente fiat, sed totus ab utroque se­
cundum alium modum; sicut idem effectus totus attribuitur instrumen­
to, et principali agenti totus»12.
Ex his facile deducitur gratiam efficacem dari a Deo hominibus per
modum motus et impressionis transeuntis.
170. Amplior explicatio.
I. Natura motus. Ad hoc rite intelligendum non parum juverit expli­
care naturam motus, et rationem, qua dicitur gratiam efficacem dari a Deo
per modum motus.
i) Naturam motus definiens ait Philosophus: «Actus ejus, quod est po­
testate qua talis, motus est» 34
, vel, vertit Angelicus: «Motus est actus exsi­
stentis in potentia, secundum quod hujusmodi» ♦. «Est, inquit iterum, actus

1 De potentia, q. 3, a. 7 ad 7.
2 Contra Gentiles, lib. 3, c. 70.
3 Nat. auscult., lib. 3, c. 1; Didot, Aristotelis opera, vol. 2, p. 273. Nihil hoc
obscurius dici potuisse adserit Gassendus, Physica, sect. 1, lib. 5, c. 1
4 Physic., 3, lect. 2.

imperfectus, medius inter potentiam et actum» l. Et alibi: «Considerandum
est igitur, quod aliquid est in actu tantum, aliquid vero in potentia tantum,
aliquid vero medio modo se habens inter potentiam puram et actum per­
fectum. Quod igitur est in potentia tantum, nondum movetur; quod autem
jam est in actu perfecto, non movetur, sed jam motum est. Illud igitur mo­
vetur, quod medio modo se habet inter puram potentiam et actum, quod
quidem partim est in potentia, et partim in actu, ut patet in alteratione.
Cum enim aqua est solum in potentia calida, nondum movetur; cum vero
est jam calefacta, terminatus est motus calefactionis; cum vero jam parti­
cipat aliquid de calore sed imperfecte, tunc movetur ad calorem... Ipse igi­
tur actus imperfectus caloris in calefactibili exsistens, est motus; non qui­
dem secundum id, quod actu tantum est, sed secundum quod jam in actu
exsistens, habet ordinem ad ulteriorem actum... Sic igitur actus imperfectus
habet rationem motus, et secundum quod comparatur ad ulteriorem actum
ut potentia, et secundum quod comparatur ad aliquid imperfectius ut actus.
Unde neque est potentia exsistentis in potentia, neque est actus exsistentis
in actu, sed est actus exsistentis in potentia; ut per id, quod dicitur actus,
designetur ordo ejus ad anteriorem potentiam; et per id, quod dicitur in po­
tentia exsistentis, designetur ordo ejus ad ulteriorem actum» 1
2.
2) Motus recipitur in mobili, quia, ut iterum dicit S. Doctor, «motus
est in mobili, cum sit actus mobilis, causatus tamen in eo a movente» 3
3) Motus distinguitur quidem realiter, distinctione reali inodali, a ter­
mino ad quem, ut communius tradunt doctores contra paucos 4, sed «quan­
tum ad suam substantiam reducitur ad illud genus, in quo sunt termini
motus, sicut imperfectum ad perfectum, quamvis ponatur in praedicamen­
to passionis, secundum quod importat ordinationem moventis ad motum» 5*.
II. Gratia Dei efficax confertur homini per modum motus. Angelicus
Doctor expresse docet hominem per gratiam Dei adjuvari, «in quantum ani­
ma hominis movetur a Deo ad aliquid cognoscendum, vel volendum, vel
agendum. Et hoc modo ipse gratuitus effectus in homine non est qualitas,
sed motus quidam animae: actus enim moventis in moto est motus» ’; motus
inquam animae, non ab anima elicitus, ut minus recte quidam dixerunt, sed
motus a Deo impressus in anima 7.
Gratia efficax non bene dicitur id, quod movet atque praedeterminat
potentias hominis ad operandum, quasi esset agens quoddam, sed melius
dicitur id, quo Deus tanquam instrumento intellectum voluntatemque ho­
minis movet et applicat ad operationem.
Haec gratia efficax producitur immediate a potentia divina, sed tamen
non est ipsa Dei actio, quia est aliquid ad extra egrediens, nec est forma
vel qualitas potentiis animae inhaerens, sed est actualis ac intentionalis vir­
tus Dei potentias animae immediate ac transeunter movens atque in actio­
nem et effectum voluntatis operans eo fere modo, quo virtus causae prin­
cipalis movet instrumentum et producit ejus actionem atque effectum.
Egreditur a Deo agente et recipitur transeunter in potentiis animae, et
una cum ipsis operantibus agit in actionem ac effectum, tangens immediate
potentias animae earumque actiones et effectus.
Non est potentia operati va, neque operatio, sed virtus media, quae fa­
cultates operativas animae reducit in actum, quin tamen proprie inhaereat
potentiis animae per modum formae, sed prout transeunter recipitur in
ipsis 8.

1
2
<1- i,
3
4
6
°
7
8

Physic., lib. 3, lect. 3.
Physic., lib. 3, lect. 2. Cfr. Complutenses abbreviat». Physic., lib. 3, disp. 16,
§ iPhysic., lib. 3, lect. 4.
Cfr. Complutenses abbreviati, Physic., lib. 3, disp. 16, q. 3.
S. Thomas, hi IV Sent., dist. 1, q. i, a. 4, sol. 2 ad 1.
I-II, q. no, a. 2.
Cfr Salmanticenses, De gratia, disp. 7, n. 297.
Cfr Lemos, Panoplia gratiae, lib. 3, p. I, tr. 1, n. 306; et N. dei Prado, De

Prius saltern natura recipitur gratia sufficiens in voluntate, qua homo
fit potens operari actus salutares, et gratia efficax superveniens distinguitur
realiter ab ea.
Posset in dubium verti, an gratia efficax praevia, quae voluntatem mo­
vet et applicat ad agendum, distinguatur realiter a gratia efficaci simultanea, quae voluntatem motam concomitatur, atque cum ea actionem effe­
ctumque producit.
Plures affirmant, et habent fundamentum in S. Thoma, qui ait: «Ante­
quam aliquid moveatur, est in potentia ad duos actus, scilicet, ad actum
perfectum, qui est terminus motus, et ad actum imperfectum, qui est mo­
tus. Sicut aqua, antequam incipiat calefieri, est in potentia ad calorem et
ad calidam esse; cum autem calefit, reducitur in actum imperfectum, qui
est motus, nondum in actum perfectum, qui est terminus motus, sed adhuc
respectu ipsius remanet in potentia» ’. Volunt igitur plures potentiam ad
actum imperfectum actuari per gratiam efficacem praeviam, potentiam vero
ad actum perfectum per gratiam efficacem simultaneam *1234.
.Ilii vero existimant concursum simultaneum esse continuationem con­
cursus praevii, et gratiam efficacem, quae movet liberum arbitrium ad ope­
randum, simul cum eo concurrere ad producendam actionem et effectum s.
Nolunt enim concedere gratiam efficacem Dei habere duplicem terminum,
unum movere et applicare voluntatem ad agendum, alterum simul cum
causa secunda agere et producere effectum.'

171. Thesis 111. Gratia Dei efficax praevia, infallibiliter movens
voluntatem humanam, non tollit nec minuit sed perficit ejus libertatem.

Arg. Fundamentum scientificum hujus theseos in hoc consistit,
quod Deus, movens voluntatem hominis, facit, ut libere ipsa se moveat
atque velit effectum, adeo ut eadem actio idemque effectus libere
omnino producantur a Deo causa prima et principali, atque a voluntate
causa secunda et instrumentait. Voluntas hominis a Deo efficaciter
mota, applicata, et aliquando mutata, libere se movet, applicat et mu­
tatur, imo libere vult id, ad quod a Deo efficaciter movetur et appli­
catur.
Hanc doctrinam fundamentalem diserte tradunt S. Augustinus et
Angelicus sequentibus praecipue verbis:
S. Augustinus: «Non enim quia dixit: Deus est enim, qui operatur in
vobis et velle et perficere pro bona voluntate, ideo liberum arbitrium abstu­
lisse putandus est»
«Agit enim omnipotens in cordibus hominum etiam motum volun­
tatis eorum, ut per eos agat, quod per eos agere ipse voluerit, qui
omnino injuste aliquid velle non novit» 5.
S. Thomas: «Cum igitur voluntas divina sit efficacissima, non solum
sequitur, quod fiant ea, quae Deus vult fieri, sed et quod eo modo fiant,
quo Deus ea fieri vult; vult autem quaedam Deus fieri necessario, quae­
dam contingenter» ®.
gratia
quem
1
2
3
4
s
°

el lib. arb., p. I, c. 5. Quoad substantiam reducitur ad speciem termini, ad
ordinatur motio, sicut imperfectum ad perfectum.
Physic., lib. 3, Icct. 2.
Cfr. Salinanticenses, De gratia, disp. 7, n. 330.
Ita Lemos, Panoplia gratiae, lib. 3. p. 1, tr. 1, n. 291 sqq,
De gratia et lib. arb., c. 9; ML 44, 894.
De gratia et lib. arb., c. 21; ML 44, 908.
1 p., q. 19, a. 8.

«Ex hoc ipso, quod nihil voluntati divinae resistit, sequitur, quod
non solum fiant ea, quae Deus vult fieri, sed quod fiant contingenter vel
necessario, quae sic fieri vult» 1.
«Tractus ille non importat violentiam, sed operationem divinam, qua
operatur in liberum arbitrium, vertendo id quocumque voluerit; et sic
illud, ad quod homo trahitur, aliquo modo ad liberum arbitrium per­
tinet» 123.
«Omnia movet (Deus) secundum eorum conditionem, ita quod ex
causis necessariis per motionem divinam sequuntur effectus ex neces­
sitate, ex causis autem contingentibus sequuntur effectus contingentes.
Quia igitur voluntas est activum principium non determinatum ad unum,
sed indifferenter se habens ad multa, sic Deus ipsam movet, quod non
ex necessitate ad unum determinat, sed remanet motus ejus contingens
et non necessarius nisi in his, ad quae naturaliter movetur» s.
Objectio difficilis.

172. Obj. De ratione libertatis humanae est indifferentia ad utram­
que contradictionis partem, adeo ut voluntas, quae dicitur libera, possit
agere vel non agere, consentire vel non consentire. Atqui voluntas humana
a Deo per gratiam efficacem ad agendum vel consentiendum mota ac de­
terminata non potest non agere vel non consentire, quia impossibile est,
quod non agat vel non consentiat. Ergo.
Resp. Dist. min. Voluntas humana... non potest non agere vel non
consentire, in sensu composito, conc.; in sensu diviso, neg. id est, volun­
tas humana in hoc casu conservat ac retinet, etiam sub influxu Dei efficaci,
potentiam expeditam ad non agendum et ad non consentiendum; et ita di­
citur voluntatem humanam a Deo efficaciter motam in sensu diviso posse
non agere vel non consentire. Sed, quia. Deus per gratiam efficacem applicat
voluntatem humanam ad actum vel consensum, et metaphysice impossibile
est actum cum non actu vel consensum cum dissensu conjungere, ideo di­
citur voluntatem sic motam et applicatam non posse in sensu composito non
agere vel non consentire.
Optime ad rem ait Angelicus: «Impossibile est haec duo simul esse vera,
quod Spiritus Sanctus velit aliquem movere ad actum caritatis, et quod
ipse caritatem amittat peccando» 4. Nonne hic homo per Spiritum Sanctum
ad caritatem motus, caret potentia ad peccandum? Non. Et hac de causa
non dixit Angelicus hujusmodi hominem non posse peccare, sed motionem
Spiritus Sancti ad caritatem et peccatum in uno homine conjungi non pos­
se. Unde iterum S. Thomas: «Si Deus movet voluntatem ad aliquid, incompossibile est huic positioni, quod voluntas ad illud non moveatur; non
tamen est impossibile simpliciter. Unde non sequitur, quod voluntas a Deo
ex necessitate moveatur» 5.
In ipso etiam momento, in quo homo praemotionem seu gratiam efficacem
recipit, et in ipso momento, in quo agit, potest non agere, quia libere agit; sed,
quia praemotio seu gratia efficax dat ipsum agere, et agere cum non agere
conjungi non potest, ideo impossibile est hominem ad agendum vel consen­
tiendum praemotum in sensu composito non agere vel dissentire.

1 l p., q. 19, a. 8 ad 2.
2 De veritate, q. 28, a. 4 ad 2.
3 I-II, q. 10, a. 4. Cfr. Quodlib. 1, a. 7 ad 2.
4 II-II, q. 24, a. 11.
6 I-II, q. :o, a. 4 ad 3.

Il8

DE GRATIA DEI. β. IX. SYST. CATHOL. CIRCA GRAT. EFF1C. ET LIBERT.

173. Scholion. Ex theoriis hactenus expositis potest unusquisque
quam maluerit sententiam libere sequi, dummodo caveat aliter sen­
tientes censura inurere vel epithetis parum correctis abjicere. Quan­
tum ad nos attinet, systema thomisticum ideo defendimus, quia menti
S. Thomae conformius et libertati humanae cum gratia efficaci conci­
liandae aptius esse censuimus.

SECTIO III

DE GRATIA HABITUALI
QUAESTIO X
DE NATURA GRATIAE HABITUALIS

174. 1) Gratias actuales homo recipit, ut gratiam habitualem adi­
piscatur. Hinc, postquam egimus de quaestionibus ad gratias actuales
pertinentibus, ordo rerum postulat, ut de gratia habituali disseramus.
2) Gratia habitualis dicitur etiam communiter gratia sanctificans et
gratia gratum jaciens, quia permanenter in anima exsistens eam sancti­
ficat et gratam seu amicam Deo reddit, ut inferius dicemus. Unde defi­
niri potest: Donum supernatural# creaturae rationali a Deo concessum et
per modum qualitatis permanentis animae inhaerens, eamque jaciens Deo
gratam et haeredem regni caelorum.
3) Justificatio impii computanda est inter effectus gratiae habi­
tualis, et ideo consulto loquimur primo de natura et conditionibus gra­
tiae habitualis, deinde acturi de justificatione impii.

ARTICULUS I
UTRUM GRATIA HABITUALIS SIT ALIQUID REALE, CREATUM,
INTRINSECE RECEPTUM IN ANIMA

175. Status quaestionis. 1) Ex sacra Scriptura et documentis
ecclesiasticis constat homines vere et realiter fieri Deo gratos, quia,
cum inimici essemus, reconciliati sumus Deo x.
2) Nolumus hic decidere, an gratia habitualis sit ens per creatio­
nem vel aliter productum, quod inferius data opera declarabimus, sed
solum scire volumus, an gratia sanctificans sit ens a Deo quomodolibet
productum; id est, quaerimus, an id, quo reddimur amici Dei, sit ali­
quid reale, a Deo productum, et intrinsece receptum in anima.
176. Errores, x) Priscillianistae contendebant animam humanam per
se ipsam esse gratiam, quia «animam hominis divinae adserebant esse sub­
stantiae» 12. Damnati sunt in Concilio Toletano I vel ab auctore Formulae:
1
2

Rom., 5, io.
S. Loo, ep. 15, c. 5; ML 54, 682.

120

DE GRATIA DEI. Q. X. DE NATURA GRATIAE HABITUALIS

Libellus in modum symboli, his verbis: «Si quis dixerit vel crediderit animam
humanam Dei portionem vel Dei esse substantiam, a. s.» l.
2) Lutherani et calvinistae, qui, ut videbimus inferius, docent remis­
sionem peccatorum et justificationem hominis fieri per imputationem extrinsecam justitiae Christi, non videntur admittere gratiam, entitatem crea­
tam intrinsece receptam in anima, qua reddamur Deo grati.

177. Thesis. Gratia habitualis seu sanctificans, qua homo effici­
tur Deo gratus, est aliquid reale, creatum, et intrinsece receptum in
anima.
Arg. 1) Ex S. Scriptura. S. Joannes: De plenitudine ejus nos om­
nes accepimus, et gratiam pro gratia... Gratia et veritas per Jesum Christum
jacta est1
2. Iterum: Qui natus est ex Deo, peccatum non facit: quoniam
semen ipsius in eo manet 34. Apostolus: Qui unxit nos Deus; qui et signa­
vit nos et dedit pignus Spiritus in cordibus nostris1. In his locis gratia
dicitur per Jesum Christum facta, a nobis accepta, imo et pignus Spiritus
ac semen Dei in cordibus nostris manens. Haec autem omnia significant
gratiam sanctificantem esse aliquid creatum intrinsece receptum in anima.
2) Ex Concilio Tridentino. Concilium expresse docet homines
justificari «gratia et caritate, quae in cordibus eorum per Spiritum San­
ctum diffundatur, atque illis inhaereat» 5.
3) Ex SS. Patribus. S. Cyrillus alexandrinus: «Formatur autem
in nobis Christus, Sancto Spiritu nobis divinam quamdam formam
per sanctificationem et justitiam induente»6. S. Augustinus: «Ille, in
quo omnes vivificantur, praeter quod se ad justitiam exemplum imi­
tantibus praebuit, dat etiam sui spiritus occultissimam fidelibus gratiam,
quam latenter infundit et parvulis» 7.
4) Ex ratione. Ea est inter voluntatem nostram et divinam
differentia, quod voluntas nostra supponit bonum, quod amat, et vo­
luntas divina, cum amat absolute et simpliciter, efficit bonum, objectum
sui amoris. Sed voluntas divina amat amore supernatural! absolute et
simpliciter hominem sibi gratum et carum. Ergo efficit in eo rationem
bonitatis supernaturalis, quae est per gratiam. Profundissime hoc ex­
plicat S. Thomas dicens: «Quamlibet Dei dilectionem sequitur aliquod
bonum in creatura causatum quandoque, non tamen dilectioni aeternae
coaeternum. Et secundum hujusmodi boni differentiam differens consi­
deratur dilectio Dei ad creaturam; una quidem communis, secundum
quam diligit omnia, quae sunt, ut dicitur Sap. 11, secundum quam esse
naturale rebus creatis largitur; alia autem dilectio est specialis, secundum
quam trahit creaturam rationalem supra conditionem naturae ad par­
ticipationem divini boni, et secundum hanc dilectionem dicitur aliquem
diligere simpliciter, quia secundum hanc dilectionem vult Deus simpli1
2
3
4
5
11
7

Mansi, 3, 1004; Denz-Bannw., 31; vid. ibid, nota ad n. 19.
Joan., i, 16-17.
I Joan., 3, 9.
II Cor., i, 21-22.
Sess. 6, can. 11; Denz-Bannw., 821.
In Is., lib. 4, or. 2; MG 70, 936.
De peccat, merit, et remiss., lib. 1, c. 9; ML 44, 114.

ART. II. AN GRATIA SANCTIF. SIT QUAL. PERMANENS

121

citer creaturae bonum aeternum, quod est ipse. Sic igitur, per hoc, quod
dicitur homo gratiam Dei habere, significatur quiddam supernaturale' in
homine a Deo proveniens» x.
Dices. Potest Deus amare hominem, quin producat in eo gratiam san­
ctificantem, ut patet ex amore super-naturali, quo vult omnes homines sal­
vos fieri et ad agnitionem veritatis venire, quin gratiam sanctificantem in
omnibus producat. Ergo ratio praecedens non probat. Ita Ockamus 1
2.
Respondeo. Rationem S. Thomae intelligendam esse de amore Dei abso­
luto et simpliciter tali, non de amore imperfecto et secundum quid. Homi­
nes autem, quos vult voluntate antecedente salvos fieri, non diligit amore
absoluto et simpliciter tali, sed amore imperfecto et secundum quid..

ARTICULUS II
UTRUM GRATIA SANCTIFICANS SIT QUALITAS PERMANENS IN ANIMA

178. Status quaestionis. 1) Qualitas recte definitur: Accidens dispositivum substantiae. Porro qualitas, ut docemur in philosophia, com­
plectitur quatuor species geminas. Si disponat substantiam bene vel
male in se ipsa, dicitur habitus et dispositio; si in ordine ad actionem,
potentia et impotentia; si in ordine ad motum, passio et passibilis qua­
litas; si in ordine ad quantitatem, forma et figura.
2) Compertum est gratiam sanctificantem non pertinere ad secun­
dam, tertiam et quartam speciem qualitatis, quia directe non ordinatur
ad operationem, ut potentia et impotentia; nec est accidens corporeum,
ut passio et passibilis qualitas, forma et figura.
3) ' Gratia sanctificans, utpote spiritualis, facilius posset pertinere
ad primam speciem qualitatis, quae dispescitur in habitum et disposi­
tionem. ita ut accidens disponens substantiam bene vel male in se ipsa,
si sit difficile mobile, dicatur habitus, sin. autem dispositio. Porro non
potest esse dispositio, quia ex se est permanens et difficile mobilis.
4) Unde quaeritur, an gratia sanctificans sit a) accidens; b) quali­
tas permanens; c) prima species qualitatis, quae dicitur habitus.

179. Thesis I.
accidentalis.

Gratia sanctificans non est substantia sed forma

Arg. 1) Gratia sanctificans, ut videbimus infra, est donum Dei su­
pernaturale creatum,, quo reddimur Deo accepti ac grati. Sed nulla res
supernaturalis creata potest esse substantia. Ergo gratia sanctificans
non est substantia sed accidens. Prob. min. Supernaturalitas, ut bene
docet Vazquez, non est nisi forma, quae perficit naturam «supra id,
quod ipsa vel alia creata substantia ex suis principiis et constitutione
naturali postulat» 3. Forma autem, quae ita rem perficit, est accidentalis
et non substantia. S. Thomas ad rem: «Omnis substantia vel est ipsa
natura rei cujus est substantia, vel est pars naturae; secundum quem
modum materia vel forma substantia dicitur. Et quia gratia est supra
1 I-II, q. lio, a. t. Cfr. De veritate, q. 27. a. 1.
2 In / Seni , dist. 27, q. 1.
3 In 1 p., disp. 44, nn. 3 et 4.

naturam humanam, non potest esse, quod sit substantia aut forma sub­
stantialis, sed est forma accidentalis ipsius animae. Id enim, quod
substantialiter est in Deo, accidentaliter fit in anima participante divi­
nam bonitatem, ut de scientia patet» x.
2) Concilium Tridentinum expresse docet gratiam habitualem
inhaerere cordibus hominum 1
2. Inhaerere autem alteri non est sub­
stantiae sed accidentis.

180.

Thesis II.

Gratia habitualis est qualitas physica permanens.

Arg. 1) Sacra Scriptura, ut jam superius diximus, gratiam habi­
tualem appellat semen, pignus et sigillum. Haec autem nomina satis
innuunt gratiam sanctificantem esse accidens supernaturale disponens
animam, quae non potest esse nisi qualitas permanens.
2) Concilium Viennense admisit tanquam probabiliorem et San­
ctorum ac Doctorum modernorum dictis magis consonam opinio­
nem, quae dicebat in baptismo tam parvulis quam adultis infundi in­
formantem gratiam et virtutes 3. Et deinde Concilium Tridentinum di­
serte adseruit in justificatione hominum gratiam et caritatem in cordibus
eorum per Spiritum Sanctum diffundi atque illis inhaerere 45
. Nihil autem
diffunditur nec inhaeret cordibus hominum nisi qualitas permanens. Ergo.
3) Catechismus romanus S. Pii V ait: «Est autem gratia,
quemadmodum tridentina synodus ab omnibus credendum, poena ana­
thematis proposita, decrevit, non solum per quam peccatorum fit re­
missio, sed divina qualitas in anima inhaerens» “.
4) Mirifice hoc illustrat Angelicus dicens: «Alio modo adju­
vatur homo ex gratuita Dei voluntate, secundum quod aliquod habi­
tuale donum a Deo animae infunditur. Et hoc ideo, quia non est con­
veniens, quod Deus minus provideat his, quos diligit ad supernaturale
bonum habendum, quam creaturis, quas diligit ad bonum naturale ha­
bendum. Creaturis autem naturalibus sic providet, ut non solum mo­
veat eas ad actus naturales, sed etiam largiatur eis formas et virtutes
quasdam, quae sunt principia actuum, ut secundum se ipsas inclinen­
tur ad hujusmodi motus, et sic motus, quibus a Deo moventur, fiunt
creaturis connaturales et faciles, secundum illud Sapientiae, 8, 1: Et
disponit omnia suaviter. Multo igitur magis illis, quos movet ad conse­
quendum bonum supernaturale aeternum infundit aliquas formas seu
qualitates supernaturales, secundum quas suaviter et prompte ab ipso
moveantur ad bonum aeternum consequendum; et sic donum gratiae
qualitas quaedam est» 6.
Disputant theologi, an haec doctrina sit de fide.
Affirmant S. Bellarminus, Valentia et Suarez7.

q. 3,

I-II, q. no, a. 2 ad 2.
Sess. 6, can. n; Denz-Bannw., 821.
Denz-Bannw., 483.
Sess. 6, can. 11; Denz-Bannw., 821.
Pari. 2, c. 2, n. 50.
I-II, q. no, a. 2.
S. Bellarminus, De gratia et lib. arb., lib I, c. 3; Valentia, In I-II, disp. 4,
p. 4; Suarez, De gratia, lib. 6, c. 3, n. 6.

Negant Cano, Medina, Salmanticenses, Prado et alii \ quia Concilium
Tridentinum incidentaliter tantum dixit gratiam habitualem in cordibus re­
natorum diffundi.

181. Thesis III. Gratia sanctificans pertinst ad primam speciem
qualitatis, quae est habitus.

Arg. Gratia sanctificans est qualitas permanens animae rationali
impressa. Sed haec qualitas permanens nequit esse nisi habitus, ut alias
species qualitatis consideranti patet. Ergo.
182. Corollarium I. Ex dictis in hoc articulo facile deduces gra­
tiam sanctificantem, utpote principium amoris supernaturalis et visio­
nis beatificae, esse formam supernaturalem.
183. Coroll. II. Compertum est pariter gratiam sanctificantem
esse entitatem ab anima rationali ejusque potentiis realiter distinctam.
Est siquidem accidens quoddam supernaturale, animae cum suis poten­
tiis jam constitutae modo supernatural! adveniens.
184. Coroll. III. Gratia sanctificans, quae, sicut diximus superius,
inhaeret permanentor animo, distinguitur realiter a gratia actuali, quae
solum transeunter recipitur in anima. Item, distinguitur re ab actibus
virtutum, sicut omnis habitus distinguitur ab actu. Hinc infantes baptizati imo et adulti justi dormientes habent proculdubio gratiam sancti­
ficantem, quamvis non exerceant actus virtutum. Unde Concilium Vati­
canum paraverat schema Constitutionis dogmaticae de doctrina catholica,
in quo dicebatur: «Hoc quoque tenendum et ab omnibus christi fidelibus
profitendum est sanctificantem gratiam, qua Deo conjungimur, non in
externo tantum favore Dei consistere, neque in actibus praetereuntibus
reperiri, sed permanens esse donum supernaturale, quod divinitus infu­
sum animae inhaeret, tam in adultis justificatis quam in infantibus
baptismo regeneratis». Et deinde: «Si quis negaverit gratiam sanctifi­
cantem donum esse supernaturale permanens et in anima inhaerens,
a. s.» 1
2.
ARTICULUS III
UTRUM GRATIA SANCTIFICANS SIT PARTICIPATIO FORMALIS AC PHYSICA
NATURAE DIVINAE SUB CONCEPTU NATURAE

185. Status quaestionis. 1) Participatio nihil aliud est quam alicujus perfectionis in re superiori exsistentis adsimilatio et expressio
inadaequata in re inferiori. «Quod enim, ait ad rem S. Thomas, totali­
ter est aliquid, non participat illud, sed est per essentiam idem illi.
Quod vero non totaliter est aliquid, habens aliquid aliud adjunctum,
proprie participare dicitur» 3.
2) Participatio potest esse moralis vel physica. Moralis est conve1 Cano, De locis, lib. 7, c. 2; Medina, hl I-II, q. IIO, a. 2; Salmanticenses,
De gratia, disp. 4, n. 19: Prado, De gratia et lib. arb., p. I, q. 2, a. 2, § 4.
2 Coi. Lac., 7, 562-566.
8 Metaphysic., lib. 1, lect. 10.

nientia rei inferioris cum superiori in aliqua perfectione substituta per
actus liberos voluntatis, ut justi dicuntur filii Dei, et qui peccant,
filii diaboli. Physica est realis adsimilatio atque expressio perfe­
ctionis superioris in inferiori ante omnem actum voluntatis, ut luna par­
ticipat lucem solis.
3) Participatio physica alia est virtualis alia formalis. Participatio
physica virtualis est similitudo vel convenientia rei inferioris cum supe­
riori in aliqua perfectione, habita in inferiori formaliter et in superiori
eminenter virtualiter, ut ratiocinatio invenitur in homine formaliter et
in Deo eminenter. Participatio physica formalis est similitudo rei infe­
rioris cum superiori in una perfectione, habita in ambobus formaliter
licet modo longe diverso, sicut minus album dicitur simile magis albo^
et animal simile homini in vita 1.
4) Participatio physica formalis potest contingere univoce, quando
res inferior et superior conveniunt in una perfectione secundum eamdem rationem specificam vel genericam, ut minus album et magis al­
bum; vel analogice, quando inferior et superior habent eamdem perfe­
ctionem formaliter et proprie, licet non secundum eamdem rationem.
5) Controvertitur, an gratia sanctificans participet physice formaliter perfectionem naturae divinae sub conceptu naturae.
Ut hae particulae recte intelligantur, et solutio conveniens quaestio­
ni adhibeatur, animadvertendum est, quod, licet in Deo omnia sint unum
et idem, constitutivum tamen physicum naturae divinae est complexus
omnium proprietatum et perfectionum, dum constitutivum metaphysicum ejusdem, id est, primum ac nobilissimum praedicatum, quo no­
stro modo concipiendi Deus constituitur, est ipsum esse a se subsi­
stens 1
2.
Hoc ipsum esse a se subsistens, licet Deo connaturale sit et proprium,
longe tamen excedit totam naturam creatam, quatenus est infinitum,
et respectu omnium creaturarum est aliquid supernaturale.
Pariter, licet nulla substantia creata possit esse supernaturalis, ut
bene advertit Vazquez 3, gratia tamen sanctificans, utpote accidens abso­
lutum et radix virtutum supernaturalium atque principium amoris Dei,
est supernaturalis, et imitatur naturam divinam.
Hinc quaeritur, an gratia sanctificans, qua Deo grati efficimur atque
accepti, sit participatio seu expressio physica formalis naturae Dei sub
conceptu naturae.
186. Errores. Aliqui per excessum in hoc erraverunt, i) Ekardus ajebat: «Nos transformamur totaliter in Deum et convertimur in eum». «Quid­
quid Deus Pater dedit Filio suo Unigenito in humana natura, hoc totum
dedit mihi» 4.
2) Molinos: «Nihil operando, anima se annihilat et ad suum principium
redit et ad suam originem, quae est essentia Dei, in qua transformata re­
manet ac divinizata, et Deus tunc in se ipso remanet» 5.
1 Cfr. De Deo uno, n. 94.
2 Cfr. De Deo uno, n. 55.
3 In I p., disp. 44. nn. 3-4.
4 Prop. 10 ct 11; Denz-Bannw., 510-511.
5 Prop. 5; Denz-Bannw., 1225.

3) Michael Servetus dicitur docuisse «deitatem réipsa in justos transfun­
di, sicut transfunditur anima in corpus, dum illud animatur et vivificatur» '.
187. Theologorum placita. 1) Plure* scotistae videntur defendere gra­
tiam sanctificantem esse solum participationem moralem, non physicam, na­
turae divinae. His subscripsit Rifialda 1
2.
2) Lessius e contra ait: «Gratia sanctificans constituit nos filios Dei,
non ut forma principalis, a qua dicamur filii (haec enim est ipsa divinitas
nobis communicata), sed ut vinculum et unio illius formae»34
5. «Ille homo,
qui dicitur Christus, est filius Dei, quia accepit naturam divinam per unio­
nem hypostaticam; ita homo justus dicitur filius, quia naturam eamdem
accepit per unionem gratiae» ‘. «Ita (gratia) secum trahit naturam divinam,
eamque nobis praesentem et inhabitantem facit, ut, etiamsi ipsa non esset
immensa et ubique, tamen eam nobis intime praesentem sisteret» s.

188. Thesis. Gratia sanctificans est participatio physica formalis
naturae divinae sub conceptu naturae.
Arg. 1) Ex S. Scriptura. S. Petrus; Per quem maxima et pretiosa
nobis promissa donavit, ut per haiec efficiamini divinae consortes natu­
rae67
. In hoc loco maxima et pretiosa significant praecipue Spiritus Sancti
gratiam, ut expresse docuit S. Athanasius'. Per hanc autem gratiam
efficimur divinae consortes naturae, cum ad divinam naturam partici­
pandam elevamur, ut ait S. Thomas 8.
2) Ex sacra liturgia. In praefatione Ascensionis Domini canit
de Christo Ecclesia: «Est elevatus in caelum, ut nos divinitatis suae
tribueret esse participes».
3) Ex SS. Patribus. S. Leo M.: «Agnosce, o Christiane, digni­
tatem tuam, et divinae consors factus naturae (Il Petr., 1, 4), noli in
veterem vilitatem degeneri conversatione redire» 9.
Multa sunt, quae ad participationem divinae naturae in nobis con­
currunt; alia causando, ut sacramenta, quae producunt gratiam et ac­
tive nos sanctificant; alia disponendo, ut gratiae actuales, quae ad
perfectionem nos movent; alia formaliter, sese nobis adhaerendo, ut
gratia sanctificans. Hoc pacto gratia sanctificans est participatio divi­
nae naturae, ut illico dicemus.
189. Scholion I. Modus quo gratia sanctificans participat divinam
naturam.
1. Nullatenus est Deus similis creaturis, quia non habet naturam
participatam, sed creaturae omnes sunt quodammodo Deo similes, quia,
cum omne agens agat sibi simile, «necesse est. quod in effectu sit simili­
tudo formae agentis» 10. Non tamen «dicitur esse similitudo creaturae ad
Deum propter communicandam in forma secundum eamdem ratio­
1

Alapide, In II Petri, 1, 4.
De ente supernatural!, lib.6,disp. 132, sect. 9, n. 105.
De summo bono, lib. 2, c. 1, n. 4.
De summo bono, lib. 2, c. 1, n. 4.
De summo bono, lib. 2, c. 1, n. 5.
II Petri, i, 4.
Adv. arianos, orat. 1, n. 16; MG 26, 46.
I-II, q. no, a. 3.
Serm. 21, c. 3; ML 54, 192.
S. Thomas, / p., q. 4, a. 3.

nem generis et speciei, sed secundum analogiam tantum; prout scilicet
Deus est ens per essentiam, et alia per participationem» x.
Triplex aptem oportet considerari genus creaturarum, quae analo­
gice imitantur Deum, eique sunt quodammodo similes.
1) Creaturae irrationales, quae perfectioni divinae participant, in
quantum habent esse, et earum similitudo dicitur vestigium, quia sicut
per vestigium seu impressionem pedis invenitur is, cujus est vestigium,
ita per esse creatùrarum invenitur Creator. Unde in creaturis irrationa­
libus est similitudo seu vestigium Creatoris 1
2.
2) Creaturae rationales, quae, utpote mente praeditae, magis ex­
presse et determinate imitantur ac repraesentant Dei perfectiones, et
propter hoc dicuntur imago Dei naturalis.
3) Creaturae rationales gratia Dei ornatae, quae, cum sint Deo com
junctae, adhuc perfectius Deum imitantur, et fiunt imago Dei superna­
turalis, quatenus per gratiam physice et formaliter participant naturam
divinam.
Cave tamen, ne dixeris per gratiam sanctificantem physice et formaliter naturam divinam nobis communicari, eo modo quo natura paren­
tum filio, natura Patris Verbo, et natura Dei per unionem hypostaticam
communicatur Christo; hoc enim pantheismum sapit; sed modo longe
diverso; quatenus nempe per gratiam habitualem, ante omnem opera­
tionem intellectus vel voluntatis ac idcirco physice non moraliter, con­
fertur animae perfectio accidentalis, realis, supernaturalis, quae modo
superiori invenitur formaliter in Deo, atque ita producitur in anima spe­
cialis Dei similitudo. Gratia sanctificans, quae hoc efficit, jure dicitur
participatio physica et formalis divinae naturae.
Additur sub conceptu naturae, ut magis explicetur ratio hujus simi­
litudinis. Natura siquidem Dei, prout a nobis concipitur, est primum ac
nobilissimum praedicatum, quo Deus in se constituitur, et a quo caeterae proprietates velut e radice fluere intelliguntur. Id autem est ipsum
esse subsistens, supremus perfectionis gradus nulla differentia restri­
ctus 3. Gratia autem confert animae perfectionem divinam eo modo,
quo concipimus Deum per suum esse constitui. Hinc justus per gratiam
nascitur filius Dei adoptivus, et, constitutus in esse supematurali ac
divino, quasi cognatus Dei efficitur 4.
Hoc esse supernaturale justorum est radix vitae pariter supernatu­
ralis, qua justus ex Deo vivit 5 et in opera virtutum infusarum pro­
rumpit.
2. Plures opinantur nos per gratiam proprie participare ipsum intelligere radicale vel etiam actuale, quod putant in Deo esse constitu1 S. Thomas, I p., q. 4, a. 3 ad 3.
2 S. Thomas, In I Seni., dist. 3, q. x2, a. 1 sqq.
3 £fr. De Deo uno, n. 55.
4 Lepide hoc explicat Cajetanus dicens: «Filii autem Dei nati dicuntur, qui
ad connaturalia producuntur, qui ad ea, quae sunt secundum Dei naturam, ele­
vantur. Nativitatis siquidem tam ratio quam nomen ad naturam spectat. Si ita­
que ex termino consideres productionem filiorum Dei, natos ex Deo intelliges,
quia fiunt cognati ipsi summo Deo». Tentae. 2, q. 2.
5 Hebr., 10, 38.

tivum naturae et principium visionis et amoris sui ipsius; sed melius
puto proprietatem, cui per gratiam sanctificantem participamus, esse
ipsum esse subsistens, quod est primum praedicatum, a quo caetera in
Deo fluunt; sicut gratia, quae est donum Dei, constituit in homine
totum ordinem supernaturalem, et deinde est radix nostrae filiationis
divinae nostrorumque actuum supernaturalium circa Deum.
190. Scholion IL 1) Haec tamen participatio naturae divinae
non fit in tali perfectione, ut natura nostra in divinam essentialiter mu­
tetur, vel natura divina, ens per essentiam infinitum, essentialiter nobis
communicetur, adeo ut habens gratiam sanctificantem formaliter de
Deo praedicetur, ut male videntur aliqui intellexisse. Ratio est, quia
perfectiones, in quibus justus convenit cum natura divina, in Deo sunt
modo connatural! et longe eminentiori quam in homine. Ad rem S. Tho­
mas: «Quidquid perfectionis est in creatura, totum est exemplatum a
perfectione divina; tamen perfectius est in Deo quam in creatura, nec
secundum illum modum in creatura esse potest, quo in Deo est...; ideo
omne nomen, quod designat perfectionem divinam absolute, non con­
cernendo aliquem modum, communicabile est creaturae, ut potentia,
sapientia, bonitas, et hujusmodi. Omne autem nomen concernens mo­
dum, quo illa perfectio est in Deo, creaturae incommunicabile est, ut est
summum bonum esse, omnipotentem, et hujusmodi» 1. Unde gratia san­
ctificans, licet conveniat formaliter analogice cum natura divina sub
conceptu naturae, non tamen participat modum essendi Dei, nec habet
rationem entis per essentiam etiam participative aut accidental iter.
2) Nihilominus, quamvis gratia sanctificans non habeat formaliter
rationem entis infiniti ac summi boni, nec de Deo formaliter praedice­
tur, potest tamen summam Dei perfectionem formaliter analogice imi­
tari, quia nihil obstat, quominus donum supematurale respiciat et imi­
tetur suum exemplar superius etiam quantum ad modos et rationes
excedentes. Unde potest dici gratiam sanctificantem esse formalem et
analogam imitationem seu similitudinem naturae divinae, non quidem
ut reduplicat rationem, qua perfectio conveniat Deo et gratiae, sed ut
denotat exemplar hujus imitationis, quod revera est ipsum esse et totum
esse subsistens. Huc veniunt verba S. Thomae: «Donum autem gratiae
excedit omnem facultatem naturae creatae, cum nihil aliud sit, quam
quaedam participatio divinae naturae, quae excedit omnem aliam na­
turam... Necesse est, quod solus Deus deificet, communicando consortium
divinae naturae per quamdam similitudinis participationem» 1
2.
191. Corollarium I. Gratia igitur sanctificans, et non Spiritus
Sanctus, constituit homines formaliter filios Deo adoptivos, ut inferius
dabitur occasio dicendi.
Minime negaverim simul cum gratia sanctificante Spiritum Sanctum
imo et Filium nobis donari, ut diximus in tractatu De Deo trino 3, sed
ex parte recipientis prius natura recipitur gratia in anima, quam Spi­
ritus Sanctus, et per eam efficimur filii Dei.
1 In / Seni., dist. 43, q. 1, a. 2 ad 1.
2 /-//, q. 112, a. 1.
3 De Deo trino, n. 622 sq.

Coroll. II. Si haec cuipiam difficilia visa fuerint, meminerit huma­
nissimus lector verba Leonis XIII: «Eloqui nemo potest quale sit opus
illud divinae gratiae in animis hominum; qui propterea luculenter tum
in sacris litteris tum apud Ecclesiae Patres, et regenerati, et creaturae
novae, et consortes divinae naturae, et filii Dei, et deifici, similibusque
laudibus appellantur» *.

ARTICULUS IV
UTRUM GRATIA SANCTIFICANS DISTINGUATUR A CARITATE

192. Status quaestionis. 1) Gratiae vocabulum non semel acci­
pitur pro qualibet perfectione vel habitu supernaturali, et hoc sensu
potest significare caritatem. Vicissim caritatis nomen adhibetur pro si­
gnificanda qualitate supernaturali, qua efficimur Deo accepti ac filii
Dei, et hoc sensu idem est ac gratia sanctificans.
2) Ne tamen vocabulis ludamus, gratiam hic et caritatem in pro­
prio ac stricto sensu accipimus, gratiam nempe pro qualitate seu forma
supernaturali permanente, quae participat naturam divinam et efficit
nos filios Dei adoptivos; caritatem vero pro virtute superaddita volun­
tati, qua diligimus Deum.
3) Quaerimus hic, an gratia sanctificans et caritas in proprio sensu
acceptae realiter distinguantur.
193. Placita theologorum, i) Plures theologi opinati sunt gratiam
sanctificantem et caritatem realiter non distingui. «Gratia et caritas, ait
Gandavensis, non differunt re, imo id ipsum quod in ipsa essentia est gra­
tia, in quantum consideratur absolute vel sub ratione essentiae, id ipsum
est caritas in ea, in quantum consideratur sub ratione potentiae» 1
*3. Ita Ma­
gister Sententiarum, Gandavensis, Scotus, Durandus, Bachonus, Biel, S. Bellarminus, Lessius, Pondus, et alii plures 3.
2) Multo tamen communius affirmant theologi. Ita S. Thomas, Aegidius, Argentina, Capreolus, Medina, Soto, Suarez, Valentia, Salmanticenses,
Philippus a SS. Trinitate, et plurimi moderni thomistae ac extranei4.

194. THESIS.

Gratia sanctificans et caritas realiter distinguuntur.

Arg. 1) Ex S. Scriptura. S. Scriptura in eadem oratione enumerat
saepe gratiam et caritatem ut dona Dei distincta. Gralia Domini nostri
1 Encycl. Divinum illud, 9 Maji 1897; Acta S. Sedis, 29, 651 sq.
3 Quodlib. 4, q. 10 in fine.
3 Magister Sententiarum, Il Sent., dist. 26: Gandavensis, Quodlib. 4, q. 10;
Scotus, In II Sent., dist. 27, q. un : Durandus, In II Sent., dist. 26, q. I, n. 7; Ba­
chonus, In II Sent., dist. 27, a. 1: Biel, In II Sent., dist. 26, a. 2, conci. 4; S. Bellarminus, De gratia et lib. arb., lib. 1, c. 6; Lessius, De perfeci, diu., lib. 12, n. 76; Poncius, Theolog. cursus integer, disp. 34, q. 2.
4 S. Thomas, l-Il, q. no, a. 3; In II Sent., dist. 26, aa. 4 et 6; De veritate,
q. 27, a. 2; Aegidius, In II Sent., dist. 26, q. I, a. 2: Argentina, In I Seat., dist 17,
q. i, a. 4; Capreolus, In II Sent., dist. 26, q. 1. Medina, In l-II, q. no, a 3; Solo,
De natura et gratia, lib. 2, c. 17; Suarez, De gratia, lib. 6, c. 12; Valentia. In III,
disp. 8, q. 2, p. 2; Salmanticenses, De gralia, disp. 4, n. 77; Philippus a SS. Trini­
tate, De gratia Dei, disp. 5, dub. 2.

Jestt Christi et caritas Dei et communicatio Sancti Spiritus sil cum omni­
bus vobis 1. Pax fratribus et caritas cum fide 1
2.
2) Ex conciliis. Concilium Viennense docet tam parvulis quam
adultis conferri in baptismo informantem gratiam et virtutes 3*. Et Con­
cilium Tridentinum adserit homines justificari «per voluntariam susce­
ptionem gratiae et donorum» *.
3) Juxta S. Augustinum «gratia praevenit fidem... praevenit etiam
caritatem» 5*
7.
4) Ex ratione, a) Sicut in ordine naturali prius est natura
exsistens et deinde accedunt virtutes,, quae ad operationem ordinantur,
ita in ordine supernaturali prius venit qualitas permanens spiritualis,
quae est gratia, et deinde accedit caritas, quae perficit eam ad opera­
tionem amoris.
b) Gratia sanctificans per se primo ordinatur ad esse, et recipitur
in essentia animae, quae non est immediate operativa; caritas vero per
se primo ordinatur ad operari, et recipitur in voluntate, quae est poten­
tia operativa. Sed quod ordinatur ad esse distinguitur realiter ab eo,
quod ordinatur ad operari. Ergo.
195. Objicies. Gratia sanctificans et caritas producunt eosdem reali­
ter effectus. Caritas siquidem, sicut et gratia, facit 1) ut homo sit Deo
gratus °; 2) ut filii Dei nominemur et simus 3) ut simus sancti et imma­
culati in conspectu Dei in caritate 8; 4) ut remittantur nobis peccata 9; 5) ut
simus haeredes regni caelestis 1011
. Ergo gratia sanctificans et caritas non
distinguuntur realiter.
Resp. 1) Neg. ant. Ad probationem autem dicendum est auctorem
sacrum saepe usurpare nomen caritatis pro gratia propter concomitantiam
utriusque.
2) Potest responderi praefatos effectus produci a gratia formaliter, a
caritate vero consequenter: id est, gratia eos producit ut natura, caritas
vero ut principium activum, sicut aliquando eadem actio tribuitur animae
et potentiis, animae quidem ut naturae, potentiis vero ut principio activo H.

ARTICULUS V
UTRUM GRATIA SANCTIFICANS SIT IN ESSENTIA ANIMAE
VEL IN ALIQUA POTENTIA TANQUAM IN SUBJECTO

196. Status quaestionis. Gratia sanctificans est accidens supernaturale, et, ut tale, indiget subjecto, cui inhaereat. Disputatur, an reci­
piatur in ipsa anima tanquam in subjecto, vel in aliqua potentia.
1
2
3
Λ
6
°
7
8
9
10
11
ritati

II Cor., 13, 13.
Ephes., 6, 23.
Const. De summa Trinitate et fide cath.; Denz-Bannw., 483.
Sess. 6, c. 7; Denz-Bannw., 799.
De dono perseverantiae, c. 16; ML 45, 1018.
Joan., 14, 23.
I Joan., 3, i.
Ephes., I, 4.
Luc., 7, 47.
Jacob., I, 12.
Audi Cajetanum: «Licet multae excellentiae sint communes gratiae et ca­
propter earum connexionem, non tamen eis conveniunt eodem modo; quia
9

197. Placita theologorum, i) Theologi, qui defendunt gratiam san­
ctificantem non distingui realiter a caritate, docent eam inhaerere volun­
tati tanquam subjecto.
2) Qui autem statuunt inter eas distinctionem realcm, defendunt gra­
tiam sanctificantem esse in anima.

198. Thesis.
quam subjecto.

Gratia sanctificans inhaeret essentiae animae tan­

Arg. Ex ratione. I) Regeneratio hominis fit per gratiam sanctifi­
cantem. Sed regeneratio prius terminatur ad essentiam animae quam
ad potentias, quia actio generativa terminatur ad essentiam. Ergo.
2) Accidentia spiritualia, quae dant esse, adhaerent substantiae
animae, et, quae ordinantur ad operari, recipiuntur in potentiis. Sed
gratia sanctificans confert animae esse spirituale, et caritas ordinatur
ad operari. Ergo gratia sanctificans adhaeret substantiae animae tan­
quam subjecto, et caritas voluntati.
3) «Omnis perfectio potentiae animae habet rationem virtutis» L
Sed gratia sanctificans non habet rationem virtutis. Ergo gratia sancti­
ficans non est perfectio potentiae animae.
ARTICULUS VI
QUAE SIT PERFECTIO GRATIAE SANCTIFICANTIS

199. Status quaestionis. 1) Gratiam sanctificantem esse qualita­
tem excellentissimam nemo est qui dubitet. Est enim ens supernaturale,
quod participat divinam naturam et miros effectus producit in anima.
Sed quanta sit haec perfectio, non facile declaratur.
2) Perfectum dicitur, quod est in actu, et eo putatur aliquid per­
fectius, quo est magis in actu.
3) Potest esse unum alio perfectius: a) Physice, quatenus habet
naturam praestantiorem, ut organica sunt inorganicis perfectiora, et
b) aestimatione morali, quatenus magis aestimatur ab hominibus.
Ex his, quae sunt physice perfecta, unum potest esse alio perfectius
a) simpliciter, cum unum, attentis omnibus, habet nobilius esse; et b) se­
cundum quid, quatenus unum in uno ordine excedit perfectionem alte­
rius, ut accidens potest in uno ordine excedere perfectionem substantiae.
4) Loquimur hic de perfectione physica simpliciter gratiae sancti­
ficantis, et quaerimus, an, omnibus bene perpensis, tanta sit, ut excedat
perfectionem omnium creaturarum.
200. I. Gratia sanctificans est physice simpliciter perfectior:
1) Omnibus accidentibus ordinis naturalis. Est communissima.
Ratio est, quia supematuralia sunt perfectiora naturalibus.
gratiae ut primae radici; et caritati ut fructui illius... Gratia facit filium Dei formaliter, caritas autem operative. Illa enim est principium essendi in natura divina
participata, ista est principium operandi secundum naturam divinam participa­
tam». In I-II, q, 110, a. 3.
1 S. Thomas, I-II, q. no, a. 4.

2) Omnibus habitibus et virtutibus ordinis supernaturalis. Est com­
munior.
Gratia sanctificans habet rationem naturae respectu habituum et
virtutum supernatiiralium. Habitus enim et virtutes supernaturales di­
manant a gratia velut a radice. Sicut ergo natura est perfectior poten­
tiis, quae ab ea fluunt, ita etiam gratia est perfectior habitibus et
virtutibus supernaturalibus. Hinc gratia sanctificans est perfectior
caritate et lumine gloriae, quae ab ea dimanant.
3) Visione beatifica cunctisque actibus supernaturalibus. Est proba­
bilior.
Ratio est, quia in uno eodemque ordine natura est semper perfectior
quam ejus operationes.
4) Omnibus substantiis creatis. Est probabilior contra Scotum1.
a) S. Augustinus lepide ait: «Dei vero gratia non solum omnia si­
dera et omnes caelos verum etiam omnes angelos supergreditur» 1
2.
b) S. Thomas: «In creatione fit res secundum esse naturae, quod est
minus quam esse gratiae» 3.
c) Eo dicuntur res simpliciter perfectiores, quo magis accedunt ad
increatam Dei perfectionem. Gratia autem sanctificans, utpote formalis
participatio naturae divinae, magis quam quaelibet substantia creata
accedit ad increatam Dei perfectionem. Ergo.
d) Perfectio rerum nobis innotescit ex earum actionibus. Sed actio­
nes gratiae, quae sunt amor Dei et visio beatifica, excedunt perfectio­
nem omnium actionum rerum creatarum. Ergo.
Non obstat gratiam esse accidens, quia, ut ait S. Thomas, «aliquod
accidens potest esse substantia nobilius, in quantum per ipsum substan­
tia aliqua conjungitur alicui nobiliori se; et hoc modo beatitudo creata,
et gratia, et hujusmodi, sunt aliquid nobilius natura animae, cui in­
haerent» 4.
Ex hoc merito deducunt theologi quamlibet entitatem supernaturalem esse simpliciter perfectiorem qualibet substantia creata, quia entitas ordinis supernaturalis magis quam substantia creata accedit ad
perfectionem Dei; et habet essentiam nobiliorem quam substantia
creata.
201. II. Gratia tamen sanctificans non est simpliciter perfectior
unione hypostatica.
1) S. Thomas: «Gratia, quae est accidens, est quaedam similitudo
divinitatis participata in homine. Per incarnationem autem humana
natura non dicitur participasse similitudinem aliquam divinae naturae,
sed dicitur esse conjuncta ipsi divinae naturae in persona Filii Majus
autem est ipsa res, quam similitudo ejus participata» s.
2) Cajetanus: «Procul dubio majus, nobilius, excellentius, perfe-

1
2
3
1
1

In IV Seni., dist. 10, q. 8, conci. 2, n. 9.
Contra duasep. Pelag., lib. 2, c. 6; ML 44, 579.
In IV Seni., dist. 17, q. 1, a. 5, quaestiunc. 1 ad 1.
In IV Sent., dist. 49, q, 1, a 2, quaestiunc. I ad 5.
////>., q. 2, a. 10 ad 1.

ctiusque est uniri Deo in persona, quam per gratiam et gloriam con­
summatam» x.
3) Unio hypostatica perfectius Deo conjungit humanam naturam
quam gratia sanctificans, quia illa substantialiter, haec conjungit accidentaliter. Ergo.

QUAESTIO XI
DE CAUSA GRATIAE

ARTICULUS I
UTRUM SOLUS DEUS SIT CAUSA EFFICIENS PRINCIPALIS
GRATIAE SANCTIFICANTIS

202. Status quaestionis. 1) Haec difficultas movetur praesertim
de causa efficiente gratiae sanctificantis, sed plura, quae hic dicuntur,
poterunt applicari ad causam gratiae actualis.
2) Causa in genere est ad quam sequitur esse alterius 1
2, vel. ut aliis
placet: Id cujus vi aliquid ■producitur. Est quadruplex: materialis, for­
malis, efficiens et finalis 3*
.
3) Causa materialis gratiae habitualis alia est receptiva, quam dixi­
mus esse substantiam animae, alia dispositiva, de qua uberius infra
Causa formalis intrinseca gratiae sanctificantis non datur, quia gra­
tia est omnino simplex. Causa formalis extrinseca seu exemplaris ejusdem
est natura divina sub conceptu naturae, cujus dicitur participatio for­
malis.
Causa finalis proxima est nostra beatitudo; remota Christus Domi­
nus; ultima Deus optimus maximus, ad quem omnes per gratiam or­
dinamur.
Causa efficiens gratiae sanctificantis alia est moralis seu meritoria,
alia physica; et physica iterum principalis et instrumentalis. a) Causa
moralis seu meritoria gratiae est Christus Dominus, et minus principa­
liter homo justus, qui augmentum gratiae meretur, b) Causa physica
principalis certe est Deus, juxta illud Psalmistae: Gratiam et gloriam dabit
Dominus 5; causa physica instrumentalis sunt humanitas Christi et sacra­
menta Ecclesiae6.
4) Quaerimus hic, an aliqua creatura possit aliquando esse causa
efficiens physica principalis gratiae sanctificantis.
1 In III p., q. 4, a. 1 ad 2.
2 Cfr. Complutenses abbr., Physic., lib. 2, disp. 8, n. 1.
3 Aristoteles, Physic., lib. 2, c. 7.
·* Infra, n. 272 sqq.
s- Ps. 83, 12.
e Ad causam instrumentaient possunt reduci causa ministerialis et occasionalis. Unde, qui sacramenta administrant et praedicationi incumbunt, sunt quodam­
modo causae instrumentales gratiae.

203. Thesis. Solus Deus est causa efficiens physica principalis
gratiae sanctificantis. (Est communissima)1.
Arg. 1) Ex S. Scriptura. Patriarcha Job quasi praesagiens hanc
quaestionem interrogat Dominum: Quis potest facere mundum de im­
mundo conceptum semine? Nonne tu, qui solus es? 12. Hunc locum exponens
Joannes a Jesu Maria ait: «Profecto tu solus potens hominem a con­
ceptu sordidum detergere, auferreque id, quod in judicio tuo vituperan­
dum et puniendum est» 3.
2) Ex auctoritate S. Thomae. «Secundum Augustinum4 majus
est justificare impium quam creare caelum et terram. Sed per gratiam
justificatur impius. Cum igitur creare caelum et terram nulla creatura
possit, nec gratiam conferre poterit» 5. «Causa agens... principalis opera­
tur per virtutem suae formae, cui adsimilatur effectus, sicut ignis suo
calore calefacit; et hoc modo nihil potest causare gratiam nisi Deus; quia
gratia nihil est aliud quam quaedam participata similitudo divinae
naturae»6.
3) Ex ratione. Per gratiam sanctificantem reddimur consortes
divinae naturae, atque efficimur filii Dei adoptivi, immunes a peccato,
templumque Spiritus Sancti. Ille autem solus potest nos reddere con­
sortes divinae naturae, qui naturam divinam habet in esse perfecto aliis
per participationem communicabilem; ille solus potest nos efficere filios
Dei adoptivos, qui totius familiae est pater et caelestis patriae Dominus;
a peccatis nos liberare nemo potest, nisi qui habet dominium peccati;
mittere in nos Spiritum Sanctum ad eum pertinet, a quo ipse Spiritus
procedit. Ergo solus Deus est causa efficiens physica principalis gratiae
sanctificantis 7.
204. Corollarium I. Hic per transennam statuere velim humani­
tatem Christi vi unionis ad personam Verbi non fuisse causam physicam
principalem gratiae, sed tantummodo instrumentalem. Humanitas siqui­
dem Christi non poterat, ut causa principalis efficiens, aliis conferre par­
ticipationem divinae naturae, neque alios generare in filios Dei adopti­
vos per communicationem naturae divinae.
Coroll. II. Homo justus potest, ut causa moralis secundaria, me­
reri augmentum gratiae, sed non potest hoc augmentum gratiae prin­
cipaliter physice producere, quia, cum augmentum sit ejusdem rationis
ac essentia, ille solus potest principaliter physice efficere augmentum,
qui valet ipsam gratiam producere.
Difficultatibus satisfit.

205. Obj. l.° Qui participat divinam naturam in gradu intenso et
perfecto, potest hanc similitudinem in gradu remisso aliis communicare.
1 Medina, qui in contrarium adducitur, loquitur de Christo «secundum quod
est homo». In III p., q. 13, a. 2, conci. 8, et ad 1.
2 Job, 14, 4.
3 Paraphrasis in librum Job, 14, 4.
4 In Joannem, tr. 72, n. 3; ML 35, 1823.
5 De veritate, q. 27, a. 3, arg. 4 sed contra.
° III p , q. 62, a. 1.
7 Cfr. Goudin, De gratia Dei, q. 6, a. i, conci, i.

Ergo homo justus potest gratiam sanctificantem principaliter physice pro­
ducere.
Resp. Neg. ant. Gratia sanctificans seu similitudo divinae naturae non
est immediate operativa, sed potentiae naturales per eam operantur. Unde
gratia, quae est participatio divinae naturae, ab eo tantum potest produci,
qui habet naturam divinam in esse perfecto, non ab eo qui participat na­
turam divinam. Sic filius adoptivus non potest alios adoptare.
Obj. 2.
Homo per gratias actuales et contritionem potest ultimam
dispositionem ad gratiam sanctificantem principaliter producere. Qui autem
ultimam dispositionem ad aliquam formam producit, potest ipsam formam
principaliter producere. Ergo homo potest esse causa principalis physica
gratiae sanctificantis.
Resp. Dist. min. Qui principaliter producit ujtimam dispositionem ad
aliquam formam, potest ipsam formam principaliter producere, si haec for­
ma educenda sit e potentia naturali subjecti, conc.; si educenda sit de po­
tentia obedicntiali subjecti, neg. In rebus naturalibus forma educitur de
potentia naturali subjecti, et agens transmutans et ultimo disponens mate­
riam praesuppositam ad novam formam, dicitur causa principalis formae;
sed gratia educitur de potentia obedicntiali subjecti, et ad eam principali­
ter producendam non sufficit ultima dispositio per contritionem, sed requi­
ritur actio illius, qui potest potentiam obedientialem reducere in actum.

ARTICULUS II
QUOMODO PRODUCATUR GRATIA SANCTIFICANS

206. Status quaestionis. Actio, qua res producitur ex nihilo sui et
subjecti, dicitur creatio; actio, qua educitur forma de potentia naturali
subjecti per agens naturale, vocatur generatio; actio, qua educitur forma
de potentia obedientiali subjecti per interventum Dei, potest nomine
generico nuncupari productio.
Discutiendum est, quo ex his modis producatur gratia sanctificans.
207. Placita theologorum, i) Plures antiqui censuerunt gratiam san­
ctificantem a Deo creari et in animam infundi. Ita Gandavensis, Scotus, Ca­
preolus et alii '.
2) Alii docent gratiam sanctificantem non creari sed concreari a Deo.
Ita Sotas 12 citans pro se Cajetanum.
3) Multo communius defendunt theologi gratiam sanctificantem educi
a Deo de potentia obedientiali animae. Ita omnes fere thomistae 3, Suarez,
Valentia et alii 4.

208. T HESIS. Gratia sanctificans non creatur, neque concreatur,
sed educitur a Deo de potentia obedientiali animae.
Nota. Hanc sententiam certe tenuisse videtur S. Thomas: Nam I-II,
q. 113, a. 9, dicit caelum et terram quantum ad modum productionis esse
majus opus justificatione, quia sunt ex nihilo; in quaestione autem De vir-

1 Gandavensis, Qumllib. 4, q. 37; Scolus, In II Sent., dist. 37. q I, n. 5; Ca­
preolus, In IV Sent., dist. 1, q. 1, a. 3, «ad argumenta Scoti».
2 In IV Sent., dist. 1, a. 3 versus finem.
3 Cfr. Complutenses abbreviali, Physic., disp. 4, q. 4; Philippus a SS. Trini­
tate, De gratia Dei, disp. 5, dub. 4; Salmant., De gratia, disp. 8, n. 16; Goudin, De
gratia, q. 6, conci. 1.
4 Suarez, De gratia, lib. 8, c. 2; Valentia. In l-II, disp. 8, q 4. p. _>

iuiibus, a. 10 ad 13, docet virtutes infusas contineri in potentia obedientiali
animae, a qua educuntur per virtutem divinam; potiori autem ratione id
dicendum est de gratia habituali. Item I f>., q. 45, a. 5, negat creaturam
concurrere instrumental iter ad creationem, dum 1-ΊΙ, q. 112, a. 1 ad 1 et 2,
adserit humanitatem Christi esse causam instrumentaient gratiae sancti­
ficantis.

Pars l.a

Gratia sanctificans non creatur.

Arg. 1) Creatio non terminatur nisi ad entia per se subsistentia.
Sed gratia habitualis non est ens per se subsistens. Ergo.
2) Actus, quibus res incipiunt et desinunt esse, sibi invicem cor­
respondent, ita ut, quod incipit per generationem, desinat per corruptio­
nem, quod incipit per creationem, desinat per anihilationem. Sed gratia
sanctificans non desinit esse per anihilationem. Ergo. Major est doctrina'
communis philosophorum. Minor probatur: Actus peccaminosus homi­
nis destruit effective gratiam sanctificantem. Sed actus peccaminosus
hominis nihil potest anihilare, quia creatura, sicut non potest concur­
rere ad creationem, ita pariter non potest esse causa efficiens anihilationis T. Ergo.

Pars 2.a Gratia sanctificans non concreatur simul cum
anima rationali.
Arg. Concreari est simul cum alio eadem actione creari, ut acci­
dentia concreata sunt in prima rerum creatione I2. Sed gratia sanctifi­
cans plerumque producitur, quando anima rationalis, cui infunditur,
jam exsistit. Ergo gratia sanctificans non concreatur simul cum anima
rationali.

Pars 3.a Gratia sanctificans educitur a Deo de poten­
tia obedientiali animae rationalis.
Arg. Educere aliquid de potentia subjecti est producere illud una
actione indivisibili transmutante subjectum, adeo ut tam in fieri quam
in esse dependeat a subjecto. Si effectus producendus contineatur in
potentia naturali subjecti, agens naturale per virtutem propriam educit
eam, ut contingit in generatione rerum naturali, in qua agens educit
formam de potentia materiae; si vero contineatur in potentia obcdientiali subjecti, Deus, cui obcdiunt omnia, per virtutem divinam transmu­
tando subjectum educit de eo effectum. Porro eadem actione, qua Deus
animam rationalem supernaturaliter et quoad poteiitiam obedientialem
transmutat, gratia sanctificans producitur, et haec prosequitur depen­
dere ab anima. Ergo gratia sanctificans educitur a Deo de potentia
obedientiali animae.
Ex hoc. sequitur gratiam sanctificantem fieri ex vi transmutationis
mimae in ordine supernatural! a Deo factae.
I Cfr. Philippus a SS. Trinitate. De gratia Dei, disp. 5, dub. 4
II Cfr. De Deo Creatore, n. 643.

209. Scholion. Nihil tamen obstat, quominus aliquando per acci­
dens creatio animae et infusio gratiae simul fiant, ut contigit in primo
homine. Ubi autem hoc fit, anima rationalis a Deo creatur, et simul per
actionem transmutativam ipsius animae producitur gratia sanctificans.
Difficultatibus satisfit.
210. Obj. l.° S. Thomas expresse docet gratiam sanctificantem «crea­
ri, ex eo quod homines secundum ipsam creantur» l. Et alibi adserit gratiam
sanctificantem anihilari: «Cum (gratia) corrumpitur, simul etiam in nihilum
redit» 1
2.
Resp. 1) Primum locum ipse Angelicus explicat ibidem dicens: «Gra­
tia dicitur creari ex eo, quod homines secundum ipsam creantur, id est, in
novo esse constituuntur ex nihilo, id est, non ex meritis, secundum illud
Ephes., 2, 10: Creati in Christo Jesu in operibus bonis» 3. Hoc autem non
significat creationem gratiae.
2) In secundo loco non vult Angelicus gratiam sanctificantem anihi­
lari per actionem Dei oppositam ad creationem, sed satis clare innuit se
loqui de destructione, cum ait «cum corrumpitur». Voluit tantummodo si­
gnificare gratiam sanctificantem sicut alia accidentia, cum corrumpuntur,
desinere esse et resolvi in subjectum, in quo erant.
Obj. 2.° Gratia sanctificans aliquando fit in ipsa creatione subjecti, ut
patet in angelis et primo homine. Ergo non fit per transmutationem sub­
jecti neque educitur de potentia animae vel subjecti.
Resp. Gratia sanctificans in angelis et in primo homine non fuit pro­
ducta per transformationem exercitam, bene tamen per actionem ex se
transformativam subjecti. Deus eodem instanti, quo creavit angelos et ani­
mam primi hominis, per actionem ex se transformativam eduxit de eisdem
gratiam sanctificantem. De facto non transformavit eos, quia non exsiste­
bant. sed contulit eis praestantissimam qualitatem, quam ratione creationis
non exigebant.
Obj. 3.“ Gratia sanctificans non potest praecontineri in potentia obedientiaii animae. Ergo non potest de ea educi. Ant. prob.: Ens supernaturale non potest praecontineri in potentia naturali. Sed gratia sanctificans
est ens supernaturale, potentia vero obedientialis est naturalis. Ergo gratia
sanctificans non potest praecontineri in potentia obedientiali animae.
Resp.— Neg. ant. Ad probationem neg. maj. Non est omnino neces­
sarium, ut potentia obedientialis sit ejusdem ordinis ac forma, quae per
potentiam Dei ah ea educitur. Potentia siquidem obedientialis est passive
receptiva formae, quae per actionem transformativam subjecti, in quo est
talis potentia, a Deo educitur, et solum importat capacitatem, ut forma
fiat per ejus transformationem· *. Unde, licet facultas activa educens for­
mam supernaturalem a potentia obedientiali debeat esse supernaturalis, non
est necesse, ut ipsa potentia obedientialis sit entitative supernaturalis.

ARTICULUS III
UTRUM EX PARTE HOMINIS ADULTI SIBI CONSCII REQUIRATUR
ALIQUA PRAEPARATIO VEL DISPOSITIO AD RECIPIENDAM
GRATIAM SANCTIFICANTEM

211. Status quaestionis. 1) Loquimur de praeparatione ad gratiam
sanctificantem, nam ad gratiam actualem nulla praeparatio est necessaria.
1 I-II, q. no, a. 2 ad 3.
2 In II Seni., dist. 26, q. un., a. 2 ad 5.
3 I-II, q. no, a. 2 ad 3.
1 Cfr. Salmanticensos, De gratia, disp. 8, n. 21.

2) Titulus est de praeparatione ex parte hominis adulti sibi conscii.
Supponimus enim parvulos et perpetuo amentes sine ulla praeparatione
personali, dummodo sacramento baptismi initientur, recipere gratiam
sanctificantem, Deo misericorditer ad actionem ministri in ipsis ope­
rante.
3) Quaestio itaque est, an homo adultus sibi conscius possit se ad
gratiam sanctificantem praeparare.
4) Qualis sit ista praeparatio et quibus actibus fiat, uberius expli­
cabitur infra, dum de praeparatione ad justificationem impii.
212. Error. Lutherus et ejus discipuli nullam requirebant ex parte
hominis adulti praeparationem ad gratiam, sed dicebant Deum infundere
gratiam sanctificantem in hominem, libero arbitrio passive se habente.

213. Thesis. In homine adulto sibi conscio requiritur aliqua prae­
paratio seu dispositio ad gratiam habitualem recipiendam. (Est de fide.)

Arg. 1) Ex S. Scriptura. Sacrae litterae crebro nos hortantur, ut
praeparemur ad gratiam: Praeparate corda vestra Domino 1. Convertimini
ad me., et convertar ad vos, dicit Dominus exercituum1
2.
2) Ex conciliis. Concilium Arausicanum II: «Praeparatur voluntas
a Domino... qui operatur in vobis et velle et perficere pro bona volun­
tate» 3. Concilium Tridentinum: «Si quis dixerit sola fide impium justifi­
cari... et nulla ex parte necesse esse eum suae voluntatis motu praepa­
rari atque disponi, a. s.»4.
3) Ex auctoritate S. Thomae. «Gratia, ait Angelicus, excedit om­
nem proportionem naturae; unde actus naturales non possunt merita
respectu gratiae dici, sed dispositiones remotae tantum» 5. «Solus Deus
est per se causa gratiae et virtutum infusarum in nobis; sed nihil prohi­
bet etiam actus nostros esse causas per accidens, sicut removens prohi­
bens» 6.
4) Ex ratione. Gratia sanctificans est praestantissima ac perma
nens qualitas, quae recipitur in anima tanquam in subjecto. Sed quali
tates perfectae ac permanentes non recipiuntur in subjecto capaci ac
sibi conscio sine aliqua dispositione praevia ex parte subjecti. Ergo ex
parte hominis adulti sibi conscii requiritur aliqua dispositio ad gratiam
habitualem recipiendam. Minor hujus argumenti ex eo probatur quod
qualitas, cum sit accidens modificativum seu dispositivum substantiae,
exigit dispositionem praeviam in subjecto, ut ipsi inhaereat.
214. Corollarium. Ad praesens quod attinet, scito praeparationem
hominis ad gratiam habitualem recipiendam consistere in actu liberi
arbitrii a Deo moti in bonum. «Ipse bonus motus liberi arbitrii, ait An­
gelicus, quo quis praeparatur ad donum gratiae suscipiendum, est actus
liberi arbitrii moti a Deo. Et quantum ad hoc dicitur homo se praepa
1 i Reg·, 7. 3
■ Zach., i, 3.
3 Can. 4; Denz-Bannw., 177.
1 Sess. 6, can. 9; Denz-Bannw., 819.
6 In II Sent., dist. 27; q. un., a. 4 ad 5.
° In IV Seni., dist. 14, q. 2, a. 2 ad I.

rare, secundum illud Proverbiorum 16, 1: Hominis est praeparare ani­
mum; et est principaliter a Deo movente liberum arbitrium. Et secun­
dum hoc dicitur a Deo voluntas hominis praeparari, et a Domino gressus
hominis dirigi» 1.
ARTICULUS IV
UTRUM GRATIA HABITUALIS SIT MAJOR IN UNO QUAM IN ALIO

215. Status quaestionis. 1) Magnitudo gratiae sanctificantis po­
test spectari a) ex parte finis seu objecti, quatenus una gratia ad altiorem
finem et majus bonum ordinat subjectum quam alia; b) ex parte sub­
jecti, in quantum una anima participat magis perfecte naturam Dei
quam alia.
2) Potest fieri comparatio inter parvulos vel perpetuo amentes et
adultos sui compotes, qui gratia sanctificante ornati sunt.
3) Quaeritur itaque a) an gratia sanctificans ex parte finis seu
objecti a quo sumit speciem, sit eadem in omnibus justis; b) an eadem
gratia ex parte subjecti sit aequalis in omnibus parvulis et perpetuo
amentibus baptizatis; c) an item ex parte subjecti possit unus adultus
sui compos perfectius participare naturam divinam quam alius.
216. Error. Jovinianus, saeculi iv haereticus quem profligavit S. Hie­
ronymus, docuit gratiam sanctificantem ex parte sujecti aequalem esse in
omnibus justis nullumque sanctum esse alio sanctiorem.

217. Thesis I. Gratia ex parte finis, seu magnitudo specifica gra­
tiae sanctificantis, est aequalis in omnibus justis.

Arg. Magnitudo specifica habituum attenditur ex nobilitate obje­
cti, adeo ut unus habitus sit alio objective major, qui ordinatur ad majus
bonum. Sed gratia sanctificans ordinatur in omnibus ad eumdem finem
et bonum, scilicet ad Deum, cui homines conjungit. Ergo magnitudo
gratiae ex parte finis est aequalis in omnibus justis.
218. Thesis II. Magnitudo gratiae sanctificantis ex parte subjecti,
seu quoad gradum participationis naturae divinae in subjecto, est aequa­
lis in omnibus parvulis et perpetuo amentibus, qui eadem sacramenta
susceperunt, inaequalis vero in iis parvulis, qui diversa sacramenta susce­
perunt.

Arg. Singula sacramenta novae legis producunt gratiam sanctifi­
cantem ex opere operato in subjecto obicem non ponente, ita ut singula
sacramenta juxta propriam dignitatem, independenter a dispositione
subjecti, et supposita solum in adultis praedicta dispositione, producat
eumdem gratiae gradum distinctum a gratia aliorum sacramentorum.
Unde baptismus producit ex opere operato aequalem gratiam in omni1

I-II,

q. ita, a. 2.

bus, solummodo distinctam in magnitudine a gratia aliorum sacramen­
torum, et confirmatio item aequalem gratiam in omnibus. Parvuli autem
usu rationis carentes et adulti perpetuo amentes non habent aliam gra­
tiam nisi productam a sacramentis ex opere operato. Unde qui eadem
sacramenta, exempli gratia, baptismum et confirmationem receperunt,
habent eamdem gratiam; si unus utrumque sacramentum et alter bapti­
smum tantum receperunt, inaequalem habent gratiam.

219. Thesis III. In adultis justis sibi consciis aequaliter dispositis
aequalis est gratia sanctificans ex parte subjecti, inaequalis vero in
inaequaliter dispositis.

Pars l.a In adultis justis aequaliter dispositis aequalis
est gratia sanctificans.
Arg. Aequaliter dispositos vocamus eos adultos, qui iisdemet sacra­
mentis muniti eosdem in intensitate et numero actus caritatis exercue­
runt. Si qui sint hujusmodi homines, idem augmentum gratiae tum ex
opere operato per receptionem sacramentorum, tum ex opere operantis
per bona opera receperunt. Ergo justi aequaliter dispositi aequalem
habent gratiam.

Pars 2.a In justis inaequaliter dispositis inaequalis est
gratia sanctificans.
Arg. 1) Ex S. Scriptura. Apostolus: Unicuique autem nostrum
data est gratia secundum mensuram donationis Christi *.
2) Ex conciliis. Juxta Concilium Tridentinum nos «vere justi nomi­
namur et sumus, justitiam in nobis recipientes unusquisque suam secun­
dum mensuram, quam Spiritus Sanctus partitur singulis, prout vult, et
secundum propriam cujusque dispositionem et cooperationem»12. Et ca­
none 24 definit «justitiam acceptam... augeri coram Deo per bona
opera» 3.
3) Ex SS. Patribus. S. Hieronymus, scriptis contra Jovinianum
duobus integris libris, omni genere argumentorum probat gratiam san­
ctificantem non esse aequalem in omnibus sanctis 4.
4) Ex ratione, a) Sacramenta novae legis ex opere operato pro­
ducunt gratiam. Justi autem non omnes recipiunt eadem sacramenta,
neque omnes pari devotione.
b) Non omnes sancti habent parem in caelo gloriam juxta illud
Domini effatum: In domo Patris mei mansiones multae sunt5. Sed gradus
gloriae in caelo correspondent magnitudini gratiae, quam sancti habue­
runt in terris. Ergo.
1 Jiphes., 4, 7.
2 Sess. 6, C. 7; Denz-Bannw., 799.
3 Sess. 6, can. 24; Denz-Bannw., 834.
4 Vide S Hieronymi libros apud ML 23, 222 sqq.
5 Joann., 14, 2.

c) Gratia in sanctis augetur per bona opera juxta monitum S. Joannis: Qui justus est, justificetur adhuc, et sanctus sanctificetur adhuc *.
Dices. Paterfamilias apud Matthaeum uno denario diurno remunera­
vit operarios inaequaliter per diem laborantes. Quidni eamdem gratiam non
contulerit Deus omnibus justis?
Resp. Denarium diurnum, quod paterfamilias reddidit operariis, non
significat gratiam sanctificantem. Denarium siquidem fuit merces laboris,
et gratia saltem prima omnino gratis a Deo datur. Potest significare beatitudinem objectivam, quae pro omnibus est aequalis, scilicet Deus.

220. Thesis IV. Ratio primaria diversitatis gratiae sanctificantis
in hominibus justis provenit ex parte divinae voluntatis, ratio vero secun­
daria ex hominis libero arbitrio.

Pars l.a
Arg. 1) Ex auctoritate S. Thomae. «Prima causa hujus diversita­
tis accipienda est ex parte ipsius Dei, qui diversimode suae gratiae dona
dispensat ad hoc, quod ex diversis gradibus pulchritudo et perfectio Ec­
clesiae consurgat, sicut etiam diversos gradus rerum instituit, ut esset uni­
versum perfectum. Unde Apostolus ad Ephes., 4, 12, postquam dixe­
rat: Unicuique data est gratia secundum mensuram donationis Christi,
enumeratis diversis gratiis, subjungit: Ad consummationem sanctorum in
aedificationem corporis Christi»1
2.
2) Ex ratione, a) Ratio primaria quantitatis uniuscujusque rei
dependet a causa prima. Sed causa prima gratiae sanctificantis est Deus.
Ergo.
b) Unusquisque recipit gratiam sanctificantem, majorem vel mino­
rem, juxta propriam dispositionem et praeparationefri. Sed dispositio ac
praeparatio hominis ad gratiam provenit a Deo. Ergo diversitas gratiae
sanctificantis in homine provenit a Deo.

Pars 2.a
Arg. 1) Sacra tridentina synodus docet unumquemque suam justi­
tiam recipere «secundum mensuram, quam Spiritus Sanctus partitur
singulis, prout vult, et secundum propriam cujusque dispositionem et
cooperationem» 3.
2) Ex auctoritate S. Thomae. «Cujus diversitatis ratio quidem, ait
Angelicus, est aliqua ex parte praeparantis se ad gratiam, qui enim
magis se ad gratiam praeparat, pleniorem gratiam accipit. Sed ex hac
parte non potest accipi prima ratio hujus diversitatis, quia praeparatio
ad gratiam non est hominis, nisi in quantum liberum arbitrium ejus
praeparatur a Deo» 4.
221. Scholion. De augmento gratiae habitualis. 1) Gratiam san1
2
3
4

ApOC., 22, II.
I-II, q. 112, a. 4.
Sess. 6, c. 7: Denï-Bannw., 799.
I-II, q. 112, a. 4.

ctificantem aliquando in hominibus augeri, est dogma catholicum in
Sacris Litteris et in Conciliis Oecumenicis satis expressum. Crescite vero
in gratia, ajebat S. Petrus, et in cognitione domini nostri et Salvatoris J esu
Christi L Et Concilium Tridentinum: «Si quis dixerit justitiam acceptam
non conservari, atque etiam non augeri coram Deo per bona opera; sed
opera ipsa fructus solummodo et signa esse justificationis adeptae, non
etiam ipsius augendae causam, a. s.» 12.
2) Moveri solet hic quaestio magis curiosa quam utilis, an scilicet
gratia sanctificans possit augeri in viatoribus sine termino.
a) Aliqui docent gratiam sanctificantem neque de potentia Dei ab­
soluta posse augeri ultra determinatum terminum. Ita Scotus, Duran­
dus et alii 3.
b) Alii contendunt gratiam sanctificantem ex se non habere termi­
num, sed in aliquo subjecto, ut in Christo et ejus dulcissima matre, de
potentia Dei absoluta augeri non potuisse. Sic S. Bonaventura 4.
c) Alii denique tenent gratiam habitualem in viatoribus semper et
indefinite de potentia Dei absoluta augeri potuisse. Ita S. Thomas, Sua­
rez et alii 5*
.
Haec ultima sententia est verior. Gratia siquidem habitualis viato­
rum non habet terminum ex -parte potentiae Dei, quia virtus Dei, utpote
infinita, non clauditur terminis; neque ex parte sui, quia indefinite
potest adsimilari naturae divinae; neque ex parte subjecti, quia potentia
obedientialis animae, de qua educitur gratia, respondet potentiae acti­
vae Dei, et, ut ait Suarez, «de se extenditur ad omne id, quod non im­
plicat contradictionem» °.
ARTICULUS V
UTRUM ALIQUIS POSSIT IN VIA CERTO SCIRE SE HABERE
GRATIAM SANCTIFICANTEM

222. Status quaestionis. 1) Certitudo, uti jam diximus in prolegomenis7, potest esse objectiva vel subjectiva.
Certitudo objectiva est ipsa rei veritas, quae firmum adsensum intel­
lectus postulat, seu invariabilis ac permanens rei determinatio. Hoc sensu
certum est aliquos homines esse in gratia sanctificante.
Certitudo subjectiva est firma adhaesio intellectus ad suum cognosci­
bile ob rationes, quae firmum adsensum merentur. De hac certitudine hic
disserimus.
2) Certitudinem subjectivam possumus triplici via acquirere: a) per
revelationem sive generalem sive particularem, et inde habetur certitudo
1 II Petr., 3, i8.
2 Sess. 6, can. 24; Denz-Bannw., 834.
3 Scotus, In III Sent., dist. 13, q. Γ, Durandus, In III Sent., dist. 13, q. I.
1 In I Sent., p. 2, q. 4.
5 S. Thomas, III p., q. 7, aa. 11-12; q. 10, a. 4 ad 3: Suarez, De gratia, lib. 9,
c. 5, n. 4 sqq.
° De gratia, lib. 9, c. 5, n. 8.
’ Prolegomena, n. 36.

fidei, cui nequit subesse falsum; b) per legitimam deductionem ex princi­
piis revelatis, et est certitudo theologica excludens omnem falsitatem;
c) per principia naturalia, sive metaphysica, quibus res in essentia con­
stituuntur; sive physica, quibus res physicae (non contingentes) semper
uniformiter agunt; sive moralia, quibus causae liberae modo constanti
reguntur. Ex principiis metaphysicis oritur omnimoda certitudo, quae
ne miraculo quidem Dei falli potest; ex principiis physicis habetur cer­
titudo maxima, quae, nisi leges physicae a Deo derogentur, non falli­
tur; ex principiis moralibus nascitur certitudo moralis, quae prudentem
erroris formidinem excludit.
3) Certitudo moralis alia est stricta, contra quam sola erroris pos­
sibilitas non probabilitas exstat, ut cum admittimus Romam exsistere;
alia media, quae relinquit potestatem dubitandi, ut Petrum esse baptizatum; et alia lata seu conjecturalis, contra quam non sola erroris pos­
sibilitas sed etiam aliquod leve motivum militat, ut cum adsentiinus
plurium auctoritati, quae prudentem tollit dubitandi rationem.
4) Hic quaeritur, an homo in via certo scire possit se esse in gra­
tia: a) per revelationem Dei; b) per certam deductionem ex revelatis;
c) per principia naturalia, metaphysica vel physica, vel saltem moralia,
quae auferant prudentem erroris formidinem.
223. Error. Damnata est a Leone X Lutheri propositio io his ver­
bis expressa: «Peccatum maneret, nisi remissum crederet; non enim sufficit
remissio peccati et gratiae donatio, sed oportet etiam credere esse remis­
sum»
Mclanchthon docet nos cum credimus, certos esse de accepta gra­
tia 12; imo de errore accusat monachos, qui «jubent semper dubitare, an
simus in gratia» 3.
224. Opinio Catharini. Singularem opinionem hac in re tenuit J mbro-.
sius Catharinus in suo opere De certitudine gratiae dicens hominem esse
certum suae gratiae certitudine fidei, cui non possit subesse falsum 4. Hanc
fidem vocabat ipse particularem non catholicam et universalem, sed non
facile intelligitur quid praecise dicere voluerit; fortasse probare voluit certi­
tudinem gratiae discursu theologico ex principiis fidei. Utcumque sit, opinio
Catharini rejicitur communiter a theologis ut falsa et temeraria.

225. Thesis I. Potest homo per revelationem Dei particularem
certo cognoscere et fide divina particulari credere se esse in gratia.
Arg. 1) Beatissimae Virgini Mariae dictum est ab angelo: Ave,
gratia plena, Dominus tecum: Benedicta tu in mulieribus 5.
2) Hujus doctrinae rationem dat Angelicus dicens: «Revelat enim
Deus hoc aliquando aliquibus ex speciali privilegio, ut securitatis gau­
dium etiam in hac vita in eis incipiat, et ut confidentius et fortius ma1 Bulla Exurge Domine, 15 Jun. 1520; Denz-Bannw., 750. Has propositiones
deinde commentariis firmavit Lutherus in libro Assertio omnium articulorum ad
Fabianum Felicem, equitem germanum. Opera latina Martini Lutheri, Francofurti, 1868, v. 5, p. 156 sqq.
2 Loci theologici, «De vocabulo fidei».
3 Loci theologici, «De gratia et de justificatione».
4 Cfr. Soto, Apologia contra Catharinum, C. 2.
5 Luc., i, 28.

gnifica opera prosequantur, et mala praesentis vitae sustineant, sicut
Paulo dictum est II Cor., 12, 9: Sufficit tibi gratia mean 1.

226. Thesis II. Citra revelationem particularem nemo potest per
principia revelata S. Scripturae et traditionis, neque per deductionem ex
ipsis, certo cognoscere se esse in gratia.
Nota. Particulis «citra revelationem particularem» excludimus casum
de quo in thesi superiori.

Arg. 1) Ex S. Scriptura. Notissimus esf locus Ecclesiastes, in quo
dicitur: Sunt justi atque sapientes, et opera eorum in manu Dei; et tamen
nescit homo, utrum amore an odio dignus sit, sed omnia in futurum ser­
vantur incerta 1
2. Et Apostolus ajebat de se: Nihil enim mihi conscius
sum, sed non in hoc justificatus sum 3.
2) Ex Concilio Tridentino. Patres Concilii Tridentini clarissime ex­
posuerunt hanc doctrinam dicentes: «Sicut nemo pius de Dei misericor­
dia, de Christi merito, deque sacramentorum virtute et efficacia dubi­
tare debet, sic quilibet, dum seipsum suamque propriam infirmitatem
et indispositionem respicit, de sua gratia formidare et timere potest,
cum nullus scire valeat certitudine fidei, cui non potest subesse falsum,
se gratiam Dei esse consecutum» 4.
3) Ex SS. Patribus. S. Augustinus: «Quantalibet enim justitia sit
praeditus homo, cogitare debet, ne aliquid in illo, quod ipse non videt,
inveniatur esse culpandum» s.
4) Ex ratione. Ratio est, quia in S. Scriptura et traditione nun­
quam adseritur neque ex principiis revelatis certo deduci potest homi­
nem individuum egisse, prout decet, poenitentiam, vel fecisse opera
bona, quibus meruerit accipere vel conservare gratiam.
227. Thesis III. Per principia naturalia metaphysica et physica
nemo potest certo scire se esse in gratia.
Arg. Certitudo naturalis metaphysica vel physica de propria gratia
non potest haberi per ipsam gratiam neque per ejus effectus. Ergo nullo
modo.
Non per ipsam gratiam. «Certitudo enim, ut apposite ait S. Thomas,
non potest haberi de aliquo, nisi possit dijudicari per proprium princi­
pium; sic enim certitudo habetur de conclusionibus demonstrativis per
indemonstrabilia universalia principia. Nullus autem posset scire se ha­
bere scientiam alien jus conclusionis, si principium ignoraret. Principium
autem gratiae et objectum ejus est ipse Deus, qui propter sui excellen­
tiam est nobis ignotus secundum illud Job, 36, 26: Ecce Detis magnus
vincens scientiam nostram. Et ideo ejus praesentia in nobis et absentia
per certitudinem cognosci non potest secundum illud Job, 9, 2: Si ve1 I-II, q. 112, a. 5.
2 Eccl., 9, 1-2.
3 I Cor., 4, 4.
4 Sess. 6, C. 9; Denz-Bannw., 802.
6 De perf. jusi.; c. 15: ML 44, 309.

nerit ad me, non videbo eum; si autem abierit, non intelligam. Et ideo
homo non potest per certitudinem dijudicare, utrum ipse habeat gra­
tiam. secundum illud 1 ad Cor., 4, 3: Sed neque me ipsum judico... Qui
autem judicat me, Dominus est»1.
Neque per ejus effectus. Effectus proprii gratiae sanctificantis sunt
supernaturales, quibus certo cognoscendis impar est intellectus huma­
nus. Effectus autem ignoti nequeunt nos conducere ad certam cogni­
tionem dc exsistentia gratiae sanctificantis in nobis.
228. Thesis IV. Nemo potest, seclusa speciali Dei revelatione, esse
moraliter certus suae gratiae ea morali certitudine, contra quam sola
erroris possibilitas non probabilitas militat.
Arg. 1) Certitudo moralis stricta, de qua agimus, pellit omnem
formidinem et timorem de opposito. Sed nemo, seclusa Dei speciali re­
velatione, potest esse moraliter certus suae gratiae sine ulla formidine
et timore de opposito. Ergo. Hinc Concilium Tridentinum merito ait:
«Quilibet dum seipsum suamque propriam infirmitatem et indispositionem respicit, de sua gratia formidare et timere potest»1
2.
2) Si cuipiam concedatur certitudo moralis stricte de sua gratia et
salute, ii maxime forent secundum communem Dei providentiam, qui
in servitio Dei inter caeteros eminent. Sed non ita fuit. Nam S. Paulus
in praedicatione evangelica defatigatus, S. Antonius in deserto poenitens, S. Hilarion eremita ferventissimus, S. Theresia altissimae contem­
plationi dedita, et alii sanctissimi viri experti sunt circa hanc rem timo­
res et anxietates morte amariores. Ergo.
229. Thesis V. Plures possunt, seclusa Dei revelatione, esse de
sua gratia certi ea certitudine morali, quae, relicta in contrarium ha­
bituali formidine, aufert dubium actuale prudens.
Arg. 1) Ex S. Scriptura. Servis Dei certe non defuit in sacris
litteris haec consolatio. Unde Christus: Non potest arbor bona malos fru­
ctus jacere, neque arbor mala bonos fructus facere... Igitur ex fructibus
eorum cognoscetis eos 34
. Et Apostolus: Ipse enim Spiritus testimonium red­
dit spiritui nostro, quod sumus filii Dei'1. Hoc spiritus testimonium, quod
nobis adesse conjecturis constat, ut diserte adserit Comely 5, certitudi
nem moralem de nostra adoptione parit.
2) Ex ratione. Ex operibus et signis exterioribus cognoscitur rhorali quadam certitudine status interior animae. Pravi siquidem mores
et actiones perversae indicant peccatum, dum satagens studium ser­
viendi Deo accusat gratiae praesentiam. «Et hoc modo aliquis cogno­
scere potest se habere gratiam in quantum scilicet percipit se delectari
in Deo et contemnere res mundanas, et in quantum homo non est con1 I-II, q. 112, a. 5.
2 Sess. 6, C. 9; Denz-Bannw., 802.
3 Matth., -, 18-20.
4 Rom., 8, 16.
5 Comment, ad Rom., 8, 16, p. 419.

scius sibi alicujus peccati mortalis. Secundum quem modum potest intelligi, quod habetur Apocal., 2, 17: Vincenti dabo manna absconditum...
quod nemo novit, nisi qui accipit; quia scilicet ille, qui accipit, per quam­
dam experientiam dulcedinis novit, quam non experitur ille, qui non
accipit» x.
230. Corollarium I. Homines insigniter sancti et de sua salute
multum solliciti firmiorem habent certitudinem quam segniores. Unde,
qui gustaverint manna absconditum et frumitur dulcedine praesentiae
Dei, certiores sunt de sua gratia quam alii. Omnes tamen justi, qui
mandata Dei et Ecclesiae adimplere conantur, possunt conjecturis ali­
quam praesentis gratiae notitiam concipere.
Coroll. II. Moralis certitudo de statu gratiae, quam sine revela­
tione concipit homo, est semper obscura et imperfecta, et quamvis
aliquando expellat rationabile dubium actuale de contrario, nequit
tamen radicitus expellere habitualem formidinem, ad quam justus re­
dire potest, quoties suam infirmitatem experitur.
Coroll. III. Signa hujus certitudinis moralis sunt integritas vitae,
testimonium bonae conscientiae, spiritus orationis, frequentia sacra­
mentorum, praesertim eucharistiae receptio, odium peccati, devotio
erga SS. Virginem, etc.
QUAESTIO XII
DE EFFECTIBUS FORMALIBUS GRATIAE SANCTIFICANTIS

ARTICULUS I
UTRUM GRATIA SANCTIFICANS CONSTITUAT NOS FORMALITER
FILIOS DEI ADOPTIVOS

231. Status quaestionis. 1) Primus effectus gratiae sanctificantis
est reddere homines consortes divinae naturae, de quo actum est quaestio­
ne praecedenti. Deinde venit filiatio Dei adoptiva, quae generationem ac
naturam imitatur; atque ultimo sequuntur alii effectus, de quibus per
ordinem disseremus.
2) Adoptio in genere definitur: Personae extraneae ad haereditatem
propriam gratuita et libera adsumptio. Adoptans seu adsumens personam
extraneam ad propriam haereditatem dicitur pater; et adoptatus huic
actui consentiens vocatur filius.
3) Minime dubitandum est Deum multos homines adoptare in filios,
cum libere et gratuito ordinat eos ad gloriam; sed haec adoptio fit modo
longe diverso ac praestantiori, quam adoptio extraneorum inter homines.
a) Homines adoptant personas extraneas in haereditatem propter
indigentiam, cum filiis naturalibus carent, Deus vero propter abundan­
tiam, ut divitias suae gloriae aliis communicans plures praeparet Filio
suo naturali socios in gloria.
1

I-IT, q. 112, a. 5.
10

b) Inter homines adoptantur per naturam idonei ad haereditatem,
sed «Deus hominem, quem adoptat, idoneum facit per gratiae munus ad
haereditatem caelestem percipiendam»1.
c) In adoptione humana non mutatur intrinsece adoptatus, dum
in adoptione divina adoptatus fit in Christo nova creatura 1
2, et dicitur
ex Deo natus.
Disputatur inter theologos, an et quomodo homines reddantur filii
Dei adoptivi per gratiam sanctificantem.
232. Placita theologorum. 1) Aliqui negant hominem constitui formaliter filium Dei adoptivum per gratiam sanctificantem, vel «quia nullum
est donum creatum habituale, cum quo, si per se praecise spectetur, non
possit consistere peccatum, si Deus, homine justo peccante, pergeret illud
donum conservare, ut plerique theologorum fatentur; at cum filiatione di­
vina implicat consistere peccatum» 34*6; vel quia jus ad caelestem beatitudinem, sine qua non datur filiatio Dei adoptiva, non nascitur ex gratia san­
ctificante.
Si ab eis quaeras, unde formaliter nascatur filiatio Dei adoptiva, re­
spondent Lessius et Petavius: «Sumus igitur filii Dei proprie et formaliter...
per inhabitationem et possessionem Spiritus divini vivificantis et regentis
animas nostras» *.
2) Plures docent filiationem Dei adoptivam nasci quidem in homine
ex gratia sanctificante, sed gratiam hoc non ex natura sua habere sed ex
ordinatione divina. Haec opinio deducitur ex Scoto, Ockam et Biel s, atque
expresse defenditur ab Hiquaeo, Poncio et aliis scotistis °.
3) Multo communius tenent auctores gratiam sanctificantem ex natu­
ra sua nos reddere filios Dei adoptivos. Ita communiter thomistae et plures
extranei.

233.

Thesis I.

Omnes justi sunt filii Dei adoptivi. (Est de fide.)

Arg. 1) Ex S. Scriptura. S. Joannes: Videte qualem caritatem
dedit nobis Pater, ut filii Dei nominemur et simus 7. Apostolus: Accepistis
spiritum adoptionis, in quo clamamus: Abba (Pater); ipse enim Spiritus
testimonium reddit spiritui nostro, quod sumus filii Dei; si autem filii, et
haeredes, haeredes quidem Dei, cohaeredes autem Christi 8.
2) Ex liturgia Ecclesiae. In praefatione Pentecostes canit Eccle­
sia: «Qui ascendens super omnes caelos, sedensque ad dexteram tuam
promissum Spiritum Sanctum in filios adoptionis effudit·».
3) Ex SS. Patribus. S. Cyrillus alex.: «Qui per fidem Christi vo­
cati sunt in adoptionem filiorum Dei, propriae quidem naturae vilita­
tem exuerunt, Deique honorantis gratia ceu splendida quadam veste
conspicui ad supernaturalem dignitatem evehuntur. Non enim amplius
carnis filii, sed Dei potius adoptiva soboles nuncupantur» 9.
1 S. Thomas, III b., q. 23, a. I.
2 II Cor., 5, 17.
3 Lessius, De perfect, div., lib. 12, n. 75.
4 Lessius, De perfect, div., lib. 12, n. 75; Petavius, De Trinit., lib. 8, c. 4 sq.
3 Scotus, In II Sent., dist. 27, q. un.; et In IV Sent., dist. 16, q. 2, n. 4, Re­
spondeo; Ockam, In I Sent., dist. 17, q. 1; et In IV Sent., q. 3, a. 3; Biol, In I Sent ,
dist. 17, q. I, a. 2; et In IV Sent., dist. 14.
6 Hiqueus, In IV Sent. Scoti, q. 2; Poncius, Theol. cursus integer, disp. 34, q. 3.
’ I Joan., 3, I.
8 Rom., 8, 15 sqq.
9 In Joannem, 1, 13; MG 73, 153.

4) Ex ratione. Cum homo per gratiam sanctificatur, adsumitur a
Deo a) persona extranea, quia homo «non est unius ejusdemque sub­
stantiae» cum Deo 1; b) gratuito, quia ex parte hominis nullum ad
hoc praecedere potuit meritum; c) libere, quia actiones Dei ad extra
sunt semper liberae; d) ad haereditatem caelestem, quia elargitur a Deo
hominibus jus ad gloriam sempiternam, quae in possessione ipsius Dei
consistit.

234.
ptivos.

Thesis II.

Gratia sanctificans facit homines filios Dei ado­

Arg. 1) Ex Concilio Tridentino. Juxta Concilium Tridentinum
justificatio impii est «translatio ab eo statu, in quo homo nascitur filius
primi Adae, in statum gratiae et adoptionis filiorum Dei»1
2. Porro justi­
ficatio fit, ut idem concilium docet, «per voluntariam susceptionem gra­
tiae et donorum, unde homo ex injusto fit justus, et ex inimico amicus,
ut sit haeres secundum spem vitae aeternae» 3. Ergo homo per susceptio­
nem gratiae fit haeres vitae aeternae seu filius Dei adoptivus.
2) Ex SS. Patribus. S. Athanasius: «Ipse igitur (Christus) secun­
dum naturam est filius Dei, nos autem per gratiam» 4.
3) Ex ratione. Per gratiam sanctificantem regenerantur peccato­
res in ordine supematurali. Sed regeneratio hominis in ordine superna­
tural! terminatur ad filiationem adoptivam. Ergo gratia sanctificans
facit homines filios Dei adoptivos.
235. Thesis III. Gratia sanctificans ex natura sua confert homini
formaliter filiationem adoptivam. (Est communior.)

Arg. 1) Ex Concilio Tridentino. a) Justificationis «unica formalis
causa est justitia Dei, non qua ipse justus est, sed qua nos justos facit» 5.
Sed justitia, qua Deus nos justos facit, est gratia sanctificans. Ergo.
b) In sententia scotistica gratia sanctificans producit filiationem
adoptivam, non ex natura sua neque ex virtute propria, sed ex lege et
ordinatione Dei extrinseca. Unde non tam gratia quam ordinatio divina
et favor Dei est causa filiationis adoptivae. Sed hoc videtur parum con­
forme Concilio Tridentino dicenti: «Si quis dixerit... gratiam, qua justifi­
camur, esse tantum favorem Dei, a. s.»6.
2) Ex ratione, a) Gratia sanctificans ex natura sua nos facit con­
sortes divinae naturae. Sed hoc consortium, utpote conferens jus ad beatitudinem, est filiatio Dei adoptiva. Ergo. Ad rem Angelicus: «Attenditur
etiam pretium operis secundum dignitatem gratiae, per quam homo
consors factus divinae naturae adoptatur in filium Dei, cui debetur hae1
2
3
4
5
e

S. Augustinus, Contra Maximin., lib. 2, c. 15, n. 2; ML 42, 778.
Sess. 6, C. 4; Denz-Bannw., 796.
Sess. 6, C. 7: Denz-Bannw., 799.
Orat. 2, adv. arian., n. 59; MG 26, 274.
Sess. C), c. 7: Denz-Bannw., 799.
Sess. 6, can. 11; Denz-Bannw., 821.

reditas ex ipso jure adoptionis, secundum illud Rom., 8, 17: Si filii et
haeredes·» 1.
b) Posita gratia sanctificante, simul ponitur in homine filiatio Dei
adoptiva, quin necesse sit filiationem aliunde compleri; imo gratia san­
ctificans et filiatio nequeunt separari, ut videbimus infra, dum de justi­
ficatione. Ergo gratia sanctificans ex sua natura causât in homine filia­
tionem Dei adoptivam.
ARTICULUS II
UTRUM GRATIA SANCTIFICANS EX NATURA SUA REDDAT
HOMINEM DEO GRATUM

236. Status quaestionis. 1) Homo est Deo gratus, quando habet
in se perfectionem talem, ut possit esse objectum complacentiae divinae
specialis.
2) Porro «complacentia (Dei) specialis, ut ait Bid, est triplex. Pri­
ma est respectu omnium exsistentium et futurorum, quae nihil aliud est
quam divinum velle, quo vult aliqua possibilia esse vel futura esse bona.
Et sic posset in nullo alio a se complacere, quia posset nihil a se esse vel
futurum esse. Secunda complacentia specialior est respectu nobilioris
objecti, et est velle aliquid esse perfectius alio. Et sic major est com
placentia substantiae quam accidentis (naturalis), et magis complacet in
materia rationali quam irrationali. Tertia complacentia specialissima est
respectu alicujus perficiendi secundum maximum seu perfectissimum
genus perfectionum accidentalium. Et est divinum velle, quo vult crea­
turae rationali non ponenti obicem conferre maximam perfectionem ac­
cidentalem secundum genus, quae est beatitudo sive vita aeterna. Et
hoc idem intelligitur per esse acceptum, esse carum, vel esse dilectum
Deo, scilicet velle divinum, quo vult talem beatificare, si manserit in
statu tali»1
2.
3) Hic agimus de tertia perfectione maxima, qua homo constitui­
tur objectum specialissimae divinae complacentiae, et quaerimus, an
gratia sanctificans ex natura sua faciat hominem aptum, non quidem
radicaliter, ut omnis natura intellectualis est apta ad beatitudinem, sed
proxime dispositum et dignum, ut a Deo diligatur amore benevolentiae
et acceptetur ad gloriam suo tempore ipsi conferendam.
237. Placita theologorum. 1) Nominales et scotistae docent gratiam
sanctificantem ex natura sua non reddere hominem Deo gratum, sed «ab
ordinatione divina talem legem statuente·, sicut, si esset aliquis rex, qui or­
dinaret in regno suo, quicumque haberet denarium aureum, haberet haereditatem et nullus alius; iste, inquam, denarius acceptaretur pro haereditate
ipsum incomparabiliter excedente, et hoc etiam esset propter ordinatam
legem statuentis» 3. Clarius: Gratia sanctificans est sicut metallum, quod ex
intrinseca quidem ratione caret valore, sed, si a rege eligatur, ut sit materia
monetae, acquirit valorem moralem; ita etiam gratia sanctificans ex intrin1 I-II, q. 114, a. 3.
2 In I Sent., dist. 17, q. 1, a. 1, nota 2.
3 Mayronus, In I Sent., dist. 17, q. 2.

seca ratione non reddit hominem Deo gratum, sed, accedente Dei ordina­
tione, qua id statuitur, acquirit valorem, et facit hominem amore Dei et
vita aeterna dignum. Ita Scotus, Ariminensis, Ockam, Biel, Mayronus
et alii '.
2) Alii multo communius et probabilius docent gratiam sanctificantem
ex natura sua reddere hominem Deo acceptum et gratum. Ita communiter
thomistae, et ex extraneis Vazquez, Suarez, Beraza et alii 1
2.

238. Thesis I.
Deo grati.

Omnes homines per gratiam sanctificantem fiunt

Arg. 1) Ex S. Scriptura. Juxta Apostolum habemus gratiam, per
quam serviamus placentes Deo 3. Haec verba Alapide exponit dicens: «Ut
Deus servitio nostro quasi re quapiam pulcherrima delectetur» 4.
2) Ex ratione, a) Traditio universalis hanc gratiam vocat in Ec­
clesia gratiam gratum facientem ex eo, quod nos facit Deo dilectos.
b) Homo per gratiam sanctificantem fit filius Dei adoptivus. Filius
autem Dei adoptivus, utpote jus habens ad haereditatem vitae aeter­
nae, est Deo gratus et acceptus. Ergo.
239. Thesis II. Homo justus est Deo gratus et vitae aeternae di­
gnus formaliter per gratiam sanctificantem.
Nota. Sensus est: «Sicut pictor facit parietem album effective, albedine
mediante» 5, ita Deus per gratiam sanctificantem facit effective hominem
sibi gratum; sed sicut albedo «nulla forma mediante... facit album formaliter», ita gratia immediate ac formaliter, sine alia forma mediante, facit
hominem Deo gratum et vitae aeternae dignum.

Arg. Ex multiplici ratione. 1) Homo constituitur formalitcr filius
Dei adoptivus per gratiam sanctificantem. Ergo redditur Deo gratus
formaliter per gratiam sanctificantem.
2) Homo fit perfectus et dignus beatitudine naturali per naturam
integram. Ergo pariter constituitur dignus vita aeterna per participa­
tionem naturae divinae.
3) Sicut homo dicitur justus per justitiam, ita etiam vocatur gratus
per gratiam.
240. Corollarium I. Nolim ex hoc deducas gloriam illico conferri
iis, qui per gratiam sanctificantem redduntur Deo grati et vitae aeter­
nae digni; quia, licet gratia sanctificans immediate faciat hominem
aptum ad gloriam, ad collationem hujus beatitudinis requiritur actio
Dei distincta a productione gratiae.
241. Coroll. II. Esse Deo gratum idem est ac esse Deo dile­
ctum. Unde, si gratia ex natura sua reddit hominem Deo gratum, necesse est ipsum esse a Deo dilectum. Quod necessitate suppositionis
1 Scotus, In IV Seni., dist. i6, q. 2; Ariminensis, In I Sen!., dist. 17, q. 1,
a. 2; Ookam, In I Seni., dist. 17, q. 1; Biel, In I Seni., dist. 17, q. i, a. 1; et a. 3,
dub. 4; Mayronus, In I Seni., dist. 17, q. 2.
2 Vazquez, In I-II, disp. 204; Suarez, De gralia, lib. 7, c. 1; Beraza, De gra­
tia Christi, n. 838.
3 Hebr., 12, 28.
4 Comment, in ep. ad Hebr., 12, 28.
3 S. Thomas, De veritate, q. 27, a. 1 ad I.

verum esse non diffitebimur. Deus necessitate absoluta nihil nisi se
ipsum diligit, alia vero a se necessitate suppositionis, supposito scilicet
quod bonitatem in ipsis produxerit atque conservet. Amor quippe Dei
infundit et creat bonitatem quandoque naturalem, quandoque supernaturalem in rebus. Ex necessitate igitur suppositionis Deus diligit crea­
turas, naturales quidem amore naturali, supernaturalizatas vero amore
supernatural!.
242. Scholion. De amicitia Dei. I. Amicitia recte definiri po­
test: Mutuus benevolentiae amor in communicatione alicujus boni /un­
datus.
1) Dicitur amor, id est, actus voluntatis, quo diligitur amicus.
2) Non est amor concupiscentiae, quo aliquis sibi vult bonum, sed
amor benevolentiae, quo amans vult bonum amato. Unde «amans, juxta
S. Thomam, sic fit extra se in amatum translatus, in quantum vult
amato bonum, et operatur per suam providentiam sicut et sibi» x, et
Deus «transfertur in amatum, quod est creatura, in quantum bonitatem
suam ei communicat» 12.
3) Est mutuus, id est, amantes sibi invicem communicant aliquod
bonum. Hinc amicitia facit, ut amantium omnia bona sint communia 3*.
4) Inter amantes necessario datur aliqua aequalitas, quia, ut ait
commune proloquium a S. Hieronymo mutuatum: «amicitia pares aut
accipit aut facit»'1, et Ovidius ajebat: «amicitias et tibi junge pares»5*
.
Attamen, «amicitia non requirit aequalitatem aequiparantiae, sed aequa­
litatem proportionis, ut scilicet unus amicorum operetur ad alterum se­
cundum suam proportionem, ut dicitur in 8 Ethicorum. Tamen ma­
gna inaequalitas amicitiam solvit, quando scilicet non communicant in
eadem vita» ®. Anima autem gratia supernatural! ornata, et consors
facta naturae divinae, communicat cum Deo in eadem vita supernatu­
ral!, et habet cum eo aequalitatem proportionis7.
5) Ad veram amicitiam requiritur, ut amantes non multum distent,
quia «inter multum distantia bene potest esse amor, sed non amicitia,
quia non conversantur simul, quod est proprium amicitiae. Deus autem,
quamvis in infinitum distet a creatura, tamen operatur in omnibus, et
in omnibus est: et ideo potest salvari etiam ratio amicitiae»8. Deus
igitur est nobis intime praesens, ut nobiscum conversando amicitiam sta­
tuat, sed cum peccatoribus non habet amicitiam, quia in ordine super­
natural! longe est ab ipsis et non conversatur cum illis.
1 S. Thomas, I p., q. 20. a. 2 ad I.
2 In 111 Sent., dist. 32, q. 1, a. 1 ad 3.
3 Amantium mutuam sibi invicem traditionem pulchre explicat S. Joannes
a Cruce dicens: «No solamente segùn la voluntad sino también segùn la obra,
queda ella de hecho sin dejar cosa, toda dada a Dios, asi como Dios se ha dado
todo libremente a ella; de manera que quedan pagadas aquellas dos voluntades,
entregadas y satisfechas entre si». Cantico esp., cane. 27.
'* Comment, in Michaeam, lib. 2, c. 7; ML 25, 1219.
5 De tristibus, lib. 3, egl. 4, v. 44.
° In III Sent., dist. 28, q. 1, a. 3 ad 3.
7 Ad rem optime S. Joannes a Cruce: «En la cual (unidn) se iguala el alma con
Dios por amor». Càntico esp., cane. 24, v. 2.
8 S. Thomas, In III Sent., dist. 32, q. 1, a I ad 2

243. II. Amicitia una est naturalis, quae fundatur in bonitate
naturali, ut illa, quam habent personae sibi invicem bona naturalia
mutuo communicantes; et altera supernaturalis, quae fundatur in boni­
tate supernatural!, qualis est amor mutuus inter Deum et justos. De
amicitia supernatural! hic agimus.
244. III. Philosophus ajebat: «Aut virtus quaedam est amicitia
aut cum virtute conjuncta»V Sed S. Thomas clarius rem explicat dicens:
«Amicitia non ponitur virtus, sed consequens virtutem; quia ex hoc ipso,
quod aliquis habet virtutem et amat bonum rationis, consequitur ex
ipsa inclinatione virtutis, quod diligat sibi similes, scilicet virtuosos, in
quibus bonum rationis viget. Sed amicitia, quae est ad Deum, in quan­
tum est beatus et beatitudinis auctor, oportet praestitui ad virtutes,
quae ad illam beatitudinem ordinant; et ideo, cum non sit consequens
ad alias virtutes, sed praeambulum, ut ostensum est, oportet, quod ipsa
sit per se virtus» 1
2.
Ex hoc deducitur amicitiam supernaturalem, qua sumus amici Dei,
quandoque sumi pro habitu, in quantum formaliter est caritas 3, quan­
doque pro actu, quatenus est amor.
245. IV. Amicitia ut habitus seu caritas est principium proximum
amicitiae amoris, dum gratia sanctificans est principium remotum. Hinc
amicitia proprie dicta, seu amor mutuus, est formaliter actus caritatis,
fundamentaliter est actus gratiae sanctificantis 4.
V. Deus et homines justi conjunguntur vera amicitia.
1) Deus in sacris litteris justos crebro vocat amicos: Mihi autem
nimis honorati sunt amici tui, Deus 5*. Vos amici mei estis, si feceritis, quae
ego praecipio vobis e. Dico autem vobis amicis meis 7.
2) Juxta Concilium Tridentinum homo in justificatione «ex injusto
fit justus, et ex inimico amicus» Dei 8.

ARTICULUS III
DE CAETERIS EFFECTIBUS GRATIAE SANCTIFICANTIS

246. Gratia sanctificans alios quoque eximios effectus producit for­
maliter in anima. De praecipuis hic. breviter.
I. Gratia sanctificans reddit hominem justum et sanctum 9.
1) Sacra Scriptura comparat gratiam cum luce et peccatum cum
tenebris 10; et addit: Quae enim participatio justitiae cum iniquitate? Aut
quae societas luci ad tenebras? n.
1 Ethicor., lib. 8, c. i.
2 Quaesi, disp., De caritate, q. un., a. 2 ad 8.
3 11-11, q. 23, a. 1.
4 Cfr. Salmanticenses. De gratia, disp. 4, n. 37; et Joseph a Spiritu Sancto,
Cursus Theologiae mystico scholasticae, disp. 16, n. 180.
5 Ps. 138, 17.
° Joan., 15, 14.
’ Luc., 12, 4.
8 Ses». 6, c. 7; Denz-Bannw., 799.
’ De justificatione impii agemus uberius in quaestione speciali.
10 Ephes., 5, 8.
n n Cor., 6, 14.

2) Juxta Concilium Tridentinum justificatio «non est sola peccato­
rum remissio, sed et sanctificatio et renovatio interioris hominis per
voluntariam susceptionem gratiae et donorum, unde homo ex injusto
fit justus, et ex inimico amicus» 1. «Hujus justificationis... unica formalis
causa est justitia Dei, non qua ipse justus est, sed qua nos justos facit,
qua videlicet... vere justi nominamur et sumus»12.
3) Licet ratio naturalis id plene explicare nequeat, ex principiis
tamen aliunde sumptis potest suadere. Si enim gratia, participatio divi­
nae naturae, constituit hominem Deo gratum vitaeque aeternae dignum,
pari ratione ipsum reddet justum atque sanctum, ab omni scilicet pec­
cato immunem.
247. IL Gratia sanctificans mira pulchritudine atque splendore ani­
mam humanam exornat.
1) Animam justi describit S. Scriptura his verbis: Ecce tu pulchra
es, amica mea, ecce tu pulchra es 3.
2) Catechismus Romanus S. Pii V lepide pulchritudinem animae
justi exponit dicens: «Est autem gratia... divina qualitas in anima inhae­
rens ac veluti splendor quidam et lux, quae animarum nostrarum ma­
culas omnes delet ipsasque animas pulchriores et splendentes reddit» 4.
248. III. Gratia sanctificans confert homini vitam supernaturalem
perfectam.
Nota. Vitam supernaturalem vocamus facultatem, quam habet
homo justus se movendi ad Deum ut ultimum finem. Vita imperfecta
dicitur principium actuum fidei, spei, etc., qui licet sint supernaturales
per influxum gratiae actualis, tamen possunt conjungi cum peccato mor­
tali ct esse sine merito. Vita perfecta est principium amoris Dei, et est
incotnpatibilis cum peccato mortali. Hanc vitam sancti vivunt in via
per gratiam sanctificantem et in patria per gloriam. Unde Christus di­
citur venisse ad homines, ut vitam habeant, et abundantius habeant 56
*.
1) Dominus Jesus vitem se dicit et nos palmites, et hortatur nos,
ut in Christo et in dilectione maneamus, sicut palmes in vite ®. Et dein­
de subjungit: Qui manet in me, et ego in eo, hic fert fructum multum1.
Palmes autem in vite vivit. Ergo et nos, cum sumus in Christo per gra­
tiam et dilectionem, vivimus vitam supernaturalem perfectam atque
fructibus vitae aeternae uberem.
2) Catechismus Romanus S. Pii V egregie hoc declarat dicens: «Quem­
admodum igitur a capite vis manat, qua singulae corporis partes ad
proprias functiones apte exsequendas moventur; ita ex Christi Domini
plenitudine in omnes, qui justificantur, divina virtus et gratia diffundi­
tur, quae nos ad omnia Christianae pietatis officia habiles reddit» 8.
1

3
'*

8

Sess. 6, c. 7; Denz-Bannw., 799.
Sess. 6, c. 7; Denz-Bannw., 799.
Cant. Cantic., 1, 14.
Parte 2, c. 2, n. 50.
Joan., 10, 10.
Joan., 15, 4 sqq.
Joan., 15, 5.
Parte 2, c. 2, n. 52.

QUAESTIO XIII
DE JUSTIFICATIONE IMPII

ARTICULUS I
QUAEDAM NOTIONES TRADUNTUR

249. 1) Etymon. Si justificationis nomen spectes, nihil aliud si­
gnificat, quam justum facere vel justum fieri. Unde justificatio idem est
ac ywsZi effectio *1.
2) Justificatio active spectata est actio Dei sanctificantis homines,
et -passive significat motum vel quasi motum, quo homo injustus red­
ditur justus. Quamvis hic agamus de sola justificatione passiva, saepe
tamen commemoramus actionem Dei.
3) Cum justitiae nomen multiplicem habeat sensum, justificatio
quoque passiva potest diversimode usurpari. Justitia aliquando signi­
ficat a) virtutem, qua quis unicuique tribuit, quod suum est, et sic homo
dicitur justus, qui unicuique reddit, quod suum est; b) quandoque im­
portat declarationem forensem, et sic dicuntur justificati, qui a judice
declarantur innocentes; c) saepissime innuit internam hominis rectitudi­
nem ad Deum, finem supernaturalem, et hoc sensu vocantur justi, qui
gratia sanctificante ornati Deum super omnia diligunt.
4) Haec passiva justificatio, si producatur in homine nullatenus
corrupto, ut in Adamo, Christo, et SS. Virgine Maria, non est remissio
peccatorum, sed simplex spiritualis generatio; at,-si fiat in homine pec­
catis contaminato, importat semper remissionem peccatorum.
5) In justificatione impii seu peccatoris verificatur quidam proces­
sus, cujus terminus a quo est peccatum lethale, terminus ad quem gratia
sanctificans, et actus intermedii sunt motus liberi arbitrii in Deum et
in peccatum. Unde quatuor elementa sunt explicanda in processu justi­
ficationis, id est, infusio gratiae, motus liberi arbitrii in Deum, motus
liberi arbitrii in peccatum et remissio peccatorum.
6) Hic processus considerari potest a) in fieri, quatenus significat
motum animae ad justitiam seu ad statum internae rectitudinis ad
Deum; et b) in jacto esse, quatenus importat ipsum statum rectitudinis
ad Deum. Loquimur de justificatione, prout est in motu. Porro «motus
denominatur magis a termino ad quem, quam a termino a quo; ideo
hujusmodi transmutatio, qua aliquis transmutatur a statu injustitiae ad
statum justitiae per remissionem peccati, sortitur nomen a termino ad
quem, et vocatur justificatio impii» 2.
250. Doctrina catholica. Doctrina igitur catholica est homini in
justificatione infundi gratiam habitualem, atque praeviis actibus liberi
1
1

Cfr Katschthalor, De gratia, n. 274.
l-II, q. 113, a. 1.

arbitrii a Deo motis deleri peccata, totumque hominem renovari ac
sanari; quia justificatio, ut ait Glossa ad Romanos 8, 30, est «remissio
peccatorum et consummatio bonorum operum».
Hunc justificationis processum fere ad litteram exponit Concilium
Tridentinum dicens: «Disponuntur autem ad justitiam, dum excitati di­
vina gratia et adjuti, fidem ex auditu concipientes, libere moventur in
Deum, credentes vera esse, quae divinitus revelata et promissa sunt,
atque illud imprimis, a Deo justificari impium per gratiam ejus, per
redemptionem, quae est in Christo Jesu, et, dum peccatores se esse
intelligentes, a divinae justitiae timore, quo utiliter concutiuntur, ad
considerandam Dei misericordiam se convertendo, in spem eriguntur,
fidentes Deum sibi propter Christum propitium fore, illiunque tanquam
omnis justitiae fontem diligere incipiunt, ac propterea moventur adver­
sus peccata per odium aliquod et detestationem, hoc est. per eam poeni­
tentiam, quam ante baptismum agi oportet; denique dum proponunt
suscipere baptismum, inchoare novam vitam et servare divina man­
data» x.
251. Errores. Reformatores saeculi xvi, Lutherus, Calvinus, Melanchthon. Bucerus, et alii docebant justitiam originalem primo homini fuisse
essentialem, et consequenter contendebant per peccatum Adae totam ho­
minis naturam fuisse essentialiter corruptam, atque liberum arbitrium di­
sparuisse vel esse titulum sine re.
Hisce erroribus applicatis ad praesentem quaestionem, gravissime erra­
verunt circa elementa justificationis.
Defenderunt homini in justificatione non infundi gratiam sanctifican­
tem, quae sit qualitas supernaturalis recepta in anima, sed justitiam Chri­
sti a Patre imputari peccatori mediante fiducia promissae misericordiae in
Christo, et ita peccata contegi.
Hinc processus justificationis juxta reformatores fit imputatione extrinseca justitiae Christi, fide in promissam a Christo misericordiam, et decla­
ratione stylo forensi peccati non imputandi.
Imputatio justitiae Christi juxta aliquos fit per formalem et substantia­
lem communicationem naturae divinae Christi ad animam hominis, sed
juxta alios est tantum extrinscca in eo consistens, quod Pater virtute pro­
pitiationis sanguinis Filii sui misericordem se ostendit et reconciliatur pec­
catori.
Fides, ob quam imputatur homini justitia Christi, non est fides historica
(ita eam vocant), qua credimus mysteria et dogmata contenta in S. Scri­
ptura vel traditione, neque fides miraculorum, qua dicunt fieri miracula,
sed fides promissionum specialis, «qua credit unusquisque sibi remitti pec­
cata propter Christum, et Deum placatum et propitium esse propter Chri­
stum» «Quoties igitur, ait iterum Melanchthon, de fide justificante loqui­
mur, sciendum est haec tria objecta concurrere, promissionem et quidem
gratuitam (misericordiae), et merita Christi tanquam pretium, et propitia­
tionem» 3. Nullam requirunt ex parte hominis contritionem, nullum motum
liberi arbitrii in Deum vel in peccatum, nullam internam dispositionem,
nisi fiduciam in promissam a Christo misericordiam. Haec protestantium
fides vel fiducia nullatenus dicenda est causa justificationis, sed quaedam
tantum conditio. Celebre dictum: Pecca fortiter et crede fortius, quod Luthero tribuitur, est consequentia hujus doctrinae.
Peccata non delentur per veram remissionem nec per internam hominis

1
2
3

Sess. 6, c. 6; Denz-Bannw., 798.
Melanchthon, Apologia Confessionis august., «De justificatione» versus finem,
Apologia Confessionis august . «Quid est fides justificans».

renovationem, sed stylo curiae declaratur homo justus, tegendo illi peccata,
et declarando ea amplius nunquam peccatori ad culpam poenamve impu­
tatum iri.
Ex his principiis deducebant: 1) hominem certo certitudine fidei co'gnoscere se esse justificatum; 2) justitiam non esse majorem in uno quam
in alio; 3) solo infidelitatis peccato fieri hominem reum servumque peccati.
Unde Lutherus: «Sola impietate et incredulitate cordis reus fit et servus
peccati damnandus»
«Nullum malum opus facit eum (infidelem) malum
aut damnatum, sed incredulitas» 12,

ARTICULUS II
UTRUM IN JUSTIFICATIONE IMPII PECCATA MORTALIA
VERE REMITTANTUR AC DELEANTUR

252. Status quaestionis. 1) Ordo naturalis elementorum, quae re­
quiruntur ad justificationem impii, est certe diversus juxta diversa ge­
nera causarum, sed simpliciter potest sic ordinari: a) infusio gratiae;
b) motus liberi arbitrii in Deum; c) motus liberi arbitrii in peccatum;
d) remissio culpae 3. Attamen ob connexionem, quam infusio gratiae et
remissio peccati inter se habent, disseremus de eisdem ordine sequenti:
a) de remissione peccati; b) de infusione gratiae; c) de actibus liberi
arbitrii in Deum; d) de actibus liberi arbitrii in peccatum.
2) Ad solutionem difficultatis propositae non parum confert ger­
manam notitiam habere de essentia peccati habitualis. Omnes norunt
post patratum peccatum actuale plura habitualiter manere in anima,
cujusmodi sunt: privatio gratiae sanctificantis; offensa Dei, quae, trans­
acto actu, virtualiter perseverat; aversio a Deo et conversio ad creatu­
ras; ac tandem reatus ad poenam aeternam.
3) Praestantissimi theologi Vazquez et Lugo4 dixerunt essentiam
peccati mortalis habitualis consistere in actu praeterito, quandiu non
retractetur, moraliter permanente; Scotus et Biel56defenderunt eam re­
ponendam esse in reatu poenae aeternae. Sed multo probabilius puto
essentiam peccati mortalis habitualis in praesenti providentia consistere
in privatione voluntaria gratiae sanctificantis, relicta ex peccato actuali
in ordine ad ipsum peccatum. Ita S. Thomas, Cajetanus, Medina, Salmanticenses, et omnes fere thomistaee. Unde S. Thomas ait ad rem:
«Macula, quantum in se est, non ponit de essentia sua, nisi privationem
gratiae; sed ponit ut causam obstaculum peccati, quod obstat ad gra­
tiae receptionem»7.
1 De Ubertate Christiana, § «Cum ergo».
2 De libertate Christiana, § «Sic et infideli».
3 Cfr. Prado, De gratia et lib. arb., p. 1, q. 5, a. 8, conci. 5.
4 Vazquez, In I-II, disp. 139, c. 5; Lugo, De poenitentia, disp. 7, sect. 5.
6 Sootus, In IV Sent., dist. 14, q. 1, n. 6, § «Dico ergo»; Vide commentaria
Hiquaei in Scotum ibidem; Biel, In IV Sent., dist. 14, q. 1, a. 1, nota 2.
6 S. Thomas, I-II, q. 86, a. I ad 3; et In IV Seni., dist. 18, q. I, a. 2, quaetiunc 1 Cajetanus, In I-II, q 86. a 1: Medina, In I-II, q. 86, a. 1; Salmantioensos, De justi/icatione impii, disp. 1, n. 3.
7 In IV Sent., dist. 18, q. t, a. 2, quaestiunc. I.

4) Ex hac essentia peccati habitualis fluunt plurima dainna, ut
sunt: aversio a Deo; conversio ad creaturas; reatus ad poenam aeter­
nam, etc., adeo ut homo in peccato mortali habituali exsistens sit Deo
ingratus, invisus, et abominabilis.
5) Fieri non potest, ut peccata, quibus Deum offendimus, non fue­
rint commissa, sed quaeritur, an in justificatione remittantur ac delean­
tur omnia peccata, tum originale, si adhuc, permaneat, tum personalia
mortalia.
6) Remitti seu deleri peccatum nihil aliud est nisi auferri maculam
et damrta ex peccatis orta, adeo ut de peccato nihil imputetur amplius
peccatori ad culpam et poenam aeternam.
253. Error. Reformatores saeculi xvi dixerunt, ut supra retulimus,
peccata in justificatione non vere deleri ac remitti, sed potius per justitiam
Christi homini peccatori formaliter imputatam obvelari ac contegi l.

254. Thesis. In justificatione impii omnia peccata mortalia remit­
tuntur ac extinguuntur. (Est de fide.)
Arg. 1) Ex S. Scriptura. Apostolus: Christus semel oblatus est ad
multorum exhaurienda peccata 1
2. S. Joannes: Ecce, qui tollit peccatum
mundi 3. Sanguis Jesu Christi Filii ejus emundat nos ab omni peccato 4.
2) Ex Concilio Tridentino. Patres concilii hunc canonem ediderunt:
«Si quis per Jesu Christi Domini nostri gratiam, quae in baptismate
confertur, reatum originalis peccati remitti negat, aut etiam adserit non
tolli totum id, quod veram et propriam peccati rationem habet, sed illud
dicit tantum radi aut non imputari, a. s. In renatis enim nihil odit Deus,
quia nihil est damnationis iis, qui... innocentes, immaculati, puri, innoxii,
ac Deo dilecti effecti sunt, haeredes quidem Dei, cohaeredes autem
Christi» 5.
3) Ex SS. Patribus. S. Augustinus diserte tenet hanc doctrinam
dicens: «Dicimus baptisma dare omnium indulgentiam peccatorum et
auferre crimina, non radere, nec ut omnium peccatorum radices in mala
carne teneantur, quasi rasorum in capite capillorum, unde crescunt ite­
rum revocanda peccata» 6.
4) Ex ratione. Essentia peccati habitualis est privatio gratiae, ex
qua in praesenti providentia oriuntur alia damna peccatori illata, ut
aversio a Deo, reatus ad poenam, etc. Sed haec omnia in justificatione
vere remittuntur et exstinguuntur. Ergo. Prob. ant. Privatio gratiae
aufertur, ut patet, per gratiam sanctificantem, quae in justificatione
omnibus confertur, aversio a Deo deletur per caritatem seu per conver­
sionem ad ipsum Deum; offensa exstinguitur per satisfactionem Christi
peccatori in justificatione collatam, et ita de caeteris.
1 Cfr. Calvinus, Institut., lib. 4, c. 15, n. 10, ubi, sicut etiam alibi passim, non
imputationem culpae vocat remissionem peccati. Et lib. 3, c. n, n. 15, objurgat
Magistrum Sententiarum, quod dixerit per mortem Christi exstinctum esse peccatum
- Hcbr., 9, 28.
3 Joann., 1, 29.
1 I Joan., i, 7.
5 Sess. 5, can. 5; Denz-Bannw., 792.
6 Contra duas ep. Pelag., lib. 1, c. 13, n. 26; MI. 44, 562.

Difficultatibus satisfit.

255. Obj. 1.
Regius Psaltes ait: Beati, quorum remissae sunt iniqui­
tates et quorum tecta sunt peccata *. Ergo in justificatione impii teguntur
peccata.
Resp. Psalmista in loco citato loquitur cum Deo. Respectu autem Dei,
qui videt omnia etiam occultissima, idem est tegere ac delere peccata, quia
quod Deo tegitur, deletum est. Hanc interpretationem adhibet S. Thomas
dicens: «Caritas dicitur operire peccata Deo, qui omnia videt. Unde opor­
tet, quod ea destruat» 12.
Obj. 2.° Homines justi in praesenti ordine providentiae generant filios
peccato originali infectos. Ergo in justis non est peccatum omnino ex­
stinctum.
Resp. In justificatione hominis deletur omnino peccatum originale, sed
natura peccato originali corrupta non reducitur ad statum primaevae inte­
gritatis. Justitia originalis collata fuit a Deo primo homini per modum acci­
dentis naturae speciei, et per peccatum non solum amissa fuit gratia san­
ctificans sed etiam corrupta fuit natura. In justificatione autem destruitur
quidem peccatum, sed non redintegratur natura, et quotquot nascuntur per
generationem a genitoribus justis, habentibus naturam corruptam, contra­
hunt peccatum originale 3. Hinc optime docet S. Thomas hominem per ba­
ptismum liberari a peccato originali quantum ad mentem, remanente in­
fectione peccati quantum ad carnem .«Manifestum est autem, quod homo
baptizatus non generat secundum superiorem partem animae, sed secundum
inferiores et secundum corpus; et ideo homo baptizatus non transfundit
in prolem novitatem Christi sed vetustatem Adae» 4.
Obj. 3.° Peccata mortalia, quae dicuntur remissa, possunt esse obje­
ctum sacramenti poenitentiae. Ergo peccata mortalia non delentur in justi­
ficatione.
Resp.—Neg. conseq. Peccata sunt materia remota sacramenti poeniten­
tiae, actus vero poenitentis materia proxima ejusdem. Cum autem verum
fuerit hominem commisisse peccata, potest poenitens accipere motivum de
peccatis exstinctis, ut concipiat dolorem et faciat confessionem.

ARTICULUS III
DE GRATIA INFUSA IN JUSTIFICATIONE

§ 1
Utrum in justificatione impii infundatur gratia sanctificans in animant.

256. Status quaestionis. Justificatio impii certe importat remissio­
nem omnium peccatorum lethalium, sed adaequate non consistit in sola
remissione peccatorum.
Hic. discutiendum venit, an ad justificationem impii omnino requira­
tur gratiae sanctificantis infusio.
1
2
’
4

Ps. 31, i.
In IV Sent., dist. 22, q. x, a. 1 ad 2.
Cfr. De Deo Creatore, n. 803 sq.
De malo, q. 4, a. 6 ad 4.

257. Error. Reformatores, putantes hominem per imputationem extrinsecam justitiae Christi et per externam Dei benevolentiam sine intrin­
seca animae justitia sanctificari, negant in justificatione infundi a Deo
animae gratiam sanctificantem, quae sit qualitas inhaerens in anima. Ita
Lutherus, Calvinus, Melanchthon et alii1. Id ut probent, contendunt ver­
bum Stzatouv non significare facere justum, sed considerare justum, habere
ut justum 1
2.

258. Thesis. In justificatione impii infunditur a Deo et recipitur
in anima gratia sanctificans. (Est de fide.)
Arg. 1) Ex S. Scriptura, a) Apostolus diserte adserit se emun­
datum fuisse a peccato. Eramus enim, inquit, aliquando et nos insipientes,
increduli, errantes... sed secundum suam misericordiam salvos nos jecit,
per lavacrum regenerationis et renovationis Spiritus Sancti, quem effudit
in nos abunde per Jesum Christum Salvatorem nostrum, ut justificati
gratia ipsius, haeredes simus secundum spem vitae aeternae 3. Hic certe
agit Apostolus, non de externa imputatione justitiae Christi, sed de in­
terna hominis immutatione per lavacrum regenerationis et renovationis,
in qua infunditur gratia sanctificans.
b) Idem Apostolus, enumeratis flagitiis, quae a regno Dei arcent,
ait ad corinthios: Et haec quidam fuistis: sed abluti estis, sed sanctificali
estis, sed justificati estis, in nomine Domini nostri Jesu Christi, et in
spiritu Dei nostri45
. Nec valet dicere adjectivum εδιχαιωβητε non signi­
ficare facti justi sed declarati justi, ut contendit Banks s. Nam S. Augu­
stinus ait apposite ad rem: «Quid est enim aliud justificati quam justi
facti, ab illo scilicet, qui justificat impium (Rom., 4, 5), ut ex impio fiat
justus?... Unde aliter dicimus, Deus sanctificat sanctos suos; aliter autem,
sanctificetur nomen tuum. Nam illud ideo, quia ipse illos facit sanctos,
qui non erant sancti» 6.
2) Ex Concilio Tridentino. «Si quis dixerit hominem justificari vel
sola imputatione justitiae Christi, vel sola peccatorum remissione, ex­
clusa gratia et caritate, quae in cordibus eorum per Spiritum Sanctum
diffundatur atque illis inhaereat, aut etiam gratiam, qua justificamur,
esse tantum favorem Dei, a. s.»7.
3) Ex traditione. Traditio Christiana a primis inde saeculis semper
intellexit in justificatione gratiam hominibus infundi. «Ubi igitur, ait
auctor epistolae Barnabae, nos renovavit per remissionem peccatorum,
1 Lutherus, Comment, in ep. ad Galatas, c. 2; § «Theologia scholastica» ct «Vera
Christianismi ratio»; Calvinus, Inst., lib. 3, c. II, n. 2; Melanchthon, Loci theologici,
«De gratia et justificatione».
2 Cfr. Liddell-Soott, Speaker's Commentary, I Cor., 6, 11; Lufhardt, Compen­
dium der Dogmati k, p. 257.
3 Tit., 3, 3 sqq.
4 I Cor., 6, ii.
5 Manual de Doctrina cristiana, hisp. vers., § 214.
6 De spiritu et lilt., c. 26, n. 45; ML 44, 228.
7 Sess. 6, can. 11; Denz-Bannw., 821. Recte animadvertunt theologi ex ver­
bis «sola imputatione», quae apparent in canone, aliquam imputationem justitiae
Christi admittendam esse. Porro duplex est imputatio, una formalis, quam defen­
dunt reformatores, altera efficiens, quam ponunt catholici, et ita dicimus merita
Christi nobis applicari, quatenus meruerunt nobis gratiam. Cfr Philippus n SS. Tri­
nitate, De gratia Dei, disp. 16, dub. t ad 3.

effecit, ut aliam formam haberemus, animam nempe puerorum instar;
utpote qui nos reformavit; nam de nobis Scriptura dicit, loquente Patre
ad Filium: Faciamus hominem ad imaginem et similitudinem nostram» x.
«Facti sumus novi, iterum ab integro creati. Ideo in nobis, in domicilio
nostro, vere Deus habitat» 12.
4) Ex auctoritate S. Thomae. Angelicus Doctor hanc doctrinam
confirmat dicens: «Hoc autem plus habet adoptatio divina, quam huma­
na, quia Deus hominem, quem adoptat, idoneum facit per gratiae munus
ad haereditatem caelestem percipiendam; homo autem non facit ido­
neum eum, quem adoptat, sed potius eum jam idoneum eligit ado­
ptando» 3*.
«Ex hoc ipso, quod Deus sua voluntate aliquem ordinat ad vitam
aeternam, praestat ei aliquod, per quod sit dignus vita aeterna... Sic
ergo homo dicitur Dei gratiam habere, non solum ex hoc quod a Deo
diligitur in vitam aeternam, sed ex hoc quod datur ei aliquod donum,
per quod est dignus vita aeterna, et hoc donum dicitur gratia gratum
faciens» i.
5) Ex ratione. Ratio naturalis demonstrare non valet in justifi­
catione infundi animae gratiam sanctificantem, sed innixa veritatibus
revelatis potest id satis efficaciter suadere. Scimus namque hominem in
justificatione fieri Deo gratum et amicum. Amor autem Dei non suppo­
nit in objecto bonitatem, quam diligat, sed eam diligendo efficit. Ergo,
cum hominem peccato abominabilem diligere incipit, efficit in eo ali­
quam formam, qua sit bonus ac justus 5.
Difficultates enodantur.
259. Obj. l.° Apostolus docet nos fieri justos justitia Dei. Eum, qui
non noverat peccatum, pro nobis peccatum fecit, ut nos efficeremur justitia Dei
in ipso 6. Ergo.

Resp. Apostolus usus est termino abstracto pro concreto, ut frequen­
ter fit in Scriptura. Unde sensus est, ut nos efficeremur justi justitia Dei,
«non qua ipse justus est, sed qua nos justos facit» 7.
Obj. 2.° Homines satisfaciunt Deo valore operum Christi ipsis appli­
cato. Quidni etiam justificantur justitia Christi?
Resp. Inter satisfactionem et justificationem adest non parva diffe­
rentia. Satisfactio siquidem pertinet ad ordinem moralem, et, cum efficimur
membra Christi, accipimus fructus satisfactionum nostri capitis. Sed justi­
ficatio est regeneratio et renovatio physica, quae non potest fieri nisi forma
physica inhaerente animae. Justitia autem Dei infinita nequit inhaerere
animae, nec proinde hominem per modum informationis justum efficere.
1 Ep. cath. Barnabae, 6; MG 2, 741.
2 Ep. cath., 16; MG 2, 773.
3 III p., q. 23, a. I.
1 De veritate, q. 27, a. 1.
s Cfr. S. Thomas, De veritate, q. 27, a. I.
° II Cor., 5, 21.
7 Concit. Trid., sess. 6, c. 7; Denz-Bannw., 799.

§ 2
Utrum sanctificatio et remissio peccatorum in justificatione impii sint
effectus formales gratiae sanctificantis.

260. Status quaestionis. Omnibus notum est sanctificationem ani­
mae et remissionem peccatorum simul homini conferri in justificatione,
sed oportet investigari, an sint effectus formales gratiae sanctificantis,
adeo ut. ubi infunditur gratia sanctificans, immediate et formaliter pro­
ducantur sanctificatio hominis et remissio peccatorum.
261. Errores, i) Lutherus irridet scholasticos, quod docuerint sancti­
ficationem animae et remissionem peccatorum esse effectus formales gratiae
sanctificantis. Deinde adserit: «Eaque (fides) est formalis justitia, propter
quam homo justificatur, non propter caritatem» l.
2) Juxta recentiores protestantes, praesertim methodistas, in hoc ne­
gotio tria sunt sedulo distinguenda: a) justificatio, quae consistit in imputa­
tione justitiae Christi, quaque peccata conteguntur, et acceptatur homo ut
justus coram Deo; b) regeneratio, quae est nova nativitas ad vitam spiri­
tualem simul cum justificatione in instanti effecta; c) sanctificatio, quae
significat progressum vitae spiritualis pedetentim obtentum. Justificatio et
regeneratio sunt effectus fidei in promissiones Christi, sanctificatio vero est
fructus progressivus justificationis.

262. T HESIS. Gratia sanctificans a Deo infusa immediate et for­
maliter producit sanctificationem animae et remissionem peccatorum.

Arg. 1) Ex Concilio Tridentino. a) Sacra tridentina synodus ait;
«Quae (justificatio) non est sola peccatorum remissio, sed et sanctificatio
et renovatio interioris hominis per voluntariam susceptionem gratiae et
donorum, unde homo ex injusto fit justus et ex inimico amicus» 12. Haec
verba certe innuunt gratiam sanctificantem per se ipsam immediate et
formaliter producere justificationem, quae complectitur sanctificationem
animae et remissionem peccatorum.
b) Deinde prosequitur: «Unica formalis causa (justificationis) est
justitia Dei, non qua ipse justus est, sed qua nos justos facit, qua vide­
licet ab eo donati renovamur spiritu mentis nostrae, et non modo repu­
tamur, sed vere justi nominamur et sumus» 3.
2) Juxta Catechismum Romanum S. Pii V gratia est «non solum
per quam peccatorum fit remissio, sed divina qualitas in anima inhae­
rens, ac veluti splendor quidam et lux, quae animarum nostrarum ma­
culas omnes delet, ipsasque animas pulchriores et splendidiores red­
dit» 4. En remissio peccatorum et sanctificatio animae facta per gratiam.
1 Conim. in ep. ad Galatas, c. 2; § «Theologia scholastica».
2 Sess. 6, C. 7; Denz-Bannw., 799.
3 Sess. 6, c. 7; Denz-Bannw., 799. Nolunt concedere protestantes sanctifica­
tionem animae, quam dicunt esse progressum in vita spirituali, fieri in primo in­
stanti conversionis. Cfr. Banks, Manual de Doctrina cristiana, § 233; sed fides ca­
tholica docet sanctificationem substantialiter produci in anima, ubi primo gratia
sanctificans infunditur, et deinde progredi in perfectione, ubi gratia augetur.
4 Parte 2, c. 2, n. 50.

3) Ex ratione. Sanctificatio animae et remissio peccatorum sunt
quidem duo effectus objective diversi, sed ab una causa necessario pro­
ducti. Cum enim peccatum sit privatio sanctificationis, peccatum et
sanctificatio se habent ut positivum et negativum, et posita sanctifica­
tione necessario sequitur remissio peccati, ut adventu lucis necessario
expelluntur tenebrae. Unde si gratia causet formaliter sanctificationem,
producet pariter remissionem peccatorum. Porro gratia habitualis for­
maliter sanctificat hominem, quia est participatio divinae naturae, quae
regenerat et reddit hominem sanctum. Sicut ergo illuminatio aeris et
expulsio tenebrarum sunt effectus formales lucis, ita etiam sanctificatio
animae et remissio peccatorum sunt effectus formales gratiae habitualis,
sanctificatio quidem effectus primarius 'et positivus, remissio vero pec­
catorum effectus secundarius et privativus1.
§ 3

Utrum sola gratia habitualis independenter ab omni alio elemento sit causa
formalis sanctificationis animae et remissionis peccatorum.
263. Status quaestionis. Posset in hac quaestione dubitari: 1) An
gratia habitualis ex natura sua, vel e contra ex libera Dei voluntate,
producat formaliter hos effectus. 2) An saltem in ratione causae formalis
compleatur favore Dei extrinseco; et 3) An actus caritatis et contritionis
sint simul cum gratia causae formales justificationis.
264. Error. Bucerus docuisse dicitur justificationem causari imperfe­
cte a gratia nobis inhaerente, et perfecte a justitia Christi nobis imputata.
265. Opiniones quorumdam theologorum, i) Nonnulli catholici, prae­
sertim ante Concilium Tridentinum, censuerunt gratiam habitualem esse
quidem causam formalem justificationis, non ex natura sua, sed libera Dei
ordinatione seu favore Dei extrinseco. Ita Scotus, Ockam, Hiquaeus, Sua­
rez et alii 12.
2) Probabilis sententia visa est Vazquez «tam solo actu contritionis et
dilectionis Dei super omnia, qui ex auxilio supernaturali procedat, quam
habitu sine nova alia gratia et condonatione hominem justificari posse» 3.

266. Thesis I. Sola gratia habitualis est unica causa formalis tum
sanctificationis animae tum remissionis peccatorum, independenter ab
alio favore Dei extrinseco. (Est communissima.)

Arg. 1) Ex Concilio Tridentino. Patres tridentini declaraverunt:
«Unica formalis causa (justificationis) est justitia Dei, non qua ipse
justus est, sed qua nos justos facit» 4. Porro justitia, qua Deus nos justos
1 Cfr. Salmanticenses, Oe justificatione impii, disp. 2, n. 34.
2 Scotus, In IV Sent., dist. 16, q. 2, n. 4, § «Respondeo»; Ockam, In IV Sent.,
q. 3: Hiquaeus, In IV Sent. Scoti, dist. 16, q. 2; Suarez, In III p., disp. 4, sect. 8,
n. 40.
3 In I-II, disp. 203, c. 3.
1 Sess. 6, C. 7; Denz-Bannw., 799.
II

facit, est gratia habitualis, et justificatio complectitur sanctificationem
animae et remissionem peccatorum. Ergo sola gratia habitualis est unica
causa formalis horum effectuum.
2) Ex ratione, a) Sicut natura divina est in se sanctitas per es­
sentiam, ita gratia habitualis, utpote participatio naturae divinae, est
ex sua natura sanctitas per participationem. Sed sanctitas ex sua na­
tura renovat hominem et excludit omne peccatum, quin favore Dei
extrinseco ad id indigeat. Ergo.
b) Posita sola gratia habituali in homine sine ullo Dei favore ex­
trinseco, fugit peccatum et fit homo sanctus. Ergo sola gratia habitualis
est causa formalis sanctificationis animae et remissionis peccatorum.

267. T HESIS 11. Amor Dei et actus contritionis non sunt nec pos­
sunt esse causae formales justificationis. (Est communis.)

Arg. 1) Ex Concilio Tridentino. Sancta synodus decrevit: «Si quis
dixerit sine praeveniente Spiritus Sancti inspiratione atque ejus adju­
torio hominem credere, sperare et diligere aut poenitere posse, sicut opor­
tet, ut ei justificationis gratia conferatur, a. s.»1. Concilium his verbis
probe distinguit actus amoris et doloris a causa formali justificationis,
quae est gratia sanctificans.
2) Ex ratione, a) Amor Dei et actus contritionis, in diverso ordine
considerati, sunt dispositiones ad justificationem, ut infra probabimus,
et patet ex Concilio Tridentino. Sed dispositio ad aliquem effectum, licet
in genere causae materialis influat in effectum, in genere tamen causae
formalis dependet a forma et nullatenus influit in effectum. Ergo.
b) Causa formalis se ipsa sine alio medio necessario et permanenter producit effectum. Sed amor Dei et actus contritionis se ipsis sine
gratia Dei non producunt justificationem, nec sunt habitus perma­
nentes.
c) Causa formalis justificationis est eadem in parvulis et adultis,
quia omnes, tam parvuli quam adulti, vi justificationis constituuntur
divinae consortes naturae. Sed parvuli non justificantur formaliter acti­
bus amoris et contritionis. Ergo.
d) Causa formalis nostrae justificationis debet esse, formalis parti­
cipatio divinae naturae. Sed actus amoris et contritionis, cum sint ope­
rationes creatae viatorum et non pertineant ad lineam naturae, non sunt
nec possunt esse participatio divinae naturae. Ergo.
Dices. Si peccator extra sacramenta eliciat actum contritionis et amo­
ris, omnino justificatur. Ergo actus contritionis et amoris sunt causa for­
malis justificationis.
Resp. Neg. conseq. Si peccator extra receptionem sacramentorum eli­
ciat actum contritionis et amoris, vel intra sacramentum ex attrito fiat con­
tritus, justificatur quidem, quia hujusmodi actus sunt dispositiones, ut Deus
gratiam habitualem infundat animae, et homo justificetur. Imo ipsi actus
contritionis et amoris procedunt a gratia sanctificante ut a principio ef­
fectivo.
Sess. 6, can. 3; Denz-Bannw., 813.

268. Scholion. His, quae hactenus dicta sunt, bene perpensis, arbi­
tramur nullatenus posse peccata mortalia perfecte remitti per solum favo­
rem Dei extrinsecum vel per solos actus amoris et contritionis sine intrin­
seca peccatoris mutatione.
Diximus perfecte, quia ultro fatemur Deum favore suo extrinseco posse
delere aliqua mala, quae comitantur peccatum, condonando reatum poe­
nae, etc.
Hanc doctrinam tenet S. Thomas, cui subscribunt Capreolus, Ferra-

riensis, Solus, Medina, S. Bellarminus, Valentia, Joannes a S. Thoma, Salmanticenses et alii *.
Contrariam sententiam defenderunt Scotus, Ariminensis, Ockam, Biel,
Suarez; Lugo, Ripalda et alii 12.

Ratio fundamentalis nostrae sententiae est, quia homo per peccatum
mortale constituitur habitualiter maculatus, aversus a Deo eique abomina­
bilis, atque poena aeterna dignus. Sed impossibile est hujusmodi hominem
sine intrinseca mutatione seu generatione et renovatione fieri non macula­
tum, conversum ad Deum, amore dignum, et a poena aeterna liberum, quia
ad hoc requiritur transitus de uno statu ad alium. Ergo peccata mortalia
nequeunt perfecte remitti sine intrinseca mutatione peccatoris.
Sicut ergo nihil potest esse album sine albedine, ita nemo potest libe­
rari a peccato sine gratia sanctificante.
Hanc intrinsecam peccatoris mutationem in remissione peccati morta­
lis necessario fieri debere per gratiae sanctificantis infusionem, probabilius
defendunt plerique thomistae contra Zumel, Joanneni a S. Thoma et alios;
quodque S. Thomas confirmare videtur his verbis: «Sine gratia remissio
peccatorum fieri non potest, scilicet aversio, offensa et reatus... Non ergo
potest praedicta aversio removeri, nisi fiat conjunctio ad bonum incommu­
tabile, a quo homo per peccatum discessit. Haec autem conjunctio non est
nisi per gratiam, per quam Deus mentes inhabitat, et mens ipsi Deo per
amorem caritatis inhaeret. Unde ad sanandam praedictam aversionem re­
quiritur gratiae et caritatis infusio; sicut ad sanationem caecitatis requiritur
restitutio potentiae visivae» 3.
Praeterea, Deus dicitur remittere peccatum, quando incipit diligere pec­
catorem. Prius prioritate naturae quam peccatorem diligat, producit in eo
gratiam, eumque facit amore dignum, quia amor Dei est effectivus.

§ 4
Utrum de potentia Dei absoluta peccatum mortale et gratia sanctificans
in eodem subjecto simul coexsistere possint.

269. Status quaestionis. 1) Communiter docent theologi catholi­
ci, excepto uno Lorea 4, peccatum mortale et gratiam sanctificantem
nunquam de facto in eodem subjecto coexsistere, et contrariam senten­
1 S. Thomas, I-II, q. 113, a. 2; Capreolus, In l V Sent., q. 2, a. 3, ad argumenta
contra 2 conci.; Ferrariensis, Contra Gentiles, lib. 3, c. 157; Sotus, In IV Sent.,
dist. 15, q. I, a. 2; Medina, In I-II, q. 113, a. 2; S. Bellarminus, De justificatione,
lib. 2, c. 16; Valentia, In I-II, disp. 8, q. 5, p. 5; Joannes a S. Thoma, disp. 27,
a. 2, § «Dico ergo»; Salmant., De justificatione impii, disp. 2, n. 141 sqq.
2 Sootus, In IV Sent., dist. 1, q. 6, n. 4, § «Contra istam conclusionem»; Ari­
minensis, In I Sent., dist. 17, q. 1, a. 2; Ockam, In IV Seni., q. 9, ad 4 dubium;
Biol, In IV Sent., dist. 14, q. 1, a. 2, conci. 5; Suarez, De gratia, lib. 7, c. 23; Lugo,
De poenitentia, disp. 7, sect. 8 sqq.; Ripalda, De ente supernatural;, t. 2, lib. 6,
disp. ult., sect. 22 sqq.
3 De veritate, q. 28, a. 2.
4 De gratia, p. 2, disp. 40.

tiam vocant absurdam atque temerariam. Huc veniunt illa Apostoli
verba: Quae enim participatio justitiae cum iniquitate? A ut quae societas
luci ad tenebras? 1. Unde S. Pius V damnavit doctrinam Baji dicentis
posse hominem, qui est in peccato mortali, simul habere caritatem per­
fectam 1
2.
Effata Patrum, quae innuunt prius ab homine Deum deseri, quam
homo a Deo deseratur, intelligenda sunt de prioritate naturae et causalitatis non temporis.
2) Disputatur, an de potentia Dei absoluta peccatum mortale et
gratia simul coexsistere possint in eodem subjecto.
270. Placita theologorum, i) Aliqui putantes gratiam sanctificantem
moraliter tantum expellere peccatum mortale et moralem dicere oppositio­
nem ad illud, dixerunt de potentia Dei absoluta fieri posse, ut peccatum
mortale simul coexsistat cum gratia in eodem subjecto. Ita Ariminensis,
Scotus, Ockam, Biel, et omnes generatim scotistac 3.
2) Alii volunt peccatum mortale et gratiam sanctificantem sese oppo­
nere physice, et non posse in eodem subjecto coexsistere secundum leges
physicas, bene tamen de potentia Dei absoluta, quae leges physicas solvere
potest. Ita Suarez, Casajoana, Mendive, Villada, Beraza, Sola et alii 4.
3) Plures denique contendunt gratiam sanctificantem et peccatum mor­
tale metaphysiee sese opponere, et de potentia Dei absoluta non posse simul
coexsistere in eodem subjecto. Sic S. Thomas, Argentina, Cajetanus, Solus,
Philippus a SS. Trinitate, Gabriel a S. Vincentio, Salmanticenses, Joannes
a S. Thoma, Billuart, Mazzella, Pesch, et alii s.

271. Thesis. Peccatum mortale et gratia sanctificans nequeunt de
potentia Dei absoluta esse in eodem subjecto.

Arg. 1) Peccatum ex sua natura facit hominem peccatorem et
aversum a Deo, dum gratia sanctificans reddit hominem sanctum et
conversum ad Deum. Sed de potentia Dei absoluta non potest fieri, ut
homo sit simul peccator et sanctus, aversus a Deo et conversus ad Deum.
Ergq.
2) Gratia sanctificans formaliter facit hominem consortem divinae
naturae ac filium Dei adoptivum, peccatum vero formaliter spoliat eum
a participatione divinae naturae et a filiatione Dei adoptiva. Sed de
1 II Cor., 6, 14.
2 Bulla Ex omnibus afflictionibus, 1 Oct. 1567, prop. 31, et 70; Denz-Bannw.,
1031, et 1070.
3 Ariminensis, In I Sent., dist. 17, q. 1, a. 2; Scotus, In II Sent., dist. 37,
q. I, n. 10, «Ad secundum dico»; et In IV Sent., dist. 16, q 2, n. 4 sq.: Ockam,
In I Sent., dist. 17, q. 1; Biel, In I Sent , dist. 17, q. 1. Ex scotistis cfr. Frassen,
disp. 3. a. 2, q. 3: Poncius, Theologiae cursus int., disp. 34, q. 3, eoncl. 3.
4 Suarez, De gratia, lib. 7, c. 20, n. 7; Casajoana, Thcol. Schol., t. 4, disp. 4,
c. 3, a. 2, n. 143 sqq.; Mendive, De gratia, t. 4, nn. 307-313 sqq.: Villada. De effecti­
bus formalibus gratiae habitualis, η. 29 sqq.; Beraza, De gratia, n. 862 sqq.; Sola,
De gratia Christi, n. 415 sqq.
■' S. Thomas, De veritate, q. 28, a. 2; Argentina, In III Sent., dist. 19, q. r,
a. t, conci. 1; Cajetanus, In I-ll, q. 113, a. 2; Sotus, De natura et gratia, lib. 2,
C. 18; Philippus a SS. Trinit., De gratia, disp. 6, dub. 5; Gabriel a S. Vincentio. De
justificat., disp. 14, q. 4; Salmant., De justif., disp. 2, n. 97 sq.; Joannes a S. Thoma,
In II-II, disp. 16, a. 1; Billuart, De gratia, diss. 7, a. 3; Mazzella, De gratia, n. 991;
Pesch, De gratia, n. 335.

potentia Dei absoluta haec contradictoria simul stare nequeunt. Ergo.
3) Etiamsi admitteretur peccatum mortale et gratiam sanctifican­
tem sese opponere secundum leges physicas, dicendum foret ea de po­
tentia Dei absoluta coexsistere non posse in eodem subjecto, quia leges
physicas solvere esset miraculum; impossibile autem est, etiam de po­
tentia Dei absoluta, Deum operari miraculum ad conservationem pec­
cati mortalis in anima L
4) Impossibile est hominem se convertere simul ad duos ultimos
fines. Per gratiam autem convertitur ad Deum, et per peccatum ad
creaturas ut ad ultimum finem. Ergo. Ad rem Angelicus: «converti enim
ad bonum creatum sicut ad finem, facit aversionem ab incommutabili
bono, quod debet esse ultimus finis, eo quod non possunt esse plures
ultimi fines» 1
2.
ARTICULUS IV
DE DISPOSITIONIBUS AD JUSTIFICATIONEM

272. Hactenus explicata sunt duo elementa justificationis impii,
infusio scilicet gratiae sanctificantis et remissio peccatorum, quas essen­
tialiter importat justificatio. Nunc restant exponenda duo alia elementa,
motus scilicet liberi arbitrii ad Deum per accessum et ad peccatum per
detestationem, qui per modum dispositionis requiruntur ad justifica­
tionem.

§ 1
Utrum ad justificationem impii necessario requiratur aliqua dispositio ex
parte peccatoris per proprios actus.

273. Status quaestionis. 1) Certum est parvulos, qui aqua bapti­
smatis regenerantur, non se disponere per proprios actus ad justificatio­
nem, quia non sunt sui juris sed alieni, et sufficit, ut a ministro bapti­
zentur. «Pueri, ait S. Thomas, non sunt capaces motus liberi arbitrii; et
ideo moventur a Deo ad justitiam per solam informationem animae ipso­
rum» 3.
2) Supponimus contra paucos posse Deum de potentia sua absoluta
justificare impium adultum sine ulla dispositione praevia, quia non re
pugnat Deum infundere gratiam sanctificantem, qua deleatur peccatum
et sanctificetur anima peccatoris, antequam hic se moveat ad Deum vel
ad peccatum.
3) Loquimur ergo de dispositione praevia requisita ad justificatio­
nem impii in praesenti providentia, et quaerimus, num ad justifica­
tionem requiratur ex parte hominis aliqua dispositio, quae non tantum
sit conditio, sed quodammodo moveat Deum ad gratiam elargiendam.
1 Salmanticenses, De justificatione impii, disp. 2, n. 107 hanc rationem egre­
gie expendunt.
2 De malo, q. 13, a. 2.
’ /-//, <|. 113, a. 3 ad i.

274. Error. Lulherus, putans per peccatum originale exstinctum inis­
se liberum arbitrium, nullum admittebat in justificatione peccatoris motum
liberi arbitrii in Deum vel in peccatum, sed, voluntate passive se habente,
ad summum ponebat actus pedum et aurium, quibus liceret homini «ad
coetus publicos ecclesiasticos accedere, verbum Dei audire» ‘.

275. Thesis. In praesenti Dei providentia justificatio impii non fit,
nisi praevia peccatoris dispositione per aliquos actus.
Arg. 1) Ex S. Scriptura. Isaias: Convertimini ad me et salvi eri­
tis12. Zacharias: Convertimini ad me..., et convertar ad vos 3. In his et aliis
testimoniis, in quibus Deus offert homini gratias sufficientes, exigit ab
eo ad salutem, ut obtemperet divinae vocationi.
2) Ex Concilio Tridentino. Hanc doctrinam diserte declaravit Con­
cilium Tridentinum dicens: «Si quis dixerit liberum hominis arbitrium a
Deo motum et excitatum nihil cooperari adsentiendo Deo excitanti atque
vocanti, quo ad obtinendam justificationis gratiam se disponat ac prae­
paret; neque posse dissentire, si velit; sed veluti inanime quoddam nihil
omnino agere, mereque passive se habere, a. s.»4.
3) Ex auctoritate et ratione S. Thomae. «Justificatio impii fit, Deo
movente hominem ad justitiam. Ipse enim est, qui justificat impium,
ut dicitur (Rom., 4, 5). Deus autem movet omnia secundum modum
uniuscujusque, sicut in naturalibus videmus, quod aliter moventur ab
ipso gravia, et aliter levia, propter diversam naturam utriusque. Unde et
hominem ad justitiam movet secundum conditionem naturae humanae.
Homo autem secundum propriam naturam habet, quod sit liberi arbi­
trii. Et ideo in eo, qui habet usum liberi arbitrii, non fit motio a Deo
ad justitiam absque motu liberi arbitrii; sed ita infundit donum gratiae
sanctificantis, quod etiam simul cum hoc movet liberum arbitrium ad
donum gratiae acceptandum in his, qui sunt hujus motionis capaces» 5.
§ 2
An et qualis jides requiratur ad justificationem.

276. Status quaestionis. 1) Tum catholici tum protestantes de­
fendunt aliquam fidem esse necessariam in peccatore adulto ad justifi­
cationem, sed maxime differunt in explicandis natura et influxu fidei in
justificationem.
2) Protestantes distinguunt tres species fidei: Unam historicam, qua
dicunt nos credere quae continentur in S. Scriptura; alteram miracu­
lorum, qua patrantur miracula; et tertiam fidem promissionum, qua ipsi
credunt divinas promissiones circa remissionem peccatorum et justifi­
cationem propter Christum.
1
2
3
1
6

Sol. Decl. II de libero arb., § 19.
Is., 45, 22.
Zach., i, 3.
Sess. 6, can. 4; Donz-Bannw., 814.
I-II, q. 113, a. 3.

ART. IV. § 2. AN ET QUALIS FIDES REQUIRATUR AD JUSTIFIC.

167

Fides promissionum, quae fiducia dicitur, juxta novatores una est
generalis, qua creditur oppressis peccato promissam esse reconciliationem
propter Christum; alia specialis, «qua credit unusquisque sibi remitti
peccata propter Christum» x.
Novatores acerrime defendunt hanc fidem specialem promissionis
esse, non praeparationem aut dispositionem, sed causam formalem justi­
ficationis, ut vult Lutherus1
2, vel, ut ipsemet ait, «fides apprehendit
Christum, et habet eum praesentem inclusumque tenet ut annulus gem­
mam, et qui fuerit inventus hac fiducia, illum reputat Deus justum» 3.
3) Catholici jure defendunt fidem esse virtutem supernaturalem,
«qua, Dei aspirante et adjuvante gratia, ab eo revelata vera esse credi­
mus... propter auctoritatem ipsius Dei revelantis»4. Actum quoque
hujus habitus, qui est adsensus intellectus veritati revelatae, saepe vo
camus fidem.
Haec vera fides, quam Ecclesia catholica profitetur, potest esse ex­
plicita, qua veritates revelatas nobis notas in se ipsis credimus, vel
implicita, qua in assensu expresso alien jus veritatis revelatae implicite
credimus alias veritates.
Quaedam credenda sunt explicite necessitate medii ad salutem, quae­
dam vero necessitate praecepti 5.
277. Thesis I. Fides specialis promissionum seu fiducia misericor­
diae de remittendis peccatis et de acquirenda justificatione propter Chri­
stum, quam ponunt protestantes, non est vera fides, neque justificat
impium in sensu novatorum.

Arg. 1) Ex S. Scriptura, a) Sacrae litterae, cum exigunt fidem
ad justificationem, loquuntur de fide theologica seu dogmatica, qua cre­
dimus veritates revelatas. Unde Apostolus post illa verba: Justus autem
meus ex fide vivit6, statim subjungit: Est autem fides sperandarum sub­
stantia rerum, argumentum non apparentium7. Verba graeca ελπιζομε>ων οποστασις sive active sumantur pro substantia rerum sperantium, sive
passive vertantur pro substantia rerum sperandarum seu speratarum,
semper significant fidem esse fundamentum eorum, qüâê revera spera­
mus in altera vita, quaeque, licet realiter non appareant, Deo attestante,
recipiuntur in mente.
b) Dominus noster Jesus Christus ait apostolis: Euntes in mundum
universum, praedicate Evangelium omni creaturae. Qui crediderit et baptizatus fuerit, salvus erit, qui vero non crediderit, condemnabitur 8. Fides
1 Melanchthon, Apolog. confess., c. 4, § «De justificatione». Cfr. Loci theologici,
«De vocabulo fidei».
2 Comment, in c. 2 ad Galatas, § «Justificat ergo».
3 Comment, in c. 2 ad Galatas, § «Hic observandum est».
4 Cancil. Vat., sess. 3, c. 3; Denz-Bannw., 1789.
6 Illa dicuntur esse necessaria necessitate medii ad salutem, sine quibus, licet
involuntarie relinquantur, non potest obtineri salus; necessitate praecepti, quae ita
sunt praecepta, ut eorum omissio involuntaria non obstet ad salutem.
6 Hebr., 10, 38.
7 Hebr., 11, 1.
3 Mare., 16, 15 sq.

necessaria ad salutem non versatur hic circa promissiones divinas, sed
circa totum Evangelium.
c) Apostolus diserte negat solam fidem justificare, cum ait: Si ha­
buero omnem fidem, ita ut montes transferam. caritatem autem non habue­
ro, nihil sum *.
d) Quoties S. Scriptura adscribit fidei justificationem, loquitur de
fide dogmatica perfecta per caritatem, non de fiducia in divinas promis­
siones. Unde S. Petrus ajebat: Verba vitae aeternae habes... et nos credi­
dimus et cognovimus, quia tu es Christus Filius Dei1
2. Et S. Joannes:
Haec autem (signa) scripta sunt, ut credatis, quia Jesus est Christus, Fi­
lius Dei, et ut credentes, vitam habeatis in nomine ejus 34*. En fides dogma­
tica ad salutem necessaria.
e) Apostolus probe distinguit fidem a fiducia dicens: In quo habe­
mus fiduciam et accessum in confidentia per fidem ejus i. Si habemus
fiduciam per fidem Christi, fides distinguitur a fiducia.
2) Ex Concilio Tridentino. Sacra tridentina synodus expresse de­
claravit hanc veritatem dicens: «Disponuntur autem ad ipsam justitiam,
dum excitati divina gratia et adjuti, fidem ex auditu concipientes,
libere moventur in Deum, credentes vera esse, quae divinitus revelata
et promissa sunt» 3. «Si quis dixerit fidem justificantem nihil aliud esse,
quam fiduciam divinae misericordiae peccata remittentis propter Chri­
stum; vel eam fiduciam solam esse, qua justificamur, a. s.»6. «Si quis
dixerit hominem a peccatis absolvi ac justificari ex eo, quod se absolvi
ac justificari certo credat, aut neminem vere esse justificatum nisi qui
credit se esse justificatum, et hac sola fide absolutionem et justifica­
tionem perfici, a. s.» 7.
3) Ex SS. Patribus. S. Basilius expresse docet fidem justificantem
esse, qua credimus revelata8*
. Et S. Leo addit: «Hoc est, quod justificat
impios, hoc est quod ex peccatoribus facit sanctos, si in uno eodemque
Domino nostro Jesu Christo et vera deitas et vera credatur humanitas» 8.
4) Ex traditione. Ex remotissimo jam tempore exigit Ecclesia a
catechumenis, ut professionem fidei, prout in symbolo continetur, ante
baptismum emittant10.
1 I Cor., 13,2.
2 Joan., 6, 69-70.
3 Joan., 20, 31.
4 Ephes., 3, 12.
6 Sess. 6, c. 6; Denz-Bannw., 798.
° Sess. 6, can. 12; Denz-Bannw., 822.
7 Sess. 6, can. 14: Denz-Bannw., 824.
8 Homil. de fide, n. 1 sqq.; MG 31, 464 sqq.
0 Serui, q de Epiphania, c. 1; ML 54, 245.
10 Respondet Lutherus in professione fidei, prout continetur in symbolo, enun­
tiari fiduciam divinae misericordiae per illa verba: Credo... sanctam Ecclesiam,
♦quod non est aliud quam credo nullum amplius esse peccatum». Comment, in ep.
ad Galatas, c. 3. Molanchthon vero contendit probare in symbolo contineri articu­
lum de remissione peccatorum. Apologia Confessionis atig., art. »De fide». Sed uter­
que fallitur. Nam 1) Ecclesia non dicitur sancta ex eo quod nullum amplius in ea
sit peccatum, sed ex eo quod habeat caput sanctum, leges sanctas, inedia sancta,
et quamplurima membra sancta. 2) Cum dicimus: Credo... remissionem peccatorum,
non credimus nobis remissa esse peccata, sed in Ecclesia esse remissionem pecca­
torum.

5) Ex ratione, a) Si nobis certo credendum est remissa esse pec­
cata, remissio peccatorum praecedit fidem, et sic fiducia non est causa
justificationis.
b) Christus nos docuit orare Deum, ut dimittat nobis peccata: Di­
mitte nobis debita nostra ]. Si fides remittit nobis peccata, ad quid haec
oratio?

278. Thesis II. Fides theologica, quae est vera fides, est neces­
saria ad justificationem.
Arg. 1) Ex S. Scriptura. Sacrae litterae crebro nos docent fidem
esse necessariam ad salutem. Nam apud S. Marcum dicitur: Qui vero
non crediderit, condemnabitur1
2. Apostolus: Sine fide autem impossibile
est placere Deo; credere enim oportet accedentem ad Deum, quia est. et
inquirentibus se remunerator sit 3.
2) In symbolo S. Athanasii post expositionem dogmatum ac my­
steriorum fidei dicitur: Haec est fides catholica, quam nisi quisque fideliter
firmiterque crediderit, salvus esse non poterit 4.
3) Ex ratione. Rationem fundamentalem hujus doctrinae paucis
exponit Angelicus dicens: «Deus autem movet animam hominis, conver­
tendo eam ad se ipsum, ut dicitur in psalmo 84, 7, «secundum aliam
litteram» (70 interp.): Deus tu convertens Divificabis nos. Et ideo ad
justificationem impii requiritur motus mentis, quo convertitur ad Deum.
Prima autem conversio in Deum fit per fidem, secundum illud ad
Hebr., 11, 6: Accedentem ad Deum oportet credere, quia est. Et ideo motus
fidei requiritur ad justificationem impii» 5.
Nec valet dicere cognitionem naturalem aliquando praecedere fidem,
quia, ut Angelicus animadvertit, «per cognitionem naturalem homo non
convertitur in Deum, in quantum est objectum beatitudinis et justifi­
cationis causa. Unde talis cognitio non sufficit ad justificationem»6.
279. Scholion I. Non requiritur ad justificationem, ut quis uno
et eodem momento actu cogitet et formaliter credat omnes et singulos
articulos fidei, hoc enim est impossibile, nec est necessarium, ut omnes
veritates revelatas explicite crediderit, sed sufficit, ut explicite, ob aucto­
ritatem Dei revelantis, crediderit et virtualiter credere pergat praecipua
mysteria, quae magis influunt in justificationem, et caetera revelationis
dogmata implicite et in praeparatione animi credat.
Scholion II. Ad justificationem explicite credendum est Deum
exsistere et bonorum operum remuneratorem esse 7. An in aliquo casu
extraordinario justificatio fieri possit sine fide explicita in SS. Trini­
tatem et Incarnationem Christi, disputatur a theologis. Vide in tractatu
De Fide, q. 25, a. 2, th. 3.
1
2
3

Matth , 6,
Mare., 16,
Hebr., n,

1

12.
i6.
6.
Denz-Bannw., 40.

6
°
7

l-II, q. 113,
l-IJ, q. 113,
Hebr., 11, 6.

a. 4.
a. 4 ad 2

280. Thesis III. Sola fides, quantumvis vera, non justificat im­
pium, sed necessario requiruntur aliae dispositiones.
Arg. 1) Ex S. Scriptura. Haec doctrina in sacris litteris certe con­
tinetur, quidquid in contrarium dicant luthefani et calvinistae. Unde Apo­
stolus: Si habuero omnem fidem, ita ut montes transferam, caritatem autem
non habuero, nihil sum T Et S. Jacobus ita diserte de hoc loquitur, ut
non videatur nisi rem ex professo tractare. Quid prodest, ait, fratres mei,
si fidem quis dicat se habere, opera autem non habeat? Numquid poterit fides
salvare eum?... Fides, si non habeat opera, mortua est in semetipsa... Vide­
tis, quoniam ex operibus justificatur homo, et non ex fide tantum? Sicut
enim corpus sine spiritu mortuum est, ita et fides sine operibus mortua est1
2.
Lutherus facile se expedit ab hac difficultate dicens epistolam hanc
tumidam, aridam ac stramineam esse, non a S. Jacobo apostolo sed ab
alio simplici viro conscriptam et nunquam inter sacros libros referen­
dam. Sed omnes catholici et plerique protestantes merito retundunt Lutheri impudentiam, cum authenticis documentis ostendunt epistolam
S. Jacobi esse authenticam et divinam praeseferre auctoritatem.
Lutherus audacter adserit: «Sola fides ante et sine caritate justificat»,
quia «sola fides apprehendit (Christum) non caritas, quae quidem fidem
sequi debet, sed ut gratitudo quaedam» 3.
Melanchthon, Calvinus et novatores nimis duram invenerunt Lutheri
sententiam, eamque mitigare conati sunt dicentes solam fidem efficaci­
ter justificare, sed alios actus voluntatis illam comitari, adeo ut Scriptu­
rae loca conciliari possint hac formula: «Fides sola est, quae justificat,
fides autem, quae justificat, non est sola»4. Sed falluntur: actus enim
voluntatis positive conferre ad justificationem diserte affirmat Scriptu­
ra dicens: Remittuntur ei peccata multa, quoniam dilexit multum 5.
2) Ex conciliis. Concilium Moguntinum a. 813, can. 1 ait: «Ini­
tium enim actionis nostrae de fide esse decrevimus, quae bonorum
omnium est fundamentum, quia sine fide, ut dicit Apostolus, impossibile
est placere Deo. Fides tamen indiget opere, quia fides sine operibus mor­
tua est» 6.
Concilium Tridentinum: «Si quis dixerit sola fide impium justificari,
ita ut intelligat nihil aliud requiri, quo ad justificationis gratiam con­
sequendam cooperetur, et nulla ex parte necesse esse eum suae volunta­
tis motu praeparari atque disponi, a. s.» 7.
3) Ex SS. Patribus. S. Augustinus: «Excutiendum est a cordibus
1 I Cor., 13, 2.
2 Jac., 2, 14 sqq.
3 Comment, in c. 2 ep. ad Galatas, § «Et pro hac»; ct «Ut igitur».
4 Melanchthon ajebat: «hides specialis... consequitur remissionem peccatorum,
ct justificat nos... et quia in poenitentia, hoc est, in terroribus consolatur et erigit
corda, et regenerat nos, et affert Spiritum Sanctum, ut deinde legem Dei facere
possimus». Apol. Confess. Aug. § «De justificatione» in fine.
5 Luc., y, .\y.
6 Can. 1; Mansi, vol. 14, Col. 65.
7 Sess. 6, can. 9; Donz-Bannw., 819 Schismatici conveniunt in hac parte cum
catholicis.

religiosis (motum fidei ad salutem sufficere), ne mala securitate salutem
suam perdant, si ad eam obtinendam sufficere fidem putaverint; bene
autem vivere et bonis operibus viam Dei tenere neglexerint» 1.
4) Ex ratione. Sicut in peccato mortali datur recessus a Deo et
conversio ad creaturas per voluntatem, ita in justificatione requiritur
recessus a creaturis et accessus ad Deum per actus voluntatis. Ergo sola
fides, quae perficit intellectum, non sufficit ad justificationem.
281. Scholion. Dominus Jesus ait in Evangelio: Fides tua te sal­
vam jecit1
2; et SS. Patres crebro docuerunt sola fide justificari hominem 3.
Haec et alia effata, de quibus non parum abutuntur novatores, vera
sunt, si recte intelligantur.
1) Fides objective aliquando significat Novum Testamentum seu
legem fidei, in oppositione ad legem mosaicam. Unde effatum fides san­
ctificat, idem est ac nova oeconomia, quae complectitur media sanctifi­
cationis, sanctificat.
2) Fides subjectiva justificat dispositive, quia cum aliis dispositio­
nibus, quas diximus requiri, aufert impedimenta et influit positive in
justificationem, quasi principalis dispositio ad gratiam. Unde Concilium
Tridentinum recte ait: «Fides est humanae salutis initium, fundamen­
tum, et radix omnis justificationis»4. Quodsi fides consideretur viva per
caritatem, intimius adhuc conjungitur cum gratia. Hinc Apostolus justi­
ficationem tribuit fidei, quae per caritatem operatur 5.

§ 3

Quibus actibus disponatur impius ad justificationem.
282. Status quaestionis. 1) Veteres theologi cum S. Thoma dice­
bant ad justificationem impii requiri geminum motum liberi arbitrii,
unum in Deum, alterum in peccatum. Motus in Deum, teste Angelico,
praecipue fit per fidem, sed, quia «motus fidei non est perfectus, nisi sit
caritate informatus», requiritur etiam caritas. Cum autem per hunc
motum homo subjicitur ad Deum «etiam concurrit actus timoris filialis
et actus humilitatis» °; ac inde actus misericordiae, qui spem infundit
ac movet. Motus in peccatum perficitur per detestationem peccati.
2) Haec quasi ad litteram transcripsit Concilium Tridentinum di­
cens: «Disponuntur autem ad ipsam justitiam, dum excitati divina gratia
et adjuti, fidem ex auditu (Rom., 10,17) concipientes, libere moventur in
Deum, credentes vera esse, quae divinitus revelata et promissa sunt,
atque illud in primis, a Deo justificari impium per gratiam ejus, per
redemptionem, quae est in Christo Jesu (Rom., 3, 24); et, dum peccatores
1 De fide et operibus, c. 14, n. 21; ML 40, 211.
2 Luc., 7, 50.
3 Origonos, Ep. ad Romanos, c. 3, n. 9; MG 14, 952; S. Basilius, Horn. de hu­
militate, 11 3; MG 31, 529; S. Ambrosius, In ep. ad Rom., 9, 28; ML 17, 146.
4 S«s. 6, <■. 8; Donz-Bannw., 801.
ft Gal., 5, 6.
° S. Thomas, I II, <|. 113, a. 4 ad I.

se esse intelligentes, a divinae justitiae timore, quo utiliter concutiun­
tur, ad considerandam Dei misericordiam se convertendo in spem eri­
guntur, fidentes Deum sibi propter Christum propitium fore, iliumque
tanquam omnis justitiae fontem diligere incipiunt, ac propterea moven­
tur adversus peccata per odium aliquod et detestationem, hoc est, per
eam poenitentiam, quam ante baptismum agi oportet (Act., 2, 38); deni­
que, dum proponunt suscipere baptismum, inchoare novam vitam et
servare divina mandata»1.
3) Perfecta igitur dispositio ad justificationem fit uno actu intelle­
ctus, scilicet fide, et quinque actibus voluntatis, nempe timore divinae
justitiae, spe de divina misericordia, dilectione Dei, detestatione peccati
et proposito inchoandi novam vitam.
4) Haec omnia maxime utilia esse peccatori, ut justificetur, nemo
negaverit, si attente perpendat verba Angelici Doctoris et Concilii Tridentini. Disputatur tamen a theologis, et hic oportet discutere, an hi
omnes actus ita necessario concurrant ad justificationem, ut in prae­
senti providentia nunquam sine ipsis fiat impii justificatio.
Doctrinam communem paucis absolvemus.
283. Thesis. Quamvis ordinarie in justificatione
actus formaliter adesse soleant, non est tamen omnino
omnes semper concurrant, sed potest peccator etiam in
dentia a Deo justificari cum sola praeparatione actuum
nis, in quibus caeteri virtualiter continentur.

omnes praedicti
necessarium, ut
praesenti provi­
fidei et dilectio­

1) Absolute non requiritur timor formalis poenarum, quia per fidem
potest homo Deum cognoscere seque ei subjicere, antequam recordetur
poenarum.
2) Nec spes formalis est necessaria, quia potest aliquando peccator
subito moveri a Deo ad justitiam ex sola consideratione Dei et peccati,
quin attendat ad objectum spei, et sic justificari.
3) Nec poenitentia formalis est absolute indispensabilis ad salutem,
quia aliquando contingere potest, ut homo invincibiliter ignoret se esse
in peccato mortali. Quo in casu, si eliciat actum perfectae caritatis, in
quo includitur virtualis poenitentia, certe justificabitur 1
2.
4) Nec denique propositum formale inchoandi novam vitam absolute
requiritur, quia hoc propositum satis includitur in dilectione Dei.
§ 4
An contritio et actus caritatis, quibus peccator disponitur proxime
ad justificationem, procedant effective a gratia sanctificante.

284. Status quaestionis. 1) Contritio et actus caritatis, sicut
etiam omnes dispositiones, quae justificationem praecedunt, sunt proculdubio supernaturales, et procedunt a principio supematurali.
1
2

Sess. 6, c. 6; Denz-Bannw., 798.
Cfr. Billuart, T)e gratia, diss. 7, a. 4, § 3.

2) Porro principium effectivum oportet praecedere, si non tempore
saltem natura, suum effectum. Elementa autem justificationis S. Tho­
mas enumerat hoc ordine: «Quatuor enumerantur, quae requiruntur ad
justificationem impii, scilicet gratiae infusio, motus liberi arbitrii in
Deum per fidem, et motus liberi arbitrii in peccatum, et remissio cul­
pae» x. Similiter S. Bonaventura ait: «Necesse est in ipsa gratiae infu­
sione ista quatuor esse, scilicet gratiae infusionem, et liberi arbitrii
motum, et contritionem et peccati expulsionem» 12. Ordo inter secundum,
tertium et quartum elementum facile admittitur, quia cum peccatum
destruatur per retractationem hominis, et homo se retractet per motum
liberi arbitrii in Deum, remissionem culpae convenienter praecedit
motus voluntatis in peccatum, qui est contritio, et utrumque motus
voluntatis in Deum, qui est actus caritatis. Sed quaestio est, quomodo
gratia sanctificans praecedat contritionem et actum caritatis atque
influat in eos effective in negotio justificationis.
3) Cum hic agatur de influxu gratiae sanctificantis in actus prae­
paratorios ad justificationem, pronum est sermonem hic esse de justifi­
catione ex parte agentis, non ex parte passi, in quo diversimode ele­
menta recipiuntur.
4) Justificatio, ut dicemus inferius, operatur in instanti, et conse­
quenter inter elementa, quae eam constituunt, non datur prioritas tem­
poris, sed ordo naturae.
5) Gratia sanctificans non est immediate operativa, ac proinde non
est principium immediatum effectivum dilectionis et contritionis, sed
quaeritur, an ipsa mediantibus caritate et poenitentia sit principium
remotum horum actuum.
6) Unde punctum difficultatis est, an gratia sanctificans ordine
praecedat alia elementa justificationis, et efficienter influat in actum
contritionis et dilectionis.
285. Placita theologorum, i) Plures theologi docent actus contritio­
nis et caritatis praecedere gratiam sanctificantem; atque ideo hos actus non
procedere effective a gratia sanctificante, sed a gratia actuali transeunter
homini communicata. Ita Scotus, Richardus, Gandavensis, Molina, Suarez,
Lugo, Joannes a S. Thoma, Pesch, Beraza et alii 3.
2) Alii bene multi defendunt actus caritatis et contritionis procedere
efficienter a gratia sanctificante. Ita S. Thomas, S. Albertus Magnus, Cajetamis, Banez, Medina, Alvarez, Valentia, Vazquez, Salmanli censes, Gabriel a
S. Vincentia, Prado et alii *.
1 I-II, q. 113, a. 6.
2 In IV Sent., dist. 17, part. 1, a. 1, q. 3.
2 Scotus, In IV Sent., dist. 14, q 2; Richardus, In IV Sent., dist. 17, a. 4, q; 4;
Gandavensis, Quodlib. 5, q. 23; Molina, Concordia, a. 13, disp. 46, § «Haec eadem»;
Suarez, D: gratia, lib. 8, c. 12; Lugo, De poenitentia, disp. 8, sect. 7; Joannes a
S. Thoma, De gratia, disp. 28, a. 2. Pesch, De gratia, n. 360: Beraza, De gratia,
n. 673.
1 S. Thomas, I-II, q. 113, aa. 6 et 8; S. Albertus Magnus, In 1 V Sent., dist. 17,
i 11; Cajotanus, In I-II, q. 113, a. 8; Banez, In II-II, q. 23, a. 2, dub. 2; Medina,
In l-l I, q. i 13, a. 8; Alvarez, De auxiliis div. grat., lib. 7, disp. 66; Valentia, In I-II,
disp. 8, <| 5, p. 6; Vazquez. In I-II, disp. 211; Salmanticenses, De justificatione,
disp 3, n 69 sqq.; Gabriel a S. Vincentio. De justificatione, disp. 16, q. 2, n. 12 sqq.;
Prado, De gratia et lib. arb,, part. 1, q. 5, a. 8.

Q.

XIII. DE JUSTIFICATIONE IMPII

286. Thesis I. Actus supernaturales, quibus imperfecte et remote
disponitur peccator ad justificationem, possunt praecedere tempore justi­
ficationem, et procedunt effective a gratia actuali praeveniente et exci­
tante.
Arg. 1) Ex Concilio Tridentino: «Disponuntur autem ad ipsam
justitiam, dum excitati divina gratia et adjuti, fidem ex auditu conci­
pientes, libere moventur in Deum, credentes vera esse, quae divinitus
revelata et promissa sunt»1.
«Declarat praeterea ipsius justificationis exordium in adultis a Dei
per Christum Jesum praeveniente gratia sumendum esse, hoc est, ab ejus
vocatione, qua nullis eorum exsistentibus meritis vocantur...» 1
2.
2) Ex auctoritate S. Thomae. «Praeparatio hominis ad gratiam ha­
bendam, quaedam est simul cum ipsa infusione gratiae, et talis operatio
est quidem meritoria, sed non gratiae, quae 'jam habetur, sed gloriae,
quae nondum habetur. Est autem alia praeparatio gratiae imperfecta,
quae aliquando praecedit donum gratiae gratum facientis, quae tamen
est a Deo movente» 3.
3) Ex ratione. Omnis dispositio ac praeparatio ad justificationem
est ordinis supematuralis. Actus autem supernaturales, sicut alibi di­
ctum est, nequeunt ab homine exerceri nisi virtute et auxilio gratiae
excitantis ac praevenientis.
287. Corollarium. Imo vepo certum esse existimo gratiam exci­
tantem, praevenientem atque applicantem semper concurrere in omni
dispositione tam remota quam proxima ad justificationem.
An autem praeter auxilia gratiae actualis, quae intervenit in omni
dispositione supernatural!, requiratur influxus gratiae sanctificantis in
ultima et immediata dispositione ad justificationem impii, quaestio est
dilucidanda in thesi tertia.
288. Thesis II. Elementa, quae pertinent ad substantiam justifi­
cationis, absolute loquendo, hoc ordine recte numerantur: «Infusio gra­
tiae sanctificantis, motus liberi arbitrii in Deum per fidem formatam,
motus liberi arbitrii in peccatum per contritionem, et remissio culpae».

Arg. 1) Ex auctoritate S. Thomae. «Inter ea (quae requiruntur
ad justificationem impii) naturali ordine primum est gratiae infusio;
secundum motus liberi arbitrii in Deum; tertium est motus liberi arbi­
trii in peccatum; quartum vero est remissio culpae».
«Cujus ratio est, quia in quolibet motu naturaliter primum est motio
ipsius moventis; secundum autem est dispositio materiae, sive motus
ipsius mobilis; ultimum vero est finis vel terminus motus, ad quem
terminatur motio moventis. Ipsa igitur Dei moventis motio est gratiae
infusio, ut dictum est supra..., motus autem vel dispositio mobilis est
duplex motus liberi arbitrii; terminus autem vel finis motus est remissio
1
2
3

Sess. 6, c. 6; Denz-Bannw., 798.
Sess. 6, c. 5; Denz-Bannw., 797·
l-II, q. 112, a. 2 ad 1.

culpae... Et ideo naturali ordine primum in justificatione impii est
gratiae infusio, secundum est motus liberi arbitrii in Deum, tertium
vero est motus liberi arbitrii in peccatum, propter hoc enim ille, qui
justificatur, detestatur peccatum, quia est contra Deum; unde motus
liberi arbitrii in Deum praecedit naturaliter motum liberi arbitrii
in peccatum, cum sit causa et ratio ejus; quartum vero et ultimum
est remissio culpae, ad quam ista transmutatio ordinatur sicut ad
finem»1.
2) Ex ratione. Elementa, quae concurrunt ad justificationem, sunt
simul tempore, et sibi invicem quodammodo influunt. Porro causae
simul concurrentes et sibi invicem dependentes possunt diversimode
praecedere vel sequi ordine naturae in diverso genere causarum. Unde
docent philosophi causas in diverso ordine esse sibi invicem causas. In
genere causae materialis, materia importata in recto praecedit formam
importatam in obliquo, et viceversa in genere causae formalis. In ge­
nere causae finalis, finis influit in causam efficientem, ut sanitas intenta
influit in deambulationem, dum e contra in genere causae efficientis
causa efficiens influit in finem, ut deambulatio praecedit atque produ­
cit 'sanitatem.
Id ipsum occurrit inter elementa justificationis. In genere causae
efficientis, de quo est sermo in praesenti, infusio gratiae sanctificantis
est primum elementum; deinde venit motus liberi arbitrii in Deum; ter­
tio motus in peccatum per aversionem; et ultimo sequitur remissio
peccati 1
2.
289. Scholion. Haec dicta sunt, attento elementorum ordine ex
parte agentis, ut consulto animadvertimus in praeliminaribus. Si·autem
consideretur ordo naturae ex parte subjecti, receptio gratiae sanctifi­
cantis reponenda est ultimo loco in justificatione, ut diserte docet
S. Thomas 3.
290. THESIS III. Actus caritatis et contritionis, qui concurrunt in
justificatione impii, procedunt effective a gratia sanctificante.

Arg. 1) Ex auctoritate operis ad Annibaldum: «Prioritas et posterioritas, ait auctor, secundum ordinem naturae ad ordinem causae et
causati aliquo modo reducuntur» 4*
. «Ideo, addit S. Thomas, motus liberi
arbitrii, naturae ordine, praecedit consecutionem gratiae, sequitur autem
gratiae infusionem» 6. Cum autem gratiae sanctificantis infusio ordine
naturae praecedat actus caritatis et contritionis, necesse est, ut in eos
effective influat.
2) Ex ratione, a) Principium radicale vitae influit semper effe­
ctive mediante principio proximo in omnes actiones vitales agentis,
eisque confert rationem specialem vitae, sicut anima influit mediantibus
1 I-II, q. 113, a. 8. Id ipsum expresse docet ac probat S. Albertus Magnus,
In IV Sent., dist. 17, a. n.
2 Cfr. Opus Ad Annibaldum, lib. 4, dist. 17, q. X, a. 2.
3 I-II, q. 113, a. 8 ad 2.
4 Ad Annibaldum, lib. 4, dist. 17, q. 1, a. 2.
6 I-II, q. 113, a. 8 ad 2.

potentiis in actus naturales hominis. Sed gratia sanctificans est princi­
pium radicale actuum vitalium caritatis et contritionis, mediantibus
«orum habitibus. Ergo gratia sanctificans influit effective in actus cari­
tatis et contritionis.
b) Actus caritatis et contritionis, quibus peccator immediate dispo­
nitur ad justificationem, sunt meritorii gloriae de condigno, ut expresse
•docet S. Thomas1. Sed actus meritorii gloriae de condigno procedunt
necessario a gratia sanctificante. Ergo. «Licet gratia, ajunt Salmanti­
censes, in illo priori seu genere, in quo dependet a contritione tanquam a
dispositione, non influat effective (quippe cum illud prius non pertineat
ad genus causae efficientis, sed causae materialis dispositi vae), nihilo­
minus in alio genere, nempe causae efficientis, quod est simpliciter prius,
praesupponitur exsistens, et active influens in contritionem» 1
2.
Itaque in hoc negotio, praemissa dispositione remota per actus liberi
arbitrii auxilio gratiae actualis elicitos, justificatio impii fit in instanti,
ita tamen ut ordine naturae et ex parte agentis prior sit gratiae sancti­
ficantis infusio, et deinde ab ea tanquam a principio effectivo radicali
procedant actus caritatis et contritionis, ac tandem sequatur remissio
culpae.
Caeterum animadverte cum cl. Dominico Soto, «quod actus eliciatur
ab habitu et disponat ad eumdem habitum suscipiendum» 3, intelligen­
dum esse in diverso genere causarum; et, si haec obscura tibi videantur,
memento, ut insinuat Billuart 4, rem esse magis subtilem quam utilem.

§ 5

Utrum actus praeparantes impium ad justificationem
sint dispositiones morales vel physicae.
291. Status quaestionis. 1) Actus, qui praecedunt justificationem
impii, a Concilio Tridentino vocantur dispositiones ad gratiam. Dispo­
sitiones autem ad gratiam non sunt merae conditiones neque causae
principales nec meritoriae de condigno gratiae sanctificantis, sed sunt
quaedam praeparatio subjecti ad justificationem.
2) Dispositio una est moralis, quae plerumque non immediate, sed
mediante aliqua causa, quam suadendo et alliciendo movet, producit
effectum, ut consilium movet Petrum, ut opus salutare efficiat; alia est
physica, quae immediate, suppositis supponendis acceptoque concursu
necessario, ubi opus fuerit, causât effectum, ut ignis producit physice
calorem.
3) Disputatur inter theologos, quomodo actus hominis justificandi
disponant ipsum hominem ad gratiam sanctificantem, an scilicet mora­
liter et mediate, vel physice et immediate.
1 I-II, q. 112, a. 2 ad 1.
2 De justificatione, disp. 3, n. 97.
3 Soto, In IV Sent., dist 14, q. 2, a. 6.
4 De gratia, diss. 7, a. 4, § 4.

292. Placita theologorum, i) Plures eximii theologi voluerunt et do­
cuerunt impium per propios actus moraliter tantum, non physice, ad gratiam
sanctificantem se praeparare. Ita Suarez, Pesch, Beraza, et novissime ex thomistis Van Noort ‘.
2) Alii e contra tenent actus, quibus peccator movetur ad justifica­
tionem, esse dispositionem physicam ad gratiam sanctificantem. Sic S. Tho­
mas, Medina, Alvarez, Salmanticenses et alii *123.

293. Thesis. Actus supernaturales, quibus homo se praeparat ad
justificationem, sunt dispositiones physicae ad gratiam sanctificantem.

Arg. 1) Ex auctoritate S. Thomae. «Dispositio subjecti praecedit
susceptionem formae ordine naturae, sequitur tamen actionem agentis,
per quam etiam ipsum subjectum disponitur. Et ideo motus liberi arbi­
trii, naturae ordine, praecedit consecutionem gratiae, sequitur autem
gratiae infusionem» 8. Praeparatio autem, qua subjectum disponitur ad
gratiam sanctificantem est physica, non moralis. Ergo.
2)
Ex ratione. De ratione dispositionis proprie dictae est afficere,
modificare, et quodammodo determinare subjectum ad formam recipien­
dam. §ed dispositio moralis, quam aliqui in casu admittunt, non afficit,
nec modificat, nec determinat peccatorem ad gratiam. Ergo. Dispositio
moralis in peccatore ad gratiam sanctificantem reducitur ad quoddam
meritum de congruo improprie dictum '* seu ad impetrationem. Meritum
autem improprie dictum seu impetratio non modificat subjectum, nec
habet rationem causae materialis, ut habet dispositio, sed respicit et
movet praemiantem per modum causae efficientis moralis.
Actibus igitur supernaturalibus peccator physice disponitur ac modi­
ficatur in genere causae materialis ad gratiam sanctificantem, et, quando
est ita dispositus, movet Deum ad gratiam conferendam in genere cau­
sae efficientis moralis.
294. Corollarium I. Concilium Tridentinum recte ait: «Fuit autem
quovis tempore ad impetrandam veniam peccatorum hic contritionis
motus necessarius». Ex his concilii verbis concludere voluerunt aliqui
contritionem esse impetrationem, atque ideo habere rationem disposi­
tionis moralis ad gratiam sanctificantem. Sed immerito. Sensus verbo­
rum concilii non est contritionem habere rationem impetrationis, sed
esse necessariam ad impetrationem, adeo ut oratio, qua peccator impe­
trat remissionem peccatorum, supponat in subjecto contritionem tan­
quam dispositionem physicam.
295. Coroll. II. Cl. Pesch arguit in contrarium dicens: «Si gratia
supponit dispositionem physicam supernaturalem, supponit aliam
gratiam, et haec rursus aliam, et sic in infinitum, quod repugnat» 5. Sed
1 Suarez, De gratia, lib. 8, c. 5, n. 7; Pesch, De gratia, n. 357; Beraza, De gra­
tia, n. 670; Van Noort, De gratia, n. 130.
2 S. Thomas, I-II, q. 112, a. 2; et q. 113, a. 3: Medina, In I-II, q. 113, a. 8;
Alvarez, De auxiliis, disp. 59; Salmant., De justificat., disp. 3, n. 106 sqq.
3 I-II, q. 113, a. 8 ad 2.
1 Inferius dicetur neminem posse mereri primam gratiam merito de congruo
proprie dicto. Cfr. S. Thomas, I-II, q. 114, a. 5: et Alvarez, De auxiliis div. gratiae,
disp. 59. conci. 4.
3 De gratia, n. 357. Cfr. Scotus, In I Sent., dist. 17, q. 3, n. 18. Lutherus, In
12

facile solvitur hoc inconveniens. Gratia in genere causae materialis sup­
ponit dispositionem physicam supernaturalem, sed in genere causae effi­
cientis praecedit et causai praefatam dispositionem physicam, et sic non
datur processus in infinitum.
Parergon.
296. Quae ad majorem explicationem hujus materiae expendit Ange­
licus, I-II, q. 113, facile expediuntur.
I. Justificatio impii seu peccatoris est valde diversa a simplici sancti­
ficatione angelorum et primi hominis. Prima enim est transitus a statu
positivo peccati ad statum positivum gratiae, seu motus de contrario in
contrarium; secunda vero transitus a simplici negatione ad statum positi­
vum. Quare justificatio impii importat destructionem peccati et productio­
nem gratiae, dum justificatio angelorum et primi hominis importabat solam
sanctificationem.
297. II. Justificatio impii praeparatur quidem remote actibus supernaturalibus peccatoris, sed quoad substantiam, quatenus importat infusio­
nem gratiae, motum liberi arbitrii in Deum et in peccatum, ac destructionem
peccati, fit in instanti. Ad rem Angelicus: «Sicut in instanti est introductio
formae substantialis in materiam, et in eodem instanti expulsio alterius
formae, et in eodem instanti completa dispositio, quae est necessitas ad
formam, et per se terminus alterationis, ita infusio gratiae est in instanti,
et in eodem instanti est remissio culpae, et motus liberi arbitrii, qui est
quasi dispositio completa ad suscipiendam gratiam» 1.
298. IT1. Justificatio impii:
1) Non est opus praestantius incarnatione Verbi, quia gratia sancti­
ficans, ad quam terminatur justificatio peccatoris, non est tam excellens
quam persona divina subsistens in natura humana, ad quam terminatur
incarnatio Verbi.
2I Non videtur esse dignior maternitate divina B. M. Virginis, si haec
consideretur complexive secundum omnia, quae comitata sunt B. Virginem,
ut esset digna mater Dei, non exceptis gratia sanctificante ac donis caele­
stibus. Hoc sensu intclligenda sunt sequentia verba Angelici Doctoris: «Bea­
ta Virgo ex hoc, quod est mater Dei, habet quamdam dignitatem infinitam
ex bono infinito, quod est Deus: et ex hac parte non potest aliquid fieri
melius» 2. Si vero maternitas Dei consideretur formaliter, in quantum im­
portat generationem Christi, abstrahendo a gratia sanctificante, non videtur
attingere dignitatem operis justificationis 3.
3) Non est nobilior conversione panis et vini in corpus et sanguinem
Jesu Christi in Eucharistia, quia haec conversio terminatur in corpus Chri­
sti unitum substantialiter personae divinae, excellentius ac perfectius in se
quam anima sanctificata.
4) Non excedit glorificationem animae humanae adaequate et abso­
lute sumptam. Glorificatio siquidem, cum sit gratia consummata, ultra gra­
tiam sanctificantem addit consummationem per lumen gloriae et visio­
nem Dei.
5) Ex parte operis est majus opus quam rerum creatio, non tamen ex
parte modi operandi. Ratio primae partis est, quia terminus justificationis,
qui est gratia sanctificans, est nobilior ac simpliciter perfectior, quam ter­
minus creationis, qui est substantia creata naturalis. Ratio secundae partis
Commentario ad c. 2 ad Galatas irridet scholasticos, quod longe disputaverint, an
justificatio impii sit simplex vel duplex mutatio.
1 In IV Sent., dist. 17, q. 1, a. 5, sol. 3.
2 I p., q. 25, a. 6 ad 4.
3 Cfr. De Verbo incarnato, q. 74, a. 3.

est, quia creatio, cum sit productio ex nihilo, petit majorem virtutem in
agente, quam justificatio impii, quae fit in subjecto praesupposito
6) Est majus opus, quam miracula, quae justificationem non inclu­
dunt, ut sunt resurrectio mortuorum, restitutio visus, etc., quia gratia san­
ctificans, quae producitur in justificatione impii, est res nobilior quam ob­
jecta naturalia, ad quae terminantur miracula.

QUAESTIO XIV
DE MERITO

ARTICULUS I
QUID SIT MERITUM

299. Status quaestionis. 1) Vox meritum, ut recte animadvertit
cl. Lezana1, tum in bonam tum in malam partem usurpatur. Ita dicimus
patriae defensores praemium, proditores supplicium mereri. Meritum
tamen malum a theologis vocatur demeritum. Hinc venit actuum hu­
manorum in meritorios ac demeritorios divisio.
2) Meritum in rigore est id, cui merces debetur.
Ad majorem claritatem considerari potest in abstracto et in con­
creto. Meritum in abstracto est qualitas vel proprietas, qua actus
humanus fit retributione dignus, vel. ut Cajetanus apposite definit
jus ad praemium. Meritum in concreto est opus retributione dignum.
a) Dicitur opus, id est, actus humanus, liber, bonus, elicitus a via­
tore, cui tantummodo debetur merces.
b) Additur retributione dignum, seu cui ex pacto explicito vel im­
plicito debetur praemium. Retributio non est utcumque favor aut bene­
ficium, sed est merces, quae ex justitia et quadam promissione confer­
tur alicui pro laboribus. Unde opus retributione dignum idem est ac
opus, cui debetur praemium.
3) Operi bono naturali debetur praemium naturale, ut laboribus
honestis, quibus famulus ex condicto deservit domino, debetur pecunia.
Operi supernatural! elicito ex gratia Dei debetur praemium supernaturale.ut augmentum gratiae et gloria aeterna.
4) Cum theologi de merito simpliciter absque addito loquuntur, intelligunt meritum supernaturale, quod est fructus gratiae, et de hoc
disserimus in praesenti.
5) Licet unum idemque sit plerumque opus meritorium, impetratorium et satisfactorium, conceptus tamen meriti longe differt ab impe­
tratione et satisfactione. Meritum innititur gratiae sanctificanti et im­
portat jus ad mercedem; impetratio innititur misericordiae divinae, et
petit favorem; satisfactio innititur justitiae, et respicit placationem.
1

In I-II, tr. 7, disp. 8, q. 1.

ARTICULUS II
UTRUM JUSTI ALIQUID MEREANTUR APUD DEUM

300. Status quaestionis. Antequam ad ulteriora procedamus, ope­
rae pretium est exsistentiam meriti contra novatores aliosque haereticos
hic statuere.
301. Errores, i) Novatores saeculi xvi, sicut negaverunt hominem
peccatorem per bona opera justificari, ita renuunt admittere hominem ju­
stum vel aliquid boni efficere, vel operibus bonis aliquid mereri apud Deum ’.
Lutherus ait: «Opus bonum optime factum est veniale peccatum... Hoc
veniale peccatum non natura sua sed misericordia Dei tale esse (dixi)...
Omne opus justi damnabile est et peccatum mortale, si judicio Dei judice­
tur» 12. Melanchthon: «Hae sententiae et similes in Scripturis testantur opera
nostra immunda esse et indigere misericordia» 3*. Calvinus: «Qui autem serio
tanquam Dei conspectu, de vera justitiae regula quaerent, illi certo coniperirent. Omnia hominum opera, si sua dignitate censeantur, nihil nisi in­
quinamenta esse et sordes; et, quae justitia vulgo habetur, eam apud Deum
meram esse iniquitatem; quae integritas censetur, pollutionem; quae gloria
dicitur, ignominiam»
2) Beguardi et beguinae dixerunt hominem posse in hac vita talem
perfectionem acquirere, ut amplius in gratia proficere, vel aliquid mereri non
valeat 67
.

302. Thesis. Justi bonis operibus gratia Dei factis plura merentur
apud Deum, scilicet, augmentum gratiae, vitam aeternam, augmentum
gloriae, etc.
Arg. 1) Ex S. Scriptura, a) Justis in sacra Scriptura promitti­
tur vita aeterna ut merces, corona et retributio bonorum operum. Ut
merces: Gaudete, et exsultate, quoniam merces vestra copiosa est in caelis ®.
Ut corona: Beatus vir, qui suffert tentationem, quoniam, cum probatus fue­
rit, accipiet coronam vitae ’. Ut retributio: Quodcumque facitis, ex animo
operamini, sicut Domino et non hominibus, scientes, quod a Domino acci­
pietis retributionem haereditatis 8.
b) Fidelitas in operando dicitur esse ratio vitae aeternae nobis a
Deo conferendae. Euge, serve bone et fidelis, quia super pauca fuisti
fidelis, super multa te constituam, intra in gaudium Domini tui 9.
c) Promittitur nobis praemium ad mensuram valoris operum. Fi­
1 Recentiores protestantes dicta veterum aliquantulum temperantes, dicunt
hominem justum exercere quidem bona opera, sed ea nihil influere aut efficere ad
salutem, sed praesentialiter se habere.
2 Assert, omn. art., a. 32 (ed. Francofurti, 1868; Opera tat., t. 3, p. 220).
3 Loci theologici. De dilectione et impletione legis; § «Sola igitur fides».
1 Institui., lib. 3, c. 12, n. 4.
’ Denz-Bannw., 471.
6 Matth., 5, 12.
7 Jac., i, 12.
8 Coi., 3, 23-24.
9 Matth., 25, 21.

lius hominis... reddet unicuique secundum opera ejus *. Unusquisque autem
propriam mercedem accipiet secundum suum laborem 123.
2) Ex conciliis. Concilium Arausicanum II ait: «Nullis meritis gra­
tiam praevenientibus debetur merces bonis operibus, si fiant; sed gratia,
quae non debetur, praecedit, ut fiant» 8.
Concilium Tridentinum: «Si quis dixerit hominis justificati bona opera
ita esse dona Dei, ut non sint etiam bona ipsius justificati merita; aut
ipsum justificatum bonis operibus, quae ab eo per Dei gratiam et Jesu
Christi meritum, cujus vivum membrum est, fiunt, non vere mereri
augmentum gratiae, vitam aeternam et ipsius vitae aeternae, si tamen
in gratia decesserit, consecutionem, atque etiam gloriae augmentum,
a. s.» 4*.
3) Ex SS. Patribus. S. Ignatius: «Sinite me ferarum cibum esse,
per quas Deum consequi licet» 8. S. Justinus: «Edocti a prophetis poenas
et supplicia et bonas remunerationes pro meritis actionum cuj usque
irrogari, verum id esse confirmamus»6. S. Augustinus: «Post hanc autem
vitam merces perficiens redditur, sed eis tantum, a quibus in hac vita
ejusdem mercedis meritum comparatur» 7.
4) Ex ratione, a) «Sicut se habet culpa ad poenam, ita et opus
virtutis ad gloriam. Sed culpa ex condigno poenam aeternam meretur.
Ergo et actus virtutis ex condigno vitam aeternam meretur» 8.
b) Opera hominis bona per gratiam Dei facta sunt digna praemio
ejusdem ordinis et conditionis ac ipsa gratia. Sed gratia sanctificans est
virtute in eodem ordine ac vita aeterna seu visio beatifica. Ergo opera
hominis bona merentur praemium ordinis vitae aeternae. Quare gratia
sanctificans dicitur semen Dat'910
, et fons aquae salientis in vitam aeter11
nam®. Ad rem Angelicus: «Gratia Spiritus Sancti, quam in praesenti
habemus, etsi non.sit aequalis 'gloriae in actu, est tamen aequalis in
virtute, sicut semen arboris, in .qii,0..e§t .virtus ad totam arborem. Et
similiter per gratiam inhabitat hominem Spiritus Sanctus, qui est suffi­
ciens causa vitae aeternae; unde et dicitur esse pignus haereditatis no­
strae» u.
Solvuntur difficultates.

303. Obj. l.° Vita aeterna nobis confertur gratuito juxta illud Apo­
stoli: Gratia autem Dei vita aeterna 12. Ergo homo non meretur vitam aeternam.
Resp. Vita aeterna potest esse simul gratuita et praemium vitae aeter­
nae: i) Est omnino gratuita pro pueris, qui suscepto baptismo et gratia
1
2
3
4
6
°
7
8
8
10
11
13

Matth., i6, 27.
I Cor., 3, 8.
Can. 18; Denz-Bannw., 191.
Sess 6, can. 32; Denz-Bannw., 842.
Ad Rom . 4, 1; MG 5, 690.
Apolog., i, 43; MG 6, 391.
De perfect, just., c. 8, n. 17; MI, 44, 299.
s. Thomas, In II Sent., dist. 27, q. I, a. 3, arg. Sed contra 2.
Joan., 3, 9.
Joan., 4, 14.
lit, q. 114. a. 3 ad 3.
Rom., 0, 23.

sanctificante aucti decedunt. Est quoque gratuita pro omnibus adultis, qui
per gratiam sanctificantem accipiunt gratuito jus ad gloriam. 2) Adulti
sanctificati per gratiam exercent bona opera supernaturalia, quibus debe­
tur praemium, et sic vita aeterna est eis gratuita in radice, et merces re­
tributioque operum proxime. Unde S. Augustinus: «Cum Deus coronat me­
rita nostra, nihil coronat quam munera sua» *.
Obj. 2.° Vita aeterna est haereditas filiorum Dei, juxta illud Apostoli:
Si autem filii et haeredes, haeredes quidem Dei, cohaeredes autem Christi 12.
Ergo vita aeterna non est merces ac praemium bonorum operum.
Resp. Vita aeterna est haereditas filiorum Dei simul et merces sancto­
rum. Omnes, qui gratia sanctificante augentur, sunt haeredes vitae aeter­
nae, quia per gratiam sanctificantem ex Deo nati, quasi secunda natura
induuntur atque merito filii Dei vocantur. Si sunt parvuli baptizati, solo
titulo haereditatis vocantur ad patriam; si sunt adulti et bene operantur,
conservant titulum haereditatis, et addunt novum titulum mercedis ac
praemii.
Obj. 3.
Opera non sunt meritoria, nisi fiant in utilitatem retribuentis.
Sed homo nihil efficit, quod cedat in utilitatem Dei. Ergo opera hominis
nihil merentur apud Deum.
Resp. Neg. maj. Ad meritum proprie dictum non requiritur, ut opera
bona exerceantur praecise in utilitatem retribuentis, sed sufficit, ut cedant
,^ίη obsequium ejusdem. «Deus, ait ad rem S. Thomas, ex bonis nostris non
' quaerit utilitatem, sed gloriam, id est, manifestationem suae bonitatis,
! quod etiam ex suis operibus quaerit. Ex hoc autem, quod eum colimus,
nihil ei accrescit, sed nobis; et ideo meremur aliquid a Deo, non quasi ex
nostris operibus aliquid ei accrescat, sed in quantum propter ejus gloriam
! operamur» 3.
Obj. 4.
Meritum hominum, si daretur, declararet insufficientia esse
merita Christi. Sed merita Christi non fuerunt insufficientia sed superabun­
dantia. Ergo.
Resp. Neg. maj. Merita justorum nihil derogant de gloria Christi, nec
ejus merita diminuunt, sed, cum meritis Christi nitantur, eorum valorem
potius commendant ac laudant. Optime ad rem S. Bellarminus: «Ipse enim
(Christus) vitis, nos palmites; et sicut palmes non potest ferre fructum, nisi
manserit in vite, sic et nos nihil possumus sine Christo facere. Et sicut
nemo unquam ita desipuit, ut diceret detrahi de gloria vitis, si palmites
ipsius multum fructum afferant; ita nemo nisi plane stultus dicere potest
detrahi de gloria Christi, si servi ejus, per gratiam ejus, per spiritum ejus,
per fidem et caritatem ab ipso inspiratam, bona opera faciant, quae ita
vere sint justa, ut eis debeatur a justo judice corona justitiae... Merita ho­
minum non requiruntur propter insufficientiam meritorum Christi, sed pro­
pter maximam eorum efficaciam» 4.

ARTICULUS III
QUID SIT MERITUM DE CONDIGNO ET MERITUM DE CONGRUO

304. I. Divisio. Meritum aliquando est de condigno, interdum de
congruo. Quamvis Lutherus hanc distinctionem vocaverit inane figmen­
tum 5, et Melanchthon rem confictam ab otiosis hominibus6, magni tamen
1 Ep. 194, n. 19; ML 33, 880.
2 Rom., 8, 17.
3 I-II, q. 114, a. I ad 2.
4 De justificatione, lib. 5, c. 5 ad 8.
6 Commentaria in c. 2 ad Galatas, § «Quare cum Paulo».
3 Loci theologici. De justificatione, § «Et quod fingunt»

esse faciendam puto, et accurate exponendam, ut doctrina de merito
justorum recte intelligatur.
1) Meritum de condigno est opus, cui ex justitia debetur praemium,
non ex toto rigore justitiae, sed ex illa justitia, quae fundatur in yalore
actus meritorii et simul.in promissione remunerantis. Habet aequalita­
tem, non quidem quantitatis et in esse entis, sed aequalitatem propor­
tionis cum praemio. Actus siquidem caritatis, quibus vitam aeternam
meremur, arithmetice quidem sunt minores visione beatifica, sed, cum
ex gratia sanctificante eliciantur, habent aequalitatem geometricam seu
proportionis cum ea, et, accedente promissione Dei remunerantis, in­
duunt rationem pretii vitae aeternae ac postulant visionem beatificam
ut praemium ex justitia.
Meritum de congruo est opus, cui praemium non debetur ex justitia,
neque datur omnino gratis, sed ex quadam decentia et ex liberalitate
remunerantis. Si peccator poenitentiam agat et delictorum veniam sin­
cere postulet, vitam aeternam non meretur ex justitia, sed congruit ex
quadam decentia et Dei liberalitate, ut Deus peccata ei remittat, et
vitam aeternam elargiatur.
Si opus meritorium de congruo postulet praemium ex solo titulo de­
centiae, est meritum jallibile, si titulo decentiae adjungatur promissio
Dei elargiendi praemium, est meritum de congruo infallibile.
2) Aequalitas vel inaequalitas proportionis inter valorem operum
et praemium non est attendenda materialiter et in esse entis, sed formaliter et in esse praemii, ut scite animadvertunt Salmanticenses Nam
actus caritatis momentaneus, meritorius de condigno vitae aeternae, non
adaequat praemium visionis beatificae in esse entis, sed tantum formaliter in esse valoris et praemii. E contra actus supernaturales, quibus
justus meretur sibi vel alteri bona temporalia, excedunt praemium etiam
in ratione entis. Unde solum attendenda est aequalitas formaliter et in
esse praemii.
3) Haec divisio meriti in condignum et congruum est certe adae­
quata, adeo ut nullum sit meritum hominum erga Deum, quod ad unum
vel alterum hujus divisionis membrum non pertineat. Si opus bonum
habeat aequalem valorem cum praemio idque exigat ex justitia, erit
meritum de condigno, sin autem, erit meritum de congruo.
4) Velim tamen animadvertas hanc meriti divisionem non esse uni­
vocam seu generis in species, sed analogam, solumque meritum de con­
digno, quod importat jus strictum ad praemium, esse meritum simplici­
ter et proprie dictum; meritum vero de congruo, quod fundat jus in
quadam decentia et liberalitate remunerantis, vocari meritum secundum
quid et improprie.
5) Consulto diximus meritum de congruo fundari in quadam decen­
tia operis et in liberalitate remunerantis, quia, si fundetur in pura Dei
misericordia et liberalitate, ut cum peccatores, veniam a Deo postulan­
do, primam gratiam dicuntur mereri, non habet veram rationem meriti,
nec est membrum divisionis meriti nisi metaphorice et ad summum ana1

De merito,

disp. 2, n. 2.

logia quadam attributionis, quia nullam importat rationem juris ex
parte merentis, quae remunerantem moveat, sed tota ejus decentia
attenditur ex parte Dei miserentis. Si decentia seu congruitas fundetur
in amicitia merentis erga remuneratorem, ut cum justus bonis operibus
meretur alteri primam gratiam, habet rationem meriti de congruo, quia
in ipso opere invenitur jus quoddam imperfectum. Meritum igitur de
congruo hoc sensu acceptum contradistinguitur a merito de condigno
divisione analoga analogia proportionalitatis propriae, quatenus ratio
meriti primario invenitur in merito de condigno, quod est principale
analogatum, et secundario in merito de congruo, quatenus opus ex ami­
citia Dei elicitum intrinsece ordinatur ad praemium.
305. II. Justitia qua merito debetur praemium. Diximus meritum
de condigno esse opus, cui ex justitia debetur praemium, sed, cum debi­
tor ex justitia dependeat a creditore, et Deus nullatenus dependere possit
ab hominibus, non facile intelligitur, quomodo Deus teneatur ex justitia
hominibus conferre praemium.
1) Ad hoc respondet PazÿMÆ?1 Deum non teneri ex justitia formali
dare hominibus pro meritis praemium, sed solum ex grati animi officio,
et, si id ipse promiserit, ex gratitudine simul et fidelitate 1
2.
Sed hoc stare nequit, quia, ut recte respondet Suarez 3, gratitudo,
cujus est beneficium acceptum recompensare, denotat imperfectionem
in subjecto, et formaliter in Deo reperiri non potest.
2) Melius ergo ac probabilius dico operibus hominum meritoriis de­
beri a Deo praemium ex justitia proprie dicta, quia homo in gratia con­
stitutus elicit actus supernaturales in obsequium Dei, et stricte justum
est hujusmodi operibus praemium reddere.
306. III. Sed iterum pulsat animum dubitatio, unde proveniat ope­
ribus hominum condignitas ad praemium, et qualis sit ista •justitia.
1) Scotus, Ockam, Biel 4 et alii theologi totam rationem condignitatis ad praemium, imo et totam rationem meriti fundant formaliter in
sola Dei promissione et gratuita acceptatione, adeo ut actus honesti
hominum sint conditio, et gratuita Dei acceptatio dicatur ratio formalis
condignitatis ad praemium.
Verum id ex eo saltem rejiciendum puto, quod acceptatio Dei et
promissio mercedis sunt operi humano aliquid extrinsecum, et in ope­
ribus meritoriis admittenda est aliqua condignitas intrinseca ad prae­
mium.
2) Melius alii dicunt intrinsecam condignitatem bonorum operum
ad mercedem repetendam esse ex jlignitat.e .gratiae sanctificantis, qua
nominamur et sumus filii Dei, et quae vere influit in actus nostros
supernaturales, constituens eos meritorios in actu primo. Unde Ange­
licus: «Gratia Spiritus Sancti, quam in praesenti habemus, etsi non sit

1 In I-II, disp. 213, c. 5, nn. 24-29.
2 In I-II, disp. 214, c. 8, n. 53.
3 De gratia, lib. 12, c. 30, n. 12.
'* Scotus, In I Sent., dist. 17, q. 3, n. 22 sqq.; Ockam, In I Sent , dist 17, q. 2;
Biel, In I Sent., dist. 17, q. 3, a. 2, dub. 1

aequalis gloriae in actu, est tamen aequalis in virtute, sicut semen ar­
boris, in quo est virtus ad totam arborem» x.
Ut tamen hujusmodi operum condignitas constituat meritum in actu
secundo, certe necessaria est aliqua Dei acceptatio, sive implicita, ut
aliqui volunt, contenta in oeconomia gratiae, in qua bona opera justo­
rum ordinantur a Deo in vitam aeternam ut ad coronam, sive explicita,
ut aliis placet, manifestata per formalem promissionem dandi bonis
operibus praemium.
De hoc iterum sermo redibit.
3) Quoad speciem justitiae, qua operibus bonis debetur praemium,
haec statui possunt:
a) Opera bona, quae fiunt ab homine sine praevia eorum accepta­
tione ad coronam ex parte Dei, ut sunt aliqua operi meritoria de con­
gruo, Deus remunerat secundum justitiam legalem, quia operatur ut
supremus gubernator et providens munificus, ad quem spectat peccato­
rum poenas punire et bonorum conatus remunerare.
b) Actibus meritoriis de condigno debetur praemium ex justitia
saltem distributiva, quia unusquisque Deo deserviens jus habet, ut acci­
piat mercedem juxta opera sua. Deo autem maxime competit elargire
praemium ex justitia distributiva, quia «in justitia distributiva non re­
quiritur ratio debiti ex parte ejus, qui distribuit; potest enim ex liberalitate aliqua distribuere, in quorum tamen distributione justitia exigitur,
secundum quod diversis, prout eorum gradus exigit, proportionabiliter
tribuit» 1
2. «Ratio distributivae justitiae Deo proprie convenire potest, in
quantum scilicet aequalitatem proportionis servat in communicatione
bonorum suorum, dans unicuique proportionaliter secundum suum mo­
dum. Unde Dionysius dicit in 8 capite De divinis Nominibus, quod ju­
stitia laudatur in Deo, in quantum omnibus secundum dignitatem di­
stribuit» 3. «In redditione autem praemii ad merita magis servatur forma
distributionis, cum ipse unicuique secundum opera sua reddat, quam
commutationis, cum Deus a nobis nihil accipiat»4.
c) Merito de condigno convenit etiam praemium ex aliqua justitia,
commutativa. Justitia commutativa est aequalitas quaedam, et cum
aequalitas inter Deum et homines non sit absoluta sed proportionis,
justitia quoque fundata in hac aequalitate, est proportionis, quatenus
bona opera per gratiam facta a Deo accepta sunt et ordinata in prae­
mium. Ad justitiam quippe commutativam pertinet elargire mercedem
pro labore promissam. Ad rem Angelicus: «Meritum hominis apud Deum
esse non potest nisi secundum praesuppositioncm divinae ordinationis;
ita scilicet, ut id homo consequatur a Deo per suam operationem, quasi .
mercedem, ad quod Deus ei virtutem operandi deputavit» 5. Haec cum
ita sint, «non sequitur, quod Deus efficiatur simpliciter debitor nobis, «>
sed sibi ipsi, in quantum debitum est, ut sua ordinatio impleatur»6.
1
2
3
4
3
•

l-II, q. 114, a. 3 ad 3.
S. Thomas, In II Seni., dist. 27, q. 1, a. 3 ad 4.
S. Thomas, In IV Sent., dist. 46, q. 1, a. I, quaest. 1.
S. Thomas, In II Seni., dist. 27, q. 1, a. 3.
I-II, q. 114, a. t.
l-II, q. 114, a i ad 3.

ARTICULUS IV
QUAE CONDITIONES REQUIRANTUR AD MERITUM DE CONDIGNO

307. Novatores saeculi xvi, ut omne justorum meritum e medio
tollerent, dixerunt meritum vitae aeternae concipi non posse, nisi fuerit
opus undequaque perfectum, nullo titulo debitum, sine auxilio Dei a
nobis effectum, et mercedi aequale. Sed haec gratis omnino dicta sunt.
In theologia catholica triplici ex capite petuntur conditiones ad me­
ritum de condigno; ex capite scilicet operis, merentis et remunerantis.
308. I. Ex capite operis ad meritum de condigno requiritur, ut sit:
1) Actus positivus, adeo ut omissio actus mali per se nequeat esse
meritoria, quidquid dicat in contrarium RipaldaE Unde S. Thomas:
«Meritum non potest esse sine actu, sed peccatum potest esse sine actu»1
2.
Ratio est, quia omissio ut talis non est actus nec exercitium voluntatis,
sine quo non datur meritum.
Principium autem morale: diverte a malo et jac bonum 3*
, quod in
contrarium adducitur, non significat meram negationem, sed «impor­
tat... motum voluntatis repudiantis malum, ut ipsum nomen declinatio­
nis ostendit; et hoc est meritorium»
Item censetur Homo mercede dignus, quia potuit transgredi et non est
transgressus 5. non quidem propter meram negationem actus, sed propter
actum positivum fugae, quo vitavit legis transgressionem 6.
2) Actus honestus seu moraliter bonus, id est, opus subjectum regulis
morum, prout in theologia morali explicatur. Ratio enim postulat, ut non­
nisi actibus bonis mercedem princeps rependat.
3) Actus liber libertate saltem, quam vocant exercitii vel contradictionis:
a) Haec conditio constat
Ex damnatione celebris propositionis Jansenii: «Ad merendum vel
demerendum in statu naturae lapsae non requiritur in homine libertas
a necessitate, sed sufficit libertas a coactione»7.
Ex SS. Patribus qui ad meritum diserte requirunt libertatem. S. /1mgustinus: «Ipsa divina praecepta homini non prodessent, nisi haberet
liberum voluntatis arbitrium, quo ea faciens ad promissa praemia per­
veniret» 8. S. Bernardus: «Ubi autem non est libertas, nec meritum» 9.
Ex ratione, quia ad meritum requiritur actus moraliter bonus. Actus
autem non est moraliter bonus, nisi sit liber. Praeterea: «Cum autem
mereri respectu mercedis dicatur, proprie mereri est aliquid sibi magis
1
2
3
1
5
°
7
1094.
8
9

De ente supematurali, lib. 3, disp. 70, sect. 2.
I-II, q. 71, a. 5 ad 1.
Ps. 33- 15·
s. Thomas, II-[I, q. 79, a. i ad 2.
Eccl., 31, 10.
Cfr Pesch, De gratia, 400.
Prop. 3 Jansenii damnata ab Innocentio X, 31 Maji, 1653; Dm-Bannw.,
De gratia et lib. arb., c. 2, n. 2; MI. 44, 882.
Serm. 81 in eant., n. 6; MI. 183. 1174.

acquirere pro mercede; quod quidem non fit, nisi cum aliquid damus,
quod est condignum ei, quod mereri dicimur; dare autem non possumus,
nisi id quod nostrum est, cujus domini sumus. Sumus autem domini
nostrorum actuum per voluntatem... Unde, ad hoc quod aliquis actus
sit per se meritorius, oportet, quod sit actus voluntatis vel imperantis
vel elicientis» 1.
b) Contra doctrinam expositam magno apparatu movent aliqui ar­
gumentum dicentes Christum Dominum necessario necessitate exercitii
dilexisse Deum, et nihilominus per illam Dei dilectionem sibi et nobis
meruisse.
Verum hoc argumentum facile solvitur cum doctrina Banez, Alvarez
et aliorum 12. Actus amoris Christi ferebatur in Deum duplici modo:
primo, in quantum Deus est bonus secundum se, et hoc sensu Christus
necessario etiam quoad exercitium diligebat Deum, et non merebatur:
secundo, quatenus est in actu exercito ratio diligendi creaturas, et hoc
sensu formali amor Dei in Christo erat liber quoad exercitium et meri­
torius.
c) Ad meritum de condigno nihil obstat, quominus opus sit prae­
ceptum vel etiam ex metu patratum. Ratio est, quia opus càdens sub
praecepto et etiam ex metu patratum, est simpliciter liberum, ac proin­
de, si aliis conditionibus vestiatur, meritorium.
d) Libertas tamen imperfecta, quae habetur in semiplena delibe­
ratione, sicut non sufficit in actibus malis ad peccatum mortale, ita in
actibus bonis non sufficit ad meritum simpliciter in ordine ad vitam
aeternam. Actus siquidem semiplene deliberatus non est simpliciter
liber neque continetur sub pleno dominio voluntatis 3.
4) Actus supernaturalis, id est, gratia sanctificante et caritate infor­
matus et ad Deum finem supernaturalem quodammodo relatus.
«Cum enim, ait Concilium Tridentinum, ille ipse Christus Jesus tanquam caput in membra, et tanquam vitis in palmites, in ipsos justifi­
catos jugiter virtutem influat, quae virtus bona eorum opera semper
antecedit et comitatur et subsequitur, et sine qua nullo pacto Deo grata ■
et meritoria esse possent; nihil ipsis justificatis amplius deesse creden­
dum est, quominus plene illis quidem operibus, quae in Deo sunt facta,
divinae legi pro hujus vitae statu satisfecisse, et vitam aeternam suo
etiam tempore, si tamen in gratia decesserint, consequendam vere pro­
meruisse censeantur» 4.
Ratio fundamentalis hujus conditionis perspicua est. Nam meritum
et praemium oportet esse ejusdem ordinis. Cum autem praemium meriti
de condigno sit vita aeterna seu fruitio Dei, bonum supematurale, necesse est, ut actus meritorii sint etiam supernaturales. «Vita autem aeter- ■
na, ait ad rem S. Thomas, est quoddam bonum excedens proportionem
naturae creatae, quia etiam excedit cognitionem et desiderium ejus, se­
cundum illud I Cor., 2, 9: Oculus non vidit, nec auris audivit, nec in cor ,
1
2
3
’*

S. Thomas, Oe veritate, q. 26, 'a. 6.
Banoz, In II-II, q. 24, a. 3: Alvarez, Γη III p., disp. 45.
Cfr Salmandconses, Oe merito, disp. 1, n. 23 sqq.
S«ss. 6, C. 16; Denz-Bannw., 809.

hominis ascendit. Et indc est, quod nulla natura creata est sufficiens
principium actus meritorii vitae aeternae, nisi superaddatur aliquod supernaturalc donum, quod gratia dicitur» *. Et alibi: «Sicut peccatum
consistit in hoc, quod homo, contempto Deo, commutabilibus bonis in­
haeret; ita meritum virtuosi actus consistit in hoc, quod homo, con­
temptis bonis creatis, Deo inhaeret sicut fini... Unde etiam quaecumque
alia virtutum opera ex hoc meritoria sunt apud Deum, quod fiunt, ut
tobediatur voluntati divinae» 1
2.
Haec facile admittunt omnes theologi, sed, ubi incipiunt explicare
influxum gratiae et caritatis in actus meritorios et relationem actuum
in Deum ut in finem supernaturalem, in diversas abeunt sententias,
quae partim re, partim nomine differunt.
Ex operibus bonis, quae homo justus facit, aliqua sunt actus forma­
les caritatis, alia actus virtutum infusarum, alia actus virtutis acquisi­
tae. Quilibet horum actuum, sive sit caritatis, sive aliarum virtutum
etiam acquisitarum, potest esse meritorius vitae aeternae, dummodo
informetur gratia et exerceatur sub imperio caritatis. «Meritum vitae
aeternae, ait S. Thomas, primo pertinet ad caritatem, ad alias virtutes
secundario, secundum quod earum actus a caritate imperantur» 34.«Fidei
actus non est meritorius, nisi fides per dilectionem operetur, ut dicitur
ad Galatas 5. Similiter etiam actus patientiae et fortitudinis non est
meritorius, nisi aliquis ex caritate haec operetur»'1.
Non est ergo audiendus Altisiodorensis 56
, cum adserit meritum de
condigno magis a fide quam a caritate dependere.
Actus ergo meritorius est supernaturalis, quia procedit ex gratia et
caritate.
Amplior explicatio. Haec tamen doctrina, ut recte intelligatur, indiget
ulteriori explicatione.
Gratia sanctificans et caritas dicuntur et sunt formae virtutum, quate­
nus omnes virtutes, sive infusae sint sive acquisitae, perficiuntur et in ulti­
mum finem ordinantur in justis a gratia et caritate, adeo ut non solum
actus sed etiam habitus virtutum perficiantur, moveantur et applicentur in
justis per gratiam et caritatem. Unde diserte ait Angelicus: «Omnes habi­
tus, qui sunt in viribus motis a voluntate perfecta, participant formam ca­
ritatis» ’. Et alibi: «Cum caritas est in voluntate, ejus perfectio aliquo modo
redundat in intellectum, et sic caritas non solum actum fidei, sed ipsam
fidem informat» 7.
Haec informatio fit, quando gratia sanctificans animae infunditur, et
ex ea caritas dimanat. «Tunc enim, ajunt Salmanticenses, totus homo inte­
rius renovatur, sanctificatur, et perficitur, omnesque ejus rationales vires
(id est, quae participant libertatem) specialiter Deo consecrantur, eique tanquam fini supernatural! totaliter subduntur» 8. Sic gratiae et caritatis in­
fluentia non solum in animam et voluntatem, sed etiam in virtutes, quae

1 I-II, q. 114, a. 2.
2 II-II, q. 104, a. 3.
3 I-II, q. 114, a. 4.
4 I-II, q. 114, a. 4 ad 3.
5 Summa, lib. 3, tr. 16, c. un., q. 1.
6 In III Sent., dist. 23, q. 3. a. 1, quaestiunc. I.
’ De veritate, q. 14, a. 5 ad 9.
8 De merito, disp. 4. n. 87.

in ipsis resident, et in actus, qui ali ipsis exercentur, derivatur. Quo fit, ut
voluntas hominis justi ac virtutes in ea residentes ita per caritatem modi­
ficentur, ut, quoties voluntas caritate perfecta secundum virtutes, sive in­
fusas sive acquisitas, operatur, agat sub influxu et imperio caritatis.
Hujusmodi actus voluntatis evadunt supernaturales, tum quia exercen­
tur sub influxu caritatis, tum quia virtute ejusdem caritatis referuntur ab
homine justo in Deum finem supcrnaturalem.
Sine hac actuum humanorum in Deum finem supcrnaturalem relatione,
non videtur dari meritum de condigno, sed qualis debeat esse talis relatio
data opera dicetur articulo sequenti.

309. II. Ex parte merentis oportet.
1) Ut merens sit viator. Quamvis in re nulla exstet expressa Ec­
clesiae definitio, theologi tamen omnium scholarum defendunt1 ad
meritum de lege Dei ordinaria omnino requiri statum viae, adeo ut
tempus merendi tamdiu duret, quamdiu anima rationalis informat
corpus mortale 12.
Hoc sacrae litterae diserte testantur. Mortui vero, ait Ecclesiastes,
■nihil noverunt amplius, nec habent ultra mercedem 3. Et S. Joannes:
Venit nox, quando nemo potest operari 4*.
SS. Patres constanter id ipsum docuerunt. Unde S. Hieronymus
docet «donec vivunt homines, posse eos justos fieri; post mortem vero
nullam boni operis dari occasionem... Mortui vero nihil valent ad id
adjicere, quod semel secum tulere de vita» 6. S. Augustinus: «Hic omne
meritum comparatur, quo possit post hanc vitam relevari quispiam vel
gravari; nemo se autem speret, quod hic neglexit, cum obierit, apud
Deum promereri»6.
Ratio est manifesta. Meritum siquidem habet rationem motus ad
praemium sicut ad finem. Unde, sicut motus, adsecuto fine, quiescit, et
via in termino finitur, ita etiam meritum, obtento praemio, cessat. «Ei
autem, ait 5. Thomas, quod est in ultimo termino, non convenit moveri,
sed mutatum esse. Unde caritatis imperfectae, quae est viae, est mereri;
caritatis autem perfectae non est mereri, sed potius.praemio frui»7.
Diximus de lege Dei ordinaria, quia absolute non repugnat, ut Deus
animabus purgatorii et beatis, quae sunt extra viam simpliciter, alium
finem secundarium novumque praemium accidentale vel etiam novum
gradum praemii essentialis adsignet 8.
1 Vazquez., In I-II, disp. 216, c. 4, n. 31, docet beatos «per eam actionem, quae
versatur erga fratres», posse mereri multa bona aliis et gloriam accidentariam sibi.
2 Cfr. S. Thomas, I p., q. 62, a. 9; et T)e malo, q. 7, a. 11; et omnes thomistae;
Suarez, De gratia, lib. 12, c. 15, et alii communiter.
3 Eccl., 9, 5.
4 Joan., g, 4.
s Comment, in Eccl., 9, 4-5; ML 23, 1136.
° Enchiridion, c. 110; ML 40, 283.
’ I p., q. 62, a. 9 ad 1.
8 Angelicus Doctor, loquendo de gaudio accidentali, quod angeli et sancti ex­
periuntur in caelo pro operibus caritatis erga nos factis, ait: «Quidam dicunt, quod
quantum ad praemium accidentale etiam mereri possunt. Sed.melius est, ut dica­
tur. quod nullo modo aliquis beatus mereri potest, nisi sit simul viator et comprehensor, ut Christus, qui solus fuit viator et comprehensor. Praedictum enim gau­
dium magis acquirunt ex virtute beatitudinis, quam illud mereantur». I p., q. 62,
a. 9 ad 3.

2) Ut merens sit justus et amicus Dei.
Est contra Bajum, qui dicebat opera bona non accipere rationem
meriti ex gratia sanctificante, sed ex conformitate ad legem *.
Constat:
a) Ex S. Scriptura. Nam: Sicut palmes non potest ferre fructum a
j semetipso, nisi manserit in vite, sic nee vos, nisi in me manseritis. Ego
\ sum vitis, vos palmites. Qui manet in me et ego in eo, hic fert fructum
multum1
23
. Si... caritatem non habuero, nihil sum... nihil mihi prodest2.
b) Ex Concilio Tridentino: «Si quis dixerit ad hoc solum divinam
gratiam per Jesum Christum dari, ut facilius homo juste vivere ac
vitam aeternam promereri possit, quasi per liberum arbitrium sine
gratia utrumque, sed aegre tamen et difficulter possit, a. s.» 4. In Con­
cilio Vaticano paratum erat schema, quo id ipsum definiebatur 5*
.
c) Ex S. A ugustino: «Haec est margarita pretiosa, caritas, sine qua
nihil tibi prodest, quodeumque habueris; quam si solam habeas, sufficit
tibi» °.
d) Ex ratione. Qui mortuus est, nequit elicere opera vitae aeter­
nae, sicut pariter, qui dignus est poena aeterna per peccatum, nequit
mereri simul praemium vitae aeternae.
Hinc merito docent Capreolus. Ferrariensis, Salmanticenses et alii 7
contra Scotum, Ariminensem, Biel et Medinam 8*, hominem sine gratia
vel alia forma vice ejus gerente, non posse de potentia Dei absoluta
mereri de condigno vitam aeternam. Ratio est clara, quia nemo sine
gratia vel sine aliqua forma vices ejus gerente potest esse Deo gratus,
vel elicere actus, qui adaequent valorem vitae aeternae.
Ut corollarium hujus doctrinae potest dici rationem formalem, ex qua
oritur in nobis augmentum meriti, esse caritatem in anima, adeo ut, quid­
quid dicant in contrarium Vazquez et Herrmann ·, majus meritum in genere
causae formalis respondeat majori caritati, quamvis in genere causae mate­
rialis gradus meriti respondeant probabilius contra Banez 1011
gradibus boni­
tatis moralis petitae ab objecto vel circumstantiis.
Utramque partem certe docuit S. Thomas dicens: «Quantitas meriti ex
duobus potest pensari: uno modo ex radice caritatis et gratiae, et talis
quantitas meriti respondet praemio essentiali» n. Virtus accepta «pro natu­
rali capacitate simul cum conatu ad habendam gratiam... erit quasi mate­
rialis dispositio ad mensuram gratiae et gloriae percipiendae; sed caritas
est formaliter complens meritum ad gloriam. Et ideo distinctio gradus in
gloria accipitur penes gradus caritatis potius quam penes gradus virtutis
praedictae» 12.

1 Prop. 13; Denz-Bannw., 1013.
2 Joan.. 15, 4-5.
3 I Cor., 13, 2-3.
1 Sess. 6, can. 2: Denz-Bannw., 812.
5 Schema constit. dogm. de doctrina catholica, c. 5. Coli. Lac., 7, 562-566.
° In ep. Joan., tr. 5, n. 7; ML 35, 2016.
' Capreolus, In / Sent., dist. 17, q. 1: Ferrariensis, Contra Gent., lib. 3, c 147;
Salmanticenses, Ile merito, disp. 3, n. 2.
8 Scotus, In I Sent., dist. 17, q. 2; Ariminensis, In I Sent., dist. 17, q, 1, a. 2;
Biel, In I Sent., dist. 17, q. 2; Medina, In I-II. q. 114. a. 2.
° Vazquez, In III p., disp. 6, c. 4, n. 24: Herrmann, De gratia, n. 989.
10 In II-II, q. 24, a. 6, dub. 5, conci. 6.
11 I P·. q. 95. a. 4.
12 In IV Sent., dist. 49, q. 1, a. 4, quaestiunc. 4 ad 1.

Ratio est manifesta, quia, cum caritas, in quantum informât volunta­
tem et refert actus humanos ad Deum, sit ratio formalis meriti de condigno
vitae aeternae, oportet eam pariter esse rationem formalem graduum meriti.
In genere tamen causae materialis, bonitas moralis actuum petita ex ob­
jecto vel ex circumstantiis, et informata gratia habituali ac caritate, auget
meritum eorumdem. Unde actus humilitatis, mortificationis et obedientiae
sunt meritorii vitae aeternae formaliter per caritatem, et in genere causae
materialis per virtutem respectivam.

310. III. Ex -parte Dei remunerantis requiritur acceptatio operis ad
praemium per divinam ordinationem et promissionem. Est communis con­
tra Vazquez1.
Beatus vir, ait sacra littera, qui sufjert tentationem, quoniam, cum pro­
batus juerit, accipiet coronam vitae, quam repromisit Deus diligentibus se 2.
Juxta Concilium Tridentinum «bene operantibus usque in finem et in
Deo sperantibus proponenda est vita aeterna, et tanquam gratia filiis
Dei per Christum Jesum misericorditer promissa, et tanquam merces ex
ipsius Dei promissione bonis ipsorum operibus et meritis fideliter red­
denda» 34
*.
Apposite ad rem S. Augustinus: «Debitor enim factus est (Deus), non
aliquid a nobis accipiendo, sed quod ei placuit promittendo» i. Et S. Tho­
mas: «Actio nostra non habet rationem meriti nisi ex praesuppositione
divinae ordinationis» s.

ARTICULUS V
QUOMODO REFERENDI SINT ACTUS HUMANI IN DEUM,
UT POSSINT ESSE MERITORII DE CONDIGNO

311. Status quaestionis. Relatio actuum humanorum in Deum
finem supernaturalem sub influxu caritatis potest esse: J) Actualis,
quae non est nisi explicita hic et nunc actuum humanorum directio ad
Deum per caritatem, ut, cum expressa intentione honorandi Deum
elargior eleemosynam. 2) Virtualis, quae est ipsa relatio formalitei
quidem habita sed transacta, et virtualiter mediis conducentibus per­
manens atque influens in actus humanos. 3) Habitualis est permanen­
tia in caritate, nihil agendo. «Habitualiter enim refert in Deum et qui
nihil agit, nec aliquid actualiter intendit, ut dormiens» 67
.
Non parum disputatur, quomodo referenda sint opera in Deum, ut
sint meritoria.
312. Theologorum placita, i) Nemo est, quod sciam, nisi forte Ricardus de Mediavilla 1, qui postulet relationem actualem operum in Deum

1
2
3
4
3
3
7

In I-II, disp. 214.
Jacob., i, 12.
Sess. 6, C. 16; Denz-Bannw., 8og.
Serni 158, c. 2; ML 38, 863.
I-II, q. 114, a. 1 ad 3.
s. Thomas, Opusculo De caritate, q. un., a. 11 ad 3.
In II Sent., dist. 14, q. 2.

ultimum finem, ut sint meritoria de condigno. Quae enim Scotus, Durandus,
Biel et alii dicunt ’, intelligi oportet de relatione virtuali.
2) Cl. Mendive ad meritum condignum requirit et satis esse vult, «ut
opus ex aliqua actuali gratia procedat; non autem, ut a caritate sive efficia­
tur, sive imperetur, etiamsi de praemio gloriae substantialis sermo fiat» 12.
3) Fere communiter defendunt theologi ad meritum de condigno esse
necessarium, ut actus humani referantur in Deum ultimum finem per cari­
tatis influxum, saltem virtualem 3. Sed controvertitur inter doctores, in quo
consistat influxus virtualis caritatis in actus humanos.
a) Plures volunt influxum virtualem caritatis in actus humanos non
salvari, nisi cum actus virtutum eliciuntur vi et influxu caritatis semel
exercitae et saepius in vita repetitae juxta regulas repetitionis actuum ca­
ritatis. Ita 5. Bonaventura, S. Albertus Magnus, S. Bellarminus, S. Alfihonsus M. de Ligorio, Herrmann et alii 45
*7.
b) Alii distinguunt inter opera virtutum infusarum et opera virtutum
acquisitarum, et dicunt actus virtutum infusarum in homine justo esse me­
ritorios de condigno vitae aeternae «ex vi, ut ait Suarez, suae bonitatis et
connaturalis ponderis seu relationis in illum finem, absque alia relatione
quasi extrinseca, quae per actum caritatis praeteritum vel praesentem illis
adveniat» 3; et appellant relationem objectivant vel connaturalem: et addunt
actus virtutum acquisitarum, ut sint meritorii, debere aliquo modo supernaturalizari fierique ex motivo supernaturali, ad quod «satis est ut operans
sit in gratia» °. Ita Suarez, S. Franciscus Salesius, Aguirre, Gabriel a S. Vin­
centia, Mazzella, Beraza et alii non pauci ’.
c) Alii denique censent gratiam et caritatem, quae in anima et volun­
tate justi perseverant, semper influere virtualiter in omnes actus virtutum
sive infusarum sive acquisitarum, adeo ut imperium caritatis, quo homo,
cum conversus est, se et omnia retulit in Deum, virtualiter remaneat per
totam vitam, si peccato mortali non destruatur. Unde sola praesentia gra­
tiae in anima et caritatis in voluntate sufficit, ut actus virtutis tum infusae
tum acquisitae sint supernaturales, et dicantur per caritatem virtualiter
relati in Deum ultimum finem. Ad rem cl. Valentia: «Notandum est non
oportere, ut actu explicito sive praesenti sive paulo ante elicito, opera ju­
storum ad hoc, ut sint meritoria ex condigno, referantur in Deum, sed satis
esse ad id virtualem relationem, consistentem in hoc quod justus aliquando
se et sua omnia per caritatis actum in Deum retulerit. Nam hoc ipso, cum
justus postea exercet aliquod bonum opus, censetur implicite et virtualiter
ipsum velle facere propter Deum»8. Caritas certe informat voluntatem et
virtutes tum infusas tum acquisitas hominis justi, easque supernaturalizat,
et quamvis nunquam renovetur, imperat virtualiter actus omnium virtu­
tum. «Si opus sit bonum, ait ad rem Soto, et fit ab illo, qui est in gratia,
virtualiter (quod ajunt) proficiscitur ex gratia» 9. Ita S. Thomas, Caje tantis,

1 Scotus, In II Sent., dist. 41, q. un.; Durandus, In II Sent., dist. 41, q. I,
n. 7; Biel, In II Sent , dist. 41, a. 3, dub. 2.
2 De gratia, n. 399.
3 Cfr. S. Thomas, I-II, q. 114, a. 4.
4 S. Bonaventura, In II Sent., dist. 41, a. 1, q. 3; S. Albertus M., In II Sent.,
dist. 40, a. 4 (cd. Vives, vol. 27, p. 632 sqq.);. S. Bellarminus. De justificatione,
lib. 5, c. 15; S. Alphonsus Maria, Contra haeres., sess. 6, n. 88; Herrmann, De gratia,
n. 1003.
5 Suarez, De gratia, lib. 12, c. 9, n. 4.
° Suarez, De gratia, lib. 12, c. 10, nn. 14-19.
7 Suarez, De gratia, lib. 12, cc. 9-10; S. Franciscus Salesius, Traité de l'Amour
de Dieu, liv. 12, ch. 8; Aguirre, Theol. S. A nselmi, disp. 131, sect. 3; Gabriel a S. Vincentio, De merito, disp. 21, q. 3, n. 37; Mazzella, De virtutibus infusis, n. 1343;
Beraza, De gratia, n. 992. In hac sententia actus virtutum infusarum videntur esse
meritorii sine ullo influxu caritatis.
8 In I-II, disp. 8, q. 6, p. 3.
9 De natura et gratia, lib. 3, c. 4, § «Sed emergit».

Soto, Medina, Valentia, Salmanticenses, Honoratus del Val, aliique bene
multi *.
Hi modi dicendi certe probabilitate non carent, sed ultima explicatio
mihi magis probatur. Quare S. Thomas ait: «Non sufficit omnino habitualis
ordinatio actus in Deum, quia ex hoc, quod est in habitu, nullus meretur,
sed ex hoc quod actu operatur. Nec tamen oportet, quod intentio actualis
ordinans in finem ultimum sit semper conjuncta cuilibet actioni, quae diri­
gitur in aliquem finem proximum, sed sufficit, quod aliquando actualiter in
finem ultimum referantur; sicut fit, quando aliquis cogitat se totum ad Dei
dilectionem dirigere; tunc enim, quidquid ad se ipsum ordinat, in Deum
ordinatum erit» 12. «Vita aeterna in Dei fruitione consistit. Motus autem hu­
manae mentis ad fruitionem divini boni est proprius actus caritatis, per
quem omnes actus aliarum virtutum ordinantur in hunc finem, secundum
quod aliae virtutes imperantur a caritate. Et ideo meritum vitae aeternae
primo pertinet ad caritatem, ad alias autem virtutes secundario, secundum
qubd earum actus a caritate imperantur» 3.
Hoc imperium caritatis in actus aliarum virtutum explicat A ngelicus
per solam informationem ipsius caritatis dicens: «In habente caritatem non
potest esse aliquis actus virtutis, nisi a caritate formatus. Aut enim actus
ille erit in debitum finem ordinatus, et hoc non potest esse nisi per carita­
tem in habente caritatem; aut non est ordinatus in debitum finem; et sic
non erit actus virtutis» 45. «Non solum actus caritatis est meritorius, sed
etiam actus aliarum virtutum, secundum quod gratia informantur, licet me­
ritorii esse non possint, nisi secundum quod reducuntur in finem caritatis.
Non autem oportet, quod semper actus in finem illum reducantur, sed suf­
ficit ad efficaciam merendi, quod in fines aliarum virtutum actu redu­
cantur» s.

313. Corollarium. Ex hoc facile deducitur omnes actus honestos
hominis justi esse meritorios de condigno vitae aeternae, ut diserte adserunt S. Thomas, Soto, Valentia et alii6, probantque Salmanticenses 7
contra Scotum, Biel et alios 8.
Ratio est, quia homo, qui in sua justificatione emisit actum carita­
tis, _se et omnia sua in Deum finem supernaturalem retulit, et dum in
gratia habituali perseverat, atque voluntatem habet caritate informa­
tam, operatur imperio caritatis, ac conservat virtualem relationem ope­
rum in Deum, in cujus virtute agit. Unde S. Thomas diserte ait: «Non
potest esse aliquis actus a deliberata voluntate procedens in habente
gratiam, qui non sit meritorius» 9.
1 S. Thomas, Γη II Sent., dist. 40, q. 1, a. 5; Cajetanus, In I-II, q. 8, a. 3;
Soto, De natura et gratia, lib. 3, c. 4; Medina, In I-II, q. 18, a. 9, § «Tertia opinio»;
Valentia, In I-II, disp. 8, q. 6, p. 3; Salmanticenses, De merito, disp. 4, n. 73; Ho­
noratus dei Val, De gratia Christi, n. 133.
2 In II Sent., dist. 40, q. 1, a. 5 ad 6.
3 I-II, q. 114, a. 4.
■* De veritate, q. 14, a. 5 ad 13.
5 In II Sent., dist. 40, q. 1, a. 5 ad 3.
® S. Thomas, In II Sent., dist. 40, q. 1, a. 5; Soto, De natura et gratia, lib. 3,
< 4; Valentia, In I-II, disp. 8, q. 6, p. 3,
7 De merito, disp. 4, n. 66 sqq.
8 Scotus, In II Sent., dist. 41, q. un.; Biel, In II Seni., dist. 41, q. un., a. 3,
dub. 2.
11 In II Sent , dist. 40, q. 1, a. 5. Clarissimus Magister Ludovicus Granateneis, loquendo de effectibus gratiae, ait ad rem: «Otro efecto suyo es hacer al hombre
tan grnto y de tanta dignidad en los ojos de Dios, que todas cuantas obras deli­
beratius lim e, que no seau pecados, le son gratas y merecedoras de vida eterna. De
13

Huic sententiae opponit cl. Beraza1 verba Pii VI, quibus damnatus
est articulus 24 synodi pistoriensis: «Doctrina synodi de duplici amore,
ait Pontifex... qua... inter dominantem cupiditatem et caritatem domi­
nantem nulli ponuntur affectus medii a natura ipsa insiti suapteque
natura laudabiles... perinde ac si inter dilectionem divinam, quae nos
perducit ad regnum, et dilectionem humanam illicitam, quae damnatur,
non daretur dilectio humana licita, quae non reprehenditur; falsa, alias
damnata» *
12.
Sed haec gratis omnino nobis opponuntur. Pistorienses duplicem so­
lummodo in homine posuerunt amorem, amorem scilicet actum forma­
lem caritatis dominantis, et amorem illicitae cupiditatis dominantis,
nullumque dixerunt dari affectum intermedium. Nos autem inter amo­
rem formalem caritatis et amorem illicitum cupiditatis ponimus affectus
intermedios, qui, cum sint in justis a caritate virtualiter imperati et
virtualiter in Deum relati, jure dicuntur meritorii vitae aeternae.

ARTICULUS VI
QUAE CONDITIONES REQUIRANTUR AD MERITUM DE CONGRUO

314. Omnes conditiones, ad meritum de condigno requisitae, exi­
guntur etiam ad meritum de congruo, exceptis statu gratiae ex parte
merentis, quando aliquis sibimet dicitur aliquid mereri 3, et promissione
ex parte Dei remunerantis in merito de congruo fallibili.
Hinc 1) opera meritoria de congruo esse oportet -positiva, honesta,
libera et supernaturalia.
2) Merens non solum debet esse viator, sed etiam justus, quoties
meretur aliquid pro aliis.
3) Meritum de congruo nunquam est infallibile nisi per acceptatio­
nem Dei ad praemium.

QUAESTIO XV
DE OBJECTO MERITI DE CONDIGNO

315. Sub hoc titulo disputatur, an homo mereri possit de condigno
1) primam gratiam sanctificantem ejusque augmentum; 2) primam
gloriam ejusque augmentum, necnon gloriam accidentalem; 3) gratias
actuales efficaces, reparationem post lapsum atque perseverantiam fina­
lem; 4) bona temporalia. Haec omnia totidem articulis discutientur.
suerte que no sôlo los actos de las virtudes, mas las obras naturales, como son el
comer, el beber, el dormir, etc., son gratas a Dios, y merecedoras de tan gran bien».
Guta de pecadores, lib. r, c. 14.
1 De gratia, n. 998.
2 Denz-Bannw., 1524.
3 «Quia divinam bonitatem decet, ut ubicumque dispositionem invenit, per­
fectionem adjiciat, ideo ex merito congrui dicitur aliquis mereri aliquod bonum
per opera bona extra caritatem facta.» S. Thomas, Suppléai., q. 14, a. 4.

ARTICULUS I
AN HOMO MERERI POSSIT PRIMAM GRATIAM SANCTIFICANTEM
EJUSQUE AUGMENTUM

316. Status quaestionis. Prima gratia sanctificans dicitur, quae
primo confertur homini post peccatum, id est, tum illa, quae infunditur
homini in remissione peccati originalis, tum etiam illa, quae conceditur
eidem in remissione cujuslibet peccati mortalis. Unde est prima in sua
serie, et non supponit aliam gratiam sanctificantem in anima, quamvis
aliquando alia praecesserit et amissa fuerit.
Augmentum gratiae, quod secunda gratia appellatur, supponit in
anima gratiam habitualem influentem in actus supernaturales volun­
tatis.
317. Thesis I. Nemo potest sibi mereri primam gratiam sanctifi­
cantem. (Est de fide.)

Arg. 1) In Sacra Scriptura dicimur justificati gratis per gratiam
ipsius 1.
2) Concilium Tridentinum ait: «Cum vero Apostolus dicit justificari
hominem per fidem et gratis (Rom., 3, 22-24), ea verba in eo sensu intelligenda sunt, quem perpetuus Ecclesiae catholicae consensus tenuit et
expressit... Gratis autem justificari ideo dicamur, quia nihil eorum, quae
justificationem praecedunt, sive fides sive opera ipsam justificationis
gratiam promeretur» 12. Perpetuus autem Ecclesiae catholicae consensus
semper tenuit primam gratiam sanctificantem gratis omnino peccatori
infundi.
3) S. Augustinus ad rem ita arguit: «Nullane igitur sunt merita
justorum? Sunt plane, quia justi sunt. Sed, ut justi fierent, merita non
fuerunt; justi enim facti sunt, cum justificati sunt; sed, sicut dicit Apo­
stolus: Justificati gratis per gratiam ipsius» (Rom., 3, 24) 3.
4) Ratio theologica luculenter hoc ostendit. Opera siquidem merito­
ria, cum sint quodammodo causa praemii, oportet saltem natura praece­
dere praemium. Opera autem hominis, quae natura praecedunt primam
gratiam, non adaequant valorem gratiae sanctificantis, nec procedunt ex
voluntate informata caritate. Unde sequitur neminem posse sibi mereri
primam gratiam sanctificantem. Hinc notissima sunt in theologia axio­
mata: Gratia sanctificans est principium'essentiale meriti; et: Principium
meriti non cadit sub merito.
318. Corollarium. Hac ratione moti docent S. Thomas, S. Bonaventura, Ricardus de Mediavilla, Biel, Capreolus, Medina, Nazarius, Va­
lentia, Vazquez, Gabriel a S. Vincentio et alii communiter4, absolute
1 Rom., 3, 24.
2 Sess. 6, C. 8; Donz-Bannw., 801.
3 Ep. 194, c. 3, n. 6; ML 33, 876.
1 S. Thomae, I II. q. 114, a. 5; S. Bonaventure, In II Sent., dist. 27, a. 2, q. i;
Rlohardue <lo Modiavllla, In I! Sent., dist 27, a. 2, q. 1; Biol, In II Sent., dist. 27,
<|. un., a. 2, conci. 2; Caproolua, In IV Sent., dist. 14, q. 2, a. 3, ad arg. Henrici

repugnare, Ut homo primam gratiam sanctificantem mereatur de con­
digno.

319. Thesis II. Homo purus, quantumvis justus, non potest alteri
mereri de condigno primam gratiam sanctificantem. (Est communis) l.
Arg. Ex ratione. Ad meritum de condigno, quod importat jus ad
praemium, requiritur, ut opus adaequet valorem praemii et a Deo
acceptetur ad praemium. Opera autem bona hominis justi, quamvis
adaequent valorem cujuslibet primae gratiae sanctificantis, non tamen
acceptantur a Deo ut valor gratiae alteri dandae, nec ordinantur ad
praemium alterius. Gratiam sanctificantem nos recipimus, ut filii Dei
nominemur et simus, necnon ut opera supernaturalia exercentes ipsi
ad vitam aeternam moveamur; non vero ut alios ad beatitudinem
perducamus. «Merito condigni, ait S. Thomas, nullus potest mereri
alteri primam gratiam, nisi solus Christus, quia unusquisque nostrum
movetur a Deo per donum gratiae, ut ipse ad vitam aeternam perveniat;
et ideo meritum condigni ultra hanc motionem non se extendit» *12.
Dixi homo -purus, ut innuerem Christum Dominum, qui simul fuit
Deus et homo, de facto meruisse cunctis hominibus primam gratiam
sanctificantem.
Cum Jesus Christus fuerit verus Deus et verus homo, atque constitutus
caput Ecclesiae, opera ejus habuerunt valorem infinitum superexcedentem omnes gratias creatas, et sunt a Deo accepta ac ordinata ad
salutem omnium membrorum. Ad rem Angelicus: «Anima Christi mota
est a Deo per gratiam, non solum, ut ipse perveniret ad gloriam vitae
aeternae, sed etiam, ut alios in eam adduceret, in quantum est caput
Ecclesiae, et auctor salutis humanae» 3.
320. Thesis III. Homo justus potest sibi mereri de condigno
augmentum gratiae sanctificantis. (Est de fide.)

Nota. Lutherani adserebant bona opera esse signum et effectum ju­
stitiae, non vero causam meritoriam gratiae augendae.
Communiter tenent doctores contra Waldensem 4 hoc verum meri­
tum recte appellari de condigno 56.
Arg. 1) Ex S. Scriptura. Apostolus ad romanos ajebat: Liberati
a peccato, servi autem jacti Deo, habetis fructum vestrum in sanctificatio­
nem, finem vero vitam aeternam ®.
2) Ex Concilio Tridenlino. Si quis dixerit hominis justificati bona
contra 2 conci.; Medina, In III p., q. 1, a. 2; Nazarius, In III p., q. 2, a. II, controv. i, q. 3; Valentia, In I-II, disp. 8, q. 6, p. 4; Vazquez, In I p., disp. 229, c. 3;
Gabriel a S. Vincentio, De merito, disp. 20, q. t.
1 Cfr. S. Thomas, I-II, q. 114, a. 6.
2 I-II, q. 114, a. 6.
3 I-II, q. 114, a. 6.
4 Sacramentale·, t. 3, c. 7.
5 Cfr. S. Bellarminus, De juslif., lib. 5, c. 21; Vazquez, In I-II, disp. 220, c. I.
6 Horn., 6, 22.

ART. I. AN HOMO POSSIT MERERI PRIMAM GRATIAM, ETC.

T9?

opera ita esse dona Dei, ut non sint etiam bona ipsius justificati merita;
aut ipsum justificatum bonis operibus, quae ab eo per Dei gratiam et ob
Jesu Christi meritum, cujus vivum membrum est, fiunt, non vere mereri
augmentum gratiae, vitam aeternam, et ipsius vitae aeternae, si tamen in
gratia decesserit, consecutionem, atque etiam gloriae augmentum, a. s.1.
3) Ex SS. Patribus. S. Augustinus: «Non gratiam Dei aliquid me­
riti praecedit humani, sed ipsa gratia meretur augeri, ut aucta mereatur
perfici» 2.
Monita Sanctorum, quibus inducimur ad perfectionem, non aliud
significant, quam posse hominem progredi in sanctitate atque mereri
augmentum gratiae.
4) Ex ratione S. Thomae. «Illud cadit sub merito condigni, ad quod
motio gratiae se extendit. Motio autem alicujus moventis non solum se
extendit ad ultimum terminum motus, sed etiam ad totum progressum
in motu. Terminus autem motus gratiae est vita aeterna. Progressus
autem in hoc motu est secundum augmentum caritatis vel gratiae, se­
cundum illud Prov. 4, 18: Justorum semita quasi lux splendens procedit,
et crescit usque ad perfectam diem, qui est dies gloriae. Sic igitur augmen­
tum gratiae cadit sub merito condigni» 3.
Objicies. Gratia sanctificans, principium essentiale meriti, non potest
concurrere ad eliciendum opus meritorium magis intensum et majoris valo­
ns quam sit ipsa gratia; v. gr., impossibile est, ut gratia, cui sunt quatuor
gradus intensitatis, eliciat actus intensos ad octo gradus. Sed actibus remis­
sis nemo potest mereri augmentum gratiae. Ergo.
Resp.—Neg. maj. Gratia sanctificans potest considerari dupliciter; uno
modo, ut est principium physicum eliciens opus meritorium, et sic non po­
test ex se efficere actum se ipsa intensiorem: alio modo, ut est principium
morale conferens actibus humanis valorem supernaturalem, et hoc sensu
potest valorare actus intensiores ultra latitudinem suae quantitatis et gra­
dus physici. Unde, si gratia sanctificans recipiatur in homine ut quatuor,
et voluntas hac gratia informata eliciat actus caritatis intensos ut octo, illa
gratia valorat actus voluntatis in tota sua extensione et facit habiles ad
merendum ut octo. Hanc distinctionem graphice exponit Angelicus dicens:
«Augmentum gratiae non est supra virtutem praeexsistentis gratiae, licet
sit supra quantitatem ipsius; sicut arbor, etsi sit supra quantitatem seminis,
non est tamen supra virtutem ipsius» 4.

321. Scholion I. Non parum disputatur inter doctores, an justus
actibus gratia praeexsistente remissioribus mereatur de condigno au­
gmentum gratiae; an scilicet homo habens gratiam sanctificantem ut
quatuor et eliciens actus caritatis ut duo, mereatur de condigno augmen­
tum gratiae.
Haec quaestio iterum redibit in tractatu de caritate, ubi, loquendo
de augmento caritatis, plenius dilucidabitur. Interim
Respondeo hominem justum mereri de condigno augmentum gratiae
quolibet actu gratia praeexsistente remissiori. Ita S. Thomas, S. Alber­
tus M., Scotus, Biel, Cajetanus, Alvarez, Suarez, Valentia, Gonet, Sal1
3
’
*

S«ss. 6, can. 32; Denz-Bannw., 842.
Ep. 186, n. 10; ML 33, 819.
III, q. 114, a. 8.
I-ll, q. 114, a. 8 ad 2.

manticenses et alii communius1, contra S. Bonaventuram, Durandum,
Altisioderensem, Banez et alios 123.
Disèrte hoc docet Angelicus dicens: «Quolibet actu meritorio mere­
tur homo augmentum gratiae, sicut et gratiae consummationem, quae
est vita aeterna. Sed sicut vita aeterna non statim redditur, sed suo
tempore, ita nec gratia statim augetur, sed suo tempore, cum scilicet
aliquis sufficienter fuerit dispositus ad gratiae augmentum» s. Unde illud
axioma mysticorum: «In via vitae non progredi, regredi est» 4, explicat
Angelicus his verbis: «In via Dei procedit aliquis, non solum dum actu
caritas ejus augetur, sed etiam dum disponitur ad ejus augmentum» 5.
Ratio videtur clara, quia quolibet actu virtutis, sive intensior sit
sive remissior gratia praeexsistente, merentur justi gloriam augmentum­
que gloriae. Sed, qui meretur perfectionem ultimi finis, qui est gloria,
perficit et auget ea, quae sunt ad hunc finem scilicet gratiam. Ergo
bonis operibus merentur justi augmentum gratiae.
322. Scholion II. Quandonam de jacto conferatur justis augmentum
gratiae.
1) Justi non efficiunt sed solum merentur gratiam sanctificantem;
Deus autem eam producit.
2) Quando justi eliciunt actus caritatis gratia praeexsistente inten­
siores, illico recipiunt a Deo augmentum gratiae.
3) Sed dubium occurrit, quando conferatur a Deo homini justo
augmentum gratiae actibus remissis promeritum.
a) Plures theologi contendunt augmentum gratiae actibus remissis
promeritum statim ac opera ponuntur, justis a Deo conferri. Ita Biel,
Vazquez, Suarez, Arriaga, Mastrius, Herrmann, Beraza et alii6. Suam
opinionem fundant in Concilio Tridentino, quod docet justificatos per
observantiam mandatorum ire de virtute in virtutem, renovari de die
in diem, magis justificari, et crescere in justitia accepta 7; imo et definit
1 S. Thomas, I-II, q. 114, a. 8 ad 3; S. Albertus M., In I Sent., dist. 17, a. 10;
Scotus, In IV Sent., dist. 22, q. 1, Respondeo; Biel, In I Sent., dist. 17, q. 4, a. 3,
dub. 2; Cajetanus, In I-II, q. 114, aa. 6 et 8; Alvarez, De auxiliis, lib. 7, disp. 60,
conci. 3; Suarez, Relectio de reviviscentia meritorum, disp. 2; Valentia, In DII, disp. 8,
q. 6, p. 4; Gonet, In II-II, disp. 10, a. 7, § 1; Salmanticensos, De caritate, disp. 5,
n. 53·
2 S. Bonaventure, In II Sent., dist. 27, a. 2, q. 2; Durandus, In I Sent., dist. 17,
q. 8; Altisiodorensis, Summa, lib. 3, tr. 6, c. 5; Banez, In I-II, q. 114, a. 8, dub. 2;
In II-II, q. 24, a. 6; et relect. de augmento caritatis.
3 I-II, q. 114, a. 8 ad 3, Nonnulli existimant S. Doctorem hic retractasse
sententiam, quam tenuerat In II Sent., dist. 27, q. 1, a. 5 ad 2 et alibi, sed Ga­
briel a S. Vincentio, De merito, disp. 21, n. 75 rectius docet S. Thomam, quando
adserit non quolibet actu meritorio augeri gratiam, loqui de augmento gratiae in
esse physico qualitatis, non de augmento gratiae in esse meritorio et juris ad glo­
riam. Cfr. Prado, De gratia et lib. arb., vol. i, q. 6, a. 8, conci. 3 in fine.
* S. Bernardus, Senn. II de Puri/., n. 3; ML 183, 369.
5 II-II, q. 24, a. 6 ad 3.
8 Biel, In I Sent., dist. 17, q. 4, a. 3, dub. 2; et In IV Sent., dist. 14, q. 3,
a. 3, dub. 3; Vazquez, In I-II, disp. 220, c. 5; Suarez, De gratia, lib. 9, C. 3; Arriaga,
In I-II, disp. 51, sect. 2, subs. 5; Mastrius, In II Sent., dist. 7, q. 11, a. 1: Herrmann,
De gratia, n. 1047; Beraza, De gratia, n. 1033.
7 Sess. 6, C. IO; Denz-Bannw., 803.

acceptam ab hominibus justitiam augeri coram Deo per bona opera *.
b) Alii docent augmentum gratiae operibus remissis promeritum a
Deo justis conferri, quando ipsi justi actum aliquem gratia praeexsi­
stente intensiorem eliciunt. Putant enim hoc actu intensiori justum suf­
ficienter praeparari ad recipiendum augmentum gratiae, duplici titulo,
titulo nempe operum remissorum et titulo actus ferventioris. Ita Syl­
vius, Contenson et alii thomistae 12.
c) Alii denique autumant augmentum gratiae operibus remissis de­
bitum nunquam in hac vita sed post hanc vitam conferri, vel in ipso
mortis instanti, ut censet Gabriel a S. Vincentio 3. vel in primo glorifi­
cationis momento, ut existimant Alvarez, Philippus a SS. Trinitate,
Salmanticenses, Gonet, Billuart et alii plures4.
Hi tres modi dicendi certe probabiles sunt, et satis explicant actio­
nem Dei remunerantis erga justos.
S. Thomas solum dicit gratiae augmentum non statim justis conferri,
«sed suo tempore, cum scilicet aliquis sufficienter fuerit dispositus ad
gratiae augmentum» 5.
Quae cum ita sint, tertia explicatio magis mihi probatur, quia puto
justum in hac vita nunquam sufficienter disponi ad recipiendum au­
gmentum gratiae actibus remissis promeritum.
Caeterum prae oculis habenda sunt sequentia verba clarissimi theo­
logi Philippi a SS. Trinitate: «Sequitur quod ille, qui habet gratiam ut
quatuor, connotantem plura merita, sit magis sanctus, quam ille, qui
habet eamdem gratiam connotantem pauciora merita; quia gratia non
solum habet magnitudinem gradualem sicut albedo, sed etiam virtualem
ut semen»6.
323. Thesis IV. Homo purus in praesenti Dei providentia non
potest aliis mereri de condigno augmentum gratiae.
Arg. Ut opera bona sint meritoria de condigno alicujus praemii,
requiritur ordinatio eorum ad praemium et promissio Dei de praemio
pro ipsis conferendo. In praesenti autem Dei providentia non datur gra­
tia, ut aliquis per eam mereatur aliis praemium de condigno, nec exsi­
stit Dei promissio de conferendo uni praemio pro bonis operibus alte­
rius. Ergo. Hinc, excepto Christo, cujus opera accepta sunt a Deo ad
meritum pro omnibus, nemo meretur de condigno alteri augmentum
gratiae sanctificantis.
1 Sess. 6, can. 24; Denz-Bannw., 834.
2 Sylvius, In II-II, q. 24, a. 6, conci. 4; Contenson, De gratia, lib. 8, diss. 4,
c. 2, spec. i.
3 De merito, disp. 21, n. 109.
« Alvarez, De auxiliis, disp. 60, n. 24; Philippus a SS. Trinitate, De gratia Dei,
disp 7, dub. 6; Salmanticenses, De caritate, disp 5, dub. 4, §§ 2-3; Gonet, tr. 10,
lisp. 10, a. 8; Billuart, De gratia, diss. 8, a. 5, § 4; et De caritate, diss. 2, a. 3.
5 S. Thomas, I-II, q. 114, a. 8 ad 3.
n De gratia Dei, disp. 7, dub. 6, parte 5.

ARTICULUS II
s
UTRUM HOMO MEREATUR DE CONDIGNO PRIMAM GLORIAM,
AUGMENTUM EJUSDEM ET GLORIAM ACCIDENTALEM

324. Status quaestionis. 1) Gloria seu beatitudo hominis, quae
appellatur vita aeterna, consistit in visione Dei, quae eo major ac per­
spicacior dicitur esse in patria, quo major fuerit gratia in via. Hominem
justum posse bonis operibus mereri beatitudinem probavimus supra.
Sed quaestio est scholastica de prima gloria.
2) Prima gloria dicitur, quae correspondet primae gratiae, quia
homo statim ac justificatur, adipiscitur jus ad gloriam, quae utpote
primae gratiae correspondens, vocatur prima.
3) Infantes, qui, nulla praecedente dispositione, baptizantur, et
adulti, qui juxta regulas dandas in tractatu de sacramentis sine actu
contritionis justificantur per sacramenta ex opere operato, cum nullum
eliciant actum meritorium, non merentur de condigno primam gloriam,
sed titulo haereditatis acquirunt jus ad gloriam.
4) Difficultas occurrit, an adulti peccatores, qui per actum contri­
tionis justificantur et gratia sanctificante augentur, mereantur hoc actu
primam gloriam; seu, quod idem est, an actus contritionis, qui ob de­
fectum caritatis in subjecto nequit mereri de condigno primam gratiam,
possit simul cum gratia, qua simul informatur, mereri de condigno pri­
mam gloriam. Duo, ut vides, signa sunt consideranda in actu contritio­
nis; primum, quod praecedit hominis justificationem, et in quo nequit
haberi meritum; alterum, quod sequitur gratiae infusionem, et in quo
est amor Dei. Quaeritur, an homo in hoc signo posteriori per actum
contritionis gratia sanctificante informatum possit mereri primam glo­
riam seu beatitudinem.
325. Placita theologorum, i) Aliqui theologi antiqui, quibus sequun­
tur Lugo et Ripalda1, negant peccatorem posse per actum contritionis mereri
de condigno primam gloriam.
2) Sed S. Thomas, Vazquez, Cano, Soto, et alii multo communius affir­
mant 1
2.

326. Thesis I. Homo, ubi primo elicit actum contritionis, meretur
de condigno primam gloriam.
Arg. S. Thomas diserte hoc tradit dicens: «Praeparatio hominis ad
gratiam habendam quaedam est simul cum ipsa infusione gratiae; et
talis operatio est quidem meritoria, sed non gratiae, quae jam habetur,
sed gloriae, quae nondum habetur. Est autem alia praeparatio gratiae
imperfecta, quae aliquando praecedit donum gratiae gratum facientis,
1 Lugo, De incarnat., disp. 6, sect. 3, n. 59; RipalcK, De ente supemat., lib. 4,
disp. 89, sect. 1.
2 S. Thomas, I-II, q. 112, a. 2 ad 1; Vazquez, In I-II, disp. 219, c. 2; Cano,
Relectio de poenitentia, p 1, in fine «Ad secundam vero»; Soto, In IV Sent , dist. 14,
q. 2, a. 6.

quae tamen est a Deo movente; sed ista non sufficit ad meritum, non­
dum homine per gratiam justificato; quia nullum meritum potest esse
nisi ex gratia»1.
Ex hoc patet actum contritionis, qui simul fit cum infusione gratiae
habitualis, esse meritorium primae gloriae, quia est operatio hominis
sanctificati et amici Dei.
Quomodo hoc contingat, explicatur ex illo principio in philosophia
satis trito: Dispositio proxima ad formam in genere causae materialis
praecedit quidem, sed in genere causae formalis sequitur ipsam formam.
Hinc actus contritionis in genere causae materialis est praeparatio ad
gratiam, natura praecedens donum gratiae gratum facientis; sed in ge­
nere causae formalis sequitur gratiam et ab ea procedit, estque meri­
toria primae gloriae 12.
327. Thesis II.
augmentum gloriae.

Homo justus bonis operibus meretur de condigno

Arg. 1) Sacra Scriptura diversos gradus et mansiones diversaque
praemia adsignat in caelo beatis juxta diversitatem meritorum.
Filius hominis, ait ipse Jesus... reddet unicuique secundum opera
ejus 3. Apostolus: Unusquisque autem propriam mercedem accipiet secun­
dum suum laborem 4. Unde idem Apostolus, loquendo de diversitate
gloriae sanctorum in resurrectione, ait: Alia claritas solis, alia claritas
lunae, alia claritas stellarum: stella enim a stella differt in claritate; sic
et resurrectio mortuorum 56. Ex hoc provenit, quod in domo Patris caele­
stis mansiones multae sunt ®.
2) Concilium Florentinum expresse docet animas justorum, post­
quam fuerint a poenis purgatae, «in caelum mox recipi, et intueri clare
ipsum Deum, trinum et unum, sicuti est, pro meritorum tamen diver­
sitate alium alio perfectius» 7.
3) Constans est in hac parte SS. Patrum traditio atque doctrina.
S. Hieronymus ait: «Jam nostri laboris est pro diversitate virtutum di­
versa nobis (praemia) praeparare» 8. Et S. Augustinus: «Etsi alius est
alio fortior, alius alio sapientior, alius alio justior, alius alio sanctior,
in domo Patris mei mansiones multae sunt..., ubi mansionem pro suo
quisque accepturus est merito... Multae mansiones diversas meritorum
in una vita aeterna significant dignitates» 9.
1 I-II, q. 112, a. 2 ad I.
2 Cfr. Cano, Relect. de sacram, poenit., p. i ad finem, ubi sententiam contra­
riam, quam juvenis tenuerat, retractavit; et Soto, In IV Seni., dist. 14, q. 2, a. 6
ad finem.
3 Matth., 16, 27.
·> I Cor., 3, 8.
5 I Cor., 15, 41.
6 Joan., 14, 2.
7 Decreto pro graecis; Denz-Bannw., 693.
* Adv. Jovinianum, lib. 2, n. 32; ML 23, 344.
" In Joannem, tr. (>7, n. 2; ML 35. 1812.

328. Thesis III.
riam accidentalem.

Justi bonis operibus merentur de condigno glo­

Nota. Gloria seu beatitudo essentialis consistit in visione Dei bea­
tifica, quae completur amore voluntatis ferventissime.
Potest esse et aliquando est de facto inaequalis juxta mensuram
caritatis, quam sancti habuerunt in via, et juxta diversos gradus lumi­
nis gloriae, quos unusquisque accepit in patria.
Gloriam accidentalem constituunt alia plura bona, quae praeter visio­
nem beatificam sanctis in caelo conferuntur, ut mutua amicitia beato­
rum, gloria corporum, aureolae martyrii, doctrinae et virginitatis, etc.
Haec gloria accidentalis est consectaria gloriae essentialis, et, ubi po­
nuntur opera, quae de condigno mercantur gloriam essentialem, oportet
mereri gloriam accidentalem.
ARTICULUS III
UTRUM HOMO POSSIT MERERI DE CONDIGNO GRATIAS ACTUALES EFFICACES,
REPARATIONEM POST LAPSUM, ET PERSEVERANTIAM FINALEM

329. Haec tria breviter hic expendenda sunt, ut objectum meriti
de condigno plenius dilucidetur.
330. Thesis I. Homo, quantumvis justus ac perfectus, non potest
gratias actuales efficaces sibi mereri de condigno. (Est communis sen­
tentia.)

Arg. Ex ratione. 1) Nunquam promisit Deus gratias actuales
efficaces hominibus se elargiturum tanquam mercedem pro bonis ope­
ribus. Promissio autem Dei de elargiendo praemio est conditio neces­
saria ad meritum de condigno.
2) «Illud cadit sub humano merito, quod comparatur ad motum
liberi arbitrii directi a Deo movente, sicut terminus, non autem id quod
comparatur ad praedictum motum sicut principium»1. Sed gratiae
actuales efficaces comparantur ad motum liberi arbitrii, sicut princi­
pium. Ergo.
3) Si homo posset mereri de condigno gratias actuales efficaces,
posset etiam sine speciali privilegio vitare omnia peccata et infallibiliter
salvari, quia gratia efficax infallibiliter producit effectum bonum. Sed
hoc videtur esse contra Concilium Tridentinum, sess. 6, can. 23 12. Ergo.

331. Thesis II. Homo justus operibus factis in statu gratiae non
potest mereri de condigno reparationem, quae ipsi danda sit post lapsum.
(Est de fide) 3.
Nota.

Sensus theseos est neminem posse, dum est in statu gratiae, fa-

1 S. Thomas, I-II, q. 114, a. 9.
2 Sess. 6, can. 23; Denz-Bannw., 833.
3 Cfr. S. Thomas, I-II, q 114, a. 7; Medina, In I-II, q. 114, a. 7; Joannes
a S. Thoma, In I-II, disp. 31, a. 2.

cere opera, quibus mereatur de condigno resurgere a culpa, si quando con­
tingat eum in peccatum labi.

Arg. 1) Ex S. Scriptura. Apud Ezechielem dicitur: Si autem
averterit se justus a justitia sua et fecerit iniquitatem... omnes justitiae
ejus, quas fecerat, non recordabuntur1. Et S. Petrus ait: Si enim refu­
gientes coinquinationes mundi in cognitione Domini nostri et Salvatoris
Jesu Christi, his rursus implicati superantur, facta sunt eis posteriora
deteriora prioribus. Melius enim erat illis non cognoscere viam justitiae,
quam post agnitionem retrorsum converti ab eo, quod illis traditum esi
sancto mandato 12.
2) Ex ratione, a) Nullibi datur promissio Dei de elargienda repa­
ratione post lapsum futurum pro bonis operibus factis in gratia.
b) Cum merito de condigno debeatur et conferatur merces ex justi­
tia, si justus mereatur de condigno reparationem ipsi elargiendam post
lapsum, omnibus peccatoribus, qui aliquando justi fuerunt, debebitur et
dabitur reparatio ut praemium ex justitia. Hoc autem experientia
eorum, qui in gratia Dei diu vixerunt et in peccata mortalia lapsi sunt
atque perierunt, manifeste rejicit.
c) Nemo meretur de condigno praemium recipiendum in statu, in
quo futurus est praemio indignus. Sed homo post lapsum in peccatum
mortale fit indignus reparatione. Ergo justus non meretur reparatio­
nem pro tempore quo labatur in peccatum.
d) Nemo, quantumvis sanctus, excepto Christo, potest mereri de
condigno gratiam dandam peccatori, quia nemo potest mereri remissio­
nem infinitae offensae Dei, nec offerre Deo pro peccato obsequium infi­
niti valoris. Ergo nemo potest, excepto Christo, mereri de condigno re­
parationem post lapsum.
332. Corollarium I. His argumentis innixi censent communius
theologi contra Eipalda 3 de potentia Dei absoluta fieri non posse, ut
homo justus mereatur de condigno reparationem accipiendam post
lapsum, quia fieri non potest, ut homo mereatur remissionem infinitae
offensae Dei.
333. Coroll. II. Laudabile tamen est, ut quotidie Deum ferventi
oratione deprecemur, ne sinat nos in peccatum labi, et, si quando per
fragilitatem vel malitiam contigerit nos graviter delinquere, misericor­
diter dignetur nos a culpa reparare et in suam amicitiam recipere.
334. Thesis III. Nemo potest mereri de condigno perseverantiam
finalem in gratia. (Est communis) 4.

Nota. Diximus superius q. 4, a. 5, donum perseverantiae importare
auxilium quoddam speciale, quo gratia sanctificans conjungitur cum
morte. Unde perseverantia definitur: Conjunctio status gratiae cum morte.
«Adserimus ergo, ait S. Augustinus, donum Dei esse perseverantiam,
qua usque in finem perseveratur in Christo» 5.
1
2
3
1
s

Ezech., i8, 24. Cfr. ibid., 33, 13.
II Petri, 2, 20-22.
De ente supernaturali, lib. 4, disp. 95. sect. 2, conci. 3.
Medina, hi I-II, q. 114, a. 9, hanc propositionem vocat certissimam.
De dono perseverantiae, c. 1, n. 1; MI, 45, 993.

Arg. 1) Sacra Scriptura satis innuit hanc veritatem, cum justos
expresse monet his verbis: Qui se existimat stare, videat, ne cadat1. Cum
metu et tremore vestram salutem operamini 1
2.
2) Concilium Tridentinum, loquendo de dono perseverantiae, ait:
«Quod quidem abunde haberi non potest, nisi ab eo, qui potens est
eum, qui stat, statuere, ut perseveranter stet, et eum qui cadit resti­
tuere» 3.
3) 5. Augustinus diserte hoc tradit dicens: «Unde satis dilucide
ostenditur, et inchoandi et usque in finem perseverandi gratiam Dei
non secundum merita nostra dari, sed dari secundum ipsius secretissi­
mam eamdemque justissimam, sapientissimam, beneficentissimam vo­
luntatem» 45
.
4) Rationem hujus doctrinae exponit Angelicus dicens: «Omne, quod
quis meretur, a Deo consequitur, nisi impediatur per peccatum. Sed
multi habent opera meritoria, qui non consequuntur perseverantiam;
nec potest dici quod hoc fiat propter impedimentum peccati, quia hoc
ipsum, quod est peccare, opponitur perseverantiae; ita quod, si aliquis
perseverantiam mereretur, Deus non permitteret illum cadere in pecca­
tum. Non igitur perseverantia cadit sub merito» s.
335. Corollarium. Satis communiter docent theologi contra Sua­
rez6 et alios paucos doctores per potentiam Dei absolutam fieri non
posse, ut justus mereatur de condigno perseverantiam in gratia.
ARTICULUS IV
UTRUM HOMO JUSTUS POSSIT MERERI DE CONDIGNO BONA TEMPORALIA

336. Status quaestionis. Bona temporalia considerari possunt du­
pliciter: primo, secundum se, quatenus a causis naturalibus producuntur
et sistunt in ordine naturali; secundo, in ordine ad salutem aeternam
hominis, quatenus ex ordinatione divina sunt utilia ad opera virtutum,
quibus perducimur ad vitam aeternam.
Certum est bona temporalia secundum se considerata non mereri
de condigno a justis, quia hoc sensu non minus spectant ad peccatores
quam ad justos, et non constituunt speciale praemium operum justi.
Quaestio est, an bona temporalia, prout conducunt ad salutem, pos­
sint mereri de condigno a justis.

337. Thesis. Justus potest mereri bona temporalia, prout condu­
cunt ad vitam aeternam. (Est communis.)
Arg. I) Ex S. Scriptura. Cum Petrus dixisset Jesu: Ecce nos reli­
quimus omnia... quid ergo erit nobis? 7; vel ut interpretatur S. Hierony1 I Cor., io, 12.
2 Philipp., 2, 12.
3 Sess. 6, c. 13; Denz-Bannw., 806.
4 De dono perseverantiae, c. 13, n. 33;
5 I-II, q. 114, a. 9, Sed contra.
6 De gratia, lib. 12, c. 26, n. 36.
’ Matth., 19, 27.

ML 45, 1012.

mus: «Fecimus quod jussisti, quid igitur nobis dabis praemii?» 1. Re­
spondit Jesus: Omnis qui reliquerit domum vel fratres... centuplum accipiet
(in hac vita) et vitam aeternam possidebit2. Heic Dominus certe innuit
apostolos mandata Dei exsequentes et Christum sequentes, centuplum
saltem mereri de bonis temporalibus.
2) Ex ratione theologica. Bona temporalia, quatenus conducunt ad
salutem aeternam, habent rationem medii ad finem gloriae. Ergo justus,
qui meretur gloriam, potest mereri bona temporalia, prout sunt media
ad salutem et conducunt ad vitam aeternam.

QUAESTIO XVI
DE OBJECTO MERITI DE CONGRUO

ARTICULUS I
AN ET QUOMODO DETUR IN HOMINE MERITUM DE CONGRUO

338. Cl. Pesch 3*tribuit Dominico Soto sententiam, quae absolute
negat ullum in homine esse meritum de congruo, sed Dominicus Soto
solum negavit meritum de congruo operibus, quae praecedunt primam
gratiam, sive fuerint pure naturalia, sive eliciantur per auxilium Dei
speciale; et addit: «Cum autem quis incipit esse in gratia, tunc potest
et sibi de condigno et aliis de congruo mereri»i.
Ut natura et objectum meriti de congruo plenius intelligantur, ope­
rae pretium est recolere, quod breviter innuimus supra n. 304, scilicet,
decentiam, qua in merito de congruo oportet bene operanti conferre
praemium, fundari vel in pura Dei misericordia et liberalitate, vel in
hominis justi cum Deo amicitia, quae bonis operibus justorum tribuit
jus amicabile ad praemium.
Quando decentia seu congruitas ad praemium fundatur in sola Dei
misericordia et liberalitate, non videtur dari meritum proprie dictum,
sed tantum metaphorice, quia nulla habetur ratio juris ex parte me­
rentis. Opera tamen, quibus ex sola Dei misericordia congruit prae­
mium, large et improprie dicuntur meritoria de congruo eo sensu quo
omnis dispositio ad formam vocatur quodammodo meritum. Unde fides,
teste S. Augustino, meretur justificationem5; et juxta S. Thomam «ex
merito congrui dicitur aliquis mereri aliquod bonum, per opera extra
caritatem facta»6.
Quando congruitas fundatur in amicitia justi cum Deo, ex parte
1
2
3
I
5
II

Comment, in Evang. Matth., lib. 3, c. 19, v. 27; ML 26, 144.
Matth., 19, 29.
De gratia, n. 428.
De natura et gratia, lib. 2, c. 4, § «Quod autem».
Ep. 186, n. 7; MI. 33, 818.
In 11' Sent., dist. 15, q. I, a. 3, quaestiunc. 4

merentis habetur ratio juris, quae fundat in Deo debitum decentiae, et
induit rationem meriti de congruo. In hoc casu ratio congruitatis atten­
ditur non solum ex parte remunerantis, sed etiam ex parte merentis.
Hinc sequitur meritum de congruo esse duplex; unum improprie et
metaphorice dictum, quod nullum importat jus ad praemium ex parte
merentis, sed tota ratio decentiae et congruitatis ad praemium atten­
ditur ex parte Dei; et alterum stricte et proprie acceptum, quod inni­
titur amicitiae Dei et fundat jus amicabile ad praemium.

ARTICULUS II
QUID HOMO MEREATUR MERITO CONGRUI

339. Status quaestionis. Sicut quaestione praecedenti exposuimus
objectum meriti de condigno, hic oportet breviter declarare objectum
meriti de congruo.

340. Thesis I. Nequit homo sibi mereri primam gratiam merito de
congruo stricte dicto, quod fundat jus amicabile ad praemium, bene
tamen merito de congruo late sumpto.

Pars l.a
Arg. Meritum de congruo stricte dictum innititur amicitiae hominis
cum Deo, et fundat jus amicabile ad praemium. Nemo autem ante justi­
ficationem potest habere amicitiam cum Deo nec fundare jus amicabile
ad primam gratiam. Ergo.
Hanc doctrinam communiter tenent thomistae1 et ex extraneis non
pauci 12

Pars 2.a
Arg. Meritum de congruo improprium seu late sumptum est opus
bonum ab homine elicitum, cui ex pura Dei misericordia et liberalitate
congruit aliquod praemium. Homo autem ante justificationem, speciali
Dei auxilio motus, elicit saepe bona opera, quibus se praeparat ad justi­
ficationem, et quibus propterea ex Dei liberalitate decet primam gra­
tiam conferri. Ergo. Huc se refert S. Thomas, cum ait: «Sed quia divinam
bonitatem decet, ut, ubicumque dispositionem invenit, perfectionem
adjiciat, ideo ex merito congrui dicitur aliquis mereri aliquod bonum
per opera extra caritatem facta» 3.

341. Thesis II. Justus potest bonis operibus mereri de congruo
alteri primam gratiam, imo et augmentum gratiae atque gloriam aeternam.

Arg. Ratio id facile suadet. Nam opera justi ad finem honestum
ordinata fundant debitum amicitiae ex parte Dei et jus amicabile ad
1 Ex thomistis conferri possunt Sotus, De natura et gratia, lib. 2, c. 4; et Sal­
in anticenses, De merito, disp. 6, n. 5.
2 Cfr. Valentia, In I-II, disp. 8, q. 6, p. 4, § 2.
3 In IV Sent., dist. 15, q. 1, a. 3, quaestiunc. 4.

praemium ex parte hominis, quatenus decet et maxime congruit Deum
amicis bonum operantibus obsequi atque obtemperare. Ad rem S. Tho­
mas: «Quia enim homo in gratia constitutus implet Dei voluntatem,
congruum est secundum amicitiae proportionem, ut Deus impleat homi­
nis voluntatem in salvatione alterius» A
Nulla datur specialis ratio, quae moneat hoc praemium aliis prome­
ritum restringere ad primam gratiam, quin potius leges amicitiae sua­
dent, ut amici Dei bonis operibus mereantur de congruo alteri augmen­
tum gratiae ac primam gloriam.
342. Thesis III. Justus non potest sibi mereri merito de congruo
proprie dicto reparationem, quae sequutura sit post lapsum futurum,
bene tamen merito de congruo late sumpto.
Nota. Gravissimi theologi S. Bonaventura, Biel, S. Bellarminus,
Suarez, Ripalda, et novissime Pesch et Beraza 12 contradicunt primae
parti hujus theseos, sed S. Thomas 3 et generatim thomistae, solidiori,
ut videtur, fundamento eam tuentur.

Pars l.a
Arg. Meritum de congruo proprie dictum importât debitum decen­
tiae ex parte remunerantis et jus amicabile ad praemium ex parte me­
rentis ab initio operis meritorii usque ad largitionem et receptionem
praemii. Hoc autem debitum ex parte remunerantis et jus amicabile ex
parte merentis non conservantur ab initio operis meritorii usque ad
reparationem in eo, qui labitur. Ergo opus bonum factum ex gratia non
est proprie meritum de congruo in ordine ad reparationem post lapsum.
«Nullus potest, ait S. Thomas, sibi mereri reparationem post lapsum
futurum neque merito condigni neque merito congrui» 4.

Pars 2.a
Arg. Dominus noster elargiens reparationem peccatoribus, qui ali­
quando fuerunt in gratia, non est credendus oblivisci operum, quae ipsi
peccatores, dum erant amici Dei, exercuerunt. Ergo justi operibus bonis
factis in gratia merentur reparationem post lapsum merito de congruo
late sumpto.
343. Thesis IV. Justus potest sibi et alteri mereri de congruo
stricte dicto gratias actuales efficaces, non autem peccator.

Pars l.a
Justus bonis operibus fundat debitum amicitiae in Deo et jus ami­
cabile ad praemium in homine. Maxime autem decet, ut Deus amico
bene operanti praemium elargiatur. Ergo.
1 I-II, q. 114, a. 6.
2 S. Bonaventura, In II Seni., dist. 28, dub. 2; Biel, In II Seni., dist. 27,
<| t, a. 3, dub. 3; S. Bellarminus, Dé justificatione, lib. 5. c. 22; Suarez, De gratia,
lib. 12, c. 38, n. 6; Ripalda, De ente supernatural!, disp. 95, sect. 3; Pesch, De gra­
tia. n 429; Beraza, De gratia, n. 1051.
» I-II, q. 114, a. 7.
* I-II, q. 114, a. 7.

Pars 2.a
Peccator suis operibus non constituit in Deo debitum amicitiae
nec acquirit jus amicabile ad praemium. Ergo peccator non meretur
sibi vel alteri gratias actuales efficaces merito de congruo.
Potest tamen peccator ac debet impetrari gratias actuales efficaces,
ut misericors Dominus specialiter ipsum moveat ad poenitentiam et
perducat ad statum gratiae.
344. Thesis V. Justus non potest mereri de congruo proprie dicto
donum perseverantiae.
Nota. Huic adsertioni adversantur S. Bellarminus, Suarez, Ripalda
et alii \ sed, ut puto, minus solide.
Arg. Donum perseverantiae importat conservationem gratiae usque
ad gloriae adsecutionem, quae se habet ex parte principii meriti. Quod
autem se habet ex parte principii meriti, nequit cadere sub merito nec
habere rationem praemii; quia meritum est quasi via ad praemium ut
ad terminum. Ergo donum perseverantiae non potest habere rationem
praemii respectu operum, quae procedunt ex gratiq.

QUAESTIO XVII
DE REVIVISCENTIA MERITORUM

ARTICULUS I
UTRUM MERITA PER PECCATUM MORTIFICATA REVIVISCANT
IN JUSTIFICATIONE HOMINIS

345. Status quaestionis. 1) Merita dicuntur vivere saltem virtute
et acceptione Dei, quandiu permanent conjuncta gratiae et caritati, quia
conservant jus et efficaciam perducendi homines ad praemium eo ferme
modo quo animalia vivunt, quandiu conservant virtutem sese movendi.
Per peccatum autem lethale amittunt jus et efficaciam ducendi homines
ad praemium, et dicuntur mortificari, ad distinctionem operum, quae
fiunt in peccato mortali et sunt omnino mortua.
2) Quaestio venit hic dilucidanda, an merita, quae per peccatum
mortale fuerunt mortificata, adveniente gratia justificationis, revivi­
scant, atque recuperent jus pristinum ad praemium vitae aeternae.
1 S. Bellarminus, De justificatione, lib. 5, c. 22; Suarez, De gratia, lib. 12, c. 38,
n. 10; Ripalda, De ente supernatural*, lib. 4, disp. 94, sect. 2.

346. Thesis. Merita de condigno per peccatum lethale mortificata,
adveniente justificationis gratia, reviviscunt, ac idcirco recuperant jus
ad praemium vitae aeternae.
Nota. Hanc doctrinam tenuerunt veteres scholastici Petrus Lombardus,
S. Albertus M., S. Thomas, S. Bonaventura, et exinde omnes theologi una­
nimi consensu 1.

Arg. 1) Ex S. Scriptura. Apostolus scribens ad hebraeos sic affa­
tus est: Abundantes in opere Domini, scientes quod labor vester non est
inanis in Domino 1
23
. Haec Apostoli verba authentice exponit Concilium
Tridentinum dicens: «Justificatis hominibus, sive acceptam gratiam per­
petuo conservaverint, sive amissam recuperaverint, proponenda sunt
Apostoli verba: Abundate in omni opere bono, etc.» 8. Hinc juxta Aposto­
lum, Concilio Tridcntino interprete, labor noster, quamvis interrumpatur
per peccatum, si gratia recuperetur, non est inanis.
2) S. Hieronymus: «Quicumque ob Christi fidem laboraverit, et po­
stea lapsus fuerit in peccatum, sicut priora sine causa dicitur passus
fuisse, dum peccat, sic rursum non perdit ea, si ad pristinam fidem et
ad antiquum studium revertatur»4.
3) Ex ratione. Opera hominis meritoria ex suo objecto et circum­
stantiis semper sunt Deo accepta, retinentque apud Deum valorem
pristinum, quem acceperunt ex gratia, et dicuntur mortificari, quatenus
per peccatum lethale ponitur impedimentum, ne homines moveant ducantque ad vitam aeternam. Sed, adveniente justificationis gratia, tolli­
tur impedimentum, quod obstabat, et opera meritoria recuperant vim
atque efficaciam ducendi homines ad praemium vitae aeternae. Ergo
opera meritoria per peccatum lethale mortificata, adveniente gratia san­
ctificante, reviviscunt et incipiunt valere merenti 5,

ARTICULUS II
QUOMODO ET QUO GRADU MERITA MORTIFICATA REVIVISCANT
IN JUSTIFICATIONE

347. Status quaestionis. 1) Quando peccator resurgit cum majori
gratiae gradu quam habuerat ante peccatum, solutio facilis est, quia in
hoc casu videntur merita mortificata reviviscere in tota sua latitudine.
2) Difficultas praecipua est de gradu, quo reviviscant merita mor­
tificata in justificatione per gratiam remissiorem. Res exemplo fit cla­
rior. Titius ante peccatum mortale fecit merita ad viginti gradus cum
1 Petrus Lombardus, IV Sent., dist. 14, n. 4; S. Albertus M., In IV Sent.,
dist 14, a. 21; S. Thomas, In IV Sent., dist. 14, q. 2, a. 3; et III p., q. 89, a. 5;
S. Bonaventura, In IV Sent., dist. 14, p. 2, a. 2, q. 3.
2 / Cor., 15, 58.
3 Sess. 6, C. 16; Denz-Bannw., 809.
4 Comment i» cp. ad Galatas, 3, 4; ML 26, 376.
8 Cfr. S. Thomas, III p , q. 89, a. 5.
14

jure percipiendi totidem gradus gloriae essentialis in patria. Per subsequens peccatum lethale mortificavit haec merita, amittendo jus ad glo­
riam. Sed ecce poenitentia ductus, emittit nunc actum contritionis ad
decem gradus intensitatis, quo consequitur decem gradus gratiae, et
meretur totidem gradus gloriae.
Dilucidandum venit hic, quomodo et quo gradu merita mortificata
per hanc justificationem reviviscant.
348, Placita theologorum, i) Nominales *, quos sequuti sunt Suarez
et Vazquez 123, dixerunt inerita mortificata ita per quamlibet justificationem
reviviscere, ut in ipso momento justificationis homo recipiat formaliter
et in esse physico non solum gratiam et merita correspondentia actui con­
tritionis, quem emittit, verum etiam gratiam, quam amisit, et ejus merita,
quae mortificavit; adeo ut in suppositione facta Titius, qui amisit gratiam
et merita ut viginti, et elicit contritionem ut decem, recipiat nunc gratiam
et merita ut triginta, decem scilicet pro praesenti contritione, et viginti pro
operibus mortificatis.
2) Alii e contra docuerunt homingm in sua justificatione non recipere
nisi illam gratiam et merita, quae correspondent actui caritatis nunc emis­
so; merita vero per peccatum mortificata reviviscere, quatenus homini re­
surgenti dantur merita duplici titulo, ratione scilicet operum praecedentium,
et ratione praesentis gratiae, simul cum jure ad majus praemium acciden­
tale. Ita Banez et alii s.
Huic sententiae certe favit Angelicus dicens: (Per priora merita mere­
batur sibi (homo) tantam gloriam quantam caritatem habebat. Sed ipse
per peccatum factus est alter, et non plenarie ad pristinum gradum resti­
tutus; et ideo non plenarie recipiet effectum priorem meritorum, nisi quan­
tum ad praemium accidentale» 4.
3) Alii defenderunt hominem, cui mortificata sunt merita, cum resur­
git, per actum contritionis dupla merita recipere, quorum una pars meritis
praecedentibus et altera praesenti actui contritionis correspondeat; ut si
quis quinque gradus meritorum habens peccaverit, et resurgat cum actu
contritionis ad quinque, recipiat gratiam quidem ad quinque pro actu con­
tritionis, sed merita ad decem, quinque scilicet pro meritis mortificatis et
quinque pro actu contritionis praesentis. Ita Scotus et ejus commentator
Hiquaeus 5.
4) Alii denique distinguunt inter gratiam et meritum in esse morali
seu in esse gratiae, quod importat jus acceptationis ad gloriam, et gratiam
et meritum in esse physico seu qualitatis; et docent hominem in actu justi­
ficationis accipere gratiam et meritum tum in esse morali tum in esse phy­
sico praesenti dispositioni correspondentem; et ex gratia atque meritis prae­
cedentibus totum recuperare in esse morali et quoad jus acceptationis ad
gloriam, nihil vero in esse physico seu qualitatis; totum tamen in esse phy­
sico recuperaturum in primo instanti glorificationis, quando eliciet actum
intensissimum caritatis. Ita Alvarez, Salmanticenses et alii6.
In hac sententia, quam putamus esse probabiliorem, homo, cui per pecca­
tum lethale mortificata sunt merita praeterita, in actu justificationis tanta
merita in esse morali et gratiae recipiet, quanta meruerat in praeterito

1 Cfr. Ockam, In IV Sent., q. 9, in fine ad 6 dub.; Biel, In IV Sent., dist. 14,
q. 3, a. 3, dub. 3.
2 Suarez, Opusc. de reviviscentia meritorum, disp. 2, sect. 2, n. 17; Vazquez,
In I-II, disp. 221, c. 6.
3 In II-II, q. 24, a. 6, dub. 6.
4 In III Sent., dist. 31, q. 1, a. 4, quaest. 3 ad 4. Cfr. III p., q. 89, a. 5 ad 3.
5 In IV Sent., dist. 22, q. un., a. 2.
6 Alvarez, De auxiliis, lib. 7, disp. 61; Salmanticenses, De merito, disp. 5,
Π. 9 sqq.

et meretur in praesenti, sed in esse physico ea tantum recipiet, quae corre­
spondent praesenti dispositioni.
Ratio hujus doctrinae est, quia actus contritionis est simul dispositio
respectu gratiae producendae, et removens prohibens respectu priorum me­
ritorum. Actui contritionis, quatenus disponit animam ad justificationem
conferuntur gratia et meritum tam in esse physico quam morali ipsi commensurata; quatenus removet prohibens, devolvitur totum meritum prae­
teritum in esse morali non in esse physico.
Quando Angelicus Doctor loco citato adserit hominem ad pristinum sta­
tum nondum restitutum non plenarie recipere effectum priorem meritorum,
visus est loqui de receptione meritorum in esse physico.

TRACTATUS II

DE VIRTUTIBUS THEOLOGICIS
SECTIO I

DE FIDE
349. Auctores consulendi. 1) Symbola: a) apostolorum, DenzBannw., 6; b) nicaeno-cpolitanum, Denz-Bannw., 54; c) athanasianum,
Denz-Bannw., 39; d) Formula «Fides Damasi»; Denz-Bannw., 15; For­
mula «Libellus in modum Symboli», Denz-Bannw., 19.
2) Acta conciliorum in amplissima collectione conciliorum facta a
Mansi. Confer praesertim Concilium Vaticanum in collectione lacensi.
3) SS. Patres. Clemens Alexandrinus, Stromata, lib. 5; MG 9, 12;
S. Gregorius Thaumaturgus, Expositio fidei; MG 10, 984; S. Hilarius, De
fide orientalium; ML 10, 479; S. Joannes Chrysostomus, De incomprehen­
sibili; MG 48, 701; S. Ambrosius, De fide ad Gratianum; ML 16, 549;
S. Augustinus, De fide rerum quae non videntur; ML 40, 171; De fide et
symbolo; ML 40,181; De fide el operibus; ML 40, 197; Enchiridion de fide,
spe et caritate; ML 40, 231: Vincentius Lirinensis, Commonitorium pri­
mum; ML 50, 637; S. Cyrillus Alexandrinus, De recta fide ad Theodosium;
MG 76, 1133; De recta fide ad reginas; MG 76, 1201; S. Fulgentius, De
fide ad Petrum; ML 65, 671; Pro fide catholica; ML 65, 707; Tajon, Sen­
tentiarum libri quinque; ML 80, 73.1; S. Isidorus Hispalensis, De fide ca­
tholica; ML 83, 449; S. Joannes Damascenus, Expositio fidei orthodoxae;
MG 94, 789; Alcuinus, De fide sanctae et individuae Trinitatis; ML 101,
9: Alanus de Insulis, De fide orthodoxa; ML 210, 305.
4) Theologi. Petrus Lombardus, III Sent., dist. 23 sqq.; Gulielmus Parisiensis, De fide (Parisiis, 1516); Alexander Alensis, Ο. M., Summa
theologiae, p. 3, q. 68 sqq.; S. Albertus M., O. P., In III Sent., dist, 23 sqq.;
S. Thomas, O. P., II-II, q. 1 sqq.; De veritate, q. 14; S. Bonaventura,
O. M., In III Sent., dist. 23 sqq.; Raymundus Martin, O. P., Pugio fidei;
Scotus, O. M.; Durandus, O. P.; Bachonus, O. C.; Ariminensis, O. S. A.;
Biol, O. M.; Capreolus, O. P.; etc., In III Sent., dist. 23 sqq.; Valentia,
S. J., Analysis fidei catholicae; et Commentaria theol., In II-II; Ba­
nez, In II-II, q. 1 sqq.; Vazquez, S. J., In II-II, disp. 1. sqq.; Suarez,
S. J., De fide; Bccanus, S. J., Summa theologiae, p. 3, De virtutibus theo­

logicis; Lugo, S. J., De virtute fidei divinae; Philippus a SS. Trinitate,
O. C. Exc., In II-II, disp. 1 sqq.; Salmanticenses, O. C. Exc., De fide;
Gabriel a S. Vincentio, O. C. Exc., De fide; Andreas a Cruce, 0. C. C., In
II-II, disp. 1 sqq.; Josephus a Matre Dei, O. C. Exc., Cursus triennalis,
tr. 14, De fide; Waldensis Thomas, O. C. C., Doctrinale fidei; Gonet, O. P.,
De virtutibus theologicis; Billuart, 0. P., De fide; H. Kilber, S. J. (Wirceburgenses), De fide; Mazzella, S. J., De virtutibus infusis; T. Bouquillon,
De virtutibus theologicis; L. Billot, S. J., De virtutibus infusis; Schiffini,
S. J., De virtutibus infusis; aliique compendiorum auctores non pauci.
5) Similiter consulendi sunt saepe Denzinger Bannwart, Enchiridion
symbolorum et definitionum; M. F. Rouët de Journel, S. J., Enchiridion
-patristicum; Kirch, S. J., Enchiridion fontium historiae ecclesiasticae.

QUAESTIO XVIII
DE NATURA FIDEI

ARTICULUS I
ERRORES CIRCA NATURAM FIDEI
350. I. Error reformatorum. Novatores saeculi xvi defendere volen­
tes suum principium fundamentale de sanctificatione hominis per fidem
seu fiduciam promissionum Christi, distinxerunt triplicem fidem: i) fidem
historicam, qua credimus narrationes Scripturarum; 2) fidem miraculorum,
qua admittimus miracula Christi; 3) fidem -promissionum, qua confidimus
nobis peccata remitti virtute promissionum Christi *.
Solam fidem promissionum vocant sanctificantem, quia fides, ut dicunt,
non contritio, aut amor, aut spes, est medium seu instrumentum quo Chri­
stum recipimus ipsique unimur 1
2. Tribus elementis constat: uno intellectuali,
quod consistit in notitia verae revelationis Dei, qua nobis innotescit Chri­
stum saluti hominum satis providisse; altero affectivo, quo adsentimus reve­
lationi potestatis Dei et gratiae Jesu Christi, ut applicabitis praesentibus
animae necessitatibus; tertio fiduciali, quo confidimus in Christum, Domi­
num et Salvatorem nostrum, cui tradimur ut duci, et quem recipimus ut
auctorem vitae spiritualis 3*.
351. II. Error rationaUstarum. Rationalistae crebro loquuntur de
fide religiosa, sed renuunt eam in sensu catholico admittere. Revelationem
divinam omnino rejicientes, negant motivum fidei esse, uti oportet, aucto­
ritatem Dei loquentis. Cum autem tentant rationem propriam fidei expli­
care, duplicem sequuntur theoriam.
1) Rationalistae speculativi, sive biblici vocentur sive philosophici nun­
cupentur *, deismo plerumque deflectunt, et «nomine fidei generatim non
aliud intelligent, quam rationalem scientiam rerum ad Deum et ad reli­
gionem pertinentium» 6. Unde docent a) humanam rationem sibi autonomam esse, et ope revelationis naturalis seu manifestationis naturalis a Deo
in creatione factae posse religionem sibi comparare; b) religionem etiam
Christianam, utpote symbolis involutam, esse imperfectam, et paulatim ra­
tione philosophica esse excolendam. Ita fidem explicuerunt Rousseau, Vol­
taire, Renan, et alii rationalistae speculativi ·.
2) Rationalistae critici, duce Kant atque plaudentibus Harnack in Ger­
mania et Augusto Sabatier in Gallia aliter rem explicare contendunt.

1 Confessio august., a. 4. Melanchthon, Apologia Confessionis aug., «Quid sit
fides justificans». Cfr. Katschthaler, De gratia, n. 26.
a «We are justified by faith... because faith, and note repentance, or love, or
hope, is the medium or instrument by which we receive Christ and are united to
him». Strong, Systematic Theology, vol. 3, ch. 2, sect. 2, IV, n. 6.
3 Cfr. Strong, Systematic Theology, vol. 3, ch. 2, sect. 2, III, n. 2.
■* Cfr. Theol. fundamentalis, n. 93.
6 Acta el decreta SS. Concilii Vat., Adnotationes; Coll. Lac., 7, 527.
» Rousaoau, Emile sur l'éducation, iiv. 4; Voltaire, Dictionnaire philosophique,
v. «Religion»; Ronan, Tie de Jésus, ch. 28.

a) Ex principio kantiano, quo dicitur hominem non cognoscere nouniena, seu objectum in se ipso a parte rei exsistens, sed solum phaenomena
seu repraesentationes subjectivas, deducunt nos non posse Dei exsistentiam
scientifice demonstrare, nec scientiam habere de religione, sed Deum veri­
tatesque religiosas, quae mentem latent, nos, nullo praevio mentis judicio,
ex quadam necessitate morali et ex interna experientia corde et affectu
sentire. Hic cordis de Deo rebusque divinis affectus est fides religiosa.
b) Dogmata religiosa constant duplici elemento, uno mystico et practico seu religioso, quod ex experientia et pietate Ecclesiae oritur, et est
essentiale ac immutabile; altero intellectuali ac theorico, quod est semper
accidentale atque mutabile *.
c) Cum elementum mysticum seu religiosum semper remaneat immu­
tabile, et elementum intellectuale saepe progrediatur, frequenter accidit, ut
fides, quae enascitur ex elemento mystico, opponatur scientiae, quae oritur
ex elemento intellectuali.
d) Ut fides sit hominibus utilis, ac praesentis vitae necessitatibus
respondeat, oportet dogmata semper innovari atque progredi. Ubi autem
dogmatum transformatio impeditur seu detinetur, dogmata restant formu­
lae inutiles.
352. III. Error modernistarum. Modemistae, studio sacrae Scriptu­
rae et artis criticae magnopere dediti, notionem verae philosophiae et fidei
non parum pervertunt. Nomina fidei, revelationis, dogmatis ac religionis
retinent, sensum omnino subvertunt.
1) Principia. Ex duplici procedunt principio, uno negativo, quod est
agnosticismus in ignoratione positus, et altero positivo, quod vocant immanentiam vitalem. Quare motiva credibilitatis et revelatio externa nihil peni­
tus ad rem valent. Revelatio, fides, religio et dogma in homine quaerenda
sunt.
2) Revelatio, fides et religio. Ubi scientia et historia suum duplicem
terminum, nempe adspectabilem mundum et conscientiam attigerint, restat
incognoscibile. Coram hoc incognoscibili pulsat animum indigentia divini,
quae latet infra conscientiam seu in subconscientia. Haec porro «indigentia
divini in animo ad religionem prono, nullo secundum fideismi scita praevertente mentis judicio, peculiarem quemdam commovet sensum: hic vero
divinam ipsam realitatem tum tanquam objectum tum tanquam sui causam
intimam, in se implicatam habet, atque hominem quodammodo cum Deo
conjungit» 1
2. Hic sensus religiosus «qui per vitalem immanentiam ex late­
bris subconscientiae erumpit» 34, quatenus est experientia et tactus divinae
realitatis juxta modernistas est revelatio: quatenus adhaeret realitati divi­
nae est fides: et quatenus evolvitur in diversas formas una cum progressu
humanae vitae est religio; adeo ut diversae religiones, quae in mundo sunt,
non sint nisi sensus religiosi merae explicationes.
In revelatione igitur, fide et religione, intellectus nihil agit. Solummodo
realitas divina in sensu religioso experitur, ac idcirco Deus in ea homini
sistit.
3) Dogma. Oportet tamen sensum religiosum per intellectum collu­
strari. Hoc autem homo facit fidem suam cogitando, quatenus mens in sen­
sum se inflectit, ac nitidius effert; primo quidem naturali et spontaneo actu
exprimit rem sententia quadam simplici et vulgari; deinde «vero reflexe ac
penitius, vel, ut ajunt, cogitationem elaborando, eloquiturque cogitata secun­
dariis sententiis, derivatis quidem a prima illa simplici, limatioribus tamen
ac distinctioribus. Quae secundariae sententiae, si demum a supremo Eccle­
siae magisterio sancitae fuerint, constituent dogma»
Hinc fides in systemate modernistarum est actus conscientiae adhae-

1 Sabatier, Exquise d'une philosophie de la religion d'après la psychologie et
l’histoire, liv. 3, ch. 2, § 2.
2 Encycl. Pascendi; Denz-Bannw., 2074.
3 Encycl. Pascendi; Denz-Bannw,, 2077.
4 Encycl. Pascendi; Denz-Bannw., 207S.

rentis realitati divinae in intima experientia, et ubi intellectus inflectens se
in experientiam elaborat ac profert formulas primarias et secundarias, con­
ficitur dogma.
Formulae tamen secundariae, in quibus consistit dogma, a) non expri­
munt objectivam Dei realitatem ex objecto apprehensam, sed subjectivam,
prout intellectus ex sensu religioso et experientia sibi eam fingit; b) nec
continent veritatem absolutam objectivae realitati consonam, sed relativam
statui conscientiae respondentem, atque ideo mutationi, evolutioni atque
progressui obnoxiam; c) nec offerunt valorem intellectualem sed moralem,
non regulam credendi, sed rationem agendi *.
Formularum ejusmodi non alius est finis, «quam modum suppeditare
credenti, quo sibi suae fidei rationem reddat. Quamobrem mediae illae sunt
inter credentem ejusque fidem; ad fidem quod attinet, sunt inadaequatae
ejus objecti notae, vulgo symbola vocitant; ad credentem quod spectat,
sunt mera instrumenta... Qua symbola imagines sunt veritatis, atque idcirco
sensui religioso accommodandae, prout hic ad hominem refertur; qua in­
strumenta sunt veritatis vehicula, atque ideo accommodanda vicissim homini,
prout refertur ad religiosum sensum. Objectum autem sensus religiosi, utpote quod absoluto continetur, infinitos habet aspectus, quorum modo hic
modo alius apparere potest. Similiter homo, qui credit, aliis uti potest con­
ditionibus. Ergo et formulas, quas dogma appellamus, vicissitudini eidem
subesse oportet, ac propterea varietati esse obnoxias» 1
2. Inde dogmatum
perpetua evolutio ac progressus.

ARTICULUS II
VERA FIDEI

NOTIO

353. I. Variae fidei acceptiones. Multiplex fidei acceptio inveni­
tur in Sacra Scriptura et theologia. Significat
1) Fidelitatem seu voracitatem juxta illud Apostoli: Numquid incre­
dulitas illorum fidem Dei evacuabit"' Absit. Est autem Deus verax 3. Hunc
sensum exhibet illa notariats sententia: Nihil prius fide. Et hoc pariter
sensu dicuntur homines fidem servare alicui.
2) Promissionem, ut patet ex eodem Apostolo: Quia primam fidem
(promissionem) irritam fecerunt4.
3) Fiduciam, ut constat ex verbis Christi ad S. Petrum: Modicae
fidei, quare dubitasti5.
4) Dictamen conscientiae, quo dirigimur in agendis: Unde Apostolus
ait: Omne autem quod non est ex fide (dictamine conscientiae), peccatum
est6. Sic homines, qui bona vel mala conscientia operantur, dicuntur
bona vel mala fide agere.
5) Summam veritatum revelatarum juxta illud symboli athanasiani: «Haec est fides catholica, quam nisi quisque fideliter firmiterque
crediderit, salvus esse non poterit» 7.
1 Decreto Lamentabili, 3 Julii 1907, prop. 26; Denz-Bannw., 2026. Haec pro­
positio videtur excerpta ex Eduardo Le Roy, Dogme et Critique, p. 25.
2 Encycl. Pascendi; Denz-Bannw., 2079.
3 Rom., 3, 3-4.
4 l Tint., 5, 12.
6 Matlh., 14, 31.
• Rom., 14, 23.
7 Denz-Bannw., 40,

6) Adsensum intellectus firmum, licet obscurum, alicui veritati pro­
pter solam dicentis auctoritatem seu testimonium. Hac fide credimus tres
in Deo esse personas, et Filium Dei adsumpsisse humanam naturam.
Cum haec ultima acceptio germanam fidei notionem exprimat, paulo
latius explicanda est.
II. Differt ab opinione per excessum, quia tollit omnem formidinem
de opposito, et a scientia per defectum, quia non pertingit ad eviden­
tiam. Ad rem Angelicus: «Fides... excedit opinionem in hoc, quod habet
firmam inhaesionem, deficit vero a scientia in eo, quod non habet
visionem» \
III. Fides in genere potest esse 1) humana, quae adsentit alicui
veritati propter auctoritatem humanam; et 2) divina, quae adsentit
veritatibus a Deo revelatis propter testimonium Dei revelantis 1
2.
IV. Fides divina, de qua solummodo hic agimus, potest considerari
ut actus et ut habitus: 1) Fides ut actus definitur: Actus intellectus, quo
ex imperio voluntatis per gratiam motae firmiter credimus veritates a Deo
revelatas et ab Ecclesia propositas propter auctoritatem Dei revelantis.
Paucis hanc definitionem expressit Angelicus dicens: «Actus intellectus
adsentientis veritati divinae ex imperio voluntatis, a Deo motae per
gratiam»3. 2) Fides ut habitus definitur: Virtus supematuralis, qua
informatus intellectus libere adsentit veritatibus a Deo revelatis et ab
Ecclesia propositis propter auctoritatem Dei 4.
Dicitur ex imperio voluntatis, quia, cum actus fidei sit omnino liber,
oportet, ut, cognito per intellectum Dei testimonio falli vel fallere nescio,
voluntas imperet actum adhaesionis. Unde ad credendum requiritur, ut
inferius dicemus, pia affectio voluntatis moventis intellectum quoad
exercitium.
V. 1) Fides divina in homine justo dicitur formata seu viva, in
homine vero peccatore informis seu mortua, quia in homine justo elicit
actus vitae supernaturalis, non in homine peccatore 5.
2) Qui adsentit veritatibus in se cognitis, habet fidem explicitant,
ut qui audita explicatione Evangelii credit Jesum Christum esse Filium
Dei; qui autem adsentit alicui veritati in se non cognitae sed contentae
in alia explicite credita, habet fidem implicitam, ut qui, ignorans plura
mysteria, profitetur explicite quidquid Deus revelavit hominibus, credit
implicite singula mysteria quae ignorat.
1
2
3
4
5

I-II, q. 67, a. 3.
An detur fides ecclesiastica, decidetur inferius:
II-II, q. 2, a. 9.
Cfr. Concilium Vaticanum. sess. 3, c. 3; Denz-Bannw., 1789.
Cfr. Guillermus Parisionsis, De fide, fol. 3, coi. 4 (ed. Paris, 1516).

QUAESTIO XIX
DE OBJECTO FORMALI FIDEI

ARTICULUS I
TRADUNTUR NOTIONES GENERALES

354. I. Objectum in genere, ut diximus in theologia fundamen­
tali \ est id circa-quod versatur habitus vel potentia. Unde objectum fidei
in genere est id circa quod versatur fides.
Est formale vel materiale. Objectum formale fidei est id, quod per se
et ratione sui fides attingit. Materiale dicitur omne, quod fides ratione
objecti formalis attingit.
In objecto formali fidei duplex ratio attenditur: 1) ratio formalis
quae (objectum formale quod), seu ratio quam per se et ratione sui respi­
cit fides, et 2) ratio formalis sub qua (objectum quo), seu ratio formalis
qua fides attingit objectum suum formale.
355. II. Revelatio stricte sumpta est veritatis alicujus divinae
prius ignotae manifestatio a Deo hominibus facta 1
2, sed latius dicitur
etiam manifestatio cujuslibet veritatis divinae sive notae sive ignotae a
Deo hominibus facta. Hoc latiori sensu inspiratio divina proprie dicta
aliquando vocatur revelatio, sicut veritates a Spiritu Sancto inspiratae
dicuntur revelatae.
III. Revelatio potest esse:
1) Clara seu evidens, qua Deus clare manifestat aliquas veritates,
ut plura, quae revelat sanctis in patria, ubi videbimus Deum, sicuti est;
et obscura seu inevidens, qua Deus ita manifestat aliqua hominibus, ut
ea «etiam revelatione tradita et fide suscepta ipsius tamen fidei vela­
mine contecta et quadam quasi caligine obvoluta maneant» 3, ut plera­
que dogmata ac mysteria hagiographis et apostolis a Deo revelata.
2) Formalis et virtualis.
Formalis est, qua Deus veritates in se ipsis (sive in proprio conceptu
sive aequivalenter) manifestat hominibus, quin necesse sit eas per di­
scursum ex aliis principiis notioribus deducere 45, ut sunt articuli fidei
evidenter contenti in S. Scriptura et traditione 6.
Ex formaliter revelatis alia sunt explicite alia implicite revelata.
Formaliter explicite revelata dicuntur, quae in propriis terminis a
Deo manifestata sunt, ut Deum esse unum et trinum. Formaliter impli­
1 Theol. fundamentalis, n. 4.
2 Theol. fundamentalis, n. 89.
3 Concilium Vaticanum, sess. 3, c. 4; Denz-Bannw., 1796.
4 Hoc non obstat, quominus theologi non parum laborent, ut sensum articu­
lorum fidei adipiscantur.
5 «Ista doctrina, ait Angelicus, habet pro principiis primis articulos fidei, qui
per lumen fidei infusum per se noti sunt habenti fidem». In I Seni., prol., q. 1,
a. 3, quaest. 3, sol. i ad 2

cite revelata sunt, quae non in propriis terminis sed aequivalenter a Deo
in sua revelatione dicta sunt, ut Christum habuisse voluntatem hu­
manam.
Porro in explicite revelatis potest aliquid implicite revelari:
a) Ut definitum in definitione et viceversa. Sic in propositione re­
velata Christus est homo, implicite revelatur: Christus est animal ra­
tionale.
b) Ut relativum in correlative. Sic in revelatione conceptionis Filii
Dei in utero Virginis implicite revelatur maternitas divina beatae Ma­
riae Virginis.
c) Ut -pars in toto. Unde in revelatione, qua manifestatur Christum
esse verum hominem, revelatur implicite Christum habere animam ra­
tionalem.
d) Ut singulare in universali. Ita in propositione revelata, qua di­
citur omnes homines contraxisse peccatum originale, revelatur Petrum
peccato originali infectum fuisse.
e) Ut unum contradictorium in opposito membro contradictionis. Sic
negatio unius est affirmatio alterius contradictionis.
3) Revelatio virtualis est quae non manifestat veritatem in se ipsa
sed in principiis in quibus includitur1.
Virtualiter revelata se habent in duplici differentia. Alia enim in ex­
plicite revelatis continentur virtualiter inclusive, alia virtualiter connexive.
Continentur virtualiter inclusive ea, quae pertinent ad essentiam veri­
tatis revelatae, saltem ut proprietas metaphysica ejusdem, ut aeternitas
est proprietas essentialis entis immobilis. Continentur virtualiter conne­
xive ea, quae tanquam proprietates physicae realiter distinctae ab
essentia veritatis revelatae connectuntur cum ea.
4) Revelatio virtualis non est species distincta a formali, sed ipsamet revelatio formalis alicujus veritatis dicitur virtualis respectu alia­
rum veritatum, quae in ea sunt et ex ea deducuntur.
Quare revelatio formalis merito vocatur immediata, et revelatio vir­
tualis appellatur mediata, adeo ut theologis idem sonent formaliter et
immediate revelata, sicut idem sonant virtualiter et mediate revelata.
5) Ex his habemus alia esse a Deo revelata formaliter explicite, alia
formaliter implicite, alia virtualiter inclusive et alia virtualiter connexive.
ARTICULUS II
QUOD SIT OBJECTUM FORMALE FIDEI

356. Theologorum placita. I. Satis communiter docent theologi ob­
jectum formale quod fidei esse Deum ipsum, quatenus est prima veritas in
essendo 1
2.
II. Quoad objectum formale quo fidei sequentes invenio opiniones:
i) Gulielmus Parisiensis, qui in materia fidei ac virtutum, necnon in
rebus de universo, magnam adeptus est auctoritatem, docuit objectum for­

1
2

Cfr. Salmanticenses, Oe fide, disp l, n. 103.
Cfr. Banez, In II-II, q. 1, a. I, conci. 7.

male quo fidei esse supremum Dei dominium, nosque ei credere ex virtute
obedientiae. «Obediendum igitur est, ait, ex necessitate in credendo, et obedientiae debitor est intellectus humanus quantum ad operationem istam
credendi» *.
2) Ripalda contendit Deum in essendo seu divinitatem posse aliquan­
do esse Objectum formale quo fidei 1
2.
3) Multo communius tenent doctores objectum formale quo fidei esse
auctoritatem Dei revelantis.

357. Thesis I. Objectum formale «quod» fidei divinae est Deus,
quatenus est veritas prima.
Nota. Deus dicitur veritas prima tripliciter; in essendo, in cognoscendo,
et in dicendo. Vocatur veritas prima in essendo «deitas ipsa, prout diversa
est a deitate falsa» 3; in cognoscendo infinita Dei sapientia falli nescia; in
dicendo summa Dei veracitas mentiri item nescia 4.
Deus ut prima veritas in essendo, seu quatenus est ipsa sua essentia,
Deus verus, dicitur objectum formale quod fidei divinae.

Arg. 1) Ex auctoritate S. Thomae. «Nihil, ait A ngelicus, cadit sub
fide nisi in ordine ad Deum... In fide si consideremus formalem ratio­
nem objecti, nihil est aliud quam veritas prima»56
. Cum fides sit virtus
intellectualis, apposite hic dicitur objectum formale quod fidei divinae
esse aliquid ad intellectum pertinens, nempe Deus, ut est veritas prima
in essendo ®.
2) Ex ratione. Objectum formale quod cujuslibet habitus vel facul­
tatis est id, quod habitus vel facultas principaliter attingit in suo obje­
cto, seu ratio formalis, quam habitus respicit in suo objecto materiali.
Sed Deus, quatenus est veritas prima in essendo, est ratio formalis,
quam fides respicit in suo objecto materiali. Ergo.
358. Thesis If. Auctoritas Dei revelantis, quae ex infinita Dei
sapientia in cognoscendo et ex summa ejus veracitate in dicendo coalescit,
est objectum formale «quo» fidei divinae 7.

Arg. 1) Ex S. Scriptura. S. Joannes haec habet: Si testimonium
hominum accipimus, testimonium Dei majus est 8. Est quasi diceret: Si
testimonio hominum adest auctoritas sufficiens, ut adsensum nostrum
extorqueat, majorem habet auctoritatem testimonium Dei, ut fidem
nostram mereatur. Unde Christus lamentabatur in Evangelio dicens:
Si veritatem dico vobis, quare non creditis mihi? 9. Rursum: Qui de caelo
venit (Christus), super omnes est. Et quod vidit et audivit, hoc testatur: et
1 De fide, c. i, fol. 2, coi. 2 (ed. Paris, 1516).
2 De fide divina, disp. 2, sect, ii, η. 101; et sect. 12, η. no.
3 Joseph a Spiritu S., Cursus theol. myst. schol., vol. I, d. I, n. 54.
4 Cfr. Billuart, De fide, diss. 1, a. 1.
5 II-II, q. i, a. 1.
6 Cfr Philippus a SS. Trinit., De fide, disp. I, dub. I.
7 Aliqui docuerunt auctoritatem Dei revelantis importare rationem praece­
ptoris, aperientis sensum doctrinae discipulis, sed ad hoc satis esse puto, ut Deus
qua testis veritatis, quam cognoscit, testimonium ferat per revelationem.
B / Joan., 5, 9.
’ Joan., 8, 46.

testimonium ejus nemo accipit. Qui accepit ejus testimonium, signavit,
quia Deus verax est1. Haec verba clare innuunt auctoritatem Dei testan­
ts seu revelantis esse rationem formalem, ob quam testimonio Dei
fidem adhibemus.
2) Ex Concilio Vaticano. Patres Concilii Vaticani diserte hanc ve­
ritatem tradiderunt dicentes: «Ab eo (Deo) revelata vera esse credimus,
non propter intrinsecam rerum veritatem naturali rationis lumine per­
spectam, sed propter auctoritatem ipsius Dei revelantis, qui nec falli nec
fallere potest» 1
2. Deinde solemnem definitionem ediderunt his verbis:
Si quis dixerit... ad fidem divinam non requiri, ut revelata veritas propter
auctoritatem Dei revelantis credatur, a. s. 3.
Merito hic animadvertunt theologi recentiores per hanc Concilii Va­
ticani definitionem directe damnari errores rationalistarum et semirationalistarum circa motivum fidei divinae 4.
3) Ex SS. Patribus. S. Leo M.: «Divina est auctoritas, cui credi­
mus, divina est doctrina, quam sequimur» 5*.
4) Ex auctoritate theologorum. S. Thomas: «Ipsum autem testimo­
nium veritatis primae se habet in fide ut principium in scientiis de­
monstrativis»®. Cano: «Ex parte objecti ratio formalis movens est
divina veritas revelans»7.
5) Ex ratione. Objectum formale quo cujuslibet habitus est ratio
formalis, propter quam talis habitus attingit suum objectum formale
quod. Sed ratio formalis, propter quam fides divina attingit suum obje­
ctum formale quod seu primam veritatem in essendo, est auctoritas Dei
revelantis. Ergo objectum formale quo fidei divinae est auctoritas Dei
revelantis. Res quippe divinas credimus, quia Deus illas revelavit.
359. Corollarium I. Auctoritas Dei revelantis dogmata et myste­
ria fidei non est auctoritas in jubendo ad modum auctoritatis eorum,
qui in humanis exercent jurisdictionem, sed auctoritas in dicendo et
testijicando ob eminentiam et voracitatem Dei, cujus dictis deferimus.
Hujus auctoritatis imperfecta similitudo habetur in homine gravi, qui,
nihil jubens sed facta referens, magnam sibi conciliat auctoritatem. Deus
igitur falli nescius seu summa veritas in cognoscendo, cum revelat ea,
quae sibi nota sunt, est veritas in dicendo, et summa auctoritate pollet,
ut ejus dictis libenter adsentiamus. Unde Concilium Vaticanum diserte
docet nos revelata vera esse credere «propter auctoritatem ipsius Dei
revelantis, qui nec falli (propter infinitam sapientiam in cognoscendo)
nec fallere (propter summam veracitatem in dicendo) potest» 8.
360. Coroll. II. Auctoritas tamen Dei in hac materia non est
consideranda seorsim a revelatione saltem activa seu actione, qua
Deus suam cognitionem ordinat ad homines, quia auctoritas in dicendo,
1 Joan., 3, 31-33.
2 Sess. 3, c. 3; Denz-Bannw., 1789.
3 Sess. 3, can. 2; Denz-Bannw., 1811.
4 Cfr. Schema Patrum in eodem concilio; Coli. Lac., 7, p. 527.
5 Senn. 27 (7 in Nat. Dom.), c. 1; ML 54, 216.
° De veritate, q. 14, a. 8 ad 16.
7 De locis theol., lib. 2, c. 8, § «His vero tribus».
8 Sess. 3, C. 3; Denz-Bannw., 1789.

supposita sapientia revelantis, manifestatur in dictione, et secum fert
revelationem seu testimonium dicentis, adeo ut revelatio activa sit ipsa
divina substantia et includatur in auctoritate. «Ratione revelationis acti­
vae, ait Cajetanus, ponitur revelatio objectum formale fidei, et dicere
seu revelare in Do ponit actionem, quae est substantia Dei» \ Quare,
non auctoritas Dei absolute, sed auctoritas Dei revelantis et testificantis dicitur ratio formalis sub qua fidei divinae.
Revelatio passiva, quae importat signa externa veritatem divinam
manifestantia, videtur esse conditio tantum, ut revelatio divina nobis
innotescat 1
2.

ARTICULUS III
AN MOTIVA CREDIBILITATIS, VEL PROPOSITIO ECCLESIAE, VEL QUID ALIUD,
SPECTENT AD NATURAM OBJECTI FORMALIS «QUO» FIDEI DIVINAE

361. Status quaestionis. Discutere hic oportet, an motiva credibilitatis, quae miraculis et prophetiis potissimum constant, propositio Ec­
clesiae et alia hujusmodi ingrediantur ut partes saltem essentiales in
constitutivo objecti formalis fidei.
362. Theologorum placita. i) Cl. Lugo defendit objectum formale
quo fidei divinae constare auctoritate Dei revelantis, facto revelationis et
motivis credibilitatis, non in se consideratis, sed integrantibus revelatio­
nem. «Ex dictis, ait ille, infero primo haec omnia motiva extrinseca, prout
mihi hic et nunc proponuntur, esse partim rationem formalem fidei, saltem
partialem, partim vero conditionem. Sunt quidem ratio formalis, quia ex his
omnibus, ut mihi proponuntur, integratur hic et nunc locutio mediata Dei
mihi facta, propter quam credo. Nam licet ego non credam incarnationem
propter testimonium hominum, considerando illud prout praecise ab ipsis
hominibus habet auctoritatem; caeterum credo incarnationem propter idem
materiale testimonium hominum consideratum, ut est signum aut nutus sal­
tem partialis, quo Deus mihi mediate proponit mysterium incarnationis, et
prout integrat hoc, quod est hanc doctrinam proponi mihi ex parte Dei» 3.
2) Sylvester Maurus tenet ad adsensum fidei theologicae requiri inter­
nam illuminationem et locutionem Spiritus Sancti, ut objectum formale vel
ut complementum objecti formalis 4.
3) Aliqui dixerunt auctoritatem Ecclesiae proponentis nobis revelata,
si consideretur ut continuatio quaedam revelationis divinae, esse de ratione
objecti formalis quo fidei.

363. Thesis I. Motiva credibilitatis, propositio Ecclesiae, aliaque
motiva creata nullatenus spectant ad naturam objecti formalis «quo»
fidei divinae.

Arg. 1) Objectum, formale quo fidei divinae, utpote specificans
fidem supernaturalem, oportet esse motivum supernaturale. Motiva
1 In II-II, q. x, a. I, § «Et ad objectionem».
2 Cfr Billot, De fide, th. 9, § 2; Van Noort, De fide, η. 188. Attamen Gabriel
a S. Vincentio, De fide, disp. I, n. 36, defendit revelationem passivam esse obje1 tum formale quo fidei divinae; et ex recentioribus Sola, De fide, n. 701, contendit
revelationem, quae ad objectum formale fidei spectat, esse activam simul et pas­
sivam.
De virtute fidei divinae, disp. 1, sect. 7, n. 130.
4 Opus theol., lib. 7, q. 115, n. 6.

autem credibilitatis, propositio Ecclesiae, aliaeque rationes creatae non
sunt ex natura sua supematuralia. Ergo.
2) Formalitas specifica actus fidei divinae desumpta ab ejus obje­
cto formali quo est adhaerere veritatibus revelatis ob solum testimo­
nium Dei infallibilis et veracis. Ergo motiva credibilitatis, propositio
Ecclesiae, aliaque fundamenta creata, quibus sive ducimur in cognitio­
nem veracitatis Dei, sive instruimur de facto revelationis divinae, etc.,
non sunt de essentia objecti formalis quo fidei divinae, sed ad summum
conditiones praeviae ad actum fidei.
364. Corollarium. Verba Lagonis supra relata non probant motiva
et signa extrinseca, prout nobis proponuntur, esse de constitutivo obje­
cti formalis quo fidei divinae, quia etiamsi considerentur ut signa et nu­
tus, quibus Deus mediate nobis proponit mysteria, sunt aliquid creatum,
et non integrant revelationem seu dictionem Dei ad homines.
«Sic igitur, ait S. Thomas, in fide, si consideremus formalem rationem
objecti, nihil est aliud quam veritas prima. Non enim fides, de qua
loquimur, adsentit alicui, nisi quia est a Deo revelatum. Unde ipsi
veritati divinae fides innititur tanquam medio» x.

365. Thesis II. Sola auctoritas Dei revelantis sine ulla propositio­
ne Ecclesiae est objectum formale «quo» fidei divinae pro iis, qui imme­
diate a Deo acceperunt revelationem.

Ratio est, quia prophetis et apostolis, qui immediate a Deo acce­
perunt revelationem, evidenter constitit per lumen propheticum Deum
ipsis loqui. Unde sola manifestatio a Deo facta sine ulla propositione
Ecclesiae certe et infallibiliter applicatur eis ut objectum formale quo
fidei divinae. Habemus, inquit S. Petrus, firmiorem propheticum sermo­
nem, cui benefacitis attendentes quasi lucernae lucenti in caliginoso loco
Dilucide ad rem Cajetanus: «In primis Patribus, quibus revelata sunt
mysteria fidei, non erat opus hac regula (propositione Ecclesiae), eadem
ratione, quia scilicet Deus per se ipsum revelavit haec, et intellectum
eorum illis tradidit, illustrando mentem» 3.
Joannes a S. Thoma: «Si autem Deus etiam nobis immediate propo­
neret ea, quae credenda sunt, non est dubium, quod nulla indigeremus
regula visibili proponente, sed certificaremur immediate ab ipso spiritu
Dei de materia proposita ad credendum, sicut apostoli et prophetae
edocti sunt, qui non ab Ecclesia acceperunt, sed ipsi potius tradiderunt
Ecclesiae res fidei»4.
1
2
3
'

II-II, q.
II Petr.,
In II-II,
In II-II,

i, a. i.
i, 19.
q. 1, a. 1. «Ad tertium dubium».
disp. 7; De auctoritate Summi Pontificis, Prooem.

366. Thesis III. Propositio Ecclesiae, licet non spectet ad ratio­
nem objecti formalis «quo» fidei divinae, est tamen conditio sine qua non,
ut adsensus intellectus nostri sit actus fidei divinae, adeo ut testimonium
Dei revelantis non specificet actum fidei divinae in nobis, nisi infallibiliter applicetur per Ecclesiae declarationem.
Nota. Plures recentiores theologi, Vazquezium, Suarezium et Ripaldam sequuti1, docent actum, quo credimus veritates a Deo revelatas sed
nondum ab Ecclesia propositas, elici ab habitu fidei divinae; et actum, quo
credimus veritates a Deo revelatas atque ab Ecclesia propositas, elici ab
habitu fidei catholicae 12.
Satius tamen dicendum videtur actum intellectus, quo adhaeremus ve­
ritatibus a Deo revelatis et ab Ecclesia nondum propositis, non elici per
habitum fidei divinae, sed per habitum scientiae theologicae in sapientibus,
qui illam veritatem ex principiis educere sciunt, et per habitum fidei hu­
manae acquisitae in fidelibus, qui illam theologice probare non valent.

Arg. 1) Ex auctoritate S. Thomae. «Species cujuslibet habitus, ait
Angelicus, dependet ex formali ratione objecti, qua sublata, species ha­
bitus remanere non potest. Formale'autem objectum fidei est veritas
prima, secundum quod manifestatur in Scripturis sacris et doctrina Ec­
clesiae, quae procedit ex veritate prima. Unde quicumque non inhaeret,
sicut infallibili et divinae regulae, doctrinae Ecclesiae, quae procedit ex
veritate prima in Scripturis sacris manifestata, ille non habet habitum
fidei; sed ea, quae sunt fidei, alio modo tenet quam per fidem» 3.
2) Ex ratione. Ut adsensus intellectus nostri eliciatur per habitum
fidei, opus est, ut testimonium Dei revelantis certo et infallibiliter nobis
applicetur et innotescat. Sine hac enim infallibili testimonii Dei appli­
catione et notitia nequit haberi adsensus firmus. Haec autem infallibilis
testimonii Dei applicatio fieri nequit nec ejus certa notitia haberi nisi
per lumen propheticum in iis, qui immediate a Deo illustrantur, et per
propositionem Ecclesiae in reliquis catholicis, qui mediate revelationem
Dei accipiunt.
Minorem hujus argumenti generatim tenuerunt veteres thomistae.
Joannes a S. Thoma: «Si vero aliquis feratur in rem illam (revelatam)
absolute, et non supponendo illam conditionem, quod est definita vere ab
Ecclesia catholica, non credit fide infusa sed acquisita» 4.
Salmanticenses dilucide exponunt hanc doctrinam dicentes: «Ut ad­
sensus fidei certus et firmus evadat, ac subinde possit a fide theologica
elici, opus est, quod Dei testimonium certo et infallibiliter applicetur...
1 Vazquez, In I p., a. 2, disp. 5, n. 8; Suarez, De fide, disp. 3, sect. 10, n. 10;
<■1 sect, ii, η. 5; Ripalda. De fide, disp. 6, n. 32.
2 «Fieri aliquando potest, ait Franzelin, ut licet veritas, de cujus theologica
demonstratione quaeritur, nondum sit sufficienter in catholica fide proposita, illis
Limen, qui argumentorum vim perspicere valent, ex diligenti examine sive Scri­
pturae sive traditionis certo constet eam veritatem contineri in revelato Dei verbo.
Hoc posito, argumenta, quae demonstrant veritatem contentam in revelatione, pro
illis sufficiens sunt applicatio et propositio revelationis ad adsensum fidei divinae
i lii iendum». De Deo uno, Prolegomenon 3, De nexu et discrimine, II, x, c).
■'· //■//, q. 51 a. 3.
■* De fide, disp. 2, a. 4, part. 2, solv. arg. n. 3.
is

Porro, quod haec applicatio sit certa et infallibilis, dupliciter contingere
potest: uno modo, per hoc quod homo evidenter cognoscat divinam reve­
lationem seu Deum sibi loqui, ut contingebat in prophetis et his, qui
notitiam mysteriorum fidei immediate a Deo acceperunt: altero modo,
quatenus praedicta revelatio adseritur et applicatur per regulam infal­
libilem ad hoc a Deo constitutam, quae est Ecclesia. Unde motivum
formale fidei theologicae respectu nostri est testimonium Dei propositum
et applicatum per Ecclesiam; ita ut praedictum testimonium sit ratio
formalis credendi; propositio vero Ecclesiae seu applicatio per Ecclesiam
facta sit conditio necessaria, ut praedictum testimonium infallibiliter
applicetur» l.
Valentia: «Ostendimus enim primo non sufficere ipsam per se divi­
nam revelationem, ut fidei objectum per veram et Christianam fidem
credatur; sed praeterea exstare infallibilem aliquam auctoritatem, ma­
gistram et judicem fidei, per quam oporteat fidelibus proponi objecta
fidei tanquam a Deo revelata, et ideo credenda». In II-II, disp. 1, q. 1,
p. 7, § 47, «Atque».
Theologus igitur, qui non applicat testimonium Dei sive lumine pro­
phetico sive propositione Ecclesiae, non accipit auctoritatem Dei infalli­
biliter, sed per scientiam vel per fidem humanam acquisitam.
Consulendi sunt omnino in hac materia Cajelanus, Cano, Banez,
Gonet et Marin 1
2.
Ex hoc intelligitur dictum S. Augustini: «Ego vero Evangelio non
crederem, nisi me catholicae Ecclesiae commoveret auctoritas» 3. Doctor
hipponensis his verbis: «Certe se affirmat non aliter potuisse adduci, ut
Evangelium amplecteretur, nisi Ecclesiae auctoritate victum» 4.
367. Corollarium. Haec omnia certe probant Ecclesiam catholi­
cam esse unicam regulam, qua nobis veritates revelatae innotescunt, et
discernuntur a non revelatis.
Protestantes tum veteres tum recentiores docent regulam credendo­
rum esse vel ipsam sacram Scripturam, vel singulorum spiritum priva­
tum, vel etiam afflatum Spiritus Sancti, sed vehementer errant.
Regula siquidem discernendi revelata a non revelatis debet esse in­
corruptibilis, uniformis ac certa. Sed regulae a protestantibus excogita­
tae non sunt incorruptibiles, uniformes ac certae. Sacrae siquidem Scri­
pturae non semel corruptae sunt ab haereticis et ab ipsis protestantibus,
spiritus privatus non idem dictat singulis novatoribus, et raro nobis
constat Spiritum Sanctum nobis afflare.
At Ecclesia sub promissa Spiritus Sancti adsistentia est certa regula
et organon authenticum discernendi veritates revelatas a non revelatis.
1 De fide, disp. 8, n. 32.
2 Cajetanus, In II-II, q. I, a. I; et q. 5, a. 3; Cano, De locis, lib. 2, c. 8; Ba­
nez, In II-II, q. 1, a. I, dub. 4; Gonet, De fide, disp. I, n. 53; Marin, La evoluciôn
homogênea del dogma catdlico, η. Ί49 sqq.
3 Contra ep. Manichaei, c. 5, n. 6; ML 42, 176.
4 Cano, De locis theologicis, lib. 2, c. 8.

QUAESTIO XX
DE OBJECTO MATERIALI FIDEI DIVINAE

ARTICULUS I
UTRUM OMNIS VERITAS A DEO FORMALITER REVELATA PERTINEAT
AD OBJECTUM MATERIALE FIDEI DIVINAE

368. Status quaestionis. 1 ) Revelationem hic late sumimus, prout
significat omnem manifestationem veritatis a Deo factam vel quamlibet
locutionem divinam.
2) Objectum materiale fidei divinae potest considerari a) quoad se,
quatenus importat ea, quae sunt credenda; et b) quoad nos, quatenus
complectitur omnes conditiones, quae requiruntur, ut fides nostra sit
divina. Prius de objecto materiali fidei divinae quoad se, et deinde de
eodem objecto quoad nos loquemur.
3) Veritates a Deo formaliter revelatae sunt in duplici differentia,
ut jam diximus in theologia fundamentali, n. 9, et De fide, n. 355. Aliae
sunt formaliter explicite, aliae formaliter implicite revelatae, quarum ex­
plicatio ex supra dictis constat.
4) Quaeritur hic, an omnes veritates formaliter, sive explicite sive
implicite, a Deo revelatae, pertineant ad objectum materiale fidei di­
vinae.
369. Errores, i) Protestantes generatini, fide promissionum de re­
missione peccatorum contenti, nihil dicunt ad fidem salutarem requiri, nisi
fiduciam, qua quisque confidit peccata esse sibi remissa propter merita
Christi 1.
2) Jurieu, calvinista saeculi xix, atque exinde protestantes recentiores,
distinguunt inter articulos fundamentales et non fundamentales, et dicunt
articulos fundamentales solummodo ad objectum materiale fidei divinae
pertinere. Si tamen quaeras ab eis, quot sint articuli fundamentales, tot
invenies opiniones quot capita.
3) Indifferentistae et eorum affines latitudinaristae, qui defendunt ho­
mini fas esse quam libuerit religionem amplecti ac profiteri, objectum ma­
teriale fidei divinae plus aequo reducunt 12.

370. Thesis I. Omnes veritates formaliter explicite a Deo revela­
tae spectant ad objectum materiale fidei divinae.
Arg. 1) Ex Concilio Vaticano. «Fide divina ct catholica ea omnia
credenda sunt, quae in verbo Dei scripto vel tradito continentur, et ab
Ecclesia sive solemni judicio sive ordinario et universali magisterio tanquam divinitus revelata credenda proponuntur» 3.
1 Cfr Lutherus, Comment, ad
2 Cfr Syllabus Pit PP. IX,
noit. La ciuilad anticristiana, t. 2.
2 Srss. 3, C, 3; Denz-Bannw.,

c. 2 ad Galatas, § «Nos autem».
prop. 15-18; Denz-Bannw., 1715-1718; et Be­
p. 134 sqq.
1792.

2) Ex SS. Patribus. S. Phoebadius: «Nihil enim periculosius his
haereticis (arianis) esse potest, qui cum integre per omnia decurrant,
uno tamen verbo, ac si veneni gutta, meram illam ac simplicem fidem
dominicae et exinde apostolicae traditionis inficiunt»1.
3) Ex auctoritate et ratione S. Thomae. «Cujuslibet cognoscitivi ha­
bitus objectum duo habet, scilicet id quod materialiter cognoscitur, quod
est sicut materiale objectum, et id per quod cognoscitur, quod est for­
malis ratio objecti. Sicut in scientia geometriae materialiter scita sunt
conclusiones, formalis vero ratio sciendi sunt media demonstrationis, per
quae conclusiones cognoscuntur» 12. Ex hoc sequitur objectum materiale
fidei divinae esse omne id, quod cadit sub ratione formali fidei. Cum
autem ratio formalis fidei divinae sit auctoritas Dei revelantis, oportet
omne revelatum esse objectum materiale fidei. Hac ratione dicetur in­
ferius haereticum in uno esse haereticum in omnibus, quia destruit ra­
tionem formalem fidei divinae, quae est auctoritas Dei revelantis.

371. Thesis II. Omnes veritates formaliter implicite a Deo reve­
latae pertinent ad objectum materiale fidei divinae et sunt definibiles ab
Ecclesia.
Arg. 1) Ex doctrina S. Thomae. S. Thomas et veteres theologi
crebro docuerunt plures veritates formaliter a Deo revelatas implicite
contineri in fontibus revelationis, et ad Ecclesiam spectare eas exponere,
declarare, ac manifestare. Hoc autem facit Ecclesia, cum sensum pro­
positionis exponit, quia exponere, declarare ac manifestare doctrinam
est sensum propositionis reconditum determinare et implicitum expli­
care, relinquendo veritates in eadem conditione et natura. Unde doctri­
na, quae fuit a Deo formaliter implicite revelata, est quoad se materia
fidei divinae. Ad rem Concilium Vaticanum: «Neque enim fidei doctrina,
quam Deus revelavit, velut philosophicum inventum proposita est hu­
manis ingeniis perficienda, sed tanquam divinum depositum Christi
sponsae tradita fideliter custodienda et infallibiliter declaranda» 3.
2) Ex ratione fundamentali. Omnes veritates formali ter implicite
revelatae sunt verbum ac testimonium Dei ad nostram instructionem
prolatum. Ergo sunt objectum materiale fidei divinae. Deus siquidem
revelans aliquid explicite non limitatur ad expressam verborum signifi­
cationem, sed vult similiter manifestare ea, quae in ipso aequivalenter
continentur, ut sunt singularia in universali, partes in toto, etc. Unde
dicendum est propositiones implicite seu aequivalenter contentas in
fonte revelationis esse formaliter a Deo revelatas et ab Ecclesia defini­
biles.
Has cum Ecclesia proponit, determinatur sensus dogmatum, et ro­
boratur fides credentium. Non enim omnium, quae Deus revelavit for­
maliter implicite, semper patefit nobis sensus, sed interdum requiritur,
ut ab Ecclesia declaretur.
1
2
3

Oe fide orthodoxa, c. i; ML 20, 34.
II-II, q. i, a. 1.
Sess. 3, c. 4; Denz-Bannw., 1800.

372. Corollarium. Formaliter implicite a Deo revelata sunt, et ad
objectum materiale fidei divinae pertinent sequentia:
1) Christum esse animal rationale, quia implicite revelatum est in
propositione: Christus est homo; sicut definitum in definitione.
2) Beatissimam Virginem Mariam esse Matrem Dei ex revelata ve­
ritate: Verbum caro factum est in utero Virginis; ut relativum in correlativo.
3) Christum habere animam rationalem, quia implicite continetur ut
pars in toto in veritate revelata: Christus est homo.
4) Petrum contraxisse peccatum originale, quia implicite continetur
ut singulare in universali propositione revelata: Omnes, excepta beata
Virgine Maria, in Adam peccaverunt.
5) Doctrinam Arii circa divinitatem Filii esse haereticam ex nega­
tione contradictorii, quod est de fide.

ARTICULUS II
UTRUM ALIQUAE PROPOSITIONES PARTICULARES, QUAE IN PRAEMISSA
UNIVERSALI FORMALITER REVELATA CONTINENTUR, ET PER APPLI­
CATIONEM ALTERIUS PRAEMISSAE COLLIGUNTUR, SINT OBJE­
CTUM MATERIALE FIDEI DIVINAE

373. Status quaestionis. Diximus superius propositiones particu­
lares, quae in alia universali de fide continentur, esse objectum mate­
riale fidei divinae, quia sunt formaliter implicite revelatae. Hac ratione
certum est Petrum, Paulum, Joannem, etc., contraxisse peccatum ori­
ginale, quia continentur in propositione universali: Omnes homines in
A dani peccaverunt.
Sed sunt aliquae propositiones particulares contentae in alia univer­
sali etiam revelata, quae dependent a facto seu conditione aliqua.
Si de impletione conditionis non constet, propositio particularis ne­
quit esse objectum fidei. Sic propositiones: Haec hostia continet corpus
Christi: hic infans recens baptizatus est in gratia: dependent a conditio­
nibus consecrationis hostiae et validae administrationis baptismi, quae
nobis non constant, et idcirco propositiones non sunt de objecto mate­
riali fidei.
Aliquando certo constat conditiones adimpleri. Sic propositiones:
Pius PP. XI est Ecclesiae Summus Pontifex: Concilium Vaticanum fuit
in rebus fidei et morum infallibile: dependent a conditionibus validae
electionis Papae et legitimae celebrationis concilii, quae revera constant.
Ad rem Cano: «Quod vero ille, quem Christus, mortuo Petro, suffecit,
Romanus fuerit Episcopus, e re gesta colligitur». «Quod Concilium Ni­
caenum, Chalcedonense, Ephesinum legitime fuerint coacta ex divina
revelatione non creditur, creditur tamen ex humana fide, et traditione
historiae fide dignae»]. Banez et alii similia habent.
1

De locis thru! , lib. 6, c. 8 ad 10; «Deinde», «Sed et id postremo»

230

DE VIRT. T1IE0L. Q. XX. OBJECTUM MAT. FIDEI D1V.

374. Placita theologorum. t) Turrecremata has propositiones vocat
sapientes veritatem catholicam *.
2) Juxta alios hae propositiones: Pius XI est summus Ecclesiae Pon­
tifex: Concilium Vaticanum fuit in rebus fidei et morum definiendis infalli­
bile: sunt objectum materiale fidei divinae. Ita Suarez, Valentia, Joannes
a S. Thoma, Gonet, Dominicus a SS. Trinitate, Philippus a SS. Trinitate,
Salmanticenses, Van Noort et alii *.

375. Thesis. Propositiones, de quibus agimus, sunt objectum ma­
teriale fidei divinae.
Ratio fundamentalis, cui haec doctrina innititur, est, quia praefatae
propositiones continentur in aliis propositionibus universalibus formaliter a Deo pro Ecclesia catholica revelatis, sicut particulares in univer­
salibus. Propositiones siquidem: Omnis homo rite electus in successorem
S. Petri in Primatu Ecclesiae est Summus Ecclesiae Pontifex: Omne Con­
cilium generale legitime convocatum ac celebratum et ab Ecclesia appro­
batum est infallibile: sunt formaliter a Deo revelatae. Facta autem, ex
quibus pendet veritas propositionum particularium, cum certe adimpleta
sint, applicant doctrinam revelatam praemissae majoris ad conclusio­
nem, quae vicissim resultat revelata. Electio Pontificis ab Ecclesia facta,
approbata atque recepta, sine dubio valida est, sicut Concilium genende
jussu Romani Pontificis convocatum, praesentia omnium episcoporum
celebratum et auctoritate Romani Pontificis approbatum, est certe legi­
timum. Unde propositiones hujusmodi sunt formalitcr implicite revela­
tae et constituunt objectum materiale fidei divinae 3.

ARTICULUS III
UTRUM VERITATES VIRTUALITER A DEO REVELATAE SINT OBJECTUM
MATERIALE FIDEI DIVINAE ET AB ECCLESIA DEFINIBILES

376. Status quaestionis. 1) Quaestiones maximi momenti, quae
totam theologiam transcendunt, suscipimus discutiendas in hoc articulo
et sequentibus. Ad majorem claritatem plura repetemus ex his, quae
dicta sunt in theologia fundamentali.
2) Veritates virtualiter revelatae sunt, ut alibi diximus, quae in se
nec explicite nec implicite seu aequivalenter a Deo manifestatae sunt,
bene tamen in alio, quatenus continentur in aliis veritatibus formaliter
a Deo revelatis sicut proprietates in essentia et effectus in causa.
3) Porro dupliciter potest aliqua doctrina contineri in veritate for­
maliter revelata: a) Inclusive, ut proprietas metaphysica et necessaria
1 Summa, lib. 4, p. 2, c. 9.
2 Suarez, De fide, disp. to, sect. 5: Valentia, In II-II, disp. 1, q. t, p. 7, § 38;
Joannes a S. Thoma, In II-II, disp. 8, a. 2 ad ult.; Gonet, De fide, disp. 4, a. 4,
n. 117; Dominicus a SS. Trinitate, Bibliotheca theologica, lib. 3, sect 4, c. 10; Phi­
lippus a SS. Trinitate, De fide, disp. I, dub. 5: Salmanticenses, De fide, disp. 4, n. 33;
Van Noort, De fide divina, n. 200.
3 Cfr. quae dicta sunt de factis dogmaticis in Theologia fundamentali, n. 483.

ipsius veritatis revelatae. Sic in propositione revelata: Deus est ipsum
esse: necessario continetur aeternitas Dei tanquam proprietas metaphysica ipsius esse ex se subsistentis, b) Connexive, ut proprietas physica
veritatis revelatae. Sic in propositione revelata: Christus est homo, con­
tinetur risibilitas actualis Christi tanquam proprietas physica hominis.
Cum proprietates metaphysicae ac necessariae non distinguantur
realiter ab ipsa essentia rei revelatae, pronum est veritates, quae expri­
munt hujusmodi proprietates, esse satis revelatas a Deo, ut dicantur
verbum Dei. Quis enim ambigat, revelata essentia Dei metaphysica,
quae est ipsum esse, satis revelari spiritualitatem, simplicitatem, intelligibilitatem, etc., tanquam proprietates metaphysicas ipsius essentiae
divinae? Certe, quamvis ulterius non daretur harum proprietatum Dei
explicita revelatio, ex hoc ipso essent virtualiter revelatae.
E contra, cum proprietates physicae realiter distinguantur ab essen­
tia, propositiones, quae eas exprimunt, sunt contingentes, et veritas
earum, si qua sit, nullatenus potest dici virtualiter revelata.
4) Ex hoc compertum est unam eamdemque veritatem posse esse
aliquando revelatam virtualiter in alio et formaliter in se, ut sunt omnes
proprietates metaphysicae doctrinae revelatae, quae vicissim in se for­
maliter revelantur. Sic attributa Dei sunt virtualiter revelata in reve­
latione essentiae divinae, in qua continentur tanquam in radice, et
deinceps a Deo revelatae sunt formaliter, ut videre est in immensitate,
immutabilitate, et aeternitate Dei.
377. Quaestio dilucidanda. 1) Certum est veritates virtualiter in
alio revelatas, quae vicissim a Deo formaliter revelatae sunt, esse obje­
ctum materiale fidei divinae, et posse ab Ecclesia definiri de fide.
2) Veritates e contra quae exprimunt proprietates physicas doctri­
nae revelatae, quamvis contineantur in doctrina revelata tanquam pro­
prietates physicae, cum sint ex natura sua contingentes non necessariae,
nequeunt esse objectum materiale fidei divinae nec definibiles ab Ec­
clesia.
3) Dilucidandum est, an veritates, quae exprimunt proprietates
metaphysicas ac necessarias doctrinae formaliter a Deo revelatae, quae­
que, licet in se revelatae non fuerint, continentur tamen inclusive in
doctrina formaliter revelata et dicuntur virtualiter inclusive revelatae,
sint objectum materiale fidei divinae et definibiles ab Ecclesia.
378. Placita theologorum. Ex defectuosa praesertim quaestionis ex­
positione exorta est non parva confusio in hac materia inter theologos.
1) Aliqui dixerunt veritates virtualiter identice revelatas esse de fide;
virtualiter autem connexive revelatas non esse de fide ante definitionem
Ecclesiae, bene tamen post Ecclesiae definitionem. Ita diversa ducti ratione
docuerunt Suarez et Lugo l.
2) Alii contendunt veritates virtualiter tantum revelatas non esse ob­
jectum materiale fidei divinae nec definibiles ab Ecclesia, ut de fide divina
credendas. Volunt tamen eas, si a magisterio infallibili Ecclesiae aliquando
definiantur, esse fide ecclesiastica credendas. Ita Van Noort, Garrigou-Lagrange, Schultes et alii 1
2.

1 Suarez, De tide, disp. 3, sect. 11, n. 11; Lugo, De virtute fidei divinae, disp. I,
275·
2 Van Noort, De fide, n. 196; Garrigou-Lagrango, De revelatione, Proleg., c. 1,

3) Alii denique defendunt veritates virtualiter inclusive tantum in aliis
veritatibus revelatas pertinere ad objectum materiale fidei, et esse ab Ec­
clesia definibiles tanquam de fide catholica credendas. Ita Cano, Bàiiez,
Philippus a SS. Trinitate, Marin et alii ’.

379. Thesis I. Veritates, quae exprimunt proprietates physicas
doctrinae revelatae, non sunt objectum materiale fidei divinae nec sunt
definibiles ab Ecclesiae magisterio.
Doctrina sic proposita vix indiget demonstratione. Veritates siqui­
dem virtualiter revelatae eatenus dicuntur esse objectum materiale fidei
divinae, quatenus identificantur cum veritatibus formaliter revelatis.
Veritates autem, quae physice connectuntur cum doctrina revelata tan­
quam ejus proprietates physicae vel tanquam effectus cum causa phy­
sica, non identificantur cum doctrina revelata, quia sunt contingentes
et fallibiles.
Quare, de his non potest esse theologia.

380. Thesis II. Veritates virtualiter inclusive tantum revelatae,
id est, quae exprimunt proprietates metaphysicas ac necessarias doctrinae
formaliter revelatae, sunt objectum materiale fidei divinae et definibiles
ab Ecclesia tanquam de fide catholica credendae.

Arg. 1) Ex auctoritate theologorum. Haec doctrina videtur esse
traditionalis in antiquis theologis.
S. Thomas: «Ad fidem pertinet aliquid dupliciter. Uno modo directe,
sicut ea, quae nobis sunt principaliter tradita... Indirecte vero ad fidem
pertinent ea, ex quibus negatis consequitur aliquid contrarium fidei» 2.
«Ad quam (ad fidem Christianam) aliquid pertinet dupliciter, sicut
supra dictum est, a. praec., et q. 1, a. 6 ad 1; et q. 2, a. 5. Uno modo
directe et principaliter, sicut articuli fidei; alio modo indirecte et secun­
dario, sicut ea ex quibus negatis sequitur corruptio alicujus articuli; et
circa utraque potest esse haeresis, eo modo quo et fides» 3.
«Idem judicium est de his (directe ad fidem pertinentibus) et de illis
(indirecte ad fidem spectantibus), quae determinata sunt in fide, quia
ad unum sequitur alterum» 4.
«Articulus est indivisibilis veritas quantum ad id, quod actu expli­
catur in articulo, sed est divisibilis quantum ad ea, quae potentia con­
tinentur in articulo, secundum quod, qui dicit unum, dicit quodammodo
multa; et haec sunt ea, quae praecedunt articulum vel consequuntur ad
ipsum, et quantum ad hoc potest explicari et dividi articulus fidei» 5.
§ 5; et lib. i. c. 5, a. 2, § 4; Schultes, Ephemerides, «Ciencia tomista», vol. 23, pa­
ginis 305 sqq ; et vol. 24, p. 168 sqq. Hi praeclarissimi theologi fortasse non satis
distinxerunt veritates virtualiter inclusive revelatas a veritatibus connexive con­
tentis in revelatione.
1 Cano, De locis theologicis, lib. 12, c. 5; Banez, In l p., q. 1, a. 2 ad 3; et In
ll-ll. q. i, aa. 7 et 10; Philippus a SS. Trinitate, Prooem , disp. i, dub. 11, et In
ll-ll, disp. i, dub. 1; Marin, La evoluciôn del dogma catdlico, passim
2 1 P- q- 3?. a. 4.
3 II-IT, q. it, a. 2.
'■ Tn I Sent., dist. 33, q. 1, a. 5.
6 In ITT Sent., dist. 25, q. 2, a. 2 ad 4.

«Fides, quantum in se est, ad omnia quae fidem concomitantur, vel
sequuntur, vel praecedunt, sufficienter inclinat» V
«Dicendum quod aliquid, quod in articulo continetur, potest explicari
dupliciter: uno modo, secundum quod unus articulus quandoque conti­
netur in alio, vel duo in communi; sicut resurrectio mortuorum conti­
netur quodammodo in resurrectione Christi, et passio et incarnatio in
hoc communi quod est mysterium redemptionis; et sic fides explicatur
in articulis determinatis, et haec explicatio completa est per Christum:
unde ejus doctrinae, quantum ad essentialia fidei, nec addere nec mi­
nuere licet... Alio modo, id quod in articulo continetur, non est articulus,
sed aliquid concomitans articulum, et quantum ad hoc potest fides quo­
tidie explicari, et per studium sanctorum magis et magis explicata est» 12.
S. Bonaventura: «Doctrina fidei quaedam habet antecedentia, quae­
dam consequentia, quaedam principalia sua objecta... Antecedentia sunt
ea, quae sunt de dictamine juris naturalis. Principalia vero sunt illa, ad
quae fidei illuminatio directe dirigit, et ista dicuntur articuli. Consequen­
tia vero sunt illa, quae ex illis articulis -possunt elici et ad illos articulos
habent sequi» 3.
Cajetanus: «Duae sunt viae, quibus decerni potest religioni Christia­
nae quid credendum sit, altera ordinaria, altera extraordinaria. Ordina­
ria est divina revelatio facta in primis auctoribus S. Scripturae, contenta
in canonicis libris Bibliae, traditionibusque apostolorum, in symbolo et
aliis, quae constat Ecclesiam per apostolos suscepisse, ut sacramenta...
Nec refert, in Scriptura et aliis, an aliquid sit revelatum explicite (ut
creatio mundi, incarnatio Verbi Dei et alia hujusmodi) an implicite, ut
sunt omnia illa quorum opposita non possunt sustineri cum veritate S. Scri­
pturae et aliorum quae certa fide scimus, nisi quod ingenio, labore, ratione
et intellectu opus est, ut manifestentur haec, quae implicite dicuntur
contineri, esse necessario connexa illis, in quibus contineri dicuntur»4.
Banez: «Ecclesia nihil hactenus fidelibus credendum proposuit vel
definivit, quod non contineretur in sacris litteris aut apostolicis tradi­
tionibus expressum aut virtualiter contentum, ita ut per evidentem conse­
quentiam educeretur» 5.
1 In III Sent., dist. 24, q. 1, a. 2, sol. 2.
2 In III Sent., dist. 25, q. 2, a. 2 ad 5.
3 In III Sent., dist. 25, a. 1, q. 1. Ockam confirmat hanc doctrinam dicens:
«Tenent isti (christiani catholici) quod quinque sunt genera veritatum, quibus
non licet Christianis aliter dissentire. Primum est earum, quae in S. Scriptura
dicuntur vel ex eis argumento necessario possunt inferri. Secundum est earum,
quae ab apostolis ad nos per succedentium relationem vel scripturas fidelium per­
venerunt, licet in scripturis sacris non inveniantur insertae nec ex solis eis pos­
sunt necessario argumento concludi». Et de veritatibus, quae «in determinationi­
bus et definitionibus Ecclesiae reperiuntur» loquens, ait: «De illis veritatibus men­
tionem non faciunt specialem, quia putant quod Ecclesia rite procedens nullam
veritatem determinat aut definit, nisi in Scriptura sacra aut traditionibus aposto­
lorum, aut chronicis, historiis vel revelationibus indubitantibus fidelium vel his
quae sequuntur ex praedictis aut aliquo praedictorum vel in revelatione seu in­
spiratione divina modo debito manifestata, valeant se fundare. Et ideo omnes veri­
tates quas determinat vel definit Ecclesia sub aliquo quinque generum praefato­
rum comprehendi noscuntur». Dialogus, p. 1, lib. 2, p. 8 (ed. Lugd. 1494).
4 Opusc, de Conceptione Ii. Virginis, c. 1.
5 In ll-ll, q. 1, a. 7, dub. 2, conci. 1.

2) Veritates virtualiter inclusive in alio revelatae, quae exprimunt
proprietates metaphysicas ac necessarias doctrinae revelatae, cum non
distinguantur realiter ab ipsa veritate revelata, sunt verbum Dei, et
continentur in deposito revelationis. Quae autem continentur in depo­
sito revelationis constituunt objectum materiale fidei divinae, et pos­
sunt ab Ecclesia vi muneris fidei exponendae definiri. Ergo.
3) Ut jam alibi diximus, Ecclesia non semel definivit veritates vir­
tualiter tantum revelatas, ut Spiritum Sanctum procedere a Patre et
Filio tanquam ab uno principio, panem et vinum in sacrificio missae
converti in corpus et sanguinem Christi, etc.1.
Cum igitur Ecclesia definit veritates virtualiter revelatas et declarat
eas esse de fide catholica credendas, explicat fidem vi muneris a Deo
accepti. «Quando Summus Pontifex, ait ad rem Banez, definit aliquid
esse de /ide tenendum, habet se ut explicantem latentem veritatem, non
ut auctorem veritatis» 1
2.
381. Scholion I. Crebro dicitur in theologia totam fidei doctrinam
contineri virtualiter in illo gemino principio Apostoli: Credere enim opor­
tet accedentem ad Deum, quia est, et inquirentibus se remunerator sit3; dum
phires conantur ostendere necessitatem vel saltem convenientiam edendi
symbolum fidei, quo clarius determinentur articuli continentes virtuali­
ter quidquid vel indirecte opus est credere ad salutem.
Quomodo haec concilientur explicari oportet.
In duplici principio Apostoli, quo credimus Deum esse ct inquiren­
tibus se remuneratorem esse, virtualiter remote et tanquam in principio
universalissimo continentur omnes veritates ad fidem tum directe tum
indirecte pertinentes. «In esse enim divino includuntur omnia, quae cre­
dimus in Deo aeternaliter exsistere, in quibus nostra bcatitudo consistit:
in jide autem providentiae includuntur omnia, quae temporaliter a Deo
dispensantur ad hominum salutem, quae sunt via in beatitudinem; et
per hunc etiam modum aliorum subsequentium articulorum quidam in
aliis continentur» 45.
Haec tamen continentia virtualis, quamvis vera ac realis, est remota
et satis occulta quoad nos. In esse quippe Dei continetur necessario tri­
nitas personarum, et in divina providentia, Deo sic disponente, conti­
netur incarnatio Verbi; sed difficulter hoc nobis innotescit, et difficilius
adhuc nobis constat totum depositum revelationis in duobus illis prin­
cipiis remotis virtualiter contineri.
In symbolo autem fidei expressius declarantur mysteria, et proximius
ac tamquam in principiis adaequatis continentur caetera credenda, sive
immediate revelata fuerint sive mediate °.
382. Scholion II. Conclusiones pariter theologicae pertinent ad
objectum materiale fidei divinae, et, si ab Ecclesia definiantur, sunt fide
catholica credendae.
1 Cfr. quae diximus in Theologia fundamentali, n. 45 (ed. 3.®).
2 In II-II, q. 1, a. 10, dub. 2. «Notandum est quinto».
3 Hebr., 11, 6.
'* S. Thomas, II-II, q. 1, a 7.
5 Cfr. Philippus a SS. Trinitate, In II-II, disp 1, dub 8.

Licet haec doctrina tradita fuerit in theologia fundamentali1, lubet
iterum eam paulisper confirmare.
S. Thomas ait: «Indirecte vero ad fidem pertinent ea, ex quibus ne­
gatis consequitur aliquid contrarium fidei» Porro «ista est habitudo con­
clusionis ad principium, quod, interempta conclusione, interimitur prin­
cipium» 123. «Conclusiones demonstrativae habent necessariam habitudi­
nem ad principia, ex quibus demonstrantur, ita quod, conclusionibus
non exsistentibus veris, necesse est principia non esse vera» 4.
Ex his lubet conficere sequens argumentum: Indirecte pertinet ad
fidem id, quo negato sequitur aliquid contrarium fidei. Sed negata con­
clusione theologica sequitur aliquid contrarium fidei, quia perimitur
praemissa, quae est articulus fidei. Ergo. Unde addit Angelicus:
«Quia quaedam sunt, quae in fide Ecclesiae implicite continentur,
ut conclusiones in principiis, ideo in his diversae opiniones sustinen­
tur, quousque per Ecclesiam determinatur, quod aliquid eorum contra
fidem Ecclesiae est, quia ex eo sequitur aliquid contrarium fidei directe» 5.
Praeclarissimus Cano hoc confirmat dicens: «Cum igitur veritas fidei,
ut paulo ante diximus, bipartita sit, et haec ad fidem mediate, illa im­
mediate pertineat, necesse est duos gradus propositionum fidei generales
statim a principio collocare. Prior earum, quae theologiae legitima prin­
cipia sunt, cujusmodicumque sint illa, sive primaria sive secundaria, hoc
est, ea omnia, quae Deus in se ipsis Ecclesiae revelavit. Posterior vero
gradus harum erit, quae ex prioribus illis necessario colliguntur. Hoc
enim genus conclusionum, ut cum rebus fidei colligatum, ad fidem etiam
spectat. Ratio enim connexi, quum concesseris superius, cogit inferius
concedere, et cum inferius negaveris, superius item negari cogit... Atque
quidem, tametsi non eodem loco et gradu, omnes tamen simpliciter et
sine additamento quaestiones fidei vocari possunt, nempe cum ex utrisque
veritas fidei pendeat, cum utrisque conjuncta et copulata sit» 6.
Ratio est perspicua. Conclusiones enim theologicae sunt ipsaemet in
praemissis de fide virtualiter revelatae, et per rationem ac legitimam
consequentiam deductae. Cum autem veritates in articulis fidei virtua­
liter revelatae pertineant ad objectum materiale fidei divinae, conse­
quens est, ut conclusiones pariter theologicae pertineant ad idem obje­
ctum materiale fidei, et, ubi ab Ecclesia definiuntur, sint fide catholica
credendae.
ARTICULUS IV
UTRUM VERITATES Λ DEO QUIBUSDAM PERSONIS PRIVATIM REVELATAE
PERTINEANT AD OBJECTUM MATERIALE FIDEI DIVINAE

383. Status quaestionis. 1) Revelatio seu manifestatio veritatum
in ordine ad primum credibile, quae uni vel pluribus personis qua capiti
1
2
3
1
8
8

Theol. fund., n. 45 (ed. 3.“).
I p . q. 32. a. 4.
s. Thomas, In Post, analyt., lect. 38.
Oe veritate, q. 24, a. 1 ad 18.
In 11' Sent., dist. 13, q. 2, a. 1 ad 6.
T)c locis theolog., lib. 12, c. 6, «Primus earum».

et principibus Ecclesiae fit in communem utilitatem religionis, dicitur
communis \ et quae personis particularibus qua privatis fit ad earum
utilitatem, vocatur
Unde revelationes a Deo factae prophe­
tis et apostolis pro tota Ecclesia fuerunt communes, et ubi ab Ecclesia
proponuntur, ab omnibus credendae sunt fide divina; manifestationes
vero factae .S'. Birgitlae, S. Theresiae, etc., fuerunt particulares, et non
sunt ab omnibus credendae.
2) Revelationes communes pro tota Ecclesia absolutae sunt in apo­
stolis, ut constat ex propositione damnata a Pio X 12. Particulares vero
a primo homine et deinceps semper fuerunt et erunt in Ecclesia ad finem
usque mundi.
3) Revelationes particulares plerumque fiunt viris doctis ac sanctis,
non semel rudibus ac peccatoribus, imo et ethnicis ad eorum instructio­
nem et directionem moralem.
4) Cum objectum materiale fidei divinae sit ipse Deus vel aliquid
in ordine ad Deum primum credibile, veritates privatim hominibus re­
velatae nequeunt esse objectum fidei materiale, nisi manifestentur et
proponantur credendae in ordine ad Deum primum credibile ob auctori­
tatem Dei revelantis. Quare, operae pretium est investigare, an aliquan­
do veritates ita patefiant et proponantur hominibus, ut credantur fide
divina.
384. Placita theologorum. 1) Plures theologi defendunt veritates pri­
vatim hominibus revelatas non pertinere ad objectum materiale fidei divi­
nae neque a quopiam credi per habitum virtutis fidei divinae. Ita Cajetanus, Sotus, Canus, Banez, Valentia, Joannes a S. Thoma, Salmanticenses,
Josephus a Matre Dei et alii 34
.
2) Alii non pauci docent veritates privatim hominibus a Deo revelatas
pertinere ad objectum materiale fidei divinae, et ab iis quibus fit hujus­
modi revelatio privata, credendas esse fide divina. Ita Ockam, Suarez, Vaz­
quez, Lugo, Philippus a SS. Trinitate, Billuart, Pesch, Van Noort et alii

385. Thesis 1. Veritates supernaturales, quae dicunt ordinem ad
Deum primum credibile, quaeque aliquando per revelationem privatam
manifestantur hominibus, probabilius pertinent ad objectum materiale
fidei divinae particularis.
Nota. Salmanticenses, qui contrariam sententiam sequuntur, admittunt
possibilitatem, ut revelationes privatae fiant in ordine ad Deum primum
credibile, et in hoc casu docent eas credendas fore fide divina ab eo, cui fit
revelatio 5.
1 Cfr. Valentia, In II-II, disp. i, p. 1, § 5 «Dicendum igitur».
2 Decreto Lamentabili, prop. 2i; Denz-Bannw., 2021.
3 Soto, De natura et gratia, lib. 3, c. 11; Canus, De locis theolog., lib. 12, c. 3,
conci. 3; Banez, In II-II, q. 1, a. I, dub. 3; Valentia, In II-II, disp. 1, q. 1, p. 1;
Joannes a S. Thoma, In II-II, disp. 6; Salmanticenses, De fide, disp. 1, n. 104;
Josephus a Matre Dei, Cursus Men., tr. 14, disp. 1, dub. 2, n. 31 sqq.
4 Ockam, Dialogus, p. 1, lib. 2, fol. 8; Suarez, De fide, disp. 3, sect. 10; Vaz­
quez, In I-II, disp. 210, c. 4; Lugo, De tide, disp. I, sect. 11; Philippus a SS. Tri­
nitate, De fide, disp. I, dub. 2; Billuart, De fide, diss. 1, a. 2: Pesch, De fide, n. 241;
Van Noort, De fide, n. 204.
5 De fide, disp. 1, n. 115.

Arg. Fundamentum hujus doctrinae est, quia veritates sic privatim
hominibus revelatae habent omnes conditiones, quae requiruntur, ut ali­
quid pertineat ad objectum materiale fidei divinae. Sunt enim de cre­
dendis in ordine ad Deum primum credibile per testimonium ipsius Dei
revelantis.
Ii autem, quibus facta est alicujus veritatis in ordine ad Deum pri­
vata revelatio, dummodo conscii sint per lumen propheticum de facta
ipsis a Deo revelatione, possunt et debent eam fide divina credere sine
ulla Ecclesiae propositione, sicut antiquitus prophetae et apostoli cre­
debant veritates ipsis a Deo revelatas.
Hae tamen veritates, quantumvis alta mysteria contineant et ver­
sentur circa Deum primum credibile, nunquam possunt esse de fide ca­
tholica ab omnibus credendae, quidquid in contrarium dicat Suarez1,
quia nequeunt ab Ecclesid. definiri; Ecclesia siquidem accepit munus
fidei custodiendae et explicandae, quae continetur in deposito revela­
tionis, non vero auctoritatem revelationis privatae definiendae.
Ubi autem revelationibus privatis Ecclesiae approbatio accesserit, ut
saepe contingit, doctrina in ipsis contenta non proponitur ut credenda,
sed declaratur nihil in ea reperiri, quod fidei catholicae ac bonis mori­
bus adversetur, et indicia in ea adesse, ut fide humana pie ab omnibus
credatur. Omnes igitur, quibus revelatio a Deo cuipiam facta et ab Ec­
clesia adprobata pervenerit, convenienter eam ad propriam aedificatio­
nem acceptabunt 2.
386. Thesis II. Veritates privatim revelatae, quae non sunt de
credendis in ordine ad Deum primum credibile, sed versantur circa ea,
quae sunt vel dirigenda juxta regulas morum vel admittenda per fidem
agendorum, non pertinent ad objectum materiale fidei divinae.

Arg. 1) Angelicus Doctor diserte favet huic opinioni dicens: «Sin­
gulis temporibus non defuerunt aliqui prophetiae spiritum habentes, non
quidem ad novam doctrinam fidei depromendam, sed ad humanorum
actuum directionem» 3. Unde hujusmodi revelationes particulares non
versantur circa credenda in ordine ad Deum sed circa actus humanos
dirigendos.
2) Ratio idem suadet. Objectum siquidem materiale fidei divinae
oportet esse de credendis in ordine ad Deum primum credibile. Sed
revelationes privatae, quae versantur circa dirigenda juxta regulas mo­
rum vel admittenda per fidem agendorum, nihil aperiunt credendum in
ordine ad Deum primum credibile. Ergo.
387. Scholion. Qua fide adsentiendum sit revelationibus privatis,
quae versantur circa dirigenda atque agenda.
1) Gregorius de Valentia contendit non ad habitum fidei sed «ad
prudentiam infusam et ad donum consilii» pertinere «ejusmodi revela­
tionibus privatis adsensum praebere vél negare, consideratis circumstan­
tiis, quae docent eas esse a Deo vel non» 4.
1
3
1

De fide, disp. 3, sect. 10, n. 7.
Cfr Bonodiclus XIV, De servorum Dei beatificat., lib. 2, c. 52, n. 11.
ll-ll, q. 174, a. 6 ad 3.
/»i ll-ll, disp. i. q. 1, p. 1, «Ex quo».

238

DE VIRT. THEOL. Q. XX. OBJECTUM MAT. FIDEI DIV.

Haec tamen sententia sapientissimi viri non milii probatur. Pruden­
tia siquidem infusa et donum consilii dictare possunt, ut per alium ha­
bitum seu virtutem revelationibus privatis adsensum tribuamus, sed
ipse adsensus non est actus prudentiae vel consilii; sicut cum prudentia
dictat veritates S. Scripturae humiliter credere, non elicit actum cre­
dendi.
—
2) Sedulo hic distinguendi sunt ii, qui revelationem privatam im­
mediate a Deo accipiunt, et ii, quibus notitia revelationis privatae, aliis
factae, quodammodo pervenit.
a) Qui revelationes privatas a Deo immediate accipiunt a) In in­
stanti quo revelatione privata illustrantur, adsensum ei praebent per
cognitionem propheticam, quae, ut optime ajunt Salmanticenses, «est
actio vitalis terminata ad objectum repraesentatum in speciebus.,, per
modum judicii discernentis veritatem revelatam iliique immobiliter adsentientis»x.
β) Transacto primo instanti, si certus sit propheta Deum sibi locu­
tum fuisse circa dirigenda vel agenda, credere debet revelationi priva­
tae, non quidem habitu fidei divinae, cujus objectum materiale et ratio
formalis sub qua desunt, sed fide, quae dicitur gratia gratis data, quaeque
est supereminens certitudo rerum divinarum praecipue agendorum.
b) Ii autem, quibus mediate pervenerit revelatio privata, non fide
divina neque gratia gratis data, sed fide humana adsentiunt ei.

ARTICULUS V
DE OBJECTO MATERIALI FIDEI DIVINAE QUOAD NOS,
SEU DE FIDE CATHOLICA

388. I. Objectum fidei divinae quoad se, ubi accesserit definitio
dogmatica Ecclesiae, dicitur objectum fidei quoad nos. Paucis hoc decla­
ravit Concilium Vaticanum dicens: «Fide divina et catholica ea omnia
credenda sunt, quae in verbo Dei scripto vel tradito continentur, et ab
Ecclesia sive solemni judicio, sive ordinario et universali magisterio,
tanquam divinitus revelata credenda proponuntur» 12.
389. II. Hinc ut veritas aliqua pertineat ad objectum materiale
fidei divinae quoad nos, oportet:
1) Ut in verbo Dei scripto vel tradito contineatur, id est, in S. Scri1 De fide, disp. I, n. ni. Angelicus Doctor egregie hoc exponit dicens: «Per
donum autem prophetiae confertur aliquid humanae menti supra id, quod pertinet
ad naturalem facultatem, quantum ad utrumque: scilicet et quantum ad judi­
cium per influxum luminis intellectualis, et quantum ad acceptionem seu reprae­
sentationem rerum, quae fit per aliquas species... Horum autem duorum principa­
lius est primum in prophetia, quia judicium est completivum cognitionis. Et ideo,
si cui fiat divinitus repraesentatio aliquarum rerum per similitudines imaginarias
(ut Pharaoni et Nabuchodonosor), aut etiam per similitudines corporales (ut Bal­
thasar), non est talis censendus propheta, nisi illuminetur ejus mens ad judican­
dum... Erit autem propheta, si solummodo intellectus ejus illuminetur ad judican­
dum etiam ea, quae ab aliis imaginarie visa sunt, ut patet de Joseph, qui exposuit
somnium Pharaonis». II-II, q. 173, a. 2.
2 Sess. 3, c. 3; Denz-Bannw., 1792.

ptura vel traditione divino-apostolica, quae fontes revelationis merito
nuncupantur, formaliter vel virtualiter, prout diximus de objecto mate­
riali fidei divinae, reperiatur. Nihil ab Ecclesia potest proponi fide di­
vina credendum, quod hoc pacto non fuerit revelatum.
2) Ut infallibili Ecclesiae magisterio nobis proponatur credenda tan­
quam divinitus revelata. Ecclesia siquidem est custos depositi revelationis
et organon infallibile veritatis cum facultate discernendi revelata a non
revelatis. Haec Ecclesiae propositio debet fieri clare et verbis exigenti­
bus nostrum adsensum. Unde et definitio vocari solet, quatenus declarat
veritatem, de qua agitur, esse divinitus revelatam, et sub anathemate
mandat ab omnibus tanquam revelatam esse credendam.
3) Propositio seu definitio Ecclesiae fieri solet vel solemni judicio
vel ordinario et universali magisterio.
a) Solemni Ecclesiae judicio seu suprema Ecclesiae auctoritate for­
maliter declarantur dogmata revelata ab omnibus credenda: hujusmodi
sunt: definitiones Pontificis ex cathedra loquentis; solemnes definitiones
Conciliorum Oecumenicorum; definitiones Conciliorum particularium, si
quando a Summo Pontifice approbatae fuerint in forma solemni, vel
fuerint ab universali Ecclesia receptae; symbola et professiones fidei ab
Ecclesia editae atque solemniter propositae.
b) Ordinario et universali Ecclesiae magisterio ea proponuntur cre­
denda, quae in deposito revelationis continentur, et corpus Pastorum et
Doctorum docet esse revelatum et credendum, non quidem solemniter
definiendo sed universaliter praedicando.
Quidquid igitur corpus Pastorum atque Doctorum universaliter tra­
dit in schola, in praedicatione, in explanatione doctrinae christianae, in
disputationibus, in traditionibus, etc., tanquam divinitus revelatum et a
fidelibus credendum, censetur satis propositum et definitum, ut ad obje­
ctum materiale fidei catholicae pertinere queat1.
Per soleinne judicium definiuntur plerumque ea, quae jam ordinario
et universali magisterio proposita erant; tum quia ob novas haereses
insurgentes id fuit necessarium, tum etiam quia non semper constat
nobis de ordinario et universali Ecclesiae magisterio circa veritates de­
terminatas.
390. III, Quod ab Ecclesia, sive solemni judicio sive ordinario
et universali magisterio, declaratur tanquam a Deo revelatum, et defi­
nitur ut a fidelibus fide divina credendum, dicitur dogma. Unde dogma­
ta sunt veritates a Deo revelatae et ab Ecclesia ad credendum propo­
sitae. Consequenter merito damnata est a Pio X sequens 22 modernistarum propositio: «Dogmata, quae Ecclesia perhibet tanquam revelata,
non sunt veritates e caelo delapsae, sed sunt interpretatio quaedam fa­
ctorum religiosorum, quam humana mens laborioso conatu comparavit».
1 Ad haec apposite Pius IX: «Etiamsi ageretur de illa subjectione, quae fidei
divinae actu est praestanda, limitanda tamen non esset ad ea, quae expressis oecumcnicorum conciliorum aut Romanorum Pontificum hujusque Sedis decretis defi­
nita sunt, scii ad ea quoque extendenda, quae ordinario totius Ecclesiae per orbem
dispersae magisterio tanquam divinitus revelata traduntur, ideoque universali et
constanti consensu a catholicis theologis ad fidem pertinere retinentur». Ep. ad
arch, mon., 21 Dec. 1863; Donz-Bnnnw., 1683.

ARTICULUS VI
UTRUM OBJECTUM MATERIALE FIDEI CATHOLICAE CREVERIT

391. Status quaestionis. 1) Incrementum dogmatum credendo­
rum dupliciter potest spectari: a) Quatenus aliquod objectum materiale,
quod nondum est in deposito revelationis, reveletur a Deo hominibus
pro tota Ecclesia subordinate ad Deum primum credibile, adeo ut
augeatur numerus credendorum. Hoc dicitur incrementum simpliciter.
b) Quatenus aliquod objectum, absque nova revelatione, clarius expli­
catur, ut distinctius cognosci possit. Vocatur incrementum secundum
quid.
Per primum incrementum aliquid incipit esse revelatum, quod non
erat in deposito revelationis; per secundum id, quod erat de fide quoad
se, incipit esse de fide quoad nos.
De incremento fidei simpliciter hic loquemur, de altero incremento
in sequenti articulo acturi.
2) In objecto materiali fidei divinae sedulo distinguenda sunt prima
principia credibilitatis, quae constituunt substantiam fidei, a çaeteris
articulis, quae implicite vel saltem virtualiter continentur in primis
principiis. Substantiam fidei constituunt duo tantum articuli, exsistentia
Dei et ejus providentia circa hominum salutem; cacteri omnes in his duo­
bus implicite vel virtualiter contenti ad substantiam fidei superaddun­
tur, prout diximus supra n. 381 l.
3) Oportet hic dilucidare: a) an post primam revelationem a Deo
hominibus factam creverit simpliciter objectum articulorum fidei; b) an
ante mortem apostolorum creverit simpliciter objectum materiale alio­
rum articulorum fidei; c) an post mortem apostolorum creverit simpli­
citer numerus credendorum.

392. Thesis I. Articuli, qui substantiam fidei constituunt, ab ini­
tio revelati sunt homini, et nunquam deinde creverunt.

Arg. 1) Ex S. Scriptura. Apostolus, data fidei definitione, adserit in ea senes, Abel et Henoch, salutem consecutos esse, et addit: Sine
fide autem impossibile est placere Deo: credere enim oportet accedentem ad
Deum, quia est, et inquirentibus se remunerator sit 2. Ergo senes, Abel,
Henoch, etc., id est, homines ab initio habuerunt fidem, qua possent
placere Deo, et crediderunt articulos, qui constituunt substantiam fidei,
Deum esse et inquirentibus se remuneratorem esse.
2) Ex ratione. Ad salutem aeternam consequendam omnino neces­
sarium fuit ab initio credere Deum exsistere et remuneratorem bonorum
esse. Si autem homines tenebantur hoc credere, pronum est utrumque
articulum ab initio hominibus revelatum fuisse.
1 II-II, q. i, a. 7. Id egregie exponit Beoanus, De virtutibus theologicis, c. 2,
q. 3. n. 6.
8 Hebr., n, 6.

393. Thesis II. Objectum materiale fidei quoad explicationem ar­
ticulorum, qui in substantia fidei implicite et virtualiter continebantur,
crevit continuo per novas revelationes ab initio usque ad mortem apo­
stolorum.

Arg. 1) Ex S. Scriptura. Hanc veritatem certe nos docuit Apo­
stolus dicens: Multifariam multisque modis olim Deus loquens patribus in
prophetis, novissime diebus istis locutus est nobis in Filio1, Hinc reve­
latio horum articulorum multifarie multisque modis facta est patribus
in prophetis, ac deinceps nobis in Filio.
2) Ex SS. Patribus. «Secundum incrementa temporum, ait S. Gre­
gorius Magnus, crevit scientia spiritualium patrum. Plus namque Moy­
ses quam Abraham, plus prophetae quam Moyses, plus apostoli quam
prophetae, in omnipotentis Dei scientia eruditi sunt» 2.
Patres igitur Veteris Testamenti, quo magis accedebant ad Christum,
eo clarioribus illustrabantur revelationibus.
Tria stadia, ut diximus in theologia fundamentali, solent distingui
in historia incrementi revelationis divinae, et revelatio in eis facta homi­
nibus vocari consuevit primitiva, mosaica et Christiana 3.
a) Revelatio primitiva seu patriarchalis, protoparentibus et patriar­
chis a Deo facta, ampliorem certe continebat manifestationem, quam
articuli, qui constituebant substantiam fidei. Hinc complectebatur non
solum notitiam Dei summi boni et remuneratoris bonorum, verum etiam
notionem Trinitatis, Incarnationis ac praeceptorum modique colendi
Deum.
b) Mosaica, Moysi, prophetis aliisque sacris scriptoribus ante Chri­
stum facta, complectebatur nova dogmata circa Dei naturam et attri­
buta, et circa ritus atque caeremonias ordinatas ad cultum Deo tribuen­
dum et sanctificandos homines.
c) Christiana, a Christo in praedicatione evangelica et a Spiritu
Sancto apostolis ac sacris scriptoribus Novi Testamenti facta,, confirma­
vit, ampliavit, perfecit, novisque manifestationibus auxit revelationes
praecedentes, atque totam caelestem doctrinam, quam Deus docere vo­
luit homines, complevit. Complectitur totum depositum revelationis,
quod a Christo Ecclesiae traditum est custodiendum et explicandum.
394. Scholion. Aliqui dixerunt nullam revelationem a Deo pro
tota Ecclesia fuisse factam post diem Pentecosten, sed non sunt audien­
di. Revelationes siquidem, quas continent Acta apostolorum, epistolae
Novi Testamenti, et Apocalypsis S. Joannis sunt certe posteriores die
Pentecostes.
395. Thesis III. Nulla post mortem apostolorum facta est aut fiet
Ecclesiae revelatio catholica; et ideo revelatio catholica post mortem apo­
stolorum nunquam crevit nec crescet simpliciter.
Nota. Hanc thesim, quae merito dicitur esse de fide, plures diversi­
mode inficiati sunt.
1
8

Httbr., i. i.
Hom in Er.echiel , lib 2, hom. 4, n. 12; ML 76, 980.
Cfr, Theol. fund., n. 171.

1) Montanistae et manichaei primo, fraticelli deinde, et ultimo anabaptistae, swedenborgiani, ac irwingiani ex protestantibus, tres oeconomias
in revelatione distinxerunt, oeconomiam scilicet Patris cum revelatione pro­
phetica in veteri Testamento, oeconomiam Filii cum ampliori revelatione
Christi in novo Testamento, et oeconomiam Spiritus Sancti cum abundantiori adhuc Dei manifestatione futura in novissimis temporibus. In hac
ultima oeconomia sperabant fore novas Spiritus Sancti revelationes, quibus
maxime augeretur numerus credendorum.
2) Modernistae non solum admittunt evolutionem dogmatum, de qua
specialis infra movebitur quaestio, verum etiam contendunt novas revela­
tiones catholicas factas fuisse et per ipsas depositum revelationis auctum
fuisse post mortem apostolorum.

Arg. 1) Ex S. Scriptura. Juxta S. Scripturam oeconomia Christi
a) nunquam est per novam oeconomiam substituenda, quia a) est ple­
nitudo temporis\ novissimum tempus 2, consummatio saeculorum 3;
β) sempiternum habet sacerdotium 4; γ) est aeterna, immobilis, perma­
nens usque ad consummationem saeculis.
b) Non est novis revelationibus perficienda, quia Christus omnia
quaecumque audivit a Patre nota fecit apostolis6; et Spiritus Sanctus
docuit apostolos omnem veritatem 7; apostolorum successoribus com­
missum est, ut depositum fidei servarent 8; ac tandem Apostolus damnat
omnem novitatem doctrinae dicens: Sed licet nos, aut angelus de caelo
evangelizet vobis, praeterquam quod evangelizavimus vobis, anathema sil 9.
2) Ex Ecclesiae magisterio, a) Concilium Tridentinum diserte do­
cuit in libris scriptis et sine scripto traditionibus contineri omnem salu­
tarem doctrinam et morum disciplinam10.
b) Concilium Vaticanum ait: «Neque enim Petri successoribus Spi­
ritus Sanctus promissus est, ut, eo revelante, novam doctrinam patefa­
cerent, sed ut, eo adsistente, traditam per apostolos revelationem seu
fidei depositum sancte custodirent et fideliter exponerent»11.
c) Pius X in decreto Lamentabili damnavit sequentem moderni­
starum propositionem: «Revelatio, objectum fidei catholicae constituens,
non fuit cum apostolis completa»12.
3) Ex ratione theologica. Oeconomia Christi eo fine instituta est,
ut genus humanum restauraretur, seu, quod idem est, ut peccatum ho­
minis solveretur, vulneraque homini inflicta sanarentur. Ad hoc enim
venit Salvator mundi. In restauratione autem generis humani oportebat
opus totaliter compleri, adeo ut in nova oeconomia apostoli, qui erant
fundamenta Ecclesiae, totum corpus doctrinae acciperent.
1
2
3

4
5
β

7
8
9
10

11
12

Gal., 4 , 4; Ephes., I, 10.
Act., 2 , 17; I Petr., I, 20.
Hebr., 9, 26: I Cor., 10, ii.
Hebr., 7. 24·
Hebr., 12, 27-28; II Cor., 3, ii,· Matth., 24, 14.
Joan., 15. 15·
Joan., 16, 13·
7 Tim. , 6, 20.
Gal., i , 8.
Sess. 4 , in prooem.; Denz-Bannw., 783.
Sess. 4 , C. 4; Denz-Bannw., 1836.
Decreto Lamentabili, 3 Jul. 1907, prop. 21; Denz-Bannw., 2021

ARTICULUS VII
DE INCREMENTO OBJECTI FIDEI SECUNDUM QUID,
SEU DE PROFECTU FIDEI

396. Status quaestionis. 1) Incrementum fidei’ secundum quid est
clarior explicatio seu expositio alicujus veritatis, quae prius erat a Deo
formaliter vel virtualiter revelata. Dicitur etiam profectus seu progres­
sus fidei.
2) Progressus hujusmodi fidei sine nova revelatione et sine augmen­
to numeri credendorum potest concipi dupliciter: a) per mutationem
essentialem veritatum revelatarum; b) per clariorem expositionem depo­
siti revelati; quae quidem .fieri potest: a) explicando id, quod formaliter
explicite revelatum est, et hoc non est proprie progressus fidei sed cla­
rior ejus intelligentia; β) declarando id, quod formaliter implicite reve­
latum est, et est progressus saltem nominalis fidei, quatenus doctrina
totius ad partes, universalis ad singularia, definitionis ad definitum, re­
lativi ad correlativum, et oppositi ad contradictorium extenditur; j) legi­
time deducendo ex formaliter revelatis id, quod virtualiter in ipsis reve­
latum est, et est verus progressus homogeneus fidei, quatenus fides ad
veritates virtualiter revelatas et in deposito revelationis contentas ex­
tenditur.
3) Plura igitur veniunt hic declaranda: a) An post primam revela­
tionem detur progressus dogmatum per mutationem essentialem veri­
tatum; b) an detur progressus fidei sine mutatione essentiali veritatis;
c) qualis ille sit; d) quales ejus causae; e) qualis ejus processus.
397. Errores. 1) A'eteres quidam protestantes, qui solam sacram Scri­
pturam dicebant esse unicam regulam fidei, noluerunt admittere definitio­
nes Ecclesiae, et idcirco negaverunt incrementum objecti materialis fidei
divinae secundum quid aliquando factum esse. Alii protestantes solum ad­
miserunt definitiones Ecclesiae primitivae usque ad saeculum quintum.
2) Rationalistae e contra et modernistae posuerunt progressum fidei
cum mutatione essentiali veritatum.
a) Rationalistae speculativi, fidem cum scientia confundentes, dixerunt
fidem, quando symbolis, quibus nunc obvolvitur, exuetur, plene excultum
iri, et ratione philosophica evidenter cognitum iri.
b) Rationalistae critici cum Harnack 1 et Sabatier 2, principio kantiano
imbuti, secundum quod homo non noumena seu objecta realia, sed phaeno­
mena tantum seu repraesentationes subjectivas cognoscit, docent nos inter­
na experientia et cordis affectu, quem fidem religiosam vocant, Deum sen­
tire. Sub hoc cordis affectu, qui ab initio dogmate carebat, paulatim Pau­
lus et Christiani novas conceptiones de Deo, de mundo, dc sacramentis, de
gratia, etc., efformarunt, et invenerunt dogmata. Dogmata igitur duobus
elementis constant, mystico uno et immutabili, intellectuali altero et mu­
tabili. Quare putant dogmata per conceptiones subjectivas et intellectuales
formata perpetuo mutari.
c) Giinther semirationalista (f 1863) contendit definitiones Ecclesiae
non esse absolutas et irreformabiles, sed relativas et temporum circumstan1
*

Das HVjrw dos Christentums, coli. 11.
Exquise d'uno philosophie de la religion..., liv. 3, ch. 2, § 4, et ch. 3, § 3.

tiis accommodatas, et mutatis circumstantiis aliquando esse reformandas,
adeo ut dogmata habitura sint sensum alium ab eo, quem prius intellexit
Ecclesia ’.
d) Modernistae dicunt fidem esse sensum religiosum e latebris subconscientiae erumpentem et realitati divinae adhaerentem. Intellectus hu­
manus, cogitando hanc fidem, exprimit rem sententia simplici ac vulgari, et
dein, elaborando cogitationem, eloquitur ac profert cogitata secundariis ac
limatioribus sententiis seu formulis, quae, ubi accesserit definitio Ecclesiae,
constituunt dogmata. Haec dogmata non exhibent realitatem objectivam
sed subjectivam, nec continent veritatem absolutam sed relativam, eam
scilicet, quae statui conscientiae respondet. Alio nomine dicuntur symbola
ac notae objecti. Cum conscientia, modo hunc, modo alium sensum adspiciens, perpetuo evolvatur, neccsse est, ut dogmata etiam, quae conscientiae
respondent, continuis evolutionibus mutentur.

398. Verus progressus fidei. Theologi catholici rejiciunt, ut par est,
mutationem essentialem, quaecumque illa sit, veritatum fidei divinae,
et uno ore damnant progressum objectivum dogmatum, secundum quem
sensus dogmatum ab Ecclesia definitus, adveniente progressu scientiae,
mutetur, et alius ejus loco verior subrogetur, sed admittunt incrementum
fidei secundum quid verumque fidei progressum tum in applicatione re­
velationis implicitae, tum in declaratione ac definitione veritatum virtualiter revelatarum.
399. Thesis I. Rejiciendus est omnino progressus fidei objectivus,
quo dogmata Ecclesiae catholicae essentialiter mutentur vel evolvantur.
(Est de fide.)

Arg. 1) Ex magisterio Ecclesiae. Solemnem definitionem edidit
Concilium Vaticanum his verbis: Si quis dixerit fieri posse, ut dogmatibus
ab Ecclesia propositis aliquando secundum progressum scientiae sensus
tribuendus sit alius ab eo, quem intellexit et intelligil Ecclesia, a. s. 12.
Haec Concilii Vaticani definitio, contra giintherianos potissimum edi­
ta, valet etiam contra rationalistas et modemistas. Rationalistae siqui­
dem et modernistae non minus ac giintheriani defendunt dogmatum
essentialem mutationem ac evolutionem, qua, scientiarum progressu re­
clamante, dogmata alium nunc praeseferant sensum ab eo, quem intel­
lexit Ecclesia. Sed hoc nefas est admittere. «Hinc sacrorum quoque
dogmatum is sensus perpetuo est retinendus, quem semel declaravit
sancta mater Ecclesia, nec unquam ab eo sensu altioris intelligentiae
specie et nomine recedendum est» 3.
2) Ex ratione theologica, a) Ecclesiae commissum est a Christo
munus custodiendi et fideliter declarandi depositum fidei. Ergo, stante
hoc munere, nunquam potest sensus dogmatum, reclamante progressu
scientiarum, essentialiter mutari.
b) Ecclesia est infallibilis in definiendis rebus fidei et morum. Ergo
rejiciendus est progressus fidei objectivus, quo dogmata Ecclesiae essen­
tialiter vel mutentur vel evolvantur.
1 Cfr. Pius IX, Brevi Eximiam tuam, 15 Jun. 1857; Denz-Bannw., 1656.
2 Sess. 3, can. 3; De fide et ratione; Denz-Bannw., 1818.
3 Concilium Vdt., sess. 3, c. 4; Denz-Bannw., 1800.

400. Corollarium. Ex his colliges: 1) Contra rationalistas specula­
tivos fidem non esse scientiam nec fluctibus cognitionum humanarum
subjici; 2) contra rationalistas criticos fidem esse adsensum veritatis realis, prout est a parte rei; 3) contra giintherianos definitiones dogmaticas
Ecclesiae esse irreformabiles; et 4) contra modernistas dogmata fidei esse
veritates absolutas, et nunquam esse transformandas et evolvendas, ut
sensum pristinum amittant.
401. Thesis II.
secundum quid.

In Ecclesia quotidie datur verus progressus fidei

Arg. 1) Concilium Vaticanum sibi appropriât et confirmat sequen­
tia Lirinensis verba: «Crescat igitur... et multum vehementerque profi­
ciat, tam singulorum quam omnium, tam unius hominis quam totius
Ecclesiae, aetatum ac saeculorum gradibus, intelligentia, scientia, sa­
pientia; sed in suo dumtaxat genere, in eodem scilicet dogmate, eodem
sensu eademque sententia»1.
2) Id ipsum probatur ex munere, quod Ecclesia a Christo accepit
fideliter custodiendi et infallibiliter declarandi doctrinam fidei12. Hoc enim
munus nihil aliud est quam facultas declarandi, explanandi, et contra
adversarios defendendi doctrinam fidei, imo et infallibiliter deducendi
ac definiendi ea, quae quoquo modo latent in deposito revelationis.
402. Thesis III. Veritates formaliter explicite a Deo revelatae ex­
planantur ac declarantur saepe ab Ecclesia, ut clarius intelligantur.

1) Disertis verbis hanc thesim tradidit S. Augustinus dicens: «Multa
quippe ad fidem catholicam pertinentia, dum haereticorum calida inquie­
tudine exagitantur, ut adversus eos defendi possint, et considerantur
diligentius, et intelliguntur clarius, et instantius praedicantur, et ab
adversario mota quaestio, discendi exsistit occasio» 34.
2) Id ipsum patet ex historia plurium dogmatum, quorum sensus
semper idem permanens, paulatim in Ecclesia notus est. Sic mysteria
Trinitatis personarum et Incarnatio Verbi pressius in dies declarata sunt.
Haec tamen dogmatum explanatio nequit vocari progressus fidei,
quia sistit in verborum ac nominum exegesi et simplici expositione per
analogias et rerum comparationes.
403. Thesis IV. Veritates formaliter implicite a Deo revelatae ube­
rius explicatae sunt ab Ecclesia, declarando quomodo contineantur impli­
cite in aliis principiis explicite revelatis.

1) Juxta S. Augustinum «ferendus est disputator errans in aliis
quaestionibus non diligenter digestis, nondum plena Ecclesiae auctori­
tate firmatis, ibi ferendus est error, non tantum progredi debet, ut
etiam firmamentum ipsum Ecclesiae quatere moliretur»
1
11 28;
’
3
4

Sess. 3, c. 4: Denz-Bannw., 1800. Ex Vincentio Lirinensi, Commonil., C. 23.
MI. 50. 668.
Concilium Vat., sess. 3, c. 4; Denz-Bannw., 1800.
De civ. Dei, lib. 16, c. 2, n. 1; MI. 41, 477.
Serm. 294. n. 20: MI. 38, 1348.

2) S. Thomas: «Eorum quae sunt fidei, quaedam sunt, quae non
sunt perfecte per Ecclesiam manifestata, sicut in primitiva Ecclesia
nondum erat perfecte declaratum apud homines, quod illi, qui erant ex
judaeis conversi, non tenerentur legalia observare; et sicut tempore
Augustini nondum erat per Ecclesiam declaratum, quod anima non erat
ex traduce...; quaedam vero sunt ad fidem pertinentia jam per Ecclesiam
determinata»x.
3) Exempla, quibus Ecclesia determinavit ac definivit sensum veri­
tatum formaliter implicite revelatarum, quamplurima praesto sunt.
a) Concilium Ephesinum a. 331 bene declaravit Beatissimam Virgigem Mariam esse vere Matrem Dei ex revelata veritate Verbum caro
factum est in utero Virginis, ut ex principio correlativo.
b) Ecclesia tenet Christum habere animam rationalem, quia reve­
latum est sicut pars in toto in illo principio: Christus est homo.
c) Pius IX (a. 1854) solemniter definivit beatissimam Virginem Ma­
riam fuisse a primo instanti suae conceptionis ab omni peccati labe
praeservatam 12, declaravitque hanc doctrinam esse a Deo revelatam, per
applicationem, ut reor, principii universalis conditionati ad singulare.
Haec siquidem doctrina videtur esse contenta, sicut singularem univer­
sali. in illo principio universali: Dignissimae Matri Dei debetur praeservatio a peccato originali 3.
404. Corollarium. In declaratione ac definitione veritatum, quae
formaliter implicite revelatae sunt, major est fidei progressus, quam in
simplici expositione veritatum formaliter explicite revelatarum, quia in
ipsis obscura et implicita explicantur, fitque applicatio totius ad partem,
principii universalis ad singulare, definitionis ad definitum, relativi ad
correlativum, atque unius membri contradictionis ad aliud. Et potest
vocari verus progressus fidei, quia ex principiis revelatis deducitur novum
enunciatum ejusdem dogmatis sub diverso saltem nomine. «Dicendum
quod sicut implicite creditur, ita et implicite cognoscitur. Dicitur autem
ignorari quod nescitur explicite» 4.
405. Thesis V. Plures veritates virtualiter inclusive a Deo reve­
latae et in deposito revelationis contentae deducuntur infallibiliter ab
Ecclesia sub adsistentia Spiritus Sancti, et definiuntur ut de fide catholica
credendae.
Nota. In hoc praecipue consistit evolutio homogenea seu progressus
fidei, quod sine ulla mutatione essentiali depositi revelationis, maturescat,
proficiat, perficiaturque quoad nos doctrina, quae quasi in semine contine­
batur in revelatione.

1) Praeclare hoc docuit Lirinensis dicens: «Forsitan dicit aliquis:
nullusne ergo in Ecclesia Christi profectus habebitur religionis? Habea­
1 In ep. ad Rom., c. 14. lect: 3, «Dicendum».
2 Bulla Ineffabilis Deus; Denz-Bannw., 1641.
3 Vide Marin, La evoluciôn homogénea del dogma catôlico, η. 2ο<>.
4 S. Thomas, In III Sent., dist. 25, expositio textus, in fine. Cfr Sohulios,
Introductio in historiam dogmatum, a 5, prop. 3.

tur plane, et maximus... Sed ita tamen, ut vere profectus sit ille fidei,
non permutatio. Siquidem ad profectum pertinet, ut in semetipsum una­
quaeque res amplificetur; ad permutationem vero, ut aliquid ex alio in
aliud transvertatur... quodcumque igitur in hac Ecclesiae Dei agricultura
fide Patrum satum est, hoc idem filiorum industria decet excolatur et
observetur, hoc idem floreat et maturescat, hoc idem proficiat et perfi­
ciatur... Christi vero Ecclesia, sedula et cauta depositorum apud se do­
gmatum custos, nihil in his unquam permutat, nihil minuit, nihil addit,
non amputat necessaria, non apponit superflua, non amittit sua, non
usurpat aliena; sed omni industria hoc unum suadet, ut vetera fideliter
sapienterque tractando, si qua sunt illa antiquitus firmata et inchoata,
accuret et poliat; si qua jam expressa et enucleata, consolidet, firmet;
si qua jam confirmata et definita, custodiat» x.
2) S. Thomas: «Articulus dicitur indivisibilis veritas, quantum ad
id, quod actu explicatur in articulo; sed est divisibilis quantum ad ea,
quae potentia continentur in articulo, secundum quod, qui dicit unum,
quodammodo dicit multa; et haec sunt, quae praecedunt articulum et
consequuntur ad ipsum: et quantum ad hoc potest explicari et dividi
articulus fidei... et per studium sanctorum magis ac magis explicata
fuit» 12.
3) Banez: «Possent modo definiri tanquam de fide veritates illae,
in quibus tota theologorum schola concordat» 3.
4) Non sine divino consilio factum esse reor, ut plures veritates in
fonte revelationis virtualiter continerentur et quasi absconderentur, ut
inde depositum revelationis, theologorum opera et Ecclesiae infallibili
magisterio, successive nobis suppeditaret doctrinas omnium ingenio ac
temporum adjunctis accommodatas. Hae doctrinae ita sua altitudine et
profunditate vires intellectus humani aliquando excedebant, ut non esset
possibile eas omnes, etiam per revelationem habitas, illico accipere. Unde
Ecclesia post longas investigationes et studia, sub adsistentia Spiritus
Sancti, juxta necessitates et adjuncta temporum patefecit, expolivit, ac
declaravit tanquam de fide credendas.
Hoc saepe ab Ecclesia factum esse nos docet historia. Sic definitum
est Spiritum Sanctum procedere a Patre et Filio tanquam ab uno prin­
cipio, quia hoc virtualiter continebatur in veritate formaliter a Deo re­
velata, qua credimus Patrem et Filium non distingui realiter quoad
absoluta.
5) Aliae veritates virtualiter revelatae possunt adhuc definiri ab
Ecclesia. Depositum namque revelationis nondum est ita exhaustum, ut
non contineat plurimas veritates virtualiter a Deo revelatas.
Unde S. Thomas: «Explicare articulos fidei contingit dupliciter. Uno
modo, quantum ad ipsorum articulorum substantiam, secundum quod
ipsos articulos distincte scit. Alio modo, quantum ad ea, quae in arti­
culis continentur implicite; quod quidem contingit, dum homo scit ea
1
2
’

Commonitorium, c. 23; ML 50, 667 sqq.
In III Sent., dist. 25, q. 2, a. 2, sol. 1 ad 4 et 5.
In I p., q. 1, a. 8, dub. circa tertium: «Tertio probatur».

quae articulis consequuntur, et vim veritatis ipsorum articulorum, per
quam possunt defendi ab omni impugnatione... Ad secundam autem
explicationem non tenetur aliquis totaliter, ut sciat omnia explicare,
quae in articulis de salute continentur; quia hoc non -potest esse nisi in
patria, ubi ipsa articulorum veritas plene videbitur» x.
Ad rem Leo XIII: «In locis quidem divinae Scripturae, qui exposi­
tionem certam et definitam adhuc desiderant, effici ita potest ex suavi
Dei providentis consilio, ut quasi praeparato studio judicium Ecclesiae
maturetur» 1
2.
406. Scholion. Ut hujus progressus plena notitia habeatur, lubet
hic ejus processum, extensionem, causam et conditiones paulo uberius
explicare.
1) Processus. Manifestatio veritatis, quae, ut diximus, formaliter
implicite vel virtualiter inclusive continetur in fonte revelationis, triplex
plerumque quasi stadium percurrit usque ad definitivam declarationem.
a) In primo stadio incipit annuntiari praedicatione euangelica veluti
doctrina pia, et sine discussione aut controversia ab omnibus implicite
saltem creditur et acceptatur.
b) In secundo stadio subjicitur res controversiae et investigationi
theologicae. Hinc inde argumenta petuntur, quibus veritas latens et
obscura patefiat. «Nequaquam Ecclesia, ait ad rem Leo XIII, pervesti­
gationem scientiae biblicae (idem dic de studio traditionis) retardat aut
coercet; sed eam potius ab errore integram praestat, plurimumque ad
veram adjuvat progressionem» 3. In his controversiis plerumque veritas
viam aperit, certior in dies apparet, tenebras fugat, et communis inter
theologos evadit. Exempla sunt processio Spiritus Sancti a Patre et Filio,
immaculata conceptio B. M. Virginis, infallibilitas Romani Pontificis ex
cathedra loquentis, quae longo tempore a theologis disputatae, tandem
ante definitionem dogmaticam Ecclesiae, communiter admittebantur ab
omnibus scholarum patronis.
c) In tertio stadio proponitur nobis veritas de fide divina credenda
sive solemni Ecclesiae judicio sive ordinario et universali ejusdem ma­
gisterio, ut factum esse novimus cum veritate revelata de immaculato
conceptu B. M. Virginis.
2) Extensio progressus. Quoad extensionem habetur:
a) Progressus dogmaticus, quo veritates formaliter implicite vel vir­
tualiter inclusive a Deo revelatae et in deposito revelationis contentae,
infallibiliter deducuntur, praedicantur, declarantur ac definiuntur. Hunc
progressum S. Albertus Magnus, citans Hugonem a S. Victore, vocat
profectum, «qui est potius fidelis in fide, quam fidei in fideli» 4.
b) Progressus verbalis, quo aptiores formulae ad exprimenda dog­
mata catholica excogitantur. Hujusmodi sunt: «Formula Fides Damasi»
auctoris et temporis incerti5; «Formula Clemens Trinitas» auctoris pari­
1 In III Sent., dist. 25, q. 2, a. 1, sol. 3.
2 Encycl. Provideniissimus, 18 Nov. 1893; Denz-Bannw., 1942.
3 Encycl. Provideniissimus; Denz-Bannw., 1942.
4 In III Sent., dist. 25, a. 1 ad 1.
6 Forsan Concilii Caesaraugustani, a. 380; Don z-Bnnnw., 15.

ter et temporis incerti1; «Formula Libellus in modum Symboli», Pastoris,
ut dicitur, episcopi Gallaeciae saeculi v 12; et «Symbolum Quicumque»
incerti quoque auctoris probabiliter saeculi iv vel v 34
.
c) Progressus apologeticus, quo veritas securius defenditur, et erro­
res contra fidem insurgentes facilius refutantur.
d) Progressus scientijietis, quatenus dogmata ex scientiis naturali­
bus, et scientiae ex definitionibus dogmaticis mutuo adjuvantur
3) Causa progressus fidei est duplex, occasionalis et ejjiciens.
a) Causa occasionalis est certe multiplex, nempe projectus studiorum
naturalium, qui ansam dedit, ut depositum revelationis accuratius inve­
stigaretur; devotio fidelium, quae non solum cultum et pietatem sed
etiam studium mysteriorum in Ecclesia magnopere promovit; et haereses, quae catholicos saepe ad studium impulerunt. «Multi, ait S. Augu­
stinus, qui optime possent Scripturas dignoscere et pertractare, latebant
in populo Dei, nec adserebant solutionem quaestionum difficilium, cum
calumniator nullus instaret. Numquid enim perfecte de Trinitate tracta­
tum est, antequam oblatrarent ariani? Numquid perfecte de poenitentia
tractatum est, antequam obsisterent novatiani? Sic non perfecte de
baptismate tractatum est, antequam contradicerent foris rebaptizatores;
nec de ipsa unitate Christi enucleate dicta erant, quae dicta sunt, nisi
posteaquam separatio illa urgere coepit fratres infirmos» 5.
b) Causa ejjiciens principalis est magisterium authenticum et in­
fallibile Ecclesiae, quod sub promissa adsistentia Spiritus Sancti educit
veritates ex deposito revelationis, easque declarat ac definit. Causae effi­
cientes secundariae possunt dici doctores ac theologi, qui sanae verita­
tum investigationi incumbunt.
4) Conditiones hujus progressus ad hoc reducuntur, quod dogma
illibatum permanens eumdemque sensum retinens, secundum se ipsimi
amplificetur, declaretur, exponatur ac definiatur, non mutetur ®.
407. Scholion. De jide ecclesiastica.
His ultimis temporibus non parum disputatum est, an aliquid cre­
damus fide ecclesiastica.
1) Plures auctores docent facta dogmatica, conclusiones theologi­
cas, et veritates cum dogmate catholico adnexas, non contineri in reve­
latione divina, et consequenter non posse esse objectum fidei divinae;
esse tamen objectum saltem secundarium infallibilitatis Ecclesiae ac
Romani Pontificis, et, ubi ab Ecclesia vel Romano Pontifice definiun­
tur, tenenda esse propter auctoritatem plusquam humanam. Adsensum hujusmodi ad veritates ab Ecclesiae infallibili magisterio decla­
ratas vocant fidem ecclesiasticam. «Fides est, in quantum infallibilitas
Ecclesiae ex revelatione constat; fides ecclesiastica, in quantum ratio

1 Denz-Bannw., 17.
2 Denz-Bannw., 19.
3 Denz-Bannw., 39.
4 Cfr. Mazzella (Horatius), De virtutibus inj., n. 842.
5 Enarrationes in psal. 54, n. 22; ML 36, 643.
Λ Cii Lirinensis, Commonitorium, c. 23; ML 50, 668

250

DE VIRT. THEOL. Q. XXI. DE ACTU FIDEI DIV.

immediata adsensus est auctoritas infallibilis Ecclesiae»1. Ita Pesch,
Scheeben, Billot, Van Noort, Huarte, Schultes, Hervé et alii 12.
Sed haec minus recte videntur esse dicta.
Hic enim modus explicandi habet potissimum inconveniens, quod
qui negaret judicia definitiva Ecclesiae circa facta dogmatica et cir­
ca conclusiones theologicas, non esset haereticus, ut diserte affirmat
cl. Hervé 3, nec jansenistae, qui negabant quinque famosas propositio­
nes contineri in libro Augustinus in sensu ab Ecclesia damnatas, fuissent
haeretici. Hoc autem videtur esse omnino alienum a doctrina Constitu­
tionis «Vineam Domini», 16 Julii 1705.
Quantum ego puto, omnis, qui conclusiones theologicas vel facta
dogmatica ab infallibili Ecclesiae magisterio definita negaret, revera
esset haereticus 45
.
2) Alii multo melius dicunt facta dogmatica formaliter implicite
et conclusiones theologicas virtualiter in suis principiis a Deo revelari,
et posse esse objectum fidei divinae. Imo, si ab infallibili Ecclesiae ma­
gisterio definiantur, fide divina credi oportere. Ita Banez, Schif/ini,
Gardeil, Marin Sola et alii s.

QUAESTIO XXI
DE ACTU FIDEI DIVINAE

ARTICULUS I
IN QUO CONSISTAT ACTUS FIDEI DIVINAE

408. Status quaestionis. Ad actum fidei divinae concurrunt suo
modo tria principia, intellectus eliciens, voluntas imperans, et gratia
movens.
Antequam ad ulteriora procedamus, operae pretium est exponere,
quomodo haec tria principia ad actum fidei divinae concurrant.
1 Schultes, Introductio in historiam dogm., a. 4. n. 65. Si ab bis auctoribus
quaeras, an fides ecclesiastica sit divina vel humana, supernaturalis vel naturalis,
non parum premuntur. Aliqui respondent eam esse mediate et reductive divinam.
2 Pesch, Praelect. dogm., vol. 8, n. 256; Scheeben. Dogm., I, § 14; Billot, De
fide, thesi 13; Van Noort, De fontibus revelationis, n. 246; Huarte, De virtutibus
infusis, th. 8; Schultes, Introductio ad historiam dogm., a. 4, n. 65; Hervé, De fon­
tibus revelationis, n. 503.
3 De fontibus revelationis, n. 503.
4 Cfr. quae diximus in theologia fundamentali, n. 45 et 484.
5 Banez, In I p., q. i, a. 2, dub. I ad 3; Sohiftini, De virtutibus infusis,
n. 124 sqq.; Gartleil, Le donné révélé, p. 186; Marin Sola, Cienda Ί onusta, 1922,
p. 73, et alibi saepe.

ART. I. IN QUO CONSISTAT ACTUS FIDEI DIV.

25I

409. Errores, i) Protestantes, qui contendunt fidem esse fiduciam
misericordiae divinae, qua acceptamus promissiones Christi, autumant
fidem non tam esse actum intellectus quam voluntatis. Unde Melanchthon
ait: «Estque (fides) fiducia misericordiae Dei promissae propter Christum
Mediatorem. Nam fiducia est motus in voluntate necessario respondens as­
sensioni, seu quo voluntas in Christo acquiescit» 1. Et Calvinus docet «assen­
sionem... cordis esse magis quam cerebri, et affectus magis quam intelligentiae» 12.
2) Modernistae docent fidem esse sensum quemdam intimum ex indi­
gentia divini ortum 3.

410. T HESIS. Actus fidei divinae elicitur ab intellectu ex imperio
voluntatis motae per gratiam Dei.
Diserte hoc docet Angelicus dicens: «Credere est actus intellectus
adsentientis veritati divinae ex imperio voluntatis a Deo motae per
gratiam»4.
411. I. Elicitur ab intellectu. Certissimum est ac fidei proximum.
Arg. 1) Ex S. Scriptura, a) S. Petrus, audita Christi praedica­
tione de promissione eucharistiae, fidem suam manifestavit dicens: Et
nos credidimus et cognovimus, quia tu es Christus, Filius Dei 5*
. Et S. Pau­
lus exoptat, ut omnes fidem accipiant in captivitatem redigentes omnem
intellectum in obsequium Christi®.
b) Objectum fidei divinae est quod in patria futurum est objectum
nostrae visionis. Objectum autem futurum nostrae visionis nunc perci­
pimus et in patria videbimus per intellectum juxta illud Apostoli: Vide­
mus nunc per speculum in aenigmate; tunc autem jacie ad faciem. Nunc
cognosco ex parte; tunc autem cognoscam, sicut et cognitus sum7.
2) Ex magisterio Ecclesiae, a) Concilium Vaticanum expresse do­
cet fidem esse virtutem supernaturalem «qua... revelata vera esse credi­
mus, non propter intrinsecam rerum veritatem naturali rationis lumine
perspectam, sed propter auctoritatem ipsius Dei revelantis» 8. Credere
autem verum est actus intellectus, ut communis fert modus loquendi.
Ergo.
b) Formula jurisjurandi contra errores modernismi a Pio X die 1
Septembris 1910 praescripta haec habet: «Certissime teneo ac sincere
profiteor fidem non esse caecum sensum religionis e latebris subconscientiae erumpentem, sub pressione cordis et inflexionis voluntatis
moraliter informatae, sed verum adsensum intellectus veritati extrinsecus
acceptae ex auditu, quo nempe, quae a Deo personali, creatore ac Do­
mino nostro dicta, testata et revelata sunt, vera esse credimus propter
Dei auctoritatem summe veracis» 9.
1 De vocabulo fidei, torn. i, fol. 197 (ed. Witebergae, 1601).
2 Inslit., lib. 3, c. 2, n. 8.
3 Encycl. Pascendi, Hic tamen: Denz-Bannw., 2074: et Programma dei mo­
dernists, Questioni particolari, § 2 «Scienza e fede».
4 II-II, q. 2, a. 9.
6 Joann., 6, 70.
“ II Cor., 10, 5.
7 / Cor., 13, 12.
B

5«.s.v. 3, c. 3: Denz-Bannw., 1789,

°

Motu proprio Sacrorum antistitum, 1 Sept. 1910; Denz-Bannw., 2145.

3) Ex SS. Patribus. S. Joannes Chrysostomus: «Undenam jam,
inquit, dicis quod Deus verbo omnia fecerit?... Undenam constat? Fide.
Fidei enim opus est intelligentia. Ideo dicit: Fide intelligimus» F S. Au­
gustinus: «Credere nihil aliud est quam cum assensione cogitare. Non
enim omnis, qui cogitat, credit, cum ideo cogitent plerique, ne credant;
sed cogitat omnis, qui credit, et credendo cogitat, et cogitando credit» 1
2.
412. 11. Ex imperio et pio affectu voluntatis. Est de fide, ut con­
stabit ex dicendis de libertate actus fidei.
Arg. 1) Ex S. Scriptura. Apostolus ad romanos ait: Corde enim
creditur ad 'justitiam 3. Quod exponens addit S. Thomas: «Id est, volun­
tate... Intellectus enim credentis non determinatur ad adsentiendum ve­
ritati ex necessitate rationis, sicut intellectus scientis, sed ex volun­
tate» 4.
2) Ex SS. Patribus. S. Augustinus: «Intrare quisquis in Ecclesiam
potest nolens, accedere ad altare potest nolens, accipere sacramentum
potest nolens; credere non potest nisi volens» 56
. Id ipsum egregie expli­
cat Angelicus dicens: «Intellectus credentis determinatur ad unum non
per rationem sed per voluntatem. Et ideo adsensus hic accipitur pro
actu intellectus, secundum quod a voluntate determinatur ad unum» ®.
3) Ex ratione. Actus fidei non solum est liber libertate exercitii
sed etiam liber et salutaris libertate specificationis, quatenus intellectus,
audito testimonio Dei, ex se est indifferens ad adsentiendum ei vel
dissentiendum, et requirit pium voluntatis affectum et influxum ut se
determinet ad adsentiendum. Porro hi actus intellectus dicuntur liberi
libertate exercitii, cum exercentur sub influxu voluntatis liberae dictan­
tis ponere actus; et dicuntur liberi ac salutares quoad specificationem,
cum eliciuntur sub influxu pii affectus voluntatis moventis intellectum
potius ad bonum quam ad malum.
Quare, intellectus credentis, cum elicit actus fidei salutaris, movetur
et determinatur per pium affectum voluntatis ad adsentiendum potius
quam ad dissentiendum 7.
413. III. Motae per gratiam Dei. Est de fide contra semi-pelagianos.
Arg.· 1) Ex S. Scriptura. Apostolus ait: Vobis donatum est pro
Christo, non solum ut in eum credatis, sed ut etiam pro illo patiamini 8.
Gratia enim estis salvati per fidem, et hoc non ex vobis. Dei enim do­
num est 9.
2) Ex conciliis. Concilium Arausicanum II (a. 529) edidit sequens
decretum: «Si quis sicut augmentum, ita etiam initium fidei ipsumque
credulitatis affectum, quo in eum credimus, qui justificat impium, et ad
1 In epist. ad Hebr., c. ii; Horn. 22, n. 1; MG 63, 155.
2 De praed. sanctorum, c. 2, n. 5; ML 44, 963.
3 Rom., 10, 10.
4 In cp. ad Rom , c. 10, lect. 2, «Postquam».
5 In Joannem, tr. 26, n. 2; ML 35, 1607.
6 II-II, q. 2, a. 1 ad 3.
’ Cfr. Pègues, In II-II, q. 2, a. i ad 3, «Arrêtons-nous».
8 Phil., 1, 29.
9 Ephes., 2, 8.

regenerationem sacri baptismatis pervenimus, non per gratiae donum,
id est, per inspirationem Spiritus Sancti corrigentem voluntatem no­
stram ab infidelitate ad fidem, ab impietate ad pietatem, sed naturali­
ter nobis inesse dicit, apostolicis dogmatibus adversarius adprobatur» *.
Concilium Tridentinum: «Si quis dixerit, sine praeveniente Spiritus
Sancti inspiratione atque ejus adjutorio, hominem credere... posse, sicut
oportet, ut ei justificationis gratia conferatur, a. s.» 12.
Concilium Vaticanum: «Fides ipsa in se, etiamsi per caritatem non
operetur, donum Dei est, et actus ejus est opus ad salutem pertinens,
quo homo liberam praestat ipsi Deo obedientiam gratiae ejus» 3.
3) Ex SS. Patribus. Unus pro mille sufficiat S. Joannes Chryso­
stomus, qui ait: «Nec fides quidem est ex nobis... Hoc ipsum est Dei
donum, ne quis glorietur, ut nos gratos efficiat circa gratiam» 4.

ARTICULUS II
DE PRAEPARATIONE AD ACTUM FIDEI

414. I. Ut intellectus humanus actum fidei eliciat, seu veritatibus
revelatis adsensuin praestet, necessaria est aliqua praeparatio tum ex
parte intellectus tum ex parte voluntatis. Non enim est possibile, ut
humana ratio caeco modo et sine motione voluntatis veritatibus reve­
latis adhaereat. Quare, ad actum fidei quaedam requiruntur ex parte
intellectus et quaedam ex parte voluntatis.
De his praeparationibus intellectus et voluntatis ad actum fidei per
ordinem disserendum est.
415. II. De praeparatione ex parte intellectus.
1) Revelatio veritatis. Imprimis praesupponitur revelatio seu ma­
nifestatio veritatis formaliter vel virtualiter a Deo facta hominibus. Sine
hac quippe revelatione decst objectum tum materiale tum formale fidei.
Non est necesse, ut revelatio fiat unicuique singillatim a Deo, sed suf­
ficit quaelibet revelatio formalis vel virtualis, immediata vel mediata.
2) Propositio seu intimatio Ecclesiae. Nemo potest esse certus de
numero veritatum credendarum, nisi accedat propositio Ecclesiae. Unde,
antequam intellectus se disponat ad eliciendum actum fidei, necessario
praecedere debet, tanquam conditio praevia, propositio Ecclesiae, qua
definiantur veritates credendae.
3) Cognitio auctoritatis Dei. Nullatenus potest intellectus humanus
firmiter adhaerere veritatibus supernaturalibus, quae ejus capacitatem
excedunt, nisi prius certo cognoscat auctoritatem Dei in suis manifesta­
tionibus falli vel-fallere non posse. Hanc cognitionem ante actum fidei
omnino necessariam, adsequitur homo ex conceptu Dei optimi ac sapientissimi, cui falli vel fallere repugnat.
1
a
3
1

Can. 5; Denz-Bannw., 178.
.SV.s.s, 6, de justif., can. 3; Denz-Bannw., 813.
.S>ss 3, c. 3; Denz-Bannw., >791.
In ef>. ad li/>hes , hom. 4, n. 2; MG 62, 33.

4) Cognitio /acti revelationis, a) Nulla lege adstringitur homo
acceptare testimonium, quod ignorat. Unde oportet ante actum fidei
factum revelationis certo cognitum habere. Quid enim credituri sunt
qui testimonium et revelationem Dei ignorant? Huc certe veniunt illa
Apostoli verba: Quomodo credent ei, quem non audierunt? (lege de quo
non audierunt). Quomodo autem audient sine -praedicante? Quomodo vero
praedicabunt, nisi mittantur? 1. Nemini revera factum revelationis ex
ipsis terminis doctrinae innotescit.
b) Sufficit quaelibet certitudo, etiam moralis, quae excludat formi­
dinem in oppositum, quia certitudo, licet objective aliquando rationes,
quibus innititur, non sint absolute solidae, excludit tamen omnem for­
midinem in oppositum, et qui ita saltem moraliter est certus de facto
revelationis, potest absque ulla haesitatione adhaerere veritati.
Non est igitur necessaria certitudo metaphysica, quae firmitatem
adhaesionis ex ipsa rerum natura petit; nec physica, quae in ordine
legibusque naturae fundatur; sed sufficit moralis, quae in constantia
morum hominum nititur 1
2.
c) Haec certitudo non uno motivo unove argumento obtinetur, sed
per quaelibet argumenta, motiva et signa, quibus solet homo ad cogni­
tionem veritatis venire. Motivis praesertim credibilitatis persuademur
et certiores fimus de facto revelationis divinae.
d) Pueri etiam, qui nequeunt vel motiva credibilitatis examinare
vel argumenta scientifica expendere, possunt certitudinem moralem sal­
tem vulgarem de facto revelationis adquirere. Cum enim parentes, pa­
rochum, magistros, praedicatores, etc., audiunt, certe norunt exsisten­
tiam ac providentiam Dei, acceptant unam, sanctam, catholicam et
apostolicam Ecclesiam ejusque testimonia, et cognoscunt modo ipsis
accommodato factum revelationis a Deo hominibus factae 3.
e) Qui autem repentino motu vocantur ad fidem, ut saepe contin­
git, quin motiva revelationis examinare inceperint, lumine supernatural!
interius illustrantur, et evidentiam credibilitatis satis adsequuntur in
praxi. «Ille, qui credit, ait S. Thomas, habet sufficiens inductivum ad
credendum; inducitur enim auctoritate divinae doctrinae miraculis con­
firmatae, et quod plus est, interiori instinctu Dei invitantis. Unde non
leviter credit» 4.
5) Judicium de credibilitate ac credenditate veritatis revelatae. Ex du­
plici cognitione de auctoritate Dei et de facto revelationis sponte sua
fluit judicium de credibilitate ac credenditate veritatis revelatae. Qui enim
certo cognovit auctoritatem infallibilem Dei, et certus est Deum aliquas
veritates revelasse, confestim judicat illas veritates credibiles esse et
adsensu intellectuali dignas (judicium credibilitatis); imo ct judicat eas,
utpote a Deo revelatas, credendas esse (judicium credenditatis). Per pri­
mum judicium censemus veritatibus revelatis posse dari adsensum, per
alterum judicamus iisdem adsensum deberi.
1 Rom., io, 14.
2 Cfr. Marcellus a Puero Jesu, Logica Major, n. 556.
3 Cfr. Salmanticenses, De fide, disp. I, n. 198.
1 II-II, q. 2, a. 9 ad 3.

Hoc utrumque judicium plerumque est explicitum in hominibus do­
ctis, adsuetis praesertim discussionibus scientificis ac religiosis; sed in
pueris ac rudibus et quandoque etiam in ipsis doctis, est implicitum,
quod manifestatur in resolutione hominis se moventis ad credendum.
416. III. De praeparatione ad actum fidei ex parte voluntatis.
Praeparatio ad actum fidei ex parte voluntatis tripliciter fieri potest:
removendo, scilicet, obstacula, quae fidei actum impediunt; applicando
intellectum ad efformandum judicium credibilitatis; et imperando intel­
lectui, ut actum fidei eliciat.
1) Removendo obstacula. Obstacula, quae fidei actum impediunt,
sunt plurima inter homines. Potissima sunt: superbia cordis, quae dictat
auctoritati Dei non esse parendum; passiones immortificatae, praesertim
sensualitas, quae hominem enervant, et a dogmatibus credendis necnon
a rebus spiritualibus exercendis avertunt; praejudicia voluntaria, quae
homines praesertim studiis naturalibus deditos ab amplectenda fide su­
pernatural! non parum cohibent.
Haec et alia obstacula potest ac debet voluntas, adjuvante gratia
supernatural!, quae omnibus offertur et datur, removere, si sincere velit
actum fidei supernaturalem, quo veritates revelatae creduntur, elicere.
Hinc plures hodie, qui argumenta et demonstrationes fidei amplectendae
quaerunt, monendi sunt, ut intellectum humiliter captivent in obse­
quium fidei, passiones compescant, ac praejudicia cuncta excutiant,
seque ad meliorem frugem in omnibus recipiant\
2) Applicando intellectum ad efformandum rectum judicium credibi­
litatis. Intellectus in suis operationibus indiget applicatione voluntatis.
Unde ad efformandum rectum judicium de motivis credibilitatis requi­
rit motionem voluntatis. Voluntas porro nihil agit nisi sub ratione boni,
quia' ejus objectum est semper bonum. Bonum autem, quod voluntas
appetit, cum intellectum movet ad efformandum judicium de motivis
credibilitatis, potest esse multiplex: cognitio Dei per fidem, cujuslibet
veritatis revelatae notitia, spes vitae aeternae consequendae, etc., sunt
bona, quibus voluntas movetur ad applicandum intellectum, ut efformet
rectum judicium de motivis credibilitatis.
Cum voluntas solemnitate cultus ecclesiastici, exemplis caritatis ac
honestatis catholicorum, auctoritate solida ac uniformi ministrorum Ec­
clesiae, structura corporis socialis ecclesiastici, aliisque motivis placide
attrahitur in bonum, vel veritatis inquirendae ac inveniendae vehementi
desiderio fertur, facile applicat intellectum ad recte judicandum de his,
quae fidem supernaturalem commendant.
Haec, ut vides, voluntatis actio in intellectum nihil valoris addit
motivis credibilitatis, sed movet applicatque intellectum, ut criteria
objectiva rite expendat atque judicet.
1 Hodiernis scientiarum naturalium peritis, qui nunquam sibi persuadent de
credibilitate fidei, non desunt argumenta et motiva necessaria, desunt potius hu­
milis animae dispositio, vitae intemeratae ratio, et bona voluntas omnibus prae­
judiciis libera. Desinant depravatos mores anteactae vitae, adsuescant operibus
honestis, quaerant sincere salutem aeternam animae, et argumenta ipsis videbun­
tur efficaciora, viaque ad fidem facilior.

256

DE VIRT. THEOL.

Q.

XXI. DE ACTU FIDEI DIV.

3) Imperando intellectui, ut actum fidei eliciat. Accedente demum
momento, quo oporteat actum fidei elicere, voluntas mota, sicut dixi­
mus, bonitate veri cognoscendi, honestatisque sequendae, vel vitae
aeternae adipiscendae, necnon gratia supernatural! adjuta, applicat in­
tellectum ad credendum veritates revelatas.
Hoc voluntatis imperium theologi vocant pium credulitatis affectum,
quia, praelucente credulitatis judicio, et movente gratia supernatural!,
producitur a voluntate l.
ARTICULUS III
UTRUM ET QUOMODO ADSENSUS FIDEI RESOLVATUR ULTIMO IN AUCTORI­
TATEM DEI REVELANTIS, SEU QUOMODO FIAT ANALYSIS ACTUS FIDEI

417. Status quaestionis. 1) Aggredimur quaestionem difficilem,
quae theologorum ingenia diu torsit, et nondum torquere desinit.
2) Est principium generale in philosophia omnem effectum posse
resolvi in suas causas, praesertim in suam rationem formalem. Ratio
autem formalis seu objectum formale quo adsensus fidei divinae est
auctoritas Dei revelantis, et consequenter actus fidei divinae dicitur re­
solvi in auctoritatem Dei loquentis, adeo ut credamus revelata propter
testimonium Dei. Interroganti: Cur credis Deum esse Irinum? Recte
respondemus: Quia Deus ita revelavit. Sed difficultas est, an in hoc
sistat resolutio. Hac sola responsione non omnino satiatur animus inter­
rogantis, et ulterius quaerit: Unde scis Deum esse veracem et hoc myste­
rium revelasse? Huic quaesito respondetur: Ex motivis credibilitatis. Exin­
de sequi videtur adsensum nostrae fidei ultimo resolvi in motiva ctedibilitatis, quibus ultimo satisfit quaesitis circa rationem fidei.
Hoc autem nefas est dicere. Quia cum motiva credibilitatis sint argu­
menta naturalia, nequeunt fundare adsensum supernaturalem fidei theo­
logicae.
Quare, probavimus supra objectum formale quo seu rationem forma­
lem fidei esse auctoritatem Dei revelantis.
3) Hic movetur quaestio satis difficilis, an adsensus fidei nostrae
ultimo resolvatur in auctoritatem Dei revelantis, et qua ratione haec
resolutio non fiat ulterius, quamvis auctoritas Dei revelantis aliis mo­
tivis nobis innotescat.
418. Placita theologorum. 1) Aliqui contendunt adsensum fidei no­
strae resolvi in auctoritatem Dei revelantis fide divina creditam. Supponunt
quidem notitiam de divina auctoritate ex motivis intrinsecis habitam et
judicium de credibilitate ac exsistentia revelationis ex motivis credibilitatis
efformatum, praecedere quidem actum fidei, sed in ipso actu fidei nos prae­
scindere de argumentis humanis, et auctoritatem Dei credere fide divina
simul cum objecto. Ita Suarez aliique plures 12. Hanc sententiam exponit

1 Cfr. Bainvel, La foi et l'acte de foi, p. 140
2 Suarez, Oe fide, disp. 3, sect. 12, n. 12: Valentia, /« II-II, disp. 1, q. 1, p. I,
ads. 2, cliff. 8; Wirceburgenses, De fide, n. 160.

Suarez his verbis: «In actu exercito, dum Deus aliquid dicit, quasi per in­
trinsecam reflexionem ejusdem actus in se ipsum dicit se dicere... Et hac
ratione, quando aliquid sufficienter proponitur ut dictum a Deo, eo ipso
locutio illa sufficienter proponitur ut verbum Dei; et ideo non tantum res
dicta, sed etiam locutio ipsa accipienda est et credenda ut verbum Dei...
Hoc ergo modo divinum verbum (factum revelationis) et rem dictam (veri­
tatem revelatam), et se ipsum (auctoritatem suam) dicit, et hac ratione per
fidem infusam creditur, et non per revelationem in aliud verbum, sed per
se ipsum» *.
Ratio, cui haec sententia innititur, est, quia ratio formalis in quam
actus fidei supernaturalis resolvitur, debet esse pariter supernaturalis. Au­
ctoritas autem Dei revelantis non est nobis supernaturalis, quatenus inno­
tescit ex motivis credibilitatis, sed quatenus creditur fide divina.
Haec tamen opinio non videtur admittenda, quia adsensum fidei ultimo
resolvit in se ipsum, et rationem rei adsignat id ipsum, quod quaerit, inci­
dendo in circulum vitiosum. Ad rem Lugo: «Si incarnationem credis, quia
Deus est summe verax et id revelavit, et rursum Deum esse summe vera­
cem credis, quia Deus id de se revelavit, quaero cur credas Deo dicenti se
esse summe veracem? Dicis, quia Deus est summe verax. Ecce Deo dicenti
credis summam ejus voracitatem, quia ipse est summe verax et rursus hoc
totum credis, quia Deus dicit se esse summe veracem» 1
234*.
Oportet igitur auctoritatem Dei revelantis aliunde cognitam habere
quam ex sola revelatione, ut in ipsam resolvatur ultimo adsensus fidei
nostrae.
2) Profundissimus Lugo ’, quem ex recentioribus sequitur Franzelin \
docet auctoritatem Dei revelantis factumque revelationis per se immediate
nobis innotescere ex terminorum apprehensione, adeo ut Deus veritatem in
revelatione non solum verbis sed etiam factis, quasi quibusdam sigillis, offe­
rat nobis cognoscendam, et intellectus «ex ipsa apprehensione et compara­
tione extremorum, sine alio discursu, possit elicere adsensum immediatum,
quo dicat: haec esi doctrina Dei, seu hoc -proponitur mihi ex parte Dei» 67.
Hanc opinionem Salmanticenses vocant «parum rationabilem» ’; et ex
eo saltem puto esse rejiciendam, quod auctoritas Dei revelantis et factum
revelationis nunquam nobis innotescunt immediate in se ipsis ex termino­
rum propositionis apprehensione, sed mediate. Propositio siquidem Deus
est unus et trinus, qua veritas revelata continetur, non exhibet nobis aucto­
ritatem Dei et factum revelationis.
3) Alii communius et probabilius dicunt in apostolis et prophetis, qui
immediate a Deo illustrati sunt, adsensum fidei ultimo resolutum esse in
auctoritatem Dei cognitam per lumen propheticum; sed in caeteris catho­
licis resolvi in auctoritatem Dei revelantis cognitam per argumenta credi­
bilitatis. Hi auctores optime distinguunt objectum formale quo fidei seu
auctoritatem divinam supernaturalem, in quam fit actus fidei resolutio, a
cognitione praevia hujus auctoritatis. Auctoritas Dei revelantis, quae est
ratio formalis specificans actum fidei divinae, est id, quo creditur objectum
revelatum, et est necessario supernaturalis, cognitio vero ejus praevia
potest esse naturalis. Ita S. Thomas, Salmanticenses, Mazzella, Billot,
Lahousse, Bainvel, Pesch, Van Noort et alii

1 De fide, disp. 3, sect. 12, n. 12.
2 De virtute fidei divinae, disp. 1, sect. 6, n. 82.
3 De virtute jidei divinae, disp. 1, sect. 6-7.
4 De traditione et Scriptura, Append., cc. 4 et 5.
6 Lugo, De virtute fidei divinae, disp. 1, sect. 7, n. 124.
° De fide, disp. 1, n. 187.
7 S. Thomas. De veritate, q. 14, a. 8; Salmanticenses, De fide, disp. I, n. 172 sqq.;
Mazzella. De virtutibus infusis, n. 810 sqq.; Billot, De virtutibus infusis, th. 16-17;
Lahousse, De virtutibus theologicis, n. 132 sq.; Bainvel, La Foi et l’acte de Foi,
p. 178; Pesoh. De fide, n. 320 sqq.; Van Noort, De fide, n. 297 sqq.
17

Hanc sententiam, quam veram esse puto, variis thesibus explanare
curabo.

419. Thesis I. Actus fidei apostolorum et prophetarum quoad ea,
quae immediate a Deo didicerunt, resolutus est in auctoritatem Dei reve­
lantis, cognitam ab ipsis per lumen propheticum.
Ratio est, quia apostoli et prophetae, qui immediate a Deo illustrati
sunt, in ipsa illustratione habuerunt evidentiam in attestante veritatis
revelatae, ut egregie probat Philippus a SS. Trinitate1, id est; in lumine
prophetico per evidentiam experimentalem, Deo sic ipsos illustrante,
certo cognoscebant Deum infallibilem se ipsum ac veritates divinas ma­
nifestare. Unde, qui Deum primam veritatem immediate revelantem
audierunt, intellexerunt sese Deum audire, et acquisiverunt cognitionem
satis certam auctoritatis Dei revelantis, ut de revelatis adsensum super­
naturalem fidei elicerent.

420. Thesis II. Caeteris catholicis, qui revelationem Dei mediate
percipiunt, auctoritas Dei revelantis et factum revelationis innotescunt
ante actum fidei per argumenta credibilitatis; et adsensus fidei ex parte
subjecti et, ut ajunt, dispositive, resolvitur in formalem evidentiam
credibilitatis et revelationis.

Haec videtur esse certe doctrina S. Thomae, qui ait: «Ea, quae sub­
sunt fidei, dupliciter considerari possunt. Uno modo in speciali, et sic
non possunt esse simul visa et credita, sicut dictum est in corpore articuli,
alio modo in generali, scilicet sub communi ratione credibilis, et sic sunt
visa ab eo qui credit (per motiva credibilitatis); non enim crederet, nisi
videret ea esse credenda, vel propter evidentiam signorum, vel propter
aliquid hujusmodi»2.
Ratio est, quia adsensus fidei divinae in se obscurus sed simul firmus
et absque ulla haesitatione elicitus, nequit ultimo resolvi ex parte sub­
jecti nisi in aliquid evidens ac certum. Sed in actu fidei nihil est ex
parte subjecti evidens, nisi quod ostenditur per argumenta credibilita­
tis. Veritas siquidem revelata est nobis in se obscura. Ergo adsensus
fidei ex parte subjecti ultimo resolvitur in evidentiam credibilitatis di­
vinae.
Dixi adsensum fidei ex parte subjecti. Auctoritas siquidem Dei reve­
lantis et factum revelationis evidenter probantur per argumenta credi­
bilitatis, et adsensus fidei supponit utriusque evidentiam formalem,
atque ideo ex parte subjecti ultimo resolvitur in eamdem geminam evi­
dentiam, qua datur ultima ratio fidei ex parte subjecti.
«Dicendum est tertio, ajunt Salmanticenses, reliquis catholicis, qui in
Ecclesia exsistunt, innotescere Deum revelasse cuncta, quae illa creden­
da proponit, atque ideo eam esse infallibilem regulam credibilium, per
evidentiam formalem credibilitatis divinae praedicti objecti... Dicendum
1 De fide, disp. 2, dub. 5.
8 Il-II, q. i, a. 4 ad 2.

est quarto adsensum fidei resolvi per se, et ultimo ex parte subjecti in
communi accepti in evidentiam formalem divinae revelationis, vel quan­
tum ad esse illius, vel quantum ad credibilitatem ejusdem... Dicendum
est ultimo adsensum fidei, quatenus dependet ab actu, quo illius subje
ctum tenet Deum esse summe veracem, resolvi ultimo vel in evidentiam
credibilitatis, de qua hactenus, vel in evidentiam formalem naturalem
vel supernaturalem dictae propositionis, scilicet Deus est summe verax»1.

421. Thesis III. Actus fidei divinae est omnino simplex, quo so­
lum credimus veritatem revelatam propter auctoritatem Dei, adeo ut
objectum materiale actus fidei divinae non sit ipsa auctoritas Dei reve­
lantis nec factum revelationis, sed veritas revelata.
1) Si secundum opinionem Suarezii et aliorum uno actu fidei cre­
deremus objectum revelatum, Deum revelantem et factum revelationis,
adsensus fidei non esset omnino simplex, sed saltem virtualiter comple­
xus, quia triplici simul objecto materiali adsentiremus. Sed in nostra
sententia, quam putamus esse veriorem, adsensus fidei attingit solam
veritatem revelatam ut objectum quod credit, auctoritatem Dei revelan­
tis ut objectum quo credit1
2, et factum revelationis supponit ut praevie
cognitum.
2) Veritas sic proposita certe defenditur a S. Thoma: «Cum enim
credere, inquit, ad intellectum pertineat, prout est a voluntate motus
ad adsentiendum, ut dictum est art. praec., ad 3, potest objectum fidei
accipi vel ex parte ipsius intellectus, vel ex parte voluntatis intellectum
moventis. Si quidem ex parte intellectus, sic in objecto fidei duo possunt
considerari, sicut supra dictum est q. 1, a. 1, quorum unum est mate­
riale objectum fidei, et sic ponitur actus fidei credere Deum, quia, sicut
supra dictum est, nihil proponitur nobis ad credendum, nisi secun­
dum quod ad Deum pertinet. Aliud autem est formalis ratio objecti,
quod est sicut medium propter quod tali credibili adsentitur, et sic
ponitur actus fidei credere Deo, quia, sicut supra dictum est, formale
objectum fidei est veritas prima, cui inhaeret homo, ut propter eam
creditis adsentiatur. Si vero consideretur tertio modo objectum fidei,
secundum quod intellectus est motus a voluntate, sic ponitur actus
fidei credere in Deum. Veritas enim prima ad voluntatem refertur, se­
cundum quod habet rationem finis» 3.
Revera, ut experientia nos docet, quando credimus trinitatem per­
sonarum, non prius credimus auctoritatem Dei revelantis, et deinde tri­
nitatem personarum, sed cognita credibilitate hujus mysterii et constito
nobis facto revelationis, unice credimus trinitatem ut objectum a Deo
revelatum.
1 De fide, disp. 1, n. 172 sqq.
2
«Nota, inquit Billot, quid sit objectum attingi actu sive intellectus sive
voluntatis ut quod, vel ut quo, seu propter quod. Attingi ut quod est attingi ut res,
•ave ut objectum materiale quod affirmatur, aut creditur aut appetitur. Attingi
ut quo seu propter quod est attingi mere ut ratio aliquid aliud affirmandi, cre­
dendi, appetendi». De virtutibus infusis, th. 16 (nota).
° Il-II, q. 2. a. 2.

Actus fidei, si esset virtualiter complexus, non resolveretur ultimo
in auctoritatem Dei revelantis, sed potius in nexum inter unum et alte­
rum objectum.
422. Thesis IV. Auctoritas Dei revelantis per motiva credibilitatis
certo nobis cognita, non tamen nostra de auctoritate Dei cognitio, est
objectum seu motivum formale «quo» fidei nostrae, et in ipsam hoc pacto
prius a nobis cognitam fit objective et formaliter ultima resolutio actus
fidei.

1) In toto hoc negotio de analysi actus fidei prae oculis habendum
est Deum hominibus aliqua revelasse. Veritas revelata est objectum circa
quod versatur fides, et adhibetur adsensus propter auctoritatem di­
vinam.
Ut fides nostra sit omnino rationalis, oportet auctoritatem Dei reve­
lantis cognitam habere per quaelibet argumenta, motiva et signa, quibus
possumus eam demonstrare. His argumentis jure convincimur auctori­
tati Dei loquentis deberi adsensum intellectus. Sed sub duplici adspectu
possumus auctoritati Dei adsensum praebere: primo, quia probavimus
Deum veracem esse, et hoc sensu adsensus non est fides; secundo, quia
infinita Dei dignitas testificans veritatem meretur fidem, et hoc sensu
dicimus auctoritatem Dei loquentis esse motivum fidei, et in eam ulti
mo resolvi formaliter et objective adsensum fidei nostrae.
Sic igitur actus fidei supernaturalis elicitur, cum, habita quocumque
modo certa cognitione auctoritatis Dei loquentis et facti revelationis,
intellectus sub imperio voluntatis et influxu gratiae credit revelata pro­
pter solam eamque supernaturalem auctoritatem Dei tcstificantis. Ob­
jectum revelatum et testimonium Dei sunt supernaturalia, sed cognitio
praevia de auctoritate Dei revelantis et facti revelationis, utpote actum
fidei praecedens, potest esse naturalis, et non pertinet ad motivum fidei.
2) Hanc doctrinam certe accepimus ab Angelico Doctore, qui ait:
«Intellectus credentis adsentit rei creditae, non quia ipsam videat vel
secundum se, vel per resolutionem ad prima principia per se visa; sed
quia convincitur auctoritate divina adsentire his, quae non videt, et
propter imperium voluntatis moventis intellectum. Quod autem volun­
tas moveat intellectum ad adsentiendum, potest contingere ex duobus:
Uno modo ex ordine voluntatis ad bonum, et sic credere est actus lau­
dabilis; alio modo, quia intellectus convincitur ad hoc quod judicet esse
credendum his, quae dicuntur; licet non convincatur per evidentiam rei;
sicut si aliquis propheta praenuntiaret in sermone Domini aliquid futu­
rum et adhiberet signum, mortuum suscitando, ex hoc signo convince­
retur intellectus videntis, ut cognosceret manifeste hoc dici a Deo, qui non
mentitur, licet illud futurum, quod praedicitur, in se evidens non esset.
Unde per hoc ratio fidei non tolleretur» 1.
3) Ratio videtur manifesta. Quia, ut bene ait Lugo, «ultimo resolvi
nihil est aliud, nisi quod interroganti non sit ulterius progrediendum,
1

II-II,

q. 5, a. 2.

ART. HI. AN ET QUOMODO ADSENSUS FIDEI, ETC.

261

cum reddatur ei ultima ratio nos movens, et ad quam nulla alia nos
movit, sed ipsa movit ad aliud credendum»1. Interroganti autem cur
credamus trinitatem personarum in Deo vel incarnationem Filii Dei,
damus ultimam rationem: Quia auctoritas Dei seu prima veritas illam
testificata est. Responsio in hoc sistere debet, et non est ulterius progre­
diendum.
423. Corollarium. Si quis ulterius quaerat, undenam nobis inno­
tescat auctoritas Dei testificantis ea, quae credimus, extra quaestionem
vagatur, quia non quaerit motivum et ultimam resolutionem adsensus
fidei, vel ultimam rationem, quare credamus, sed quaerit originem
nostrae cognitionis de auctoritate Dei, quae, ut diximus, non pertinet
ad motivum fidei, sed est conditio quaedam praevia ad fidem.
424. Scholion. An et quomodo objectum formale quo fidei, in quod
ultimo resolvitur adsensus fidei, sit supernaturale.
1) Omnino certum esse puto objectum formale quo fidei divinae, in
quod ultimo resolvitur adsensus ejusdem, esse supernaturale, quia opor­
tet rationem formalem, a qua specificatur habitus fidei supernaturalis,
esse pariter supernaturalem.
2) Sed quomodo salvetur supernatural itas hujus objecti, non facile
solvitur.
a) Suarez et qui ipsum sequuntur, ideo docuerunt auctoritatem Dei
loquentis credi oportere per ipsum actum fidei, quia putabant ita so­
lummodo salvari posse supernaturalitatem objecti formalis fidei.
b) Sed alii verius distinguunt inter objectum formale fidei et ejus
cognitionem, et dicunt ad rationem fidei supernaturalis minime opus
esse, ut cognitio objecti formalis sit supernaturalis, dummodo ipsum
objectum seu motivum formale sit supernaturale. Auctoritas autem Dei
revelantis, licet nobis innotescat per argumenta naturalia, in se tamen,
quatenus interponit divinum testimonium manifestans veritates creden­
das in ordine ad finem supernaturalem, et exhibet dignitatem infinitam
sub ratione auctoritatis attestantis, est supernaturalis12. Imo motiva
credibilitatis ostendunt mysteria a Deo revelata esse credibilia per fidem
divinam.
«Quocirca, ajunt Salmanticenses, ut is (actus fidei) sit supernaturalis
et omnino firmus, non apparet ratio, ob quam evidentia formalis de
divina veracitate debeat esse supernaturalis, atque a principio hujus
ordinis produci» 3.
Quando naturali rationis lumine ex motivis credibilitatis et caetcris
argumentis cognoscimus Deum esse veracem et aliqua revelasse, effor­
mamus, ut diximus, judicium evidens credibilitatis. Hoc porro judicium,
ut scite animadvertunt ipsi Salmanticenses, est duplex, unum specula­
tivum et alterum practicum. Judicio speculativo concludimus veritates
revelatas ex parte objecti esse dignas, ut fide divina credantur; judicio
practico cognoscimus conveniens ac prudens nobis esse illas fide divina
credere. Judicium practicum credibilitatis est supernaturale; tum quia
1
2

2

De virtute jidei divinae, disp. I, n. 7.
Cfr. Van Noort, De fide, n. 304.
De fide, disp t, n. 183. Cfr. Bonal, De

fide,

n. 92.

«est initium fidei vel oritur saltem applicative ab actu piae affectionis,
quae est praedictae fidei initium»x; tum quia regulat ipsum actum piae
affectionis, qui est supernaturalis; tum denique quia objectum judicii
practici est actus fidei infusae, qui est supernaturalis.
Judicium e contra speculativum credibilitatis potest esse naturale
vel supernaturale, prout oritur ex principio naturali vel supernatural!.

QUAESTIO XXII
DE CERTITUDINE FIDEI

ARTICULUS I
UTRUM DEUS POSSIT REVELARE FALSUM

425. Status quaestionis. 1) Sicut veritas perfecta est conformitas
seu adacquatio rei et intellectus judicantis, ita falsitas formalis est inconformitas seu inadaequatio rei et intellectus judicantis 1
2. Nomine autem
rei potest accipi vel res externa in se, vel manifestatio seu revelatio,
quae habet locum verborum. Unde quantum ad hoc falsitas in Deo dice­
retur, si mens divina esset dissona locutioni ejusdem vel objectis exter­
nis exsistentibus.
2) Quamvis priscillianistae aliique haeretici docuerint, ut adserit
S. Augustinus3, Christum Dominum aliquando falsum fuisse locutum,
certo tamen tenendum est Deum numquam de facto locutum fuisse fal­
sum, ut patebit ex dicendis.
3) Aliqui catholici admittentes, ut par est, Deum nunquam de
facto protulisse verbum falsum, putantes tamen hoc non esse intrinsece
malum, dixerunt Deum posse absolute loqui falsum. Ita Biel et alii
pauci 45
.
426. Thesis.

Impossibile est Deum loqui falsum.

1) In libris tum veteris tum Novi Testamenti dicitur Deum non
posse mentiri. Non est Deus, ait Scriptura, quasi homo, ut mentiatur3.
Et Apostolus in Novo Testamento: Interposuit jusjurandum, ut per duas
res immobiles, quibus impossibile est mentiri Deum, fortissimum solatium
habeamus 6.
2) Ratio videtur manifesta. Deus enim est prima et summa veritas,
imo ipsa veritas. Impossibile est autem primam ac ipsam veritatem fal1
2

3
4
5
6

De fide,

disp. i, n. 200.
Cfr. Marcellus a Puero Jesu, Logica, n 236.
Contra mendacium, c. 2; ML 40, 519.
In III Sent., dist. 38, q. un., a. 2, conci. 2.
Num., 23, 19.
Hebr., 6, 17-18.

sum dicere, sicut impossibile est ipsam bonitatem malum facere. «Sub
prima veritate, ait S. Thomas,... nullum falsum stare potest, sicut nec
non ens sub ente, nec malum sub bonitate» x.
427. Corollarium I. Eadem ratione existimo contra Vazquez,
Lugo, Ripalda et alios12, Deum non posse actione et concursu speciali
infundere errorem in intellectum creatum. Infundere siquidem errorem
in intellectum creatum est directe efficere et causare errorem. Prima
autem ac ipsa essentialiter veritas non potest directe et speciali influxu
causare errorem. Hoc enim esset negare se ipsum.
Coroll. II. Certum esse pariter puto Deum non posse miracula
edere, quae ex se ordinentur in confirmationem erroris, quia non potest
ipsa veritas confirmare falsum nec inducere homines in errorem.
Potest quidem edere miracula, quae ex quibusdam circumstantiis et
abusu hominum videantur errorem confirmare, sed hoc in casu non erit
difficile scopum miraculorum deprehendere et errorem detegere.

ARTICULUS II
UTRUM ADSENSUS FIDEI POSSIT ESSE FALSUS

428. Status quaestionis. Adsensus fidei est actus intellectus, quo
ex imperio voluntatis motae per gratiam credimus revelata propter
auctoritatem Dei loquentis. Et quaerimus, an hic adsensus possit esse
aliquando falsus, id est, non conformis objectivae seu transcendental!
rerum veritati.
Communis et certa sententia contra quosdam veteres tenet adsensum
fidei non posse esse dissonum veritati, ac proinde doctrinam falsam
nunquam sustineri posse per adsensum fidei supernaturalis.

429.

Thesis.

Adsensus fidei nunquam potest esse falsus.

1) Hoc patet ex Concilio Tridentino, quod ait: «Cum nullus scire
valeat certitudine fidei, cui non potest subesse falsum, se gratiam Dei
consequutum» 3.
2) Ratio perspicua et efficax hujus veritatis ex eo sumitur, quod
adsensus supernaturalis fidei innititur testimonio Dei tanquam motivo
et objecto formali quo specificativo, et nequit esse falsus, quin Deus
adserat vel testificetur falsum. Ostendimus autem supra impossibile esse
Deum dicere falsum.
In hoc verti videntur cuncta argumenta, quae aliqui congerunt ad
probandum actui fidei non posse subesse falsum. Aut enim intellectus
humanus adhaeret veritati revelatae propter auctoritatem Dei revelan­
tis, et non potest errare; aut conatur credere sententiam, quam judicat
1
2

II-JI, q. i, a. 3.
Vnzquoz. In I U, disp. 90, η

12; et disp. 186, η. 27; Lugo, Oe fide, disp. 4,

sect. 3, 33 sqq : Ripnldn, De fide, disp. 4, sect. 4, n. 37.
3
SdSS. 0, C. 9; Donz-Bnnnw., 802.

esse a Deo revelatam, cum non sit revelata, ut aliquando contingere
potest, et non elicit adsensum fidei. Et in hoc casu, non jam adsensus
fidei, sed adsensus naturalis, quem intellectus falso existimat supematuralem, erit falsus.

ARTICULUS III
UTRUM FIDES DIVINA SIT CERTIOR OMNI ALIA COGNITIONE

430. Status quaestionis. 1) Certitudo recte definitur: Determina­
tio intellectus ad unum1.
2) Sunt plures species certitudinis ex fontibus, ex lumine, ex motivis, etc., petitae, quas uberrime explicant philosophi, sed, ad praesens
quod attinet, meminisse sufficiat certitudinem ex elementis intestinis,
quibus constat, posse esse objectivant ex elemento objective, subjectivam
ex elemento subjectivo, et formalem ex utriusque connexu.
Certitudo objectiva est immobilis rei veritas ac determinatio'expo­
stulans firmum intellectus adsensum. ut certum est Deum esse bonum.
Subjectiva est firmitas adsensus nostri ad veritatem absque ulla errandi
formidine, ut, cum dico: Certus sum Deum exsistere. Formalis ex utroque
elemento coalescit, et definitur: Firma mentis adhaesio ad veritatem co­
gnitam ob motivum, quod excludit prudentem errandi formidinem. Hac fir­
mitate adhaeret intellectus ad veritatem revelatam de Verbi incarna­
tione ob auctoritatem Dei revelantis.
3) Tria possunt in hac formali certitudine considerari: exclusio
nempe formidinis errandi, adhaesio positiva mentis ad veritatem; et con­
nexio seu conformitas necessaria adsensus cum veritate objectiva, quae
dicitur infaUibilitas. Penes aliquem horum conceptuum potest attendi
excessus certitudinis fidei prae certitudine aliarum cognitionum.
431.

Thesis I.

Adsensus fidei divinae est omnino certus.

Est omnino tenendum contra Durandum et recentes rationalistas 12.
Arg. 1) Ex S. Scriptura. S. Petrus: Certissime sciat ergo omnis
domus Israel, quia et Dominum eum et Christum jecit Deus, hunc Jesum,
quem vos cruci'fixistis 3. Hoc autem scire nequibat domus Israel nisi per
fidem. Unde notitia habita de Christo per fidem est certissima. Huic
consonum est quod dicit Apostolus: Scio enim cui credidi, et certus sum 4.
2) Ex SS. Patribus. Pseudo-Dionysius fidem divinam vocat «con­
stans fidelium firmamentum fundans illos in veritate» 5.
3) Ex ratione. Motivum cui adsensus fidei innititur est infallibile,
testimonium scilicet Dei falli vel fallere nescii. Sed adsensus innitens
motivo infallibili est omnino certus. Ergo.
1

S. Thomas, In III Sent., dist. 23, q. 2, a. 2, sol. 3.
Durandus, In III Sent., dist. 23, q. 7, n. 7.
Act., 2, 36.
II Tim., i, 12.
De div. nom., c. 7, § 4; MG 3, 871.

432. Thesis II. Adsensus fidei divinae 1) quoad exclusionem for­
midinis errandi est tam certa quam quaelibet notitia naturalis vel super­
naturalis; 2) quoad adhaesionem mentis ad veritatem et quoad conne­
xionem necessariam cum veritate objectiva est certior omni cognitione
naturali.
Pars l.a Quoad exclusionem formidinis errandi. Contrarium sentit
Tanquerey \
Certitudo fidei absolute et omnino excludit errandi formidinem et
dubium de veritate credita. Si quis enim de veritate credita haberet
formidinem erroris vel dubium, jam non crederet, quia de errore formi­
dans non habet firmitatem fidei, et dubius in fide est haereticus.
Involuntaria tamen dubitatio, si quando pungit credentem, nihil
impedit firmitatem et certitudinem adsensus fidei.
Pars 2.a Quoad adhaesionem mentis ad veritatem revelatam et conne­
xionem cum veritate objectiva.
1) Haec est constans traditio SS. Patrum, quibus nihil fuit fami­
liarius quam fidei firmitatem et certitudinem verbis magnificis extollere.
«Quotquot, ait Richardus a S. Victore, veraciter fideles sumus, nihil cer­
tius, nihil constantius tenemus, quam quod fide aprehendimus» *
2.
2) Ad rem Angelicus: Quantum ad firmitatem adhaesionis «fides
est certior omni intellectu et scientia, quia prima veritas, quae causât
fidei adsensum, est fortior causa quam lumen rationis, quod causât
adsensum intellectus vel scientiae» 3.
3) Ratio est manifesta. Causae ex quibus provenit certitudo fidei
magis firmant intellectum in veritate revelata, quam causae, quae pro­
ducunt certitudinem naturalem in veritate naturali cujuslibet scientiae.
Certitudo quippe adsensus fidei derivatur ab objecto credito, quod est
Deus, apud quem non est transmutatio nec vicissitudinis obumbratio 4; a
motivo formali quod est testimonium Dei infallibile; a motione volun­
tatis, quae in adsensu fidei est firmior ac efficacior, quam in scientiis
naturalibus; a gratia supernaturali. quae est participatio luminis increati. Causae vero, ex quibus enascitur certitudo naturalis, sunt prima prin­
cipia, quae facilius possunt falli, quam fundamenta fidei. Unde jure
exclamavit Christus: Caelum et terra transibunt, verba autem mea non
praeteribunt5.
Hinc sequitur intellectum humanum per fidem firmius in se et in
sua specie adhaerere veritati revelatae, quam per habitus intellectuales
naturales, qui sunt prima principia, sapientia, scientia, prudentia et ars.
Facilius etiam invenimus homines, qui pro fide tuenda sanguinem
fuderint, quam qui pro scientiis naturalibus defendendis vitam finierint.
433. Scholion. Cl. Kilber (Wirceburgenses) 6 defendit adsensum
i

De Trinitate, lib. 1, c. 2; ML
De veritate, q. 14, a. 1 ad 7.
Jac., 1, 17.
Maith., 24, 35.

fidei quoad certitudinem adhaesivam non excedere adsensus naturales
metaphysice certos seu evidentes et a voluntate independcntes; sed ego
puto adsensum fidei in veritates revelatas ita esse firmum, ut animus
credentis sit dispositus ad négandum potius veritates metaphysice cer­
tas, quam ad inficianda mysteria fidei.

ARTICULUS IV
UTRUM FIDES ET OPINIO DE EODEM OBJECTO POSSINT
ESSE SIMUL IN EODEM INTELLECTU

434. Status quaestionis. I) Opinio recte definitur a philosophis:
Adsensus mentis ad unam contradictionis partem cum rationabili formi­
dine alterius *; ut si quis existimet animam humanam esse immortalem
cum formidine tamen ne sit mortalis.
Opinio essentialiter consistit, non in negatione certitudinis, sed in
adsensu seu determinatione mentis ad unam partem, cui connectitur
formido seu carentia certitudinis1
2.
2) Tum opinio tum fides potest esse actualis vel habitualis. De fide
actuali et habituali satis dixinius supra. Opinio actualis est adsensus seu
determinatio mentis ad unam partem cum formidine alterius; habitualis
vero est status mentis habitualiter dispositae ad eliciendum adsensum
cum formidine alterius.
3) Cum quaerimus, an fides et opinio circa idem objectum possint
esse simul in eodem intellectu, loquimur de eodem objecto secundum
idem praedicatum, de eodem intellectu, et de simultanea coexsistentia
utriusque. Certum est enim fidem et opinionem posse coexsistere: a) de
eodem objecto secundum diversa, ut credo Petrum fuisse apostolum et
opinor ipsum fuisse sagacis ingenii; b) in duobus intellectibus, ut ego
credo Filium Dei fuisse incarnatum, et haereticus opinatur id esse ve­
rum; c) successive, ut Tertullianus plura credidit quae deinde opina­
tus est.
4) Multiplex fieri potest inter fidem et opinionem comparatio; et
sic quaeritur an de eodem objecto et in eodem intellectu possint esse
simul actus fidei et actus opinionis; habitus fidei et habitus opinionis;
actus unius et habitus alterius; et viceversa.
435. Thesis I. Impossibile est actum fidei coexsistere cum actu
opinionis in eodem intellectu et de eodem objecto secundum idem prae­
dicatum.
Nota, i) Actum fidei coexsistere posse cum actu opinionis de eodem
objecto et in eodem intellectu tenaciter defenderunt Valentia, Lugo, Ripalda et alii non pauci 3.
1 Cfr. Aristoteles, Analytica post., c. 23; et S. Thomas, II-II, q. 1, a 5 ad 4.
2 Cfr. Salmanticenses, De fide, disp. 2, n. 129.
2 Valentia, In II-II, disp. I, q. 1, p. 4. § 2 ad 3; Lugo, De virtute fidei divinae,
disp. 2, sect. 2, n. 89; Ripalda, De fide divina, disp. 12, sect. 3, n. 34

Negant omnes gencratim thomistae et ex extraneis plures

Arg. 1) Ex auctoritate S. Thomae. «Non videtur, ait, esse possi­
bile, quod aliquis de eodem habeat scientiam et opinionem; quia opinio
est cum formidine alterius partis, quam formidinem scientia excludit»12.
Alibi autem addit: «Sed actus iste, qui est credere, habet firmam adhae­
sionem ad unam partem, in quo convenit credens ciun sciente et intelli­
gente» 3. Ex quo sequitur adsensum fidei, qui importat firmam mentis
adhaesionem, componi non posse cum actu opinionis de eodem objecto
in eodem intellectu.
2) Ex ratione. Adsensus fidei dicit essentialiter certitudinem, dum
actus opinionis importat essentialiter incertitudinem seu non certitudi­
nem. Impossibile autem est, ut intellectus de eodem objecto afficiatur
simul certitudine ac incertitudine, quae sunt contradictoriae. Ergo.
Objicies. S. Thomas videtur huic doctrinae contradicere his verbis:
«Impossibile est, quod cognitio perfecta et imperfecta ex parte medii con­
veniant in uno medio. Sed nihil prohibet, quin conveniant in uno objecto
et in uno subjecto; potest enim homo cognoscere eamdem conclusionem per
medium probabile et demonstrativum» 45
.
Resp. Diversi diversimode explicant textum S. Thomae, ut videre est
apud Salmanticenses s, et unusquisque potest excogitare solutionem, quam
maluerit.
Quantum ad me attinet, existimo opinionem non esse omnino idem ac
cognitionem probabilem. Opinio siquidem est adsensus importans essentia­
liter incertitudinem seu non certitudinem, quae cum adsensu firmo ac certo
de eodem objecto compati nequit in uno intellectu. Cognitio vero probabi­
lis solum attendit motivo ac vi suae persuassionis. Unde repugnat, ut qui
habuit opinionem, acquisita certitudine de eodem objecto, se reflectat ad
motiva opinativa, et judicet illud objectum posse cognosci adsensu opinativo ac formidoloso, cujus medium essentialiter contradicit cognitioni cer­
tae. Sed non repugnat, ut qui primo cognovit objectum medio probabili,
et postea acquisivit cognitionem certam, se reflectat ad media probabilia,
et judicet posse ex illis objectum probabiliter cognosci.
Non tamen sequitur hominem, qui certe cognoscit propositionem, posse
elicere cognitionem probabilem circa illam, sed potest judicare propositio­
nem, quam ipse certe cognoscit, esse per alia media probabiliter cognosci­
bilem. Nihil amplius videtur docuisse S. Thomas verbis relatis e.

436. Thesis II. Habitus fidei et habitus opinionis de eodem obje­
cto nequeunt compati in eodem intellectu.
Nota. 1) Omnes auctores, qui docent actum fidei et opinionis de eo­
dem objecto posse esse simul in eodem intellectu, facilius admittunt habi­
tum utriusque de eodem objecto posse esse simul in eodem intellectu.
2) Verius tamen alii tenent hoc esse impossibile.

Arg. Ratio fundamentalis est, quia fides habitualis et opinio habi­
tualis important praedicata contradictoria, quae de eodem objecto et in
1

Cfr. Capreolus, In III Sent., dist. 25, q. I, ad arg. contra 2; Cajetanus,

eodem intellectu simul esse nequeunt. Habitus siquidem fidei dicitur ha­
bitualis determinatio intellectus ad eliciendum actum certum, certe cre­
dendo veritatem revelatam; habitus vero opinionis est habitualis deter­
minatio mentis ad eliciendum actum incertum seu non certum de aliqua
veritate. Idem autem intellectus nequit simul determinari ad eliciendum
actum certum et incertum de eodem objecto.
Intellectus humanus habet quidem capacitatem credendi et opinandi
circa idem objectum, sicut habet capacitatem recipiendi gratiam sancti­
ficantem et peccatum habituale, sed non habet capacitatem recipiendi
fidem simul et opinionem habitualem, sicut non habet capacitatem reci­
piendi gratiam simul et peccatum 1.
437. Thesis III. Actus fidei cum habitu opinionis et habitus fidei
cum actu opinionis de eodem objecto possunt esse simul in eodem in­
tellectu.
1) Hoc locum haberet in casu, quo aliquis habens solum habitum
opinionis eliceret actum fidei per auxilium speciale Dei, vel habens so­
lum habitum fidei eliceret actum opinionis. Actus autem unius non im­
portat oppositionem contradictoriam cum habitu alterius. Et quamvis
actus tum fidei tum opinionis ex se tendant ad formandum habitum,
potest hoc aliquando impediri.
2) Ratio fundamentalis hujus thesis est, quia nullatenus est con­
tradictorium. ut intellectus humanus sit habitualiter certus et actualiter incertus, et viceversa.

QUAESTIO XXIII
DE OBSCURITATE FIDEI

ARTICULUS I
UTRUM COGNITIO FIDEI SIT OBSCURA

438. Status quaestionis. 1) Obscuritas cognitionis intellectualis
est defectus evidentiae in adsensu mentis.
2) Potest provenire ex parte medii seu objecti formalis, quod non
plene manifestat objectum materiale, vel ex parte mentis, quae eviden­
ter non capit objecta revelata.
3) Hic agimus de obscuritate adsensus fidei ex parte medii seu ob­
jecti formalis, de alia obscuritate statim acturi, cum loquemur de in­
compatibilitate scientiae ac fidei de eodem objecto.
4) Porro objectum formale quo seu medium, quo adsentimur reve­
latis. est auctoritas Dei revelantis, et quaerimus, an actus fidei testimo­
nio Dei innixus sit essentialiter obscurus.
1

Cfr. Salmanticenses,

De fide,

disp. 2, n. I.|6.

439. Error. Naturalistae et rationalistae hodierni, omnesque osores
ordinis supernaturalis docent indignum esse intellectui humano admittere
propositiones, quae vires naturales potentiae excedant ’.

440.

Thesis.

Adsensus fidei est essentialiter obscurus.

Hanc veritatem omnes catholici admittunt, et constat ex S. Scriptu­
ra, ex Concilio Vaticano, ex SS. Patribus et ex ratione.
1) Apostolus: Per fidem enim ambulamus et non -per speciem 12. Est
autem fides... argumentum non apparentium 3.
2) Concilium Vaticanum: «Divina enim mysteria suapte natura in­
tellectum creatum sic excedunt, ut etiam, revelatione tradita et fide
suscepta, ipsius tamen fidei velamine contecta et quadam quasi caligine
obvoluta maneant, quamdiu in hac mortali vita peregrinamur a Do­
mino» 4.
3) S. Gregorius Magnus: «Quae enim apparent, jam fidem non
habent sed agnitionem» 5. S. Augustinus: «Fides ergo est, quod non
vides credere»6.
4) Motivum fidei, quod est divinum testimonium, affirmat quidem
rei veritatem, et, cum sit infallibile, meretur adsensum mentis, sed non
explicat rationem intestinam veritatis. Unde adsensus, qui huic testi­
monio innititur, est necessario obscurus.

ARTICULUS II
UTRUM ADSENSUS OBSCURUS FIDEI COMPONI POSSIT CUM EVIDENTIA

CREDIBILITATIS DE EODEM OBJECTO ET IN EODEM INTELLECTU

441. Status quaestionis. 1) Evidentia credibilitatis nihil aliud est
quam actus intellectus nostri, quo evidenter judicamus veritatem nobis
propositam tanquam a Deo revelatam esse fide dignam.
2) Ut ex terminis patet, maxime differt ab evidentia sive attestantis, sive revelationis, sive sensus verborum revelationis, sive etiam ob­
jecti revelati, de quibus agemus in sequentibus, et solum sistit in judi­
cio, quo evidenter judicatur objectum revelatum, licet in se velamine
contectum, esse fide dignum.
3) Diximus supra hujusmodi judicium seu evidentiam credibilitatis,
magis vel minus excultam juxta capacitatem subjecti, praecedere actum
fidei, tanquam conditionem praeviam, ut fides nostra sit rationalis.
Declarandum est nunc breviter, an haec evidentia credibilitatis com­
pati queat in eodem intellectu cum obscuritate adsensus fidei.

■'

Cfr. Benoit, La ciudad anticristiana, n.
II Cor., 5, 7.
Hebr., 11, 1.
Sess. 3, c. 4; Denz-Bannw., 1796.

442.
fidei.

Thesis.

Evidentia credibilitatis nullatenus obstat obscuritati

1) S. Thomas: «Ea, quae subsunt fidei, dupliciter considerari pos­
sunt. Uno modo in speciali, et sic non possunt esse simul visa et credita...
Alio modo in generali, scilicet sub communi ratione credibilis, et sic sunt
visa ab eo, qui credit. Non enim crederet, nisi videret ea esse credenda
vel propter evidentiam signorum, vel propter aliquid hujusmodi»T
2) Plura sunt motiva, quibus veritas revelata prudenter judicatur
fide digna. Vaticinia enim prophetarum eventu adimpleta, sanctitas do­
ctrinae, miracula in confirmationem doctrinae patrata, constantia mar­
tyrum in fide profitenda, celerrima fidei propagatio, et alia plura certe
ostendunt credibilitatem veritatis revelatae. Haec tamen evidens credibilitas non declarat intestinam rationem objecti nec ipsam veritatem
objectivam enuntiationis, sed objectum relinquit obscurum. Quae cum
ita sint, tantum abest, ut evidentia credibilitatis obstet fidei, quin po­
tius dicendum est illam ante actum fidei praerequiri et ad credendum
conducere.
443. Scholion. Evidentia pariter divinae veracitatis, quae ex con­
sideratione naturae et attributorum Dei colligitur, praecedit actum
obscurum fidei. Quicumque enim Dei naturam ac proprietates conside­
rat, statim colligit Deum veracem esse falli vel fallere nescium.

ARTICULUS III
UTRUM ADSENSUS OBSCURUS FIDEI DE VERITATE REVELATA SIT COMPA-

TIBILIS IN EODEM INTELLECTU CUM EVIDENTIA IN ATTESTANTE,

SEU CUM EVIDENTIA DE FACTO REVELATIONIS

444. Status quaestionis. 1) Evidentia in attestante dicitur cogni­
tio evidens, qua cuipiam certo constat Deum aliquid sibi revelasse vel
testificari. Est cognitio revelationis quoad an sil, et includit manifesta­
tionem sensus verborum, quia evidentia revelationis non est notitia de
exsistentia revelationis in genere, sed cognitio revelationis cujusdam
mysterii in particulari; v. gr.: Deus est trinus.
2) Hanc evidentiam in attestante seu evidentiam de facto revela­
tionis haberi posse in via defendunt communiter theologi contra Banez12·,
quia ex specialibus quibusdam effectibus, qui necessario connectuntur
cum locutione divina, potest aliquando deduci Deum aliquid testificari.
3) Hoc supposito, difficultas est, an aliquis sciens Deum esse vera­
cem, cognoscit evidenter Deum sibi loqui, vel determinatam veritatem,
v. gr., mysterium trinitatis revelare ac testificari, possit credere hoc
mysterium. Uno verbo: an evidentia in attestante obstet obscuritati
fidei circa ipsam veritatem.
1

445. Placita theologorum, i) Plurcs theologi docent evidentiam in
attestante seu evidentiam de facto revelationis compati non posse in eodem
intellectu cum adsensu obscuro fidei de eadem re. Ita Durandus, Banez,
Suarez, Lugo, IVirceburgenses et alii l.
2) Alii dicunt actum fidei non posse esse ex evidentia in attestante,
bene tamen cum evidentia in attestante. Ita Mendive et Sola 12.
3) Alii communius sine ulla distinctione docent actum obscurum fidei
esse cum evidentia in attestante in eodem intellectu de eadem re. Ita Cajetanus, Vazquez, Zumel, Philippus a SS. Trinitate, Gonet, Salmanticenses,
Mastrius, Joseph a Matre Dei, Van Noort, Mancini et alii 3.

446. Thesis. Evidentia in attestante seu dc facto revelationis po­
test compati cum adsensu fidei in eodem intellectu circa eamdem verita­
tem revelatam.
1) S. Thomas diserte hoc docuit dicens: «Si aliquis propheta prae­
nuntiaret in sermone Domini aliquid futurum, et adhiberet signum, mor­
tuum suscitando, ex hoc signo convinceretur intellectus videntis, ut cogno­
sceret manifeste hoc dici a Deo, qui non mentitur, licet illud futurum,
quod praedicitur, in se evidens non esset. Unde per hoc ratio fidei non
tolleretur» 45
.
2) Ratio est, quia evidentia in attestante seu evidentia de facto
revelationis, quantumvis supponatur perfecta et excludat possibilitatem
dubii de revelatione, non manifestat internam mysterii veritatem, nec
tollit fidei obscuritatem, sed sistit in demonstrando factum revelationis.
Sane intellectui evidenter cognoscenti mysterium trinitatis esse a Deo
revelatum, nondum aperitur ipsum mysterium.
Per evidentiam in attestante nihil demitur obscuritati fidei, neque
res credenda clarior fit, sed solum acquiritur cognitio certa de exsisten­
tia divinae revelationis.
3) Plures prophetae et scriptores sacri, quibus revelata sunt divina
mysteria, certe habuerunt evidentiam in attestante. Ipsi enim hoc saepe
adseruerunt, quando dixerunt se esse a Deo missos ad communicandas
veritates in revelatione acceptas. Prophetae autem ac scriptores sacri
certe habuerunt fidem, ut ipsi crebro testati sunt. Scio enim, ajebat
Apostolus, cui credidi, et certus sum 6. Ergo evidentia in attestante non
obstat obscuritati fidei e.
1
Durandus, In III Sent., dist. 31, q. 4, n. 10; Banez, In II-II, q. 5, a. 1;
Suarez, De fide, disp. 3, sect. 8, p. 3; Lugo, De virtute /id. div., disp. 2, sect, i; Wir­
ceburgenses, De fide theol., n. 210.
2
Mendive, De fide, n. 241; Sola. De fide, n. 734 sqq. Hic suam sententiam
vocat communem et moraliter certam.
3
Cajetanus, In II-II, q. 1, aa. 4 et 5; et q. 5, a. 1; Vazquez, In I p., disp. 135,
c. 3; et In III p., disp. 53, n. 5; Zumel, In I p., q. 12, a. 2, disp. 2; et q. 62, a. 3;
Philippus a SS. Trinit., De fide, disp. 2, dub. 5; Gonet, De fide, disp. I, a. 7; Salman­
ticenses, De fide, disp. 3, n. 7; Mastrius, De virt. theol., disp. 6, n. 86; Joseph a Ma­
tre Dei, Cursus triennalis, tr. 14, disp. I, n. 74; Van Noort, De fide, n. 312; Man­
cini, De fide, q. 1, a. 5.
4 II-II, q. 5, a. 2.
5 II Tint., i, 12.
° Ad haec reducuntur omnia argumenta, quae a theologis congeruntur in hac
materia, et non est cur alia expendamus.

ARTICULUS IV
UTRUM DE EODEM OBJECTO POSSIMUS SIMUL HABERE FIDEM

ET SCIENTIAM

447. Status quaestionis. 1) Possumus loqui de simultaneitate
a) actus unius cum actu alterius; b) habitus unius cum habitu alterius;
c) actus fidei cum habitu scientiae, et d) habitus fidei cum actu scien­
tiae.
2) Nomine scientiae venit quaelibet cognitio, quae evidentiam parit
objecti, sive sit intuitiva, sive abstractiva, ut visio, cognitio primorum
principiorum, adsensus scientificus vel certum experimentum, non vero
adsensus theologicus, qui cum procedat ex principiis nobis inevidentibus, non parit evidentiam objecti et consequentis, sed consequentiae,
ac deducit conclusiones quoad veritatem internam certas quidem sed
obscurasx.
448. Thesis I. Nemo potest de eodem objecto actum fidei simul et
actum scientiae elicere.
Nota. 1) Actum fidei et actum scientiae de eodem objecto et in
eodem intellectu componi posse docuerunt Altisiodorensis, Gandavensis, Du­
randus et ex Societate Jesu omnes fere theologi 12.
2) Alii docent actum fidei et scientiae de eodem objecto esse non posse
in eodem intellectu de potentia Dei ordinaria, bene tamen de potentia Dei
extraordinaria. Ita Joannes Bachonus, Lezana et alii 3.
3) Alii verius dixerunt actum fidei et actum scientiae de eodem ob­
jecto simul componi non posse in eodem intellectu. Ita S. Thomas et omnes
thomistae, Scotus, Mastrius, Fonseca et alii 4.

Thesis nostra innititur S. Scripturae, SS. Patribus, auctoritati
S. Thomae et rationi.
1) S. Scriptura docet fidem esse argumentum non apparentium 56
.
2) S. Augustinus: «Haec est enim laus fidei, si quod creditur, non
videtur»e. «Quid est enim fides, nisi credere quod non vides?»7.
3) S. Thomas non solum sua auctoritate firmat hanc opinionem,
verum etiam adducit ejus firmissimam rationem dicens: «Non potest
1 Cfr. Salmanticenses, De fide, disp. 3, dub. 2, n. 32; Lezana, De fide, tr. I,
disp. 2, q. 4; Philippus a SS. Trinit., Summa philosophica, p. I, q. 25, a. 7; et De
fide, disp. 2, dub. 3.
2
Altisiodorensis, Summa, lib. 3, tr. 3, c. 1, q. 4; Gandavensis, Quodlibeto 12,
q. 2; Durandus, In lib. Sent., Prol., q. 1; Suarez, De fide, disp. 3. sect. 9, n. 7 sqq.
3
Bachonus, In III Sent., dist. 24 et 25; Lezana, De fide, tr. I, disp. 2, q. 4.
1 S. Thomas, II-II, q. 1, aa. 4 et 5; I-II. q. 67, a. 3; et De veritate, q. 14, a. 9;
Scotus, In III Sent., dist. 24, q. un, n. 17; Ariminensis, Prologo, q. 2, a. 2; Mas­
trius, In III Sent , disp. 6, n. 129; Fonseca, Metaphysic., lib. 6, q. I, sect. 6; cfr. ex
thomistis Capreolus, In III Sent., dist. 25, q. un.; Cajetanus, In I-II, q. 67, a. 3;
Philippus a SS. Trinit., De fide, disp. 2, dub. 4.
5 Hebr.. it, 1.
6 In Joan., tr. 79, n. 1; ML 35, 1837.
7 In Joan., tr. 40, n. 9; ML 35, 1690.

simul idem, et secundum idem esse scitum et creditum, quia scitum est
visum, et creditum est non visum»1.
4) Ratio est semper eadem. Impossibile est idem secundum idem
esse simul visum et non visum. Per scientiam autem videmus objecta
intrinsece, dum per fidem adsentimus non visis propter auctoritatem
extrinsecam. Unde impossibile est unum et idem simul scire ac credere.

449. Thesis II. Habitus fidei et habitus scientiae de eodem obje­
cto sunt incompatibiles in eodem intellectu.
Nota.

Eadem hic habetur ac in superiori thesi diversitas sententiarum 2.

1) S. Thomas expresse ait: «Objectum fidei est res divina non visa.
Habitus autem virtutis, sicut et quilibet alius, recipit speciem ab ob­
jecto. Et ideo, excluso quod res divina sit non visa, excluditur ratio
fidei. Christus autem a primo instanti suae conceptionis plene vidit
Deum per essentiam, ut infra dicetur. Unde in eo fides esse non po­
tuit» 3.
2) Sicut evidentia actualis, quae est in actu scientiae, excludit
necessario actum inevidentem fidei, ita pariter evidentia habitualis
scientiae excludit ab eodem intellectu inevidentiam habitualem fidei.
Ergo habitus fidei et scientiae de eodem sunt incompatibiles in eodem
intellectu.
450. Corollarium. Animadvertendum tamen est, adveniente ha­
bitu scientiae circa unum objectum, non illico discedere totum habitum
fidei, sed solummodo quoad eam partem ad quam scientia se extendit.
Hinc, adveniente scientia beata, cessat totaliter habitus fidei; adveniente
scientia infusa, quae adaequet aliquod objectum fidei, excidit habitus
fidei quoad illam speciem scientiae infusae; adveniente scientia naturali,
quae nunquam valet adaequare objectum fidei, non evanescit habitus
fidei nisi quoad illam partem objecti materialis, quae scientiae naturali
corresponded
451. Thesis III. Nihil impedit, quominus habitus fidei cum actu
scientiae, vel actus fidei cum habitu scientiae de eodem objecto sit simul
in eodem intellectu.
Nota.

Est sententia fere communis contra Capreolum et Cajetanum 4.

1) Hanc doctrinam S. Thomas explicite tenuit dicens: «Dicendum,
quod quia Paulus in raptu non fuit beatus habitualiter, sed solum ha­
buit actum beatorum, consequens est, ut simul tunc in eo non fuerit
actus fidei, fuit tamen simul tunc in eo fidei habitus»5.
1
II-II, q. i, a. 5 ad 4.
2
Minus recte dixit Suarez, De fide, disp. 3, sect. 9, n. 6, omnes convenire in
admittendo habitu scientiae et fidei simul dc eodem objecto et in eodem intellectu.
3
III p., q. 7, a. 3.
4
Capreolus, In III Seni., dist, 25, q. 1, a. 3; Cnjotanus, In II-TI, q. 175, a. 5.
3
II-II, q. 175, a. 3 ad 3.
10

2) Actus scientificus potest aliquando produci a lumine transeunte,
et tunc habitus fidei permanenter exsistens in intellectu non obstat, quo­
minus intellectus lumine transeunte perfusus eliciat actum scientiae, et
viceversa.

QUAESTIO XXIV
DE LIBERTATE FIDEI

ARTICULUS I
UTRUM ADSENSUS FIDEI SIT OMNINO LIBER LIBERTATE EXERCITII

452. Status quaestionis. 1) Adsensus fidei elicitur ab intellectu
sub imperio voluntatis. Unde nequit esse liber elicitive ad modum actus
amoris, qui elicitur a voluntate, bene tamen imperative, sicut plures
actus, qui eliciuntur a potentiis sub imperio voluntatis. Solet dici actus
liber denominative.
2) Imperium voluntatis in actus intellectus respectu actuum fidei
potest esse remotum, ut cum movet intellectum ad consideranda motiva
credibilitatis, vel -proximum, ut cum movet eum ad eliciendum actum
fidei.
3) Ex alibi dictis colligimus actum humanum posse esse liberum
quoad exercitium vel quoad specificationem x. Est liber quoad exercitium,
quando voluntas habet facultatem ponendi vel non ponendi actum, ut
amandi vel non amandi. Est liber quoad specificationem, quando volun­
tas habet facultatem ponendi unum actum vel ejus contrarium, ut
amandi vel odiendi.
453. Error. Circa libertatem actus fidei erravit Hermesius, cujus do­
ctrinam exposuerunt theologi vaticani his verbis: «In doctrina hermesiana
distinguitur imprimis fides cognitionis (ut ipsi appellant), hoc est, fides, qua
adsensus praestatur veritati; et deinde fides cordis, hoc est, fides, quae per
caritatem operatur. Illa prior dicitur etiam fides passiva, et consistit in con­
sensu necessario, qui inducitur per argumenta pro veritatibus religionis Chri­
stianae, et in necessaria (coacta) persuasione de veritate demonstrata»

454. Thesis I.
(Est de fide.)

Adsensus fidei semper est liber quoad exercitium.

1) In S. Scriptura promittitur praemium credenti, praenuntiatur
autem poena aeterna non credenti. Qui crediderit et baptizatus fuerit,
salvus erit; qui vero non crediderit, condemnabitur 3. Sed nemini datur
praemium vel poena nisi per actum liberum. Ergo.
2) Concilium Vaticanum statuit: «Si quis dixerit adsensum fidei
1
2
3

Cfr. De Deo uno, n. 341.
Coli. Lac., 7, 529.
Mare., 16, 16.

Christianae non esse liberum, sed argumentis humanae rationis neces­
sario produci... a. s.»1.
3) S. Irenaeus: «Non tantum in operibus, sed etiam in fide, liberum
et suae potestatis arbitrium hominis servavit Deus»12. S. Augustinus:
«Credere non potest nisi volens» 3.
4) S. Thomas: «Adsensus autem scientiae non subjicitur libero arbi­
trio, quia sciens cogitur ad adsentiendum per efficaciam demonstratio­
nis. Sed consideratio actualis rei scitae subjacet libero arbitrio: est enim
in potestate hominis considerare vel non considerare... Sed in fide utrum­
que subjacet libero arbitrio» 4.
5) Ratio idem suadet. Sola enim evidentia objecti extorquet neces­
sario adsensum intellectus. Positis autem omnibus, quae ad actum fidei
requiruntur, id est, accepta et cognita revelatione, probata veracitate
Dei. ac demonstrata credibilitate rei credendae, nondum producitur evi­
dentia objecti. Unde, his omnibus positis, intellectus manet indifferens
ad adsentiendum, et voluntas potest imperare vel non imperare adsen­
sum mentis.

ARTICULUS II
UTRUM ADSENSUS FIDEI SIT LIBER QUOAD SPECIFICATIONEM

455. Status quaestionis. 1) Facultas eliciendi unum actum vel
ejus contrarium non est de essentia libertatis. Unde, quamvis suppona­
tur adsensum fidei non esse liberum quoad specificationem, erit perfecte
liber quoad exercitium. Sed explicandum est, quousque se extendat
libertas in casu.
2) Quaestio igitur est, an homo, qui evidenter cognoscit veracitatcm Dei, motiva credibilitatis et factum revelationis, ita ut prudenter
de his dubitare nequeat, libere libertate exercitii tantum vel etiam liber­
tate specificationis credat.
456. Opinio. Cl. Van Noort 5 existimat hominem in hoc casu credere
libere libertate exercitii tantum non libertate specificationis.
457. Sententia probabilior. Probabilius crediderim intellectum huma­
num, etiamsi evidenter cognoscat veracitatem Dei, objecti credibilitatem
<-t factum revelationis ejusdem, esse liberum libertate specificationis ad cre­
dendum vel non credendum.
Ratio est, quia, his omnibus positis, objectum in se manet obscurum,
et non convincit intellectum ad credendum, adeo ut oporteat determinari
a voluntate6. Nihil autem prohibet, quominus in hoc casu voluntas impe­
ret adsensum bene merendo, vel dissensum peccando.

1
2
3
1
6

Sess. 3, De fide, can. 5; Denz-Bannw., 1814.
Adv. haer., lib. 4, c. 37, n. 5; MG 7, 1102.
In Joan., tr. 26, n. 2; ML 35, 1607.
II-II, q. 2, a. 9 ad 2.
De fide, n. 316.

"
.Determinatur autem (intellectus), ait Angelicus, per voluntatem, quae eli­
cit adsentire uni parti determinate et praecise propter aliquid, quod est sufficiens
• ni movendum voluntatem, non autem ad movendum intellectum, utpotc quod
v i.li-tur vel conveniens huic parti adsentire: et ita est dispositio credentis». De ve­
ritate, q. 14, n. I.

458. Scholion. Imperium voluntatis, quo intellectus determinatur,
ad adsentiendum veritatibus revelatis, est certe supernatural·;, quia vo­
luntas in casu agit sub influxu gratiae supernaturalis. Unde initium fidei
dicitur tribuendum esse gratiae Dei.
QUAESTIO XXV
DE NECESSITATE FIDEI

ARTICULUS I
UTRUM FIDES PROPRIE DICTA SIT NECESSARIA AD SALUTEM

459. Status quaestionis. 1) Fides proprie dicta est virtus super­
naturalis, qua adhaeremus veritatibus a Deo revelatis ob auctoritatem
Dei revelantis, non fiducia promissionum Christi, ut voluerunt reforma­
tores. Potest esse habitualis vel actualis, et exercetur in re vel in voto.
2) Necessarium ad salutem consequendam potest aliquid esse du­
pliciter, necessitate medii et necessitate praecepti. Est necessarium ne­
cessitate medii, quod ex natura sua vel ex institutione divina ita con­
ducit ad vitam, ut sine eo, etiamsi inculpabiliter omittatur, salus obtineri
non possit; ut gratia ex natura sua et baptismus in infantibus ex divina
institutione sunt elementa necessaria ad sanctificationem. Necessarium
necessitate praecepti dicitur, quod ex praecepto Dei vel Ecclesiae ita
conducit ad vitam, ut si inculpabiliter omittatur, possit aliis mediis
salus obtineri, ut sanctificatio festorum ex praecepto divino-ecclesiastico
est necessaria, sed, si inculpabiliter omittatur, potest sine illa obtineri
vita.
3) Salutis nomine potest intelligi sanctificatio animae vel beatitudo
aeterna. Sed, cum ea, quae sunt necessaria ad justificationem, sufficiant
ad vitam aeternam consequendam, promiscue loquimur de fide neces­
saria ad utrumque finem.
Quaerimus, an et quomodo sit adsensus fidei necessarius ad salutem
sive spiritualem sive aeternam obtinendam.
460. Errores, i) Pelagius sacculo v negavit necessitatem actus fidei
ad salutem.
2) Reformatores saeculi xvi docuerunt fiduciam promissionum Chri­
sti, quae non est vera fides, sufficere ad justificationem et salutem ae­
ternam ’.
3) Andreas Vega et alii pauci voluerunt fidem latam seu cognitionem
Dei ex creaturis comparatam sufficere ad salutem 1
2.
4) Recentiores naturalistae et rationalistae, qui ordinem supernatura­
lem inficiantur, negant omnino actum fidei proprie dictae esse necessarium
ad salutem adipiscendam 3.

1 Cfr. Lutherus, Comment, in c. 2 ad Galatas, «Hic observandum est#; Melanchthon, Apol. Confessionis aug., «Quid sit fides justificans».
2 In Concilium Trid., lib. 6, cc. 17 et 21.
3 Rousseau ajebat: «Les plus grandes idées de la divinité nous viennent par
la raison seule». Emile, liv. 4.

461. Thesis I. Fides habitualis est omnibus sive infantibus sive
adultis necessaria necessitate medii ad salutem.

1) Nemo potest justificari sine fide, quia «in ipsa justificatione, ut
ait Concilium Tridentinum, cum remissione peccatorum haec omnia
simul infusa accipit homo per Jesum Christum, cui inseritur, fidem,
spem, et caritatem»1.
Concilium Vaticanum: «Quoniam vero sine fide... impossibile est pla­
cere Deo et ad filiorum ejus consortium pervenire, ideo nemini unquam
sine illa contigit justificatio, nec ullus, nisi in ea perseveraverit usque
in finem, vitam aeternam adsequetur» 12.
2) Necessitas igitur fidei habitualis ad salutem enascitur, non ex
aliquo praecepto adimplendo, sed ex necessitate vitae supernaturalis,
quam sine fide nemo adquirere valet.
Haec fides habitualis infantibus et perpetuo amentibus infunditur a
Deo in baptismate.
462. Thesis II. Sola fiducia in promissiones Christi in sensu re­
formatorum et fides lata, quae dicitur cognitio Dei ex contemplatione
rerum creatarum hausta, non sufficiunt adultis ad salutem.

Pars l.a
Fiducia in promissiones Christi, quam ponunt reformatores, non est
vera fides, quae juxta Concilium Vaticanum est virtus supernaturalis,
qua, Dei aspirante et adjuvante gratia, ab eo revelata vera esse credimus...
propter auctoritatem ipsius Dei revelantis 3. Vera autem fides ad salutem
omnino requiritur.

Pars 2.a
Cum media debeant esse ad finem proportionata, ad salutem aeter­
nam, quae excedit omnes vires naturales hominis, requiritur fides
supernaturalis. Sed fides lata, quae consistit in cognitione Dei naturali,
non est supernaturalis. Ergo4.
Innocentius XI merito ad rem damnavit sequentem propositionem:
«Fides late dicta, ex testimonio creaturarum, similive motivo, ad justi­
ficationem sufficit»5.
1
2
3

Sess.

6, c. 7;
Sess. 3, c. 3;
Sess. 3, C. 3;

Denz-Bannw., 800.
Denz-Bannw.. 1793.
Denz-Bannw., 1789.

Cfr Raymundus M. Martin, Opusc. De necessitate credendi et credendorum,
i, c. 3, § 4 (Lovanii, 1906).
3 Prop. 23. Decret. S. Officii, 2 Mart. 1679; Denz-Bannw., 1173; Viva in «Tru­
tina» expresse docet in hac propositione damnari doctrinam quae dicit cognitio­
ni m supernaturalem Dei remuneratoris ex creaturis haustam sufficere ad salutem.
Cfr. Franzolln, De trad et script., app., c. 3, § 4. p. 580 (ed. 1896).

4
pari

463. Thesis III. Adsensus formalis et explicitas fidei proprie di­
ctae est omnibus adultis necessarius necessitate medii ad salutem.
Nota. Est sententia communis et certax. Contrariam sententiam
aliqui vocant haereticam, alii erroneam, alii temerariam, alii falsam.
1) S. Scriptura hoc testatur dicens: Justus autem meus ex fide
vivit12. Sine fide autem impossibile est placere Deo 3. Qui vero non credi­
derit, condemnabitur 4.
2) Concilium Tridentinum: «Fides est humanae salutis initium, fun­
damentum et radix omnis justificationis, sine qua impossibile est pla­
cere Deo, et ad filiorum ejus consortium pervenire» 5.
3) SS. Patres constanter hoc docuerunt.
S. Irenaeus: «Sic et homo non adsumens per fidem spiritus insertio­
nem, perseverat hoc esse quod erat ante: caro et sanguis exsistens, re­
gnum Dei haereditate possidere non potest»6.
S. Fulgentius: «Fides est humanae salutis initium. Sine hac nemo ad
filiorum Dei numerum potest pertinere, quia sine ipsa nec in hoc saeculo
quisquam justificationis consequitur gratiam, nec in futuro vitam possi­
debit aeternam»7.
4) Ratio item hoc suadet, quia minime decet, ut homo ad amicitiam
Dei vel etiam ad supernam beatitudinem admittatur, quin prius super­
naturalem Dei notitiam adipiscatur.
464. Scholion. Quidam theologi dixerunt ad salutem consequen­
dam sufficere votum fidei seu propositum credendi, sed falluntur. Vix
enim concipi potest fides supernaturalis in voto, quin statim occurrat
obligatio adsentiendi veritatibus revelatis, cui obligationi satisfacien­
dum est.

ARTICULUS II
QUAE SINT EXPLICITE CREDENDA NECESSARIO NECESSITATE

MEDII AD SALUTEM

465. Status quaestionis. 1) Explicite credere nihil aliud est,
quam actu expresso intellectus sub imperio voluntatis adsentire veri­
tati revelatae.
2) Diximus articulo superiori adsensum formalem et explicitant
fidei supernaturalis esse necessarium ad salutem. Nunc autem declaran­
dum est, circa quae versari debeat hic adsensus explicitus.
1
Cfr. S. Thomas, Tt-II, q. 2, a. 3; De veritate, q. 14, a. 10; Contra Gent., lib. 1,
c. 5; et lib. 3, c. 118.
2 Hebr., 10, 38.
3 Hebr., n, 6.
1 Mare., 16, 16.
5 Sess. 6, c. 8; Denz-Bannw., 801. Cfr. Concilium Vaticanum, sess. 3, c. 3;
Denz-Bannw., 1789.
* Adv. haer., lib. 5, c. 10, n. 2; MG 7, 1148.
’ De fide ad Petrum, n. 1; ML 65, 671.

466. T H ESIS I. Omni tempore et statu necessarium fuit necessitate
medii ad salutem credere Deum exsistere et bonorum operum remune­
ratorem esse.
1) Hoc geminum fidei objectum explicite credere esse necessarium
ad salutem diserte manifestavit Apostolus dicens: Credere enim oportet
accedentem ad Deum, quia est, et inquirentibus se remunerator silh Hunc
locum exponens merito ait Angelicus: «Dicendum quod Apostolus posuit
illa, quae oportuit credi explicite a quolibet homine in quocumque
statu»1
2. Iterum: «Illa duo explicite credere de Deo omni tempore et
quoad omnes necessarium fuit» 3*
7.
2) Ratio theologica plene hoc confirmat. Homo enim, dum in terris
vivit, per solam fidem accedit ad Deum, de quo pronum est aliquid
explicite credendum esse. Objectum ita explicite credendum, vehit ne­
cessarium ad salutem, oportet esse tale, ut alia credenda contineat sal­
tem implicite. In Deo autem sub duplici conceptu exsistentis et remu­
nerantis continentur implicite omnia credenda; quia in Deo exsistente
includuntur omnes perfectiones et attributa Dei, et in Deo remuneratore
continetur ordo providentiae cum omnibus gratiis, auxiliis, mediisque,
quae nos ducunt ad finem i.
Objicies. Ad justificationem sufficit actus perfectae caritatis seu dile­
ctio Dei super omnia. Sed ad actum perfectae caritatis non requiritur fides
in Deum remuneratorem, sed sufficit fides in Deum summe bonum. Ergo.
Resp. Graviter aliqui sese implicant in solutione hujus difficultatis °.
Nonnulli, ut Wirceburgenses °, defendunt ad justificationem requiri fidem
in Deum remuneratorem, ut producatur amor amicitiae, qui proprie ex na­
tura sua est justificati vus animae et expulsi vus peccati.
Sed alii verius dicunt fidem in Deum summe bonum sufficere, ut fidelis
eliciat actum caritatis et justificetur; et fidem in Deum remuneratorem
esse quidem ita necessariam ad salutem, ut, quidquid dicat in contrarium
cl. Pesch ’, suppleri possit per actum perfectiorem, ut est fides in Deum
summe bonum, et per eum possit justificari8.

467. Scholion. Quomodo Deus in se exsistens et bonorum operum
remunerator sit objectum fidei explicitae.
In explicatione hujus gemini objecti fidei non conveniunt theologi.
1) Quoad primum plures volunt articulum Deum esse constituere
objectum nostrae fidei, quatenus est auctor ordinis naturalis, qui a phi­
losophis per rationem naturalem cognoscitur. Ita Suarez, Lugo et alii 9.
Alii contendunt in hoc articulo praescindendum esse ab ordine natutali vel supernatural!, et credendum esse Deum ut supremum ens ab
omni creatura distinctum. Ita Pesch 10.
1
3
*
°
7
“
3
10

Hebr., 11, 6.
tn III Sent., dist. 25, q. 2, a. 2, sol. 4 ad 1.
Il-II, q. 2, a. 8 ad I.
Cfr. S. Thomas, In ep. ad Hebr., c. 11, lect. 2.
Vide Lugo, De virtute /id. div., disp. T2, n. 109.
Oe fido, n. 118.
De fido, n. 444
Cfr, Salmantloonsos, De fide, disp. 6, n. 90.
Suaroz, De fide, disp. 12 sect, 3, 11, 4: Lugo, De virtute fid. div., disp. 12, 123.
De fide theolog., n 445·

Thomistae tamen communiter et alii plures verius docent primum
omnium, quod necessario credendum est ad salutem aeternam adipiscen­
dam, esse exsistentiam Dei, ut auctoris ordinis supernaturalis, tum quia
objectum hujus fidei debet implicite includere alios articulos fidei, tum
quia homo per fidem convertitur in Deum ut auctorem suae justificatio­
nis, tum demum quia philosophis, qui ratione naturali demonstrant ex­
sistentiam Dei, impossibile est credere Deum exsistere1. Unde S. Tho­
mas: «Per cognitionem naturalem homo non convertitur in Deum, in
quantum est objectum beatitudinis et justificationis causa; unde talis
cognitio non sufficit ad justificationem» 123. Et iterum: «Ex quo patet,
quod in justificatione impii requiritur actus fidei quantum ad hoc,
quod homo credat Deum esse justificatorem hominum per mysterium
Christi» s.
2) Quoad articulum Dei remuneratoris docuerunt aliqui apud Lugo 4
de necessitate medii ad salutem sufficere fidem in Deum remuneratorem,
praescindendo a conceptu supernatural!.
Sed alii merito requirunt ad hoc fidem in Deum remuneratorem su­
pernaturalem, juxta illud Apostoli: Qui reddet unicuique secundum opera
ejus: iis quidem, qui secundum patientiam boni operis, gloriam, et hono­
rem, et incorruptionem quaerunt, vitam aeternam; iis autem, qui sunt ex
contentione, et qui non acquiescunt' veritati, credunt autem iniquitati, ira et
indignatio 5. Haec sane fides est adsensus et accessus ad Deum ultimum
finem, qui est remunerator supernaturalis.

468. Thesis II. Ante promulgationem Evangelii requirebatur et
sufficiebat de necessitate medii ad salutem fides implicita in Christum
Redemptorem et Trinitatem personarum.
Nota. Aliqui docuerunt fidem explicitam in Christum Redemptorem
fuisse necessariam necessitate medii ad salutem in Veteri Testamento. Ita
Philippus a SS. Trinitate, et alii 67.
Alii fere communiter admittunt necessitatem tantummodo fidei im­
plicite.

Pars l.a

Requirebatur fides implicita.

1) Sacra Scriptura ait: Sicut in Adam omnes moriuntur, ita et in
Christo omnes vivificabuntur 1.
2) S. Augustinus: «Sine fide ergo incarnationis et mortis et resurre­
ctionis Christi nec antiquos justos, ut justi essent, a peccatis potuisse
mundari et Dei gratia justificari, veritas Christiana non dubitat» 8.
3) S. Thomas loquens de antiquis Patribus ait: «Si qui tamen sal­
1 Cfr. Cano, De locis theol., lib. 12, c. 4; Philippus a SS. Trinit.,
dub. 3; Salmanticenses, De fide, disp. 6, 73.

2 I-II, q. 113, a. 4 ad 2.
3 I-II, q. 113, a. 4 ad 3.
1 De virtute fidei div., disp.
6 Rom., 2, 6 sqq.
6 De fide, disp. 4, dub. 4.
7 I Cor., 15, 22.
3 De peccato orig., lib. 2, c.

12, n. 128.

24. n. 28; MI, 44, 398.

De fide,

disp. 4,

vati fuerunt, quibus revelatio non fuit facta, non fuerunt salvati absque
fide mediatoris; quia etsi non habuerunt fidem explicitam, habuerunt
tamen fidem implicitam in divina providentia, credentes Deum esse
liberatorem hominum secundum modos sibi placitos» 1.
Ratio idem suadet. Omnibus quippe fuit necessaria Christi redemptio.
Ergo omnibus pariter fuit necessaria fides saltem implicita in Christum

Pars 2.a Sufficiebat antiquis ad salutem fides implicita
in Christum.
1) Hoc innuere videtur Apostolus, cum ait: Prius autem quam ve­
niret fides, sub lege custodiebamur conclusi, in eam fidem, quae revelanda
erat1
2.
2) Angelicus Doctor id ipsum confirmat dicens: «Post peccatum
ante adventum Christi quidam habebant fidem explicitam de Redem­
ptore, quibus revelatio facta erat, qui majores dicebantur. Quidam au­
tem, ut minores, fidem implicitam habebant in fide majorum» 3.

469. Thesis III. Non constat fidem explicitam incarnationis Verbi
et trinitatis personarum esse necessariam necessitate medii ad salutem in
lege gratiae.
Nota. 1) «Mysterium incarnationis Christi, ait apposite S. Thomas,
explicite credi non potest sine fide trinitatis: quia in mysterio incarnationis
Christi hoc continetur, quod Filius Dei carnem adsumpserit, quod per gra­
tiam Spiritus Sancti mundum renovaverit, et iterum quod de Spiritu San­
cto conceptus fuerit» 4. Utriusque igitur mysterii credendi eadem est neces­
sitas ac obligatio.
2) Quatuor invenio in hac materia sententias:
Prima sententia docet fidem explicitam incarnationis Verbi et trinitatis
personarum post praedicationem Evangelii esse necessariam necessitate
medii ad salutem. Ita Valentia, Philippus a SS. Trinitate, Joannes a S. Tho­
ma, Billuart, et alii 5*
7.
Secunda sententia admittit necessitatem fidei explicitae horum myste­
riorum ad salutem aeternam, non vero ad primam justificationem. Ita Cano
et Panez ·.
Tertia sententia absolute negat fidem explicitam horum mysteriorum
esse necessariam necessitate medii ad salutem post divulgatum in orbe
Evangelium. Ita Lugo, Pesch, Van Noort, Sola et alii ’.
Quarta sententia docet fidem explicitam in Christum Rederriptorem et
trinitatem personarum per se esse necessariam necessitate medii ad salu­
tem, per accidens tamen fieri posse ut aliqui salventur sola fide implicita
Ita Suarez, Lezana, Salmanticenses, Mendive et alii8.

1 II-II, q. 2, a. 7 ad 3.
2 Gal., 3, 23.
3 In III Sent., dist. 25, q. 2, a. 2, quaest. 2.
* II-II, q. 2, a. 8.
5 Valenda, In II-II, disp. 1, q. 2, pp. 4 et 5; Philippus a SS. Trinit., De fide,
disp. 4, dub. 6; Joannes a S. Thom., De fide, disp. 4, a. 1; Billuart, De fide, diss. 3, a. 2.
11 Cano, Relectio de Sacram, in genere, p. 2, conci. 3; Banez, In II-II, q. 2,
a. 8, «Quaeritur denique».
7 Lugo, De virtute fid. div., disp. 12. n. 91 sqq.; Pesch, De fide, n. 448; Van
Noort, De fide, n. 329: Sola, De fide, n. 766.
8 Suarez, De fide, disp. 12, sect. 4, n. 18; Lezana, De fide, tr. I, disp. 3, q. 6,
•Ί crtiii sententia docet»; Salmanticenses, De fide, disp. 6, n. 77; Mendive, De fide,
11. 27« sqq.

Si res bene perpendantur, haec quarta sententia reducitur ad tertiam,
quia, si quis aliquando per accidens, ex eo quod invincibiliter ignoraverit
mysteria incarnationis et trinitatis, potest sanctificari sine eorum fide ex­
plicita, jam fides explicita non est necessaria necessitate medii ad salutem.

His praelibatis, probatur thesis.
1) Apostolus certe, cum indicavit media necessaria ad accedendum
ad Deum, tradidit prima credibilia, quae necessitate absoluta oportebat
credi, et in quibus caetera credenda implicite continebantur. Fidem
autem explicitant incarnationis Verbi et trinitatis personarum non indi­
cavit, sed tantummodo in Deum auctorem gratiae et remuneratorem
Supernaturalem.
2) Testimonia S. Scripturae, quae in contrarium adducuntur non
amplius docent quam necessitatem absolutam fidei implicitae, vel ad
summum obligationem fidei explicitae de praecepto, facta semel prae­
dicatione.
3) Nihil prohibet, quominus aliquando missionarius inter praedi­
candum catechumeno proponat primo Deum ut auctorem gratiae et
remuneratorem supernaturalem munificentissimum. Catechumenus au­
tem hac praedicatione instructus et gratia interna motus, potest, ante­
quam missionarius ad ulteriora procedat, actum contritionis elicere ac
justificari sine adsensu explicite fidei in incarnationem Verbi et trini­
tatem personarum.
470. De mente S. Thomae. Ob auctoritatem S. Thomae aliqui
admiserunt necessitatem absolutam fidei explicitae ad salutem in lege
gratiae, sed mens S. Thomae non est ita clara, ut nos moveat ad mutan­
dam sententiam.
Textus favens necessitati jidei explicitae: «Post tempus autem gratiae
revelatae tam majores quam minores tenentur habere fidem explicitam
de mysteriis Christi, praecipue quantum ad ea, quae communiter in
Ecclesia solemnizantur, et publice proponuntur, sicut sunt articuli in­
carnationis, de quibus supra dictum est» 1.
Textus favens sufficientiae fidei implicitae: «Ante baptismum Corne­
lius consecutus est et alii similes consequuntur gratiam et virtutes per
fidem Christi et desiderium baptismi implicite vel explicite» *2.
Sensus hic manet obscurus. Quae cum ita sint, quando in primo
textu diserte ait: «Tenentur habere fidem explicitam de mysteriis Chri­
sti», innuere videtur necessitatem fidei explicitae de praecepto, tum quia
loquitur de mysteriis Christi, quae non sunt credenda necessitate medii
ad salutem; tum quia obligationem extendit ad ea praecipue, quae com­
muniter solemnizantur in Ecclesia, id est, ad ea, quae sunt credenda ex
praecepto.
In secundo autem loco aperte docet Angelicus sufficientiam fidei
implicitae in Christum ad justificationem.
'
2

II-II, q. 2, a. 7.
III p., q. 69, a.

4 ad 2.

ARTICULUS III
UTRUM DETUR PRAECEPTUM

CREDENDI

ALIQUOS

ARTICULOS

FIDEI

471. Thesis. Datur praeceptum tum divinum tum ecclesiasticum
credendi aliquos articulos fidei.

Pars l.a

Praeceptum divinum.

1) Ex S. Scriptura constat fidem esse ex constitutione divina ne­
cessariam ad salutem. Unde datur praeceptum divinum credendi articu­
los fidei.
2) S. Joannes testatur dari praeceptum credendi in Jesum. Hoc est
mandatum ejus, ut credamus in nomine Filii ejus Jesu Christi *.

Pars 2.a

Praeceptum ecclesiasticum.

1) Ecclesia praecipit instruere catechumenos in rebus fidei.
2) Mandat insuper recipere sacramenta, audire sacrum, etc., quae
nequeunt rite fieri nisi emisso formali actu fidei.
Si tamen objicias Ecclesiam non posse praecipere actus mere inter­
nos, respondendum est hoc verum esse, si agatur de praecipiendo dire­
cte actus mere internos ratione sui, non vero, si agatur de praecipiendo
actus internos indirecte et ratione alterius. Hinc Ecclesia potest praeci­
pere directe actus externos, ad quorum executionem requiruntur actus
interni. Sic, cum praecipit sacrum audire, implicite praecipit credere
praesentiam Christi in Eucharistia.
472. Scholion I. Credenda ex praecepto divino. Ex praecepto di­
vino tenentur omnes fideles explicite credere: 1) symbolum apostolorum
saltem quoad substantiam (exceptis juxta plures his, quae dicuntur de
Pontio Pilato, de communione sanctorum, de sessione ad dexteram Pa­
tris, de perpetua Virginitate beatae Mariae Virginis, de descensu ad
inferos, et circumstantiis quibusdam, quae subtiliorem considerationem
requirunt) 12; 2) decalogum; 3) orationem dominicam, et 4) doctrinam sa­
cramentorum, eorum saltem, quae quis recipere debet.
Non videtur dari gravem obligationem addiscendi memoriter haec,
quae explicite credenda dicuntur, nequidem orationem dominicam, sed,
qui ea cognoscit ac credit quoad substantiam, ex hac parte non peccat
mortaliter.
De tempore, quo urget obligatio credendi, non loquimur, quia id
spectat ad moralistas 3.
473. Scholion II. De actu externo jidei. 1) Actus externus fidei
dicitur confessio, et est quaelibet externa manifestatio fidei, quam quis
interne profitetur.
2) Haec externa confessio videtur esse actus elicitus fidei, sicut
1
a

mor.,
3

/ Joan., 3, 23.
Cfr. PalmiorI, Opus
t. T, η. 3<>.|.
Lohmkuhl, n. 397.

theol. morale Uallerini,

tr. 5. n. 22: Lehmkuhl,

Theol.

amor est actus caritatis, ut defendunt Banez, Philippus a SS. Trinitate,
et Billuart1 contra Valentiam. Lezanam et alios1
2; quia, licet organis
externis proferatur, a fide immediate regulatur ac dirigitur.
3) Datur duplex praeceptum de actu externo fidei, unum divinum
et alterum ecclesiasticum, quae patent ex terminis.
De praecepto ecclesiastico emittendi professionem fidei agunt canonistae et moralistae.
4) Praeceptum divinum confessionis externae fidei iterum est du­
plex, unum affirmativum, alterum negativum.
a) Ex praecepto divino affirmativo tenemur certe ad externam
fidei confessionem, ut communiter tenent doctorcs. Qui confitebitur me,
ait Jesus, coram hominibus, confitebor et ego eum coram Patre meo 3.
Corde enim, addit Apostolus, creditur ad justitiam, ore autem confessio
jit ad salutem 4*
. Unde S. Augustinus lepide ait: «Illi, qui verum, quod
credunt, non loquuntur, merito reprobantur... Non enim perfecte cre­
dunt. qui, quod credunt, loqui nolunt» s.
Circa tempus et circumstantias hujus obligationis fidei confitendae,
vide moralistas.
b) Ex praecepto pariter divino et gravi tenemur nunquam, ne qui­
dem mortis vitandae causa, externe fidem negare.
Hoc didicimus ex ore Christi: Qui autem negaverit me coram homini­
bus, negabo et ego eum coram Patre meo 6.
Hujus etiam praecepti circumstantias et applicationes disce a moralistis.

QUAESTIO XXVI
DE HABENTIBUS FIDEM

ARTICULUS I
IN QUIBUS CREATURIS INVENIATUR FIDES DIVINA

474. Breviter hanc materiam expendere curabimus.
I. Angeli et primus homo, dum erant viatores, habuerunt fidem di­
vinam.
Ita docent Angelicus et fere omnes theologi7 contra Durandum, qui
contendit angelos non habuisse fidem, «si quid eis revelatum fuit a prin­
cipio suae conditionis» 8.
1
Banez, in II-II, q. 3, a. 3; Philippus a SS. Trinitate, De fide, disp. 4, dub. 8;
Billuart, De fide, diss. 3, a. 4.
2 Valentia, In II-II, disp. I, q. 3, p. 1; Lozana, De fide, disp. 4, q. I.
3 Mattii., IO, 32.
1 Rom., 10, 10.
6 Enarrat, in ps. 115, nn. 1-2; ML 37, 1491 sq.
• Matth., 10, 33.
7 Cfr. S. Thomas, II-II, q 5, a. 1; Cajetanus, In II-II, q 5, a 1
8 In III Sent., dist. 23, q. 9.

Ratio est, quia, ut suis locis diximus, angeli et primus homo in in­
stanti suae creationis conditi fuerunt in gratia sanctificante, et accepe­
runt revelationem mysteriorum Dei, sed nondum erant beati per visio­
nem beatificam. Unde ex prima sua conditione debuerunt accedere ad
Deum et tendere ad beatitudinem supernaturalem. Sed accedentem ad
Deum oportet credere, ut dicit Apostolus. Ergo.
Non obstat fundamentum Durandi in contrarium, quia diximus su­
pra evidentiam divinae revelationis posse cohaerere cum fide divina.
475. II. Peccatores, qui non commiserunt peccatum infidelitatis,
habent fidem divinam.
Constat ex Concilio Tridentino: Si quis dixerit, amissa per peccatum
gratia, simul et fidem semper amitti, aut fidem, quae remanet, non esse
veram fidem... a. s. 1
2.
Ratio est manifesta, quia non omne peccatum opponitur fidei.
476. III. Animae in purgatorio exsistentes habent fidem theologicam.
Animae siquidem in purgatorio exsistentes sunt adhuc in via, spe­
rant recipere beatitudinem, et adsentiunt veritatibus revelatis tanquam
objectis non visis.
477. IV. Doemoncs et damnati non habent fidem theologicam divi­
nitus infusam, sed naturalem tantum et acquisitam.
Nota. Est fere communis contra Alensem, Durandum aliosque pau­
cos2 contendentes fidem, quae habita fuit ab hominibus in via, remanere
in inferno.

Pars l.a

De fide theologica.

Fides theologica infunditur a Deo creaturis eo solo fine, ut creaturae
moveantur ad Deuin, et adipiscantur aeternam beatitudinem. Sed doemones et homines damnati, utpote aversi a Deo et obstinati in malo,
non moventur ad Deum, nec sperant recipere beatitudinem. Ergo.

Pars 2.a

De fide naturali.

Daemones, ait S. Jacobus, credunt et contremiscunt 3. Hic autem locus
nequit intelligi nisi de eorum fide naturali et acquisita, ut explicant
commentatores4.
'
Doemones ac damnati notitiam veritatum, quam in via adepti sunt,
retinent in inferno; eamque saepe signis ac evidentia credibilitatis moti,
non quidem pia motione et in ordine ad vitam aeternam sed motivis
naturalibus quodammodo coacti, reducunt ad actum, adsentientes veri­
tatibus divinis. Hinc S. Thomas ait: «Doemonum fides est quodammodo
coacta ex signorum evidentia»5, non quidem coactione absoluta, quae
omnino auferat eorum libertatem, sed coactione secundum quid.
478. V. Beati in patria non habent fidem.
1

Sess. 6, can

2

Alonsis,

2
4

°

28: Donz-Bannw., 838.

III p.,

q. 64, membro 7; Durandus,
19.
Cfr Alapido, /11 Jacobuni, 2, 19.
II-II, q. 5, 11 2 ad I.

Jac., 2,

In III Sunt.,

dist. 23, q. 9

1) Cum autem venerit, ait Apostolus, quod perfectum est, evacuabi­
tur, quod ex parte est x.
2) Graphice hoc statuit S. A ugustinus dicens: «Neque enim jam (in
caelo) fides erit, qua credantur, quae non videntur; sed species, qua
videantur, quae credebantur»12
3) Rationem adsignat S. Thomas his verbis: «Fides autem in sui
ratione habet imperfectionem, quae est ex parte subjecti, ut scilicet
credens non videat id, quod credit; beatitudo autem de sui ratione
habet perfectionem ex parte subjecti, ut scilicet beatus videat id, quo
beatificatur... Unde manifestum est, quod impossibile est, quod fides
maneat simul cum beatitudinc in eodem subjecto» 3.

ARTICULUS II
UTRUM HAERETICUS, QUI PERTINACITER NEGAT UNUM ARTICULUM FIDEI,

HABEAT FIDEM THEOLOGICAM CIRCA ALIAS VERITATES,

QUAS ADMITTIT

479. Status quaestionis. Hic agitur de universalitate fidei divinae.
Saepe enim contingit, ut homines, spiritu rebellionis ducti, negent
cum pertinacia unam vel plures veritates a Deo revelatas atque ab Ec­
clesia propositas, dum aliis gratiae mysteriis sine difficultate adsentiunt.
Disputatur, an hujusmodi homines habeant fidem divinam circa my­
steria, quae admittunt.
480. Opinio particularis. Durandus 4 censuit haereticum in uno posse
probabiliter habere fidem divinam circa alia mysteria. Sed id caret fun­
damento.

481. Thesis. Haereticus, qui negat unum articulum fidei, non
habet fidem infusam circa mysteria, quae admittit.

1) Concilium Tridentinum expresse adserit ipsam fidem per infide­
litatem amitti 5.
2) S. Augustinus: «Qui in Evangelio, quod vultis creditis, quod
vultis, non creditis, vobis potius quam Evangelio creditis»6.
3) S. Thomas: «Manifestum est, quod talis haereticus circa unum
articulum, fidem non habet de aliis articulis, sed opinionem quamdam
secundum propriam voluntatem»7.
4) Ratio efficaciter hoc demonstrat. Destructo namque objecto for­
mali et specificativo habitus et actus, necessario cessant habitus et actus
1
2
3
4
6
6
7

I Cor., 13, 10.
De Trinitate, lib. 14, c. 2; ML 42, 1038.
I-II, q. 67, a. 3.
In III Sent., dist. 23, q. 9.
Sess. 6, c. 15: Denz-Bannw., 808.
Contra Faustum, lib. 17, c. 3; MI. 42. 342.
II-II, q. 5, a. 3.

in subjecto. Sed haereticus negans unum articulum fidei, destruit obje­
ctum formale et specificativum fidei etiam circa ea mysteria gratiae,
quae admittit. Ergo. Objectum formale et specificativum fidei est aucto­
ritas infallibilis Dei revelantis, quod pro haeretico, sicut non habet vim
circa articulum quem negat, ita pariter caret vi circa alia mysteria, quae
admittit. Si enim haereticus putat auctoritatem Dei falli in articulo,
quem negat, quomodo putabit eam infallibilem esse in aliis mysteriis
testificandis? Si in uno fallitur, potest falli in omnibus. Et sic, destructo
objecto formali fidei, necesse est ipsam fidem destrui.

QUAESTIO XXVII
DE VITIIS FIDEI OPPOSITIS

ARTICULUS I
DE INFIDELITATE

482. Praenotamen. Tria sunt vitia, quae praecipue fidei opponun­
tur, infidelitas, nempe, haeresis et apostasia, de quibus breviter totidem
articulis loquemur.
I. Infidelitas in genere, quod ad praesens attinet, nihil est aliud
quam carentia fidei.
Potest esse negativa vel positiva. Infidelitas negativa est carentia fidei
in iis, qui penitus ignorant res fidei. Positiva est carentia fidei in iis, qui
fidei sufficienter propositae resistunt vel resistere pergunt, sive adsen­
sum negando sive actus contrarios exercendo L.
483. II. Dicendum est dari de jacto in aliquibus infidelitatem nega­
tivam inculpabilem, quidquid in contrarium docuerint Hugo a S. Victore
vel quisquis fuerit auctor libri «De sacramentis», Guillcrmus Pârisiensis,
Altisiodorensis, Alensis et alii2.
Barbari siquidem et illi, quibus nondum sufficienter fides proposita
est, imo ipsi, qui. dum essent infantes, baptizati sunt, et nihil deinde vel
parum de fide audierunt, possunt ignorantia invincibili laborare, et
quousque in fide instruantur, ab omni peccato circa fidem excusari.
Unde damnata est Baji propositio: «Infidelitas pure negativa in iis,
quibus Christus non est praedicatus, peccatum est» 3.
'

Aliqui dicunt carentiam fidei in eo, qui renuit adsensum praestare fidei suf­

ficienter propositae, esse privativam, et in eo qui post fidem sufficienter propositaem
pergit positive contradicere, esse positivam, sed melius crediderim omnem infideli­
tatem privativam esse simul positivam, quia qui fidei sufficienter sibi propositae
adsensum denegat, transgreditur praeceptum negativum non resistendi verae fidei,
et committit peccatum commissionis.
2
Hugo a S. Victore, De sacramentis, lib. 2, p. 6, c. 5; MI. 176, 451; Guillcrmus
Parlsiensis, De tide, c. 2; et De Legibus, c. 21; Altisiodorensis, Summa, lib. 3, tr. 3,
c. 2, q. 3. in fine; Alensis, II p., q. 112, m. 8; et q. 153, m. 3.
3 Prop. 68; Donz*Bannw., 1068.

484. III. Infidelitas positiva est in intellectu tanquam in subjecto,
et est ex genere suo gravissimum peccatum, imo, excepto odio Dei, caeteris
peccatis gravius.
Pars l.a Est in intellectu tanquam in subjecto. Ratio id ostendit,
quia fides est in intellectu, ergo et infidelitas ejus vitium oppositum
residet in intellectu. Hinc, licet Suarez et alii dixerint «malitiam mora­
lem, quae moraliter constituit infidelitatem, in ratione peccati intrinsece
esse tantum in voluntate, in intellectu vero per solam denominationem
ab actu voluntatis»1, verius tamen dicendum est actum infidelitatis,
quatenus est in intellectu et elicitur ab intellectu, esse vitiosum et ha­
bere malitiam intrinsecam. Minime tamen dubitandum est actum infi­
delitatis sic ab intellectu elicitum gaudere intrinsece libertate necessaria,
quatenus movetur et applicatur a voluntate.
Pars 2.a Est ex genere suo gravissimum peccatum. Peccata hominis
eo sunt graviora, quo magis a Deo avertant. Unde peccata contra vir­
tutes theologicas, quae magis directe versantur circa Deum, sunt ex ge­
nere suo graviora quam alia peccata. Et inter peccata, quae virtutibus
theologicis adversantur, infidelitas, excepto odio Dei, magis quam alia
peccata avertit hominem a Deo, quia tendit destruere Deum sub con­
ceptu primae ac summae veritatis.
Dixi 1) excepto odio Dei caeteris peccatis gravius, quia odium, utpote
oppositum virtuti nobiliori, magis quam infidelitas avertit hominem a
Deo, et tendit destruere Deum sub conceptu summi boni. Importat igi­
tur majorem malitiam quam omnia alia peccata.
Dixi 2) ex genere suo, quia ex circumstantiis subjecti, intensitatis, etc.,
possunt alia peccata esse graviora quam infidelitas.
485. IV. Non omnia infidelium opera sunt peccata. Infideles enim
nunquam omnino exstinctum habent bonum naturae, ut nequeant ali­
quando exsequi opera ethice bona. Hinc damnata est Baji propositio:
«Omnia opera infidelium sunt peccata et philosophorum virtutes sunt
vitia» 1
2.
486. V. Infideles nunquam ad fidem conversi, non sunt vi compel­
lendi ad amplectendam fidem.
1) «De judaeis autem, ait Concilium Toletanum IV (a. 633), hoc
praecepit sancta synodus, nemini deinceps ad credendum vim inferre...
Non vi sed libera arbitrii facultate, ut convertantur, suadendi sunt, non
potius impellendi» 3.
2) Nemo sane in Ecclesia potest ab infidelibus vi exigere fidem.
Non auctoritas ecclesiastica, quia non habet jurisdictionem in infideles;
non potestas saecularis, quia principes civiles non gubernant subditos
in rebus spiritualibus sed in temporalibus tantum ac politicis.
Coerceri tamen possunt a qualibet auctoritate, ne fidem aliorum im1
2
3

De fide, disp. i6, sect. 3, n. 4.
Prop. 25: Denz-Bannw., 1025.
Can. 57; Mansi, 10, 633. Successus,

qui in Hispania ante et post Concilium
Toletanum IV locum habuerunt circa judaeos et judaizantes, expositi sunt ac ex­

pensi a Menéndez y Pelayo, Historia de los hétérodoxes espaholes. vol. 3, p. 187
(ed. 1917); et a Pasehale Boronat, Los moriscos espaholes y su expulsidn, vol. 1
per totum.

pediant, neve blasphemiis et facetiis eam irrideant. Imo impelli possunt
ac debent, ut legem naturae servent.
3) Haeretici et apostatae possunt a principibus Christianis com­
pelli, ut ad fidem iterum redeant et promissa fideliter adimpleant. Ap­
posite ad rem S. Thomas: «Sicut vovere est voluntatis, reddere autem
necessitatis, ita accipere fidem est voluntatis, sed tenere eam acceptam
est necessitatis. Et ideo haeretici sunt compellendi, ut fidem teneant» *.
ARTICULUS II
DE HAERESI

487. I. Haeresis, graece αιρεσις, vi vocis significat sectam, in
qua quisque habet facultatem eligendi eas opiniones, quae sibi magis
arrideant. Per derivationem hujus significationis haeresis applicatur ad
electionem doctrinae contra veritates revelatas.
Unde haeresis recte definitur: Error pertinax catholicae fidei mani­
feste contrarius in eo, qui Christi fidem professus est.
Dicitur 1) error, id est, judicium intellectus aliquid adserens vel ne­
gans contra veritatem.
2) Pertinax, quo significatur hoc judicium mentis esse voluntarium
et tenax, id est, adsensum vel dissensum cum obstinatione contra aucto­
ritatem Dei dicentis et propositionem Ecclesiae declarantis.
3) Catholicae fidei manifeste contrarius; quia, sicut fides est adsen­
sus mentis ad veritates revelatas atque ab Ecclesia propositas, ita hae­
resis est judicium mentis contra easdem veritates manifeste sibi notas.
Quod si haereticus nesciat propositionem Ecclesiae, non erit formaliter
haereticus.
4) In eo qui Christi fidem professus est; error quippe contra fidem
in eo, qui nunquam fidem suscepit, vocatur paganismus; in eo, qui fidem
in figura suscepit, dicitur fudaismus; et in eo qui fidem Christi re su­
scepit, nuncupatur haeresis.
488. II. Disputari solet, an dubius in fide sit haereticus.
Resp. 1) Qui involuntarie dubitat de aliquo mysterio, seu expe­
ritur tentationes contra fidem, quin dubitationi consentiat, ut ipsi san­
cti non semel experti sunt, non ëst haereticus, sed potius bene meretur
apud Deum.
2) Qui ex ignorantia culpabili dubitat de aliquo mysterio, paratus
semper credere, ubi propositio Ecclesiae sibi innotescat, peccat magis
vel minus propter negligentiam, non peccato haereseos.
3) Qui. constito sibi articulo fidei ab Ecclesia proposito, negligit
adsentire, sed suspendit omnem actum, alio se divertendo, non est pro­
prie haereticus ob defectum erroris vel pertinaciae, sed potest de facili
peccare ob negligentiam deponendi dubium.
4) Qui, constito sibi articulo fidei ab Ecclesia sufficienter proposito,
positive dubitat de illa veritate, v. gr., de incarnatione Christi, judi1

//-//, <|. 10, a. 8 ad 3.

cando illam veritatem esse dubiam, est formaliter haereticus, quia pro­
priae sententiae tantum fidens pergit dubitare de veritate a Deo revelata
et ab Ecclesia proposita.
489. III. 1) Haeresis potest esse formalis vel materialis. Formalis
est error voluntarius et pertinax contra veritatem a Deo revelatam et
ab Ecclesia propositam in eo, qui religionem Christi professus est; mate­
rialis est idem error in eo, qui ignorat revelationem Dei vel proposi­
tionem Ecclesiae et non habet pertinaciam. Formalis destruit fidem
non materialis.
2) Potest iterum esse interna vel externa, quae ex terminis patent.
Externa autem aliquando est occulta, quae nemini vel paucis innotescit;
et aliquando manifesta, quae pluribus patet.
490. IV. Haeretici ab Ecclesia -puniri possunt et aliquando punien­
di sunt.
Poenae, quibus haeretici puniuntur, aliae sunt spirituales, ut excom­
municatio, suspensio, et privatio beneficii, aliae civiles, ut confiscatio
bonorum, privatio honoris, etc.
Caetera apud canonistas et moralistas.
ARTICULUS III
DE APOSTASIA

491. I. Apostasia est vox graeca, quae idem significat àc disces­
sio seu retrocessio.
Potest esse discessio a bono vel malo, sed usu communi ecclesiastico
dicitur retrocessio totalis a Deo.
II. Cum tripliciter homo conjungatur Deo, scilicet per fidem, ordi­
nem sacrum et vota religiosa, triplex est pariter apostasia, discessio
nempe a fide, ab ordine sacro et a religione. Sola apostasia a fide per
se destruit fidem.
III. Apostasia a fide non distinguitur essentialiter ab haeresi, sed
est ipsa haeresis universalis. Dum enim apostasia est totalis ac pertinax
recessio a fide Christi, haeresis est quilibet error pertinax contra veri­
tatem a Deo revelatam.
«Post receptum baptismum, ait Codex Juris canonici, si quis, nomen
retinens Christianum, pertinaciter aliquam ex veritatibus fide divina et
catholica credendis denegat aut de ea dubitat, haereticus; si a fide Chri­
stiana totaliter recedit, apostata; si denique subesse renuit Summo Pon­
tifici aut cum membris Ecclesiae ei subjectis communicare recusat,
schismaticus est»1.
Est majus peccatum quam haeresis intra eamdem speciem.
Apostatae a fide incurrunt easdem poenas ac haeretici.
IV. Apostasia ab ordine sacro est retrocessio clerici in ordine majore
constituti ad statum saecularem auctoritate propria.
Qui ab ordinibus minoribus propria auctoritate, vel a majoribus,
interveniente legitima dispensatione, retrocedit, non est apostata.
1

Codex Juris canonici, can. 1325,

§ 2.

Haec apostasia est peccatum mortale, quia apostata, relinquens sta­
tum magis perfectum, redit ad statum minus perfectum. Huic optime
competit illa Servatoris nostri sententia: Nemo mittens manum suam ad
aratrum, et respiciens retro, aptus est regno Dei1.
V. «Apostat'a a religione dicitur professus a votis perpetuis, sive
solemnibus sive simplicibus, qui e domo religiosa illegitime egreditur
cum animo non redeundi, vel qui, etsi legitime egressus, non redit eo
animo, ut religiosae obedientiae sese subtrahat» 12.
Committit grave peccatum, et «ipso jure incurrit in excommunicatio­
nem, proprio Superiori majori vel, si religio sit laicalis aut non exempta,
Ordinario loci, in quo commoratur, reservatam, ab actibus legitimis
ecclesiasticis est exclusus, privilegiis omnibus suae religionis privatus;
et, si redierit, perpetuo caret voce activa et passiva, ac praeterea aliis
poenis pro gravitate culpae a Superioribus puniri debet ad normam
constitutionum» 34*.
QUAESTIO XXVIII
DE MUTUIS FIDEI ET RATIONIS RELATIONIBUS

ARTICULUS I
UTRUM FIDES ET RATIO SUOS HABEANT LIMITES

492. Status quaestionis. Ex quo scientiae naturales penitius excul­
tae sunt, novae quaestiones moventur in theologia circa habitudinem
fidei et rationis. Quidam enim, progressu scientiarum supra modum
elati, dixerunt fidem non utilem sed perniciosam esse progressui, atque
rationi naturali adversari.
Haec cum ita sint, oportet de relationibus fidei et rationis sermonem
instituere. Atque imprimis operae pretium duximus limites fidei et ra­
tionis statuere.
493. Errores. 1) Juxta rationalistas nullum restat amplius objectum
pro fide, sed «humana ratio, nullo prorsus Dei respectu habito, unicus est
veri et falsi, boni et mali arbiter, sibi ipsi est lex, et naturalibus suis viribus
ad hominum ac populorum bonum curandum sufficit» ’.
2) Semirationalistae cum Hermes, Giinther et Frohschamer dixerunt
intrinsecam evidentiam esse unicum critérium certitudinis circa veritates
tum naturales tum supernaturales 6, adeo ut nulla sit veritas supernatu­
ralis, quam ratio naturalis rite exculta propriis principiis nequeat demon­
strare e.
1
2
3
4

Luc., 9, 62.
Codex Juris canonici, can. 644.
Codex Juris canonici, can. 2385.
Syllabus, prop. 3: Denz-Bannw., 1703.

vol. 1, η. 37° sqq.
6
Hermes, Intvod. phil. ad
6
Pius IX, ep. Gravissimas
Denz-Bannw., 1669.

Cfr. Benoit,

lheol., praef.
inter ad Archiep.
,

La ciudad anticristiana,

Monaco-Frising., 11 Dcc. 1862;

494. Thesis. Fides et ratio humana habent sua objecta cognoscen­
da, atque ideo diversum habent ordinem cognitionis, non solum principio,
sed objecto etiam distinctum.

Est de fide definitum in Concilio Vaticano.
1) Contra rationalistas: «Si quis dixerit rationem humanam ita independentem esse, ut fides ei a Deo imperari non possit, a. s.» L
2) Contra semirationalistas: «Si quis dixerit in revelatione divina
nulla vera et proprie dicta mysteria contineri, sed universa fidei dogma­
ta posse per rationem rite excultam e naturalibus principiis intelligi et
demonstrari, a. s.»1
2.
3) Id ipsum penitius explicuit idem Concilium dicens: «Perpetuus
Ecclesiae catholicae consensus tenuit et tenet duplicem esse ordinem
cognitionis non solum principio, sed objecto etiam distinctum; principio
quidem, quia in altero naturali ratione, in altero fide divina cognosci­
mus; objecto autem, quia praeter ea, ad quae naturalis ratio pertingere
potest, credenda nobis proponuntur mysteria in Deo abscondita, quae,
nisi revelata divinitus, innotescere non possunt» 3.
4) Apposite ad rem ait Angelicus: «Regula humanorum actuum est
ratio humana et lex aeterna... Lex autem aeterna excedit naturalem
rationem. Et ideo cognitio humanorum actuum, secundum quod regu­
latur a lege aeterna, excedit naturalem rationem, et indiget supernatu­
ral! lumine doni Spiritus Sancti» 4.
493. Corollarium. Ex hoc sequitur: I) Alia esse objecta, quae non­
nisi per revelationem Dei nobis innotescunt, alia naturalia, quae rationis
naturalis provinciam non excedunt.
2) Alia cognosci per adsensum obscurum fidei auctoritati Dei prae­
stitum, alia per demonstrationem rationis.
3) Fidem esse scientia praestantiorem ratione saltem principii et
objecti.

ARTICULUS II
UTRUM SIT ALIQUA DISSENSIO INTER FIDEM ET SCIENTIAM

496. Status quaestionis. Dissensio doctrinarum est contradictio
unius ad aliam, adeo ut una sit vera, altera falsa.
Cum interdum videatur, saltem apparenter, doctrinam revelatam
non posse conciliari cum conclusionibus scientiarum, examinandum est,
an aliquando possit esse dissensio inter fidem et scientiam.
Loquimur de doctrina fidei certe revelata et per organum Ecclesiae
ad credendum nobis proposita, et quaerimus, an hujusmodi doctrina
possit aliquando repugnare verae scientiae.
1
2
3

.Stfss. 3, can. I, De fide; Denz-Bannw., 1810.
Sess. 3, can. i, De fide et ratione; Denz-Bannw, 1816.
Sess. 3, c. 4; Denz-Bannw., 1795.

497. Error. Hodierni increduli et rationalistae totis viribus buccinant
clamantes doctrinas fidei esse scientiae ac rationi oppositas; et cum scien­
tiae falli nequeant, contendunt doctrinas fidei esse aliquando erroneas

498. Thesis.
dissensio.

Inter fidem et scientiam nunquam potest esse vera

1) Concilium Vaticanum hoc expresse docet his verbis: «Etsi fides
sit supra rationem, nulla tamen unquam inter fidem et rationem vera
dissensio esse potest, cum idem Deus, qui mysteria revelat et fidem
infundit, animo humand rationis lumen indiderit, Deus autem negare se
ipsum non possit nec verum vero unquam contradicere» 12.
Et canonem statuit dicens: Si quis dixerit disciplinas humanas ea cum
libertate tractandas esse, ut earum adsertiones, etsi doctrinae revelatae ad­
versentur, tanquam verae retineri neque ab Ecclesia proscribi possint, a. s. 3.
2) Rationem hujus doctrinae sapientissime tetigit concilium verbis
relatis. Cum enim Deus sit auctor fidei et rationis et non possit se ipsum
negare, nec verum vero valeat contradicere, pronum est fidem non posse
opponi rationi.
Luculenter hoc exponit Angelicus dicens: «Ea enim, quae naturaliter
rationi sunt indita, verissima esse constat in tantum, ut nec ea esse
falsa sit possibile cogitare; nec id, quod fide tenetur, quum jam eviden­
ter divinitus confirmatum sit, fas est credere esse falsum. Quia igitur
solum falsum vero contrarium est..., impossibile est illis principiis, quae
ratio naturaliter cognoscit, praedictam veritatem fidei contrariam esse».
«Illud idem, quod inducitur in animum discipuli a docente, doctoris
scientia continet, nisi doceat ficte; quod de Deo nefas est dicere. Princi­
piorum autem naturaliter notorum cognitio nobis divinitus est indita,
quum, ipse Deus sit auctor nostrae naturae. Haec ergo principia etiam
divina sapientia continet. Quidquid igitur principiis hujusmodi contra­
rium est, est divinae sapientiae contrarium; non ergo a Deo esse potest.
Ea igitur, quae ex revelatione divina per fidem tenentur, non possunt
naturali cognitioni esse contraria.»
«Contrariis rationibus intellectus noster ligatur, ut ad veri cognitio­
nem procedere nequeat. Si igitur contrariae cognitiones nobis a Deo
immitterentur, ex hoc a veritatis cognitione intellectus noster impedi­
retur, quod a Deo esse non potest»4.
Doctrina igitur a Deo revelata et ab Ecclesia infallibili suo magiste­
rio ad credendum proposita nullatenus potest adversari verae scientiae,
quia objectum a Deo revelatum nequit adversari objecto scientiae a Deo
pariter condito, nec adsensus fidei a Deo inditus se opponit scientiae
conclusionibus.
1
Cfr. Laurent, Historia de la humanidad (hisp. versa), parte 12. Nunquam
satis mirari potui contradictionem, quam in hac parte incurrunt rationalistae. Con­
tendunt auctoritati Dei revelantis nihil esse deferendum, sed omnia esse rationi
subjicienda; et, ubi agitur de auctoritate humana, garrulis diariorum compilato­
ribus omnia credunt.
2 Sess. 3, c. 4; Denz-Bannw., 1797.

3

Sc.vs. 3, can

1

Contra Geni ,

2, De fide et
lib. t, c. 7.

ratione;

Denz-Bannw., 1817.

Si quando, uti solet, offendatur inter fidem et scientiam apparens
contradictio, «inde potissimum oritur, ut optime ait Concilium Vatica­
num, quod vel fidei dogmata ad mentem Ecclesiae intellecta et exposita
non fuerint, vel opinionum commenta pro rationis effatis habeantur» 1.
499. Corollarium I. Doctrinae et effata, quae saepe defenduntur
in theologia, vel exponuntur in praedicatione evangelica, sicut applica­
tiones S. Scripturae, quae fiunt a commentaristis, si nondum fuerint ab
infallibili Ecclesiae magisterio propositae ut fide divina credendae, non
sunt doctrina fidei, ut misere videntur increduli non semel confundere.
Veritates dicuntur esse objectum fidei divinae, quando sunt a Deo re­
velatae et ab Ecclesia ad credendum propositae.
500. Coroll. II. Speculationes e contra philosophorum, et conclu­
siones, quas naturalistae deducunt sive ex principiis astronomiae et
physicae, sive ex conjecturis geologiae, cosmologiae, psychologiae, etc.,
non semper merentur nomen scientiae.
Qui sapientes hodie se ipsos nominant, ex tripode negant exsisten­
tiam Dei personalis, creationem materiae, spiritualitatem animae ratio­
nalis, etc. Hoc autem non scientia sed audacia est et impudentia.
Theoriae, quas imaginatione fingunt, millies in decursu temporum
mutantur, ab aliis scientiarum cultoribus refutantur, et non scientiae
sed conjecturae sunt omni fundamento destitutae12.

ARTICULUS III
UTRUM FIDES ET SCIENTIA SIBI INVICEM OBSTENT

IN RERUM COGNITIONE ADQUIRENDA

501. Increduli hodierni accusationibus, quas congerunt contra fidem
divinam, addunt aliud inconveniens dicentes fidem catholicam et obedientiam intellectus ad auctoritatem Dei non parum impedire profectum
scientiarum et incrementum virium rationis. Sed immerito.
502. Thesis. Fides et ratio nunquam sibi invicem obstant, sed po­
tius opem sibi mutuam ferunt in rerum cognitione acquirenda.

I. Concilium Vaticanum accusationes rationalistarum rejicit et mu­
tua fidei rationisque officia explicat dicens: «Neque solum fides et ratio
inter se dissidere nunquam possunt, sed opem quoque sibi mutuam fe­
runt, cum recta ratio fidei fundamenta demonstret ejusque lumine illu­
strata rerum divinarum scientiam excolat, fides vero rationem ab erro­
ribus liberet ac tueatur, eamque multiplici cognitione instruat» 3.
1 Sess. 3, C. 4: Denz-Bannw., 1797.
2 «Le vast champs de la science, ait apposite ad rem Duilhé De Saint Projet,
est jouché d’hypothèses en ruine, encombré d'hypothèses en construction: affir­
mations téméraires, conclusions prématurées, synthèses aventureuses, c’est un ve­
ritable contagion dans la science moderne enivrée de son succès».
3, § 1.

tifique de la foi chrétienne, prem. p., ch.
3 Sess. 3, C. 4; Denz-Bannw., 1799.

II. Munera rationis erga fidem.
1) Recta ratio fidei fundamenta demonstrat. Fidei fundamenta appel­
lat concilium ea, quae sunt praeambula ad fidem, et quae per modum
praeparationis ante actum fidei cognoscuntur. Hinc recta ratio demon­
strat exsistentiam ac veracitatem Dei, factum revelationis, credibilitatem veritatum revelatarum, etc., et sic viam parat ad actum fidei eli­
ciendum.
2) Ratio, fidei lumine illustrata, rerum divinarum scientiam excolit.
Scientia rerum divinarum est theologia, cujus est veritates in articulis
fidei contentas legitime deducere. Ratio etenim, acceptis fidei articulis,
innumeras conclusiones speculativas et practicas ex eis eruit, et totum
aedificium theologicum exstruit. Neminem autem latet, quam sit utilis
ac praestans theologia ad fidem servandam atque corroborandam.
Unde recta ratio fovet fidem.
III. Munera fidei erga rationem.
1) Fides rationem ab erroribus liberat. Philosophia appellata fuit
ab Angelico Doctore ancilla theologiae, et sicut ancilla non semel indiget
dirigi a domina, ita pariter philosophia aliaeque scientiae naturales in­
digent auxilio theologiae. Theologia non impedit, quin potius juvat et
promovet profectum scientiarum. Ratio sane sibi relicta periculo se ex­
ponit amplectendi errores crassissimos, ubi praecipue agitur de materiis
ad religionem moresque spectantibus.
2) Fides multiplici rerum notitia rationem instruit. Plurima nos do­
cet fides, quae rationem naturalem superant, ut sunt mysteria cuncta
in Deo abscondita; alia vero, quae, licet objectum naturalis scientiae
non transcendant, lumine tamen fidei clariora fiunt, et certius nobis
innotescunt.
Hinc homines scientific! fidem non rejicere sed humiliter amplecti
debent, et religiosi ardenter scientias colere ac promovere.

SECTIO 11

D E SP E
QUAESTIO XXIX
DE NATURA ET OBJECTO SPEI THEOLOGICAE

ARTICULUS I
QUID SIT SPES THEOLOGICA

503. I. 1) Spes aliquando latissime sumitur pro exspectatione
futuri eventus sive boni sive mali, sed hoc improprie dicitur; quia spes
non potest esse nisi bonarum rerum futurarum 1.
2) Potest esse in appetitu irascibili, quatenus est motus hujus ap­
petitus in bonum sensibile et arduum; et in voluntate, quatenus est
habitus vel actus voluntatis in rem bonam futuram etiam arduam.
3) Spes in voluntate residens una est naturalis, motus scilicet vo­
luntatis in bonum naturale; alia supernaturalis a Deo indita, quae etiam
theologica dicitur.
4) Spes supernaturalis aliquando sumitur objective pro bono quod
speramus, et interdum formaliter pro habitu eliciente actum spei vel
etiam pro ipso actu sperandi.
5) Habitus et actus spei supernaturalis mutuo sese explicant. Hinc
ex definitione habitus spei, quam dabimus, caetera sponte fluent.
Spes igitur supernaturalis seu theologica est: Habitus supernaturalis
a Deo voluntati nostrae inditus, quo per auxilium divinum firmiter exspe­
ctamus consequi bona sempiterna.
Aliquando conjungitur caritati et dicitur spes formata, non semel dis­
sociatur a caritate, et vocatur spes informis.
504. II. Spes est virtus theologica a fide et caritate realiter distincta.
Ratio fundamentalis est, quia spes perficit voluntatem humanam ad
actum bonum supernaturalem, et respicit immediate ipsum Deum tanquam objectum proprium, sub ratione Dei nos auxiliantis et adjuvantis.
1) Perficit voluntatem humanam ad actum bonum supernatura­
lem, quia erigit voluntatem ad adipiscendam beatitudinem aeternam,
excedentem vires naturales hominis. Unde est virtus.
1

Cfr

S. Augustinus, Enchiridion, c. 8; ML 40, 235.

2) Respicit immediate Deum ut objectum quod proprium, et est
virtus theologica.
3) Fertur in Deum sub ratione Dei nos adjuvantis, et distinguitur
a fide et caritate, quae respiciunt Deum sub ratione respective veri et
boni.
505. III. In definitione spei theologicae dictum est firmiter exspe­
ctamus *. Unde Apostolus adserit nos habere spem sicut anchoram animae
lutam ac firmam 1
2. Hoc certe innuit spem theologicam habere aliquam
certitudinem.
Quae est haec certitudo?
Sane, qui per auxilium divinum sperat fore, ut bona increata sibi
conferantur, non habet talem certitudinem de consequenda aeterna beatitudinc, ut possit dicere: Certo salutem consequar; sed habet certitudi­
nem ab intellectu voluntati derivatam, qua possit dicere: Confido ac
praesumo per divinum auxilium me salutem consecuturum.
ARTICULUS II
QUID SIT OBJECTUM SPEI THEOLOGICAE

506. Status quaestionis. Constat ex alibi saepe dictis objectum
potentiae vel habitus esse materiale vel formale, et in formali duplicem
rationem inveniri, rationem quae (objectum formale quod), et rationem
sub qua (objectum formale quo). Horum definitiones vide in theologia
fundamentali, n. 4.
Interest hic explicare, in quo consistat objectum materiale, objectum
formale quod et formale quo spei theologicae.
507. Thesis I. Objectum materiale spei theologicae est aeterna
beatitudo objectiva et omne bonum quod ad eam conducit.

Objectum siquidem materiale habitus vel potentiae est omne illud,
quod attingitur ab habitu vel potentia sub ratione motivi formalis ejus­
dem. Sed beatitudo objectiva et omnia bona, quae ad eam conducunt,
attinguntur a spe theologica sub ratione formali Dei auxiliantis. Ergo.
«Quaecumque alia bona, ait S. Thomas, non debemus a Deo petere nisi
in ordine ad beatitudinem aeternam. Unde et spes principaliter quidem
respicit beatitudinem aeternam. Alia vero, quae petuntur a Deo, res­
picit secundario in ordine ad beatitudinem aeternam» 3.
508. Thesis II. Solus Deus, quatenus complectitur omnes suas
perfectiones et est beatitudo hominis objectiva connotans beatitudinem
formalem seu visionem, est objectum formale «quod» spei theologicae.

1) Objectum formale quod habitus est illud, quod principaliter at­
tingit ipse habitus et primario cadit sub motive formali ejusdem. Deus
1

2
3

Alii dicunt: Certa cum
6, 19.
q. 17, a. 2 ad 2.

Hebr.,
II-II,

fiducia exspectamus.

autem, non ut est sola essentia, sed quatenus complectitur infinitas per­
fectiones et constituit beatitudinem objectivant, attingitur principaliter
a spe theologica, et cadit primario sub motivo Dei auxiliantis. Ergo.
Spe enim erigimur ad consequendam beatitudinem, quae in possessione
Dei consistit.
2) Objectum formale quod spei in via est id, quod futurum est
objectum fruitionis in patria, quia fruitio succedit spei. Sed objectum
formale quod, fruitionis in patria erit Deus complectens omnes suas per­
fectiones. Ergo.
Consulto diximus: Beatitudo hominis objectiva connotans beatitudinem
formalem seu visionem. Licet enim Ripalda et Pesch 1 defenderint beati­
tudinem subjectivam esse de ratione formali, saltem per modum partis,
objecti spei, melius dicendum videtur beatitudinem formalem requiri ad
objectum formale quod- spei theologicae per modum connotati seu con­
ditionis, ut Deus dicatur nobis possidendus. Sane Deus possidendus est
objectum formale quod spei, sed ut noster fiat, «concurrunt bonitas ut
forma, et possessio ut conditio»12.
509. Corollarium. Communiter docent theologi ea, quae in philo­
sophia dicuntur de passione spei, proportion aliter applicanda esse spei
theologicae. Objectum autem, passionis spei dicitur arduum, possibile
adipisci. Lit hoc ipsum salvetur in spe theologica, dicendum est contra
Suarez et Ripalda 3 objectum formale quod spei theologicae esse pariter
arduum; quae arduitas non consistit in excellentia et magnitudine boni
adipiscendi, ut aliqui minus recte dixerunt, sed in difficultate adipi­
scendi objectum 4. «Requiritur, ait S. Thomas, quod sit aliquid arduum
cum difficultate adipiscibile»5. Et alibi: «In objecto spei quatuor consi­
derantur. Primo quidem, quod sit bonum, per quod spes differt a timo­
re. Secundo, quod sit boni futuri, per quod differt a gaudio vel delecta­
tione. Tertio, quod sit boni ardui, per quod differt a desiderio. Quarto,
quod sit boni possibilis, per quod differt a desperatione»6.

510. Thesis III. Objectum formale «quo» spei theologicae est
auxilium Dei adjuvantis nos per omnipotentiam, connotando misericor­
diam et fidelitatem ejus in promissis.

1) S. Scriptura, passim hoc significat. Nos autem in omnipotente
Domino... confidimus7. Potens est omnia jacere superabundanter quam
petimus aut intelligimiis, secundum virtutem, quae operatur in nobis 8.
2) Concilium Tridentinum ait: «In Dei auxilio firmissimam spem
collocare et reponere omnes debent» ®.
1
2
3
4

6
°
7
B
°

Ripalda, De spe, disp. 23, sect. 4, n. 30; Pesch, De spe, n. 481.
Salmanticenses, De spe, disp. I, n. 20.
Suarez, De spe, disp. i, sect. 3; Ripalda, De spe, disp. 21, sect. 4.
Nihil interest, an haec difficultas graves vel leves molestias afferat.
I-II, q. 40, a. i.
Quaesi, disp. De spe, q. un., a. 1.
II Machab., 8, 18.
Eph., 3, 20.
St’S.v. 6, C. 13; Denz-Bannw., 806

3) S. Thomas: «Spes adipiscendi vitam aeternam habet duo objecta,
scilicet ipsam vitam aeternam, quam quis sperat, et auxilium divinum,
a quo sperat... Unde et spes habet rationem virtutis ex hoc ipso, quod
homo inhaeret auxilio divinae potestatis ad consequendum vitam aeter­
nam... Sic igitur, sicut formale objectum fidei est veritas prima, per
quam, sicut per quoddam medium adsentit his, quae creduntur, quae
sunt materiale objectum fidei; ita etiam formale objectum spei est auxi­
lium divinae potestatis et pietatis, propter quod tendit motus spei in
bona sperata, quae sunt materiale objectum spei» x.
4) Objectum formale quo spei oportet esse id, quo firmiter speramus
beatitudinem adepturum. Hoc autem est auxilium divinum operans per
omnipotentiam. Ergo. Sane, quando innitimur auxilio Dei omnipotentis
connotantis misericordiam et fidelitatem in promissis, certi sumus de
facultate et voluntate Dei conferendi nobis aeternam beatitudinem.
511. Scholion I. Aliqui theologi dixerunt auxilium divinum, qua­
tenus constituit objectum formale quo spei theologicae, aeque formaliter
et in recto complecti omnipotentiam, qua nos juvat, misericordiam, qua
miseretur de nostra infirmitate, et fidelitatem, qua adimplet promissa, et
ideo haec attributa aeque pertinere ad objectum formale quo spei theo­
logicae. Ita ex recentioribus Pesch 12.
Hoc tamen minus recte dictum esse videtur.
Quare probabilius existimo auxilium Dei, quod nos adjuvat et con­
stituit motivum formale spei theologicae, supponere quidem et connotare misericordiam, fidelitatem, aliaque Dei attributa, sed formaliter et
in recto importare omnipotentiam auxiliantem, qua erigimur, et in
quam ultimo resolvitur spes theologica.
Scholion II. Benemeriti quidam theologi, ut Suarez, Mazzella,
Pesch et alii 3, adserunt spem esse amorem concupiscentiae, vel amorem
spei in Deum esse amorem concupiscentiae, et sub hoc adspectu defen­
dunt motivum formale spei esse bonitatem Dei respectivam.
Satius ego dixerim amorem imperfectum concupiscentiae, de quo hic
est sermo, non esse actum spei, sed praesupponi ad spem, et elici vel
auxilio quodam transeunte, ut aliqui volunt, vel ab habitu piae affectio­
nis tendentis in bonum commodum, ut aliis placet 4.
Scholion III. Spes, utpote residens in voluntate, pertinet ad partem
affectivam, ejus tamen actus non sunt amor, desiderium, fruitio et gau­
dium, quae pertinent ad partem concupiscibilem, sed est sperare aeter­
nam beatitudinem. Actus siquidem spei est ille, quo tendimus in beatitu­
dinem ut quid arduum et futurum sub ratione auxilii Dei adjuvantis.
Hoc autem est sperare.
Scholion IV. Absolute loquendo, nemo potest sperare alteri beati­
tudinem, quia motus appetitus nequit per se terminari nisi in bonum
1
2

Pe spe,
Pe spe,

<1- i, a. i.
n. 500.

3 Suarez, Pe spe, disp. 1, sect. 3, n. 4; Mazzella, Pe virtutibus in/., n. 1099 sqq.;
Pesch, Pe spe, n. 471 sqq.; et n. 492.
'* Cfr. Joannes a S. Thoma, In II-II, disp. 10, a. 1, «Ad hanc difficultatem»;
Salmanticenses, Pe spe, disp. I, nn. 40 et 88.

proprium. Unde S. Augustinus ait: «Spes autem non nisi bonarum
rerum est, nec nisi futurarum, et ad eum pertinentium, qui earum spem
gerere perhibetur» T
Quia tamen amantium omnia bona sunt communia, qui alteri cari­
tate perfecta, vel etiam caritate supernaturali imperfecta 12, conjungitur,
potest ei sperare beatitudinem.
Ratio est, quia amantes fiunt unus, et sperans amico beatitudinem,
repellensque ab eo mala aut quaerens ipsi bona, sibi quodammodo bea­
titudinem ut rem arduam sperat. «Ex vero parte sperantis, ait ad rem
Angelicus, principale objectum est, quod aliquis beatitudinem speret
sibi, secundarium vero est, quod speret eam aliis, in quantum sunt
quodammodo unum cum ipso, et bonum eorum desiderat, et sperat
sicut et suum» 3.

QUAESTIO XXX
DE SUBJECTO SPEI THEOLOGICAE

ARTICULUS I
UTRUM SPES SIT IN VOLUNTATE

512. Thesis.

Spes theologica est in voluntate tanquam in subjecto.

«Habitus, ait S. Thomas, per actus cognoscuntur. Actus autem spei
est quidam motus appetitivae partis, cum sit ejus objectum bonum.
Cum autem sit duplex appetitus in homine, scilicet appetitus sensitivus,
qui dividitur per irascibilem et concupiscibilem, et appetitus intellecti­
vus qui dicitur voluntas, ut in I habitum est, quaest. 82, a. 5; illi motus,
qui sunt in appetitu inferiori, sunt cum passione, in superiori autem
sine passione, ut ex supra dictis patet... Actus autem virtutis spei non
potest pertinere ad appetitum sensitivum, quia bonum, quod est obje­
ctum principale hujus virtutis, non est aliquod bonum sensibile, sed
bonum divinum. Et ideo spes est in appetitu superiori, qui dicitur vo­
luntas, sicut in subjecto» 4.

ARTICULUS II
IN QUIBUS CREATURIS REMANEAT SPES THEOLOGICA

513. I. Spes theologica reperitur praesertim in omnibus justis via­
toribus. Justi enim, cum fide et caritate ferantur in Deum, et omnia
praecepta divina et ecclesiastica adamussim adimplere satagant, divino
1 Enchiridion, c. 8; ML 40, 235; Billuart, Ve spe, diss. 1, a. 2, § 2.
2
Billuart, Ve spe, diss. 1, a. 2, § 2, putat ad hoc sufficere amorem natura­
lem. sed verius existimo cum aliis requiri saltem unionem amoris supernaturalis
benevolentiae. Cfr. Joannes a S. Th., In II-II, disp. ro, a. 2, «Ex dictis solvitur».
3 Quaestiones disputatae, Ve spe, q. un., a. 4.
« ll-ll, (]. i8, a. 1.

freti auxilio sperant sibi beatitudinem collatum iri, et eriguntur ad dif­
ficultates superandas.
II. Infideles et haeretici certe non habent spem theologicam. Funda­
mentum siquidem spei theologicae est fides, qua carent infideles et hae­
retici.
III. In omnibus fidelibus peccatoribus non desperantibus reperitur
spes theologica. Spes in fidelibus viatoribus solum destruitur directe per
desperationem et indirecte per defectum fidei. Ergo in omnibus fidelibus
peccatoribus non desperantibus remanet spes theologica. Sane gratia et
caritas non requiruntur ad spem theologicam, sed peccatores, dum fidem
habent, et desperationis laqueis non irretiuntur, possunt sperare, ut
auxilio Dei omnipotentis aliquando ferantur in beatitudinem.
IV. Spes theologica erat in animabus Patrum, quae ante Christum
receptae sunt in sinu Abrahae, et est in animabus purgatorii. In animabus
sanctorum post hanc vitam non destruitur spes, nisi per possessionem
beatitudinis in patria. Animae autem Patrum ante Christum in sinu
Abrahae nondum erant, nec animae nunc in purgatorio detentae sunt
in possessione beatitudinis. Ergo.
V. Damnati in inferno non habent spem theologicam. Est de fide.
Graphice hoc expressit auctor Proverbiorum dicens: Mortuo homine im­
pio, nulla erit ultra spes 1.
Objectum spei, quod est beatitudo, est adeptu possibile habentibus
spem. Sed futura beatitudo non est possibilis damnatis. Ergo. Damnati
sane non eriguntur per spem ad obtinendam beatitudinem.
VI. In beatis nulla est spes, neque quoad actum neque quoad habitum.
1) Apostolus ait: Spes autem, quae videtur, non est spes, nam quod
videt quis, quid sperat 1
2.
2) Subtracto objecto principali et adaequato, a quo spes habet
naturam et speciem, necesse est ipsam spem corrui. Sed objectum
principale et adaequatum spei, quod est beatitudo sub ratione futuri
et possibilis, subtrahitur beatis, quibus jam beatitudo non est futura
sed praesens. Ergo 3.
3) Habitus et actus, qui essentialiter important subjecti imperfe­
ctionem, adveniente perfectione cessant, sicut motus adveniente termino
cessat. Sed spes essentialiter importat subjecti imperfectionem, id est,
defectum possessionis objecti, quia respicit suum objectum sub ratione
futuri. Ergo, adveniente Dei possessione ac fruitione, necessario cessat.
4) Cessato objecto spei principali et adaequato, objecta ejus secun­
daria evanescunt. Unde beati, quibus evacuata est spes in caelo, non
sperant aliis beatitudinem spe theologica, sed desiderant eam potius
amore caritatis.
514. Scholion I. 1) Haec, si intelligantur de actu principali spei,
qui est sperare beatitudinem, admittuntur a theologis, qui communiter
docent actum spei non posse conjungi cum statu beatitudinis.
1 Prov.,
2 Pom.,
3

n, 7.
8, 24.
Cfr. S. Thomas,

II-II,

q. 18, a. 2.

2) Quoad habitum et actus secundarios spei non ita conveniunt doctores.
Suarez, Becanus, Ripalda et alii1 docent spem theologicam quoad
habitum et quoad actus secundarios reperiri in beatis.
Sed omnes thomistae et alii theologi communius tenent spem neque
quoad habitum neque quoad actum remanere aut remanere posse in
beatis. Ita Cajetanus, Banez, Valentia, Joannes a S. Thoma, Gonet, Sal­
manticenses, Billuart, Mancini et alii1
2.
Hujus sententiae fundamentum est, quia actus spei, ut bene probat
Ripalda 3, nullatenus potest exerceri sine ejus habitu recepto in volun­
tate, et habitus spei nequit conservari, sublato ejus objecto primario et
formali quod, id est, sublata ratione futuri in beatitudine.
Scholion II. De necessitate spei theologicae.
1) Habitus spei theologicae est omnibus viatoribus necessarius ne­
cessitate medii ad salutem. Ratio est, quia spes semper comitatur gra­
tiam sanctificantem, ut diserte docuit Concilium Tridentinum 4. Gratia
autem sanctificans est necessaria necessitate medii ad salutem, ut satis
expresse diximus alibi.
2) Quantum ad necessitatem actus spei, idem proportionaliter di­
cendum est ac de necessitate actus fidei. Unde, quae supra n. 463 dixi­
mus de obligatione eliciendi actus fidei, proportione servata, applicanda
sunt actui spei theologicae. Unde explicite sperare debemus consequi
Deum objectum nostrae beatitudinis.

QUAESTIO XXXI
DE VITIIS SPEI THEOLOGICAE OPPOSITIS

ARTICULUS I
DE DESPERATIONE

515. I. Desperatio proprie dicta est actus voluntatis, quo quis ob
impossibilitatem aestimatam adipiscendi beatitudinem refugit vel re­
cedit ab ea obtinenda. «Desperatio, ait Angelicus, non importat solam
privationem spei, sed importat quemdam recessum a re desiderata pro­
pter aestimatam impossibilitatem obtinendi» 5.
Desperatio, utpote immediate ac directe opposita spei theologicae,
quae residet in voluntate, est actus voluntatis.
1
Suarez, De spe, disp. I, sect. 8, n. 5 sqq.; Becanus, De virtutibus theologicis,
c. 17, q. 6; Ripalda, De spe, d. 27, sect. 3, n. 20.
2
Cajetanus, In II-II, q. 18, a. 2; Banez, In II-II, q. 18, a. 2; Valentia, In
II-II, disp. 2, q. 1, p. 3; Joannes a S. Thoma, In II-II, disp. 11, a. I; Gonet, De
spe, disp. 9, a. 4; Salmant., De spe, disp. 3, n. 12; Billuart, De spe, diss. un., a. 3;
Mancini, De spe, q. un., a. 3.
3 De spe divina, disp. 27, sect. 3, n. 17.
4 Sess. 6, C. 7; Denz-Bannw., 800.
3 I-II, q. 40, a. 4 ad 3.

II. " Potest esse sine infidelitate, quia impossibilitas aestimata, propter
quam desperans refugit a beatitudine obtinenda, potest apprehendi per
judicium practicum, sine ullo errore speculativo in fide. Hinc, qui credit
Deum esse omnipotentem, et in Ecclesia dari potestatem remittendi
peccata, potest aliquando ita animo frangi, ut aestimet cum judicio
practico erroneo sibi esse impossibile adipisci salutem x.
III. Est ex genere suo peccatum mortale, quia est actus positivus vo­
luntatis contra grave praeceptum non recedendi a consequendo ultimo
fine, et derogat omnipotentiae ac misericordiae divinae. Unde S. Tho­
mas: «Sicut motus spei, qui conformiter se habet ad existimationem
veram, est laudabilis et virtuosus, ita oppositus motus desperationis, qui
se habet conformiter existimationi falsae de Deo, est vitiosus et pec­
catum» 1
2.
Est majus peccatum quam peccata contra virtutes morales, quia
opponitur spei theologicae, quae versatur immediate circa Deum. Est
tamen minus grave quam infidelitas et odium Dei, quia infidelitas
negans veritatem Dei in se ipsa, et odium Dei destruens quantum est
de se bonum divinum, majorem important ex objecto malitiam, quam
desperatio, quae refugit a Deo nobis possidendo.
IV. Desperatio principaliter oritur ex acedia, sed potest oriri ex lu­
xuria. Diximus supra objectum spei esse bonum arduum, possibile adi­
pisci; et ex duplici capite potest homo recedere ab eo obtinendo, quate­
nus aestimat objectum spei non esse bonum arduum, vel apprehendit
beatitudinem esse impossibilem. Luxuria imprimis facit, ut homo dele­
ctetur venereis. Homo autem delectationibus carnis deditus «fastidit
bona spiritualia et non sperat ea quasi quaedam bona ardua» 3. Acedia
vero est quaedam tristitia dejcctiva spiritus, et inducit hominem ad
judicandum beatitudinem esse impossibilem.
ARTICULUS II
DE PRAESUMPTIONE

516. I. Praesumptio proprie dicta, quatenus opponitur spei, est
nimia confidentia de divina virtute et misericordia, qua quis exspectat
beatitudinem mediave ad illam obtinendam inordinate sibi datum iri.
II. Potest homo praesumere: 1) Innitendo nimis propriae virtuti ex
hoc, quod aliquis tendit in beatitudinem ut sibi possibilem propriis vi­
ribus, et est haereticalis. 2) Innitendo inordinate virtuti divinae ex hoc,
quod aliquis tendat in beatitudinem per virtutem et misericordiam di­
vinam eo modo, quo non est possibile, «sicut cum aliquis sperat se ve­
niam obtinere sine poenitentia et gloriam sine meritis» 4.
III. Est ex genere suo peccatum mortale, quia magnam injuriam
irrogat Deo, cujus praecepta contemnit.
1

2
3
4

Cfr. Billuart, De spe, diss. un., a. 5, § I.
II-II, q. 20, a. 1.
S. Thomas, II-II, q. 20, a. 4.
S. Thomas, II-II, q. 21, a. I.

SECTIO III

DE CARITATE
QUAESTIO XXXII
DE CARITATE SECUNDUM SE

ARTICULUS I
QUID SIT CARITAS

517. I. Caritas aliquando sumitur pro habitu, non semel pro actu
Caritas ut habitus est virtus supernaturalis divinitus infusa inclinans
voluntatem ad amandum Deum propter se et proximum propter Deum.
Caritas ut actus est amor seu actus voluntatis, quo diligimus Deum
propter se et proximum propter Deum.
Nomine caritatis, nisi verbis vel ex contextu aliud insinuetur, desi­
gnamus habitum, et vocabulo amoris intelligimus caritatem ut actum.
II. Quamvis Petrus Lombardus suo tempore dixerit caritatem ha­
bitualem esse Spiritum Sanctum in nobis manentem1, hodie tamen
theologi defendunt caritatem habitualem esse aliquid creatum in anima.
1) Juxta Apostolum caritas Dei diffusa est in cordibus nostris per
Spiritum Sanctum, qui datus est nobis 1
2. Si diffusa est per Spiritum San­
ctum, non est Spiritus Sanctus vel aliquid creatum in anima.
2) Caritas recipitur in voluntate per modum formae accidentalis,
ut eam disponat et elevet ad eliciendos actus supernaturales, qui exce­
dunt vires naturales ipsius voluntatis. Sed, quae recipiuntur in volun­
tate per modum formae, sunt entia creata. Ergo.
3) Unde «in ipsa justificatione cum remissione peccatorum haec
omnia simul infusa accipit homo per Jesum Christum, cui inseritur,
fidem, spem et caritatem» 3.
III. Caritas est virtus speciatis.
1) Est virtus, quia est bona qualitas perficiens voluntatem ad eli­
ciendum actum amoris Dei, ac proinde est principium actus boni attin­
1
2
3

7 Sent., dist. 17, n. 2: ML 192, 564
Roni , 5, 5.
Sttfs. (>, C 7; Denz-Bannw., 800.

gentis supremam regulam rationis in ordine ad Deum. Ergo habitus
caritatis est virtus.
2) Est virtus specialis, quia, ut mox videbimus, habet objectum for­
male speciale scilicet Deum sub ratione divinae bonitatis.

ARTICULUS II
UTRUM CARITAS SIT VERA AMICITIA INTER DEUM ET HOMINES

518. Status quaestionis. 1) Amicitia, sicut et caritas, potest sumi
pro habitu et pro actu.
2) Amicitia, ut habitus, est virtus, qua voluntas elicit amorem mu­
tuae benevolentiae fundatum in alicujus boni communicatione.
Amicitia, ut actus, est ipse amor benevolentiae in alicwjus boni com­
municatione fundatus.
3) Ex his, quae supra n. 242 et sqq. diximus, haec pro praesenti
breviter accipe. Ad veram et strictam amicitiam requiruntur tres condi­
tiones essentiales: a) Ut producat benevolentiam erga personam amici,
qua velit ei bonum honestum propter ipsam personam, non propter
utilitatem propriam neque propter voluptatem, quae inde capiatur,
b) Ut producat redamationem, id est, amorem mutuum et manifestum.
Amor quippe differt a benevolentia, quatenus importat «quandam unio­
nem secundum affectum amantis ad amatum, in quantum scilicet
amans aestimat amatum quodammodo ut unitum sibi vel ad se perti­
nens» 1. Ad strictam amicitiam oportet amorem esse redamantem, id
est, mutuum et manifestum, ut amicus sit amico amicus, et sciat reda­
mari ab amico, c) Ut eliciat amorem fundatum in alicujus boni commu­
nicatione. Nequit profecto dari inter duos amor mutuus, nisi fundetur
in aliquo bono.
4) Ubi hae conditiones servantur, amicorum omnia bona merito
dicuntur esse communia, et amicus se habet ad amicum sicut ad se
ipsum.
5) Animadvertendum tamen est plura esse genera bonorum, in qui­
bus amici sese communicant. Aliqui sunt consanguinei, et communicant
in bonis naturae; alii sunt domestici, et communicant in re familiari;
alii sunt cives, et communicant in bonis temporalibus multiplici ratio­
ne, et diversimode vocantur amici; alii sunt filii Dei per gratiam spiri­
tualem, et communicant in donis supematuralibus, ac conjunguntur et
vocantur amici per caritatem et amorem amicitiae.
519. Opinio Durandi. «Ad Deum, ait Durandus, non est amicitia pro­
prie, non solum propter inaequalitatem, sed quia benevolentia proprie non
est ad illum, cui nihil potest acquiri, et qui nihil potest amittere; per amo­
rem enim benevolentiae volumus amicis bona, quae non habent, et gaude­
mus, quando eis adveniunt» 2.
S. Thomas, ll-It, q. 27, a. 2.
In IV Sent., dist. 49, q. 4, n. 16

520. Thesis. Caritas est stricta et supernaturalis amicitia inter
Deum et homines. (Est communis.)

Arg. 1) Ex S. Scriptura. Clarissima sunt verba Sapientis: Z»/?nitus enim thesaurus est hominibus, quo qui usi sunt, participes jacti sunt
amicitiae Dei1. Psaltes: Nimis honorati sunt amici tui, Deus*. Jacobus:
Credidit Abraham Deo... et amicus Dei appellatus est *
23.
2) Omnes conditiones ad strictam amicitiam requisitae reperiuntur
in caritate. Nam caritas: a) est mutua benevolentia, qua homo diligit
Deum propter se ipsum, et Detis vult homini bonum aeternae beatitudinis; b) producit amorem mutuum, quo Deus et homo justus amicabili
consortio diliguntur et redamantur, juxta illud S. Joannis: Qui autem
diligit me, diligetur a Patre meo, et ego diligam eum 4; c) fundatur in
communicatione naturae divinae per gratiam, quam comitantur alia
dona supernaturalia in via, et sequitur gloria caelestis in patria.
Enodantur difficultates.

521. Obj. 1.
Vera et stricta amicitia non potest salvari nisi inter
aequales. Unde diversitas in virtute, vel in vitio, vel in divitiis, aufert ami­
citiam, ut docet Stagirita 5*
7; dum e contra «amicitia, ut adserit S. Hierony­
mus, pares aut accipit aut facit: ubi inaequalitas est, et alterius eminentia,
alterius subjectio, ibi non tam amicitia quam adulatio est» G. Ergo inter'
Deum et homines non datur amicitia.
Resp. Aequalitas est duplex, una absoluta, quae invenitur inter perso­
nas ejusdem conditionis, quaeque fundat amicitiam absolutae aequalitatis,
in qua jura, officia et obsequia sunt paria inter amicos; et de hac amicitia
loquitur S. Hieronymus: alia proportionis, quae invenitur inter quaslibet
personas in eodem bono communicantes, et fundat amicitiam excellentiae,
qualis est inter patrem et filium, inter principes et subditos, inter Deum et
homines. Unde nihil obstat, quominus vera amicitia excellentiae, fundata
in aequalitate proportionis inveniatur inter Deum et homines ’.
Obj. 2.
Amicitia importat benevolentiam. De ratione autem benevo­
lentiae est velle bonum alteri propter se ipsum. Sed Deus nihil potest velle
homini propter ipsum hominem, quia homo nequit esse terminus actus
divini, et quia universa propter semetipswn operatus est Dominus8; nec
homo vult aliquod bonum Deo, cui nihil deest.
Resp.—Dist. min. quoad primam partem: Xihil potest Deus velle ho­
mini propter ipsum hominem, tanquam fini cujus gratia et objecto motivo
actionis divinae, conc.; tanquam fini cui beneficiorum, neg. Sane objectum
motivum volitionis divinae est ipse Deus, sed objectum, cui vult aliquod
bonum, potest esse homo. Homo autem nihil vult Deo, quod ipsi deficiat,
sed complacet in eo quod Deus est infinite perfectus ac bonus.
Obj. 3.° Vera amicitia producit amorem mutuum et manifestum seu
conspiduum. Nemo autem scit, an amore vel odio dignus sit. Ergo.

’ Sap., 7, 14.
2 Ps. 138, 17.
3 Jacobi, 2, 23.
4 Joan., 14, 21.
’ Ethic., lib. 8, c. 7.
11 In Michaeam, lib. 2,

c. 7; ML 25, 1219.
7
«Aliud autem amicitiae genus est, ait Aristoteles, secundum excellentiam:
veluti quae patri intercedit cum filio, seni cum juvene, viro cum uxore, omni de­
nique qui praeest cum eo, qui imperio parere debet».
* Vrov., i6, 4.

Ethic.,

lib. 8, c. 7.

Resp.—Dist. maj.: Vera amicitia producit amorem moralité? manifestum
seu conspicuum, conc.; physice manifestum, neg. Plures sunt amici in mundo,
quibus certitudine physica non constat de redamatione amicorum.

522. Scholion. Inter homines et Deum non datur in praesenti sta­
tu, nec posset dari in statu naturae integrae, amicitia pure naturalis,
quia, ut expresse docet Angelicus, «amicitia esse non potest nisi inter
eos, qui eamdem vitam participant»1, et amore mutuo ita conjungun­
tur, ut unus aestimet alterum quasi unum sibi. Hoc autem inter Deum
et homines solum fieri potest per gratiam et caritatem, qua homo parti­
cipat divinam naturam ac vitam, et affectus Dei et hominis intime con­
junguntur etiam in hac vita. Per dona vero naturalia homo non parti­
cipat divinam naturam, nec communicat cum Deo in eadem vita, nec
Deus conjungitur dilectione amicabili non habentibus gratiam.

QUAESTIO XXXIII
DE OBJECTO CARITATIS

ARTICULUS I
QUODNAM SIT OBJECTUM TUM MATERIALE TUM FORMALE CARITATIS

523. Thesis I. Objectum materiale primarium caritatis est Deus,
secundarium vero omnis creatura rationalis capax aeternae beatitudinis.

Arg. 1) Ex S. Scriptura. Dominus Jesus ait jure perito: Diliges
Dominum Deum tuum ex toto corde tuo, et in tota anima tua, et in tota
mente tua. Hoc est maximum et primum mandatum. Secundum autem
simile est huic: Diliges proximum tuum sicut te ipsum1
2. His verbis
Christus non solum adsignavit objectum materiale adaequatum cari­
tatis, cum Deum et proximum esse diligendos edocuit, verum etiam
objectum primarium et secundarium caritatis distinxit, cum primum et
secundum mandatum dilectionis commendavit.
2) Objectum materiale caritatis est omne id, circa quod versatur
caritas. Sed caritas, utpote fundata in communicatione vitae rationalis
ac aeternae beatitudinis, versatur primario circa Deum, qui confert
hominibus beatitudinem, et secundario circa omnes creaturas rationales
capaces participandi beatitudinem. Ergo.
524. Corollarium I. Creaturae irrationales non sunt objectum ca­
ritatis, tanquam «amicus ad quem amicitiam habemus, et cui bona
volumus» 3, quia non communicant nobiscum in vita humana, quae est
secundum rationem, nec sunt capaces aeternae beatitudinis. «Non autem
1
2
3

In III Sent., dist. 28, q.
Matth., 22, 37 sqq.
S. Thomas, II-II, q. 25,

1, a. 3.
a. 2.

omnia, ait S. Augustinus, quibus utendum est, diligenda sunt, sed ea
sola, quae aut nobiscum societate quadam referuntur in Deum» x. Im­
proprie tamen amamus creaturas irrationales tanquam bonum quod
amico volumus, «in quantum scilicet ex caritate volumus eas conservari
ad honorem Dei et utilitatem hominum»12*; vel etiam quatenus habent
entitatem et perfectionem a Deo acceptam, et sub hac ratione ad Deum
pertinent.
Coroll. II. Nec doemones nec damnati sunt proprie objectum cari­
tatis, quia bonum aeternae vitae, quod caritas respicit, non possumus
damnatis ex caritate velle.
Coroll. III. Quatuor ergo juxta S. Augustinum et juxta S. Thomam
sunt diligenda: «Unum quod supra nos est» Deus; «alterum quod nos
sumus; tertium quod juxta nos est» proximus;· «quartum quod infra
nos est» corpus *.
1) Deum diligimus, in quantum est objectum primarium caritatis,
et est causa aeternae beatitudinis creaturarum.
2) Nos ipsos amamus, quia communicamus cum Deo in bono vitae
spiritualis et futurae beatitudinis aeternae.
3) Proximos etiam diligimus, quia nobiscum sunt consociati in par­
ticipatione beatitudinis. Proximi nomine veniunt non solum homines
etiam peccatores, qui attenta eorum natura sunt capaces beatitudinis,
sed etiam angeli, qui praesentia Dei fruuntur. «Proximus, ait Angelicus,
non solum dicitur communicatione speciei, sed etiam communicatione
beneficiorum pertinentium ad vitam aeternam, super qua communica­
tione amicitia caritatis fundatur» *.
4) Corpus denique nostrum amamus, quia licet corpus Deo frui non
possit «cognoscendo et amando ipsum, tamen per opera, quae per corpus
agimus, ad perfectam Dei fruitionem possumus venire. Unde ex fruitione
animae redundat quaedam beatitudo ad corpus» 5, et ideo corpus pro­
prium potest dilectione caritatis amari.

525. Thesis II. Objectum formale «quod» caritatis est Deus ipse
secundum bonum absolutum.
Arg. Objectum formale quod habitus vel facultatis est id, quod per
se et ratione sui attingitur in objecto materiali, et ratione cujus caetera
attinguntur. Sed caritas in objecto suo materiali attingit per se Deum
summum bonum, et caetera attingit propter Deum. Ergo.
Dixi bonum absolutum, ut rejicerem opinionem Vincentii Bolgeni, qui
in opere Delia carità o amor di Dio 6 defendit objectum formale quod
caritatis esse Deum, prout est bonum nostrum, non prout est bonum
in se. Caritas siquidem est vera amicitia, cujus actus est diligere ami­

'*
5

Doctrina Christiana, lib. i. c. 23; ML
S. Thomas, IJ-II, q. 25, a. 3.
S. Augustinus, De doctrina Christiana,
ll-ll, q. 25, a. 10 ad 1.
Illi, q. 25. a 5 ad 2.

6

Romae. 1788. Cfr. Josephus Chantre Herrera,

1
2
2

34, 27.
lib. i, c. 23; ML 34, 27.

Tract, theol. de Caritate,

c. 1.

cum propter se ipsum, quia «caritas, ut ait S. Thomas, facit hominem
Deo inhaerere propter se ipsum, mentem hominis uniens Deo per affe­
ctum amoris» \ Bolgeni certe confundit amorem amicitiae, qui est actus
primarius caritatis, cum amore concupiscentiae, qui est actus secunda­
rius ejusdem vel alterius habitus.
526. Thesis III. Objectum formale «quo» seu ratio «sub qua» cari­
tatis est bonitas divina increata in se cognita per fidem.

Arg. Objectum formale quo seu ratio sub qua caritatis est illud motivum seu ratio propter quam caritas attingit suum objectum materiale.
Sed caritas, utpote virtus affectiva, attingit suum objectum materiale
ratione divinae bonitatis, quae per fidem nobis innotescit. Ergo bonitas
divina per fidem cognita est objectum formale quo caritatis.
Dixi cognita per jideni, ut innuerem bonitatem Dei, quam philoso­
phus naturaliter detegit, non esse objectum formale quo caritatis, quia
oportet objectum formale quo caritatis esse supernaturale.
527. Scholion. Non conveniunt theologi in adsignanda ratione
formali, qua bonitas divina dicitur motivum formale caritatis.
1) Aliqui dixerunt bonitatem peculiarem solius naturae divinae,
virtualiter distinctae ab aliis attributis, esse objectum formale quo cari­
tatis. Ita Gonet123.
2) Alii contendunt bonitatem divinam tum communem, quatenus
involvit essentiam et attributa, tum peculiarem essentiae, tum etiam
peculiarem cujuslibet singillatim attributi distincti ab essentia et aliis
attributis, esse rationem formalem sub qua caritatis. Ita Ripalda, cui
recenter subscripsit cl. Pesch s.
3) Alii denique defendunt, non bonitatem solius naturae divinae
ut virtualiter ab attributis distinctae, nec solam bonitatem attributo­
rum Dei ab essentia distinctorum, sed bonitatem divinam, quae com­
plectitur essentiam, attributa ac personas Dei, esse objectum formale
quo caritatis. Ita Salmanticenses, Billuart, Mendive et alii 4.
Haec sententia magis mihi probatur, quia
a) Objectum formale quo caritatis est summa bonitas, qua Deus
constituitur summe bonus. Sed summa Dei bonitas est, non bonitas so­
lius naturae vel unius aut alterius attributi, sed illa, quae transcendit
omnem Dei perfectionem, quaeque complectitur naturam, attributa ac
personas Dei. Ergo.
b) Ratio formalis sub qua caritatis est illa ratio, quae constituit
complementum nostrae beatitudinis. Sed bonitas divina, quatenus tran­
scendit omnem Dei perfectionem et complectitur naturam, attributa et
personas Dei, constituit complementum nostrae beatitudinis. Ergo.
1
2
3

II-II,
Tract.

q. 17, a. 6.
10. a. 3, conci. 2.
Ripalda, De caritate, disp. 35, sect. 1, ct 10; Pesoh,

n· 554·
1
Salmantioonses, De caritate, disp. 2, n. 14; Billuart,
§ 1; Mendive, De caritate, n. 408 sqq.

De caritate theologica,

De caritate,

ARTICULUS II
UTRUM EADEM CARITATE,

QUA DILIGIMUS DEUM,

DILIGAMUS ETIAM PROXIMUM

528. Status quaestionis. Diximus supra objectum materiale pri­
marium caritatis esse Deum, secundarium autem proximum.
Nunc autem declarandum est, an una eademque virtute caritatis
diligamus objectum primarium et secundarium.
Vazquez docet, «quoties proximo volumus bonum ut bonum ipsius,
non diligi tunc ex speciali caritate, quae ponitur virtus theologica erga
Deum, sed ex speciali quadam caritate et amore, qui, quatenus ad pro­
ximos extenditur, beneficentia dici potest» 1.
529. Thesis. Una eademque specie caritatis diligimus Deum pro­
pter se et proximum propter Deum.

1) Quaelibet virtus specificatur ab objecto suo formali quo. Sed ca­
ritatis erga Deum et proximum est idem objectum formale quo. Ergo.
Caritas siquidem fertur in Deum et proximum sub ratione divinae bo­
nitatis, propter quam diligimus Deum in se et proximum in relatione
ad Deum.
2) Amor Dei in se et amor proximi propter Deum sunt ejusdem
speciei. Ergo habitus caritatis, quo eliciuntur amor Dei et proximi est
idem. Audi Angelicum: «Habitus non diversificantur, nisi ex hoc quod
variant species actus. Omnis enim actus unius speciei ad eumdem ha­
bitum pertinet. Cum autem species actus ex objecto sumatur secundum
formalem rationem ipsius, necesse est quod idem specie sit actus, qui
fertur in rationem objecti, et qui fertur in objectum sub tali ratione;
sicut eadem est specie visio, qua videtur lumen, et qua videtur color
secundum luminis rationem. Ratio autem diligendi proximum Deus est.
Hoc enim debemus in proximo diligere, ut in Deo sit. Unde manifestum
est, quod idem specie actus est, quo diligitur Deus et quo diligitur pro­
ximus. Et propter hoc habitus caritatis non solum se extendit ad dile­
ctionem Dei, sed etiam ad dilectionem proximi»2.
530. Corollarium. Ex his colliges altruismum et philantropiam.
quibus homo ejusque perfectiones ac qualitates naturales aestimantur,
nulla facta in Deum relatione, non esse veram caritatem, quia deest
ipsis ratio formalis caritatis, quae est bonitas divina.
Hodierni naturalistae et rationalistae, omnem ideam religionis et
ordinis supernaturalis e medio tollere et caritatis Christianae jura, qui­
bus homines in Deo conjunguntur, proterere volentes, excogitarunt altruismum et philantropiam, ut amorem naturalem humanitatis sine Deo
praedicarent, et non amorem sed discordias inseruerunt, et seditiones
undique collegerunt atque bella.
1
a

De adoratione, lib.
II-II, q. 25, a. 1.

i, disp. 6, c. 2, «Facilior multo».

Amor proximi nunquam potest habere rationem caritatis, nisi quo­
dammodo referatur in Deum, diligendo ipsum ratione bonitatis divinae,
vel saltem amando perfectiones proximi ut participationes divinae per­
fectionis.
531. Scholion I. Disputatur inter doctores, an caritas erga pro­
ximum habeat rationem verae amicitiae, et quousque se extendat, an
scilicet ad solos justos et amicos, vel etiam ad peccatores et inimicos.
1) Clarissimi theologi Vazquez, Lessius, Ripalda et alii1 negant
«amorem proximi propter Deum elicitum a caritate esse omni proprie­
tate et formalitate amicitiam cum proximo» 1
2.
2) Verius tamen ac communius docent theologi caritatem, qua di­
ligimus proximum, sive justum sive peccatorem et etiam inimicum, esse
veram, strictam ac formalem amicitiam. Ita Cajetanus, Banez, Valentia,
Salmanticenses, aliique bene multi 3.
a) Caritas erga proximum jusfam. Caritas sane, qua diligimus pro­
ximum justum, est vera ac mutua, atque conspicua benevolentia, fun­
data in communicatione bonorum supernaturalium, quia, cum diligimus
proximum justum propter Deum, volumus simul ei augmentum gratiae
et aeternam beatitudinem propter ipsum proximum. Unde diligere pro­
ximum propter Deum includit volitionem bonorum ipsi proximo dilecto.
Justus vicissim communicat nobiscum in gratia et facit societatem,
redamando omnes justos; quia sancte viventibus una est societas et unus
amor mutuus, etiamsi separentur distantia.
b) Caritas erga proximum peccatorem. Eadem caritate, qua dili­
gimus Deum in se, volumus proximo peccatori sanctificationem animae
et aeternam beatitudinem. Haec autem nostra erga peccatorem bene­
volentia est vera amicitia, qua simul volumus gloriam Dei et peccatoris
utilitatem.
Peccatores communicant etiam quodammodo nobiscum in bonis supernaturalibus, vel in fide, si credentes sint, vel in potentia saltem et
capacitate ad habendam fidem, gratiam et beatitudinem, si infideles
sint 4.
c) Caritas erga inimicos. Praeceptum est Domini, ut etiam inimi­
cos diligamus. Diligite, ait Jesus, inimicos vestros, benefacite his, qui
oderunt vos 5.
Quomodo hic amor habeat rationem amicitiae, egregie explicat An­
gelicus dicens: «Amicitia se extendit ad aliquem dupliciter. Uno modo
ratione ipsius, et sic amicitia nunquam est nisi ad amicum. Alio modo
se extendit ad aliquem respectu alterius personae, sicut si aliquis habet
amicitiam ad aliquem hominem, ratione cujus diligit homines ad illum
hominem pertinentes, sive servos sive filios. Et tanta potest esse dile­
ctio amici, ut propter amicum amentur ii, qui ad ipsum pertinent,
1 Vazquez, De adoratione, lib. i, disp. 6, c. 2; et lib. 3, disp. 1, c. 3; Lessius,
De jure et justitia, c. 36, dub. 3, n. 18; Ripalda, De caritate div., disp. 32, sect. 1, n. 5.
2
Ripalda, De caritate divina, disp. 32, sect. I, n. 5.
3
Cajetanus et Banez, In II-II, q. 25, a. 1; Valentia, In II-II, disp. 3, q. 1.
p 2; Salmanticenses, De caritate, disp. 2, n. 36.
4 Cfr Pesch, De caritate theologica, n. 614.
6 Mallh., 5, 44.

etiamsi nos offendant et odiant; et hoc modo amicitia caritatis se ex­
tendit ad inimicos, quos diligimus ex caritate in ordine ad Deum, ad
quem principaliter habetur amicitia caritatis» 1. Quantum ad redamationem ait S. Thomas: «quamvis (peccatores) actu non redament, tamen
nati sunt redamare, et praecipue in vita futvra, cujus vitae conjunctio­
nem praecipue attendit caritas; unde bene potest esse etiam inter eos,
qui se in hac vita non cognoscunt»12.
Scholion II. Praestantissimi theologi Vazquez, Lessius et Ripalda
supra citati 3 dixerunt caritatem theologicam, qua nos diligimus Deum
et proximum non esse proprio et stricto sensu amicitiam erga proxi­
mum, eo quod motivum amandi in caritate theologica non sit bonitas
interna amici. Ne autem viderentur negare amicitiam hominibus sese
mutuo diligentibus, dixerunt praeter caritatem theologicam dari inter
homines aliam caritatem infusam ac supernaturalem, qua proximum
diligimus propter dona supernaturalia ei inhaerentia, eamque esse pro­
prie et stricte amicitiam.
Sed doctrina traditionalis, qua docemur unam esse caritatem eam­
que vocari theologicam, qua Deum propter se et proximum propter
Deum vera amicitia diligimus, est communior et certe verior.
Caritas siquidem supernaturalis et infusa, qua diligimus justos pro­
pter dona supernaturalia ipsis inhaerentia, quamque auctores citati vo­
cant amicitiam erga proximum, est eadem caritas theologica fundata in
communicatione bonorum gratiae et donorum supernatnralium, quorum
bonitas est solum amabilis in ordine ad bonitatem Dei increatam, non
propter intrinsecam et naturalem entitatem.

QUAESTIO XXXIV
DE ORDINE CARITATIS

ARTICULUS I
UTRUM DEUS SIT SUPER OMNIA DILIGENDUS

532. Status quaestionis. 1) Ordo caritatis in eo consistit, quod
unum magis quam alium diligamus.
2) Porro unum possumus magis quam alium diligere: a) objective,
quando ei volumus majus bonum; b) appretiative, quando eum antepo­
nimus aliis, et magis refugimus eum quam alios perdere; c) intensive,
quando eum diligimus majori conatu et intensiori affectu quam alium 4.
1
2

II-II, q. 23, a. r ad 2.
/» III Sent., dist. 28, q. 1, a. 4 ad 4.
3
Vazquez, De adoratione, lib I, disp. 6, c.
Ripalda, De caritate divina, disp. 32, sect. 2.

2; Lessius,

De jure et justitia,

c. 36;

'* «Potest contingere, ait Valentia, ut quod magis di’igitur intensive, diligatur
minus appretiative vel objective, et e contraiio, ut quod magis objective vel appre­

tiative diligitur, diligatur minus intensive».

3) Hic venit discutiendum, an et quomodo Deus sit super omnia
diligendus.
533. Thesis I. Deus diligendus est super omnia objective et appretiative. (Est communis.)

1) Objective. Ex caritate tenemur Deo velle bonum infinitum,
quod habet, et gloriam extrinsecam, quam omnes creaturae ei debent.
Bonum autem infinitum Dei superat omnia bona creata, et gloria extrinseca ipsi a creaturis debita excedit omnem gloriam creatam. Ergo.
2) Appreciative. Diligere Deum super omnia appretiative est ante­
ponere ipsum omnibus aliis rebus, et praeferre omnia potius quam ipsum
perdere. Sed Deus anteponendus est omnibus creaturis, et omnia potius
sunt amittenda quam ipse. Ergo. Hoc diserte nos docuit Christus, cum
ait: Diliges Dominion Deum tuum ex toto corde tuo, et in tota anima tua,
et in tota mente tua. Hoc est maximum et primum mandatum E
Egregie ad rem S. Thomas: «Secundum quod bonum alicujus rei est
vel aestimatur magis bonum ipsius amantis, hoc amans magis salvari
vult in ipsa re amata. Bonum autem ipsius amantis magis invenitur,
ubi perfectius est. Et ideo, quia pars quaelibet imperfecta est in se
ipsa, perfectionem autem habet in suo toto, ideo etiam naturali amore
pars plus tendit ad conservationem sui totius quam sui ipsius. Unde
etiam naturaliter animal opponit brachium ad defensionem capitis, ex
quo pendet salus totius. Et inde est etiam quod particulares homines
se ipsos niorti exponunt pro conservatione communitatis, cujus ipsi sunt
pars. Quia ergo bonum nostrum in Deo perfectum est, sicut in causa
universali prima et perfecta bonorum, ideo bonum in ipso esse magis
naturaliter complacet quam in nobis ipsis; et ideo etiam amore amici­
tiae naturaliter Deus ab homine plus se ipso diligitur. Et quia caritas
naturam perficit, ideo etiam secundum caritatem Deum supra se ipsum
homo diligit, et supra omnia alia particularia bona»12.
534. Thesis II. Potest homo intensius amare creaturas quam
Deum tum amore naturali imperato a caritate, tum amore supernatural!
elicito formaliter a caritate.
1) Amore naturali imperato a caritate. Objecta sensibilia, quae
nobis proximiora et magis conspicua sunt quam spiritualia, majorem
possunt amicitiam naturalem in nobis producere erga creaturas, quam
sit habitus caritatis a Deo infusus. Sic mater habens caritatem erga
Deum ut duo, potest habere amicitiam naturalem ut quatuor ad filium
suum unicum, et intensiorem elicere actum amoris erga filium suum
quam actum amoris erga Deum. Actus autem amoris honesti erga crea­
turas imperantur a caritate, quia caritas est forma omnium virtutum
imperans earum actus. Ergo amor naturalis imperatus a caritate potest
esse intensior erga creaturas quam amor supernaturalis erga Deum.
2) Amore supernatural^ elicito formaliter a caritate. Ad voluntatem
1
2

Matth., 22, 37 sq.
In III Sent., dist. 29, a. 3.

spectat elicere actum intensum vel remissum amoris circa objecta ma­
terialia caritatis, et sicut nihil obstat, quominus nunc intensius nunc
remissius feratur in Deum, ita nihil impedit, quominus aliquando inten­
sius diligat creaturas quam Deum, dummodo ipsum amorem intensum
creaturarum virtualiter ordinet in Deum 1.
Praeceptum ergo caritatis, quo tenemur Deum diligere super omnia,
refertur ad amorem objectivum et appretiativum, non ad intensivum,
quo licet intensius amare creaturas.
ARTICULUS II
UTRUM HOMO MAGIS DEBEAT EX CARITATE SE DILIGERE

QUAM PROXIMUM

535. Status quaestionis. Homo potest se proximo comparare: 1) se­
cundum suam naturam spiritualem; 2) secundum corpus. Utroque modo
solvenda est quaestio.
536. Thesis I. Homo secundum naturam spiritualem debet se
magis diligere quam proximum.

1) Constat ex praecepto Christi dicentis: Diliges -proximum tuum
sicut te ipsum 12. Haec verba exponens ait Angelicüs: «Éx quo videtur,
quod dilectio hominis ad se ipsum est sicut exemplar dilectionis, quae
habetur ad alterum. Sed exemplar potius est quam exemplatum. Ergo
homo ex caritate magis debet diligere se ipsum quam proximum» 3.
2) Ordo caritatis postulat, a) ut homo Deum super omnia diligat,
quia Deus est principium boni, super quo fundatur dilectio caritatis;
b) ut se ipsum diligat immediate post Deum, quia est directe particeps
illius boni; et c) ut deinde diligat proximum, qui est socius in commu­
nicatione praedicti boni4.

537. Thesis II. Homo tenetur magis diligere proximum secundum
animam quam proprium corpus.

Proximus secundum animam est diligibilis, quatenus communicat
nobiscum in bono beatitudinis ratione societatis, et corpus nostrum,
quatenus participat beatitudinem per redundantiam. Major autem est
ratio diligendi participationem boni per societatem quam per redundan­
tiam. Ergo proximus secundum animam magis est diligendus quam
proprium corpus.
Applicationes hujus doctrinae quoad obligationem succurrendi pro1
«Licet pater, ait Philippus a SS. Trinitate, sentiat in ordine ad filium magis
intensum amorem formaliter et explicite, tamen appretiative, virtualiter et impli­
cite habet majorem amorem in ordine ad Deum, cum debeat amare filium propter
Deum». /» II-II, disp. n, dub. 7 ad 2.
2
Malth., 22, 39.
*

3
4

II-II, q. 26, a. 4.
Cfr. S. Thomas, II-II, q. 26, a. 4.

ximo cum vitae propriae bonorumque periculo, cum ille laborat neces­
sitate extrema, gravi vel communi, relinquimus moralistis x.
538. Corollarium. Quilibet homo magis diligit proprium corpus,
quam corpus alienum, quia proprium corpus magis sibi conjunctum
habet.

ARTICULUS III
QUALIS SIT ORDO SERVANDUS IN DILIGENDIS PROXIMIS

539. I. Amore objective magis sunt diligendi sanctiores quam im­
perfectiores. Ratio est, quia ordo caritatis postulat, ut unicuique veli­
mus illa bona, quae ipsi debentur. Sanctioribus autem debentur majora
bona quam imperfectioribus, major scilicet participatio beatitudinis do­
norumque supernaturalium. Ergo.
II. Amore intensivo magis diligendi sunt carne nobis conjunctiores
quam meliores. Tum quia carne conjunctiores sunt aliquid nostrum, et
sicut nosmetipsos intensius diligimus quam proximos sanctiores, ita
etiam eos qui nobis carne conjunguntur; tum etiam, quia proximiora
magis diligimus quam remotiora.
III. Consanguinei secundum gradus propinquitatis intensius dili­
gendi sunt quam affines, quia, qui magis nobis conjunguntur, magis
diligendi sunt.
IV. Vir et mulier intensius sese diligunt quam caeleros consanguineos
et affines, quia sunt sibi invicem una caro.
Caetera apud moralistas.
QUAESTIO XXXV
DE ACTU ET EFFECTIBUS CARITATIS

ARTICULUS I
IN QUO CONSISTAT ACTUS CARITATIS

540. I. Declarandum est imprimis, quid importet amor seu dile­
ctio, ut deinde explicari queat, quomodo sit actus solius caritatis.
II. Amor caritatis seu dilectio 1) non est proprie amor concupiscen­
tiae, 2) nec sistit in pura benevolentia, sed 3) addit unionem amantis
ad amatum, ut illum reputet quasi unum sibi.
1) 2Vom est amor concupiscentiae, quia amans ex caritate suum ob­
jectum non quaerit directe sibi mercedem tanquam objectum dilectionis
et finem ultimum, quamvis secundario possit quaerere mercedem ordi­
nabilem ad ultimum finem.
2) Non sistit in simplici benevolentia, quia, licet benevolentia, quae
est velle alicui bonum, pertineat ad naturam dilectionis, non explicat
totam rationem dilectionis seu amoris caritatis, ad quam requiritur
inhaesio affectus ad amatum.
1

Cfr. Salmanticenses morales, tr. 21, c. 6, p. 3; S. Alphonsus M. do Ligorio.

Theol. moralis,

lib. 2, tr. 3, c. 2, dub. 1.

3) Addit unionem amantis ad amatum, quia amans, simul ac vult
bona amico, «aestimat amatum quodammodo, ut unitum sibi, vel ad se
pertinens, et sic movetur in ipsum... Sic ergo in dilectione, secundum
quod est actus caritatis, includitur quidem benevolentia; sed dilectio
sive amor addit unionem affectus»1.

ARTICULUS II
QUI SINT EFFECTUS AMORIS CARITATIS

541. 1) Egregia sunt quae Angelicus dixit circa effectus amoris.
«Ex hoc enim quod amor transformat amantem in amatum, facit aman­
tem intrare ad interiora amati, et e contra; ut nihil amati amanti rema­
neat non unitum... Et ideo amans quodammodo penetrat in amatum, et
secundum hoc amor dicitur acutus... Et similiter amatum penetrat
amantem, ad interiora ejus perveniens, et propter hoc dicitur, quod
amor vulnerat, et quod transfigit jecur».
«Sed quia nihil potest in alterum transformari, nisi secundum quod
a sua forma quodammodo recedit, quia unius una est forma, ideo hanc
divisionem penetrationis praecedit alia divisio, qua amans a se ipso se­
paratur. in amatum tendens. Et secundum hoc dicitur amor extasim
facere et fervere, quia quod fervet, extra se bullit et exhalat.»
«Quia vero nihil a se recedit, nisi soluto eo quod intra se ipsum
continebatur..., ideo oportet, quod ab amante terminatio illa, qua intra
terminos suos tantum continebatur, amoveatur. Et propter hoc amor
dicitur liquefacere cor. quia liquidum suis terminis non continetur; et
contraria dispositio dicitur cordis duritia»12.
2) Alter caritatis effectus est gaudium. Ex praesentia enim amicabili Dei in anima oritur ineffabile gaudium, quo sancti vitam feliciorem
ducunt etiam in terris quam mundi amatores.
3) Pax denique est alius praestantissimus effectus caritatis. Per ca­
ritatem enim continentur tumultus et agitationes passionum, necnon
colliguntur divagationes potentiarum, et voluntas placide tendit in
Deum 3. Imo, diligendo homo proximum sicut se ipsum, habet pacem
in societate.

ARTICULUS III
UTRUM DILECTIO SIT ACTUS CARITATIS

542. Status quaestionis. 1) Principium quod dilectionis seu amo­
ris est proculdubio persona seu homo, quia actiones sunt suppositorum.
Principium quo proximum amoris est certe caritas, quatenus est virtus
supernaturalis informans voluntatem, et influens in eam, ut actus super­
naturales dilectionis eliciat.
II-II,
In III Sent., dist.

q. 27, a. 2.
27, q. 1, a. I ad 4.
3
S. Joannes a Cruce merito canit felicitatem animae, quae extinctis affectio­
nibus appetituum pacatoque potentiarum rumore, consurgit ad superna, dicens:
«Sali sin ser notada, estando ya mi casa sosegada». Noche oscura, canciôn primera.
1

2

S. Thomas,

2) Sed, supposito quod amor seu dilectio procedat a caritate tan­
quam a principio quo proximo, movetur difficultas, an possit procedere
sive a Spiritu Sancto sive ab aliquo auxilio actuali tanquam a principio
activo quo.
543. Error. Magister Sententiarum putans caritatem esse ipsum Spi­
ritum Sanctum in nobis manentem l, docuit actum amoris seu dilectionis
procedere a Spiritu Sancto. Sed hoc tanquam error relinquitur a theologis.
Opiniones, t) Aliqui putant voluntatem humanam sine habitu cari­
tatis posse virtute Dei in ratione principii quo moveri, ut qua instrumentum
eliciat actum dilectionis. Ita Scotus, Suarez et alii 12.
2) Alii contendunt voluntatem humanam auxilio Dei actuali superna­
tural! suffultam posse de potentia saltem Dei extraordinaria sine gratia et
habitu caritatis elicere actum amoris Dei super omnia. Ita Capreolus, Fer­
rariensis, Cajetanus et alii 3.

544. Thesis. Voluntas humana sine gratia sanctificante et habitu
caritatis nullatenus potest elicere actum amoris Dei super omnia.
Ratio fundamentalis, ad quam reducuntur alia argumenta, est con­
spicua. Actus etenim amoris Dei super omnia in ratione finis ultimi et
summi boni est meritorius de condigno vitae aeternae seu aeternae beatitudinis. Sed voluntas humana sine gratia sanctificante et habitu cari­
tatis, solo influxu Dei vel auxilio actuali supernaturali suffulta, nulla­
tenus potest elicere actum meritorium de condigno vitae aeternae. Ergo.
Sane contradictionem implicare videtur hominem sine gratia sanctifi­
cante et habitu caritatis, privatumque amicitia Dei supernaturali, eli­
cere actum amoris meritorium de condigno vitae aeternae.
Haec ratio sicut et tota quaestio late et profunde expenditur a Salmanticensibus, qui omnino consulendi sunt 45
.

QUAESTIO XXXVI
DE AUGMENTO CARITATIS

ARTICULUS I
AN ET QUOMODO CARITAS AUGERI POSSIT

545. Status quaestionis. 1) Cum augmentum sit species alterationis, quae dicitur intensio, de augmento caritatis loquendum est juxta
regulas alterationis.
2) Porro nullum praedicamentum suscipit magis et minus nisi qua­
litas, et idcirco sola qualitas potest augeri '°.
1

I Sent,,

dist. 17, n. 2; MI. 192, 564.

Scotus, In I Sent., dist. 17, q. 3, n. 27, «Ad primum»; et n. 29; Suarez,
p., disp. 31, sect. 6.

2

III

3
Capreolus, In II Seni., dist. 28, q. un.; Ferrariensis,
C. 150; Cajetanus, In I-II, q. 113, a. 8.
' De caritate, disp. 4, n 46 sqq.
5

Cfr. Philippus a SS. Trinitate,

Summa phil., II-II,

Contra Gent.,

q. 11, a

3.

In

lib, 3,

3) Docemur autem ab Angelico non omnes qualitates posse alte­
rari, sed illas tantum, quae specificantur ab aliquo extrinseco. «Si igitur,
ait S. Doctor, aliqua forma vel quaecumque res secundum se ipsam, vel
secundum aliquid sui sortiatur rationem speciei, necesse est, quod secun­
dum se considerata habeat determinatam rationem, quae neque in plus
excedere, neque in minus deficere possit; et hujusmodi sunt calor et
albedo, et aliae hujusmodi qualitates, quae non dicuntur in ordine ad
aliud, et multo magis substantia, quae est per se ens. Illa vero, quae
recipiunt speciem ex aliquo, ad quod ordinantur, possunt secundum se
ipsa diversificari in plus vel in minus, et nihilominus sunt sub eadem
specie propter unitatem ejus ad quod ordinantur» L.
4) Qualitates, quae specificantur ab extrinseco, dupliciter possunt
augeri: extensive ex eo, quod attingant novas partes objecti, quas prius
non attingebant, ut scientia, procedendo ad ulteriora, cognoscit novas
conclusiones; et intensive, quatenus radicatur magis in eodem subjecto
et explet subjecti potentiam, necnon subdit sibi subjectum et recipit
majorem actualitatem intra propriam lineam 1
2.
5) Investigari oportet, an et quomodo caritas augeri possit in nobis
sine termino.
546.
Errores,
i)
Beguardi et beguinae dicebant justum in hac vita
attingere ultimum gradum caritatis ultra quem non sit possibile progredi 34
.
6
5

2)
Jovinianus defendebat omnes homines esse in gratia et caritate
pares, ac proinde neminem in caritate proficere posse *.
547.
Placita theologorum,
i)
Aliqui dixerunt caritatem ex se non
posse augeri in infinitum syncategorematice, sed habere terminum, quem
transgredi non valeat. Ita Richardus, Scotus, Durandus, Cajetanus ct alii 3.
2)
Alii multo communius et, ut videtur, verius defenderunt caritatem

Thomas,
Ockam, Capreolus, Banez, Valentia, Lezana, Rhodes, Salmanticenses, Billuart et alii °.
nostram posse augeri in infinitum, dum sumus in hac vita. Ita S.

548. Thesis I.
rematice.

Caritas viae potest augeri in infinitum syncatego-

Arg. 1) Ex S. Scriptura. Apostolus ait: Veritatem autem jacien­
tes in caritate, crescamus in illo 7. Oro, ut caritas vestra magis ac magis
abundet 8.
1 I-II, q. 52, a. I. Cfr. Complutenses, De generatione, disp. 4, q. 6, § 2, n. 59sqq.;
Joannes a S. Th., Phil, nat., p. 2, q. 4, a. 1.
2 Cfr. Philippus a SS. Trinit., Summa phil., II-II, q. 11, a. 5.
3 Cfr. Denz-Bannw., 471.
4 Cfr. S. Hieronymus, Adv. Jovinianum, lib. 2, n. 4; ML 23, 301; et S. Au­
gustinus, De haeresibus, haer. 82; ML 42, 45.
5
Richardus, In HI Sent., dist. 17; Scotus, In III Sent., dist. 13, q. 4; Du­
randus, In III Sent., dist. 13, q. 1; Cajetanus, In II-II, q. 24, a. 7.
6
S. Thomas, II-II, q. 24, a. 7; et In I Sent., dist. 17, q. 2, a. 4; Ockam, In
III Sent., q. 7; Capreolus, In IIT Seni., dist. 13, q. 1, a. 2; Banez, In II-II, q. 24,
a. 7, dub. 3-5; Valentia, In II-II, disp. 3, q. 2, p. 3; Lezana, De caritate, disp. 2,
q 6; Rhodos, De virtutibus theologicis, disp. 4, q. 5. sect. 2, § 2; Salmanticenses, De
caritate, disp. 5, n. 1 sqq.: Billuart, De caritate, diss. 2, a. 1.
7 Ephes., 4, 15.
3 Phil., I, <>.

2) Ex Concilio Tridentino. «Hoc vero justitiae incrementum petit
Sancta Ecclesia, cum orat: Da nobis, Domine, fidei, spei et caritatis
augmentum»1.
3) Ex S. Augustino, qui ait: «Ut perficiatur (caritas) nascitur, cum
fuerit nata, nutritur; cum fuerit nutrita, roboratur; cum fuerit robora­
ta, perficitur»12.
4) Ex ratione, a) Fundamentum hujus doctrinae est, quia po­
tentia obedientialis subjecti, quae commensuratur omnipotentia Dei,
nunquam potest exhauriri, et idcirco caritas potest sine termino in vo­
luntate radicari.
b) Dum versamur in hac vita, possumus semper viam, quae nos
ducit ad terminum, sine mora prosequi. Sed caritas est via, quae nos
ducit ad terminum vitae aeternae. Ergo.
549. Corollarium. Consulto diximus caritatem viae augeri posse.
Caritas enim patriae, cum sit in termino, de lege Dei ordinaria non
potest augeri, quamvis per potentiam Dei extraordinariam seu secun­
dum aliam Dei providentiam non repugnet illam sine termino augeri.

550.
objecti.

Thesis II.

Caritas viae non augetur extensive seu ex parte

Ratio est, quia caritas, quantumvis minima ac remissa, cum Deum
diligat propter se et creaturas propter Deum, attingit saltem implicite
omnia objecta diligibilia, et nihil restat diligendum, ad quod de novo
se extendere possit.

551. Thesis III. Caritas augetur in nobis intensive, non quidem
per additionem caritatis ad caritatem, sed per majorem sui ipsius radicationem in subjecto.
Nota, i) Caritas per hanc majorem radicationem in subjecto, subdit
magis sibi subjectum; magis explet potentiam subjecti; educitur de imper­
fecto ad perfectum, redditurque magis in actum atque ideo perficitur et
augetur.
2) Quoad modum hujus augmenti caritatis diversae sunt doctorum
sententiae: .
a) Gandavensis docuit augmentum caritatis fieri per extractionem par­
tium virtualium substantiae caritatis in actum, quarum quaelibet educta
de potentia partis praecedentis ponit augmentum 34.
b) Alii dixerunt augmentum caritatis fieri per additionem graduum,
id est, per additionem partium individualium, quae sunt ejusdem essentiae
cura caritate praeexsistenti. Ita S. Albertus Magnus, Scotiis, Ariminensis,
Vazquez, I.ychelus et alii ‘.
c) Alii denique defenderunt caritatem augeri in nobis per majorem ra­
dicationem in subjecto. Ita S. Thomas, Gomplutensis, Philippus a SS. Tri­
nitate, Gabriel a S. Vincentia, Billuart et alii 5.
1
2

Sess. 6, c. io; Denz-Bannw., 803.
In ep. Joannis, tr. 5, n. 4; ML 35, 2014.
3 Apud Scotum, In I Sent., dist. 17, q. 6: «Hic dicit unus Magister».
4 S. Albertus M., In I Sent., dist. 17, a. 10; Scotus, In I Sent., dist. 17, q. 6,
«Dico ergo»; Ariminensis, In I Sent., dist. 17, q. 4, a. 1; Vazquez, In I-II, disp. 82,
cc. 3 et 4; Lychetus, In Comment, ad Scotum, In I Sent., dist. 17, q. 6.
5
S. Thomas, II-II, q. 24, a. 5; Opusc. De virtutibus, q. 11; et In I Sent.,

Caritas augetur in nobis intensive,

id est, per ordinem ad subjectum, quatenus una et eadem in se ipsa
manens crescit, adquirendo majorem actualitatem in eadem linea. Hoc
enim est augmentum, alioquin esset mutatio.

Pars 2.a Non fit per additionem caritatis ad caritatem
vel gradus caritatis ad gradum.
Quae enim hoc modo per additionem unius ad alterum uniuntur,
necesse est, ut realiter distinguantur. Quae autem realiter distinguuntur,
si uniantur, non augentur, sed congregantur. Caritas vero, quae prius
erat remissa, retenta eadem essentia, id est, sub eodem genere et dif­
ferentia intenditur seu augetur. Unde Angelicus: «Relinquitur ergo,
quod nullo modo caritas augeri potest per additionem caritatis ad
caritatem, sicut quidam ponunt»1.

Pars 3.a Caritas augetur per majorem radicationem in
nostra voluntate.
Per hanc majorem radicationem subjectum magis participat cari­
tatem, et ipsa caritas habet novum modum adhaesionis et intensionis,
accipitque majorem actualitatem in eadem linea. Unde caritas ipsa,
quae prius intendebatur ad tria, per majorem radicationem in voluntate
intenditur ad sex, et dicitur major, quia intensior.

ARTICULUS II
UTRUM QUOLIBET ACTU REMISSO CARITATIS MEREAMUR DE CONDIGNO

AUGMENTUM IPSIUS CARITATIS

552. Status quaestionis. 1) Causa efficiens caritatis sicut et aug­
menti ipsius est solus Deus, qui caelitus eam infundit hominibus. Uncle
nunquam potest homo efficienter physice producere caritatis augmen­
tum, quôd est continuata ejus productio. ·
2) Potest tamen homo, quidquid diçant in contrarium Suarez et
Vazquez *
12, actibus suis per modum dispositionis physicae concurrere ad
augmentum caritatis, ut diserte docet Angelicus et strenue probant thomistae. «Quilibet actus (caritatis), ait S. Thomas, disponit ad caritatis
augmentum, in quantum ex uno actu caritatis homo redditur promptior
ad agendum iterum secundum caritatem; et, habilitate crescente, homo
prorumpit in actum ferventiorem dilectionis, quo conatur ad caritatis
profectum; et tunc caritas augetur in actu» 3.
di .t. 17, <1 2, a. 2; Complutenses, Oe generatione, disp. 4, a. 8; Philippus a SS. Trinitate, Summa phil., 1I-IÏ, q. ii, a. 5; Gabriel a S. Vincontio, De caritate, disp. 16,
dub. 1; Billuart, De caritate, diss. 2, a. 1.
1 ll-H, <1. 24, a. 5.
2
Suarez, De gratia, lib 8, c. 5; Vazquez, ίη J-II, disp. 220, c. 8.
’ 11-11, q. 24, a. 6.
21

Ratio est, quia eodem modo loquendum est de augmento gratiae et
caritatis. Actus autem nostri concurrunt per modum dispositionis phy­
sicae ad augmentum gratiae.
3) Compertum est nos posse quibusdam actibus caritatis mereri de
condigno augmentum gratiae, caritatis et gloriae, sicut diximus in tra­
ctatu De gratia, et affirmat Angelicus his verbis: «Actus enim, qui est
ex caritate, ordinatur ad augmentum caritatis et per modum disposi­
tionis et per modum meriti» \
4) Sed non parum disputatur, an omnibus actibus etiam remissis
caritatis mereamur de condigno hoc augmentum caritatis.
Pro quo sedulo notandum est actus humanos, qui procedunt a cari­
tate, posse esse in triplici differentia respectu habitus caritatis. Suppo­
sito enim, quod habeamus habitum caritatis ut quatuor, si eliciamus
actus ut duo, vocantur remissi; si eliciamus actus ut quatuor, sunt
aequales; si eliciamus actus ut octo, nuncupantur intensiores.
Difficultas est, an actibus remissis, qui non attingunt perfectionem
habitus caritatis, in voluntate exsistentis, mereamur de condigno aug­
mentum ipsius habitus caritatis.
553. Auctorum placita, t) Negaverunt Durandus et alii pauci 1
2.
2) Alii multo communius et verius affirmant.

554. Thesis. Justus quolibet actu etiam remisso, sive elicito sive
imperato, caritatis meretur de condigno augmentum caritatis.

Probatur. Veritas hujus theseos constat ex S. Scriptura, ex conci­
liis, ex Angelico Doctore et ex ratione theologica.
1) Ex S. Scriptura. Dominus ait in Evangelio: Quicumque potum
dederit uni ex minimis istis calicem aquae frigidae tantum in nomine
discipuli, amen dico vobis, non perdet mercedem suam 3.
2) Concilium Tridentinum expresse declaravit hominem justum bo­
nis operibus vere mereri augmentum gratiae, vitam aeternam et augmen­
tum gloriae 4*
.
3) S. Thomas: «Quilibet actus caritatis meretur vitam aeternam,
non quidem statim exhibendam, sed suo tempore. Similiter etiam qui­
libet actus caritatis meretur caritatis augmentum, non tamen statim
augetur, sed quando aliquis conatur ad hujusmodi augmentum»6.
4) Ratio theologica idem persuadet. Actus siquidem caritatis, qui­
cumque ille sit, etiam remissus, conjungitur titulis praecedentibus in
anima, et auget proculdubio valorem et jns operantis. Habenti enim
solummodo habitum gratiae et caritatis adjungitur actus bonus, cujus
valor, utpote additus meritis praecedentibus, importat jus et condignitatem ad gradum excedentem gradum caritatis praeexsistentis, et sic
meretur augmentum caritatis.
1
2
3

In I Seni., dist. 17. q. 2, a. 3.
Durandus, In I Seni., dist. 17, q. 8, n. 7.
Matth., 10, 42.

4
3

Sess. 6, can. 32; Denz-Bannw., 842.
II-II, q. 24, a. 6 ad t.

Objicies. S. Thomas contradicit huic doctrinae dicens: «Quilibet actus
caritatis, in quantum est informatus tali habitu, ordinatur ad praemium
substantiale, non tamen ad augmentum praemii, sed nec ad augmentum
caritatis» *.
Resp. S. Thomas in loco citato vel loquitur de primo actu caritatis,
quo homo disponitur ad primam gratiam, et quo non meretur augmentum
caritatis nondum exsistentis, vel solum docuit actum remissum caritatis
non ordinari ad augmentum caritatis illico conferendae.

555. Corollaria. Quatuor corollaria maximi momenti pro vita spi­
rituali merito deducunt ex hoc Salmanticenses 1
2:
1) Unum justum perfectum magis Deo placere quam plures justos
tepidos ac imperfectos. Quia, sicut unus actus caritatis ferventissimus
est tum physice tum moraliter melior ac majoris valoris coram Deo
quam plures actus remissi, ita pariter unus justus perfectus exercens
' actus ferventissimos caritatis magis Deo placet et plus Deum glorificat
quam plures justi tepidi.
Hujus corollarii alia etiam adducitur potissima ratio. «Cum amor Dei
erga creaturas non sit affectivus sed effectivus, eo magis diligere crea­
turam dicitur, plusque in ea complacere, quo majus bonum ipsi com­
municat. Sed una gratia perfecta et valde intensa est majus bonum
quam plures gratiae remissae... Ergo Deus magis diligit justum perfe­
ctum... quam plures justos tepidos et imperfectos»3.
2) «Conversionem unius peccatoris ad magnam perfectionem magis
Deo placere, ipsumque magis glorificare, quam conversiones plurium
peccatorum ad justitiam tepidam et imperfectam»4.
3) «Magis Deo placere magisque Deum glorificare concionatorem
et magistrum spiritualem, qui unum aliquem peccatorem convertit, per­
ducendo ipsum ad statum perfectionis, quam qui plures convertit, quos
tepidos et imperfectos relinquit» 56
.
4) «Melius quid facere, et magis Deum glorificare praedicatorem
sive magistrum spiritualem, qui doctrina sua vitaeque exemplo unum
justum imperfectum ad magnam perfectionem perducit, quam qui
plures a peccato convertit, tepidos et imperfectos relinquens» e.
Haec consectaria magnum certe afferre debent solatium animarum
directoribus, qui, dum dotibus careant ad concionandum, in silentio
student animas fidelium oratione et consiliis ad perfectionem et ad
unionem Dei perducere.
1
2
3
4
5
6

In I Sent., dist. 17, q. 2, a. 3 ad 2.
De caritate, disp. 5, n. 76 sqq.
Salmanticenses, De caritate, disp. 5, n.
Salmanticenses, De caritate, disp. 5, n.
Salmanticenses, De caritate, disp. 5, n.
Salmanticenses, De caritate, disp. 5, 11.

76.
80.
85.
93.

ARTICULUS III
QUANDO PHYSICE CONFERATUR ANIMAE AUGMENTUM CARITATIS
ACTIBUS REMISSIS PROMERITUM

556. Status quaestionis. 1) Facile concedunt theologi augmen­
tum caritatis actibus habitu intensioribus promeritum statim homini
physice conferri, quia adest ex parte merentis dispositio necessaria ad
ejus receptionem.
2) Difficultas est, quo tempore vel momento conferatur homini
physice augmentum caritatis, quod meruerat actibus remissis.
557. Theologorum placita, i) Aliqui volunt statim ac opera remissa
ponuntur, conferri physice homini augmentum caritatis ipsis debitum. Ita
S. Albertus Magnus, Biel, Major, Suarez·, Vazquez, Mastrius, Arriaga, Becanus, Lezana et alii
2) Alii docent augmentum caritatis operibus remissis debitum conferri
physice homini justo, quando hic elicit actum habitu praecedenti intensio­
rem, adeo ut duplex augmentum ipsi in illo momento conferatur, unum pro
• actu remisso praecedente et aliud pro actu intenso praesente. Ita Banez,
Sylvius, Contenson et alii 1
2.
3) Alii denique defendunt augmentum caritatis actibus remissis debi­
tum non in hoc mundo sed in altera vita physice a Deo hominibus conferri.
Sic Cajetanus, Joannes a S. Thoma, Gonet, Philippus a SS. Trinitate, Sal­
manticenses, Billuart et alii 3.

558. Thesis. Augmentum caritatis operibus remissis debitum non
confertur physice justis statim ac opera remissa ponuntur, neque quando
exercentur opera intensiora, sed in altera vita in primo glorificationis
momento.

Pars l.a
nuntur.

Non confertur statim, ac opera remissa po­

S. Thomas ad rem: «Non quolibet actu caritatis caritas actu augetur.
Sed quilibet actus caritatis disponit ad caritatis augmentum»4.
Sane ad caritatis augmentum physice recipiendum requiritur dispo­
sitio physica ex parte subjecti. Actus autem remissi caritatis, cum non
adaequent habitum praecedentem, non important dispositionem physi­
cam sufficientem ad illud augmentum recipiendum.
1
S. Albertus M., 7» / Sent., dist. 17, a. 10; Biel, /» I Sent., dist. 17, <]. 4, a. 3,
dub. 2; Major, In IV Sent., dist. 22, q. 1; Suarez, Ileleclio de reviviscentia merito­
rum, disp. 2, sect. 3, n. 21; Vazquez, In I-II, disp. 220, c. 5; Mastrius, In II Sent.,
disp. 7, q. It, a. i; Arria?a, In I-II, disp. 51, sect. 2, subs. 5; Becanus, De cari­
tate, c. 22, q. 3; Lezana, De caritate, tr. 3, disp. 2, q. 5, «Dico 5».
2
Banez, In ll-ll, q 24, a. 6, dub. 2, conci. 4; Sylvius, In II-II, q. 24, a. 6,
conci. 4: Contenson, Ds caritate, lib. 8, diss. 4, c. 2, spec. 1.
3
Cajetanus, In II-II, q. 24, a. 6; Joan, a S. Th., In II-II. disp. 15, a. 4; Phi­
lippus a SS. Trinit., De gratia Dei, disp. 7, dub. 4; Salmanticenses, De caritate, disp. 5
n 185 sqq.; Billuart, De caritate, diss. 2, a. 3.
4 II-II, q. 24, a. 6.

Pars 2.a Non confertur simul cum actibus ferventiorîbus sequentibus.
Actus siquidem ferventiores, qui post actus remissos exercentur, non
habent dispositionem ad recipiendum nisi augmentum caritatis ipsis de­
bitum; et oportet, ut actus remissi suum praemium non alieno sed pro­
prio titulo aliquando recipiant.
Nec credi potest hominem, qui ultimos actus elicuit remissiores,
fraudatum iri praemio horum actuum.

Pars 3.a Confertur in altera vita, in primo scilicet mo­
mento glorificationis animae.
Justus siquidem in primo ingressu ad gloriam creditur emissurus
actum ferventissimae caritatis, qui sit dispositio superabundans ad reci­
piendum augmentum caritatis omnibus actibus remissioribus anteactae
vitae debitum.

QUAESTIO XXXVII
DE DIMINUTIONS ET AMISSIONE CARITATIS

ARTICULUS I
UTRUM HABITUS CARITATIS DIMINUATUR

559. Status quaestionis. Dupliciter potest concipi habitum carita­
tis diminui; directe, quatenus amittit aliquid de essentia vel gradibus;
et indirecte, quatenus frigescit fervor caritatis vel bene agendi ratio in
subjecto.
Quaerimus, an et quomodo minui possit habitus caritatis.
560. Placita theologorum. 1) AUisiodorensis docet habitum carita­
tis non posse remitti quantum ad essentiam, bene tamen quantum ad radicationem, fervorem, motum et exteriorem operationem
2) Dionysius Carthusianus absolute defendit habitum caritatis quoad
essentiam diminui non posse 12. Hanc sententiam probabilem vocat victo­
ria, quamvis contrariam sententiam longe probabiliorem et veriorem esse
existimet 3.
3) Alii contendunt habitum caritatis directe diminui non posse, bene
tamen indirecte. Ita GiwZZ^rmwj; Parisiensis, S. Thomas, Cajetanus, Banez,
Salmanticenses, Lezana, Billuart, Josephus a Matre Dei et alii 4.

1
2
3

Summa, tr. 6, c. 5, q. 1.
In I Sent , dist. 17, q. 9.
Relectio de augmento caritatis e! diminutione,

inter opera Banez, In II-II,
q. 24, a. 7.
4
Guillermus Parisiensis, D; virtutibus, circa finem (fol. 96; ed. Parisiensis,
1516); S. Thomas, II-II, q. 24, a. 10; Cajetanus et Banez, In II-II, q. 24, a. io;
Salmantioonsos. D' caritate, disp. 6, n. 1 sqq.: Lezana, De caritate, tr. 3, disp. 3,
i| 3. Billuart, l>.· caritate, di ... 2. a |, § 4. Josephus a Matre Dei, Cursus trienna­
lis, tr. 14. disp. 3, dub. 3.

326

DE VIRT. THEOL. Q. XXXVII. DE DIMIN. ET AMISS. CARITATIS

561. Thesis.
indirecte.

Habitus caritatis nequit diminui directe, bene tamen

Pars 1 a
Cum peccatum mortale totaliter destruat caritatem, tota quaestio
in hoc volvitur, an per peccatum veniale directe diminuatur habitus
caritatis.
1) Porro, ut acutissime arguit Guillermus Parisiensis, si per pecca­
tum veniale diminueretur directe habitus caritatis, peccatum veniale
aliquid detraheret de praemio essentiali sanctorum, et pro culpa veniali
infligeretur poena aeterna, qualis esset diminutio praemii essentialis.
Hoc autem est contra doctrinam sanctorum.
2) Si peccata venialia diminuerent directe caritatem, possent plu­
ries repetita eam tandem extinguere. Quid fieret de anima, quae, nullo
commisso peccato mortali, careret gratia et caritate?

Pars 2.a
Diximus habitum caritatis indirecte diminui, quando frigescit ejus
fervor vel generatur in voluntate tepida agendi ratio. Hoc autem saepe
fit in homine, qui multiplicat peccata venialia l. Peccata enim venialia
faciunt, ut augeantur vires partis inferioris, et demereantur auxilia
divina ad bene agendum.

ARTICULUS II
UTRUM

QUODLIBET

PECCATUM

MORTALE

EXPELLAT CARITATEM

562. Nota. Aliqui haeretici, ut Jovinianus, beguardi ac beguinae, et
Calvinus, docuerunt hominem justum non posse amplius peccare, neque
gratiam et caritatem amittere. Contra eos edita est a Concilio Tridentino
sequens definitio: Si quis hominem semel justificatum dixerit amplius pec­
care non posse, neque gratiam amittere; atque ideo eum, qui labitur et peccat,
nunquam vere fuisse justificatum... a. s. 1
2.
Caritas profecto viae, quae non replet totam capacitatem voluntatis,
amissibilis est per adhaesionem voluntatis ad illicita.
Haec cum ita sint, quaeritur, an et quomodo caritas destruatur per
peccatum mortale.

563.

Thesis.

Per quodlibet peccatum mortale amittitur caritas.

1) Est definitum in Concilio Tridentino: «Adsetendum est, non
modo infidelitate, per quam et ipsa fides amittitur, sed etiam quocum­
que alio mortali peccato, quamvis non amittatur fides, acceptam justi­
ficationis gratiam amitti»3.
1

Cfr. Bachonus, In I Sent., dist. 47, q. un., aa. 1-3; et Lezana,
tr. 3, disp. 3, q. 3.
Scss. 6, can. 23: Denz-Bannw., 833.
Sess. 6, C. 15; Denz-Bannw., 808.

In II-II,
2

3

Oe. caritate,

2) Praeiverat Angelicus dicens: «Unde relinquitur, quod si caritas
diminuatur, quod causa diminutionis ejus sit peccatum vel effective vel
meritorie. Neutro autem modo peccatum mortale diminuit caritatem,
sed totaliter corrumpit ipsam; et effective, quia omne peccatum mor­
tale contrariatur caritati..., et etiam meritorie, quia, cum peccando
mortaliter aliquis contra caritatem agit, dignum est, ut Deus ei sub­
trahat caritatem» 1.
Unde sequitur per peccatum mortale non solum expelli caritatem
per modum prohibentis, sed vere destrui effective, avertendo volunta­
tem a Deo, et convertendo ad creaturas.

QUAESTIO XXXVIII
DE PERFECTIONE CARITATIS

ARTICULUS I
UTRUM CARITAS SIT PRAESTANTIOR QUAM ALIAE VIRTUTES

564. Status quaestionis. 1) Perfectio virtutis est duplex, in esse
moris et in esse entis.
Perfectio virtutis in esse moris attenditur penes rectitudinem, quam
imprimit subjecto, et eo dicitur major, quo magis subjiciat hominem
regulis actuum humanorum, et magis eum approximet Deo. Perfectio
virtutis in esse entis consistit in nobilitate objecti, et eo dicitur perfe­
ctior, quo melius habeat objectum.
2) Compertum est caritatem esse perfectiorem omnibus virtutibus
moralibus et spe, tum in esse moris tum in esse entis, quia magis quam
virtutes morales et spes nos subjicit regulis morum et appropinquat
Deo, et habet nobilius objectum, scilicet Deum in se bonum.
3) Difficultas tantummodo versatur circa perfectionem caritatis
respectu perfectionis fidei, et quaerimus, an caritas sit perfectior fide.
565. Theologorum placita, i) Caritatem esse perfectionem fide in
esse moris facile concedunt theologi unanimi consensu.
2) Caritatem esse fide perfectiorem etiam in esse entis defendunt Cajetanus, Banez, Suarez, Gonet, Philippus a SS. Trinitate, Salmanticenses,
Joannes a S. Thoma, Becanus, Lezana, Billuart et alii 2, contra Vazquez
et alios paucos 3*8.

1

II-II,

q. 24, a. 10.
Cajetanus, In II-II, q. 23, a. 6: Banez, In II-II, q. 23, a. 6; Suarez, De ca­
ritati·, disp. 3, sect, i, conci. 3; Gonet, De caritate, disp. 10, a. 5, conci. 2; Philippus
a SS. Trinit., In ll-ll, disp. 5, dub. 6; Salmanticenses, De caritate, disp. 7, n. 23 sqq.:
Becanus, De virtutibus theol., c. 18, q. 1; Lezana, De caritate, tr. 3, disp. 1, q. 5;
Billuart, De caritate, diss. I, a. 4.
8 In I-II, disp. 11, c. 8, n. 45.

566. Thesis.
esse entis.

Pars l.a

Q. XXXVIII. DE PERFECTIONE CARITATIS

Caritas est perfectior fide tum in esse moris tum in

In esse moris.

1) Quoad esse moris certissima sunt, quae dicit Apostolus de cari­
tate: Nunc autem manent jides, spes, caritas, tria haec: major autem horum
est caritas 1. Super omnia autem haec caritatem habete, quod est vinculum
perfectionis 1
2.
2) Virtutes eo dicuntur perfectiores in esse moris, quo perfectius
reddant subjectum. Sed caritas perfectiorem reddit hominem quam fides;
quia conjungit nos Deo per amicitiam, et facit nos haeredes regni cae­
lestis. Unde fides ipsa, si non est conjuncta caritati, dicitur mortua ac
informis, si vero adsocietur caritati nuncupatur viva.

Pars 2.a

In esse entis.

1) S. Thomas: «Semper autem id, quod est per se, majus est eo,
quod est per aliud. Fides autem et spes attingunt quidem Deum secun­
dum quod ex ipso provenit nobis vel cognitio veri, vel adeptio boni;
sed caritas attingit ipsum Deum, ut in ipso sistat, non ut ex eo aliquid
nobis proveniat. Et ideo caritas est excellentior fide et spe, et per con­
sequens omnibus aliis virtutibus» 3.
2) Virtutes in esse entis et secundum speciem eo dicuntur perfe­
ctiores, quo re piciunt majus et nobilius objectum primarium. Sed cari­
tas respicit objectum primarium nobilius ac perfectius quam fides; quia
objectum primarium caritatis, quod est summa Dei bonitas in se ipsa,
majorem perfectionem explicat, quam objectum fidei, quod est summa
Dei veritas aliquid nobis revelans.
3) Denique caritas intimius nos Deo conjungit quam fides, caritas
scilicet immediate per amorem, et fides mediate per speciem. Unde prae­
clare Angelicus: «Cum autem tres virtutes theologicae respiciant Deum
sicut proprium objectum, non potest una earum dici major altera ex
hoc, quod sit circa majus objectum, sed ex eo, quod una se habeat
propinquius ad objectum quam alia; et hoc modo caritas est major
aliis; nam aliae important in sui ratione quamdam distantiam ab ob­
jecto, est enim fides de non visis, spes autem de non habitis. Sed amor
caritatis est de eo, quod jam habetur; est enim amatum quodammodo
in amante, et etiam amans per affectum trahitur ad unionem amati,
propter quod dicitur 1 ]oannis, 4, 16: Qui manet in caritate, in Deo
manet, et Deus in eo» 4.
1
2
3
4

I Cor., 13, 13.
Coi., 3, 14.
II-II, q. 23, a. 6
I-II, q. 66, a. 6.

ARTICULUS II
QUOMODO CARITAS SIT FORMA ALIARUM VIRTUTUM

567. Status quaestionis. 1) Nullatenus dubitandum est caritatem
esse aliquo modo formam caeterarum virtutum, quidquid in contrarium
dixerint novatores saeculi xvi.
Id expresse docuerunt Petrus Lombardus, Alensis, S. Thomas, S. Bonaventura, Scotus et omnium scholarum pitroni1.
Ratio est, quia omnes virtutes accipiunt esse, perfectionem et valo­
rem, non quidem essentialem, quam habent ab objecto, sed accidenta­
lem, a fine. Caritas autem exsistens in voluntate refert omnes virtutes
habitualiter ad Deum ultimum finem. Unde virtutes, quae ita ad Deum
referuntur, dicuntur formatae a caritate 1
2*
.
2) Hoc supposito, discutiendum restat quomodo caritas informet
caeteras virtutes.
Ex variis modis, quibus auctores hoc explicare conantur, excogita­
tur et defenditur probabilior sententia thesi sequenti.
568. Thesis. Caritas est forma omnium virtutum, quatenus suo
imperio ordinat eas in finem, et ex hac ordinatione derivatur et passive
recipitur in actibus virtutum modus quidam realis ac intrinsecus, quo
tum virtutes tum earum actus perficiuntur ac dignificantur.
Angelicus hoc docuisse videtur dicens: «Caritas dicitur esse forma
aliarum, virtutum, non quidem exemplaritc-r aut essentialiter, sed magis
effective, in quantum scilicet omnibus formam imponit secundum modum
praedictum» 8, scilicet per ordinationem aliarum virtutum in finem.
Haec Angelici verba optime explicat Cajetanus his verbis: «Non so­
lum caritas informat effective, quia imperat et ordinat; hoc enim com­
mune est omni imperanti et ordinanti; sed quia participatio passiva
imperii et ordinationis suae est vehit forma constituens actus alios in
esse virtuoso simpliciter» 4.
Caritas sane informans voluntatem hominis imperat et ordinat
omnes actus virtutum ad Deum ultimum finem supematurak-m. Ex
vi hujus ordinationis actus virtutum procedunt intrinsece modificati,
sicut ex vi libertatis humanae actus potentiarum procedunt intrinsece
modificati. Unde actus aliarum virtutum non dicuntur perfecti, nisi
moveantur et dirigantur a caritate. Quatenus ergo participant passive
ordinationem caritatis in Deum, dicuntur perfici ac dignificari a caritate.
Actus virtutum ita perfecti ac dignificati a caritate, sicut ipsaemet
virtutes, quae eos eliciunt, dicuntur informari a caritate.
Dignetur Dominus hac caritate omnes actiones nostras in ultimum
finem dirigere, ct virtutes nostras perfectius in diem informare.
1
Petrus Lombardus, III Sen!., ci t. 23; Alansis, III p., q. 64, m. 3: S. Tho­
mas, ll-li, q. 23, a. 8; S. Bonaventura, In III Sent , dist. 23, a. 2, q. 5· et dist. 26
a i, q. 6; Scotus, In III Sent , di>t 23, q. un.
2 Cfr Fhilippus a SS. Trinitate, In ll-II, disp. 11, dub. 5.
8 II-II, q 23, a. 8 ad 1.
4 In II-II, q. 23. a. 8.

569. Auctores Consulendi. 1) Symbola: a) Apostolorum (DenzBannw., 6); b) Nicaeno-Cpolitanum (Denz-Bannw., 54); c) Formula
Libellus in modum Symboli (Denz-Bannw., 19), et d) Athanasianum
(Denz-Bannw., 39).
2) Acta Conciliorum praesertim: a) Ephesini (a. 431) contra Nestorium; b) Chalcedonensis (a. 451) contra Eutychetem; c) Cpolitani II

3) SS. Patres. S. Clemens Romanus, ep. ad Corinthios, MG 1, 200;
S. Ignatius, Epistolae variae, MG 5, 614 sqq.; S. Justinus, Apologiae,
MG 6, 328, et Dialogus cum Tryphone, MG 6, 472: S. Irenaeus, Adv.
haereses, MG 7, 437; Clemens Alex., Cohortatio, MG 8, 49, Paedagogus,

MG 25, 96; S. Cyrillus Hierosolymitanus, Catecheses 10-15, MG 33,

12 sqq.; S. Epiphanias, Adv. haereses, MG 41, 173; Expositio fidei, MG
42, 773; S. Gregorius Nyss., Oratio catechetica magna, MG 45, 10 sqq.;
S. Joannes Chrysostomus, Contra jud. et getii, quod Christus sit Deus,
MG 48, 813: S. Hilarius, De Trinitate, ML 10, 26; De Synodis. ML 10,
479; S. Ambrosius, De incarnationis dominicae sacramento, ML 16, 853;
S. Cyrillus Alex., De incarnatione Unigeniti, MG 75, 1189, Liber quod
unus sit Christus, MG 75, 1253; Scholia de incarnatione, MG 75, 1369;
S. Joannes Damascenus, De fide orth., MG 94, 789; S. Bernardus, Ser­
mones, ML 185, 115 sqq.
4) Scriptores mediae aetatis. S. Anselmus, De fide trinitatis et de
incarnatione Verbi, ML 158, 259; Cur Deus homo, ML 158, 359; Rupertus abbas, De victoria Verbi, ML 169, 1217; Hugo a S. Victore, De sacra­
mentis Christianae fidei, ML 176, 183; Guibertus, Tractatus de incarna­
tione, ML 156, 489.
5) Scholastici. Petrus Lombardus, III Sent., ML 192, 757 sqq.;
Richardus a S. Victore, Liber de Verbo incarnato, ML 196, 995; Bandinus, III Sent., ML 192, 1071; Alensis, Ο. M., Summa theologica, p. III;
S. Albertus M., O. P., in III Sent.: S. Thomas, O. P., Summa theologica,
p. Ill, q. 1 sqq.; in III Sent.; Summa contra gentiles, lib. 4. cc. 27-55;

Orat., De incarnatione; Gotti, Ο. P., De incarnatione; Billuart, Ο. P., De

logiae cursus integer, tr. de incarnatione; Henno, Ο. M., Tractatus de
incarnatione: Liebermann, De generis huma ni redemptione: Perrone, S. J.,
De incarnatione: Franzelin, S. J., De Verbo incarnato; Kleutgen, S. J.,

ARTICULUS I
NOTIO INCARNATIONIS VERBI

570. I. Nomina hujus mysterii. Incarnatio Verbi a SS. Patribus
appellata est aliquando Exinanitio, quia Verbum «semetipstim exinani­
vit»1; quandoque Apparitio, quia Filius Dei apparuit in carne; interdum
Adsumptio, quia persona divina adsumpsit humanam naturam; non se­
mel Oeconomia, quia importat providam dispensationem erga homines.
Aptiori tamen vocabulo ab antiquis temporibus dicta est σαρζωσις seu
Incarnatio 1
2, quia, ut bene ait S. Joannes, Verbum caro jactum est 3. seu
«Verbum factum est homo», quatenus in sensu biblico caro significat
totum hominem4.
571. II. Definitio mysterii incarnationis. Incarnatio Verbi recte
definitur: Divinae humanaeque naturae in una Verbi persona unio. Ita
intelligenda est haec unio, ut duae naturae, divina et humana, post
unionem maneant inconfusae, et terminentur per unam Verbi personam.
Unde est realis et hypostatica.
Persona Verbi habet triplicem contactum cum humana Christi na­
tura: l.nm: titulo creationis et conservationis, quatenus adest ipsi una cum
Patre et Spiritu Sancto per essentiam, praesentiam et potentiam5;
1

Philip., 2, y.

S. Irenaous, Adv. haer., lib. 3, c. 19 (AIG 7, 939), hoc vocabulo usus est.
3 Joann., 1, i.|. Cfr. S. Athanasius, D: incarnatione Verbi; MG 25, 96; et
S. Ambrosius, D‘ incarnat (Ioni sacr ; MI. 16, 854
1
Cfr Hugon, I.e mystère de Γ Incarnation, ch. 1, § 1.
3 Cfr. De Deo uno, n. 130.

2

2.um: titulo amicitiae, in quantum est in ea simul cum aliis personis,
sicut cognitum est in cognoscente et amatum in amante; 3.um: titulo
incarnationis, quatenus Verbum divinum terminat divinam humanamque naturam, et constituit Jesum Christum, Deum simul et hominem.
In hoc mysterio confitemur: 1) Christum esse unam personam divi­
nam. 2) In Christo esse duas naturas inconfusas et immutatas, divinam
scilicet et humanam; adeoque unionem esse factam in persona non in
natura, quatenus, completa unione, remansit unica persona in duabus
naturis immutatis. 3) Unidnem utriusque naturae non fuisse fictitiam
aut accidentalem, sed realem, personalem et hypostaticam. 4) Huma­
nam Christi naturam fuisse completam cum anima rationali, corpore
reali et potentiis homini competentibus. 5) Christum fuisse verum
Deum et hominem historicum ac realem non idealcm.
572. III. Errores. 1) Circa personam Christi erraverunt monar­
chiani, qui cum Praxea, Sabellio, Socino et aliis negaverunt distinctionem
realem inter Patrem et Filium, dixeruntque consequenter Christum esse
Patrem. Inde dicti sunt patripassiani.
2) Circa divinitatem Christi erravere subordinatiani, qui cum Cerintho,
Ebione, Paulo Samosateno, Photino, theodotianis, arianis, etc., admiserunt
Jesum Christum esse personam, non aequalem sed inferiorem Patri purum­
que hominem l; et in Scripturis vocari Deum non per naturam sed per ado­
ptionis gratiam. Protestantes pariter heterodoxi, critici rationalistae moder­
ni, ac increduli hodierni nolunt admittere Jesum fuisse Deum, nisi quatenus
erat plenus spiritu Dei, et promovit homines ad Deum -.
3) Circa humanitatem Christi erraverunt a) docetae, qui cum Saturnino,
Basilide, Marciane et aliis docuerunt omnem creaturam corpoream esse a
diabolo ortam, et idcirco Filium Dei non adsumpsisse verum sed phanta­
sticum corpus 1
23; b) Valentiniani, qui contendunt Christum habuisse veruni
corpus, non quidem formatum in utero Virginis, sed e caelo allatum; c) Luciamts antiochenus et Apollinaris laodicensis, qui defenderunt Christum non
fuisse sortitum animam rationalem, sed sensitivam, et loco mentis habuisse
naturam divinam 4.
4) Circa unionem divinae humanaeque naturae in Christo fuit duplex
haeresis ex extremo opposita, a) Nestorius, Patriarca Cpolitanus, suum ma­
gistrum Theodorum mopsuestenum sequutus, docuit Christum fuisse unum
totum, -ροοω-ον, non quod habuerit unam solam personalitatem Verbi ex­
sistentem ante incarnationem, sed quod sibi copulaverit duas personas,
divinam et humanam 5. Inde contendit unionem duplicis naturae in
Christo non fuisse personalem «sed accidentalem tantum seu moralem,
scilicet: a) secundum inhabitationem; b) per conformitatem affectuum;
c) secundum operationem; d) secundum dignitatem honoris. Ex quo seque­
batur a) Verbum non esse proprie incarnatum; b) duas esse personas in
Christo; c) beatam Mariam Virginem non esse Matrem Dei sed hominis;
d) non posse dici Deum esse natum, passum, etc., nec Deum esse hominem
et hominem esse Deum» e. Hanc haeresim partim renovarunt adoptionistae,
qui Christum dicebant esse Filium Dei adoptivum non naturalem; et giin1 Cfr. De Deo trino, n. 466.
2 Vide Renan, Vie de Jésus, ch. 28; Harnack, Dus Wesen des Christentums,
conf. 9.
3 Cfr. S. Irenaeus, Adv. haer., lib. 1, c. 24; nn. 3-4; MG 7, 675-677; Tertullia­
nus, Adv. Marcionem, lib. 3, c. 8; ML 2, 359.
4 Cfr. S. Epiphanius, Ancoral., 33; MG 43, 77 sq.; Vacant, Diet, théol., v. «Apol­
linaire».
0 Cfr. J. Tixerot, Histoire des dogmes, III, 28-34.
c
Billuart, De incarnat., diss. 4, a. 5; diss. 1 hist., sect. 1.

theriani, qui «duas in Christo personas physicas et unam moralem posuerunt,
dicentes non dari in eo unitatem nunierico-realem, sed tantum dynamicam
et formalem» >.
b) Eutiches, archimandrite cpolitanus, non duplicem sed unam tantum
eamque divinam naturam posuit in Christo; humanam vero naturam dicebat
in incarnatione fuisse divinisatam seu transformatam in naturam Verbi, vel
absorptam a Verbo 1
2.
5) Circa divinitatem simul et humanitatem Christi delirant hodie mo­
dernistae, qui ponunt duplicem Christum, unum historicum et alterum
dogmaticum seu conscientiae Christianae. Christus historicus fuit homo realis,
qui natus est, vixit, et obiit, sicut caeteri homines. Non fuit Deus nec
patravit miracula, nec resurrexit. Christus dogmaticus seu conscientiae Chri­
stianae, Deus et homo. Verbumque increatum, non fuit realis sed idealis,
formatus ex conscientia Christiana, et exsistens tantummodo in phantasia
credentium 3.

ARTICULUS II
UTRUM INCARNATIO VERBI SIT POSSIBILIS

573. Status quaestionis. Possibile dicitur, quod est aptum ad exsi­
stendum seu quod non involvit repugnantiam sive ex parte sui, sive ex
parte agentis, sive ex parte circumstantiarum 4. Quaeritur, an aliquo
ex his motivis repugnet naturam divinam et humanam uniri in una
Verbi persona.

574.

Thesis.

Incarnatio Verbi est possibilis.

Nota. Nullam haec thesis offert catholicis difficultatem, quia fides no.
docet incarnationem Verbi esse possibilem. Suadenda tamen est contra infi­
deles et haereticos.

Arg. Incarnatio Verbi non repugnat ex parte sui, neque ex parte
Verbi adsumentis naturam humanam, neque ex parte circumstantiarum.
1) Non repugnat ex parte sui seu ex ipsa rei natura. Essentia siqui­
dem incarnationis in eo consistit, quod duplex natura, integra et incon­
fusa, terminetur a Verbo et subsistat in una persona divina. Hoc autem
non repugnat ex natura rei. Quia subsistentia seu terminus, quo res
constituitur in se subsistens et incommunicabilis alteri, non est de na­
tura rei. Unde non obstat, quominus vel una subsistentia terminet du­
plicem naturam, ut fit in Christo, vel variae subsistentiae terminent
unam naturam, quemadmodum fit in trinitate. Nequit quidem duplex
natura per unam formam substantialem informari, quia forma substan­
tialis est vel ipsa essentia vel pars essentiae, et nequit natura multipli­
cari nisi multiplicatis formis; sed subsistentia, utpote realiter distincta
ab essentia, longe aliter quam forma afficit naturam.
2) Non ex parte Verbi terminantis. Verbum divinum, cum adsumpsit naturam humanam, eamque reddidit subsistentem et alteri incomDe incarnatione, n. 5, 30.
Le mystère de ΓIncarnation, i.^re part., ch. 3, § 4.
Encyciica Pascendi Pii PP. X; Donz-Bannw., 2076 et
Maroulluiî n Puoro Josu, Metaphysica, n. 96.

1

Mendive,

2

Huroii,

3
4

Cfr
Cfr.

2084.

municabilem, nullatenus mutatum est nec detrimentum est passum.
Ergo incarnatio Verbi Dei non repugnat ex parte ipsius Verbi. In incar­
natione, ait S. Thomas, «non intelligitur aliqua mutatio ex parte Dei,
sed solum ex parte humanae naturae»x.
3) Non ex parte circumstantiarum. Circumstantiae siquidem in­
carnationis, quae referuntur ad tempus, ad locum, ad Virginem Ma­
trem, etc., nihil redolent, quod naturae humanae vel potentiae divinae
repugnet.
575. Scholion I. Ratio naturalis, seclusa revelatione, nequit cogno­
scere possibilitatem incarnationis Verbi.
1) Incarnatio Verbi juxta Apostolum est mysterium, quod abscon­
ditum fuit a saeculis 1
2.
2) Concilium Toletanum XI ait: «Si ratione colligitur, non est mi­
rabile; si exemplo monstratur, non erit singulare» 3.
3) Possibilitas incarnationis nequit nobis innotescere a priori, quia
ejus causa omnino nos latet, neque a posteriori, quia effectus hujus
mundi, quos naturaliter cognoscimus, non habent connexionem cum
hoc mysterio.
Potest tamen ratio naturalis solvere omnia argumenta, quae obji­
ciantur contra possibilitatem incarnationis, quia haec argumenta pec­
cant contra regulas logicae, quae naturaliter nobis innotescunt.
Scholion II. Supposita revelatione, potest ratio naturalis hoc myste­
rium suadere*tum per principia revelata tum per media naturalia.
1) Ratio naturalis fide divina instructa potest per principia supernaturalia cognoscere Jesum Christum sibi attribuisse duplicem naturam
in una persona atque fecisse miracula in confirmationem hujus doctri­
nae. Scit autem aliunde miracula non patrari in confirmationem falsae
doctrinae. Unde concludit Deum adsumere potuisse naturam humanam.
2) Potest etiam ratio per media naturalia diluere argumenta hae­
reticorum et infidelium contra incarnationem Verbi.
3) Per exempla item naturalia ratio declarat aliquantulum myste­
ria fidei. Unde in symbolo S. Athanasii et in theologia catholica fiunt
comparationes ex rebus naturalibus ad illustrandum factum incarnatio­
nis, animadvertendo semper, juxta monita theologorum, mysterium non
inniti his comparationibus, sed tantum illustrari, post quam fide cre­
ditum est.
ARTICULUS III
UTRUM CONVENIENS FUERIT VERBUM INCARNARI

576. Status quaestionis. Oportet hic investigare, an incarnatio
Verbi fuerit 1) in se opus decens; 2) in ordine ad finem opus homini
utile; 3) quoad circumstantias opus conveniens.
1
2

III p., q. 16, a.
Coloss., i, 26.

3

Denz-Bannw., 282.

6 ad 2.

577. Errores, i) S. Paulus ajebat: Praedicamus Christum crucifixum,
judaeis quidem scandalum, gentibus autem stultitiam ’.
2) Quidam haeretici putabant mysterium incarnationis fuisse rem in
se vilem et majestati omnipotentis Dei indignam 12.
3) Aliqui catholici cum Lessio putaverunt incarnationem includere
«humiliationem ct exinanitionem divinitatis», et non fuisse factam nisi
«cum quadam... injuria illius majestatis»; atque nullatenus fuisse per se
expetendam nec per se convenientem; sed redditam fuisse convenientem
eo fine, ut nos a peccato redimeret 3.

578. Thesis I. Incarnatio Verbi fuit absolute et in se conveniens
seu opus summe decens.

Arg. 1) Deus, cujus essentia dicitur bonitas, est summe bonus.
Summo autem bono convenit summo modo communicari. Sed incarna­
tio, per quam Deus se ipsum communicat creaturae, est summa com­
municatio. Ergo Deo ratione bonitatis convenit incarnari. Deus in crea­
tione communicavit homini esse, in sanctificatione gratiam, in glorifi­
catione visionem sui, et in incarnatione se ipsum 4.
2) Admodum convenit Deo perfectiones suas splendide creaturis
manifestare. Sed per incarnationem Verbi perfectiones Dei dilucide crea­
turis manifestantur. Ergo. «Per incarnationis mysterium, ait S. Thomas,
monstratur simul bonitas et sapientia, justitia et potentia Dei vel virtus.
Bonitas quidem, quoniam non despexit proprii plasmatis infirmitatem.
Justitia vero, quoniam, homine victo, non alio quam homine fecit vinci
tyrannum, nec vi eripuit ex morte hominem. Sapientia vero, quoniam
invenit difficillimi pretii decentissimam solutionem. Potentia vero, sive
virtus infinita, quoniam nihil est majus, quam Deum fieri hominem» 5*
8.
579. Corollarium. 1) Haec Verbi communicatio dicitur conve­
niens, non quatenus opponitur ad inconveniens, sed quatenus est in se
congrua, ac divinam majestatem decet.
2) Filius in incarnatione semetipsum exinanivit, ut ait Apostolus °,
quia in forma servi apparuit, non in quantum divinitas Verbi diminuta
fuit vel mutata. In natura humana dedit exempla humilitatis, in natura
divina revelavit splendorem majestatis.
580.
ratione.

Thesis II.

Incarnatio Verbi est homini conveniens multiplici

Arg. 1) Natura humana per incarnationem Verbi elevata est ad
dignitatem et excellentiam extraordinariam, ad unionem scilicet natu1 I Cor. i, 23.
2 Cfr. Origenes, Contra Celsum, lib. 3, nn. 41-42; MG 11, 972-975; S. Anselmus, Cur Deus homo, lib. 1, c. 3; ML 158, 364; S. Thomas, Contra Gentiles, lib. 4, c. 53.
3
Lessius, De praedestinatione Christi, n. 13.
4 Cfr. Cajetanus, In III p., q. 1, a. i. Haec ratio non demonstrat quidem
omnimodam hujus mysterii possibilitatem, quia summa Dei communicatio satis
salvatur in divinis, sed probat, ut recte dicunt Salmanticonses, De incarnat., q. 1,
a. >, comment., n. 2, incarnationem absolute ct per se convenire Deo, id est, non
dedecere Deum.
r’ III p., q. 1, a. I, Sed contra. Cfr. Lugo, De incarnat., disp. 1, sect. 2.
8 Philipp., 2, 7.
22

rae divinae. Hoc autem est summe conveniens homini. Unde S. Leo:
«Agnosce, o Christiane, dignitatem tuam; et divinae consors factus na­
turae, noli in veterem vilitatem degeneri conversatione redire»1.
2) Natura humana per incarnationem Verbi reparata est a debito
peccati, et devoluta ad pristinam salutem. Tunc misericordia et veritas
obviaverunt sibi: justitia et pax osculatae sunt1
2.—Sic enim Deus dilexit
mundum, ut Filium suum unigenitum daret, ut omnis, qui credit in ipsum,
non pereat, sed habeat vitam aeternam 3. Unde S. Augustinus: «Verum
etiam ut ostendam... sanandae miseriae nostrae convenientiorem alium
modum non fuisse, nec esse oportuisse» 4.
3) Homo lapsus per incarnationem Verbi promovetur ad bonum
supernaturale et removetur a malo. Ergo incarnatio Verbi est homini
conveniens, a) Homo lapsus promovetur ad bonum, quia ejus «fides cer­
tificate, spes roboratur, caritas excitatur... ad operandum instituitur et
ad participationem divinitatis evehitur» 5. b) Homo lapsus removetur a
malo, «quia per incarnationem liberatur a subjectione diaboli, a deje­
ctione propria, a praesumptione, a superbia et tandem a servitute pec­
cati» 6.
4) Christus Dominus obtulit Deo Patri condignam satisfactionem
pro peccatis hominum. Ergo conveniens fuit homini incarnatio Verbi.
«Pertinebat etiam, ait S. Augustinus, ad justitiam bonitatemque Crea­
toris, ut per eamdem rationalem creaturam superaretur diabolus, quam
se superasse gaudebat»7. Et Ecclesia canit: «Unde mors oriebatur, inde
vita resurgeret, et qui in ligno vincebat, in ligno quoque vinceretur»8.
Imo «sunt et aliae plurimae utilitates, quae consecutae sunt (incarna­
tionem) supra apprehensionem sensus humani» 9.

581. Thesis III.
stantiarum.

Incarnatio Verbi fuit conveniens ex parte circum­

Prima incarnationis circumstantia fuit solum Filium, non Patrem nec
Spiritum Sanctum, fuisse incarnatum. Nemo autem negaverit hoc fa­
ctum esse congruenter, quia, ut ait S. Bonaventura, «mediatoris est esse
medium inter homines et Deum, ad reducendum hominem ad divinam
cognitionem, ad divinam conformitatem et ad divinam filiationem. Nul­
lum autem magis decet esse medium, quam personam, quae producit
et producitur, quae est media trium personarum; nullumque magis decet
reducere hominem ad divinam cognitionem, quam Verbum, quo se Pater
declarat, quod est unibile carni, sicut et verbum voci; nullum etiam
magis decet reducere ad divinam conformitatem quam eum, qui est
1 Sermo de Nativit., I, c. 3; ML S4, 192.
2 Ps. 84, 11.
3 Joan., 3, 16.
4 De Trinitate, lib. 13, c. 10; ML 42, 1024.
6 Salmant., De incarnat., q. i, a. 2, comment., n. 3.
°
Salmant., De incarnat, q. i, a. 2, comment., n. 3.
7 De Trinitate, lib. 13, c. 17; ML 42, 1032.
8
9

Praei, de cruce.
S. Thomas, lit

p.,

q. I, a. 2.

imago Patris; nullum magis decet ad filiationem adoptivam reducere
quam Filium naturalem; ac per hoc nullum magis decet fieri filium ho­
minis, quam ipsum Filium Dei» *.
Secunda circumstantia incarnationis refertur ad tempus, quo peracta
est.—Et quantum ad hoc congruebat Verbum Dei incarnari:
1) Non ante peccatum hominis, quia Filius hominis venit salvare
quod perierat 1
2, et homo ante peccatum nondum perierat.
2) Nec statim post peccatum, quia, homo qui superbia peccaverat,
debuit propriam infirmitatem experiri, «ut humiliatus recognosceret se
liberatore indigere» 3.
3) Neque in fine mundi, quia Filius Dei «venit, quando et subveniri
debere scivit et gratum futurum beneficium... ut, data omnibus remis­
sione peccatorum, Deo Patri illos justificatos offerret. Si autem hoc me­
dium differretur usque in finem mundi, totaliter Dei notitia, et reve­
rentia et morum honestas, abolita fuisset in terris»4, et incarnatio
inutilis evasisset.
4) Sed post aliquod tempus a creatione et ante finem mundi, ut ali­
quos per fidem Christi venturi, alios vero per fidem praesentis et prae­
teriti salvaret. Unde Habacuc ait: Domine, opus tuum in medio annorum
vivifica illud; in medio annorum notum facies 5.
ARTICULUS IV
UTRUM INCARNATIO VERBI FUERIT NECESSARIA

582. Status quaestionis. 1) Necessarium, ut alibi diximuse, po­
test esse absolutum vel hypotheticum. Absolutum dicitur, quod in sua
essentia includit rationem necessitatis, ut necessarium est Deum esse.
Hypotheticum dicitur, quod est necessarium pro aliquo fine obtinendo;
et potest esse necessarium simpliciter vel secundum quid. Necessarium
simpliciter est id, sine quo finis obtineri non potest, ut cibus est neces­
sarius ad conservationem vitae. Necessarium secundum quid est id, sine
quo finis obtineri potest, sed non ita facile, ut equus ad iter faciendum.
2) Incarnationem Verbi esse necessariam secundum quid, ad repa­
rationem generis humani, constat ex dictis articulo praecedenti. Neces­
sarium enim secundum quid non est nisi ad melius esse seu valde con­
veniens.
3) Quaeritur hic, an Verbi incarnatio fuerit necessaria a) absolute
et secundum se propter suam bonitatem; vel b) simpliciter sub aliqua
hypothesi ad determinatum finem obtinendum.
1 Brevil., 4, 2. Haec ratio innuitur in professione fidei, quam Durandus de
Osca et socii ejus Waldenses ex praescripto Sedis Apostolicae subscripserunt his
verbis: «Ut qui erat in divinitate Dei Patris Filius, Deus verus ex Patre, esset in
humanitate hominis filius, homo verus ex matre». Denz-Bannw., 422.
2 Matth., 18, n.
3
S. Thomas, III p.. q. i, a. 5.
4
S. Thomas, III p., q. I, a. 6.
6 Habac., 3, 2. Cfr. A. Van Hoonacker, Les douze petits Prophètes, in Habaquq. 3. 2.
° Thcol. fund., 11. 12.

583. Thesis I.
se necessaria.

Verbi incarnatio non fuit absolute seu secundum

Arg. 1) Incarnatio Verbi supponit hominis creationem. Creatio
autem hominis fuit actus Dei liber. Ergo etiam incarnatio Verbi fuit
actus Dei liber.
2) Incarnatio Verbi est opus caritatis et misericordiae. Sed opera
caritatis et misericordiae sunt libera, non absolute necessaria. Ergo.
3) Si incarnatio Verbi fuisset absolute et secundum se necessaria,
Filius Dei non fuisset incarnatus propter nos sed propter bonitatem in­
trinsecam operis incarnationis1. Sed Filius Dei «propter nos homines et
propter nostram salutem descendit de caelis, et incarnatus est» 12. Ergo.

584. Thesis II. Incarnatio Verbi non fuit necessaria in hypothesi
sive 1) creationis, sive 2) elevationis hominis ad ordinem supernaturalem,
sive 3) lapsus hominis, sive 4) reparationis ejusdem; bene tamen 5) in
hypothesi reparationis hominis per viam condignae satisfactionis.
Nota. Incarnationis necessitas hypothetica simpliciter considerari potest
multiplici ex capite juxta suppositiones, quae fieri possunt in ordine ad
consecutionem finis. Unde quaeri potest, an incarnatio Verbi fuerit neces­
saria: r) ad perfectionem mundi, supposita rerum creatione; 2) ad commu­
nicandas generi humano gratias supernaturales, supposita hominis elevatione
ad ordinem supernaturalem; 3) ad salvandum genus humanum, supposito
hominis lapsu; 4) ad reparandum genus humanum, supposita in Deo volun­
tate reparationis; 5) ad offerendum Deo condignam satisfactionem pro
peccato, in hypothesi solvendi Deo totum debitum.

Pars l.a Incarnatio Verbi non fuit simpliciter neces­
saria ad perfectionem mundi, supposita rerum creatione.
Est contra Raymundum Lullium 3 et Mallebranchiwn 45, qui volue­
runt Dium libere quidem mundum creasse, sed supposito suo creationis
decreto, debuisse perficere mundum opere incarnationis Verbi. Et etiam
contra Ruiz de Montoya, qui dicit Deum ex naturali quadam bonitate
moraliter obligatum fuisse ad perficiendum mundum Verbi incarnatione.
Arg. 1) Deus non tenetur creare mundum omnibus numeris abso­
lutum et perfectum, quia, cum sit omnino liber, potest in suis opera­
tionibus eligere objectum de se minus perfectum. Ergo non tenebatur
perficere mundum opere incarnationis. Deus, inquit Lttgo, «volendo op­
positum objectum, licet de se minus perfectum, eo ipso habet actum
aeque honestum et perfectum moraliter, ac si vellet objectum honestius» s.
2) Deus in incarnatione non se sed alia perfecit, se ipsum communi­
cando. Alia autem perficere sine proprio commodo est opus omnino
liberum. Ergo. «Deus, inquit Angelicus, non vult alicui suam bonitatem
communicare ad hoc, ut sibi exinde aliquid accrescat; sed quia ipsum
1

2
3

4
5

De Verbo incarnato, 11. 451.
Symbolum Nic-Cpolitanuni; Denz-Bannw., 86.
Apud Vazquez, In III p., disp. 1, c. 2, n. 10.
Richfrches sur la veriti.
De incarnatione, disp. 2, n. 65.
Cfr. Hurter,

communicare est sibi conveniens sicut fonti bonitatis. Dare autem non;
propter aliquod commodum ex datione exspectatum, sed propter ipsam:
bonitatem et convenientiam dationis est actus liberalitatis, ut patet per
Philosophum in 4 Ethic. Deus igitur est maxime liberalis»1.

Pars 2.a In supposito elevationis hominis ad ordinem
supernaturalem incarnatio Verbi non fuit simpliciter neces­
saria ad communicandas gratias hominibus.
In statu elevationis ad ordinem supernaturalem ante peccatum homo·
erat praeditus gratia sanctificante, ac idcirco capax merendi ulteriores
gratias et adipiscendi gloriam aeternam indcpendenter ab incarnatione
Verbi. Ergo in hac suppositione incarnatio Verbi non fuit simpliciter
necessaria ad communicandas gratias hominibus.

Pars 3.a

In supposito lapsus hominis

poterat Deus citra injustitiam relinquere eum in massa perditionis,
sicut reliquit angelos peccantes. Unde S. Augustinus ait: «Universa
igitur massa poenas debet, et si omnibus debitum damnationis suppli­
cium redderetur, non injuste proculdubio redderetur»12.

Pars 4.a In hypothesi reparationis generis humani non
fuit incarnatio Verbi simpliciter necessaria.
Aliqui theologi censuerunt in hac hypothesi incarnationem fuisse sim­
pliciter necessariam, attento jure Dei ordinario, quia non erat remedium
quod congruentur eligeret Deus ad reparandum hominem. Ita Tournely, De
incarnatione, q. 4, conci. 4, et alii. Sed oppositum est certum et commune,
ut ait Lugo, De incarnatione, disp. 2, sect. 1, n. 3.

Arg. Nihil impedit, quominus Deus liberaliter condonet homini cul­
pam commissam, et ita salvet genus humanum. Ad rem S. Athanasius:
«Sine ullo ejus (Filii) adventu poterat Deus tantummodo dicere atque
ita solvere maledictionem. Verum attendere oportet, quid sit hominibus
utile, non autem quid in omnibus possit Deus» 3. Et S. Thomas: «Ex
parte Dei fuit alius modus possibilis nostrae liberationis, quia ejus
potentia limitata non est, quem si elegisset, convenientissimus fuisset.
Non tamen habuisset rationem redemptionis sed liberationis tantum;
quia liberatio non fuisset facta per solutionem pretii» 4.
1
2

Contra Gent., lib. 1, c. 93.
De natura et gratia, c. 5, n. 5; ML 44, 250.
Anselmus, Cur Deus homo, lib 1. c. 4 (MI.

S.
158, 365); lib. 1, c. 25 (ML 158,
399); et lib. 2, c. 12 (ML 158, 412); et Richardus a S. Victore, De Verbi incarna­
tione, c. 8 (ML 196, 1004), docuerunt peccatum citra Verbi incarnationem a nemi­
ne potuisse solvi, ac indignum Deo fore, ut homo ad gloriam Dei creatus periret
fraude daemonis. Hiuc innuerunt in hypothesi lapsus hominis incarnationem Ver­

bi fuisse simpliciter necessariam. Salmanticenses, De- incarnatione, q. 1, a. 1. Com­
nn 1-2, dicunt S. Anselmum et alios locutos fuisse de necessitate conse­
quente electionem et decretum incarnationis.

ment ,

3
'*

Adv. arianos,
in III Sent.,

orat 2, n. 68; MG 26, 292.
dist. 20, q. 1, a. 4.

Nec refert, si dicas Deum non posse derogare legibus suae justitiae,
quae exigunt perfectam satisfactionem, nec proinde condonare peccata,
quae merentur poenam; quia non est contra justitiam condonare vel
remittere debita, sicut non est contra justitiam dona indebita alicui liberaliter conferre.

Pars 5.a In hypothesi liberationis hominis per viam
condignae satisfactionis, incarnatio Verbi fuit simpliciter
necessaria, adeo ut homo purus nequiverit condigne satis­
facere justitiae divinae pro offensa peccati mortalis.
Nota. Pro solutione hujus gravissimae difficultatis, quaedam sunt ani­
madvertenda.

1) Omne peccatum mortale est injustitia contra Deum, ut expresse
defendunt Alvarez, Suarez, Joannes a S. Thoma, Laurentius a S. The­
resia, Salmanticenses et alii x, contra Vazquez et Becanum 12, qui dicunt
peccatum non esse injustitiam sed violationem tantum praeceptorum
Dei.
Ratio verae sententiae est, quia omne peccatum mortale est offensa
Dei. Offensa autem violat jus offensi. Ergo peccatum mortale est inju­
stitia contra Deum.
2) Peccatum mortale a) non habet malitiam simpliciter infinitam,
quia malitia peccati mortalis est deordinata conversio ad creaturam,
quae est quid finitum; neque b) importat demeritum simpliciter infinitum
seu condignitatem ad poenam simpliciter infinitam, ut doctores multo
communius tenent contra Godoy et Gonet 3. Quia omnis poena tum sen­
sus tum damni peccato debita, quae respective in afflictione positiva et
privatione visionis beatificae consistit, finita est; neque c) ipsa offensa
Dei active sumpta, ut egrediens ab homine, est simpliciter infinita, quia
est ratio intrinsece in peccato exsistens, et ut talis finita.
3) Attamen offensa passiva Dei, quam importat peccatum mortale,
et afficit laeditque ipsum Deum, objectum infinitum, est simpliciter in­
finita in morali et prudenti aestimatione 4. Ratio est, quia offensa, cum
afficiat personam, eo magis crescit et fit gravior, quo dignior fuerit per­
sona offensa vel injuriata. Peccatum autem offendit ac laedit seu deho1
Alvarez, De incarnat., disp 4; Suarez, De incarnatione, disp. 4, sect. 7, n. 36;
Joannes a S. Thoma, De incarnat., disp. 1, a. 2, n. 3; Laurentius a S. Theresia, Spi­
cilegium theol., t. 5, controv. 4, § 1; Salmanticenses, De incarnat., disp. 1, a. I.
2 Vazquez, In III p., disp. 2. c. 3; Becanus, De incarnat., c. 15.
3
Godoy, disp. 1, § 2, n. 28; Gonet, De peccatis, disp. 9, a. 7, § 3.
1
Hanc doctrinam defendunt S. Thomas, De veritate, q. 28, a. 2; Alensis, III p.,
q. 1, memb. 6, a. 2; S. Bonaventura, In III Sent., dist. 20, q. 3; Laurentius a S. The­
resia, Spicilegium theol., t. 5, controv. 4. n. 28; Salmanticenses, De incarnatione,
disp. I, n. 33; Philippus a SS. Trinitate, De mysterio incarnationis, disp. 2, dub. 2.
E contra offensam passivam Dei esse infinitam secundum quid defendunt
Soto, De natura et gratia, lib. 3, c. 6, conci. 3; Suarez, De incarnatione, disp. 4.
sect. 7, n. 19; Vazquez, In 111 p., disp, 2, c. 2; et Lugo, De mysterio incarnationis
disp. 5, sect. 3.

norat Deum, dignitatem simpliciter infinitam. Ergo offensa passiva Dei,
quam irrogat peccatum mortale, est simpliciter infinita x.
4) Nomine puri hominis intelligitur homo, in oppositione ad homi­
nem Deum, id est, homo persona creata, sive sit in suis viribus natura­
libus, sive sit auctus gratia sanctificante et caritate. Peccati autem mor­
talis vocabulo venit omne peccatum grave sive originale fuerit sive
personale, tam proprium quam alienum.
5) Satisfactio definitur: Redditio voluntaria debiti ad aequalitatem.
Haec aequalitas seu aequivalentia attenditur ex duplici capite: a) ex
^arte materiae, quando pretium, quod redditur, aequivalet debito, id est,
tantum datur quantum debetur, et vocatur condigna satisfactio; b) ex
parte formae et conditionum, quas requirit justitiae rigor; nempe: a) ut
redditio fiat ad alterum; b) ut solutio fiat ex bonis propriis, alio titulo
non debitis; et sub dominio creditoris non contentis; c) ut creditor te­
neatur satisfactionem acceptare. Satisfactio habens aequalitatem ex
parte formae vocatur ex toto rigore justitiae.
Notum est purum hominem non posse satisfacere Deo ex toto rigore
justitiae, quia quidquid homo possidet, Deo debet pluribus titulis.
Unde sensus hujus partis theseos est hominem purum, quantumvis
gratia et caritate refertum, non posse offerre Deo satisfactionem con­
dignam pro peccato mortali, sed ad hoc requiri hominem, qui simul sit
Deus et homo. Est communis.
Arg. 1) S. Augustinus: «Neque per ipsum liberaremur unum me­
diatorem Dei et hominum Jesum Christum, nisi esset Deus»12. S. Leo:
«Nisi enim (Christus) esset Deus verus, non afferret remedium» 3.
2) Ex ratione. Ad condignam satisfactionem requiritur, ut valor
operis satisfactorii adaequet gravitatem offensae, quam importat pec­
catum mortale. Sed valor satisfactorius operum puri hominis, utpote
finitus, non adaequat gravitatem offensae peccati mortalis, quae est
simpliciter infinita. Ergo. Ad rem S. Thomas: «Peccatum contra Deum
commissum quamdam infinitatem habet ex infinitate divinae majesta1
Ex hac doctrina colligere contendunt aliqui theologi omnia peccata morta­
lia esse aequalia, non quidem quatenus dicunt conversionem ad objectum, sed qua­
tenus considerantur formalissime in ratione offensae, quia important injuriam sim­
pliciter infinitam, quae non admittit magis et minus, et privant Deum jure divino
ac supremo dominio in creaturas. Ita Alvarez, De incarnatione, disp. 3, in resp.
ad 4: Philippus a SS. Trinitate, De mysterio incarnationis, disp. 2, dub. 2 ad 2.
Sed alii melius rejiciunt hanc consequentiam dicentes peccata mortalia pos­
se esse inaequalia etiam in ratione offensae, quamvis offensa sit in eis simpliciter
infinita. Quia, ut Salmanticenses, De incarnatione, disp. 1, n. 89, optime explicant,
dupliciter inteliigi potest unum infinitum excedere aliud: Uno modo quantitative
seu secundum magnitudinem, multitudinem ac partes, et hoc sensu pronum est
unum infinitum non excedere aliud, cum utrumque careat terminis: alio modo qua­
litative seu secundum valorem, dignitatem ac gravitatem, ct hoc pacto nihil ob­
stat, quominus unum infinitum sit majus alio, sicut «operationes creatae Christi...
sunt infinitae simpliciter in valore, et tamen operationes Dei increatae sunt ma­
jores secundum qualitatem seu dignitatem, hoc est, meliores et altioris aestima­
tionis». Salmant., De incarnat., disp. 1, n. 89. Ita Joannes a S. Thoma, De incarna­
tione, disp i, a. 2; Laurentius a S. Theresia, Spicii, theol., t. 5, Controv. 4, n. 43.

3

Enchirid., c. 108; MI. 40, 282.
Serin. 2/ de Natif., c. 2; MI. S4, 192.

tis. Tanto cnim offensa est gravior, quanto major est ille, in quem delin­
quitur. Unde oportuit ad condignam satisfactionem, ut actus satisfa­
cientis haberet efficaciam infinitam, utpote ct Dei et hominis exsistens» *.
Aliqui doctores volunt clausulam «quamdam infinitatem», qua usus
est S. Thomas, significare infinitatem secundum quid et objectivam, et
vim argumenti in hoc consistere, quod longe gravius sit Deoque magis
injuriosum a creatura per peccatum mortale offendi, quam honorificum
sit creaturam deinde per poenitentiam ipsi subjici. Alii e contra dicunt
per clausulam «quamdam infinitatem» in textu Angelici non negari gra­
vitatem simpliciter infinitam, sed hanc limitationem adhiberi, quia gra­
vitas peccati mortalis non est omnibus modis infinita, sed in ratione
tantum offensae passivae 1
2.
585. Scholion I. Potest homo purus gratia supernatural! auctus
satisfacere Deo imperfecte seu de congruo pro peccato mortali proprio
vel alieno. Ita doctores longe communius. Ratio est, quia potest homo
facere poenitentiam pro peccato. Poenitentia autem, utpote pars justi­
tiae, ordinatur primario ad satisfaciendum pro culpa, quae est offensa
Dei 3.
Scholion II. Communiter admittunt theologi contra Petrum de
Solo 45posse hominem purum satisfacere Deo ad aequalitatem pro pec­
catis venialibus. Quia cum peccatum veniale sit levis offensa Dei nec
tollat amicitiam inter hominem et Deum, non importat gravitatem sim­
pliciter infinitam. Sed homo purus potest elicere actum satisfactorium,
cujus valor adaequet offensam levem. Ergo.
ARTICULUS V
UTRUM DE FACTO VERBUM DEI INCARNATUM FUERIT

586. Errores. Factum incarnationis Verbi Dei negant
1) Judaei, qui contendunt nondum advenisse tempus in lege praenun­
tiatum pro adventu Messiae.
2) Increduli, rationalistae, modernistae, et quotquot hodie divinitatem
Christi negare vel torvis interpretationibus a vero sensu detorquere conten­
dunt, dicentes nomen Filius Dei non significare in Scripturis Christum esse
verum ac naturalem Dei Filium s.

587. Thesis. Dogma catholicum est Verbum Dei fuisse incarna­
tum, et Christum esse verum Deum.

Veritas hujus theseos constat ex his, quae fuse diseruimus in Theolo­
gia fundamentali, q. 11. Quod ad praesens attinet, sufficiant argumenta,
quae in praefato loco late expendimus, per summa capita referre.
III p., q. 1, a. 2 ad 2.
Cfr. Salmant., De incarnat., disp. I. nn. 34 et 122.
Cfr S. Thomas, In IV Sent., dist. 14, q. 2, a 1, quaestiunc. 1; Ferrariensis,
Contra Gentiles, lib. 4, c. 54; Laurentius a S. Theresia, Spicii, theol., t. 5, controv. 4,
n. 70.
1 Apud Laurentium a S. Theresia, Spicii, theol., t. 5, controv. 4, n. 99.
5 Cfr. Dccr. Lamentabili, prop. 30; Denz-Bannw., 2030.
1

Arg. 1) Plura Veteris Testamenti vaticinia de Messia impleta sunt
in Christo1. Hujusmodi sunt prophetiae Jacob1
23
4, Malachiae2, AggaeiJ
Danielis 5*
7, etc. Messias autem in lege promissus debuit esse verus Dei
Filius, ut patet ex prophetia Isaiae: Parvulus natus est nobis... Admira­
bilis, Consiliarius, Deus, Fortis e. Ergo.
2) Sanctitas et doctrina Christi fuerunt adeo insignes, ut divini­
tatem ejus certo demonstrent. Constat autem ex Evangeliis Christum
fuisse· verum hominem. Ergo Christus fuit simul Deus et homo.
3) Christus saepe fassus est se esse Deum et hominem. Ergo.
1) Fassus est se esse Deum: a) Cum approbavit Petri dictum: Tu
es Christus Filius Dei vivi1.
b) Cum adseruit mulieri Samaritanae: Ego sum (Messias) qui loquor
tecum 8.
c) Cum palam professus est identitatem suae operationis 9. natu­
rae 1011
et testimonii11 cum Patre.
d) Cum Pilato interroganti: Tu es Christus Filius Dei? Respondit:
Tu dixisti1213
*1. 5
2) Fassus est se esse hominem: a) Quando natus est ex Maria Vir­
gine 18.
b) Quando diserte ait: Spiritus carnem et ossa non habet, sicut me
videtis habere™.
4) Christus Dominus non semel patravit miracula, ut ostenderet se
esse Filium Dei missum a Deo. Ut autem sciatis, quia Filius hominis
habet potestatem in terra dimittendi peccata, tunc ait paralytico: surge,
tolle lectum tuum et vade in domum tuam: Et surrexit et abiit in domum
suam1δ. Miracula autem non fiunt in confirmationem erroris. Ergo.
5) Ex traditione universali. Traditio constans et universalis, quae
continetur in operibus SS. Patrum, in definitionibus Ecclesiae, in histo­
riis ecclesiasticis et profanis, in consensu populi Christiani, in monumen­
tis archacologicis, etc., diserte docet incarnationem Filii Dei jam olim
fuisse peractam.
1
2
3
4
s
°
7
8
°
'°
11
12
13
,4
15

Theol. fund., n. 249 sqq.
Gen., 49, io.
Malach., 3, 1.
2, y-ισ.
Dan,, 9, 24-27.
Is., 9, 6.
Mattii., 16, 13-18.
Joan., 4, 26^
Joan , 5. 17~2°·
Joan., 10, 28-38·
Joan., 8. 14-19·
Maith., 26, 63-64·
Luc., 2, 7.
Luc., 24. 39.
Maith., 9, 6.

ARTICULUS VI
DE MOTIVO INCARNATIONIS VERBI DEI

588. Status quaestionis. 1) Certum est Filium Dei potuisse in­
carnari, peccato non, exsistente, sicut potuit incarnari solo peccato ori­
ginali vel solis peccatis personalibus exsistentibus. Nihil enim prohibe­
bat, quominus Deus decerneret adventum Verbi in mundum propter
solam bonitatem seu excellentiam incarnationis. Hic non loquimur de
eo, quod fieri potuit in alio rerum ordine, sed de motivo incarnationis
vi praesentis decreti.
2) Constat ex S. Scriptura et traditione Christiana finem incarna­
tionis Verbi fuisse de facto redemptionem generis humani, juxta illud
symboli nic-cpolitani: Propter nos homines et propter nostram salutem
descendit de caelis x. Imo compertum est Deum habuisse de facto alios
fines, ut gloriam suam, dignitatem hominis, etc., in decernenda Filii sui
incarnatione. Sed quaestio est, an redemptio generis humani fuerit finis
adeo principalis et motivus incarnationis, ut, peccato Adami non exsi­
stente, in praesenti providentia et vi praesentis decreti Verbum Dei
incarnatum fuisset; vel, quod idem est, an praesens decretum de Verbi
incarnatione datum fuerit ob aliud motivum quam ob redemptionem
generis humani.
589. Theologorum placita, i) Plures theologi docuerunt motivum
Verbi incarnandi non solum fuisse redemptionem generis humani sed etiam
aliud bonum, et ideo, Adamo non peccante, Filium Dei incarnatum iri. Ita
Ruperitis, Alensis, S. Albertus Magnus, Scotus, Snares, S. Franciscus de
Sales, omnes scotistae, aliique non pauci 12.
2) Alii tenent decretum de Verbi incarnatione fuisse a Deo datum pro
sola redemptione generis humani, et idcirco, Adamo non peccante, Verbum
Dei nunquam incarnatum iri. Sic S. Thomas, Capreolus, Ferrariensis, Ca­
jetanus, I.essius, Vasques, Valentia, Lugo, Laurentius a S. Theresia, Phi­
lippus a SS. Trinitate, Raynaudus, Salmanticenses et alii plures 3.
1
Denz-Bannw., 86.
2
Rupertus, super Matth., lib. 13; ML 168, 1628: Alensis, III p., q. 2, m. 13;
S. Albertus M., In III Sent , dist. 20, a. 4; Scotus, In III Sent., dist. 7, q. 3, nn. 3-4;
Suarez, De incarnatione, disp. 5, sect. 2 sqq.: S. Franciscus de Sales, De 1'Amour
de Dieu, liv. 2, ch. 4-5; et recentius P. Chrysostomus, Le motif de Γ Incarnation,
première et deuxième partie.
3 S. Thomas, III p.. q. i, a. 3; Capreolus, In III Sent., dist. 1, q. un., a. I,
concl. 1; Ferrariensis, Contra Gentiles, lib. 4, c. 55, § (Circa praedicta aliud debium»; Cajetanus, In III p., q. 1, a. 3: Lessius, D: praedestinatione Christi, sect. 1;
Vazquez, In III p.. disp. IO, C. 4; Valentia, In III p., disp. 1, <]. I, puncto 7; Lugo,
De incarnat., disp. 7, sect 1; Laurentius a S. Th.. Spicil. theol., t. 5, controv. 7;
Philippus a SS. Trinitate, De mysterio incarnationis, disp. I, dub. 6; Raynaudus, De
Christo, lib 3, sect. 1, c. 4. n. 117: Salmant., De incarnat., disp. 2, n. 8 sqq.

590. Thesis. Motivum incarnationis Verbi fuit de facto redemptio
generis humani, et consequenter vi praesentis decreti, Adamo non pec­
cante, Filius Dei non fuisset incarnatus.
Arg. 1) Ex S. Scriptura. Legimus in sacris litteris: Venit enim
Filius hominis quaerere et salvum facere quod perierat1.—Sic enim Deus
dilexit mundum, ut Filium suum unigenitum daret, ut omnis, qui credit
in eum, non pereat, sed habeat vitam aeternam1
23
.—Misit Deus Filium
suum... ut eos, qui sub lege erant, redimeret2.—Christus Jesus venit in
hunc mundum peccatores salvos facere 4. In his et aliis Scripturae locis
ratio incarnationis Verbi ex peccato primi hominis et ex redemptione
generis humani petitur.
2) Ex SS. Patribus. S. Irenaeus: «Si non haberet caro salvari, ne­
quaquam Verbum Dei caro factum esset»5. S. Athanasius: «Illi enim
(Verbo) facto homini antecedit hominum necessitas, sine qua carnem
minime induisset» 6. S. Joannes Chrysostomus: «Propterea carnem no­
stram suscepit propter benignitatem solum et clementiam, ut nostri mi­
sereretur. Non est enim alia incarnationis causa, quam haec sola»7.
S. Augustinus: «Si homo non petiisset, Filius hominis non venisset» 8*
.
S. Gregorius M.: «Nisi Adam peccaret, Redemptorem nostrum carnem
suscipere nostram non oporteret» ®.
3) Ex ratione. Rationem nostrae opinionis adsignat S. Bonaven­
tura his verbis: «Plus excitat devotionem animae fidelis, quod Deus sit
incarnatus ad delenda scelera sua quam propter consummanda opera
inchoata» 1011
.
Ex his clare sequitur Verbum Dei, Adamo non peccante, nunquam
incarnatum iri.
591. Scholion. Gravis difficultas. Contra hanc doctrinam opponitur
sequens objectio non dissimulanda.
Christus fuit primo intentus a Deo per modum finis, caetera vero, qua­
tenus ordinantur ad ipsum tanquam ad finem. Est enim primogenitus omnis
creaturae, quoniam in ipso condita sunt universa in caelis et in terra, visibilia
et invisibilia... Omnia per ipsum et in ipso creata sunt et ipse est ante omnes,
et omnia in ipso constant 11. Finis autem in Deo praecedit ea, quae sunt ad
finem. Ergo Christus praecedit aliorum futuritionem, et volitus est a Deo
propter suam excellentiam et bonitatem non propter remedium generis
humani. Consequenter, Adamo non peccante, Filius Dei incarnatus fuisset.
Resp. Haec difficultas non parum torquet theologorum ingenia.
i) Biel 12 ab hac difficultate se expedire putavit dicendo omnia fuisse
a Deo simul definita absque ullo ordine prioris et posterioris.

1 Luc., 19, io.
2 Joan , 3, i6.
3 Gal., 4, 4-5.
4 / Tim . i, 15.
5 Adv. haer., lib. 5, c. 14, n. 1; MG 7, 1161.
“ Orat. 2 contra Arian., n. 54: MG 26, 261.
7 Horn. 5 in ep. ad Hebr., b. 1: MG 63, 47.
8 Serni. 174 de- verbis Ap.. c. 2, n. 2; ML 38. 940.
° Comm, in lib. I Reg., lib. 4, c. I, n. 7: MI. 79, 222.
10 In III Sent., dist. 1, a. 2, q. 2 quarto.
11 Colos., I, 15 sqq.
12 In 111 SMt., dist, 2, q. un., a. 3, dub. 3 ad 3 rationem Scoti.

Sed hoc non solvit sed fugit difficultatem. Sicut enim unum decretum
in Deo est ratio alterius, ut decretum salvandi Petrum est ratio decreti
conferendi ei gratiam, ita prius et posterius dicuntur in decretis divinis.
Prius prioritate ordinis decernitur finis, deinde ea, quae sunt ad finem, non
quod prioritas se habeat ex parte decretorum Dei, sed quatenus objecta
habent in se mutuam dependentiam, et causa in quolibet genere praecedit
effectum, ac finis est prius volitus quam ea, quae sunt ad finem.
2) Aliqui negant absolute Christum fuisse prius volitum et intentum
a Deo; et dicunt decretum incarnationis supponere permissionem et futuritionem peccati. Audiatur Cajetanus: «Si perspicacius tres, qui de facto in
universo inveniuntur, ordines consideraverimus, videlicet, ordinem naturae,
ordinem gratiae, et ordinem Dei et creaturae; simul videbimus, quod secun­
dus supponit primum, et tertius praesupponit utrumque: et similiter praeordinatio et praevisio primi praesupponitur a praeordinatione et praevisione
secundi; et similiter praeordinatio et praevisio tertii praesupponit praeordinationem et praevisionem utriusque. Ita quod Deus primo ordinavit
universum secundum ordinem naturae: et quoniam universum secundum
talem ordinem non attingit ad fruitionem divinam: superaddidit ordinem
gratiae; et quoniam talis ordo non pertingit ad unionem summo modo
possibilem cum Deo, praeordinavit creaturam ad unionem personalem cum
Deo. Quodcirca, cum peccata pertineant partim ad ordinem naturae; et
partim ad ordinem gratiae, ut opposita illi, consequens est, quod praedesti­
natio Jesu Christi, ut sit Filius Dei, praesupponat praevisionem futurorum
peccatorum, utpote spectantium ad praesuppositos ordines in ordine causae
materialis» *.
Qui hoc admittunt principium, facile solvunt difficultatem, negando
majorem, et concludendo Verbum Dei incarnatum fuisse principaliter ad
redimendum genus humanum.
Ordinem inter signa rationis hoc pacto in Deo disponunt: «i.° Deus
se et omnia possibilia in essentia sua intelligens, voluit gloriam suam per
effusionem suae bonitatis suorumque attributorum manifestare. 2.° Ad
talem gloriam propalandam hunc mundum ex multis possibilibus elegit.
3.° Creaturam intellectualem ad ordinem supernaturalem evehere consti­
tuit. 4.° Inscrutabili judiciorum abysso ejus lapsum permittere voluit.
5.° Ad tale remedium Filium suum incarnari decrevit. 6.° In Christo
quosdam efficaciter elegit, aliis in massa perditionis relictis. 7.0 Omnia
in signis prioribus decreta Christo subjecit et ad ejus gloriam ordinavit» 12.
Ita Cajetanus, Alvarez, Cornejo, Joannes a S. Thoma et alii 3.
Haec explicatio est valde probabilis et plene satisfacit difficultati.
3) Alii multo communius contendunt Christum fuisse a Deo primo
volitum et intentum, ut finem omnium, et nihilominus incarnatum fuisse
ad redimendum genus humanum.
Ad solutionem autem difficultatis in hac via, sedulo distinguenda est
causa materialis a causa finali; et in genere causae finalis aliud est finis
cui, et aliud finis cujus gratia. Duo vel plura objecta possunt habere mutuam
inter se dependentiam et unum esse prius vel posterius altero in diverso
genere causarum. Sic materia est prior in genere causae materialis et forma
in genere causae formalis. Homo est finis cui beatitudinis, et beatitudo
finis cujus gratia hominis.
In decreto igitur Dei respectu permissionis peccati et incarnationis
Christi, prius et posterius quatenus significant ordinem rationis, non se
habent ex parte actuum Dei sed ex parte objectorum, quae volita sunt
cum mutua dependentia in diverso genere causarum, quatenus Deus dicitur
prius ordine decernere id, quod est ratio alterius in uno genere. Unde in

1 In III p., q. i, a. 3.
2 Billuart, De incarnat., diss. 3, a. 3.
3 Cajetanus, In III p., q. 1, a. 3; Alvarez, De incarnatione, disp. 9, conci. 1
et 2; Cornejo, In III p., q. t, a. 3, Tertius modus; Joannes a S. Thoma, De incar­
natione, disp. 3.

gcncre causae materialis prius ordine decreta est permissio peccati quam
incarnatio Verbi; ih genere causae finalis cui, prius volitum est genus huma­
num, quam adventus Christi; sed in g-nere causae finalis cujus gratia prius
decreta est Verbi incarnatio, ad quam ordinantur omnia; adeo ut Christus
sit finis cujus gratia permissionis peccati et redemptionis generis humani;
peccatum vero materia circa quam incarnationis, qua non exsistente, non
fuisset facta incarnatio.
Juxta hunc dicendi modum distinguenda est major: Christus fuit primo
a Deo intentus, ut finis cujus gratia aliorum, conc.; in genere causae mate­
rialis et ut finis cui, neg.
Ita rem explicant Capreolus, Laurentius a S. Theresia, Salmanticenses,
Billot, et alii multi '.

Haec sententia magis mihi probatur.
592. Corollarium I. Verbum Domini incarnatum fuit ad remedium
omnium peccatorum tum originalis tum actualium. Ita S. Thomas 1
2. Angelus
ait ad Joseph: Ipse enim (Jesus) salvum faciet populum suum a peccatis
eorum 3. Et Joannes: Ipse est propitiatio pro peccatis nostris, non pro nostris
autem tantum sed etiam pro totius mundi 4.
Coroll. II. Verbum Dei principaliter incarnatum est ad delendum pecca­
tum originale.
1) Motivum siquidem incarnationis Verbi fuit, ut diximus, reparatio
generis humani a statu perditionis, in quo jacebat. Sed perditio generis
humani venit principaliter a peccato originali. Ergo.
2) Ea est differentia inter peccatum originale et personale, ut primum
directe afficiat naturam et mediante natura personam, alterum vero directe
personam et mediante persona naturam. Unde peccatum originale, licet
minus voluntarium et minus grave, est tamen universalius quam peccatum
personale. Sed Filius Dei principalius venit ad reparandum malum univer­
sale, «quia bonum gentis divinius et eminentius est, quam bonum unius,
ut dicitur 1 Ethicorum, c. 2» 5*. Ergo.
Coro 11. III. Vi praesentis decreti Filius Dei incarnatus fuisset, exsistente
solo peccato originali, non vero solis exsistentibus peccatis actualibus sine
originali °.

Pars l.a
Exsistente solo peccato originali substitisset motivum principale et
adaequatum incarnationis. Ergo.

Pars 2.a
Non exsistente peccato originali, non substitisset motivum principale
incarnationis. Sed decretum incarnationis nullatenus datum fuisset sine
ejus motivo principali. Ergo 7.
1
Capreolus, In III Sent., dist. 1. q. I, a. 3; Laurentius a S. Theresia, Spicile­
gium theol., t. 5, controv. 7, n. 122; Salmant., De incarnatione, disp. 2, n. 29 sqq.;
Billot, De Verbo incarnato, th. 3 ad 1. Contra hanc solutionem insurgit P. Chrysostomus. Le motif de Γ Incarnation, première partie, a. 2, §3. Nihilominus solutio

Salmanticensium videtur satis firma.
2 III p., q. 1, a. 4.
3 Matth., i, 21.
4 1 Joan., 2, 2.
6
S. Thomas, III p., q. 1, a. 4.
°
Ita communiter contra Nazarium, In III p., q. i, a. 4, controv. unica,
conci. 1; et contra Godoy, In III p., disp. 8, n. 241.
’
Ita communiter contra Suarez, De incarnatione, disp. 5, sect. 6, n. 7; et Va-

QUAESTIO XL
DE NATURA SEU QUIDDITATE INCARNATIONIS VERBI

593. Nota. Ad intelligentiam eorum, quae in hac quaestione tra­
ctanda sunt, sedulo recolenda est notio naturae, subsistentiae et perso­
nae, quam fuse explicuimus in tractatu De Deo trino, n. 460 sqq.

ARTICULUS I
UTRUM UNIO VERBI CUM HUMANITATE FACTA FUERIT IN NATURA,

ADEO UT IN CHRISTO FUERIT

UNICA NATURA

594. Status quaestionis. Unio inter duas substantias potest esse
triplex, essentialis nempe, personalis et accidentalis. 1) Unio essentialis
seu unire essentialiter alicui, ajunt Salmanticenses, idem est «ac intrare
ejus quidditatem per modum praedicati ad constitutionem rei» x, ita
ut terminus constitutus ex tali unione sit una natura seu essentia, ut
natura hominis provenit ex unione animae et corporis. 2) Unio perso­
nalis «consistit in eo quod ex extremis unitis resultet una persona» *12, ita
ut substantiae, quae uniuntur, constituant unum suppositum. 3) Unio
accidentalis est, quae exsurgit ex conjunctione duarum substantiarum,
retentis propriis naturis et suppositis, ut vestis et homo accidentaliter
uniuntur.
De unione personali et accidentali posterius acturi, hic loquimur de
unione essentiali naturarum in Christo, et quaerimus, an duae naturae,
divina et humana, ita fuerint in Christo unitae, ut ex eis provenerit
una natura, quidditas seu essentia.
595. Error. Eutyches, celebris cujusdam monasterii cpolitani archimandrita, excessivo contra Nestorium zelo ductus, intrepide praedicavit in
Christo non fuisse nisi unam naturam. Concilio Cpolitano II interesse coactus,
coram Patribus dixit: «Fateor Dominum nostrum Jesum Christum ante uni­
tionem quidem duas habuisse naturas; post unitionem vero unam dumta­
xat naturam confiteor» 3. Aliquando Apollinari consentiens dixit unionem
naturarum fuisse factam per conversionem divinitatis in carnem; aliquando
in Valentintim deflectens docuit naturam humanam mutatam fuisse in Ver­
bum; aliquando sibimet contradicens contendit utramque naturam fuisse
conversam in unam tertiam 4.
A catholicis exagitatus multos alios errores docuit circa unionem hypo­
staticam 5.

lentiam, t. 4, disp. I, q. i, a. 4, p. 6; qui dicunt Filium Dei incarnatum iri, «si absque
peccato originali fuissent peccata mortalia, quibus omnesdiomines obstringerentur».
1 De incarnatione, disp. 3, n. 2.
2 Salmanticenses, De incarnatione, disp. 3, n. 2.
8
Evagrius, Hist, eccl., lib. r, c. 9; MG 88 bis, 2446.
4 Cfr. Petavius, De incarnatione, lib. i, c. 14.
6
Hergenrôther, Hist. eccl. (hisp. vers.), period. 2, c. 2, § 7.

596. Thesis. Dogma catholicum est unionem Verbi cum humani­
tate non fuisse factam in natura, sed duas naturas, divinam et huma­
nam, in Christo permansisse integras atque inconfusas.
Arg. 1) Ex S. Scriptura, a) Christus in Scriptura dicitur verus
Deus et verus homo. Verus Deus: Ex quibus est Christus secundum car­
nem, qui est super omnia Deus benedictus in saecula Verus homo: Me­
diator Dei et hominum homo Christus Jesus 1
2. Sed non posset Christus
esse verus Deus et verus homo, nisi haberet duas naturas, divinam sci­
licet et humanam. Ergo.
b) Saepe in Scripturis praedicantur de Christo ea, quae sunt Dei,
ut cum dicitur aeternus, et ea, quae sunt hominis, ut cum dicitur passus.
2) Ex conciliis et symbolis, a) In Formula Libellus in modum sym­
boli Pastoris, ut videtur, episcopi Galleciae, can. 13 dicitur: Si quis
dixerit vel crediderit deitatis et carnis unam in Christo esse naturam, a. s. 3.
b) S. Leo in epistola dogmatica Lectis dilectionis tuae 13 Junii 449 ad
Flavianum patriarcham cpolitanum ajebat: Salva igitur proprietate
utriusque naturae et substantiae et in unam coeunte personam, suscepta
est a majestate humilitas, a virtute infirmitas, ab aeternitate mortalitas 4.
c) Concilium Chalcedonense docet Jesum Christum perfectum in deitate
et... perfectum in humanitate... in duabus naturis inconfuse, immutabili­
ter, indivise, inseparabiliter agnoscendum5. In symbolo athanasiano Chri­
stus dicitur unus omnino non confusione substantiae sed unitate personae 6.
Unio personalis potest esse personalis simplex et personalis hyposta­
tica. Unio personalis simplex est illa, in qua naturae incompletae non
praeexsistentes constituunt unam personam, ut unio corporis et animae
rationalis constituit hominem. Est simul unio substantialis, quia fit ex
extremis substantialibus et constituit substantiam; est etiam essentialis,
quia constituit unam naturam completam, scilicet hominem; et est per­
sonalis, quia facit personam, principium quod operationum. Unio perso­
nalis hypostatica est illa, in qua una natura creata completa et altera
divina praeexsistens conjunguntur in una persona divina et faciunt
unam personam esse in duabus naturis. Unicum exemplar hujus unio­
nis hypostaticae est unio Verbi divini cum humana natura. Est unio
substantialis, quatenus opponitur accidentali sed non est essentialis,
quia post unionem naturae servantur integrae. Dicitur proprie unio
personalis hypostatica.
3) Ex SS. Patribus. Melito sardensis ait: «Cum enim idem Deus
simul et homo perfectus esset, nuas naturas suas nobis patefecit 7. Origenes: «Aliud est in Christo deitatis ejus natura, quod est unigenitus
Films Patris, et alia humana natura, quam in novissimis temporibus
1
2

Ro»i., 9, 5.
I Tim., 2, 5.

3
4
6
°

Denz-Bannw.,
Denz-Bannw.,
Denz-Bannw.,
Denz-Bannw.,

’

Fragm. 7;

n. 33.
143.
148.
40.

MG s, 1221.

pro dispensatione suscepit»1. S. Joannes Damascenus: «Alia namque est
deitatis natura, et alia natura humanitatis. Ergo duae sunt in Christo
naturae» 1
2.
4) Ex ratione. «Tripliciter enim, ait 5. Thomas, aliquid unum ex
duobus vel pluribus constituitur. Uno modo ex duobus integris, perfe­
ctis remanentibus. Quod quidem fieri non potest, nisi in his, quorum
forma est compositio, vel ordo vel figura; sicut ex multis lapidibus
absque aliquo ordine adunatis per solam compositionem fit acervus; ex
lapidibus autem et lignis secundum aliquem ordinem dispositis et etiam
ad aliquam figuram redactis fit domus. Et secundum hoc posuerunt
aliqui unionem esse per modum confusionis, quae scilicet est sine or­
dine; vel per modum commensurationis, quae scilicet est cum ordine.
Sed hoc non potest esse. Primo quidem: quia compositio vel ordo vel
figura non est forma substantialis sed accidentalis. Et sic sequeretur,
quod unio incarnationis non esset per se, sed per accidens, quod infra
improbabitur... Secundo, quia ex hujusmodi non fit unum simpliciter
sed secundum quid, remanent enim plura actu. Tertio, quia forma
talium non est natura sed magis ars, sicut forma domus; et sic non
constitueretur una natura in Christo, ut ipsi volunt».
«Alio modo fit aliquid unum ex perfectis et transmutatis, sicut ex
elementis fit mixtum. Et sic aliqui dixerunt unionem incarnationis esse
factam per modum commixtionis. Sed hoc non potest esse. Primo qui­
dem, quia natura divina, est omnino immutabilis, ut in prima parte
dictum est, q. 9, art. 1 et 2. Unde nec ipsa potest converti in aliud, cum
sit incorruptibilis, nec aliud in ipsam, cum sit ingenerabilis. Secundo,
quia id, quod est commixtum, nulli miscibilium est idem specie. Et sic
Christus non esset ejusdem naturae cum Patre nec cum matre. Tertio,
quia ex his, quae plurimum distant, non potest fieri commixtio; solvitur
enim species unius eorum, puta si quis guttam aquae amphorae vini
apponat. Et secundum hoc, cum natura divina in infinitum excedat
humanam naturam, non potest esse mixtio; sed remanebit sola natura
divina.»
«Tertio modo fit aliquid ex aliquibus non permixtis vel permutatis
sed imperfectis, sicut ex anima et corpore fit homo: et similiter ex di­
versis membris unum corpus constituitur. Sed hoc dici non potest de
incarnationis mysterio. Primo quidem, quia utraque natura est secun­
dum rationem suam perfecta, divina scilicet et humana. Secundo quia
natura divina et humana non possunt constituere aliquid per modum
partium quantitativarum, sicut membra constituunt corpus; quia natura
divina est incorporea. Neque per modum formae et materiae, quia
divina natura non potest esse forma alicujus praesertim corporei. Seque­
retur enim, quod species resultans esset communicabilis pluribus, et ita
essent plures Christi. Tertio, quia Christus non esset humanae naturae
neque divinae naturae. Differentia enim addita variat speciem, sicut
unitas numerum, sicut dicitur in 8 Metaphys.» 3.
1
2
3

Peri archon, i, 2, i; MG 11, 130.
De duabus in Christo voluntatibus, n. 8; MG 95, 137.
III p., q. 2, a. i.

ARTICULUS II
UTRUM UNIO VERBI CUM HUMANITATE FACTA FUERIT IN PERSONA, ADEO

UT IN CHRISTO SIT UNA TANTUM PERSONA

597. Status quaestionis. «Uniri in persona, ajunt Salmanticenses,
consistit in eo, quod ex extremis unitis resultet una persona. Unde, si
ex Verbo divino et humanitate unitis una persona constituatur, eo ipso
dicetur talem unionem fieri in persona» \ Quaerimus, an in Christo hoc
modo facta fuerit unio in persona.
598. Errores, i) Diodorus tarsensis (t c. a. 394) ejusque discipulus
Theodorus mopsuestenus ac praesertim Nestorius ex Syria oriundus, Anthiochiae Theodori discipulus, et tandem patriarcha cpolitanus, negaverunt in
Christo fuisse unicam personam. Errores Nestorii paucis exponit S. Thomas
dicens: «Alia fuit haeresis Nestorii et Theodori mopsuésteni separantium
personas (seu negantium unionem in persona). Posuerunt enim aliam esse
personam Filii Dei ct filii hominis, quas dicebant sibi invicem esse unitas:
primo quidem, secundum inhabitationem, in quantum scilicet Verbum Dei
habitavit in illo homine sicut in templo; secundo, per unitatem affectus, in
quantum scilicet voluntas illius hominis est semper conformis voluntati
Verbi Dei; tertio, secundum operationem, prout scilicet dicebant hominem
illum esse Verbi Dei instrumentum; quarto, secundum dignitatem honoris,
prout omnis honor, qui exhibetur Filio Dei, coexhibetur filio hominis pro­
pter conjunctionem ad Filiuxn Dei; quinto, secundum aequivocationem, id est,
communicationem nominum, prout scilicet dicimus illum hominem esse
Deum et Filium Dei. Manifestum est autem istos omnes modos accidenta­
lem unionem importare» 1
2.
Ex hoc deducebat Nestorius: a) In Christo duas fuisse personas, unam
divinam, alteram humanam, b) Deum non fuisse vere incarnatum, natum
et passum. 3) Beatam Mariam Virginem non fuisse matrem Der seu Oaotoxov sed matrem Christi Χριστοτοχον 3.
Audiendi non sunt Socrates 4 et alii qui dicunt Nestorium eamdein in
substantia ac alios Patres docuisse doctrinam. Quamvis enim aliquando
dixerit in Christo fuisse unam personam sv προσωπον, hoc vocabulo noluit
significare unam hypostasim sed unam personam moralem, subjectum juris,
eo sensu quo nos dicimus societates habere personalitatem juridicam 5.
2) Antiqui haeretici et quotquot hodie ex rationalistis invehuntur in
divinitatem Christi, ut Strauss, Renan et Harnack, negant in Christo fa­
ctam fuisse unionem duarum naturarum in una persona divina.
3) Gwntherus, ejusque discipuli non pauci, putantes personam esse na­
turam sibi consciam, non recte intellexerunt doctrinam de unitate personae
Christi. Unde Pius PP. IX in Brevi Eximiam tuam 15 Junii 1857 ad Card, de
Geissel, Arch. Colonienscm, damnato Giintheri errore de Trinitate, ajebat:
«In compertis pariter habemus neque meliora neque accuratiora esse, quae
traduntur de sacramento Verbi incarnati deque unitate divinae Verbi per­
sonae in duabus naturis divina et humana» e.
1
2

De incarnat,,
III p., q. 2,

disp. 3, n. 19.
a. 6.
3 Vide Marius Mercator; ML 48, 757 sqq.
1 Hist, eccl., lib. 7, c. 32; MG 67, 908-812.
Λ Cfr Mueller, Fuitne Nestorius revera Nestorianusl in ephemeride
num, a. 1921, pp. 266 et 352.
°
Denz-Bannw., Γ655.

4) Modernistarum error his verbis continetur: «Doctrina de Christo,
quam tradunt Paulus, Joannes, et Concilia Nicaenum, Ephesinum, Chalcedonense non est ea, quam Jesus docuit, sed quam de Jesu concepit con­
scientia Christiana» *.

599. T HESIS. Unio Verbi cum humanitate facta est in persona,
atque ideo una tantum persona eaque divina est in Christo.

Arg. 1) Ex S. Scriptura, a) Christus in sacris litteris passim vo­
catur Deus et horno: Quorum patres et ex quibus est Christus secundum
carnem, qui est super omnia Deus benedictus in saecula 1
2.—Omnis spiri­
tus, qui confitetur Jesum Christum in carne venisse, ex Deo est; et omnis
spiritus, qui solvit Jesum, ex Deo non est 3.—Verbum caro factum est 4.
b) Christo tribuuntur divina et humana: Auctorem vero vitae interfe­
cistis 5. Parvulus enim natus est nobis et filius datus est nobis..., et vocabi­
tur nomen ejus... Deus fortis 6. Ergo in Christo est una tantum persona.
2) Ex symbolis et conciliis, a) In symbolo apostolorum dicimus:
Credo... in Jesum Christum Filium ejus unicum, Dominum nostrum, qui
conceptus est de Spiritu Sancto, natus ex Maria Virgine, passus sub Pontio
Pilato 78
9.
b) In symbolo athanasiano: Qui licet Deus sii et homo, non duo
tamen sed unus est Christus... unus omnino non confusione substantiae
sed unitate personae 6.
c) In symbolo chalcedonensi: Jesum Christum consonanter omnes
docemus... Deum verum et hominem verum... in duabus naturis inconfuse,
immutabiliter, indivise, inseparabiliter agnoscendum, nusquam sublata
differentia naturarum propter unitionem, magisque salva proprietate
utriusque naturae et in unam personam atque subsistentiam concurrente,
non in duas personas partitum aut divisum ®.
d) In Concilio Cpolitano II: Si quis... non confitetur Dei Verbum
carni secundum subsistentiam unitum esse, et propter hoc unam ejus sub­
sistentiam seu unam personam, et sic et sanctum chalcedonense concilium
unam subsistentiam Domini nostri Jesu Christi confessum esse, talis a. s.1011
.
3) Ex SS. Patribus. Tertullianus: «Videmus duplicem statum non
confusum sed conjunctum in una persona, Deum et hominem Jesum»u.
S. Joannes Damascenus: «In unius autem ex trinitate, hoc est, Domini
nostri Jesu Christi, dispensatione cum carne, duas naturas deitatis et
humanitatis, duas voluntates itidem ct actiones, sed unam hypostasim
sive personam (confitere), quia unus et idem est, qui ante saecula ex
1 Deer. S. Off. Lamentabili, 3 Jul. 1907, prop. 31; Denz-Bannw.. 2031. Haec
propositio videtur fuisse excerpta ex Loisy, Autour d’un Petit Livre, 136, ut ipse
Loisy fatetur, Simples réflexions sur le Décret du Saint-Office, prop. 31.
2 Rom., 9, 5.
3 I Joan., 4, 3.
4 Joan., i, 14.·
5 Act., 3, 15.
8 Is., 9, 6.
7
Denz-Bannw., 6.
8
Denz-Bannw., 40.
9
Denz-Bannw., 148.
13
Denz-Bannw., 217.

11

Adv. Praxeam,

c. 27; ML 2, 215.

Patre sine influxu et sine corpore genitus, et postremis temporibus ex
sancta semperque Virgine deipara... conceptus est»x.
4) Ex ratione, a) Filius Dei vere incarnatus est. Sed, nisi facta
fuisset unio in persona, et esset in Christo una tantum persona, non
vere diceretur incarnatus. Ergo, b) Christus satisfecit Deo de con­
digno pro peccatis nostris, ut dicemus infra. Sed non potuisset satisfa­
cere de condigno, si habuisset duas personas. Ergo. Actiones siquidem
in hoc casu essent unius vel alterius personae. Quae procedebant a per­
sona humana, non poterant Deo satisfacere de condigno, ut diximus
n. 584; neque quae procedebant a sola persona divina, quia satisfactio
condigna debet esse ad alterum, c) Ea, quae pertinent ad Deum et
hominem nequeunt de se invicem in concreto praedicari in Christo,
nisi sit in eo una tantum persona. Sed in ;Christo praedicantur de se
invicem in concreto ea, quae pertinent ad Deum et hominem, ut cum
dicimus: hic homo est Dens, hic aeternus est temporalis, hic impassibilis
passus est. Ergo in Christo fuit una tantum persona.
Corollarium I. Consequitur ex dictis unicam personam, quam diximus
inveniri in Christo, esse divinam. Primo, quia natura divina, quamvis
uniatur naturae humanae, nequit spoliari sua personalitate. Secundo, quia
praedicatio de rebus divinis et humanis in concreto non potest salvari nisi
in persona divina in duabus naturis exsistente. Tertio, quia ad satisfactio­
nem de condigno pro peccatis hominum erant omnino necessariae opera­
tiones theandricae seu Dei hominis.
Coroll. II. Per mysterium sanctae incarnationis Verbi, seu per unionem
naturae divinae et humanae in una tantum persona divina, facile explicatur
oeconomia totius doctrinae catholicae de redemptione, de valore sacramen­
torum, etc.
Coroll. HI. In hoc mysterio fundatur tota doctrina de divinitate Chri­
sti, quam defendit Ecclesia catholica, et totis viribus impugnant rationalistae ac increduli et non pauci protestantes
Coroll. IV. Beata Virgo Maria vere et proprie dicitur et est non solum
Χριστοτοζος seu Christipara, ut voluit Nestorius, sed etiam θεοτοζος seu
Deipara; quia concepit genuitque hominem, qui est Deus. Misit Deus Fi­
lium suum factum ex muliere 3.
Coroll. V. Haec probabilius explicari nequeunt nisi admissa sententia
de reali distinctione inter naturam singularem et personam in creatis. Na­
tura siquidem humana singularis in Christo privata est propria personali­
tate. Hoc autem fieri non potuisset, si persona realiter non distingueretur a
natura singulari. Tiphanus 4, Franzelin 5 et alii eximii theologi dicunt pri­
vationem personalitatis creatae in natura humana Christi fieri potuisse
posita solummodo distinctione virtual! inter naturam singularem et perso­
nam, sed, ut reor, notionem personae adulterant, et violentiam inferunt
textibus S. Thomae *.
De sancta Trinitate, n. i; MG 95, 9.
Cfr. Morawski, Tardes a orillas dei lago de Ginebra (hisp. vers.), tarde sexta.
3 Gal., 4. 4. Cfr. Franzelin, De Verbo incarnato, th. 39.
1 De hypostasi et persona, c. 24 sqq.
6 De Verbo incarnato, th. 30.
° Cfr Valentia, In III p., disp. I, q. 4, punct. 2; et noster tractatus De Deo
trino, n. 461. a) Aliqui strenue defendunt personam nihil positivum addere natu­
rae singulari sed solum negativum, negationem scilicet dependentiae actualis ct
aptitudinalis a supposito, atque idcirco personam realiter non distingui a natura
singulari Ita Scotus. In 111 Sent., dist. I, q. 1. n. 9 sqq.: Molina, In I p., q. 29,
a, t, disp 2 Thyrsus Gonzalez, Disp. select., t. 3, disp. 27, s. 4, § 3; Franzelin, De
1

2

Objectiones.
600. Obj. l.° Humana natura Christi est substantia rationalis. Sed
omnis substantia rationalis est ens per se subsistens et persona. Ergo hu­
mana natura Christi est persona.
Resp. Dist. min. Omnis substantia rationalis est ens per se subsistens,
in quantum excludit inhaesionem alteri tanquam sujecto, conc.; in quan­
tum excludit subsistentiam et personalitatem per modum termini, neg. Sub­
stantia dicitur ens per se subsistens, quatenus non indiget adminiculo alte­
rius per modum accidentis, sed hoc non obstat, quominus accipiat perso­
nalitatem ut terminum.
Obj. 2.
Persona est naturae rationalis individua substantia. Sed natura
humana Christi est naturae rationalis individua substantia. Ergo.
Resp. Explicando definitionem personae. Individua substantia dicitur
dupliciter: Uno modo, quatenus est completa per subsistentiam et fit incom­
municabilis alteri tanquam termino; et hoc sensu omnis naturae rationalis
individua substantia est persona. Alio modo, in quantum est completa per
materiam et formam ct fit incommunicabilis alteri numero, manens tamen
communicabilis termino, et non est persona. Hoc secundo modo natura
humana Christi, constans anima et corpore, est individua substantia sed
non persona.
Obj. 3.° Persona Verbi est ipsamet natura divina. Sed unio in Christo
non est facta in natura. Ergo neque in persona.
Resp. Dist. maj. Persona Verbi est ipsamet natura divina realiter,
conc. Virtualiter et secundum modum significandi, neg. Natura enim divina
significat deitatem, et persona explicat Deum per modum subsistentis.

ARTICULUS III
UTRUM CHRISTUS SIT VERUS DEUS

601. Status quaestionis. Ex dictis satis constare videtur Christum
Jesum esse verum Deum et verum hominem. Si unio Verbi cum huma­
nitate ita facta est, ut duae naturae, divina et humana, integrae et
inconfusae manserint in una tantum divina persona, consequens est,
ut Christus sit vere Deus et homo. Quia tamen quaestio de divinitate
Jesu Christi ab ipso jam exordio Christianismi exorta est, et hodie non
parum praeoccupat homines, paulo amplius videtur explananda.
602. Errores, i) Divinitatem Christi imprimis inficiati sunt ariani
et qui cum eis negabant divinitatem ipsius Verbi, dicentes Verbum Dei
esse creaturam, aliis quidem creaturis eminentiorem, et, cum unitum fuit
hypostatice humanae naturae Christi, Christum permansisse perfectissimam
creaturam.
2) Nestorius e contra et nestoriani docebant Verbum esse quidem Deum,
sed non fuisse humanae naturae in Christo substantialiter unitum, sed accith. 30; Pesch, Ve Verbo incarnato, n. 86 sqq.: Muncunill, De Verbi
n. 151, ct alii, b) Nonnulli volunt personam addere naturae sin­
gulari exsistentiam realem, ita ut ex natura et exsistentia constituatur persona,
ct persona realiter distinguatur a natura singulari. Ita Michael de Maria, Ontologid,
p. 2, q. 3, a. 8; Billot, De Verbo incarnato, th. 7 ct alii pauci, c) Omnes thomistae
et non pauci extranei docent personam addere naturae singulari subsistentiam,
quae in natura prius recipitur quam exsistentia, unde subsistentia cum advene­
rit naturae, tribuit ipsi triplicetfi incommunicabilitatcm, universalis ad individua,

Verbo incarnato,
divini incarnat.,

partis ad totum, et naturae ad suppositum, et constituit personam. Cfr.
n. 461 sqq.

trino,

Ve Deo

dentaliter tantum, adeo ut in Christo fuerint duae personae, divina et
humana, et Christus nullatenus dici queat Deus
3) Alii volunt Christum esse simplicem hominem. Sic
a) Ebionitae e judaeis oriundi, adspectum pauperem gerentes, et cerinthiani gnosim cum judaismo conciliare volentes, rejiciebant divinitatem
Christi .
b) Sociniani saeculo xvi renovarunt errores ebionitarum et cecinthianorum dicentes Christum fuisse quidem legatum divinum conceptum de
Spiritu Sancto, singulari virtute auctum atque eximium prophetam, non
tamen fuisse Deum, sed purum hominem, ipsumque vocari Filium Dei
lato sensu, quatenus a Deo accepit virtutem et inspirationem 1
23. Uniiarii
fere eadem docuerunt, et dixerunt Christum Dominum ob eximiam ejus
virtutem vocari posse Filium Dei et divinum hominem 4.
c) Protestantes liberales, quamvis non audeant expressis verbis divini­
tatem Christi negare, revera tamen eam inficiantur. Volunt enim Christum
esse vocandum, non Deum hominem, sed hominem divinum sicut unitarii.
Et addunt Christo convenire praeexsistentiam tantum logicam et metaphysicam, quatenus idea in ipso evolvenda praeexsistebat, sed non realem ac
physicam. Ex quo sequitur Christum juxta protestantes liberales esse phy­
sice purum hominem 5*
7.
d) Hodierni rationalistae radicales, omnem revelationem .supernatura­
lem rejicientes, negant Christum fuisse legatum divinum, ejusque divini­
tatem aperte impugnant. Ita Strauss, Kenan et alii plures.
e) Modernistae denique ponebant duplicem Christum, unum historicum
et alterum dogmaticum seu conscientiae Christianae. Christus historicus
fuit homo purus; et de Christo dogmatico haec habent: «Divinitas Jesu
Christi ex Evangeliis non probatur; sed est dogma, quod conscientia Chri­
stiana e notione Messiae deduxit» **.

603.

Thesis.

Christus Dominus est verus Deus. (De fide.)

Concilium Chalcedonense expresse declaravit unum esse eumdemque
Flium et Unigenitum Deum Verbum, Dominum Jesum ChristumΊ.
Arg. Ex S. Scriptura. Christus in Evangelio:
1) Affirmavit se ante incarnationem et ante mundi creationem exsti­
tisse:
Ante incarnationem quidem, quia ait: Ego enim ex Deo processi, et
veni; neque enim a me ipso veni, sed ille me misit 8. Si ergo videritis Fi­
lium hominis ascendentem, ubi erat prius 9. Exivi a Patre et veni in
mundum; iterum 'relinquo mundum, et vado ad Patrem10*. Amen, amen
dico vobis, antequam Abraham fieret, ego sum11.
Ante mundi creationem. Deus ita affatus est Christum in psalmo:
1
Vide supra, n. 572.
2 Cfr. Hergenrather, Hist, de la Igl,, t. I, pp. 275 et 287.
3 Cfr. Hergenrôther, Hist, de la Igl., t. 5, p. 299.
4 Cfr. The Catholic Encyclopedia, v. «Unitarians».
5 In conferentiis, quas diversae sectae protestantium die 3 Augusti 1927
Lausanae habuerunt, agitata est quaestio de divinitate Christi, sed, propositis di­
versis formulis, nihil definiri potuit. Cfr. Cienda Tomista, En.-Febr. 1932, p. 6 sqq
3
Decr. Lamentabili, prop. 27; Denz-Bannw., 2027. Cfr. Loisy, Autour d’un
petit livre, pp. 117 et 130 (1903).
7
Denz-Bannw., 148.
8 Joan., 8, 42.
° Joan., 6, 63.
18 Joan., tû, 28.
η Joan., 8, 58.

Ex utero ante luciferum genui te1; et ipse Christus orat Patrem: Clari­
fica me tu, Pater, apud ienielipsum claritate, quam habui, -priusquam
mundus esset, apud te1
2. Uncle Joannes: In principio erat. Verbum, et
Verbum erat apud Deum, ei Deus erat Verbum... Et Verbum caro factum
est, et habitavit in nobis 3.
Ex his sequitur contra .protestantes liberales et rationalistas Chri­
stum esse vere Deum.
2) Se ipsum vocat Filium Dei. Adjuro te, ait illi summus sacerdos,
per Deum vivum, ut dicas nobis, si tu es Christus, Filius Dei. Dicit illi
Jesus: Tu dixisti: Verumtamen dico vobis: A modo videbitis Filium homi­
nis sedentem a dextris virtutis Dei et venientem in nubibus caeli 45*. Sum­
mus sacerdos interrogabat eum, et dixit ei: Tu es Christus Filius Dei
benedicti? Jésus autem dixit illi: Ego sum: 'et videbitis Filium hominis
sedentem a dextris virtutis Dei, et venientem cum nubibus caeli 3. In his
autem locis Filius hominis significat «naturalem Dei Filium» °.
Alibi Jesus interrogavit pharisaeos: Quid vobis videtur de Christo?
Cujus filius est? dicunt ei: David. Ait illis: Quomodo ergo David in
spiritu vocat eum Dominum dicens: Dixit Dominus Domino meo: sede a
dextris meis, donec ponam inimicos tuos scabellum pedum tuorum? Si
ergo David vocat eum Dominum, quomodo filius ejus est? Et nemo poterat
ei respondere verbum1.
Ex his recte deducitur Christum esse Filium Dei, qui sedet ad
dexteram Patris. Porro «sedere ad dexteram Patris, ait S. Thomas,
nihil aliud est, quam simul cum Patre habere gloriam divinitatis, et
beatitudinem, et judiciariam potestatem, et hoc immutabiliter et rega­
liter. Hoc autem convenit Filio, secundum quod est Deus» 8.
3) Adserit identitatem suae naturae cum Patre. Cum judaei dixissent
Jesu: Si tu es Christus, dic nobis palam. Respondit eis Jesus: Loquor
vobis, et non creditis: opera, quae ego jacio in nomine Patris mei, haec
testimonium perhibent de me... Ego et Pater unum sumus. Sustulerunt
ergo lapides judaei, ut lapidarent eum 910
; et dixerunt: De bono opere non
11
lapidamus te, sed de blasphemia, et quia tu, homo cum sis, facis te ipsum
DeunD0. «Irati sunt, ait S. Augustinus de judaeis, quoniam senserunt
non posse dici: Ego et Pater unum sumus, nisi ubi aequalitas est Patris
et Filii»u.
t
4) Defendit se habere identitatem testimonii cum Patre. Christus ar­
guit contra pharisaeos dicens: Si ego testimonium peLhibeo de me ipso,
1 Ps. 109, 32 Joan., 17, 53 Joan., 1, 1-4.
4 Matth., 26, 63 sqq.
5 Mare., 14, 61 sqq. Summus sacerdos et qui aderant intellexerunt verba
Filium Dei in rensu propiio, cum dixerunt: blasphemavit Unde alibi persecuti
sunt eum dicentes: Tu homo cum sis, facis te ipsum Deum. Joan, 10, 33.
e Decr. Lamentabili, prop. 30; Denz-Bannw., 2030.
’ Matth., 22, 42-47.
» III p., q. 58, a. 2.
° Joan., 10, 24 sqq.
10 Joan., 10, 33.
11 In Joan., tr. 38, n. 8; ML 35, 1744.

verum est testimonium meum... quia solus non sum, sed ego et, qui misit
me, Pater. Et in lege vestra scriptum est, quia duorum hominum testimo­
nium verum est. Ego sum, qui testimonium perhibeo de me ipso, et testi­
monium perhibet de me, qui misit me, Pater1. Ex hoc constat Christum
et Patrem essé duas personas, seu duos testes, eorum tamen testimo­
nium esse unum. Si unum est eorum testimonium, una est pariter
eorum natura, quia unicum testimonium nequit proferri nisi ab una
natura.
5) Habet identitatem operationis cum Patre. Jesus haec dixit judaeis: Pater meus usque modo operatur et ego operor. Propterea ergo
magis quaerebant eum judaei interjicere, quia non solum solvebat sabba­
tum, sed et Patrem suum dicebat Deum, aequalem se jaciens Deo. Respon­
dit itaque Jesus, et dixit eis: Amen, amen dico vobis: non potest Filius
a se facere quidquam, nisi quod viderit Patrem jacientem: quaecumque
enim ille jecerit, haec ei Filius similiter facit1
2. Hic Christus, a duplici
accusatione judaeorum se expedire volens, ait se eamdem cum Patre
habere operationem. Quaecumque enim ille fecerit, haec et Filius simi­
liter facit. Unde illa actio simul Patris est et Filii, et sicut Pater para­
lyticum sabbato curando non solvit legem, ita nec ipse eadem opera
efficiendo. Sic argumentum intellexerunt judaei. et Jesum interficere
quaerebant, quia Patrem suum dicebat Deum, aequalem se faciens Deo.
Eadem igitur ac Pater operabatur Jesus, atque idcirco erat Deus.
6) Confessus est se habere potestatem in terra dimittendi peccata.
Hac autem expressione manifestavit se esse Deum. Cum in praedica­
tione evangelica loqueretur quasi potestatem habens et daemonia saepe
vexaret, judaei eum mirabantur, et daemoniaci clamabant: Tu es Fi­
lius Dei3. Jesus, has occasiones nactus, insinuavit paulatim turbis
doctrinam de sua divinitate, eamque per gradus exponere volens ait
paralytico: Remittuntur tibi peccata tua. Tunc quidam de scribis et
pharisaeis cogitaverunt: Quis est hic, qui loquitur blasphemias? Quis
potest dimittere peccata nisi solus Deus? Recte quidem judicabant solum
Deum posse dimittere peccata. Et Jesus, annuens partim eorum cogi­
tationi, aperte declaravit se habere potestatem dimittendi peccata, et
exinde esse Deum. Et hoc miraculo confirmavit dicens: Quid cogitatis
in cordibus vestris? Quid est facilius dicere: Dimittuntur tibi peccata, an
dicere: Surge et ambula? Ut autem sciatis, quia Filius hominis habet
potestatem in terra dimittendi peccata, ait paralytico: Tibi dico, surge,
tolle lectum tuum, et vade in domum tuam. Et confestim consurgens coram
illis, tulit lectum, in quo jacebat; et abiit in domum suam magnificans
Deum 4. Unde Christus, qui habebat potestatem dimittendi peccata, et
hoc confirmavit miraculo, est vere Deus.
7) Ut suam divinitatem ostenderet, miracula patravit. Quando disci­
puli Joannis Baptistae interrogaverunt Jesum: Tu es, qui venturus es,
an alium exspectamus? Ipse eadem hora multos curavit a languoribus,
1
3
3
*

Joan., 14-18.
Joan., 5, 17-20.
Luc., 4, 41.
Luc., 5, 20 sqq'.

et plagis, et spiritibus malis, et caecis multis donavit visum. Et statim
de sua divinitate attulit argumentum dicens: Euntes renuntiate Joanni,
quae audistis, et vidistis; quia caeci vident, claudi ambulant, leprosi mun­
dantur, surdi audiunt, mortui resurgunt, pauperes evangelizantur, et bea­
tus est, quicumque non fuerit scandalizatus in me1.
8) Haec omnia certe confirmantur ex testimonio S. Joannis, qui
ait: Haec autem scripta sunt, ut credatis, quia Jesus est Christus Filius
Dei1
2; et auctoritate S. Pauli dicentes: Christus secundum carnem, qui
est super omnia Deus benedictus in saecula 3.
Corollarium. Sancti Ecclesiae Patres jam ab initio hac doctrina
imbuti et S. Scripturae testimoniis fulti, constanter docuerunt Christum
esse vere Deum. Unde S. Ignatius ait: «Glorifico Jesum Christum Deum,
qui tanta vos sapientia donavit» 4. Et 5. Justinus: «Haec eo diximus,
quo Filium Dei et Apostolum esse Jesum Christum demonstraremus,
qui quidem, cum antea Verbum esset..., nunc voluntate Patris pro hu­
mano genere homo factus (est)... Qui cum Verbum sit primogenitum
Dei, Deus etiam est» 56.

ARTICULUS IV
UTRUM PERSONA CHRISTI SIT COMPOSITA

604. Status quaestionis. 1) Compositio est unio extremorum realiter distinctorum. Unde compositum proprie loquendo est id, quod
constat ex duobus realiter distinctis et in se unitis. Si unio fiat ex par­
tibus integrantibus, ex actu et potentia, etc., quae constituant esse to­
tius, compositio denotat imperfectionem, et est respuenda a persona
Christi. Si unio fiat ad constituendum aliquod unum reale ex extremis
unitis in uno termino, potest esse absque ulla imperfectione. Unde
S. Thomas ait: «Compositio personae ex naturis non dicitur esse ratio­
ne partium sed potius ratione numeri» ®.
2) Persona Verbi ante incarnationem erat tantummodo divina et
simplex, post incarnationem terminat naturam divinam et humanam,
simulque est Deus et homo, idem significans ac Christus. Unde sensus
tituli est, an Christus, qui est persona Verbi in duabus naturis, sit vere
compositus ex extremis unitis in uno termino.
605. Error. Nestoflus et alii, qui in Christo posuerunt duas personas,
dixerunt Christum non esse personam compositam, sed habere duas perso­
nas conjunctas. Est haeresis omnino rejicienda.
606. Placita theologorum, i) Plures eximii theologi, putantes com­
positionem supponere imperfectionem, defenderunt personam 'Christi non

1 Luc., 7, 20 sqq.
2 Joan., 20, 31.
3 Rom., 9, 5. Vide hujus loci rectam interpretationem
legium, 2, 24 sqq. Cfr. etiam quae diximus nn. 587 et 599.
4 Ad Smyrnaeos, 1, 1: MG 5, 839.
5 I, Apologia. 63; MG e, 423.
6 III p., q. 2, a. 4 ad 2.

apud Corluy,

Spici­

esse vere compositam. Ita Alensis, S. Albertus Magnus, S. Bonaventura,
Biel, Tiphanus et alii h
2) Multo communius docent theologi Christum esse personam vere et
proprie compositam. Ita S. Thomas, Medina, Vazquez, Suarez, Lugo, Sal­
manticenses, Philippus a SS. Trinitate et alii

607.

Thesis.

Persona Christi est vere et proprie composita.

Arg. 1) Concilium Cpolitanum II haec habet: «Sancta Dei Ec­
clesia, utriusque perfidiae impietatem rejiciens, unitionem Dei Verbi
ad carnem secundum compositionem confitetur, quod est secundum
subsistentiam» 123.
2) Ex SS. Patribus. S. Cyrillus vel alius: «In Christo unam perso­
nam compositam colimus ex duabus naturis, humanitate scilicet et
divinitate, sibi invicem secundum personam unitis» 4.
S. Augustinus: «Persona autem Christi mixtura est Dei et hominis»5*.
S. Joannes Damascenus: «Ita ut... Verbi persona, quae ante simplex
erat, composita evaserit, composita, inquam, ex duabus naturis per­
fectis, divinitate scilicet et humanitate» e.
3) Ex ratione. Christus est una persona in duabus naturis realiter
distinctis, quatenus una persona habet et complet duas naturas, divi­
nam et humanam. Ergo Christus est persona composita 7.
Corollarium I. Persona Christi dicitur et est composita:
1) Ex naturis divina et humana, quatenus Verbum complet seu ter­
minat utramque naturam et «qui ante Deus erat, postmodum fit caro,
id est homo, vocaturque duarum naturarum una hypostasis compo­
sita» 8.
2) Ex supposito Verbi et humanitate, quatenus suppositum Verbi
et humanitas, extrema realiter distincta, uniuntur et faciunt unum
Christum, Deum et hominem 9.
Coroll. II. Cave ne dixeris personam .Filii Dei aut Verbi Dei esse
compositam sine addito incarnatam. Ratio enim et fundamentum com­
positionis in persona Christi est duarum naturarum unio in una per­
sona, et expressiones, quae in hac materia ab incarnatione praescin­
1
Alensis, III p., q. 6, ni. 2, a. 5; S. Albertus M., In III Seni., dist. 6, a. 6;
S. Bonaventura, In III Sent., dist. 6, a. 1, q. 2; Biel, In III Sent., dist. 6, q. 1, a 3;
Tiphanus, De hypostasi et persona, c. 65.
2 S. Thomas, /// p., q. 2, a. 4: Medina, In III p., q. 2, a. 4; Vazquez, In III p.,
disp. 16, c. 2; Suarez, De incarnat , disp. 7, sect. 4; Lugo, De incarnatione, disp. 10;
Salmanticenses, De incarnat., disp, 3, n. 34 sqq.: Philippus a SS. Trinitate, De my­
sterio incarnationis, disp. 3, dub. 3.
3 Dc tribus Capitulis, can. 4: Denz-Bannw., 216.
4 De Trinitate (S. Cyrillo aliquando adseriptus), c. 18; MG 77. 1158.
5 Ep. 137 ad Volusian , n. n; MI. 33, 520.
0 De fide orth , c. 7; MG 94, 1010.
7
Nonnulli non audent dicere personam Christi esse compositam ex his (na­
turis), sed tantummodo cum his; at scrupulus caret fundamento. Compositio cum
his est simultanea aliquoium positio, quae non sufficit ad veram compositionem.
Unde in Christo admittenda est unio extremorum coalescentium in unum, quae
1st compositio ex his. Cfr. Billot, De Verbo incarnato, th. 6.
”
S. Joannes Damascenus, Contra [acobitas, 52; MG 94. 1461.
° Cfr Philippus a SS. Trinitate. D:' mysterio incarnat., disp. 3, dub. 3.

362

DE VERBO INCARN. Q. XL. DE NATURA INCARNATIONIS VERBI

dunt, significant Verbum Dei, praecisa naturarum unione esse compo­
situm, quod nefas est dicere.
Coroll. III. Personae divinae, sive comparentur inter se sive cum
natura divina, non faciunt compositionem. Non quidem, si comparen­
tur inter se, quia personae inter se non uniuntur sed potius opponun­
tur relative; neque si comparentur cum natura divina, quia non distin­
guuntur realiter ab ea \
Scholion. Satisfit objectioni. Persona Verbi Dei et persona Christi rea­
liter non distinguuntur. Sed, si persona Christi esset composita, realiter
distinguerentur. Ergo persona Christi non est composita. Prob. min. Per­
sona Verbi est simplex, et persona Christi composita. Sed persona simplex
et persona composita realiter distinguuntur. Ergo. Ita Tiphanus 123.
Resp. Neg. min. Ad probationem, dist. min. Persona simplex et per­
sona composita realiter distinguuntur, si compositio proveniat ex unione
partium sese mutuo perficientium, cone. Si compositio proveniat ex unione
personae simplicis ad aliam naturam per modum termini, neg. Persona Ver­
bi, quae ante incarnationem erat simplex, post incarnationem evasit com­
posita, non per sui mutationem vel perfectionem acquisitam, sed per adsumptiOnem humanae naturae, quam complevit ut terminus s.
Neta. Aliae objectiones, in quibus dicitur compositum constare parti­
bus, esse perfectius quolibet extremo componente, esse posterius extremis
componentibus, etc., procedunt de composito, cujus extrema sunt partes
constituentes totum omnino distinctum a componentibus, non de mirabili
compositione personae Christi, in qua singulari modo extrema non habent
rationem partium. Unde responsio est facilis.

ARTICULUS V
UTRUM VERBUM DIVINUM IN INCARNATIONE ALIQUAM

MUTATIONEM SUBIERIT

608. Status quaestionis. Mutationis nomen non restringimus in
praesenti ad motum physicum, qui comprehendit omnes mutationes a
materia dependentes; neque ad transitum de uno esse ad aliud, qui fit
in generatione et corruptione; neque ad productionem rei ex nihilo,
quae locum habet in creatione; sed sumimus latissime, quatenus signi­
ficat «quamlibet variationem intrinsecam et subjectivam personae, quo­
cumque modo contingat» 4.
Unde quaerimus, an persona Verbi per unionem ad naturam huma­
nam experta fuerit aliquam variationem subjectivam.
609. Error. Impossibile visum est nestorianis Deum fieri hominem
sine intrinseca sui mutatione, quia incarnationem dicebant esse transitum
Dei ad statum veri hominis, qui significat mutationem.
610. Placita theologorum. Omnes catholici defendunt Verbum in incar­
natione nullam mutationem passum fuisse, sed diversimode rem explicant.
1

2
3
·'

Salmanticenses, De incarnatione, disp. 3, n. 59.
De hypostasi et persona, c. 65.
Cfr. Hurter, De Verbo incarnato, n. 531.
Salmanticenses, De incarnatione, disp. 3, n. 59.

1) Valentia putat Verbum in incarnatione non fuisse mutatum, quia
nihil acquisivit, quod prius eminenter non habuerit *.
2) I.ugo censet Filium Dei ideo non fuisse mutatum, quia non recepit
sêd univit sibi naturam humanam per alligationem extremorum, quorum
unum afficitur et completur per unionem, non alterum 12.
3) Alii rationem immutabilitatis Verbi in incarnatione petunt tum ex
parte unionis, quae facta est per modum termini, tum ex parte Verbi, quod
est actus purus.

611. Thesis 1.
mutatum.

Verbum divinum in incarnatione nullatenus est

Arg. 1) Ex S. Scriptura. Dominus ait: Ego sum qui sum 3, in­
nuens se esse omnino immutabilem.
2) Concilium Chalcedonense docet «unum eumdemque Christum
Filium Dominum unigenitum in duabus naturis inconfuse, immutabi­
liter... (esse) agnoscendum»4.
3) Argumenta, quibus ostenditur Deum esse immutabilem, pro­
bant Verbum in incarnatione nullam mutationem subiisse. Eadem
quippe ratio est ac fundamentum immutabilitatis Dei in natura ac
immutabilitatis personae Verbi. Unde, sicut Deus, primum ens et actus
purus, non potest in suis actionibus mutari, ita persona Verbi nequit
per incarnationem ullam mutationem pati.
612. Thesis II. Verbum in incarnatione ideo non fuit mutatum,
quia unio facta est per modum termini et Verbum est actus purus.

Arg. Ex duplici capite potest concipi mutationem Verbi oriri in
incarnatione, ex parte scilicet unionis et ex parte Verbi, quatenus vel
unio consideratur facta per conjunctionem partium, vel Verbum con­
cipitur adsumens naturam alienam ad potentiam Dei passivam. Ex
utroque autem capite fuit Verbum immutabile in incarnatione. Ergo.
Ex parte quidem unionis non fuit Verbum mutatum in incarnatione,
quia unio extremorum in hoc mysterio non fuit facta per modum sub­
jecti et formae, sed per modum termini et terminabilis, in quantum
subsistentia Verbi complevit naturam humanam. Neque ex parte ipsius
Verbi potuit oriri mutatio, quia Verbum incarnatum est ut actus pu­
rus, uniens sibi naturam humanam per potentiam passivam in creatura
exsistentem. «Deus dicitur uniri, ait S. Thomas, non per mutationem
sui sed ejus, cui unitur. Et similiter, cum dicitur unibilis, hoc dicitur
non per potentiam aliquam passivam in Deo exsistentem, sed per po­
tentiam, quae in creatura est, ut uniri possit» 5. Unde ratio immutabi­
litatis Verbi in incarnatione sumitur ex parte unionis, quae facta est
per modum termini, et ex parte Verbi, quod est actus purus.
1 In Ill p., disp. i, q. i, p. 2, resp. ad 2.
2 De mysterio incarnationis, disp. 11, sect. 7.
3 Ex., 3, 14.
'*

Denz-Bannw., 148.

6 /// Sent., dist. 1, q. 1, a. 1 ad 1.

ARTICULUS VI
DE PROPRIETATIBUS UNIONIS VERBI CUM HUMANA NATURA

613. Status quaestionis. I. In incarnatione Verbi divini tres ac­
tiones sunt in eodem instanti distinguendae. 1) Creatio animae ratio­
nalis. 2) Generatio, in qua per unionem animae et corporis constituta
est humana natura. 3) Incarnatio seu unio Verbi divini cum humana
natura.
II. Unio Verbi divini cum humana natura, in qua consistit incar­
natio, habet quasdam proprietates, quas oportet investigare. Hinc quae­
ritur, an unio illa sit substantialis, personalis hypostatica, creata, di­
stincta ab extremis, supernaturalis, omnium maxima, atque indissolu­
bilis.
614.

T HESIS I.

Unio Verbi cum humana natura est substantialis.

Arg. 1) In Concilio Lateranensi sub Martino I (a. 649) definitum
est «ex duabus et in duabus naturis substantialiter unitis inconfuse et
indivise unum eundemque esse Dominum et Deum Jesum Christum»1;
et «secundum veritatem naturarum substantialem unitionem indivise et
inconfuse in eo (Christo) cognitam» esse12. Ergo unio Verbi cum humana
natura est substantialis.
2) In incarnatione Verbi duo extrema substantialia, naturae scili­
cet divina et humana, uniuntur, et terminus hujus unionis est unus,
nempe Christus, cui operationes utriusque naturae, ut ex communica­
tione idiomatum patet, tribuuntur. Ergo unio Verbi cum natura huma­
na est substantialis.

615. Thesis II.
hypotastica.

Unio Verbi cum humana natura est personalis

Arg. 1) Unio personalis hypostatica est, ut supra diximus, illa,
in qua duae naturae completae, una creata et altera divina praeexsistens,
uniuntur substantialiter in una persona divina. Sed ita fit in unione
Verbi cum humana natura. Ergo.
2) Unio rerum substantialium, quae constituit unum esse substan­
tiale et unam personam divinam, est substantialis hypostatica. Sed unio
Verbi cum humana natura constituit unum esse substantiale, id est,
hominem, unam personam divinam, scilicet Christum. Ergo est per­
sonalis hypostatica. Unde «praedicatur homo de Deo non per accidens,
sed per se, sicut species de sua hypostasi» 3, quatenus Verbum subro­
gatur loco personae humanae.
Rejiciendus est omnino modus loquendi Durandi, qui admissa unio­
ne praedicamentali et physice substantiali inter Verbum et humanam
1
2
3

Can.,
Can.,

6; Denz-Bannw., 259.
8; Denz-Bannw., 261.
S. Thomas, III p., q. 16, a. 1 ad 1.

naturam, voluit illam unionem fifisse praedicabiliter seu logice acci­
dentalem, eo quod humanitas advenerit Verbo, enti jam completo1.
Rejiciendus est, inquam, quia quod advenit enti completo ad consti­
tuendum unum suppositum cum illo, ut contingit in incarnatione, uni­
tur substantialiter etiam in ordine logico 1
2.

616.

Thesis III.

Unio hypostatica est quid creatum.

Praenotamen I. Unio incarnationis potest significare: i) Actionem unitivam extremorum, quae magis vocari potest unitio, et est actio Dei increata
formaliter immanens et virtualiter transiens 3*; 2) compositionem seu con­
junctionem passivam extremorum, quae, utpote incipiens in tempore, est ali­
quid creatum; 3) relationem praedicamentalem, quae consequitur conjunctio­
nem passivam extremorum, quaeque est aliquid creatum, nempe accidens se
habens realiter ex parte humanitatis, et secundum rationem ex parte Verbi *;
4) nexum, qui physice extrema uniat et relationem inter ambo fundet.
Certum quippe est unionem Verbi cum humanitate fieri per veram actio­
nem. Haec actio habet proculdubio aliquem terminum seu nexum.

Praenotamen II. Disputatur inter theologos, an hic nexus seu unio
formaliter sumpta, quatenus est terminus actionis unitivae, sit aliquid
positivum creatum, conjungens extrema et fundans relationem. Negant
Bachonus, Cajetanus, Valentia, Laurentius a S. Theresia, Billuart, Bil­
lot, Pesch et alii 5. Affirmant Alensis, Scotus, Ockam, Argentinas, Suarez,
Vazquez, Lugo, Complutenses abbreviati, Mendive, Muncunill et alii6.
Utraque opinio est certe probabilis tum doctorum auctoritate tum
rationum pondere.
Nihilominus magis mihi probatur sententia affirmativa ob sequen­
tes rationes.
Arg. 1) «Unio, de qua loquimur, est relatio quaedam, quae con­
sideratur inter divinam naturam et humanam»7, exsistens «secundum
rem in natura humana, in divina autem secundum rationem tantum» 8.
Cum sit unio hypostatica et substantialis mutans humanam naturam 8,
nequit esse relatio praedicamcntalis, quae est accidens, adveniens hu­
manitati jam mutatae. Ergo est relatio transcendentalis superaddita
humanitati, ipsamque realiter mutans, quae nihil aliud est quam nexus
seu vinculum uniens extrema et fundans relationem praedicamentalem.
1
2
3

In III Sent., dist. 6, q. 4.
Cfr. S. Thomas, III p., q. 2, a. 6 ad 2.
Cfr Laurentius a S. Theresia, t. 5, controv. 8, n. 33.

1
Cfr Complutenses abbrev., Lo°ica, disp. 14, q. 5.
s
Bachonus, In III Sent·., dist. 1, q. t, a. 1; Cajetanus, In Ill p., q. 2, aa. 7
et 10; Valentia, In Ill p., disp. I, q. 2, p. 5; Laurentius a S. Theresia, t. 5, controv. 8,
n. 37; Billuart, De incarnatione, diss. 4, a. 3; Billot, De Verbo incarnato, th. 7; Pesch,
De Verbo incarnato, n. 98 sqq.
6
Alensis, III p., q. 7, m. 2, a. 1; Scotus, In III Sent., dist. 1, q. 1; Ockam,
In III Sent., q, 1; Argentinas, Summa, lib. 3, dist. 5, q. I, a 4: Suarez, De incarnat.,
disp. 8, sect. 3; Vazquez, In III p.. disp. 18, c. 3; Lugo, De incarnatione, disp. 11,
sect 1; Complutenses abbrev.. Physica, disp. 6, q: 2, n. 9; Mendive, De incarnat.,
c. 3, a. 1; Muncunill, De incarnat., disp. 3, a. 4.
7
S. Thomas, III p., q. 2, a. 7.
* S. Thomas, In III Sent., dist. 5, q. 1, a. 1, quaestione. I.
“
S. Thomas, Contra Geni., lib. 4, c. 49 ad 2.

2) In incarnatione intervenit aliqua Dei actio, quae unitio vocari
potest. Actio autem Dei, cum sit virtualiter transiens, producit aliquid
in objecto, quia non datur actio virtualiter transiens sine termino.
Non producit extrema unionis, quia Verbum erat ab aeterno, et hu­
manitas producta est per actionem generativam in signo priori ad
incarnationem. Ergo terminus illius actionis Dei non potest esse nisi
unio seu nexus.
Nec valet dicere cum Billuart terminum hujus actionis Dei esse
ipsum Christum, compositum ex humanitate et personalitate Verbi.
Quia, quamvis Christus sit terminus actionis Dei, impossibile tamen
est hujusmodi compositum per actionem Dei ex rebus praeexsistenti­
bus fieri, quin aliquid positivum in composito saltem ut terminus quo
producatur.
3) Quaelibet unio, per quam extrema intrinsece conjunguntur, est
aliquid positivum distinctum ab extremis, eisque realiter superadditum;
sic unio physica materiae et formae est modus substantialis distinctus
ab extremis; unio accidentium cum subjecto fit per modum inhaeren­
dae; et unio partium quantitativarum verificatur per media indivisi­
bilia a partibus realiter distinctax. Ergo a pari unio hypostatica est
aliquid positivum superadditum humanitati et distinctum ab extremis
unitis.
Scholion. Quid autem sit haec unio non constat inter theologos.
1) Juxta Scotum est relatio praedicamentalis dependentiae huma­
nitatis a Verbo 12; et juxta Biel qualitas quaedam absoluta a Deo supernaturaliter Christo concessa 34
.
Sed utraque opinio videtur rejicienda, quia tam relatio praedica­
mentalis, quam qualitas absoluta sunt accidentia, unio vero hyposta­
tica est substantialis.
2) Videtur esse modus quidam substantialis transcendentaliter respectivus. Modus quidem, quia, cum non sit totum compositum neque
ejus una pars absoluta sed aliquid distinctum ab extremis, nequit esse
nisi modus. Substantialis, quia unio Verbi et humanitatis non fuit facta
in accidentibus sed in persona seu hypostasi. Transcendentaliter respe­
ctions, quia accipit speciem per ordinem ad Verbum, cui humanitatem
conjungit. Est ergo relatio transcendentalis, seu potius ens modale et
substantiale per suam naturam respectivum.
Objicies. S. Thomas negat unionem hypostaticam esse aliquid positi­
vum ab extremis distinctum his verbis: «Sciendum est, quod in unione hu­
manae naturae ad divinam nihil potest cadere medium formaliter unionem
causans, cui per prius humana natura conjungatur quam divinae personae;
sicut enim inter materiam et formam nihil cadit medium in esse, quae per
prius sit in materia quam forma substantialis... ita etiam inter naturam et
suppositum non potest aliquid dicto modo medium cadere» ’.
1 Cfr. Complutenses abbrev.. Physic., disp. 6, q. 2; Salmanticenses, De incar­
natione, disp. 4, n. 21.
2 In III Sent., dist. 1, q. 1, n. 13, Sed oppositum.
3 In III Sent., dist. 1, q. 1, a. 1.
4 In III Sent., dist. 2, q. 2, a. 2, quaestiunc. 3, solut. 1.

Respondeo explicando mentem Angelici. Medium, quod extrema con­
jungit in composito, potest esse duplicis generis. Unum, quod habeat in se
entitatem perfectam seu esse proprium, ut calx inter duos lapides et gluten
inter duo ligna. Hoc genus medii, cui per prius natura humana conjungatur,
non cadit inter extrema unita in incarnatione; et de hoc loquitur S. Thomas.
Aliud est medium, quod habeat entitatem incompletam et modalem, sub­
stantialem vel accidentalem, secundum diversitatem unionum, cujus totum
esse est determinare ct conjungere formaliter extrema. Hoc autem medium
exsistit in Christo atque conjungit naturam humanam cum persona Verbi.

617. Thesis IV.
supernaturalis.

Unio hypostatica Verbi cum humana natura est

1) Quoad substantiam; quia excedit omnes naturas creatas earumque exigentias, quatenus per se respicit inmediate personam Verbi, et
exsistit per exsistentiam ejusdem. 2) Quoad modum; quia modus suae
productionis excedit omnes vires naturae creatae1.

618.

Thesis V.

Unio hypostatica est maxima unionum.

Nota. Magnitudo unionum potest attendi i) penes ea, quae uniuntur,
quatenus sunt magis sibi proportionata et similia; ct 2) penes id, in quo
extrema uniuntur.
a) Certum est unionem hypostaticam ex parte eorum, quae conjun­
guntur, non Osse omnium unionum maximam, quia extrema hujus unionis,
persona scilicet Verbi et humana natura, maxime inter se distant.
b) Ex parte autem ejus, in quo extrema copulantur, unio hypostatica
est inter omnes uniones maxima.

Arg. Unio hypostatica facta fuit in una Verbi persona. Persona
autem Verbi, utpote simplicissima et actus purus, est aliquid magis
unum quam caetera omnia. Hinc unio hypostatica est maxima simpli­
citer 1
2. Ad rem S. Bernardus: «Inter omnia, quae recte unum dicuntur,
arcem tenet unitas trinitatis, qua tres personae una substantia sunt;
secundo loco illa praecellit, qua e converso tres substantiae una in Chri­
sto persona sunt» 3.
Ex unione materiae et formae constituitur una natura, cui si ad­
jungas subsistentiam, fit unum suppositum, certe magis unum exten­
sive quam Christus, in quo remanet duplex natura in una persona; sed
unitas personae in Christo est major intensive quam aliae uniones, quia
simplicior, purior, atque indissolubilior.

619. Corollarium I. Unio hypostatica etiam in genere doni seu be­
neficii a Deo collati est omnium maxima. Ita A tensis, Gandavensis, Me­
dina, Suarez, Salmanticenses, etc. 4, contra Durandum 5 aliosque paucos.
Cfr. Hugon, Le mystère de ΓIncarnation, 3 me part., ch. 3, § 2.
Cfr. S. Thomas, In III Sent., dist. 5, q. I, a. I, quacstiunc. 2; Capreolus,
In III Sent., dist. 5, a. 1, concl. 3; Medina, In III p., q. 2, a. 9.
3 De consideratione, lib. 5, c. 8; ML 182, 799.
■’
Alonsis, III />., q. 11. in. 1; et q. 12, m. I, a. 1; Gandavensis, Quodlib. 6
q. 6. Medina, In III p., q. 4, a. i, dub. ult.; Suarez, De incarnatione, disp. 9, sect. 2,
n. 3; Snlmaniiconsos, Dr incarnatione, disp. 4, n. 69.
5 In III Sent., dist. 2, q. 1, 11. 10,
1
2

Unio hypostatica est beneficium maximum triplici potissimum adspectu: 1) quatenus importat terminum adaequatum incarnationis, sci­
licet Christum, qui est beneficium inter omnia dona a Deo hominibus
collata maximum; 2) quatenus humanam naturam conjungit divinae
subsistentiae, qua Christus dicitur tanto melior angelis effectus, quanto
differentius f>rae illis nomen haereditavit*·, 3) quatenus est nexus sub­
stantialis extrema conjungens. Ad rem optime Suarez·, «haec unio, licet
in se tantum sit quidam modus creatus, tamen quatenus attingit Deum
ipsum in se, et illi intime et substantialiter conjungit naturam creatam,
et facit, ut ille, qui est verus homo, sit etiam verus Deus, non per par­
ticipationem sed personaliter et per essentiam, hac ratione pertinet ad
quemdam altiorem ordinem rerum, quam sit ordo naturae vel gratiae
adoptionis»1
2.
Coroll. II. Unio hypostatica est pariter in ratione perfectionis om­
nium perfectionum maxima, quia arctius quam quaelibet alia perfectio
naturam humanam cum Deo conjungit. Gratia sanctificans, quae omnes
alias creaturas substantiales et accidentales perfectione superat, non­
nisi accidentaliter nos Deo conjungit, dum unio hypostatica copulat
naturam humanam cum Deo in esse substantiali personae. Unde S. Tho­
mas docet gratiam unionis non esse in genere gratiae habitualis, sed
esse «supra omne genus sicut et ipsa divina persona» 3. Quare, unio
hypostatica, ut bene animadvertit Suarez 4*
, non debetur habenti gra­
tiam sanctificantem, bene tamen gratia sanctificans habenti unionem
hypostaticam.
620. Thesis VI. Unio hypostatica est omnino indissolubilis, adeo
ut Verbum nunquam dimiserit vel dimissurum sit naturam humanam.
Arg. 1) Ex S. Scriptura. De Jesu Christo Filio Altissimi ait an­
gelus ad Mariam: Regnabit in domo Jacob in aeternum et regni ejus non
erit finis s. Unde Christus dicitur rex in aeternum; et juxta Apostolum:
Jésus Christus heri et hodie ipse et in saecula67.
2) Concilium Chalcedonense docet Christum in duabus naturis inse­
parabiliter esse agnoscendum ’. Concilium Toletanum XI ait: «In quo
Dei Filio duas credimus esse naturas; unam divinitatis, alteram hu­
manitatis, quas ita in se una Christi persona univit, ut nec divinitas
ab humanitate nec humanitas a divinitate possit aliquando sejungi» 8.
1
2

Hebr., i, 4.
De incarnatione, disp. 9, sect.
3
S. Thomas, III p., q. 7, a. 13
4 De incarnatione, disp. 9, sect.
° Luc., i. 32 sq.
8 Hebr., 13, 8.
7
8

Denz-Bannw., n. 148.
Denz-Bannw., 283.

2, n. 4.
ad 3.
2, n. 4.

ARTICULUS VII
DE'PRINCIPIO EFFECTIVO INCARNATIONIS

621. Loquimur hic de influxu activo agentis, quo facta est unio
hypostatica.
I. Certum est imprimis nullam creaturam nec principaliter nec instrumentaliter effecisse unionem hypostaticam seu conjunctionem hu­
manae naturae cum persona Verbi. Nullibi enim invenitur fundamen­
tum, ut alicui creaturae, vel ipsi Beatae Mariae Virgini, possimus tri­
buere influxum activum ad peragendam hanc unionem. Unde S. Thomas
ait: «Conceptio attribuitur Virgini beatae non tanquam principio activo,
sed quia ministravit materiam conceptui»1.
II. Actio qua humanitas efficienter seu per modum principii activi
unita est Verbo, fuit toti Trinitati communis: actus vero, quo natura hu­
mana completa est per modum termini, fuit solius Filii.
Arg. 1) Concilium Lat. IV ait: «Unigenitus Dei Filius Jesus Chri­
stus, a tota Trinitate communiter incarnatus, ex Maria semper Virgine
Spiritus Sancti cooperatione conceptus, verus homo factus... viam vitae
manifestius demonstravit»12. Concilium Toletanum XI: «Incarnationem
quoque hujus Filii Dei tota Trinitas operasse credenda est, quia inse­
parabilia sunt opera Trinitatis. Solus tamen Filius formam servi acce­
pit in singularitate personae» 3.
2) S. Ildejonsus posuit haec verba in ore angeli: «Tota invisibiliter
Trinitas conceptionem operabitur in te: sola persona Filii Dei in cor­
pore nascitura carnem adsumet de te» 4.
3) Theologi expressius hoc ipsum tradiderunt. Petrus Lombardus:
«Ipsam tamen carnis adsumptionem Trinitas operata est» s. S. Thomas:
«Adsumptio duo importat, scilicet actum adsumentis et terminum adsumptionis. Actus autem adsumentis procedit ex divina virtute, quae
communis est tribus personis; sed terminus adsumptionis est persona...
Et ideo, id quod est actionis in adsumptione, commune est tribus per­
sonis; sed id, quod pertinet ad rationem termini, convenit ita uni perso­
nae, quod non alii. Tres enim personae fecerunt, ut humana natura
uniretur uni personae Filii» ®.
4) Ratio hujus doctrinae fundatur super illud axioma: «Actiones
Dei ad extra sunt toti Trinitati communes».
III. Terminus qui seu totalis actionis adsumptivae est Christus, Deus
et homo; terminus quo seu formalis ejusdem est probabilius humanitas
ut unita Verbo.
Id quod terminat actionem alicujus potentiae vocatur terminus. Si
terminet actionem per modum suppositi, dicitur terminus qui seu tota­
1
2
3
4
f*
°

III />., q. 33, a. 4 ad 2.
Cap. Firmiter; Denz-Bannw., 429.
Donz-Bannw, 284.
Lib. de Virginitate B. Μ. V., c. 1; ML 96, 58.
Hl Sent , (list. 1, n 4; ML 192, 758.
ill Λ. q. 3» a. 4·

lis. Si eam terminet per moduin rationis formalis, quae producitur in
objecto, dicitur terminus quo seu formalis. Sic album est terminus qui
actionis pictoris, albedo autem terminus quo seu formalis ejusdem.
1) Prima pars facile probatur. Terminus enim qui cujuslibet actio­
nis est totum concretum, vel compositum quod producitur vel altera­
tur per actionem. Christus autem, Deus et homo, est compositum re­
sultans ex incarnatione Verbi. Ergo.
2) Quantum ad secundam partem divisi sunt auctores: a) Aliqui di­
cunt terminum quo actionis adsumptivae esse ipsam personalitatem
Verbi ut communicatam humanitati. Ita Gonet, Philippus a SS. Trini­
tate et Billuart1. b) Alii volunt terminum formalem hujus actionis esse
modum substantialem unionis. Sic Suarez et Muncunill1
2. c) Alii de­
fendunt terminum quo actionis adsumptivae sub nomine productionis
esse unionem substantialem, sub nomine vero adsumptionis et incar­
nationis esse naturam humanam. Ita Lugo 3. d) Probabilius est termi­
num formalem, de quo loquimur, esse humanitatem ut unitam Verbo,
adeo ut humanitas sit terminus formalis, et unio ad Verbum conditio
necessaria. Sic Vazquez, Salmanticenses et alii 45.
Ratio hujus ultimae sententiae est, quia humanitas ut unita Verbo
constituit formaliter terminum totalem actionis adsumptivae, qui est
Christus. Ab humanitate enim habet formaliter Christus, quod sit hojno,
ut album dicitur ab albedine.
ARTICULUS VIII
DE CAUSA MERITORIA INCARNATIONIS

622. Status quaestionis. 1) Meritum est opus bonum retributione
dignum. Unde causa meritoria dicitur quae suis operibus movet ali­
quem ad retribuendum.
2) Meritum potest esse de condigno et de congruo. Meritum de con­
digno importat aequalitatem proportionis cum mercede, adeo ut prae­
mium debeatur operi ex justitia. Meritum de congruo non habet aequa­
litatem proportionis cum mercede, importat tamen proportionem ordi­
nis inferioris, ita ut deceat vel conveniat praemium alicui conferri, non
tantum ex misericordia dantis, sed ex bonitate operis.
3) Quaerimus, an Christus vel B. Virgo Maria aut aliqui Sancti
Veteris Testamenti meruerint incarnationem Verbi.
623. Error. Photinus et alii haeretici censuerunt Christum Dominum
primo fuisse purum hominem, et postea per meritum bonae vitae obtinuisse
esse Filium Dei (adoptivum) ®.
1

Gonet, De incarnat., disp. 6, a. 5: Philippus a SS. Trinitate, De mysterio in­
disp 3, dub. 4; Billuart, De incarnat., diss. 4, a. 3, coroll. 1.
Suarez, De incarnat,, disp. 8, sect. 3, n. 13; Muncunill, n 445.
De incarnat., disp. n, sect. 2, n. 21.
Vazquez, In Ill p.. disp. 19, c. 2; Salmanticenses, De incarnatione, disp. 5,

carnationis,
2

3

1
n. 56.
5 Cfr. S. Thomas,

111 p.,

q. 2, a. II.

624. Thesis I. Christus Dominus nec «de condigno» nec «de con­
gruo» meruit unionem hypostaticam.

Arg. Christus non meruit unionem hypostaticam per opera tem­
pore praecedentia incarnationem, nec per opera eam natura praeceden­
tia, nec per opera facta post incarnationem. Ergo.
1) Non per opera tempore praecedentia, quia Christus non praeces­
sit tempore incarnationem, sed, sicut diximus, eodem momento, quo
anima rationalis unita est corpori, facta est incarnatio Verbi.
2) Non per opera natura praecedentia, quia Christus ut suppositum
non praecessit natura unionem hypostaticam. Sine supposito autem
non datur operatio nec meritum, quia actiones sunt suppositorum. Unde
S. Thomas ait: «Omnis operatio illius hominis (nempe Christi) subsecuta
est unionem»1. Et S. Augustinus: «Nec ipse (homo Christus), ut tanta
unitate Deo vero conjunctus una cum illo persona Filius Dei fieret,
ullis est praecedentibus meritis adsecutus»1
2.
3) Nec per merita facta post incarnationem, quia principium meriti
non cadit sub merito, sicut causa efficiens non potest esse effectus sui
ipsius sub eodem respectu. Unio autem hypostatica est principium me­
ritorum Christi. Ergo opera subsequentia incarnationem non fuerunt
meritoria incarnationis.
Dices. Psalmista loquendo de Christo ait: Dilexisti justitiam et odisti
iniquitatem; propterea unxit te Deus, Deus tuus, oleo laetitiae 34. Ergo dilectio
justitiae fuit in Christo meritum, ut ungeretur oleo laetitiae, id est, ut vesti­
retur humanitate.
Resp. Unctio cum oleo laetitiae non significat incarnationem in loco
citato, sed infusionem gaudii et exsultationis, summae scilicet beatitudinis ·*.

625. Corollarium I. Cum communi theologorum sententia exi­
stimo contradictionem implicare, quod Christus meruerit incarnationem
sive per merita antecedentia sive per opera consequentia unionem hypo­
staticam; primo quidem, quia impossibile fuit opera Christi praecedere
ipsum Christum seu unionem hypostaticam; et secundo, quia princi­
pium essentiale meriti nequit esse praemium ipsius 5.
Coroll. II. Quoad circumstantias incarnationis distinguendum est:
1) Christus non meruit circumstantias antecedentes et concomitantes,
quae pertinent ad substantiam incarnationis, vel constituunt ejus prin­
cipium, quia hujusmodi circumstantiae sunt in Christo principium me­
riti, quod non cadit sub merito; sic non meruit nasci ex Virgine. 2) Me­
ruit tamen circumstantias subséquentes incarnationem et omnes generatim, quae non pertinebant ad substantiam vel principium influens
in incarnationem, quia hae circumstantiae non sunt in Christo princi­
pium meriti.
1 Ill p., q. 2, a. 11.
2 De Trinitate, lib. 13, c. 17; ML 42, 1031.
3 Ps. 44, 8.
4 Cfr. Knabenbauer, In Ps. 44. 8; pag. 179.
5 Cfr. Capreolus. In IV Seni., dist 14, q. 2, a. 3 ad arg. Henrici contra 2 conci.;
Raynuidui, De Christo, lib. 3, sect. 2, c. 2, n. 183; Lugo, De incarnat., disp. 8, sect. 2;
Philippus a SS. Trinitate, De mysterio incarnat., disp. 3, dub. 6.

626. Thesis II. Beata Virgo Maria non meruit nec mereri potuit
«de condigno» substantiam incarnationis nec maternitatem divinam; «de
congruo» tamen meruit utramque.

Pars l.a
tionis.

Non meruit de condigno substantiam incarna­

Arg. Ad meritum de condigno requiritur, ut opus adaequet valo­
rem praemii secundum moralem ac prudentem aestimationem. Sed ope­
ra B. Mariae Virginis, quantumvis perfecta, nequibant adaequare va­
lorem incarnationis Christi. Ergo. Incarnatio siquidem Christi fuit be­
neficium infinite aestimabile, dum opera B. Μ. V. non excesserunt
valorem finitum.

Pars 2.a Non meruit de condigno maternitatem divi­
nam. Ita S. Bonaventura 1 et alii communiter contra Biel1
234.
Arg. Matemitas divina pertinet ad ordinem hypostaticum et fun­
dat beneficium seu donum diversi ordinis quam gratia sanctificans et
merita inde exsurgentia. Ergo opera B. Μ. V., quae habent valorem ex
gratia sanctificante, non videntur adaequasse maternitatem divinam.
Meruit tamen de condigno «ex gratia sibi data, ut apposite docet
S. Thomas, illum puritatis et sanctitatis gradum, ut congrue posset
esse mater Dei» 8.

Pars 3.a

Meruit de congruo substantiam incarnationis.

Arg. Opera B. Μ. V. erant laude digna, procedebant ab anima in­
formata gratia et amicitia Dei, praecedebant tempore incarnationem,
et ad eam obtinendam ordinata sunt fervida oratione, ut moris erat
apud sanctos Veteris Testamenti. Haec autem sufficiebant ad meritum
de congruo. Unde Auctor operis ad Annibaldum: «Beata Virgo non meruit
incarnationem, nisi supposita incarnatione facienda; et sic meruit, ut
per eam fieret, non quidem merito condigni sed congrui» h

Pars 4.a

Meruit de congruo maternitatem divinam.

Arg. 1) Maria Virgo ait in cantico: Quia respexit humilitatem an­
cillae suae; ecce enim ex hoc beatam me dicent omnes generationes 5*
.
2) S. Hieronymus: «Propone tibi beatam Mariam, quae tantae ex­
stitit puritatis, ut mater Domini esse mereretur» ®.
3) Ecclesia canit in oratione ad Salve Regina: «Ut dignum Filii
tui habitaculum effici mereretur». Et in cantico Regina caeli ait: «Quia
quem meruisti portare».
1 In III Sent., dist. 4, q. un., a. 3, dub. 3.
2 In III Sent., dist. 4, a. 2, q. 2.
3 III p., q. 2, a. 11 ad 3.
4 Ait Annibaldum, III Sent., dist. 4, q. un.,
5 Luc., 1, 48.
° Ep. 22 ad Eustoquium, n. 38; MI. 22, 422.

a. 4 ad 3.

627. Thesis III. Patres justi Veteris Testamenti non meruerunt
«de condigno» substantiam incarnationis Verbi, bene tamen «de con­
gruo».

Pars l.a

Non meruerunt de condigno.

1) Constat ex verbis Apostoli: Benignitas et humanitas apparuit
Salvatoris nostri Dei, non ex operibus justitiae, quae jecimus nos, sed
secundum suam misericordiam salvos nos jecit1. Non apparuit ex ope­
ribus justitiae. Ergo Patres Veteris Testamenti non meruerunt incarna­
tionem Christi ex merito de condigno.
2) Valor operum antiquorum Patrum nequibat adaequare valorem
incarnationis. Ergo.

Pars 2.a

Meruerunt incarnationem Christi de congruo.

Nota. Hanc doctrinam impugnarunt Vazquez et Lugo ex antiquis et
Muncunill ex recentioribus 12; sed communior ac verior sententia defendit
cum A tensi, S. Thoma et thomistis 3.

1) S. Thomas sic loquitur: «Ex congruo tamen meruerunt SS. Pa­
tres incarnationem, desiderando et petendo; congruum enim erat, ut
Deus exaudiret eos, qui ei obediebant» 4.
2) Plures Patres Veteris Testamenti, amici Dei per gratiam, executi sunt opera sancta ante incarnationem Christi, eaque saepe dire­
xerunt ad impetrandum adventum Messiae, ut patet ex verbis Isaiae:
Rorate caeli desuper, et nubes pluant justum; aperiatur terra et germinet
salvatorem. Hoc autem sufficiebat ad meritum de congruo. Ergo.

QUAESTIO XLI
DE PERSONA ADSUMENTE

ARTICULUS I
UTRUM SIT PROPRIUM PERSONAE DIVINAE ADSUMERE

NATURAM ALIENAM

628. Status quaestionis. 1) «Adsumere duo importat, scilicet ac­
tionem et terminum unionis: dicitur enim adsumere quasi ad se sume­
re»5. Quatenus est actio, denotat operationem principii activi, Trini­
1 Tit. 3, 4.
2
Vazquez, In III p,, disp. 22, c. 4: Lugo, De incarnat., disp. 8, sect. 4:
ounill, De incarnat., n. 433.
3
Alensis, III p., q. 8, m. 3, a. 2; S. Thomas, III p., q. 2, a. 11.
* 1 ! 1 p , q. 2, a. 11,
6
S. Thomas, In III Sent., dist. 1, q, 2, a. 1 ad 2.

Mun-

tatis scilicet personarum, ut de actione unitiva supra dictum est, et
supponit prioritate saltem ordinis naturam adsumendam vel complen­
dam; quatenus est terminus unionis, importat personam adsumentem
per modum complentis. Unde adsumptio est: actus Dei ad extra, quo
natura creata unitur ad personam divinam ut ad terminum· hyposta­
ticum l.
2) Duo veniunt hic dilucidanda: a) An persona divina possit adsumere naturam creatam; b) an persona creata possit etiam adsumere
naturam alienam.
629. Errores. Tertullianus docuit angelos adsumpsisse hypostatice cor­
pora, quibus aliquando apparuerunt hominibus a. Origenes affirmavit Joannem Baptistam, Malachiam et Aggaeum fuisse angelos incarnatos 1
*3.
630. Placita theologorum. Ockam, Bachonus, Toletus, Beçanus et alii
pauci 45docuerunt divina virtute fieri potuisse, ut persona creata adsumeret
personam alienam.
·
Valentia 67 putavit nullam personam hucusque creatam posse adsumere
naturam alienam, posse tamen a Deo creari personam, cui id competat.

631.

T HESIS I.

Persona divina potest adsumere naturam alienam.

Arg. Adsumptio, ut jam diximus, duo importat, actionem ex parte
principii et terminum per modum complementi. Utrumque proculdubio potest praestare persona divina. Actionem quidem praestare potest,
quia, cum actiones sint suppositorum, efficere competit personae divi­
nae. Terminare etiam valet, quia subsistentia divina, cum sit infinita,
non limitatur per naturam propriam quacum identificatur, sed potest
etiam complere alienam.

632. Thesis II. Nulla persona creata vel creabilis potest, etiam
de potentia Dei absoluta, adsumere naturam alienam.
Nota. Probat Vazquez 8 id esse impossibile tam ex parte actionis quam
ex parte termini. Ex parte quidem actionis, quia nulla persona creata,
etiamsi consideretur ut instrumentum divinae potentiae, potest propriam
subsistentiam alteri communicare. Ex parte vero termini, quia persona
creata limitatur omnino per naturam propriam, quam complet, et nequit
esse terminus alterius ’.

Arg. 1) S. Thomas ait: <<In personam creatam possunt plures na­
turae concurrere accidentaliter; sicut in persona unius hominis inve­
nitur quantitas et qualitas. Hoc autem est proprium divinae personae
propter ejus infinitatem, ut fiat in ea concursus naturarum, non quidem
accidentaliter sed secundum subsistentiam» 8.
In III Sent., dist. 5, q. I, conci. 2.
De carne Christi, c. 6; ML 2, 808.
3 Apud S. Hieronymum, in Aggaeum, I, 13; ML 25, 1399.
4
Ockam, In III Sent., dist. t, q. I, dub. ult. ad 14: Bachonus, In III Seni.,
dist. 3, q. 1; Toletus, In III p., q. 3, a. I; Beoanus, De incarnatione, c. 4, q. 5.
5 In III p., disp. I, q. 3, p. 6.
8 In III p., disp. 25, cc. 1-2.
7 Cfr. S. Thomas, III p., q. 3, a. 1; Durandus, In III Sent., dist. 1, q. 5; Gan­
davensis, Quodl. n, q. 10; Salmant., De incarnatione, disp. 8, 11. 157
8 III p., q. 3, a. i ad 2.
1

-

Cfr. Capreolus,

2) Ex ratione, a) Subsistentia creata, qua constituitur persona,
habet limitationem et speciem a natura, cujus est terminus; quia, cum
sit complementum naturae, talis est subsistentia, qualis est natura,
quam terminat. Sed impossibile est unam subsistentiam specificari a
natura propria et aliena, ex. gr., a natura humana et equina. Ergo.
b) «Si suppositum creatum potest subsistere in duabus naturis, po­
terit etiam subsistere in infinitis, si essent. Sed hoc expostulat infini­
tam virtutem. Ergo subsistere in duabus naturis expostulat infinitam
virtutem, quae creaturae communicari non potest»1.
c) Subsistentia creata est quidam modus naturae, ut dilucide pro­
bant Complutenses abbreviati et Salmanticenses1
2. Sed impossibile est
modum separari a re modificata vel alteri communicari, sicut sessio
Petri non potest ab eo separari et communicari Paulo, adeo ut sit in
utroque. Ergo subsistentia vel persona creata non potest terminare na­
turam alienam. Unde subsistentia dicitur reddere naturam incommu­
nicabilem alteri.
d) Causae formales nequeunt per potentiam Dei extraordinariam
mutari a propria earum agendi ratione ad alienam, quia in causis for­
malibus non currit distinctio potentiae Dei ordinariae et extraordina­
riae. Sed subsistentia terminat naturam per modum formae. Ergo.

ARTICULUS II
UTRUM CONVENIENTER SOLUS FILIUS HUMANAM

NATURAM ADSUMPSERIT

633.

Thesis I.

Solus Filius Dei adsumpsit naturam humanam.

Arg. 1) Ex S. Scriptura. S. Joannes ait: Et Verbum caro lactum
est 3. Filium suum unigenitum misit Deus in mundum 4.
2) In symbolis Apostolorum, Athanasiano, Nicaeno-Cpolitano 5 et
aliis expresse dicitur Filium Dei unigenitum incarnatum fuisse.
3) Ex conciliis. Concilium Lateranense sub Martino 1 anno 649
ait: «Si quis secundum SS. Patres non confitetur proprie et secundum
veritatem ipsum unum sanctae... Trinitatis Deum Verbum e caelo
descendisse et incarnatum (fuisse)... condemnatus sit»6. Concilium
Toletanum XI a. 675: «Tantummodo Filium (Virgo genuit), qui solus
naturam nostram in unitate personae suae adsumpsit... Solus... Filius
formam servi accepit in singularitate personae» 7.
634. Scholion. Quamvis Pater et Spiritus Sanctus non fuerint in­
Medina, In III p., q. 3, a. 1, conci. 2.
Complutenses abbreviati, De generatione, disp. 15, q. I, n. 11; Salmanticenses, De incarnat., disp. 8, n. 8 sqq.
3 Joan., i, 14.
4 I Joan., 4, 9.
s
Denz-Bannw., 6, 40 et 86.
1
2

11
’

Di· Trinitate, incarnat , can. 2; Denz-Bannw.,
Symbolo jidci: Denz-Bannw., 284.

255.

carnati, sunt tamen per concomitantiam praesentes in humanitate
Christi. Nam, ut ait S. Augustinus, «Filius Verbum caro factum est,
non Pater, non Spiritus Sanctus; sed carnem Filii tota Trinitas fecit.
Inseparabilia enim sunt opera Trinitatis» 1.
Ratio facile hoc ostendit: 1) Quia, cum una sit trium personarum
essentia, omnes tres sunt necessario inseparabiles. 2) Quia, cum opera­
tiones Dei ad extra sint toti Trinitati communes, ubi Filius operatur,
ibi necessario sunt et operantur Pater et Spiritus Sanctus 1
2.

635. Thesis II.
naturam.

Convenientius fuit, ut Filius adsumeret humanam

Arg. 1) Incarnatio Verbi facta est, ut homines fierent filii Dei
adoptivi. «Et ideo congruum fuit, ut per eum, qui est filius naturalis,
homines participarent similitudinem hujus filiationis secundum ado­
ptionem».
2) «Conveniens fuit, ut per Verbum verae sapientiae homo redu­
ceretur in Deum, qui per inordinatum appetitum scientiae recesserat
a Deo»3*
. Vide, si vis, plura apud Suarez11, et supra n. 581.

ARTICULUS III
QUAE SIT RATIO FORMALIS,

QUA VERBUM IMMEDIATE TERMINAT

HUMANAM NATURAM IN CHRISTO

636. Status quaestionis. Tria sunt in Verbo consideranda, nempe
natura divina, subsistentia absoluta et subsistentia relativa.
Compertum est naturam divinam Verbi esse rationem remotam seu
radicalem terminandi humanitatem, quia natura divina est prima radix
omnium formalitatum, quae Deo conveniunt.
Movetur hic quaestio satis perplexa 5, an ratio proxima et imme­
diata, qua Verbum terminat humanitatem, sit essentia, subsistentia
absoluta vel subsistentia relativa.
637. Placita theologorum, i) Durandus67 existimavit Verbum divi­
num terminare humanitatem ratione suae essentiae, naturamque divinam
per prius et immediatius adsumpsisse naturam humanam.
2) Alii volunt Filium Dei terminare humanam naturam per subsisten­
tiam absolutam, prout haec est in Filio et modificatur a personalitate Ver­
bi. Ita Marsilius, Victoria et Soto apud Medinam ’.
3) Alii docent Verbum terminare humanam naturam Christi ratione

1

Serm. 213, c. 6; ML 38, 1063.
Cfr. Vazquez, Z« III p., disp. 28, c. 2; Philippus a SS. Trinitate,
incarnat., disp. 4, dub. 3.
3
S. Thomas, III p., q. 3, a. 8.
1 De incarnat., disp. 12, sect. 1, n. 3.
5 Magister Sententiarum, III Sent., dist. 5.
6 In III Sent., dist. 1, q. 2, n. 8; et dist. 5, q. 1, n. 9.
7 In III p., q. 3, a. 2.
2

rio

De myste­

subsistentiae relativae. Ita Alensis, S. Bonaventura, Cajetanus, Medina,
Vazquez, Suarez, Salmanticenses, Philippus a SS. Trinitate et alii 1

638. Thesis. Verbum Dei immediate terminavit naturam huma­
nam in Christo per subsistentiam relativam.

Arg. 1) Concilium Toletanum XI a. 675 ait: «Solus tamen Filius
formam servi accepit in singularitate personae, non in unitate divinae
naturae, in id quod est proprium Filii, non quod commune Trinitati» 1
2.
2) Ex SS. Patribus. Fulgentius Ferrandus, diaconus carthaginensis, ajebat: «Deus homo factus naturam sibi adunavit humanam, sed
in unitatem personae, quam non habet cum Patre communem, non in
unitatem substantiae, quam habet cum Patre communem» 3.
3) Ex auctoritate S. Thomae: «Esse terminum adsumptionis non
convenit naturae divinae secundum se ipsam, sed ratione personae in
qua consideratur. Et ideo primo quidem et propriissime persona dici­
tur adsumere» 4. Rursum: «Id, quod est actionis in adsumptione, com­
mune est tribus personis. Sed id, quod pertinet ad rationem termini,
convenit ita uni personae, quod non alii» 5.
4) Ex ratione. Si ratio formalis terminandi humanam naturam es­
set in Verbo natura divina vel ratio quaedam absoluta, vere diceretur
natura incarnata, et non solum Filius, sed etiam Pater et Spiritus San­
ctus incarnati fuissent. «Hoc enim est necessarium in illis, quae dicun­
tur de natura ratione ipsius naturae; non de illis, quae dicuntur de
natura ratione personae» 6. Sed natura divina non potest dici caro facta,
ut bene probat S. Bonaventura 7, nec Pater et Spiritus Sanctus incar­
nati fuerunt. Ergo.
ARTICULUS IV
UTRUM VERBUM COMMUNICET HUMANITATI CHRISTI

EXSISTENTIAM INCREATAM

639. Status quaestionis. Exsistentia, ut jam diximus in tractatu
de Deo trino, n. 462, est actualitas rei, seu actus, quo res ultimo con­
stituitur extra causas et nihil et respondet quaestioni an res sit. Realiter
distinguitur ab essentia in rebus creatis, et advenit naturae post subsi­
stentiam 8.
Hic venit quaestio dilucidanda, an humana natura Christi, quae
1
Alensis, III p., q. 4. m. 1; S. Bonaventura, In III Sent·., dist. 5, a. I, q. 3;
Cajetanus, In.III p., q. 3, a. 2; Medina, In III p., q. 3, a. 2; Vazquez, in III p.,
disp. 27, c. 2; Suarez, De incarnat., disp. 12, sect. 2; Salmanticenses, De incarnat.,
disp. 8, n. 42; Philippus a SS. Trinitate, De mysterio incarnationis, disp. 4, dub. 4.
2
Denz-Bannw., 284.
3 Ep. ad Anatolium, n. 8; ML 67, 897.
4 III p., q. 3, a. 2.
δ III p., q. 3, a. 4.
“
S. Thomas, In III Sent., dist. 1, q. 2, a. 1 ad 3.
7 In III Sent., dist. 5, a. 1, q. 5.
" Confer ea quae dicta sunt De Deo trino, n. 463.

constituitur per animam et corpus, et subsistit per subsistentiam divi­
nam Verbi, accipiat ultimum complementum ponaturve extra causas
per exsistentiam creatam sibi propriam, vel per exsistentiam increatam
Verbi.
640. Placita theologorum, i) 1’lurcs defendunt humanitatem Christi
exsistere exsistentia creata sibi propria et connatural!. Ita S. Albertus
Magnus, S. Bonavcntura, Scotus, Biel, Vazquez, Suarez, Toletus, Franzelin
et Pesch *. Contrariam sententiam Tiphanus vocat periculosam 1
2.
2) Alii e contra volunt humanam Christi naturam non habere nisi ex­
sistentiam increatam communicatam a. Verbo. Ita S. Thomas, Bachonus,
Gandavensis, Capreolus, Ferrariensis, Cajetanus, Banez, Medina, Salmanticenses, Billot, Terrien, Janssens, Van Noort, etc. 3.

641. Thesis.
sistentia Verbi.

Humana Christi natura exsistit unica et increata ex­

Arg. 1) In Concilio Cpolitano III lecta et approbata fuit epistola
Sophronii, cujus haec sunt verba: «Simul quippe caro, simul Dei Verbi
caro; simul caro animata rationalis; in illo itaque ei non per semetipsam
habuit exsistentiam» 45
6. Scopus quidem Concilii in his verbis fuit decla­
rare humanitatem non fuisse productam ante unionem ad Verbum, sed
simul docuit humanam naturam non habuisse exsistentiam per semet ipsam.
2) Ex SS. Patribus. S. Joannes Damascenus ait: «Neque enim, ut
seorsim subsisteret, Dei Verbi caro condita est, aut praeter Dei Verbi
personam alia facta fuit persona; sed. cum in ea subsisteret, facta est
potius ενυκοστατος, id est, in alio exstans, quam seorsim in se ipsa
substans hypostasis»s. Porro «proprie enhypostaton est, ait ipse Da­
mascenus, aut quod non per se et seorsum subsistit, sed consideratur
in hypostasibus, v. g., species sive hominum natura... Enhypostaton di­
citur natura ea, quae ab alia hypostasi adsumpta, ut in illa exsistat,
consecuta est» e.
3) Ex auctoritate S. Thomae. Angelicus Doctor. Ill p., q. 17, a. 2,
docet in Christo esse «unum esse tantum». Ibi autem loquitur non de
esse substantiae et personae, quia de unitate substantiae et personae
1
S. Albertus M., In III Sent., dist. 6. a. 5; S. Bonaventura, In III Sent.,
dist. 5, a. 2, q. 1: Scotus, In III Sent , dist. 6, q. 1; Biel, /»> III Sent., dist. 6, q. 2,
a. 2, conci. 1; Vazquez, In III p., disp. 71, c. 2; Suarez, De incarnat., disp. 36,
sect. 1; Toletus, In III p., q. 17, a. 2; Franzelin, De Verbo incarnato, th. 34; Pesch,
De Verbo incarnato, n. 106.
2 De hypostasi et persona, c. 36, n. 13.
3
S. Thomas, III p., q. 17, a. 2; Bachonus, In III Sent., dist. 7, a. 2; Gan­
davensis, Quodlib. 3, q. 2; Capreolus, In III Sent., dist. 6, q. un., a. 1: Ferrarien­
sis, Contra Gentiles, lib. 4, c. 35; Cajetanus, In III p., q. 17, a. 2; Banez, In I p.,
q. 3, a. 4, dub. i, conci. 5; Medina, In 111 p., q. 17, a. 2; Salmanticenses, De incarnat.,
disp. 8, n. 72; Billot, De Verbo incarnato, th. 7; Terrien, S. Thomae Aq. O. P. doctri­
na sincera de unione hypostatica; Janssens, Summa theol., IV, p. 607; Van Noort,
De Deo Red., n. 51.
1
Εν αυτί» γιρ m'. ou ζαΟ Mi>zrtv aezs την uzapstv. Cfr. Labbeus, t. 6, p. 895.
5 De fide orth., lib. 3, c. 9; MG 94, roi7.
6 Dialectica, c. 44; MG 94, 616.

egit quaestione 2 et 3; neque de unitate naturae, quam in Christo ne­
gaverat quaestione 2 et 4; neque de unitate esse completi, qua Christus
dicitur unus, quia hanc unitatem tribuit Christo quaestione 17, a. 1;
sed de unitate exsistentiae substantialis. Unde hoc unum esse seu ex­
sistentia «personam aut hypostasim consequitur sicut habentem esse»
subsistentiae x.
Id ipsum tradit Quodlibeto 9, a. 3, ubi, praemissa doctrina de uni­
tate hypostasis in Christo, docet Christum habere unum tantum esse,
utique exsistentiae, de quo addit: «Quia ergo in Christo ponimus unam
rem subsistentem tantum, ad cujus integritatem concurrit etiam hu­
manitas, quia unum suppositum est utriusque naturae, ideo oportet
dicere quod esse substantiale, quod proprie attribuitur supposito, in
Christo est unum tantum; habet autem unitatem ex ipso supposito, et
non ex naturis» 1
2.
4) Ex ratione, a) Exsistentia substantialis est proprietas per­
sonalis; est enim ultimus actus, quo persona constituitur extra cau­
sas. Sed proprietates personales non multiplicantur in Christo. Ergo.
b) Impossibile est unum ens terminari duplici exsistentia substan­
tiali, quia exsistentia substantialis est ultima actualitas et perfectio,
qua quodlibet ens constituitur extra causas. Sed Christus est unum ens
per se. Ergo in Christo non sunt duae exsistentiae substantiales, una
creata pro natura humana et altera increata pro persona divina.
c) Primum susceptivum exsistentiae est persona. Unde natura non
exsistit ut quod sed tantum ut quo et radicaliter. Ergo natura humana
Christi, quae caret propria personalitate, non habet propriam exsisten­
tiam creatam.
d) Natura terminata per exsistentiam propriam, utpote jam con­
stituta in ultimo actu completo, nequit substantialiter uniri Verbo;
unio enim substantialis naturae creatae cum Verbo fit, quando natura
est in potentia ad esse, et terminatur per esse divinum tanquam per
ultimum complementum 3. Ergo.
Objicies. Natura humana Christi est creata. Sed quidquid creatum est,
habet exsistentiam creatam. Ergo. Ita Pesch *.
Resp. Dist. min. Quidquid creatum est, habet exsistentiam creatam,
si in momento creationis vel generationis sit ens completum per se, vel non
adsumatur ab alia persona superiori, cone.; si adsumatur a persona supe­
riori, neg. Natura autem humana Christi non est suppositum neque ens
completum per se, sed pars rei exsistentis, adsumpta a persona Verbi, et
nihil obstat, quominus exsistat exsistentia increata.

1
2
3

'*

III p., q. 17, a. 2 ad 1.
Quodlib. 9, a. 3.
Cfr. Medina, In III p., q. 17,
De Verbo incarnato, n. 114.

a. 2, conci. 3.

ARTICULUS V
UTRUM DEUS RATIONE SUBSISTENTIAE ABSOLUTAE POSSIT

ADSUMERE NATURAM HUMANAM

642. Status quaestionis. 1) Si per impossibile non essent in Deo
tres subsistentiae relativae sed una tantum eaque absoluta, proculdubio posset Deus per hanc unicam subsistentiam adsumere naturam
creatam, ut omnes facile concedunt.
2) Ostensum est in tractatu De Deo Irino, n. 580 sqq., naturam
divinam, praeintellectam relationibus ac personis, importare subsisten­
tiam absolutam, qua saltem reddatur sui juris, et sit principium ope­
randi, quamvis non incommunicabilis alteri.
3) Quaçstio est pure speculativa breviter dilucidanda, an Deus
non solum subsistentiis relativis, quas de facto habet, sed etiam sub­
sistentia absoluta, quam ejus natura praeintellecta relationibus et per­
sonis importat, possit terminare naturam humanam.
643. Auctorum placita, i) Negant Alensis, S. Bonaventura, Tolelus,
et alii non pauci
2) Affirmant S. Thomas, Scotus, Durandus, Biel, omnes thomistae, Sua­
rez et alii plures 12.

644. Thesis. Deus ratione subsistentiae absolutae, quam habet
praeintellectam relationibus, potest adsumere naturam humanam.
Arg. Deus ratione subsistentiae absolutae est subsistens ut quod
et principium operationum, ut dilucide probat Gandavensis 3, et con­
stat ex opere creationis, quod efficitur a Deo subsistente absolute. Sed
Deus subsistens absolute ut quod potest adsumere alienam naturam,
quia ratio subsistendi in propria natura potest esse ratio subsistendi in
aliena. Ergo. Deus siquidem ratione subsistentiae absolutae est princi­
pium operandi, quatenus efficit active adsumptionem, et est subsistens,
quatenus potest terminare naturam humanam.
' Hoc si fieret, unio necessario se extenderet ad subsistentias relati­
vas, et consequenter non solum Deus, quatenus est communis personis,
sed etiam quaelibet persona posset appellari homo. Ita verum esset di­
cere: Deus est homo; Pater, Filius et Spiritus est homo. Ratio est, quia
personae divinae non distinguuntur realiter a subsistentia absoluta, et
quidquid praedicatur de subsistentia absoluta, praedicatur de personis.
Nullum tamen praedicatum absolutum praeter subsistentiam po­
test esse in Deo ratio sufficiens ad adsumendam naturam creatam, ut
III p.,

q. 2, m. 3; S. Bonaventura, In III Sent., dist. 5, q. 4: Toleq. 3, a. 3.
2
S. Thomas, III p., q. 3, a. 3; Scotus, In III Sent., dist. 1, q. 2, n. 6; Du­
randus, In III Sent,, dist. 1, q. 4; Biel, In III Sent., dist. 1, q. 1, a. 3, dub. 4; Bil­
luart, De incarnat., diss. 6, a. 3; Suarez, De incarnatione, disp. 3, sect. 1.
3 Quodlibeto 5, q. 8.

1

tus,

Alensis,

In III p.,

communius docent theologi contra Valentiam et alios 1, quia adsumere
naturam creatam idem est ac conjungere sibi eam in uno subsistente
ut quod, ita ut utraque natura mutuo de se ipsis et de subsistente in
concreto praedicare queat, dicendo: Detis est homo; homo est Deus. Nul­
lum autem praedicatum absolutum praeter subsistentiam absolutam
potest esse in Deo ratio subsistendi ut quod. Unde perfectiones divinae,
ut voluntas, misericordia, etc., praecisa subsistentia, nequeunt termi­
nare naturam creatam 1
2.
ARTICULUS VI
BREVES QUAESTIONES DE

PERSONA ADSUMENTE

645. Quaeres l.° An quaelibet persona potuerit adsumere naturam
humanam.
Resp. Affirmative cum communi sententia. «Adsumptio duo im­
portat, scilicet ipsum actum adsumentis et terminum adsumptionis» 3.
Utrumque autem potest convenire cuilibet ex divinis personis. Actus
quidem adsumentis, qui procedit ex virtute divina, aequaliter se habet
in omnibus personis, et exercetur ab omnibus; terminus vero adsum­
ptionis est subsistentia, quae facit naturam subsistere ut quod. In qua­
libet autem persona est subsistentia. Ergo 45.
Quaeres 2.° Utrum una persona divina possit adsumere plures na­
turas creatas.
Resp. Affirmative. «Hoc fere àb omnibus conceditur, quod una per­
sona divina potest plures naturas humanas adsumere» ®. Ratio est, quia
potentia personae divinae, cum sit infinita, non limitatur nec clauditur
in ratione agentis et termini per adsumptionem unius naturae. Unde
«sicut Deus potest semper novas creaturas condere, quia ejus potentia
per creaturas non exhauritur, ita etiam Filius potest, qualibet natura
adsumpta, iterum aliam naturam adsumere, quia potestas adsumendi
per naturam adsumptam non terminatur» 6.
Aliqui, praeeunte Scoto7, dixerunt unam personam, puta Filium,
si plures humanas naturas adsumpsisset, fore plures homines; sed alii
cum S. Thoma, Cajetano, Medina, Suarez, Lugo, etc. 8, verius docent
in hoc casu personam divinam fore unum hominem.
Hujus secundae sententiae fundamentum est, quia, cum termini
numerales applicati terminis absolutis multiplicent tum materiale tum
formale rei, ut docent Complutenses 9, tres homines significant tria sup­
In III p., disp. t, q. 3, p. 5.
Cfr. Salmanticenses, disp. 8, n. 115 sqq.
S. Thomas, III p., q. 3, a. 5.
Cfr. S. Bonaventura, In III Sent,, dist. I, a. I, q. 4.
S. Thomas, In III Sent., dist. i, q. 2, a. 5.
S. Thomas, In III Sent., dist. 1, q. 2, a. 5.
’ In III Sent., dist. 1, q. 3.
"
S. Thomas. 1II p., q. 3, a. 7 ad 2; Cajetanus et Medina, In III p.. q. 3, a. 7
ad 2; Suarez, De incarnatione, disp 13, sect. 3; Luero, De incarnat., disp. 13. sect. 3
“
Complut, nbbrov., /»s/. ad Logicam, lib. 2, C. 6.
1

2
3
»
5
°

posita habentia tres humanitates. Concreta autem substantiva non mul­
tiplicantur sola pluralitate formarum sed pluralitate formarum simul
et suppositorum, ut Christus non dicitur duo propter duas naturas, sed
unus propter unitatem personae. Ergo una persona divina, accipiens
duas naturas humanas, non diceretur plures homines.
«In eo casu, docet dominus Cajetanus, quod si ille homo secundum
primam naturam vocaretur Christus, et secundum aliam vocaretur
Joannes, mortuo Christo, non diceretur mortuus Joannes, diceretur ta­
men mortuus filius Dei vel Deus. Similiter, vivo Joanne tantum, non
diceretur vivere Christus, diceretur tamen Deus vel filius Dei vivere»1
Quaeres 3.° Utrum plures personae possint adsumere unam numero
naturam.
Resp. Negant Scotus, Lugo1
2 et alii3. Affirmant communissime
theologi cum S. Thoma 4.
Sententia affirmativa magis mihi probatur, quia, sicut tres perso­
nae subsistunt in una natura divina, ita a pari possunt subsistere in
una natura humana. Adsumptio enim in eo consistit, quod humana
natura sine personalitate propria sumatur ad personam divinam. «Est
autem talis divinarum personarum conditio, quod una earum non ex­
cludit aliam a communione ejusdem naturae (sive creatae sive increatae), sed solum a communione ejusdem personae... Ergo non est impos­
sibile divinis personis, ut duae vel tres adsumant unam naturam hu­
manam» 5. Ut hoc melius intelligas nota cum cl. Laurentio a S. There­
sia «in hoc distingui subsistentiam divinam a creata, quod divina sit
in se subsistens; unde ita terminat naturam, ut non expandat supra
illam suum effectum formalem incommunicabilitatis alteri supposito,
sed relinquat illam communicabilem; at creata, cum non sit in se sub­
sistens ut quod, sed id, quo totum redditur subsistens, expandit et ap­
plicat suum effectum formalem supra naturam, ideoque illam reddit
alteri cuique supposito incommunicabilem» 6. Hinc «quaecumque sub­
sistentia divina terminans naturam creatam relinquit eam communica­
bilem alteri subsistentiae divinae; et consequenter non repugnat, quod
a tribus personis divinis immediate adsumatur»7.
Objicies l.° Natura finita non potest terminari a pluribus subsisten­
tiis. Sed natura humana est finita. Ergo.
Resp. l.° Aliqui dicunt naturam non posse connaturaliter pluribus sub­
sistentiis terminari, nisi sit infinita, bene tamen obedientialitcr seu secun­
1
Medina, In III p., q. 3, a. 7.
2
Scotus, In III Sent., dist. i, q. 2, «Ad quaestionem»; Lugo, De incarnat.,
disp. 12, sect. 6, n. 81.
3 S. Bonaventure, In III Sent,, dist. 1, a. i, q. 3, negat id fieri posse «secun­
dum eum modum quem facit idiomatum communicationem, per quem modum
Filius Dei factus est homo». Sed «in hoc non excluditur alius modus adsumptionis»,
quo tres personae possint «adsumere unum hominem in unitate individui».
4 III p., q. 3, a. 6. Consuli possunt Alensis, III p., q. 2, m. 4; Laurentius
a S. Theresia, controv. to, n. 55 sqq.; Becanus, De incarnat., c. 4, q. 3, conci. 1;
Honoratus dei Val, De Verbo incarnato, n. 62.
5
S. Thomas, III p., q. 3, a. 6.
e Spicilegium theol., t. 5, controv. 10, n. 15.
/
1
Ibid., n. 66.

dum capacitatem passivam, quam habet. Ita Gonet, Salmanticenses et
alii ’.
2.° Alii distinguunt: Natura non potest terminari a pluribus subsisten­
tiis, nisi sit infinita, si terminanda sit per identitatem sui cum subsistentiis,
cone.; si complenda sit per puram terminationem, neg.
Utraque solutio est probabilis et satisfacit difficultati.
Obj. 2.
Idem effectus non potest fieri ac dependere a pluribus causis
totalibus et adaequatis ejusdem ordinis. Sed si una natura creata adsumeretur a tribus personis divinis, idem effectus, scilicet terminatio unius natu­
rae, fieret ac dependeret a tribus causis adaequatis ejusdem ordinis, nempe
a tribus personis. Ergo.
Resp. Dist. maj. Idem effectus quoad substantiam et quoad modum
non potest fieri ac dependere a pluribus causis adaequatis ejusdem ordinis
intensive et extensive, cone.; idem effectus quoad substantiam sed diversus
quoad modum non potest fieri ac dependere a pluribus causis adaequatis
quidem intensive sed non extensive, neg. Terminare naturam creatam a
pluribus personis esset quidem unus et idem effectus quoad substantiam
sed multiplex quoad modum, quia aliter terminaretur et fieret incommuni­
cabilis natura humana per Patrem et aliter per Filium. Unde Pater esset
causa adaequata intensive et quoad totam substantiam, sed non extensive
et quoad omnem modum 12.
Obj. 3.“ Si tres personae divinae adsumerent unam numero naturam
humanam, non possent dici tres homines, quia unica esset natura humana;
nec unus homo, quia essent tres personae. Ergo.
Resp. Aliqui respondent hoc in casu fore tres homines simpliciter, et
unum hominem secundum quid. Putant enim unitatem vel pluralitatem con­
creti petendam esse a supposito non a natura. In casu autem proposito,
quamvis esset una natura humana et hac de causa unus homo secundum
quid, darentur tamen tria supposita, et consequenter tres homines simpli­
citer. Ita Cajetanus et Medina 3.
Alii verius docent in hoc casu tres personas divinas in una natura hu­
mana fore unum hominem simpliciter. S. Thomas diserte hoc tradit dicens:
«Hac positione facta, scilicet, quod tres personae adsumerent unam naturam
humanam verum esset dicere quod tres personae essent unus homo propter
unam naturam humanam. Sicut nunc verum est dicere, quod tres personae
sunt unus Deus propter unam divinam naturam, sic verum esset dicere,
quod essent unus homo propter unam naturam humanam. Nec ly unus
importaret unitatem personae sed unitatem in natura humana»4.
Fundamentum hujus doctrinae est regula, quam supra innuimus ex Complutensibus abbreviatis 5, nempe terminos numerales applicatos nominibus
absolutis appellare supra materiale et formale et multiplicare utrumque.
Quare, non possunt dici tres homines, tres domus, tres petrae, nisi sint tria
supposita et tres naturae, sicut non possunt dici tres dii, quamvis in Deo
sint tres personae. Unde, si tres personae adsumerent unam numero natu­
ram humanam, non essent tres homines sed unus homo. Ita Toletus, Lau­
rentius a S. Theresia, Salmanticenses et alii e.
1

Gonet,

De incarnat.,

disp. 8, n. 82; Salmanticenses,

De incarnat.,

disp. 8,

n. 145.
2 Cfr. Salmanticenses, De incarnat., disp. 8, n. 143.
3 In III p., q. 3, a. 6.
■* III p., q. 3, a. 6 ad 1.
5 Brèves instil, log., lib. 2, c. 6, reg. 4.
3
Toletus, In III p., q. 3, a. 6; Laurentius a S. Theresia, t. 5, controv. 10,
n. 87; Salmanticenses, De incarnatione, disp. 8, n. 153.

QUAESTIO XLII
DE NATURA ADSUMPTIBILI A VERBO

ARTICULUS I
UTRUM PERSONA CREATA POTUERIT ADSUMI A VERBO

646. Status quaestionis. Adsumere proprie loquendo significat ad
se sumere; id est, terminare aliquod per subsistentiam propriam. Unde
adsumptio, de qua loquimur, est unio alicujus rei ad subsistentiam di­
vinam.
Quaeritur, an persona creata possit uniri Verbo in subsistentia
divina.
647. Thesis. Imposibile est personam creatam adsumi ad subsi­
stentiam divinam.
Arg. 1) Persona creata, utpote constituta per propriam subsisten­
tiam, est ultimo completa in linea substantiali et incommunicabilis alteri.
Sed quod ultimo completum est et incommunicabile, non potest denuo
divina subsistentia compleri ac terminari. Ergo. Ad rem S. Thomas:
«Quod adsumitur, trahitur ad aliquid completius, ipsum incompletum
exsistens, ut patet ex praedictis; et hoc est contra rationem personae,
quae maximam completionem importati» \
2) «Quod adsumitur, aliquomodo unitur. Sed persona non unitur
personae; quia sic essent duae personae, quod esse non potest, ut supra
dictum est; vel una composita ex duabus, quod etiam est impossibile,
cum persona pars esse non possit»12. Ergo.

ARTICULUS II
UTRUM

NATURA

CREATA

PROPRIAM

PERSONALITATEM

HABENS

POSSIT,

RETENTA SUBSISTENTIA, ADSUMI AD SUBSISTENTIAM DIVINAM

648. Status quaestionis. 1) Hic non agitur de adsumptione per­
sonae, quam modo diximus esse impossibilem, sed de adsumptione na­
turae terminatae per propriam subsistentiam.
2) Duplici modo concipi potest hoc fieri: Primo, quatenus natura
personata, quae adsumitur, exuit in adsumptione propriam subsisten­
tiam, et accipitur a divina; et hoc sensu nihil obstat, quominus natura
creata, per propriam personalitatem completa, adsumatur ad subsisten­
dam divinam. Secundo, in quantum natura creata, retenta propria
1
2

In III Sent., dist. 5, q. 3, a. 3.
In III Sent., dist. 5, q. 3, a. 3.

subsistentia, adsumitur ad subsistentiam divinam, adeo ut post adsumptionem terminetur duplici subsistentia, creata et increata. Hoc secun­
do modo procedit quaestio.
649. Placita theologorum. Communi fere consensu docent theologi
naturam creatam hoc modo adsumi non posse a Verbo '.

650. Thesis. Natura creata retinens propriam subsistentiam nequit
adsumi ad subsistentiam divinam.
Arg. 1) Concilium Cpolitanum II ait: «Si quis... non confitetur
Dei Verbum carni secundum subsistentiam unitum esse, et propter hoc
unam ejus subsistentiam seu unam personam... a. s.»1
2. Concilium his
verbis non solum confitetur naturam humanam terminari per subsisten­
tiam Verbi, sed etiam docet propter hoc unam evadere subsistentiam.
2) Ex ratione. Effectus subsistentiae propriae et subsistentiae alie­
nae sese mutuo excludunt et nequeunt compati in eodem subjecto.
Effectus siquidem vel quasi effectus subsistentiae propriae est reddere
naturam subsistentem per se non in alio, dum effectus subsistentiae
alienae est reddere naturam subsistentem in alio non per se. Haec autem
mutuo sese excludunt et compati nequeunt in eodem subjecto. Hinc
natura creata retinens propriam subsistentiam importat negationem
subsistendi in alio, et nequit adsumi ad subsistentiam divinam.

ARTICULUS III
UTRUM QUAELIBET NATURA SUBSTANTIALIS COMPLETA POTUERIT

ADSUMI A VERBO

651. Status quaestionis. Natura substantialis creata potest esse
completa vel incompleta. Completa importat totam rei essentiam, ut
humanitas; et est triplicis generis; nempe pure spiritualis, ut angelus 3;
spiritu et materia composita, ut homo; et pure materialis, constans ma­
teria et forma corporea, ut lapis. Incompleta est pars alicujus quidditatis, ut materia, forma, caput, cor, etc., quae ordinantur ad aliud, ut
cum eo constituant speciem vel individuum.
Natura substantialis creata completur materia et forma in rebus
pure materialibus; anima et corpore in homine; actu et potentia in an­
gelis. Unde ad rationem naturae completae non requiritur subsistentia,
quae reddit naturam subsistentem in se et incommunicabilem alteri, sed
solummodo tota rei essentia.
Quaeritur an quaelibet natura completa possit a Verbo hypostatice
adsumi.
1
Cfr. Joannes a S. Thoma, De incarnai., disp. 7, a. 1; Laurentius a S. The­
resia, t. 5, controv. ix.
2 De tribus capitulis, can. 5; Denz-Bannw., 217.
3
Abongabirol (Avicebron), Fons vitae, tr. 4; Alensis, Summa, p. II, q. 12, I,
et Scotus, De rerum principio, q. 7, a. 2, n. 13. et q. 8, a. 4, n. 24, docent angelos
constare materia et forma Sed horum opinioni subscribere non possum.

652. Placita theologorum, i) S. Albertus Magnus putavit naturam
angelicam non esse adsumptibilem a Verbo *.
2) Alii dixerunt naturam inanimatam non potuisse a Verbo adsumi.
Ita Alensis, Gandavensis, Carthusianus et alii 12.
3) Alii fere communiter cum S. Thoma et Scoto 3 defendunt quamlibet
naturam substantialem completam, sive intellectiva sit, sive sensitiva, sive
etiam inanimata, posse a Verbo hypostatice adsumi 4.

653. Thesis I. Quaelibet natura substantialis in esse naturae com­
pleta, tum angelica, tum sensitiva, tum inorganica potuit a Verbo hypo­
statice adsumi.

Arg. 1) Auctoritate S. Thomae: «Potest enim Deus, producendo
novam angelicam naturam, copulare eam sibi in unitate personae» 5.
Rursum: «Deus de potentia absoluta creaturam irrationalem adsumere
potuit» 67
.
2) Natura creata, sive sit angelica, sive sensitiva, sive inorganica,
non dicit majorem repugnantiam, ut adsumatur, quam natura humana;
quia, cum realiter distinguatur a subsistentia propria, potest terminari
ab aliena; nec magis dedecet majestatem divinam adsumptio cujuslibet naturae creatae completae quam adsumptio humanae naturae,
quia quaelibet natura creata est physice bona. Unde a morte Christi
usque ad ejus resurrectionem Verbum permansit unitum cadaveri
inanimato, ut probat S. Thomas ’.
654. Thesis II. Convenientius adsumpta est a Verbo humana na­
tura quam quaelibet alia.

Arg. 1) Convenientius adsumpta est humana natura quam natura
irrationalis, quia illa fuit nobilior et reparatione magis indiguit. Unde
naturae irrationales, quia ignobiliores, deficiebant, ut ait S. Bonaventura, «ab excellentia proprietatis personalis» 8, et quia impeccabiles, non
indigebant remedio.
2) Convenientius adsumpta est humana natura quam angelica pro­
pter duo:
a) Propter conditionem humanae naturae, quae, utpote per genera­
tionem orta, magis adsimilatur Filio Dei a Patre genito; spiritu et cor­
pore constans, melius repraesentat Deum incarnatum; et, cum sit mi­
crocosmos, quodam modo totam naturam exhibet.
b) Propter necessitatem reparationis, qua homo «magis indigebat,
quia totus lapsus fuerat; minus indignus erat, quia per alium corruerat;
amplius ei proderat, quia adhuc in malo obstinatus non erat» 9.
In III Sent., dist. 2, a. 2.
2
Alensis, III p., q. 2, m. γ; Gandavensis, Quodlib. 13, q. 5, Propterea; Car­
thusianus, In III Sent,, dist. 2, q. 2.
3
S. Thomas, III p., q. 4, a. 1; et In III Sent,, dist. 2, q. I, a. i, quaestiunc. 3;
Scotus, In III Sent., dist. 2, q. 1, n. 5 sqq.
4 Cfr. Philippus a SS. Trinitate, De mysterio incarnat., disp. 4, dub. 5.
s
S. Thomas, III p., q. 4, a. I ad 3.
6
S. Thomas, In III Sent., dist. 2, q. 1, a. 1, sol. 1 ad 1.
7 III p., q. 50, a. 2.
8 In III Sent., dist. 2, a. I, q. 1.
8 S. Bonaventura, In III Sent., dist. 2, a. X, q. 2.

655. Scholion. Doctores communiter cum Suarez et Vazquez1 de­
fendunt Verbum Dei potuisse adsumere naturam humanam peccatis
praecedentibus infectam. Hoc revera non videtur repugnare sanctitati
et perfectionibus Dei. Attamen, si ita fecisset, in eodem momento adsumptionis delevisset peccata naturae adsumptae, quia impossibile fuit
Christum hominem vocari peccatorem.

ARTICULUS IV
UTRUM ET QUALIS NATURA SUBSTANTIALIS INCOMPLETA POSSIT

A VERBO ADSUMI

656. Status quaestionis. Diximus supra naturam substantialem
incompletam importare partem alicujus quidditatis, ut materiam, for­
mam, caput, cor, etc., quae una cum alia parte constituit naturam com­
pletam. Partes hujusmodi, quae dicuntur naturae incompletae 1) aliae
sunt physicae, ut materia et forma; 2) aliae intégrales, ut caro, sanguis,
cor, caput, etc.
Dubitatur, an hujusmodi naturae incompletae possint seorsim sine
toto adsumi ad subsistentiam divinam, sive quando sunt separatae a
toto, sive quandiu sunt eidem unitae.
I. Impossibile est materiam primam omni forma substantiali desti­
tutam adsumi ad subsistentiam divinam. Ita fere communiter theologi
contra Suarez et Becanum1
2.
Ratio est, quia materia prima, cum sit pura potentia, non potest
subsistere separata ab omni forma substantiali, sicut nihil potest esse
in re sine actu, ut dilucide probant Complutenses abbreviati 3. Unde
S. Thomas ait ad rem: «Impossibile est dicere, quod informitas materiae
tempore praecesserit vel formationem ipsius vel distinctionem...; dicere
igitur materiam praecedere sine forma, est dicere ens actu sine actu,
quod implicat contradictionem» 45.
II. Formae spirituales subsistentes, quae sunt animae rationales, pos­
sunt separatae a corpore adsumi ad subsistentiam divinam, non vero for­
mae materiales separatae a materia. Prima pars est communis, secunda
communior contra Medinam, Alvarez, Suarez, Becanum et Mancini6.
Prob. l.a pars. 1) Anima rationalis est capax subsistentiae, imo
habet subsistentiam propriam et est terminus creationis. Haec autem
subsistentia potest a Verbo suppleri. Ergo anima rationalis separata a
corpore potest adsumi ad subsistentiam divinam.
2) Anima Christi in triduo passionis mansit unita Verbo. Ergo ani1

Suarez, Z)e incarnatione, disp. 33. sect. 2, n. 18; Vazquez, In III p., disp. 61,

c. 4, n. 19.
2 Suarez, De incarnat., disp. 14, sect. 3, n. 2; Becanus, De incarnat., c. 5,

q. 4. n. i.
3
In lib. Physic., disp. 3, q.. 5, n. 25.
4
1 p., q. 66, a. 1.
5
Medina, In III p., q. 4, a. 1, dub. 1; Alvarez, De incarnatione, disp. 22,
conci. 4 Suarez. De incarnat., disp 14, sect. 3, n. 5; Becanus, De incarnat., c. 5
q. 4, 11. 2; Mancini, De incarnat., q. 7, a. 3.

DE VERBO INCARN. Q. XLII. DE NATURA ABSUMPTI BILI A VERBO

388

ma rationalis separata a corpore est adsumptibilis ad subsistentiam di­
vinam.
Prob. 2.a pars. Quae nequeunt habere subsistentiam propriam, non
possunt terminari per subsistentiam alienam, quia ab intrinseco incapacia sunt ad subsistendum. Ubi enim non est possibilis subsistentia
propria nequit subrogari aliena. Formae autem corporeae seu materia­
les, utpote ab intrinseco natae ad subsistendum in toto, nequeunt ha­
bere subsistentiam propriam. Ergo.
III. Naturae incompletae integrates, separatae a toto, possunt proculdubio adsumi ad subsistentiam divinam. Est communis.
Arg. Naturae incompletae intégrales, quando sunt separatae a toto,
habent subsistentiam propriam, quia, ut ait Angelicus, «separatio dat
utrique partium totalitatem»1. Subsistentia autem propria creaturarum
potest suppleri a Verbo. Unde sanguis Christi in triduo passionis reman­
sit hypostatice unita Verbo Dei. Ergo.
IV. Nulla natura incompleta, sive sit physica, sive integratis, nec
ipsa anima rationalis, dum est unita ad totum, potest adsumi a Verbo,
aliis partibus non adsumptis. Ita verius et communius doctores contra
Suarez 12.
Arg. Impossibile est, ut partes constituentes totum, quandiu exsi­
stunt in composito, subsistant propriis subsistentiis, sed oportet eas vel
subsistere per subsistentiam totius, ut contingit in partibus integralibus,
vel totum subsistere per subsistentiam alicujus partis, ut accidit in ho­
mine, qui subsistit per subsistentiam animae rationalis. Quare caput
subsistit in cane per subsistentiam totius canis, et corpus in homine
per subsistentiam animae rationalis. Unde subsistentia divina nequit
adsumere partem compositi, quin simul adsumat totum compositum.
Si igitur Verbum adsumeret animam rationalem in corpore Petri
exsistentem, subsistentia Verbi necessario terminaret totum Petrum,
omnesque ejus partes adsumeret.
657. Corollarium. Ex his facile consequitur contra Biel 3*et alios
nullam naturam accidentalem posse immediate adsumi ad subsistentiam
divinam '·. Ratio est, quia ea, quae immediate terminantur per aliquam
subsistentiam, subsistunt per se independenter a subjecto. Proprium
vero naturae accidentalis est inhaerere subjecto. Impossibile autem est
aliquid subsistere per se et simul inhaerere subjecto. Ergo 5.
Accidentia tamen mediante substantia, cui insunt, possunt adsumi
a Verbo, et de facto adsumpta sunt in Christo.
1
2
3
·’
5

In III Sent., dist. 5, q. 3, a. 3 ad 3.
De incarnatione, disp. 14. sect. 3.
In III Sent., dist. i, q. 2, a. 2, conci. 3.
Vide Laurentium a S. Theresia, t. 5, controv. 11, § 1, n. 6.
Cfr. Joannes a S. Thoma, De incarnat., disp. 7, a. 3, Sequitur secundo.

QUAESTIO XLIII
DE NATURA ADSUMPTA A VERBO DEI

ARTICULUS I
UTRUM VERBUM DEI ADSUMPSERIT VERUM CORPUS HUMANUM

ET ANIMAM RATIONALEM

658. Status quaestionis. Christus est verus Deus et verus homo,
ut supra demonstratum est, quatenus secunda persona SS. Trinitatis,
verus Deus, adsumpsit humanam naturam integram.
Porro natura humana constituitur corpore terreno et anima ratio­
nali. Unde, probata jam veritate adsumptionis humanae naturae a
Verbo, disserendum est singillatim de adsumptione corporis et animae.
659. Errores. 1) De corpore Christi:
a) Docetae seu phantasiastae cum Basilide, Marcione, manichaeis, etc.,
defenderunt Verbum Dei non adsumpsisse verum corpus sed apparens ’.
b) Valentinus in Aegypto, Romae et Cypro (saec. 11), Priscillianus in
Hispania (saec. iv) et anabaptistae in Germania (saec. xvi) dixerunt Chri­
stum Dominum attulisse de caelo corpus aethereum et cum eo per Mariam
Virginem quasi per canalem transiisse *.
2) De anima Christi:
a) «Posuit Arius, verba sunt Angelici Doctoris, quod in Christo non
fuit anima, sed quod solum carnem adsumpsit, cui divinitas loco animae
fuit» 3*.
b) Apollinaris, laodicensis episcopus, contendit primo Verbum Dei non
adsumpsisse animam; sed postea, testimoniis S. Scripturae convictus, dixit
non adsumpsisse animam rationalem (ψυχή λογιχή), sed ad summum ani­
mam sensitivam (ψυχή άλογος) ’, adeo ut «Verbum Dei fuerit illi animae loco
intellectus et mentis» 5.

660. Thesis. Christus est verus homo, quia Verbum adsumpsit
1) verum corpus humanum; 2) in thalamo beatae Mariae Virginis forma­
tum, et 3) veram animam rationalem.

I.

In genere.

Arg. 1) Ex S. Scriptura, a) Christus est homo juxta illud Apo­
stoli: Unus est Deus, unus et mediator Dei el hominum homo Christus
Jesus6. Homo autem constat corpore et anima rationali. Ergo.
b) Christus in S. Scriptura saepe vocatur Filius hominis. Haec
1
2
3

s
0

Cfr Hergenrather, Hist. de la Igl., ep. i, per. 1, n. 133 sqq.
Cfr. Munounill, De incarnat., n. 139.
Contra Gentiles, lib. 4, c. 32.
Cfr. The Century Dictionary and Cyclopedia, v. Apollinarian If.
S. Thomas. Contra Gentiles, lib. 4. n. 33.
I Tim., 2, 5.

autem expressio significat Christum esse Messiam, Deum simul et ho­
minem L
2) Ex Concilio Viennensi. «Aperte cum sancta Matre Ecclesia con­
fitemur unigenitum Dei Filium... partes nostrae naturae simul unitas, ex
quibus ipse in se verus Deus exsistens fieret verus homo, humanum vide­
licet corpus passibile et animam intellectivam seu rationalem, ipsum
corpus vere per se et essentialiter informantem, adsumpsisse ex tempore
in virginali thalamo ad unitatem suae hypostasis et personae» 12.
3) S. Irenaeus vanos vocat eos, «qui putative dicunt eum (Christum)
apparuisse»3. Et juxta S. Alhanasium Christus dicendus est «perfectus
Deus et perfectus homo» 4.

II.

Per partes.

Pars 1.» Verbum adsumpsit verum corpus humanum.
Arg. 1) Ex S. Scriptura. S. Joannes ait: Et Verbum caro jactum
est 5. Et Dominus noster Jesus Christus per Lucam: Palpate et videte,
quia spiritus carnem et ossa non habet, sicut me videtis habere6·. Accipite
et comedite: hoc est corpus meum 7.
2) Ex SS. Patribus. S. Augustinus: «Si phantasma fuit corpus
Christi, fefellit Christus, et si fefelht, veritas non est. Est autem veritas
Christus. Non igitur phantasma fuit corpus ejus»8. Ergo Christus ad­
sumpsit verum corpus.
3) Ex ratione theologica, a) Verbum adsumpsit humanam natu­
ram integram, ad quam pertinet corpus humanum, b) Christus esurivit,
sitivit, passus est. Haec autem in corpore phantastico verificari non
potuerunt. Ergo.

Pars 2.a Corpus Christi formatum est in thalamo et ex
substantia beatae Mariae Virginis.
Arg. 1) Angelus ait beatae Mariae Virgini: Ecce concipies in utero
et paries filium 9. Et Apostolus: Misit Deus filium suum, factum ex mu­
liere, factum sub lege1011
. Quod exponit Tertullianus dicens: «Factum autem
dicendo, et Verbum caro factum est, consignavit, et carnis veritatem ex
Virgine factae adseveravit»u. S. Beda: «Conceptus ex utero virginali
carnem non de nihilo, non aliunde, sed materna traxit ex carne»12
1

Cfr. Rose, «Revue biblique», 1900, p. 172 sq.; Knabenbauer,
8, 20; pag. 335.
Denz-Bannw., 480.
Adv. haer., lib. 5, c. 1, n. 2; MG 7, 1121.
Contra Apollinar., lib. 1, n. 16; MG 26, 1122.
Joan., i, 14.
Luc., 24, 39.
Matth., 26, 26.
De div. quaesi. 83, q. 14; ML 40, 14.
Luc., 1, 31.
Gal., 4, 4.
De carne Christi, c. 20; ML 2, 831.
In Luc., lib. 4, c. xi; ML 92, 480.

Matth.,
2

3
4
5
6
7
3
9
10
11
12

Comment, in

2) Apud S. Matthaeum dicitur: Jacob genuit Joseph virum Mariae,
de qua natus est Jesus, qui vocatur Christus1. Quod exponens ait S. Tho­
mas: «Non autem... ex ea natus diceretur, si solum per eam sicut per
fistulam transiisset, nihil ex ea adsumens. Ex ea igitur corpus adsum­
psit» 1
2.

Pars 3.a
rationalem.

Verbum in incarnatione adsumpsit animam

Arg. 1) Ex S. Scriptura, a) Dominus ait: Tristis est anima mea
usque ad mortem 3.—Pater, in manus tuas commendo spiritum meum 4.
b) Christus didicit obedientiam 5, exercuit humilitatem 6, precatus
est Deum7, gratias egit Patri suo8, aliaque patravit, quae non sunt
nisi actus animae rationalis.
2) Ex traditione. In formida «Libellus in modum symboli» haec
definita sunt: «Si quis dixerit vel crediderit carnem tantum sine anima
a Filio Dei fuisse susceptam, a. s.» 9. Concilium Chalcedonense confitetur
Jesum Christum esse «perfectum in humanitate... ex anima rationali et
corpore» 10II
. Et Patres Concilii Cpolitani I ad Damasum Papam scriben­
tes profitentur Christum in tempore factum fuisse perfectum hominem
«nec animae nec mentis expertem» u.
3) Ex ratione. Christus, cum esset verus homo, habuit necessario
formam substantialem. Verbum autem non potuit esse forma substan­
tialis compositi, quia nequit in compositionem aliorum venire. Ergo ha­
buit animam rationalem, formam substantialem corporis12.
661. Scholion. Discutiendum est hic breviter, an duae substan­
tiae, divina et humana, vel tres substantiae, divinitas .scilicet corpus et
anima, dicendae sint in Christo.
Resp. Utrumque saepe docuerunt auctores13*
. Patres Concilii Tole­
tani XV dixerunt: «Natura divina humanae sociata naturae possunt et
tres propriae et duae propriae appellari substantiae»
Patres e con­
tra Concilii Francojordiensis noluerunt admittere tres substantias in
Christo 15.
Uterque dicendi modus potest, ut reor, salvari, distinguendo inter
substantiam completam et incompletam. Si loquamur de substantiis
incompletis, tres substantiae sunt in Christo, natura scilicet divina, eor1
2
3

I
5
6
7
8
“
10
II
12
13
H
13

Matth., i, i6.
Contra Gent., lib. 4, c. 30. «Amplius».
Matth., 26, 38.
Luc., 23, 46.
Hebr., 5, 8.
Matth., 11, 29.
Matth., 26, 42.
Joann., 11, 41.
Denz-Bannw.. 25.
Denz-Bannw., 148.
Theodoretus, Hist, eccl., lib. 5, c. 9; MG 82, 1215.
Cfr. S. Thomas, Contra Gentiles, lib. 4, c. 32.
Vide Patres, si lubet, apud Vazquez, In III p., disp. 37, cc. 2 et 3.

Denz-Bannw., 295.
Denz-Bannw., 31 2.

pus et anima. Sed, si loquamur de substantiis completis, dicendae sunt
duae substantiae, una divina omnino simplex et altera humana compo­
sita ex anima et corpore.
Usus tamen fert, ut nomen substantiae tribuatur naturis completis,
et idcirco rectius «consuetudo ecclesiastica solet in Christo duas substan­
tias nominare, Dei videlicet et hominis» U
ARTICULUS II
DE ADSUMPTIONE PARTIUM

662. Quaeres l.° An Verbum adsumpserit partes integrates humani
corporis.
Resp. Omnes partes humani corporis, quae informantur ab anima ·
et vivunt aliquo gradu, adsumptae fuerunt a Verbo. Ratio est, quia
Verbum adsumpsit humanam naturam integram. Quae autem vivunt
in homine, pertinent ad integritatem humanae naturae. Unde carnes et
ossa, ungues, dentes et capilli hypostatice unita sunt Verbo Dei 1
2.
E contra, partes, quae non informantur ab anima, sed solum adhae­
rent corpori, ut sunt lacrimae, sudor, saliva, etc., non fuerunt a Verbo
Dei adsumptae, sed substiterunt in Christo sicut in aliis hominibus per
subsistentiam propriam 3.
Quaeres 2.° An sanguis adsumptus fuerit a Verbo.
Resp. 1) Durandus 4 cum aliis paucis negavit Verbum adsumpsisse sanguinem, eo quod sanguis non pertineret ad identitatem suppositi
Christi.
2) Atii docent sanguinem naturalem fuisse in Christo hypostatice
unitum Verbo, non vero sanguinem nutrimentalem, qui est parum
decoctus ac depuratus. Ita Salmanticenses5* et phires thomistae.
3) Alii negant hanc distinctionem inter sanguinem naturalem et
nutrimentalem, et simpliciter adserunt Verbum adsumpsisse sanguinem.
Propositio. Verbum Dei in incarnatione adsumpsit sanguinem.
Ita communiter theologi. Contrariam sententiam Capreolus vocat
erroneam et haereticalem ®, Medina magnum et intolerabilem errorem 7, et
Laurentius a S. Theresia temerariam et errori proximam 8.
Arg. 1) Ex S. Scriptura. Apostolus ait: Quia ergo pueri commu­
nicaverunt carni et sanguini, et ipse similiter participavit eisdem 9. Unde
1

Concit. Francofordiense, De Christo Filio Dei naturali. Denz-Bannw., 312.
2 Gravissimus Vazquez existimat «neque ungues neque capillos unitos fuisse
hypostatice Deo, eo quoti non vivant neque ad veritatem naturae sed ad ornatum
illius solum pertineant». In III p., disp. 36, c.
n. 34. Verius tamen puto ungues
et capillos in homine vivere vita vegetativa, et in Christo uniri hypostatice Verbo
Dei. Cfr. S. Thomas, In I V Sent., dist. 44, q. i, a. 2, quaestiunc. 5, sol. 2.
3 Cfr. Laurentius a S. Theresia, tom. 5, controv. II, n. 62.
4 In IV Sent., dist. 10, q. 1, n. 19.
5 De incarnat., disp. 10, n. 20.
9 In IV Sent., dist. 11, q. 1, a. 3 ad 5, contra 1 conci.
’ In 111 p., q. 5, a. 2.
’ Spicii, theol., t. 5, controv. 11, n. 54.
9 Hebr., 2, 14.

Christus eodem modo, quo adsumpsit carnem, participavit et sangui­
nem. Sed carnem adsumpsit hypostatice, ut omnes norunt. Ergo et
sanguinem.
2) Ex traditione, a) In epistola S. Cyrilli Alex., approbata a
Concilio Chalcedonensi, dicitur: «Verbum porro factum esse carnem
nihil aliud est, nisi similiter ac nos carne et sanguine participasse» K
Iterum S. Cyrillus: «Confiteamur enim, quod Deus (Verbum) est in
came et sanguine» 2.
b) Clemens VI docuit Christum in ara crucis «non guttam sanguinis
modicam, quae tamen propter unionem ad Verbum pro redemptione
totius humani generis suffecisset, sed copiose velut quoddam proflu­
vium... effudisse» 3*
. Sanguis autem non sufficiebat pro redemptione ge­
neris humani nisi per suam unionem hypostaticam ad Verbum. Ergo.
Huc veniunt illa verba S. Joannis: Sanguis Jesu Christi Filii ejus emun­
dat nos ab omni peccato i.
Quaeres 3.° An sanguis Christi naturalis in triduo passionis man­
serit hypostatice Verbo unitus.
Resp. Non sine aestu agitata fuit haec quaestio saeculo xv. Theo­
logi dominicani affirmabant sanguinem Christi naturalem in triduo
passionis fuisse hypostatice Verbo unitum, dum franciscani, agente Gulielmo Vorilong, id strenue negabant. Res delata ad Romanum Pontifi­
cem Pium II subjecta est studio Cardinalium, sed nunquam fuit authen­
tice definita 5.
Dominicanorum tamen sententia affirmans paulatim evasit commu­
nis, et hodie videtur tenenda propter rationes sequentes.
1) Verbum in triduo passionis fuit hypostatice unitum corpori
Christi, quia in symbolo Apostolorum Christus dicitur sepultus propter
sepulturam corporis. Ergo pariter fuit unitum ejus sanguini. Cur enim
dicatur Verbum illo tempore fuisse unitum corpori et non sanguini
Christi?
2) Juxta axioma commune desumptum a S. Joanne Damasceno,
Verbum, quod semel adsumpsit. nunquam dimisit6. Sanguinem autem
naturalem vere adsumpsit Verbum. Ergo in triduo passionis illum non
dimisit.
663. Corollarium. Christus in resurrectione readsumpsit totum
sanguinem naturalem, qui erat necessarius ad substantialem ejus inte­
gritatem, quia Jesus Christus integer resurrexit. Ad rem S. Thomas:
«Totus sanguis, qui de corpore Christi fluxit, cum ad veritatem humanae
naturae pertineat, in corpore Christi resurrexit; et eadem ratio est de
omnibus particulis ad veritatem et integritatem humanae naturae per­
tinentibus» 7.
Apud Mansi, t. 6, 664.
Ibid.
Bulla «Unigenitus Dei Filius», 25 Jan. 1343; Denz-Bannw., 550.
4 I Joan., i, 7.
6 Prohibuit Pontifex a. 1464. ne in posterum de hac quaestione disputaretur
Donz-Bannw., 718.
“ De fide orth . lib 3, c. 27; MG 94. 1098.
1

664. Scholion I. De guttulis sanguinis Christi, quae conservari ac
venerari dicuntur in terris, non una est doctorum explicatio.
1) Valentia1 defendit illas guttulas sanguinis Christi esse actu hy­
postatice unitas Verbo. Sed hoc dictum esse videtur sine fundamento,
et hodie rejicitur ab omnibus theologis.
2) Alii censent praefatas particulas, quae in terris visuntur, non
fluxisse e corpore Christi; sed ex imaginibus vel hostiis consecratis quae
ab haereticis et judaeis percussae sunt. «Sanguis autem ille, ait S. Tho­
mas, qui in quibusdam ecclesiis pro reliquiis conservatur, non fluxit de
latere Christi, sed miraculose dicitur effluxisse de quadam imagine Chri­
sti percussa»1
2. Et martyrologium romanum die 9 Novembris refert ex
imagine crucifixi Beryti a judaeis percussa fluxisse sanguinis copiam
et asportatam esse ad varias ecclesias.
Haec explicatio placet, si referatur ad aliquas sanguinis guttulas,
sed difficulter extendi potest ad omnes guttas, quae reperiuntur in
diversis terrae partibus.
3) Alii contendunt sanguinem Christi, qui visitur in linteis, the­
cis, etc., non esse sanguinem naturalem Christi, sed sanguinem nutrimentalem, quem dicunt non fuisse adsumptum a Verbo. Ita Salmanti­
censes 34
.
Haec quoque sententia defendi potest, si loquamur de aliquibus gut­
tulis in particulari, sed- non bene intelligitur, quomodo facta fuerit se­
paratio inter sanguinem naturalem et nutrimentalem, adeo ut solus
naturalis collectus fuerit a Christo, relicto nutrimentali, ubi praesertim
uterque simul effusus est.
4) Alii denique docent omnem quidem sanguinem naturalem, qui
ad integritatem corporis Christi requirebatur, adeoque moraliter totum,
readsumptum fuisse, sed non ita totum, ut non manserit minutissima
aliqua pars ad integritatem corporis Christi non necessaria. Idcirco
axioma: Quod Verbum semel adsumpsit, nunquam dimisit, intelligunt
de integritate morali non physica, dicentes sanguinem moraliter totum
mansisse Verbo unitum, quamvis relictae fuerint aliquae particulae
integritati corporis non necessariae. Ita Laurentius a S. Theresia,
Billuart et alii
Haec sententia prae omnibus mihi arridet, quia satisfacit tum exi­
gentiis theologiae tum pietati fidelium. Id ipsum dicendum videtur de
praeputio, sanguine effuso in circumcisione et fortasse pluries in vita,
quae esto unita fuerint hypostatice Verbo, dum erant in corpore, post
separationem tamen dimissa fuerunt.
Scholion II. De statu ac conditione naturae adsumptae. Voluerunt
aliqui cum Vazquez5, naturam humanam Christi hypostatice unitam
Verbo habere appetitum innatum per modum desiderii ad subsisten­
tiam humanam sibi connaturalem, sed refutantur ab aliis.
In III p., disp. i, q. 5, p. 1 ad 3.
III p., q. 54, a. 2 ad 3.
De incarnatione, disp. 10, n. 43.
4
Laurentius a S. Theresia, Spicii, theol., de incarnatione,
Billuart, De incarnat., diss. 7, a. 2, resp. ad obj. 2.
5 In III p., disp. 34. c. 2.
1
2
3

controv. n, n. 75;

Appetitus innatus est propensio sive inclinatio a Deo rebus indita,
qua absque praevia cognitione tendunt in propriam perfectionem1. Non est
qualitas a rebus distincta, sed ipsae res, quatenus intrinsece tendunt in
propriam perfectionem, dicuntur habere appetitum innatum. Importat
itaque in recto entitatem rei, in obliquo autem ordinem et inclinationem
ad perfectionem. Hic ordo seu inclinatio manifestatur dupliciter, per
modum scilicet desiderii, cum perfectio non habetur, et per modum
fruitionis et complacentiae, cum illa possidetur.
Multo probabilius mihi videtur naturam humanam a Verbo adsumptam non habere appetitum innatum per modum desiderii ad subsisten­
tiam propriam sibi connaturalem. Natura siquidem humana Christi ter­
minata est ac completa per subsistentiam divinam, adeo ut omnem per­
fectionem subsistentiae propriae plenissime possideat eminentiori modo.
Unde, completa cum sit in ratione termini, nullam quantum ad hoc
patitur indigentiam aut violentiam. Ergo non appetit subsistentiam
propriam 12.
QUAESTIO XLIV
DE ORDINE ADSUMPTIONIS

ARTICULUS UNICUS
AN VERBUM PRIUS ADSUMPSERIT PARTES HUMANAE NATURAE,

QUAM TOTAM NATURAM

665. Status quaestionis. 1) Ordo, quantum ad praesens attinet,
idem est ac prioritas, et potest esse temporis vel naturae. Prioritas tem­
poris attenditur penes durationem, et locum habet, quando unum prae­
cedit aliud tempore, ut mane est prius quam vespere. Prioritas naturae
importat ordinem causae ad effectum in aliquo genere causarum. Unde
quaelibet causa est natura prior suo effectu 3. «Ad prioritatem naturae
revocatur prioritas dignitatis, secundum quod unum est nobilius alio;
quia nobilius induit modum causae, finis et exemplaris, respectu alte­
rius ignobilioris» 4.
2) Prioritas iterum potest considerari a) secundum ordinem inten­
tionis seu secundum finem operantis, quatenus unum cadit in intentio­
nem agentis prius quam aliud; et b) secundum ordinem exeeutionis seu
secundum finem operis, quatenus unum prius efficitur quam aliud.
3) Certum est Verbum divinum secundum ordinem intentionis
prius adsumpsisse totam naturam quam partes, quia «secundum inten­
tionem facientis prius est completum quam incompletum, et per conse1

Salmanticenses, De incarnatione, disp. 9, n. 77; et Complutenses
disp. 3. q. 7, in principio.
Cfr Laurentius a S. Theresia, De incarnat., controv. 3, n. 23.
Cfr Complutenses abbrev., Physic. 2, disp. 8, q. 2.
Salmanticenses, De incarnatione, q. 6, a. 2, comment, η. x.

1 Phys.,
2
3
*

abbrev.,

quens totum quam partes»1 humanae naturae. Certe intentio Dei in
hoc mysterio prius ferebatur ad totum quam ad ejus partes.
4) Difficultas est de ordine executionis, et quaeritur, an Verbum
Dei revera prius tempore vel saltem natura adsumpserit partes humani­
tatis quam totam naturam, et unam partem prius quam alteram.
666. Errores, i) Origenes docuit animam Christi fuisse cum aliis
animabus hominum longe ante corpora creatam, Verboque fuisse unitam
prius tempore quam fieret incarnatio 1
2.
2) Durandus 3 e contra negavit omnem prioritatem etiam naturae in
adsumptione partium humanitatis, ex eo motus, quod Verbum adsumpse­
rit partes humanae naturae, non quatenus plures sunt, sed quatenus unum
constituunt. Putavit autem in his, quae unum constituunt, non posse ser­
vari prioritatem naturae.
667. Placita theologorum, i) Omnes generatim theologi, excepto Du­
rando, admittunt prioritatem naturae, non temporis, in adsumptione par­
tium, et defendunt unam partem humanae naturae prius adsumptam fuisse
a Verbo quam aliam, sed non conveniunt in adsignando ordine adsumptionis.
2) Nonnulli dicunt corpus et animam in ordine executionis prius na­
tura unita fuisse Verbo quam inter se, et quidem prius corpus quam ani­
mam. Ita Suarez, Wirceburgenses et alii4*7.
3) Alii censent humanitatem prius natura fuisse adsumptam ut quod
quam ejus partes, licet partes prius fuerint adsumptae ut quo. Ita Vazquez 3
et alii non pauci.
4) Alii existimant corpus Christi non fuisse a Verbo adsumptum prius
natura quam naturam humanam, bene tamen animam rationalem, adeo ut
anima prius natura adsumpta fuerit quam uniretur corpori, et pro poste­
riori ad unionem animae Verbo et corpori adsumpta fuerit humanitas. Ita
Salmanticenses ° et plures thomistae.

668. Thesis I. Formatio fetus ex sanguine B. Μ. V., creatio in­
fusioque animae rationalis ac inde consequens generatio et unio Verbi
ad humanam naturam ejusque partes fuerunt simul tempore.
Arg. Vigilius Papa hoc expresse declaravit dicens: Si quis dicit aut
sentit Domini animam prius exstitisse atque unitam fuisse Deo Verbo
ante incarnationem et generationem ex Virgine, a. s.—Si quis dicit aut
sentit primum formatum esse corpus Domini nostri Jesu Christi in utero
beatae Virginis ac postea unitum ei esse Deum Verbum et animam,
utpote quae ante fuisset, a. s.~.
Idem definitum est a Concilio Cpolitano III 8. Unde S. Gregorius Nazianzenus ait: «Si quis formatum hominem fuisse Deumque postea subiisse dicat, damnationi obnoxius est» 9.
1
S. Thomas, III p., q. 6, a. 5.
2 Jlapl αρχών, lib. 2, c. 6, n. 3; MG 11, 211. Cfr. Petrus Daniel Huetius, Origeniana, lib. 2, c. 2, q. 3, n. 4; MG 17, 802.
3
In III Sent., dist. 2, q. 2, nn. 11-12.
4
Suarez, De incarnatione, disp. 17, sect. 1-3; Wirceburgenses, diss. 3, n. 310.
3
In 111 p., disp. 39, c. 3.
8
Salmanticenses, De incarnat., disp. II, n. 4 sqq.
7
Denz-Bannw., 204-205.

8
°

Act. ii, apud Labbé, t. 6, p. 864.
Ep. 101 ad Clcdonium; MG 37, 177.

Veteres theologi concludebant corpus Christi statim ab initio fuisse
ita organisatum, ut habuerit distinctionem membrorumx. Cum enim
constaret ex S. Scriptura Verbum incarnatum fuisse ab ipso momento
annuntiationis, et opinio ferret corpus humanum non informari anima
rationali, quousque esset omnibus membris distinctum, scilicet post dies
40 vel 80 a conceptione juxta computum aristotelicum, censuerunt ve­
teres corpus Christi statim ab initio miraculose membris ornatum fuisse,
et anima rationali informatum, ut illico incarnatio fieret. Sed psychologia hodierna probabilius contra aliam probabilem etiam sententiam
tenet fetum humanum ab ipsa ejus conceptione per animam rationa­
lem informari. Corpus autem Christi, quantum ad hoc, non differt ab
aliis humanis fetibus, et videtur ipsum statim ab initio informatum
fuisse anima rationali, quae a Deo creata fuit in ipso momento infu­
sionis2. Simul autem ac corpus et anima jungebantur, Verbum divinum
adsumpsit humanam naturam. Unde Christus, ex quo facta est incarna­
tio Verbi per influxum activum Trinitatis, fuit verus Deus et verus
homo, habens humanam naturam, anima et corpore constitutam.

669. Thesis II. Verbum adsumpsit primo prioritate naturae ani­
mam rationalem, et signo posteriori, cum anima unita est corpori, na­
turam humanam.
Ratio est, quia, cum Verbum suppleat in Christo munus subsisten­
tiae creatae, illa pars adsumpta est prius natura a Verbo, quae est
ratio subsistendi in homine. Sed anima rationalis prioritate naturae
subsistens unitur corpori et per hanc unionem confert subsistentiam
homini. Ergo Verbum adsumpsit prius prioritate naturae animam ra­
tionalem, et signo posteriori, cum anima unita est corpori, adsumpsit
naturam humanam.

QUAESTIO XLV
DE GRATIA CHRISTI HOMINIS

670. 1) Hactenus explicuimus convenientiam, necessitatem, cau­
sas et exsistentiam incarnationis Verbi; necnon ipsam unionem hypo­
staticam. personam adsumentem atque naturam adsumptam. Nunc
autem disserendum est de coadsumptis a Verbo, quorum alia sunt per­
fectiones, scilicet gratia, scientia et potentia, alia vocantur defectus,
scilicet limitationes corporis et animae. De omnibus agendum est per
ordinem, et primo de gratia.
2) Gratia sanctificans, ut jam diximus, est participatio divinae na­
turae, seu donum supernaturale a Deo creatum et infusum animae, quo
efficimur amici Dei et haeredes regni caelestis.
3) Duplex gratia potuit esse in Christo, una substantialis propter
unionem naturae humanae ad personam Verbi, et alia accidentalis pro1
8

Cfr. Suarez.
Cfr Z)i' Vio

De mysteriis vitae Christi,
creatore, n. 743.

disp. n, sect. 2.

pter receptionem doni creati in anima. Haec gratia accidentalis poterat
ordinari ad sanctificationem ipsius Christi, et erat gratia habitualis seu
sanctificans, vel ad sanctificationem aliorum, influendo in eorum ani­
mas, sicut caput influit in membra, et erat gratia capitalis. Unde duplex
gratia potest considerari in Christo, substantialis videlicet et accidentalis,
quae ex duplici munere est habitualis et capitalis. De singulis pauca.
ARTICULUS I
UTRUM

ANIMA

CHRISTI

SANCTIFICATA

FUERIT

PER GRATIAM SUBSTANTIALEM

FORMALITER

UNIONIS

671. Status quaestionis. 1) Sanctitas (αγιοτης) definitur a pseudo-Dionysio: Ab omni scelere libera et omnino perfecta et omni ex parte
immaculata puritas Duo praecipue importat: a) Conjunctionem creatu­
rae cum Deo seu applicationem creaturae rationalis ad Deum resque di­
vinas; b) Puritatem seu munditiam ab omni peccato.
2) Particula formaliter non significat in titulo id, quod provenit a
forma inhaerente, sed idem valet ac immediate, intrinsece et actualiter,
quatenus opponitur ad mediate, causaliter, virtualiter, etc.
Unde quaestio est breviter solvenda, an humanitas Christi formaliter, id est, vere, proprie et immediate sanctificata fuerit ex vi unionis
ejusdem cum persona divina.
672. Placita theologorum, i) Durandus, Mastrius, et recenter Pa­
quet, Mancini et alii 1
2 volunt humanitatem Christi non fuisse sanctificatam
formaliter, sed ad summum causaliter ex vi unionis ejusdem cum persona
Verbi.
2) Alii multo communius affirmant 3.

673. Thesis. Humana Christi natura formaliter, id est, vere et im­
mediate sanctificata est per unionem substantialem ad personam Verbi.

Arg. 1) Ex SS. Patribus. Origenes ait: «Aliter ista anima (Chri­
sti) oleo laetitiae, id est, Verbo Dei et sapientia ungitur, et aliter, et
aliter participes, id est, sancti prophetae et apostoli. Illi enim in odorem
unguentorum ejus cucurrisse dicuntur, ista autem anima vasculum un­
guenti ipsius fuit» 4. S. Gregorius Naz.: «Christus propter divinitatem;
ea enim humanitatis unctio est, non operatione, ut in aliis christis, sed
totius ungentis praesentia sanctificans» 5.
2) Ex auctoritate S. Thomae. Angelicus Doctor, loquendo de hu­
manitate Christi, ait: «Acquisivit enim actualem hostiae sanctificatio­
1 De div. nom., c. 12, § 2; MG 3, 969.
2
Durandus, In III Sent., dist. 12, q. 2; Mastrius, In III Sent., disp. 2, q. 1,
nn. 15-16; Paquet, De incarnatione, disp. 3, a. 1; Mancini, De incarnatione, q. 8, a. 1,
scholion.
3 Cfr. Laurentius a S. Theresia, De incarnat., controv. 12, n. 15 sq.; et Rho­
des, De incarnatione, disp. 3, q. 1, sect. 1, § 1
4 Ilspt αρχών, lib. 2, c. 6, n. 6; MG 11, 214.
δ
Orat. 30, n. 21; MG 36, 131.

nem tunc ex antiqua caritate et gratia unionis sanctificante eamdem
absolute» Hic certe docuit Angelicus sanctificationem actualem Christi
procedere ex duplici gratia, habituali nempe et substantiali. Unde alibi
disertius: «Ille igitur per acceptum donum gratuitum efficitur Deo gra­
tus, qui usque ad hoc perducitur, quod per caritatis amorem unus spi­
ritus fiat cum Deo, quod ipse in Deo sit et Deus in eo... Haec autem
gratia est omnium sanctorum communis... Alia vero conjunctio est
hominis ad Deum, non solum per affectum aut inhabitationem, sed
etiam per unitatem hypostasis seu personae, ut scilicet una et eadem
hypostasis seu persona sit Deus et homo. Et haec quidem conjunctio
hominis ad Deum est propria Jcsu Christi; de qua conjunctione plura
jam dicta sunt. Haec etiam est hominis Christi gratia singularis, quod est
Deo unitus in unitate personae. Et ideo gratis datum est, quia et na­
turae facultatem excedit, et hoc donum merita nulla praecedunt. Sed
et gratissimum Deo facit (consequenter sanctum) ita quod de ipso sin­
gulariter dicatur: Hic est filius meus dilectus, in quo mihi complacuit 12.
3) Ex ratione. Sanctificatio formaliter consistit in eo, quod homo
vel subjectum sanctitatis efficiatur immunis a peccato, Deo gratus seu
amicus, capax operationum supernaturalium et principium quod et hae­
res aeternae beatitudinis. Haec autem omnia producuntur in humana
Christi natura per unionem substantialem ad personam Verbi. Per
unionem siquidem hypostaticam Christus fuit a) immunis a peccato,
quia Christus ratione hujus unionis fuit absolute impeccabilis; b) Deo
gratus et amicus, quia filius ejus naturalis; c) capax operationum super­
naturalium, ut principium quod, quia capax diligendi Deum amore su­
pernatural! et theandrico; d) haeres aeternae beatitudinis, quia filius Dei
naturalis. Unde, sicut homo per gratiam habitualem, quae est partici­
patio divinae naturae, sanctificatur formaliter et efficitur filius Dei
adoptivus, ita a fortiori humana Christi natura per unionem ad perso­
nam Verbi sanctificatur, et fit filius Dei naturalis 3*
.
Dices. S. Thomas ait: «Deitas autem non est formaliter sed effective
perficiens ipsam (animam Christi): unde oportet aliam formam creatam in
ipso ponere, qua formaliter perficiatur, et haec est gratia»
Resp. S. Thomas negat deitatem sanctificare formaliter animam Chri­
sti per modum formae inhaerentis, sed non inficiatur Verbum per unionem
immediate et actualiter sanctificare animam Christi.

674. Scholion. Quod sit principium quo seu ratio formalis sanctifi­
cans substantialiter humanitatem Christi.
Resp. Alii aliter explicant hoc punctum:
1) Suarez 5 docet unionem hypostaticam esse rationem formalem,
qua substantialiter sanctificatur humanitas Christi. Sed hoc videtur esse
rejiciendum, quia ratio formalis hujus sanctificationis non potest esse
aliquid creatum.
1
3
3
*
5

III p., q. 22, a. 2 ad 3.
Comp. theol., c. 214.
Cfr. S. Thomas, III p., q. 23. a. 4 ad 2.
tn III Sent., dist. 13, q. 1, a. 1.
De incarnatione, disp. 53. sect. 3, n. 17.

2) Alii volunt hanc rationem formalem esse repetendam a persona­
litate Verbi, prout distinguitur virtualiter a natura divina. Ita Lwgo1;
alii a persona divina, quatenus est ratio conjungendi duas naturas; ita
Joannes a S. Thoma12·, alii tum a persona Verbi tum a natura divina;
ita Muncunill 3.
Sed personalitas secundum rationem sibi propriam non importat per­
fectionem et sanctitatem, et nequit esse principium quo seu ratio for­
malis sanctificationis.
3) Alii contendunt naturam divinam applicatam per Verbi perso­
nalitatem esse principium quo sanctificationis, de qua loquimur. Ita Sal­
manticenses, Billuart et alii 45
6.
Haec sententia prae caeteris mihi probatur.
S. Joannes Damascenus ait ad rem: «Ipse siquidem se ipsum unxit;
corpus videlicet suum divinitate sua ungendo tanquam Deus, unctus
autem ut homo: quandoquidem ipse et hoc et illud est: unctio porro
humanitatis est divinitas» s.
Ratio est, quia id, quo Deus est in se ipso infinite sanctus, videtur
esse principium quo sanctificandi substantialiter humanitatem Christi.
Sed Deus est in se ipso sanctus ratione naturae infinite perfectae. Ergo.
Sicut gratia habitualis in nobis est participatio naturae divinae per do­
num supematûrale a Deo infusum, ita gratia unionis, qua substantia­
liter sanctificata est humanitas Christi, fuit participatio immediata na­
turae divinae per unionem hypostaticam.
ARTICULUS II
UTRUM CHRISTUS HABUERIT GRATIAM HABITUALEM

675. Status quaestionis. Gratia habitualis seu sanctificans est qua­
litas supernaturalis consistens in participatione divinae naturae, qua
efficimur amici Dei seu dciformes, operamur in ordine supernaturali, et
constituimur haeredes regni caelestis.
Quaeritur, an haec qualitas supernaturalis revera fuerit in anima
Christi.
676.

Thesis.

In anima Christi fuit revera gratia habitualis.

Arg. 1) Ex S. Scriptura. S. Joannes expresse docet Verbum in­
carnatum habitasse in nobis plenum gratiae et veritatis °. Hic sermonem
esse de gratia habituali constat ex eo, quod addit evangelista: Et de
plenitudine ejus nos omnes accepimus et gratiam pro gratia 7. Accepimus
1 De incarnatione, disp. 16, sect. 2, conci. 2.
2 De incarnatione, disp. 8, a. i, conci. 3.
3 De incarnatione, n. 503.
4
Salmanticenses, De incarnatione, disp. 12, n. 50; Billuart, De incarnatione,
diss. 8, a. 1,. § 2.
5 De fide orth., lib. 3, c. 3; MG 94, 989.
6 Joan., i, 14.
7 Joan., i, ι6.

autem a Christo gratiam habitualem juxta illud: Per quem maxima et
-pretiosa nobis promissa donavit, ut per haec efficiamini divinae consortes
naturae1. Ergo.
2) Ex SS. Patribus. S. Athanasius ponit in ore Christi haec verba:
«Ego qui Patris Verbum sum, ipse mihi facto homini dono Spiritum,
meque factum hominem in illo sanctifico»2. S. Augustinus: «Propter
hoc et Dominus ipse Jesus Spiritum Sanctum non solum dedit ut Deus,
sed etiam accepit ut homo; propterea dictus est plenus gratia (Joan., 1,
14), et Spiritu Sancto (Luc., 11, 52, et 4, 1). Et manifestius de illo scri­
ptum est in Actibus Apostolorum: Quoniam unxit eum Deus Spiritu
Sancto (Act., 10, 38), non utique oleo visibili, sed dono gratiae, quod
visibili significatur unguento, quo baptizatos ungit Ecclesia» 3. In his
locis non agitur de gratia unionis, qua substantialiter sanctificata est
humanitas Christi, ut forsitan alicui videbitur, sed de gratia habituali.
Loquitur quippe de dono gratiae, quod confertur per Spiritum Sanctum,
et significatur unguento, quo baptizatos ungit Ecclesia.
• 3) Ex triplici ratione S. Thomae:
a) «Primo, propter unionem animae illius ad Verbum Dei. Quanto
enim aliquid receptivum est propinquius causae influenti, tanto magis
participat de influentia ipsius. Influxus autem gratiae est a Deo, secun­
dum illud psalmi 83, 12: Gratiam et gloriam dabit Dominus. Et ideo
maxime fuit conveniens, ut anima illa reciperet influxum divinae gra­
tiae.»
b) «Secundo, propter nobilitatem illius animae, cujus operationes
oportebat propinquissime attingere ad Deum per cognitionem -et amo­
rem; ad quod necesse est elevari humanam naturam per gratiam.»
c) «Tertio, propter habitudinem ipsius Christi ad genus humanum.
Christus enim, in quantum homo, est mediator Dei et hominum, ut
dicitur I Tim., 2, 5, et ideo oportebat, quod haberet gratiam etiam in
alios redundantem» 4.
Doctores omnes his et aliis argumentis ducti tuentur animam Christi
fuisse gratia sanctificante ornatam. Hanc doctrinam aliqui appellant
«certam secundum fidem» 5, alii verius «certam» sine addito e.
Dices, i) Effectus formalis gratiae habitualis est facere homines filios
Dei adoptivos. Sed Christus non fuit filius Dei adoptivus sed naturalis.
Ergo in Christo non fuit gratia habitualis.
Resp.—Neg. maj. Effectus formalis gratiae habitualis non est praecise
facere homines filios Dei adoptivos, sed facere deiformes seu amicos Dei.
Si gratia habitualis recipiatur in persona extranea, facit eam filium Dei
adoptivum, quatenus elevat ipsam gratuito ad haereditatem Dei; si reci­
piatur in persona propria seu in filio naturali, sanctificat eam in ordine ad
haereditatem propriam. Unde non est de ratione formali gratiae habitualis
II Petr., i, 4.
Orat, i, contra arianos, n. 46; MG 26, 107.
3 De- Trinitate, lib. 15, c. 26, n. 46; ML 42, 1093. Cfr. S. Cyrillus, De Trinitate,
dial 6; MG 75, 1018.
4
III p., <|. 7, a. i.
6 Suarez, De incarnatione, disp. 18, sect. 2. n. 5.
Salmanticenses, De incarnatione, disp. 13, n. 8.

facere filios Dei adoptivos, nisi recipiatur in persona aliena Ad rem S. Tho­
mas: «Christus per gratiam unionis est filius naturalis: alius autem per gra­
tiam habitualem est filius adoptivus. Gratia autem habitualis in Christo
non facit de non filio filium adoptivum, sed est quidam effectus filiationis
naturalis in anima Christi, secundum illud Joannis, i, 14: Vidimus gloriam
ejus quasi Unigeniti a Patre, plenum gratiae et veritatis» *.
Dices. 2) Christus habet gratiam unionis et sanctitatem substantia­
lem. Ergo non indiget gratia habituali et sanctitate accidentali.
Resp.—Neg. conseq. Quando quis habet perfectionem majorem, non
indiget qualitate minori ejusdem ordinis, bene tamen qualitate minori al­
terius ordinis. Gratia unionis conjungit animam Christi cum Deo in ordine
substantiali, gratia vero habitualis in ordine cognitionis et amoris. Unita
autem anima Christi cum Deo per sanctitatem substantialem, requiritur
alia conjunctio per gratiam habitualem, quae est principium operationum
supernaturaliuin cognitionis et amoris.

677. Scholion. An haec gratia habitualis Christi excesserit gratias
aliorum hominum secundum gradus intensitatis tantum, vel etiam se­
cundum rationem specificam seu ontologicam, disputatur a theologis.
Nonnulli volunt illam ab omnibus aliis gratiis distingui ontologice, et
suam opinionem probare contendunt ex his verbis S. Thomae: «Quantumcumque crescat gratia alicujus hominis, qui gratiam secundum ali­
quam particularem participationem possidet, nunquam potest adaequa­
re gratiam Christi, quae universaliter plena exsistit» 1
23*. Alii, admittendo,
ut par est, gratiam habitualem Christi propter unionem ad Verbum ha­
buisse aestimationem moralem et gradus omnibus gratiis aliorum homi­
num superiores, putant illam fuisse ejusdem speciei cum gratia sanctifi­
cante aliorum hominum. Quia cum gratia sanctificans sit participatio
naturae divinae, ordinata est ad conjungendam animam cum Deo per
operationes supernaturales cognitionis et amoris. Haec autem partici­
patio fuit eadem in Christo ac in hominibus justis, et actus supernatu­
rales cognitionis et amoris fuerunt in eis ejusdem speciei.
678. Corollarium I. Gratia sanctificans communicata fuit Christo
in primo instanti suae conceptionis, simul tempore et posterius natura
quam gratia unionis. Hoc deducitur ex illis verbis Isaiae: Egredietur
virga de radice Jesse, et flos de radice ejus ascendet, et requiescet super
eum Spiritus Domini i. «In eodem ergo momento, quo Beata Virgo flo­
ruit (ut ita dicam), concipiendo Filium, requievit super eum Spiritus
Domini» 5.
Simul tempore et posterius natura quam gratia unionis, quia data est
ratione et intuitu unionis hypostaticae.
Non videtur tamen gratiam habitualem dimanasse physice a gratia
unionis per modum proprietatis et naturalis resultantiae, quia nihil
conspicitur in gratia unionis, quod per modum naturae et principii in­
trinseci contineat gratiam habitualem 6.
1

2
3
*
5
6

Cfr. Billot, De Verbo incarnato, th. 16, § 1 ad I.
III p., q. 23, a. 4 ad 2.
De veritate, q. 29, a. 3 ad 5. Cfr. Billot, De Verbo
Is., ii, i.
Suarez, De incarnatione, disp. 18, sect. 3, n. 1.
Cfr. Billuart, De incarnat., diss. 8. a. 2.

incarnato,

th. 17, § 2.

Coroll. II. Dominus noster Jesus Christus in primo instanti suae
conceptionis se disposuit ad gratiam habitualem actibus liberis suae
voluntatis. «Christus, ait Angelicus, in primo instanti suae conceptionis
sanctificatus fuit per gratiam. Est autem duplex sanctificatio: una
quidem adultorum, 'qui secundum proprium actum sanctificantur: alia
autem puerorum, qui non sanctificantur secundum proprium actum
fidei, sed secundum fidem parentum vel Ecclesiae. Prima autem sancti­
ficatio est perfectior quam secunda, sicut actus est perfectior quam ha­
bitus, et, quod est per se eo, quod est per aliud. Cum ergo sanctificatio
Christi fuerit perfectissima, quia sic sanctificatus est, ut esset aliorum
sanctificator, consequens est, quod ipse secundum proprium motum
liberi arbitrii in Deum fuerit sanctificatus» Sic communius tenent
doctores contra Suarez2 et alios paucos.
Coroll. III. 1) Gratia habitualis non fuit absolute necessaria, ut
Christus esset sanctus, quia hic per solam gratiam unionis vere sanctifi­
catus est, et, facta absurda suppositione, quod privaretur gratia habi­
tuali, adhuc fuisset sanctus.
2) Aliqua gratia supernatural! creata indigebat Christus, ut opera­
tiones supernaturales eliceret. Quia personalitas Verbi, cum fuerit ali­
quid increatum, non fuit unita naturae humanae per modum formae
physicae, sed per modum termini, et constituit principium quod, non
principium quo, supernaturale, relinquens potentias et facultates huma­
nae naturae Christi in statu naturali. Specificatio autem et supematuralitas actionum sumitur a principio quo, non a principio quod. Unde
actiones intellectus et voluntatis Christi erant supernaturales ratione
gratiae creatae, qua intellectus et voluntas perfundebantur, non ratione
personae divinae.
3) Plures tamen operationes Christi potuerunt esse supernaturales
sine gratia habituali per solas gratias actuales auxiliantes. Ratio est,
quia per gratias actuales satis elevantur intellectus et voluntas atque
augentur elemento supernatural!, ut possint esse principium quo aliqua­
rum actionum supernaturalium, sicut in peccatore sola gratia actualis
est principium attritionis et spei supernaturalis.
Diximus plures operationes Christi, ut innueremus aliquas operatio­
nes perfectas non potuisse a Christo elici sine gratia habituali. Sic amor
Dei et visio beatifica requirebant necessario in Christo gratiam habitua­
lem. Unde Angelicus probat hanc gratiam fuisse animae Christi neces­
sariam «propter nobilitatem illius animae, cujus operationes oportebat
propinquissime attingere ad Deum per cognitionem et amorem, ad quod
necesse est elevari humanam naturam per gratiam» 3.
4) Demum gratia habitualis fuit Christo necessaria ad merendum
de condigno praemia supernaturalia, ut bene probant Salmanticenses 4
contra alios, qui volunt Christum potuisse mereri de condigno praemia
supernaturalia sola gratia actuali 5. Fundamentum satis solidum est,
1
3
4
4

III p., q. 34, a. 3.
2
De incarnatione, disp. 40, sect. 2, n. 12.
III p., q. 7, a. i.
De incarnatione, disp. 13, n. 79.
Cfr. LaurontluB u S. Thoresia, Controv. 12, n. 58 sqq.

quia ad merendum de condigno praemia supernaturalia requiritur, ut
opera dirigantur ad Deum sub imperio caritatis. Sed imperium caritatis
non datur sine gratia habituali. Ergo. Ad rem Angelicus: «Quamvis
meritum Christi quamdam infinitatis rationem habeat ex dignitate per­
sonae, tamen rationem meriti habet ex gratia habituali, sine qua meri­
tum esse non potest» x.

ARTICULUS III
DE PERFECTIONE GRATIAE HABITUALIS CHRISTI

679. Perfectio gratiae habitualis Christi attenditur penes ejus gra­
dus. Circa gradus autem gratiae Christi tres quaestiones moveri possunt.
l.a An Christus habuerit plenitudinem gratiae. 2.a Utrum gratia Christi
fuerit infinita. 3.a Num gratia Christi potuerit augeri. De singulis pauca.

§ 1

Utrum Christus habuerit plenitudinem gratiae.

680. Status quaestionis. 1) Plenitudo gratiae est perfectio ejus
ih summo gradu et excellentia.
2) Potest esse:
a) Intensiva, quatenus ejus perfectio attingit ad summam excellen­
tiam; et extensiva, quaternis apta est producere omnes effectus gratiae.
b) Absoluta, quae est summa gratiae excellentia, ultra quam perfici
nequit potentia Dei ordinaria; et relativa, quae est possessio gratiae in
summo gradu secundum conditionem et statum subjecti. Absoluta at­
tenditur penes perfectionem gratiae ex parte sui, relativa penes parti­
cipationem ejusdem ex parte subjecti.
3) Plenitudo gratiae dicitur absoluta respectu potentiae Dei ordi­
nariae, non respectu potentiae Dei extraordinariae, quia nunquam potest
dari gratia habitualis adeo excellens et summa, ut nequeat produci ma­
jor ac perfectior per potentiam Dei extraordinariam. Unde juxta Ange­
licum virtus divina (extraordinaria) potest «facere aliquid majus et
melius, quam sit habitualis’gratia Christi»1
2.
Quaeritur hic, an in Christo fuerit plenitudo gratiae intensiva et
extensiva, eaque absoluta secundum providentiam Dei ordinariam.
1
2

De veritate, q. 29, a. 5 ad
III p., q. 7, a. 12 ad 2.

4.

681. Thesis. Christus Dominus, isque solus, habuit plenitudinem
gratiae absolutam tum intensivam tum extensivam.

Pars l.a

In Christo fuit plenitudo gratiae absoluta.

Arg. 1) Ex S. Scriptura. Juxta S. Lucam Jesus erat plenus Spi­
ritu Sancio 1. S. Joannes adserit Verbum habitasse in nobis plenum gra­
tiae et veritatis 1
2. Apostolus: In ipso (Christo) complacuit omnem plenitu­
dinem inhabitare3. Hanc plenitudinem gratiae, quam Sacra Scriptura
tribuit Christo, esse absolutam et perfectam communiter docent theologi.
2) Ex ratione. «Quanto aliquod receptivum, ait S. Thomas, pro­
pinquius est causae influenti, tanto abundantius recipit» 4. Anima autem
Christi adeo intime unita fuit Verbo auctori gratiae per unionem hypo­
staticam, ut nequiverit propinquius ei adhaerere. Ergo Christus habuit
gratiae plenitudinem absolutam et secundum perfectissimum modum.

Pars 2.a In Christo fuit gratiae plenitudo tum intensi­
va tum extensiva.
Arg. Fuit a) intensiva, quia Christus per intimam animae suae cum
Verbo unionem participavit gratiam in summo gradu excellentiae; et
b) extensiva, quia gratia habitualis Christi fuit principium aliarum gra­
tiarum juxta illud: De plenitudine ejus nos omnes accepimus et gratiam
pro gratia 5*
, et se extendit ad omnes operationes atque effectus gratiae e.

Pars 3.a Gratiae plenitudo absoluta, intensiva et exten­
siva, fuit soli Christo propria.
Arg. Beata Virgo Maria salutatur quidem ab angelo gratia plena7,
S. Stephaniis dicitur plenus gratia et fortitudine 8, et S. Barnabas plenus
Spiritu Sancto et fide 9, non quod habuerint gratiam in summo gradu
excellentiae, quo in praesenti ordine potest haberi, sed quia habebant
plenitudinem relativam, sufficientem scilicet ad statum, ad quem erant
electi a Deo; nempe Beata Virgo Maria, ut esset mater Unigeniti: S. Ste­
phaniis, ut esset idoneus minister et testis Dei; et S. Barnabas, ut esset
praeco veritatis evangelicae 10. Sed hae gratiae et aliae omnes derivatae
erant a plenitudine gratiae Christi, eique multum inferiores.
1
2
3
4
5
0
7
3
"
10

Luc., 4, i.
Joan., i, 14.
Coloss., i, 19.
III p., q. 7, a. 9.
Joan., I, 16.
S. Thomas, III p., q. 7, a. 9.
Luc., I, 28.
Act., 6, 8.
Act., 11, 24.
Cfr. S. Thoma», III p., q. 7, a. load I.

§ 2
Utrum gratia habitualis Christi fuerit infinita.

682. Status quaestionis. 1) Compertum est gratiam unionis Chri­
sti consideratam in recto, quatenus significat personam Verbi, praescin­
dendo de sanctificatione substantiali passiva humanitatis Christi, esse
physice et moraliter infinitam, quia persona Verbi est omnimode infinita.
2) Gratia habitualis Christi potest considerari dupliciter: a) -physice
seu in ratione entis, quatenus est qualitas recepta in anima; b) mora­
liter seu secundum prudentem aestimationem et dignitatem moralem,
quam petit ex unione ad personam divinam et ex ratione gratiae, ut
est causa tum formalis constituens subjectum gratum, tum efficiens
producens aliorum sanctitatem.
Nemo dubitat, quin gratia habitualis Christi in ratione entis sit finita,
quia recepta est in anima Christi habente capacitatem finitam, et quia
est ens creatum et ut tale finitum.
3) Dignitas moralis et prudens aestimatio gratiae habitualis Christi
attenditur ex duplici capite: a) ex conjunctione ad personam Verbi, «in
quantum concurrit ad eumdem actum cum ipsa, ut actus gratia illa
informatus non tantum sit actus hominis sed etiam Dei»1; b) ex ratione
propria gratiae, quae attenditur penes sanctificationem.
Gratia habitualis Christi secundum dignitatem moralem, habitam ex
conjunctione ad personam Verbi, est simpliciter infinita, quia concipi
nequit major dignitas quam esse gratiam personae divinae.
Velim tamen animadvertas hanc dignitatem moralem simpliciter in­
finitam. quae provenit ex conjunctione ad personam Verbi, non con­
venire gratiae Christi ex conceptu gratiae, atque idcirco esse commu­
nem toti humanitati, potentiis, virtutibus et operationibus Christi, quia
omnia quae sunt in nostro Servatore, important dignitatem moralem
simpliciter infinitam 12.
4) Disputatur, an et quomodo gratia Christi ex ratione propria gra­
tiae, quae attenditur penes sanctificationem, sit infinita, an scilicet po­
sitive simpliciterque, vel negative et secundum quid.
683. Placita theologorum, i) Cl. Gonet existimat gratiam Christi in
ratione gratiae esse positive et simpliciter infinitam 34.
2) Alii communius docent illam non esse positive et simpliciter infi­
nitam, sed tantum negative et secundum quid, quatenus, habens quidquid
pertinet ad propriam rationem gratiae, attingit summum gradum ejusdem
secundum praesentem providentiam (infinitas intensiva), et se extendit ad
omnes operationes et effectus gratiae sanctificantis (infinitas extensiva) ‘.
1
2

3
4

S. Thomas, In III Sent., dist. 13, q. I, a. 2, q.la 2, solut. 2.
Cfr. Salmanticenses, De incarnatione, disp. 15, n. 27.
De incarnatione, disp. 13, a. I, conci. 2.
Cfr. Billot, De Verbo incarnato, th. 17, § 2.

684. Thesis. Gratia habitualis Christi in ratione gratiae fuit moraliter infinita, non quidem positive et simpliciter, sed negative et secun­
dum quid.

Pars l.a

Fuit moraliter infinita.

Arg. Angelicus hoc probat ex duplici capite: 1) «Eo quod non limi­
tatur, quia scilicet habet quidquid potest pertinere ad rationem gratiae,
et non datur ei secundum aliquam certam mensuram id, quod ad ratio­
nem gratiae pertinet, eo quod secundum propositum Dei, cujus est gra­
tiam mensurare, gratia confertur animae Christi sicut cuidam universali
principio gratificationis in humana natura»1.
2) «Quia non limitatur ad aliquos determinatos effectus, sed potest
per gratiam infinitis operari redemptionem»12.
Gratia Christi ex primo capite importat plenitudinem eorum, quae
pertinent ad rationem gratiae, et est infinita intensive, ex secundo ca­
pite respicit gratiam capitis et est infinita extensive.

Pars 2.a

Non fuit infinita positive et simpliciter.

Arg. Gratia sanctificans animam Christi poterat de potentia Dei
absoluta esse intensior per modum causae formalis, et producere majo­
res effectus per modum causae efficientis. Ergo nec intensive nec exten­
sive fuit simpliciter infinita.

Pars 3.a

Fuit infinita negative et secundum quid.

Arg. Gratia habitualis Christi in ratione gratiae attigit illum gra­
dum, qui in praesenti Dei providentia est summus, et se extendit ad
omnes effectus gratiae. Ergo fuit infinita secundum quid. Apposite
S. Augustinus: «Invenimus, quia ad mensuram dat Deus Spiritum...
Hominibus ad mensuram dat, unico Filio non dat ad mensuram... Chri­
stus, qui dat, non ad mensuram accipit»3.
§ 3
Utrum gratia habitualis Christi -potuerit augeri.

685. Status quaestionis. 1) Augmentum gratiae habitualis Chri­
sti potest attendi a) penes latitudinem moralem, quae habetur in ordine
ad prudentem aestimationem conceptam tum ex dignitate personae
Verbi, tum ex ratione propria gratiae, et b) penes latitudinem physicam
petitam ex ejus actuatione et perfectione in anima Christi.
Gratia Christi non potuit moraliter augeri quantum ad prudentem
aestimationem ortam ex dignitate personae, quia cum dignitas personae
Verbi fuerit absolute summa, aestimatio quoque prudens ex ea petita
debuit esse infinita simpliciter.
1
2
3

////»., q. 7, a. 11.
in IU Seni., dist. 13, q. 1, a. 2, q.1» 2, solut. 2.
In Joan, evan g., tr. 14, n. 10; ML 35, 1508.

Quantum ad entitatem physicam certe potuit augeri.
Utrumque patet ex S. Thoma, qui ait: «Virtus divina, licet possit
facere aliquid majus aut melius, quam sit habitualis gratia Christi
(augmentum quantum ad entitatem physicam), non tamen posset fa­
cere, quod ordinaretur ad aliquid majus, quam sit unio personalis ad
Filium unigenitum a Patre»1.
Difficultas versatur circa augmentum gratiae Christi, quantum ad
prudentem aestimationem conceptam ex propria ratione gratiae.
2) Certum est gratiam Christi habitualem hoc sensu nunquam
auctam fuisse, sed statim ab initio conceptionis Verbi in utero Virginis
fuisse completam, quia Christus apparuit in mundo plenus gratiae et
veritatis, imo et per visionem Dei omnino beatus.
3) Gratia habitualis Christi non potuit augeri in praesenti ordine
divinae providentiae, quia erat in summo et ultimo gradu perfectionis,
ad quem pertingere potuit secundum potentiam Dei ordinariam.
4) Quaestio est, an de potentia Dei extraordinaria potuerit augeri
quantum ad dignitatem moralem petitam ex ratione gratiae, quae atten­
ditur penes sanctificationem subjecti.
686. Placita theologorum, i) Negant S. Bonavenlura, Scotus, Dio­
nysius Carthusianus, Cajetanus et alii 1
2.
2) Affirmant Capreolus, Medina, Philippus a SS. Trinitate, Vazquez,
Valentia et Lugo 3.

687. Thesis. Gratia habitualis Christi potuit de potentia Dei abso­
luta augeri quoad aestimationem moralem petitam ex ratione gratiae.

Arg. Gratiam habitualem Christi intensive augeri non repugnat'
1) ex parte gratiae, quae, utpote participatio divinae naturae, potest
magis ac magis semper participari; 2) ex parte auctoris, qui est Deus
virtutem habens infinitam; 3) ex parte subjecti, scilicet animae Christi,
cujus potentia obedientialis, secundum quod potest recipere aliquid a
Deo, «non potest impleri, quia quidquid Deus de creatura faciat, adhuc
remanet in potentia recipiendi a Deo» 4.
III p., q. 7, a. 12 ad 2.
2
S. Bonaventura, In I Sent., dist. 17, p. 2, q. 4; et In III Sent., dist. 13, a. I.
q. 2 ad 2; Scotus, In III Sent., dist. 13, qq. 1-3; Carthusianus. In III Sent., dist. 13,
q. 2: Cajetanus, In III p., q. 7, a. 9 sqq.
3
Capreolus, In I Sent., dist. 17, q. 2, a. 2; et In III Sent., dist. 13, q. un., a. 3;
Medina, In III p., q. 7, a. 12: Philippus a SS. Trinitate, De incarnatione, disp. 5.
dub. 4: Vazquez, In III p., disp. 47, c. 3; Valentia, In III p., disp. I, q. 7, p. 2;
Lugo, De incarnatione, disp. 16, sect. 6, n. m.
1
S. Thomas, De veritate, q. 29, a. 3 ad 3.
1

ARTICULUS IV
UTRUM CHRISTUS HABUERIT OMNES VIRTUTES

688. Status quaestionis. 1) Virtus est habitus seu qualitas dispo­
nens potentiam ad perfecte operandum.
2) Potest esse a) intellectualis, quae «perficit intellectum in ordine
ad verum, sive practicum sive speculativum...; b) moralis, quae perficit
appetitum, vel sensitivum vel rationalem, in ordine ad bonum rationis»,
ut justitia, fortitudo, etc.x; c) theologica, quae respicit Deum, disponitque potentias intellectuales in ordine ad ipsum. Agimus hic de virtu­
tibus theologicis et moralibus, de intellectualibus inferius acturi sub
nomine scientiae Christi.
3) Virtutes theologicae, fides, spes et caritas, sunt semper supernaturales, ac idcirco per se infusae. Ex moralibus aliae sunt supematurales ac per se infusae, aliae naturales seu per se acquisibiles, quae ali­
quando per accidens a Deo infunduntur.
4) Quaeritur, an Christus habuerit omnes virtutes tum theologicas
tum morales, et quomodo morales naturales acquisierit, an per proprios
actus an per infusionem.
689. Thesis I. Christus habuit omnes virtutes theologicas et mo­
rales supernaturales praeter fidem, spem et poenitentiam, imo et virtutes
morales naturales.

Pars l.a

Habuit omnes virtutes.

Arg. 1) Super illud psalmi 1: Sed in lege Domini voluntas ejus,
dicit glossa ex Cassiodoro: «Hic ostenditur Christus plenus omni bono».
2) Virtutes, cum sint quaedam proprietates gratiae, eo plures con­
sequuntur gratiam sanctificantem, quo gratia sanctificans fuerit perfe­
ctior. Sed in anima Christi fuit gratia sanctificans perfectissima. Ergo
in Christo fuerunt omnes virtutes1
2. Hinc potentiae animae Christi
omnibus virtutibus ornatae operabantur expedite in ordine superna­
tural! et morali.

Pars 2.a

Praeter fidem, spem et poenitentiam.

Arg. Christus erat comprehensor et simul persona divina. Ut comprehensor non potuit habere fidem et spem, quia comprehensores non
possunt credere quod vident nec sperare quod possident 3. Qua persona
divina non potuit poenitere, quia materia, circa quam versatur poeni­
tentia, est peccatum proprium. Persona autem divina peccatum non
fecit.
1
Salm., De virtutibus, Arbor praedicamentalis, n. 12.
2 Cfr. S. Thomas, IU p., q. 7, a. 2; et Hugon, Le mystère de ΓIncarnation,
4.me partie, ch. 1, § 6.
’ Cfr. Laurentius a S. Thorosia, De incarnat., controv. 13, n. 25 sqq.

Pars 3.a

Habuit virtutes morales naturales.

Arg. Virtutes morales naturales perficiunt potentias ad recte ope­
randum in ordine morali naturali. Potentiae autem Christi dispositae
erant naturaliter ad recte operandum in omni ordine morali, quia
hoc exigebat finis incarnationis. Ergo.
690. Thesis ΙΓ. Christus Dominus non acquisivit virtutes morales
naturales per proprios actus, sed probabilius accepit eas per infusionem.
Nota. Tres sunt in hac parte modi dicendi inter auctores: i) Aliqui
volunt Christum acquisivisse virtutes morales naturales per proprios actus
successu temporis. Jta Nazarius, Laurentius a S. Theresia, Salmanticen­
ses, etc. ‘. 2) Alii dicunt eas acquisivisse propriis actibus in primo instanti
suae conceptionis. Ita Contenson 1
2 et alii apud Medina»: 34. 3) Alii conten­
dunt eas accepisse per infusionem in primo instanti suae conceptionis. Sic
Vazquez, Suarez, Gonet, Philippus a SS. Trinitate, Billuart et alii *. Haec
sententia magis mihi probatur.

Arg. Nullum defectum adsumpsit Christus, qui non fuerit necessa­
rius ad finem incarnationis. Sed carentia virtutum moralium non fuit
necessaria ad finem incarnationis. Ergo Christus virtutibus moralibus
nunquam caruit. Hinc:
1) Fundamento caret prima sententia, quae tenet Christum eas
acquisivisse successu temporis.
2) Non potuit, saltem citra miraculum, quod non probatur, primo
et unico instanti suae conceptionis acquirere omnes virtutes per pro­
prios actus, quia tot actus unico instanti elicere non potuit. Unde fallit
secunda sententia.
3) Eas igitur accepit per infusionem.
ARTICULUS V
UTRUM IN CHRISTO FUERINT DONA SPIRITUS SANCTI

691. Status quaestionis. Dona Spiritus Sancti sunt perfectiones
quae disponunt potentias animae, ut sint facile mobiles a Spiritu Sancto
in his, quae superant regulam communem prudentiae etiam infusae.
Numerantur septem: scilicet, sapientia, intellectus, scientia, pietas,
consilium, fortitudo et timor. Horum tria priora spectant ad intellectum,
et quatuor posteriora ad voluntatem.
Ratio septenarii numeri colligitur ex materia virtutum, quae septem
modis exigit regulari ultra modum communem prudentiae infusae, ut
patet ex accurato examine eorum, quae nobis necessaria sunt in cre­
dendis, sperandis, diligendis et agendis.
1
Nazarius, In III p., q. 7, a. 2, conci. 5; Laurentius a S. Theresia, De incarnatione, controv. 13, n. ni; Salmanticenses, De incarnatione, disp. 14, n. 6 sqq.
2
Theologia mentis et cordis, lib. 9, diss. 5, c. 1, spec. 2.
3
In ITT p., q. 7, a. 2.
4
Vazquez, Tn TH p., disp. 42, c. 2; Suarez, De incarnatione, disp. 19, sect 1;
Gonet, De incarnatione, disp. 12, a. 3; Philippus a SS. Trinitate, De incarnatione,
disp. 5, dub. 5; Billuart, De incarnatione, diss. 8, a. 3.

692.
Sancti.

THESIS.

4II

Certum est in Christo fuisse omnia dona Spiritus

Arg. 1) Isaias loquens de Christo venturo ait: 'Requiescet super
eum... spiritus sapientiae et intellectus, spiritus consilii et fortitudinis,
spiritus scientiae et pietatis, et replebit eum spiritus timoris Dominix.
2) Dona Spiritus Sancti semper consequuntur gratiam habitualem
et caritatem, ut expresse docet Angelicus 1
2, adeo ut, qui gratia sancti­
ficante suffulti et caritate perfusi diligunt Deum, facile moveantur a
Spiritu Sancto supra regulam communem prudentiae. Sed Christus ha­
buit gratiam et caritatem intensissimam. Ergo.
3) Usum, quem fecerat Christus de donis Spiritus Sancti egregie
exponit Contenson his verbis: «Sapientiae dono judicabat de rebus aeter­
nis per altissimas causas et rationes divinas. Intellectus intus legebat et
penetrabat omnes veritates sibi a Deo propositas. Consilio de rebus
agendis judicium ferebat non dubium sed firmum, et determinationem
eam habens, quam prudentiae consilia gignere solent. Fortitudine corpus
suum contra adversa parabat, et se laborioso redemptionis ojieri accin­
gebat. Scientia de rebus per causas inferiores captui sese nostro accom­
modans judicabat. Pietate Deum Patrem impense colebat, et Virginem
Matrem filiali affectu prosequebatur. Timore demum immensam divi­
nae majestatis eminentiam, et supremam potestatem malum infligere
potentem profundissime reverebatur, qui timor non servilis erat, sed
filialis et castus» 3*.
693. Objicies, i) Dona Spiritus Sancti spectantia ad intellectum op­
ponuntur perfectioni Christi, quia supponunt in subjecto fidem et obscuri­
tatem repugnantem clarae Dei visioni. Christus autem non habuit fidem
nec obscuritatem de rebus divinis. Ergo.
2) Item, dona spectantia ad voluntatem non potuerunt esse in Chri­
sto. Quia pietas exhibet reverentiam Deo non ut Patri naturali sed ut Patri
adoptivo. Fortitudo roborat trepidantem contra adversa. Timor est fuga
mali imminentis et difficile vitabilis. Sed Christus a) nunquam exhibuit re­
verentiam Deo ut Patri adoptivo; b) nunquam trepidavit contra adversa,
et c) nunquam fugit malum imminens. Ergo.
Resp. ad l.um—Neg. ant. Ad probationem dicendum est dona Spiritus
Sancti, quae spectant ad intellectum non supponere in subjecto fidem et
obscuritatem per se, sed in nobis per accidens ratione status viatorum. Unde
beati, in quibus fidei succedet clara Dei visio, retinebunt dona Spiritus
Sancti in patria *.
Ad 2.um Pietas, cum dirigitur ad suum objectum, reverentiam exhibet
Deo Patri, praescindendo a paternitate naturali vel adoptiva. Christus reve­
ritus est Patrem naturalem, nos reveremur Deum patrem adoptivum, sed
utraque reverentia est ejusdem rationis, sicut religio erat ejusdem speciei
in Christo et in justis.
Fortitudo roborat trepidantem contra adversa partis intellectivae vel
sensitivae. Christus non potuit trepidare in ratione superiori, quia gaudebat
visione beatifica, sed in ratione inferiori et in parte sensitiva non semel
trepidavit imminentibus undique malis. Unde Coepit pavere et taedere 6.

1 Is., ii, 2-3.
2 7-7/, q, 68, a. 5.
3 Theol. mentis et cordis, lib. 9, diss. 5, c. 1, specui. 3.
1 Cfr, S. Thoma·. I-II, q. 68, a. 6.
° Mare., 14, 33.

Timor habet duplicem actum. Unum, quo quis subjicitur timore reve­
rential! ad Deum sicut ad causam, quae potest malum aliquod infligere; al­
terum, quo refugit malum culpae vel poenae. Non poterat Christus habere
timorem ob malum culpae vel poenae, bene tamen timorem reverentialem,
quo respiciebat divinam eminentiam capacem infligendi aliquod malum,
v. gr., annihilationem humanitatis. Hinc S. Bernardus de errore accusat
Abailardum, quod donum timoris negaverit Christo.

ARTICULUS VI
UTRUM IN CHRISTO FUERINT GRATIAE GRATIS DATAE

694. Status quaestionis. 1) Gratiae gratis datae sunt quaedam
manifestationes spiritus, quibus aliquis constituitur instrumentum co­
opérons, ut alios possit confirmare et erudire.
2) Novem numerantur ab Apostolo, scilicet: Sermo sapientiae, ser­
mo scientiae, fides; gratia sanitatum, operatio virtutum, prophetia; discre­
tio spirituum, genera linguarum, et interpretatio sermonumx.
Ratio hujus numeri facile adsignatur. Gratiae etenim gratis datae
sunt manifestationes spiritus in aliquo homine, ut alios confirmare et
erudire valeat circa divina. Ad hoc autem tria requiruntur in subjecto:
1) Ut Doctor ea, quae de divinis tradere velit, plene cognoscat sapien­
tia, scientia et fide. 2) Ut ea, quae docet, confirmet operibus divinae
virtutis propriis, quod fit gratia sanitatum, operatione virtutum, et pro­
phetia. 3) Ut quae mente concipit, possit convenienter proferre, quod
perficit gratia linguarum, discretione spirituum et interpretatione ser­
monum.
Disputatur, an omnes gratiae gratis datae fuerint in Christo.
695. Placita theologorum. Abulensis 12 gratiam prophetiae, et Valen­
tia 3 gratiam fidei negaverunt Christo Domino. Sed communiter theologi
docent omnes gratias gratis datas fuisse in Cliristo.

696. Thesis.
Christo.

Omnes gratiae gratis datae fuerunt perfectissime in

Arg. 1) Christus Dominus certe fuit caput Ecclesiae. Oportebat
autem, ut caput Ecclesiae in se uno haberet omnes gratias ordinis su­
pernaturalis, quae erant dispersae in membris.
2) Christus Dominus fuit Doctor universalis Ecclesiae. Doctor au­
tem universalis Ecclesiae debet imprimis divina, quae sunt Ecclesiae
tradenda, plenissime cognoscere; deinde, quae sunt tradita, signis con­
firmare; ac tandem, quae sunt confirmata, verbis persuadere. Porro ad
haec tria munia requiruntur, ut diximus, gratiae gratis datae. Ergo.
3) Sermonem sapientiae et scientiae manifestavit Christus, quando
habuit sermonem in monte, et adeo profunde locutus est, ut admira1
2
3

I Cor., 12, 8 sqq.
In Matth., i6, q. 4.
In III p., disp. 1, q. 7, p. 5.

rentur turbae super doctrina ejus. Erat enim docens eos sicut potestatem
habens, et non sicut scribae eorum et pharisaeix. Patefecit gratiam fidei,
non quidem ut erat virtus theologica, qua caruit Christus, sed quate­
nus erat vel excellentia quaedam cognitionis circa mysteria fidei1
2, vel
facilitas proponendi res fidei accommodate ad intelligentiam populi3.
Gratiam sanitatum manifestavit, cum innumeros languores sanavit. Gra­
tiam virtutum ostendit, quando imperavit vento et mari, et facta est
tranquillitas magna. Prophetam se exhibuit, quando ventura praecogno­
vit ac nuntiavit, adeo ut apostoli euntes in castellum Emmaus potue­
rint de eo dicere, quod fuit vir propheta, potens in opere et sermone 4.
Discretionem spirituum exercuit, cum secreta cordium seu cogitationes
hominum cognovit. Gratiam linguarum in Christo fuisse colligitur ex
certa, quam ipse habuit, cognitione secretorum cordium, quorum lin­
guae non sunt nisi signa. Discretor spirituum fuit Christus, cum secreta
cordium cognovit et veram pietatem a falsa in hypocritis sedulo di­
stinxit. Ac tandem magnificus interpres sermonum fuit, quando inci­
piens a Moyse et omnibus prophetis, interpretabatur illis in omnibus
scripturis, quae de ipso erant 5.

QUAESTIO XLVI
DE GRATIA CHRISTI, UT EST CAPUT ECCLESIAE

ARTICULUS I
UTRUM CHRISTUS SIT CAPUT ECCLESIAE

697. Status quaestionis. 1) Inter omnia corporis humani mem­
bra primatum tenet caput triplici ratione, ordine scilicet, perfectione et
influxu. Ordine quidem, quatenus est prima pars hominis, incipiendo a
superiori; perfectione, quatenus in compendio continet omnes internos
extemosque sensus; influxu, quatenus movet imperio alia membra.
2) Per analogiam ad caput humanum dicitur caput in corpore my­
stico et etiam sociali ille homo, qui inter alios primus est ordine, per­
fectione et virtute.
3) Eminet Christus inter membra Ecclesiae hac triplici ratione?

698.

Thesis.

Christus est caput Ecclesias.

Arg. 1) Ex S. Scriptura. Apostolus scribens ad ephesios ait:
Omnia subjecit sub pedibus ejus, et ipsum dedit caput super omnem
Ecclesiam, quae est corpus ipsius et plenitudo ejus, qui omnia in omnibus
adimplet ur ®.
1
2
3

Matth., 7, 28 sq.
Cfr. S. Thomas, I-II, q. ili, a. 4.
Cfr. S. Thomas, In I Cor., 12, lect. 2.

4
6
«

Lue., 24, 19.
Lue., 24, 27.
Epluts., i, 22.

2) Ex ratione theologica. In ratione capitis tria includuntur, ut
diximus superius, ordo scilicet, perfectio et influxus. Haec autem tria
competunt Christo respectu Ecclesiae secundum propinquitatem ad
Deum, secundum plenitudinem gratiae et secundum virtutem influendi 1:
a) Ordinem tenet, quia est ■primogenitus in multis fratribus2, et
constitutus est in caelestibus supra omnem principatum et potestatem 34;
et est in omnibus ipse primatum tenens i.
b) Perfectione superat alios, quia apparuit plenus gratiae et veri­
tatis 5.
c) Influit in membra Ecclesiae, quia de plenitudine ejus nos omnes
accepimus 6.
Unde Christus, quatenus praesidet Ecclesiae, superat omnes perfe­
ctione, et influit in aliorum sanctificationem, dicitur et est caput Ec­
clesiae.
Hanc triplicem conditionem ad rationem capitis mystici requisitam
diserte Christo tribuit Apostolus dicens: Ipse est caput corporis Eccle­
siae, qui est principium, primogenitus ex mortuis (primatus)..., quia in
ipso complacuit omnem plenitudinem inhabitare (perfectio); et per eum
reconciliare omnia (influxus) 7.
Scholion. Alii dicunt ad rationem capitis mystici requiri perfectio­
nem dignitatis, potestatem dominationis et virtutem sanctificationis. Se­
cundum hanc considerationem Christus est caput Ecclesiae, ut diserte
docet S. Thomas, «ratione dignitatis, gubernationis et causalitatis» 8.
Corollarium. Solus Christus est proprie Ecclesiae caput, quia ex
hominibus ipse solus influit interius de condigno in Ecclesiae membra.

ARTICULUS II
QUAE FUERIT IN CHRISTO RATIO FORMALIS CAPITIS ECCLESIAE

699. Status quaestionis. 1) Christus, ut Deus, non fuit caput
Ecclesiae, sed supremus ejus dominus, quia caput in societate oportet
esse homogeneum cum membris. Sed qua homo est caput Ecclesiae
non utcumque, sed quatenus per gratiam obtinet primatum ordinis,
perfectionis et influxus.
Duplex autem est in Christo gratia, una gratia unionis, qua sub­
stantialiter sanctificata est humana ejus natura, et altera gratia habi­
tualis, qua ejus anima complete sanctificata est, et constituta princi­
pium connaturale actuum supernaturalium.
2) Quaeritur hic, qualis fuerit gratia, qua Christus obtinuit prima­
1

2
3
4
s
6
7
8

S. Thomas, III p., q. 8, a. I.
Rom., 8, 29.
Ephes., i, 20-21.
Coloss., i, 18.
Joan., i, 14.
Joan., i, 16.
Coloss., I, 18-20.
De veritate, q. 29, a. 4.

tum ordinis, perfectionis et influxus, ac constitutus fuit formaliter ca­
put Ecclesiae.
700. Placita theologorum. 1) Contendit Vazquez 1 Christum per so­
lam gratiam unionis constitutum fuisse in ratione capitis Ecclesiae.
2) Alii communissime docent per gratiam habitualem, quatenus con­
notât gratiam unionis, constitutum fuisse Christum in ratione capitis Ec­
clesiae.

701. Thesis. Gratia habitualis, quatenus connotât gratiam unio­
nis, fuit ratio formalis, qua Christus constitutus fuit caput Ecclesiae.

Arg. Ex ratione. Cum de ratione capitis sit inter alia munia in­
fluere efficienter in membra, Christus constituitur caput Ecclesiae per
illam formam, quae sit principium operandi efficienter in ordine super­
natural!. Sola autem gratia habitualis est in Christo principium ope­
randi efficienter in ordine supernatural!, quia est unicum principium
quo merendi. Ergo. Apposite S. Thomas: «Gratia personalis (habitualis)
et gratia capitis ordinantur ad aliquem actum; gratia autem unionis
non ordinatur ad actum sed ad esse personale; et ideo gratia persona­
lis et gratia capitis conveniunt in essentia habitus, non autem gratia
unionis»I2.
Dixi quatenus connotai gratiam unionis, quia esto gratia habitualis
influens in membra sit gratia capitis, tamen ratio, quae dignificat hu­
manitatem et gratiam habitualem in Christo, est gratia unionis. Quod
ut recte intelligas animadverte sequentia: 1) Principium quod omnium
operationum et praesertim influxus in membra fuit in Christo persona
Verbi. 2) Opera Christi habuerunt infinitum valorem ratione personae
operantis et gratiae unionis, qua certe dignificata est gratia ejus habi­
tualis tanquam a termino complente. 3) Gratia habitualis, sic dignifi­
cata a persona divina et unione hypostatica, fuit quasi forma, quae
instruxit facultates activas animae Christi et constituit principium quo
operationum et influxus in membra. Quare, gratia habitualis, pertinens
ad lineam operativam et dignificata a gratia unionis, constituit in Chri­
sto rationem formalem capitis Ecclesiae 3.
ARTICULUS III
UTRUM CHRISTUS SIT OMNIUM CREATURARUM INTELLECTUALIUM CAPUT

702. Status quaestionis. 1) Christus propter suam dignitatem et
perfectionem praesidet omnibus creaturis, potestque dici earum domi­
nus ac moderator, quia omnia subjecta sunt pedibus ejus. Anorganicarum tamen et irrationabilium non potest dici caput propter diversita­
tem naturae.
I
II

In III p., disp. 48, c. 4.
III p., q. 8, a. 5 ad 3.

3 Cfr Laurentius n S. Theresia, controv. 15, n. 13; Gonet,
disp. 15, n. 107; FranzoUn. De Verbo incarnato, th. 41.

De incarnatione,

2) Quaestio venit hic enucleanda, an et quomodo Christus sit ca­
put creaturarum intellectualium per hunc ordinem: angelorum ac bea­
torum. justorum, fidelium peccatorum, haereticorum, infidelium, dae­
monum ac damnatorum.
703.

Thesis I.

Christus est caput angelorum *.

Arg. 1) Ex S. Scriptura. Apostolus loquens de Christo ait: Qui
est caput omnis principatus et potestatis 1
2.
2) Ex ratione. Humanitas Christi propter suam unionem ad per­
sonam Verbi dignior est ac perfectior angelis, et in eos influit plures
gratias, gloriam accidentalem, charismata supernaturalia, revelationes
mysteriorum Dei et alia quamplurima. Ergo Christus est caput ange­
lorum.
Num Christus influat gratiam et gloriam essentialem in angelos, di­
sputatur a theologis. Affirmant Suarez, Valentia, Philippus a SS. Tri­
nitate, Laurentius a S. Theresia ct alii 3. Negant S. Thomas, S. Bona­
ventura, Vazquez, Sylvius, Gonet, Contenson et alii 4, quorum sententia
magis mihi probatur.
Opinionis negantis ratio est, quia gratiam et gloriam essentialem
nemini meruit Christus nisi qua Redemptor et intuitu mortis. Chri­
stus autem non est angelorum Redemptor «nec pro angelis mortuus est»5.
Eadem ratione Adamus in statu innocentiae fuit certe membrum
Christi venturi, sed gratiam habitualem non accepit pro meritis Christi.
704. Thesis II. Christus est quodammodo caput omnium homi­
num non damnatorum.

Arg. S. Thomas ait ad rem: «Membra corporis mystici accipiuntur
non solum secundum quod sunt in actu, sed etiam secundum quod sunt
in potentia... Sic ergo dicendum est, quod accipiendo generaliter secun­
dum totum tempus mundi, Christus est caput omnium hominum, sed
secundum diversos gradus. Primo enim et principaliter est caput eorum,
qui actu uniuntur ei per gloriam. Secundo eorum, qui actu uniuntur
ei per caritatem. Tertio eorum, qui actu uniuntur ei per fidem. Quar­
to vero eorum, qui ei uniuntur solum in potentia nondum reducta ad
actum, quae tamen est ad actum reducenda secundum divinam prae­
destinationem. Quinto vero eorum, qui in potentia sunt ei uniti, quae
nunquam reducetur ad actum, sicut homines in hoc mundo viventes,
qui non sunt praedestinati, qui tamen ex hoc saeculo recedentes, tota1
Soto, In IV Sent., dist. 49, q. 4, a. 2, docet Christum non esse caput ange­
lorum nisi in quantum est Deus.
2
Coloss., 2, 10.
3 Suarez, De incarnat., disp. 23, sect. I, n. 7; Valentia, In III p., q. 8, p. 3;
Philippus a SS. Trinitate, De incarnat,, disp. 5, dub. 7; Laurentius a S. Theresia,
t. 5, controv. 15, n. 37 sqq.
S. Thomas, In III Sent., dist. 13. q. 2, a. 2; S. Bonaventura, In III Sent.,
dist. 13, a. 2, q. 3 ad 4: Vazquez, In III p., disp. 49; Sylvius, In 111 p., q. 8, a. 4:
Gonet, De incarnat., disp. 14. n. 73; Contenson, lib. 9, diss. 4, c. 2, specui. 3.
s
s. Augustinus, Enchiridion, c. 61; ML 40, 261.

liter desinunt esse membra Christi, quia jam nec sunt in potentia, ut
Christo uniantur»1.
1) Beatis in patria gloriam essentialem et visionem beatificam con­
tulit. His adnumerantur SS. Patres Veteris Testamenti, qui intuitu me­
ritorum Christi venturi sanctificati atque in gratia decedentes, recepti
sunt in sinum Abrahae ante adventum Domini.
2) Justis viatoribus influit gratiam habitualem et charismata atque
dona supernaturalia, sibi eos conjungens tanquam membra actualia per
caritatem. Inter justos viatores possunt computari animae purgatorii,
quae utpote actuali caritate Deo conjunctae, vere sunt membra Chri­
sti 2. Idem dicendum de catechumenis in gratia Dei constitutis.
3) Fideles peccatores certe uniuntur Christo per fidem et spem.
Controvertitur, an per hanc unionem constituantur ipsi actu mem­
bra Christi. Negat Cano3. Alii probabilius docent fideles in peccato mor­
tali exsistentes esse actu membra Christi, non quidem perfecte et sim­
pliciter sed imperfecte et secundum quid. S. Thomas favet huic opi­
nioni, cum dicit Christum esse caput «eorum, qui actu uniuntur ei per
fidem» 4; de quibus iterum ait: «Non sunt membra Christi actualiter sed
potentialiter, nisi forte imperfecte per fidem informem, quae unit Chri­
sto secundum quid et non simpliciter... Pefcipiunt tamen tales a Chri­
sto quemdam actum vitae, qui est credere»5. Revera, fideles peccatores
sunt membra Ecclesiae, ergo et Christi.
4) Haeretici ac pagani, sive sint praedestinati sive praesciti, non
sunt actu membra Christi, sed tantum in potentia, hac differentia,
quod praedestinati sint membra Christi in potentia ad actum reducen­
da, et praesciti in potentia nunquam vel solum transeunter ad actum
reducenda.
705.

Thesis III.

Christus non est daemonum ac damnatorum caput.

Arg. Daemones atque damnati non subjiciuntur dominio Christi
nisi coacti et inviti, nullumque influxum recipiunt a Christo Redem­
ptore in ordine sanctificationis et vitae aeternae.
QUAESTIO XLVII
DE SCIENTIA HUMANA CHRISTI

ARTICULUS I
AN CHRISTUS QUATENUS HOMO HABUERIT SCIENTIAM HUMANAM

706. Status quaestionis. 1) Christus Dominus, quatenus Deus,
habuit proculdubio in intellectu divino scientiam infinitam, qua omnia
cognoscebat comprehendebatque ab aeterno, ut explicatum est in tra­
ctatu De Deo uno, quaestione 14.
1
3
6

III p., q. 8, a. 3.
De locis, lib'4. c. ult. ad 9.
/// p., <]. 8. a. 3 ad 2.

2
*

Cfr. Cajetanus, In III p., q. 8, a. 3.
III p., q. 8, a. 3.

2) Quaerimus hic, an Christus quatenus homo habuerit in intel­
lectu humano aliquam scientiam seu cognitionem creatam.
707. Errores, i) Gnostici et Valentiniani, si fides est S. Irenaeo, ex­
istimarunt Christum in infantia fuisse aliis infantibus parem et ignorantiae
obnoxium.
2) Nestoriani putarunt Christum hominem morali dumtaxat nexu fuis­
se Verbo conjunctum, et plures veritates ignorasse.
3) Monothelitae contenderunt Verbum secundum divinam naturam
fuisse in Cliristo principium immediatum omnium operationum, passive se
habente humana natura, et consequenter negaverunt Christo humanam
cognitionem.
4) Quidam antiqui catholici ,ut referunt S. Bonaventura et Capreolus *,
voluerunt intellectum humanum Christi cognoscere res per intellectionem
divinam et increatam, quatenus intellectus motus a divinitate eliciebat
divinam intellectionem 1
2.
5) Lutherus, Zuinglius, Bucerus, Calvinus 345et alii protestantes, prae­
sertim liberales hodierni, volunt scientiam humanam Christi fuisse limita­
tam et progressui humano obnoxiam.
6) Modernisiarum propositiones sunt: «Criticus nequit adserere Christo
scientiam nullo circumscriptam limite». «Christus non habuit semper con­
scientiam suae dignitatis messianicae» ‘.

708. Thesis. Christus homo habuit scientiam humanam, a primo
instanti suae conceptionis, ab omni errore immunem et universalem.

Pars I.

Habuit scientiam humanam.

Arg. 1) Ex S. Scriptura. Isaias ait: Requiescet super eum spiritus
Domini, spiritus sapientiae et intellectus..., spiritus scientiae et pietatis6*
.
S. Joannes: Verbum caro factum est, et habitavit in nobis..., plenum gra­
tiae et veritatis 6. Apostolus: In quo (Christo) sunt omnes thesauri sapien­
tiae et scientiae absconditi1.
2) Ex SS. Patribus. S. Hieronymus docet: «Nullum hominem, ex­
cepto eo, qui ob nostram salutem carnem est dignatus induere, plenam
habuisse scientiam et certissimam veritatem» 89. S. Augustinus: «Quam
plane ignorantiam nullo modo crediderim fuisse in infante illo, in quo
Verbum caro factum est, ut habitaret in nobis, nec illam ipsius animi
infirmitatem in Christo parvulo fuerim suspicatus, quam videmus in
parvulis» ü.
1

S. Bonavenlura, In III Sent., dist. 14, a. I, q. 1; Capreolus, In III Sent.,

dist. 14, q. 1, a. 1.
2 Huic errori aliquantulum favit Hugo Victorinus, Tract, de sapientia animae
Christi; ML 17 6, 848 sqq.
3
Lutherus, In concione de Nat. Dom ; Zuinglius, In confess, ad Corolum Γ,
a. 1; Bucerus, In Matth., c. 24; Calvinus, in Matth., c, 24.
4
Decreto Lamentabili, prop. 34-35: Denz-Bannw., 2034 sq.; Loisy, Autour
d'un petit livre, 138, ait: «Il (le critique) ne pourrait lui attribuer une science sans

bornes».
5
Is., il, 2.
6 Joan., i, 14.
’
Coloss., 2, 3.
8 Bp. 36 ad Damasum, n. 15: ML 22, 459.
9 De peccat, meritis, 2, π. 48; ML 44, 180.

3) Ex ratione. Triplici ratione probat Angelicus fuisse in Christo
aliquam scientiam humanam: a) Anima Christi, nisi haberet scientiam,
esset in potentia ad intelligibilia ut ad actum atque ideo imperfecta,
quod est inconveniens, b) Christus, si careret scientia humana, frustra
haberet animam rationalem, quia quaelibet res est propter suam ope­
rationem. c) Christus suscepit humanam naturam integram. Ad inte­
gritatem autem humanae naturae pertinet cognitio saltem primorum
principiorum T
Pars II.

A primo instanti suae conceptionis.

1) S. Joannes ait: Verbum caro jactum est; et statim addit: Et
vidimus gloriam ejus, gloriam quasi Unigeniti a Patre plenum gratiae
et veritatis 12. Hic certe innuit Evangelista Christum statim ac conce­
ptum fuisse plenum gratiae et veritatis.
2) S. Bernardus: «Sive ergo latens in utero, sive vagiens in praesepio, sive jam grandiusculus interrogans doctores in templo, sive jam
perfectae aetatis docens in populo atque profecto plenus fuit Spiritu
Sancto. Nec fuit hora in quacumque aetate sua, qua de plenitudine
illa, quam in sui conceptione accepit in utero, vel aliquid minueretur
vel aliquid eidem adjiceretur» 3.
3) S. Congregatio S. Officii die 7 Junii 1918 declaravit non posse
tuto doceri propositionem his verbis expressam: «Nec certa dici potest
sententia, quae statuit animam Christi nihil ignoravisse, sed ab initio
cognovisse in Verbo omnia, praeterita, praesentia et futura, seu omnia,
quae Deus scit scientia visionis 4.
Pars III.

Ab omni errore immunem.

1) Pius PP. X damnavit sequentem propositionem: «Conciliari ne­
quit sensus naturalis textuum evangelicorum cum eo quod nostri theo­
logi docent de conscientia et scientia infallibili Christi»5.
2) Error, si esset in scientia humana Christi, adseriberetur ipsi
supposito divino Christi, quia actiones, passiones, proprietates, etc.,
sunt suppositorum. Sed error non potest adseribi supposito divino
Christi. Ergo.
Pars IV.

Habuit scientiam universalem seu illimitatam.

1) S. Congregatio S. Officii die 7 Junii 1918 respondit non posse
tuto doceri sequentem propositionem: «Placitum quorumdam recentio1
III p., q. 9, a. 1.
2 Joan., 1, 14.
3 Homil. 2 super Missus est; MI, 183, 65; Loisy, Simples réflexions sur le Dé­
cret du S. Office, prop. 35. ait despective: «Nos théologiens trouvent tout simple
que Jésus, dans le sein de sa mère, ait eu conscience d’être le Messie, et qu'il ait
possédé toute la science des choses divines et humaines, du passé, du présent et
de l’avenir».
4 Acta Ap. Sedis, 10, 282.
6
Decreto Lamentabili, prop. 32: Denz-Bannw., 2032.

rum de scientia animae Christi limitata, non est minus accipiendum
in scholis catholicis, quam veterum sententia de scientia universali»1.
2) Leporius presbyter inter alia dixit: «Dominum nostrum Jesum
Christum secundum hominem ignorare»; sed a S. A ugustino, ut creditur,
edoctus, hunc modum dicendi anathematizavit, «quia dici non licet,
etiam secundum hominem, ignorasse Dominum prophetarum»1
2.
3) Ad haec adjungit cl. Billot: «Salva orthodoxia, ignorantia in
Christo concedi non potest» 3.
709. Corollarium. Ex his facile deduces in Christo fuisse dupli­
cem intellectionem, divinam et humanam. Divina «non potuit esse ani­
mae humanae Christi, cum sit alterius naturae» 45
; humana vero elicie­
batur ab intellectu humano, qui fuit potentia perfecta atque expedita.
Dices. Dominus Jesus ait apud Marcum: De die autem illo vel hora
nemo scit, neque angeli in caelo, neque Filius, nisi Pater *. Ergo.
Resp. Haec verba, quibus magnopere abusi sunt haeretici, referuntur
ad Filium ut revelatorem, ita ut nesciat diem judicii ad revelandum, quamvis
ipse bene illam noscat.

ARTICULUS II
QÜOTUPI.EX FUERIT SCIENTIA HUMANA CHRISTI

710. Status quaestionis. Triplex distinguitur scientia humana, sci­
licet, beata, infusa ct acquisita: 1) Beata est illa scientia, qua angeli et
beati Deum in se et creaturas in Deo vident. 2) Infusa est cognitio re­
rum a Deo indita. Si cognitio superet vires intellectus, vocatur scientia
infusa per se; sin autem, dicitur infusa per accidens. 3) Acquisita est,
quae experientia, studio et labore proprio comparatur, ut philosophia
et mathesis, quae acquiruntur ab homine per abstractionem et studium.
Fuitne Christus hac triplici scientia instructus?
711. Placita theologorum, i) Giintheriani et aliqui catholici moder­
ni cum II. Schell dixerunt Christum Dominum non habuisse scientiam bea­
tam saltem ab initio.
2) Alii putantes sufficere Christo scientiam beatam et acquisitam, ne­
gaverunt ei scientiam infusam.
3) 5. Thomas aliquando negavit Christo scientiam acquisitam °, sed in
Summa Theologica mutavit sententiam
4) Theologi unanimi fere consensu docent hodie Christum Dominum
habuisse triplicem scientiam, beatam, scilicet, infusam et acquisitam.
1 Acta Ap. Sedis, 10, 282.
2 Libellus emendationis, n. 10: ML 31,
3 De Verbo incarnato, th. 21, §2.
1
S. Thomas, III p., q. 9, a. I ad I.
5 Mare., 13, 32.
° In III Sent., dist. 14, a. 3, q. 5.
’ III p., q. 9, a. 4.

712. Thesis I. Christus ut homo a primo instanti suae conceptio­
nis habuit scientiam beatam.

Arg. 1) Ex S. Scriptura. Jesus ait Nicodcmo: Nento ascendit in
caelum, nisi qui descendit de caelo, Filius hominis, qui est in caelo 1. Unde
Filius hominis, dum esset viator, erat in caelo. Sed non erat in caelo
nisi per visionem Dei. Ergo Christus ut homo fuit beatus a primo in­
stanti suae conceptionis.
2) S. Congregatio S. Officii sub die 7 Junii 1918 decrevit tuto do­
ceri non posse propositionem his terminis expressam: «Non constat fuis­
se in anima Christi inter homines degentis scientiam, quam habent
beati seu comprehensores» 12.
3) Ex ratione. Sicut oportet causam esse priorem causato, ita necesse est illum, qui aliis communicat beatitudinem, prius esse beatum.
Sed Christus homo contulit aliis beatitudinem juxta illud Apostoli:
Qui multos filios in gloriam adduxerat 3. Ergo.
Solvitur gravis difficultas.

713. Obj. Scientia beata, utpotc producens summum gaudium non
potest in eodem subjecto simul esse cum summa tristitia. Sed Christus in
horto affectus est summa tristitia juxta illud: Tristis est anima mea usquead mortem 45*. Ergo in Christe non fuit scientia beata.
Resp. I) Aliqui dicunt Christum Dominum tempore passionis gaudio
in voluntate, et tristitia in appetitu sensitivo affectum fuisse. Haec expli­
catio satis probabilis visa est Cano s.
2) .Ilii ab hac gravi difficultate se expediunt dicentes delectationem
in Christo interruptam fuisse tempore passionis, ut locus daretur tristitiae
et moerori ad hominum redemptionem et peccatorum satisfactionem. Ita
Cano, Valentia et Maldonatus °.
Sed haec solutio displicet generatim theologis. Delectatio enim et gau­
dium sunt perfectio ac complementum beatitudinis, et subtrahi nequeunt
ab anima beata, nisi suspendatur ipsa ejus béatitude seu visio beatifica.
3) Theophilus Raynaudus docet «Christum simul et semel in voluntate
cum gaudio beatifico tristitiam quoque immensam perpessum esse» 7.
Neque haec solutio satisfacit. Summum gaudium et summa tristitia in
eadem voluntate et respectu ejusdem objecti sese contradicunt, quatenus
gaudium importat actum per modum accessus, et tristitia actum per mo­
dum recessus. Contradictoria autem verificari nequeunt. Ergo.
4) Alii volunt gaudium et tristitiam non posse reperiri in eodem sub­
jecto circa idem omnino objectum, bene tamen circa diversa objecta vel
etiam circa idem objectum materiale, quod sit formaliter multiplex' et di­
versum.
Verum haec responsio eludit contradictionem, quam important summum
gaudium et summa tristitia ex parte objecti, sed non contradictionem quam
dicunt gaudium et tristitia ex parte subjecti. Explicandum est, quomodo

1 ' Joan., 3, 13.
3 Acta Ap. Sedis, vol. 10, p. 282.
3 Hebr., 2, 10.
4 Matth., 26, 38.
5 Dc locis, lib. 12, c. 13.
"
Cano, Dc locis, lib. 12, c. 13; Valentia, In III p.,
In Mattii., 26, § «Subtilius in scholis».
’ De Christo, lib. 4, sect. 2, c. 4, n. 251.

disp. 1, q. 9; Maldonatus,

salvari potuerint suminum gaudium et summa tristitia simul in eadem
voluntate rationali Christi.
5) Dicendum est gaudium et tristitiam producta fuisse a diversis for­
maliter objectis in partibus superiori et inferiori voluntatis Christi. Quod
ut probe intelligas, animadverte in potentiis intellectualibus considerari de­
bere rationem superiorem et rationem inferiorem, quae distinguuntur penes
diversa munia
Ratio superior attendit rebus aeternis conspiciendis aut
consulendis, ratio inferior rebus temporalibus cognoscendis et componendis.
Impossibile quidem fuit, ut voluntas Christi circa idem omnino objectum
et secundum eamdem voluntatis partem afficeretur summa delectatione et
summa tristitia, sed affecta,fuit circa objecta formaliter diversa et secundum
diversam partem ipsius voluntatis rationalis. Pars superior voluntatis Chri­
sti, quae attendebat rationibus aeternis et respiciebat Deum, delectabatur
summo gaudio; et pars inferior ejusdem, quae attendebat rebus tempora­
libus, affecta est in horto summa tristitia 12.

714. Thesis II. Intellectus humanus Christi praeter scientiam
beatam habuit scientiam per se infusam, supernaturalem et naturalem,
a primo instanti suae conceptionis.
Nota. Scientia dicitur infundi, quando non acquiritur propria indu­
stria, sed species a Deo intellectui per infusionem confertur. Si cognitio
rerum, quae per vires intellectus comparari nequit, alicui infundatur, dici­
tur scientia per se infusa: idque contingit in duplici objectorum genere, id
est, circa objecta supernaturalia, ut sunt mysteria gratiae, et circa objecta
naturalia nobis impervia, ut est numerus stellarum. Unde scientia per se in­
fusa potest esse supernaturalis vel naturalis e* objecto. Si cognitio rerum,
quae viribus intellectus acquiri potest, ut notitia problematum matheseos,
cuipiam reveletur, vocatur scientia infusa per accidens.

Arg. 1) Ex S. Scriptura. Apostolus ait: In quo sunt omnes the­
sauri sapientiae et scientiae absconditi3. Scientia autem infusa est pro­
fecto thesaurus magni aestimandus. Ergo.
2) Ex ratione S. Thomae. «Decebat, ut humana natura adsumpta
a Verbo Dei imperfecta non esset. Omne autem, quod est in potentia,
est imperfectum, nisi reducatur ad actum. Intellectus autem possibilis
humanus est in potentia ad omnia intelligibilia. Reducitur autem in
actum per species intelligibilcs, quae sunt quaedam formae completi­
vae ipsius, ut patet ex his, quae dicuntur in 3 de anima (text. 32 et 38).
Et ideo oportet in Christo ponere scientiam inditam, in quantum per
Verbum Dei animae Christi sibi personaliter unitae impressae sunt spe­
cies intelligibiles ad omnia, ad quae intellectus possibilis est in po­
tentia» 4.
Circa hanc rationem adverte sequentia:
a) Licet scientia distinguatur a speciebus intelligibilibus, semper
tamen eas comitatur. Unde vix species intelligibiles informant intelle­
ctum, statim paritur notitia. Ubi ergo species intelligibiles a Deo in­
funduntur, scientia simul communicatur.
1
2
n. 46;
3
4

Cfr. Complutenses,
Cfr. Cajetanus, In
Mendive, De Verbi
Coloss., 2, 3.
S. Thomas, III p.,

De anima, disp. 19, q. 2.
III p., q. 46, a. 7; Salmant., De incarnatione, disp
div. incarnat., n. 102.

q. 9, a. 3.

17,

b) Scientia infusa nunquam Christo defuit, quia decebat intelle­
ctum humanum Christi esse perfectum a primo instanti suae conceptio­
nis, in quo etiam usum rationis pro hac scientia sine conversione ad
phantasmata habuit.
c) Ex verbis Angelici sequitur in Christo fuisse scientiam infusam
tum naturalem tum supernaturalem. Quia oportebat totam potentiam
intellectus humani Christi reduci ad actum. Haec autem potentia in
Christo erat duplex, una naturalis, quae reducta est ad actum per spe­
cies et scientiam rerum naturalium; et altera obedientialis, quae reducta
est ad actum per species et scientiam rerum supernaturalium, nempe
mysteriorum gratiae. Unde Angelicus ait: «In anima humana, sicut in
qualibet creatura, consideratur dtlplex potentia passiva (naturalis et
obedientialis)... Utraque autem potentia animae Christi fuit reducta in
actum secundum hanc scientiam divinitus inditam»1.
Nec valet dicere potentiam animae Christi fuisse reductam ad actum per
scientiam beatam. Nam, licet Christus cognoverit omnia in Verbo, adhuc
intellectum habebat in potentia ad recipiendas species intelligibiles et ad
intelligenda objecta modo naturali.

715.
sibilem.

Thesis III.

Christus ut homo habuit scientiam per se acqui-

Nota. Scientia per se acquisibilis dicitur, quae petit per industriam hu­
manam acquiri, ut dialectica et mathesis.
Distinguitur essentialiter a scientia infusa naturali: i) Quia una ex
natura sua postulat humano labore acquiri, et altera per se petit a Deo
infundi. 2) Objectum scientiae per se acquisibilis est quidditas rerum ma­
terialium ex sensibus conjecta: objectum scientiae naturalis infusae sunt
quaelibet res naturales, ipsa etiam individua, repraesentata in speciebus
infusis independenter a phantasmatibus. 3) Species unius sunt naturales
ex phantasmatibus abstractae, species alterius sunt supernaturales a Deo
infusae. 4) Ratio formalis sub qua scientiae per se acquisibilis est semper
aliquid sub conceptu quidditatis materialis, ratio sub qua scientiae infusae
est e contra aliquid relatum ad ordinem supernaturalem gratiae.

Arg. 1) Oportebat maxime, ut omnis potentialitas humani intel­
lectus Christi reduceretur ad actum. Sed intellectus humanus Christi
erat naturaliter in potentia ad scientiam per se acquisibilem. Ergo.
2) In anima Christi fuerunt proculdubio intellectus agens et pos­
sibilis cum propriis operationibus. «Propria autem operatio intellectus
agentis est facere species intelligibiles actu, abstrahendo eas a phan­
tasmatibus»1
2; operatio vero intellectus possibilis est has species reci­
pere et objecta intelligere, producendo verbum mentis. Ergo in Christo
fuit scientia per se acquisibilis.
Haec scientia acquisita Christi consuevit vocari experimentalis juxta
illud S. Thomae: «quam quidam experimentalem nominant»3.
1
2
3

III p., q. n, a. i.
IU p., q. 9, a. 4.
III p., q. 9. a. 4.

QUAESTIO XLVIII
DE SCIENTIA BEATA ANIMAE CHRISTI

ARTICULUS I
QUOD FUERIT OBJECTUM SCIENTIAE BEATAE ANIMAE CHRISTI

716. Status quaestionis. Duplex est, ut alibi diximus, objectum
visionis beatificae, 'primarium et secundarium. Primarium est Deus et
cuncta Dei attributa seu perfectiones, secundarium vero creaturae,
prout continentur in Verbo.

717. Thesis I. Anima Christi per scientiam beatam a primo in­
stanti suae conceptionis videbat Deum longe perfectius quam angeli ac
beati.

Hoc certe colligitur ex unione hypostatica et ex fine incarnationis.
Primo quidem ex unione hypostatica, quia, si angelis et beatis confertur
visio Dei ob suam unionem affectivam cum Deo, multo magis anima
Christi perficietur visione Dei ob suam unionem hypostaticam cum per­
sona Verbi. Secundo ex fine incarnationis, quia, si Verbum incarnatum
fuit, ut homines ducerentur ad visionem Dei. a fortiori congruebat ani­
mam Christi ad eumdem finem ante omnes perduci.
Hinc Christus a principio suae incarnationis videbat Deum, unum
et trinum, cum omnibus ejus attributis, nempe intuebatur essentiam,
personas, proprietates ac perfectiones Dei infinitas, quae revera sunt
unum et simplicissimum objectum contemplationis beatorum. Unde
dicebat : Scio eum et sermonem ejus servo1.
Haec profundissime explicat S. Thomas dicens: «Visio divinae essen­
tiae convenit omnibus beatis secundum participationem luminis deriva­
ti in eos a fonte Verbi Dei secundum illud Eccli., 1, 5: Fons sapientiae,
Verbum Dei in excelsis. Huic autem Verbo Dei propinquius conjungitur
anima Christi, quae est unita Verbo in persona, quam quaevis alia crea­
tura; et ideo plenius recipit influentiam luminis, in quo Deus videtur
ab ipso Verbo, quam quaecumque alia creatura. Et ideo prae caeteris
creaturis perfectius videt ipsam primam veritatem»1
2.
Nequit tamen comprehendere Deum, quia anima humana Christi
est finita, et mens finita nequit comprehendere infinitum. Unde in con­
cilio Basileensi damnata est propositio Augustini de Roma his terminis
expressa: «Anima Christi videt Deum tam clarè et intense, quantum
clare et intense Deus vadet se ipsum» 3.
1
2
3

Joan., 8, 55.
III p., q. io, a. 4.
Sess. 22; Mansi, 29, 109.

718. Thesis II. Christus per scientiam beatam videbat et videt di­
stincte in Verbo, vices specierum gerente, omnes creaturas praesentes,
praeteritas et futuras, quas Deus videt per scientiam visionis.
Hanc doctrinam tenet S. Thomas 1 cum omnibus domesticis et plu­
ribus extraneis contra Biel et alios2.
Juxta decretum S. Officii 7 Junii 1918 certa dicenda est «senten­
tia, quae statuit animam Christi nihil ignoravisse, sed ab initio
cognovisse in Verbo omnia, praeterita, praesentia et futura, seu omnia
quae Deus scit scientia visionis»34.
Ratio hujus doctrinae est, quia beati in essentia divina vident
omnia, quae ad eorum statum pertinent. Sed ad Christum, omnium
creaturarum règem ac dorninum, cui omnia dedit... Pater in manus i,
spectant omnes creaturae praesentes, praeteritae et futurae. Ergo. Hinc
S. Thomas ait: «Anima Christi in Verbo cognoscit omnia exsistentia
secundum quodeumque tempus... Scit ergo anima Christi omnia, quae
Deus in se ipso cognoscit per scientiam visionis»5*
, et quidem simul
absque ulla successione °.
Imo non solum creaturas praesentes, praeteritas et futuras, verum
etiam omnia, dicta, facta et cogitata, et quae erant, sunt vel erunt in
potentia creaturae, nota sunt Christo, quia Christus comprehendebat
omnium creaturarum essentiam et virtutem seu potentiam, secundum
illud Petri: Domine, tu omnia nosti"1.

719. Thesis III. Anima Christi per scientiam beatam non cogno­
scebat omnes creaturas possibiles.

Est satis communis contra Magistrum Sententiarum, S. Albertwn
Magnum. Alensem, Durandum, Scotum et alios8.
Videri possunt Capreolus, Ferrariensis, Cajetanus, Salmanticenses et
Philippus a SS. Trinitate9.
Arg. Cognitio omnium possibilium in Verbo ex vi cognitionis ar­
guit comprehensionem virtutis Dei ac proinde comprehensionem essen­
tiae divinae. Sed intellectus humanus Christi non potest comprehen­
dere virtutem ac essentiam Dei. Ergo. Ad rem S. Thomas: «Scit ergo
anima Christi omnia, quae Deus in se ipso cognoscit per scientiam vi­

1
III p., q. io, a. 2.
2
In III Seni., dist. 14, q. un., a. 1, conci. 2.
3 Acta Ap. Sedis, vol. 10, p. 282; Denz-Bannw., 2184.
4 Joan., 13, 3.
5
III p., q. 10, a. 2. et ad 2.
° Cfr. De Deo uno. n. 239.
’ Joan.. 21, 17.
8
Magister Sent., Ill Sent., dist. 14, § 2: S. Albertus M., In 111 Sent., dist. 14,
aa. 1-2; Alensis, III p., q. 13, m. 4; Durandus, In III Sent., dist. 14, q. 2; Scotus,
hi III Sent., dist. 14, q. 2.
•
Capreolus, In III Sent., dist. 14, q. 2, a. 1; Cajetanus, In III p., q. 10, a. 2;
Salinanlioenses, 1) incarnat., disp. 8, n 1: Philippus a SS. Trinitate, De incarna­
tione, disp, <>, dub, 3.

sionis, non tamen omnia, quae Deus in se ipso cognoscit per scientiam
simplicis intelligentiae, et ita plura scit Deus in se ipso, quam anima
Christi» L
ARTICULUS II
UTRUM CHRISTUS PER SCIENTIAM BEATAM VIDERIT CREATURAS
SIMUL IN VERBO

720. Status quaestionis. Visio rerum simultanea rigorose dicitur,
quae uno eodemque actu nunquam interrupto simul intuetur objecta,
successiva vero, quae per successivos actus interruptos exercetur.
Quaeritur, an Christus per scientiam beatam omnes creaturas prae­
teritas, praesentes et futuras actu nunquam interrupto simul in Verbo
videat.
721. Placita theologorum, i) Quorumdam opinionem refert Ange­
licus his verbis: «Quidam dixerunt, quod anima Christi actu non videt
omnia, quae Deus potest facere, videt tamen in habitu. Ita enim perfecte
Verbum cognoscit, ut quidquid velit cognoscere, convertendo se ad Verbum,
ejus cognitionem in Verbo accipiat, quamvis non semper omnia speculetur
in actu, quae in Verbo potest cognoscere» 1
2. Hanc sententiam tenuerunt
S. llonaventura, Scotus et alii 3.
2) Alii multo communius et verius docent animam Christi per scien­
tiam beatam omnia praeterita, praesentia et futura simul videre. Ita S. Tho­
mas, Sotus, Alvarez, Salmanticenses et omnes thomistae 4.

722. Thesis. Christus per scientiam beatam videt omnia, quae
Deus videt scientia visionis, simul in Verbo.

Arg. 1) Ex auctoritate S. Thomae. «Anima Christi, ait Angelicus,
et quilibet beatus, quantum ad visionem beatam, qua videt Verbum et
res in Verbo, non patitur successionem in intelligendo; quia secundum
Augustinum (De Trinitate, lib. 15. c. 16, n. 26; ML 42, 1079) in patria
non erunt volubiles cogitationes. Unde oportet ponere, quod anima Chri­
sti omnia, quae habitu videt in Verbo, actu in eo videat» 5.
2) Ex ratione, a) Scientia beata, qua Christus videt res in Ver­
bo, mensuratur aeternitate participata, quae est tota simul. Ergo Chri­
stus videt in Verbo omnes res simul.
b) Christus per scientiam beatam videt res in Verbo tanquam in
una specie vel vices speciei gerente. Ergo videt omnia simul.
1
2

III p., q. io, a. 2 ad 2.
De veritate, q. 20, a. 5; «Sed quia».
S. Bonaventura, In III Sent., dist.

3
14, a. 2, qq. 2-3; Scotus, In III Sent.,
dist 14, q. 2, n. 20; «Sed si ista via». Cognitionem habitualem hic vocat Scotus
non habitum in anima exsistentem, qui ratione sua ostendat objecta, sed visionem
primi objecti virtualiter continentis objecta. «Per aliquem actum videt Verbum,
et per illum actum omnia relucentia in Verbo sunt sibi praesentia actu primo, et
per hoc habitualiter sibi nota». Ibid.

4 S. Thomas, De veritate, q. 20, a. 5; Sotus, In IV Sent., dist. 49, q 3, a. 3,
conci. 8; Alvarez, De incarnatione, disp. 55, n. 38; Salnianticenses, De incarnatione,
disp. 18, n. 32.
3 De veritate, q. 20, a. 5.

QUAESTIO XLIX
DE SCIENTIA INFUSA ANIMAE CHRISTI

ARTICULUS I
QUID COGNOVERIT ANIMA CHRISTI

PER SCIENTIAM INFUSAM

723. Status quaestionis. Angelicus Doctor, sicut modo retulimus,
expresse docet potentiam naturalem et obedientialem animae Christi
reductam fuisse in actum per scientiam divinitus infusam. Deinde sub­
dit: «Et ideo secundum eam anima Christi primo quidem cognovit quae­
cumque ab homine cognosci possunt per virtutem luminis intellectus
agentis; sicut sunt quaecumque pertinent ad scientias humanas; secun­
do vero per hanc scientiam cognovit Christus omnia illa, quae per re­
velationem divinam hominibus innotescunt, sive pertineant ad donum
sapientiae, sive ad donum prophetiae, sive ad quodcumque donum
Spiritus Sancti... Ipsam tamen Dei essentiam per hanc scientiam non
cognovit» h
Ut haec clarius nobis innotescant, separatim considerari possunt ge­
nera objectorum, quae intellectui humano Christi offerebantur. Haec
erant: Objecta naturalia, quae virtute intellectus cognosci possunt; sub­
stantiae naturales nobis imperviae; cogitationes cordium; jutura contin­
gentia; entia supernaturalia; essentia Dei; mysterium SS. Trinitatis; cu­
mulus possibilium.
Quid de singulis Christus noverit per scientiam infusam, breviter
expendere placet.
I. Christus per scientiam infusam cognovit omnia naturalia, tum ea,
quae virtute propria intellectus comparari possunt, ut scientiae naturales,
tum ea, quae intellectui humano impervia sunt, ut substantiae separatae,
non solum secundum rationes genericas aut specificas, sed- etiam in indi­
viduo secundum propriam uniuscujusque rationem. Ita communiter thomistae et ex extraneis Suarez, Lugo12 et alii.
Arg. Minime decuit intellectum humanum Christi esse in potentia
ad aliquid et consequenter imperfectum. Esset autem in potentia ad
plura et imperfectus, si non cognosceret omnia naturalia non solum
quoad rationes genericas aut specificas, sed etiam in individuo secun­
dum propriam uniuscujusque rationem, quia ad haec omnia intelligenda habuit Christus potentiam. Ergo.
Omnia autem individua sub una specie contenta cognoscebat Chri­
stus per unam tantummodo speciem infusam, quae non confuse sed
distincte et clare repraesentabat rationes individuates eo modo, quo
species angelicae repraesentant plura individua.
1
III p., q. 11, a. 1.
2
Suaroz., De incarnatione, disp. 27, sect. I et 3;
sect. 2.

Luro.

De incarnatione, disp. 20,

Nec obstat scientiam non esse de singularibus, quia principia scien­
tiae naturalis applicari nequeunt scientiae supematurali. Licet scien­
tiae naturales non versentur circa singularia sed circa quidditates re­
rum, scientiae tamen supernaturales et infusae possunt versari circa
singularia.
Non cognoscebat Christus per hanc scientiam omnia simul actu sed
successive. Omnium quidem habebat species et omnia cognoscebat si­
mul habitu, sed quantum ad actum cognoscebat naturas et individua,
quando volebat vel occasio se offerebat.
II. Intellectus humanus Christi per scientiam infusam cognovit cogi­
tationes cordium et lutura contingentia. Ita fere communiter theologi1
contra Scotum, Bielem1
2 aliosque paucos.
Arg. 1) Ex S. Scriptura. Quidam de scribis dicebant de Jesu
apud Matthaeum: Hic blasphemat. Et, cum vidisset Jesus cogitationes
eorum, dixit: Ut quid cogitatis mala in cordibus vestris? 3. Rursum: Arnen
dico vobis, quia unus vestrum me traditurus est 45*.
2) Summopere decebat, ut revelatio a Deo Christo homini facta
patefaceret omnes quidditates per speciem creatam cognoscibiles. Sed
cogitationes cordium et futura contingentia, utpote entitates et modi
reales, sunt per speciem creatam cognoscibiles. Ergo.
Scholion. Difficultas non mediocris se offert circa medium, in quo
Christus per scientiam infusam cognovit futura contingentia:
a) Ad hanc cognitionem non videtur sufficere evidentia in atte­
stante seu revelante, ut voluit Suarez s, quia cognitio rerum per evi­
dentiam in attestante est fides atque ideo confusa.
b) Christus non vidit futura contingentia in speciebus infusis re­
praesentantibus divinum decretum de futuritione rerum contingentium,
ut contendit Medina °, quia impossibile est divinum decretum per spe­
ciem creatam repraesentari.
c) Videtur Christus cognovisse futura contingentia per scientiam
infusam in speciebus eorum propriis, non quidem acceptis a rebus ipsis,
sed exemplatis derivatisque ab essentia divina. Futura contingentia de­
terminata jam per decretum Dei exsistunt in aeternitate, habentque
veritatem objectivam pro aliqua duratione; et haec veritas repraesen­
tata est in Christo per species creatas derivatas a divina essentia. Ad
rem S. Thomas: «Quandoque vero prophetica revelatio est impressa
quaedam similitudo divinae praescientiae; prout scilicet cognoscit or­
dinem causarum ad effectus 7.
III. Christus per scientiam infusam cognovit evidenter et quiddita1 Cfr. Durandus, In III Sent., dist. 14, q. 3; Medina, In III p., q. 11, a.
Vazquez, In III p., disp. 53, c. 2; Philippus a SS. Trinitate, De incarnatione, disp. 6,
dub. 5; Salmanticenses, De incarnatione, disp. 19, n. 15 sqq.
2
Scotus, In III Sent., dist. 14, q. 3; Biel, In III Sent., dist 14, q. un., a. 2,
conci. 1-2.
3 Matth., 9, 3-4.
4 Matth., 26, 21.
5 De incarnatione, disp. 27, sect. 2.
• In III p., q. 11, a. 1.
7 II-II, q. 171, a. 6 ad 2.

live, imo comprehendit omnia entia creata supernaturalia ut gratiam, fi­
dem, caritatem, etc. Ita communius theologi1 contra paucos.
Arg. a) Intellectus humanus Christi erat in potentia ad intelligenda omnia entia creata supernaturalia. Pro dignitate autem Christi
hominis oportebat illum in actum reduci.
b) Christus erat causa efficiens et finalis conscia omnium entium
supernaturalium. Ergo cognoscebat ea per scientiam infusam.
c) Christus per scientiam infusam instructus erat, ut esset Doctor
aliorum circa entia supernaturalia, id est, circa gratiam, fidem, cari­
tatem, etc. Ergo.
Corollarium. Rationes expositae probant cognitionem entium su­
pernaturalium in Christo fuisse evidentem et quidditativam, quia spe­
cies infusae, quae intellectum Christi reducebant in actum, repraesen­
tabant quidditative entia creata supernaturalia. Verum dignitas Chri­
sti, qua Doctoris, judicis et causae efficientis ac finalis totius ordinis
supernaturalis postulabat illam cognitionem esse comprehensivam, ut
nulla cognoscibilitas limitata ac finita, qualis est cognoscibilitas entium
creatorum supernaturalium, excederet perfectionem virtutis intellecti
vae Christi.
IV. Intellectus humanus Christi per scientiam infusam cognovit Deum
et mysterium SS. Trinitatis evidenter quoad an est, non tamen eviden­
ter quoad quid est. Ita fere omnes contra Vazquez2 et alios paucos.

Pars l.a
Arg. a) S. Thomas diserte ait: «Per hanc scientiam cognovit Chri­
stus omnia illa, quae per revelationem divinam hominibus innotescunt,
sive pertineant ad donum sapientiae, sive ad donum prophetiae, sive
ad quodeumque donum Spiritus Sancti»3.
b) Conveniens omnino fuit, ut in revelatione Christo facta inclu­
deretur evidens manifestatio exsistentiae Dei ac mysterii SS. Trinitatis
non secus ac in revelatione facta scriptoribus sacris. Numquid aliis via­
toribus minor fuerit Christus? Ipse de unitate Dei et distinctione per­
sonarum saepe sermonem instituit, ac Patrem et Filium et Spiritum
Sanctum expresse nominavit.
Cognitionem tamen infusam Dei ac mysterii SS. Trinitatis quoad an
est non habuit Christus per species directas objecti, quia nequit dari
species creata, quae immediate repraesentet Deum et SS. Trinitatem
quoad an est.
Unde dicendum est Christum habuisse cognitionem infusam Dei et
SS. Trinitatis quoad an est per species infusas rerum creatarum super­
naturalium, in quibus elucebat exsistentia Dei auctoris supernaturalis
et SS. Trinitatis.
1
Cfr. Laurentius a S. Theresia, vol 5. controv. 18, n. 31 sqq.; Salmanticensos. De incarnatione, disp. 19, n. 28 sqq.: Gonet, De incarnat., disp. 17. n. 46 sqq.;
Billuart, De incarnat., diss. Il, a. 2.
Vazquez, tn III p., disp. 53, C. I.
8 111 p , q. Il, a. I.

Pars 2.a
Arg. Cognitio quidditativa rei per revelationem habetur, quando
infunduntur species repraesentantes objectum, prout est in se. Sed non
potest dari species creata repraesentans naturam Dei et SS. Trinitatis,
ut est in se. Ergo. Minor patet. Quia Deus est infinite immaterialis et
actus omnino purus, species vero creata, quantumvis perfecta, non est
actus omnino purus. Unde S. Thomas: «Ipsam tamen Dei essentiam per
hanc scientiam non cognovit (Christus)» 1.
V. Christus per scientiam infusam non cognovit nec cognoscere po­
tuit omnia possibilia. Ita fere communiter theologi contra Suarez et
Gonet 1
2·, qui putant cognitionem omnium possibilium per revelationem
Christo non repugnasse.
Arg. a) Intellectui humano Christi non potuerunt offerri species
omnium possibilium. Ergo Christus non potuit per scientiam infusam
cognoscere omnia possibilia. «Sicut non potest esse, ait Angelicus, quod
sit factum, quidquid Deus potest facere; quia sic Deus fecisset tot,
quot non posset plura, et sic ejus potentia esset limitata ad creaturas
actu exsistentes; ita non potest poni, quod alicui creaturae sit mani­
festatum, quidquid Deus.potest facere vel manifestare»3.
b) Omnia possibilia cognosci non possunt nisi cognita virtute seu
potentia Dei, quantum cognoscibilis est. Sed cognitio virtutis Dei, quan­
tum cognoscibilis est, importat comprehensionem Dei, quae non com­
petit animae Christi. Ergo Christus per scientiam infusam non cogno­
vit nec cognoscere potuit omnia possibilia.
ARTICULUS II
QUOMODO USUS FUERIT CHRISTUS SCIENTIA INFUSA

724. Placet hic satisfieri quibusdam difficultatibus, quae se offe­
runt, circa modum quo Christus usus est scientia infusa, an scilicet in
exercitio hujus scientiae indiguerit conversione ad phantasmata, di­
scursu, etc.
I. Christus per scientiam infusam poterat res cognoscere cum vel sine
conversione ad phantasmata. Ita multo probabilius theologi contra duas
oppositas sententias, quarum una cum Vazquez et Becano 4 defendit
Christum non potuisse uti scientia infusa per conversionem ad phan­
tasmata, et altera cum Durando 5 tenet Christum in exercitio hujus
scientiae indiguisse phantasmatum auxilio.
Intellectus, ait Angelicus, «habet se ad phantasmata dupliciter. Uno
modo sicut accipiens a phantasmatibus scientiam; quod est in illis qui
1

III p.,

2
Suarez,
n. 118.

q. ii, a. i.

De incarnat.,

disp. 27, sect. 4, n. 4; Gonet,

3 De veritate, q. 20, a. 5 ad 4. Cfr. Auctor
dist. 14, q. un, a. 2 ad 3.
4
Vazquez. In III p.. disp. 52, c. 2; Becanus,
5 In III Sent., dist. 14, q. 3, n. 7.

De incarnat.,

disp. 17,

in III Sent, ad Annibaldum,
De incarnatione,

c. 9, q. 5.

nondum scientiam habent secundum motum, qui est a rebus ad ani­
mam. Alio modo secundum motum, qui est ab anima ad res, in quantum
phantasmatibus utitur quasi exemplis, in quibus inspicit, quod consi­
derat,- cujus tamen scientiam prius habebat in habitu»1.
Hoc secundo sensu se habebat Christus ad phantasmata, in scientia
infusa et poterat eis uti vel non uti in rebus revelatis cognoscendis.
Cum enim Christus esset comprehensor simul et viator, in exercitio
scientiae infusae non erat dependens a phantasmatibus, quamvis ea
haberet in imaginatione. Unde: a) de facto intellexit plura, quae non
cadunt sub phantasmate, ut substantias separatas, entia supernaturalia, mysteria gratiae, cogitationes cordium, etc., et poterat sine phan­
tasmate cognoscere omnia creata; b) «habuit tamen in parte imaginativa quasdam similitudines, in quibus etiam poterat speculari divina,
in quantum non sohim erat comprehensor sed etiam viator»12. Hinc
Christus in exercitio scientiae infusae poterat uti vel non uti phanta­
smatibus.
Utrumque liquido tradidit Angelicus dicens: «Licet anima Christi
potuerit intelligere, non convertendo se ad phantasmata, poterat tamen
intelligere se ad phantasmata convertendo»3.
II. Christus -per scientiam infusam poterat objecta cognoscere cum vel
sine discursu. Ita pariter doctores multo communius contra duas oppo­
sitas sententias, quarum prima cum S. Bonaventura, Vazquez, Suarez
et Lugo 4 negat Christum potuisse in exercitio scientiae infusae uti
discursu, et altera cum Durando 5 defendit eum in usu hujus scientiae
indiguisse discursu.
a) Poterat cognoscere objecta revelata per discursum. Quia Christus
in exercitio scientiae infusae poterat ab una cognitione ad alteram a
prima dependentem procedere, non quidem nova addiscendo, sed utendo
facultatibus et notitiis jam acquisitis. Sed in hoc processu salvatur di­
scursus. Ergo. «Alio modo, ait S. Thomas, potest dici aliqua scientia
discursiva vel collativa quantum ad usum: sicut interdum scientes ex
causis concludunt effectus, non ut de novo addiscant, sed volentes uti
scientia, quam jam habent. Et hoc modo scientia animae Christi poterat
esse collativa et discursiva. Poterat enim ex uno aliud concludere, sicut
sibi placebat»6.
b) Non indigebat discursu. Intellectus Christi per scientiam infusam
poterat in speciebus intentionalibus immediate cognoscere et compre­
hendere objecta revelata. Ergo non indigebat discursu.
III. Christus per scientiam infusam non cognoscebat intuitive jutu­
ra. Est sententia communis contra Cornejo 7.
In III Sent., dist. 14, q. 1, a. 3, quaestiunc. 3.
S. Thomas, III p., q. 7, a. 8 ad I.
3 III p., q. II, a. 2 ad 3.
4
S. Bonaventura, In III Sent., dist. 14, a. 3, q. 2 ad 5; Vazquez, In III p.,
disp. 52, c. 3; Suarez, De incarnat., disp. 28, sect. 2, n. 6; Lugo, De incarnat., disp. 20,
1

2

sect. 6.

6
0
’

In III Sent., dist. 14, q. 3,
III p.. q. 11, a. 3.
In III p., tr. 2, circa q. 11,

n. 8.
disp. 1, dub. 2.

Cognitio intuitiva, si rigorose accipiatur, debet esse visio clara et
certa objecti actu exsistentis et physice praesentis 1. Sed futura non
erant physice praesentia per.scientiam infusam intellectui humano Chri­
sti, ut patet. Ergo.
Si quis tamen benignius accipiat intuitionem pro cognitione clara
et certa alicujus objecti coexsistcntis seu praesentis intentionaliter, ut
videtur accepisse Cajetanus12, potest dici Christum cognovisse futura
intuitive.
ARTICULUS III
UTRUM SCIENTIA INFUSA CHRISTI FUERIT PERFECTA

725. Status quaestionis. Perfectio scientiae infusae attenditur generatim penes naturam specierum. Porro species scientiae infusae in
Christo fuerunt supernaturales, non tantum ratione originis, sed etiam
entitative, quia connaturaliter repraesentabant vel objecta supernaturalia, vel naturalia modo supernatural!, quatenus exhibebant objecta
etiam naturalia in ordine ad gratiam, ad potentiam miraculorum, etc.
Item species infusae Christi fuerunt perfectiores omnibus aliis spe­
ciebus etiam angelorum, non quidem quoad universalitatem, quia utpo­
te connaturales animae humanae, nonnisi unam naturam specificam sin­
gulae repraesentabant3, sed quoad claritatem et distinctionem reprae­
sentationis. Species siquidem Christo infusae clarius et efficacius objecta
repraesentabant pluresque relationes ad ordinem supernaturalem quam
species angelorum ostendebant.
Haec cum ita sint, aliquae quaestiones discutiendae sunt circa per­
fectionem scientiae infusae.
I. Scientia infusa Christi fuit certe habitus distinctus a speciebus.
Est communis contra Vazquez 4.
a) «Anima Christi, ait S. Thomas,... uno habitu omnia cognovit,
quae ad hanc scientiam (infusam) pertinent, quamvis diversis specie­
bus»5. Ergo pro uno habitu seu scientia habuit plures species.
b) Species sunt repraesentationes rerum seu res ipsae ac objecta
intentionaliter considerata; scientia vero dicitur habitus seu qualitas
permanens, quae disponit intellectum ad eliciendum actum cognitionis.
Unde species se habent ex parte objecti, scientia vero ex parte subjecti.
Sed repraesentationes rerum seu objecta intentionaliter considerata, et
qualitas perficiens intellectum ex parte subjecti, distinguuntur realiter.
Ergo.
II. Habitus scientiae infusae in Christo fuit unicus. Est probabilior
et communior contra Cajelanum, Sylvium, Joannem a S. Thoma, Lugo
et Billuart6.
1

2
3
■*
5
°

Cfr. Salmanticenses, De incarnat., disp. 20, n. 30 sqq.
In III p., q. n, a. 1, Ad secundum vero dubium.
III p., q. n, a. 6.
In III p., disp. 54, c. 2.
In III Sent., dist. 14, q. I, a. 3, quaestiunc. 4.
Cajetanus, In III p., q. II, a. 6; Sylvius, In III p., q, 11, a. 6, Joannes a

a) Angelicus Doctor ait: «Quia ergo anima Christi habuit scientiam
magis universalem, quam aliquis angelus, ideo non habuit diversos ha­
bitus, quibus cognosceret; sed uno habitu omnia cognovit, quae ad hanc
scientiam pertinent, quamvis diversis speciebus» x. Rursum: «Non quae­
libet specierum diversitas facit habitum diversum... sed diversitas specierum, quae non reducitur ad eumdem modum cognitionis secundum
genus. Quae quidem diversitas contingit ex hoc, quod lumen intelle­
ctus nostri est magis particulatum et debile. Et ideo in Christo non
fuit talis divisio habituum propter luminis claritatem»*12.
Dices. Angelicus videtur contrarium tenere, cum ait: «Scientia indita
animae Christi fuit distincta secundum diversos habitus» 34.
Resp. S. Thomas docet scientiam inditam animae Christi fuisse distin­
ctam secundum diversos habitus quantum ad species et ex parte connotati
seu obliqui, non in esse habitus. Se ipsum clare explicat Angelicus Doctor
in responsione ad i et 3, ubi ait: «et ideo oportuit esse in anima Christi
proprias species singularum rerum... et secundum hoc oportuit esse diver­
sos habitus scientiae in anima Christi»

b) Diversitas specifica habituum provenit, non ex pluralitate spe­
cifica objectorum materialium, neque ex pluralitate specierum essentia­
liter diversarum, sed ex diversitate rationum formalium sub qua. Unde,
si plura objecta specie diversa, naturalia vel supernaturalia, praesentia
vel futura, per plures species singulis substantiis correspondentes sub
una ratione formali sub qua intelligantur, habitus scientificus erit unicus;
et e contra, si sub diversis rationibus sub qua cognoscantur, erunt plures
habitus. Sed Christus omnia objecta scientiae infusae pluribus speciebus
repraesentata cognoscebat sub una ratione formali sub qua5. Ergo.
IIT. Scientia infusa Christi fuit simpliciter perfectior et secundum
quid minus perfecta quam scientia infusa angelorum.
Animadvertas velim imprimis scientiam infusam animae Christi et
angelorum non distingui essentialiter, sed esse ejusdem speciei infimae,
quia utraque est habitus infusus, et cognoscens objecta sub una ratione
formali sub qua. Habitus tamen intellectivi ejusdem speciei possunt esse
alii aliis perfectiores accidentaliter, et hac ratione statuta est thesis
sub distinctione.
Utramque partem docet Angelicus his verbis: «Scientia indita ani­
mae Christi potest dupliciter considerari. Uno modo secundum illud,
quod habuit a causa influente: alio modo secundum id, quod habuit ex
subjecto recipiente. Quantum igitur ad primum scientia indita animae
Christi fuit multo excellentior, quam angelorum scientia, et quantum
ad multitudinem cognitorum et quantum ad scientiae certitudinem;
quia lumen spirituale gratiae, quod est inditum animae Christi, est
S. Thoma, De incarnat., disp. 14, a. 3, conci. 2; Lugo, De incarnat., disp. 20, sect. 4,
n. 59; Billuart, De incarnat, diss. 11, a. 3.
1 In III Sent., dist. 14, q. t, a. 3, quaestiunc. 6, sol. 4.
2 In III Sent., dist. 14, q. 1, a. 3, quaestiunc. 6, sol. 4 ad 3.
3 111 p., q. 11, a. 6.
4 111 p., q. ii, a. 6 ad i et 2.
4 Cfr. Salmnntioonsos, Do incarnatione, disp. 19, n. 3.

multo excellentius, quam lumen, quod pertinet ad naturam angelicam.
Quantum autem ad secundum, scientia indita animae Christi est infra
scientiam angelicam, scilicet, quantum ad modum cognoscendi, qui est
naturalis animae humanae, qui scilicet est per conversionem ad phan­
tasmata et per collationem et discursum»1.

QUAESTIO L
DE SCIENTIA ACQUISITA ANIMAE CHRISTI

ARTICULUS I
QUAE COGNOVERIT CHRISTUS PER SCIENTIAM ACQUISITAM

Hic agimus de extensione scientiae animae Christi.
726. Thesis. Christus per scientiam acquisitam cognovit omnia
objecta, quae in praesenti providentia per lumen intellectus agentis sunt
cognoscibilia.

Ratio est, quia oportuit scientiam acquisitam Christi esse omnium
perfectissimam. Notabilissima sunt ad rem haec S. Thomae verba:
«Scientia rerum acquiri potest non solum per experientiam ipsarum, sed
etiam per experientiam quarumdem aliarum rerum; cum ex virtute lu­
minis intellectus agentis possit homo procedere ad intelligendum effe­
ctus, et similia per similia, et contraria per contraria. Sic igitur, licet
Christus non fuerit omnia expertus, ex his tamen, quae expertus est,
in omnium devenit notitiam... Licet sensibus corporalibus Christi non
fuerint subjecta omnia sensibilia, fuerunt tamen 'sensibus ejus subjecta
aliqua sensibilia, ex quibus propter excellentissimam vim rationis ejus
potuit in aliorum notitiam devenire per modum praedictum... sicut vi­
dendo corpora caelestia potuit comprehendere eorum virtutes et effe­
ctus, quos habent in istis inferioribus, qui ejus sensibus non subjace­
bant. Et eadem ratione ex quibuscumque aliis in aliorum notitiam deve­
nire potuit» 12.
Ex hoc ratiocinio sequitur Christum per scientiam acquisitam non
cognovisse essentiam angelorum nec singularia cuncta rerum materialium,
quia virtus intellectus agentis Christi versabatur in abstrahendis spe­
ciebus intellectualibus ex rebus sensibilibus. Ex rebus autem sensibili­
bus non poterat educere species repraesentantes essentiam angelorum
aut omnia individua. «Per hanc scientiam, ait Angelicus, non cognovit
essentias substantiarum separatarum, nec etiam singularia praeterita,
praesentia et futura, quae tamen cognovit per scientiam inditam»3.
1 III p.,
2 III p.,
3 III p.,

q. ii, a. 4.
q. 12, a. I ad i et 2.
q. 12, a. 1 ad 3.

ARTICULUS II
DISCUTIUNTUR VARIAE QUAESTIONES CIRCA SCIENTIAM

ACQUISITAM CHRISTI

727. I. Christus propriis actibus comparavit scientiam per se aequisibilem. Ita S', Thomas, Capreolus, Cajetanus, Vazquez, Valentia, Philip­
pus a SS. Trinitate, Laurentius a S. Theresia et Salmanticenses *, contra
S. Bonaventuram. Scotum. Durandum, Suarez, Lugo et alios123.
Arg. 1) S. Lucas ait: Et Jesus projiciebat sapientia et aetate et gra­
tia apud Deum et homines9. Hunc locum exponens ait S. Ambrosius:
«Profectus est aetatis, et profectus sapientiae, sed humanae est; ideo
aetatem ante praemisit, ut secundum hominem crederes dictum; aetas
enim non divinitatis sed corporis est; ergo si proficiebat aetate hominis,
proficiebat sapientia hominis» 4.
2) Rationabilior dicitur haec scientia fuisse a Christo propriis acti­
bus acquisita; primo quidem ex parte scientiae, cui naturalius est, ut
acquiratur quam ut infundatur; secundo ex parte scientis, quia nobilius
est Christo propriis actibus instrui, quam ab extrinseco illustrari; tertio
ex parte modi sciendi, «quia, sicut in Christo fuit scientia beata modo
beatorum, et scientia indita modo inditae, ita debuit esse scientia acqui­
sita modo adquisitae» 5*.
3) Operatio propria intellectus agentis, quae est abstrahere species
intelligibiles a phantasmatibus, frustra fuisset in Christo, si scientia
per se acquisibilis indita ei fuisset per accidens.
728. II. Christus hanc scientiam acquirere non incepit a primo in­
stanti suae conceptionis; sed ea aetate, qua ejus sensus potuerunt ministrare
phantasmata intellectui agenti ejusdem; et complete eam acquisivit, quando
sensuum ministerio ejus intellectus omnia principia scientiae naturalis com­
paravit.
Ita docet S. Thomas dicens: «Scientia acquisita causatur ab intel­
lectu agente, qui non simul totum operatur, sed successive. Et ideo
secundum hanc scientiam Christus non a principio scivit omnia, sed
paulatim et post aliquod tempus, scilicet in perfecta aetate» ®.

Pars l.a
Ratio primae partis est, quia intellectus agens non abstrahit species
nisi a phantasmatibus formatis ab imaginatione per ministerium sen­
1
S. Thomas, III p.. q. 9, a. 4; et q. 12, a. 2; Capreolus, In 111 Sent., dist. 14,
q. un., a. 1. et a. 3 ad 1. contra 2; Cajetanus, In III p., q. 9, a. 4; Vazquez, In 111 p.,
disp. 55, c. 2; Valentia, In Ill p., q. 9, p. 2; Philippus a SS. Trinitate, De incarna­
tione, disp. 6, dub. 7: Laurentius a S. Theresia, De incarnatione, controv. 18, n. 18;
Salmantieenses, De incarnatione, disp. 22, n. 1 sqq.
2
S. Bonaventura, In Ill Sent . dist. 14, a. 3, q. 2; Scotus, In 111 Sent., dist. 14,
q. 3, «Contra conci.»; Durandus, In 111 Sent., dist. 14, q. 4, n. 8; Suarez, In III p.,
disp. 30, sect. 2; Lugo, De incarnatione, disp. 21, sect. 1.
3 Lue., 2, 52.
4
De incarnationis doni, sacramento, c. 7, n. 72; ML 16, 872.
5
Cajetanus, In 111 p., q. 9, a. 4; «Ad hoc dicitur».
11
Ill p , q. 12, a. 2 ad 1. Cfr Salmanticenses, De incarnatione, disp. 22,
n. 2t sqq.

suum. Sensus autem Christi expediti non fuerunt, nec imaginatio potuit
ministrare phantasmata intellectui a primo instanti conceptionis. Ergo.
Quando inceperit in Christo perfectus usus sensuum et rationis,
ignoramus, sed certum est multo praematurius quam in aliis pueris
incepisse.

Pars 2.a
Christus acquisivit scientiam expcrimentalem modo connaturali et
ordinario, cujus processus fit, prout sequitur: Sensus subministrant spe­
cies sensibiles; phantasia exinde efformat phantasmata; intellectus agens
educit ex eis species intelligibiles; ac tandem intellectus possibilis co­
gnoscit objecta; imo ex aliquibus cognitis deducit alia. Haec autem
Christus non fecit nisi cum, adepto usu rationis, comparavit principia
scientiae naturalis. Ergo.
Verisimile est Christum propter excellentissimum, quo pollebat, in­
genium, et alias rationes, perfectionem hujus scientiae adeptum fuisse
circa duodecimum aetatis suae annum.
729. Corollarium. Ex hoc facile deduces scientiam experimentalem non simul sed successive fuisse a Christo acquisitam. Sensus enim
Christi, quantumvis perfectissimi, non exercuerunt simul suas operatio­
nes circa omnia sensibilia sed successu temporis, et intellectus ejus non
subito sed paulatim scientiam acquisivit x.
730. III. Christus per se ipsum sine magistro acquisivit scientiam
experimentalem per viam inventionis.
S. Thomas haec habet ad rem: «Cum duplex sit modus acquirendi
scientiam, scilicet inveniendo et addiscendo, modus, qui est per inven­
tionem, est praecipuus: modus autem, qui est per disciplinam, est secun­
darius. Unde dicitur in i Ethic., c. 4: Ille quidem est optimus, qui omnia
per se ipsum intelligit; bonus autem rursus est ille, qui bene docenti
obedit. Et ideo Christo magis competebat habere scientiam acquisitam
per inventionem quam per disciplinam; praesertim cum ipse daretur a
Deo omnibus in doctorem»12.
Ex hoc colliges Christum a) nihil didicisse ab hominibus, quia, cum
esset omnium hominum caput et doctor, non decuit, ut fieret eorum
discipulus 3; b) non luisse instructum ab angelis, tum quia Christus fuit
angelorum caput, tum quia dignior evasit per se ipsum scientiam acqui­
rendo 4.
IV. Tot fuerunt Christo Domino habitus scientiae acquisitae, quot
distinguuntur scientiae naturales ex ratione naturali sub qua.
Hujus adsertionis fundamentum est, quia scientia acquisita in Chri­
sto fuit ejusdem naturae ac in nobis. In nobis autem tot distinguuntur
scientiae, quot fuerint cognitiones diversae ex ratione formali sub qua.
Unde unus fuit in Christo habitus mathesis, alius logicae, etc.
1
2
3
4

Cfr. S. Thomas, I If p., q. 12, a. i ad i et 2; et a. 2.
flip., q. 9, a. 4 ad 1.
Cfr. S. Thomas, III p., q. 12, a. 3.
Cfr. S. Thomas, 111 p., q. 12, a. 4.

QUAESTIO LI
DE POTENTIA ANIMAE CHRISTI

ARTICULUS I
UTRUM ANIMA CHRISTI HABUERIT OMNIPOTENTIAM SIMPLICITER

731. Status quaestionis. Omnipotentia est facultas faciendi omnia,
quae non implicant contradictionem.
Christus vere dicitur omnipotens, quia per communicationem idiomatuin attributa divina in concreto praedicantur de Christo, ut dicetur
infra.
Difficultas est, an natura humana Christi, praecisione facta a perso­
na, fuerit pariter omnipotens.
732. Error. Ubiquistae, ex familia lutheranorum, dixerunt omnipo­
tentiam aliaque Dei attributa fuisse formaliter communicata humanitati
Christi, adeo ut humana natura Christi, praecisione facta a persona divina,
fuerit omnipotens, immensa, ubique, etc. h

733. Thesis.
ter omnipotens.

Humanitas Christi non fuit nec esse potuit simplici­

Arg. 1) In Christo, post unionem factam in persona, natura divi­
na et humana permanserunt integrae ac distinctae, «utraque scilicet
natura retinente id quod sibi est proprium... Potentia activa cujuslibet
rei consequitur formam ipsius» 2. Unde in Christo fuit duplex potentia
activa, divina scilicet et infinita, quae consequitur naturam divinam,
et humana ac limitata, quae consequitur naturam humanam.
2) Omnipotentia, utpote attributum Dei, est ipse Deus. Sed natura
humana Christi nullatenus potest dici Deus. Ergo natura humana Chri­
sti non fuit omnipotens simpliciter. Apposite ad rem S. Augustinus:
«Illorum exeeramur blasphemiam, qui novo sensu adserere conantur a
tempore acceptae camis omnia, quae erant divinitatis in hominem de­
migrasse».
ARTICULUS II
QUAE OPERA POTUERIT CHRISTUS UT HOMO SEU PER HUMANITATEM
EFFICERE

734. Status quaestionis. Humanitas Christi potuit esse 1) causa
principalis physica quorumdam effectuum; 2) causa principalis moralis
aliorum; 3) causa instrumentalis aliorum.
’
a

Cfr Valontin. In III
S. Thonmi, /// />., q

p.,

disp. r, q. 2, p. 3. § 2.
13, a. 1.

Quaerendum est, quae opera patraverit humanitas Christi secundum
hanc triplicem rationem.

735. Thesis I. Anima Christi secundum propriam virtutem natu­
ralem fuit causa secunda, principalis et physica, effectuum, qui sunt
animae convenientes. (Est certa.)

Arg. Humana natura Christi post unionem ad Verbum permansit
integra cum suis operationibus. Sed anima rationalis in humana natura
est causa secunda, principalis et physica, effectuum, qui conveniunt
animae. Ergo. Hinc anima Christi virtute propria gubernabat corpus
suum, acquirebat sapientiam, immutabat corpus secundum omnes per­
fectiones, quae humano corpori conveniebant ex virtute suae for­
mae, etc. x.
736. Thesis II. Humanitas Christi non fuit causa principalis phy­
sica 1) gratiae sanctificantis et operum supernaturalium; nec 2) miracu­
lorum; nec 3) creationis et annihilationis rerum.

Pars l.a Non fuit causa principalis physica gratiae et
operum supernaturalium. Est communis contra Medinam et Cabreram 1
2.

Arg. Ratio hujus adsertionis est, quia humanitas Christi non habuit
nec habere potuit virtutem naturalem nec naturae superadditam, quae
in ratione causae principalis adaequaret perfectionem gratiae vel ope­
rum supernaturalium: Non naturalem, ut patet, quia virtus naturalis
humanitatis Christi fuit multo inferior gratiae operibusque supernaturalibus; nec habuit virtutem naturae superadditam, quia 1) unio hypo­
statica. quae in Christo fuit modus creatus excedens perfectionem gra­
tiae sanctificantis operumque supernaturalium, non erat operativa sed
constitutiva suppositi, nec conferebat humanitati virtutem aliquam
physice operativam; et 2) gratia habitualis Christi, licet adaequans
perfectionem specificam gratiae operumque supernaturalium in suo esse
et in ratione entis, non erat eis proportionata in esse causae principalis
physicae, nec continebat in se ut in causa physica effectus supematurales 3.

Pars 2.a
lorum.

Non fuit causa principalis physica miracu­

Arg. Miraculum est id, quod fit praeter ordinem totius naturae
creatae. Humanitas autem Christi nihil poterat facere ut causa princi- ■
palis physica praeter ordinem totius naturae, quia, cum esset pars na­
turae, quidquid valebat exsequi vel operari, continebatur intra ordinem
totius naturae.
1
2
3

Cfr. Cajetanus, In III p., q. 13, a. 2.
Medina, In III p., q. 13, a. 2, conci. 1.
Cfr. Salmanticenses, Dc gratia, disp. 8, 11. 2 sqq.

Pars 3.a Non fuit causa principalis physica creationis
et annihilationis rerum.
1) Non creationis, quia, cum omnis creatura indigeat subjecto ad
operandum, anima Christi nequibat aliquid educere ex nihilo.
2) Neque annihilationis, quia «immutationes creaturarum, secun­
dum quod sunt vertibiles in nihil, correspondent creationi rerum, prout
scilicet producuntur ex nihilo. Et ideo, sicut solus Deus potest creare,
ita solus potest creaturas in nihilum redigere» 1.
Ex hoc sequitur nihilum non posse esse terminum a quo nec termi­
num ad quem actuum animae et humanitatis Christi.
737. Thesis III. Humanitas Christi fuit causa principalis moralis
effectuum supernaturalium et miraculorum. (Est satis communis) 12.

Arg. Humana natura Christi habebat meritum infinitum. Qui au­
tem habet meritum infinitum continet virtutem sufficientem producen­
di moraliter effectus supernaturales ac miracula. Hinc humanitas Christi,
quatenus erat causa meritoria, influebat de facto moraliter in eorum
productionem.
738. Thesis IV. Humanitas Christi fuit causa instrumentalis phy­
sica miraculorum et effectuum supernaturalium.

Est probabilior 3 contra Durandum, Cano, I’azquez, Becanum aliosque plures modernos 4, qui dicunt humanitatem Christi moraliter tan­
tum influere in opera miraculosa et supernatural ia 5*
.
Arg. 1) Ex S. Scriptura. S. Lucas ait de Christo: Virtus de illo
exibat et sanabat omnes ®. Et ipse Jesus: Tetigit me aliquis? Nam ego
novi virtutem de me exiisse~. Haec autem nequeunt intelligi de virtute
morali, quae non exit de corpore, sed de virtute physica instrumental!.
Ergo.
2) Ex conciliis. Concilium Ephesinum ait: «Caro Christi est vivificatrix, quia facta est propria Verbi»8. Et Concilium Cpolitanum III ap­
probavit haec Sophronii quondam Hierosolymorum episcopi verba:
«Quae omnia (opera miraculosa) ultra naturam et sermonem humanum
effecta; divinae Dei Verbi essentiae atque naturae profecto exsiste­
1
S. Thomas, III p., q. 13, a. 2.
2 Cfr. Salmanticenses, De incarnatione, disp. 23. n. 18.
3 Cfr. Capreolus, In III Sent., dist. 15. a. 3. ad argumenta contra 1 conci.;
Cajetanus, In III p., q. 13, a. 2; Laurentius a S. Theresia, t. 5, controv. 19, n. 4 sqq.;
Salmanticenses, De incarnatione, disp. 23, n. 20.
1
Durandus, In III Seni., dist. 14, q. 5; Cano, Relectio de Sacramentis, p. 4,
postcopcl. 6; Vazquez, Γη III p., disp. 57, c. 5; Becanus, De incarnatione, c. 10.
" Cl. Billot ponit causalitatem ordinis intentiùnalis, quatenus humanitas
Christi dicebatur habere virtutem per modum habitus, qua imperium divinum
praesentabat naturae immutandae, designando nempe voce, gestu, voluntate, etc.,
naturam, quae esset immutanda. De Verbo incarnato, th. 22.
°
I.uc., b, 19.
’
l.uc.. 8, 46.
H
C'ttn. Il; Denz-Bannw., 123.

bant indicia, etsi per carnem agebantur et corpus» *. Haec etiam verba
innuunt influxum physicum humanitatis Christi se extendisse ad effe­
ctus supernaturales et miracula. Verbum siquidem patravit opera in
ordine physico, et Verbo ita in ordine physico operanti concurrit caro
Christi.
3) Ex SS. Patribus. S. Cyrillus alexandrinus: «Imponit etiam in­
firmo manum, demonstrans potentis Verbi efficaciam a sancta came
geri, quam suam fecerat, Deo congruam virtutem illi inserens... cuncta
facile efficiens etiam per carnem propriam: nam revera per ipsam mi­
racula faciebat»12. Rursum: «Cogita... quod et in aeneo vase positus
ignis, proprii caloris communicet illi vim. Sic ergo etiam omnipotens
Dei Verbum, unito sibi animato... templo, sui proprii ac Deo digni vi­
goris inseruit efficaciam»34
. Ac tandem docet «carnem Domini... vivificatricem esse, quia facta est propria Verbi cuncta vivificare praeva­
lentis» Porro, cum actio Dei in productione effectuum supematuralium et miraculorum esset physica, oportuit actionem humanitatis Chri­
sti, quae illam ut instrumentum producebat, esse physicam.
S. Joannes Damascenus: «Quemadmodum Verbi divinitas per carnem
operatur, ita etiam per divinitatem caro ipsius perpetiebatur. Divinita­
tis enim organum caro fuit» 5. Et alibi: Verbum «per corpus non secus
ac per instrumentum quoddam divinas actiones efficiebat» 6.
4) Exauctoritates. Thomae. «Si autem loquamur de anima Christi,
secundum quod est instrumentum Verbi sibi uniti, sic habuit instrumentalem virtutem ad omnes immutationes miraculosas faciendas, ordina­
biles ad incarnationis finem, qui est instaurare omnia sive quae in caelis
sive quae in terris sunt. Immutationes vero creaturarum, secundum quod
sunt vertibiles in nihil, correspondent creationi rerum, prout scilicet
producuntur ex nihilo. Et ideo sicut solus Deus potest creare, ita solus
potest creaturas in nihilum redigere»7. Pronum est S. Doctorem hic
loqui de virtute instrumental! physica animae Christi, quia animae Chri­
sti concedit eam virtutem instrumentaient ad immutationes miraculosas
faciendas, quam negat eidem ad creationem et annihilationem. Quis
autem negaverit animam Christi potuisse moraliter influere in opus
creationis et annihilationis? Ergo S. Doctor loquitur de virtute instru­
mental! physica non de virtute morali 89
.
Objectiones.
739. Obj. l.° Angelicus «in III librum Sententiarum» diserte docet
animam Christi non habuisse virtutem faciendi miracula nisi per modum
orationis aut intercessionis ·. Ergo.

1
2
3
4
5
3
7

Act. ii; Labbé, vol. 6, col. 878.
In Lucam, 4, 38; MG 72, 550.
In Lucam, 4, 38; MG 72, 550 sq.
Concil. eph., can. 11; Denz-Bannw., 123.
De fide orth., lib. 3, c. 15; MG 94, 1059.
De fide orth., lib. 3, c. 19: MG 94, 1079.
III p., q. 13, a. 2.
8 Cfr S. Thomas, III p , q. 8, a. 1 ad 1
9 In III Sent., dist. 16, q. 1, a. 3.

Resp. I. Cajetanus 1 putat S. Thomam vel se ipso doctiorem mutasse
sententiam, vel sub verbo orationis aut intercessionis comprehendisse vir­
tutem instrumentalem.
II. Melius crediderim S. Doctorem loco citato locutum fuisse de virtute
naturali humanitatis Christi. «Anima Christi, ait alibi, potest dupliciter
considerari. Uno modo secundum propriam naturam: et hoc modo, sicut
non poterat immutare exteriora corpora a cursu et ordine naturae; ita
etiam non poterat immutare proprium corpus a naturali dispositione,
quia anima Christi secundum propriam naturam habet determinatam pro­
portionem ad suum corpus. Alio modo potest considerari anima Christi,
secundum quod est instrumentum unitum Verbo Dei in persona. Et sic
subdebatur ejus potestati totaliter omnis dispositio proprii corporis» 1
2.
Obj. 2.° Ad rationem instrumenti physici tria requiruntur, nempe:
1) contactus instrumenti et subjecti; 2) actio praevia instrumenti, qua di­
spositive concurrit ad effectum causae principalis; et 3) acceptio alicujus
virtutis a causa principali, qua fit potens influere in effectum. Sed huma­
nitas Christi non contigit subjecta operum supernaturalium, a quibus ple­
rumque erat distans, nihil praevie operata est in hominibus ad productio­
nem gratiae et miraculorum; nullamque virtutem accepit a causa principali,
ut efficeret opera supernaturalia et miraculosa. Ergo.
Resp.—Neg. min. 1) Humanitas Christi non tetigit quidem subjecta
operum supernaturalium contactu formali agentis, bene tamen contactu
virtuali, quatenus virtus supernaturalis in humanitate Christi exsistens subordinabatur Deo principali agenti, et Deus utebatur ea ut instrumento ad
producendos effectus supernaturales et miraculosos.
2) Actio praevia instrumenti, quam S. Thomas dispositivam vocat, ali­
quando verificatur ex parte rei operatae, ut serra, mota ab artifice ad
faciendum scamnum, operatur in ligno; interdum vero ex parte modi ope­
randi, quatenus modificat actionem causae principalis in se receptam, ut fit
in influxu humanitatis Christi. «In proposito autem, ait ad rem Cajetanus,
cum Deus utitur creatura aliqua instrumentaliter ad opus miraculosum,
opus proprium illius creaturae se habet, ut praevium operi miraculoso; quia
se habet, ut praesentans seu deferens divinum imperium ad creaturam in
qua fit opus miraculosum» 34
.
3) Aliqua virtus certe superaddita fuit a Deo humanitati Christi, qua
ut instrumentum physicum posset producere effectus supernaturales et mi­
racula, quia humanitas Christi elevata non est ad rationem causae instrumentalis physicae horum effectuum per unionem hypostaticam, quae non
ordinabatur ad operationem, ut voluit Contenson
In quo consistat haec virtus, non constat apud auctores.
a) Aliqui censuerunt humanitatem Christi elevatam fuisse ad rationem
instrumenti physici horum effectuum per motionem transeuntem Dei, quae,
si active sumatur, confert humanitati Christi totam vim agendi, si passive
consideretur, recipitur in effectu, sicut motus moventis dicitur esse in moto.
Ita Cabrera, Joannes a S. Thoma, Laurentius a S. Theresia et alii s.
b) Alii docent praefatam virtutem esse qualitatem, non quidem com­
pletam, sed incompletam et ex natura sua fluentem ac transeuntem, quam­
vis aliquando longo tempore duret et sit per accidens permanens. Ita Ca­
preolus, Fcrraricnsis, Complutenses abbreviati, Salmanticenses ° et alii plures.
1 In III p., q. 13, a. 2.
2
III p., q. 13, a. 3.
3
In III p., q. 13, a. 2.
4 De incarnat., lib. 10, diss. 5, c. 2, specui. 3.
6
Cabrera, In III p., controv. 4, conci. 2; Joannes a S. Thoma, De incarnai.,
disp. 15, a. 3, conci. 4; Laurentius a S. Theresia, Spicii, theol., t. 5, controv. 19,
n. 22 sqq.
11
Capreolus, In IV Seni., dist 1, q. 1, a 3 ad arg. contra 4; Ferrariensis,
Contra Gent. lib 4, c. 56; Complutenses abbrev.. Physic., disp. 12, q. 1, n. 7; et
q. 2, n. 39; Salmantioensos, De incarnat., disp. 23, n. 66.

Hic secundus modus dicendi magis mihi arridet. Virtus siquidem ele­
vans humanitatem Christi ad rationem instrumenti physici debet esse prin­
cipium quo operationum, et continere in actu primo ac modo viali effectus
producendos. Qualitas autem incompleta et transiens, non motio transiens
nec qualitas completa, est principium quo operationum cojltinens in actu
primo per modum vialem et tendentiae effectus supernaturales et iniraculosos. S. Thomas ait ad rem: «Impossibile est, quod principium operandi
miracula sit aliqua qualitas habitualiter manens in anima» *.
Nihil tamen obstat, quominus haec qualitas incompleta, et ab intrin­
seco transiens, longo tempore perseveret et sit per accidens permanens, quia
tandiu durare debet, quandiu durat actio principalis agentis atque produ­
ctio effectus, sicut ignis inferni, qui est instrumentum Dei durabit in ae­
ternum.

ARTICULUS III
UTRUM ANIMA CHRISTI HABUERIT OMNIPOTENTIAM RESPECTU

EXECUTIONIS SUAE VOLUNTATIS

740. Status quaestionis. 1) Christus volebat aliqua facienda per
se, et alia facienda per alium, v. gr., per divinam virtutem.
2) Volebat aliqua fieri omnino absolute pensatis omnibus circum­
stantiis, alia vero voluntate antecedenti et quasi conditionata.
Hic excitatur dubium, an Christus ut homo habuerit potentiam fa­
ciendi omnia, quae voluit, sive fuerint facienda per se sive per alium, et
an voluntas ejus semper fuerit impleta.

741. Thesis I. Anima Christi habuit potentiam faciendi omnia,
quae voluit implere per se, non vero potentiam faciendi omnia, quae
voluit implere per alium.

Arg. S. Thomas ait: «Anima Christi dupliciter aliquid voluit. Uno
modo quasi per se implendum. Et sic dicendum est, quod, quidquid
voluit, potuit. Non enim conveniret sapientiae ejus, ut aliquid vellet
per se facere, quod suae virtuti non subjaceret. Alio modo voluit aliquid
ut implendum virtute divina, sicut resuscitationem proprii corporis, et
alia hujusmodi miraculosa opera. Quae quidem non poterat propria vir­
tute, sed secundum quod erat instrumentum divinitatis» 1
2.
742. Thesis II. Voluntas Christi absoluta semper impleta fuit, non
vero voluntas ejus antecedens inefficax et quasi conditionata.

Pars l.a
Voluntas Christi absoluta, utpote pensatis omnibus circumstantiis
formata, nunquam voluit nisi quod Deus volebat voluntate sua abso­
luta et consequenti. Christus enim id solum voluit voluntate absoluta
et attentis omnibus circumstantiis, quod per scientiam beatam et infu1
2

H-ll, q. 178, a. 1 ad l.
III />., q. 13, a. 4.

sam noverat a Deo volitum fuisse voluntate absoluta et consequenti.
Sed voluntas Dei absoluta et consequens semper fuit completa, ut
probavimus in tractatu De Deo uno. Ergo.

Pars 2.a
Voluntas antecedens et quasi conditionata Christi ferebatur ad
aliqua bona, quorum executio impedivisset alia majora bona. Ergo
nihil obstabat, quominus voluntas antecedens Christi maneret aliquan­
do incompleta.

QUAESTIO LII
DE DEFECTIBUS CORPORIS A FILIO DEI ADSUMPTIS

ARTICULUS UNICUS
AN ET QUOS DEFECTUS CORPORIS ADSUMPSERIT FILIUS DEI
IN INCARNATIONE

743. Status quaestionis. 1) Defectus corporalis dicitur carentia
alicujus perfectionis in corpore, ut deformitas, mortalitas, etc.
2) Quidam ex his defectibus sunt communes tum toti generi humano
tum singulis ejus individuis, quia consequuntur naturam humanam sibi
relictam; alii particulares quorumdam individuorum, quia non conse­
quuntur naturam humanam nec reperiuntur in omnibus individuis, sed
derivantur in aliquibus ex causis particularibus, ut mala complexio ex
defectu generationis et ex vitiis, lepra ex corruptione sanguinis, etc.
3) Compertum est Verbum Dei in incarnatione adsumpsisse verum
corpus humanum, sed quaestio oritur, num hoc corpus per unionem hy­
postaticam obnoxium fuerit defectibus naturalibus.
744. Errores, r) Julianus halicarnassenus et Gajanus alexandrinus
apud S. Joannem Damascenum 1 docuerunt «Domini corpus jam inde ab
ipsa formatione incorruptibile fuisse», ac passiones, famem, sitim et lassi­
tudinem non naturali necessitate nec naturae legibus serviens sed sponte
sustinuisse. Vocati sunt aphthartodocetae.
2) Justinianus imperator scripsisse dicitur edictum, «in quo corpus Do­
mini incorruptibile, et in quod irreprehensibiles etiam perpessiones non ca­
deret, vocavit...; et quod idem corpus incorruptibilitatem ipsam non post
passionem tantum... verum etiam ante passionem, ab ipsa usque divina
seminisque experte conceptione obtinuit» 1
2.
3) Philippus Harveng, abbas monasterii Bonae Spei, in epistolis datis
ad quemdam Joannem monachum, contendebat carnem Christi naturaliter
impassibilem fuisse, sed miraculo et caelestis gratiae sacramento infirmita­
tes, dolores ac molestias sustinuisse 3.

1 De haeresibus, n. 84; MG 94, 756.
2 Nioephorus, Eccl. hist., lib. 17, c. 29; MG 147, 297. Aliqui dicunt pium im­
peratorem postea hunc errorem reprobasse.
3 l'.pi.tolae 5, 6, etc.; MI. 203, 40 sqq., 51 sqq.

745. Thesis I. Corpus Christi ex conditione naturae habuit omnes
defectus, qui dicuntur naturae humanae communes.
Arg. 1) Ex S. Scriptura. Christus Dominus fatigatus est ex iti­
nere 1, sitivit 12, esuriit 3, passus est 4, etc.
2) Ex symbolo apostolorum. «Qui conceptus est de Spiritu Sancto,
natus ex Maria Virgine, passus sub Pontio Pilato, crucifixus, mortuus et
sepultus» 5*.
3) Ex conciliis. Concilium Ephesinum I definivit: «Si quis non
confitetur Dei Verbum passum carne, et crucifixum came, et mortem
came gustasse, factumque primogenitum ex mortuis (Col. 1, 18), se­
cundum quod vita est et vivificator ut Deus, a. s.»811
91. 0
12
4) Ex SS. Patribus. S. Athanasius: «An non ergo esurivit (Chri­
stus)? Ita sane est: Pro corporis proprietate esurivit»7. S. Cyrillus
Hierosolymitanus: «Unigenitus Filius Dei propter peccata nostra de cae­
lis ad terram descendit, adsumpta humanitate ista, iisdem quibus sub­
jicimur affectibus obnoxia»8.
5) Ex ratione. Conveniebat Christum adsumere defectus naturales
communes, a) ut pro peccato humani generis condigne satisfaceret; b) ut
fidem incarnationis plenius adstrueret; et c) ut exemplum patientiae
nobis praeberet ®.
Difficultatibus satisfit.
746. Obj. 1.
Clemens alexandrinus ait: «Ipse autem prorsus passio­
nis erat expers, ut quem nullus subiret motus affectionis, neque voluptas,
nec dolor» '°. Ergo.
Resp. i) Aliqui volunt hunc Clementis alexandrini locum fuisse ab
haereticis corruptum. 2) Alii censent praeclaro auctori Stromatum errorem
humana fragilitate excidisse. 3) Alii verius, benigne procedendo, dicunt
Clementem alexandrinum in verbis relatis non dolorem et affectiones abso­
lute sed necessitatem patiendi vel manducandi, affectusque mentem alte­
rantes, excludere voluisse n.
Obj. 2.c S. Hilarius: «In quo (Unigenito Deo), quamvis aut ictus inci­
deret, aut vulnus descenderet, aut nodi concurrerent, aut suspensio elevaret,
afferrent quidem haec impetum passionis, non tamen dolorem passionis in­
ferrent... Virtus corporis, sine sensu poenae, vim poenae in se desaevientis
excepit»1J.
Resp. 1) Aliqui plane confitentur S. Doctorem in hoc aliquando bona
fide errasse «ob non cognitam certo oppositam Ecclesiae doctrinam», sed
probabiliter errorem retractasse 13. «Quidam enim dicunt, ait Angelicus, Hi­
1
2
3
1
6
8
7
8
9
10
11
12
13

Joan., 4, 6.
Joan., 19, 28.
Maith., 4, 2.
I Petri, 2, 21.
Denz-Bannw., 6.
Denz-Bannw., 124.
De incarnat. Verbi, n. 21; MG 25, 134.
Catechesis, 4, 9; MG 33, 465.
Cfr. S. Thomas, III p., q. 14, a. 1.
Strom., lib. 6, c. 9; MG 9, 292.
Cfr. Sylvius, In III p., q. 15, a. 5.
De Trinitate, lib ro. n. 23: ML 10, 361.
Ita Salmanticenses, De incarnat., disp. 24, η. 6

larium hoc retractasse; et hoc dicebat Willelmus Episcopus parisiensis, qui
viderat epistolam retractationis, et fuerat sibi scriptum a quodam, qui eum
legerat»
2) S. Thomas benignius explicat mentem S. Hilarii dicens: «In omnibus
illis verbis et similibus Hilarius a carne Christi non veritatem doloris sed
necessitatem excludere intendit... et accepit necessitatem per comparatio­
nem ad causam primam horum defectuum, quae est peccatum... ut scilicet
ea ratione dicatur caro Christi non subjacuisse necessitati horum defectuum,
quia non fuit in ea peccatum» 12.

747. Scholion. Hos defectus corporales non contraxit Christus sed
adsumpsit et voluntarie suscepit propter nostram salutem 3. Hinc omnes
fuerunt simpliciter voluntarii: l) Respectu quidem voluntatis divinae
Christi fuerunt omnes voluntarii tum antecedenter tum concomitanter,
quia a voluntate divina Christi effecti sunt. 2) Respectu voluntatis hu­
manae Christi, ut erat instrumentum divinitatis, fuerunt etiam omnes
voluntarii, quia a voluntate humana Christi, quatenus erat instrumen­
tum divinitatis, poterant impediri. 3) Respectu virtutis propriae huma­
nae voluntatis Christi, erant voluntarii, tum antecedenter tum concomi­
tanter, omnes qui efficiebantur per virtutem naturalem humanae volun­
tatis, ut mortificationes voluntariae; antecedenter tantum ilîi qui non
efficiebantur a voluntate humana nec poterant ab ea impediri, ut sensus
frigoris.
Omnes tamen erant Christo involuntarii ac necessarii secundum quid,
quatenus voluntas humana Christi, ut causa secunda principalis, vel ne­
quibat eos impedire, vel saltem refugiebat eos per modum naturae.
748. Thesis II. Christus non adsumpsit defectus corporales pro­
venientes ex causis particularibus.
Arg. Cum Verbum factum esset homo, ut satisfaceret pro peccatis
nostris, eos tantum defectus corporales adsumpsit, qui consequebantur
conditionem naturae communis et erant poena immediata peccati primi
parentis, ut mors, fames, sitis, etc. Defectus autem corporales prove­
nientes ex causis particularibus, ut lepra ex corruptione sanguinis et
infirmitates ex inordinato victu et potu, non consequuntur ex conditione
naturae communis. Ergo. «Caro ejus, ajebat S. Thomas, de Spiritu San­
cto concepta est, qui est infinitae sapientiae et virtutis, errare et defi­
cere non potens; et ipse nihil inordinatum in regimine suae vitae exer­
cuit» 4.
Quare non sunt audiendi qui dicunt Christum, dum viveret, infirmi­
tatibus laborasse.
Hinc: 1) Christus subjectus fuit fami, siti, morti, etc., quia hi defe­
ctus consequuntur totam humanam naturam ex conditione naturae.
2) Christus fuit immunis a lepra et infirmitatibus, quae non imme­
diate ex peccato naturae sed ex aliis causis particularibus proveniunt.
1
a
3
‘

In III Sent., dist. 15 in exposit. textus.
/ ! I p , q 15, a. 5 ad 1.
S. Thoma·. Ill p , q 14, a. 3.
III p., q. 14, n. 4.

S. Athanasius ait ad rem: «Nec morbo laborare Dominum decebat, ut
qui aliorum morbos sanabat; nec infirmitates aliquas corporis eum pati
oportebat, in quo et aliorum infirmitates confirmabat» E
3) Dominus Jesus non fuit deformis sed potius pulcher, ut defen­
dunt SS. Patres .et refert Nicephorus 1
2.

QUAESTIO LUI
DE DEFECTIBUS ANIMAE CHRISTI

749. Inter defectus animae recenseri possunt peccatum, potentia
peccandi, fomes peccati, transgressio consiliorum, ignorantia et passio­
nes. De singulis pauca.

ARTICULUS I
UTRUM CHRISTUS HABUERIT ALIQUOD PECCATUM

750. Status quaestionis. Peccatum, quod est factum dictum vel
concupitum contra legem Dei, dividitur in originale ct actuale; actuale
potest esse mortale vel veniale.
Quaeritur, an Christus inquinatus fuerit aliquo ex his peccatis.

751.

Thesis.

Nulluin fuit in Christo peccatum. (Est de fide.)

Arg. 1) Ex S. Scriptura... a) Peccatum originale excludit S. Scri­
ptura a Christo dicens: Spiritus Sanctus superveniet in te, et virtus Altissimi obumbrabit tibi. Ideoque et quod nascetur ex te sanctum, vocabitur
Filius Dei3.
b) Peccata quoque actualia negavit Christo S. Scriptura his verbis:
Decebat, ut nobis esset Pontifex, sanctus, innocens, impollutus, segregatus
a peccatoribus 45*. Qui peccatum non fecit, nec inventus est dotus in ore
ejus3. Unde merito dicebat Jesus: Quis ex vobis arguet me' de peccato? e.
2) Ex SS. Patribus. Patres Ecclesiae unanimi consensu docent
nullum in Christo fuisse peccatum. Uiide S. Epiphaniits ait: «An peri­
culum est, ne illum (Christum) peccatis obnoxium fuisse suspicemur?
Absit. Peccatum quippe non fecit»7.
3) Ex ratione. «Christus suscepit defectus nostros, ut pro nobis
satisfaceret, et ut veritatem humanae naturae comprobaret, et ut nobis
fieret exemplum virtutis». Ad haec autem peccatum non necessarium
1 De incarnatione, ante med.; MG 26, 133.
2 Hist, eccl., lib. 1, c. 40; MG 145, 748. Plures

scripserunt de pulchritudine
et venustate Christi. Conferri possunt Menendez y P., Hist, de las ideas estéticas.
Introd., § 5; Josephus a J. M., Hist, de la vida y excelencias de la Sacratisima I'irgen Maria, t. 1. c. 42.
3 Luc., I, 35.
1 Hebr., 7, 26.
5 I Petr., 2, 22.
0 Joann., 8, 46.
7 Anchoratus, n. 80; MG 43, 167.

sed obstaculum fuit, a) «quia peccatum nihil operatur ad satisfactionem,
quinimo virtutem satisfactionis impedit, quia, ut dicitur Eccl., 31, dona
iniquorum non probat Altissimus»: b) quia «ex peccato non demonstratur
veritas humanae naturae, quia peccatum non pertinet ad humanam na­
turam, cujus Deus est causa, sed magis est contra naturam per semina­
tionem diaboli introductum, ut Damascenus dicit (De fide orth., lib. 2,
c. 30; MG 94, 976; et lib. 3, c. 20; MG 94,1081); c) quia «peccando exem­
plum virtutis praebere non potuit, cum peccatum contrarietur virtuti»J.
Nulla igitur ratione habuit Christus peccatum.
Soli ariani, qui Jesum faciebant hominem purum, ausi sunt Christo
tribuere peccata; et Renan docuit plures defectus Jesu potuisse manere
in occulto 1
2; sed audiendi non sunt.

ARTICULUS II
UTRUM CHRISTUS HOMO, PRAESCINDENDO A GRATIA SANCTIFICANTE

ET VISIONE BEATIFICA,

FUERIT IMPECCABILIS

752. Status quaestionis. 1) Renan petulanter docuit Jesum non
fuisse impeccabilem et passionum luctam sicut nos sustinuisse3. Sed
hoc dicere blasphemia est.
2) Omnes theologi catholici facile concedunt Christum Dominum
secundum praesentem Dei providentiam fuisse impeccabilem. Fruebatur
enim visione beatifica, quae rejicit potentiam peccandi. Unde S. Cyrillus
alexandrinus ait: «Stolidi vero ac dementes prorsus sunt, qui ipsum etiam
Christum, nescio quo pacto, peccare potuisse affirmant»4.
3) Quaestio agitatur inter theologos, an Christus homo, quatenus
humana ejus natura terminatur a divina Verbi persona, praescindendo
a gratia sanctificante et visione beatifica, sola vi unionis hypostaticae,
dicendus sit impeccabilis, adeo ut ex hoc solo capite denominetur non
potens peccare.
753. Placita theologorum, i) Durandus, Scotus, Biel ύ et generatim
scotistae ’ dixerunt Christum hominem ex vi unionis hypostaticae, prae­
scindendo a gratia sanctificante ct visione beatifica, non fuisse absolute
impeccabilem, et ideo, demonstrato Christo potuisse dici: Hic homo est po­
tens peccare.
2) Alii multo communius docent Christum hominem secundum se con­
sideratum, qualibet facta hypothesi, etiamsi concipiamus eum gratia san­
ctificante et visione beatifica destitutum, per solam unionem hypostaticam,
quatenus humana natura terminatur a divina Verbi persona, esse absolute

III p., q. 15, a. I.
Vie de Jésus, ch. 28.
3
ITc de Jésus, ch. 28.
■* Adv. anthropomorphitas, c. 23: MG 7 6, 1120.
4
Durandus, In III Sent., dist. 12, q. 2; Scotus, Γη 111 Sent ,
Biol. In III Sent., dist. 12, q. unica.
0 Cfr Honno, De incarnat., disp. 7> (l· Ά a, 5.
1

S. Thomas,

2

dist. 12, q. un.;

impeccabilem seu non potuisse peccare. Ita S. Thomas 1 et omnes fere theo­
logi 12 contra scotistas.
Contrariam Durandi et scotistarum sententiam Vazquez vocat absur­
dam 3, Alvarez temerariam 45
, Godoy impiam et piarum aurium offensivam 6.

754. Thesis. Christus homo, facta qualibet hypolhesi, vi praecise
unionis hypostaticae erat absolute impeccabilis.

Arg. 1) Ex SS. Patribus. SS. Patres non solum vocant Christum
impeccabilem, sed rationem adducunt hujus impeccabilitatis, unionem
scilicet humanae naturae ad divinam Verbi personam.
S. Cyrillus alexandrinus docet animam Christi per unionem ad Ver­
bum factam esse superiorem omni peccato e.—S. Hilarius: «Homo Chri­
stus... non est in peccati proprietate, dum Christus est; quia... qui Chri­
stus est, non potuit amisisse, quod Christus est»7.
2) Ex ratione. Si Christus homo, habens humanam naturam com­
pletam per divinam Verbi personam, potuisset sub aliqua hypothesi
peccare, persona Verbi fuisset peccabitis. Hoc autem est impossibile.
Ergo. Prob. maj. Cum actiones sint suppositorum, ea quae erant in
Christo ab humanitate ut a principio quo, procedebant a Verbo ut a
principio quod. Ergo si Christus ratione humanitatis potuisset peccare,
persona Verbi fuisset peccabilis ut principium quod.
Nec valet dicere cum Durando 8 et scotistis 9 actiones esse supposi­
torum denominative, non elicitive. Non inquam, valet hoc dicere:
a) Quia falsum est. Cum enim operari sequatur esse, id, quod com­
plet principaliter esse in suo termino, est principium operationis'elici­
tive. Suppositum autem complet naturam in suo esse, ac idcirco na­
tura et suppositum influunt in operationem, natura quidem ut quo et
suppositum ut quod10.
b) Quia, licet actiones essent suppositorum denominative tantum,
valeret argumentum propositum. Si sola humanitas Christi esset prin­
cipium elicitivum actionis peccaminosae, et actio peccaminosa tribue­
retur supposito denominative, Verbum divinum denominaretur vere
peccans, quod nefas est dicere.
c) Sicut gratia sanctificans recepta in anima facit totum hominem
seu personam hominis simpliciter bonum et amore divino condignum.
1
III p., q. 18, a. i ad 4; et In 111 Sent., dist. 12, q. 2, aa. t et 2.
2 Cfr. Capreolus, In III Sent., dist. 12, q. unica, aa. I et 3: Valentia, In III p.,
disp. 1, q. 15, a. 1, p. 2; Suarez, De incarnatione, disp. 33, sect. 2; Laurentius a
S. Theresia, controv. ult., n. 9 sqq.: Philippus a SS. Trinitate, De incarnatione,
disp. 7, dub. 6; Salmanticenses, De incarnatione, disp. 25, n. 8; Becanus, De incar­
natione, c. 12, q. 3; Van Noort, De Deo Redemptore, n. 121.
3 In III p., disp. 61, n. 16.
4 De incarnatione, disp. 68, n. 4.
5 De incarnatione, disp. 41, n. 124.
° Adv. anthropomorphitas, c. 23; MG 7 6, 1119.
7 De Trinitate, lib. 10, n. 25: ML 10, 365.
8 In III Sent., dist. 12, q. 2.
9 Cfr. Henno, De incarnatione, disp. 7, q. 2, a. 5.
10 Cfr. Complutenses abbrev.. De generatione, disp. 15, q. 6, § 1.

ita peccatum a voluntate commissum facit totum hominem peccatorem,
odio divino condignum et a Deo ultimo fine aversum. Unde, si volun­
tas humana Christi posset committere peccatum, Christus seu persona
divina Christi esset odio divino simpliciter condignus, qnod est impos­
sibile.
Objicies. Christus Dominus, omnino liber, poterat non adimplere prae­
ceptum moriendi, quod acceperat a Patre. Ergo poterat peccare.
Resp. l.° Hoc argumentum, si quid valeret, probaret Christum Do­
minum in praesenti providentia et potestate ordinaria potuisse peccare,
quod, ut par est, negant adversarii.
Resp. 2.°—Dist. ant. Christus Dominus poterat non adimplere prae­
ceptum moriendi, potestate antecedenti et in sensu diviso, conc.; potestate
consequenti et in sensu composito, neg. Potestas antecedens et facultas non
adimplendi praeceptum in sensu diviso, satis erat pro salvanda libertate
Christi, sed ad peccatum, quod est transgressio actualis praecepti, require­
batur potestas consequens et facultas non adimplendi praeceptum in sensu
composito, quae in Christo non fuit.
Instabis. Ex hoc sequitur Christum non potuisse quidem peccare pec­
cato composito cum gratia unionis, sicut justus non potest peccare peccato
composito cum gratia sanctificante, bene tamen peccato destruente gratiam
unionis, sicut homo peccat peccato destruente gratiam sanctificantem.
Resp.—Neg. conseq. et paritatem. Gratia unionis constituit personam
Verbi in humana natura principium quod operationum, et tollit potestatem
agendi in sensu composito ea, quae non conveniunt dignitati Christi; gratia
vero habitualis non constituit sed perficit accidental i ter in ordine superna­
tural! personam justi, relicta ei facultate destruendi ipsam gratiam per
peccatum.

755. Corollaria. 1) Haec argumenta probant, ne veniale quidem
peccatum potuisse committi a Christo, quia quodlibet peccatum, sive
mortale sit sive veniale, est incompatibile cum infinita perfectione Verbi.
2) Ex hoc facile consequitur nullum in Christo potuisse esse reatum
ad poenam aeternam aut temporalem. Quia, cum reatus sit obligatio
luendi poenam pro delicto, Ghristus omnino impeccabilis nequivit habere
reatum nec sustinere poenam.
756. Scholion. Poterat Verbum proculdubio adsumere naturam
humanam proprio supposito terminatam et peccato habituali infectam.
Quod si fecisset, statim disparuisset peccatum.
Ratio est, quia: 1) Peccatum habituale personale est semper subjecto
voluntarium saltem per modum termini et effectus. Nullum autem pec­
catum potest esse Christo voluntarium.
2) Subjectum peccati habitualis non est natura sed persona. In
data autem hypothesi, destructa fuisset persona humana, quae erat
subjectum peccati, et cum ea disparuisset peccatum habituale, quin
transmitti posset ad personam adsumentem.
3) Oportebat Christum in qualibet hypothesi esse Deo gratum amo­
reque divino condignum. Unde per gratiam unionis destrueretur omnis
macula.

29

ARTICULUS III
UTRUM FUERIT VEL ESSE POTUERIT FOMES PECCATI IN CHRISTO

757. Status quaestionis. 1) Fomes peccati, qui etiam concupiscen­
tia dici solet, est appetitus sensitivus expedite tendens ad objecta contra
vel praeter ordinem rationis. Importat pro materiali appetitum sensi­
tivum, et pro formali carentiam rectitudinis, quam exigit recta ratio.
2) Fomes peccati potest considerari in actu primo, quatenus appeti­
tus sensitivus est habilis ad actus inordinatos, et in actu secundo, qua­
tenus de facto pergit ad eos.
3) Quaerimus, an Christus habuerit vel habere potuerit de potentia
Dei extraordinaria, fomitem peccati saltem in actu primo.
758. Placita theologorum, t) Non solum auctores, qui tribuerunt
Christo facultatem peccandi de potentia Dei absoluta, sed etiam alii puta­
runt Christum potuisse in alia providentia habere fomitem peccati. Ita
Vazquez, Lugo et alii ’.
2) Alii multo communius docent Christum Dominum quoad sua in­
trinseca consideratum, praecisione facta de gratia sanctificante et beatitudine, non potuisse habere fomitem peccati nequidem in actu primo. Ita
Suarez, Joannes a S. Thoma, Philippus a SS. Trinitate, Salmanticenses, etc. *.

759. Thesis I. Christus non habuit de facto fomitem peccati nec
in actu secundo nec in actu primo.

Pars l.a

Non habuit fomitem in actu secundo.

1) In Concilio Cpolitano II dicitur: «Si quis defendit Theodorum
impiissimum Mopsuestenum, qui djxit alium esse Deum Verbum, et
alium Christum a passionibus animae et desideriis carnis molestias pa­
tientem... a. s.»3. Unde S. Augustinus expresse docet in Christo non
fuisse pugnam illam carnis et spiritus, quae describitur ad Rom., 7:
Video aliam legem 4.
2) Appetitus inordinati proveniunt ex peccato. Christus autem nul­
lum habuit peccatum. Ergo Christus non habuit fomitem in actu se­
cundo.

Pars 2.a

Non habuit fomitem in actu primo.

1) Fomes peccati in actu primo est effectus peccati originalis. Unde
Adam in statu innocentiae non habuit fomitem peccati, quia expers
erat peccati originalis. Sed Christus non contraxit peccatum originale,
ut de fide certum est. Ergo.
1
Vazquez, Γη III p., disp. 6i, c. 8, n. 55; Lugo, De incarnatione, disp. 26,
sect. 4, n. 52.
2 Suarez, De incarnatione, disp. 34, sect. 2; Joannes a S. Thoma, De incarna­
tione, disp. 16, aa. 2-3; Philippus a SS. Trinitate, De incarnatione, disp. 7, dub. 6;
Salmanticenses, De incarnatione, disp. 25, n. 55.
3 Collât. 8, can. 12; Mansi, 9, 383.
4 De corrept. et gratta, c. 11, n. 29; ML 44, 934.

2) Fomes peccati in actu primo est principium proxime expeditum
ad motus inordinatos appetituum. Christus autem persona divina, et
in ordine naturae et gratiae omnino perfectus, non habuit principium
proxime expeditum ad motus contra rationem. Ergo.
760. Thesis II. Christus, homo Deus, in nulla providentia potuit
habere fomitem peccati, nequidem in actu primo.

Arg. Fomes peccati, sive consideretur in actu secundo sive in actu
primo, cum sit praeparatio et dispositio quaedam ad peccandum, non
potest esse nisi in eo, qui habet potentiam petcandi. Sed Christus, homo
Deus·, in nulla providentia potuit habere potentiam peccandi, ut dixi­
mus. Ergo.

ARTICULUS IV
UTRUM CHRISTUS COMMISERIT VEI. COMMITTERE POTUERIT DEFECTUS

OB TRANSGRESSIONEM CONSILIORUM

761. Status quaestionis. Transgressio legis dicitur peccatum, mor­
tale vel veniale juxta gravitatem materiae et voluntatem legislatoris;
transgressio consiliorum vocatur defectus vel imperfectio. Sicut opera
consilii non pertinent ad substantiam justitiae, sed important perfectio­
nem ultra debitum praecepti, ita violatio consilii, licet ex natura sua
non sit peccatum, est tamen quaedam imperfectio seu defectus, quate­
nus actus ex regulis morum honestus non habet gradum perfectionis,
qui correspondeat majori Dei beneplacito.
Disputatur, an Christus transgredi potuerit consilia Dei, adeo ut
ejus opera defecerint a proposito majoris beneplaciti Dei.
762. Placita theologorum. Communiter docent theologi Christum Do­
minum nunquam transgressum fuisse consilia Dei, sed, qui admittunt in eo
possibilitatem habendi fomitem peccati, censent pariter potuisse Christum,
absolute loquendo, transgredi consilia Dei, adeo ut ejus operibus potuerit
deesse illa perfectio, quae excedit bonitatem habitam ex regulis morum,
et correspondet majori Dei beneplacito.

763. Thesis. Christus Dominus nunquam transgressus est nec ab­
solute transgredi potuit consilia divina sibi proposita.

Arg. 1) Beati nequeunt transgredi consilia divina; quia, cum ne­
cessario Deum diligant quantum possunt, nequeunt ab ejus beneplacito
recedere. Sed Christus fuit excellentissime beatus. Ergo.
2) Qui transgreditur consilia divina sibi nota, non obsequitur in
omnibus voluntati Dei. Sed impossibile est Christum non obsequi in
omnibus voluntati divinae. Ergo.

ARTICULUS V
UTRUM IN CHRISTO FUERIT VEL ESSE POTUERIT ERROR
AUT IGNORANTIA

764. Status quaestionis. 1) Error est discrepantia rei et intelle­
ctus. Potest esse speculativus vel practicus, culpabilis vel inculpabilis.
Ignorantia proprie dicta est carentia debitae cognitionis in subjecto
capaci. Carentia cognitionis non debitae est proprie nescientia. Ignoran­
tia, si non contineat errorem, vocatur ignorantia -purae privationis: si
importet errorem, appellatur ignorantia pravae dispositionis. Utraque
potest esse culpabilis vel inculpabilis.
2) Certum est Christum secundum humanam naturam plura de
facto nescivisse, ea scilicet quorum cognitio ipsi non competebat, ut
erant possibilia; sed defectus hujus cognitionis non fuit ignorantia sed
nescientia.
3) Christus nullum de facto habuit errorem. Ratio est, quia Chri­
stus omnia sine errore cognovit per scientiam visionis. Oportebat autem
cognitionem experimentalem omnino conformari scientiae visionis circa
eadem objecta. Ergo scientiam acquisitam habuit absque ullo prorsus
errore.
4) Christus non habuit ignorantiam proprie dictam, quia certa
scientia cognovit omnia. Ad rem S. Thomas: «Sicut in Christo fuit ple­
nitudo gratiae et virtutis, ita in ipso fuit plenitudo omnis scientiae...
Sicut autem in Christo plenitudo gratiae et virtutis excludit fomitem
peccati, ita plenitudo scientiae excludit ignorantiam, quae scientiae
opponitur. Unde, sicut in Christo non fuit fomes peccati, ita non fuit
in eo ignorantia»1.
5) Quantum ad possibilitatem multum probabile est Christum po­
tuisse habere, absolute loquendo, ignorantiam purae privationis alicujus
veritatis. Haec quippe ignorantia, in quantum est pura privatio physica
cognitionis, non importat maculam moralem. Unde, sicut poterat Ver­
bum adsumere naturam humanam gratia habituali privatam, ita pote­
rat sibi adsumere naturam humanam cognitione aliquorum objectorum
destitutam.
6) Difficultas est, an Christus potuerit, absolute loquendo, habere
aliquem errorem vincibilem vel invincibilem, aut aliquam ignorantiam
pravae dispositionis, quae errorem complectatur.
765. Placita theologorum, i) Vazquez et alii theologi 12 docuerunt
Christum potuisse, absolute loquendo, habere errorem invincibilem et con­
sequenter ignorantiam pravae dispositionis.
2) Alii cum Medina, Nasario et Salmanticensibus 3 multo communius
negant.

1 III p., q. 15. a. 3.
2 Vazquez, hl III p., disp. 61, c. 9.
3 Medina. In III p., q. 15, a. 3; Nazarius, hl III
ca; Salmanticenses,
incarnatione, disp. 25, n 85.

p.,

q

15, a. 3, controv. uni­

766. Thesis. Christus habere non potuit errorem, quantumvis mi­
nimum, sive vincibilem sive invincibilem, nec proinde ignorantiam pra­
vae dispositionis.

Pars l.a
bilem.

Christus non potuit habere errorem vinci­

Arg. Error vincibilis est formaliter peccatum, et praeparatio ad
peccatum, ut expresse docet S. Thomas his verbis: «Error autem est
approbare falsa pro veris: Unde addit actum quemdam super ignoran­
tiam... Quando jam (aliquis) falsam notitiam fert de his, quae nescit;
tunc proprie dicitur errare. Et quia peccatum in actu consistit, error
manifeste habet rationem peccati»1. Sed Christus non potuit absolute
habere peccatum nec preparationem ad peccatum. Ergo.

Pars 2.a

Non potuit habere errorem invincibilem.

Arg. Omnis error, quamtumvis invincibilis, est fundamentaliter et
objective peccatum, et accedente voluntate fit, peccatum formale. Im­
possibile autem est Christum personam divinam concurrere ad peccatum
materiale et objectivum. Ergo.

Pars 3.a
sitionis.

Non potuit habere ignorantiam pravae dispo­

Arg. Ignorantia pravae dispositionis involvit errorem. Ergo Chri­
stus, errare non valens, non potuit habere ignorantiam pravae disposi­
tionis.
ARTICULUS VI
AN ET QUALES PASSIONES HABUERIT CHRISTUS

767. Status quaestionis. 1) Passio definitur a philosophis: Motus
appetitus sensitivi ex apprehensione boni vel mali sensibilis cum aliqua
transmutatione. Per se non est mala sed indifferens. Saepe tamen fit
in nobis mala tum ratione excessus tum ratione materiae.
2) Duplex est in homine appetitus, concupiscibilis scilicet et irascibilis, et plures enumerantur passiones juxta numerum motuum, quibus
uterque excitatur.
3) Passiones appetitus concupiscibilis sunt sex, nempe: amor, odium;
desiderium, juga; gaudium et tristitia. Passiones appetitus irascibilis sunt
quinque: spes, desperatio; timor, audacia; ira. Totidem enim motibus
excitantur appetitus concupiscibilis et irascibilis in homine.
In appetitu concupiscibili ex apprehensione boni et mali simpliciter
oritur amor et odium; ex apprehensione boni et mali futuri desiderium
et juga; ex praesentia boni et mali possessi gaudium et tristitia.
In appetitu irascibili, qui versatur circa ardua, ex apprehensione
De malo, q

3, a

boni ardui absentis quod sit acquisitu possibile, oritur spes, et quod sit
acquisitu impossibile, desperatio; ex apprehensione mali ardui absentis,
quod videatur superabile, oritur audacia, et quod videatur insuperabile,
timor; ex praesentia mali ardui nascitur ira. Praesentia boni ardui prae­
sentis nullum excitat motum in appetitu irascibili1.
4) Certum est Christum habuisse appetitum tum concupiscibilem
tum irascibilem, quia habuit naturam humanam perfectam, sed dubium
est, an habuerit omnes species passionum.

768. Thesis. In Christo fuerunt omnes species passionum, quae
imperfectionem non important, aliter tamsn quam in nobis.

Arg. 1) S. Augustinus ait: «Ipse Dominus in forma servi agere
vitam dignatus humanam, sed nullum habens omnino peccatum, adhi­
buit eas (passiones), ubi adhibendas esse judicavit, neque enim, in quo
erat verum hominis corpus et verus hominis animus, falsus erat huma­
nus affectus»8.
2) Ex ratione. Christus habuit appetitum expeditum ad omnes
passionum species, perfecte excitabatur ab objectis, et non privabatur
a motibus appetituum licitis. Ergo.
Aliter tamen quam in nobis. Et hoc propter tria. «Primo quidem quan­
tum ad objectum; quia plerumque hujusmodi passiones feruntur ad illi­
cita; quod in Christo non fuit. Secundo quantum ad principium; quia
hujusmodi passiones frequenter in nobis praeveniunt judicium rationis;
sed in Christo omnes motus sensitivi appetitus oriebantur secundum
dispositionem rationis... Tertio quantum ad ejjectum, quia in nobis quan­
doque hujusmodi motus non sistunt in appetitu sensitivo, sed trahunt
rationem, quod in Christo non fuit»123.
Doctores his rationibus ducti dicunt motus appetitus sensitivi in
Christo propassiones potius quam passiones appellari 4.
QUAESTIO LIV
DE COMMUNICATIONE IDIOMATUM

ARTICULUS UNICUS
UTRUM IN CHRISTO ADMITTENDA SIT COMMUNICATIO IDIOMATUM

769. Status quaestionis. 1) Idioma a voce graeca ίδιον (pro­
prium) idem est ac proprietas. Hinc communicatio idiomatum vi vocis
est communicatio proprietatum in praedicando. Quando enim duae na­
turae seu formae recipiuntur in uno subjecto, proprietates utriusque de
se invicem et de subjecto quodammodo praedicantur. Hinc, quia sac1
2
3
4

Vid. G ou di n, Ethica, q. 3.
De civ. Dei, lib. 14, c. 9; ML 41, 415.
S. Thomas, III p., q. 15, a. 4.
Cfr. S. Hieronymus, In Matth., 5, 28; ML 2β, 39.

charus recipit albedinem et dulcedinem, attributa sacchari, albedinis et
dulcedinis, praedicantur de se invicem, et possumus dicere: album est
dulce, dulce est album; saccharum est dulce et album.
2) Cum Christus habeat duplicem naturam in una Verbi persona,
habet proprietates solius Dei, ut esse aeternum, solius hominis, ut esse
mortalem, et Christi Dei hominis, ut esse redemptorem. Unde commu­
nicatio idiomatum, quatenus ad Christum refertur, definiri potest: Na­
turae divinae et humanae earumque •proprietatum de Christo atque de se
invicem mutua praedicatio.
Quaeritur, utrum in Christo verificetur hujusmodi communicatio
idiomatum.
Circa hanc quaestionem diversitas fuit inter haereticos et catholicos.
Haeresis nestoriana. «Nestoriani enim voces, quae dicuntur de Chri­
sto, dividere volebant hoc modo, ut ea, quae pertinent ad humanam
naturam, non dicerentur de Deo; nec ea, quae pertinent ad divinam
naturam, dicerentur de homine. Unde Nestorius dixit: Si quis Dei Verbo
tentât passiones tribuere, anathema sit. Si qua vero nomina, sunt, quae
pertinere possunt ad utramque naturam, de talibus praedicabant* ea,
quae sunt utriusque naturae, sicut hoc nomen Christus vel Dominus.
Unde concedebant Christum esse natum de Virgine et fuisse ab aeterno,
non tamen dicebant vel Deum natum de Virgine vel hominem ab aeter­
no fuisse»1.
Haeresis euthychiana. Eutyches et Dioscorus «posuerunt quod ex
duabus naturis est constituta una natura ita quod confiterentur Chri­
stum esse ex duabus naturis, quasi ante unionem distinctis, non autem
in duabus naturis, quasi post unionem naturarum distinctione cessante»12.
Catholica doctrina. «Catholici vero posuerunt hujusmodi, quae di­
cuntur de Christo (sive secundum divinam naturam sive secundum hu­
manam) dici posse tam de Deo quam de homine» 3.

770.

T HESIS.

In Christo admittenda est communicatio idiomatum.

Arg. 1) Ex S. Scriptura, a) Deo tribuuntur, quae sunt hominis.
Apostolus ait: Si enim cognovissent (principes hujus saeculi), nunquam
Dominum gloriae crucifixissent 4*
. S. Petrus: Vos... auctorem vero vitae
interfecistis 67. Ergo Dominus gloriae crucifixus est, et auctor vitae in­
terfectus. b) Homini tribuuntur, quae sunt Dei. Christus ait: Antequam
Abraham fieret, ego sum 6. Ego et Paler unum sumus'1.
2) Ex symbolo apostolorum. «Credo... in Jesum Christum Filium
ejus unicum, Dominum nostrum, qui conceptus est de Spiritu Sancto,
natus ex Maria Virgine, passus sub Pontio Pilato, crucifixus, mortuus
1

S. Thomas, III p., q. 16, a. 4.
S. Thomas, III p., q. 2, a. 6.
S. Thomas, III p., q. 16, a. 4.
I Cor.. 2, 8.
Act., 3, 14-15.
Joan., 8, 58.

et sepultus» ύ Ergo Filius Dei natus est, etc., quod dicitur per commu­
nicationem idiomatum.
3) Ex ratione. «Cum (in Christo) sit eadem hypostasis utriusque
naturae, eadem hypostasis supponitur nomine utriusque naturae. Sive
ergo dicatur homo, sive Deus, supponitur hypostasis divinae et huma­
nae naturae. Et ideo de homine possunt dici ea, quae sunt divinae natu­
rae, tanquam de hypostasi divinae naturae; et de Deo possunt dici ea,
quae sunt humanae naturae tanquam de hypostasi humanae naturae» 1
2.
Hinc praedicationes substantivae de Christo in concreto, sive per­
tineant ad Deum sive ad hominem, significant Quidem naturam sed
supponunt personam. Unde, cum Christus habuerit personam Verbi in
divina ct humana natura, quoties, designato Christo, dicitur Deus vel
homo, supponit personam Verbi, eique possunt applicari proprietates
utriusque naturae. Quapropter Christus dicitur Deus, aeternus, immor­
talis, quia revera Deus; e contra dicitur homo, natus, mortalis, quia
etiam homo. Similiter immortalis est mortalis, quia simul Deus et homo,
id est, persona divina habens divinam et humanam naturam.
Ex hoc sequitur opposita de Christo praedicari, non secundum idem,
sed secundum diversas naturas. Item, designato Christo, vere dicimus:
Deus moritur, Deus mutatur, quatenus significat suppositum, quod est
Deus, mori vel mutari in humana natura.
771. Regulae -pro recto usu communicationis idiomatum de Christo.
Quatuor in terminis fieri solent combinationes, et quaeritur, an prae­
dicari possint concreta de concretis, abstracta de abstractis, concreta de
abstractis, et abstracta de concretis.
Regula 1.“ Nomina concreta unius naturae ac proprietatum, nisi de­
rivata sint vel particula reduplicativa contrahantur aut aliquo termino vel
verbo modificentur, in propositionibus affirmativis vere praedicantur in
Christo de concretis alterius naturae ejusque proprietatum. Sic bene dici­
tur: Deus est homo:—Homo est Deus: Ratio est, quia nomina concreta
supponunt pro persona, quae est una in Christo; et propositiones cnunciatae faciunt hunc sensum: Hic (Christus) est habens naturam divinam:
hic est habens naturam humanam.
Dixi 1) Nisi derivata sint; quia adjectiva derivata, ut divinus, huma­
nus, dominicus, deifer, etc., non exprimunt proprie Verbi hominisve pro­
prietates, sed potius innuunt participationem proprietatum. Unde minus
recte dicuntur de Deo et homine in Christo, quia significare videntur
Christum esse Deum vel hominem per participationem, quod est omni­
no falsum.
2) Nisi' particula reduplicativa contrahantur; quia particulae reduplicativae, quatenus, ut, etc., faciunt, ut nomina supponant pro natura.
Unde falsa est propositio: Homo quatenus homo est Deus.
3) Nisi aliquo termino vel verbo modificentur. Hinc falsa est propo­
sitio: Christus est homo purus; quia homo purus excludit a Christo divi­
nam personam. Item falsa est propositio: Hic homo factus est Deus, quia
innuit Christum fuisse personam humanam, antequam esset Deus.
1
2

4) In propositionibus affirmativis. In negativis enim non datur
communicatio nec praedicatio sed potius exclusio proprietatum. Unde
dici nequit: Filius Dei non est natus.
5) De concretis alterius naturae ejusque proprietatum; quia concreta
naturae humanae non praedicantur de concretis significantibus notiones
Patris aut Spiritus Sancti. Hac ratione non potest dici: Hic homo est
ingenitus, spiratus, etc.
Regula 2,a Abstracta unius naturae nequeunt praedicari in Christo de
abstractis alterius naturae ejusque proprietatum. Hinc falsa est propositio:
Divinitas est humanitas: Humanitas est divinitas.
Ratio est, quia nomina abstracta supponunt et significant naturam.
In Christo autem natura divina et humana manserunt integrae et rea­
liter distinctae post unionem.
Regula 3.a Concreta nequeunt ordinarie praedicari in Christo de ab­
stractis. Sic falsa est propositio: Deitas est passibilis, mortalis: Divinitas
est nata: Humanitas est aeterna.
Haec regula est contra eutychianos et veteres quosdam protestantes,
qui ubiquistae appellati sunt.
Eutychiani, negantes in Christo distinctionem naturarum post unio­
nem, dixerunt de unica Dei natura posse praedicari ea, quae divinitatis
et humanitatis sunt propria, ita ut dicere liceat: Divinitas nata, passa
et crucifixa est.
Lutherus et aliqui ejus asseclae, praesertim ubiquistae, ut realem cor­
poris Christi praesentiam in multis simul locis sine transsubstantiatione
vindicarent, contra hanc regulam locuti sunt, et affirmarunt humani. tatem Christi esse aeternam, omnipotentem et omnipraesentem.
Sed perperam haec dicta sunt. Eutychiani negant dogma catholicum
de duplici natura Servatoris nostri, et ubiquistae contradicunt testimo­
nio Christi, qui ait: Gaudeo propter vos, ut credatis, quoniam non eram
ibi, sed eamus ad eum (ad Lazarum) L
Regula 4.a Abstracta divinae naturae possunt praedicari in Christo
de concretis humanae naturae identice non logice. Hinc identice vera est
haec propositio: Hic homo est deitas. Subjectum in hac propositione
supponit pro persona Verbi, et praedicatum pro natura divina. Cum
autem persona Verbi sit idem ac natura divina, propositio: Hic homo
est deitas: identice hunc facit sensum: Hic homo est Deus, et est vera.
Dixi non logice: quia praedicatio logica attenditur penes rationem
formalem subjecti. Ratio autem formalis subjecti hic homo est huma­
nitas in concreto, et humanitas in concreto non est deitas.
Regula 5.a Abstracta naturae humanae nullatenus possunt praedicari
in Christo de concretis divinae naturae. Quare non licet dicere: Filius
Dei est humanitas: Deus est humanitas: Christus est mortalitas. Ratio est
obvia, quia nomina abstracta significant naturam. Natura autem hu­
mana significata per illa distinguitur a persona divina, quam significant
concreta divinae naturae.
772. Quaeres l.° Utrum dicere liceat: Christus est divinitas et hu­
manitas simul sumptae.

Joan., n, 15.

Aliqui putantes Christum in praefata propositione supponere pro
composito, et compositum non distingui a partibus componentibus col­
lective sumptis, dixerunt propositionem esse admittendam L
Alii tamen melius negant, quia Christus supponit pro persona divi­
na, quae non potest dici humanitas. Praeterea suppositum imo et com­
positum non recte dicitur idem ac partes, sed unum tertium habens
partes, sicut Petrus non est idem ac corpus et anima, sed habens corpus
et animam. Unde Christus non est divinitas et humanitas simul sum­
ptae, sed habens divinitatem et humanitatem.
Damnatio propositionis 4.ae Joannis Hus: Duae naturae, divinitas et
humanitas, sunt unus Christus, non videtur dirimere quaestionem, quia
propositio damnata est non in sensu collectivo, sed in sensu divisivo,
quatenus innuebat Christum esse seorsim divinitatem et seorsim hu­
manitatem.
Quaeres 2.° An permitti possit locutio: Christus incepit esse?
Resp. Negative. Haec propositio secundum proprietatem sermonis
significat personam Christi, pro qua supponit Christus, incepisse in tem­
pore. Hoc autem est simpliciter falsum et haereticum 1
2.
Quaeres 3.° An vera sit propositio: Christus est creatura?
Affirmant Vazquez et Lugo 3.
Sed verius neganda mihi videtur. Quia Christus significat personam
Verbi vel, si mavis, totum compositum ex persona Verbi et naturis in
ea unitis. Persona autem Verbi vel compositum cujus hypostasis sit di­
vina, non potest absolute dici creatura.
Si tamen propositio modificetur particula quatenus vel simili, et di­
catur Christus quatenus homo est creatura, concedi posset, quia subje­
ctum hac particula contrahitur ad significandam naturam humanam 4.
QUAESTIO LV
DE UNITATE CHRISTI QUANTUM AD ESSE

ARTICULUS UNICUS
UTRUM CHRISTUS SIT UNUM VEL DUO

773. Status quaestionis. Unum potest accipi in genere masculino,
quatenus refertur ad suppositum, vel in genere neutro, quatenus signi­
ficat naturam in concreto.
Cum Christus habeat duas naturas in una Verbi persona, dubitatur,
an sit unus et unum tam in genere masculino quam in neutro, vel aliquo
modo dici possit duo.
In traditione ecclesiastica Christus nominatur semper unus in genere
1
2

tione,
3
4

Cfr. Salmanticenses, Dc incarnatione, disp. 26, η. II. .

masculino, et in hoc conveniunt theologi, sed putavit Durandus 1 Ser­
vatorem nostrum posse appellari unum vel duo cum aliquo addito in
genere neutro.
774. Thesis.
quam in neutro.

Pars l.a

Christus est unus et unum tam in genere masculino

Christus est unus in genere masculino.

Arg. 1) Concilium Ephesinum damnavit eos, qui non confiteban­
tur unum esse Christum2. Et in symbolo S. Athanasii dicimus: «Non
duo tamen sed unus est Christus»3. Unde S. Cyrillus alexandrinus ex
professo docet Christum non esse duos sed unum 4.
2) Hanc veritatem unanimi consensu tradidere theologi, inter quos
consulendi sunt S. Thomas, S. Bonaventura, Biel et alii 5.
3) Ratio est, quia unus in genere masculino refertur ad personam.
Persona autem Christi non est nisi una.
Unde, si Verbum adsumeret plures humanitates, Christus non esset
plures homines sed unus tantum propter unitatem personae.

Pars 2.a

Christus est etiam unum in genere neutro.

Arg. 1) S. Thomas ait: «Non solum Christus est unus masculine
sed etiam... unum neutraliter» 67
.
2) Christus nequit appellari duo in genere neutro, quin natura di­
vina et humana praedicentur de eo, et verificentur hae propositiones:
Natura divina est Christus: natura humana est Christus. Natura autem
humana non praedicatur de Christo, et ex praefatis propositionibus pri­
ma quidem est identice vera ob identitatem naturae divinae cum per­
sona Christi, sed altera est falsa ob rcalem distinctionem humanae na­
turae a persona Christi. Unde licet unum et duo significent naturam
vel naturas, important tamen personam vel personas, et individuum,
cui una est persona, quamvis habeat duas naturas, non potest appellari
duo in genere neutro.
775.
Objicies.
S. Augustinus ait de Christo: «Est aliud propter Verbum,
aliud propter hominem» ’. Et S. A nselmus: «Non enim est alius Deus, alius
homo in Christo, quamvis aliud sit Deus, aliud homo» 8*
. Sed aliud et aliud
sunt duo. Ergo Christus est duo in genere neutro.
Resp.—Dist. effata Patrum. Christus est aliud propter Verbum et aliud
propter hominem, causaliter a principio, unde venit denominatio, id est, a
natura divina et humana, conc.; directe per multiplicationem subjecti signi­
ficati in recto, neg. “. Unde S. Augtistinus explicat suam mentem dicens:
«In mediatore Dei et hominum aliud Dei Filius aliud hominis filius... aliud,
inquam, pro discretione substantiae, non alius pro unitate personae» 10.

QUAESTIO LVI
DE DUPLICI VOLUNTATE ET OPERATIONE CHRISTI

ARTICULUS I
UTRUM SINT DUAE VOLUNTATES IN CHRISTO

776. Status quaestionis. 1) Naturam intellectualem sponte con­
sequuntur tum intellectus, qui objecta cognoscit, tum voluntas, quae
bonum cognitum amat. Unde voluntas est facultas inorganica, quae mo­
vet intellectum ad cognitionem et amat bonum ab intellectu cognitum.
2) Fide catholica docemur, ct ex supra dictis constat, in Christo
esse duas naturas, divinam et humanam, integras atque inconfusas, in
una Verbi persona. Ex hac speciali Christi conditione exurgit dubitandi
ratio, an Christus, sicut habet duplicem intellectum, habeat etiam du­
plicem voluntatem, duplicemque operationem ab utraque voluntate
elicitam.
3) Natura divina Christi habet certe suam voluntatem et volitionem, ut jam diximus in tractatu De Deo uno, n. 330 sqq., quia, cum
natura divina Christi sit intellectualis et personalitate propria complea­
tur, non datur ratio, ut voluntate et volitione careat.
Difficultas se offert ex parte naturae humanae Christi, quae a) juxta
monophysitas vel absorpta est a divina natura vel una cum divinitate
ad tertiam naturam efformandam concurrit, et b) juxta monotheletas
et monenergetas voluntate ac volitione caruit.
4) Unde quaeritur, an in Christo sint duae voluntates et duae ope­
rationes.
777. Errores, i) Apollinaristae, qui in Christo ponebant Verbum
loco mentis; manichaei, qui Christo negabant veram humanitatem; et monophysitae, qui unam tantum in Christo agnoscebant naturam, noluerunt
admittere in Christo duplicem voluntatem et operationem.
2) Severus antiochenus saeculo vi, videns in Christo non fuisse nisi
unum subjectum unamque personam, praescindit de duplici voluntate, et
docuit unam tantummodo in eo fuisse operationem '.
3) Sergius, Patriarcha cpolitanus, et post ipsum Cyrus Phasidis et Alexandriae successive Episcopus, Pyrrhus cpolitanus, Macharius antiochenus
et alii dixerunt in Christo fuisse unam virtutem (th'/.ηυκζ) et unam operatio­
nem (svspysta). Inde dicti sunt monothelctae et monenergetae.
Non certo constat de mente monotheletarum. Docuisse tamen videntur
Verbum secundum divinam naturam fuisse in Christo unicum principium
operationum et volitionum, omnesque actus fuisse elicitos a divinitate, dum
natura ejus humana passive ac inerter recipiebat in se operationem Verbi 1
2.
4) Heraclius imperator, monotheletarum praedicatione deceptus, pro­
hibuit in sua celebri Ecthesi, ne quid diceretur aut praedicaretur circa unam
vel duplicem operationem Christi. Hoc decretum Pyrrhus, in sede cpolitana
Sergii successor, aliique plures episcopi orientales probavere.
1

Doctrina catholica. Errorem vix ortum et a Sophronio Hierosolymitano
acriter impugnatum Joannes IV Romanus Pontifex reprobavit1. Concilium
Lateranense 1
sub Martino I Ecthesim imperatoris atque monothelismum
condemnavit
ac tandem Concilium 3.urn Cpolitanum sub Agathone (68068r) diserte declaravit duplicem in Christo cum propriis actibus fuisse vo­
luntatem s.

778. Thesis. In Christo sunt duae voluntates, divina scilicet et
humana, et duae operationes ab utraque voluntate elicitae.

Arg. 1) Ex S. Scriptura, a) Dominus ait in horto: Paler, si vis,
transfer calicem istum a me, verumtamen non mea voluntas sed tua jiat *.
Hic proculdubio loquitur Jesus tum de voluntate Patris, quae erat ipsi
essentialis, in quantum erat Deus, tum de voluntate humana, qua dum
refugiebat calicem, se conformabat cum voluntate Patris. Hac duplici
voluntate exercebat Christus actus divinos et humanos, ut liquido con­
stat ex verbis Scripturae relatis: non mea voluntas (humana), sed tua
(divina) fiat.
b) Christus obtulit preces supplicationesque Patri 1
23*5*, factus est obediens ®, humiliavit semefipsum 7. Hi autem sunt actus voluntatis huma­
nae. Ergo Christus praeter voluntatem divinam, quam habebat cum
Patre communem, habuit voluntatem humanam cum actibus propriis.
2) Ex conciliis. Concilium Cpolitanum III ait: «Duas naturales
voluntates in eo, ct duas naturales operationes indivise, inconvertibiliter, inseparabiliter, inconfuse secundum SS. Patrum doctrinam adae­
que praedicamus»8.
3) Ex SS. Patribus. S. Joannes, Damascenus: «Quoniam igitur
duae Christi naturae sunt, duas proinde ejus naturales voluntates, et
duas naturales operationes dicimus» 9.
4) Ex ratione theologica. In Christo sunt duae naturae intellectua­
les integrae, inconfusae ac perfectae. Naturam autem intellectualem
sponte sequitur voluntas ut quaedam ejus proprietas et potentia natu­
ralis, et voluntatem sequitur operatio. Ergo in Christo sunt duae volun­
tates et totidem operationes.
779. Corollaria. 1) Principium quod operationum et volitionum
in Christo est unum, ipse scilicet Christus, persona divina in duabus
naturis exsistens; quia actiones sunt suppositorum. Unde quidquid agit,
cogitat, vult ac patitur Christus, agit, cogitat, vult ac patitur persona
divina seu Verbum ut principium quod.
2) Principium quo remotum volitionum Christi est duplex, natura
scilicet divina et natura humana; et principium quo proximum iterum
1
2
3
1
5
°
7
8
»

Denz-Bannw., 253.
Denz-Bannw., 263 sqq.
Denz-Bannw,, 289 sqq.
Luc., 22, 42.
Hebr., 5, 7.
Phil., 2. 8.
Philip.. 2, 8.
Denz-Bannw,, 291.
l! /iilc orlh , lib 3. c. 14; MG 94, 1033.

duplex, voluntas divina et voluntas humana. Duplex igitur natura per
voluntatem divinam et humanam exserit suos actus.
780. Scholion I. Humana Christi voluntas subjecta fuit divinae
ejusdem voluntati, ut diserte declaravit Concilium Cpolitanum III1.
Unde Angelicus Doctor expresse docuit «voluntatem humanam in Chri­
sto omnino sub voluntate divina ordinatam fuisse, ita quod nihil volun­
tate humana Christus voluit, nisi secundum quod eum velle voluntas
divina disposuit... secundum illud: Quae placita sunt ei Jacio semper
(Joan., 8, 29)» 2.
781. Dices. Verba transeat a me calix iste ct non mea voluntas sed tua
fiat, quibus usus est Christus, innuunt discrepantiam voluntatis humanae
a voluntate divina. Ergo.
Resp. Ut haec difficultas explicetur, notandum est voluntatem huma­
nam posse ratione diversitatis actuum dupliciter considerari, nempe ut na­
tura et ut ratio. Voluntas ut natura est motus appetitus rationalis in obje­
ctum absolute consideratum, prout cx se est appetibile vel non: Hoc sensu
voluntas appetit bonum et refugit dolorem per se. Voluntas ut ratio est
motus appetitus rationalis ad objectum omnibus circumstantiis vestitum
et praesertim ordinatum ad finem. Hoc pacto voluntas aliquando appetit
ipsum dolorem.
Voluntas Christi ut natura reluctabatur subire passionem et mortem,
quae secundum se displicebant, et ideo erumpere faciebat verba: Pater...
transfer calicem istum a me. Sed voluntas ut ratio appetebat passionem et
mortem, quae, ordinatae ut erant ad finem redemptionis humanae, maxime
placebant. Hac voluntate Christus libere acceptavit calicem dicens: Verumtamen, non mea voluntas sed tua fiat.
Non est hic proprie contrarietas aut pugna voluntatum, quia passionem
aliter refugit voluntas ut natura et aliter appetiit voluntas ut ratio; refugit
passionem absolute et in se consideratam, et appetiit quatenus erat me­
dium ad nostram redemptionem. Sic pariter operarii rejiciunt laborem in se
consideratum, sed amant illum, quatenus est medium ad obtinendas di­
vitias.

782. Scholion II. Operationes theandricae. In Christo Jesu, quam­
vis fuerit unum principium quod actionum, scilicet persona Verbi, ex
parte tamen naturae fuit triplex genus operationum, quatenus sola na­
tura divina, vel sola natura humana, vel utraque simul concurrebat cum
Verbo ad operationem. Quaedam erant pure divinae, ut creatio, conser­
vatio, providentia, etc., quarum principium quo fuit sola natura divina,
quia Christus ut Deus creat, conservat atque gubernat omnia; aliae
mere humanae, ut manducare, bibere, loqui, etc., quarum principium
quo erant natura humana Christi et ejus facultates; aliae mixtae, ut
resurrectio Lazari et miracula, quae Christus operatus est, utraque na­
tura suo modo concurrente, quatenus scilicet natura divina influebat
ut causa principalis et natura humana ut causa instrumentalis.
Operationes primae classis, ut creatio, et conservatio, in quibus ne
instrumentaliter quidem concurrebat natura humana, fuerunt in Christo
omnino divinae, toti Trinitati communes, et nullatenus poterant dici
theandricae seu Dei-viriles.
1

Denz-Bannw., 291.

2

Contra Gent., lib. 4, c. 36.

Operationes secundae classis, quas Christus eliciebat per solam natu­
ram humanam, et quas pseudo-Dionysius ανδρωπικην βεουριαν appel­
labat1, erant mere humanae nec proprie vocabantur theandricae seu
Dei-viriles, quia non procedebant a natura divina et humana. Saepe
tamen lato quodam sensu appellantur theandricae et Dei-viriles, quate­
nus principium quod earum erat Christus Deus, et principium quo na­
tura humana.
Operationes denique mixtae, ut resuscitatio Lazari, restitutio visus
caeco a nativitate, etc., quas Christus eliciebat, utraque natura suo
modo concurrente, fuerunt proprie theandricae— βεανδριχη ενεργεια —
operatio Dei-virilis 12. In his operationibus intervenit Christus ut prin­
cipium quod, natura divina ut principium quo principale, et natura
humana ut principium quo instrumentale.
Actio divina in operationibus theandricis est communis toti Trini­
tati, quia principium quo principale earumdem est una divina natura
in tribus personis Trinitatis3.

ARTICULUS II
UTRUM

CHRISTUS

HABUERIT LIBERUM

ARBITRIUM

783. Status quaestionis. 1) Duplex datur libertas in genere, li­
bertas scilicet a coactione, quae dicitur exemptio determinationis a causa
extrinseca seu a violentia, et libertas a necessitate, quae definitur: Fa­
cultas electiva mediorum servato ordine finis.
2) Libertas a necessitate potest esse libertas specificationis seu contrarietatis, quae est facultas eligendi contraria, ut amare et odisse; et
libertas exercitii seu contradictionis, quae est facultas eligendi contra­
dictoria, ut amare et non amare, velle et non velle, facere aliquid et
suspendere actum. Ad perfectum liberum arbitrium requiritur saltem
libertas a coactione et libertas exercitii seu contradictionis, ut docet
Ecclesia contra Jansenium 4*
, non semper libertas specificationis.

784. Error. Jansenius 6 et alii tribuerunt Christo libertatem tantum­
modo a coactione non a necessitate.

785.

Thesis.

Arg.

1)

1

In Christo fuit perfectum liberum arbitrium.

Ex S. Scriptura.

De Christo dixit Isaias: Ut sciat repro-

De div. nom., c. 2, n. 6; MG 3, 644.
2
Hi termini suam celebritatem debent pseudo-Dionysio, a quo primo usur­
pati sunt ep. 4 ad Cajum; MG 3, 1072. Quidam haeretici dixerunt his vocabulis
significari unam mixtam operationem in Christo, sed traditio Christiana verius do­
cet per ea demonstrari unionem duplicis operationis in una persona ob duplicem
naturam, quae in Christo agebat ea, quae erant unicuique propria.
3 Cfr. Franzelin, De Verbo incarnato, th. 40.
1 Prop. J Jansenii; Denz-Bannw., IO94.
s De gratia Christi, lib. 6, c. 9; et lib. 7, c. 15.

bare malum et eligere bonum *. Marcus: Ascendens in montem vocavit ad
se, quos voluit ipse1
2·. Matthaeus: Cum gustasset, noluit bibere3.
2) Ex SS. Patribus. S. Joannes Chrysostomus: «Licebat ei nihil
pati, si voluisset... erat ergo ei promptum, si voluisset, non venire ad
crucem» 45
*7. S. Hieronymus: «Ut pateretur, non fuit necessitatis sed volun­
tatis Patris et suae» ®. S. Augustinus: «Non eam (carnem) deseruit invi­
tus; sed quia voluit, quando voluit, quomodo voluit» ®.
3) Ex ratione, a) Christus Dominus, ut in Conciliis Oecumenicis
saepe definitum est, habuit omnes proprietates humanae naturae, quia
adsumpsit humanam naturam integram atque perfectam. Liberum
autem arbitrium est proprietas humanae naturae. Ergo.
b) Christus vere meruit justificationem nostram, ut omnes sacrae
paginae testantur. Sed meritum est opus liberi arbitrii. Ergo.
Difficultatibus satisfit.
786. Obj. l.° S. Thomas tribuit Christo libertatem tantum a coactio­
ne, cum ait: «Quod si etiam esset determinatum ad unum numero, sicut ad
diligendum Deum, quod non facere non potest, tamen ex hoc non amittit
libertatem aut rationem laudis sive meriti; quia in illud non coacte sed
sponte tendit; et ita est actus sui dominus» ’.
Resp. 1) Aliqui voluerunt S. Doctorem in III p., q. 18, a. 4 ad 3,
hanc sententiam retractasse. Sed non videtur necessarium ad hoc recurrere.
2) S. Thomas usus est terminis non coacte sed sponte pro non necessa­
rio sed libere juxta significationem, quam veteres theologi saepe tribuerunt
illis vocabulis. Hanc interpretationem S. Doctor statim confirmavit dicens:
«et ita est actus sui dominus»,
Obj. 2.
Liberum arbitrium supponit in subjecto facultatem exercendi
actus moraliter imperfectos. Haec autem facultas in Christo non fuit, ut
jam diximus superius. Ergo. Prob. maj. Liberum arbitrium supponit facul­
tatem exercendi unum actum bonum, relicto ejus contradictorio meliori.
Sed hic actus, utpote contradicens bono meliori, est moraliter imperfectus.
Ergo.
Resp.—Neg. maj. Ad probationem, dist. min.; actus ex se bonus, con­
tradicens actui meliori, est moraliter imperfectus, in subjecto capaci progres­
sus in perfectione, transeat: in subjecto incapaci progressus in perfectione,
neg. Nobis viatoribus consilia suadent semper opera meliora, ut majorem
inde capiamus fervorem caritatis, et ea sine motivo relinquere pro opere
minus perfecto, videtur quoddam genus imperfectionis. Sed Christus in
omnibus operibus liberis habebat aequale meritum infinitum, et poterat
- sine ulla imperfectione exercere actus bonos, relictis eorum contradictoriis
ex objecto melioribus.

1
2
3
1
5
°
7

Is.. 7. 15·
Mare., 3, 13.
Matth., 27, 34.
In Hebr., horn. 28, n. 2; MG 63. 193.
In Is., 53. 7: ML 24, 530.
De Trinitate, lib. 4, c. 13, n. 16; MI. 42, 898.
In III Sent., did. 18, q. un., a. 2 ad 5.

ART. HI. CONCILIAT. LIBERTATIS CHR. CUM IMl’ECC.

465

ARTICULUS III
QUOMODO CONCILIETUR HUMANA CHRISTI LIBERTÀS

CUM EJUS IMPECCABILITATE

787. Status quaestionis. Difficultatem non levem tangit hic ti­
tulus.
S. Scriptura saepe testatur Christum accepisse a Patre praeceptum
subeundi mortem pro genere humano. Quo supposito, proponitur diffi­
cultas his terminis: Poterat Christus praeceptum Patris transgredi vel
non. Si primum, non erat impeccabilis; si secundum, non erat liber. En
quaestio dilucidanda.
788. Placita theologorum. Prima sententia. Aliqui ab hac difficultate
se expedire putant dicentes Deum Patrem non imposuisse Christo verum
ac strictum praeceptum moriendi pro genere humano, sed tantummodo
manifestasse ei beneplacitum suae voluntatis, quod metaphorice dicitur
praeceptum in SS. Scripturis. Ita Petavius, Wirceburgensés, Franzelin,
Mendive, Billot, MazzMa et alii x.
Cl. Franzelin hanc opinionem explicans non modo negat praeceptum
Patris stricte dictum, verum etiam rejicit voluntatem Dei antecedentem
absolutam circa passionem et mortem Christi. Solum admittit voluntatem
Dei antecedentem conditionatam, quae «deinde ad praeviam Christi liberam
electionem transiit... in voluntatem consequentem, ut Christus hoc modo a
se electo genus humanum redimeret» *12.
Cardinalis Billot non admittit praeceptum Patris de morte Christi, bene
tamen voluntatem absolutam beneplaciti, adeo ut Deus «in sua praescien­
tia disposuit ac decrevit ordinem illum in quo cognovit, et judaeos ex pro­
pria malitia occisuros Christum, et Christum per conformitatem ad divinum
beneplacitum amplexurum crucem» 3.
Secunda sententia. Alii docuerunt Christum accepisse a Patre verum
ac strictum praeceptum subeundi mortem quoad substantiam, non quoad
circumstantias temporis, loci, affectus, intensionis, etc., et ita fuisse liberum
in subeunda morte crucis. Ita Vazquez et /sambertus *.
Haec sententia innuit praeceptum obstare libertati, et Christum non
fuisse liberum in acceptanda morte quoad substantiam.
Tertia sententia. Alii dixerunt Christum accepisse quidem a Patre
verum praeceptum moriendi, sed habuisse potestatem petendi et obtinendi
dispensationem a praecepto, et ita liberum fuisse in acceptanda morte. Sic
Lugo s.
Haec sententia caret fundamento solido. Quando datur lex pro com­
munitate, liberum est particularibus petere dispensationem, adducta ad
illam causa legitima, sed nemini in singulari imponitur praeceptum depen­
dens a postulanda dispensatione.
Quarta sententia. Plurimi theologi tenent Christo Domino impositum
fuisse a Petre verum ac strictum praeceptum subeundi mortem, non solum
quoad substantiam, sed etiam quoad circumstantias, et sub hoc praecepto
Petavius, lie incarnat., lib. g, c. 8, n. 6 sqq.; Wirceburgenses, De Verbo in­
ή. 413; Franzelin, Be Verbo incarnato, th. 44; Mendive, De Verbi div. incar­
n. 143 sqq.; Billot, Be Verbo incam., th. 30; Mazzella, Be Verbo ineam.,
n. 183 sqq.
2 Be Verbo incarnato, th. 44.
3 Be Verbo incarnato, th. 30.
1
Vazquez, In III p., disp. 74, c. 5, η. 3' sqq.. Isambertus, In III p., q. 18,
disp. 2, a. 6.
3 De incarnatione, disp. 26, sect. 8, n. 102 sqq.
1

carnato,
natione,

30

466.

DE VERBO INCARN. Q. LVI. DE DUPLICI VOL. ET OPER. CHR.

optime conciliari libertatem Christi cum ejus impeccabilitate. Ita omnes
thomistae et plures extranei.
In hac sententia duplici adhuc via contendunt auctores conciliare liber­
tatem et impeccabilitatem Christi.
Molinistac docent praeceptum Patris ante praevisionem consensus Chri­
sti fuisse conditionatum, sed, cognito per scientiam mediam consensu Chri­
sti, transiisse in absolutum. Dicunt itaque voluntatem humanam Christi
in morte subeunda, non obstante Patris praecepto, fuisse liberam, quia sub
auxiliis indifferentibus sesc determinavit ad acceptandum Patris praece­
ptum, et simul fuisse impeccabilem quia Christus erat suppositum divinum.
Thomistae admittunt praeceptum Patris undequaque absolutum, et con­
tendunt humanam Christi voluntatem sub hoc praecepto absoluto moriendi
fuisse in acceptanda morte crucis omnino liberam simulque impeccabilem,
quatenus Christus omnino impeccabilis, non obstante praecepto absoluto
Patris, poterat non mori in sensu diviso et in eodem actu mortis recusare
mortem in se consideratam, quod sufficiebat ad libertatem. Sed potentia
peccandi in Christo importaret facultatem conjungendi praeceptum Patris
cum actu non moriendi in sensu composito, quae absit a Filio Dei.

789. Thesis I. Christus accepit a Patre verum ac strictum prae­
ceptum absolutum moriendi non solum quoad substantiam sed etiam
quoad omnes circumstantias.

Arg. 1) Ex S. Scriptura, a) Dominus Jesus, loquendo de sua
proxima morte, ait: Hoc mandatum accepi a Patre meo l. Rursum: Ut
cognoscat mundus, quia diligo Patrem, et sicut mandatum dedit mihi Pa­
ter, sic jacio. Surgite, eamus omnes 2. S. Lucas: Filius hominis, secundum
quod definitum est, vadit2. Apostoli: Convenerunt... adversus sanctum pue­
rum tuum Jesum, quem unxisti, Herodes et Pontius Pilatus... jacere, quae
manus tua et consilium tuum decreverunt jieri *45.
b) Praeterea omnes sacrae paginae testantur Christum fuisse obedientem usque ad mortem 6. Obedientia autem non datur sine prae­
cepto vel lege.
2) Ex ratione. Christus, sicut et alii homines, accepit a Patre prae­
cepta juris naturae, et nihilominus erat circa illa omnino liber. Quidni
acceperit praeceptum moriendi? Theologi, qui putant praeceptum rigorosum tollere libertatem, concipiunt vel praeceptum vel libertatem modo
admodum imperfecto.
790. THESIS II. Christus, accepto Patris praecepto de morte
subeunda, liberrime passionem et mortem crucis sustinuit, et sub hac
libertate fuit omnino impeccabilis.

Arg. Ex S. Scriptura. Libertatem moriendi cum praecepto Patris
optime in se conciliavit Christus dicens: Ego pono animam meam, ut
iterum sumam eam. Nemo tollit eam a me; sed ego pono eam a meipso,
et potestatem habeo ponendi eam, et potestatem habeo iterum sumendi eam;
hoc mandatum acçepi a Patre meo 6.
1 Joan., io, i8.
3 Luc., 22, 22.
5 Philipp., 2. 8.
0 Joan., 10, 17-18.

2 Joan., 14, 31.
4 Act., 4, 27.

791. Scholion I. Concordia libertatis et impeccabilitatis Christi sub
praecepto Patris.
Praenotanda. 1) Praeceptum unius nunquam afficit intrinsece vo­
luntatem alterius, sed extrinsece dirigit eam in bonum. Voluntas itaque
libera per se circa unam materiam creatam, quamvis adveniat prae­
ceptum alterius obligans, semper manet libera.
2) Ad veram libertatem non requiritur libertas specificationis seu
contrarietatis, sed sufficit libertas exercitii seu contradictionis, quae est
facultas ponendi vel suspendendi actum.
3) Omissio cujuslibet actus, v. gr. non mori, potest considerari vel
secundum se ex objecto, quatenus idem significat ac vitare mortem, vel
formaliter contradicens praecepto moriendi, quatenus est recusare prae'ceptum obligans. Ad libertatem sufficit facultas omittendi actum secun­
dum se, quamvis absit facultas transgrediendi praeceptum formaliter.
Unde, qui impeccabilis est vel caret potentia peccandi, potest habere
libertatem acceptandi vel non acceptandi mortem praeceptam, quatenus
non mori consideratur secundum se ex objecto, licet aliunde nequeat
recusare mortem ut formaliter praeceptam.
4) Potentia antecedens seu possibilitatis et in sensu diviso versatur
circa rem consideratam secundum se ex objecto; potentia vero conse­
quens seu positionis et in sensu composito versatur circa objectum vesti­
tum omnibus circumstantiis. Unde, qui motus est influxu efficaci et
praecepto Dei ad faciendum aliquid", potest, etiam in ipso actu opera­
tionis, non facere illud secundum potentiam antecedentem et in sensu
diviso; non tamen potest illud omittere secundum potentiam consequen­
tem et in sensu composito, quia, licet libere operetur, nequit unire
actum cum non actu.
His praenotatis statuenda sunt sequentia:
1) Christus accepit a Patre verum ac rigorosum moriendi prae­
ceptum sine laesione humanae libertatis, quia praeceptum non afficit
intrinsece voluntatem.
2) Stante hoc praecepto acceptavit libere passionem et mortem,
quia in eodem momento passionis poterat potentia antecedenti et in
sensu diviso non pati et non mori.
3) Christus non obstante libertate moriendi, erat omnino impecca­
bilis, quia potentia antecedens et facultas non moriendi sub praecepto
Patris, non importabat potentiam peccandi. Facultas quippe peccandi
innuit potentiam consequentem et sensum compositum.
Scholion II. Amor, quo Christus gerebatur in Deum, fuit quodam­
modo necessarius et quodammodo liber.
1) Amor Dei in Christo, quatenus dirigebatur scientia beata et ter­
minabatur ad bonitatem Dei in se consideratam, erat certe necessarius,
quia erat amor comprehensoris circa objectum principale beatitudinis.
2) Amor Dei in Christo erat liber, vel quatenus regulabatur scientia
infusa, ut volunt Soto, Ferrariensis, Medina, Suarez et alii1, vel quate1
Soto, De natura et gratia, lib. 3, c. 7; Forrarionsis, Contra Gentiles, lib. 3, c. 6z,
Ideo posset; Mudina, tn Ili p , q. 19, a. 3; Suaroz, De incarnat., disp. 39, sect. 2.

nus terminabatur ad divinam bonitatem, ut erat ratio diligendi creatu­
ras, ut defendunt Salmanticenses, Gonet et alii1. Utraque solutio est
satis fundata, sed secunda magis mihi probatur.

QUAESTIO LVII
DE CHRISTO UT EST FILIUS DEI,

SEU DE FILIATIONE CHRISTI

ARTICULUS I
UTRUM DEUS ALIQUEM ADOPTET IN FILIUM

792. Status quaestionis. 1) Duplex dicitur esse filiatio, una na­
turalis, altera adoptiva; unde alii dicuntur filii naturales, alii adoptivi.
Filiatio naturalis est origo, qua quis per naturalem generationem acci­
pit naturam patris. Filiatio adoptiva est gratuita adsumptio personae
extraneae ad haereditatem. Homo, qui ita adsumitur, dicitur filius ado­
ptivus.
2) Nemo potest esse simul filius naturalis et adoptivus, quia nemo
potest simul esse proprius et extraneus, sicut nec genitus et ab alieno
vocatus.
3) Novimus in societate aliquos ab aliis saepe adoptari solemnitatibus in lege praescriptis, quatenus aliqui extranei adsumuntur ad fami­
liam cum jure ad haereditatem adsumentis. Quaerimus, an etiam Deus
adsumat aliquos homines ad participationem suae haereditatis.
793.

T IIESIS.

Deus de facto adoptat plures homines in filios.

Arg. 1) Ex S. Scriptura. S. Joannes commendat nobis bona ope­
ra, ut filii Dei nominemur et simus 1
2; et Apostolus, ut adoptionem filio­
rum reciperemus3; qui iterum adserit: Accepistis spiritum adoptionis
filiorum, in quo clamamus Abba (Pater)... si autem filii et haeredes 4.
2) Ex ratione. Deus secundum suam magnam misericordiam plu­
res vocat ad suam amicitiam per collationem gratiae supernaturalis. Qui
autem ditantur gratia supematurali, veluti induuntur naturam Dei et
acquirunt jus ad beatitudinem, in qua haereditas Dei consistit. Ergo
plures homines adoptat Deus in filios.
Est tamen, ut vides, differentia non parva inter adoptionem huma­
nam et divinam. Homines adsumunt extraneos ad haereditatem, quae
consistit in bonis materialibus, auro, argento, titulis ac praediis, nullam
efficiendo mutationem intrinsecam in adoptatis. Sed Deus adoptat ho­
1
Salmanticenses, Dt' incarnat., disp. 27, n. 50; Gonet, De incarnat , disp. 21,
nn. 48-49.
2
I Joann., 3, 1.
3 Gal., 4, 5
4 liom., 8, 15 sqq.

ART. Π. QUOMODO CHRISTUS SIT FILIUS DEI

469

mines in filios, elevando eos ad participationem suae naturae per gra­
tiam sanctificantem, eisque tribuendo jus ad divitias gloriae suae seu
beatitudinis. «Id autem, ait Angelicus, quo Deus dives est, est perfruitio
sui ipsius, quia ex hoc beatus est, et ita haec est haereditas ejus. Unde
in quantum hominibus, qui ex naturalibus ad illam fruitionem perve­
nire non possunt, dat gratiam, per quam homo illam beatitudinem me­
retur..., secundum hoc dicitur aliquem in filium adoptare»l.
794. Scholion. Adoptio divina, utpote actio Dei ad extra, est
communis toti Trinitati.
Per hanc actionem Deus adoptavit semel angelos, et adoptat quoti­
die homines, cum per gratiam sanctificantem eos ad suam amicitiam
vocat.

ARTICULUS II
UTRUM CHRISTUS IN QUANTUM HOMO SIT FILIUS DEI NATURALIS TANTUM,

VEL ALIQUO MODO DICI

POSSIT FILIUS DEI ADOPTIVUS

795. Status quaestionis. 1) Christus, utpote verus Deus et verus
homo, est dupliciter genitus, duplicemque naturam, divinam et huma­
nam, in una sola persona habet. Genitus a Patre per aeternam genera­
tionem accepit naturam divinam, et est Filius naturalis Patris; genitus
a matre per temporalem generationem accepit naturam humanam, et
est filius naturalis beatae Mariae Virginis.
2) Christum Dominum a matre tempore genitum, id est, personam
divinam subsistentem in natura humana ditavit Deus gratia sanctifi­
cante. Quos autem Deus locupletat gratia sanctificante, adoptat in filios,
et inde exsurgit dubitatio, an Deus Christum Dominum adoptaverit in
filium sicut alios homines.
3) Triplici modo fingi posset Christum ut hominem esse filium Dei
adoptivum: a) Supponendo Christum esse hominem purum et ideo filium
Dei adoptivum tantum; et hoc est arianum. b) Ponendo in Christo duo
supposita, unum divinum, quo sit filius Dei naturalis, et alterum huma­
num, quo denominetur filius Dei adoptivus; et hoc est nestorianum.
c) Considerando in Christo unam personam compositam, adeo ut per­
sona divina subsistens in natura divina, seu Christus ut Deus, dicatur
Filius Dei naturalis, et persona divina subsistens in natura humana,
perfusa gratia sanctificante, seu Christus ut homo Deo carus, nominetur
filius Dei adoptivus; et hoc in controversiam venit.
4) Quaeritur itaque, a) an et qua ratione Christus ut homo sit filius
Dei naturalis; b) utrum aliquo modo dici possit filius Dei adoptivus.
796. Errores et theologorum placita.
Quoad
1) Erravit Arius, docendo, ut diximus 1
2, Verbum esse
creaturam non Filium Dei naturalem.
2) Communiter docent theologi Christum ut hominem esse Filium Dei
naturalem.
1
2

In III Sent., dist. 10, q. 2, a. 1.
De Deo trino, n. 466.

Quoad rationem tamen, qua dicatur Filius Dei naturalis, diversi diver­
simode opinantur.
a) Salmanticenses, Lugo et alii 1 optime probant unicam rationem filia­
tionis naturalis in Christo esse aeternam Filii a Patre generationem.
b) Vazquez 2 existimat Christum ut hominem dici filium Dei naturalem
ob solam sanctificationem substantialem per gratiam unionis; et, Suarez 3,
admissa filiatione naturali Christi per aeternam generationem a Patre, vult
Christum hominem posse etiam dici Filium Dei naturalem, quatenus per
gratiam unionis formaliter sanctificatus est factusque haeres regni caelestis.
Quoad 2.,lm i) Nestorius et alii haeretici ipsum sequuti docuerunt in
Christo fuisse duo supposita, divinum et humanum, et Christum vocari
Filium Dei naturalem ratione suppositi divini, et filium Dei adoptivum
ratione suppositi humani. Est haeresis damnata in Concilio Ephesino.
2) Felix episcopus urgellensis et Elipandus archiepiscopus toletanus
saeculo vm in Hispania dixerunt Christum ut Verbum esse quidem Filium
Dei naturalem, sed ut hominem esse filium Dei adoptivum. Vocati sunt
adoptionislae et videntur nestorianismo deflectisse, ponendo duas personas
in Christo 4.
3) Durandus 5 contendit Christum Deum et hominem ut suppositum
esse Filium Dei naturalem, sed quatenus ejus natura humana sanctificata
est per gratiam habitualem, posse dici filium Spiritus Sancti per adoptionem.

797. Thesis. Christus ut hic homo est Filius Dei naturalis, quia
ab aeterno genitus a Patre, et nullatenus potest dici Filius Dei adoptivus.

Pars l.a

Est Filius Dei naturalis.

Arg. 1) Ex S. Scriptura, a) Christum ut hominem vocat San­
ctus Joannes Unigenitum Filium, qui est in sinu Patris ®; et Apostolus
non dubitat eum appellare proprium Filium Dei7.
b) Jesus Christus ut homo diversimode quam angeli vocatur filius
Dei juxta ilhid Apostoli: Cui enim dixit aliquando angelorum: Filius
meus es tu: ego hodie genui te? 8. Angeli autem sunt filii Dei adoptivi.
Ergo Jésus Christus est filius magis quam adoptivus, id est, naturalis.
2) Ex SS. Patribus. S. Hilarius, loquendo de Christo homine, ait:
«Hic enim et verus et proprius est Filius origine, non adoptione; veri­
tate, non nuncupatione; nativitate, non creatione» ®.
3) Ex ratione. Cum filius, sive naturalis sive adoptivus, non possit
esse nisi persona, in hac propositione Christus ut homo est Filius Dei,
terminus homo importat personam subsistentem in natura humana 10.
Sed persona subsistens in natura humana Christi, utpote nata a Patre
per aeternam generationem, est Filius Dei naturalis. Ergo Christus ut
homo est Filius Dei naturalis.
1
Salmanticenses, De incarnai., disp. 33, dub. 3; Lugo, De incarnat., disp. 23,
sect. 6; et disp. 31, sect. 3.
2
Γη III p., disp. 90, c. 14.
3 De incarnat., disp. 49, sect. 2, n. 31 sqq.
1
Cfr. Suarez, De incarnat., disp. 49, sect. 3, n. 8 sqq.
r’
In III Sent., dist. 4, q. 1.
" Joann., 1, 18.
7
Rom., 8, 32.
8 Hcbr., i, 5.
9 De Trinitate, lib. 3, n. 11; ML 10, 82.
10 Confer egregium articulum De mystica unione in Christo Jesu apud ephe­
meridem Biblica,. a. 1920, p. 309 sqq.

Dixi, quia ab aeterno genitus a Patre, ut innuerem rationem unicam
filiationis naturalis Christi esse solam generationem aeternam a Patre,
ut defendunt Salmanticenses et Lugo, et non sanctificationem substan­
tialem per gratiam unionis, ut volunt Vazquez et Suarez: Gratia enim
unionis et sanctificatio substantialis ab ea producta in anima Christi
sunt quid creatum, ut alibi dictum est. Christus autem non potest ap­
pellari filius Dei naturalis ratione perfectionis creatae.

Pars 2.a
ptivus.

Christus nullatenus potest dici Filius Dei ado­

Arg. 1) Adrianus Papa I in epistola Institutio universalis ad epi­
scopos Hispaniae a 785, lamentatur quod «quidam episcopi ibidem (in
Hispania) degentes... Filium Dei adoptivum confiteri non erubescunt»1.
«Quo solo audito, omnis Christianus gemens pavescit»12. Unde Concilium
Francofordiense (a. 974) damnavit Felicem et Elipandum, qui «adstruebant Dominum nostrum Jesum Christum (fuisse) adoptivum Dei filium
de Virgine natum»3. Et Patres ejusdem concilii episcopos Hispaniae
sic affati sunt: «Nec apostoli eum sic (adoptivum) nominaverunt, nec
sancta Dei et catholica Ecclesia consuetudinem habuit sic eum appellare,
imo nec credere illum adoptivum esse sed proprium Filium juxta prae­
cedentia apostolorum testimonia et sanctorum Doctorum dogmata» 4.
2) Ex ratione. Adoptio nihil aliud est quam gratuita et liberalis
■personae extraneae ad haereditatem adsumptio. Cadit semper in personam
extraneam, cui haereditas non competit per generationem et nativita­
tem. Sed Christus ut homo non fuit persona Deo extranea nec adsumptus
est ad haereditatem alienam. Ergo. Ad rem Patres Concilii Franccfordiensis: «Adoptivus dici non potest, nisi is, qui alienus est ab eo, a quo
dicitur adoptatus, et gratis ei adoptio tribuitur, quoniam non ex debito,
sed ex indulgentia tantummodo adoptio praestatur» 5.
798. Corollarium. Ex his deduces Christum hominem dici non
posse Filium Dei adoptivum:
1) In sensu arianorum; quia Verbum seu persona Christi non fuit
creatura; nec
2) In sensu nestorianorum et adoptionistarum. quia in Christo non
fuerunt duae personae, sed una tantum, eaque aeterna a Patre genita; nec
3) In sensu Durandi, quia, quamvis natura humana Christi sanctificata fuerit per gratiam unionis et habitualem, natura non adoptatur
sed persona.
Solvuntur difficultates.
799. Obj. 1.
S. Irenaeus haec habet: «Qui Filius Dei est, filius ho­
minis factus est, commixtus Verbo Dei, ut adoptionem percipiens fiat filius

•

Adrianus, ep. Institutio universalis; ML 9 8, 376; et Denz-Bannw., 299.
Adrianus, ibid.; ML 98, 377.
In Sacrosyllabo ad hispanos; apud Harduinum, t. 4, p. S74.
Ep. ad episcopos Hisp.; apud Harduinum, t. 4, p, 893.

3

In Sucr/isvllabo;

1
2

3

apud Harduinum, t. 4, p. 875,

Dei» ‘. Idem sonant expressiones S. Cyrilli alex. 1
2, S. Hilarii 34et aliorum.
Resp. Traductio verborum S. Irenaei non est fidelis ct parit confu­
sionem. En verba S. Doctoris: ινα ο άνθρωπος "ον Λογον χορησας χαι οιοΟησιπν
λαβον, υιός γενηιαι θ«ου; quae sic verti debent: «Ut homo ad Verbum accedens
et adoptionem percipiens, filius Dei efficiatur». Haec verba referuntur non
ad Christum sed ad hominem, qui accedit ad Verbum et efficitur filius Dei
adoptivus.
S. Cyrillus alex., S. Hilarius et alii, si qui videantur huic doctrinae ad­
versari, explicandi sunt in sensu obvio, in quantum nomine adoptionis
significare volunt gratuitam adsumptionem humanitatis a Verbo
Obj. 2.° S. Thomas5* expresse docet Christum ut hominem non esse
Deum. Ergo Christus ut homo non est filius Dei naturalis.
Resp. S. Thomas docet Christum ut hominem non esse Deum, quia,
ut ipse adnotat, particulae ut homo reduplicant naturam humanam, et
Christus ratione naturae humanae non est Deus. Sed statim subjungit:
«Alio modo potest accipi ratione suppositi, et sic... verum est, quod Chri­
stus, secundum quod homo sit Deus».
Obj. 3. ’ Effectus formalis gratiae habitualis est facere subjectum filium
Dei adoptivum. Sed Christus abunde recepit gratiam habitualem. Ergo
Christus fuit filius Dei adoptivus.
Resp.—Dist. maj. Effectus formalis secundarius gratiae habitualis est
facere subjectum filium Dei adoptivum, conc.; effectus formalis primarius,
neg. Effectus siquidem formalis primarius gratiae habitualis est facere ani­
mam deiformem seu participem divinae naturae. Ex hac participatione
divinae naturae oritur filiatio adoptiva in subjecto ad adoptionem capaci;
secus vero in subjecto incapaci. Ad rem Angelicus: «Quamvis (Christus) se­
cundum humanam naturam sit creatus et justificatus, non tamen debet
dici filius Dei neque ratione creationis, neque ratione justificationis, sed
solum ratione generationis aeternae, secundum quam est filius Patris so­
lius» °.

800. Scholion I. Christus non potest dici Filius naturalis SS. Tri­
nitatis. Est contra Suarez, qui ait: «Christus ut homo non est filius ex
vi generationis aeternae ut sic, sed ex eo quod filiatio, quam habuit per
generationem aeternam, communicata est et unita humanitati», et ex
eo quod sanctificatur per gratiam unionis; quod utrumque «est opus
totius Trinitatis; ergo relatio filiationis, quae hinc proxime resultat, est
ad Trinitatem, ut est unus Deus ad extra operans»7.
Verius dicendum videtur cum S. Augustino: «Neque enim Jesus,
etiam Spiritus Sancti Filius, aut etiam suus Filius credi aut intelligi
potest»8. Ratio est, quia ad producendam filiationem naturalem non
sufficit quaelibet actio Trinitatis in Christum, sed necessario requiritur
actio generativa. Christus autem ut homo non est genitus a Trinitate.
Unde S. Thomas: «Nullo modo debet dici Christus Filius Spiritus Sancti,
nec etiam totius Trinitatis»9.
1
Contra haer., lib. 3, c. 19, n. 1; MG 7, 939.
2 De Trinitate, dial. 3; MG 75, 827.
3 De Trinitate, lib. 2, n. 27; ML 10, 68.
4 Cfr BiUuart, De incarnat., diss. 21, a. 2; et Hugon, Le mystère de l’incar­
nation, 3
part., c. 1, § 7.
3
111p., q. 16, a. 1I.
« 111 p., q. 32, a. 3.
’ De incarnat., disp. 49, sect. 2, n. 24 sqq.
8 De Trinitate, lib. 2, c. 10; ML 42, 857.
9
III p.. q. 32, a. 3.'

Scholion II. Christus ut homo bene dicitur filius naturalis B. Ma­
riae Virginis. Ratio est obvia, quia Christus ut homo conceptus est in
ventre purissimo B. Mariae Virginis, et ideo ortus est vivens a vivente
conjuncto in similitudinem naturae.

QUAESTIO LVIII
DE SERVITUTE CHRISTI

ARTICULUS UNICUS
UTRUM CHRISTUS UT HOMO FUERIT SERVUS DEI

801. Status quaestionis. Servitus in genere est status quo homo
subjicitur alteri. Potest esse naturalis, qua quis ratione originis alteri
subest ac deservit, ut filius patri; legalis, qua quis justo titulo venditus
vel haereditate possessus sub domini potestate, lege sic disponente, ma­
net; moralis, qua quis servit peccato, ut omnis peccator.
Compertum est Christum ut hominem non fuisse servum servitute
legali et morali, quia nunquam legis dispositione alteri se mancipavit,
nec peccato aliquando deservivit.
Disputatur, an vere fuerit servus Dei servitute naturali.
802. Placita theologorum. i) Aliqui, putantes conditionem servitu­
tis esse ignobilem, dixerunt Christum ut hominem non esse vere servum
Dei servitute naturali. Ita Vazquez '.
2) Alii communius defendunt servitutem naturalem non esse ignobi­
lem, et idcirco Christum ut hominem vere esse servum Dei servitute natu­
rali. Sic S. Thomas, Suarez et alii 1
2.

803.
turali.

Thesis.

Christus ut homo vere fuit servus Dei servitute na­

Arg. 1) Ex S. Scriptura. Apud Isaiam dicitur: Ecce servus meus
suscipiam eum34
. Justificabit ipse justus servus meus multos11. Et Apo­
stolus ait: Sémetipsum exinanivit, formam servi accipiens 5. Quod recte
interpretatus est S. Joannes Chrysostomus dicens: «Si forma Dei perfe­
ctus Deus est, certe et forma servi perfectus est servus»6.
2) Ex SS. Patribus. S. Gregorius M.: «Qui bene etiam servus di­
ctus est, quia formam servi suscipere dedignatus non est»7.
1

In III p.,

2
S. Thomas,
n. 37 sqq.

disp. 8o, c. 3 sqq.
III p., q. 20, a. 1; et Suarez,

De incarnat.,

disp. 44, sect. 1,

3 Is., 42, i. Hic locus authentice interpretatur de Christo a S. Matth.,
4 Is., 53, n.
° Philipp., 2, 7.
° In ep. ad Philipp., liom. 7, n. 3; MG 62, 232.
’ Moral., lib 2, c. 23. n. 42; MI. 75. 576.

12, 17 sq.

3) Ex ratione, a) Servitus naturalis quoad praesens non est nisi
subjectio ad Deum, et praedicatur de persona ratione naturae. -De per­
sona enim habente naturam divinam et humanam, praedicantur ea,
quae sine dedecore spectant ad Deum vel ad hominem ratione unius
vel alterius naturae. Sed Christus habens naturam divinam et huma­
nam, se subjecit seu servivit Deo servitute naturali; cum scmetipsum
exinanivit. Ergo.
b) Christus ut homo est vere ac realiter sub dominio Dei constitu­
tus, quia a Deo dependet in esse et conservari. Ergo est vere servus Dei
servitute naturali.
804. Corollarium I. Expressio Christus est servus Dei absolute pro­
lata non videtur nos in errorem inducere, sicut expressio Christus passus
est nullum offert periculum, quia subintelligitur limitatio ut homo, sed
ad scandalum vitandum satius est, ut Christus non dicatur servus Dei,
nisi adjecta particula restrictiva ut homo.
Coroll. II. Nihil impedit, quominus servus alicujus servitute natu­
rali simul sit ejusdem filius naturalis. Servitus naturalis solum exigit
subjectionem ad superiorem, quae optime stat cum filiatione naturali,
quia filius quoque subjicitur patri.
Difficultatibus satisfit.

805. Obj. 1.' Adriaiius Papa in epistola, quae praemittitur Concilio
Francofordiensi, sic Felicem et Elipandum adloquitur: «Tanta vos temeri­
tatis dementia deludit, ut... adoptivum eum Filium quasi purum hominem
calamitati humanae subjectum, et quod pudet dicere, servum eum, impii
et ingrati tantis beneficiis, liberatorem nostrum nom pertimescitis venenosa
fauce susurrare» '. Eadem verba repetit Concilium Francofordiense in epi­
stola ad episcopos Hispaniae.
Resp. Adrian us et Concilium Francofordiense non damnarunt servitu­
tem naturalem ratione humanae naturae in Christo, sed servitutem ratione
personae sensu nestoriano. Felix et Elipandus, ponentes duas personas in
Christo, dixerunt Christum ratione personae humanae esse filium Dei ado­
ptivum et consequenter servum Di i 1
2, et hoc sensu Adrianus accusat eos,
quod temerarie «adoptivum eum Filium quasi purum hominem» dixerint,
et servum eum eodem sensu susurraverint.
Obj. 2.
S. Joannes Damascenus ait: «Illud quoque sciendum?est, eum
ne servum quidem dicere nos posse» 3. Ergo.
Resp. S. Joannes Damascenus nomem servi accepit pro subjectione ali­
cujus ad superiorem ratione personae, ct hoc sensu verum est Christum non
fuisse servum. Se ipsum statim explicat 5. Doctor his verbis: «servitutis
enim ac dominationis vocabula non naturas indicat, sed ex eorum sunt
genere, quae ad aliud referuntur, quemadmodum et paternitatis et filiatio­
nis voces».
Obj. 3.
Conditio servitutis est magis aliena a Christo filio Dei natu­
rali quam conditio filii adoptivi. Sed Christus filius Dei naturalis non fuit
filius Dei adoptivus. Ergo multo minus potuit esse Dei servus.
Resp. Dist. maj. Conditio servitutis ratione personae est magis alie­
na a Christo filio Dei naturali quam conditio filii adoptivi, conc.; conditio
servitutis ratione naturae solum, neg. Inter servum et filium adoptivum
1
2

3

Labbé, 7, p. 1017.
Cfr. Suarez, De incarnat., disp. 44, sect. r. n. 49.
De fide orth., lib. 3, c. 21; MG 94. 1085.

non datur paritas. Christus non potuit esse filius Dei adoptivus, quia filius
adoptivus dicitur ratione adsumptionis personae extraneae, quae in Chri­
sto filio naturali verificari non potuit; sed servus servitute naturali dicitur
persona ratione naturae, et nihil obstat, quominus Christus, qui erat filius
naturalis ut persona, esset servus ratione naturae.

QUAESTIO LIX
DE PRAEDESTINATIONE CHRISTI

ARTICULUS I
UTRUM CHRISTUS PRAEDESTINATUS FUERIT

806. Status quaestionis. Praedestinatio adaequate sumpta, ut alibi
diximusJ, est ratio transmissionis creaturae rationalis in finem vitae aeter­
nae in mente divina ab aeterno exsistens. Inadaequate tamen et latiori
quodam sensu praedestinatio dicitur aeterna Dei praeordimatio dé his,
quae per gratiam facienda sunt in tempore. Unde datur praedestinatio
ad gloriam et ad gratiam tantum.
Dubium hic pulsat animum, an de facto Christus praedestinatus
fuerit.
807.

Thesis.

Christus ab aeterno praedestinatus fuit.

Arg. 1) Ex conciliis. Concilium Toletanum XI ait: «Per hoc ta­
men quod de Maria Virgine natus est... et praedestinatus esse creden­
dus est»2.
2) Ex ratione. Ab aeterno Deus praeordinavit, ut homo Christus
per unionem hypostaticam esset Deus et per visionem Dei esset beatus.
Ergo Christus bene dicitur praedestinatus.

ARTICULUS II
QUIS FUERIT TERMINUS PRIMARIUS AD QUEM PRAEDESTINATUS
EST CHRISTUS UT HOMO

808. Status quaestionis. Praedestinatio, ut ipsum vocabulum so­
nat, est praeordinatio ad aliquem terminum, ut ad gloriam, ad gra­
tiam, etc. Cum autem in Christo fuerint filiatio naturalis, visio beatifica,
gratia habitualis, gloria accidentalis, etc., dubitari solet, ad quem termi­
num primario ordinatus fuerit Christus per praedestinationem.
1
3

De Deo uno, n. 397.
Donc-Bannw., 285.

809. Placita theologorum, i) Aliqui ad litteram intelligentes tex­
tum graecum Apostoli -ou αρισΙΗντος utou thou, qui declaratus est Filius Dei l,
dixerunt' manifestationem Filii naturalis esse terminum primarium prae­
destinationis Christi 12.
2) Alii, insistentes versioni Vulgatae qui praedestinatus est Filius Dei
in virtute 3, defenderunt Christum posse dici primario praedestinatum ad
virtutem miraculorum. Sic Cajetanus 4567.
3) Alii censuerunt Christum primario praeordinatum fuisse ad gloriam
animae. Ita Altisiodorensis, Scotus, Durandus et alii s.
4) Alii denique multo communius docuerunt Christum primario prae­
destinatum fuisse ad filiationem Dei naturalem, secundario vero ad gloriam
animae, gratiam, aliaque dona supernaturalia. Sic fere communiter tho­
rn istae et plures extranei *.

810. Thesis I.
Dei naturalis.

Christus ut homo praedestinatus est, ut esset Filius

Nota. 1) Haec doctrina non caret difficultate. Christus namque ut
homo supponit pro secunda persona Trinitatis. Persona autem Christi sem­
per fuit Filius Dei naturalis. Quomodo ergo Christus praedestinatus fuit,
ut esset Filius Dei naturalis? Solutio ut videbitur, est subtilis, et eo fine
proposita, ut SS. Patrum effata salventur.
2) Contendunt plures hanc doctrinam contineri in textu Apostoli ad
Romanos juxta Vulgatam: De Filio suo, qui factus est ei ex sernine David
secundum carnem, qui praedestinatus est Filius Dei in virtute ’. Sed textus
originalis in graeco non dicit praedestinatus est, sed declaratus est, et Patres
graeci verius interpretantur hunc locum de manifestatione Jesu Christi per
virtutem miraculorum, «secundum spiritum sanctificationis, ex resurrectio­
ne mortuorum» 8.

Arg. 1) Ex SS. Patribus. Patres latini communi fere consensu
docent Christum qua hominem fuisse praedestinatum, ut esset Filius
Dei naturalis. Unde S. Bernardus ait: «Divinitas (sibi adstrinxit) homi­
nem illum, qui praedestinatus est filius Dei in virtute»9.
2) Ex ratione. Subjectum hujus praedestinationis est Christus
homo seu hic homo, et terminus ejusdem est Filius Dei naturalis. Quo­
modo potest salvari distinctio et praecedentia sufficiens inter Christum
hominem et Filium Dei naturalem, ut sint respective subjectum et ter­
minus praedestinationis? Subtili expositione praemissa facile intelligitur.
Praedestinatio est actus intellectus, qui in una sola re distinguit di­
versas formalitates seu rationes, et inter ipsas rationes concipit diversas
prioritates, praesertim in hac materia.
Subjectum quod hujus praedestinationis est, ut diximus, Christus seu
1
Rom., i, 4.
2 Ita nonnulli apud S. Thoniam, Rom., i, lect. 3.
3
Rom;, i, 4.
4
Γη III p., q, 24, a. I.
5
Altisiodorensis, Summa, lib. 3, tr. 1, c. 2; Sootus, In III Sent., dist. 7, q. 3;
Durandus, In III Sent , dist. 7, q. 3, n. 6.
6 Cfr. S. Thomas, III p., q. 24, aa. I ct 2; Suarez, De incarnat., disp. 50, sect. 2.
7
Rom., i, 3-4.
8
En textus originallis: -ou opio&svto; utou 6sou sv owapst, Rom , 1, 4. Cfr. Cornely. In ep. ad Romanos, τ, 4.
9 De consideratione, lib. 5, c. 11, n. 21; ML 182. 800.

hie homo subsistens, et subjectum quo natura humana; terminus qui est
Filius Dei naturalis et terminus quo filiatio naturalis. Unde «ordine ra­
tionis cum fundamento in re prius fuit Deum esse hominem quam ho­
minem esse Deum»; prius fuit «Deum incarnari, quam hominem deificari.
Prius namque exsecutum est, quod Verbum fieret suppositum humanum
et verus homo, quam quod hic verus homo et suppositum humanum
esset Deus»1. Hoc signo rationis, quo concipitur Deum prius esse homi­
nem Christum, praeordinavit Deus, ut Christus homo esset Filius Dei,
et sic vere dicitur Christus praedestinatus Filius Dei.
Subjectum itaque inter et terminum hujus praedestinationis adest
distinctio rationis, et subjectum praecedit terminum ordine rationis cum
fundamento in re 1
2.
«Quamvis enim sit naturale, ait S. Thomas, illi personae secundum
se consideratae, quod sit Filius Dei in virtute, non tamen est ei natu­
rale secundum humanam naturam, secundum quam hoc ei convenit per
gratiam unionis»3. «Illa antecessio, quam importat hoc participium
praedestinatus, non refertur ad personam secundum se ipsam, sed ra­
tione humanae naturae, quia scilicet persona illa, etsi ab aeterno fuerit
Filius Dei, hoc tamen non fuit semper, quod subsistens in natura hu­
mana fuerit Filius Dei» 4. Rursum: «Licet ille homo non praeintelligatur
ad Filium Dei ratione suppositi, tamen praeintelligitur ratione humanae
naturae» 5.
Hoc bene explicant Salmanticenses his verbis: «Subjectum quod prae­
destinationis Christi fuit re ipsa persona Filii Dei ut subsistens in hu­
manitate, et haec fuit subjectum quo;' sed praedestinatum est, quod hic
homo elevaretur ad dignitatem Filii naturalis Dei sive ad naturalem
filiationem, quae proinde se habuit ut terminus quo seu formalis» ®.
811. Scholion. Ex hoc tamen male concluderes Christum hominem
jactum fuisse Filium Dei. «Licet hoc participium praedestinatus, ait
S. Thomas, importet antecessionem, sicut et hoc participium factus,
aliter tamen et aliter. Nam fieri pertinet ad ipsam rem secundum quod
in se est; praedestinari autem pertinet ad aliquem, secundum quod est
in apprehensione alicujus praeordinantis. Id autem, quod subest alicui
formae et naturae secundum rem, potest apprehendi, vel prout est sub
forma illa vel etiam absolute. Et quia absolute non convenit personae
Christi, quod inceperit esse Filius Dei, convenit autem ei, secundum quod
intelligitur vel apprehenditur ut in natura humana exsistens, quia sci­
licet hoc aliquando incepit esse, quod in natura humana exsistens esset
Filius Dei; ideo magis haec est vera: Christus est praedestinatus Filius
Dei, quam ista: Christus est factus Filius Dei»1.
Salmanticenses. De incarnat., disp. 34, n. 37.
Cfr. Suarez, De incarnat., disp. 50, sect. 2, n. 11; et Billot,
nati), th. 36..
3 III p., q. 24, a. 1 ad 2.
1 III p., q. 24, a. 1 ad 3.
» In III Sent., dist. 7, q. 3, a. 1 ad 5.
°
7 λ- incarnatione, disp. 34, n. 49.
’’ lllp, q. 24, a . 1 ad 3.

LIX. DE PRAEDESTINATIONE CHRISTI

812. Thesis II. Terminus primarius praedestinationis Christi fuit
filiatio Dei naturalis.
Arg. 1) S. Thomas expresse hoc tradidit dicens: «Illud autem, ad
quod est praedestinatio, non est unius rationis in Christo et in nobis:
quia praedestinatio Christi est ad unionem in persona; praedestinatio
autem nostra ad unionem per operationem aut per habitum adsimilantem. Et hae duae uniones non sunt unius rationis, sed se habent secun­
dum prius et posterius; et perfectum et diminutum»1. «Ipse enim est
praedestinatus ad hoc, quod esset Dei Filius naturalis; nos autem prae­
destinamur ad filiationem adoptionis, quae est quaedam participata
similitudo filiationis naturalis» 12.
2) Ex ratione. Finis primarius seu terminus principalis praedesti­
nationis dicitur illud bonum, quod est principale et majus ex omnibus
bonis a Deo volitis praedestinato. Sed filiatio Dei naturalis, utpote sum­
mum bonum tam in esse unionis quam in esse entis ac beneficii, est
majus ex omnibus bonis Christo a Deo volitis. Ergo. «Gratia, quae est
accidens, ait S. Thomas, est quaedam similitudo divinitatis participata
in homine. Per incarnationem autem humana natura non dicitur parti­
cipasse similitudinem aliquam divinae naturae, sed dicitur esse conjun­
cta ipsi divinae naturae in persona Filii. Majus autem est ipsa res quam
similitudo ejus participata» 3.
813. Corollarium. Visio beatifica, gratia habitualis, et reliqua dona
supernaturalia in Christo fuerunt terminus secundarius praedestinatio­
nis, quia fuerunt secundario a Deo intenta.

ARTICULUS III
UTRUM ET QUOMODO PRAEDESTINATIO CHRISTI FUERIT CAUSA NOSTRAE

PRAEDESTINATIONIS

814. Status quaestionis. 1) Praedestinatio potest considerari a) «se­
cundum ipsum actum praedestinantis, et sic praedestinatio Christi non
potest» esse causa nostrae praedestinationis, tum quia Deus eodem actu
aeterno praedestinavit nos et Christum; tum quia actus aeternus Dei
praedestinantis nos nullam habet causam; b) «secundum illud, ad quod
aliquis praedestinatur, quod est praedestinationis terminus et effe­
ctus» 4. Agimus de praedestinatione sub hoc secundo respectu.
2) Causa, ad praesens quod attinet, potest esse exemplaris, finalis
et efficiens, et quaeritur, an praedestinatio Christi considerata ex parte
termini sit causa exemplaris, finalis et efficiens nostrae praedestinationis.
1
2
3
*

In III Sent., dist. io, q. 3,
III p., q. 24, a. 3.
III p., q. 2, a. 10 ad 1.
S. Thomas, III p., q. 24, a.

a. un.

815. THESIS. Praedestinatio Christi, considerata ex parte termini
est causa exemplaris, finalis et efficiens nostrae praedestinationis.

1) Causa exemplaris. Christus praedestinatus est, ut esset Filius
Dei naturalis, nos autem, ut essemus filii Dei adoptivi. Sed filiatio Dei
naturalis est exemplar filiationis nostrae adoptivae, quae consummatur
in gloria. Ergo. Ad rem Apostolus: Quos praescivit, et praedestinavit
conformes fieri imaginis Filii sui1. Et S. Augustinus: «Est etiam prae­
clarissimum’lumen praedestinationis et gratiae ipse Salvator, ipse Me­
diator Dei et hominum homo Christus Jesus»12.
Praedestinatio tamen Christi nequit dici exemplar homogeneum no­
strae praedestinationis, ut aliqui voluerunt, sed heterogeneum, quia ter­
minus primarius praedestinationis Christi fuit filiatio Dei naturalis,
valde diversa a nostra filiatione adoptiva.
2) Causa finalis. Salutem nostram ordinavit Deus ad gloriam
Christi juxta illud Apostoli: Omnia vestra sunt..., vos autem Christi,
Christus autem Dei 3.
3) Causa efficiens. Dupliciter Christus effecit hominum salutem
aeternam; primo quidem physice, quatenus virtute instrumental! produ­
xit redemptionem et sanctificationem nostram; et secundo efficienter
meritorie, in quantum bonis operibus meruit nostram praedestinationem
omnesque ejus effectus.

QUAESTIO LX
DE ADORATIONE CHRISTI AC VENERATIONE SANCTORUM

ATQUE

SACRARUM

IMAGINUM

ARTICULUS I
TRADUNTUR NOTIONES PRAEVIAE

816. I. Adorationis etymon. Adoratio, si etymon spectes, vel est
ad os, ut aliqui vohmt, quia antiquitus, manus ad os ferebatur in pro­
testationem reverentiae, vel, ut alii probabilius contendunt, est voca­
bulum compositum ex particulis ad et orare, et designat actum reveren­
tiae, quem plerumque inter orandum superiori exhibemus, ut cum genua
flectimus vel caput inclinamus.
II. Definitio. Adoratio definiri potest: Exhibitio submissionis erga
superiorem in testimonium excellentiae et superioritatis ejus. Est quidam
cultus, imo et honor, cum hac differentia, quod omnis adoratio est honor,
non viceversa, quia adoratio solum exhibetur superiori, dum honor, qui
est testimonium de excellentia alterius tribuitur aequaliter superiori,
1
a
3

Rom., 8, 2$.
De praedestinatione Sanctorum, <·. 15: MI. 44, 981.
/ Cor., 3, 22-23.

aequali et inferiori. «Honorat enim omnis, qui adorat, ait S. Augustinus,
non autem adorat omnis, qui honorat» x. Honorat non adorat Deus san­
ctos in caelo, et sancti honorant et adorant Deum.
Complectitur tres actus: 1) actum intellectus agnoscentis excellentiam
et superioritatem personae adorandae; 2) actum voluntatis moventis nos
ad exhibitionem submissionis; 3) exhibitionem submissionis actu interno
spiritus vel externo corporis manifestatam.
Objectum ejus materiale seu objectum cui est id, quod adoratur; obje­
ctum jormale seu ratio formalis est excellentia ejus, cui cultus tribuitur.
III. Adoratio interna et externa. Disputant theologi, an exeeutio
submissionis perfici possit actu interno spiritus, vel necessario compleri
debeat externo corporis gestu.
Gabriel Vazquez 1
23, putans adorationem esse vel signum internae sub­
missionis ve] ipsam submissionem externe manifestatam, contendit ne­
cessario ad illam requiri actum externum.
Magis mihi probatur sententia S. Thomae, S. Bellarmini, Suarez et
Salmanticensium2, qui docent adorationem posse compleri actione mere
interna. Ratio est, quia creaturae pure spirituales, ut angeli et animae
separatae sanctorum, adorant Deum juxta illud psalmi: Adorate eum
omnes angeli ejus 4. Et nos ipsi, cum actum internum nostrae submis­
sionis mentaliter manifestamus Deo, certe Deum adoramus. Unde
S. Thomas ait: «Adoratio principaliter quidem in interiori Dei reveren­
tia consistit, secundario autem in quibusdam corporalibus humilitatis
signis» 5. Imo verius tenendum existimo contra Lugo 6 gestum corpo­
ris externum non esse vere adorationem, nisi conjungatur actui interno
submissionis.
IV. Adoratio interna non est actus fidei, spei et caritatis. Meo
judicio falluntur Alensis, Biel et alii7, qui existimant adorationem
internam esse quodammodo actum fidei, spei et caritatis, quia adoratio
interna versatur circa cultum Dei et est manifestatio mentalis nostrae
submissionis erga Deum. Fides autem, spes et caritas non versantur
circa cultum Dei, sed respiciunt immediate ipsum Deum.
Melius ego dixerim adorationem internam, quando ad Deum refer­
tur, esse actum religionis, et quando refertur ad Beatam Virginem vel
sanctos procedere a virtute observantiae religiosae, quae dulia vocatur 8.
V. Divisio. Adoratio ob diversitatem actuum et objectorum po­
test esse
1) Interna et externa, prout actibus tantum internis animae vel
actibus externis corporis submissio erga alterum explicatur.
1
Contra serui. Arian., c. 23; ML 42, 700.
2 In III p., disp. 93, c. 4 sqq.
3
S. Thomas. II-II, q. 84, a. 2 ad 2; S. Bellarminus, Ds Ecclesia triumphante,
lib. 1, c. 12; Suarez, De incarnat., disp. 51, sect. 2; Salmanticenses, De incarnat.,
disp. 35. n. 7 sqq.
4 Ps. 96, 7. .
5
II-II, q 84, a. 2 ad 2.
6
De incarnat,, disp. 33, n. 14.
’
Alensis, III p., q. 30. membro 1, a. 2; Biel, In III Sent., dist. 9, q. un., a. 3.
8 Cfr. S. Thomas, II-II, q. 103, aa. 3-4.

2) Civilis seu -politica et religiosa. Civilis exhibet submissionem al­
teri ob excellentiam ejus creatam et naturalem, v. gr., propter auctori­
tatem, scientiam, etc.; Religiosa propter excellentiam increatam Dei vel
creatam -supernaturalem angelorum et sanctorum. Hic solum agimus de
adoratione religiosa.
3) Latria et dulia. Latria (λατρεία famulatus) est adoratio, quae
exhibetur Deo propter excellentiam ejus increatam et infinitam. Dulia
(δουλειά = servitus) est cultus, qui tribuitur angelis et sanctis in caclo
exsistentibus propter eorum excellentiam supernaturalem h Inter san­
ctos eminet Beata Virgo Maria ob praestantissimam, qua pollet, sancti­
tatem, et cultus, qui ei exhibetur, vocatur hyperdulia, quasi excellen­
tissima dulia, quae a simplici dulia nonnisi gradu distinguitur1
2.
4) Absoluta et relativa. Absoluta est adoratio alicujus propter excel­
lentiam ipsi propriam et intrinsecam, ut Deus adoratur sub ratione
entis a se perfectissimi, et angeli ob sanctitatem et perfectiones super­
naturales, quibus fulgent. Relativa est adoratio alicujus ob excellentiam,
quae in ipso non est. sed est in re, quam repraesentat, ut imago adoratur
propter excellentiam Christi vel sanctorum, quam repraesentat. Abso­
luta debetur dumtaxat Deo et creatutis intellectualibus, relativa tribui­
tur tum creaturis intellectualibus tum rebus inferioribus, quando re­
praesentant excellentiam Dei vel sanctorum.
VI. Signa adorationis. Actus adorationis internae est manifestatio
seu explicatio mentalis submissionis animi erga alterum.
Signa externa adorationis praecipua sunt: sacrificium soli Deo pro­
prium, genuflexio, inclinatio, detectio capitis, elevatio manuum, etc. His
quippe actibus externe manifestamus nostram erga superiores submis­
sionem.
VII. Animadversio. Adoratio et cultus a pluribus promiscue usur­
pantur, sed mos in populo christiano obtinuit, ut cultus solius Dei ado­
ratio nominetur, et aliae exhibitiones religiosae cultus sanctorum appel­
lentur.

ARTICULUS II
QUO CULTU ADORANDUS SIT CHRISTUS HOMO

817. Status quaestionis. 1) Verbum Dei, prout est secunda per­
sona SS. Trinitatis, adorandum est proculdubio cultu latriae, quia est
verus Deus excellentiam habens infinitam. Consequenter Christus ut
Deus reduplicative, quatenus exprimit rationem formalem, qua praedi­
catum convenit subjecto, adorandus est cultu latriae, quia est ipsum
Verbum Dei habens pariter excellentiam infinitam.
1
Rabanus Maurus, In Ex., lib. 3, c. 5; ML 108, 133; et S. Thomas, III p.,
q. 25.,a. 2, docent Deo Patri deberi honorem latriae propter deitatem, et honorem
duliae propter dominium, quo gubernat creaturas, sed usus jam obtinuit, ut latria
soli Deo et dulia solis angelis et sanctis tiibuatur.
2 Protestantes nolunt admittere distinctionem inter latriam et duliam, ex eo
quod in graeco sermone idem significent. Minime negaverim haec duo vocabula
origine ct proprietate idem fere, nempe servitutem, non tamen in eodem gradu
significare.
31

2) Difficultas est de adoratione, qua colendus est Christus homo.
Hic potest considerari
a) Complexive, quatenus est Christus totus, seu ut est persona com­
posita exsistens in duabus naturis, et designatur particulis hic homo;
nam expressio hic homo, designato Christo, complectitur personam Chri­
sti, naturam divinam et naturam humanam.
b) Specificative, quatenus particulae ut homo significant composi­
tum Christi, et innuunt aliquid Christo homini aut etiam humanitati
convenire non quidem ratione humanitatis sed ratione personae divinae;
ut cum dicimus: Christus ut homo est Filius Dei naturalis.
c) Reduplicative, in quantum particulae ut homo significant quidem
compositum, sed exprimunt rationem formalem, qua praedicatum con­
venit subjecto et innuunt aliquid convenire Christo ratione humanitatis,
ut in hac locutione: Christus ut homo est passibilis.
Investigandum est hic, quae adoratio debeatur Christo homini in hac
triplici acceptione.
818. Errores. 1) Nestoriani, qui duplicem in Christo ponebant per­
sonam, duplicem quoque docebant Christo convenire adorationem, latriam
nempe Christo Deo, et duliam Christo homini.
2) Wicleffistae dicebant humanitati Christi tribuendam esse adoratio­
nem relativam, eam scilicet quae ipsi conveniret in hypothesi separationis
a Verbo.
3) Sociniani, qui negabant Christi divinitatem, adserebant Christum,
vel nullatenus esse colendum, vel ad summum, quatenus erat legatus divi­
nus, esse adorandum cultu latriae.
4) Modernistae, qui distinguunt inter Christum historicum et Christum
conscientiae Christianae, volunt Christum historicum, utpote hominem pu­
rum, non esse cultu latriae adorandum.

819. Thesis I. Christus totus complectens personam Verbi, natu­
ram divinam et naturam humanam, una adoratione latriae colendus est.
(Est de fide.)

Arg. 1) Ex S. Scriptura. Apostolus ait: Cum iterum introducit
primogenitum in orbem terrae, dicit: Et adorent eum omnes angeli Dei 1.—
Deus exaltavit illum, et donavit illi nomen, quod est super omne nomen; ut
in nomine Jesu omne genuflectatur caelestium·, terrestrium et infernorum 1
2.
2) Ex conciliis. Concilium Cpolitanum II: «Si quis in duabus na­
turis adorari dicit Christum, ex quo duas adorationes introducunt separatim Deo Verbo et separatim homini..., sed non una adoratione Deum
Verbum incarnatum cum propria ipsius carne adorat sicut ab initio Dei
Ecclesiae traditum est, talis anathema sit»3.
3) Ex SS. Patribus. S. Cyrillus alex.: «Si quis... Domini nostri car­
nem, veluti nudi hominis, minime adorandam dixerit, hunc anathemate
plectit sancta et catholica Ecclesia» 4. S. Joannes Damascenus: «Unus
1 Hebr., i. 6.
2 Philipp., 2, 9-10.
3 Can. 9; Denz-Bannw., 221.
4 De recta fide ad Reginas; MG

76, 1214.

igitur est Christus Deus perfectus et homo perfectus, cui unam eamdemque adorationem cum Patre et Spiritu, non exclusa immaculata ejus
carne adhibemus»1.
4) Ex ratione. Quando totum compositum adoratur, non est necesse, ut ratio adorationis inveniatur in omnibus et singulis ejus parti­
bus, sed sufficit, ut motivum adorationis afficiat aliquam ejus partem,
ut sanctus colitur non ob pulchritudinem corporis sed propter excellen­
tiam animae. Sed Christus est compositum quoddam ex humanitate et
divinitate, et ratione divinitatis habet motivum adorationis latriae. Ergo
totus Christus est adorandus adoratione latriae.

820. Thesis II. Christus homo specificative, quatenus est subje­
ctum susceptivum alicujus praedicati ratione personae, est colendus ado­
ratione latriae.
Haec thesis parum differt a praecedenti et continet certissimam et
juxta aliquos catholicam doctrinam.
Christus siquidem homo specificative, quatenus significatur ut susceptivus eorum, quae ei conveniunt ratione suppositi, est revera totus
Christus compositus ex humanitate et divinitate. Particulae enim ut
homo specificative sumptae non contrahunt Christum ad significandam
rationem unius vel alterius naturae, sed significant Verbum subsistens
in natura humana et consequenter totum Christum.
821. Thesis III. Christus ut homo reduplicative, quatenus signi­
ficat ea, quae conveniunt ei ratione humanitatis, non est colendus ado­
ratione latriae.

Sensus hujus theseos est excellentiam et perfectiones, quae Christo
conveniunt ratione humanitatis, non esse motivum sufficiens, ut merea­
tur adorationem latriae.
Arg. Nemo potest adorari cultu supremo latriae, nisi habeat excel­
lentiam et perfectionem increatam. Sed Christus ut homo reduplicative
seu ratione humanitatis non habet excellentiam increatam. Ergo.
Unde Christus reduplicative ut homo, etiam si consideretur ut sanctificatus per gratiam unionis; vel auctus gratia sanctificante ac donis
supematuralibus; vel etiam ornatus muneribus prophetae, sacerdotis ac
regis, adorari potest et de facto adoratur hyperdulia.
822. Scholion. Utrum et qua adoratione colenda sit humanitas
Christi.
Praenotamina. 1) Definitiones conciliorum diserte nos docent hu­
manitatem Christi adorandam esse eodem cultu latriae, quo adoratur
Verbi divinitas, sed haec doctrina explicatione indiget.
2) Humanitas seu natura humana Christi potest considerari dupli­
citer: a) Ut est Verbo Patris hypostatice unita et cum eo componens
Christum hominem, b) Praccisive a Verbo per abstractionem, id est, con­
1

Ζλ· fide orlh , lib. 3, c. 8; MG 94, 1014.

siderando humanitatem, revera quidem unitam Verbo sed intellectu ab­
stractam, quatenus complectitur perfectiones humanae naturae atque
gratias et dona, quibus àucta est:
I. Humanitas Christi, quatenus est Verbo Patris hypostatice unita,
adoranda est eodem, quo Verbum adoramus, supremo latriae cultu.
Arg. 1) Pius VI anno 1794 damnavit pistoriensium propositionem
quae dicebat: «Adorare directe humanitatem Christi, magis vero aliquam
ejus partem, fore semper honorem divinum datum creaturae»1.
2) S. Augustinus, vel quisquis fuerit auctor sermonum appendicis
inter Augustini opera, ajebat: «Ego dominicam carnem imo perfectam
in Christo humanitatem, propterea adoro, quod a divinitate suscepta
atque deitati unita est; ut non alium atque alium sed unum eumdemque
Deum et hominem Dei Filium esse confitear»12.
3) S. Thomas ait: «Adoratio igitur humanitatis Christi dupliciter
potest intelligi: uno modo, ut sit ejus sicut rei adoratae; et sic adorare
carnem Christi nihil est aliud quam adorare Verbum Dei incarnatum;
sicut adorare vestem regis nihil est aliud quam adorare regem vestitum.
Et secundum hoc adoratio humanitatis Christi est adoratio la­
triae» 3*
.
4) Fundamentum hujus adsertionis in promptu est. Unico enim
actu, quo adoramus compositum, adoramus partes ejusdem. Christus
autem est compositus ex divinitate et humanitate in una Verbi persona.
Ergo uno eodemque actu adoramus Verbum Dei ac ejus humanitatem.
Gabriel Biel contradixit huic doctrinae dicens: «Humana natura in
Christo ut divinae hypostatice unita non est adoranda latria proprie
dicta» ’. Quod sequenti argumento probare conatur: «Latria proprie
dicta solus Deus adoratur. Humana autem natura unita deitati in per­
sona Christi non est Deus, etiam qualitercumque considerata».
Sed immerito hoc esse dictum puto. Nam 1) distinctio inter latriam
proprie et improprie dictam caret fundamento; et 2) concilia ac SS. Pa­
tres diserte docuerunt Verbum Dei et humanitatem Christi uno supremo
latriae cultu adorari. Unde argumentum Biel praeoccupatum est ab Ange­
lico his verbis: «Sic adorare carnem Christo nihil est aliud, quam adorare
Verbum Dei incarnatum» 5.
II. Humanitas Christi praecisive a Verbo, quatenus per intellectum
abstrahitur a deitate, et consideratur tam in se quam in ordine gratiarum
perfecta, colenda est, non quidem latria, sed hyperdulia, motivo scilicet
sapientiae, gratiae unionis, gratiae sanctificantis, etc.
Nota. Hanc doctrinam acerrime impugnavit Vasques e, sed S. Thomas,
S. Albertus Magnus, Scotus, Biel1, aliique summi theologi defenderunt.
Prop. 61; Denz-Bannw., 1561.
Serin. 246, n 5 (append.): MI. 39, 2200.
III p., q. 25, a. 2.
In III lib. Seni., dist. 9, a. 2, conci. 3.
'
6 7 111 p., q. 25. a. 2.
°
In III p., disp, 96, c. 4 sqq
7
S. Thomas, 111 p., q. 25, a 1: S. Albertus M.. In III Sent . dist. 9, a. 9;
Scotus, In III Sent., dist. 9, q. un : Biel, In III Sent., dist 9, a. 2, conci. 2.
1
2
3

Arg, 1) S. Thomas ait: «Alio modo potest intelligi adoratio huma­
nitatis Christi, quae fit ratione humanitatis Christi perfectae omni mu­
nere gratiarum. Et sic adoratio humanitatis Christi non est adoratio
latriae sed adoratio duliae» *. «Et tunc sic intellectae, ut separatae (per
intellectum) a Dei Verbo, deberetur ei adoratio duliae, non cujuscumque,
puta quae communiter exhibetur aliis creaturis, sed cujusdam excellen­
tioris, quam hyperduliam vocant» 12.
2) Katio id facile ostendit. Humanitas Christi secundum se, prae­
cisa per intellectum a Verbo Dei, non solum est perfecta donis natura­
libus animae et corporis, sed etiam aucta est gratia sanctificante, vir­
tutibus et donis supernaturalibus excellentissimo gradu, adeo ut consti­
tuta fuerit in praestantissima dignitate. Sed humanitas in tali dignitate
constituta adoranda est, non quidem latria, quae solis perfectionibus increatis debetur, sed hyperdulia. Ergo.
Dices. Adoratio terminatur ad personam. Sed humanitas Christi prae­
cisive a Verbo non est persona. Ergo.
Resp. Adoratio terminatur quidem ad personam non tamen ita ut non
possit ad aliquam ejus partem dirigi ex intentione adorantis, praesertim
si illa pars ornata sit propria excellentia, quae constituat motivum adora­
tionis, ut contingit in humanitate Christi.

ARTICULUS III
QUO CULTU ADORANDUS SIT CHRISTUS IN EUCHARISTIA

823. Calvinus 3 et plures protestantes, qui renuerunt admittere realem praesentiam corporis et sanguinis Christi in sanctissimo euchari­
stiae sacramento, negaverunt eucharistiam esse adorandam latria.
Sed Ecclesia catholica contrarium solemniter definivit.
824. Thesis. Fide tenendum est Christum Dominum in euchari­
stia adorandum esse latria.
Arg. 1) Ex conciliis. Concilium Tridentinum ait: «Nullus itaque
dubitandi locus relinquitur, quin omnes Christi fideles pro more in ca­
tholica Ecclesia semper recepto latriae cultum, qui vero Deo debetur,
huic sanctissimo sacramento in veneratione exhibeant» 4. Rursum: Si
quis dixerit in sancto eucharistiae sacramento Christum unigenitum Dei
Filium non esse cultu latriae etiam externo adorandum..., vel non publice,
ut adoretur populo proponendum, et ejus adoratores esse idololatras, a. s. 5.
2) Ex ratione. Christus Dominus ubicumque inveniatur, cum sit
verus Deus et habeat excellentiam increatam, adorandus est cultu per­
fectissimo latriae. Sed Christus vere et realitcr est in eucharistia. Ergo.
1
2
3
1
3

III p., q 25, a. 2.
III p., q. 25. a. 2 ad 1.
Instil , lib. 4. c. 17. n 35.
.Sr.s·. 13, Decr. 7λ· Eucharistia, c. 5: Denz-Bannw., 7S8.
Sess 13, 1 ><·<ι . De Eucharistia, can. 6; Denz-Bannw., 888.

Objectum absolutum et terminus hujus adorationis latreuticae sunt
conjunctim Jesus Christus et species sacramentales, quatenus Verbum,
humanitas et accidentia adorantur per modum unius, eo modo quo di­
ximus humanitatem adorari cum Verbo per modum unius. Ipsae quoque
species sacramentales praecisive sumptae, adorantur, non quidem ado­
ratione absoluta, sed relativa. Sicut enim imagines Christi coluntur latria respectiva, imagines B. Mariae Virginis hyperdulia respectiva, et
imagines sanctorum dulia respectiva, ut dicemus inferius, ita pariter
species sacramentales continentes corpus et sanguinem Domini, cum
sint signa Christi et specialem cum eo conjunctionem habeant, adoran­
tur adoratione latriae respectiva.
Dices. Nefas est adorare Christum in eucharistia et species sacramentales continentes Christum, sicut nefas est adorare Deum in creaturis vel
colere creaturas continentes Deum. Deus intime praesens adest omnibus
creaturis, ut alibi diximus, et nihilominus nemo adorat Deum in asino, nec
colit làtreutice canem continentem Deum.
Resp. l.° Vazquez respondet: «Quaevis etiam alia res mundi sive inani­
ma et irrationalis, sive rationalis ex natura rei, et secluso periculo (de quo
postea dicemus), rite cum Deo, sicut imago ipsius, adorari potest» ’. Gene­
rating tamen theologi Vazquezium impugnant.
Resp. 2.° Neg. paritatem. Ut res aliqua ratione imaginis Dei, vel Deus
in ipsa adoretur, non sufficit quodlibet signum Dei in creatura, nec manife­
statio causae primae in effectibus, sed requiritur speciale ac expressum Dei
signum. Species autem sacramentales in eucharistiae sacramento specia­
lem conjunctionem habent cum Christo, quem continent, et rationem di­
cunt sufficientem, ut cum eo adorentur per modum unius; imo, si in se prae­
cisive considerentur, cum specialissime Deo consecratae sint, et jure dican­
tur signum practicum Christi, quem ex ordinatione divina repraesentant,
adorandae sunt latria respectiva.

ARTICULUS IV
IN OUO CONSISTAT CULTUS SACRATISSIMI CORDIS JESU, ET AN LEGITIMUS
SIT ET UTILIS IN ECCLESIA

825. I. Status quaestionis. Quamvis objectum totale adorationis,
quam Christo tribuimus, sit ipse Christus cum omnibus suis partibus
per modum unius, nihil tamen fuit antiquius in Ecclesia, quam usus
adorandi nunc unam nunc alteram partem sacratissimae humanitatis
Jesu. Sic aliqui adorant caput Christi spinis coronatum, alii osculantur
pedes ejus clavis confixos, alii latus crudeli lancea perforatum Quando­
que veneramur corpus exsangue in cruce pendens, saepe pretiosissimum
sanguinem pro nobis fusum.
Inter omnes corporis Christi partes eminet sacratissimum Cor, ut ob­
jectum adorationis fidelium. Inquirendum hic venit, in quo consistat
haec adoratio, et an sit legitima et utilis.
II. Brevis historia. Aliqui dixerunt cultum sacratissimi Cordis
Jesu initium habuisse saeculo xvn, agente S. Margarita Maria Alacoque, sed nihil puto levius dictum.
1

In III p.,

disp. no, c. 2.

S. Joannes evangelista, qui supra pectus Domini in coena recubuit,
primus omnium sacratissimum Cor Jesu publice adoravit. Deinde Sancti
Ecclesiae simplici devotione semper illud coluerunt. S. Augustinus,
S. Bernardus, S. Thomas, S. Bonaventura1 et alii expresse de eo locuti
sunt, et mansionem in eo facere exoptarunt. Ac tandem Sancta Gertrudis et Sta. Mathildes saeculo xiii secreta Cordis Jesu cognoverunt 12.
Saeculo xvn S. Joannes Eudes miro pietatis affectu motus, et S. Mar­
garita Maria Alacoque (p 1690) revelationibus atque apparitionibus Jesu
illustrata, magnopere devotionem erga SS. Cor Jesu propagarunt. Exin­
de cultus ejus publicus et solemnis in Ecclesia incepit. Clemens XIII
anno 1765, instantibus episcopis Poloniae, officium et missam in hono­
rem hujus SS. Cordis benigne celebrari concessit, Pius VI illud non
parum mutavit, Pius IX anno 1856 reformatum approbavit et ad uni­
versam Ecclesiam extendit, ac tandem Pius XI anno 1929 novum offi­
cium et missam composuit ac definitive approbavit.
III. Definitio. Cultus SS. Cordis Jesu definiri potest: Adoratio latriae exhibita Christo in ejus Corde sub symbolo amoris theandrici erga
hominis ob excellentiam increatam -personae Verbi.
1) Est adoratio latriae, quia tribuitur Christo vero Deo.
2) Dirigitur Cordi, nobilissimae parti humanitatis Christi, hyposta­
tice unitae Verbo Dei.
3) Sub symbolo amoris theandrici erga homines, quia in Corde Jesu
praecipue manifestatur amor Dei hominis erga nos.
4) Ratio adorationis est excellentia increata personae Christi.
IV. Objectum. Objectum materiale seu objectum adoratum hujus
cultus est Cor physicum Jesu hypostatice Verbo unitum seu Christus
consideratus in nobilissima parte Cordis amore flagrantis. Sicut enim
«adorare carnem Christi nihil est aliud, quam adorare Verbum Dei incar­
natum» 3, ita adorare SS. Cor Jesu nihil aliud est quam adorare perso­
nam Christi seu ipsum Christum in ejus Corde physico ac vivo, quod est
hypostatice unitum Verbo Dei, et pro nobis amore flagrat. Unde Leo XIII
in litteris encyclicis Annum sacrum. 25 Maji 1899, ait: «Quidquid hono­
ris, obsequii, pietatis divino Cordi tribuitur vere et proprie Christo tri­
buitur ipsi», 4. Et Pius VI ad episcopum pistoriensem: «Substantia devo­
tionis SS. Cordis Jesu eo spectat, ut in symbolica Cordis imagine im­
mensam caritatem effusumque amorem divini Redemptoris nostri
meditemur atque veneremur» 5.
Objectum jormale seu motivum et ratio hujus adorationis est excel­
lentia increata personae Christi sub respectu amoris theandrici erga ho­
mines e.
1
S. Augustinus, In Joann , tr. 120, n. 2; ML 35. 1953: S. Bernardus, In Cant.
Cani., serm. 61, n. 3; ML· 183, 1071; S. Thomas, Opusc. 51, cc. 27-28; (ed. Parmae);
S. Bonaventura, De ligno vitae.
2 Cfr. Revel. S. Gertrudis, praef.
3
S. Thomas, III p., q. 25, a. 2.
1
Acta S. Sedis, vol. 31, p. 649.
5
Litt. ad Ep. Pistoriensem, 30 Junii 1781.
e
S. Scriptura, theologi ac philosophi saepe trjbuunt cordi actum amoris. Caritu'i Di diffusa est in cordibus nostris ( Rom , 5, 5); Diliges Dominum Deum tuum
/. v toto corde luo (Matth , 22, 37). «Amor enim, ait S. Alphonsus M. do Ligorio, cordi

V. Quaeritur hic, an cultus SS. Cordis Jesu ita expositus sit legi­
timus ac utilis in Ecclesia.
Ratio dubitandi fundari potest in decreto S. Officii 6 Febr. 1896
«quo prohibentur omnia scripta sive typis edita, sive non, in quibus
speciales formulae novae devotionis, etiam sub praetextu quod sint pri­
vatae, erga SS. Manus D. N. J. C., quomodolibet proponantur et pro­
pagentur» ’. Nonne cultus specialis SS. Cordis Jesu comprehenditur sub
hoc decreto?
826. VI. Errores, i) Jansenistae dicebant devotionem SS. Cordis
Jesu esse novam, erroneam et periculosam.
2) Protestantes adserunt per hanc devotionem dividi Christum contra
decreta Concilii Ephesini
3) Rationalistae, qui plerumque negant divinitatem Christi, contendunt
cultum SS. Cordis Jesu esse superstitiosum.

827. VII. Doctrina catholica. Ex quo festum SS. Cordis Jesu
solemniter celebratum est, hanc devotionem fideles extulerunt, scripto­
res acerrime defenderunt, divini verbi praecones dilucide explicuerunt,
et episcopi enixe commendaverunt A His ultimis temporibus familiae
christianae suas domos, et Principes catholici sua regna SS. Cordi de­
voverunt A
828. Thesis. Specialis cultus latriae, qui SS. Cordi Jesu in Ecclesia
defertur, est legitimus et maxime commendandus.

Pars l.a

Cultus latriae defertur SS. Cordi Jesu.

Arg. 1) Pius VI expresse contra pistorienses docet, quod fideles
«illud adorant, ut est Cor Jesu, Cor nempe personae Verbi, cui insepacommimiter tribuitur». (Nov. SS. Cordis Jesu, Introd.). Et vulgo dici solet cor cssc
organum et sedem amoris. Sed alii hoc plene negant. Quare, eum /. de Galli/et,
primus postulator institutionis festi SS. Cordis porrigeret preces fundatas in hoc
principio dubio, promoter fidei, qui postea fuit B nedictus NIV respondit: id quae­
stionem philosophicam involvere, cum recentiores philosophi amorem, odium et
reliquas animi affectiones non in corde tanquam sede sua sed in cerebro collocent...
Quamobiem... reverenter insinuavi non esse petitioni annuendum, innixae potis­
simum antiquorum philosophorum sententiae, cui recentiores adversantur». De
servorum Dei beati/., lib. 4, p. 2,-c. 31. Precibus deinde aliter redactis annuit Cle­
mens XIII, anno 1765. Ego crediderim amorem spiritualem elici a voluntate et
amorem sensibilem probabilius operari in cerebro, sed utrumque manifestari in
corde, sicut cognitio elicita ab intellectu experitur in cerebro.
1
Acta S. Sedis, vol. 28, p. 640.
2
Concil. ephes,, can. 8; Denz-Bannw., 120.
3 Ex scriptoribus consulendi sunt Galliiet, De cultu SS. Cordis Dei ac D N.
J. C., Romae, 1726; L. Lerroy, De S. Corde Jesu, Leodii, 1882; N. Nilles, De ratio­
nibus festorum SS. Cordis Jesu et purissimi Cordis Mariae, Oenipontc, 1885; Man­
ning, Glories 0/ the Sacred Heart: Sauvé, Le Culte du S. Cœur, Paris, 1905: Terrien,
La dévotion au S. Cœur, Paris, 1893; ·!· Buoceroni, Comment, de S. Corde Jesu,
Romae, 1896; et alii bene multi.
*
Gratulationes meretur Alphonsus XII], Rex Hispaniae, qui anno 1919 oc­
casione inaugurationis monumenti SS. Cordis Jesu in «-Cerro de los Angeles» prope
Matritum, plaudentibus catholicis, egregiam formulam consecrationis recitavit.

rabiliter unitum est, ad eum modum, quo exsangue corpus Christi in
triduo mortis sine separatione aut praecisione a divinitate adorabile
fuit in sepulcro» \
2) Cum SS. Cor Jesu veneramur, ipsum Jesum Christum personam
divinam adoramus. Sed Jesu Christo, personae divinae, deferimus ado­
rationem et cultum latriae. Ergo.

Pars 2.a

Cultus SS. Cordis Jesu est legitimus.

Arg. 1) Propositio 62 pistoriensium, quae hanc devotionem inter
novas, erroneas et periculosas referebat, damnata est a Pio VI a.
2) Valde legitimum ac pium est adorare Christum. Qui autem colit
Cor Jesu, adorat Jesum Christum, sicut qui osculatur pedem Pontificis,
adorat Pontificem. Ergo. Omnes et singulae partes humanitatis Christi
adorantur per modum totius, adeo ut motus specialis cultus, qui ordi­
natur in unam partem, terminetur ad totum Christum. Et quamvis non
singulae humanitatis Christi partes speciali cultu adorentur, potest
tamen Ecclesia commendare, ut uni vel alteri membro ob peculiares
circumstantias, specialis cultus deferatur.
3) Ratio, quae impulit Ecclesiam ad hanc partem prae ceteris co­
lendam, fuit certe, quia Cor Jesu, utpote pars nobilissima humanitatis
et symbolum amoris theandrici erga nos, exhibet peculiares perfectio­
nes Hominis Dei, et dignum est, ut speciali cultu adoretur in Ecclesia.

Pars 3.a Cultus SS. Cordis Jesu est maxime commen­
dandus in Ecclesia.
Arg. 1) Rationes fere omnes, quibus commendatur cultus SS. Cor­
dis Jesu, adlegarunt Episcopi Poloni in Memoriali oblato S. Rituum
Congregationi his verbis: «Jure coli patet ex eo, quod Cordi Jesu eae sunt
proprietates, quae illud speciali cultu dignissimum reddunt, imo, si
attente res perpendatur, constabit nullam rem corpoream et sensibilem
exsistere, quae cultui fidelium decentius, justius, fructuosius proponi
possit, quam hoc amantissimum aeque ac aflictissimum Cor; nulla
quippe res est, quae mysteria sublimiora contineat ac repraesentet;
nulla, cujus adspectus et consideratio affectiones sanctiores in cordibus
fidelium parere queat; nulla, quae amorem immensum Jesu Christi Do­
mini nostri oculis corporeis simul ac mentis melius exprimat; nulla,
quae aptior sit ad beneficiorum omnium amantissimi Redemptoris no­
stri memoriam in mentem hominum revocandam; nulla, quae acerbis­
simos Christi dolores interiores nostra causa toleratos sensibilius exhi­
beat. Haec enim et plura alia in eo Sacratissimo Corde, prout pingi
solet et ad adorandum exhiberi, non contenta modo et repraesentata,
sed inscripta quodammodo et quasi insculpta et oculis subjecta cernun­
tur. Quae omnia efficiunt objectum nullum fidelibus proponi potuisse
1
2

Const. Auctorem fidei, 28 Aug. 1794, prop. 63; Denz-Bannw., 1563.
Prop. 62; Denz-Bannw., 1562.

aut sanctius aut aptius ad gratum animum erga amantissimum Redem­
ptorem potentius excitandum, amorem inflamandum, pia desideria ac­
cendenda, ad omnes denique sanctas affectiones corda nostra efficacius
stimulanda»1.
2) S. Rituum Congregatio sub die 28 Junii 1889 evexit festum
SS. Cordis Jesu in ritum primae classis, «ut fideles in hac saluberrima
devotione perfugium et munimen» invenirent 2.
3) Leo XIII in litteris encyclicis Annum sacrum 25 Maji 1899 ait:
«Quoniamque inest in sacro Corde symbolum atque expressa imago infi­
nitae Jesu Christi caritatis, quae movet ipsa nos ad amandum mutuo,
ideo consentaneum est dicare se Cordi ejus augustissimo... Haec, quam
cunctis suademus, cunctis est profutura devotio»34
.
4) In SS. Corde Jesu facile discunt fideles atque directores anima­
rum triplicem viam sanctitatis, purgativam nempe, illuminativam et
unitivam: a) Viam purgativam percurrunt, quando, Cor Jesu vulnera­
tum et pro peccatis nostris sauciatum adspicientes, peccatorum dolorem
concipiunt et conscientiam purgant, b) Viam illuminativam prosequun­
tur, cum in SS. Corde flammis coruscante omnes virtutes praesertim
obedientiam, caritatem, humilitatemque discunt, c) Viam unitivam in­
grediuntur, cum in vulnere Cordis Jesu admissi, habitationem sanctam
in illo foramine constituunt, et dulcissimis amplexibus cum sponso re­
creantur.
K
Dignetur Dominus Jesus nos imprimis ab omni peccati labe purgare,
virtutibus dein christianis ornare ac confortare, et in Corde suo denique
vehit in refugio et asylo recipere, atque recondere, ut in illo, ab exte­
rioribus perturbationibus omnino liberi, securius habitare possimus.
829. Scholion. Emblemata SS. Cordis Jesu. S. Congregatio S. R. U.
Inquisitionis die 3 Junii 1891 edidit decretum, quo praecepit «nova em­
blemata sacratissimi Cordis Jesu in eucharistia non esse ab Apostolica
Sede approbanda. Ad fovendam fidelium pietatem satis esse imagines
sanctissimi Cordis in Ecclesia jam usitatas et approbatas; quia cultus
erga sanctissimum Cor Jesu in eucharistia non est perfectior cultu erga
ipsam eucharistiam, neque alius a cultu erga sanctissimum Cor Jesu» i.
Cum in cultu SS. Cordis Jesu totus Christus adoretur, vitandae sunt
omnino repraesentationes, in quibus Cor Jesu separatim depingitur vel
a corpore Christi quomodocumque avulsum apparet, vel ab ipso Christo
manu gestatum offertur fidelibus. Melius depingeretur Christus sinistra
manu indigitans in medio pectore Cor suum «sacratissimum, super im­
posita cruce, splendidissimo candore inter flammas ducens» 5, et dextera
fideles benedicens.
1
lib. 1,
2
3
4
s

Apud Nilles, De rationibus jest. SS. Cordis Jesu et purissimi Cordis Mariae,
p. i, c. 3, § 3.
Acta S. Sedis, vol. 21, p. 694.
Acta S. Sedis, vol. 31, p. 649.
Acta S. Sedis, vol. 24, p. 573.
Leo XIII, Annum sacrum. 25 Maji, 1899; Acta S. Sedis, vol. 31, p. 651.

ARTICULUS V
UTRUM ET QUO CULTU COLENDI SINT SANCTI

830. Status quaestionis. Sancti proprie dicuntur illi homines, qui
post adeptam in terris sanctitatem, vitam in amicitia Dei clauserunt,
et cum Christo regnant in caelis. His admunerandi sunt angeli boni, qui
praesentia Dei fruuntur. Omnes habent gratiam consummatam per vi­
sionem Dei, ac ideo excellentia creata supernaturali pollent.
Quaeritur hic, an homines et angeli sancti propter excellentiam supematuralem, qua eminent, colendi sint a fidelibus.
831. Errores. 1) Vigilantius ’, Faustus manichaeus 1
2 et alii impro­
barunt cultum sanctorum martyrum.
2) Wicleffistae dicebant ebristianos paganizare Deumque relinquere ex
quo inceperunt sanctos colere vel angelos venerari 3.
3) Lutherus, Calvinus, Melanchthon 4 et generatim protestantes, etsi do­
ceant sanctorum memoriam esse propagandam, ut eorum exempla imite­
mur, negant sanctos esse invocandos. Sanctorum exempla laudant, sed
eorum efficaciam in caelo inficiantur 5.

832. Thesis I. Omnes caelites, sive angeli sint sive homines, me­
rito coluntur ab Ecclesia.

Arg. 1) Ex S. Scriptura. Cultus Angelis et sanctis hominibus de­
latus laudatur saepe in sacris litteris: a) Cum vidisset Lot duos angelos
venientes Sodomam, surrexil et ivit obviam eis; adoravitque pronus in ter­
ram 6. Josue pariter, cum conspexisset principem exercitus Domini,
cecidit... pronus in terram et adorans ait: Quid Dominus, etc. 7. b) Vi­
dentes autem filii prophetarum, qui erant in Jericho e contra dixerunt:
Requievit spiritus Eliae super Eliseum. Et venientes in occursum ejus,
adoraverunt eum proni in terram 8. Laudemus viros gloriosos et parentes
nostros in generatione sua 9. Beatam me dicent omnes generationes 1011
.
2) Ex conciliis. In Concilio Nicaeno II (VII generali) dixerunt Pa­
tres: «Apostolicas autem Ecclesiae traditiones, quibus veneratio cultu­
raque sanctorum docetur, recipimus et veneramur»11.
1 Cfr. S. Hieronymus, ep. 109, η. I; ML 22,907.
2 Cfr. S. Augustinus, Contra Faustum manichaeum, lib. 20, c. 21; MI. 42, 384.
3 Cfr. Thomas Waldensis, Doctrinale fidei, t. 3, cc. ri8 et 130.
4
Lutherus, in Evangelium dominicae 23 post Trinitatem; Calvinus, Inst.,
lib. 3, c. 20, n. 20 sqq.; Molanchthon, Apologia confessionis, art. 21, De invocatione
sanctorum; et Breves commentarii in Matthaeum, c. 6. De praedicatione.
6 Cfr. Confessio augustana, anni 1530, art. 21: et anno 1540 Wormartiae
copiosius declarata. Apud Melanchthon, Opera, t. 1, fol. 31 et 45 (ed. Witebergae, 1601).
° Gen., 19, i.
’ Josue. 5. 13 sqq.
8 IV Heg., 2, 15.
° Eccli., 44. I.
■o Luc., i, 48.
,
11
Act 2 et 3·

3) Ex SS. Patribus. S. Ambrosius: «Obsecrandi sunt angeli pro
nobis, qui nobis ad praesidium dati sunt»1.
Smirnensis ecclesia in martyrio S. Polycarpi (c. annum 156) scribe­
bat: «Illum enim (Christum), utpote Filium Dei adoramus; martyres
vero tanquam Domini discipulos et imitatores diligimus propter ipso­
rum eximiam erga regem ac magistrum suum benevolentiam»12. «Quo
etiam loci nobis, ut fieri poterit, in exsultatione et gaudio congregatis
Dominus praebebit natalem martyrii ejus diem celebrare, tum in memo­
riam eorum qui certamina jam pertulerunt, tum ut posteri exercitati
sint et parati ad eadem sustinenda»3.
S. Augustinus: «Colimus ergo martyres eo cultu dilectionis et socie­
tatis, quo et in hac vita coluntur sancti Dei homines, quorum cor ad
talem pro evangelica veritate passionem paratum esse sentimus» 4.
4) Ex praxi Ecclesiae. Ecclesia catholica ab antiquis temporibus
a) festa in honorem sanctorum instituit; b) solemniter quosdam canonizavit et cultus publici dignos declaravit; c) templa in honorem san­
ctorum exstruxit, et d) peregrinationes saepe ad visitanda corpora et
sepulcra sanctorum instituit.
5) Ex ratione. Quibusdam personis passim defertur honor juxta
dignitatem et excellentiam, quibus eminent. Sic colimus Deum ob per­
fectionem increatam, regem ob dignitatem civilem, patrem ob auctori­
tatem paternam. Angeli autem et sancti caelites ratione gratiae et
gloriae habent excellentiam specialem, inferiorem quidem perfectioni
divinae, sed superiorem dignitati mere civili. Ergo angelis et sanctis
caelitibus deferendus est cultus sacer.
Objicies. Christus Dominus damnasse videtur cultum sanctorum, cum
respondit diabolo: Scriptum est enim: Dominum Deum tuum adorabis, et illi
soli servies 5. Item Apostolus, cum ait: Soli Deo honor et gloria 6.
Resp. Christus Dominus et Apostolus docuerunt in praefatis locis cul­
tum latriae, qui est adoratio suprema, soli Deo esse deferendum, sed non
reprobaverunt cultum duliae deferre sanctis.

833.

Thesis II.

Angeli boni et sancti homines colendi sunt dulia.

Cultus religiosus, ut diximus superius, est latria vel dulia, prout
dignitas increata vel creata fuerit ratio adorandi vel colendi objectum.
Urbanitas seu observantia naturalis, qua colimus homines naturali
perfectione excellentes, non facit ad rem.
Latria est ipsa virtus religionis, ut expresse docet Angelicus Ί, et
defert Deo cultum ex motivo.excellentiae et dignitatis increatae. Dulia
vero est observantia quaedam supernaturalis, virtus distincta a religione,
ut ratio facile ostendit, et defert cultum personae ob excellentiam crea­
tam supernaturalem. Sed angeli boni et sancti homines in caelo habent
1
2
3
1
5
°,
’

De viduis, c. 9, n. 55: ML 16, 264.
E'/>. Eccl. smirhensis de martyrio S. Policarpi, §17; MG 5, 1041.
Ibid., § 18; MG 5, 1044.
Contra Faustum, lib. 20, c. 21; ML 42, 384.
Maith., 4, 10.
I Tini., 1,17.
II-II, q. 84, a. t.

excellentiam creatam supernaturalem, sanctitatem scilicet consumma­
tam per visionem Dei. Ergo angeli boni et sancti homines colendi sunt
dulia.
Hanc doctrinam dilucide exponit S. Thomas dicens: «Ubi est alia
ratio debiti, ibi necesse est, quod sit alia virtus, quae debitum reddat.
Alia autem ratione debetur servitus Deo et homini, sicut et alia ratione
dominium competit Deo et homini. Nam Deus plenarium et principale
dominium habet respectu totius et cujuslibet creaturae, quae totaliter
ejus subjicitur potestati. Homo autem participat quamdam similitudi­
nem divini dominii, secundum quod habet particularem potestatem
super aliquem hominem vel super aliquam creaturam. Et ideo dulia,
quae debitam servitutem exhibet homini dominanti, alia virtus est a
latria, quae exhibet debitam servitutem divino dominio. Et est quaedam
observantiae species, quia per observantiam honoramus quascumque
personas dignitate praecellentes»U
834. Corollarium. Hinc, virtus, qua adoramus Deum ob eminen­
tiam increatam, vocatur latria; virtus, qua colimus angelos et sanctos
dicitur dulia seu observantia religiosa; virtus denique, qua colimus ho­
mines aliqua dignitate praecellentes, est urbanitas seu observantia na­
turalis.
ARTICULUS VI
QUO CULTU COLENDA SIT BEATA VIRGO MARIA

835. Errores, i ) Iconoclastae, ut fertur, dicebant Beatam Virginem
Mariam eo tantum tempore fuisse colendam, quo Christum in utero gesta­
bat, quasi solum esset venerationis digna ratione depositi, quod gerebat.
2) Lutherus, Calvinus, Melanchthon et alii irridebant catholicos, quod
Beatissimam Virginem Mariam religiose colerent, et «Christi propemodum
nudati spoliis eam ornarent» 1
2.
836. Doctrina catholica. Sed Sancti Patres eam saepe regentratrirem,
spem nostram, advocatam, dominam angelorum, et matrem omnium hominum
vocaverunt 3. Exinde omnes fideles summis laudibus matrem Christi sem­
per extulerunt.
Supponimus ergo Beatissimae Virgini Mariae sicut aliis sanctis cultum
religiosum ex motivo dignitatis supernaturalis esse deferendum, ut fides nos
docet. «Dignum est certe, ait S. Joannes Chrysostomus, vel quisquis fuerit
auctor Liturgiae, quae ejus nomine circumfertur, beatam praedicare dei­
param» 4.

837. Quaestio. Cum Beata Virgo Maria, Mater Dei, prae omnibus
creaturis sanctitate praecellat, dubium adhuc pulsat animum, an spe­

1

- ,

ii ii q. 103, a. 3.
2
Lutherus, in postillis Nativitatis et Annuntiationis; Calvinus, Harmonia,
c. 2 Joann., n. 4; Melanchthon, Responsiones ad articulos babaricos, a 25 (t. 1,
P· 3/6), et Responsiones ad clerum secundarium coloniensem, prop. med. (t. 2, p 101).
3 Cfr. S. Irenaeus, Adv. haer., lib. 3, c. 22, n 4; MG 7, 958; ct lib 5, c. 19,
n. 1; MG 7, 1175; S. Epiphanius, Adv. haer., haer. 78, n. 18; MG 42,728; S. Au­
gustinus, De virginitate, c. 6; ML 40, 399. Eadmerus, De excellentia B. Mariae, c. 6;
ML 159, 570; et Adimus Perseniae, Sermo de Assumptione B. 3/. IL, in fine; ML
211. 743·
4 Liturgia, MG 63. <117.

DE VERBO INCARN. Q. LX. DE ADORATIONE CHRISTI, ETC.

494

ciali etiam cultu digna sit. Discutiendum ergo venit, quo genere cultus
colenda sit Virgo Maria, an scilicet latria vel dulia.
838. Placita theologorum, i) Aliqui doctores dixerunt Beatissimam
Virginem Mariam adorandam esse adoratione latriae ex motivo maternitatis divinae, cujus dignitas sit suo genere infinita. Ita nonnulli apud Vaz­
quez *.
2) Alii communius defendunt Beatam Virginem Mariam colendam esse
ex solo motivo sanctitatis, et idcirco ipsi deferendam esse duliam, quae ob
singularem excellentiam ejus sanctitatis hyperdulia seu insignis dulia vo­
catur a.

839. Thesis. Beatissima Virgo Maria colenda est, non quidem la­
tria, quae soli Deo debetur, sed hyperdulia seu insigni dulia.

Arg. Beatissima Virgo Maria est excellentissima creatura, insigni
sanctitate et virtutibus heroicis ornata, donis caelestibus ditata, digni­
tate matris Dei aucta, atque visione beatifica in caelis recreata. Qua­
tenus est creatura non meretur cultum latriae, excellentiae increatae
solummodo debitum; quatenus miris perfectionibus, quae excellentissi­
mam dignitatem constituunt, est ornata, colenda est dulia. Ergo Bea­
tissima Virgo Maria colenda est dulia. «Non debetur ci, ait S. Thomas,
adoratio latriae, sed solum veneratio duliae»123.
Excellentia tamen seu dignitas supernaturalis Beatissimae Virginis
Mariae excedit plurimum excellentiam aliorum sanctorum, et idcirco
decet SS. Virginem coli insigni quodam cultu, qui vocatur hyperdulia,
dulia scilicet in summo gradu 4.
Dices. S. Epiphanias reprehendit quasdam mulieres, quod Beatissi­
mam Virginem Mariam colerent, et addidit: «Sanctum erat Mariae corpus,
fateor: non tamen Deus illa fuit; eadem et Virgo exstitit, minime tamen
nobis ad adorandum proposita, sed eum adorans, qui sua carne genitus,
e caelo ac paterno sinu descenderat» 5.
Resp. 1) S. Epiphanias reprehendit mulieres, non quod Beatam Vir­
ginem Mariam colerent, sed quod, cum feminae essent, auderent modo su­
perstitioso sacrificium et tortam panis offerre.
2) Quando adserit Mariam non fuisse ad adorationem nobis datam,
loquitur de adoratione latriae, ut liquet ex contextu.

840. Scholion. Quaerunt hic aliqui, quae sit praecipua dignitas,
ob quam Beata Virgo Maria mereatur cultum absolutum hyperduliae,.
an scilicet maternitas vel sanctitas.
Nonnulli voluerunt matemitatem Dei non autem sanctitatem esse
titulum digniorem seu excellentiorem colendae Beatae Mariae Virginis,
quia putarunt majorem dignitatem afferri Beatae Mariae Virgini per
matemitatem Dei quam per sanctitatem. Ita Campano6.
Sub distinctione crediderim hic loqui oportere.
1
2
8
4
5
6

In III part., disp. 100, c. 1.
Cfr. Salmanticenses, De. incarnat., disp. 36, n. 27.
S. Thomas, III p , q. 25, a. 5.
Cfr. Medina, In III p., q. 25, a. 5.
I-Iaeres. 79, n 4: MG 42, 745.
Maria nel dogma cattolico, lib. 1, p. 1, q. i, c. I, a. 3, n. 9.

1) Si accipiatur maternitas Dei complexive cum omnibus gratiis et
dispositionibus, quae eam praevenerunt ac comitatae sunt, proculdubio
est major dignitas quam sanctitas, quia complectitur ipsam sanctitatem
aliaque dona.
2) Si maternitas Dei sumatur praecisive pro sola dignitate prove­
niente ex generatione Christi in ventre Virginis, sanctitas videtur esse
major dignitas quam maternitas, et consequitur excellentia praecipua,
ut cultus deferatur Virgini.
Hoc saepe innuerunt SS. Patres.—Pseudo-Justinus expresse adserit
Virginem Mariam magis esse praedicandam beatam ob virtutem, pro­
pter quam meruit esse mater Dei, quam ob ipsam matris dignitatem x.
S. Augustinus: «Beatior ergo Maria percipiendo fidem Christi, quam
concipiendo carnem Christi..., Materna propinquitas nihil Mariae pro­
fuisset, nisi felicius Christum corde quam carne gestasset»1
2.
Ratio idem probat, quia sanctitas, quae habetur per gratiam habi­
tualem, est participatio et imitatio naturae divinae in anima sub con­
ceptu naturae, ut patet ex dictis in tractatu de gratia. Maternitas vero
non est participatio nec imitatio naturae divinae sub conceptu naturae,
sed relatio quaedam ad Christum genitum secundum naturam humanam,
recepta in persona Beatae Mariae Virginis. Participatio autem et imi­
tatio naturae divinae in anima est major perfectio, quam relatio ad
Christum genitum secundum naturam humanam, ut nemo non videt.
E go.
Effata ergo SS. Patrum, si quae sunt, quae contrarium innuere vi­
deantur, explicanda sunt ad normam hujus distinctionis.

ARTICULUS VII
DE CULTU SACRARUM IMAGINUM

841. Circa cultum sacrarum imaginum moventur quaestiones, quas
hic singillatim proponere ac dilucidare curabo.

§ 1
An usus sacrarum imaginum sit licitus in Ecclesia.

842. Status quaestionis. 1) Imago, si etymon spectes, venit ab
imitando, quia rem aliquam veram imitatur ac repraesentat. Unde
quaelibet statua vel pictura aut delineatio, quae rei alicujus verae simi­
litudinem gerit, dicitur imago.
2) In hoc praesertim distinguitur ab idolo, quod imago est simili­
tudo rei verae, ut pictura Petri, Caesaris, leonis, etc., dum idolum est
similitudo rei fictae, ut statua Minervae. Unde non immerito dixit ad
1
2

Ad orlhod., q. 136; MG
De sancta Virginitate, c.

6. 1389.
3; ML 40, 398.

rem Apostolus: Nihil esi idolum in mundo x. Et usus fert apud Patres
et fideles Ecclesiae, ut imagines vocentur repraesentationes rerum subsi­
stentium, et idola nuncupentur fictiones rerum praesertim deorum non
subsistentium. Hanc distinctionem certe admisit Concilium generale VII
Iris verbis: «Qui venerandas imagines idola appellant, anathema»*
2.
3) Imagines possunt esse prophanae vel sacrae, prout objectum
prophanum vel sacrum repraesentant. Sic imago Caesaris prophana,
imago Beatae Mariae Virginis sacra est.
Hic quaerimus, an liceat sacris imaginibus uti.
843. Errores, i) Judaei, mohammedani, manichaei et plures antiqui
haeretici docuerunt sacras imagines rejiciendas, destruendasque esse 3.
2) Imperatores graeci Leo Isauricus (Iconomachus), Constantinus Copronymus, Leo Arnienus, Michael Balbo, Theophilus, aliique saeculis vm
et ix, adsumpto iconoclastarum nomine, implacabile bellum sacris imagini­
bus indixerunt 4.
3) Albigenses saeculo xn, 'wicleffistae saeculo xiv, et calvinistae saecu­
lo xvi in imagines sacras crudeliter invecti sunt 5.

844.

Thesis.

Pius et utilis est usus sacrarum imaginum in Ecclesia.

Arg. 1) Ex S. Scriptura. In Veteri Testamento hoc praeceptum
dedit Dominus Moysi: Duos quoque Cherubim aureos et productibles facies
ex utraque parte oraculi6. Et in tabernaculo ac templo Jerusalem factae
sunt jussu Domini innumerae statuae ac picturae, quae res sacras imi­
tabantur.
2) Ex traditione. SS. Patres laudant saepissime devotionem fide­
lium, qui imagines Christi, Beatissimae Mariae Virginis et sanctorum
venerati sunt. Tertullianus meminit cum laude imaginis Christi sub spe­
cie Pastoris7. S. Gregorius M. misit Secundino imagines Salvatoris,
S. Mariae et SS. Apostolorum Petri et Pauli 8.
3) Ex definitionibus Ecclesiae. Concilia tum particularia, tum
oecumenica saepe definivere utilitatem sacrarum imaginum, ut consta­
bit ex paragraphe sequenti.
4) Ex ratione. Sacrae imagines erudiunt nos circa mysteria fidei
et documenta morum; excitant animam ad recolenda beneficia accepta;
movent intellectum ad meditanda praeclara Domini et Sanctorum gesta;
/ Cor., 8, 4.
Actione y.
Cfr. de judar.is, Hergenrother, Hist, de la Igl., t. 3, p. 32; de mohammedanis, Ludovicus Marraccio, Prodromus ad ref. Alcorani, p. 3, c. 22; de manichaeïs,
Hergonrdiher, Hist, de la Igl., t. 3, p. 406.
■' Cfr. Hergenrôther, Hist, de la Igl., t. 3, p. 33 sqq.; et Wouters, Historiae
eccl. compendium, epocha 5. n. 53 sqq.
s Cfr. de albigen-ibu ·., Espasa, Diccionario, v. «Albigenses»; de wicleffistis,
Thomas Waldensis, Doctrinale fidei, t. 3, c. 150; de calvinistis. Calvinus, Inst.,
lib. I, c. 11, n. 7.
°
Ex., 25, r8.
’ De Pudicitia, ce. 7 et 10; ML 2, 1044 et 1052.
8 Ep. 52 ad Secundinum; ML 77, 991. Plures volunt hanc epistolam fuisse

»
2
3

aliena manu depravatam.

ac demum devotionem excitant moventque fideles ad prosequenda ve­
stigia eorum, qui nobis in exemplum dati sint T
Dices 1.
Dominus ait Moysi: Non facies tibi sculptile neque omnem si­
militudini .. quae est in caelo desuper, et quae in terra deorsum, nec eorum,
quae sunt in aquis sub terra 1
2. Ergo usus sacrarum imaginum non est utilis
in Ecclesia.
Resp.—Neg. conseq. In praefato loco prohibuit Dominus Moisy, ne fa­
ceret idola et simulacra, quae deos fictitios repraesentarent, ut patet ex
contextu. \it enim: Non habebis deos alienos coram me. Non jacies tibi scul­
ptile, etc., ubi certe vetantur idola deorum alienorum. Sic interpretatus est
S. Tho.; as hunc locum dicens: «Ibi intelligitur prohiberi adoratio imaginum,
quas gentiles faciebant in venerationem deorum suorum, id est, daemonum» 3.
Dices 2.° Concilium illiberitanum (a. 306?) haec statuit: Placuit pictu­
ras in < h sia esse non debere, ne, quod colitur et adoratur, in parietibus de­
pingatur 4. E.rgo.
Resp. Neg. conseq. Concilium illiberitanum jure prohibuit, ne ima­
gines pingerentur in parietibus templi, quia, cum tempore persecutionis de­
ferri non possent a fidelibus, ludibrio facile exponebantur.

§ 2
Virum deceat imagines Christi et sanctorum colere.

845. Status quaestionis. Lutherani plerumque docuerunt sacras
imagines privatim quidem retineri, vel etiam in templis ad ornatum et
instructionem exhiberi posse, nefas vero esse cultum eis tribuere.
Contra eos demonstrari oportet imagines sacras tum privatim tum
publice colendas esse.

846.
colere.

Thesis.

Decet maxime imagines Christi et sanctorum devote

Arg. 1) Ex conciliis. Concilium generale VII expresse definivit
sanctas imagines cum omni diligentia et cura venerandas esse 5. Conci­
lium Florentinum eamdem definitionem renovavit 6. Ac tandem Conci­
lium Tridentinum haec statuit: Imagines porro Christi, Deiparae Virginis,
et aliorum sanctorum in templis praesertim habendas et retinendas, eisque
debitum honorem et venerationem impertiendam 7. Id ipsum profitemur in
professione catholica fidei8.
1 Hanc doctrinam egregie tradit S. Theresia dicens: «Cuando estâ ausente la
misma persona, o quiere darnos a entender 10 està con grandes sequedades, es gran
regalo ver una imagen de quien con tanta razôn amamos». Camino de perfecciôn,
c. 34, n. 11. S. Joannes a Cruce eam confirmat his verbis: «EI uso de las imâgenes
para dos principales fines le ordenô Ia Iglesia, es a saber: para reverenciar a los
Santos en - lias, y para mover la voluntad y despertar la devociôn por ellas a ellos».
Subida del Monte Carmelo, lib. 3, c. 35, η. 3 (ed. 1929, Burgos).
2 Εν., 20, 4
3 JII p , q. 25, a. 3 ad I.
4 Can. 30: Labbé, t. i, p. 974; Kirch, Enchiridion font, hist., η. 340.
5 Act. T, Denz-Bannw., 302.
° Act 2: Labbé, t. 7, p. 114.
·
7 Sess. 25. decr. 2; Denz-Bannw., 986.
" In pi incipio Codicis Juris Canonici.
32

2) Ex auctoritate S. Thomae. «Apostoli, inquit Angelicus, familiari
instinctu Spiritus Sancti quaedam Ecclesiis tradiderunt servanda, quae
non reliquerunt in scriptis, sed in observatione Ecclesiae per successio­
nem fidelium... Et inter hujusmodi traditiones est imaginum Christi
adoratio»1.
3) Innumera miracula patravit Deus ad praesentiam et cultum
imaginum B. Mariae Virginis de Columna, Lourdes, etc., quae in
vera critica negari non possunt. Deus autem nunquam operatur mi­
racula in confirmationem operis superstitiosi. Ergo.
847. Scholion. Haec insinuare videntur cultum sacrarum imagi­
num non solum honestum..atque utilem sed etiam obligatorium esse.
Concilia namque diserte adserunt eas «habendas, retinendas atque vene­
randas esse».
Verum reor haec verba esse benigne interpretanda. Lex naturalis
vetat quidem sacras imagines irreverenter tractare, et consequenter
praecipit eas data occasione religiose tractare, quod certe est quidam
cultus. Non tamen videtur dari aliud praeceptum colendi sacras ima­
gines actibus positivis, quia absolute loquendo, obligationes Christianae
adimpleri possunt sine cultu positivo imaginum, dummodo prototypi
religiose venerentur.

§ 3

Utrum imagines Dei et angelorum depingi et coli possint.
848. Cum Deus et angeli sint puri spiritus, dubium oritur, an linea­
mentis corporis repraesentari queant.
849. Placita theologorum, i) Pingere SS. Trinitatem abominabile
est juxta Wiclejfum 12, et «Deum effingi visibili specie nefas» juxta Calvinum 3.
2) Plures theologi catholici consuerunt Deum et angelos nullatenus
pingi posse eo, quod sint spiritus puri ac invisibiles. Ita Durandus, Gandavensis et alii 4.
3) Multo tamen communius affirmant theologi.

850.

Thesis.

Imagines Dei et angelorum pingi et coli possunt.

Nota. Ex sacris imaginibus, quas pingunt artistae, aliae sunt natu­
rales seu propriae, aliae symbolicae seu metaphoricae. Naturales seu pro­
priae repraesentant prototypum in propria figura, ut imago hominis
certis delineamentis repraesentat Petrum; et sic nullatenus possunt
imagines Dei et angelorum delineari, quia Deus et angeli figura carent.
Symbolicae seu metaphoricae repraesentant prototypum, non in figura
et accidentibus externis, sed in quibusdam analogiis et proprietatibus,
ut agnus ob mansuetudinem repraesentat Christum, et serpens ob astu­
tiam diabolum.
1
2
3
4

III p., q. 25, a. 3
Apud Waldensem,
Inst., lib. i, c. n,
Durandus, In III

ad 4.
Rationale fidei,
3, c. 155.
n. 12.
Sent., dist. 9, q. 2 ad 4; Gandavonsis, Quoillib. 10, q. 6.

Fieri autem possunt imagines symbolicae seu metaphoricae, 1) quae
repraesentent vel exhibeant analogiam aequivocam seu proportionalem
proprietatum Dei et angelorum, ut si Deum exhibeamus in forma puris­
simae lucis; et 2) quae repraesentent figuras, sub quibus Deus et angeli
aliquando hominibus apparuerunt.
Ex primo capite in imagine SS. Trinitatis Patrem depingimus in
forma venerabilis senis, quasi esset antiquus dierum et auctoritatem ha­
bens, quia aeternus est et principium sine principio; Filium in -forma
hominis, quia naturam humanam adsumpsit; et Spiritum Sanctum in
columbae specie, quia inspirationem rerum caelestium ipsi tribuimus.
Angelos quoque depingimus juvenes alatos, ut denotemus eos nunquam
senescere et celerrimos esse in suis operationibus.
Ex secundo capite Deum exhibemus in figura hominis, ut apparuisse
videtur Adamo in paradiso; Filium pariter in forma hominis, quia ap­
paruit in mundo homo factus; Spiritum Sanctum in specie columbae
et dispertitarum linguarum, ut apparuit Christo in Jordane et aposto­
lis in coenaculo die Pentecostes.
Patres Ecclesiae si quando reprobarunt imagines SS. Trinitatis, Dei
et angelorum, certe locuti sunt de imaginibus naturalibus et propriis.

§ 4

Quo cultu venerandae sint sacrae imagines.

851. Status quaestionis. Recole, quae superius diximus de adora­
tione seu cultu latriae, hyperduliae et duliae, necnon de adoratione
absoluta et relativa.
Dilucidandum est, quinam ex praefatis cultibus tribui possit sacris
imaginibus.
Placita theologorum, x) Aliqui theologi docuerunt sacras imagines
non esse vere colendas in se ut objectum quod, sed improprie tantum et ut
quo, quatenus ad praesentiam earum excitamur ad colendum prototypum,
adeo ut coram imagine veneremur solummodo prototypum. Ita Durandus,
Alphonsus de Castro et alii ’. Hanc sententiam Medina vocat «periculosam,
temerariam et sapientem haeresim» 12, et Salmanticenses «omnino falsam» 3*.
2) Alii volunt sacras imagines nonnisi cum exemplari interna cognitione
eminentiae et interno affectu submissionis coli, vel eas externa tantum
submissionis manifestatione, ut eas osculando, etc., honorari. Ita Vazquez ‘.
3) Nonnulli, considerantes imagines ut res sacras, cultui divino desti­
natas, dicunt eas, non eodem cultu quo prototypes, sed inferiori quodam
cultu absoluto ut objectum quod honorari. Ita Martinus de Ayala, Catharinus et alii 5.
1
Durandus,
haeresi 1.

In III Sent.,

dist. 9, q. 2; Castro,

De haeresibus, v.

«Adoratio»;:

In III p., q. 25, a. 3, quaest. 3.
De incarnat., disp. 37, n. 31.
In III p., disp. 108, c. 9; et De adoratione., lib. 2, disp. 8.
5
Ayala, De traditionibus, part. 3, c. Quali honore imagines venerandae sint;
Calliarlnua, De adoratione imaginum, conci. 6 et 7.
2
3

4) Alii dupliciter considerant imagines, quatenus nempe sunt res sa­
crae et repraesentationes prototyporum. Ut res sacrae cultu inferiori, ut
repraesentationes eodem cultu ac prototypi venerandae sunt. Hanc senten­
tiam tenuerunt S. Bellarminus, Suarez, Billuart et alii ‘.
5) Communius tenent doctores sacras imagines Dei et sanctorum vere
ac proprie, et quidem eodem specifice cultu quo earum prototypes vene­
randas esse. Sic S. Thomas et omnes fere thomistae, S. Albertus Magnus,
Alensis, S. Bonaventura, Waldensis, Valentia, Bonae Spei et alii 12.

852. Thesis I. Sacrae imagines Dei et sanctorum vere et proprie
actibus internis et externis coluntur in Ecclesia.

Arg. Concilia et documenta ecclesiastica absolute dicunt sacras ima­
gines «retinendas ac venerandas esse». Haec autem verba sic absolute
prolata certe innuunt cultum religiosum vere et proprie sacris imagi­
nibus deferri.
Nec sufficit dicere cum Durando imagines venerari improprie, qua­
tenus excitant in nobis affectum erga prototypum. Hunc enim affectum
erga creatorem excitant in nobis flores ac pecora, et nihilominus nun­
quam auditum est flores atque pecora a Christianis venerari.
Ex hoc facile colligimus sacras imagines religiose conservari ac vere
coli, non tantum ut excitant in nobis memoriam et affectum erga pro­
totypes, sed etiam ut sunt terminus atque objectum quod cultus fide­
lium, modo inferius explicando.
Item ex hac doctrina sequitur sacras imagines non solum externa
manifestatione, ut vult Vazquez, sed etiam interno submissionis affectu
coli a fidelibus. Verus enim et proprie dictus cultus necessario supponit
actum internum submissionis ob eminentiam objecti. Unde actus exter­
nus osculi, inclinationis capitis, etc., erga imaginem sine interno animi
affectu est potius fictio quam cultus.
Dices. Concilium generale VII haec habet: «Non ipsum lignum ado­
ratur, sed quod in ligno conspicitur et memoratur, honorificatur, et per re­
cordationem adoratio exhibetur» 3.
Resp. Haec Concilii verba facile interpretantur. In qualibet statua et
imagine sollicite distinguendum est esse entis ab esse imaginis. Non ens
sed imago colitur a fidelibus. Unde lignum quod est ens in statua, non ve­
neratur, sed imago, quae «in ligno contemplari datur».

853. Thesis II. Sacrae imagines Dei et sanctorum coluntur eodem
specifice cultu ac earum prototypi.

Arg. 1) Ex conciliis. Concilium generale VII ait: Imaginis enim
honor ad primitivum transit, et qui adorat imaginem, adorat in ea depicti
subsistentiam 4.
1

S. Bollarniinus, De imaginibus, lib. 2, cc. 21-25; Suarez, De incarnat., disp. 54,

sect. 5: Billuart, De incarnat., diss. 23, a. 3, § 5.
2
s. Thomas, III p., q. 25. a. 3, ct In III Sent., dist. 9, q. 1, a. 2, quaest. 7,
sol. 2; S Albertus M., In III Sent., dist. 9, a. 4; Alensis, III p., q. 30, membr. 3,
a. 3, § i; S. Bonaventura. In III Sent , dist. 9. a. I, q. 2; Waldensis, Rationale fi­
dei, t. 3, c. 156, nn. 6-7: Valentia, In III p., q. 24, disp. I, p. 2, conci. 4; Bonae

Spei, disp. 16, dub. 3, rcsol. 3.
3 Ad. 2, cp. Adriani; Labbè, t. 7, p. 114.
** Ad. q; Denz-Bannw., 302.

Concilium Tridentinum docet imaginibus debitum honorem et venera­
tionem impertiendam; non quod credatur inesse aliqua in his divinitas vel
virtus, propter quam sint colendae..., sed quoniam honos, qui eis exhibetur,
refertur ad prototypa, quae illae repraesentant1.
2) Ex SS. Patribus. S. Joannes Damascenus refert et approbat
haec Leontii verba: «Nos Christiani imaginem Christi, aut apostoli aut
martyris carnali more complectentis, animo reputamus nos vel Christum
ipsum vel martyrem ejus amplexari»12. Idem docent S. Basilius et alii3.
3) Ex auctoritate et ratione S. Thomae. «Sicut Philosophus dicit in
libro de Memoria et Reminiscentia, c. 2 circa med., ait Angelicus, duplex
est motus animae in imaginem. Unus quidem in ipsam imaginem, secun­
dum quod res quaedam est; alio modo in imaginem, in quantum est
imago alterius. Et inter hos duos motus est haec differentia:-quia primus
motus, quo quis movetur in imaginem, ut est res quaedam, est alius a
motu, qui est in rem. Secundus autem motus, qui est in imaginem, in
quantum est imago, est unus et idem cum illo, qui est in rem. Sic ergo
dicendum est, quod imagini Christi, in quantum est res quaedam (puta
lignum sculptum vel pictum) nulla reverentia exhibetur; quia reverentia
nonnisi rationali naturae debetur. Relinquitur ergo, quod exhibeatur ei
reverentia solum, in quantum est imago. Et sic sequitur, quod eadem
reverentia exhibeatur imagini Christi et ipsi Christo. Cum ergo Christus
adoretur adoratione latriae, consequens est, quod ejus imago sit etiam
adoratione latriae adoranda» 45. «Quia idem motus est in imaginem, in
quantum est imago, et in imaginatum; ideo unus honor debetur imagini,
et ei, cujus est imago. Et ideo, cum Christus adoretur latria, similiter
et ejus imago» 6.
Amplior explicatio. Ut haec omnia recte intelligantur, et doctrina
exposita amplius probetur ac confirmetur, accurate notandum est ima­
ginem posse tripliciter considerari:
Primo, quatenus est res quaedam seu ens, constitutum ex materia,
delineamentis, coloribus, etc., quibus in linea entis constat imago. Sic
sumpta non colitur a fidelibus, quia caret dignitate et eminentia, ut
submissionem creaturae rationalis mereatur.
Secundo, in quantum, simul cum modo essendi proprio a prototype
distincto, habet in actu signato vim repraesentandi prototypum, adeo
ut simul includat modum essendi proprium et vim repraesentativam.
Defendunt aliqui imaginem sic sumptam esse rem sacram cultui divino
deputatam, et esse colendam cultu inferiori quam prototypum. Ita
S. Bellarminus, Suarez, Billuart et alii ®. Sed haec opinio minus mihi
probatur. Quia, cum sancti colantur dulia, si imaginibus in hac acceptio­
ne debeatur inferior cultus quam dulia, quae erit species hujus cultus?
Melius ego dixerim imagines in hac acceptione nullatenus esse colendas,
1

Sess. 25. dccr. 2; Denz-Bannw., 986.

-

De imaginibus, orat. 3; MG 94, 1385.
3
S. Basilius, De Sp. Sancio, c. 18; MG 32, 153.
■' 111 p., q. 25. a. 3.
5 In 111 Seni., dist. 9, q. r, a. 2, quaestiunc. 7
°
S. Bellarminus, De imaginibus, lib. 2, cc. 21-25;
sect. 5; Billuart, De incarnai., diss. 23, a. 3.

sol. 2.
Suarez,

De incarnat.,

disp. 54,

quia vis ilia repraesentativa in actu signato, quae fundatur in modo
proprio essendi imaginis, non videtur esse ratio sufficiens, ut mereatur
actum adorationis et cultus.
Tertio, formalissime in ratione imaginis repraesentans prototypum
in actu exercito, quatenus est ipsum objectum in esse repraesentativo
involvens implicite modum naturalem essendi. Imagines in hac acce­
ptione dicuntur coli eodem specifice cultu ac earum prototypi. Conse­
quenter imagines Christi adorantur latria, imagines vero B. M. Virginis
coluntur hyperdulia; et imagines sanctorum dulia.
Ratio praecipua est, quia imagines in esse repraesentativo sunt
ipsum objectum, quod repraesentant.
Dices. Concilium Nicaenum II negat imaginibus Dei deferri latriam
cum ait: «Qui has (imagines Dei salvatoris) contemplantur, alacrius erigun­
tur... ad osculum et ad honorariam his adorationem tribuendam, non tamen
ad veram latriam, quae secundum fidem est, quaeque solam divinam natu­
ram decet, impartiendam» i.
Resp. Concilium non negavit imaginibus Christi esse exhibendam la­
triam relativam, sed absolutam. Illis verbis Veram latriam satis contraxit
sensum ad latriam absolutam, quae solum naturae divinae debetur.

854. Corollarium. Ex hactenus dictis facile consequitur cultum,
qui exhibetur imaginibus in Ecclesia esse relativum non absolutum.
Imagines enim, si in se ipsis spectentur, non sunt nisi lignum, Iapis,
charta, color, etc., quae cultus objectum per se constituere nequeunt.
Tota igitur radio adorationis et cultus in imagine attenditur penes ra­
tionem formalem imaginis, quae, cum sit ipsum objectum in esse reprae­
sentativo, in recto solum importat naturam et dignitatem objecti seu
archetypi. Quare haec adoratio non est absoluta ob excellentiam ipsius
imaginis, sed relativa ob dignitatem archetypi in imagine repraesen­
tatam.
855. Scholion I. Quaestio est, an imagines Christi et sanctorum a
daemone confectas aut depictas vel etiam apparentes seu phantasticas,
sub quibus dubitari potest daemonem delitescere, adorare ac colere liceat.
Difficultas, ut vides, est de statuis seu picturis realibus et de imagi­
nibus apparentibus.
1) Statuae seu -picturae reales, a) Si quando imago aut statua Chri­
sti vel alicujus sancti fiat a daemone qua artifice, quin diabolus pergat
ipsi esse praesens, potest proculdubio venerari, sicut imago a scele­
stissimo viro depicta potest coli; quia imagines non colimus propter
conditiones morales artificis, sed propter excellentiam ejus, quem re­
praesentant. Quare refert S. Theresia a viro doctissimo sibi dictum
fuisse imagines Salvatoris a daemone depictas esse adoratione dignas 1
2,
b) Si daemon persistat statuae aut picturae esse praesens, periculo
certe non caret imaginem adorare.
2) Imagines apparentes. S. Bonaventura, Alensis et alii3 dixerunt
1
2
3
bro 3,

Mansi, 13, 730; Denz-Bannw., 302.
Morada 6, c. 9, n. 12 (ed. 1922. Burgos).
S. Bonaventura, In III Sent., disp. 9, a. I, q. 6; Alensis, III p., q. 30, mem­
a. i, § 3.

apparentes imagines ex aere, luce, vel alia materia confectas absolute
et sine ulla conditione colere esse peccatum idololatriae.
Sed haec sententia ita absolute expressa videtur nimis rigida.
Verius ego crediderim sacras imagines Christi, Beatae Mariae Virgi­
nis et Sanctorum, etiam apparentes, posse, per se loquendo, licite a
fidelibus eodem quo alias imagines cultu venerari. Cum enim imagines
colimus, non attendimus ad materiam, qua confectae sunt, nec ad aucto­
rem, a quo elaboratae fuerunt, sed ad archetypum, quod repraesentant.
Unde, ubi apparet imago Christi, B. M. Virginis aut alicujus sancti,
quamvis possibile sit sub ea daemonem delitescere, cum sit ipse arche­
typus in repraesentando, potest per se adorari aut coli.
Dixi per se; quia, si adsit periculum fraudis vel commercii cum dae­
mone, non est imago in praxi adoranda sine praevio examine et acqui­
sita morali certitudine de honesta ejus origine. Quod si haec certitudo
moralis haberi non possit, adhibenda saltem erit conditio, qua periculum
excludatur.
Scholion II. Nomina pariter Jesu, Mariae et sanctorum adoranda
vel colenda sunt eadem adoratione et cultu quo Jesus, Maria et sancti,
scilicet latria, hyperdulia et dulia. Sicut enim imagines venerantur in
Ecclesia, quia sua archetypa repraesentant, ita haec nomina, quae re­
praesentant ac significant Christum, Mariam et Sanctos, reverenter co­
lenda sunt a fidelibus. Unde Ecclesia instituit et solemniter celebrat
festa sanctissimi nominis Jesu et dulcissimi nominis Mariae.
Scholion III. Res item aliae ad divinum cultum ab Ecclesia sacra­
tae, ut sunt altaria, calices, patenae, pyxides, corporalia, et alia hujus­
modi plura, adoranda sunt latria, quia repraesentant Jesum Christum,
quem saepe continent.

ARTICULUS VIII
AN ET QUO CULTU ADORANDA SIT CRUX CHRISTI

856. Status quaestionis. 1) Verbum... crucis, ait Apostolus, pe­
reuntibus quidem stultitia est, iis autem, qui salvi fiunt, id est nobis, Dei
virtus est1. Gentibus olim crux, utpote extremi supplicii instrumentum,
opprobrio erat atque ludibrio. Sed ex quo Christus in ea mortuus est,
ut nos redimeret a peccatis, versa est in gloriam.
2) Triplicis generis est crux Christi: a) Crux authentica seu ipsa
crux in individuo, in qua pependit et mortuus est Christus, et est imago
simul et reliquia Christi crucifixi; b) Crux ex ligno, petra vel metallo ad
similitudinem crucis authenticae elaborata; c) Crux, quam in aere,
fronte, pectore, etc., conficimus manu.
3) Meminisse oportet adorationem posse esse absolutam vel rela­
tivam, prout aliquid adoratur ob excellentiam ejus propriam, vel ob
excellentiam alterius rei, quam repraesentat.
1

I Cor.,

i, 18.

857. Errores, i) Non constat, an veteres iconoclastae impugnave­
rint adorationem sanctae crucis. Aliqui affirmant, sed Pe.tavius negat l.
2) Saeculo vu pauliciani docuerunt Christum non fuisse crucifixum
sed tantummodo manus in crucis figuram extendisse; crucem vero ab im­
postoribus fuisse fictam et non esse adorandam aut suspiciendam 1234.
3) Saeculo ix Claudius quidam, hispanus et episcopus taurinensis,
abstulit cruces ab ecclesiis et ab adoratione fidelium s.
4) Wicleffistae et Calvinistae negaverunt pariter crucem esse adoran­
dam ■*.

858. Thesis I. Quaelibet sancta crux, sive sit authentica, cui affi­
xus est Christus 5, sive crucis effigies ex alia materia confecta, adoranda
est adoratione latriae, non quidem absoluta sed relativa.

Pars l.a

Quaelibet crux adoranda est.

Arg. 1) S. Joannes Damascenus ait: «Pretiosum sane ac venera­
bile lignum, in quo se Christus pro nobis hostiam obtulit..., jure debet
adorari» 6.
2) Praxis Ecclesiae hoc ubique nos docet; fideles undique Romam
petunt sanctam crucem publice expositam adoraturi; particulae ejusdem
sanctae Crucis magna devotione apud omnes recipiuntur; Ecclesia festa
solemniter celebrat in memoriam inventionis et exaltationis S. Crucis.
3) Ratio est, quia crux sancta Christi sicut et quaelibet ejus effigies
fert imaginem crucifixi seu Christi in ea affixi, qui nos a morte liberavit.
Si autem gentes magno honore conservant regum suorum arma et
herois trophaea moliuntur, potiori jure populus Christianus crucem san­
ctam, in qua Christus pro nobis victoriam reportavit, ejusque imagines
profunde veneratur7.

Pars 2.a

Adoranda est adoratione latriae relativae.

Quaelibet crux, sive sit ea, in qua Christus pependit, sive ejus effi­
gies, fert, ut modo diximus, imaginem Jesu Christi crucifixi. Eadem
autem adoratio defertur imagini et personae per eam repraesentatae.
Sed Christum adoramus latria. Ergo quaelibet crux adoranda est latria.
Dixi adoratione latriae relativae, quia cruces non adoramus propter
excellentiam propriam qiiam habent, sed propter excellentiam Christi
Jesu, quem repraesentant.
Animadversio notatu digna. Adest tamen differentia non parva inter
crucem, cui affixus est Christus, et alias cruces. Has enim ultimas solum
1 De incarnat., lib. 15, c. 7, n. 2.
2 Cfr. Euthymies, Pane,plia dogmatica, tit. 24; MG 130, 1196; ct Hergenro­
ther, Hist, de la Igl., t. 3, p. 29.
3
Hergenrother, Hist, de la Igl., t. 3, p. 83.
4 Cfr. de wicleffistis, Waldensis. Doctrinale fidei, t. 3, c. 160, et de calvinistis,
Calvinus, Inst., lib 1, c. 11; ct lib. 4, c. 9.
•B Veram Christi crucem a S. Helena fuisse inventam referunt S. Cyrillus
Hierosol., Catcch., 10. n. 19; MG 33, 685 sq.; Socrates, Hist, E., lib. 1, c. 17; MG 87,
117; Sozomenus, Hist. E., lib. 2, c. 1; MG 67, 932. etc : et alii acerrime defendunt.
Pars principalis sacri ligni hodie conspicitur et adoratur in ecclesia ad S. Crucem
Hierosolymitanam Romae.
8 De fide orthod., lib. 4, c. 11; MG 94, 1129.
7 Cfr. Thomas Waldensis, Doctrinale fidei, t. 3, cc. 158-160.

adoramus, in quantum gerunt imaginem Christi, adeo ut, separatis lignis
et dissoluto crucis signo, cesset adoratio; non enim ligna sed signum
crucis veneramurCrux vero, in qua pependit Christus, sanctificata
est per contactum sacratissimae humanitatis Verbi incarnati, et habet
rationem insignis reliquiae. Unde, quamvis amittat rationem signi et in
multas particulas dividatur, et non exhibeatur in forma crucis, quaeli­
bet ejus pars adoranda est ut reliquia et vere colitur a populo Christiano1
2.
Disputant theologi, an crux vera Christi, quatenus est insignis quae­
dam reliquia, colenda sit latria vel sola hyperdulia. Utrumque videtur
docuisse S. Thomas3. Melius crediderim sub distinctione loquendum
esse. Si lignum crucis Christi consideretur ut reliquia simul cum huma­
nitate praecisive a persona Verbi, prout supra diximus de humanitate
Christi, colitur hyperdulia eo sensu, quo locutus est Angelicus in III
Sententiarum. Si consideretur simul cum Christo, adoratur latria, ut
docuit S. Thomas in III parte.

859. THESIS II. Utiliter fideles antiquum Ecclesiae usum sequuti
se signo crucis signant.
Arg. 1) SS. Patres hunc Ecclesiae usum crebro commendant. «Ad
omnem progressum, ait Tertullianus, atque promotum, ad omnem adi­
tum et exitum, ad calciatum, ad lavacra, ad mensas, ad lumina, ad
cubilia, ad sedilia, quaecumque nos conversatio exercet, frontem crucis
signaculo terimus» 4. S. Hieronymus: «Ad omnem actum, ad omnem in­
cessum manus pingat Domini crucem» 5.
2) Signum Crucis in fronte manu formatum est quaedam fidei pro­
testatio et orationis exercitium, et valet plurimum ad fugandum dae­
mones et excitandum in nobis devotionis affectum.
Cfr. Euthymius, Panoplia dogm., fit. 22; MG 130, 1163.
Contra hanc communem ct veram sententiam insurgit Durandus, In III
Sent., dist. 9, q. 2 ad 3, n. 14, dicens lignum crucis in quo pependit Christus non
esse secundum se terminum adorationis, sed solum «in quantum reducit in reme­
morationem Christi», quia «non est subjectum susceptivum sanctitatis et virtu­
1
2

tis». Sed alii S. Damascenum, De fide orth., lib. 4, c. 11; MG 94, 1129; et S. Thomam. In III Sent., dist. 9, q. I, a. 2, quaestiunc. 7, sol. 4, sequuti refutant Du­
randum.

3 In III Sent., dist. 9, q 1, a.
4 De corona, c. 3: MI. 2, 99.
s Ep. 22 ad Eustochium, n. 37;

2, quaestiunc. 7, sol. 4; et
ML· 22, 421.

III p.,

q. 25, a. 4.

SECTIO Π

SOTERIOLOGIA
SEU

DE OPERE REDEMPTIONIS
QUAESTIO LXI
DE IPSO REDEMPTORE SEU DE CHARACTERE REDEMPTORIS

ARTICULUS I
NOTIONES PRAEVIAE TRADUNTUR

860. I. Angelus Domini apparens S. Joseph ait: Vocabis nomen
ejus Jesum; ipse enim salvum faciet populum suum a peccatis eorum. Et...
vocatum est nomen ejus Jesus \ Nomen Jesus, graece Σωτηρ, idem est
ac latine Salvator. Unde tractatus de opere redemptionis a Christo fa­
ctae ex voce graeca dicitur Soteriologia.
II. Opus redemptionis, ut ipsa vox satis innuit, est reparatio ge­
neris humani, seu reconciliatio hominis cum Deo. Hinc per redemptio­
nem generis humani deletum est peccatum, placatus est Deus offensus,
apertum est caelum, et homines educti a servitute diaboli facti sunt
amici ac filii Dei, imo et gratia donisque caelestibus copiose aucti acci­
piunt jus ad aeternam beatitudinem.
III. Aliqui auctores plus aequo videntur extendere objectum Soteriologiae, dum in hac sectione agunt de necessitate, convenientia et fine
incarnationis Christi. Ego potius crediderim has materias esse quasi
praeambula et introductionem ad tractatum de Verbo incarnato, et
exemplo Angelici Doctoris explicandas esse in ipso limine Christologiae.
IV. Objectum igitur totius Soteriologiae continetur mediatione, sa­
tisfactione et merito Christi, ac quaestionibus ipsis adnexis.

ARTICULUS II
UTRUM CHRISTUS FUERIT MEDIATOR DEI ET HOMINUM

861. Status quaestionis. 1) Quando duo homines in societate sunt
inimici, requiritur plerumque aliquis tertius, qui inter eos constitutus
offensum offensoremque reconciliet. Hic tertius, qui inter homines ex
1

Matth , I, 21.

amicitia plerumque vel ex officio quandoque reconciliat inimicos, voca­
tur mediator. Ita pariter ad reconciliandos homines peccatores cum Deo
offenso requiritur aliquis mediator, qui nequit munere suo perfecte fungi
actibus simplicis amicitiae, sed solummodo offerendo Deo actus ex offi­
cio infiniti valoris, quod pertinet ad solum Redemptorem.
2) Quaeritur hic, an Christus ita fuerit mediator inter Deum et
homines, ut, placando Deum erga homines ex una parte, et promovendo
ex altera parte homines ad Deum, eos inter se reconciliaverit et amici­
tiae vinculis conjunxerit.

862. Thesis.
(Est de jide.)

Christus ut homo est mediator Dei et hominum.

Arg. 1) Ex S. Scriptura, a) Apostôlus diserte ait: Unus enim
Deus, unus et mediator Dei et hominum, homo Christus Jesus x. Mediator
dicitur non utcumque ex amicitia amborum, sicut constituitur inter
homines inimicos, qui per unum amicum saepe reconciliantur, sed qua­
tenus ex munere et officio placavit Deum erga homines, quia, ut statim
subjungit: Dedit redemptionem semetipsum pro omnibus12. Unde Deus
erat in Christo mundum reconcilians sibi3.
b) Christus D >minus amicitiam inter Deum et homines restauravit
pacemque firmavit, quia in ipso habemus redemptionem per sanguinem
ejus, remissionem peccatorum 4, et complacuit Deo per eum reconciliare
omnia in ipsum 5. Haec revera Christus Dominus peregit ut mediator,
quatenus Deus homo extrema vinculis amicitiae mirabiliter conjunxit.
Deo siquidem se ipsum in redemptionem offerens et homines ad Deum
per gratiam adducens, offensorem et offensum reconciliavit, adeo ut
merito potuerit dicere: Nemo venit ad Patrem nisi per me 6.
2) Ex SS. Patribus. S. Augustinus: «Christus mediator Dei et ho­
minum dictus est, inter Deum immortalem et hominem mortalem Deus
et homo (I Tim., 2, 5), reconcilians hominem Deo, manens id. quod erat,
factus, quod non erat» 7.
3) Ex ratione. Christus Dominus, cum fuerit Deus verus et homo
justus, non solum fuit amicus Dei et hominum, verum etiam vere et
active se interposidt inter offensum et offensorem, eosque, cum Deo
abunde satisfecit et peccatoribus dolorem incussit, plenissime reconci­
liavit. Ergo fuit mediator inter Deum et homines. Hoc argumentum
lepide exponit S. Augustinus dicens: «Mediator Dei et hominum, quia
Deus cum Patre, quia homo cum hominibus. Non mediator homo prae­
ter deitatem, non mediator Deus praeter humanitatem. Ecce mediator:
divinitas sine humanitate non est mediatrix, humanitas sine divinitate
1
2
3
4
5
°
7

I Tim., 2, 5.
I Tim., 2, 6.
IT Cor., 5. 19.
Ephes., i, 7.
Coloss., i, 20.
Joann., 14, 6.
De consensu evang., lib. I, c. 35. n. 53: ML 34, 1070.

non est mediatrix, sed inter divinitatem solam et humanitatem solam
mediatrix est humana.divinitas et divina humanitas Christi»1.
863. Corollarium. Ex dictis facile comperies mediationem perfe­
ctam inter Deum et homines esse substantialiter ipsam redemptionem
hominum. Ad mediationem quippe perfectam requiritur vera reconci­
liatio D'i et hominum, ac ideo plena satisfactio Dei offensi, ac hominis
liberatio a vinculis peccati, quae non fit nisi per opus redemptionis.
864. Scholion. Solus Christus- est simpliciter mediator principalis
ac perfectus inter Deum et homines, quia ipse solus potuit Deo satisfa­
cere, nos a peccatis eruere,, atque hominem offensorem et Deum offen­
sum reconciliare. Unde vera sunt verba Apostoli: Unus enim Deus: unus
et mediator Dei et hominum homo Christus Jesus 2.
Hoc tamen non obstat, quominus alii sint mediatores Dei et homi­
num dispositive, materialiter et secundum quid, quatenus orando, praedi­
cando et ministrando, cooperantur ad producendam amicitiam et unio­
nem inter Dnm et homines. Sic patriarchae, sic prophetae, sic sacer­
dotes, sic verbi Di praecones fuere mediatores inter Deum et homines
ministerialiter. De mediatione B. M. Virginis infra.

QUAESTIO LX1I
DE TRIPLICI CHRISTI MUNERE,

SACERDOTIS SCILICET,

PROPHETAE ET REGIS

ARTICULUS I
UTRUM CHRISTUS FUERIT VERE SACERDOS

865. Status quaestionis. 1) Sacerdos — ιερευς — dicitur, qui ex
auctoritate publica constituitur medius inter Deum et homines, atque
offert Deo dona et sacrificia, a) Qui sine deputatione auctoritatis pu­
blicae offert Deo sacrificia improprie dicta, aliquando vocatur sacerdos
sensu latiori, ut S. Petrus vocavit fideles genus electum, regale sacerdo­
tium, gens sancta 3. b) Qui vero ex officio habet facultatem offerendi
Deo sacrificium proprie dictum et dispensandi sacra hominibus, est
rigorose sacerdos.
2) Munus praecipuum sacerdotis est offerre Deo sacrificium, quia,
Apostolo teste, constituitur in iis, quae sunt ad Deum, ut offerat dona et
sacrificia pro peccatis i. Secundario pertinet ad sacerdotem sacra dispen­
sare hominibus.
3) Ad sacerdotem igitur pertinet offerre sacrificium, deferre Deo ea,
quae sunt hominis, ut fidelium orationes et oblata, atque deferre homini
1
!
3
1
nisi p<

Senn 47, c. 12, n. 21; ML· 28, 310.
I Tim., 2, 5.
/ Petri, 2, 9.
Hebr, 5, 1, \(| haec S. Justinus: «A nemine autem Deus accipit sacrificia
r ip .iur. sacerdotes». Dial. cum Tryphone, 11 116; MG 8. 746.

ea, quae sunt Dei, ut gratiam et sacramenta. Hinc sacerdotium consi­
deratur ut munus principalis mediatoris Dei et hominum.
4) Cum Christus sit unicus mediator perfectus inter Deum et ho­
mines, quaerendum est, an et quomodo sit sacerdos, et quid ut talis
efficiat.
866. Error. Hodierni rationalistae non videntur admittere Christum
esse vere sacerdotem, quia putant redemptionis opus in eo consistere, quod
Christus genus humanum ab ignorantia liberaverit, doctrinas religiosas edo
cuerit et ad virtutis studium promoverit.

867. Thesis. Christus Dominus vere et proprie fuit sacerdos et
munera sacerdotis adimplevit erga Deum et homines. (Est de fide.)

Arg. 1) Ex S. Scriptura, a) Regius Psaltes in uno ex psalmis
messianicis ajebat: Juravit Dominus et non poenitebit eum: Tu es sacerdos
in aeternum secundum ordinem Melchisedech1.
b) Juxta Apostolum habemus Pontificem, qui penetravit caelos, Je­
sum Filium Dei1
2. Omnis autem Pontifex est sacerdos.
2) Ex conciliis. Concilium Tridentinum haec habet: «Quoniam sub
priori Testamento, teste apostolo Paulo, propter levitici sacerdotii im­
becillitatem consummatio non erat, oportuit, Deo Patre misericordiarum
ita ordinante, sacerdotem alium secundum ordinem Melchisedech surgere, Dominum nostrum Jesum Christum, qui potest omnes, quotquot
sanctificandi essent, consummare, et ad perfectum adducere» 3.
3) Ex ratione. Sacerdos proprie dicitur, qui publica auctoritate
deputatur, ut sit mediator inter Deum et homines, effundat preces ad
Deum, et offerat Deo dona et sacrificia pro populo, juxta illud Apostoli:
Omnis namque Pontifex ex hominibus adsumptus pro hominibus consti­
tuitur in his, quae sunt ad Deum, ut offerat dona et sacrificia pro peccatis 456.
Sed Christus verus homo
a) Auctoritate publica deputatus est: Nam, ut ait idem Apostolus,
nec quisquam sumit sibi honorem, sed qui vocatur a Deo tanquam Aaron.
Sic et Christus non semetipsum clarificavit, ut Pontifex fieret, sed qui
locutus est ad eum: Filius meus es tu: ego hodie genui te °. Quod munus
non 'utcumque accepit Jesus, sed jurejurando: Alii quidem sine jureju­
rando sacerdotes facti sunt: hic autem cum jurejurando per eum, qui dixit
ad illum: Juravit Dominus et non poenitebit eum: Tu es sacerdos in
aeternum ®.
1 Ps. 109, 4. Dicitur Christus sacerdos in aeternum secundum ordinem Mel­
chisedech, non quod ejus sacerdotium ad aliquem ordinem pertinuerit, sed eo quod
Melchisedech perfectius praefiguraverit Christum, quam alii veteris Testamenti
sacerdotes: 1) Quia panem et vinum obtulit, sicut Christus sacrificium novae legis
sub speciebus panis et vini instituit; 2) quia apparuit sine patre, sine matre, sine
genealogia, quia de his Scriptura tacet, sicut Christus in terra fuit sine patre et in
divinis sine matre; 3) quia ^Melchisedech rex Salem idem significat ac rex justitiae

et pacis, sicut Christus vere fuit rex justitiae ac pacis. Cfr. Billuart,
diss. 20, a. 3.
2 Hcbr., 4, 14.
3 Sess. 22, C. i; Denz-Bannw., 938.
4 Hebr., 5, 1.
5 Hebr., 5, 4 sqq.
6 Hebr., 7, 20 sq.

b) Ut esset mediator inter Deum et homines: Siquidem, Apostolo teste,
unus... Deus, unus et mediator Dei et hominum homo Christus Jesus1.
c) Ut effunderet preces adDeum: Quia, ut ait Apostolus: In diebus
carnis suae preces supplicationesque ad eum, qui possit illum salvum facere
a morte, cum clamore valido et lacrymis offerens, exauditus est pro sua
reverentia 1
2.
d) Ut offerret Deo dona et sacrificium infiniti valoris: Quia, ut iterum
ait Apostolus: Christus dilexit nos, et tradidit semetipsum pro nobis obla­
tionem et hostiam Deo in odorem suavitatis 3. Neque per sanguinem hir­
corum aut vitulorum sed per proprium sanguinem introivit semel in sancta
aeterna redemptione inventa 4.
868. Scholion I. 1) Christus Dominus, Deus et homo, seu per­
sona Verbi, habens naturam divinam et humanam, fuit proculdubio
sacerdos, quia sacerdos est suppositum, principium quod operationum.
Christus igitur mediavit inter Deum et homines, intercedit coram Deo
pro nobis, obtulit sacrificium in cruce pro salute generis humani.
2) In munere tamen sacerdotis constitutus est ratione unius tantum
naturae, adeo ut una tantum natura fuerit in Christo principium quo
operationum sacerdotalium.
3) Calvinus, Melanchthon 5*et alii haeretici dixerunt Christum se­
cundum naturam divinam fuisse sacerdotem.
4) Sed theologi catholici unanimi consensu docent Christum fuisse
sacerdotem secundum humanam naturam, et consequenter humanam
naturam gratia habituali perfusam in recto fuisse in eo rationem for­
malem et principium quo operationum sacerdotalium, connotando tamen
naturam divinam ut principium valorationis actuum. Mediator Dei et
hominum, ait Apostolus, homo Christus Jesus G. Quod explicans addit
S. Augustinus: «Nec tamen ob hoc mediator est (Christus), quia Ver­
bum..., sed mediator per quod homo»7. Iterum S. Augustinus: «Secun­
dum hominem quippe Christus et rex et sacerdos effectus est... ut...
esset ad interpellandum pro nobis mediator Dei et hominum homo
Christus Jesus»8.
Ratio id facile ostendit. Munera siquidem sacerdotii exercuit Chri­
stus secundum humanam naturam. Fuit mediator Dei et hominum ut
homo, oravit et interpellavit Deum pro populo ut homo, effudit preces
ad Deum pro peccatoribus ut homo, ac tandem obtulit Deo sacrificium
et satisfecit Deo pro peccatis mundi ut homo. Unde S. Thomas confir­
mavit hanc veritatem dicens: «Licet Christus non fuerit sacerdos, secun­
dum quod Deus, sed secundum quod homo, unus tamen et idem fuit
sacerdos et Deus» ®.
1
2
3
4
5

I Tini., 2, 5.
Hebr., 5, 7.
Ephes., 5, 2.
Hebr., 9, 12.
Calvinus, Instit ,

lib. 4, c. 6, n. 2; Melanchthon,

torum, t. i. p. 95 (ed. Witebergae, 1601).
° I Tim., 2, 5.
’ De civ. Dei, lib. 9, c. 15; ML 41, 269.
8 De consensu cvang., lib. 1, c. 3; ML 34, 1045.
“ III P . n 22, a. 3 ad 1. Cfr. Sylvius, In III p.,

De numero et usu sacramen­

q. 22, a. 1.

Scholion II. Effectus sacerdotii Christi in nobis sunt omnia bona
spiritualia, quae a Deo accipimus, quaeque praecipue reducuntur ad
gratiam sanctificantem, ad remissionem peccatorum, ad auxilia quibus
in gratia recepta conservamur, et ad perfectam animae cum Deo unio­
nem, quae incipit in hac vita et perficitur in gloria. 1) Gratia sanctifi­
cans et remissio peccatorum sunt fructus passionis atque operis satisfa­
ctionis Christi, imo et motionis interioris, qua renovamur et convertimur
in Deum. 2) Auxilia, quibus in accepta gratia conservamur, nobis con­
fert Christus, quia jactus est omnibus obtemperantibus sibi causa salutis
aeternae1. 3) Perfectam denique animae cum Deo unionem in gloria,
speramus accipere a Christo, quia habemus fiduciam in introitu sancto­
rum in sanguine Christi2.
Scholion III. Sacerdotium Christi manet in aeternum.
1) Regius Psaltes expresse hoc docet dicens: Tu es sacerdos in aeter­
num 3. Et Apostolus id ipsum confirmat his verbis: Hic autem (Christus),
eo quod maneat in aeternum, sempiternum habet sacerdotium 4.
2) Ratio est, quia Christus sacerdos, non solum homines per suum
sacrificium a peccatis liberavit, auxiliis supernaturalibus in gratia custo­
divit, atque in gloriam perduxit, sed ulterius hos effectus, in gloriam
sanctorum efficaciter influendo, per totam aeternitatem conservat. Ad
rem Angelicus: «Sancti, qui erunt in patria, non indigebunt ulterius
expiari per sacrificium Christi: sed expiati jam indigebunt consummari
per ipsum Christum, a quo gloria eorum dependet. Unde dicitur Apocal., 21, 23, quod claritas Dei illuminat illam, scilicet civitatem sancto­
rum, et lucerna ejus est agnus» 5*
.
Christus Dominus in triduo passionis non potuit dici sacerdos, quia,
ut communius tenent doctores contra Magistrum Sententiarum e, non
fuit verus homo, sed sacerdotium Christi dicitur a principio incarnatio­
nis in aeternum durare, eo quod interruptio fuerit modica et moraliter
nulla 7.

ARTICULUS II
DE CHRISTO

REGE

§ 1

Utrum Christus fuerit rex totius universi directe quoad spiritualia et
temporalia, ita ut potestatem regiam habuerit in reges et regna imo et
res creatas totius mundi.
869. Status quaestionis. Ex quo Romanus Pontifex Pius PP. XI
edidit encyclicam Quas primas diei 11 Decembris 1925, et instituit
solemne festum Domini nostri Jesu Christi Regis, in immensum crevit
1 Hebr., 5, 9.
3 Ps. 109, 4.
5 III p., q. 22, a. 5 ad
° III. Sent., dist. 22, n.
7

2

4

Hebr.,
Hebr.,

10, 19.
7, 24.

1.
1; ML 192, 803.
Cfr. Salmantioenses, disp. 31, dub. 4, n. 33·

hujus quaestionis tractandae necessitas. Unde in variis paragraphes
investiganda sunt, quae de regia Christi potestate dicenda occurrunt.
Rex dicitur, qui praeest communitati cum potestate legifera, judi­
ciaria et executiva, ut multitudinem regat atque gubernet.
Duo sunt in rege consideranda, dignitas et potestas, sed potior pars
est in eo potestas, quia regem non tam dignitas quam potestas facit.
Imprimis quaerendum est, an Christus vere fuerit rex totius uni­
versi quoad spiritualia et temporalia, praescindendo pro nunc, an po­
testate regia usus fuerit.
870. Placita theologorum, i ) Theologi facile concedunt Christum
vere fuisse regem totius universi quoad spiritualia. Leges siquidem tulit,
judex creditur esse venturus, et gloriam ac poenas statuit pro bonis et malis.
2) Concedunt pariter Christum habuisse potestatem regiam indirectam
in omnia temporalia, quatenus per suam spiritualem potestatem disponere
poterat de omnibus rebus temporalibus, prout expedire judicabat ad finem
suum spiritualem *.
3) Plures negant Jesum Christum habuisse auctoritatem regiam directe
in temporalia, aut fuisse regem temporalem totius mundi. Ita Victoria,
Medina, S. Bellarminus, Valentia, Becanus et alii 12.
4) Alii multo communius affirmant Christum fuisse regem etiam tem­
poralem totius mundi, dominiumque habuisse directum in omnes res per­
sonasque mundi. Ita Suarez, Vazquez, Salmanticenses, Muncunill et alii 3.

871. T HESIS. Christus homo vere fuit rex quoad spiritualia et
temporalia universae terrae, habens dominium directum in omnes crea­
turas.
Arg. 1) Ex S. Scriptura. In psalmo messianico dicitur de Christo
venturo: Constituisti eum super opera manuum tuarum. Omnia subje­
cisti sub pedibus ejus 4.
Ipse Jesus ait in Evangelio: Data est mihi omnis potestas in caelo et
in terra 5. Et in Apocalypsi nominatur princeps regum terrae 6, imo et
rex regum et dominus dominantium 7.
2) Ex SS. Patribus. S. Athanasius: «Est autem ille, qui judicat
omnem terram, verus universorum rex et Dominus Jesus Christus,
Filius Dei»8.
S. Cyrillus Alexandrinus: «Omnium, ut verbo dicam, creaturarum
dominatum obtinet (Christus), non per vim extortum, nec aliunde in­
vectum, sed essentia sua et natura» 9.
1 Çfr. S. Bellarminus, De Romano Pontifice, lib. 5, c. 4.
2 Victoria, Relect. I, De potest. Ecclesiae, q. 5, n. 16 sqq.; Medina, In 111 p.,
q. 59, a. 4, conci. 4; S. Bellarminus, De Romano Pontifice, lib. 5, cc. 4-5; Valentia,
In III p., disp. 1, q. 22, p. 6; Becanus, De incarnatione, c. 24.
8 Suarez, In III p., disp. 48, sect. 2; Vazquez, In III p., disp. 87, c. 2; Sal­
manticenses, De incarnatione, disp. 32, n. 5 sqq.; Muncunill, De Verbi div. Incar­
natione, n. 1006 sqq.
4 Ps. 8, 7-8.
6 Matth., 28, 18.
° Apoc., i, 5.
7 Apoc., 19, 16.
" Apol. ad Constantium imp., n. 26; MG 25, 627.
“ In Joan Evang., lib. 12; MG 74. 622.
33

3) In opusculo De regimine principum in ea parte, quae operi
S. Thomae a quopiam adjuncta est, dicitur: «Ille (Christus) natus erat,
qui verus erat mundi dominus et monarcha, cujus vices gerebat Augu­
stus, licet non intelligens, sed nutu Dei, sicut Caiphas prophetavit» 1.
4) Ex ratione. Ut Pins XI expresse declaravit 12 et ratio probat,
principatus regius triplici potestate continetur, potestate scilicet legi­
fera, judiciaria et executiva, adeo ut, qui hac triplici potestate praeditus
sit in universum orbem, vere possit rex universalis appellari. Porro
Evangelia narrant Christum hominem hanc triplicem potestatem .am­
plissimam habuisse. Ipse siquidem leges pro universali Ecclesia tulit imo
et Novum Testamentum condidit; judiciaria potestas, quae regiam di­
gnitatem consequitur, attributa est ei a Patre juxta illud: Omne judicium
dedit (Pater) Filio 3; et potestas exeeutionis, quae ex praemissis neces­
sario sequitur, plenissime ipsi competit, ut legum contumaces debitas
poenas aeque ferant. Hac triplici potestate poterat uti Christus circa
spiritualia et temporalia.
872. Scholion. Jus regium temporale Christi in universum mundum
non fuit transmissum Petro ejusque successoribus Romanis Pontificibus,
quia Christo debebatur sola ratione unionis hypostaticae. Hinc Romanus
Pontifex non est jure rex temporalis universi mundi.

§ 2

Quo titulo juerit Christus rex totius mundi.
873. 1) Dignitas regia obtineri potest haereditate, electione vel
acquisitione.
2) Christus Dominus non fuit rex, ne quidem Israel, titulo haereditario, quia, ut bene arguunt S. Bellarminus et Salmanticenses 4. quam­
vis descenderit ex familia regia, non constat, an ipse fuerit magis pro­
ximus Davidi, nec descendit ex linea Salomonis, cui affixa fuit successio
haereditaria ad thronum, sed per lineam Nathan 5*, ac denique sublatum
est jus haereditarium a familia David in Jechonia, ut patet ex Jeremia *.
3) Neque per electionem adsumptus est Christus ad regnum. Nullibi
enim constat populum suffragia tulisse, ut Christus eligeretur in regem.
Semel tantummodo voluerunt turbae facere eum regem7, sed Jesus
fugit in montem et se abscondit.
4) Acquisitione vere obtinuit Jesus regnum, in quantum redemit
homines et acquisivit Ecclesiam sanguine suo 8, sed hic titulus funda­
batur in unione hypostatica, ut dicemus infra.
1
De regimine principum
'b. 3, c. 13.
2 Encyclica Quas primas, 11 Dec. 1925: Acta Ap. Sedis, vol. 17, p. 599
3 Joan., 5, 22.
1
S. Bellarminus, De Rom. Pont., lib. 5, c. 4; Salmanticenses, De incarnatione
disp. 32, n. i.
5 Luc., 3, 31.
8 Jerem., 22, 30.
7 Joan , 6, 15.
8 Act., 20. 28.

Quaerenda est hie ratio princeps, a qua enascitur in Christo po­
testas regia in mundum universum.

874. Thesis. Titulus, quo Christus constitutus est in esse regis
totius universi, fuit unio hypostatica.
Arg. Christus enim per unionem hypostaticam constitutus est
homo-Deus. Quatenus Deus, habuit dominium universalissimum excel­
lentiae, quo poterat, non solum regere et gubernare, sed etiam transfor­
mare et annihilare cuncta creata. Quatenus homo, habuit, non solum
dignitatem moraliter infinitam, ut adorarent eum omnes creaturae, sed
etiam altum dominium et imperium, cui deberent omnes homines,
etiam principes et reges, et angeli parere. Ex quo igitur natura humana
adsumpta est a Verbo, et constitutus est homo Christus, vi hujus unio­
nis natura sua et essentia, ut ait S. Cyrillus Alexandrinus, competit
Christo potestas regia. «Ejus principatus, ait Pius XI, illa nititur unio­
ne mirabili, quam hypostaticam appellant» 1.
Juxta Salmanticenses unio hypostatica praebuit Christo potestatem
regiam, non per se solam, sed adjuncta Dei deputatione saltem ut connotata 1
2, sed puto in adsumptione humanae naturae et unione hyposta­
tica includi deputationem Dei, ut Christus esset rex totius mundi.
Unde Pius XI: «Ut vel solo hypostaticae unionis nomine Christus po­
testatem in universas creaturas obtineat» 3.
875. Corollarium. Alius etiam titulus potest adjungi, quo Christus
principatum in homines obtinuit, scilicet titulus acquisitionis. Christus enim
sanguine suo redemit nos a potestate diaboli, et acquisivit nos in regnum
suum.
Hic tamen titulus fundatur in unione hypostatica, a qua derivatur
valor redemptionis.

§ 3
An et quomodo Christus exercuerit jus regium,
quod habebat in mundum.

876. Status quaestionis. 1) Pius PP. XI merito docet Christum
translata verbi significatione regem appellari ob summum excellentiae
gradum, quo inter omnes res creatas praestat atque eminet. Et hoc
sensu de facto regnat a) in mentibus hominum, quatenus praecipue
veritas est, et veritatem ab eo mortales haurire atque obedientialiter
accipere necesse est; b) in voluntatibus hominum, quia liberas voluntates
nostras suae divinae voluntati permotione instinctuque suo subjicit;
et c) in cordibus hominum ob ejus supereminentem scientiae caritatem
et mansuetudinem benignitatemque animos allicientem 4.
2) Sed de usu potestatis regiae pressius hic loquendum est.
1
2

3
4

Quas primas, n Dec.
De incarnatione, disp. 32, n. 10.
Encyclica Quas Primas, 11 Dec.
Encyclica Quas primas, ti Dec.

Encyclica

1925;

Acia Ap. Seclis,

vol. 17, p. 598.

1925;
1925;

Acia Ap. Sedis,
Acta Ap. Sedis,

vol. 17, p. 598.
vol. 17, p. 595.

3) Dominium et jus regium in propria significatione, quod Christus
habebat in mundum, partim referebatur ad spiritualia, partim ad tem­
poralia, quia Christus constitutus est rex mundi tum in spiritualibus
tum in temporalibus. Non tamen eodem modo usus est potestate regia
quoad omnia.
4) Declarandum est circa quae exercuerit potestatem regiam in
actu secundo, et circa quae retinuerit in actu primo.
877. Thesis I. Christus plenissime exercuit potestatem regiam in
actu secundo quoad spiritualia.

Arg. 1) In Veteri Testamento saepe annuntiatum fuit Christum
de facto regnaturum. Suscitabo, inquit D'us per Jeremiam, David,
germen justum, et regnabit rex et sapiens erit1. Et angelus Gabriel ait
beatae Mariae Virgini: Dabit illi Dominus Deus sedem David patris ejus,
et regnabit in domo Jacob in aeternum1
2.
In his et aliis locis certe promittitur Christum de facto regnaturum
in aeternum. Oportet autem ea intelligi de regno spirituali Christi, quia
Christus non sedit nec regnavit in throno temporali David, nec regnum
temporale David potuit esse aeternum.
2) S. Augustinus: «Non enim rex Israel Christus ad exigendum
tributum, vel exercitum ferro armandum, hostesque visibiliter debellan­
dos; sed rex Israel, quod mentes regat, quod in aeternum consulat,
quod in regnum caelorum credentes, sperantes, amantesque perducat»3.
3) Merito igitur Pius XI docet «ejusmodi regnum (Christi) praeci­
puo quodam modo et spirituale esse et ad spiritualia pertinere» 4.

878. Thesis II. Christus non exercuit potestatem regiam in actu
secundo quoad temporalia.
Arg. 1) Quidam de turba ait Christo: Magister, dic fratri meo, ut
dividat mecum haereditatem. At ille dixit illi: Homo, quis me constituit
judicem aut divisorem super vos? 5*
.
Christus ipse expresse ait: Regnum meum non est de hoc mundo ®.
2) S. Thomas diserte hoc docet dicens: «Christus autem, quamvis
esset rex constitutus a Deo, non tamen in terris vivens terrenum re­
gnum temporaliter administrare voluit» 7.
3) Exercitium certe potestatis regiae quoad temporalia non con­
gruebat fini incarnationis Christi, qui ministrare venit, non ministrari 8.
1
2
3
■'
s
«
7
8

Jerem., 23. 5.
Luc., i, 32.
In Joannis Evang., tr. 51, n. 4; ML 35, 1765.
Encyclica Quas primas, 11 Dec. 1925; Acta Ap. Sedis, vol. 17, p. 600
Luc., 12, 13-14.
Joan., 18, 36.
III p., q. 59, a. 4 ad 1.
Matth., 20, 28.

SI?

ARTICULUS III
UTRUM CHRISTUS FUERIT VERE PROPHETA

879. Status quaestionis. 1) Propheta a voce graeca προφανος
idem est ac -procul phans, et hoc nomine insignitur
a) Latissime, qui, singulari quadam doctrina et instructione supra
vulgus eminens, nomine Dei loquitur ad homines.
b) Strictius, qui sive praeterita sive praesentia, imo et secretissima
cordis mysteria, quae humano captui sunt impervia, patefacit.
c) Strictissime, qui eventus futuros liberos certe cognoscit atque
praedicit1.
Declarandum est, an et quomodo Christus fuerit propheta.
880. Thesis. Christus fuit praestantissimus propheta 1) «latissi­
me», quatenus nomine Dei ut Doctor et Magister edocuit homines reli­
gionem ac verum cultum; 2) «strictius», in quantum veritates naturaliter
hominibus impervias intuitus est ac patefecit; 3) «strictissime», quatenus
lumine prophetico eventus futuros liberos perfecte cognovit et praenun­
tiavit.

Arg. In genere. In Veteri Testamento praenuntiavit Deus Chri­
stum venturum esse prophetam. Prophetam suscitabo eis de medio fra­
trum suorum 12. In Novo Testamento discipuli vocaverunt eum prophe­
tam di entes: Qui fuit vir propheta potens in opere et sermone, coram
Deo et omni populo 3. Populus ipse magnificabat Deum his verbis: Quia
propheta magnus surrexit in nobis 4*7; et Apostolo teste, ea, quae multis
modis olim Deus manifestavit per prophetas, novissime locutus est nobis
in Filio, quem constituit haeredem universorums. Unde ipse Christus
praestantiam sui muneris prophetici confirmare voluisse videtur, cum
de se ait: Ecce plus quam Jonas hic... plus quam Salomon hic °,

Pars l.a

Ut Magister et Doctor edocuit homines.

1) Hoc constat ex testimoniis Christi. Ait enim: a) Ad turbas et
discipulos: Nec vocemini magistri, quia magister vester unus est, Christus Ί.
b) Ad Pilatum: Ego in hoc natus sum, et ad hoc veni in mundum, ut testi­
monium perhibeam veritati; omnis, qui est ex veritate, audit vocem meam 8.
c) Ad discipulos in coena: Vos vocatis me, Magister ei Domine; et bene
dicitis: sum etenim 9.
1
3
4
6
°
7
3
"

Cfr. Theol. fund., n. 149 sq.
Dent., 18, 18.
Luc., 24. 19.
Luc., 7, 16.
Hebr., i, 2.
Matth., 12. 41 sqq.
Matth., 23. 10.
Joan , 18, 37.
Joan , 13, 13.

2) Id ipsum Jesus probavit factis. Totam siquidem Palaestinam
perlustrans, Evangelium mira eloquentia omnibus praedicavit; turbas,
quae ipsum sequebantur, erudivit; discipulos sanam doctrinam edocuit;
infallibile magisterium in Ecclesia reliquit; omnes denique homines ita
ad lumen veritatis vocavit, ut recte dicere potuerit: Ego sum lux mundi:
qui sequitur me, non ambulat in tenebris, sed habebit lumen vitae x.
3) SS. Patrum in hac re una est vox atque sententia. Unde Lactan­
tius: «Cum statuisset Deus doctorem virtutis mittere ad homines, renasci
eum dentio in came praecepit, et ipsi homini similem fieri, cui dux, et
comes, et magister esset futurus» 2.
4) Ratio denique ostendit Christum fuisse Doctorem praestantissimum. Potestas enim docendi convenit Christo ratione unionis hyposta­
ticae, qua non solum erat caput hominum et angelorum, sed et summus
sacerdos et pastor Ecclesiae. Capiti autem, sacerdoti ac pastori, conve­
nit illuminare atque docere. Hinc Christus veritates profundissimas,
quas de Deo, de mundo, de altera vita, etc., perspectas habebat, mira
claritate hominibus tradidit.

Pars 2.a Veritates naturaliter hominibus impervias per­
spexit ac patefecit.
1) S. Scriptura crebro testatur Christum Dominum non solum ve­
ritates naturales religionem et cultum Dei spectantes cognovisse ac do­
cuisse, verum etiam dogmata ac mysteria Dei, imo et secreta cordium
clarissime perspexisse, et luculenter explicuisse. Christus enim, cum lo­
cutus fuisset de regno Dei, de mysteriis gratiae, ac de Spiritu Sancto,
Nicodemo miranti ejus doctrinam diserte ait: Quod scimus, loquimur, et
quod vidimus, testamur3. Et, cum vidisset cogitationes scribarum, dixit
eis: Ut quid cogitatis mala in cordibus vestris? 4. Hinc merito samaritana
Christum vocavit prophetam dicens: Video, quia -propheta es tu 5.
2) Angelicus Doctor, loquendo de scientia infusa Christi, ait: «Per
hanc scientiam cognovit Christus omnia illa, quae per revelationem
divinam hominibus innotescunt, sive pertineant ad donum sapientiae,
sive ad donum prophetiae, sive ad quodeumque donum Spiritus San­
cti. Omnia enim ista abundantius et plenius caeteris cognovit anima
Christi» ®.

Pars 3.a Lumine prophetico eventus futuros liberos per­
fecte cognovit ac praenuntiavit.
Nota. Cum Dominus Jésus ab initio suae conceptionis fuerit beatus
ac comprehensor, omnia futura perspiciebat ut praesentia in essentia di­
vina. Et quantum ad hoc non fuit propheta. Sed simul fuit viator, et viato­
rum conditiones complectebatur: A’iatores autem, si futura praevideant,
prophetae vocantur. Unde in hac parte adserimus Christum Dominum
eventus futuros liberos perfecte cognovisse et stricte prophetam fuisse.
Est contra Abulensem, in Num. c. ii, q. 62; et c. 16, q. 4.
1
3
3
5

Joan , 8, 12.
Div. Jnsl., lib. 4, c. 11; ML 6, 478.
Joan., 3, n.
«
Joan , 4, 19.
«

Maith., 9, 4.
HI p., q. 11. a. 1.

Arg. 1) Dominus ait ad Moysem: Prophetam suscitabo eis de medio
fratrum suorum1. Hanc promissionem in Christo adimpletam fuisse
constat: a) ex judaeis, qui dicebant: Propheta magnus surrexit in nobis 1
2;
b) ex discipulis ipsius Christi, qui confabulabantur dicentes: Fuit vir
propheta, potens in opere et sermone3; c) ex ipso Christo, qui de se loquens ait: Non est propheta sine honore nisi in patria sua 4.
2) Ratio theologica hoc satis suadet, quia Christus, dum in terris
ageret, plura cognovit, ac praenuntiavit, quae procul erant a notitia
hominum, quibuscum habebat communem vivendi rationem, et quae
successu temporis adimpleta sunt, ut mors in cruce, gloriosa resurrectio,
adventus Spiritus Sancti, et alii eventus futuri hominibus ignoti.
881. Scholion. Daae tamen graves difficultates occurrunt contra
hanc partem conclusionis, quomodo scilicet cohaerere possit in Christo
cognitio prophetica cum visione Dei, et cujus naturae sit in eo spiritus
prophetiae.
Haec, licet aliquam confusionem induxerint in praesenti materia,
non obstant doctrinae propositae.
Quoad primum prae oculis habendum est Christum Dominum ut
saepe animadvertimus, dum vitam passibilem in terris ageret, fuisse
comprehensorem simul et viatorem. Quatenus fuit viator, statum com­
munem cum aliis hominibus habuit, et futura libera praenoscens ac
praenuntians, prophetae munere respectu viatorum functus est.
Respectu beatorum, quibuscum vivebat ac vivit, non fuit nec est
propheta, quia beati omnia vident in Verbo, neque nunc est propheta
respectu viatorum, quia nobiscum post resurrectionem non vivit nec
habet rationem vitae communis.
Quoad secundum, dicendum esse puto contra Suarez 5 lumen pro­
pheticum in Christo non fuisse ipsum lumen scientiae beatae ac infusae
sed gratiam gratis datam a scientia beata et infusa essentialiter distin­
ctam. Prophetia siquidem est cognitio supernaturalis per divinam inspi­
rationem habita de rebus absentibus et naturaliter ignotis, et qua talis
est gratia gratis data, non permanenter sed per modum coruscationis
transeuntis, viatoribus ad utilitatem aliorum communicata, dum scien­
tia tum beata tum infusa sunt qualitates permanentes ordinatae per se
ad perfectionem subjecti. Tum scientia infusa tum lumine prophetico
cognovit Christus’futura contingentia, sed diverso modo et fine.
Merito docet Apostolus prophetiam evacuatum iri in patria 6, quia
prophetia respicit ea, quae sunt absentia et ignota, dum, adveniente
visione beatifica, omnia redduntur beatis praesentia 7.
1
Deui. i8, i8.
2
Luc , 7. t6 S. Augustinus ostendit hunc textum ad Christum referri. Con­
tra Faustum, lib. 16, c. 18; MI. 42, 326.
3 Lue'., 24, 19.
4 Matth., 13, 57.
°
In III p., disp. 21, sect, r, n. 5.
°
I Cor., 13, 10.
7
Cfr. Joseph 11 Spiritu Sancto, Theol. mvstico schol., disp. 1 proocmiali, n. 223.

QUAESTIO LXIII
DE SACRIFICIO CHRISTI

ARTICULUS I
UTRUM CHRISTUS VERUM SACRIFICIUM OBTULERIT IN CRUCE

882. I. Notio sacrificii. Sacrificium idem sonat ac sacrum jacere,
et si verbum lato sensu sumas, significat quodlibet opus bonum in ho­
norem Dei factum.
2) Si strictius sumas, definitur: Oblatio rei sensibilis cum aliqua
transmutatione Deo legitime facta in supremae ejus majestatis agnitionem
et absoluti dominii protestationem.
Est in genere signi sicut sacramenta, sed differt ab eis in eo, quod
sacramenta significant gratiam, quam causant, et sacrificium denotat
supremam Dei majestatem et dominium.
Dicitur a) Oblatio rei sensibilis, quia est actus praecipuus cultus
externi. Unde materia remota sacrificii est substantia materialis physice
vel moraliter destruenda.
b) Cum aliqua transmutatione. Cum enim sacrificium offeratur ad
agnoscendum Dei majestatem et dominium, nullum potuit signum ad
hoc aptius excogitari quam destructio objecti materialis, qua res usui
communi subtrahitur. Destructio aliquando est physica, ut occisio tauri
in holocaustis Veteris Testamenti; aliquando moralis, ut deputatio ali­
quorum in servitium templi. Quaelibet illa sit, dicitur materia proxima
sacrificii, et oblatio rei immutatae est forma sacrificii.
c) Deo legitime facta, quibus verbis significatur sacrificium soli Deo
et a legitimo ministro offerri. Soli quidem Deo, qui vitae et mortis habet
dominium, supremaque pollet majestate; et a legitimo ministro; quia,
cum sacrificium spectet ad cultum publicum, non potest offerri nisi ab
eo, qui est in societate specialiter ad hoc deputatus. Unde juxta Aposto­
lum omnis pontifex... pro hominibus constituitur in his, quae sunt ad
Deum, ut offerat dona et sacrificia pro peccatis
d) In supremae ejus majestatis agnitionem et absoluti dominii pro­
testationem, Scopus sacrificiorum est supremam Dei majestatem practice
agnoscere et absolutum vitae et mortis, quod habet, dominium protesta­
ri. Quare substantia rerum materialium in sacrificiis destruitur.
883. II. Divisio. Quadruplex distingui solet sacrificium, nempe
latreuticum ad agnoscendum supremum Dei dominium; eucharisticum ad
gratias Deo agendas; impetratorium ad beneficia postulanda; et propitiatorium ad expianda hominum peccata. Horum dabitur uberior expli­
catio, dum de sacrificio missae.
884. III. Error. Sociniani docuerunt Christum in terra non ob­
1

Hebr.,

5, 1.

tulisse Deo verum sacrificium, sed ejus mortem fuisse conditionem praerequisitam ad sacrificium, quod in caelo obtulit, cum Patri apparuit
eique mortem obtulit
2) Protestantes quoque rationalistae negant omnino mortem Christi
in cruce fuisse verum sacrificium.
885.

Thesis.

Christus in cruce obtulit Deo verum sacrificium.

Arg. 1) Ex S. Scriptura, a) Sacrae litterae in Veteri Testamen­
to praenuntiant mortem futuram Christi ut verum sacrificium Deo Patri
offerendum. Oblatus est, ait Isaias, quia ipse voluit... sicut ovis ad occi­
sionem ducitur... Si posuerit pro peccato animam suam, videbit semen
longaevum 1
2. Haec certe verba describunt sacrificium proprie dictum, ut
optime probat Knabenbauer 3.
b) In Novo Testamento disertius adhuc res definitur. Cum Joan­
nes vidisset Jesum venientem ad se ait: Ecce agnus Dei, ecce qui tollit
peccatum mundi 4. Et Apostolus: Etenim Pascha nostrum (agnus pascha­
lis) immolatus est Christus56. Christus semel oblatus est ad multorum
exhaurienda peccata ®. Jesus, ut sanctificaret per suum sanguinem popu­
lum, extra portam passus est 7. Nequit sacrificium proprie dictum clarius
significari.
2) Ex SS. Patribus. Tertullianus: «Hunc (Christum) enim oporte­
bat pro omnibus gentibus fieri sacrificium, qui tanquam ovis ad victi­
mam ductus est»8. S. Augustinus: «Verus ille mediator... homo Christus
Jesus, cum in forma Dei sacrificium cum Patre sumat, cum quo et
unus Deus est, tamen in forma servi sacrificium maluit esse quam su­
mere... Per hoc et sacerdos est, ipse offerens, ipse et oblatio»910
.
11
3) Ex ratione theologica, a) Christus Dominus constitutus est a
Deo excellentissimus sacerdos, ut diserte probavimus supra. Lex enim
homines constituit sacerdotes infirmitatem habentes: sermo autem jurisjurandi, qui post legem est. Filium in aeternum perfectum '°. Munus autem
praecipuum sacerdotis est offerre sacrificium; constituitur in iis, quae
sunt ad Deum, ut offerat dona et sacrificia pro peccatis ”. Ergo Jesus Chri­
stus verum ac proprium sacrificium obtulit Deo Patri.
b) Omnes conditiones, quae requiruntur ad verum sacrificium,
adsunt in morte Christi. Adest etenim a) materia remota seu victima,
substantia scilicet sensibilis, Jesus Christus, persona divina, quatenus
homo est; β) materia proxima seu destructio substantiae sensibilis, quae
1

2

Ctr. Franzelin, De Verbo incarnato, th. 51.
F., 53, 7-10. Cfr. Condamin, Le livre d'Isaie, c. 53, v. 10;

Ρ· 343-

In Isaiam, 53, 7-10.
foam., i, 29.
5
Z Cor., 5, 7.
6 Hebr., 9, 28.
’ Hebr., 13, 12.
8 .idv. jud., c. 13; ML 2, 676.
° De civ. Dei, lib. 10, c. 20; ML
10 He.br., 7, 28.
11 Hebr., 5, t.
s
4

effecta est per mortem Christi, γ) legitimus minister, ipse Christus, qui,
ut dicit S. Augustinus, in forma Dei sacrificium sumit, sed in forma
servi sacrificium obtulit, δ) Oblatio sensibilis Deo facta, quia Christus
per Spiritum Sanctum semelipsum obtulit immaculatum Deo \ Apposite
ad rem S. Augustinus: «Ut quoniam quatuor considerantur in omni
sacrificio; cui offeratur, a quo offeratur, quid offeratur, pro quibus offe­
ratur; idem ipse unus verusque mediator, per sacrificium pacis reconci­
lians nos Deo, unum cum illo maneret cui offerebat, unum in se faceret,
pro quibus offerebat, unus ipse esset, qui offerebat et quod offerebat» 1
2,
Si dicas Christum Dominum non se occidisse, ut foret minister legiti­
mus sacrificii crucis, respondetur in sacrificiis legitimum ministrum offerre
quidem sed plerumque non immolare victimam per se ipsum. Hoc enim
saepe peragit per alias causas instrumentales. Unde Christus fuit verus mi­
nister sacrificii crucis se ipsum immaculatum offerens, et tortores fuerunt
causae instrumentales. Ad rem Angelicus: «Passio Christi ex parte occidi ntium ipsum fuit maleficium; sed ex parte ipsius ex caritate patientis fuit
sacrificium. Unde hoc sacrificium ipse Christus obtulisse dicitur, non autem
illi, qui eum occiderunt» 3.

886. Scholion. Hoc Christi in cruce sacrificium fuit 1) lalreuticum,
quia ordinatum ad agnoscendum supremum Dei dominium: 2) eucharisticum, quia Deum glorificavit; 3) propitiatorium, quia nos liberavit a
peccatis; et 4) impelratorium, quia gratiam et gloriam nobis meruit.
ARTICULUS II
UBINAM CONSUMMATUM FUERIT SACRIFICIUM CHRISTI

887, Nota. 1) Aliqui protestantes docuerunt sacrificium Christi in­
cepisse in cruce sed completum fuisse per oblationem in caelo factam.
Ita E. K. A. Riehm 456.
2) Nonnulli catholici, admittentes, ut par est, mortem Christi in cruce
fuisse verum sacrificium, dicunt Christum etiam in caelo offerre Deo ve­
rum sacrificium. Et hoc dupliciter:
a) Thalhofer qui sacrificium non in genere signi sed in actu interno
obedientiae essentialiter ponit, vult Christum in caelo verum sacrificium
offerre, cum mortem suam et opera exhibet Patri.
b) Clarissimi auctores p. de Condren et Thomassinus ° docent sacrifi­
cium Christi consecratione et oblatione in primo instanti conceptionis ince­
pisse, immolatione in cruce peractum fuisse, et post resurrectionem commu­
nione perenniter in caelo duraturum esse. «Catholicum istud, inquit Thomas­
sinus, est sacrificium, orbem omnem singulasque ejus plagas complectitur;
initia ejus coeptantur in terris, progressus pervadunt ad inferos, perfectio
et finis sine fine caelos occupat. Propria tamen ejus sedes et regio caelum
est, et caeleste omnino ipsum sacrificium est» 7.
1 Hebr., 9, 14.
2 De Trinitate, lib. 4, c. 14; ML 42, 901.
3 III p., q. 48, a. 3 ad 3.
4 Der Lehrbegrif/ des Hebraerbriefes, Halle 1867.
5 Das Opjer des Alten und Neuen Bunds, 201 sqq.; et Handbuch der Katholischcn Liturgik, 195 sqq.
6
Condren, L’idée du sacerdoce et du sacrifice de J. C.; Thomassinus, De incarn.,
lib. 10, c. 9 sqq.
7 De incarnat., lib. 10, c. 11, n. 13.

888. Thesis. Sacrificium Christi per solam ejus passionem et mor­
tem consummatum est in cruce.

Arg. 1) Ex S. Scriptura. Praeclare docet Apostolus sacrificium
Christi perfectum fuisse in cruce. Non habet, inquit, necessitatem quoti­
die. quemadmodum sacerdotes... hostias offerre... hoc enim fecit semel se
ipsum offerendol. Rursum: Omnis quidem sacerdos praesio est quotidie
ministrans, et easdem saepe offerens hostias... hic autem unam pro pec­
catis offerens hostiam (postquam unam obtulit hostiam), in sempiternum
sedet in dextera Dei... una enim oblatione consummavit in sempiternum
sanctificatos 2.
2) Ex ratione. Sacrificium, ut jam superius diximus, est actus
cultus externi et publici, oblatio scilicet rei sensibilis cum aliqua immu­
tatione ejusdem. Actus autem internus obedientiae, quem ponit Thalhofer, non pertinet ad cultum externum, et actus, quo Christus exhibet
in caelo vulnera et mortem Patri, nullam importat corporis immutatio­
nem. Ergo Christus in caelo non offert sacrificium.
Dominus quidem Jesus semper vivit ad interpellandum pro nobis
in caelo, offerens Patri sacrificium in cruce peractum, sed haec oblatio
non habet rationem veri sacrificii.
Sancti Patres tum latini tum graeci, quos congerit Thomassinus in
favorem suae sententiae, hanc Christi oblationem in caelo admittunt,
sed non videntur amplius docere.
QUAESTIO LXIV
DE MERITO CHRISTI

ARTICULUS I
AN, QUANDO ET QUIBUS ACTIBUS CHRISTUS MERUERIT

889. Status quaestionis. Meritum est opus bonum retributione di­
gnum. Eo praecipue distinguitur a satisfactione, quod tendit ad acqui­
rendum debitorem erga nos, dum satisfactio supponit nos debitores erga
alterum.
Si bono operi debeatur praemium ex justitia, habebis meritum de
condigno, si ex decentia, meritum de congruo.
Quaerimus hic, an et quibus actibus meruerit Christus mercedem de
condigno.

890. Thesis I. Christus Dominus, dum vitam in terris ageret, vere
aliquid meruit de condigno. (Est de fide.)
Arg. 1) Ex S. Scriptura. Apostolus saepe docuit praemium col­
latum fuisse Christo propter opera meritoria. Videmus Jesurn, inquit,
1
3

Hebr., 7, 27.
Hebr., 10, 1 1 sqq.

propter passionem mortis gloria et honore coronatum U Humiliavit semetipsum, factus obediens usque ad mortem, mortem autem cnicis. Propter
quod et Deus exaltavit illum12.
2) Ex Concilio Tridentino. «Justificationis causae sunt... merito­
ria... dilectissimus Unigenitus suus, Dominus noster, Jesus Christus,
qui... sua sanctissima passione in ligno crucis nobis justificationem
meruit» 3. «Si quis dixerit homines sine Christi justitia, per quam nobis
meruit, justificari... a. s.» 4.
3) Ex ratione. In operibus Christi salvantur omnes conditiones,
quae ad meritum de condigno requiruntur. Actus siquidem Christi fue­
runt a) ex parte operis, positivi, honesti ac liberi; b) ex parte subjecti,
viatoris, justi et amici Dei; c) ex parte Dei, accepti ad praemium. Unde
certo tenendum est Christum vere et proprie meruisse.
Dices, i) Beati, utpote constituti in termino, nequeunt aliquid me­
reri. Sed anima Christi fuit semper beata. Ergo Christus nihil potuit mereri.
Resp. Christus in terris fuit beatus simul et viator; et quatenus viator
vere meruit.
Dices. 2) Merens semper est inferior praemianti. Nihil enim possu­
mus ab inferioribus mereri. Sed Christus, utpote Deus, non erat inferior Pa­
tri. Ergo.
Resp. Christus ut persona divina non fuit minor Patre, et actibus di­
vinis nihil potuit mereri. Sed simul fuit homo habens naturam humanam
hypostatice sibi unitam, et exercebat actus theandricos, quibus vere meruit.

891. Thesis II. Christus a primo instanti suae conceptionis usque
ad extremum vitae, seu quamdiu erat viator, meruit in hoc mundo, non
autem in ipsa morte.
Nota, i) Veteres quidam theologi, quibus suffragari videtur S. Bo­
naventura 5*
, dixerunt Christum in primo instanti suae conceptionis non me­
ruisse. Ita S. Albertus Magnus et alii “.
2) Cajetanus cum aliis paucis docuit Christum in ipso etiam instanti
mortis meruisse, quatenus mors terminat in fieri 7.
3) Existimavit Vazquez Christum post mortem, absolute loquendo, non
sibi sed aliis mereri potuisse 8.
4) Communiter tenent theologi Christum toto eo tempore quo fuit via­
tor, adeoque a primo instanti suae conceptionis usque ad finem vitae, me­
ruisse, non tamen in ipso instante mortis. Videri possunt Lugo, Gonet, Bil­
luart et alii “.

Arg. 1) Ex S. Scriptura. Jesus Christus ingrediens mundum di­
cit: hostiam et oblationem noluisti, corpus autem aptasti mihi... Tunc
1 Hebr., 2, 9.
2 Philipp., 2, 8.
.
3 Sess. 6, c. 7: Denz-Bannw., 799.
■'
Sess. 6, can. 10; Denz-Bannw., 820.
5
In III Sent., dist. 18, a. 1, q. 1.
8
S. Albertus M., In III Sent., dist. 18, a. 6.
7
In III p., q. 50, a. 6.
8 In III p., disp. 76, c. 1, n. 3.
3
Lugo, De incarnat., disp. 27, sect. 4; Gonet, De incarnat., disp. 21, a. I, § 4:
Billuart, De incarnat., diss. 19, a. 1.

dixi: Ecce venio: in capite libri scriptum est de me, ut faciam, Deus, vo­
luntatem tuam x.
2) Ex ratione. Christus vere meruit toto eo tempore, quo fuit via­
tor et liber. Fuit autem viator et liber tam in primo instanti suae con­
ceptionis, quam toto vitae decursu usque ad extremum vitae. Ergo.
Rationem fundamentalem hujus doctrinae adducit Angelicus dicens:
«Subito enim et in instanti perficitur operatio intellectus et voluntatis
magis quam visio corporalis, eo quod intelligere, velle et sentire non est
motus, qui sit actus imperfecti, quod successive perficitur, sed est actus
jam perfecti, ut dicitur in 3 de anima, text. 28. Et ideo dicendum
est, quod Christus in primo instanti suae conceptionis habuit usum liberi
arbitrii» 12.
Non tamen meruit in ipsa morte nec post mortem. Hoc videtur in­
nuisse ipse Christus, cum ait: Me oportet operari opera ejus, qui misit
me, donec dies est; venit nox, quando nemo potest operari34
.
Ratio quoque confirmat. Nemo enim meretur, nisi sit viator. In
instanti autem mortis et post mortem nemo vivit nec est viator, quia
instans mortis, proprie loquendo, est extra terminum vitae, et viventia
moriuntur per primum sui non esse, seu per separationem animae et
corporis, quando mors est in facto esse. Angelicus ad rem. «De morte
Christi dupliciter loqui possumus, uno modo secundum quod est in fieri,
alio modo secundum quod est in facto esse. Dicitur autem mors esse in
fieri, quandç aliquis per aliquam passionem, vel naturalem vel violen­
tam. tendit in mortem, et hoc modo idem est loqui de morte Christi
et de passione ipsius. Et ita secundum hunc modum mors Christi causa
est salutis nostrae, secundum id quod de passione supra dictum est,
q. 49. Sed in facto esse mors Christi consideratur, secundum quod jam
facta est separatio corporis et animae; et sic nunc loquimur de morte
Christi. Hoc autem modo mors Christi non potest esse causa salutis
nostrae per modum meriti» *.
Si quando legitur Christum per mortem suam nobis meruisse vel pro
peccatis satisfecisse, explicandum est. Si sermo sit de morte Christi in
fieri verum est, si loquamur de morte in facto esse, falsum.
892. Scholion. Sancti Patres aliquando videntur vulneri Christi,
imo et sanguini et aquae profusis ex latere ejusdem, tribuere meritum,
sed intelligendi sunt de merito, quod Christus habuit in vita, cum prae­
vidit et obtulit Patri vulnus lateris sui, ex quo manaturi erant sanguis
et aqua.

893. Thesis III. Christus omnibus humanae voluntatis actibus
liberis, sive naturalibus sive supernaturalibus, imo actu amoris Dei et
obedientiae ad Patrem, vere meruit.
Nota, i) Theologi communiter docent Christum omnibus actibus tam
naturalibus quam supernaturalibus liberis suae humanae voluntatis aliquid
meruissi s.
io,

sqq.

2) Multo communius defendunt etiam doctorcs contra Lugo et alios 1
Christum actibus virtutum naturalium meruisse formaliter mercedem supernaturalem.
■>
3) Communius affirmant theologi contra Vazquez et alios paucos, Chri­
stum vere meruisse per actum amoris Dei. Sed cum ad actum meritorium
requiratur libertas, quomodo Christus Deum, quem intuitive videt, libere
amet, valde controvertitur.
a) Mastrius haec habet ad rem: «Sicut Christus ex speciali privilegio
erat simul viator et comprehensor, ita etiam speciali quodam modo mere­
batur; adeo ut in «jus ; ctibus, ut meritorii essent, sola libertas remota erat
sufficiens ex intrinseca voluntatis indifferentia derivata, qualis etiam in
actu ipso amoris beatifico reperitur, et minime necessaria erat libertas pro­
xima, et expeditus libertatis usus ad operandum et non operandum, sicut
requiritur in puro viatore... Amor ergo Christi erga Deum etiam beÿificus,
qua parte erat necessarius, non erat meritorius, sed ex ea parte qua erat
liber libertate remota ibi declarata» 12.
Haec opinio non videtur satis fundata, quia actus non sunt liberi ex
libertate remota, sed ex libertate proxima ad usum expedita. Nec dispen­
satio et privilegium ad hoc aliquid valent.
b) Alii dicunt Christum meruisse amore Dei, quatenus hic amor regu­
labatur, non a scientia beata, sed a scientia infusa. Ita Suarez, Philippiis
a SS. Trinitate et alii 34.
Hic dicendi modus probabilitate non caret, sed puto libertatem atque
meritum ( hristi potuisse salvari in ipso amore beatifico, eo modo quo Deus
est liber,, quatenus se ipsum respicit sub ratione diligendi creaturas. Unde
Christus secundum S. Thomam «caritate eadem fruebatur et merebatur» *.
c) Juxta alios amor beatificus Christi fuit liber et meritorius, prout
solum terminabatur ad bona extrinseca gloriae et honoris Dei, non vero
prout referebatur ad bona Dei interna. Sic Lugo et alii 5*
7.
In hac sententia explicari nequit, qua ratione beati in patria non me­
reantur amore beatifico.
d) Alii docent Christum in terris habuisse duplicem amorem Dei regulatum a visione beatifica. Unum necessarium quo Deum diligebat quoad
perfectiones necessarias, et alterum liberum ac meritorium quo Deum dili­
gebat sub ratione finis creaturarum et munere diligendi eas. Ita Salmanti­
censes °.
e) Alii denique existimant amorem quo Christus diligebat Deum in
se quoad perfectiones necessarias, fuisse necessarium et non meritorium, sed
quo diligebat Deum sub ratione volendi n demptionem generis humani, vel
ut est ratio diligendi creaturas, fuisse liberum ac meritorium. Ita Gonet,
Joannes a S. Thoma ’.
Hi duo ultimi modi dicendi parum differunt et satis videntur difficul­
tatem solvere.

Pars l.a
Christus.

Actibus supernaturalibus liberis vere meruit

Apostolus certe hoc docuit dicens; Humiliavit semetipsum factus obediens usque ad mortem, mortem autem crucis. Propter quod et Deus exal­
tavit illum, et donavit illi nomen, quod est super omne nomen 8.
1 De incarnai·., disp. 27, sect. 1, u. 7.
2 In III Sent , disp. 3, q 10, a. 2.
3 Suarez, De incarnat , disp 39, sect. 2; Philippus a SS. Trinitate, De myste­
rio incarnationis, disp. 9, dub. 3
4 De veritate, q 29, a. 6 ad 6.
6 De mysterio incarnationis, disp 27, sect. 1, n. 4.
8 De incarnatione, disp. 27, n. 53.
7 Gonet, De incarnat , disp. 21, n 49; Joannes a S. Thoma, In III p., disp. 17,
a. 3, n. 13.
8 Philipp., 2, 8-9.

S. Thomas idem docet: «Quamvis meritum Christi quamdam infini­
tatis rationem habeat ex dignitate personae, tamen rationem meriti
habet ex gratia habituali, sine qua meritum esse non potest» x.

Pars 2.a Actibus liberis virtutum naturalium mereba­
tur Christus mercedem supernaturalem.
Ratio est, quia actus virtutum naturalium in Christo erant honesti ac
liberi, et ob unionem ad personam divinam, a qua eliciebantur, fiebant
digni praemio tum naturali tum supernatural!. Unde non videtur
audiendus Lugo 12, dum defendit Christum actibus naturalibus virtutum
formaliter non meruisse mercedem supernaturalem.

Pars 3.a Christus continuo meruit per actum amoris
Dei, in quantum diligebat Deum sub ratione diligendi
creaturas.
Deus ipse dicitur et est liber, in quantum diligit se sub ratione ter­
minandi et diligendi creaturas, ut probavimus in tractatu De Deo uno,
n. 350. Ergo a pari amor Dei in Christo, quatenus ferebatur in Deum
sub ratione terminandi et diligendi creaturas, erat liber ac meritorius.

Pars 4.a Actibus obedientiae, quibus adimplebat prae­
cepta Patris, meruit Christus.
Diximus superius Christum accepisse vera praecepta Patris, et in
eis adimplendis fuisse omnino liberum. Christus autem omnibus actibus
liberis merebatur coram Deo.
894. Corollarium. Ex his facile colligunt theologi Christum vere
meruisse non solum per actus dilectionis Dei, et obedientiae ad Patrem,
ut erant actus supernaturales, sed etiam per opera virtutum moralium
humilitatis, patientiae, mortificationis, etc., imo etiam per omnes actio­
nes elicitas sive a voluntate deliberata, sive ab appetitu sensitivo, et
productas a potentiis naturalibus, ut sunt nutritio et augmentatio. Quia
voluntas humana Christi ob perfectum dominium, quod habebat supra
se ipsum, intime concurrebat ad praedicta opera et actiones.
ARTICULUS II
QUAENAM CHRISTUS SIBI MERUERIT

895. Status quaestionis. 1) Agimus hic de objecto meriti Christi
respectu sui ipsius.
2) Alibi dictum est Christum non sibi meruisse substantiam incar­
nationis, bene tamen aliquas ejus circumstantias.
3) Hic quaerimus, an sibi meruerit a) gratiam habitualem, dona
eam consequentia et gloriam essentialem; b) gloriam corporis et nomi­
nis exaltationem.
1
’

l>r veritate, <| 29, a. 5 ad 4.
incarnat., disp. 27,

ΖΛ·

sect. 1, n. 7.

896. Error. Calvinus vesania, qua ferebatur in scholasticos, ductus
haec scripsit: «Quaerere vero, an sibi ipse (Christus) meruerit, quod faciunt
Lombardus et scholastici, non minus stulta est curiositas, quam temeraria
definitio, ubi hoc idem adserunt. Quid enim opus fuit descendere unicum
Dei Filium, ut sibi acquireret quidquam novi?»
897. Placita theologorum, i) Veteres theologi S. Albertus M., Altisiodorensis et alii -, credentes melius ac gloriosius haberi aliquid ex merito
quam sine merito, dixerunt Christum de facto meruisse gloriam essentialem.
Quam opinionem approbat Platellius, et addit: «idem dicendum de gratia
habituali et habitibus supematuralibus eam concomitantibus, quod nempe
eam meruerit, si gloriam essentialem sibi meruerit» 3*
.
2) Alii multo communius tenent Christum non sibi meruisse primam
gratiam habitualem ac dona eam concomitantia, nec gloriam essentialem,
bene tamen gloriam corporis, resurrectionem, ascensionem, et nominis exal­
tationem. Tta .$. Thomas, S. Bonaventura, Philippus a SS. Trinitate, Billuart, Josephus a Matre Dei, Muncunill et alii '.
3) Ex his tamen aliqui concedunt Christum de potentia Dei absoluta
potuisse prfmatn gratiam habitualem et gloriam essentialem sibi mereri, Ita
Suarez, Philippus a SS. Trinitate, Joannes a S. Thoma, Gonet, Mastrius
et alii 5.

898. Thesis I. Christus de facto non sibi meruit primam gratiam
habitualem, dona eam concomitantia et gloriam essentialem; de potentia
tamen Dei absoluta potuit ea sibi mereri.

Pars l.a

Christus ea de facto non meruit.

Ratio est, quia primam gratiam habitualem, dona eam concomitan­
tia et gloriam essentialem Christus habuit a primo instanti suae con­
ceptionis per modum naturae seu per modum proprietatum unionis
hypostaticae. Quae autem habentur per modum naturae et proprieta­
tum alicujus, praecedunt ejus operationem ac meritum.

Pars 2.a De potentia Dei absoluta potuit Christus pri­
mam gratiam habitualem, dona eam concomitantia et glo­
riam essentialem mereri.
1) Quoad primam gratiam habitualem. De potentia Dei absoluta
potuit Christus adsumere naturam humanam gratia habituali destitu­
tam. Hoc in casu operationes humanae Christi, utpote gratia unionis
informatae et a persona divina elicitae, fuissent infiniti valons et meri­
toriae cujuscumque praemii etiam gratiae habitualis. Unde axioma:
prima gratia non cadit sub merito, intelligitur de prima gratia puri ho­
minis, in quo gratia habitualis est necessario principium meriti, non de
1
2

Institut , lib. 2, c. 17, n. 6.
S. Albertus M., In III Sent., dist. 18, a. 11; Altisiodorensis, Summa, lib. 3,

tr. i, c. 7.
3 De Verbi div. incarnat., n. 349.
4
S. Thomas, III p., q. 19, a. 3; S. Bonaventura, In III Sent., dist. 18, a. 2,
q. 1; Philippus a SS. Trinitate, De mysterio incarnat., disp. 9, dub. 6; Billuart, De
incarnat , diss. 19, a 2; Josephus a Matre Dei, Cursus triennalis, tr. 10, disp 3,
dub. 2; Muncunill, De Verbi div. incarnat., n. 904.
5
Suarez, In III p., disp. 40, sect. 1; Philippus a SS. Trinitate, De mysterio
incarnat. , disp. 9, dub. 6; Joannes a S. Thoma, In 111 p.. disp 18, a. i, conci. 3:
Gonet, De incarnat., disp. 21, a. 5, § 4; Mastrius, In Ill Sent , disp. 3, q. 11, a. 1

prima gratia Christi, in quo ante gratiam habitualem potuit gratia
unionis esse principium meriti. Quae autem diximus n. 678 intelligenda
sunt de potentia Dei ordinaria et in ordine stabilito.
2) Quoad dona concomitantia et gloriam essentialem. Supposito quod
Christus meruerit primam gratiam habitualem, sponte sequitur ipsum
potuisse mereri dona gratiam concomitantia et gloriam essentialem,
quae non est nisi gratia consummata.
899. Thesis II. Christus vere sibi meruit gloriam accidentalem
animae, gloriam corporis, resurrectionem, ascensionem et sui nominis
exaltationem.
Ratio in genere est, quia, cum Christus conceptus ac natus fuerit
sine his perfectionibus, gloriosius ipsi fuit eas per meritum habere quam
gratuito accipere.
De singulis pauca.
1) Gloriam accidentalem animae meruit Christus in conversione pec­
catorum et salvatione justorum.
2) Gloriam corforis sibi meruisse adserit ipse Christus dicens: Nonne
haec oportuit pati Christum et ita intrare in gloriam suam? *1.
3) De resurrectione Christi ait S. Augustinus: «Justum enim erat,
ut innocentem occisum, et cui retributa sunt mala pro bonis, resusci­
taret a mortuis»2.
4) Ascensio Domini pertinet ad gloriam corporis.
5) Meritum denique exaltationis nominis Christi explicant illa verba
Apostoli: Humiliavit semelipsum, jactus obediens usque ad mortem, mor­
tem autem crucis. Propter quod et Deus exaltavit illum, el donavit illi
nomen, quod est super omne nomen3.
Alias quoque perfectiones, ut judiciariam potestatem, gloriam Re­
demptoris, etc., quas longum foret singillatim referre, certe meruit
Christus.

ARTICULUS III
QUID MERUERIT CHRISTUS ANGELIS ET HOMINIBUS

900. Status quaestionis. Certo tenendum est Christum Dominum,
non solum sibi, sed et aliis aliquid meruisse, quia gratia habitualis, quae
est principium meriti, fuit in Christo a) sicut in homine singulari ad sibi
merendum, et b) sicut in capite totius Ecclesiae ad merendum aliis.
Disputatur quid singulis meruerit.

901. Thesis I. Christus non meruit angelis primam gratiam ha­
bitualem nec gloriam essentialem.
Nota, i) Aliqui defendunt Christum meruisse angelis primam gra­
tiam habitualem et gloriam essentialem. Ita ex Societate Suarez, ex scoti-

1
1
°

I.w., 24, 26.
In ps. 3. n. 4; MI. 36, 74.
Philipp., 2, H «qq.

stis Pondus, Bellulus et Mastrius; et ex thomistis Philippus a SS. Trini­
tate et Laurentius a S. Theresia l.
2) Alii communius et probabilius negant. Ita S. Thomas, Soto, Alva­
rez, Vazquez, Molina, Contenson, Becanus, Salmanticenses et alii 1
2.

Arg. 1) Ex S. Scriptura. In epistola ad hebraeos legitur: Qui
enim sanctificat, et qui sanctificantur, ex uno omnes. Propter quam causam
non confunditur fratres eos vocare dicens: 'Nuntiabo nomen tuum fratribus
meis... Et iterum... Ecce ego et pueri mei, quos dedit mihi Deus. Quia ergo
pueri communicaverunt carni et sanguini, et ipse similiter participavit
eisdem, ut per mortem destrueret eum, qui habebat mortis imperium, id est,
diabolum; et liberaret eos, qui timore mortis per totam vitam obnoxii erant
servituti3. Nunquam enim angelos apprehendit, sed semen Abrahae appre­
hendit 4. Ex his constat Christum et eos, qui per ipsum sanctificati sunt,
fuisse fratres, carni et sanguini communicasse, et, qui timore mortis...
obnoxii erant servituti, per mortem Christi liberatos fuisse. Angeli autem,
utpote natura distincti, non fuerunt fratres Christi, nec communicave­
runt carni et sanguini, nec liberati sunt a servitute.
2) S. Gregorius: «Cujus incarnationis mysterium quia et electi an­
geli mirati sunt, qui eodem mysterio redempti non sunt» 5.
3) S. Thomas: «Non influit Christus angelis removendo prohibens
aut merendo gratiam» 6. «Angeli autem non sunt viatores quantum ad
praemium essentiale, et ideo quantum ad hoc nihil eis meruit»7.
4) Ex ratione. Decretum sanctificationis et glorificationis angelo­
rum praecedit decretum incarnationis Verbi. Ergo Christus non meruit
angelis primam gratiam habitualem et gloriam essentialem.
902.
dentale.

Thesis II.

Christus vere meruit angelis praemium acci­

«Sunt autem (angeli), ait Angelicus, aliquo modo, viatores respectu
praemii accidentalis, in quantum nobis ministrant, ad quod valet eis
meritum Christi. Unde dicitur ad ephesios, 1, 10, quod per eum restau­
rantur, quae in caelis et quae in terra sunt» 8.
Angeli revera in caelo gaudent de conversione peccatorum, de sancti­
ficatione justorum, de gloria sanctorum. Hoc autem gaudium fuit certe
praemium accidentale meritorum Christi.
1
Suarez, In III p., q. 19, disp. 42, sect. I, n. 4; Poncius, Theol. cursus inte­
disp. 38. q ult.; Bellulus, disp. 14, q. 14, 11. 37; Mastrius, In III Sent., disp. 3.
q. 13, a. 2; Philippus a SS. Trinit., De niyst. ineam., disp. 9, dub. 7; Laurentius
a S. Theresia, De incarnat., controv. 15, n. 37 sqq.
2
S. Thomas, In III Sent., dist. 13, q. 2, a. 2; et III p., q. 59, a. 6; Soto, In
IV Sent., dist. 49. q. 4, a. 2; Alvarez, De auxiliis, disp. 40; Vazquez, In III p.,
disp. 49, c. 2; Molina, In I p., q. 63, a. 3, membro 5, circa 7 conci.; Contenson, De
incarnat., diss. 4, c. 2, specui. 3; Becanus, De incarnat., c. 14, q. 9; Salmanticen­
ses, De incarnat., disp. 28, n. 119.
3 Hebr., 2, 11 sqq.
4 Hebr., 2, 16.
6 Moral., lib. 28, c. 13, n. 33; ML 76, 467.
6 In III Sent., dist. 13, q. 2, a. 2, sol. 1.
7 De veritate, q. 29, a. 7 ad 5.
8 De veritate, q. 29, a. 7 ad 5.

ger,

ART. ΙΠ. QUID MERUERIT CHR. ANGELIS ET HOMINIBUS

SSI

903. Thesis III. Christus non meruit Adamo justitiam origina­
lem et dona supernaturalia ipsam concomitantia ante peccatum.
Nota. 1) Suarez, Valentia, Laurentius a S. Theresia 1 et omnes illi
theologi qui defenderunt Christum incarnatum iri etiam in suppositione, qua
Adamus non peccaret, docuerunt Christum meruisse Adamo primam gra­
tiam sanctificantem et dona supernaturalia status innocentiae.
2) Alii tamen multo communius id negant. Videri possunt Joannes a
S. Thoma, Salmanticenses et alii 1
2.

Arg. 1) S. Augustinus gratiam Adami innocentis in eo distinguit
a gratia nostra, quod prima fuerit a Deo collata, altera vero a Christo
concessa. «Adam non habuit gratiam? Imo vero habuit magnam, sed
disparem: ille in bonis erat, quae de bonitate sui conditoris acceperat...
Sancti vero in hac vita, ad quos pertinet liberationis haec gratia, in
malis sunt, ex quibus clamant ad Deum: Libera nos a malo (Matth., 6,
13). Ille in illis bonis Christi morte non eguit, istos a reatu et haereditario et proprio illius Agni sanguis absolvit» 3.
2) Totum meritum Christi fundatur in decreto Redemptoris ven­
turi, et non influit nisi in gratias, quae hoc decretum supponunt. Sed
prima gratia Adami, utpote ante praevisionem incarnationis collata, non
fuit medicinalis, nec supposuit decretum Redemptoris venturi. Ergo.
904. Thesis IV.
hominum.

Merita Christi fuerunt causa praedestinationis

Nota, i) Praedestinatio, ut diximus et explicuimus in tractatu De
Deo uno, n. 397, definitur: Halio transmissionis creaturae rationalis in finem
vitae aeternae in mente divina ab aeterno exsistens.
2) Disputatur, an Christus meruerit hominibus hanc praedestinationem.
a) Scotus et scotistae negant absolute 45.
b) Alii docent praedestinationem nostram, quatenus importat divi­
nam dilectionem esse quidem ex meritis Christi, non vero, quatenus dicit
electionem unius prae alio ad gloriam. Ita Suarez et Franciscus Lugo 67.
c) Alii denique defendunt Christum meruisse totam absolute hominum
praedestinationem. Ita S. 'Thomas ®, et thomistae communiter ’, et ex extra­
neis Valentia, Vazquez, Lessius et alii 8.

Arg. 1) Apostolus: Sicut elegit nos in ipso (Christo) ante mundi
constitutionem... qui praedestinavit nos in adoptionem filiorum per Jesum
1

Suarez, In III p., disp. 41, sect. I, n. n; Valentia, In III p., disp. I, q. 19,

p. 4: Laurentius a S. Theresia, De incarnat., controv. 15. § 6. n. 37.
2
Joannes a S. Thoma, In III p., q. 8, disp. io, a. 2, resolutio dubii; Salman­
ticenses, De incarnat., disp. 16, dub. 4.
3 De corrept. et grat., c. n; ML 44, 933.
1
Scotus, In III Sent., dist. 19, q. un., n. 6, § «In ista quaestione»; Mastrius,
In III Sent., disp. 3, q. 13, a. 1.
5
Suarez, In III p., disp. 41, sect. 4; et De praedest., lib. I, c. 12, n. 8; Fran-

oiscus Lugo, De Deo uno, lib. I, disp. 41, c. 3, n. 5.
6
III p., q. 24. a. 4; et In III Sent., dist. 10, q. 3.
7
Cfr. Joannes a S. Thoma, In I p., disp. 8, a. 6; et Andreas a Cruce, In I p.,
disp. 146.
8 Valentia, In III p., disp. t, q. 19, p. 4; Vazquez, In I p , disp. 94; Lessius,
De praedestinatione Christi, sect. 3, assert. 2.

Christum in ipsum1. His verbis diserte adserit Apostolus praedestina­
tionem, saltem ad gratiam, etiam ut complectitur electionem, e se per
Christum, et idem · videtur dicendum de praedestinatione et electione
ad gloriam.
2) Ex ratione. Decretum incarnationis Christi dedit Deus et con­
sequenter merita Christi praevidit antecedenter ad praedestinationem
hominum. F.rgo Christus meruit praedestinationem hominum. «Juxta
hanc doctrinam, ait ad rem Andreas a Cruce, ita ordinandus est ordo,
quem Deus servavit in mente sua in praedestinatione Christi et nostra,
ut in primo signo rationis ad manifestanda sua attributa derr verit creare
hominem rectum, simulque desiderasse simplici affectu beatificare illum,
si in gratia accepta perseveraret. In secundo signo, ut ostenderet gra­
tiam homini collatam non fuisse illi debitam, sed misericorditer dona­
tam, decrevit permittere peccatum. In tertio instanti seu signo vidit
peccatum hominis. In quarto decrevit liberare hominem per condignam
satisfactionem exhibendam... Et tandem in sexto, visis meritis Christi
et cognitis ut futuris, elegit aliquos homines ad gloriam in effectu con­
sequendam, et ab hoc signo coepit nostra praedestinatio» 1
2.

905. Thesis V. Christus meruit hominibus post lapsum omnss
dispositiones ad justificationem, gratiam sanctificantem, remissionem
peccatorum, gratias post justificationem et gloriam aeternam.
1) Dispositiones ad justificationem.
Capreolus, Ferrariensis3 et alii hoc negaverunt, sed horum doctri­
nam merito vocat Pesch «sane miram» 4.
Apostolus diserte hoc docuit dicens: Qui (Deus) nos liberavit et vo­
cavit vocatione sua sancta, non secundum opera nostra, sed secundum pro­
positum suum et gratiam, quae data est nobis in Christo ante tempora
saecularia 5*7.
Concilium Tridentinum «declarat praeterea ipsius justificationis exor­
dium in adultis a D :i per Jesum Christum praeveniente gratia sumen­
dum esse, hoc est, ab ejus vocatione, qua, nullis eorum exsistentibus
meritis, vocantur, ut, qui per peccata a Deo aversi erant, per ejus
excitantem atque adjuvantem gratiam ad convertendum se ad suam
ipsorum justificationem, eidem gratiae libere adsentiendo et cooperando
disponantur» ®. Nemo autem negaverit omnes dispositiones ad gratiam
pertinere ad exordium justificationis.
2) Gratiam sanctificantem. Nam S. Paulus ait: Benedicius Deus et
Pater Domini nostri Jesu Christi, qui benedixit nos in omni benedictione
spirituali in caelestibus in Christo ’.
1 Ephes., i. 4-5.
2 De Dea uno, disp. 146, n. 3980.
3
Capreolus, In III Sent., dist 18, q. un., a. 3, § «Advertendum tamen»;
riensis, Contra Gent., lib. 4, c. 55 ad 7, «An autem requiratur».
4 De Verbo incarnato, n. 460.
5 II Tim., i, 9.
° Sess. 6, c. 5: Denz-Bannw., 797.
7 Ephes., I, 3.

3) Remissionem -peccatorum. Est de fide definitum in Concilio Tridentino his verbis: «Si quis hoc Adae peccatum... per aliud remedium
adserit tolli, quam per meritum unius mediatoris Domini nostri Jesu
Christi, qui nos Deo reconciliavit in sanguine suo, factus nobis justitia,
sanctificatio et redemptio... a. s.»1.
4) Gratias post justificationem. Ipse Christus clare hoc docuit di­
cens: Ego sum vitis, vos palmites; qui manet in me, et ego in eo, hic fert
fructum multum, quia sine me nihil potestis facere 123. Hunc locum authen­
tice declaravit Concilium Tridentinum his verbis: «Cum enim ille ipse
Jesus Christus tanquam caput in membra et tanquam vitis in palmites
in ipsos sanctificatos virtutem jugiter influat, quae virtus bona eorum
opera semper antecedit, et comitatur et subsequitur, et sine qua nullo
pacto Deo grata et meritoria esse possent, nihil ipsis justificatis amplius
deesse credendum est, quominus plene illis quidem operibus, quae in
Deo sunt facta, divinae legi pro hujus vitae statu satisfecisse, et vitam
aeternam, suo etiam tempore, si tamen in gratia decesserint, conse­
quendam vere promeruisse censeantur» 8.
5) Gloriam aeternam justis conferri ex meritis Christi adserit Apo­
stolus dicens: Multo magis abundantiam gratiae, et donationis et justi­
tiae accipientes, in vita regnabunt per unum Jesum Christum... Ita et
gratia regnet per justitiam in vitam aeternam per Jesum Christum Domi­
num nostrum 4.
QUAESTIO LXV
DE SATISFACTIONE CHRISTI

ARTICULUS I
UTRUM CHRISTUS VERE ET PROPRIE PRO NOBIS SATISFECERIT

906. Status quaestionis. 1) Satisfactio proprie dicta in theologia
et in jure est: Solutio voluntaria debiti ex intrinsecis ad aequalitatem.
2) Qui creditorem praedicatione, consilio et exemplo movet ad re­
mittendum debitum, non proprie sed metaphorice satisfacit. Et qui par­
tem solummodo debiti solvit, remissa per gratiosam creditoris accepta­
tionem differentia, improprie satisfacit. Unde ad propriam satisfactio­
nem requiritur solutio debiti ad aequalitatem.
3) Porro aequalitas attenditur ex duplici capite: a) ex capite mate­
riae, quae consistit in integritate solutionis aequivalentis ex debito, adeo
ut pretium, quod solvitur, aequivaleat debito, si non semper commensuratione arithmetica et quantitativa, saltem geometrica et proportio­
nali, sufficienti ab intrinseco ad extinguendum debitum; b) ex parte
1
2
3
4

Sess. 5, can 3; Denz-Bannw., 790.
Joan . 15, 5.
Sess. 6, c. 16; Denz-Bannw,, 809.
Jtom., 5, 17-21.

formae, quam exigit rigor justitiae; ut scilicet solutio fiat: a) ad alterum;
b) ex bonis propriis, alio titulo non debitis, et sub dominio creditoris
non contentis: c) ut creditor teneatur satisfactionem acceptare.
4) Satisfactio perfecta ex parte materiae vocatur condigna; et per­
fecta ex parte formae dicitur ex toto rigore justitiae.
Quaestio hic discutienda est, an Christus vere et proprie pro nobis
satisfecerit.
907. Errores, i) Protestantes liberales et hodierni rationalistae ne­
gant hominem, cum peccavit, contraxisse verum debitum erga Deum, et
consequenter inficiantur veram satisfactionem Christi.
2) Sociniani dicunt Christum Dominum nullatenus Deo satisfecisse pro
peccatis hominum, et ideo vocari Salvatorem nostrum, quia salutis viam
verbo et exemplo nobis ostendit *.
3) Hunc socinianorum errorem elapso saeculo partim renovarunt Her­
mes et Giintherus, quorum primus dicebat Deum nunquam veram satisfa­
ctionem pro peccatis nostris exegisse, et Christum venisse in mundum, ut
gravitatem peccati homines doceret; alter vero contendebat Christum in
hoc mundo solum laborasse, ut obedientiam restitueret hominibus.

908.

Thesis I.

Christus pro nobis condigne satisfecit. (Est de fide.)

Arg. 1) Ex S. Scriptura. S. Joannes Baptista videns Jesum ex­
clamavit: Ecce agnus Dei, ecce qui tollit peccatum mundi123456. Apostolus:
Christus nos redemit de maledicto legis, factus pro nobis maledictum2.
Unus mediator Dei et hominum homo Christus Jesus, qui dedit redemptio­
nem semetipsum pro omnibus i. Empti enim estis pretio magno °. Pretio
empti estis, nolite jieri servi hominum e.
2) Concilium Florentinum declarat «neminem unquam ex viro fe­
minaque conceptum a diaboli dominatione fuisse liberatum, nisi per
meritum mediatoris Dei et hominum Jesu Christi Domini nostri»7. Et
Concilium Tridentinum: «Dominus noster, qui, cum essemus inimici..., sua
sanctissima passione in ligno crucis nobis justificationem meruit et pro
nobis Deo Patri satisfecit» 8.
3) Ex SS. Patribus. S. Cyrillus Alex.: «Verum per utrumque Chri­
stus intelligitur, qui tum pro nobis mortuus est tum in odorem suavi­
tatis Patri ut holocaustum oblatus, et seipsum pro universorum vita
pretium impendit 9. S. Augustinus: «Pretio igitur (Christus) nostrum de­
bitum, non sua aera contraxit, chirographum sustulit, feneratorem re­
movit, exuit debitorem; unus exsolvit, quod ab omnibus debebatur»10.
4) Ex ratione theologica. Omnia opera Christi erant valoris infi­
1
Cfr. Hergenrother, Hist, de la Iglesia, γ° periodo, C. I, IV, io; t. 5, p. 299;
et Wouters, Hist. eccl. comp., epoch. 11, n. 56.
2 Joan., i, 29.
3 Gal., 3, 13.
4 I Tim., 2, 5-6.
5 I Cor., 6, 20.
6 I Cor., y, 23.
’ Decreto pro Jacobitis; Denz-Bannw., 711.
8 Sess. 6, c. 7; Denz-Bannw., 799.

8 De adoratione, lib.
10 De Joseph Patr., c.

15: MG 68, 971.
4, n. 19: ML 14, 681.

niti, et ideo tantum Deo obtulerunt pretium, quantum peccata homi­
num demeruerunt vel Deum offenderunt. Ergo Christus condigne pro
nobis Deo satisfecit. «Ille, ait ad rem S. Thomas, proprie satisfacit
pro offensa, qui exhibet offenso id, quod aeque vel magis diligit, quam
oderit offensam» x.
909. Corollarium. Christus Dominus non tantum solvit debitum
culpae, sed etiam poenae, quam nos debebamus ob culpam. Testimonia
siquidem et rationes, quas attulimus, diserte probant Christum dedisse
justum pretium pro peccatis nostris. In peccato autem duo sunt sol­
venda. debitum culpae et debitum poenae1
2.
910. Scholion I. Quando in diversis locis S. Scripturae legeris
Christum tulisse peccata nostra 34
, non sic intelligas, ut Christus consti­
tutus fuerit peccator propter nos, quod est impossibile, sed in quantum
figuram peccatoris sumens, ipse poenas luit optimus.
Quando reus personaliter solvit creditori debitum, prius se agnoscit
crimine infectum, et deinde tradit creditori pretium vel satisfacit of­
fenso per opera poenalia. Sed, quando alius constituitur sponsor et vas
pro reo, pretium, quod ipse offert creditori, vocatur satisfactio vicaria.
Unde Christus offerens Deo pretium sui sanguinis pro peccatis homi­
num, vices egit peccatorum, non quidem adsumendo peccatum, sed in
forma peccatoris offerendo Deo se ipsum.
Scholion II. Quilibet actus humanus Christi, utpote valorem habens
infinitum, suffecisset ad satisfaciendum Deo pro peccatis totius mundi,
sed ut amor Dei erga homines magis eluceret, et nostram erga Deum
gratitudinem promoveret, voluit Christus acerbissimam sustinere pas­
sionem.
Scholion III. Christus Deo satisfecit etiam pro peccatis Patrum
Veteris Testamenti. Quem proposuit Deus, ait Apostolus, propitiationem
per fidem in sanguine ipsius, ad ostensionem justitiae suae, propter remis­
sionem praecedentium delictorum 'l. Et ideo Novi Testamenti mediator est,
ut, morte intercedente, in redemptionem earum praevaricationum, quae
erant sub priori testamento, repromissionem accipiant, qui vocati sunt,
aeternae haereditatis 5*7. Sufficiebat ad veram satisfactionem, ut ille, qui
oblaturus esset pretium, praecederet sanctos in mente divina, quamvis
in rerum natura sequeretur eos, pro quibus erat satisfacturus.

911. Thesis II. Satisfactio Christi pro peccatis hominum non so­
lum fuit condigna sed etiam superabundans.

Arg. 1) Ex S. Scriptura. Apostolus hoc testatur dicens: Non
sicut delictum ita et donum. Si enim unius delicio multi mortui sunt,
mullo magis gratia Dei et donum in gratia unius hominis Jesu Christi in
plures abundavit ®. Ubi autem abundavit delictum, superabundavit gratia1.
1
2

3
4
5
®
7

III p., q. 48, a. 2.
Cfr. Pesch, De Verbo
I Petr., 2, 24.
Rom., 3, 25.
Hebr., 9, 15.
Rom., 5, 15.
Rom., 5, 20.

incarnato,

n. 427.

2) Ex SS. Patribus. S. Joannes Chrysostomus: «Longe plura enim
quam debeamus solvit Christus, et tanto plura, quanto immensum pela­
gus ad stillam aquae collatum majus est»1. S. Anselmus: «Pretiosior
namque est vita hominis illius quam omne, quod Deus non est, et su­
perat omne debitum, quod debent peccatores pro satisfactione» 12.
3) Ex ratione. Multo majus opus et Deo magis satisfactorium esse
existimamus Deum physice et realiter subjici poenis ac doloribus,
quam demeritorium est Deum ipsum arbitrio creaturae moraliter sub­
jici. Deus autem realiter ac physice poenis et doloribus subjectus fuit
in passione Christi, dum in peccatis hominum moraliter subjectus fuit
arbitrio creaturae. Ergo satisfactio Christi fuit superabundans pro sol­
vendo debito peccati.
912.

Thesis III.

Satisfactio Christi fuit simpliciter infinita.

Nota. Infinitum, sicut diximus in tractatu De Deo uno, n. no, est id
quod non habet terminum seu caret limitibus. Si limitibus undique et sub
omni ratione carcat, dicitur infinitum absolute et simpliciter; si in uno ordi­
ne careat limitibus, vocatur infinitum relativum seu secundum quid.
Defendimus in thesi satisfactionem Christi nullum habere terminum ac
proinde nullo limite contineri et esse simpliciter infinitam.
Scotus 3 et cum eo scotistae fere communiter 45 negant valorem satisfa­
ctorium Christi fuisse simpliciter infinitum.
At extra scholam scotisticam communiter affirmant theologi.

Arg. 1) Ex magisterio Ecclesiae. Clemens VI expresse docet Fi­
lium Dei «in ara crucis... non guttam sanguinis modicam, quae tamen
propter unionem ad Verbum pro redemptione totius humani generis
suffecisset, sed copiose velut quoddam profluvium noscitur effudisse...
Thesaurum militanti Ecclesiae acquisivit, volens suis thesaurizare filiis
pius Pater, ut sic sit infinitus thesaurus hominibus» s.
2) Ex ratione. Valor satisfactorius operum mensuratur ex digni­
tate personae satisfacientis, adeo ut eo major sit valor satisfactionis,
quo major fuerit dignitas satisfacientis, et valor sit infinitus, cum per­
sona operans fuerit dignitatis infinitae. Christus autem eliciens opera
satisfactoria per naturam humanam fuit persona divina dignitatis sim­
pliciter infinitae, et secundum hanc dignitatem infinitam elevavit va­
lorem suarum operationum.
913. THESIS IV.
hominibus.

Satisfactio Christi fuit universalis pro omnibus

Nota. Haec universalitas attenditur non solum penes sufficientiam
ex parte pretii, quatenus sufficeret etiam ad liberandos daemones, sed
penes solutionem pretii pro iis, qui erant in statu recipiendi fructum sa­
tisfactionis. Unde sensus hujus theseos est Christum per sua opera obtu1
2
3
1
5

In ep ad Rom., hom. io, 2; MG 60, 477.
Lib Med., 11; ML 158, 765.
In III Sent., dist. 19, q. un.
Cfr. Mastrius, In III Sent., disp. 3, q. 8, a. 2, n. 288.
Bulla Jubilaei Unigenitus Dei Filius, 25 Jan. 1343; Denz-Bannw., 550.

lisse Deo pretium superabundans pro extinguendo debito omnium ho­
minum, ct omnibus parasse media ad salutem necessaria.
Arg. 1) Ex S. Scriptura. S. Joannes ait: Ipse est propitiatio pro
peccatis nostris, non pro nostris autem tantum, sed etiam pro totius mun­
di r. Apostolus: Qui est salvator omnium hominum, maxime fidelium1
2.
Qui omnes homines vult salvos jieri, et ad agnitionem veritatis venire. Unus
enim Deus, unus et mediator Dei et hominum homo Christus Jesus. qui
dedit redemptionem semetipsum pro omnibus3. Hunc locum explicans
Knabenbauer merito ait: «Hanc vicariam satisfactionem esse praestitam
a Christo pro omnibus explicite declaratur» 4.
2) Ex ratione theologica. Christus mortuus est pro omnibus homi­
nibus, non solum fidelibus sed etiam infidelibus et parvulis, juxta illud
Concilii Tridentini: «Etsi ille pro omnibus mortuus est, non omnes tamen
mortis ejus beneficium recipiunt» 5; et constat ex propositione 5 Jansenii ab Innocentio X damnata: «Scmipelagianum est dicere Christum pro
omnibus omnino hominibus mortuum esse aut sanguinem fudisse»6*
.
Passio autem et mors fuerunt opera praecipua Christi ad redemptionem
hominum deputata, ut diserte adserit Angelicus 1. Ergo satisfactio Chri­
sti fuit universalis pro omnibus hominibus.

ARTICULUS II
UTRUM SATISFACTIO CHRISTI FUERIT CONDIGNA, SUPERABUNDANS, INFI­

NITA AC UNIVERSALIS EX VALORE INTRINSECO OPERUM CHRISTI VEL EX

GRATIOSA ET EXTRINSECA ACCEPTATIONE DEI

914. Status quaestionis. Hactenus probavimus satisfactionem Chri­
sti fuisse condignam, superabundantem, infinitam atque universalem,
sed restat investigandum, unde provenerit operibus Christi valor hujus­
modi satisfactorius, an scilicet ex intrinsecis et propriis eorum praedi­
catis, vel an ex extrinseco Dei favore.
915. Placita theologorum, i) Scotus, Durandus, Biel, Lychetus, et
alii praesertim scotistae 8, negant opera Christi ex se et intrinsecis eorum
praedicatis obtulisse Deo satisfactionem condignam, superabundantem, in­
finitam et universalem, sed extrinsece tantummodo et ex gratiosa Dei ac­
ceptatione.
2) Alii tamen theologi communius docent opera Christi ex intrinseca
eorum ratione et ex propriis praedicatis habere valorem satisfactorium de

1
2
3
4

I Joan., 2, 2.
I Tini., 4, io.
I Tim., 2, 4-6.
In I Tim., 2, 6.

6
3

Sess. 6, c. 3; Denz-Bannw., 795.
Denz-Bannw., 1096.

’

Quodlib. 2, a. 2.
Scotus, In III Seni., dist. 19, q. un., n. 7, § «Quantum ergo»; Durandus, In
III Sent., dist. 20, q. 2; Biel, In III Seni., dist. 19, q. un.: Lychetus, In Comment,
ad Scotum, in III Sent., dist. 19, q. un., nn. 9-11.
8

quo agimus. Consuli possunt Guillermus Parisiensis, Alensis, S. Thomas,

S. Bon aventura, Capreolus, Cajetanus, Ferrariensis, Soto, Medina, Valen­
tia, Vazquez, Suarez et Salmanticenses ί.

916. Thesis. Satisfactio Christi ex se et ab intrinseco, independen­
ter a favore et acceptatione Dei extrinseca, fuit condigna, superabundans,
infinita et universalis.
Arg. 1) Testimonia S. Scripturae, conciliorum et SS. Patrum,
quae supra dedimus, certe ostendunt satisfactionem Christi fuisse ex se
et ab intrinseco condignam, superabundantem, infinitam et universa­
lem. Dicunt enim opera Christi fuisse pretium redemptionis nostrae,
obtulisse majus pretium quam debitum nostrum, habuisse valorem infi­
nitum, atque exsolvisse, quod ab omnibus debebatur. Haec autem clare
significant satisfactionem Christi fuisse eo modo, quo diximus, perfectam
ex praedicatis propriis et intrinsecis operum Christi.
2) Ex ratione, a) Ratio fundamentalis hujus doctrinae est, quia
principium quod satisfactionis Christi fuit persona divina, dignitatis infi­
nitae, cujus operationes erant deificae, theandricae et deiviriles. Satis­
factio autem praestita a persona divina habet ex intrinseco et ex pro­
priis praedicatis valorem infinitum. Ergo.
b) Crebro dicitur a SS. Patribus et theologis incarnationem Christi
fuisse simpliciter necessariam ad satisfaciendum Deo pro peccatis, quia
nequibat homo purus elicere opera valoris aequivalentis offensae illatae
per peccatum. Hoc autem non recte diceretur, si satisfactio, ex intrin­
seco carens valore condigno, deberet per favorem et acceptationem Dei
evehi ad aequalitatem.
917. Scholion I. Non constat inter doctores, in quo formalitcr
consistat valor infinitus satisfactionis Christi, vel quae sit ratio formalis,
qua satisfactio Christi aestimanda sit infiniti valoris.
1) Haeretici monothelitae docuerunt satisfactionem Christi fuisse
compositam ex operatione divina et humana, et, qua parte erat divina,
habuisse valorem infinitum.
Sed hic error merito rejicitur a catholicis, quia, ut diximus superius,
natura divina et humana pariterque operationes divinae et humanae,
inconfusae permanserunt in Christo. Quaestio est, qua ratione in opera­
tionibus humanis Christi inveniatur valor satisfactorius infinitus 12.
2) Alii voluerunt satisfactionem Christi habere valorem infinitum
«ex parte personae, praecise ut operans est et eliciens illos actus per
humanitatem sibi conjunctam», non quidem quatenus ut principium
quod physice producit opera humana, sed quatenus persona divina ter­
1
Guillermus Parisiensis, Cur Deus homo, cc. 6-7, p. 77 sqq. (ed. Paris, 1516);
Alensis, III p., q. I, m. 4; S. Thomas, III p., q. 1, a. 2 ad 2; S. Bonaventura, In
III Sent., dist. 20, a 1, qq. 3-5; Capreolus, In III Sent., dist. 20, q. 1, conci. 2; Cajetanus, In III p., q. 1, a. 2; Ferrariensis, Contra Geni., lib. 4, c. 55, «Ad eviden­
tiam»; Solo, In IV Seni., dist. 19, q. I, a. 2; et De natura et gratia, lib. 3, c. 6; Me­
dina, In III p., q. 1, a. 2; Valentia, In III p., disp. 1, q. 1, p. 5; Vazquez, In III p.,
disp. 5, c. 2; Suarez, In III p., disp. 4, sect. 3, conci. 3; Salmanticenses, De incar­
natione, disp. i, n. 165 sqq.
2 Cfr. Suarez, In III p., disp. 4, sect. 4, n. 7.

minat el sustentat naturam humanam, et «operans moraliter est quasi
forma propria actionis suae, unde illam dignificat et aestimabilem red­
dit». Ita Suarez cum aliis \
Haec sententia ex eo saltem videtur rejicienda, quod operationibus
Christi tribuat valorem infinitum propter unionem naturae humanae
cum persona Verbi in Christo, quasi unio ad personam divinam conferret
actibus humanis valorem aestimabilem. Sed haec denominatio videtur
extrinseca, et operationes Christi habebant valorem infinitum, «quia per
se ipsas procedebant a persona divina subsistente in natura humana» 12.
3) Vera sententia docet satisfactionem Christi ideo habuisse valo­
rem infinitum, quia fuit operatio personae divinae, adeo ut actus hu­
manae naturae Christi procedentes a persona Verbi ut a principio quod,
nulla addita formalitate, per se ipsos et intrinsece fuerint valoris infiniti.
Oportet siquidem, ut valor infinitus operum Christi consistat in ali­
qua intrinseca et passiva eorum aestimabilitate. Haec autem intrinseca
et moraliter infinita aestimabilitas ex hoc solum enascitur, quod opera
Christi procedant a persona divina.
Scholion II. Ad meliorem intelligentiam eorum, quae dicta sunt,
oportet elucidare, an et quomodo diversi gradus inveniri possint in valore infinito operum Christi.
Cum enim unum infinitum non sit majus alio infinito, ex dictis sequi
videtur passioni et doloribus Christi tantum valoris inesse quantum mi­
nimae ejusdem operationi etiam recreativae, et Christum primo opere
bono superabunde satisfecisse pro peccatis hominum, et caetera ipsam
quoque passionem inutiliter sustulisse.
Haec ut probe intelligantur, notandum est excessum alien jus rei
supra aliam posse esse quantitativum secundum magnitudinem et nume­
rum. vel qualitativum secundum valorem et dignitatem. In genere quan­
titative unum infinitum non potest esse majus alio, quia caret omni
limite. In genere vero qualitativo unum infinitum potest esse majus
altero, ut constat ex comparatione actuum humanorum Christi et ope­
rationum Dei. Actus creati Christi, utpote producti et dignificati a per­
sona divina, habent valorem simpliciter infinitum, sed non pertingunt
ad valorem et dignitatem actionum increatarum Dei.

ARTICULUS III
UTRUM

SATISFACTIO

CHRISTI

PRO

NOBIS

FUERIT

SECUNDUM

RIGOREM

JUSTITIAE ET AD APICES JURIS

918. Status quaestionis. 1) Satisfactio appellatur secundum ri­
gorem justitiae, quando solutio est perfecta ex capite formae, id est:
a) ad alterum; b) ad aequalitatem; c) ex bonis propriis, alio titulo non
debitis, et sub dominio creditoris non contentis; d) cum obligatione ex
parte creditoris acceptandi satisfactionem.
1

In III p.,

2

Cfr

disp. 4, sect. 4. n. 17.
Salmantlccnsos, Oe. incarnat., disp. I, n. 18t.

2) Non parum disputatur inter theologos, an in satisfactione, quam
Christus obtulit Deo pro nobis, servatae fuerint hae conditiones.
919. Placita theologorum, i) Plures negant satisfactionem Christi
fuisse secundum rigorem justitiae; vel quia putant inter Deum et Christum
salvari non posse rigorem justitiae, ut Vazquez, Molina, Lu go, Becanus,
Billot et alii
vel quia censent in satisfactione Christi non servari condi­
tiones ad rigorem justitiae requisitas, ut Mastrius, qui docet in satisfactione
Christi intervenire Dei gratiam et liberalitatem a.
2) Multo tamen communius affirmant theologi satisfactionem Christi
fuisse ex toto rigore justitiae et ad apicem juris. Ita S. Thomas et omnes
thomistae 1
23*, et ex extraneis S. Bonaventura, Valentia, Suarez et alii bene
multi *.

920. Thesis.
justitiae.

Satisfactio Christi pro nobis fuit secundum rigorem

Arg. 1) Ex S. Scriptura. Apostolus eloquentissime disserens de
Christo Redemptore ait: Quem proposuit Deus propitiationem per fidem
in sanguine ipsius, ad ostensionem justitiae suae, propter remissionem
praecedentium delictorum 5. Haec verba satis declarant Christum in tem­
pore tanquam propitiationem pro hominibus mortuum fuisse, ut justam
ac veram satisfactionem Deo pro peccatis nostris offerret.
2) Ex SS. Patribus. S. Proclus cpolitanus: «Cum peccati quidem
debitum, tanquam homo pro omnibus mortuus, persolvisset... et legem
esse possibilem ostendit, omnem implendo justitiam, naturaeque no­
strae pristinam nobilitatem restituit» ®.
3) Ex ratione. Omnes conditiones ad rigorosam satisfactionem re­
quisitae servatae sunt in operibus Christi.
1) Ad alterum. Ut solutio pretii in satisfactione dicatur ad alte­
rum, non requiritur semper realis distinctio suppositorum inter dantem
et acceptantem, sed sufficit realis distinctio naturarum in uno suppo­
sito, sicut contingit in Christo. Posita enim duplici natura in uno sup­
posito, una persona habet duo munia, et secundum quod exercet unum
munus, se ipsum etiam sub adspectu justitiae sibi refert aliud munus
exercenti. Unde persona divina exsistens in natura divina et humana,
operibus naturae humanae satisfecit sibi exsistenti in natura divina.
In humanis quoque actionibus hoc explicari solet exemplo tutoris,
qui simul sit creditor pupilli. Si quis personam tutoris agens, sit creditor
pupilli, potest ut tutor sibi creditori solvere debitum ex rigore justitiae.
1 Vazquez, hi III p., disp. 7, c. r sq.: Molina, In I p., q. 21, a. 1; Lugo, De
mysterio incarnationis, disp. 3, sect. 1, n. 4; Becanus, De incarnat , c. 15, n. 11;
Billot, De Verbo incarnato, th. 52.
2
Mastrius, In III Sent., disp. 4, q. 6, a. 2.
3 S. Thomas, III p., q. 1, a. 2 ad 2; q. 48, a. 2; In III Sent., dist. 20, q. 1,
a. 1; et Quodlib. 2, a. 2; Capreolus, In III Sent., dist. 20, q. 1, conci. 2; Cajetanus,
In III p., q I, a. 2; Alvarez, De incarnat., disp. 4, nn. 8-9; Philippus a SS. Trini­
tate, De mysterio incarnat., disp. 2, dub. 4; Salmanticenses, De incarnat., disp. I,
n. 214.

1
S. Bonaventura, In III Sent , dist. 20, q. 5; Valentia, In
* q. i. p. 5; Suarez, In III p., disp. 4, sect. 5, n. 5; et sect. 6, n. 2.
5 Rom., 3, 25.
8 Ep. ad arm., n. 7; MG 65, 862.

III p.,

disp. I,

Dices. Haec solutio videtur esse contra S. Thomam, qui ait: «Justitia
ergo proprie dicta requirit diversitatem suppositorum, et ideo non est nisi
unius hominis ad alium» l.
Resp. a) 5. Thomas loquitur de justitia inter homines, in quibus non
contingit unum suppositum exsistere in duabus naturis.
b) Potest etiam dici ad justitiam requiri diversitatem suppositorum
virtualiter vel formaliter, non semper formaliter; Christus autem in divina
et humana natura exsistens, gerit vices duplicis personae, et est virtua­
liter duplex.

2) Ad aequalitatem. Opera enim Christi obtulerunt Deo superabundans pretium pro peccatis hominum, ut probavimus supra.
3) Ex bonis propriis, alio titulo non debitis, et sub dominio creditoris
non contentis.
a) Ex bonis propriis. Opera, de quibus agimus, erant revera Chri­
sti. Christus siquidem per adsumptionem humanae naturae ad personam
Verbi constitutus est principium quod et quo operationum infiniti valo­
ns, et dignitate pollebat ad exstinguendum ex propriis omne debitum
generis humani.
b) Alio titulo non debitis. Quamquam alii aliter explicent hanc
conditionem, ut videre est apud Billuart1
2, dicendum videtur Christum,
ut principium quod satisfaciens, nullo titulo debuisse Deo bona, quibus
satisfecit. Bona quidem humanae naturae ipsaeque operationes huma­
nae, quatenus procedebant ab humana natura ut a principio quo, debe­
bantur Deo titulo creationis, conservationis, gratitudinis, etc., sed in
quantum procedebant a persona divina seu principio quod exsistente in
humana natura, erant propria Christi.
c) Sub dominio creditoris non contentis. Haec conditio revera offert
difficultatem, quia actiones creatae, quibus Christus satisfecit, videntur
contineri sub dominio Dei titulo creationis.
Nihilominus dicendum est hanc etiam conditionem salvari in satis­
factione Christi, quamvis non omnes eodem modo explicent.
Eximius Suarez distinguit inter restitutionem et satisfactionem, et
contendit restitutionem pecuniariam fieri oportere ex bonis sub domi­
nio creditoris absolute non contentis, sed putat ad satisfactionis aequa­
litatem sufficere illud dominium, quod est intrinsecum operi libero. Hinc
existimat dominium, quod Deus habebat in actiones creatas Christi
nihil obstare justitiae satisfactionis, quia actus non est praecise satisfactorius («ratione dominii, quod Deus habet in illum, sed ratione dominii,
quod habet operans ipse; erat enim Christus verus dominus suorum
actuum, quos in Dei honorem et satisfactionem offerebat»3. Haec so­
lutio non displicet.
Alii probabilius docent actiones Christi, quatenus procedebant ab
humana natura ut a principio quo, fuisse quidem sub dominio Dei titulo
creationis, sed quatenus procedebant a Verbo ut a principio quod, et
ab eo valorabantur, ut essent infinite meritoriae, non pertinuisse ad
1
8
3

Il-il, q. 58, a. 2.
De incarnat., dies. 19. a. 7, obj.
In III />., disp. 4, sect. 6, n. 21.

Dei dominium. Hanc solutionem defendunt Salmanticenses, Billuart
et alii1.
4) Creditor teneatur satisfactionem ex justitia acceptare.
a) Aliqui nolunt admittere in Deo obligationem acceptandi ex ju­
stitia satisfactionem Christi; et alii solum admittunt obligationem acce­
ptandi eam ex justitia distributiva.
b) Verius tamen dixerim cum aliis theologis Deum ex justitia com­
mutativa proprie dicta debuisse acceptare pro nobis satisfactionem
Christi.
Ratio est, quia justitia commutativa est virtus, quae jus suum uni­
cuique tribuit ad aequalitatem arithmeticam, ita ut creditor, oblato jure
suo, teneatur acceptare pretium et extinguere debitum. Sed Christus
per sua opera satisfactoria obtulit Deo jus suum et pretmm ad aequa­
litatem arithmeticam. Ergo Deus satisfactionem Christi debuit ex justi­
tia acceptare.
Non diffitemur Deum, absolute loquendo et seclusa sua promissione,
non obligari ad acceptandam Christi satisfactionem pro peccatis homi­
num, sed, supposito quod Deus constituerit Christum fidejussorem ac
redemptorem generis humani, tenebatur ex justitia commutativa acce­
ptare pretium satisfactionis a Christo oblatum.
Per hoc autem non minuitur nec subjicitur Christo dominium Dei
supremum, quia Deus, libere se obligando, non respicit Christum ut
dominum sed fidejussorem generis humani.
Si dicas satisfactionem Christi hoc in casu non esse actum justitiae
commutativae, sed fundari in gratiosa Dei acceptatione, contra est.
Nam, ut ait S. Thomas, «retributio proportionalis pertinet ad justitiam
commutativam, quando attenditur secundum debitum legale, puta si
pacto firmetur, ut tantum pro tanto retribuatur; sed ad virtutem gra­
tiae sive gratitudinis retributio pertinet, quae fit ex solo debito hone­
statis» 12.
921. Scholion. Merito docent plures theologi contra paucos opera
Christi satisfactoria, secluso pacto vel promissione, non potuisse obli­
gare Deum ad remittendum hominum peccata.
Ratio est, quia opera Christi, independenter a pacto vel promissio­
ne, nequibant habere jus contra Deum, nec ipsum constituere debito­
rem remissionis offensae. Impossibile enim erat, ut in Deo nasceretur
obligatio remittendi offensas, nisi ipse prius id acceptaret vel promitte­
ret. Egregie hoc explicat S. Augustinus dicens: «Debitor enim nobis
factus est (Deus), non a nobis aliquid accipiendo, sed, quod ei placuit,
promittendo. Aliter enim dicimus homini: debes mihi, quia dedi tibi.
Et aliter dicimus: debes mihi, quia promisisti mihi... Deo autem nunquid dicimus: redde mihi, quia dedi tibi? Quid dedimus Deo, quando
totum, quod sumus et quod habemus boni, ab illo habemus? Nihil ergo
ei dedimus. Non est quemadmodum ista voce exigamus debitorem
Deum... Illo ergo modo possumus exigere Dominum nostrum, ut dica1

Salmanticenses, De incarnat., disp. I, n. 223; Billuart, De incarnat., diss. 19,

a. 7, obj. 3.
2 II-II, q. 106, a. i ad 2.

e

mus: Redde quod promisisti, quia fecimus quod jussisti»1. Et disertius
Angelicus: «Quia actio nostra non habet rationem meriti, nisi ex praesuppositione divinae ordinationis, non sequitur, quod Deus efficiatur
simpliciter debitor nobis, sed sibi ipsi, in quantum debitum est, ut sua
ordinatio impleatur»*
2.

ARTICULUS IV
UTRUM SATISFACTIO CHRISTI FUERIT ACTUS JUSTITIAE
COMMUTATIVAE

922. Status quaestionis. 1) Justitia dicitur virtus, quae unicuique
tribuit quod, suum est.
Dividitur in generalem et particularem. Justitia generalis, quae etiam
legalis dicitur, tribuit communitati bonum commune, ut cum miles de­
fendit in bello jura communia regni3. Particularis tribuit civibus bona
ipsis propria.
Particularis potest esse commutativa vel distributiva. Commutativa
est virtus, qua civis dat civi quod suum est. Distributiva est, qua supe­
rior dat civibus, quod ipsis debetur.
2) Restat hic explicandum, an satisfactio, qua Christus exsolvit
Deo nostrum debitum, induerit rationem justitiae commutativae.
923. Placita theologorum. 1) Profundissimus Vazquez et alii cum eo
censuerunt nullam fuisse «peculiarem virtutem in Christo ad satisfaciendum
aut merendum... pro nobis... sed bonis operibus, quae pro nobis obtulit ex
benevolentia et misericordia erga nos», id effecisse 45.
2) Alii plures affirmant quidem satisfactionem Christi esse actum pe­
culiaris virtutis moralis, sed non justitiae commutativae. Ubi autem volunt
adsignare virtutem, a qua satisfactio procedit, dissident inter se. Marsilius
vult illam procedere a poenitentia 6*; Joannes Vincentius a religione ·; Scotus
a justitia vindicativa Biel et Pesch a justitia distributiva 8*; Suarez a qua­
dam speciali virtute justitiae ad Deum, «cujus proprium munus est divinum
dominium et jus proprium ac rigorosum illaesum servare, vel, si fuerit lae­
sum, reparare» ’.
3) Alii defendunt «satisfactionem Christi elicitam esse a virtute justi­
tiae commutativae, quae specialiter et regulariter invenitur in Christo, non
autem in homine puro»; ex parte autem Dei acceptantis non correspondere
illi formalem justitiam commutativam sed eminentialem. Ita Joannes a
S. Thoma, Laurentius a S. Theresia et alii 10.
'
2

Serm. 157, n. 2; ML 38,
I-II, q. 114, a. i ad 3.

863.

3 Quidquid alii dicant, justitia legalis habet rationem justitiae saltem imper­
fectae, quia omnes tenemur ex justitia quaerere bonum communitatis.

8

In III p., disp. 7, C. f>, n. 49.
In IV Sent., dist. 15, q. 10 ad 6.
Relect., q. 5, dub. I.
In IV Seni., dist. 15, q. 1, n. n.
Biel, In IV Sent., dist. 16, q. 2,

a. I, nota 3; Pesch,

De Verbo incarnato,

n. 445·

11 In III p., disp. 4, sect. 5, n. 29.
•° Joannes n S. Thoma, In III p., disp. 2. a. 3, n. 6; Laurentius a S. Theresia,
controv. 6, § 12, n. 182.

4) Alii communius et verius docent satisfactionem Christi fuisse actum
justitiae commutativae ejusdem specificae rationis ac aliorum hominum.
Ita Philippus a SS. Trinitate, Salmanticenses, Josephus a Matre Dei et alii l.

924. Thesis I.
tivae.

Satisfactio Christi fuit actus justitiae commuta­

Arg. 1) Ex S. Scriptura. Crebro nos docent sacrae litterae Chri­
stum Dominum Deo persolvisse nostrum debitum ex justitia commutativa. In psalmo 68, qui certe est messianicus, dicitur in ore Messiae:
Quae non rapui, tunc exsolvebam 12. Et Apostolus: Empti enim estis pretio
magno345. Ac denique S. Petrus: Non corruptibilibus auro vel argento
redempti estis ‘J.
2) Ex ratione. Satisfactio, quae solvit totum debitum et reparat
jus laesum ad aequalitatem arithmeticam, est actus justitiae commu­
tativae. Sed Christus solvit Deo totum debitum et reparavit jus laesum
injuriamque a nobis Deo illatam ad aequalitatem arithmeticam. Ergo
satisfactio Christi fuit actus justitiae commutativae.
Nihil refert ad rem, an injuria fuerit infinita vel finita, aut jus abla­
tum fuerit divinum vel humanum, dummodo pretium solutum fuerit
ad aequalitatem, quia objectum formale justitiae commutativae abstra­
hit a conditionibus juris et injuriae, et solum respicit aequalitatem inter
debitum et pretium, injuriam et reparationem.
Unde, ut egregie explicat Philippus a SS. Trinitate, quamvis alii
homines nequeant justitiam commutativam exercere erga Deum, quia
sunt Deo inferiores; nec filius erga patrem ex bonis, quae habet ab ipso,
quandiu in potestate illius est, quia quoad haec bona a patre depen­
det; nec servus erga dominum, quia omnia servorum bona domini sunt;
Christus tamen, qui solvit debitum ad aequalitatem, ut persona satisfa­
ciens est aequalis Patri juxta illud Apostoli (Philipp., 2, 6): Non rapi­
nam arbitratus est esse se aequalem Deo; «nec in aliquo a Patre dependet,
quia non gratuito aut libera ejus electione habet ab illo esse et omni­
modam perfectionem, sed ex naturali necessitate» s.

925. Thesis II. Justitia commutativa, a qua elicita est satisfactio
Christi, fuit physice ejusdem rationis ac justitia commutativa hominum.
Arg. Ex ratione. Justitia commutativa, a qua elicita est satisfa­
ctio Christi, posuit aequalitatem arithmeticam inter Deum et hominem
ex motivo reparandi jus divinum laesum ut est alienum. Idem autem
motivum habet justitia commutativa inter homines, scilicet ponere
aequalitatem inter debitorem ac creditorem ex motivo solvendi jus
creditoris. Ergo. Ad justitiam commutativam nihil refert, an debitum
1
Philippus a-SS. Trinitate, De myst. incarnat., disp. 2, dub. 3 ad 3; Salman­
ticenses, De incarnat , disp. 1, n. 259; Josephus a Matre Dei, Cursus triennalis, tr. 7,
disp. 1, dub. 6, n. 81.

3 Ps. 68, 5. Cfr. Knabenbauer, in
3 I Cor., 6. 20.
4 I Petri, 1, 18.
5 De mysterio incarnationis, disp.

ps. 68, v. 5.

2, dub. 3 ad 3.

fuerit respectu superioris, inferioris vel aequalis, aut fuerit respectu Dei
vel creaturae, dummodo solverit rigorosum debitum inter aliquos. Ju­
stitia commutativa tendit solvere ac solvit debitum ad aequalitatem
inter debitorem et creditorem, sive hoc fuerit magnum vel parvum;
similiter in injuriis reparat plene offensam illatam, sive haec fuerit infi­
nita vel finita. Non enim mutat speciem physicam satisfactionis, quod
quis solvat unum vel mille, si debitum integre solvat, sicut non mutat
speciem satisfactionis quod plebejus vel princeps reparet injuriam illa­
tam offenso.
QUAESTIO LXVI
DE REDEMPTIONE CHRISTI

ARTICULUS I
QUID SIT REDEMPTIO PROPRIE DICTA

926. Verba liberare, emere et redimere, quae aliquando promiscue
usurpantur, proprie loquendo toto caelo differunt. Liberare est quempiam
a potestate et servitute aliena in libertatem reducere. Emere significat
rem alienam solutio pretio propriam facere. Redimere importat rem
prius amissam, soluto pretio, recuperare.
Redemptio itaque in genere juxta principia juridica, quibus regitur,
tria importat: amissionem scilicet rei propriae, recuperationem ejusdem,
et solutionem congruentis pretii.
Ad praesens quod attinet 1) homo per peccatum ab amicitia Dei
exciderat, et rei amissae nomine potest genus humanum designari, quod
certe perditum est respectu finis, ad quem ordinatum fuerat; 2) recupe­
ratio generis humani sic perditi facta est per redintegrationem ejusdem
ad amicitiam Dei; 3) pretium hujus recuperationis integre solutum est
per satisfactionem et merita Christi sese offerentis propter nostram
salutem.
Unde redemptio generis humani potest recte definiri: Actus, quo genus
humanum -per peccatum perditum redintegratur ad amicitiam Dei per sa­
tisfactionem vicariam Christi sese offerentis in pretium.
ARTICULUS II
UTRUM CHRISTUS REDEMERIT NOS A POTESTATE DIABOLI

927. Status quaestionis. 1) Compertum est in theologia catholi­
ca, quidquid dixerint aliqui haeretici in contrarium, genus humanum
per peccatum incidisse in potestatem diaboli sub eaque diu perman­
sisse, non quod homo traditus fuerit diabolo sicut ministro cuidam vel
tyranno, ab ipso tyrannice puniendus, sed quod fuerit gratia sanctifi­
as

cante, qua Deo serviebat, privatus, et in hac nuditate fuerit expositus
internis externisque suggestionibus diaboli, ut facile in peccata ducere­
tur, et servituti daemonis subjiceretur. Nam Apostolus hortatur Timo­
theum corripere cum modestia eos, qui contradicunt veritati, ut resi­
piscant a diaboli laqueis, a quo captivi tenentur ad ipsius voluntatem x.
Et Concilium Tridentinum solemniter definit omnes homines in praeva­
ricatione Adae innocentiam amisisse et sub potestate diaboli ac mortis
constitutos fuisse-. Ad rem Angelicus: «Quia igitur diabolus hominem
superaverat, inducendo eum ad peccatum, homo servituti diaboli addi­
ctus erat» 1234.
Quaeritur hic, an Christus ab hac diaboli servitute hominem rede­
merit et in pristinum dominum, qui est Deus, restituerit.
928. Errores. 1) Pelagian! imprimis, qui negabant exsistentiam pec­
cati originalis, negaverunt pariter Christum eripuisse hominem a potestate
diaboli.
2) Petrus Abaelardus, si fides est S. Bernardo, docuit «Filium Dei non
adsumpsisse carnem, ut nos a jugo diaboli liberaret» ‘.

929. Thesis.
de fide.)

Christus vere redemit nos a potestate diaboli. (Est

Arg. 1) Ex S. Scriptura. Sacrae litterae crebro nos docent hanc
veritatem. Qui eripuit nos, ait Apostolus, de potestate tenebrarum, et
transtulit in regnum filii dilectionis suae, in quo habemus redemptionem
per sanguinem ejus 5. Dedit semetipsum pro nobis, ut nos redimeret ab
omni iniquitate6. Expolians principatus et potestates traduxit confidenter
palam triumphans illos in semetipso 7. S. Joannes: Nunc judicium est
mundi; nunc princeps hujus mundi ejicietur foras 8.
2) Ex auctoritate et ratione S. Thomae: «Circa potestatem, quam
diabolus in hominem exercebat ante Christi passionem, tria sunt consi­
deranda. Primum quidem ex parte hominis, qui suo peccato meruit, ut
in potestatem traderetur diaboli, per cujus tentationem fuerat supera­
tus. Aliud autem ex parte Dei, quem homo peccando offenderat, qui
per suam justitiam hominem reliquerat potestati diaboli. Tertium est
ex parte diaboli, qui sua nequissima voluntate hominem a consecutione
salutis impediebat.
Quantum ergo ad primum, homo est a potestate diaboli Uberatus per
passionem Christi, in quantum passio Christi est causa remissionis pec­
catorum. Quantum autem ad secundum·, dicendum quod passio Christi
nos a potestate diaboli liberavit, in quantum nos Deo reconciliavit...
Quantum vero ad tertium, passio Christi nos a diabolo liberavit, in quan­
1

II Tint., 2, 26.
Sess. 5, can. 1; et Sess. 6, c. 1; Denz-Bannw., 788 et 793.
HI P·, q. 48, a. 4.
Ep. go ad Innocentium II; ML 182, 1050.
Coloss., i, 13-14.
Tit., 2, 14.

Joan., 12, 31.

tum in passione Christi excessit modum potestatis sibi traditae a Deo,
machinando in mortem Christi» T
Pretium hujus redemptionis dicitur esse sanguis Christi, qui effusus
est in triduo passionis, non quod aliis actionibus Christi defuerit valor
redemptionis, omnes quippe erant valoris infiniti, sed quia «non sunt
deputatae ad redemptionem humani generis a Deo Patre et Christo
aliae passiones Christi absque morte»12.
930. Corollarium I. Ex hoc tamen, quod homo fuerit sub pote­
state diaboli, nullatenus putes pretium redemptionis nostrae fuisse sol­
vendum diabolo, sed Deo. Tum quia diabolus non tenebat homines sub
sua potestate tanquam eorum dominus, sed ut minister Dei ac injustus
possessor atque tortor; tum quia pretium solvendum erat personae
offensae per modum satisfactionis. Ad rem Angelicus: «Quia redemptio
requirebatur ad hominis liberationem per respectum ad Deum, non
autem per respectum ad diabolum, non erat pretium solvendum diabo­
lo, sed Deo. Et ideo Christus sanguinem suum, qui est pretium nostrae
redemptionis, non dicitur obtulisse diabolo sed Deo»3.
Coroll. II. Simul ac Christus liberavit genus humanum a potestate
diaboli, liberavit nos a peccato et morte spirituali, remittendo nostra
peccata ac promovendo omnes ad caritatem: Deoque nos reconciliavit,
offerendo ei sacrificium acceptissimum 4.

QUAESTIO LXVII
DE ORTU ET VITA CHRISTI IN HOC MUNDO

ARTICULUS I
NOTIONES PRAEVIAE

931. 1) Operae pretium est heic cognoscere viam, qua Christus
satisfecit Deo pro peccatis nostris et redemit genus humanum a pote­
state diaboli.
Porro ad redemptionem duo requiruntur, pretium scilicet et deputatio hujus pretii ad finem redemptionis.
Quaelibet opera Christi erant pretium ac valor sufficiens ad redem­
ptionem generis humani, quia, ut ait Angelicus, «secundum sufficien­
tiam una minima passio Christi suffecisset ad redimendum genus hu­
manum ab omnibus peccatis» 5.
2) Non tamen singula opera Christi fuerunt seorsim deputata ad
1

4
°

III p., q. 49, a. 2.
S. Thomas, Qiiodlib. 2, a. 2.
111 p., <]. 48, a. 4 ad 3.
Cfr S. Thomas, III p., q. 49.
111 p., q 46, n. 5 ad 3.

satisfactionem complendam, sed omnia simul, sanguinis effusione et
morte firmata, redemptionem hominis perfecerunt.
3) Consideranda heic forent omnia opera, quibus Christus Deo pro
nobis satisfecit, sed, cum limites hujus operis non patiantur ea, quae
evangelistae narrant et commentatores longo calamo interpretantur,
singillatim exponere, brevissime in hac quaestione explanabimus quae
ad ingressum Christi in mundum et ad ejus progressum in hac vita spe­
ctant, paulo longius de passione, morte et exaltatione Christi in sequen­
tibus acturi.
ARTICULUS II
DE NATIVITATE CHRISTI

932. 1) Annuntiato per angelum mysterio incarnationis Verbi,
beata Virgo Maria virtute Spiritus Sancti concepit in utero Filium Dei1.
2) Post novem menses, datum est edictum a Caesare Augusto, ut
describeretur universus orbis, et S. Joseph, sponsus beatae Mariae Vir­
ginis, cum esset de domo et familia David, petiit Bethlehem, ut ibi pro­
fiteretur cum Maria. Deficiente autem in civitate diversorio, in spelun­
cam se recepit cum uxore praegnante, et ibi Olympiade 194, et octavo
Kalendas Januarii, id est, die 25 Decembris, cum silentium tenerent
omnia, natus est et brevi reclinatus praesepio Jesus Christus Salvator
mundi 12.
ARTICULUS III
DE MANIFESTATIONE CHRISTI

933. 1) Quod in maximam utilitatem hominum factum est, opor­
tuit quodammodo ipsis manifestari ac innotescere.
2) Prima manifestatio facta est pastoribus, qui, cum essent in vi­
cinia pascentes greges, ab angelo moniti atque concentibus angelicis re­
creati, in speluncam confugerunt, ibique puerum Jesum adoraverunt.
3) Deinde, cum Maria Virgo, mater Christi, omnia legalia circa pue­
rum servare volens, praesentasset illum in templo, Simeon repletus Spi­
ritu Sancto cognovit puerum esse Messiam, et cecinit illimi esse Chri­
stum Domini, lumen ad revelationem gentium, et gloriam plebis tuae
Israel3.
4) Alia manifestatio facta est magis, qui stella duce ex oriente
venerunt Bethlehem, ut Jesum adorarent, eique munera aurum, thus
et myrrham offerrent 4.
Haec de magis constant ex Evangelio, caetera, quae de eisdem di­
cuntur, oportet aequa lance pensare.
1
2

Luc., x, 30-31.
Cfr. S. Augustinus, in ps. 132, n. 11; ML 37, 1735. Nunc etiam visitur et in

magna veneratione habetur apud Christianos spelunca Bethlehem.
3 Luc., 2, 32.
* Matth., 2, x sqq.

a) Traditio, quae docet tres fuisse magos, si singuli singula dicantur
obtulisse munera, habet fundamentum in Scriptura, ubi constat tria
munera, aurum, thus et myrrham, fuisse ab eis oblata.
b) S. Matthaeus vocat eos magos, id est, sapientes aut doctores.
c) Quamvis aliqui critici negent illis regiam dignitatem, S. Joan­
nes Chrysosiomus, S. Ambrosius et alii Patres diserte affirmant eos fuisse
reges *. Quod tamen ita intelligendum libenter consentio, ut non reges
magnae ditionis, sed domini fuerint urbis vel provinciae, quos regulos
vel toparchas vocant 1
2.
d) Ex oriente venerunt, sed ex qua orientis parte non constat.
S. Joannes Chrysostomus eos vocat persas3. S. Maximus taurinensis
chaldaeos 45*, S. Justinus arabes s.
e) Nihil definitum est de tempore adventus magorum. Nonnulli
differunt illum ad duos menses®. Alii existimant eos post praesentatio­
nem Jesu in templo illico advenisse, quia difficile putant post adventum
magorum, quando tota Hierosolyma commota est, praesentari potuisse
Jesum in templo. Hinc, volentes ex una parte adventum magorum
adsignare post praesentationem Jesu in templo, et salvare ex altera
parte traditionem, quae celebrat Epiphaniam die 6 Januarii, dixerunt
magos accessisse Bethlehem post annum et duodecim dies post nativi­
tatem Christi 7. Alii denique censent magos post duodecim dies a nati­
vitate Domini advenisse 8. In hac sententia dicendum foret post disces­
sum magorum puerum Jesum praesentatum fuisse in templo, et deinde
decretum de occidendis pueris ab Herode datum fuisse.
f) Summum regem certe adoraverunt ut verum Deum adoratione
latriae, quidquid in contrarium dixerint aliqui rationalistae. Evange­
lista usus est verbis: Et procidentes adoraverunt eum9. Vocabulum pro­
cidentes indicat modum colendi Deum, et verbum adoraverunt significat
cultum soli Deo deferri solitum. Hinc magi dicuntur puerulo obtulisse
aurum, thus et myrrham; aurum regi, thus Deo, myrrham homini.

ARTICULUS IV
DE FUGA IN AEGYPTUM

934. Cum autem Herodes illusus a magis machinaretur caedem
pueri et serio meditaretur de occidendis omnibus infantulis Bethlehem et
confinium a bimatu et infra, ut inter eos interficeret Christum recens na­
1 Cfr. Alapide, In Matth., 2, I sqq.
2
Honoratus a S. Maria, Animadversiones in regulas et usum critices, t 2,
lib. 3, diss. 4, a. 2.
3 Hom. 7 in Matth., n. 1; MG 67, 73.
4 Hom. 18-28 in Epiph.; ML 57, 262.
5 Dialogus cum Tryph., 77, 78, 79; MG 6, 657 sqq.
°
Ita Eusebius, Quaest. evang., q. 16: MG 22, 933.
7
Posoh, De Verbo incarnato, n. 272. Cfr. Knabenbauer, In Matth., 2, I.
8
Ita S. Augustinus, Serm. 203, nn. 1 et 3; ML 38, 1035 et 1036; S. Thomas,
III t’ · 'I 36> a 9; Honoratus n S. Maria, Animadversiones, t. 2, lib. 3, diss. 4, a. 3.
“ Matth., 2, it.

tum admonitus est Joseph ab angelo, ut, adsumptis puero et matre
ejus, fugeret in Aegyptum, quod et diligenter factum esse a S. Joseph
narrat evangelista.
1) Hanc fugam sancta familia probabilius arripuit ex Bethlehem,
ubi habitavit usque ad monitum caelestis nuntii.
2) In qua parte Aegypti sedem fixerit, incertum est. Aliqui dixe­
runt S. Josephum cum sua sanctissima familia habitasse in terra Gessen,
ubi olim israelitae manserunt; alii indicant Heliopoleos (Cairo), alii Mataream prope Heliopoleos.
3) Miracula, quae referuntur ad Christi praesentiam in Aegypto
patrata, ut de arboris incurvatione, de simulacris aegyptiorum collap­
sis, etc., non sunt comprobata.
4) Nescimus quanto tempore commoratus fuerit Jesus in Aegypto.
Fundamento carere videtur sententia, quae permanentiam sanctae fa­
miliae in illa regione protrahit ad septem, quinque vel tres annos. Sa­
tius crediderim illam non ultra paucos menses vel ad summum non
ultra annum protractam fuisse. Herodes enim anno 750 ab urbe condita,
post paucos menses ab edito decreto de strage infantium, probabilissime
mortuus est1. Defuncto autem Herode, ecce angelus Domini apparuit in
somnis Joseph in Aegypto dicens: surge, et accipe puerum et matrem ejus,
el vade in terram Israel; defuncti sunt enim, qui quaerebant animam pueri1
2.

ARTICULUS V
DE VITA ABSCONDITA CHRISTI

935. 1) Joseph, cum reverteretur ex Aegypto in terram Israel,
audiens... quod Archelaus regnaret in Judaea pro Herode patre suo, timuit
illo ire; el admonitus in somnis, secessit in partes Galilaeae. Et veniens
habitavit in civitate, quae vocatur Nazareth3.
2) De vita Jesu in Galilaea usque ad trigesimum aetatis suae annum
pauca scimus.
3) Cum esset annorum duodecim, descendit Jerosolymam cum co­
mitatu secundum consuetudinem, et parentibus versus Nazareth re­
deuntibus, divina providentia ita disponente, remansit in Jerusalem.
Post triduum inventus est in templo, sedens in medio doctorum, audiens
et interrogans eos, qui stupebant super prudentia et responsis ejus.
D.-inde descendit cum parentibus, et venit Nazareth et erat subditus
illis... Et Jesus projiciebat sapientia, et aetate, et gratia apud Deum et
homines 4.
Qui ante luciferum genitus et in diebus aeternitatis ortus est, qui
universum mundum ex nihilo condidit ac digito suo sustinet, qui aquas
1 Cfr. Felten, Storia
part, i, c. 2, nota 48.
2 Matth., 2, 19-20.
3 Matth., 2, 22 sqq.
4 Luc., 2, 51-52.

dei tempi del Nuovo Testamento

(italice versa), vol. i,

maris in unum locum congregavit et montes in pulverem vertit, erat
subditus illis. Qui dives erat ac dominus omnium, vitam pauperem et
humilem in civitate Nazareth egit, ac victum labore manuum suarum
quaesivit.

ARTICULUS VI
DE VITA PUBLICA CHRISTI

936. 1) Jesus Christus, cum esset annorum circiter triginta, vitam
publicam cum praedicatione sui Evangelii inchoare decrevit.
2) Id ut ageret, imprimis a Joanne Baptista baptizari voluit in
Jordane, ubi baptizatus cum esset, descendit Spiritus Sanctus corporali
specie sicut columba in ipsum, et vox de caelo jacta est: Tu es Filius meus
dilectus, in te complacui mihi1.
Confestim regressus a Jordane plenus Spiritu Sancto, ductus est a
Spiritu in desertum, ubi, cum jejunasset quadraginta diebus et quadra­
ginta noctibus nihil manducans, esuriit et tentatus est a diabolo triplici
tentatione, sed triplici pariter responsione diabolum vicit.
3) Tunc incepit vitam publicam, et fama exiit per universam regio­
nem de illo 123.
Tradidit doctrinam sane miram, mysteriis ac morum honestate re­
fertam; innumera patravit miracula in confirmationem suae doctrinae;
elegit duodecim discipulos, ut essent testes suae praedicationis et prae­
cones suae doctrinae; totam Palaestinam perlustravit praedicationis
causa; mortuos suscitavit, aegros sanavit, Ecclesiae fundamenta jecit,
ac tandem pertransiit bene faciendo et sanando omnes oppressos.
4) Nondum definitum est, quantum duraverit vita publica Jesu.
a) Veteres Valentiniani et aliqui nuperi scriptores defendunt Chri­
stum praedicasse per unum tantummodo annum. Ita Valentiniani et
Leonh. Fendt2.
b) Alii contendunt praedicationem Christi durasse per duos annos,
quibus celebrata sunt tria paschata. Ita Honoratus a S. Maria, et J. B.
Zellinger 4.
c) Alii plurimi rectius docent vitam publicam et praedicationem
Jesu protractam fuisse ad tres annos et aliquot menses. Quatuor enim
paschata transierunt durante praedicatione Christi. Primum, sub initio
vitae publicae, de quo Joan., 2, 13. Secundum, quando Joannes erat
vinculis conjectus et discipuli dicuntur uno sabbato spicas in agro de­
cerptas manducasse. Cum autem ex novo frumento aliquid edere ante
pascha vetitum esset in lege 5, hoc fieri oportuit paulo post pascha, quo
1
Luc., 3, 22.
2 Luc, 4, 14.
3 Valentiniani apud Irenaeum, Adv. haer., 2, 22. 5; MG 7, 784; Leonh. Fendt,
Die Dauer der ôHentlichen Wirhsamkeit Jcsu. München, 1906.
1
Honoratus a S. Maria. Animadversiones, t. 3, lib. 5, diss. 1. a. 9; J. B. ZellinKor. Die Diluer tier Olfeiitlu lien Wir lisant Itfil Jesu. Münster, 1907.
* Lev., 23, 14,

tempore spicae solent esse in agro. Tertium, post mortem S. Joannis
Baptistae, illud scilicet quod in die multiplicationis panum Joannes
evangelista commemorat proxime futurum *. Multiplicatio autem panum
facta est post mortem Joannis Baptistae, ut constat ex Marco, 6, 24-40.
Quartum et ultimum pascha celebratum est tempore passionis. Ita ex
antiquis Eusebius Caesariensis 1
2 et theologi passim.

QUAESTIO LXVIII
DE PASSIONE CHRISTI

ARTICULUS I
UTRUM NECESSARIUM VEL SALTEM CONVENIENS FUERIT CHRISTUM
PRO NOBIS PATI

937. Status quaestionis. 1) Necessarium, sicut saepe diximus,
potest aliquid esse absolute vel hypothetice; et necessarium hypothetice
unum dicitur simpliciter, aliud secundum quid. Horum definitiones vide
in Prolegomenis, n. 12.
2) Dilucidandum est, an aliquo modo necessarium fuerit Christum
pati.

938. Thesis. Non absolute neque hypothetice simpliciter, sed se­
cundum quid fuit necessarium Christum pati.

1) Non absolute, quia necessarium absolute dicitur, quod ex suis
terminis ita oportet semper in se esse, ut nequeat non esse. Hoc pacto
Deus est necessarius. Sed passio Christi non fuit ita necessaria, quia
aliquando non fuit. Ergo.
2) Non hypothetice simpliciter, quia necessarium hujusmodi dicitur,
quod pro aliquo fine consequendo ita requiritur, ut sine illo obtineri
nullatenus possit. Passio autem Christi non fuit ita necessaria, ut sine
illa nullatenus potuerit salus per viam satisfactionis obtineri; cum qui­
libet actus etiam gaudii Christi hominis suffecerit ad satisfaciendum
Deo pro peccatis nostris. Ergo.
3) Passio Christi fuit necessaria secundum quid, tum quia Deus ita
ordinavit, tum quia in se convenientissimum fuit, ut Christus pateretur.
a) Deus ita ordinavit juxta illam expressionem dominicam: Nonne
haec oportuit pati Christum, et ita intrare in gloriam suam? 3.
b) Conveniens fuit Christum pati: a) ut plene cognosceremus ar­
denter nos a Deo amari; b) ut Christus exemplum nobis praeberet
1
2
3

Joan., 6, 4.
Chron., lib. 2; MG 19, 536.
Luc., 24, 26.

obedientiae, humilitatis et patientiae; c) ut excusatio peccandi amo­
veretur ab hominibus.
939. Scholion. De -passione Christi in cruce. Novimus ex Evangelio Christum Dominum sustulisse passionem crucis, et luculenter pro­
bant theologi hoc conveniens fuisse multiplici ratione.
Non sine divino consilio, ut animadvertit cl. Billot1, fuit supplicium
crucis per judicem Israel statutum. In veteri Testamento quatuor so­
lummodo referuntur crucifixiones. Crucifixi sunt princeps pistorum a
Pharaone (Gen., 40, 19 sq.), rex chananaeus a Josue in urbe Hai (Jos., 8,
29); septem filii Saul a gabaonitis (II Reg., 21, 9); et Aman a rege As­
suero (Esth., 7, 10).
Inter omnia genera mortis nihil est juxta S. Augustinum morte cru­
cis execrabilius et formidolosius12. Ad rem Tullius: «Facinus est vinciri
civem romanum; scelus verberari; prope parricidium necari. Quid dicam
in crucem tollere? Verbo satis digno tam nefaria res exprimi nullo modo
potest»3. Crux erat juxta Apostolum judaeis quidem scandalum, genti­
bus autem stultitiam 4.
Christus Dominus, caeli et terrae creator, hanc ignominiam crucis
subire non dedignatus est, ut perfectius Deo satisfaceret, humilitatis
exemplum nobis praeberet, excessum amoris erga homines ostenderet,
atque triumphum ejus in mortem clarius patefaceret.
ARTICULUS II
QUID PASSUS FUERIT CHRISTUS

940. Status quaestionis. 1) Passio Christi considerari potest ex­
tensive vel intensive, prout complectitur genera tormentorum, vel indi­
cat intensitatem doloris.
2) Investigandum est, an passio Christi fuerit summa, tum exten­
sive, quatenus universalis quoad omnia genera—non quoad singulas spe­
cies—tormentorum, tum intensive, quatenus passus est dolores inten­
sissimos.
3) Compertum est Christum non sustinuisse omnes et singulas pas­
sionum species, quia non sustulit poenam ignis nec gladio percussus est.

941. Thesis. Christus passus est omnia genera tormentorum in
summo gradu intensitatis.
I. Extensive passus est omnia genera tormentorum.
1) Ex parte hominum, omnes et singuli ordines in illum irruerunt.
Judaei et gentiles, pontifices et laici, auctoritates et subditi, optimates
et plebeji, senes ac pueri, viri et mulieres, discipuli ac extranei, divites
et pauperes, milites ac cives, in ipsum adgressi sunt.
1 De Verbo incarnato, th. 48, §
2 De div. quaesi., q. 25; MI. 40,
° Orat, in Verrem, lib. 5, n. (>6.
4 / Cor , t, 23.

2, nota.
17.

2) Ex parte dolorum, passus est: a) in corpore vulnera ac vexationes;
spinas et sputa; alapas et flagella; acetum et felle; b) in anima tristitiam,
pavorem ac taedium; c) in honore calumnias, irrisiones et contumelias;
d) in fama blasphemias, condemnationem; e) in bonis materialibus spo­
liationem vestimentorum, etc.
3) Ex parte membrorum passus est in capite, facie, humeris, tergo,
manibus, latere, corde, pedibus.
II. Intensive, dolores tum externi tum interni Christi fuerunt inten­
sissimi et omnibus doloribus majores.
1) Externi quidem: a) Propter delicatissimam sui corporis complexio­
nem, quia, ut ait Angelicus, «secundum corpus erat (Christus) optime
complexionatus, cum corpus ejus fuerit formatum miraculose operatione
Spiritus Sancti... et ideo in eo maxime viguit sensus tactus, ex cujus
perceptione sequitur dolor»L Et expressius S. Bonaventura: «Quia nullus
potuit ei aequari nec aequalitate complexionis nec vivacitate sensus,
dolor illius omnium dolorum fuit acutissimus... et quia qualitas in Chri­
sto reddebat ipsum ad majorem dolorem dispositum, ideo bene con­
cedo, quod clavus ferreus multo plus afflixit Christum quam ignis Lau­
rentium» 1
2. b) Propter genus passionis, «quia mors confixorum in cruce
est acerbissima; quia configuntur in locis nervosis et maxime sensibi­
libus, scilicet in manibus et pedibus, et ipsum pondus corporis penden­
tis continue auget dolorem, et cum hoc etiam est doloris diuturnitas,
quia non statim moriuntur» 3.
2) Interni etiam: a) Propter vivissimam· perceptionem patientis, quia
anima Christi «secundum vires interiores efficacissime apprehendit om­
nes causas tristitiae» 4. b) Propter causas doloris, quia passus est pro­
pter omnia peccata generis humani, c) Propter emissionem vitae, quae est
omni poena horribilior. Unde in horto in agonia constitutus sudavit
sanguinem, et exclamavit: Tristis est anima mea usque ad mortem 5.
942. Scholion. Dum ageremus de scientia beata Christi, diximus
gaudium et dolorem ac tristitiam posse conciliari in Christo.
Celeberrimus Melchior Canus, cum esset junior, scribebat: «Miracu­
lum fuit, quod idem homo esset viator et comprehensor; miraculum,
quod gloria animae nihil derivaretur ad corpus; miraculum, quod a
superioris gaudio potentiae nihil solatii in inferiores redundaret; miracu­
lum, quod inferioribus perturbatis, nec superiores turbarentur, nec a
sua perpetua operatione cessarent, nec remitterent opus, nec quietem
et delectationem, vel ex minima parte resolverent» e. Senior vero factus
ajebat: «Sicut per totam vitam Dominus gloriam animae quasi preme­
bat, ne in corpus efflueret, sic saltem in cruce retinuit gaudium, quod
III p., q. 46, a. 6.
In III Sent., dist. 16, a. 1, q. 2.
3 S. Thomas, III p., q. 46, a. 6.
'*
S. Thomas, III p., q. 46, a. 6.
5 Matth., 26, 38. Cfr. Luc., 22, 44.

1
2

Verba S. Hilarii, De Trinitate, lib. 10, n. 23
(ML 10, 361), quae videntur passionem et dolorem negare in Christo, S. Thomas
explicat dicens: <dn omnibus illis verbis et similibus, Hilarius a carne Christi, non
veritatem doloris, sed necessitatem excludere intendit». III p., q. 15. a. 5 ad 1.
° De locis theol., lib. 12, c. 13 in fine.

suapte natura ex clara Dei notitia prodiret. Gaudium, fateor, ex Deo
viso in voluntate necessario nasci, non secus atque ex sole lumen, calo­
rem ex igne. Sed retraxit aliquando sol radios suos, et ne calefaceret,
comprehensus est etiam ignis. Quare nihil mirum videri cuipiam debet,
si in hominum redemptione per hominis unius dolores explenda, volun­
tas omnis reprimeretur, quam alias ex visione Dei proficisci naturae
ratio demonstrat»K
Non tamen videtur confugiendum ad suspensionem gaudii in Christo
tempore passionis.
Quantum ad gaudium et dolorem sensibilem scribit S. Thomas:
«Delectatio divinae contemplationis ita per dispensationem divinae vir­
tutis retinebatur in mente Christi, quod non derivabatur ad vires sensi­
tivas, ut per hoc dolor sensibilis excluderetur»1
2*
.
Aggravatur difficultas, si dixerimus Christum habuisse tempore pas­
sionis tristitiam spiritualem in ipsa voluntate, et ideo gaudium et tri­
stitiam conciliari oportere in eadem facultate.
Ut hanc difficultatem solveremus, distinximus in anima rationem
superiorem et rationem inferiorem, prout fertur ad divina contemplan­
da vel inferiora ordinanda. Voluntas humana Christi directa a ratione
superiori fruebatur, et directa a ratione inferiori poterat tristari.

QUAESTIO LXIX
DE MORTE CHRISTI

ARTICULUS I
UTRUM CHRISTUS VERE MORTUUS FUERIT

943. Status quaestionis. 1) Homo incipit esse, cum anima ratio­
nalis informat ac vivificat corpus; et dicitur persona, quatenus est sui
juris et principium quod, operationum.
2) Mors hominis contingit, quando anima rationalis separatur a
corpore, et destruitur suppositum humanum seu persona.
3) Cum in Christo non fuerit persona humana, sed, cum persona
Verbi adsumpsit naturam humanam, constitutus fuerit Christus homo,
quod est principium humanarum actionum, considerandum est, an et
quando contigerit mors Christi.

944. Thesis. Christus vere mortuus est per separationem animae
et corporis, manente utraque parte post mortem unita divinitati.

Pars 1.»

Christus vere mortuus est.

Quatuor evangelistae diserte referunt mortem Christi his verbis:
S. Matthaeus: Jesus autem... emisit spiritum9. S. Marcus: Jesus autem...
1
’
■

De locis theol.. lib. 12, c. 13. Cano subscripserunt Valentia et Maldonatus,
III p, q. 15, a. 6.
Matth , 27, 50.

expiravitY S. Lucas: Jesus... haec dicens expiravit12. S. Joannes: Jesus...
inclinato capite tradidit spiritum 3.
Christus eodem modo ac caeteri homines mortuus est per separatio­
nem animae et corporis. Hac enim separatione destructa est humana
Christi natura, quae constabat anima et corpore, et consequenter mor­
tuus est Christus. Tunc cessaverunt vita cunctaeque operationes vitales
Christi.

Pars 2.a Post mortem Christi tum corpus tum anima
conjuncta manserunt divinitati.
Egregie hoc exponit S. Joannes Damascenus dicens: «Quamvis igitur
Christus ut homo mortem subierit, sanctaque ipsius anima ab immacu­
lato corpore distracta sit, divinitas tamen a neutro, hoc est, nec ab
anima nec a corpore quoquo modo sejuncta est; neque propterea per­
sona una in duabus divisa fuit. Siquidem et corpus et anima simul ab
initio in Verbi persona exsistentiam habuerunt, ac licet in morte divulsa
sint, utrumque tamen eorum unam Verbi hypostasim semper habuit.
Quamobrem una eademque Verbi hypostasis, tum Verbi, tum animae,
tum corporis erat hypostasis» 4.
Scite Card. Billot ad haec adjungit sequentia verba: «Permansit...
suppositum simpliciter idem, tametsi ab hoc supposito per triduum mor­
tis non potuerit dici, quod esset homo, sed solum homo mortuus. Insu­
per, anima fuit eadem tam natura quam supposito; corpus vero, utique
supposito idem, fuit nihilominus specie seu natura diversum; pro quanto
non habuit formam substantialem corporis vivi, sed aliam, quae corpori
mortuo propria est» 5.
ARTICULUS II
QUO MOTIVO MORTUUS FUERIT CHRISTUS

945. Status quaestionis. Tria volvebantur in animo Christi patien­
tis, obedientia, scilicet, ad praeceptum Patris, justitia ad Deum offen
sum, et caritas erga homines peccatis subjectos.
Exsurgit heic quaestio, an haec tria moverint Christum ad mortem
subeundam.
946. Thesis.
et caritatis.

Christus mortuus est ex motivo obedientiae, justitiae

1) Ex obedientia: quia Christus accepit a Patre, sicut alibi diximus,
verum praeceptum moriendi pro hominibus. Unde Apostolus: Sicut
enim per inobedientiam unius hominis peccatores constituti sunt mulli,
ita et per unius obeditionem justi constituentur multie.
1
2
3
1
5
0

Mare., 15, 37.
Luc., 23, 46.
Joan., 19, 30.
De fide orth.. lib. 3, c. 27: MG 94, 1098.
De Verbo incarnato, th. 44.
Rom., 5, 19.

2) λ'.ν justitia. Jesus Christus libere constitutus est fidejussor ge­
neris humani, et qua talis debitum hominis suscepit solvendum pretio
sanguinis. Hinc satisfactio Christi procedebat, ut diximus, ex virtute
justitiae commutativae.
3) Ex caritate, quia Christus dilexit nos, et tradidit semetipsum pro
nobis oblationem et hostiam Deo in odorem suavitatis C
947. Scholion. Protestantes Réville 12, et Staepfer 3 omnino gratis
ausi sunt dicere Jesum Christum, dum in horto fugam meditaretur,
captum fuisse et contra suam voluntatem mortem subiisse.
Sed quanta in Redemptorem injuria hoc dictum fuerit, vix necesse
est probare.
Ex tota narratione evangelica constat Jesum Christum certo cogno­
visse ac praedixisse suam in cruce mortem acerbissimam, imo et torto­
ribus sponte se tradidisse. Convenientibus autem eis, inquit S. Matthaeus,
in Galilaea, dixit illis Jesus: Filius hominis tradendus est in manus ho­
minum; et occident eum et tertia die resurget. Et contristati sunt vehe­
menter 4.

ARTICULUS III
UTRUM

CHRISTUS MORTUUS FUERIT PRO OMNIBUS HOMINIBUS

948. Status quaestionis. Ex hominibus alii sunt fideles, alii infi­
deles; plures perveniunt ad usum rationis, alii decedunt infantes; alii
sunt praedestinati, alii reprobi.
Christus dicitur omnes hommes redemisse, et ut omnes redimeret,
opus fuit mortem pro omnibus subire. Unde demonstrandum est hic
Christum pro omnibus hominibus mortuum fuisse.
949. Errores, i) Praedestinatiani et calvinistae dixerunt Christum
pro solis praedestinatis mortuum fuisse.
2) Jansenius docuit semipelagianum esse dicere Christum pro omnibus
hominibus mortem subiisse.

950. THESIS I. De fide certum est Christum pro omnibus fidelibus,
tum praedestinatis tum reprobis, tum adultis tum infantibus, mortuum
fuisse.

Arg. 1) Ex S. Scriptura. Apostolus: Qui est salvator omnium ho­
minum, maxime fidelium 5. Christus autem est salvator hominum per
mortem. Ergo pro omnibus mortuus est.
Iterum Apostolus: Noli cibo tuo illum perdere, pro quo Christus mor­
tuus est6. His verbis hortatur nos Apostolus, ne propter vilem cibum
perdamus illum, pro quo mortuus est Christus. Ergo ii, pro quibus mor­
tuus est Christus, possunt damnari.

3

Ephes., 5, 2.
Jésus de Nazaret, 1897.
λα mort et la Resurrection de Jésus Christ,

I
4
II

Matth., 17, 21-22.
/ Tim., 4, 10.
Roni , ι.|, 15.

1
2

1898.

2) Ex Concilio Tridentino. «Etsi ille (Christus) pro omnibus mortuus
est, non omnes tamen mortis ejus beneficium recipiunt, sed ii dumtaxat,
quibus meritum passionis ejus communicatur» x.
3) Ex SS. Patribus. S. Joannes Chrysostomus: «Quamquam enim
non omnes lucraturus esset Christus, attamen pro omnibus mortuus
est, quod suum erat implens» 1
2.
4) Ex doctrina Ecclesiae. Unus ex erroribus Jansenii refertur his
verbis: «Semipelagianum est dicere Christum pro omnibus omnino ho­
minibus mortuum esse aut sanguinem fudisse». Haec propositio ab
Innocentio X die 31 Maji 1653 est «declarata et damnata uti falsa, te­
meraria, scandalosa, et intellecta eo sensu, ut Christus pro salute dum­
taxat praedestinatorum mortuus sit, impia, blasphema, contumeliosa,
divinae pietati derogans et haeretica»3.

951. Scholion. De infantibus loquens ait S. Augustinus: «Numquid (parvuli) aut homines non sunt, ut non pertineant ad id, quod
dictum est: omnes homines?» 45
6.

952. Thesis II.
Christus.

Pro omnibus quoque infidelibus mortuus est

Arg. 1) Ex S. Scriptura. Nihil hoc clarius praedicatur in sacris
litteris. Si unus, ait Apostolus, pro omnibus mortuus est, ergo omnes
mortui sunt; et pro omnibus mortuus est Christus °. Obsecro igitur primum
omnium fieri obsecrationes, orationes... pro omnibus hominibus, pro regi­
bus, et omnibus, qui in sublimitate sunt... Hoc enim bonum est et acceptum
coram... Deo, qui omnes homines vult salvos fieri, et ad agnitionem veri­
tatis venire. Unus enim Deus, unus et mediator Dei et hominum, homo
Christus Jesus, qui dedit redemptionem semetipsum pro omnibus e. Christus
igitur dedit redemptionem semetipsum pro omnibus, de quibus erat ser­
mo in textu, id est, pro regibus et magistratibus, qui illo tempore erant
infideles, et pro iis, quos volebat Deus ad agnitionem veritatis venire.
2) Ex magisterio Ecclesiae. Alexander VIII, die 7 Dec. 1690, da­
mnavit hanc propositionem: «Christus dedit semetipsum pro nobis
oblationem Deo, non pro solis electis, sed pro omnibus et solis fide­
libus» 7.

ARTICULUS IV
QUANDO MORTUUS FUERIT CHRISTUS

953. Status quaestionis. Circa tempus mortis Christi quaeri potest
quo anno, quo mense, qua die, et qua hora mortuus fuerit Christus.
1) Quoad annum solutio pendet ab oponione, quam quisque elege­
rit circa annum nativitatis Christi.
1 Sess. 6, c. 3; Denz-Bannw., 795.
2 In ep. ad Rom., hom. 26, n. 1; MG 60, 638.
3 Prop. 5; Denz-Bannw., 1096.
4 Contra Julianum, lib. 4, c. 8, n. 42; ML 44,
5 II Cor., 5, 14-15.
6 I Tim., 2, i.
’

Denz-Bannw., 1294.

Constat ex S. Luca1 Christum, cum ad baptismum venit, et inau­
guravit publicum munus praedicandi Evangelium, fuisse quasi annorum
triginta. Vita autem ejus publica duravit tres annos et aliquot menses.
Untie Christus mortuus est aetatis suae anno circiter trigesimo tertio2.
Hoc supposito, inter varias sententias, quae in hac materia circum­
feruntur, praeferenda videtur, quae docet Christum Dominum natum
fuisse labente anno 748 vel 749 ab urbe condita, et mortuum fuisse
ineunte anno 782 vel 783, qui fuit annus 29 vel 30 aerae Christianae
juxta computum Dionysii Exigui3. Herodes namque mortuus dicitur
anno 750, et hoc tempore Jesus erat in Aegypto.
2) Quoad mensem, communis fert sententia Christum mortuum
fuisse mense Nisan, qui nostro Martio correspondet.
3) Feria VI, quae incidit in diem 15 Nisan, mortuus est Christus 4.
Ex praescripto namque legis 5 die 15 Nisan erat proprie primus dies
azymorum, et magna solemnitate celebrabatur. Primo vespere seu die
14 post meridiem removebatur omne fermentatum, et mactabantur agni
paschales in templo. Dies igitur 14 post meridiem ex usu panis azymo­
rum, qui adhibebatur in coena paschali, incepit appellari primus dies
azymorum.
Christus autem usum judaeorum sequutus die 14 Nisan paravit coenam et celebravit pascha. Die vero sequenti, quae erat 15 Nisan, passus
et mortuus est °.
4) Hora nona, id est, hora nostra tertia vespertina, cum per tres
horas pependisset in cruce, mortuus est Christus. Ita referunt tres evangelistae 7, et docet traditio Christiana.
Circa horam crucifixionis apparens contradictio invenitur inter Mar­
cum et Joannem. Marcus enim ait: Erat autem hora, tertia et crucifixe­
runt eum 8. Joannes: Erat autem parasceue Paschae hora quasi sexta, et
dicit (Pilatus) judaeis: Ecce rex vester... Tunc ergo tradidit eis illum, ut
crucifigeretur 9.
Multiplex huic antilogiae adhiberi solet conciliatio. Relictis plurium
explicationibus, quae videri possunt apud Cherubim a S. Joseph 10, et
1

Luc., 3, 23.
2 Cl. Honoratus a S. Maria, Animadversiones in regulas et usum erit ices, lib. 5,
diss. i, a. 3 sqq., omni genere argumentorum probare nititur Christum mortuum
fuisse aetatis suae anno circiter trigesimo, sed meo judicio fallitur clarissimus vir.
Supponit Christum natum fuisse duobus annis ante aeram Christianam, quae ini­
tium duxit ab anno 753 urbis conditae. Sed hodie, licet aera Christiana juxta com­
putum Dionysii Exigui currat ab anno 753 urbis conditae, multo probabilius cen­
sent auctores quatuor saltem annis ante hoc tempus natum fuisse Christum.
3 Cfr. S. Beda, De ratione temporum, c. 47; ML 9 0, 494.
4 Non defuerunt auctores qui mortem Christi differrent ad diem 25 Nisan.
Vide auctores apud Honoratum a S. Maria, Animadversiones, lib. 5, diss. I, aa. 4-6.
Alii ad litteram accipientes, quae S. Joannes, cc. 18 et 19 refert circa pascha et pas­
sionem Christi, defenderunt Christum celebrasse pascha die 13 Nisan, et mortuum
fuisse die 14. Ita Semeria, Revue Biblique, 1896, p. 78 sqq.
6 Ex., 12, 6-18; Lev., 23, 5.
6 Cfr. Knabenbauer, In Matth., 26, 17.
7 Matth., 27, 46; Mare., 15, 34: Lue., 23, 44.
8 Mare., 15, 25.
• Joan., 19, 14-16.
10 Summa criticae sacrae, diss. 6, part. 3, disp. 2, n. 1.

Melchiorem Canum1, potest responderi S. Marcum adhibuisse modum
loquendi judaeorum, qui dividentes diem in quatuor partes, tres horas
primae partis vocabant horam primam; horas secundae partis horam
tertiam; horas tertiae partis horam sextam; et horas quartae partis ho­
ram nonam. Hinc, si Christus crucifixus est versus finem secundae partis,
potuit S. Marcus adserere Christum crucifixum fuisse hora tertia1
2.

QUAESTIO LXX
DE EXALTATIONE CHRISTI

ARTICULUS I
UTRUM CHRISTUS POST MORTEM SECUNDUM ANIMAM DESCENDERIT
AD INFEROS

954. Status quaestionis. 1) Infernus, qui graece Αδης et hebraice blNS? (sheol) dicitur, designat locum, quo animae defunctorum
\
\ nondum purificatae post mortem migrant. Numerantur quatuor inferni:
infernus damnatorum, in quo reprobi post mortem aeternaliter crucia; buntur; limbus -puerorum, quo se recipiunt animae sine baptismo deceT,
dentium; purgatorium, in quo purgantur animae fidelium, gratia quidem
habituali auctae sed nondum omnino purificatae; limbus patrum, in quo
u.V-vZ‘ morabantur animae sanctorum ante mortem Christi.
2) Certum est Christum non descendisse secundum praesentiam
realem ad infernum damnatorum, nec ad limbum puerorum, quia anima
ejus non erat ad haec loca destinata, nec ipsi erat aliquid agendum in
eis. Multo probabilius est non descendisse in purgatorium 3.
3) Discutiendum est, an anima Christi post separationem a corpore
vere et realiter et non solum secundum effectum descenderit ad limbum
patrum.
955. Errores, i) Calvinus contendit vocabulo descensus Christi ad
inferos intclligi turbationem, moerorem ac tristitiam ejus animae in pas­
sione 4*
6.
2) Alii existimarunt descendere in infernum idem significare ac mori
vel sepeliri. Tribuitur Bezae apud Petavium s.
3) Durandus defendit Christum descendisse tantummodo virtute in
infernum, non secundum realem praesentiam °.
De locis theol., lib. 2, c. i8 ad 5.
2 Hanc solutionem defendit Cherubim a S. Joseph, Summa criticae sacrae,
diss. 6, part. 3, disp, 2, a. 2. Cano vero appositis quibusdam observationibus ad­
dit: «Quae si vera sunt, jam pulchre consentiunt evangelistae». De locis theol., lib. 2,
c. 18 ad 5.
3 III p., q. 52, a. 2.
4 Instit., lib. 2, c. 16, n. 10 sqq.
s De incarnat., lib. 13, c. 15, n. 2.
6 In III Sent., dist. 22, q. 3.
1

ART. 11. DE RESURRECTIONE CORPORALI CHRISTI

956.
inferos.

1'llESlS.

561

Christus secundum animam proprie descendit ad

Arg. 1) Ex S. Scriptura. Illa verba: Non derelinques animam
■meam in inferno, nec dabis sanctum tuum videre corruptionem (Ps. 15, 10)
referuntur ad Christum juxta illud S. Petri: Providens locutus est (Psal­
tes) de resurrectione Christi, quia neque derelictus est in inferno, neque
caro ejus vidit corruptionemL
2) Ex symbolis Ecclesiae. In symbolo apostolorum dicimus: Qui
(Christus)... crucifixus, mortuus et sepultus, descendit ad inferos2. In
symbolo athanasiano: Qui passus est pro salute nostra, descendit ad
inferos 3.
.3) Ex conciliis. Concilium Senonense (a. 1140) inter errores Abaelardi damnavit hanc propositionem: «Anima Christi per se non descen­
dit ad inferos, sed per potentiam tantum» 4. Et Concilium Lateranense
(a. 1215) contra albigenses aliosque haereticos ait: «Quin etiam (Christus)
pro salute humani generis in ligno crucis passus et mortuus, descendit
ad inferos..., descendit in anima, et resurrexit in carne, ascenditque pa­
riter in utroque» 5.
4) Ex SS. Patribus. S. Irenaeus: «Dominum in ea, quae sunt sub
terra, (credimus) descendisse evangelizantem et illis adventum suum,
remissione peccatorum exsistente his, qui credunt in eum»6. S. Atha­
nasius: «In ipsa Christi morte... quando corpus quidem usque ad sepulchrum tantum pervenit; anima vero ad infernum usque penetravit»7.
957. Corollarium I. Quamvis Christus non descenderit secundum
praesentiam realem in gehennam damnatorum neque in purgatorium,
tamen secundum virtutem in ea descendit; in gehennam quidem damna­
torum arguendo damnatos de suis peccatis, et in purgatorium conso­
lando animas ibi detentas.
Coroll. II. Christus, vix descendit in limbum patrum, liberavit ac
visione beatifica donavit animas sanctorum ibi detentas, locumque
illum in paradisum mutavit. Hoc colligitur ex verbis Jesu ad bonum
latronem: Hodie mecum eris in paradiso 8.

ARTICULUS II
DE RESURRECTIONE CORPORALI CHRISTI

958. I. Christus diserte suam a mortuis resurrectionem praenuntia­
vit. Jesus Christus, dum viveret, ait apostolis: Filius hominis... tertia
die resurget9. De hac Christi praedictione persuasi erant judaei, cum
1

Act.,

2
3
1
5

2, 27, 31.
Denz-Bannw., 6.
Denz-Bannw., 40.
Denz-Bannw., 385.
Denz-Bannw., 429.

6
7
8
υ

Adv. hacr., lib. 4, c. 27, n 2; MG
Dr incarnat. Dom , η. 13; MG 2β.
Luc., 23, 43·
Maith., 20, 18-19; Marc., 10, 34»

7, 1058.
111 7.

ιθι 33·

die Parasceve dixerunt Pilato: Seductor ille dixit adhuc vivens: Post 1res
dies resurgamx.
II. Christus de facto resurrexit a mortuis. Errores circa factum re­
surrectionis Jesu Christi retulimus in Theologia fundamentali, n. 234, et
ipsam resurrectionem probavimus ibidem n. 238 sqq. Ne eadem repe­
tamus, illuc lectorem remittimus.
III. Christus propria virtute resurrexit. Divinitas etenim, quae
erat hypostatice unita tum corpori tum animae Christi in triduo mortis,
fuit causa efficiens principalis illius gloriosae resurrectionis. Egregie hoc
explicat Angelicus dicens: «Per mortem non fuit separata divinitas nec
ab anima Christi nec ab ejus carne. Potest igitur tam anima Christi
mortui quam ejus caro considerari dupliciter: uno modo ratione divini­
tatis: alio modo ratione ipsius naturae creatae. Secundum igitur unitae
divinitatis virtutem et corpus resumpsit animam, quam deposuerat, et
anima corpus resumpsit, quod dimiserat. Et sic Christus propria virtute
resurrexit. Et hoc est, quod de Christo dicitur /I ad Cor., 13, 4: quod
etsi crucifixus est ex infirmitate, sed vivit ex virtute Dei. Si autem con­
sideremus corpus et animam Christi mortui secundum virtutem natu­
rae creatae, sic non potuerunt sibi invicem reuniri, sed oportuit Chri­
stum resuscitari a Deo» 12.
IV. Ad qualitates corporis Christi redivivi applicanda sunt, quae
dicentur in Eschatologia de corporibus resurgentium. Unum tantum­
modo de corpore Christi speciale signum est hic adjungendum, nempe
Christum post gloriosam resurrectionem retinuisse cicatrices in manibus,
pedibus et latere, «primo quidem, ut ait Angelicus, propter gloriam
ipsius Christi... ut in perpetuum victoriae suae circumferat triumphum...
Secundo, ad confirmandum corda discipulorum circa fidem suae resur­
rectionis. Tertio, ut Patri pro nobis supplicans, quale genus mortis pro
homine pertulerit, semper ostendat. Quarto, ut sua morte redemptis,
quam misericorditer sint adjuti, propositis ejusdem mortis indiciis, in­
sinuet. Postremo, ut in judicio, quam juste damnentur, ibidem denun­
tiet» 3.
V. Christus vere dicitur primitiae resurgentium et primogenitus ex
mortuis, tum quia primus fuit inter resurgentes ratione divinitatis et
causalitatis, tum quia caeteros omnes praecessit tempore in resurrectio­
ne ad vitam inamissibilem.
Huic doctrinae opponunt aliqui verba Matthaei: Terra mota est, ei
petrae scissae sunt, et monumenta aperta sunt, et multa corpora sancto­
rum, qui dormierant, surrecerunt, et exeuntes de monumentis post resurre­
ctionem ejus, venerunt in sanctam civitatem et apparuerunt multis 4. Sed
hunc locum bene interpretatur Knabenbauer dicens: «In ipsa morte ape­
riuntur monumenta; sed mortuos surrexisse non statim, sed post Christi
resurrectionem, qui scilicet est primogenitus ex mortuis (Col., 1, 18)
patet ex versu 53; quare per anticipationem dictum est corpora surre1
2
3
4

Matth., 27, 63.
U1 p.. q. 53, a. 4.
HI P·· q 54. a. 4.
Matth., 27, 51-53.

xisse; immo Maldonatus censet etiam monumenta non esse aperta nisi
post Christi resurrectionem»1.
VI. Resurrectio Christi est causa exemplaris et efficiens resurrectionis
aliorum. Exemplaris quidem, quia «est prima dignitate et perfectione...
Semper autem id, quod est perfectissimum, est exemplar ejus, quod est
minus perfectum secundum suum modum, et ideo resurrectio Christi
est causa exemplaris nostrae resurrectionis». Efficiens vero, «in quantum
humanitas Christi, secundum quam resurrexit, est quodammodo instru­
mentum divinitatis ipsius, et operatur in virtute ejus»12.

ARTICULUS III
DE ASCENSIONE CHRISTI

959. I. Dogma catholicum est Christum Dominum in caelum ascen­
disse. In Actibus apostolorum describitur ascensio Christi in caelum his
verbis: Videntibus illis (apostolis) elevatus est: et nubes suscepit eum ab
oculis eorum. Cumque intuerentur in caelum euntem illum, ecce duo viri
astiterunt juxta illos in vestibus albis, qui et dixerunt: Viri galilaei, quid
statis aspicientes in caelum? Hic Jesus, qui assumptus est a vobis in cae­
lum, sic veniet, quemadmodum vidistis eum euntem in caelum 3.
Symbola fidei, quae recepta sunt in Ecclesia, confirmant ascensio­
nem Christi in caelum. Symbolum apostolorum: (Ascendit ad caelos» 4.
Symbolum Epiphanii: «Et caelum cum eodem corpore conscendit» 5*.
Formula Libellus in modum Symboli: «Credimus Filium Dei... quadra­
gesima die post resurrectionem ad caelum ascendisse» ®. Symbolum nicaeno cpolitanum: «Et ascendit in caelum»7.
Ascendere in caelum quantum ad corpus est, relinquendo hanc terram
adspectabilem, motu locali migrare in caelum.
II.
Si conditionem ascendentis spectes, Christus ascendit secundum
humanam naturam, quatenus motu locali caelum petiit. Et hoc sensu
bene dicitur Christus ascendisse in caelum, ut erat homo, non ut Deus.
Si causam ascensionis quaeris, Christus ut Deus, non ut homo, vir­
tute divinitatis ascendit in caelum 8.
ARTICULUS IV
DE SESSIONE CHRISTI AD DEXTERAM PATRIS

960. I. Sedere ad dexteram alicujus nobilis dicitur esse honorifi­
cum, et sic principes, quos volunt speciali modo honestare, solent ad
dexteram suam in conviviis et actibus publicis collocare.
1
2
3
1
6
°
7
"

In Matth., 27, 51-53.
S. Thomas, III p., q. 56, a. 1 ad 3.
Act., i, 9 sqq.
Denz-Bannw., 6.
Denz-Bannw., 13.
Donz-Bannw., 20.
Door.-Banow., 86
S. Thoma·, III p., <|. 57, a. 2.

564

DB VERBO INCARN. Q. LXX. DE EXALTATIONE CHRISTI

Deus, utpote purus spiritus, non habet dexteram vel sinistram, prout
nos eas intelligimus. Sed tropice Christus ut Deus dicitur sedere ad
dexteram Patris, quia a Patre procedens eamdem cum ipso habet natu­
ram ac majestatem sine confusione personarum. Unde S. Joannes Da­
mascenus ait ad rem: «Per paternae dexterae vocabulum significamus
divinitatis gloriam»1.
II. CKrtstus wro secundum humanam naturam adsumptam, speciali
modo sedet ad dexteram Patris, quia non solum fruitur beatitudine, ut
alii sancti, sed potitur. p.otestate..excelle ntiae super omnes creaturas. Huc
refertur illud S. Marci: Assumptus est in caelum et sedet a dextris Dei2·,
et illud Apostoli: Quae sursum sunt, quaerite, ubi Christus est in dextera
Dei sedens34.
Salubriter ergo credimus in symbolo fidei, quod Christus sedet ad
dexteram Dei Patris omnipotentis i.
III. Christus in dextera Dei sedens, est semper vivens ad interpel­
landum pro nobis 5.
1
2
3

De fide orth., lib.
Mare., 16, 19.
Coi., 3, i.

4

Denz-Bannw., 6.

s

Hebr.,

7, 25.

4, c. 2; MG 94, 1104.

SECTIO III

M ARIOLOG I A
961. Auctores consulendi. I. SS. Patres. S. Ephrem, Oratio ad
Deiparam, Ass. G 3, 545; S. Hieronymus, De perpetua virginitate beatae
Mariae adv. Helvidium, ML 23, 193; S. Cyrillus Alexandrinus, Adv. Nestorii blasphemias, MG 76, 9; Dialogus cum Nestorio, MG 76, 250; Adv.
nolentes confiteri S. Virginem esse Deiparam, MG 76, 255; S. Proclus,
Orationes duae in SS. Dei genitricem, MG 65, 680, et 65, 716; Sophro­
nius, Epistola synodica ad Sergium; Mansi, Ampliss. Coli. Concil., t. 11,
coi. 461 sqq.; S. Augustinus, De natura et gratia, c. 36, ML 44, 267;
S. Joannes Damascenus, Homiliae in Beatam Mariam Virginem, MG 96,
643; S. Germanus Cpolitanus, Sermones de S. V. Deiparae mysteriis,
MG 96, 293; S. Epiphanius, monachus cpolitanus, De vita B. Virginis,
MG 120, 193; S. Bernardus, Tractatus ad laudem gl. Virginis Mariae
(si tamen sit S. Bernardi), ML 182, 1141.
II. Scholastici. Alexander Alensis, O. M., Sumina Theologica, III p.,
q. 9, m. 2; S. Albertus Magnus, O. P., De laudibus M. Mariae; Mariale;
et In III Sent., dist. 3, a. 4; S. Thomas, O. P., III p., q. 27; et In III
Sent., dist. 3, q. 1, a. 1; S. Bonaventura, O. M., in III Sent., dist. 3;
Henricus Gandavensis, O. S. B. Μ. V., Quodlib. 15, q. 3; Aegidius Co­
lumna, O. S. A., in IV Sent., q. 3, q. 1, a. 1; Raymundus Lullius (vel
alius), Liber de Immaculata B. V. Conceptione; Et Liber Benedicta tu in
mulieribus; Scotus, O. M., in III Sent., dist. 3, q. 1; Bachonus, O. C.,
in III Sent., dist. 3; et Quodlib. 3, qq. 12 et 13; Lezana, O. C. C., Liber
Apologeticus pro immaculata Deiparae Virginis Conceptione; Salmanti­
censes, De vitiis et peccatis, disp. 15; et alii innumeri.
III. Scriptores recentiores. Josephus a Jesu Maria, C. Exc.. Histo­
ria de la vida y exedendas de la Sacratisima Virgen Maria; S. Alphonsus
M. de Ligorio, Le glorie di Maria; Ventura Raulica, La Madré di Dio;
Passaglia, De immaculato Deiparae conceptu; Aug. Nicolas, La Vierge
Marie dans le plan divin; Northcote, Mary in the Gospels; T. Livius,
The B. Virgin in the Fathers; Lepicier, Tractatus de B. V. Maria Matre
Dei; Janssens, Mariologia; Campana, Maria nel dogma cattolico; Vacant,
Dictionnaire de Théologie cath.; v. Immaculée Conception: Prado, D. Tho­
mas et Bulla dogmatica Ineffabilis Deus.

QUAESTIO LXXI
DE CONCEPTIONE IMMACULATA BEATAE MARIAE VIRGINIS

ARTICULUS I
TRADUNTUR NOTIONES PRAEVIAE

962. I. De perfectione corporali beatae Mariae Virginis. Quam­
vis nos omnino lateant qualitates corporales beatae Mariae Virginis,
quoad colorem, staturam, etc., et excessus in hac parte vitare oporteat,
traditio tamen conservata in arte Christiana et liturgia sacra satis nos
docet sanctissimam Dei genitricem fuisse omnino pulchram adspectuque
modeste delectabilem. Quare S. Thomas ait: «Quamvis esset pulchra cor­
pore, a nullo unquam concupisci potuit» 1. Et Suarez addit: «De naturali
perfectione Virginis dicendum est corpus beatissimae Virginis fuisse in
sua specie et sexu maxime perfectum. Ita docent omnes Patres, qui
de beata Virgine scribunt. Nec potest sine temeritate negari, cum nulla
auctoritas vel ratio obstet, et per sese decens ac mysterio incarnationis
consentaneum sit» 1
2. Hoc certe exigebat tum munus matemitatis divi­
nae, quo decorata est, tum complexio ejus cum magna animi modera­
tione perfecta 3.
II. Animam quoque bonam sortita est Maria Virgo. Hoc quippe
necessarium fuit, ut omnes potentias facile moveret, et gratiae plenitu­
dinem sponte reciperet. Cfr. Josephus a J. M.; Hist, de la vida y excelencias de la Sacratisima Virgen Maria, lib. 1, p. 1, c. 12.
III. Justitia originalis. Satis explicata est in tractatu De Deo
creante, n. 773, natura justitiae originalis, quae non aliud fuit quam
gratia sanctificans informans essentiam animae majori cum perfectione
quam in praesenti statu, et subjiciens rationem Deo auctori supernaturali, rationi vires inferiores, et animae corpus.
Haec justitia originalis divinitus concessa est primo homini ut «acci­
dens naturae speciei, non quasi ex principiis speciei causatum, sed tantum
sicut quoddam donum divinitus datum toti naturae» 4.
Justitia originalis, utpote donum naturae speciei concessum, ex or­
dinatione divina transmittenda erat ad posteros Adae, nisi Aciam peccasset.
1
In III Sent., dist. 3, q. 1, a. 2, sol. 1 ad 4.
2 Dc mysteriis Christi, disp. 2, sect. 2, n. 2.
3 Cfr. S. Albertus M., De laudibus 13. Μ. V., lib. 5, c. 2; et Mariale, q. 15, § 3;
et Josephus a J. M.. Hist, de la vida y excelencias de la Sacratisima 1'. Maria,

lib. I. c 41 sqq.
*
S Thomas, I p., q. 100, a. t.

IV. Peccatum originale. Adamus, cum transgressus esset in para­
diso praeceptum de non edendo fructu vetito, commisit primum pecca­
tum, quod in eo erat simul personale et originale; personale quidem, in
quantum erat aversio a Deo, originale vero, quatentis erat privatio in
natura doni seu accidentis speciei A
Corrupta jam natura hominis per amissionem accidentis speciei na­
turae, peccatum originale, quod etiam peccatum naturae merito vocatur,
transit ad omnes posteros, qui eamdem naturam corruptam participant,
nisi speciali Dei privilegio aliqua creatura illibata servetur.
Modus transmissionis facilius, ut alibi probavimus, explicatur ex ca­
pite naturae ad mentem Angelici Doctoris. Donum quippe justitiae ori­
ginalis collatum fuit primo homini «ut cuidam principio totius humanae
naturae, ut scilicet ab eo per originem derivaretur in posteros. Hoc
autem donum acceptum, primus homo per liberum arbitrium pec­
cans, amisit eo tenore quo sibi datum fuerat, scilicet pro se et pro sua
posteritate. Defectus ergo hujus doni totam ejus posteritatem consequi­
tur; et sic iste defectus eo modo traducitur in posteros, quo modo tra­
ducitur humana natura; quae quidem traducitur non quidem secundum
se totam, sed secundum aliquam sui partem, scilicet secundum carnem,
cui Deus animam infundit; et sic sicut anima divinitus infusa pertinet
ad naturam humanam ab Adam derivatam propter carnem, cui conjun­
gitur, ita et defectus praedictus pertinet ad animam propter carnem,
quae ab Adam propagatur non solum secundum corpulentam substan­
tiam, sed etiam secundum seminalem rationem, id est, non solum ma­
terialiter, sed sicut ab activo principio; sic enim filius accipit a patre
naturam humanam» 1
2.
Peccatum igitur originale in posteris Adae non est nisi defectus ju­
stitiae originalis cum omnibus sequelis, quae inde oriuntur, seu est
«inordinata dispositio proveniens ex dissolutione illius harmoniae, in
qua consistebat ratio originalis justitiae» 3.
Cum peccatum derivetur ad humanam naturam per carnem, ut di­
ximus ex S. Thoma, per prius recipitur in corpore, quod destitutum est
virtute transmittendi justitiam originalem, quam in anima, quae inqui­
natur in contactu cum corpore; et prius in essentia animae quam in po­
tentiis, quia essentia animae magis quam potentiae conjungitur naturae
humanae.
Omnes descendentes ex Adam per seminalem generationem—adeoque omnes praeter Christum—debebant contrahere hoc peccatum ori­
ginale, nisi aliquis speciali Dei privilegio praeservaretur, quod privile­
gium liberaliter concessum esse beatissimae Virgini Mariae tenendum
est fide catholica.
V. Duplici via potuit sacratissima Virgo Mater Dei praeservari a
Peccato originali.
1) In sententia Scoti et aliorum, qui dicunt Verbum Dei, etiamsi
Adam non peccasset, incarnatum iri, maternitas divina Virginis et ejus
1
2
3

Cfr. S. Thomas, ////>., q. 8, a. 5 ad 1 ; et Cajetanus, In I-II, q. 83, a. 1 ad Γ
S. Thomas, De malo, q. 4, a. I.
Prado, Divus Thomas et Bulla dog. «Ineffabilis», c. 2, § 3, Tertio.

conceptio immaculata decretae fuerunt ante praevisionem peccati Ada­
mi, adeo ut in hoc ordine Adamus non fuerit caput Mariae, nec Maria
dependerit ab «Adamo quoad transmissionem originalis justitiae, nec
per consequens quoad transmissionem originalis peccati» h
2) In sententia S. Thomae et aliorum theologorum, qui docent Ver­
bum Dei, Adamo non peccante, incarnatum non iri, electio Virginis ad
Matrem Dei et ejus praeservatio a peccato originali sequutae sunt prae­
visionem lapsus Adami, adeo ut Maria involveretur in praevaricatione
Adami, Ut autem remedium apponeretur peccato, decreta est Filii Dei
incarnatio, et Maria, educta a massa universali, praeservata est ab ori­
ginali peccato. Unde decretum praeservationis Mariae a peccato origi­
nali datum est post praevisionem lapsus Adami, in quo Maria invo­
luta est.
VI. Hae duae viae maxime inter se differunt.
1) Si praeservatio Virginis a peccato originali facta fuisset ante
praevisionem lapsus Adami, ut volunt Scotus et qui ipsum sequuntur,
justitiam originalem independenter ab Adamo habuisset, et totaliter a
peccato originali ejusque consequentiis praeservata fuisset, quin con­
traheret carnem infectam vel incurreret poenalitates hujus vitae, aut
indigeret redemptione Christi.
2) E contra, si post praevisionem lapsus Adami decreta est a Deo
maternitas divina et conceptio immaculata beatae Mariae Virginis, ut
volunt plurimi theologi, speciali Dei privilegio praeservata est Maria a
macula peccati originalis et ab omnibus sequelis, quae ipsam insepara­
biliter comitantur, qualis est reatus poenae aeternae, sed non ab omni­
bus sequelis, quae utcumque peccatum originale sequuntur. Unde, quam­
vis praeservata fuerit ab omni labe peccati originalis, contraxit tamen
carnem infectam, incurrit poenalitates hujus vitae, indiguit redemptione
Christi, etc. 1
2.
ARTICULUS II
QUID INTELLIGATUR PER CONCEPTIONEM IMMACULATAM

963. I. Hic non loquimur, ut ex verbis et ex contextu patet, de
conceptione mirabili Domini nostri Jesu Christi in utero deiparae, sed
de conceptione ipsius beatae Mariae Virginis in utero matris suae.
II. Conceptio potest esse activa vel passiva. Conceptio activa est,
«in qua, ut ait Benedictus XIV ex Frassen, sancti beatae Virginis pa­
rentes opere maritali invicem convenientes praestiterunt ea, quae ma­
xime spectabant ad ipsius corporis formationem, organizationem et di­
spositionem ad recipiendam animam rationalem a Deo infundendam».
Passiva est «cum .rationalis anima cum corpore copulatur. Ipsa animae
infusio et unio cum corpore debite organizato vulgo nominatur conceptio
passiva, quae scilicet fit illo ipso instanti, quo rationalis anima corpori
1
Prado, D. Thomas, et Bulla «Ineffabilis», c. 8. Quinto.
2 Cfr. Cajotunus, Opusc De Conceptione beatae Virginis, c. 2, qui de hoc acute
et solide tractat.

omnibus membris ac suis organis constanti unitur» 1. Hic sermo est de
conceptione passiva Virginis.
III. Conceptio passiva potest esse inchoata, quae in sententia eorum,
qui contendunt animam rationalem non infundi fetui, usque dum cor­
pus ad debitam organismi dispositionem venerit 12, protenditur totum
tempus, quo materia disponitur, et completa, quae fit in momento, in
quo anima rationalis infunditur, et incipit esse homo. Agitur de conce­
ptione completa, in qua beata Virgo erat creatura rationalis.
IV. In conceptione beatae Virginis duo conceptus possunt consi­
derari, esse naturae et esse gratiae. Cum autem in uno ordine prius sit
esse simpliciter quam esse sanctum, in uno momento recte distinguuntur
prius et posterius; et ne quaestio confunderetur, Pontifex Pius IX de­
claravit Virginem Mariam in primo instanti (utique temporis) suae con­
ceptionis, passivae et completae, fuisse ab omni labe praeservatam immunem.
V. Hoc privilegium fuisse beatae Mariae Virgini intuitu meritorum
Christi concessum expresse declarat constitutio dogmatica.
VI. Maria dicitur speciali Dei privilegio fuisse praeservato a peccato
originali. Porro praeservatio est actio, qua quis liberatur seu praeveni­
tur, ne incidat in malum. Potuit sanctissima Virgo dupliciter praeve­
niri, ne incideret in peccatum originale. Primo, excludendo eam ante
praevisionem lapsus primi parentis ab influxu Adami in ordine gratiae
et peccati, adeo ut solum debitum remotum habuerit contrahendi pecca­
tum originale; secundo, includendo eam in lege communi influxus Adami
in ordine gratiae et peccati, sed eximendo eam post praevisionem lapsus
Adami a lege contrahendi peccatum originale per exceptionem, adeo ut
habuerit debitum proximum contrahendi peccatum. In hoc secundo casu
posset dici sanctissimam Virginem contraxisse debitum in Adamo, non
in primo casu.
Haec omnia prae oculis habenda sunt, ut recte intelligantur aliqua
dicta theologorum.
VII. Natura hujus mysterii in hoc consistere videtur, quod beatis­
sima Virgo Maria in primo instanti temporis suae conceptionis perfectae,
in quo incipit esse creatura rationalis, speciali Dei privilegio et intuitu
meritorum Christi, fuerit ab omni originali labe praeservata, quin tamen
liberaretur ab infectione camis, nec a poenis temporalibus et a morte.

ARTICULUS III
ERRORES CIRCA IMMACULATAM CONCEPTIONEM BEATAE MARIAE VIRGINIS

964. I. Nonnulli auctores magis pii quam theologi, volentes forte
tribuere Mariae omnem perfectionem imaginabilem, docuerunt eam con­
ceptam fuisse in ventre matris suae virginaliter sine concubitu viri. Sed
hoc sine fundamento dictum est.
1
2

De festo Conceptionis, n. i; Migne, Theol. Cursus completus, t. 26, p. 633.
Cfr. De Deo creante, n. 742.

II. Aliqui veteres judaei, si tides est Petro Galatino, dixerunt mi­
nimam massae corporalis partem in primo homine mansisse incorruptam,
et de generatione in generationem usque ad formationem Mariae per­
venisse, atque ex ea corpus Virginis formatum fuisse V
III. Plures certe defenderunt beatissimam Virginem Mariam de
facto contraxisse peccatum originale in sua conceptione passiva et com­
pleta, in eoque parum temporis permansisse.
De mente SS. Anselmi et Bernardi, necnon summorum theologorum
S. Alberti Magni, S. Bonaventurae et S. Thomae in hac materia non parum
disputatum est, ut inferius videbimus, sed certe Aegidius Romanus, Pe­
trus de Taranlasia, Petrus de Palude et alii bene multi docuerunt bea­
tissimam Virginem de facto contraxisse peccatum originale, et post
primum instans temporis sanctificatam fuisse 12.
Gravius deinde erravit in hoc Bajus sustinens propositionem 73 qua
dicebat: «Nemo, praeter Christum, est absque peccato originali: hinc
beata Virgo mortua est propter peccatum ex Adam contractum» 34
.
IV. Increduli et rationalistae hodierni cum risu accipiunt doctri­
nam. quae docet sanctissimam Virginem conceptam fuisse immaculatam
et abundantissima Dei gratia refertam.

ARTICULUS IV
QUID TANDEM DOCEAT DOGMA CATHOLICUM IN

HAC MATERIA

Status quaestionis ex dictis satis constat:
965. Thesis. Beata Virgo Maria in primo instanti temporis suae
conceptionis completae intuitu meritorum Christi praeservata fuit ab omni
labe peccati originalis.

Est de fide a Pio IX solemniter definita bis verbis: Declaramus, pro­
nuntiamus et definimus doctrinam, quae tenet beatissimam Virginem Ma­
riam in primo instanti suae conceptionis fuisse singulari omnipotentis Dei
gratia et privilegio, intuitu meritorum Christi Jesu Salvatoris humani
generis, ab omni originalis culpae labe praeservatam immunem, esse a
Deo revelatam, atque idcirco ab omnibus fidelibus firmiter constanterque
credendam i.
1
Petrus Galatinus, De arcanis catholicae fidei, lib. 7, c. 3. Hunc errorem re­
novavit saeculo elapso Rosmini dicens: «Ad praeservandam beatam Virginem Ma­
riam a labe originis satis erat, ut incorruptum maneret minimum semen in homine,
neglectum forte ab ipso daemone, e quo incorrupto semine de generatione in ge­
nerationem transfuso, suo tempore oriretur Maria». Prop. 34 Rosmini, damnata
per decretum S. Off., 14 Dec. 1887; Denz-Bannw., 1924.
2
Aegidius Romanus, In III Sent., dist. 3, p. I, q. I, sol.; Petrus de Tarantasia (postea Summus Pontifex Innoc. V), In III Seni., dist. 3; Petrus de Palude,
In III Sent., dist. 3, q. 1; Bachonus, Quodlib. 3, q. 12, et In IV Sent., dist. 2,
q 3. aa. 3 et 4, docuit beatam Virginem ut filiam Adae contraxisse peccatum

originale, sed ut matrem Christi sine peccato conceptam fuisse.
1‘rop 73, anno 1567 a S. Pio V damnata Denz-Bannw., 1073.
4
Bullii «ineffabilis», 8 Dee. 1854; Denz-Bannw., 1(141.

Arg. 1) Ex S. Scriptura, a) Protoevangelium, ita dictum, quia
fuit primum de Christo nuntium, haec habet in Genesi: Inimicitias
ponam inter te et mulierem, et semen tuum et semen illius: ipsa1 conteret
caput tuum, et tu insidiaberis calcaneo ejus 1
2.
Non certo constat, de qua muliere agat Scriptura, an de Eva, de
qua sermo est in versu praecedenti, an de Maria Virgine, de qua natus
est Christus.
a) Plurimi commentatores, etiam catholici, pondere gravissimi, vo­
lunt voce mulieris ncxn, Ha’issa cum articulo significare Evam,
mulierem scilicet determinatam, de qua in toto capite et praesertim in
versu praecedenti agitur. Ita inter alios J. Corluy, A. J. Maas, Hummelauer, Hoberg, L'Ami du Clergé et alii 3.
In hac sententia argumentum in favorem immaculatae conceptionis
beatae Mariae Virginis exstruitur ex Protoevangelio hoc pacto.
Praenuntiatur inimicitia inter diabolum et Evam, et inter semen dia­
boli ac semen seu descendentiam Evae. Semen diaboli est multitudo dae­
monum, qui diabolo sunt mala suggestione cognati. Descendentia Evae
est vel solus Christus, ut pauci interpretantur 4, vel potius tota posteritas
Evae, in qua continetur Christus 5*.Hinc enascitur necessitas matris Chri­
sti, quae, ut decet talem matrem, debuit esse perfecta et sancta in sua
origine, nullatenus diabolo subjecta, ut luctaret cum eo ejusque sobole.
b) Alii plures, tum veteres Patres tum recentiores commentatores
ac theologi, meo judicio verius docent in Protoevangelio voce mulieris
directe beatam Virginem Mariam non Evam designari, tum quia Eva
non gerebat inimicitiam cum diabolo nec unquam inter omnes descen­
dentes Evae et diabolum fuit lucta constans; nec posteritas Evae colle­
ctive victoriam reportavit, sed tantum Maria ejusque Filius Christus.
Ita SS. Patres: S. Justinus, S. Irenaeus, S. Cyprianus, S. Epiphanius,
S. A mbrosius, S. Leoe; Commentatores: Joannes a Cruce, Patrizi. Lamy,
Hetzenauer, Murillo, Bover 7. Theologi: Billot, Muncunill, Honoratus det
Val et alii 8.
1 Conformius linguae hebraicae legendum esset ipsum, semen mulieris, vel
ipse, ut habent septuaginta.
2 Gcn., 3, 15.
3
Corluy, Spicilegium dogmatico-biblicum, t. 1, p. 347; A. J. Maas, Christ in

type and prophecy, New-York, 1893, t. I, pp. 201-203; Hummelauer, Commentarius
in Genesim, p. 161, Paris, 1908; Hoberg, Die Genesis, p. 49 (1908); L'Ami du Cler­
gé, a. 1900, p. 126.
4 Cfr. Campana, Maria net dogma cattolico, p. 308 (Torino, 1909).
5 Cfr. Hummelauer, In Genesim, p. 162 (cd. 1908).
°
S. Justinus, Vial, cum Tryphone, η. loo; MG 6, 710; S. Irenaeus, Adv. haer.,
lib. 5. c. 21; MG 7, 1179; S. Cyprianus, Test. adv. judaeos, lib. 2, c. 9; ML 4, 732;
S. Epiphanius, Haer. 78, n. 18; MG 42. 730; S. Ambrosius, Enarrat in ps. 37, n. 8 sqq.;
ML 14. 1060; S. Leo, Serm. 22, c. 1; ML 54, 194.
7
Joannes a Cruce, Comment, in Genesim, c. 3, v. 15; Patrizi, De interpret.
SS. Script., lib. 2, q. 4 (ed. 1844); Lamy, Comment, in lib. Gcneseos, t. 1, p. 223 sqq.;
Hetzenauer, In Genesim, p. 79 sq.; Murillo, El Genesis, p. 305 sqq.; El Protoevan­
gelio y el dogma de la Conception 1 nmaculada de Maria, «Razôn v Fe», 1904, mi­
nxero extraordinario, p. 7 sqq.; Bover, Estudios eclesidsticos, a. 1922, p. 319 sqq.
8
Billot, De Verbo incarnato, th. 41; Muncunill, Dr Verbi incarnat., n. 1041 sqq.;
Honoratus dol Val, De Verbo incarnato, n. 253. Hanc interpretationem adhibuit
Pius IX in Bulla Ineffabilis, § «Quapropter».

ART. IV. QUID DOCEAT DOGMA CATHOL. IN HAC MATERIA

573

Juxta hanc interpretationem in Protoevangelio praedicitur inimici­
tia inter diabolum et Mariam Virginem; et inter semen diaboli, quod
est multitudo daemonum homines tentantium, et semen Virginis quod
est Christus. Victoria autem tribuitur Mariae et Christo, qui sunt dia­
boli caput-contrituri.
Imo merito docent Billot, Bover et alii1 in Apocalypsi S. Joannis
c. 12 describi executionem eorum, quae vaticinantur in Protoevangelio.
Exinde recte concluditur beatissimam Virginem Mariam nunquam
fuisse sub ditione diaboli, ac proinde nunquam peccato originali fuisse
inquinatam.
b) In Novo Testamento angelus Domini salutavit Mariam dicens:
Ave, gratia plena, Dominus tecum (ζεχαριτωμΐνη Deo dilectissima) 123.
Per hanc gratiae plenitudinem intelligunt communiter SS. Patres Ma­
riae collatam fuisse eam conditionem singularem, qua nunquam fuerit
obnoxia peccato 8. Gratia revera Mariae non fuisset omnimode plena, si
vel uno momento defuisset.
2) Ex conciliis. Concilium Lateranense a. 649 sub Martino I haec
decrevit: «Si quis secundum SS. Patres non confitetur proprie et secun­
dum veritatem, Dei genitricem sanctam semperque Virginem et imma­
culatam Mariam... condemnatus sit» 4*
.
Concilium Tridentinum ait: «Declarat tamen haec ipsa sancta syno­
dus non esse suae intentionis comprehendere in hoc decreto, ubi de
peccato originali agitur, beatam et immaculatam Virginem Mariam Dei
genitricem, sed observandas esse constitutiones felicis recordationis Sixti
PP. IV sub poenis in eis constitutionibus contentis, quas innovat» s.
3) Ex traditione. Sancti Patres et theologi constanter docent hanc
veritatem. In epistola presbyterorum et diaconorum Achaiae de marty­
rio S. Andreae legitur: «Quoniam de immaculata terra factus fuerat
homo primus, qui per ligni praevaricationem mundo mortem intulerat;
necessarium fuit, ut de immaculata Virgine nasceretur perfectus homo
Filius Dei»6.
S. Maximus Taurinensis: «Idoneum plane Maria Christo habitacu­
lum, non pro habitu corporis, sed pro gratia originali» 7.
S. Augustinus: «Excepta itaque sancta Virgine Maria, de qua propter
honorem Domini nullam prorsus, cum de peccatis agitur, haberi volo
1
Billot, De Verbo incarnato, th. 41; Bover, Ephem. Estudios eclesiâsticos,
a. 1922, p. 319 sqq.
2
Luc., i, 28.
3 «Ecclesiae scriptores, ait Pius PP. IX..., docuerunt hac singulari solemnique
salutatione nunquam alias audita ostendi deiparam fuisse omnium divinarum gra­
tiarum sedem, omnibusque divini Spiritus charismatibus exornatam, immo eorumdem charismatum infinitum prope thesaurum abyssumque inexhaustum, adeo ut
nunquam maledicto obnoxia, et una cum Filio perpetuae benedictionis particeps,
ab Elisabeth divino acta Spiritu audire meruerit: Benedicta tu inter mulieres el
benedictus fructus ventris tui (Luc., 1, 42)». Bulla Ineffabilis: «Ad hanc eamdem».
4
Can. y Mansi, vol. 10, col. 1151.
" Xc.s.s. 5, Decreto de peccato originali, n. 5; Denz-Bannw., 792.
°
Icta cl martyrium S. Andreae: MG 2, 122'0. Haec epistola, licet apocrypha,
,iul iqui c ima est, ct v tcruin opinionem manifestat.
’
Horn 5 ante Nat. Dom.; MI. 57, 253.

quaestionem; unde enim scimus, quid ei plus gratiae collatum fuerit ad
vincendum omni ex parte peccatum, quae concipere et parere meruit,
quem constat nullum habuisse peccatum»1.
S. Joannes Damascenus: «Natura enim gratiae cedit, statque tremu­
la, pergere non sustinens. Quoniam itaque futurum erat, ut Dei genitrix
Virgo ex Anna nasceretur, natura gratiae germen antevertere non ausa
est; sed mansit fructus expers, dum gratia fructum ederet»1
2.
Plures deinde SS. Patres et doctores theologi hanc traditionem su­
stinuerunt. Saeculis praesertim XIII et XIV, quando quibusdam doctoribus probabilior visa est sententia contraria, strenue aliqui veram do­
ctrinam defenderunt. Utiliter conferri possunt Vincentins Bellovacensis,
Raymundus Lullius, Scoius, Bachonus, Thomas Argentina et alii bene
multi3.
4) Ex ratione. Argumentum ex ratione pulcherrime exponit
Pius IX his verbis: «Et quidem decebat omnino, ut perfectissimae san­
ctitatis splendoribus semper ornata fulgeret, ac vel ab ipsa originalis
culpae labe plene immunis amplissimum de antiquo serpente triumphum
referret tam venerabilis mater, cui Deus Pater unicum Filium suum,
quem de corde suo aequalem sibi genitum tanquam se ipsum diligit,
ita dare disposuit, ut naturaliter esset unus idemque communis Dei
Patris et Virginis Filius, et quam ipse Filius substantialiter facere sibi
matrem elegit, et de qua Spiritus Sanctus voluit, et operatus est, ut
conciperetur, et nasceretur ille, de quo ipse procedit» 4.
Obj. l.° Apostolus loquens ad romanos de primo parente ait: In quo
omnes peccaverunt 5; et ad Corinthios: In Adam omnes moriuntur 6. Ergo
beata Virgo Maria peccatum originale contraxit et mortua est.
Resp.— Dist. ant. In Adam omnes peccaverunt et mortui sunt, quoad
debitum, quatenus omnes modo naturali ab Adamo descendentes contine­
bantur in lege generali contrahendi peccatum et accipiendi carnem infectam,
conc.; quoad ipsum peccatum, quo revera inquinentur, subdistinguo: Si spe­
ciali Dei privilegio non excipiantur, cone.; si a Deo excipiantur, neg. Beata
autem Virgo Maria excepta fuit a lege univèrsàli.
Obj. 2.
Beata Virgo Maria indiguit redemptione Christi. Ergo in con­
ceptione sua non fuit immunis a peccato originali.
Resp. Dist. ant. Beata Virgo Maria indiguit redemptione Christi praeservativa, ut exciperetur a lege universali contrahendi peccatum originale,
conc.; redemptione reparativa, ut liberaretur a peccato contracto, neg.

1
De natura et gratia, c. 36. n. 42; ML 44, 267.
2 Hom. I in Nat. B. I'. Mariae, n. 2; MG 9 6, 663.
3
Vincentius Bellovacensis, Laudes B. V. Mariae, op. 5, 6; apud Pesch, De
Verbo incarnato, η. 345; Raymundus Lullius (vel alius auctor). Liber de immaculata
B. Γ. Conceptione; Disputatio Raymundi et Eremitae: Scoius, tn III Sent., dist. 3;
Bachonus, In IV Sent., dist. 2, q. 3, aa. 3-4; Argentina, In III Sent., dist. 3, q. 1.
Cfr. Cornejo, In III p., tr. 3, disp. 2, dub. 6.
1
Bulla Ineffabilis, § 1. P. Josephus a J. Maria, Hist, de la vida y excelencias
de la Sacr. Virgen, lib. I, p. 1. cc. 14, 15 et 17 optime probat SS. Virginem in sua
conceptione immaculatam fuisse, quia fuit electa, ut esset mater Dei, regina an­
gelorum et mediatrix hominum apud Deum.
5
Rom., 5, 12.
° I Cor., 15, 22.

ARTICULUS V
QUOD DEBITUM HABUERIT BEATA VIRGO MARIA CONTRAHENDI

PECCATUM ORIGINALE

966. Status quaestionis. 1) Debitum, ad praesens quod attinet,
est necessitas contrahendi -peccatum originale, nisi quis a Deo praeservetur.
Duplex distinguitur debitum, remotum scilicet et proximum. Debitum
remotum est necessitas contrahendi peccatum originale in creatura, qua­
tenus vocata fuit ad statum justitiae originalis et consequenter ad descendentiam ex Adamo; sive vocata fuerit ad justitiam originalem ante
praevisionem peccati Adami, sive post praevisionem quidem peccati
primi parentis sed primario ut esset mater Dei et secundario ut esset
filia Adae. Proximum est necessitas contrahendi peccatum originale in
creatura vocata primario in lege naturali, ut esset filia Adami, et deinde,
praeviso peccato primi capitis naturalis, ut esset mater Dei immaculata.
2) Disputatur hic, an et quod debitum contrahendi peccatum ori­
ginale fuerit in Maria Virgine.
967. Placita theologorum, i) Aliqui dicunt in Maria fuisse solum­
modo debitum remotum, et hoc triplici suppositione:
a) Vel quia vocata fuit ad maternitatem Dei et justitiam originalem
ante praevisionem peccati Adami. Ita defendunt vel defendere debent Scotus, scotistae, et quotquot docent Verbum Dei in praesenti decreto incar­
natum iri, quamvis Adam non peccasset. Unde dicunt beatam Virginem
praeservatam fuisse a peccato originali, quia lex poenalis, qua filii Adami
condemnati sunt ad contrahendum peccatum originale, ex intentione le­
gislatoris ad ipsam non se extendit ’.
b) Vel quia in pacto, aut ratione capitis moralis, aut quocumque modo
dicatur causa filiorum conjuncta fuisse causae capitis, excepta fuit Virgo
Maria. Ita Catharinus a, Lezana, Nieremberg, Wirceburgenses, Card. Mazzclla et alii plures 3.
c) Vel quia post praevisionem peccati primi parentis Maria vocata est
ad exsistentiam, ut esset mater Dei, adeo ut, si Filius Dei non venisset in
mundum, neque Virgo Maria exstitisset ■*.
2) Alii, ut puto, multo communius defendunt beatissimam Virginem
Mariam habuisse debitum proximum contrahendi peccatum originale, adeo
ut ipsa inclusa fuerit in Adamo ut in capite naturali generis humani, et in
lege generali, qua omnes posteri Adae tenebantur contrahere peccatum ori1 Cfr. Scotus, In III Sent., dist. 3, q. 1; Card. Cusanus, lib. Exercitationum,
cc. 49 et 55; Mayronus, In IIT Sent., dist. 3. q. 2; Carmelus Iturgoyen, Velada cien­
ti) ico-Uteraria, 1904, et alii plures. Sunt aliqui, ut Suarez, qui admittentes Filium
Dei in praesenti decreto. Adamo non peccante, incarnatum iri (In III p., disp. 5,
sect. 2 sqq.), docent beatam Virginem habuisse debitum proximum contrahendi
peccatum originale; sed videntur debitum proximum aliter intellexisse.
2 «Quod ergo beatissima illa Virgo id non incurrerit, ob eam gratiam fuit,
quia excepta fuit in pacto illo». Ambrosius Catharinus, De casu hominis et peccato
originali, § «Vide et octavo».
3
Lezana, Liber apologeticus pro immaculata deiparae V. .M. conceptione, cc. 32,
31
35: Nieremberg, Theoria compendiosa de solida veritate conceptae deiparae absque
labe originali, et Sacrosyllabus... pro immaculata conceptione; Wirooburgonsos. De
peccato originali, n. 126 sqq ; Card. Mazzolln, De Deo creante, n 1131 sqq.
4
CI. Campana, Muria nel dogma cattolico, p. 248, defendit Christum nulla-

ginale, sed ab eo pracservatam fuisse speciali Dei decreto, quo electa est
ad maternitatem divinam et justitiam originalem. Ita Bachonus, Argentina,
Ferrariensis, Cano, S. Bellarminus, Vazquez, Valentia, Suarez, Salmanticen­
ses, Palmieri, Muncunill et alii l.

968. Thesis. Beatissima Virgo Maria habuit debitum proximum
contrahendi peccatum originale.

Arg. 1) Ex S. Scriptura. Apostolus expresse docet omnes sine
ulla exceptione in Adamo peccasse: Non enim est distinctio. Omnes enim
peccaverunt et egent gloria Dei*
12. Per unum hominem peccatum in hunc
mundum intravit, et per peccatum mors, et ita in omnes homines mors
pertransiit, in quo omnes peccaverunt3. Ergo beata Virgo Maria inclusa
fuit in Adamo, sicut in capite naturae, et subjecta fuit legi universali,
qua omnes descendentes ex Adamo contrahere debuerunt peccatum
originale, nisi speciali Dei privilegio praeservarentur.
2) Ex ratione theologica. Beata Virgo Maria indiguit redemptione
et de facto redempta est a Christo, juxta illud Apostoli: Si unus pro
omnibus mortuus est, ergo omnes mortui sunt; et pro omnibus mortuus est
Christus 4. Immo praeservata est a peccati originalis labe intuitu meri­
torum Christi, juxta Bullam Ineffabilis. Sed redemptio supponit pec­
catum vel saltem ejus debitum proximum. Ergo. Vocabulum redimere
«significat emere seu pretio liberare eum, qui, cum prius liber esset, sub
alterius potestate captivus, vel ejus servituti mancipatus detinetur» 5.
3) Ex alia ratione. Si beata Virgo Maria non habuisset debitum
proximum peccati originalis contrahendi, nunquam mortem sustinuisset.
Mors quippe est poena peccati. Sed beata Virgo Maria revera mortua
est. Ergo.
Nec valet dicere Christum, qui nullum peccatum vel peccati debitum
habuit, mortuum fuisse. Nam Christus non pro suis peccatis sed pro
peccatis alienis ut fidejussor et redemptor hominum mortuus est, quod
de Virgine Maria dici nequit, cum solus Christus fuerit fidejussor ac
redemptor hominum.
969. Corollarium I. Ex hoc clare sequitur beatissimam Virginem
Mariam, sicut et caeteros homines, fuisse in lumbis Adae sicut in capite
naturae.
Coroll. II. Beata Virgo Maria, quae ante praevisionem peccati fuit
tenus incarnatum iri, Adamo non peccante; et postea addit: «Noi abbiamo, gia
sostenuto la tesi che ella fu da Dio chiamata all’esistenza solo in vista di Gcsù.
Se il Figlio di Dio non avesse dovuto venire al mondo, anche Maria non sarebbe,
mai uscita dal nulla», p. 282.
1
Bachonus, In IV Sent., dist. 2, aa. 3-5; Argentina, In III Sent., dist. 3,
q. 1; Ferrariensis, Contra Gent., lib. 4, c. 50; Cano, De locis theol., lib. 7, c. 3, n. 9,
conci. 4: S. Bellarminus, De amissione gratiae, lib. 4, c. 16; Vazquez, In III p.,
disp. 115, c. 3: Valentia, In II I p., disp. 2, q. 1, punct. 2; Suarez, De mysteriis
vitae Christi, disp. 3, sect. 2; Salmant., De vitiis et peccatis, disp. 15, n. 124 sqq.;
Palmieri, De Deo creante, th. 89; Muncunill, De Verbi incarnatione, n. 1079.
2 Rom., 3, 22-23.
3 Rom., 5, 12.
4 II Cor., 5, 14-15.
5
Salmanticenses, De vitiis et peccatis, disp. 15, n. 70.

in lumbis Adae sicut in capite naturae, inclusa fuit in lege generali con­
trahendi justitiam vel peccatum ratione communis propagationis, et
exinde habuit debitum proximum contrahendi peccatum originale.
Coroll. III. Hic aliqui dicunt sanctissimam Virginem Mariam in
Adamo peccasse x. Hoc ad tenorem epistolae S. Pauli ad romanos solum
significat Virginem Mariam in Adamo fuisse in eoque habuisse debitum
contrahendi peccatum originale, et de facto contractum iri. nisi speciali
Dei privilegio praeservata fuisset.
Coroll. IV. Haec eadem Virgo Maria descendit per naturalem ge­
nerationem ex Adamo, et accepit carnem peccato primi parentis infe­
ctam. In primo instanti suae conceptionis corruptio naturae quodam­
modo eam attigit, adeo ut persona constituta in primo signo naturae,
non temporis, deberet personaliter secundum legem communem carere
justitia originali, quia prius est quod ex natura venit, quam quod ex
privilegio conceditur. Sed quia ordinatum est a Deo eam a peccato
praeservari, in secundo signo ejusdem primi instantis collata est ipsi
abundantissima gratia. Unde, quae in primo instanti spae conceptionis
debuerat contrahere peccatum originale, apparuit gratia Dei exornata.
Coroll. V. Profundissimus Vazquez defendit «Beatam Virginem non
solum in momento conceptionis... obnoxiam esse debito contrahendi pec­
cati, sed etiam toto reliquo tempore consideratam, ex se, et origine sua
huic debito obnoxiam fuisse»2.
Sed alii doctores verius existimant debitum contrahendi peccatum
originale in Virgine Maria penitus exstinctum fuisse in primo instanti
suae conceptionis, quando per gratiam Dei ipsa apparuit sanctificata,
sicut peccatum exstinguitur in omnibus, quando gratia habituali san­
ctificantur. Ratio est, quia omne debitum exstinguitur solutione pretii
vel etiam remissione debiti.
ARTICULUS VI
UTRUM S. THOMAS ADMISERIT DOCTRINAM DE IMMACULATA CONCEPTIONE
BEATAE MARIAE VIRGINIS

970. Status quaestionis. 1) Saeculis xn et xm vix in terminis
proponebatur dubitatio de immaculato beatae Mariae conceptu, sed mo­
vebantur quaestiones cum hac materia connexas, et in earum tracta­
tione quidam visi sunt favere, alii vero contradicere doctrinae, quam
nunc definitam habemus in Ecclesia.
2) Theologi, qui in dictis quaestionibus pertractandis visi sunt doc­
trinam de immaculata beatae Mariae Virginis conceptione impugnare,
1
Non parum agitatum est inter theologos, an propositio: «Beata Virgo Maria
peccavit in Adam» posset sustineri; S. Bellarminus de hac propositione ait: «Non
admodum tuta esse videtur» De amissione gratiae et statu peccati, lib. 4, c. 16.
Aegidius a Praesentatione adjungit «esse errorem in fide». Sed S. Tribunal Inqui­
sitionis Toleti, die 22 Januarii 1616 declaravit eam posse sustineri. Cfr. Lezana,
1 pologclicus. c. 32.
a
In III p , disp. iit>, c. 5.

fuerunt praesertim S. Bernardus, S. Albertus Magnus, Alexander Alensis, S. Bonaventura et S. Thomas. Haec isti habent:
S. Bernardus: «Restat, ut post conceptum, in utero jam exsistens,
sanctificationem accepisse credatur, quae, excluso peccato, sanctam fe­
cerit nativitatem; non tamen et conceptionem»1.
S. Albertus Magnus elocet sanctam Virginem Mariam contraxisse
peccatum originale, et ante nativitatem ex utero fuisse sanctificatam,
sed «quo die vel hora nescire quemquam hominem: msi quod probabi­
lius est, quod cito post animationem conferatur (gratia), quam longe
exspectetur» 12.
Alexander Alensis: «Concedendum est, quod gloriosa Virgo ante suam
nativitatem post infusionem animae in suo corpore fuit sanctificata in
utero matris suae»3.
S. Bonaventura: «Quidam dicere voluerunt in anima gloriosae Vir­
ginis gratiam sanctificationis praevenisse maculam peccati originalis...
Aliorum vero positio est, quod sanctificatio Virginis subsecuta est ori­
ginalis peccati contractionem... Hic autem modus dicendi communior
est et rationabilior» 4.
S. Thomas plura dicit locis infra referendis.
Plures doctores moderni adserunt memoratos scholasticos praefatis
locis negasse immaculatam conceptionem gloriosae Virginis Mariae, sed
alii considerantes statum quaestionum, theorias circa conceptionem et
animationem prolis illius temporis, et modum loquendi scholae, eos in
bono sensu explicare conantur.
Quidquid sit de eorum mente, unum velim animadvertere, nempe,
dogma catholicum non exclusive inniti opinioni quorumdam scholasti­
corum, sed si contingat eos aliquando errare, doctrinam a Deo revela­
tam et ab Ecclesia definitam firmiter esse credendam.
Quare, possumus, salva fide, libenter de eorum opinione in utramque
partem disputare, et quod videatur regulis critices magis convenire,
amplecti.
Scopus hujus operis non sinit omnium scholasticorum mentem in hac
parte investigare, sed unum S. Thomam, qui in omnibus est nobis ma­
gister et dux, nolumus silentio praeterire. Hinc breviter investigandum
est, an S. Thomas admiserit vel negaverit immaculatam conceptionem
beatae Mariae Virginis.
3) Textus Angelici javentes immaculatae conceptioni.
Textus spurios vel saltem dubios ex commentariis ad Galatas et exExpositione in salutationem angelicam, opusc. 6 (ed. Parmae), quibus
1 Ep.
ad Can. lugd., n 7; ML 182, 336. Adverte animationem animae ra­
tionalis fieri juxta veteres et plures recentiores post aliquod tempus a conceptione.
Potuit ergo S. Doctor dicere conceptionem non fuisse sanctam.
2
In III Sent., dist. 3, a. 5. Post animationem nempe animae sensitivae. Quo
autem dic vel hora, an quadragesimo vel octogesimo die post conceptionem juxta
opinionem antiquorum, nemo scit.
3
III p., q. 9, m. 2, a. 4. Revera conceptio passiva et constitutio personae
Mariae facta fuit post infusionem animae rationalis.
1
In III Sent., dist. 3, p. 1, a. 1, q. 2. Potest intelligi de subsecutione ordine
naturae.

conficiunt aliqui defensores S. Thomae, non adducimus, quia negata
eorum authenticitate, corruit vis argumenti in favorem Angelici.
Textus authentici:
a) «Puritas intenditur per recessum a contrario; et ideo potest ali­
quid creatum inveniri, quo nihil purius esse potest in rebus creatis, si
nulla contagione peccati inquinatum sit; et talis fuit puritas beatae Vir­
ginis, quae a peccato originali et actuali immunis fuit» L
b) «Creditur enim quod cito post conceptionem et animae infusio
nem fuerit sanctificata»1
2.
c) «De beata Virgine Maria Matre Dei intelligi potest, quod Cant. 4
dicitur: Tota pulchra es, amica mea, et macula non est in te. Nec solum
a peccato actuali immunis fuit, sed etiam ab originali, speciali privile
gio mundata»3. Hic loqui videtur S. Doctor de actu mundandi per
praeservationem peccati contracti in Adamo, quia mundare in utero post
aliquod tempus a conceptione non esset speciale privilegium Mariae.
4) Textus S. Thomae qui obstare videntur immaculatae conceptioni.
a) «Beata Virgo non fuit sanctificata, nisi postquam cuncta ejus
perfecta sunt, scilicet et corpus et anima» 4.
b) «Si nunquam anima beatae Virginis fuisset contagio originalis
peccati inquinata, hoc derogaret dignitati Christi, secundum quam est
universalis omnium Salvator... Sed beata Virgo contraxit quidem ori­
ginale peccatum, sed ab eo fuit mundata, antequam ex utero nasce­
retur» 5.
c) «Licet romana Ecclesia conceptionem beatae Virginis non cele­
bret. tolerat tamen consuetudinem aliquarum ecclesiarum illud festum
celebrantium. Unde talis celebritas non est totaliter reprobanda. Nec
tamen per hoc, quod festum conceptionis celebratur, datur intelligi, quod
in sua conceptione fuerit sancta; sed quia, quo tempore sanctificata fue­
rit, ignoratur, celebratur festum sanctificationis ejus potius quam con­
ceptionis in die conceptionis ipsius» 6.
d) «Sic autem processit ab Adam beata Virgo, quia nata fuit per
commixtionem sexuum, sicut et caeteri, et ideo concepta fuit in originali
peccato, et includitur in universitate illorum, de quibus Apostolus dicit
Rom., 5. 12: In quo omnes peccaverunt'} 7.
e) «Sanctificatio B. Virginis non potuit esse decenter ante infusio­
nem animae, quia gratiae capax nondum erat; sed nec etiam in ipso
instanti infusionis, ut scilicet per gratiam tunc sibi infusam conservaretur,
ne culpam originalem incurreret» 8.
1
In I Sent , dist. 44, q. 1, a. 3 ad 3.
2 Quodlib. 6. a. 7. Nota hic S. Thomam loqui de conceptione, quae praecedit
animae rationalis infusionem; et particulam cito sumere pro postcrioritate natu­
rae, prout idem significat ac statirn, eo modo quo usus est 1 p., q. 100, a. 1 ad 2.
ubi docet justitiam originalem. Adamo non peccante, transmissum iri homini e-.t.i
tim, cum habuisset animam rationalem».
3
Cornp. Theol., c. 224
4
111 p., q. 27, a.2, Sed contra.
6
III p., q. 27, a. 2 ad 2.
"
111 p., q. 27, a. 2 ad 3.
7 Quodlib <>. u. 7.
"
In III Sent., dist 3, q. 1, n. r, sol. 2

f) Hanc objectionem sibi proposuit: «Major puritas fuisset in ea, si
anima ejus nunquam infectionem peccati originalis habuisset, quam si
ad aliquod tempus habuerit, et postmodum mundata fuerit. Ergo anima
illa nunquam originali peccato infecta fuit. Aut igitur caro sanctificata
fuit ante animationem, vel saltem in ipso instanti infusionis anima gra­
tiam suscepit, per quam immunis a peccato originali esset».
Respondet: «Haec puritas soli homini Deo debebatur, ut ipse quasi
unicus redemptor humani generis nulla peccati servitute teneretur, cui
competebat omnes a peccato redimere. Unde non hanc puritatem, sed
sub hac maximam Virgo, Mater Dei, habere debuit»x.
5) Haec sunt praecipua loca, in quibus S. Thomas videtur favere
vel contradicere doctrinae de immaculata Virginis conceptione. Exinde
divisi sunt auctores circa mentem Angelici Doctoris.
Immaculatam Mariae conceptionem negatam fuisse a S. Thoma de­
fendunt Cajetanus, Canus, Suarez, Salmanticenses, Pesch, Billot, Jans­
sens, Lepicier, Fei et alii plures12.
Doctrinam S. Thomae cum immaculata Mariae conceptione in con­
cordiam vocant Nieremberg, Sylveira, Joannes a S. Thoma, Porrecta,
Henno, Perrone, Palmieri, Hurter, Cornoldi, Card. Mazzella, Prado, Hugon et alii innumeri3.
6) His attente consideratis atque perpensis, puto S. Thomae testi­
monia in bono sensu explicari posse.
Scopus praecipuus Angelici Doctoris, quoties agit de sanctificatione
beatae Mariae Virginis, fuit eam sanctitatem Dei genitrici denegare,
quae esset independenter a redemptione et meritis Christi, ut patet ex
ratione, quam semper adducit cum peccatum originale Virgini Matri
tribuere videtur. «Ille qui non est peccato obnoxius, redemptione non in­
diget. Si ergo esset aliquis, qui non in peccato originali nasceretur, prae­
ter Christum, inveniretur aliquis, qui redemptione facta per Christum
non indigeret»
Ut defenderet beatissimam Virginem indiguisse redemptione Christi,
scripsit relata testimonia, quae, si ex cortice verborum examinentur,

1
In III Sent., dist. 3, q. 1, a. 1, sol. 2 ad 3.
2
Cajetanus, Opusc. de Concept B. Virginis, c. 4; ct In III p., q. 27, a. 2;
Canus, De locis theol., lib. 7, c. 1; Suarez, In III p., q. 27, a. 2; et ibid. disp. 3,
sect. 5; Salmanticenses, De vitiis ct peccatis, disp. 15. n. 201 sqq.; Pesch, De Deo
creante, n 332 sqq.; Billot, De Verbo incarnato, th. 39; Janssens, Mariologia, Diss.
de imntac. Concept.; App. de mente S. Thomae; Lepicier, De beatissima Virgine
Maria, p. 2, c. 1, app. 1, § 2; Fei, Theol. dogm., t. 3, n. 191.
3
Nieremberg, Except. Conc.il. Trid. pro omnimoda puritate Deip. Virg. expen­
sae, C. 21; Sylveira, Imm. Concept. SS. ac pur. V. Mariae, opusc. 4, q 17; Joannes
a S. Thoma, t. i, approb. doctrinae S. Thomae, disp. 2, a. 2; Porrecta, In III p.,
q. 27, a. 2; Henno, Theol. dog , t. 2, De praecipuis vitae Christi mysteriis, a. 1; et
sect. 2, a. 1, petes 4; Perrone, De immaculato B. I’. M. conceptu, parte 2, c. 5; Pal­
mieri, De Deo creante et elevante, p. 666 sqq.; Hurter, Mariologia, n. 603: Cornoldi,
Sententia S. Thomae Aq. de immunitate B. T’. Dei parentis a peccati originalis labe,
Romae, 1889; Card. Mazzella, Di Deo creante et elevante, n. 1121 sqq ; Prado, Ό. Tho­
mas et Bulla dogm. Ineffabilis, F.iburgi Helvet., 1919; Hugon, Tract, de B. V.
Deipara, q. 2, a. 1, n. 12.
1
In II Sent., dist. 31, q. t, a. 2, Sed contra.

videntur sese opponere doctrinae de immaculata Virginis conceptione,
sed altius puto ea esse consideranda.
In via S. Thomae beatissimam virginem Mariam contraxisse pecca­
tum originale et obnoxiam fuisse peccato originali, non importat culpam
actu contractam, sed significat matrem Dei in lege generali de contra­
hendo peccato originali a posteris Adae contentam fuisse, et exinde ex
causis immediatis obligatam fuisse contrahere de facto peccatum origi­
nale, nisi gratia redemptionis redimeretur ac praeservaretur.
Hinc frequenter adserit beatam Virginem contraxisse peccatum ori­
ginale vel obnoxiam fuisse peccato originali:
a) In lumbis Adae aliorumque parentum, quatenus ante praevisionem peccati Adae non fuit destinata ad gratiam originalem exclusive ab
aliis creaturis, sed caeterorum hominum sorte sequuta, in lege generali
de contagione posterorum Adae inclusa fuit, et cum hac conditione de
generatione in generationem pervenit usque ad constitutionem suae per­
sonae in utero matris.
b) In utero matris suae ante animationem, quia, ut supra dictum est,
carnem suscepit peccato parentum infectam. Notum est autem juxta an­
tiquos pluresque recentiores, et juxta ipsum S. Thomam, conceptionem
prolis inchoari quidem per concubitum maris et feminae, sed compleri
post multos dies per infusionem animae rationalis. Hoc igitur tempore
«caro Virginis concepta fuit in originali peccato, et ideo hos defectus
contraxit» 1; et «corpus beatae Virginis totum fuit in originali peccato
conceptum... et ita etiam secundum quod fuit in patribus, fuit peccato
obnoxium»2, id est, caro infecta peccato fuit instrumentum transmis­
sionis peccati.
c) In ipso instanti animationis, quia in hoc etiam momento, in con­
ceptione activa et in constitutione personae, quatenus prioritate naturae
esse praecedebat sanctitatem, habebat carnem infectam, et debebat (de­
bito proximo) ex causis proximis contrahere de facto peccatum originale,
nisi speciali Dei privilegio praeservata fuisset. Ergo in conceptione activa
et in constitutione personae prioritate naturae, quatenus habebat debi­
tum. in ipso instanti infusionis animae rationalis et in signo priori natu­
rae Maria fuit obnoxia peccato originali.
Unde locus omnium difficillimus, in quo dicitur: «Haec puritas (qua
vel caro sanctificatur ante animationem vel saltem in ipso instanti infu­
sionis animae gratiam suscipit) soli homini Deo debebatur, ut ipse quasi
unicus redemptor humani generis nulla peccati servitute teneretur»3,
intelligendus est de instanti infusionis animae in primo signo naturae,
quod praecedit gratiam, ita ut, si in eo signo non fuisset obnoxia peccato,
utpote non contenta sub lege contagionis generis humani, effugisset re­
demptionem Christi.
d) Post animationem sanctificata est, id est, in conceptione passiva
et in signo posteriori primi instantis, quando naturaliter debuit const i
tui persona peccato coinquinata, apparuit abundanti gratia perfusa.
1
*
!l

111 p , q l.|, a. 3 a<| 1.
////·,<| 31, n 7, Sed contra.
In III Sent , dlul
j, <| i, n i, hoI. i n<l 3.

'Ergo particula cito, qua Angelicus utitur, significat statim, signo poste­
riori ejusdem instantis.
971. Corollarium. Pius PP. IX in sua Bulla Ineffabilis declaravit
ac sancivit personam in se beatissimae Virginis Mariae in primo in­
stanti suae conceptionis fuisse a peccati labe immunem. id est, 1) per­
sonam corpore et anima constitutam, non in conceptione activa, non
in sola came ante infusionem animae rationalis, non in sola anima ante
unionem cum corpore; 2) non in parentibus sed in se; 3) non propriis
meritis sed intuitu meritorum Christi; 4) in primo instanti temporis,
quando conceptio passiva effecta est, et persona Virginis incepit ex­
sistere, fuisse a peccati labe omnino liberam.
ARTICULUS VII
UTRUM

FOMES PECCATI

EXSTINCTUS

FUERIT IN VIRGINE

MARIA

972. Status quaestionis. 1) Fomes peccati est inordinata et habi­
tualis concupiscentia appetitus sensibilis, inclinans ad malunt vel difficul­
tatem jaciens ad bonum.
Si concupiscentia per gratiam penitus auferatur modo inferius expli­
cando, dicitur fomes exstinctus; si tantum cohibeatur, ne in actum pro­
siliat, dicitur ligatus; si in actum inordinatum procedat, vocatur solutus.
2) In beatissima Virgine Maria potuit hic fomes exstingui aut ligari
vel in prima sanctificatione, quando ipsa concepta fuit sine peccati labe
in utero matris suae, vel in conceptione Verbi, quando in praesentia
Filii Dei copiosius ornata fuit gratia sanctificante.
3) Quaerendum est, an et quando fomes peccati exstinctus fuerit
in Matre Dei.
973. Placita theologorum. Doctorum hac in re opiniones optime refert
Angelicus dicens:
1) «Quidam enim dixerunt, quod in ipsa sanctificatione beatae Virgi­
nis, quae fuit sanctificata in utero, totaliter fuit ei fomes subtractus.
2) «Quidam vero dicunt, quod remansit fomes quantum ad hoc, quod
facit difficultatem ad bonum, sublatus tamen fuit quantum ad hoc, quod
facit pronitatem ad malum.
3) «Alii vero dixerunt, quod sublatus fuit fomes, in quantum pertinet
ad corruptionem personae, prout impellit ad malum et difficultatem facit
ad bonum; remansit tamen, in quantum pertinet ad corruptionem naturae,
prout scilicet est causa traducendi originale peccatum in prolem.
4) «Alii vero dicunt, quod in prima sanctificatione remansit fomes se­
cundum essentiam, sed ligatus; in ipsa autem conceptione Filii Dei fuit
totaliter sublatus» ‘.

974. T HESIS. Fomes peccati fuit penitus exstinctus in beata Viigine
Maria a primo instanti suae conceptionis.

Arg. Ex ratione. 1) Fomes peccati seu concupiscentia est, ut
alibi diximus1
2, quasi materiale peccati originalis, non quidem ut pars
1
2

III p., q. 27, a. 3.
De Deo creante, n. 8ot.

materialis constituens essentiam peccati, sed prout est deordinatio vi­
rium inferiorum animae, quae habet rationem materialis in peccato,
ita tamen, ut, ubi nullatenus fuit peccatum, neque ratio materialis adsit.
Sed beata Virgo Maria concepta fuit sine peccato originali a primo
instanti suae conceptionis. Ergo.
2) Gloriosa Virgo Maria fuit in primo instanti suae conceptionis
perfectior ac sanctior, quam primi parentes in statu innocentiae. Sed
protoparentes in statu innocentiae fuerunt immunes a fomite peccati.
Ergo.
3) Fomes peccati seu inclinatio habitualis ad malum, etiamsi con­
sideretur ligata et in actu primo, videtur non parum derogare purissi­
mae pulchritudini ac sanctitati illius creaturae, quae in consiliis divinis
electa fuit, ut esset Mater Dei. Cfr. Josephus a J. M., Hist, de la vida y
excelencias, lib. 1, p. 1, c. 29.
975. Corollarium. Quamvis Angelicus Doctor existimaverit fomi­
tem in beatissima Virgine Maria fuisse in conceptione ligatum et in Filii
incarnatione exstinctum, dilucide tamen explicat, quomodo potuerit fo­
mes in prima sanctificatione Virginis penitus exstingui: «Posset enim, ait,
intelligi, quod totaliter fuerit sublatus fomes hoc modo, quod praestitum
fuerit B. Virgini ex abundantia gratiae descendentis in ipsam, ut talis
esset dispositio virium animae in ipsa, quod inferiores vires nunquam
moverentur sine arbitrio rationis; sicut dictum est q. 15, a. 2, fuisse in
Christo, quem constat peccati fomitem non habuisse; et sicut fuit in
Adam ante peccatum per originalem justitiam; ita quod quantum ad
hoc gratia sanctificationis in Virgine habuit vim originalis justitiae» C

ARTICULUS VIII
DE FESTO IMMACULATAE CONCEPTIONIS

976. Sacra liturgia, qua Ecclesia utitur, est proculdubio unum ex
praecipuis instrumentis, in quibus traditio hujus mysterii continetur, et
consensus populi manifestatur.
Quare operae pretium est determinare tempus, quo Ecclesia incepit
hoc festum celebrare.
I. Exordia. 1) Aliqui, ut Passaglia et alii 2, innixi praesertim Ty■picon (Rituali), quod tribuitur S. Sabae, dixerunt jam olim ab initio
saeculi v festum immaculatae conceptionis in oriente celebratum fuisse,
sed, cum constet Typicon tractu temporis interpolatum fuisse, an fe­
stum hoc a primitivo auctore vel a correctoribus introductum fuerit,
ignoratur.
2) Primum documentum authenticum, quod fecit mentionem hujus
festi, videtur esse Canon S. Andreae de Creta, qui labente saeculo vu
(versus an. 675), cum esset monachus monasterii S. Sabae, scripsit haec
verba: Die nona Decembris Conceptio (activa) sanctae ac Dei aviae AnIII P , '|. 27. »· 3·
7h’ immaculato Deiparae conceptu,

sect

1 2

nae. Tuam hodie, religiosa Anna, celebramus conceptionem (activam);
quod absoluta sterilitatis vinculis eam utero conceperis, quae eum po­
tuit capere, qui nusquam capi potest» 1.
3) Paulo post Joannes, episcopus euboeensis, inter insigniores anni
solemnitates conceptionem Deiparae recensuit dicens: «Prima omnium
insignium solemnitatum ea est, in qua Joachimus et Anna faustum ge­
nerationis plane immaculatae et genitricis Dei Mariae nuntium acce­
perunt» 12.
4) Exinde jam in oriente in dies se extendit consuetudo celebrandi
festum immaculatae conceptionis. Photius saeculo ix ait: «Item nonus
Decembris: quippe quia tunc genitricis Dei nostri conceptio celebratur» 3.
Georgius Nicomediensis eodem saeculo hoc festum celebre ac splendi­
dum vocat 4. Eodem tempore coepit celebrari in Sicilia et Neapoli. Ac
tandem tempore Basilii imperatoris (976-1025) in kalendario officiali
Ecclesiae ac Status appositum est5*.
Saeculo xi videtur fuisse introductum in Anglia. Deinde transivit
saeculo xn in Galliam, Germaniam, aliasque nationes.
II. Oppositio. Saeculo xn exorta est contra festum immaculatae
conceptionis gravis oppositio.
1) S. Bernardus epistola data ad canonicos lugdunenses maxime,
miratus est, quod novam induxerint celebritatem, «quam ritus Eccle­
siae nescit, non probat ratio, non commendat antiqua traditio» G. Atque
in fine adjunxit: «Consulenda erat prius Apostolicae Sedis auctoritas, et
non ita praecipitanter atque inconsulte paucorum sequenda simplicitas
imperitorum» 7.
S. Bernardum aliqui, ut Valentia8, excusant, eo quod docuerit con­
ceptionem seminalem seu conceptionem activam B. Μ. V. non esse festo
ecclesiastico recolendam. Alii, ut S. Bellarminus et Benedictus XIV 9,
volunt S. Doctorem reprobasse tantummodo festivitatem introductam
fuisse inconsulta auctoritate Sedis Apostolicae. Alii, ut Nicolaus, mona­
chus S. Albani in Anglia, epistola 172 inter epistolas Petri Cellensis
(ML 202, 623), existimantes S. Bernardum fuisse adversarium doctri­
nae de immaculata conceptione dicunt plane eum in hac materia errasse.
2) Eodem saeculo xn Joannes Belethus docuit festum conceptionis
immaculatae, utpote non authenticum nec approbatum, esse prohiben­
dum. Et addidit: «In peccato namque concepta fuit» Maria10. Huic plu-

1 5. Andreae Cretensis Canones praecipui ct triodia: MG 97, 1305. S. Ildephonsus, archiepiscopus toletanus dicitur sacculo vn in Hispania hoc festum insti­
tuisse, sed plures merito dubitant de authentia chronicorum, quae id referunt.
2 Sermo in Conceptionem Deiparae, n. 10; MG 9 6, 1473.
3 Nomocanon, tit. 7, c. 1; MG .104, 1069.
4
Orat, i; MG 100, 1336.
8 Cfr. Espasa, Enciclopedia univ., ilustrada, v. «Concepcion Inmaculada».
8 Ep. 174, n. 1; ML 182, 333.
7
ibid., η. 9; ML 182, 336.
8 In III p., disp. 2, q. 1, p. 2, § «Atque isto modo·.
0 S. Bellarminus, De cultu sanctorum, lib. 3, c. 16; Bened. XIV, De jestis, c. 15,
n. 4; apud Migne, Curs, comp., 26, 634.
10
Rationale divin, ο//., c. 146; ML 2 02, 149.

res saeculis xn et xin subscripserunt, quibus displicuit celebratio festi
immaculatae conceptionis.
3) S. Thomas (f 1274) huic festivitati celebrandae minime obstitit:
«Licet Romana Ecclesia, inquit, conceptionem beatae Virginis non ce­
lebret, tolerat tamen consuetudinem aliquarum Ecclesiarum illud fe­
stum celebrantium. Unde talis celebritas non est totaliter reprobanda»
Paulo post celeberrimus Joannes Bachonus defendit festum celebran­
dum esse 12.
4) Paulatim exinde usus invaluit ubique illud festum celebrandi,
adeo ut ante definitionem dogmaticam mysterii immaculatae conceptio­
nis solemnia de hoc festo in omnibus ecclesiis agerentur. Apposite ad
rem M. Antonius Gravois, O. Min.: «Interrogentur syri, armeni, maronitae, chaldaei, cophti, melchitae, albanenses ritum graecum servantes,
et omnes alii, qui in dominiis Moscoviae, Lithuaniae, Poloniae, Venetiarum, et utriusque Siciliae, commorantur, interrogentur, inquam, utrum
in suis partibus et in suis ecclesiis celebretur immaculata gloriosae Vir­
ginis conceptio, et voce unanimi respondebunt: Celebratur utique, et
quidem maxima cum devotione»34.

QUAESTIO LXXII
DE SANCTITATE BEATAE MARIAE VIRGINIS

ARTICULUS I
QUAM GRATIAM HABUERIT BEATA VIRGO MARIA

IN PRIMO INSTANTI SUAE CONCEPTIONIS

977. 1) Beatam Virginem Mariam fuisse in primo instanti suae
conceptionis sanctificatam constat ex dogmate jam definito immacula­
tae conceptionis ejusdem. Singulari namque omnipotentis gratia et pri­
vilegio praeservata fuit ab initio a peccato originali, ac proinde sanctificata gratia habituali, quae collata fuit ei intuitu meritorum Christi.
2) Sed ulterius, ut devotioni satisfiat, operae pretium est declarare,
quanta tunc fuerit in sanctissima Virgine gratia habitualis.
978. Placita theologorum. 1) Omnes theologi facile concedunt gra­
tiam sanctificantem beatae Mariae Virginis a primo instanti suae conce­
ptionis fuisse insignem et omnino singularem.
2) Alii hanc insignem gratiam beatae Virgini in sua conceptione con­
cedentes, non audent dicere eam excessisse gratias angelorum. Ita Cajetanus et alii
3) Cl. Valentia scribit: «Non solum probatur Virginis gratiam fuisse
intensive et extensive majorem gratia aliorum omnium sub finem vitae
1
2
4

III p., q. 27, a. 2 ad 3.
hi IV Sent , dist. 2, q. 3, a. 5; et Quodlib., lib. 3. q. 13.
l)i ortu et progressu cultus ct festi immaculati conceptus, a.
In III p., q 27, a. 5.

1, n.

11.

illius et cum adsumeretur in caelum·, sed etiam aetate aliquantulum progrediente et maxime post Christum conceptum» l.
4) Alii communius docent SS. Virginem Mariam in primo instanti suae
conceptionis accepisse ampliorem intensive et extensive gratiam, quam
quemlibet hominum vel angelorum, ut vult Suarez 1
2, vel quam omnes si­
mul homines et angelos etiam sanctos, adeo ut perfectior fuerit ac plenior
gratia Virginis in illo instanti, quam gratia omnium simul hominum et an­
gelorum. Ita Honoratus dei Val3.

979. Thesis I. Sanctissima Virgo Maria a primo instanti suae con­
ceptionis fuit gratia plena.

Arg. 1) Maria in protoevangelio dicitur bellum latura contra dia­
bolum ejusque caput contritura. Ad hoc autem oportebat Virginem Ma­
riam emicare plenitudine gratiae ab ipso initio conceptionis, ut nunquam
in bello deficeret. Ergo.
2) Ex SS, Patribus. S. Ephraeni (f 373): «Revera quidem tu (Do­
mine) et mater tua soli estis, qui omni ex parte omnino pulchri estis:
non enim in te, Domine, labes est, nec ulla in matre tua macula» 4.
S. Ambrosius (f 397): «Illa (Elisabeth) post conceptum repletur
(Spiritu Sancto), ista ante conceptum» 5*.
Theodotus Ancyranus de Virgine Maria loquens ait: «Exstitit Virgo
innocens, sine macula, omni culpa vacans, intemerata, impolluta, sancta
animo et corpore, sicut lilium inter medias spinas germinans, non docta
Evae mala» e.
3) Ex ratione. Dogma catholicum est beatam Virginem Mariam
fuisse in primo instanti suae conceptionis ab omni peccato praeservatam. Praeservari autem ab omni peccato est gratia sanctificante locu­
pletari. Ergo ab ipso exordio fuit Maria amplissima gratia exornata.
980. Thesis II. Beata Virgo Maria in prima sua sanctificatione
accepit ampliorem gratiam quam quilibet homo aut angelus etiam beatus.

Arg. 1) Ex SS. Patribus. S. Petrus Chrysologus (f 450): «Singu­
lis gratia se est largita per partes, Mariae vero simul se totam dedit
gratiae plenitudo» 7.
S. Germanus Cpolitanus (γ 733): «Ave, Maria, gratia plena, sanctis
sanctior, et cherubim gloriosior, et seraphim honorabilior, et supra
omnem creaturam venerabilior»8.
S. Petrus Damiani (f 1072): «Quantumlibet aliae stellae reluceant,
luna tamen et magnitudine praeeminet et splendore, sic utramque na­
turam (humanam et angelicam) Virgo singularis exsuperat et immensi­
tate gratiae et fulgore virtutum»9.
1 In III p., disp. 2, q. 1, p. 5. «Porro».
2 De mysteriis Christi, disp. 4, sect. 1.
3 De Verbo incarnato, n. 272.
4 Carni, Nisibena, ed. Bickell, p. 122; Rouet de Journel, Ench. Patr.,
5 Expos. Evang. see, Lucam, lib. 2, c. 1, ii. 23; ML 15, 1641.
4 Hom.· 6, in Deip., n. ii; MG 77, 1427.
7 Serm. 143; ML 52, 583.
8 Orat. I, in Praesent, Deiparae, n. 18; MG 98, 308.
9 Serm. 40, ML 144, 720.

2) Ex ratione et auctoritate S. Thomae. «Quanto aliquid magis
appropinquat principio in quolibet genere, tanto magis participat effe­
ctum illius principii... Christus autem est principium gratiae, secundum
divinitatem quidem auctoritative, secundum humanitatem vero instrumentaliter... Beata autem Virgo Maria propinquissima Christo fuit se­
cundum humanitatem, quia ex ea accepit humanam naturam. Et ideo
prae caeteris majorem debuit a Christo gratiae plenitudinem obtinere»
«Beata Virgo excessit angelos... plenitudine gratiae, quae magis est in
beata virgine quam in aliquo angelo»1
2.
Nec obstat Virginem in primo instanti suae conceptionis non fuisse
Christo secundum humanitatem conjunctam, quia, ut recte ait Suarez,
ad hoc satis erat «habuisse ordinem ad illam ex divina praedestina­
tione» 3.
981. Scholion. Probabile est beatam Virginem ex illo jam instanti
majorem habuisse intensive et extensive gratiam quam omnes homines
et angelos collective, adeo ut omnes simul creaturas humanas et angeli­
cas excesserit in sanctitate, id est, in perfectione et quantitate gratiae 4.
Hoc certe innuit Pius PP. IX in Bulla dogmatica Ineffabilis dicens:
«Docuerunt (Patres) hac singulari solemnique salutatione (Ave, Maria,
gralia plena) nunquam alias audita ostendi, Deiparam fuisse omnium
divinarum gratiarum sedem, omnibusque divini Spiritus charismatibus
exornatam, imo eorumdem charismatum infinitum prope thesaurum
abyssumque inexhaustum» 5*
. «Supergressa est omnem integritatem et
virginitatem ac sola tota facta domicilium universarum gratiarum San­
ctissimi Spiritus, ut quae, solo Deo excepto, exstitit cunctis superior
et ipsis cherubim et seraphim, et omni exercitu angelorum natura pul­
chrior, formosior et sanctior» ®.
Cl. Lepicier 7 adserit et probat beatissimam Virginem habuisse usum
liberi arbitrii in utero matris suae, et proprio liberi arbitrii motu sanctificatam fuisse in primo instanti suae conceptionis.

ARTICULUS II
UTRUM BEATA VIRGO MARIA CONFIRMATA FUERIT IN GRATIA

IN PRIMA SUA SANCTIFICATIONE

982. Status quaestionis. 1) Accurate distinguendae sunt impeccabilitas, confirmatio in gratia et perseverantia finalis: a) Impeccabilitas
importat quemdam statum seu conditionem subjecti, propter quam re­
pugnat ei ab intrinseco in peccatum cadere. Sic Jésus Christus ratione
unionis hypostaticae, et beati ratione visionis divinae essentiae, sunt
1
2
3
1
5
"
’

III -p., q. 27, a. 5.
Opusc. Expos, salutationis ang., post initium.
In III p., q. 27, disp. 4, sect. 1, n. 3.
Cfr Janssons, De Deo homine, q. 27, a. 5, quaer. 2.
Bulla 1 netlabilis. § «Ad hanc eamdem».
Ibid , § «Accedunt»
l>, beidi:··· I' Maria, p., 2, c. 1, a. 4

impeccabiles 1. b) Confirmatio in gratia est donum supernaturale, quo
intellectus hominis firmatur in vero et voluntas in bono. Est ipsa gratia
habitualis eminens, non secundum se sumpta, sed quatenus animam
firmat in bono, ne in peccatum cadat, c) Perseverantia finalis non dat
homini impeccabilitatem nec firmat animam in bono, sed est donum
speciale gratiae sanctificanti superadditum, quod tribuit actu perseve­
rare in gratia et conjungere gratiam cum morte.
2) Hic solummodo agimus de confirmatione animae Virginis in
gratia, quae ut intelligatur, quaedam explicanda sunt.
3) Confirmatio in gratia est, ut dixi, ipsa gratia sanctificans, qua­
tenus habet modum quemdam, quo anima firmatur in bono, ne cadat
in peccatum. Dupliciter secundum S. Thomam potest aliquis confirmari
in bono: «Uno modo simpliciter: ita.scilicet, quod habeat in se sufficiens
suae firmitatis principium, quod omnino peccare non possit; et sic beati
sunt confirmati in bono... Alio modo dicuntur aliqui confirmati in bono
per hoc, quod eis datur aliquod munus gratiae, quo ita inclinantur in
bonum, quod non de facili possunt a bono deflecti. Non tamen per hoc
ita retrahuntur a malo, quin omnino peccare non possint, nisi divina
providentia custodiente» 1
2.
Unde confirmatio in gratia simpliciter est impeccabilitas, qua quis
constituitur ab intrinseco in eo statu, cui repugnat peccatum, et com­
petit solummodo beatis propter visionem beatificam et Christo propter
unionem hypostaticam.
Confirmatio vero in gratia, quae aliquando conceditur hominibus in
via, est gratia cum aliquo modo intrinseco, «qui, ut ajunt Salmanticen­
ses, est participatio impeccabilitatis beatorum, et ab intrinseco petit
compleri per extrinsecam Dei protectionem; et per hunc modum gratia
confirmatis data differt essentialiter modaliter non solum a gratia non
perseverantibus concessa, sed etiam ab illa, quae perseverantibus datur.
Unde provenit, quod immobilitas in bono propria confirmatorum sit
longe major, quam communiter perseverantium. Illa enim licet non
tollat omnem potestatem peccandi, eam tamen ligat in actu primo;
quia importat in esse entis modum habitualem, qui nec per peccatum
consequenter valet expelli, nec cum peccato componi potest: et ratione
hujus modi petit ab intrinseco cuncta auxilia, quae ad non deficiendum
per peccatum requiruntur» 3. «Praedictum intrinsecum consistit, ut di­
ximus, in aliqua participatione modali impeccabilitatis, et immutabili­
tatis gratiae consummatae beatorum; quae tamen participatio, quia im­
perfecta est, petit fulciri extrinseca Dei protectione: et ita non consti­
tuit hominem simpliciter impeccabilem, sed partim ab intrinseco et
partim ab extrinseco» 4.
Confirmatio igitur in gratia, quae confertur hominibus in via, du­
plici constat elemento, gratia scilicet sanctificante cum modo intrinseco
inclinante animam ad bonum, ut difficulter possit a bono deflecti, et
1 Cfr. Gabriel a S. Vincentio, De gratia,
2 De veritate, q. 24, a. 9.
3 De gratia, disp 3, n. 250.
4
Salmanticenses, De gratia, disp. 3, n.

disp. 5 n. 45.

divina providentia eam custodiente 1. Per primum elementum anima ita
firmatur in bono, ut difficulter possit cadere in peccatum et petit ful­
ciri a providentia; per secundum ita custoditur, ut, quotiescumque oc­
currit occasio peccandi, excitetur atque adjuvetur ad resistendum 12.
4) Per hoc donum confirmationis firmari potest aliquis in bono,
a) ne cadat in peccatum mortale, ut firmati fuisse creduntur apostoli
et S. Joannes a Cruce; b) ne incidat in peccatum veniale 3.
5) Disputatur, an et quomodo Maria Virgo confirmata fuerit in
gratia in primo instanti suae conceptionis.
983. Error, i) Aliqui SS. Patres, non quidem ut praecones tradi
tionis sed ut doctores privati, docuerunt sanctissimam Virginem aliquando,
etiam post incarnationem Christi, peccata venialia commisisse. Sic 5. Ka
silius dubitationis peccatum tempore passionis tribuit Mariae 4*67; inanis glo­
riae et ambitionis S. Joannes Chrysostomus, cum Maria stans foris qn.nK
bat Jesum loqui s; et cum rogavit eum, ut aquam converteret in vimini 11
2)
Gregorius item
ter peccasse ’.

Ariminensis

adseruit SS. Virginem aliquando l< vi

984. Placita theologorum. Theologi catholici communiter, ui ................
admittunt beatam Virginem Mariam confirmatam fuisse in gratia, ne ra
deret in peccatum, sed diversimode rem explicant.
1)
Aliqui docuerunt Virginem Mariam a primo instanti ai.u coure
ptionis fuisse confirmatam simpliciter in gratia, adeo ut ex dio m........ >nln
fuerit impeccabilis, ex eo quod Deus, causa pruna, disposuit non < oiu iiihto
ad actum commissionis peccaminosum, et ubi Maria \olni:. · | i,··. .m ab
actu praecepto, Deus concurrisset ut causa totalis ad producendum illum

actum, ut volunt Ockam et Hirl*; vel ex -eo quod Deu . Mlii ,i< ilei dei re
verit dare semper illi gratias efficaces, et nullo modo permittere, nt labite
tur in peccatum aliquod vel levissimum», ut tradit .Mimi umll11
2)
Alii docent Virginem Mariam in prima sua sanctificatione confir­
matam fuisse in gratia, ut nunquam de facto peccaret, in secunda vero
sanctificatione, ut nec aliquando peccare posset. Ita S.
ventura, Alensis et alii 10.

Thomas, S. Bona·

1
Egregie hoc iterum explicat Angelicus dicens: «Per gratiam viae ita potest
homo bono adstringi, quod non nisi valde de difficili peccare possit, per hoc quod
ex virtutibus infusis inferiores vires refrenantur, et voluntas in Deum fortius in­
clinatur, et ratio perficitur in contemplatione veritatis divinae, cujus continuatio
ex fervore amoris proveniens retrahit a peccato. Sed totum, quod deficit ad con­
firmationem, completur per custodiam divinae providentiae in illis, qui confirmati
dicuntur; ut scilicet, quandocumque occasio peccati se ingerit, eorum mens divini­
tus excitetur ad resistendum». De veritate, q. 24, a. 9.
2 Cfr. Joseph a Spiritu S., Cursus theologiae myst. schol., t. 4, disp. 25, n 21. sq
3 Cfr. Salmanticenses, De gratia, disp. 3', n. 249; Joseph a Matre Dei, C/o -.m
triennalis, tr. Il, disp. I, n. 49.
4 Ep. 260, n. 9; MG 32, 965.
6 In Matth., hom. 44, n. i; MG 57, 464. «Nam, quod illa fecit... ex ambitione
proficiscebatur; volebat enim populo sese ostentare ac si imperaret h’ilio»; MG
57, 464.

6 In Joannem, hom. 21, n. 2; MG 59, 130. «Volebat enim et illos benefit Io
devincire, seque splendidiorem per Filium reddere». Ad haec verba S. Thomii» .ut
«In verbis illis Chrysostomus excessit; possunt tamen exponi, nt intellig.ilur in >·.ι
Dominum cohibuisse non inordinatum inanis gloriae motum quantum ad ipsam,
sed id quod ab aliis posset aestimari». Ill p., q. 27, a. 4 ad 3.
7 In II Sont., dist. 30, q. 2, a. 1, in fine.
H
Ockam. In III Sent . q. 2, a. 2; Biol, In III Sent , dist 3, q. 2, a 3.
“
7>r 1'erbo Incarnato, n. t too.
13
8. Thoma·, III p., q. 27, a. 4 ad i; et In III Seni , dist. 3. q t, a. 2; S. Ilo-

3) Alii denique tenent Virginem Mariani fuisse quidem confirmatam
in gratia, ne de facto peccaret, quia gratia Virginis id difficile reddebat, et
divina providentia sibi coexsistens praeservabat ejus liberum arbitrium, ne
inclinaretur ad malum. Ita Durandus et Vazquez *.

985. Thesis I. Beata Virgo Maria in prima sua sanctificatione
confirmata fuit in gratia.

Arg. 1) Ex auctoritate S. Thomae, a) Angelicus diserte hoc do­
cuisse videtur, cum ait: «In prima sanctificatione gratia collata fuit (Vir­
gini) ad bonum efficaciter liberum arbitrium inclinans» *
12. Si ergo beata
Virgo a prima sanctificatione efficaciter movebatur ad bonum per gra­
tiam, exinde jam confirmata fuit in bono, saltem secundum quid.
b) Idem S. Thomas 3*
56expresse dicit in beata Virgine Maria mino­
rem fuisse inclinationem ad malum quam in Jeremia et S. Joanne Ba­
ptista, quatenus in his remansit inclinatio fomitis ad venialia, non in
Maria. Sed Jeremias et S. Joannes B. fuerunt confirmati in gratia ex
utero matris eorum. Ergo.
2) Ex ratione. Quanto magis aliquis accedit ad principium gratiae
et sanctificationis, tanto magis participat de eadem gratia et sanctifi­
catione. Sed beata Virgo Maria, utpote divinitus electa atque disposita a
prima sanctificatione, ut esset mater Dei, propinquissima fuit Deo prin­
cipio gratiae et sanctificationis prae omnibus creaturis. Ergo ex primo
instanti debuit firmari in bono magis quam caeterae creaturae.
986. Thesis II. Beata Virgo Maria in prima sua sanctificatione
ita fuit confirmata in gratia, ut immunis fuerit semper ab omni peccato
etiam levissimo.

Arg. 1) Ex S. Scriptura. Ecclesia in sua liturgia applicat beatae
Mariae Virgini haec S. Scripturae verba: Sicut lilium· inter spinas, sic
amica mea inter filias i. Tota pulchra es, amica mea, et macula non est
in te s.
2) Ex conciliis. Concilium Tridentinum: Si quis hominem semel
justificatum dixerit, amplius peccare non posse... aut contra posse in tota
vita peccata omnia, etiam venialia, vitare, nisi ex speciali Dei privilegio,
quemadmodum de beata Virgine tenet Ecclesia, a. s. ®.
Concilium quoque basileense diserte docet «gloriosam Virginem Dei
genitricem Mariam, praeveniente et operante divini numinis gratia sin­
gulari, nunquam actualiter subjacuisse originali peccato, sed immunem
semper fuisse ab omni originali et actuali culpa» 7.
naventur». In III Sent., dist. 3, p. 1, a. 2, q. 3; Alensis, III p., q. 9, membr. 3,
a. 2, § 2.
1
Durandus, In III Seni., dist. 3, q. 4, n. 8; Vazquez, In III p., disp. 120, c. 2.
2 In III Sent., dist. 3, q. 1, a. 2, quaest. 3, sol. 3.
3 In III Sent., dist. 3, q. 1, a. 2, quaest. 3, sol. 1 ad 4.
'* Cant., 2, 2.
5 Cant., 4, 7.
6 Sess. 6, can. 23; Denz-Bannw., 833.
7 Sess. 36 (a. 1439); Mansi, 29, 183.

3) Ex auctoritate Ecclesiae. Pius PP. IX in Bulla dogmatica Inef­
fabilis ait: «Illam longe ante omnes angelicos spiritus, cunctosque san­
ctos caelestium omnium charismatum copia de thesauro divinitatis de­
prompta ita mirifice cumulavit, ut ipsa ab omni prorsus peccati labe
semper libera, ac tota pulchra et perfecta eam innocentiae et sanctitatis
plenitudinem prae se ferret, qua major sub Deo nullatenus intelligitur,
et quam praeter Deum nemo adsequi cogitando potest» x.
4) Ex SS. Patribus. S. Joannes Damascenus: «Hac vero (Virgine)
quid purius sit? Quid irreprehensibilius?... Terra est, in qua nulla pec­
cati enata spina» 1
2. S. Bernardus: «Ego puto, quod et copiosior sancti­
ficationis benedictio in eam descenderit, quae ipsius non solum sancti­
ficaret ortum, sed et vitam ab omni deinceps peccato custodiret im­
munem» 3.
5) Ex ratione S. Thomae. «Illos, quos Deus ad aliquid eligit, ita
praeparat et disponit, ut ad id, ad quod eliguntur, inveniantur idonei...
Beata autem Virgo fuit electa divinitus, ut esset mater Dei. Et ideo non
est dubitandum, quin Deus per suam gratiam eam ad hoc idoneam red­
didit, secundum quod angelus ad eam dicit (Luc., 1, 30): Invenisti gra­
tiam apud Deum: ecce concipies, etc. Non autem fuisset idonea mater
Dei, si peccasset aliquando» 45
. Unde addit S. Doctor: «Beata Virgo, quae
fuit a Deo electa in matrem, ampliorem sanctificationis gratiam obti­
nuit, quam Joannes Baptista... cujus signum est, quod beatae Virgini
praestitum est, ut de caetero non peccaret nec mortaliter nec venialiter» s.
987. Scholion. Valde difficilis est quaestio, an beata Virgo Maria
dicatur confirmata in gratia simpliciter, adeo ut fuerit impeccabilis ex
gratia, vel e contra fuerit confirmata inferiori modo, quo conceditur
aliquibus impeccantia per participationem.
I. Alexander Alensis haec habet: «In gloriosa Virgine post sanctifi­
cationem illam, quam habuit in conceptione Filii sui, non remansit po­
tentia ad peccandum, quia ablata fuit per sanctificationem illam, quam
habuit, cum dixit angelus (Luc., 1, 30): Ave, gratia plena. Unde pleni­
tudo gratiae fuit gratia confirmationis in bonum... In beata Virgine per
gratiam sanctificationis ultimae, quae maxime superabundat omnibus
aliis sanctificationibus, quae est per plenitudinem gratiae, est potentia
liberi arbitrii necessitans ad non peccandum: et sic post illam sanctifi­
cationem non habuit potentiam peccandi» 6.
Deinde conditionem Mariae partim aequiparat beatis dicens: «Sicut
duo sunt quae prohibent visionem, scilicet defectus visus ut caecitas, et
defectus luminis: similiter sunt duo, quae prohibent visionem Dei aeter­
nam; privans visionem et prohibens lumen. Visionem privans fuit culpa
originalis in singulis personis; prohibens autem lumen fuit ipsa rum1
2
3
■*
5
•

Bulla Ineffabilis, § «Ineffabilis Deus».
Hom. in Nat. 13. V. Mariae, n. 4; MG 96, 684 sq.
Ep. 174, n. 5; ML 182, 334.
/// p., q. 27, a. 4.
III ρ., q. 27, a. 6 ad 1.
111 p., q. 9, 111.
3, a. 2, § 2.

DE VERBO INCARN. Q. LXXII. DE SANCTITATE B. V. M.

592

phea, quae est ex reatu naturae humanae generali manens. Primum prot
hibet visionem aeternam in habitu, secundum in actu... In Virgine ergo
per gratiam datam in sanctificatione removebatur quidquid debebaremoveri, quod erat pertinens ad caecitatem personae, sed non quod per­
tinebat ad reatum naturae, ex quo est defectus luminis. Imo quod beata
Virgo non evolaret ante passionem, si moreretur, hoc non facit defectus
ex parte ipsius videntis, sed quia sanctificatio non removet tenebram
naturae, scilicet rumpheam, quae est prohibens exterius, quod solum
tollitur per passionem Christi»1.
His similia habet S. Bonaventura et concludit: «Beata Virgo Maria
post Fihi Dei conceptionem peccare non potuit, non propter alicujus
potentiae amissionem sed propter potentiae confirmationem et defectus
ablationem» *
2.
II. Ockam et Biel supra citati defenderunt Mariam fuisse omnino
impeccabilem, «quia habuit aliquem habitum ad actum bonum inclinan­
tem et retrahentem a malo; et Deus sic ordinavit quod cocxsisteret sibi
coagendo immediate sicut causa partialis; sicut facit in omni actione,
sicut dictum est in secundo, coagendo ad omnem actum bonum, et non
coegit ad actum malum; et quia nullus actus potest elici a causa secunda
nisi concurrente causa prima immediate; ideo potuit bene agere et non
male, nec peccare peccato commissionis, quia Deus concurrit ut causa
partialis, ih actu bono et virtuoso; et non in malo et vitioso... Sed si
aliquando cessaret (ab actu praecepto). Deus statim concurreret ut causa
totalis ad causandum illum actum, ne ipsa peccaret peccato omissionis» 3.
Vel quia «Deus, addit Biel, disposuit non concurrere ad quemcumque
actum inordinatum. Deo ergo non concurrente, nullus talis committi
poterat... Sed, si aliquando cessare voluisset, Deus statim concurrisset
ut causa totalis ad causandum illum actum, nec ipsa peccaret peccato
omissionis» 4.
Haec tamen ratio non videtur esse sufficiens ad explicandam impeccabilitatem beatae Mariae Virginis, seu confirmationem ejus in gratia
simpliciter. Quia
1) Deus concurrebat semper ad actus positivos Virginis, non ut
causa partialis, sed ut causa totalis prima.
2) Haec totalis Dei actio in beatam Virginem non impediebat, quo­
minus ipsa a bono deflecteret, nisi aliter fulciretur.
3) Nullibi constat Deum non concursum iri ad actus'inordinatos
Virginis, si quando ipsa esset a bono deflectura.
4 Ad excusandam Virginem a peccato omissionis, non sufficiebat
ut Deus solus immediate poneret actum praeceptum, quia non Deo sed
Virgini urgebat praeceptum.
III. Cl. Muncunill putat beatam Virginem fuisse confirmatam in
gratia simpliciter, seu redditam fuisse impeccabilem a primo instanti
suae conceptionis, «eo quod Deus efficaciter decreverit dare semper illi
2
3
4

III p., q. 9, nj. 3, a. 2, § 3.
In III Sent., dist. 3, p. 1, a. 2, q.
Ockam, In III Sent., q. 2, a. 2.
Bid, In III Seni., dist. 3, q. 2, a.

3.

3. dub. i.

gratias efficaces, et nullo modo permittere, ut laberetur in peccatum
aliquod vel levissimum» x.
Videtur heic clarissimus vir procedere ex falso principio, quo statui­
tur per gratiam efficacem necessitari hominem ad eliciendam operatio­
nem. et quod negavit aliis hominibus, ne laederetur eorum libertas, tri
buit beatae Virgini, ut salvaretur ejus impeccabilitas.
Sed hoc est inconveniens, quia
1) Per gratias efficaces non necessitabatur Virgo Maria ad opera
bona exercenda.
2) In hac theoria necessario exercuisset Maria opera bona, quod
nefas est dicere.
3) Si per gratias efficaces intelligantur, ut decet, auxilia supematuralia, quae non tollunt libertatem, sed dant ipsum agere, non suffi­
ciebant ad conferendam Virgini impeccabilitatem, quia alii plures rece­
perunt haec auxilia supernaturalia, et non fuerunt impeccabiles.
IV. De mente Angelici Doctoris in hac parte jure dubitari potest.
1) In quibusdam locis videtur docuisse beatam Virginem non fuisse
confirmatam in gratia simpliciter, nec redditam fuisse omnino impec­
cabilem in via. «Fuit tamen, ait, sub Deo, in quantum erat in ea po­
tentia ad peccandum» 12. Et in quaestionibus De veritate expresse docet
neminem in via posse confirmari in bono simpliciter, nec impeccabilem
reddi propter rationes allatas3.
2) Alibi vero certo innuit sanctissimam Virginem Mariam fuisse
confirmatam in gratia simpliciter et peccare non potuisse. «Ex hoc enim,
inquit, creatura rationalis in gratia confirmatur, quod efficitur beata
per apertam Dei visionem, cui viso non potest non inhaerere, cum ipse
sit ipsa essentia bonitatis, a qua nullus potest averti, cum nihil deside
retur, et ametur nisi sub ratione boni. Et hoc dico secundum legem com­
munem; quia ex aliquo privilegio speciali secus accidere potest, sicut cre­
ditur de Virgine Matre Dei» 4.
V. Plures hodie Durandum et Vazquez sequuti et argumentis S. Tho­
mae innixi, defendunt Virginem Mariam fuisse quidem confirmatam
in gratia per donum confirmationis, quod, ut diximus, est modus in
trinsecus gratiae ligans potentiam peccandi et petens ab intrinseco
auxilia cuncta divinae providentiae ad non peccandum; sed non fuisse
nec. potuisse esse confirmatam in gratia simpliciter, adeo ut redderetur
omnino impeccabilis in via 5.
VI. Si meam opinionem aperire cogar, ingenue fatebor beatam Vir
ginem fuisse quidem confirmatam in gratia modo prae caeteris viatori
bus perfectissimo, adeo ut participaverit de impeccabilitate et immu­
tabilitate gratiae beatorum, et vehementer exegerit compleri per custo­
diam divinae providentiae, ne laberetur in peccatum vel levissimum,
1 De incarnatione, n. noo.
2 Γη t Sent., (list. 44, q. un.,
3 De veritate, q. 24, a. 9.
4 / p., q loo, il. 2.

a. 3 ad 3.

° Cfr. Joseph a Spiritu Sancto, Ciiisih
piolar, De yralia. q. (>, a. 9, n. 5; Janssons,

Theol myst .idiot., disp. 2, 11.
De Dca homine, q. 27, a. 4

lu. l.n-

sed non fuisse confirmatam nec potuisse confirmari in gratia simpliciter,
nec reddi absolute impeccabilem, dum esset in via.
Ratio fundamentalis exponitur a S. Thoma his verbis: «Non enim
potest aliquis omnino impeccabilis reddi, nisi omnis origo peccati aufe­
ratur. Origo autem peccati est, vel ex rationis errore, quae in particu­
lari decipitur circa finem boni et circa utilia, quae in universali natura­
liter appetit; vel ex hoc quod judicium rationis intercipitur propter pas­
sionem inferiorum virium. Quamvis autem alicui viatori concedi possit,
ut ratio nullatenus erret circa finem boni, et circa utilia in particulari,
per dona sapientiae et consilii; tamen non posse intercipi judicium ra­
tionis excedit statum viae, propter duo: Primo et principaliter, quia
rationem esse semper in actu rectae contemplationis in statu viae, ita
quod omnium operum ratio sit Deus, est impossibile. Secundo, quia in
statu viae non contingit inferiores vires ita rationi esse subditas, ut actus
rationis nullatenus propter eas impediatur nisi in Domino Jesu Christo,
qui simul viator et comprehensor fuit»x.
Concordat cum hac sententia, quod Angelicus ait: «Erat in ea poten­
tia ad peccandum»12.
Unde impossibilitatem peccandi, quam S. Bonaventura tribuit Vir­
gini, putat Janssens 3 reducendam esse ad impeccantiam, quae impossi­
bilitatem communem et consequentem audit 45
.
ARTICULUS III
UTRUM GRATIA SANCTIFICANS BEATAE MARIAE VIRGINIS
CREVERIT DURANTE EJUS VITA

988. Status quaestionis. 1) Dogma catholicum est gratiam san­
ctificantem augeri in anima per bona opera, ut docet Concilium Triden­
tinum his verbis: Si quis dixerit 'justitiam acceptam non conservari, atque
etiam non augeri coram Deo per bona opera; sed opera ipsa fructus solum­
modo et signa esse justificationis adeptae, non etiam ipsius augendae cau­
sam. a. s. s.
2) Augmentum gratiae sanctificantis potest esse intensivum, quan­
do gratia in sua entitate crescit; et extensivum, quando novos effectus
producit.
1 De veritate, q. 24, a. 9.
2
In I Seni., dist. 44. q. un. a. 3 ad 3.
3 De Deo homine, q. 27, a. 4. De S. Bonaventura.
'* Locum autem in quo dicit S. Thomas homines non confirmari in gratia sim­
pliciter nisi per visionem beatificam secundum legem communem, sed ex speciali
privilegio secus accidere posse, «sicut creditur de Virgine matre Dei». / p., q. 100,
a. 2; cl. Pègues commentatur his verbis: «Mais alors, ce ne serait pas en vertu de
son état et de soi, que la creature raisonnable serait confirmée dans la justice et
ne pourrait pas pécher; ce serait en vertu d’une action particulière de la Provi­
dence de Dieu veillant sur elle pour qu’en fait elle ne pèche jamais. Donc, l’état
des hommes, tant qu’ils eussent vécu sur cette terre, non encore totalement spiri­
tualisés, n’aurait pas comporté, de soi, la confirmation dans la justice». Commen­
taire in I p., q. 100, a. 2.
5 Sess. 6, can. 24; Denz-Bannw., 834.

3) Gloriosissima Virgo Maria, dum in terris ageret, non fuit in statu
comprehensoris, sed remansit in statu viatoris, quidquid sit de sententia
eorum, qui dicunt eam aliquoties, praesertim in conceptione Filii Dei,
essentiam divinam vidisse.
4) Unde quaeritur, an Deipara Virgo, dum in terris ageret, susce­
perit augmentum tum intensivum tum extensivum gratiae sanctificantis.
989. Placita theologorum. Petrus venerabilis, abbas cluniacensis. in
epistola ad Gregorium expresse docuit gratiae beatae Mariae Virginis post
incarnationem Filii nihil additum fuisse *.
S. Albertus Magnus ait: «Credimus etiam, sine praejudicio melioris sen­
tentiae, beatam Virginem in conceptione Filii Dei, caritatem Filii talem ac
tantam accepisse, qualis et tanta percipi poterat a creatura in statu viae» 2.
Scolus etiam sub dubio admittere videtur Virginem Mariam in conce­
ptione Filii sui attigisse terminum gratiae sanctificantis 3.

990. Thesis. Beatissima Virgo Maria semper suscepit augmentum
gratiae, dum in terris viveret.
Arg. 1) Ex S. Scriptura. Doctores merito applicant beatae Ma­
riae Virgini illa verba S. Scripturae: Justorum autem semita quasi lux
splendens, procedit et crescit usque ad perlectam diem 4.
2) Ex SS. Patribus. Ruperlus Abbas lepide ajebat: «Quando nata
es, o Virgo beata, tunc vera nobis aurora surrexit... Quando autem Spi­
ritus Sanctus in te supervenit, et Filium Virgo concepisti. Virgo peperisti, tunc tu et ex tunc pulchra... ut luna... Quando autem de hoc mundo
adsumpta atque ad aethereum thalamum translata es, tunc tu et ex
tunc electa ut sol» 5.
3) Ex auctoritate theologorum. S. Thomas: «In beata Virgine fuit
triplex perfectio gratiae: prima quidem quasi dispositiva, per quam
recidebatur idonea ad hoc, quod esset mater Christi, et haec fuit per­
fectio sanctificationis. Secunda autem perfectio gratiae fuit in beata
Virgine ex praesentia Filii Dei in ejus utero incarnati. Tertia autem
est perfectio finis, quam habet in gloria. Quod autem secunda perfectio
sit potior quam prima, et tertia quam secunda, patet... nam primo in
sua sanctificatione adepta est gratiam inclinantem eam ad bonum, in
conceptione autem Filii Dei consummata est ejus gratia confirmans eam
in bono; in sui vero glorificatione consummata est ejus gratia perficiens
eam in fruitione omnis boni»6. Haec tamen verba non ita accipias ve­
lim, ut S. Doctor posuerit in Virgine tres gradus gratiae sine ullo pro­
gressu intermedio, sed ita ut adsignaverit tres quasi epochas, in quibus
erat specialis manifestatio profectus gratiae, complectentes vicissim phires gradus.
Profundissimus Dom. Solo hanc doctrinam tradidit et ratione con­
firmavit dicens: «Quis enim ambigat, quin, cum merita praemium prae­
1 Ef>. 7; ML 189, 287.
3 Super Missus, Resp. ad q. 46 (ed. Vivès,
3 In IV Sent., dist. 4, q. 6 ad 1.
4 Prov., 4, 18.
6 In Cant Cani., lib 6; MI. 188, 936
° III p., q. 27, a. 5 ad 2.

vol. 37, p, 117).

cedant, per tam egregia omnium virtutum officia, quae post sacratissi­
mum partum accumulavit, cumulatior etiam in dies illi accresceret gra­
tia? Fuit quidem gratia plena ante conceptionem Filii, quantum par
erat, ut fieret Christi mater. Attamen gratia illa non fuit eo modo sum­
ma; ut non posset deinceps meritis augeri» L
4) Ex ratione. Ratio fundamentalis ex eo sumitur, quod omnis
gratia creata, utpote limitata, sine fine augeri potest, dummodo opera
bona praemio vitae aeternae condigna repetantur. Unde de caritate
optime ait S. Augustinus: «Ut perficiatur, nascitur; cum fuerit nata,
nutritur; cum fuerit nutrita, roboratur; cum fuerit roborata, perficitur;
cum ad perfectionem venerit, quid dicit? Mihi vivere Christus est, et
mori lucrum» 12.

ARTICULUS IV
QUIBUS OPERIBUS MARIA IN GRATIA PROFECERIT

991. Status quaestionis. 1) Mana Virgo, sicut caeteri homines
fideles Ecclesiae, proficere potuit et proculdubio profecit in gratia ex
opere operantis et ex opere operato, bonis scilicet operibus in^gratia
factis, et sacramentis susceptis.
2) Breviter investigandum est, quomodo Maria profecerit in gratia
ex opere operantis et quomodo ex opere operato.
I. Augmentum gratiae Virginis ex opere operantis.
1) Facile concedunt theologi Virginem Mariam non profecisse in
gratia operibus naturalibus, nutrition©, sanguinis circulatione, etc., non
pendentibus ab ejus voluntate, sed actionibus liberis, quas voluntate
ad Deum referebat.
2) Omnibus vero et singulis virtutum operibus proficiebat certe in
gratia, quia, sanctissima ut erat, omnes actus virtute saltem referebat
in Deum. Unde non solum actibus caritatis, quibus in Dei amore fla­
grabat, sed etiam actibus aliarum virtutum, tum theologicarum tum
cardinalium, Maria Virgo multum crevit in gratia.
3) Plures theologi existimant beatissimam Virginem Mariam in
omnibus suis actibus operatam fuisse virtute totius gratiae habitualis
praecedentis, adeo ut opera ejus semper fuerint praecedentibus inten­
siora, et singulis omnium virtutum actibus duplicata fuerit gratia prae­
cedens.
II. Augmentum gratiae Virginis ex opere operato.
1) Per sacramenta veteris Legis, si quae recepit Maria, non susce­
pit augmentum gratiae ex opere operato, quia, ut dicemus suo loco, illa
sacramenta ex se non producebant gratiam, sed significabant eam per
Christum conferendam.
2) Per ea vero novae Legis sacramenta, quae recepit, beata Virgo
profecit in gratia ex opere operato, quia haec sacramenta ex se produ
1
2

In /I’ Seni., dist. 5, q. un., a. 2. § «Sed et de sacratissima Virgine».
In ep. Joannis, tr. 5, c. 3, n. 4; ML 35, 2014.

eunt gratiam in iis, qui obicem non ponunt. Beata autem Virgo Maria
non solum non posuit obicem gratiae sanctificanti, sed in omnibus suis
operibus avide eam quaesivit.
3) Quae autem sacramenta novae Legis susceperit, disputatur a theo­
logis.
a) Certum est beatissimam Virginem non suscepisse sacramenta
poenitentiae, ordinis et matrimonii.
Non quidem poenitentiam, quia non habuit materiam remotam et
proximam hujus sacramenti, et non erat capax absolutionis.
Non ordinem, quia mulier, quantumvis perfecta, nequit esse subje­
ctum ordinis.
Non matrimonium ut sacramentum, quia, licet in Lege veteri vere
nupserit S. Joseph, eo tempore matrimonium non erat novae legis sa­
cramentum.
De extrema-unctione duplex est theologorum sententia, sed, quidquid
alii dixerint, multo probabilius censeo Virginem Mariam non suscepisse
extremam-unctionem, quia immunis fuit ab omni peccato ejusque
sequelis, et in extremo agone non indiguit speciali sacramento corro­
borari.
b) Baptismum autem, confirmationem et eucharistiam probabilissi­
me suscepit, et per haec sacramenta accepit gratiam ex opere operato.
Quantum ad baptismum haec habet Euthymius: «Scribunt autem qui­
dam apostolorum temporibus proximi, quod Christus Petrum ac Ahrginem Matrem baptiza vèrit, Petrus vero reliquos omnes apostolos» ’.
Exinde theologi communi fere consensu tenent beatissimam Virginem
baptismo Christi baptizatam fuisse ejusque gratiam accepisse12. Sane
crediderim Matrem Christi, Ecclesiae catholicae membrum principale,
lege baptismi obstrictam esse, et huic obligationi satisfecisse.
Minime dubitandum puto, quin Virgo Maria receperit sacramentum
confirmationis, et per illud creverit in gratia ex opere operato. Urgebat
enim ad hoc obligatio 34
.
Ac demum pie creditur eam sanctissimo eucharistiae sacramento fre­
quentissime refici consuevisse, non solum ut servaret praeceptum Ec­
clesiae, sed etiam ut devotioni satisfaceret. Unde merito credimus Dei­
param saepe ad templum concurrisse cum fidelibus Jerusalem, de quibus
dicitur: Quotidie quoque perdurantes unanimiter in templo, et frangentes
circa domos panem, sumebant cibum cum exaltatione Hoc loco nomine
panis sacram eucharistiam intelligunt commentatores 5.
1
Comment hi Joan., c. 3. v. 5: MG 129, 1161.
2 Conferri possunt S. Albertus M., Mariale, sol. ad q. 36, § 2: Scotus, /» /I’
Sent., dist. 4 ad I, n. 3; Suarez, In III p., disp. 18. sect. 3; Vazquez. In III p ,
disp. 119, c. 7; Sotus, In IV Sent., dist. 5, q. un., a. 2, § «Sed et de sacratissima
Virgine»; Valentia, In III p., disp. 4, q. 3, p. 4. § «Quo autem tempore»; Alapltlo,
In Lucam, c. 2, v. 24; Canisius, De beata Virgine, lib I, c. <>; Lopioier, Di beati.·.··/
ma Virgine Maria, p. 2, c. 1. a. 5. n. 8.
3 Cfr. S. Albertus M., Mariale, sol. ad q. 36, § 2; Vazquez, In III p., disp 1 10.
c. 7, n. 67; et Campana, Maria nel dogma cattolico, lib. 1, p. 2, <]. 3, n. 0
4 Act., 2, 46.
8 Cfr. ViRouroux, La Saint Itiblc Polyglotte, Act,, 2, 46; < t Josephus 11 J. M..
Historia de la vida, y excelencias, t 2. c. 13.

ARTICULUS V
QUO

PROGRESSU CREVERIT GRATIA

SANCTIFICANS

BEATAE MARIAE VIRGINIS

992. Opinio probabilis. Piissimam et in hac materia probabilem
opinionem egregie exponit Valentia dicens: «Incepit crescere Virginis
gratia (atque adeo jus ad gloriam) ex sublimiori quodam intensiori gra­
tiae gradu, quam sit gradus gratiae ullius aliorum... Et praeterea sine
intermissione per omnes tam longae vitae suae actiones, cum omnes
fuerint bonae, et bona intentione et in gratia factae, meruit semper
plusquam in duplo augmentum gratiae maximae, et continenter per
merita priora plus quam in duplum similiter auctae; quippe cum ex
parte gratiae summum post Christum habuerit ad merendum praesidium;
et cx parte naturae nullum retardans impedimentum, quominus gratiae
vis, quantum posset, se exerceret, sed potius etiam magnum ad id
incitamentum ob innatum, ut diximus, cumque vehemcntissimum amo­
rem maternum. Et denique habuit etiam innumeras augendi hunc amo­
rem, atque adeo magis magisque promerendi, occasiones. Constat autem
apud arithmeticae peritos, si vel aliquis exiguus numerus per aliquan­
tulum temporis spatium, etiam non longum, iterato saepius multiplicetur
saltem in duplum, innumerabilem et pene infinitam ea ratione confici
multitudinem; ut si augeatur, verbi gratia, numerus binarius per qua­
ternarium, et illico quaternarius per octogenarium, et sic deinceps ali
quandiu. Quantus igitur, et quam innumerabilis erit numerus graduum
gratiae (atque adeo gloriae) Virginis, tam saepe, tam multum, tamdiu,
per infinita prope illius merita multiplicatus?» x.
Ratio hujus doctrinae inde colligi potest, quod beata Virgo, cum
nihil habuerit, quod intensionem affectuum animi retardaret, respondit
atque cooperavit influxui divinae gratiae juxta mensuram totius gratiae
praecedentis.
Hanc piam et probabilem sententiam plures contra Vazquez12 de­
fendunt 3.
S. Francisons Salesius optime describit progressum beatae Mariae
Virginis in gratia sine ulla animi perturbatione et sine obstaculo inte­
riori vel exteriori» 4.
993. Corollarium. 1) Virtutes comitantur gratiam sicut proprie­
tates essentiam, et eo sunt perfectiores in anima, quo major fuerit gratia
sanctificans. Cum gratia beatae Mariae fuerit abundantissima, facile
consequitur animam ejus fuisse omnibus virtutibus exornatam. Unde
Virgini Mariae infusae sunt omnes virtutes non tantum theologicae, qui­
bus in Deum continuo ferebatur, sed etiam morales, quibus in bonum
1
2

Γη III p.,
In III p.,

disp. 2, q. i, p. 5.
disp. 119, c. 6.
3 Cfr. Josephus a Jesu Maria, Historia
gen, lib. 2, p. 2, c. 28 sqq.
'* De l'amour de Dieu, liv. 7, ch. 14.

de la vida y excelencias de la Sacr. Vir­

sponte movebatur. Omnes ipsa proficiebat occasiones, ut fidem, spem,
et caritatem exerceret, atque fortitudinem, temperantiam, justitiam ac
prudentiam, cunctasque earum, in quas a theologis dividuntur, partes
perficeret.
2) Donis quoque Spiritus Sancti plenissime aucta, effecta est inspi­
ratione Dei prompte mobilis in his, quae pertinebant ad bene vivendum.
Ad apprehensionem veritatis ratio ejus speculativa perficiebatur per
intellectum, ratio vero practica per consilium. Ad recte judicandum ratio
ejus speculativa perficiebatur per sapientiam; ratio vero practica per
scientiam. Pars appetitiva in his, quae erant ad alterum,perficiebatur
per pietatem; et in his, quae erant ad se ipsam, per fortitudinem. Ac
demum pars concupiscibilis dirigebatur per timorem 1.
3) Habuit denique gratias gratis datas in statu perfecto, ut posset
alios erudire in rebus divinis, quae sunt supra rationem 1
2.
4) Cum meritum nihil aliud sit quam opus retributione dignum,
et opera beatae Mariae Virginis fuerint omnino perfecta, pronum est
merita Mariae Virginis fuisse immensa.
ARTICULUS VI
QUAM SCIENTIAM HABUERIT BEATA VIRGO MARIA

994. I. Scientia potest esse beata, infusa, vel acquisita, ut late ex­
plicuimus in Christologia, n. 710.
II. De scientia beata. 1) Certum est sacratissimam Virginem,
dum esset in hac vita mortali, non habuisse permanenter scientiam
beatam, quae in clara Dei visione consistit. Maria enim conditionem
viatoris non comprehensoris habuit in hac vita3.
2) An aliquando transeunter Deum viderit, disputant theologi. Af­
firmant Banez. Z.umcl, Suarez, Joseph a Spiritu Sancto, Joseph a Matre
Dei, aliique plures 4 contra paucos.
Haec sententia affirmativa est multo probabilior, et pie sustineri
potest. Unde gravissimus Banez ait: «Citra temeritatem, imo magna cum
probabilitate posset dici (Mariam) vidisse divinam essentiam, cum Fi­
lium unigenitum concepit, vel cum ipsum peperit, vel alias» 5.
III. De scientia infusa. 1) Haec scientia potest esse per se vel
per accidens infusa. Scientia, quae a Deo infunditur, si superet vires na­
1 Cfr. S. Thomas, I-II, q. 68, a. 4; et Josephus a Jesu Maria, Historia de Ia
vida y excelencias, lib. 2, part. 2, c. 33 sq.
2 Omnes virtutes, dona, gratiasque gratis datas beatae Mariae Virginis egre­
gie explicuit S. Albertus Magnus, Mariale seu 230 quaestiones super Evangelium
Missus est. Cfr. etiam Lepicier, De beatissima Virg. Maria, p. 2, c. 1, a. 6; et Jo­
sephus a Jesu Maria, Historia de la vida y excelencias, lib 2, p. 2,.ce. 13-35.
3 Cfr. Lepicier, Tie beatissima Virg. Maria, p. 2, c. 1, a. 7, n. 2.
4
Banez, In I p., q. 12, a. ii, conci. 2; Zumel, In I p., q. 12,-a. 11, disp un,,
comi. 2; Suarez, In III p., disp. 19, sect. 4; Joseph n Spiritu Sanoto, Cursu·. Then!
mvsl. sihol:, disp. 22, n 23 sqq ; Joseph a Matre Dei, Cursus trienn , tr. 11. disp
dub. n

In I p.. q

12, a. 11. conci. 2.

turales hominis, dicitur per se infusa; sin autem, vocatur per accidens
infusa.
2) Multo probabilior est beatam Virginem non habuisse permanenter scientiam per se infusam. Quamvis enim, absolute loquendo, potue­
rit Deipara scientia per se infusa habitualiter instrui, non tamen videtur
hoc fuisse ejus dignitati ac perfectioni necessarium. Unde Salmanticen­
ses merito docent scientiam per se infusam, qua intellectus sine conver­
sione ad phantasmata per species intelligibiles illustratur, Christo so­
lummodo convenire ratione unionis hypostaticae \
3) Puto tamen scientiam per se infusam crebro communicatam
fuisse transeunter animae beatissimae Virginis multo perfectius quam
aliis sanctis. Aequum enim fuit, ut, quod aliis perfectissimis viris
aliquando conceditur, frequentius ac perfectius Virgini Deiparae elar­
giretur.
4) Scientia infusa per accidens amplissime illustrata est anima bea­
tae Mariae Virginis.
Quousque haec scientia se extenderit, difficile est dictu. Nihilominus
reor ea omnia, quae ad ejus dignitatem et officium necessaria erant, et
naturaliter eam latebant, divinitus ipsi manifestata fuisse. Hinc scientia
theologica, quae ex principiis seu articulis fidei conclusiones deducit,
innotuit Deiparae.
IV. De scientiis naturalibus plurima a Christo Domino 12, et ab an­
gelis Maria accepit 3, et non pauca proprio labore comparavit.
Amplitudinem hujus scientiae bene explicat S. Albertus Magnus
dicens: «Beata Virgo sufficienter perfecta fuit per habitum naturae et
gratiae in operationes exire, et finem consequi cujuslibet scientiae: et
haec scientia exivit in actum et operationem, quando, ubi, qualiter, et
quantum ordinabatur sibi in beatitudinem et aliis in salutem. Habuit
etiam perfectam cognitionem omnium ad suam beatitudinem secundum
statum viae pertinentium et nullorum inutilium et ad gratiam impertinentium» 4.

QUAESTIO LXXIII
DE VIRGINITATE BEATAE MARIAE VIRGINIS

ARTICULUS UNICUS
AN DEIPARA SEMPER FUERIT VIRGO

995. Status quaestionis. 1) Virginitas potest esse corporis, mentis,
et sensus. Virginitas corporis est integritas carnis seu immunitas ab omni
opere carnali venereo; virginitas mentis est immunitas ab omni consensu
cogitationum Venerearum; virginitas sensus est immunitas a motibus
inordinatis carnalis concupiscentiae.
1
2
3
4

De incarnatione, disp 17, n. 54.
Cfr. S. Bernardus, De beata Maria Virgine sermo, n. 1; ML 184,. 1015.
Cfr. S. Thomas, III p., q 30, a. 2 d. 1.
Mariale, solutio ad quaest. 95 sqq. (ed. Vivès, vol. 37, p. 168).

2) Beatam Mariam fuisse semper virginem mente et sensu luculen­
ter ostendit ejus immunitas ab omni peccato etiam levissimo et ab ipso
fomite peccati.
Unde supposita virginitate mentis et sensus in Deipara, loquimur de
ejus virginitate corporali.
3) Porro virginitas seu integritas corporis spectari potest in Maria
ante· partum, in partu et post partum. Si sine concubitu viri concepit
L'ilium unicum, fuit virgo ante partum; si ex utero clauso sine violatione
sigilli virginalis edidit Filium, fuit virgo in partu; si deinceps nunquam
cognovit virum, fuit virgo post partum.
Quaeritur, an hoc triplici modo Maria fuerit virgo.
996. Errores, i) Virginitatem Mariae ante partum et in partu inii
ciati sunt imprimis judaei, qui, ut divinitatem Messiae negarent. Deiparam
de adulterio accusare non erubuerunt. Deinde saeculo n ebionitae, ci-iin
tliiani, ct alii judaizantes dixerunt, ut refert Tertullianus *, Deiparam ('in­
cepisse suum l'ilium ex concubitu maritali cum S. Joseph.
2) Virginitatem Mariae in partu negavit saeculo IV joviiiianu , '
3) Virginitatem Mariae post partum Filii impugnarunt quidam Ii.k
retici, quos 5. Epiphanias antit/icomarianilas appellat"; neeuon Boii*·■ u .
episcopus sardicensis, et Helvidius (saeculo iv), dixerunt Mariam po-.l ii.it i
vitaten lesu alios quoque filios ex Joseph genuisse. Id ipsum docet II >1 A/ 1
4) Protestantes plerique et hodierni rationalistae, qui omnia volunt
criticae naturalis regulis moderari, absolute negant Deiparam .1 liquando
virginem fuisse. .'Ininialis autem homo non pen i pit ca.i/uae sunt Sp:> ite . />. 1 ",

997. Thesis.
et post partum.

Sancta Dei genitrix fuit virgo ante partum, in partu

Arg. 1) Ex conciliis. Concilium Cpolitanum II ait: «Si quis abu­
sive et non vere Dei genitricem dicit sanctam gloriosam semper Virgi­
nem Mariam... a. s.»12*456.
Concilium Cpolitanum III; «Partus ipse incorruptibilis, illibata vir­
ginitas, quae ante partum, et in partu, et post partum est internerabilis» 7.
2) Ex SS. Patribus. Gennadius massiliensis: «Integra fide creden­
dum est beatam Mariam Dei Christi matrem, et virginem concepisse, ct
virginem genuisse, et post partum virginem permansisse» 8.
S. Isidorus hispalensis; «Maria... Virgo sancta, Virgo feta, Virgo ante
partum, Virgo post partum salutationem ab angelo accepit»9.

998.

Pars l.a

Fuit Virgo ante partum.

Arg. 1) Ex S. Scriptura, a) Isaias prophetavit dicens: Dabit
Dominus ipse vobis signum; ecce virgo concipiet et pariet (ilium, et voca­
1 Virginibus velandis, c. 6; ML 2, 946.
2 Cfr. S. Augustinus, Contra duas ep. Pelag., lib. I, c. 2. n. 4; ML 44. 552
8 Haeres., 78; MG 42, 699.
4 Protestant Dictionary, v. «Mary the Virgin».
5 I Cor., 2. 14.
° Can 6; Mansi, 9, 379; Denz-Bannw., 218.
7 I p synod. -S’. Sophronii approbata a Patribus. Labbe. 6, 870.
" De licet. dogm., c. 69; ML 58, 996.
" th orlu ,1 obitu PP., c. 67; Ml. 83, 148,

bitur nomen ejus Emmanuelx. In his verbis certe a) 'agitur de matre
Christi; β) haec praedicitur virgo, cum concipit et parit lilium.
a) Agitur de matre Christi; tum quia Matthaeus evangelista locum
Isaiae legitime interpretatus est de matre Christi, cum. relata Christi
conceptione, adjecit: Hoc autem totum lactum est, ut adimpleretur quod
dictum est a Domino per prophetam dicentem: ecce virgo concipiet, etc. 12;
tum quia Christo conveniunt ea, quae praedicavit Isaias de filio virgi­
nis; quod vocabitur Emmanuel (nobiscum Deus); quod possidebit ter­
ram Juda3, quae appellatur terra Domini 4*
; quod futurus est admira­
bilis, consiliarius, Deus, fortis, pater futuri saeculi, princeps pacis 6; quod
«multiplicabitur ejus imperium..., super solium David et super regnum
ejus sedebit»®. Cui haec nisi Christo, filio Mariae, conveniant?
β) Maria praedicitur virgo in concipiendo ei pariendo lilium. Textus,
sive in hebraico sive in graeco sermone spectetur, hunc sensum praesefert. Vox enim ncsyn (almah) puellam innuptam significat; et si
suffixum ferat, virginem singularem aut notabilem denotat. Unde in
contextu sermonis virgo praedicitur ut virgo praegnans et pariens filium.
Praeterea dicitur datum iri a Domino signum, quod eventum ex­
traordinarium et insignem denotat. «Si sermo esset, ait ad rem S. Joan­
nes Chrysostomus, de muliere secundum naturae legem pariente, cur
signum vocaret, quod quotidie fieri solet?... Si virgo non fuisset, signum
non erat. Signum enim rerum seriem excedere debet et naturae consue­
tudinem superare» 7.
Denique Matthaeus authentice interpretatus est haec verba dicens:
Antequam convenirent, inventa est in utero habens de Spiritu Sancto8.
b) Ex Novo Testamento. Cum angelus nuntiasset Virgini in ejus
utero incarnatum iri Filium Dei, dixit Maria ad angelum: Quomodo jiet
istud, quoniam virum non cognosco? Et respondens angelus dixit ei: Spi­
ritus Sanctus superveniet in te, et virtus Altissimi obumbrabit tibi. Ideoque et quod nascetur ex te sanctum, vocabitur Filius Dei9. Clarissima sunt
verba. Virgd? quae non cognoscebat virum, obumbrata est virtute Altis­
simi, et peperit Filium Dei.
2) Ex symbolis Ecclesiae. In symbolo apostolorum dicitur Christus
natus ex Maria Virgine1011
; et in symbolo nicaeno-cpolitano: incarnatus
est de Spiritu Sancto ex Maria Virgine n.
3) Ex SS. Patribus. S. Ignatius M. ait: «Principem hujus saeculi
latuit Mariae virginitas» 12.
1
Is., 7, 14. Juxta S. Hieronymum «alma non solum puella vel virgo, sed cum
sittwsst virgo abscondita dicitur et secreta». Comment, in Is., γ, 14; MI. 24, no.

Cfr. Coudamin, Le livre d’Isaïe, 7, 14, p. 67.
2
Matth., i, 22 sq.
3
Is., 8, 8.
4
Is., 14, 2 et 25.
•s
Is., 9, 6.

«
7
8

°
10
11
12

Is., 9, 7.
In Isaiam,-y, n
Matth., i, 18.

5; MG 56, 83-84.

Luc., 1, 34, 35.
Denz-Bannw., 6.
Denz-Bannw., 86.
Ephes., 19, 1; Funk, I, 187.

S. Irenaeus: «Diligenter igitur significavit Spiritus Sanctus per ea
quae dicta sunt (ex Isaia, Ί, 14), generationem ejus quae est ex Virgine,
et substantiam, quoniam Deus (Emmanuel enim nomen hoc significat)»1.
Unde Tertullianus docetas 1
2, Origenes Celsum philosophum34
567, .S. /Imbrosius Bonosuin 1 et S. Hieronymus Helvidium ac Jovinianum s, ad­
versarios virginitatis Mariae acerrime impugnarunt.
4) Rationem convenientiae adsignat S. Thomas propter quatuor e,
sed praecipua est, quia non decebat, ut, quae erat paritura Deum, conci­
peret ex concubitu, neque ut caro Christi formaretur ex semine viri
corrupto.
Objicies l.° S. Matthaeus et S. Lucas texerunt genealogiam Joseph, ut
ostenderent Christum esse filium David et Abrahae ex linea Joseph, Ergo
Christus est filius non solum Mariae sed etiam Joseph.
Resp. Hi evangelistae certo probaverunt ex genealogia Christum esse
filium David et Abrahae, Joseph enim, ut dicemus inferius, contraxit ve­
rum matrimonium cum Maria. Haec autem, utpote primogenita, debuit
secundum legem Moysis, nubere viro ejusdem tribus. Unde ex descendentia
Joseph ab Abraham atque ex ejusdem matrimonio cum Maria legitime de­
ducebatur Christum, filium Mariae, fuisse filium David et Abrahae.
Obj. 2.° Agnes Smith Lewis invenit (a. 1892) in quodam orientis mo­
nasterio veterem codicem syro-sinaiticum evangeliorum, in quo locum Mat­
thaei, i, 16, sic vertitur: «Joseph, cui desponsata erat Maria Virgo, genuit
Jesum, qui appellatur Christus». Ergo Jesus fuit filius Joseph.
Resp. Ex hoc jam triumphum contra virginitatem Mariae cecinere cri­
tici rationalistae, sed frustra.
Ex uno codice, cujus auctoritas fere nulla est, non licet auctoritatem
Evangeliorum, quae in codicibus magis authenticis continetur, rejicere. Unde
dicendum est vel versiculum fuisse corruptum ab ebionitis, vel librarios
errorem incurrisse, repetendo verbum «genuit», vel explicando verbum «ge­
nuit» cum ipso Lewis 1 pro generatione legali non physica.

999.

Pars 2.a

Fuit Virgo in partu.

Arg. 1) Ex S. Scriptura. Isaias praedicit virginem non solum
concepturam sed et parituram esse filium 8. Quod euangelista expres­
sis terminis confirmat 9. Hunc locum exponens ait S. Ambrosius: «Haec
est virgo, quae in utero concepit, virgo, quae peperit filium... Non enim
concepturam tantum virginem sed et parituram virginem dixit» 1011
.
Id ipsum constat ex Evangelio S. Matthaei. Cum enim cognovisset
Joseph Mariam esse praegnantem, voluit occulte dimittere eam, sed,
praemonito angelo, accepit conjugem suam, et non cognoscebat eam,
donec peperit Filium suum primogenitum, et vocavit nomen ejus Jesum 11.
1 Contra haer,, lib. 3. c. 21, n. 4; MG 7, 951.
2 De carne Christi, c. 17; MU 2, 827.
3 Contra Celsum, lib. 1, n. 28; MG 11, 714.
4 De instil. virg., c. 5 sqq.; ML 16, 228 sqq.
5 De perpetua Virginitate B. M. contra Helvidium; ML 23, 194 sqq.; Adv. Jo­
vinianum, lib. i, n. 31 sqq.; ML 23, 265.
6 III p., q. 28, a. 1.
7 Some pages o/ the four Gospels retranscribed from the sinaitic palimpsest, etc.
* Is., 7, 14.
“ Matth . 1, 23.
10 lip 42. 11 5; ML 16, 1 174.
11 Matth., I, 25.

2) Ex SS. Patribus. S. Augustinus: «Quo si vel nascente corrum­
peretur ejus virginitas, non jam ille de virgine nasceretur; cumque falso,
quod absit, natum de Virgine Maria tota confiteretur Ecclesia»1.
S. Leo: «Conceptus quippe est de Spiritu Sancto intra uterum matris
virginis, quae illum salva virginitate edidit, quemadmodum salva virgi­
nitate concepit»12.
3) Ex ratione congruentiae. Conveniens fuit, ut Christus nascere­
tur ex virgine, «ne matris honorem nascendo minueret, qui parentes
praeceperat honorandos»3.
Corollarium. Virgo Maria peperit sine dolore Filium. Nam dolor in
partu, ut ait S. Thomas, «causatur ex apertione meatuum, per quos
proles egreditur. Dictum est autem... quod Christus est egressus cx clauso
utero matris, et sic nulla violenta apertio meatuum ibi fuit; et propter
hoc in illo partu nullus fuit dolor sicut nec aliqua corruptio; sed fuit ibi
maxima jucunditas ex hoc, quod Homo Deus est natus in mundum»4.

1000.

Pars 3.a

Fuit Virgo post partum.

Arg. 1) Ex S. Scriptura. Satis aperte hoc innuit ipsa Virgo Ma­
ria, cum respondit ad angelum: Quomodo jiet istud, quoniam virum non
cognosco? 5. His verbis certo significare voluit Maria se esse voto virgi­
nitatis ligatam, vel saltem propositum habere servandi virginitatem.
2) Ex conciliis. Concilium Chalcedonense adlocutum est Marcia­
num imperatorem: «Quomodo et Dei genitrix Virgo vocitata, propter
eum. qui virginitatem ejus dignatus est etiam sacrare post partum, ute­
rumque, ut decebat Deum, integritate signare» 6.
Concilium Lateranense I (a. 649): «Si quis secundum Sanctos Patres
non confitetur proprie et secundum veritatem Dei genitricem sanctam
semperque virginem et immaculatam Mariam... incorruptibiliter eam
genuisse, indissolubili permanente et post parium ejus virginitate, con­
demnatus sit»7.
3) Ex SS. Patribus. S. Epiphanius: «Sancta Maria Virgo nuncu­
patur. nec appellatio ista aliquando commutabitur. Haec enim perpetuo
incorrupta permansit» 8.
S. Ambrosius: «Fuerunt, qui eam (Mariam) negarent virginem per­
severasse. Hoc tantum sacrilegium silere jamdudum maluimus» 9.
4) Ex ratione, a) Omnino decuit, ut Christus, unigenitus Patris,
esset etiam unigenitus matris, b) Pariter decuit, ut uterus virginalis,
qui sacrarium fuit Spiritus Sancti, inviolatus permaneret, c) Ingratis­
sima videretur mater Dei, «si tanto Filio contenta non esset, et si virgi­
nitatem, quae in ea miraculose conservata fuerat, sponte perdere vellet
1

Enchiridion, c. 34; ML 40. 249.

2
3
1
3
°
7
8
•

Ep. 28 ad Flavianum. c. 2: ML 54, 759.
S. Thomas, III p., q. 28, a. 2.
III p., q. 35, a. 6.
Luc., 1, 34.
Adlocutio ad- Marcianum imp.; Mansi, 7, 462.
Can. 3; Mansi. 10, 115t.
Haeres., 78, n. 6: MG 42, 707.
De instit. Virg., c. 5, n. 35; MI. 16, 32S.

per carnis concubitum», d) Derogaret sanctitati Joseph, «si eam, quam
reyelantc angelo de Spiritu Sancto Deum concepisse cognoverat, pol­
luere attentaret» *.
1001. Objicies l.° S. Matthaeus ait: Antequam convenirent, inventa
est in utero habens de Spiritu Sancto... Et non cognoscebat eam, donec peperit
Eilium suum primogenitum 12. Haec verba certe innuunt i) Josephum et
Mariam non convenisse, quousque Maria inventa est in utero habens de
Spiritu Sancto, bene tamen postea; 2) Mariam, donec peperisset Filium
suum, non fuisse cognitam, sed postea; 3) Jesum fuisse Mariae primogeni­
tum, quod indicat alios habuisse fratres.
Resp. i) Expressio antequam convenirent idem significare videtur ac
antequam cohabitarent, quia nondum videtur eos, cum status Mariae Josepho innotuit, in eadem domo cohabitasse, sed postea.
2) Si tamen hanc expressionem de concubitu maritali intelligere velis,
dicendum est per eam sicut etiam per particulam donec in eodem textu
designari quid factum non sit, quin necesse sit id postea factum iri. Ut re­
cte argumentatur S. Hieronymus, si quis diceret: «Helvidius, antequam poe­
nitentiam ageret, morte praeventus est» 34, nollet manifestare illum post
mortem poenitentiam egisse; sicut ex textu: Sede a dextris meis, donec ponam inimicos tuos scabellum pedum tuorum ’, non sequitur l'ilium postea
non sessurum a dextris Dei. Hinc S. Hieronymus iterum: «Non sequitur,
ut postea convenerint, sed Scriptura quod factum non sit, ostendit» 5*7
3) Quantum ad particulam primogenitum optime respondet 5. Hie­
ronymus: «Primogenitus est non tantum post quem et alii, sed ante quem
nullus» °.
Obj. 2.
S. Scriptura tribuit Christo fratres Jacobum, Joseph, Judam et Simonem ’, imo et sorores, quas singillatim non nominat 89. Ergo
Maria post partum primogeniti alios liberos genuit.
Resp, i) Haec difficultas omnino corruit, si prae oculis habeatur mo­
rem apud judaeos fuisse receptum vocandi saepe fratres et sorores non
solum germanos uterinos verum etiam omnes cognatos. Ita Abraham et
Loth dicti sunt fratres (Gen. 13, 8; 14, 16), cum primus fuerit patruus se­
cundiUnde S. .1 ugustinus: «Cognati Mariae fratres Domini, de quolibet
gradu cognati... Qua regula cognita, invenies omnes consanguineos Mariae
fratres esse Christi» 1011
.
21 Evangelia apochrypha Jacobi et Petri, quae saeculo n prodierunt, ·
suspicantur Josephum, antequam matrimonium iniret cum Maria, genuisse
liberos ex priore ponjugio, eosque vocant fratres Domini.
Haec solutio placuit quibusdam Patribus. Sic Clemens Alexandrinus ■
vocat Judam «fratrem filiorum Joseph» 11 et S. Epiphanius latissime filios
Joseph enumerat 12. Eamdem solutionem admiserunt etiam S. Hilarius,
S. Gregorius Nyss., S. Cyrillus Alex, et S. Ambrosius

1 S. Thomas, 111 p., q. 28, a. 3. Cfr. Josephus a Jesu Maria, Historia de la
vida v excelencias de la Sacr. Virgen, lib. 4, p. r, c. 5.
2 .Matth.. i, 18, 25.
3 De perpetua Virginitate B. M., n. 4; ML 23, 195.
4 Ps. 109, 1-2.
3 in Matth., 1, 18; MI. 26, 25.
° De perp. Virg., n. 10; ML 23, 202.
7 Matth., T2, 46; 13, 55; Mare., 6, 3.
3 Mare., 6, 3.
9 S. Hieronymus, De perp. Virg., n 12 sqq.; MI. 23, 204 sqq.
10 In Joan., tr. 10. c. 2, n. 2; ML 35, 1467 sq.
11 Adumbrat, in ep. Judae: MG 9, 731.
12 Adv haeres., haer. 78, n. 7 sqq.; MG 42, 708 sq.
1:1 S. Hilarius, in Matth . i, 4: MI, 9, 922: S. Gregorius Nyss., Orat. 2 in re■ IIII Chi MG 46. <> |8. S. Cyrillus Alox., In Joan . 7, 5; MG 73. 637; S. Ambra·
«Iu», /11 Culi i. 19; MG 17, 3O4.

Sed S. Hieronymus et ex eo omnes jure refutant hanc opinionem: «Qui­
dam, ait S. Hieronymus, fratres Domini de alia uxore Joseph filios suspi­
cantur, sequentes deliramenta apocryphorum, et quamdam Melcham vel
Escham mulierculam confingentes. Nos autem, sicut in libro, quem contra
Helvidium scripsimus, continetur, fratres Domini, non filios Joseph, sed
consobrinos Salvatoris, Mariae liberos intclligimus materterae Domini, quae
esse dicitur mater Jacobi minoris et Joseph et Judae, quos in alio Evangelii
loco fratres Domini legimus appellatos. Fratres autem consobrinos dici omnis
Scriptura demonstrat» *. Et S. Thomas, relata eorum opinione, qui dice­
bant Josepho fuisse alios liberos ex primo conjugio, ait: «Hoc est falsum,
quia, si Dominus matrem virginem noluit nisi virgini commendare custo­
diendam, quomodo sustinuisset sponsum ejus virginem non fuisse et sic
perstitisse» 1
23
.
Qui fuerint cognati Jesu, quos Scriptura vocat fratres et sorores Domini,
et quomodo fuerint cum eo conjuncti, quaestio est scripturistica et com­
mentatoribus Scripturarum relinquenda. Cfr. S. Thomas, Pesch, Campana
et Van Noort 8.

1002. Scholion I. De voto virginitatis Mariae. 1) Deipara, ante­
quam nuntium de futura Filii Dei incarnatione in suo utero ab angelo
reciperet, votum virginitatis emisit. Hoc merito deducunt SS. Patres et
theologi ex responsione, quam ipsa dedit angelo: Quomodo jiet istud,
quoniam virum non cognosco? Hic locus eumdem facit sensum ac si di­
xisset: Non possum cognoscere, eo fere modo quo abstemius dicit: Non
bibo vinum, id est, non possum bibere: et caecus: Non video caelum, id
est, non possum videre. Difficultas siquidem concipiendi filium, quam
virgo opposuerat, non oriebatur ex non habito commercio viri, quia po­
terat misceri, et ex eo concubitu concipere, sed oriebatur ex voto virgi­
nitatis. Sensus igitur responsionis erat: Quomodo jiet istud, quoniam non
possum cognoscere virum? 4. Hoc sensu rem explicat S. Augustinus di­
cens: «Quod profecto non diceret, nisi Deo virginem se ante vovisset» 5.
Virginitas revera voto firmata laudabilior est coram Deo et magis
meritoria, ac proinde Virgini Deiparae videtur omnino tribuenda.
2) Angelicus Doctor addit: «Verum, quia tempore legis oportebat
generationi insistere tam mulieres quam viros, quia secundum carnis
originem cultus Dei propagabatur, antequam ex illo populo Christus
nasceretur, mater Dei non creditur, antequam desponsaretur Joseph,
absolute virginitatem vovisse; sed, licet eam in desiderio habuerit, super
hoc tamen voluntatem suam divino commisit arbitrio. Postmodum vero,
accepto sponso, secundum quod mores illius temporis exigebant, simul
cum eo votum virginitatis emisit» 6. Rursum: «Quia videbatur esse lege
prohibitum non dare operam ad relinquendum semen super terram, ideo
non simpliciter virginitatem vovjt Dei genitrix, sed sub conditione, si
Deo placeret; postquam autem ei innotuit hoc esse Deo acceptum, absohite vovit, antequam ab angelo annuntiaretur»7.
1
in Matth., 12, 49-50; ML 26, 87 sq.
2
In Gal., c. 1, lect. 5, «Circa istum Jacobum».
3
S. Thomas, In Gal., c. 1, lect. 5: Pesch. De Verbo incarnato, n. 606; Cam­
pana, Maria nel dogma cattolico, lib. 1, p. 2, q. 4, c. 2, n. 4; Van Noort, De Deo
Redemptore, n. 209.
1 Luc., i, 34.
5 Cfr. Billuart, De mysteriis Christi, diss. 1, a. 4.
°
III p., q. 28, a. 4.
7 III p., q. 28, a. 4 ad 1.

3) Alii, ut S. Bonaventura, Scotus, Vazquez, Josephus a Matre Dei,
et Campana, defendunt Mariam votum virginitatis ante contractum
matrimonium absolute'emisisse1. Difficultatem autem, quae Angelicum
Doctorem movit ad admittendum votum conditionatum, solvere conan­
tur dicentes praeceptum vacandi generationi apud judaeos ad commu­
nitatem non ad singulos spectasse.
Scholion II. De matrimonio beatae Mariae Virginis et S. Joseph.
1) Certissime tenendum est Dei genitricem vere nupsisse S. Joseph.
Constat ex S. Scriptura. Joseph autem, ait evangelista, vir ejus (Ma­
riae), cum esset justus12. Rursum: Joseph, fili David, noli timere accipere
Mariam conjugem tuam 3. Item: Ascendit autem et Joseph..., ut profite­
retur cum Maria, desponsata sibi uxore praegnante 4. Vocabula autem
vir, uxor et conjux, quibus utuntur evangelistae, designant conjuges ma­
trimonii vinculo ligatos.
Nec obstitit votum virginitatis Mariae, aut S. Joseph, si voto obstri­
ctus erat, ut aliqui volunt, quia Maria et Joseph, licet certi forent ex
divina inspiratione nunquam concubitum inter eos futurum, in contra­
hendo matrimonio non apposuerunt conditionem non solvendi debitum.
Matrimonium quippe contractum ex condicto pacto non solvendi debi­
tum esset nullum, ut docent Salmanticenses, sed est validum, cum con­
trahitur absque ulla conditione cum certitudine non consummandi5.
Unde S. Thomas expresse dicit, «quod B. Virgo mater Dei ex familiari
instinctu Spiritus Sancti credenda est desponsari voluisse, confidens de
divino auxilio, quod nunquam ad carnalem copulam perveniret; hoc
tamen divino commisit arbitrio; unde in nullo detrimentum passa est
virginitas» 6.
Consonant, quae dicit S. Bonaventura his verbis: «Beata Virgo divina
inspiratione noverat, vel fortassis ipsius Joseph relatione, quod nun­
quam vellet uti ejus corporis potestate, sed ejus custodire virginitatem;
ideo potuit et debuit ei committere sive dare» 7.
2) Quamvis nemini constet, qua aetate Maria et Joseph matrimo­
nium inierint, probabilius Maria fuit grandiuscula et aetate nubili jam
constituta, ut longum iter, quod ad visitandam Elisabeth arripuit, pro
bare videtur, et S. Joseph non senex sed in aetate florens, ut officium
patris putativi et nutritii Jesu ac sponsi beatae Mariae Virginis exigere
videbatur.

1
S. Bonayentura, In IV Sent., dist. 30, q. 2; Scotus, In II' Sent., dist. 30,
q. 2, «Dico ergo»; Vazquez, In III p., disp. 124, c. 4; Suarez, In III p., disp. 6.
sect. 2; Josephus a Matre Dei, Cursus triennalis, tr. 11, disp. 2, n 21; Campana
Maria nel dogma cattolico, lib. i, p. 2, q. 4, c. 3, n. 4.
2 Matth., i, 19.
3 Matth., 1, 20.
4 Luc., 2, 4-5.
5
Salmanticenses Morales, t. 2, tr. 9, c. 7, n. 87 sqq.
°
III p., q. 29, a. 1 ad 1. Id ipsum confirmat alibi dicens: «Beata Virgo, ante­
quam contraheret cum Josepho, fuit ccrtificata divinitus, quod Joseph in simili
proposito erat, et ideo non se commisit periculo nubens». In I V Sent., dist. 30,
q. 2, a. i. sol. 2 ad 2
’
In IV Sent., dist. 28, a. un., q. 6.

QUAESTIO LXXIV
DE MATERNITATE DIVINA BEATAE MARIAE VIRGINIS

ARTICULUS I
UTRUM BEATA VIRGO MARIA FUERIT MATER DEI

1003. Status quaestionis. In sanctissimo incarnationis mysterio do­
cemur Verbum Dei virtute Spiritus Sancti conceptum fuisse in utero
Virginis et suo tempore natum fuisse secundum carnem. Cum in Verbo
sic humanato non fuerit nisi una persona divina in duplici natura, docent
catholici beatam Virginem Mariam genuisse et in mundum edidisse
Deum in natura humana. Ex hoc sequitur Mariam esse matrem Dei.
1004. Errores, i) Virginem Mariani esse matrem Dei indirecte ne­
gaverunt docetae, qui inficiabantur Christum habuisse corpus reale; apollinaristae, qui docebant divinitatem et humanitatem in Christo immiscuisse
et tertiam naturam constituisse; Valentiniani, qui contendebant corpus hu­
manum Christi non fuisse formatum ex substantia Mariae Virginis, sed e
caelo allatum.
2) Xestorius, patriarcha cpolitanus, negando Christum fuisse divinam
personam, nolebat admittere sanctam Virginem fuisse Deiparam seu Hsotww
sed appellabat illam χριοτοτρζον. Imo sacrilege ajebat: «Non ego bimestrem
aut trimestrem Deum’ nominare possum».
3) Hodierni rationalistae, qui plerumque inficiantur divinitatem Chri­
sti, negant pariter sanctissimam Virginem Mariam esse matrem Dei.

1005. Thesis.
Dei seu θεοτοζος.

Sanctissima Virgo Maria est vere et proprie mater

Arg. 1) Ex S. Scriptura. Elisabeth, antequam Christus nasce­
retur, repleta Spiritu Sancto, appellavit Mariam matrem Damini: Unde
hoc mihi, ut veniat mater Domini mei ad me? l. Jesus dixit ad Mariam,
matrem ejus1
2. Erat mater Jesu ibi3. Commentatores hic appellatione
matris Damini ac Jesu intelligunt matrem Dei 4.
Ad rem S. Thomas: «Licet non inveniatur expresse in Scriptura
dictum, quod beata Virgo sit mater Dei, invenitur tamen expresse in
Scriptura, quod Jésus Christus est verus Deus, ut patet I Joannis ult.,
et quod beata Virgo est mater Jesu Christi, ut patet Maith., 1. Unde
sequitur ex necessitate ex verbis Scripturae, quod sit mater Dei» 5.
2) Ex SS. Patribus. S. Ignatius anthiochenus (γ 107): «Deus no­
ster Jesus Christus in utero gestatus est a Maria juxta dispensationem
Dei ex semine quidem David, Spiritu autem Sancto; qui natus est et
baptizatus» ®.
1
2
3
4
6
8

Luc., i, 43.
Luc., 2, 34.
Joan., 2, i.
Cfr. Knabenbauer, In Lucam, I. 43.
III p , q. 35, a. 4 ad I.
Ad Ephes., iS, 2; MG 5, 660.

S. Justinus (f 163): «Desinere oportebat (circumcisionem, sabbatum,
victimas et munera) in eum, secundum voluntatem Patris, ex Virgine
generis Abrahae, tribus Juda, et stirpe David, genitus est Filius Dei
Christus» *.
Joannes anthiochenus: «Nomen hoc Theotocos nullus unquam eccle­
siasticorum doctorum repudiavit. Qui vero illo usi sunt et multi reperiuntur et apprime celebres»123.
Theodoretus: «Primus autem initae novitatis gradus fuit non opor­
tere sanctam Virginem, quae Dei Verbum peperit, quod ex ea carnem
suscepit, Deiparam confiteri, sed Christiparam dumtaxat; cum tamen
antiquissimi orthodoxae fidei praedicatores, juxta traditionem apostolicam Deiparam docuerint nominare et credere Domini matrem»
Id ipsum Patres latini saepe tradidere. S. Ambrosius ait: «Quid no­
bilius Dei matre?»4. S. Hieronymus: «Non mireris ad rei novitatem, si
virgo Deum pariat» 5*.
3) Ex Ecclesiae definitionibus. Concilium Ephesinum 1 recepit cl
communi plausu approbavit primum anathematismum S. Cyrilli Alex.,
his verbis expressum: Si quis non confitetur, Deum esse veraciter /■ mma
nuel, ct propterea Dei genitricem sanctam Virginem: peperit enim secun­
dum carnem, carnem factum Dei Verbum, a. s.e.
4) Ex ratione. Terminus generationis non est natura sed stipposi
tum. Atqui suppositum, quod Maria genuit ac peperit, est Deus in na­
tura humana. Ergo Maria genuit ac peperit Deum, atque idcirco esi
mater Dei. Profundissime hanc rationem exponit S. Thomas dicens:
«Omne nomen significans in concreto naturam aliquam, potest suppo­
nere pro qualibet hypostasi illius naturae. Cum autem unio incarnationis
sit facta in hypostasi..., manifestum est, quod hoc nomen Deus potest
supponere pro hypostasi habente humanam naturam et divinam. Et
ideo quidquid convenit divinae naturae vel humanae, potest attribui
illi personae, sive secundum quod pro ea supponit nomen significans di­
vinam naturam, sive secundum quod pro ea supponit nomen signifi­
cans humanam naturam. Concipi autem et nasci personae attribuitur
et hypostasi secundum naturam illam in qua concipitur et nascitur.
Cum igitur in ipso principio conceptionis fuerit humana natura assum­
pta a divina persona..., consequens est, quod vere possit dici Deum esse
conceptum et natum de Virgine. Ex hoc autem dicitur aliqua mulier
alien jus mater, quod eum concepit et genuit. Unde consequens est, quod
beata Virgo vere dicatur mater Dei»7.
Hoc nomen όεοτοκος vel Dei genitrix, deipara, ac mater Dei. in
Scriptura jam insinuatum et a primis Ecclesiae Patribus implicite re
tentum, saeculo in expresse coepit adhiberi, et deinceps communissime
applicatum est beatae Virgini. Theodoretus saeculo v antiquissimis fidei
1
2
3
4
s
n
7

Dial, cum Tryphone, n. 43; MG 6, 568.
Ep. i ad Nestorium; MG 7 7, 1455.
Haeret, fabul. comp., lib. 4, c. 12; MG 83, 435.
De Virginibus, lib. 2, c. 2; ML 16, 220.
In Isaiam, lib. 3, c. 7, v. 15; MI, 24, 112.
Denz-Bannw., 113.
III p; <|. 35» n. 4·

orthodoxae praedicatoribus tribuit hujus vocabuli usum. Et S. Cyrillus Alex, ait: «Non dubitarunt (SS. Patres) sacram Virginem deiparam
appellare, non quod Verbi natura ipsiusve divinitas ortus sui principium
ex sancta Virgine sumpserit, sed sacrum illud corpus anima intelligente
perfectum ex ea traxerit, cui et Dei Verbum secundum hypostasim uni­
tum, secundum carnem natum dicitur»\
Hodie prae oculis habenda sunt haec verba S. Joannis Damasceni:
«Hoc enim nomen (θεοτοχος) totum incarnationis mysterium adstruit»1
2.
ARTICULUS II
IN 'QUO CONSISTAT MATERNITAS DIVINA BEATAE MARIAE VIRGINIS

1006. Status quaestionis. 1) Dogma catholicum est, ut probabi­
mus inferius, sanctissimam Virginem Mariam non fuisse matrem Dei,
sicut aliae matres, per concubitum viri. Ipsamet Virgo, cum accepisset
ab angelo nuntium suae futurae maternitatis, rejecit viri commercium
dicens: Quomodo fiet istud, quoniam virum non cognosco? Angelus vero
respondit ei: Spiritus Sanctus superveniet in te, et virtus Altissimi obum­
brabit tibi3. Et angelus iterum S. Joseph: Quod enim in ea natum est,
de Spiritu Sancto est 4.
2) Deus igitur per actionem, quae appropriatur Spiritui Sancto,
collegit purissimum ipsius Virginis sanguinem, et contulit ei virtutem,
ut suppleret rationem seminis in generatione. Beata autem Virgo hac
virtute fecundata egit in conceptione Jesu, quod aliae matres in con­
cipiendis filiis agere solent, sine tamen ulla imperfectione.
3) Estne hoc sufficiens, ut beata Virgo Maria appelletur mater Dei?
1007.
Errores. Triplici ex capite procedunt errores circa naturam maternitatis Dei:
1) Si humanitas supponatur prius «subjecta conceptioni et nativitati,
quam homo ille fuisset Filius Dei, sicut Photinus posuit».
2) Si humanitas dicatur «non fuisse assumpta in unitatem personae
vel hypostasis Verbi Dei, sicut posuit Nestorius» 5.
3) Si ad maternitatem Dei requiratur generatio divinitatis per concu­
bitum, ut requirunt hodierni rationalistae.

1008. Thesis. Beata Virgo Maria in incarnatione Verbi Dei submi­
nistravit materiam operationi Spiritus Sancti, quae habebat rationem
principii activi generationis Christi, non quidem per modum concubitus
sed qua virtus supernaturalis divina, et sic agente Deo per modum prin­
cipii activi, Maria concepit ac genuit Filium Dei in humana natura, et
effecta est mater Dei.
Haec thesis plures complectitur partes, quas oportet accurate ex­
pendere.
1 Ep. ad Nestorium; Mansi, 4, 891.
2 De fide orth., lib. 3, c. 12; MG 94,
3 Luc., i, 35.
4 Matth., i, 20.
5 III p., q. 35, a. 4.

1) Ad maternitatem requiritur generatio. «Nomina, ait S. Thomas,
paternitatis et maternitatis, et filiationis generationem consequuntur;
non tamen quamlibet, sed proprie generationem viventium et praecipue
animalium. Non enim dicimus, quod ignis generatus sit filius ignis ge­
nerantis, nisi forte secundum metaphoram; sed hoc solum dicimus in
animalibus, quorum generatio est magis perfecta. Nec tamen omne,
quod in animalibus generatur, filiationis accipit nomen, sed solum illud,
quod generatur in similitudinem generantis»1.
2) Generatio Christi effecta est in Virgine Maria sine concubitu viri,
sola operante virtute Dei ex parte principii activi, et Virgine materiam
subministrante atque alia ex parte mulieris ad casum necessaria gerente.
«Dicendum, inquit Angelicus, quod... in conceptione Christi fuit secun­
dum conditionem naturae, quod est natus ex femina, sed supra condi­
tionem naturae, quod est natus ex Virgine. Habet hoc naturalis conditio,
quod in generatione animalis femina materiam ministrat, ex parte autem
maris sit principium activum in generatione, sicut probat Philosophus
(in lib. 1 De Generatione animalium, c. 19, in fine). Femina autem, quae
ex mare concipit, non est virgo. Et ideo ad supernaturalem modum
generationis Christi pertinet, quod activum principium in generatione
illa fuerit virtus supernaturalis divina, sed ad naturalem modum gene­
rationis ejus pertinet, quod materia, de qua corpus ejus conceptum est,
sit conformis materiae, quam aliae feminae subministrant ad conceptio­
nem prolis. Haec autem materia secundum Philosophum (in lib. 1 De
Generatione animalium, c. 19) est sanguis mulieris, non quicumque, sed
perductus ad quamdam ampliorem digestionem per virtutem generativam matris, ut sit materia apta ad conceptum. Et ideo ex tali materia
fuit corpus Christi conceptum» 1
2.
An hoc, quod dicitur de sanguine mulieris ad conceptum, sit verum,
decident physiologi, sed ad rem sufficit, ut quaelibet materia adsignetur
ad conceptum necessaria. Eam enim subministravit beata Virgo Maria.
3) Beata Virgo Maria non genuit divinitatem nec fuit mater divini­
tatis, sed genuit Filium Dei in humana natura.
Hoc dilucide explicuit S. Thomas exemplo generationis humanae.
Sicut aliae matres, cum generant liberos, non generant animam ratio­
nalem, sed personam anima et corpore constitutam, ita beata Virgo
Maria non genuit divinitatem, sed personam divinam in humana natu­
ra3. Unde S. Thomas: «Beata Virgo dicitur mater Dei, non quia sit
mater divinitatis, sed quia personae habentis divinitatem et humanita­
tem est mater secundum humanitatem» 4.
Beata igitur Maria ex eo, quod subministravit materiam ad genera­
tionem Filii Dei, et cooperavit ad unionem corporis et animae, cui hy­
postatice unita est persona divina, constituta est mater Dei 5.

1
2
3
4
11

III
III
Cfr.
III
Cfr.

p., q. 32, a. 3.
p., q. 31, a. 5.
S. Thomas, Compend. theol., c. 222.
p., q. 35, a 1 ad 2.
Campana, Marin nel dogma caltolico, lib. 1, p, 1, <]. I, C. I, a. 2, n. 8.

ARTICULUS III
QUALIS FUERIT IN MARIA EXCELLENTIA

MATERNITATIS DIVINAE

1009. Status quaestionis. Non loquimur de excellentia naturali
beatae Mariae Virginis, sed de celsitudine ejusdem supernatural!, quae
complectitur praerogativas, privilegia, qualitates, gratias, etc., quae
matemitatem divinam consequuntur.
Tres praecipue occurrunt quaestiones dilucidandae: 1) An maternitas divina formaliter sanctificavcrit animam beatae Mariae Virginis.
2) An matemitas divina fuerit in Maria praeclara dignitas. 3) An maternitas divina in Virgine Maria excesserit pretio ejus sanctitatem.

1010. Thesis I. Beata Virgo Maria non fuit sanctificata formaliter
per matemitatem divinam.
Nota. Ripalda in hac materia singularem tenuit opinionem, dicens bea­
tam Virginem Mariam maternitate Dei formaliter fuisse sanctificatam, eo
fere modo quo anima Christi sanctificata fuit formaliter per gratiam unionis ’.
Sed hoc sine fundamento dictum esse censemus.
Anima quippe in sanctificatione fit consors divinae naturae, ut dicitur
in tractatu dc gratia. Matemitas autem divina non reddidit animam Vir­
ginis consortem divinae naturae, quia nullam ex se Dei similitudinem in ea
produxit. Unde matemitas divina est in Maria gratia gratis data non gra­
tia sanctificans.
Nec valet comparatio cum gratia unionis, qua formaliter sanctificata
est anima Christi, quia in Christo fuit unica persona ac hypostasis, et na­
tura humana in unitatem personae divinae adsumpta nequibat a san­
ctitate substantiali Verbi esse aliena. At beata Virgo Maria, licet intime
conjuncta personae Verbi, conservabat personalitatem propriam a persona
Verbi distinctam.

1011. Thesis II. Matemitas divina, etiam nude sumpta, est in
Maria dignitas praeclarissima.

Beata Virgo Maria constituta est mater Dei, quando concepit ac
genuit in utero Filium Patris; simul consanguinea effecta est ei; ma­
ternam auctoritatem exercuit iij ipsum; imo et affinitatem adepta est
cum Deo1
2; atque intime conjuncta est Sanctissimae Trinitati juxta
illud S. Bernardi: «Dominus Filius tecum, quem carne tua induis: sed
et Dominus Spiritus Sanctus, de quo concipis; et Dominus Pater, qui
genuit quem concipis»3.
Quis dubitaverit hoc esse nobilissimum beatae Virgini? Audi S. .4«brosium dicentem: «Quid nobilius Dei matre, quid splendidius ea, quam
splendor elegit?» 4.
S. Albertus Magnus ait: «Filius infinitat bonitatem matris... infinita
1
2
3
4

De ente supernatural),
S. Thomas, II-II. q.
Hom. 3 super Missus
De Virginibus, lib. 2,

t. 2, disp. 79. n. 58.
103, a. 4 ad 2.
est, n. 4; ML 183, 73.
c. 2, n. 7; ML 16, 220.

bonitas in fructu adhuc ostendit infinitam in arbore bonitatem»1. Et
S. Thomas: «Humanitas Christi ex hoc quod est unita Deo, et beatitudo
creata ex hoc quod est fruitio Dei, et beata Virgo ex hoc quod est mater
Dei, habent quandam dignitatem infinitam ex bono infinito, quod est
Deus, et ex hac parte non potest aliquid fieri melius eis, sicut non potest
aliquid melius esse Deo»1
2.
1012. Thesis III. Matemitas divina in Maria nude spectata est
inferior quam filiatio adoptiva per gratiam sanctificantem, sed comple­
xive spectata cum gratia sanctificante est excellentior omni dignitate
creata.
Nota. Matemitas divina potest considerari: i) Nude seu praecisione
facta a gratia habituali, quatenus solum significat Filium Dei in utero con­
cepisse. 2) Complexive cum gratia sanctificante, sicut de facto fuit in Ma­
ria et videbatur convenire suae altissimae dignitati.
Juxta Suarez «vix possunt haec Dei matemitas et filiatio adoptiva com­
parari; sunt enim diversorum ordinum, et mutuo sese quodammodo ex­
cedunt» 3.
Puto tamen nihil obstare, quin matemitas divina per generationem Fi­
lii Dei et filiatio adoptiva per gratiam sanctificantem praecisive et seorsim
considerentur in Maria, et inter se quantum ad valorem et pretium compa­
rentur. Haec duo clare distinxisse videtur Christus, cum mulieri extollenti
matemitatem divinam implicite adsensus est et adjunxit: Quin imo beati,

qui audiunt verbum Dei et custodiunt illud 4.

Pars l.a
S. Beda ait: «Eadem Dei genitrix et inde quidem beata, quia Verbi
incarnandi ministra est facta temporalis, sed inde multo beatior, quia
ejusdem semper amandi custos manebat aeterna» 5.
Ratio id suadet, quia magis aestimandum est habere Deum finem
ultimum, amicum ac benevolum, quam physice concurrere ad tempo­
ralem Dei nativitatem 6.

Pars 2.a
S. Bonaventura, vel quisquis fuerit auctor opusculi Speculum beatae
Mariae Virginis, ait: «Ipsa est, qua majorem Deus facere non posset.
Majorem mundum posset facere Deus; majus caelum posset facere Deus;
majorem matrem quam matrem Dei non posset facere Deus»7.
Pius IX in constitutione dogmatica Ineffabilis haec habet: «Ab ini­
tio et ante saecula Unigenito Filio suo matrem, ex qua caro factus in
beata temporum plenitudine nasceretur, elegit atque ordinavit, tantoque
1 Mariale, q. 197.
2 I p., q. 25, a. 6 ad 4.
3 De mysteriis Christi, disp. 1, sect. 2, n. 5.
4 Luc., ii, 28.
5 In Luc , lib. 4, prooem.; ML 92, 480.
« Cfr. Posoh, De Verbo incarnato, n 578; Van Noort. De Deo Redemptore. n. 198.
’ Speculum beatae Mariae Virginis, lect. 10. Plures hoc opusculum tribuunt
Conrado de Saxonia, C M (f >279).

prae creaturis universis est prosequutus amore, ut in illa una sibi pro­
pensissima voluntate complacuerit. Quapropter illam longe angelicos
spiritus cunctosque sanctos caelestium omnium charismatum copia de
thesauro divinitatis deprompta ita mirifice cumulavit, ut ipsa ab omni
prorsus labe semper libera, ac tota pulchra et perfecta eam innocentiae
et sanctitatis plenitudinem prae se ferret, qua major sub Deo nullatenus
intelligitur, et quam praeter Deum nerqo adsequi cogitando potest»1.
Maternitas igitur divina complectens filiationem Dei adoptivam, su­
perat omnem dignitatem creatam, et idcirco beata Virgo Maria dicenda
est omnium creaturarum in ordine supernatural! nobilissima.
1013. Corollarium I. Quamvis absolute non fuerit necessarium, ut
Verbum Dei adsumeret naturam humanam, et supposita voluntate Dei
adsumendi naturam humanam, potuerit incarnari sine matre, ut ex­
presse docent theologi, valde tamen fuit conveniens, ut Filius Dei
nasceretur ex matre virgine, tum ut tolleretur dubium de vera humani­
tate Christi; tum ut facilius pateret accessus ad Redemptorem per
piam matrem; tum ut Filius Dei, matri suae subjectus, humilitatis et
obedientiae nobis praeberet exemplum.
Coroll. II. In admittenda praeclara dignitate matris Dei vitandi
sunt tum excessus colliridianorum, qui putabant Mariam genuisse divi­
nitatem et fuisse revera deam, tum defectus quorumdam protestantium, qui nunquam laudes et praeconia Mariae solent celebrare. «Unico
verbo, ait Lutherus, totus ejus (Virginis Mariae) honos concluditur, si
parentis Dei insigniatur nomenclatura; quandoquidem nemo majora vel
de ipsa praedicare, vel illi enuntiare possit»1
2.
Coroll. III. «Hoc nomen (θεοτοκος), ut apprime ait S. Joannes
Damascenus, totum incarnationis mysterium adstruit»3. Ad quod me­
rito addit Franzelin: «Sicut in doctrina de SS. Trinitate professio του
ομοουσ'.ου a Patribus habita est velut tessera orthodoxae fidei, eo quod
illa non minus distinctionem personarum adversus monarchianos, quam
unitatem naturae adversus arianos exprimeret, ita praedicatio της
θεοτοχου in Ecclesia catholica magno studio celebrata est veluti symbo­
lum et compendium totius professionis de Dei Verbi incarnatione» 4.
Hoc unico nomine docetur: 1) divinitas Christi adversus arianos et re­
centes rationalistas; 2) veritas humanae naturae in Christo contra docetas, phantasiastas, apollinaristas et valentinianos; 3) unio substantialis
inter divinam et humanam naturam in Christo contra nestorianos et
adoptionistas.
1

2
3
4

Ineffabilis, § i.
Comment, ad B. F. M. Cant.
De fide orth., lib. 3, c. 12; MG
De Verbo incarnato, th. 39, 3.
Bulla

94, 1029.

QUAESTIO LXXV
DI

ADSUMPTIONE BEATAE MARIAE VIRGINIS IN CAELUM

ARTICULUS UNICUS
AN BEATA VIRGO MARIA ADSUMPTA FUERIT IN CAELUM
SECUNDUM CORPUS

1014. Status quaestionis. 1) Certissime tenendum esse putamus
beatissimam Virginem in fine vitae mortem subiisse ξ non quidem in
poenam sui peccati, quia Maria peccatum non cognovit, sed ex η<·«·«■ i
tate et defectu naturae. Et quidem mortua fuisse creditui, non vi
morbi, sed vi ardentissimi amoris divini et sine doloribus.
2) Quando mortua fuerit beata Virgo Maria, non constat. Suarez ~
putat eam septuagesimo secundo aetatis suae anno obiisse; A'/<<■/>//<>rus*3*dicit totius ejus vitae annos fuisse quinquaginta noveni; sed liaronius* et alii merito contendunt hoc incertum esse
3) Neque constat ubi decesserit B. a) Aliqui volunt Mariani post
mortem Christi cum S. Joanne evangelista semper vixisse, et cum eo
Ephesum petiisse, mortemque ibi subiisse. Ita Alapide, Tillemont, et alii
non pauci 6. b) Alii e contra dicunt eam, cum S. Joannes perrexit in
Ephesum, jam olim Hierosolymis obiisse. Ita S. Joannes Damascenus,
NicephorUs, Baronins et alii plures7.
4) Anima ejus sanctissima, vix a corpore exiit, convolavit in cae­
lum, et recepta est in caelesti beatitudine.
1
S. Epiphanius hoc dubitasse dicitur, cum scripsit: «Si falso jactari quispiam
existimet; licet sacrarum litterarum vestigia consectari, in quibus nullam de Ma­
riae obitu mentionem reperiet, mortua sit necne, sepulta an non sepulta fuerit...
Quamquam illud non affirmo penitus, neque aut immortalem permansisse defi­
nio, aut utrum mortua sit confirmare possum». Haer. 78, n. 11; MG 42, 716. Hanc
dubitationem saeculo praeterito suscitavit Mons. Arnaldus de Genova in opere: S«per transitu 13. M. Deiparae expertis omni labe culpae originalis, Mediolani, 1879;
et professor Pennacchi dicitur in scholis de Propaganda Fide tradidisse doctrinam,
quae tenebat Virginem Mariam non fuisse mortuam. Cfr. Campana, Maria nel
dogma cattolico, lib. 1, p. 2, q. 5, c. 1, a. 1.
2 De mysteriis Christi, disp. 21, sect. 1, n. 9.
3
Eccl. Hist., lib. 2. c. 3; MG 145, 757.
·>
Annal, ad annum Christi, 48, n. 5.
6 Cfr. Natalis Alex., Hist. Eccl., saec. I, c. I, n. 5.
»
3
Alapide, Comment, in S. Joannem, 19, 27; Tillemont, Mémoires, t. 1, nn. let 15.
t
S. Joannes Damascenus, Hom. 2 de. dormitione 13. M. I'.; MG 96, 747; Ni­
cephorus, Eccl. Hist , lib. 2, c. 3; MG 145, 760; Baronius, Annal, ad annum Chri­
sti, 48, n. 5: cfr. Lagrange, Revue Biblique, a. 1899, p. 589 sqq. Quae in libro apochrypho De transitu Virginis Mariae dicuntur de commoratione Deiparae in Jeru­
salem nc Bethlehem, ac de transmigratione ejusdem ex Hierosolymis, fundamento
i aient l.ibrr invenitur in collectione «Corpus scriptorum Christianorum orienta­
lium», Set i plores uitlimpici, series prima, t. 7, p 17 sqq.

5) Corpus beatissimae Virginis non fuisse corruptioni obnoxium,
sed post mortem integrum permansisse, videtur esse certum, adeo ut
nemo hoc hucusque negaverit.
6) Quaestio ergo ad hoc reducitur, an beata Virgo Maria paulo post
mortem a mortuis resurrexerit, et simul cum corpore adsumpta fuerit
in caelum.
1015. Placita theologorum, i) Renan adscruit festum adsumptionis
ortum fuisse ex legendis apochryphis *. 2) Nonnulli professores et historio­
graphi Galliae et Belgii aliquando dubitare coeperunt de adsumptione bea­
tae Mariae Virginis cum corpore in caelum, sed theologi fere communiter
eam defenderunt, et hodie «beatam Virginem non esse in caelos cum cor­
pore adsumptam... licet fidei minime adversum sit, sed quia communi Ec­
clesiae consensioni repugnat, petulanti temeritate diceretur» 12.

1016. Thesis.
dum corpus.

Beata Virgo Maria adsumpta est in caelum secun­

Nota. Dominus Jesus Christus non dicitur adsumptus fuisse sed ascen­
disse in caelum, quia ipse propria virtute abiit, sed Maria dicitur adsumpta,

quia non propria virtute sed virtute Dei evecta est in patriam.

Arg. 1) Ex lifurgia ecclesiastica, a) In missali mozarabico, quod
jam inde a saeculo v vel vi uti incepit in Hispania, die 15 Augusti
legitur haec oratio: «Ingenite Pater summe, qui tanta ac talia beneficii
munera Virgini gloriosae Mariae contulisti..., sicut illa hodie inter ange­
lorum virginumque choros meruit adsumi; sive dono illibatae camis feli­
citer jucundari, sic nos stimulo perfecte exstirpato carnali, beatiores
ibidem misericorditer admitti»3.
b) In Sacramentario Veteri: «Sancta Dei genitrix mortem subiit
temporalem, nec tamen mortis nexibus deprimi potuit, quae Filium
tuum Dominum nostrum de se genuit incarnatum» 4
c) «Mauricius (imperator), ut refert Nicephorus, sacrosanctae Dei
genitricis dormitionem quintodecimo Augusti mensis die celebrari prae­
cepit» 5. Porro adsumptio B. Μ. V. saepe vocabatur dormitio aut etiam
transitus.
d) Missale gothicum gallicanum quod saeculo ix «non modo in
desuetudinem sed etiam in oblivionem abiit», sub numero XII in missa
Adsumptionis sanctae Mariae matris Domini nostri haec habet: «Con­
testatio: Quae nec de corruptione suscepit contagium, nec resolutionem
pertulit in sepulcro; pollutione libera, genuine gloriosa, adsumptione
secura... Recte ab ipso suscepta es in adsumptione feliciter, quem pie
suscepisti conceptura per fidem, ut quae terrae non eras conscia, non
teneret rupes inclusa» 6.
1
2
2

Origines du Christianisme, t. 6,
Canus, De locis theol., lib. 12, c.

p. 513.
10.

ML 85, 822.

4 Oratio in die Assumptionis sanctae Mariae; ML
5 Eccl. Hist., lib. 17, c. 28: MG 147, 292.
« De Liturgia gallicana, Praefatio; MI, 72, 101.

151, 852.

e) Denique liturgia hodierna tum missalis tum breviarii romani,
nullum in hac materia relinquit dubium.
2) Ex traditione. In ecclesia S. Engratiae Caesaraugustae crypta
Santas Masas, visitur sarcophagus, saeculi ut dicitur iv in quo beata
Virgo inter apostolos collocata, manu qua apparet de caelo educitur de
hoc mundo et elevatur in caelum 1. S. Gregorius Turonensis (f 594):
«Ecce iterum adstitit eis Dominus susceptumque corpus sanctum (Vir­
ginis) in nube deferri jussit in paradisum, ubi nunc, resumpta anima,
cum electis ejus exsultans, aeternitatis bonis, nullo occasuris fine, perfruitur» 1
2.
Modestus hierosolymitanus (f 634): «Christus Deus... illam elegit, et
concorpore induit incorruptibilitate ac supra modum glorificavit, ut
sua esset haeres, utpote sanctissima sua»34
. Rursum: «Qui (Christus)
illam e sepulcro excitaxit, et apud se adsumpsit, ut ipse solus novit»
5. Joannes Damascenus (γ 754) haec refert: «Cum sancta et caelesti
gloria animam sanctam Deo commendavit; ejus autem corpus, quod
Deum susceperat, cum angelico et apostolico cantu elatum in loco
Gethsemani depositum est; quo in loco angeli totos tres dies choros
agere et canere non destiterunt. Post autem tres dies angelico cantu
cessante, qui aderant apostoli, cum unus Thomas, qui abfuerat, post
diem tertium venisset, et, quod Deum tulerat corpus, adorare voluisset,
tumulum aperuerunt. Ac laudatissimum illius corpus nequaquam inve­
nire potuerunt; cum autem jacentia lintea reperissent, atque inenarra­
bili, qui ex iis proficiscebatur, odore perfusi sunt, loculum clauserunt» 5*
.
Haec omnia satis probant traditionem de adsumptione beatae Ma­
riae Virginis secundum corpus in caelum esse vetustissimam in Ecclesia.
3) Ex auctoritate theologorum. Veterum circa hoc traditionem uno
ore confirmant scholastici.
S. Albertus Magnus: «His rationibus et auctoritatibus et rtniltis aliis
manifestum est, quod beatissima Dei mater in corpore et anima super
choros angelorum est adsumpta. Et hoc modis omnibus credimus esse
verum» ®.
S. Thomas: «Tertia (maledictio) fuit communis viris et mulieribus,
ut scilicet in pulverem reverterentur; et ab hac immunis fuit beata Vir­
go, quia cum corpore est adsumpta in caelum. Credimus enim, quod
post mortem resuscitata fuerit et portata in caelum»7.
Adeo communis exinde invaluit theologorum opinio in favorem do­
ctrinae, quam defendimus, ut supervacaneum sit auctorum nomina
referre.
1 Cfr. Leclercq, Diet, archéol. chrét., v. «Assomption».
2 Miracul., lib. i, c. 4; ML 71, 708.
3 Encomium in B. Virginem, n.. 5; MG 86, 3289.
4 Encomium in B. Virginem, n. 14; MG 86, 3312.
5
Horn. 2 in dormitionem B. V. Mariae, n. 18; MG 96, 749. S. Joannes Dama­
scenus haec accepisse videtur ab Euthymio et dicuntur prolata a Juvenali Pa­
triarcha Jcrosolymitano. Jure suspicantur critici ea esse dubiae fidei et inserta
secunda manu.
"
Mariale, 132.
’
Expositio salutationis angelicae. Opusc. 6.

4) Ex congruentiis. Ratio hujus doctrinae nulla potest adsignari,
nisi voluntas Dei, quae in concedendis donis ac privilegiis liberrime solet
operari. Sed congruentiae non desunt, quae suadeant adsumptionis cor­
poreae gratiam fuisse beatae Virgini Mariae, matri Dei, liberaliter con­
cessam. Nam
a) Cum corpus Christi formatum fuerit ex corpore Mariae, oporte­
bat utrumque fore ejusdem conditionis in resurrectione et gloria.
b) Corpus, quod nullo peccato fuit contaminatum, nunquam de­
buit corruptionem pati aut in pulverem reverti.
1017. Scholion. Inveniuntur aliqua scripta apochrypha saeculi n
et posteriorum, quae referunt adsumptionem corpoream beatae Mariae
Virginis in caelum. Hujusmodi sunt: Transitus Mariae Virginis, qui
Melithoni sardensi adscribitur: Evangelium duodecim apostolorum, quod
saeculo n incerto auctore dicitur scriptum: Historia Euthymii, ex qua
S. Joannes Damascenus videtur accepisse suam secundam homiliam;
Sermones S. Hieronymi et S. Augustini de adsumptione beatae Ma­
riae Virginis; Textus pseudo-Dionysii («De divinis nominibus», c. 3, §‘2;
MG 3, 681). Sed haec, utpote apocrypha et incertae originis, nolui­
mus in testimonium adducere. Nihilominus, minime praetereundum est
auctores horum librorum, quiqui fuerint, antiquissimos esse, et consen­
sum traditionemque fidelium sui temporis collegisse ac manifestasse 1.
QUAESTIO LXXVI
DE OFFICIIS BEATAE MARIAE VIRGINIS ERGA HOMINES

ARTICULUS I
UTRUM BEATA VIRGO MARIA SIT VERE HOMINUM MATER

1018. Status quaestionis. In vita tam corporali quam spiri­
tuali indigemus matris officiis, non solum ut incipiamus esse et vivere,
sed etiam ut foveamur amore materno, et gratiis opitulemur.
Ad vitam corporalem natura dedit nobis matrem, quae nos genuit,
et sollicite de nobis curam gessit.
In vita spirituali providit nobis Deus de matre, quando beatam Vir­
ginem Mariam elegit, ut esset mater Christi, et ipse Christus e cruce
pendens S. Joannem, et in eo omnes homines Virgini Matri commen­
davit.
Ut pietati fidelium satis fiat, declarandum est, an et quomodo beata
Virgo Maria sit hominum mater in vita spirituali.
1019. Thesis. Sanctissima Virgo Maria merito dicitur in Ecclesia
et est mater hominum in vita spirituali.

Arg. Officium matris est filios gignere, alere et educare. Sic matres
primo conferunt vitam filiis, et deinde sollicite curant de eorum salute
1

Lege circa hoc eruditissimum articulum P. Vitti apud ephemeridem
a. 1926, p. 225 sqq.

bum Domini,

Ver­

et educatione. Si haec omnia gerit beata Virgo Maria erga homines in
vita spirituali, certe dicenda erit mater hominum. Sed beata Virgo
Maria contulit et confert hominibus vitam spiritualem, et prosequitur
opus sanctificationis eorum. Ergo est vere mater hominum.
Quaestio est, quomodo Maria Virgo contulerit vitam spiritualem ho­
minibus, et quomodo efficiat eorum sanctificationem. Sed res est mani­
festa. Maria etenim edidit mundo Salvatorem, et cooperata est ad opus
redemptionis Christi, conferens ministerialiter eam vitam spiritualem
omnibus, quam Christus in nobis produxit. Unde mater est omnium,
quos Christus redemit. «Illa una femina, ait S. Augustinus... (est) plane
mater membrorum ejus (Christi), quod nos sumus, quia cooperata est
caritati, ut fideles in Ecclesia nascerentur, quae illius capitis membra
sunt» x. Et S. Epiphanias: «A Maria Virgine vita ipsa est in mundum
introducta, ut viventem pariat, et viventium Maria sit mater»1
2.
Haec maternitas Mariae erga homines exorta est ex eo, quod ipsa
genuit Filium Dei, ac ideo simul constituta est mater naturalis Dei et
mater spiritualis hominum, et, Salvatorem gerens in utero, simul gere­
bat in corde omnes, quorum redemptor exstitit Christus.
I. Initium maternitatis. Huic hominum maternitati initium dedit
Maria, quando mysterio incarnationis consensum praebuit dicens: Ecce
ancilla Domini, fiat mihi secundum verbum tuum3, et gravida facta
est 4. In ea autem confirmata est, quando Christus e cruce pendens
ait ipsi: Mulier, ecce filius tuus: et discipulo: ecce mater tua 5.
II. Officia maternitatis. Caetera pariter officia matris gessit Maria
erga homines in vita spirituali. Filios siquidem suos a Christo redemptos
materna sollicitudine fovit, salubri doctrina aluit, sanctis inspirationi­
bus a Deo obtentis ad salutem saepe vocavit, et ad portum salvationis
pia mater conduxit.
III. Fuit omnium mater. Est quidem omnium, si excipias damna­
tos, hominum mater, sed 1) perfectissime eorum, qui gloriam in caelo
adepti sunt; 2) perfecte eorum, qui per caritatem Deo conjuncti ad sa­
lutem aeternam adspirant; 3) imperfectius et secundum quid eorum, qui
fidem quidem habent, sed gratia sanctificante privantur; 4) in potentia
eorum, qui fidem nondum receperunt sed possunt recipere ®.

ARTICULUS II
UTRUM BEATA VIRGO MARIA SIT MEDIATRIX UNIVERSALIS
INTER DEUM ET HOMINES

1020. Status quaestionis. 1) Notio mediationis. Ad mediationem
proprie dictam requiruntur duo extrema opposita reconcilianda et unum
medians quod ea reconciliet. Mediator quippe unius non est, sed debet
1
2
3

4
°

De sancta Virginitate, c. 6; ML 41, 399.
Haeres., 78. n. 18; MG 42, 727.
Luc., i, 38.
Cfr Lopioior, De beatis. F. Maria, p. 3, c. 1, a. r.
Joann , t<>, 26-27.
Cfr Torrlon, l.a Madré de Dios y madré de los hombres, lib. 8, c. 4.

esse saltem duorumC Unde S. Joannes Chrysostomus ait: «Me­
diator autem debet ea jungere et communia facere, quorum mediator
est» 1
2.
Hinc mediator dicitur, qui medius inter extrema exsistens et aliquid
ex utroque extremorum participans «actum medii exercet in conjun
gendo disjunctos»3. Sic Christus, in quantum homo, supra homines
exsistens per plenitudinem gratiarum et unionem, et infra Deum propter
naturam creatam adsumptam, mediator fuit Dei et hominis, quia
utrumque conjunxit.
Beata Virgo Maria inferior Deo in omnibus et superior hominibus
propter dignitatem maternitatis divinae et plenitudinem gratiarum,
media stetit inter Deum et homines, ac propterea quaeritur, an media­
tionem universalem exercuerit.
2) Duplici ex capite potest considerari Virginem Matrem exercere
hanc mediationem universalem. Primo, quatenus in vita ad oeconomiam
redemptionis electa, consensit in integrum munus maternitatis divinae,
et consequenter concepit, formavit, parturiit, aluit, fovit et protexit
Redemptorem, imo et cum eodem compassa est, consatisfecit, comme­
ruit, conredemit ac cooperata est sacrificio crucis in ordine ad redem­
ptionem generis humani. Secundo, quatenus in caelo cooperata est ad
dispensationem et distributionem omnium gratiarum in favorem ho­
minum.
Mediatio ex capite conredemptricis videtur esse fundamentum tituli
cooperationis ad dispensationem gratiarum. Et ideo probandum est
mediationem universalem ex utroque capite beatae Mariae Virgini com­
petere.
3) Doctrina de mediatione universali beatae Mariae Virginis com­
munior in dies evasit, adeo ut hodie sine periculo negari non possit.

1021. T HESIS. Mediatio universalis inter Deum et homines beatae
Mariae Virgini competit 1) quatenus diversimode cooperata est ad inte­
grum opus redemptionis hominum; et 2) quatenus cooperatur in caelo ad
dispensationem et distributionem gratiarum.
Pars l.a Quatenus diversimode cooperata est ad integrum opus
redemptionis hominum.
Arg. 1) Ex traditione. S. Irenaeus (a. 202): «Eva... inobcdiens
facta et sibi et universo generi humano causa facta est mortis... Maria
habens praedestinatum virum, et tamen virgo, obediens, et sibi et uni­
verso generi humano causa facta est salutis» 4.
S. Augustinus: «Decipiendo homini propinatum est venenum per
feminam; reparando homini propinetur salus per feminam. Compenset
femina decepti per se hominis peccatum, generando Christum» 5.
1
2

Gal., 3. 20.
In I Tint.,

3

S. Thomas,

4
5

c. 2, hom. 7; MG 62, 536.
19, q. 1, a. 5, sol. 2.
7, 958 sqq.

In III Sent., dist.
Contra haer., lib. 3, c. 22: MG
Serm. 51, c. 2; ML 3 8, 335.

S. Bonavenlura: «Illa mulier, scilicet Eva, nos a paradiso expellit
et vendit, ista nos reducit et emit»1.
Leo XIII: «Nemo etenim unus cogitari quidem potest, qui reconci­
liandis Deo hominibus parem atque illa operam vel unquam contulerit,
vel aliquando sit collaturus» 2.
2) Ex ratione theologica. Beata Virgo Maria adhuc in terris agens
ad opus redemptionis et salutis generis humani operam contulit atque
concurrit, a) consensum praebendo ad incarnationis mysterium et inde
ad totius oeconomiae propositum; b) operibus suae vitae merendo incar­
nationem Christi et quidquid Christus promeruit; c) cooperando Christo
Redemptori per acerbissimam suam compassionem. Haec sane suffi­
ciunt, ut beatissima Virgo vere dicatur mediatrix universalis inter Deum
et homines. Agitur enim de cooperatione Mariae ad omne opus Media­
toris primarii Christi Jesu. Ergo beata Virgo Maria fuit mediatrix uni­
versalis inter Deum et homines.
Videamus qualem operam contulerit ad opus redemptionis.
a) Per liberum consensum ad incarnationem Redemptoris, quando
angelo nuntianti incarnationem respondit: Ecce ancilla Domini, fiat
mihi secundum verbum tuum3*
. Hoc libero consensu Maria vere coope­
rata est ad incarnationem et redemptionem et ad omne opus bonum,
quod effecturus erat Christus ad salutem hominum.
b) Meritis suae vitae. Nemo potuit mereri merito de condigno
incarnationem Christi aut divinam maternitatem Mariae, ut docet
S. Thomas i, et probavimus alibi 5*
, neque purus homo alteri gratiam
sanctificantem. Sed beata Virgo Maria vere meruit de congruo substan­
tiam incarnationis et maternitatem divinam, imo omne illud promeruit
nobis de congruo, quod Christus de condigno e. Hinc solus Christus fuit
mediator meritis de condigno per viam justitiae, sed Maria praeclara
sanctitate et immensis meritis ditata meruit de congruo aliis gratiam,
et fuit mediatrix inter Deum et homines per viam intercessionis et
meriti 7.
c) Per acerbissimam compassionem in passione Christi. S. Thomas,
si tamen ipse scripsit Sermones festivos, ait: Beata Virgo «habuit meri­
tum martyris, mortem crucis cum Filio patiendo. Et tuam ipsius ani
mam pcrtrahsibit gladius»8. Et S. Albertus M.: «Peperit (Virgo Maria)
Filium suum primogenitum sine dolore in sua nativitate, postea peperil
totam gentem simul in Filii passione» e. Leo XIII: «Stabat juxta crucem
Jesu Maria Mater ejus, quae tacta in nos caritate immensa, ut sus< 1
peret filios, Filium ipsa suum ultro obtulit justitiae divinae, cum <■<>
De donis Spiritus Sancti, collât. 6, n. 14.
Encyclica Fidentem, 20 Sept. 1896; Acta S. Sedis, 29, 206.
3 Luc., i, 38.
■* III p., q. 2, a. ii.
5 De Verbo incarnato, n. 624 sqq.
° Cfr, Pius X, Encyclica Ad diem illum, 2 Febr. 1904; Acta S.
’
Cfr S. Alphonsus, Glorie di Maria, VI, 1; et Bittromioux,
universali H M I’., lib. I, c. 3, a. 2, pag. 40.
" Sermones /inlivi, 58, De Assumpt. B. Μ. V.
• Mariale, q 14H
1
2

Sedis, 36, | , |
De mediatione

;

commoriens corde, doloris gladio transfixa» Ί. Hinc sanctissima Virgo
Maria vehementissime compassa est cum Christo pro hominibus, et
adsociata est omnino passioni Christi, concurrens ad effectum passionis.
Porro passio Christi causavit salutem humani generis principaliter
per modum meriti, per modum satisfactionis, per modum sacrificii et
per modum redemptionis 12. Eodem pariter modo sanctissima Virgo com­
passa est et concurrit cum Christo ad effectum nostrae redemptionis:
a) Per modum meriti de congruo, ut diximus supra; b) per modum
satisfactionis etiam de congruo, quatenus compassio vehementissimi do­
loris Matris Dei conjuncta satisfactioni Christi oblata est Deo in recom­
pensationem de congruo pro peccatis hominum secundum acceptationem
Dei; c) per modum sacrificii, tum ministrando Filio corpus pro victima,
tum victimam cum Christo coofferendo aeterno Patri; d) per modum
redemptionis, quatenus Virgo Maria coobtulit Deo Patri, ipsam passio­
nem Christi imo et proprios dolores, qui simul ac erant satisfactorii,
habebant rationem pretii redemptivi, in solutionem pretii pro nostra
libertate. Hinc Deipara merito nuncupatur conredemptrix, quia conso­
ciata est passioni Filii sui 3.
Ex eo igitur quod beata Virgo Maria cooperata est ad opus redem­
ptionis hominum, vere dicenda est mediatrix inter Deum et homines.
Pars 2.a Quatenus cooperata est ad dispensationem et distributionem
omnium ac singularum gratiarum.
Arg. 1) Maria stans sub cruce Domini proclamata est a Christo
mater cunctorum viventium, tum praesentium tum futurorum, ut ma­
ternis visceribus procuraret salutem omnium. Hoc autem munere ne­
quibat fungi nisi elargiendo gratias.
2) Ex traditione. S. Bernardus: «Totis ergo medullis cordium, totis
praecordiorum affectibus, et votis omnibus Mariam hanc veneremur;
quia sic est voluntas ejus, qui totum nos habere voluit per Mariam»4.
S. Albertus M.: «Beata Virgo proprie dicitur porta caeli, quia per
ipsam exivit quidquid gratiae unquam creatum vel increatum in hunc
mundum venit vel venturum fuit» 5.
3) Ex documentis Ecclesiae. Leo XIII ait: «Affirmare licet nihil
prorsus de permagno illo omnis gratiae thesauro, quem attulit Domi­
nus,... nihil prorsus nisi per Mariam, Deo sic volente, impertiri»6. Et a
Pio X vocatur Maria «princeps omnium largiendarum gratiarum mini­
stra» 7. Denique S. R. Congregatio die 12 Januarii 1921 concessit offi­
cium ac missam B. M. Virginis Mediatricis gratiarum.
1 Ehcyclica Jucunda semper, 8 Sept. 1894; Acta S. Sedis, 27. 178.
2 Cfr. S. Thomas, III p., q. 48, a. 1 sqq.
3 Ad rem optime Benedictus XV: «Ita cum Filio patiente et moriente passa
est et pene commortua, sic materna in Filium jura pro hominum salute abdicavit
placandaeque Dei justitiae, quantum ad se pertinebat, Filium immolavit, ut dici
merito queat ipsam cum Christo humanum genus redemisse». Sodalitati nostrae
Dominae a Bona morte, 22 Mart. 1918; Acta Ap. Sedis, vol. 10, p. 182.
4
Serm. de aquaeductu in natio. B. Μ. V., n. 7; ML 183, 441.
5 Mariale, q. 147.
e Encyclica Octobri mense, 22 Sept. 1891; Acta S. Sedis, vol. 24, p. 196.
7 Encyclica Ad diem illum, 2 Febr. 1904; Acta S. Sedis, vol. 36, 454,

4) Ex rationibus theologicis, a) Beata Virgo Maria, mysterio incar­
nationis Verbi consentiendo, operi redemptionis active concurrendo, cum
Filio suo compatiendo, aliaque opera meritoria exercendo, cooperata est
Christo ad acquirendum infinitum thesaurum gratiarum, qui est in
acceptatione divina, eo praecise scopo, ut hae gratiae prodessent homi­
nibus. Sed rectus administrator, qui hoc modo cooperatus est ad acqui­
rendum thesaurum ad determinatum finem, de eo semper disponit, ubi
occurrit necessitas. Ergo beata Virgo Maria, videns necessitates homi­
num, dispensat semper viatoribus gratias de thesauro caelesti.
b) Beata Virgo Maria omnes etiam angelos sanctitate longe supe­
rat, vehementi caritate Deo conjungitur, homines etiam peccatores
diligit, et, cum omnes ad ipsam ut filii ad matrem pertineant, eorum
necessitates intime cognoscit. Ergo oportet, ut ipsa maternis visceribus
pro omnibus hominibus intercedat, omnesque gratias, quibus viatores
indigent, dispenset. «Cum oratio, ait S. Thomas, pro aliis facta, ex cari­
tate proveniat, quanto sancti, qui sunt in patria, sunt perfectioris cari­
tatis, tanto magis orant pro viatoribus, qui orationibus juvari possunt;
et quanto sunt Deo conjunctiores, tanto eorum orationes sunt magis
efficaces» x.
1

II-II.

q. 83, a. 11.

LAUS DEO VIRGINIQUE MATRI

Referuntur numeri marginalis.
A
Actio, qua effecta est incarnatio Verbi
fuit toti Trinitati communis 621.

Actus ethice boni et supernaturales 20,
48; actus supernaturales, quibus im­
perfecte disponitur peccator ad justi­
ficationem, procedunt a gratia actuali
praeveniente et excitante 286.
Actus externus fidei 473; de praecepto
divino et ecclesiastico 473.
Actus fidei divinae est 408; elicitur ab
intellectu ex imperio voluntatis motae
per gratiam Dei 410, 450; praeparatio
ad actum fidei 414; ex parte intelle­
ctus 415; ex parte voluntatis 416; est
omnino simplex 421; an possit esse
eum actu opinionis de eodem objecto
ift eodem intellectu 435; habitus cum
habitu 436: habitus cum actu et viceversa 437; actus fidei et scientiae ne­
queunt esse simul in eodem intellectu
de eodem objecto 448; neque habitus
fidei et habitus scientiae 449; bene
tamen habitus fidei cum actu scien­
tiae et viceversa 451.
Actus salutares 48; ad omnes et singu­
los actus salutares est nobis simpliciter
necessaria gratia Dei 50.
Actuum humanorum relatio in Deum po­
test esse actualis, virlualis et habitua­
lis 311; referendi sunt in Deum sal­
tem virtualiter 312; quomodo 312; om­
nes actus honesti hominis justi sunt
meritorii vitae aeternae de condigno
313·
Adoptio 231, 792; Deus plures homines
adoptat in filios 793; adoptio divina
est communis toti Trinitati 794.
Adoratio, etymon 816; definitio 816; di­
visio 816; interna et externa; civilis et
religiosa, latria et dulia; absoluta et
relativa 816; signa adorationis 816; in
quo distinguitur a cultu 816.
Adsensus fidei nequit esse falsus 429; est
omnino certus 431; an certior quam no­
titiae naturales ac supernaturales et
omnes cognitiones naturales 432; est
essentialiter obscurus 440; m-inper est

liber quoad exercitium 454: probabi­
lius etiam quoad specificationem 457;
adsensus formalis et explicitus fidei est
omnibus adultis necessarius necessitate
medii ad salutem 463; non sufficit vo­
tum seu propositum credendi 464.
Adsumere 628, 646; adsumptio 628; (piis,
possit adsumere naturam alienam 631,
632; solus Filius adsumpsit naturam
humanam 633; et quidem convenien­
ter 635; Verbum Dei immediate ter­
minavit naturam humanam per subsi­
stentiam relativam 638; ratione sub­
sistentiae absolutae potest Deus adsu­
mere naturam humanam 644: quaelibet
Dei persona potest adsumere naturam
humanam 645; una persona plures
naturas 645: plures personae unam
numero naturam 645; adsumptibiles
naturae 647 sqq.; adsumptibiles natu­
rae incompletae 656 sqq.
Adsumptio beatae Mariae Virginis 1016;
Maria adsumpta est in caelum secun­
dum corpus 1016; libri apochryphi de
hoc 1017.
Aequalitas arithmetica et geometrica seu
proportionis 304; in esse entis et in
esse praemii 304.
Altruismus, nulla facta relatione ad Deum,
non est caritas 530.
Amicitia 242; naturalis et supernatura­
lis 243; Deum et homines justos con­
jungit 245; ut habitus et ut actus 518;
conditiones ad veram amicitiam 518;
amicorum bona sunt communia 518;
bona triplicis generis 518; inter aequa­
les 521.
Amor, quo Christus diligebat Deum, quo­
modo necessarius et quomodo liber
791.
Amor seu actus caritatis 540; non est
amor concupiscentiae, nec simplex be­
nevolentia, sed addit unionem aman­
tis ad amatum 540; effectus amoris
caritatis 541.
Amor Dei et actus contritionis non sunt
nec possunt esse causae formales ju­
stificationis 267; sunt meritorii de
condigno gloriae 290; sunt dispositio­

nes physicae ad gratiam sanctifican­
tem 293.
Amor naturalis 24; absolutus seu efficax,
conditional™ seu inefficax: efficax af­
fective et effective 34.
Anima Christi sanctificata fuit formaliter per gratiam substantialem 673;
quod sit principium quo hujus sancti­
ficationis 674; anima Christi habuit gra­
tiam habitualem 676; fuit causa, prin­
cipales et physica, effectuum, qui sunt
animae convenientes 735; habuit po­
tentiam faciendi ea quae voluit imple­
re per se 741; non vero potentiam fa­
ciendi, quae erant complenda
per
alium 741.
Apollinaris laodicensis circa animam Chri­
sti 572.
Apostasia 491; a fide, ab ordine et ab
ordine sacro 49Γ; est peccatum grave
491.
Ariminensis negat hominem sine speciali
Dei auxilio facere actum moraliter bo­
num 27.
Ascensio Christi 959.
Auctoritas Dei in jubendo et in dicende.
seu testificando 359; auctoritas Dei re­
velantis sine propositione Ecclesiae est
objectum formale quo fidei pro iis, qui
immediate a Deo acceperunt revelatio­
nem 365; pro aliis est auctoritas Dei
revelantis cum propositione Ecclesiae
ut conditione sine qua non 366, 422.
Augmentum est species altcrationis 545;
sola qualitas, quae specificatur ab ex­
trinseco, augeri potest 545; et qui­
dem dupliciter, extensive et intensive
545; caritas viae augeri potest in infi­
nitum syncategorematice 548; non ex­
tensive 550; sed intensive per majo­
rem sui ipsius radicationem in subjecto
551; causa efficiens augmenti carita­
tis est Deus 552; per modum dispo­
sitionis etiam homo 552; homo mere­
tur de condigno augmentum caritatis
552; quolibet actu etiam remisso me­
retur homo augmentum caritatis 554;
quando conferatur augmentum carita­
tis operibus remissis debitum 558.
Augmentum fidei, vide incrementum.
Augmentum gratiae intensivum et exten­
sivum 988; in beata Virgine ex opere
operantis et ex opere operato 991.

Augmentum gratiae meretur saepe a ju­
stis 320; quid de actibus remissioribus
321; quando conferatur justis augmen­
tum gratiae 322; nemo potest aliis me­
reri de condigno augmentum gratiae

323
Augustinenses circa gratiam efficacem
1551 quomodo explicent distinctionem

gratiae sufficientis et efficacis 155; non
videntur recte explicare efficaciam
gratiae Dei 156.
Auxilium Dei triplex, naturale, generale
gratiae, et speciale gratiae 70; auxilium
supernaturale remote et proxime suf­
ficiens no; oblatum et collatum 110;
proxime vel remote applicabile no;
praeparantur et offeruntur a Deo om­
nibus auxilia proxime vel remote suf­
ficientia ad salutem 114; etiam pueris
in utero materno vel inter infideles
monentibus 115.

B
Bachonus (Joannes) exposuit
thomistarum 160 in nota.
Bajanismus 12.

systema

C
Caput primatum habet inter omnia cor­
poris membra 697.
Caritas 517; ut habitus et ut actus 517,
518; recipitur in voluntate 517; est vir­
tus specialis 517; est amicitia inter
Deum et homines 520; caritatis obje­
ctum materiale primarium est Deus,
523; secundarium creaturae rationales
capaces beatitudinis 523 sq.; objectum
formale quod caritatis est ipse Deus se­
cundum bonum absolutum 525; obje­
ctum formale quo caritatis est bonitas
divina increata in se cognita pjr fidem
526; quatenus complectitur essentiam,
attributa ac personas Dei 527; eadem
caritate diligimus Deum propter se et
proximum propter Deum 529; caritas
erga proximum est vera amicitia 531;
etiam caritas erga inimicos est amici­
tia 531: augmentum caritatis 554 sqq.;
diminutio ejusdem 561; caritas amit­
titur per quodlibet peccatum mortale
563; est perfectior fide tum in esse
moris tum in esse entis 566; caritas est
forma omnium virtutum et quomodo
568.
Causa 202; materialis, formalis, efficiens
et finalis 202; causa efficiens physica
principalis gratiae sanctificantis est
solus Deus 203; causa instrumcntalis
physica ejusdem sunt humanitas Chri­
sti et sacramenta Ecclesiae 204.
Certitudo quid sit 430; potest esse obje­
ctiva vel subjectiva 222, 430; objectiva
222; subjectiva 222; triplici via acqui­
ri potest 222; objectiva, subjectiva et
formalis 430.
Christus habuit duas naturas, divinam et
humanam 596; et unam personam di-

vinain 509; fuit verus Deus 603; habuit
gratiam habitualem 676; et plenitu­
dinem gratiae 681; omnes virtutes
theologicas et morales praeter fidem,
-.pem et poenitentiam 689; probabilius
accepit virtutes morales per infusio­
nem <>00; habuit omnia dona Spiritus
Sancti 692; quomodo his usus fuerit
6oz; Christus esi caput Ecclesiae 698;
et quidem solus 698; ratione gratiae
habitualis connotantis gratiam unio­
ni·. 701; est caput angelorum 703; et
hominum non damnatorum 704; non
daemonum nec damnatorum 705; qua­
terni . Deus habuit scientiam infinitam
701, quaternis homo a principio suae
conceptionis habuit scientiam huma­
nam ab omni errore immunem 708;
habuit scientiam beatam 712; infusam
714; et acquisitam 715; per scientiam
beatam .1 primo instanti suae conce­
ptioni·. videbat Deum longe perfectius
quam uigeli et beati 717; et in Verbo
omnes ■ n atura·, praesentes, praeteritas
et' futui.1. 718; non omnes possibiles
719
per ■.cientium beatam Videbat
omnes 1 ic.itni.i . simul in Verbo 722;
per scientiam infusum cognovit omnia
natui.di.i. imo et cogitationes cordium
et futura contingentia 723; per eam
cognovit <-t comprehendit omnia en­
tia siitivinaturalia, ut gratiam, fidem
et iiiritatein 723 et Deum ac myste­
rium I 1 lnil.it i ■ iiuoud <i>i est, non quoad
quid e.l ,'t; non tamen omnia possi­
bilia , t potuit uti hac scientia cum
vel sine conversioni' ud phantasmata,
cum vel m, di i ui’.ii. non tamen futil­
ia Intuitive 724, per scientiam acqui­
situm cognovit omnia objecta, quae
m pim'ii’iill providentia p< r lumen in
telle. tie igcnti·. .mit cognoscibilia 726;
quomodo lain aequisiverit 727 sqq.;
< Ini tu luit omnipotens 731; luit ab­
soluti· ittl)..... abililt 754, ne venialiter
quidi in pol 11 it pet ente 755; non habuit
1111
ludieii' piitillt fomitem peccati
/1'1. 7Û0, habuit duplicem naturum et
piopiiei.it.'. nltiu-ique 7(10, Christus
tum pot. 1 dici divinitas et humani­
tas simul sumpta 772, est unus et
ulmin tam 111 genen masculino quam
In mulio 774, incepit a 1'atrc prae
cepium >ub< itndl imiiti in 789; nihdoinmu·. Ids o· moi tuus est 700, 791; est
filius Di i mitmidis non adoptivus 797,
70X non poti st di· i Illimi naturalis SS
limitatis Him, t fiitslus ut homo bvm·
dliilui llllu1 milmidls It M Virginis
Hoo, luit ab ιιιΊιί ιιο pi aedest mid Ils
807, ut ...... ... Illius Ih-l n.diiridiii Hm,

812; Christus ut Deus adorandus est
cultu latriae 817; in eucharistia ado­
randus est latria 824; vere aliquid me
ruit de condigno 890; a primo instanti
suae conceptionis usque ad extremum
vitae, non in morte 891; omnibus at ti
bus suae voluntatis 893; et omnibus
actibus suarum potentiarum 894; non
meruit primam gratiam, dona earn
consequentiaet gloriam essentialem 898;
meruit gloriam accidentalem animae,
gloriam corporis, etc., 899; non meruit
angelis primam gratiam essential, in
901; bene tamen praemium accidenta
le 902; non meruit Adamo justitiam
originalem et dona superna tura lia ip­
sam concomitantia ante peccatum
903; meruit praedestinationem horni
num 904; meruit hominibus post lap
sum omnes dispositiones, gratiam san
ctificantem, etc., 905; pro nobis con­
digne satisfecit 908; solvit debitum
culpae et poenafc 909; satisfecit pro
peccatis
Pa t r u m V. Te s t a m enti
910.
Christus homo consideratur complexive,
specificativeet reduplicative 817; comple
xive colendus est una adoratione Ia
triae 819; specificativecolendus est ado­
ratione latriae 820; reduplicative ut
homo non est colendus adoratione Ia
triae 821; Christus ut homo est me­
diator Dei et hominum 862; et quidem
simpliciter 864; alii sunt mediatores
secundum quid 864; fuit vere sacerdos
867; secundum humanam naturam fuit
sacerdos 868; vere fuit rex quad spi­
ritualia et temporalia universae ter
rae 871; titulo unionis hypostaticae
874; et acquisitionis 875; plenissime
exercuit potestatem regiam in actu
secundo quoad spiritualia 877; non
exercuit in actu secundo quoad lem
poralia 878; fuit praestantissimus pio
pheta 880; quomodo cognitionem pio
pheticam cum visione beatifica coni i
liaverd 881; obtulit in cruce verum
sacrificium 885; et quidcin latrcutu um,
cucliaristicu»i, impetratorium et piopi
tiatorium 886; consummatum .".t 111
cruce 888
Coininunlonllo Idiomatuni 7<,<ί· admit ten
da est in Christo 770; regulae pro m.ii
i ommunicationis idiomatuni in < hrl

sto 771.
Compositio et compositum 602.
Coiiooptlo Marias Virginis 063. activa <1
pu ilva 963; passiva potest chhu In
1 limita i t completa 963; in < onceptloiiv
considerandum est ΐ’Ί’.ν naturae et cs'ie
gratine 0I13; n.duiii mysterii irnmmu

latae conceptionis 963: errores circa
hoc mysterium 964.
Conclusiones theologicae pertinent ad ob­
jectum materiale fidei 382.
Confirmatio in gratia 80; distinguitur di­
stinctione essentiali modali a perseve­
rantia 80.
Congruismus 151; fundatur in scientia
media 151; duplicem admittit gratiam,
unam congruam et alteram incongruam
151; parum differt a Molinismo 151;
tria docet circa efficaciam gratiae 151;
videtur rejiciendus 152.
Contritio et actus caritatis sunt supernaturales 284.
Cor Jesu est objectum adorationis 825;
ejus cultus 825; historia 825; definitio
825; objectum materiale et formale
825; ejus cultus est legitimus et com­
mendandus 828; ejus emblemata 829.
Corpus Christi habuit defectus corpora­
les communes 745: defectus particu­
lares provenientes ex causis particula­
ribus non habuit Christus 748.
Creatio 206.
Credenda praecepto divino et ecclesiasti­

co 471, 472.
Credere explicite quid sit 465; necessa­
rium semper fuit necessitate medii ad
salutem credere Deum exsistere et bo­
norum operum remuneratorem esse 466;
et quidem Deum esse auctorem et re­
muneratorem supernaturalem 467.
Crux 856; crux Christi authentica, et ex
aliqua materia confecta, et in aere etc.,
signata 856; crux sancta, sive au­
thentica fuerit sive ex alia materia
confecta, adoranda est latria relativa
858; utiliter fideles signo crucis se
signant 859.
Cultus 833; latria, dulia et urbanitas 833;
Hyperdulia 838, 839.

D
Debitum contrahendi peccatum originale
966; remotum et proximum 966; Virgo
Maria habuit debitum proximum 968.
Defectus animae 749.
Defectus corporales 743; alii communes
alii particulares 743; communes fue­
runt in Christo 745; eos non contraxit
Christus sed voluntarie adsumpsit 747;
fuerunt voluntarii respectu voluntatis
divinae et respectu voluntatis huma­
nae 747; erant involuntarii secundum
quid et quomodo 747; defectus cor­
porales provenientes ex causis par­
ticularibus non adsumpsit Christus
7‘|8.
Defectus moralis seu violatio consiliorum

761; non fuit nec esse potuit in Chri­
sto 763.
Delectatio victrix Jansenii 143; delectatio
victrix Augustinensium 155; non sem­
per movetur homo majori delectatione
in operibus salutaribus efficiendis 156;
verba S. Augustini 157.
Desperatio 515; est actus voluntatis 515;
potest esse sine infidelitate 515; est ex
genere suo peccatum mortale 515; ori­
tur principaliter ex acedia et potest
oriri ex luxuria 515.
Dilectio est actus voluntatis gratia et
caritate informatae 544
Diligere Deum super omnia 34.
Diminutio caritatis non fit directe sed
indirecte 561.
Docetae erraverunt circa humanitatem
Christi 572, 659.
Divinitas Christi 601 sqq.; errores, 602.
Doctrina fidei continetur tanquam in
principio universali et remoto in textu
Apostoli: Credere enim oportet, etc.,
381; tanquam in principio proximiori
continetur in symbolo 381.
Dogma 390; dogmata sunt veritates ab­
solutae, nunquam transformandae et
evolvendae 400.
Dona Spiritus Sancti 691; sunt septem
691; fuerunt omnia in Christo 692.
Donum naturale et supematurale 6; dona
naturalia aliquando vocantur gratia 6.
Dubius in fide est haereticus 488.

E
Ecclesia Catholica est unica regula, qua
nobis veritates revelatae innotescunt
367.
Elevatus est homo ad ordinem superna­
turalem 4.
Error 764; speculativus vel practicus,
culpabilis vel inculpabilis 764; non
fuit in Christo nec esse potuit 766.
Euthyches circa naturam humanam Chri­
sti 572; unam naturam posuit in Chri­
sto 595.
Euthychiani ct communicatio idiomatum 769.
Evidentia credibilitatis 441: differt ab
evidentia sive attestantis. sive revela­
tionis, sive sensus verborum revelatio­
nis. sive objecti revelati 441; praecedit
actum fidei 441; nullatenus obstat
obscuritati fidei 442.
Evidentia in attestante 444; potest com­
pati cum adsensu fidei in eodem intel­
lectu circa veritatem revelatam 446.
Excaecatio 119; excaecati 119.
Exsistentia 639; advenit naturae post
subsistentiam 639; fuit in Christo una

divine exsistentia substantialis

f,.|l
l< «alHieullii illvlnn in Christo 641.

F
lκΊηιιιΙ. quod . ,t In ,· Di us non denegat
gi.iliain h|. liions 05; placita theologuiiim lio
iiilelllgcmlum est de fa­
in nli qimd r .t in ·■■'■ viribus gratiae
<17, tiH
FillallKk 445
Fnlauin .1 Deo n vrlari nequit 426; nec
inii>■< nils ciuifirinnri 427.
F'oaluni linmnnulnlno CoiiooiHlonl» 976.
Filled nub)onluin 474 sq,
Flilo·, .m i ptloifl·· 453, notio 353, 459;
dilli ii -di opinione <t 11 scientia 353;
Immune el divina <53; (ides divina nt
actus it habitus 353; definitio 353; fi­
des divina formata sen viva et informis
m u mmliia 353; ri/'/iiifii el implicita
353, (id· ·> explicita In Deum auctorem
et rr nium tatou in lint semper neces­
saria nci csillt.itr IUI dii nd .dull m 466;
et rpiidcin In Di um ut auctorent et
rcnmiicraton m
atpeinnl urnli m 4(17;
ante promulgationem livangelii requi­
rebatur et sufficiebat (Ides implicita in
Christum Redemptorem et I rinitatem
personarum 468; i 11 lege gratiae non
constat fidem explicitant Incarnatio­
nis Verbi et Trinitatis personarum
esse necessariam necessitati medii ad
salutem 400: fides non adversatur ra­
tioni 404, m i a ieiitiae 408, 502; do­
ctrina praedii almum non est confun­
denda < um fide .pro
Fido* ocolnalnallo» 407. non datur 407.
Fido· linbllunlla est omnibus necessaria
necessitate medii ud salutem 461.
Fido· Nnvaloruin, historica, miraculorum
et promissionum 350,
Fidoa promlaaloiium non est vera fides,
m· justificat impium m sensu Nova­

torum 477. non sufficit ad salutem 462
Fldna Ihanlnitloa, quite est vera filles, est
nci i siiirln ad justificationem 278; de
quibus mysteriis est necessaria haec
llih s 279; sola fides non justificat im­
pium 2H0
Flllailu nat malis et adoptiva 792, nemo
potest esse simul filius naturalis et
adoptivus 702
Foinaa iiaouatl 737, 07J, iw actu primo et
m iiilu m umhi j·,·;. nullo pacto fuit
m < liilido 759; foiiiiii exstimtin, liga
Iu· sulului o;.i 1 s llm lus fuit In lien
ta V Mnrln n julnui imitanti suae <011
11 plliuiis 9? I Hu lls N. I limiuii 975
I1 ugn In Ae|i \ pt um u j |

G
Gaudium et tristitia concilia bulli IU m
Christo 713, 942.
Generatio 206.
Gratia 5; definitio 7; potest essi iiuiriihi
et creata; gratia Dei et gratia 1 bu Ii
gratum laciens et gratis datu, giiilliip
gratis datae sunt noveni, u. hiati· e|
habitualis 8; errores circa gi.ili.un | >< 1
defectum 10; per excessum 1 1
Gratia actualis, ejus natura juxta iliqiion,
juxta S. Thomam et thomr I . μ·,
dividitur in operantem et < uupriuiilem;
in excitantem et adjuvantem, in /mn·
venientem, concomitantem et sm/i>h/io>H
tem, in internam et externam. III m/
fidentem et efficacem 18, 90, oniimn
facile reducuntur ad operantem ei ...
operantem 19; est necessaria ad 11 >111
genduin a peccato 51; ad credendum
mysteria fidei, sicut oportet ad s.du
tem 52; gratia Dei actuali·, dividilin
in sufficientem et efficacem ο · o ali
ter distinguuntur 99, 160.
Gratia capitis in Christo 701.
Gratia Christi 670; duplex, una iib l.in
tialis et altera accidentalis (>70, gia
tia accidentalis potest esse habituali',
et capitalis 670.
Gratia efficax 131; nobis confertur a Deo
ad singulos actus supematurale . 133.
nunquam tollit liberum arbitrium 130,
171; praevenit, sanat, praeparat et
applicat voluntatem hominis liberam
ad actus salutares 137; molinistae non
recte explicant efficaciam gratiae 149;
gratia entitative indifferens Congrui
starum non dicitur in actu primo ei
ficax ex eo, quod congruat subje­

cto, etc., 152; nec eorum systema recte
explicat efficaciam gratiae 152; effiia
cia gratiae non provenit ex decreto
Dei condeterminante scotistarum 159;
gratia Dei efficax ita movet volunta
tem, ut voluntas sic a Deo mota libere
velit id, ad quod movetur 1(10; est ab
intrinseco efficax 160; non moralité·
suadendo, sed physice mowt volunta
tem 160; entitative et physice differt
a gratia sufficienti 99, 160; potest vo­
cari quaedam praemotio physica ibo,
efficaciam a solo Deo habet, et virtute sua praevie et physice, non mora
liter, ita movet voluntatem, ut infnl
hbiliter prodibat ejus consensum 101.
est aliquid tenir supernaturale per 1110
dum motus et imprewilonis transeuntis
a Deo in potentiis animae prius natu
ru 1 munitum, quam operatio potentia
uim exerceatui 1O9

Gratia habitualis et sanctificans seu gra­
tum faciens 174; est aliquid reale-, crea­
tum et intrinsece receptum in anima
177; non est substantia sed forma acci­
dentalis 179; est qualitas physica per­
manens 180; pertinet ad primam spe­
ciem qualitatis, quae est habitus 181;
est participatio formalis ac physica na­
turae divinae 188; quomodo participat
divinam naturam 189; constituit nos
filios Dei adoptivos 191; realiter distin­
guitur a caritate 194; inhaeret essen■ tiae animae tanqutim subjecto 198; est
qualitas excellentissima 199; perfectior
aliis qualitatibus 200; non est simpli­
citer perfectior unione hypostatica 201;

Dei beneficium 106; confert homini
potentiam completam ad agendum
in ordine supernatural! et dat posse
agere 107; sed homo indiget gratia
efficaci ad agendum 109; nunquam de­
negatur justis gratia proxime vel re­
mote sufficiens ad praecepta Dei et
Ecclesiae adimplenda 118; non dene­
gatur excaecatis ac induratis 122; nec
infidelibus negativis 126; infidelibus
negativis conferuntur auxilia superna­
turalia 127.
Gratia unionis Christi fuit physice et mo­
raliter infinita 682.
Gratiae gratis datae 694; sunt movem
694; fuerunt omnes perfectissime in
Christo 696.

non creatur neque concreatur, sed edu­
citur a Deo de potentia obedientiali >
animae 208; est aequalis in omnibus
ex parte objecti seu finis, non ex parte
subjecti 217, 218; quomodo augeatur
Habentes fidem 474 sqq.
221; per revelationem potest homo co­
Habentes spem 513.
gnoscere se esse in gratia 225; non
Haeresis, etymon 487; definitio 487; for­
citra revelationem 226, 227; qua certi­
malis et materialis 489.
tudine morali possit homo scire se
Haereticus negans unum articulum fidei
esse in gratia 228, 229; effectus gra­
non habet fidem infusam circa alia
tiae sanctificantis 231; gratia sancti­
481; ab Ecclesia puniri potest 490.
ficans facit nos filios Dei adoptivos
Homo justus exercet operationes natu­
234; et quidem formaliter 235; Deoque
rales moraliter bonas sola motione et
gratos 238; et vitae aeternae dignos
concursu naturali Dei 73: solum indi­
239; reddit hominem justum et san­
get auxiliis generalibus ordinis superna­
turalis ad quamlibet operationem su­
ctum 246; animam mira pulchritudine
exornat 247; vitam supernaturalem
pernaturalem singillatim eliciendam
homini confert 248; non est immediate
74; indiget vero auxilio intra ordinem
operativa 284; sed mediante caritate
gratiae speciali ad recte vivendum
et poenitentia dicitur principium remo­
longo tempore 75; item ad perseve­
tura contritionis 284, 290.
randum 78; non semper peccat venia­
Gratia habitualis fuit in Christo 676; an
liter in suis operibus 83; cum gratia
haec fuerit distincta intensive vel ontoordinaria potest vitare omnia peccata
logice ab aliis gratiis 677: communi­
venialia distributive 84; non tamen
cata fuit Christo in primo instanti
omnia collective per totam vitam sine
suae conceptionis 678; praeviis acti­
speciali privilegio 86; haec impossibi­
bus liberis Christi 678; non fuit neces­
litas videtur esse physica 87; quale
saria, ut Christus esset sanctus 678;
sit privilegium ad hoc necessarium 88;
bene tamen ad merendum praemia
an cuipiam concessum fuerit 89.
supernaturalia 678; gratia habitualis
Homo lapsus 34; sine speciali gratiae au­
Christi potest considerari physice vel
xilio potest potentia antecedente et in
moraliter 682; in esse entis fuit finita
sensu diviso, non potentia consequen­
682; in ratione gratiae fuit moraliter -■
te, diligere Deum super omnia amore
infinita, non quidem positive et sim­
naturali 35, 36; ad hoc requiritur gra­
pliciter, sed negative et secundum
tia sanctificans ut removens prohi­
quid 684; potuit de potentia Dei abso­
bens 37; sine gratia potest adimplere
luta augeri secundum aestimationem
divisive qucdlibet praeceptum natura­
moralem 687.
le, excepto praecepto diligendi Deum
Gratia sufficiens quid sit 100; proxime
et superandi gravem aliquam tentaet remote sufficiens 100; unita efficaci
tionem 40; sine auxilio gratiae nequit
vel separata 100; datur gratia actua­
servare collective omnes leges natura­
lis sufficiens non conjuncta efficaci
les 41; ad hoc indiget gratia sanctifi­
102; Gratia Dei sufficiens est multi­
cante 43; sine auxilio gratiae potest
plex, et suficiens pro uno actu potest
vincere quamlibet tentationem levem
esse efficax pro alio 94; est magnum
divisive, non omnes collective 46; pro­

H

babilius nequit vincere omnes tenta­
tiones graves divisive 47; viribus natu­
rae non potest mereri primam gra­
tiam 57; per orationem naturalem,
quam facit viribus naturae, non potest
impetrare gratiam Dei 59; viribus na­
turae non potest ad gratiam positive
se praeparare 62.
Humanitas Christi non fuit nec esse po­
tuit simpliciter omnipotens 733; non
fuit causa principalis physica gratiae
ct operum supcrnaturalium, nec mira­
culorum, nec creationis 736; bene ta­
men causa principalis moralis effectuum
supcrnaturalium et miraculorum 737;
imo ct causa instrumentalis physica
miraculorum et effectuum supcrnatu­
ralium 738: objectio 739; quatenus est
Verbo hypostatice unita, adoratur latria 822; praecisive a Verbo, quatenus
per intellectum abstrahitur a deitate,
colenda est hyperdulia 822.

I
Idioma 769; communicatio idiomatum
769; admittenda est in Christo 770;
regulae pro usu communicationis idio­
matum in Christo 771.
Idolus quid 842.
Ignorantia 764; nescientia 764; ignoran­
tia purae privationis et pravae disposi­
tionis ,764: non fuit in Christo nec esse
potuit 764, 766.
Imago 842; distinguitur ab idolo 842;
usus imaginum est pius et utilis in
Ecclesia 844; decet imagines Christi et
sanctorum colere 846; imagines Dei et
angelorum pingi et coli possunt .850;
actibus internis et externis coluntur
in Ecclesia 852; eodem specifice cultu
ac earum prototypi 853; cultu relati­
vo 854; imagines Christi et sanctorum
a daemone pictae venerari possunt
855, imo et imagines apparentes 855.
Impeccabilium 082; solus Christus fuit
nnpei tabilis 982;
impeccabilitas in
Chi i:,to 754: bene conciliatur cum ejus
libertate 791
Imperfectio ••etl defi ctus moralis 761; non
fuit nec rw potuit in Christo 763.
Imperium voluntatis, quo intellectus dcb i minat m ad adsuntlendum veritati­
bus ievil.it e·, est supernaturalu 458.
Impetratio 58 iinpi liaii non potest gra­
ti.1 Ilii pi i oialioiwni naturalem, quae
Id vlrilmii iiiiliiiao 511

nis Verbi 575; fuit in se conveniens
578; fuit homini conveniens 580; fuit
conveniens ex parte circumstantiarum
581; non fuit absolute necessaria 583;
bene tamen hypothetice 584: incarna­
tio Verbi facta est 587.
Incrementum
dogmatum
credendorum
391; incrementum simpliciter et secun­
dum quid 391; prima principia fidei

nunquam creverunt 391, 392; obje­
ctum materiale fidei quoad explicatio­
nem articulorum, qui in substantia
fidei implicite continebantur, continuo
crevit usque ad mortem apostolorum
393: post mortem apostolorum nulla
facta fuit Ecclesiae revelatio catholica,
nec unquam ea crevit vel crescet sim­
pliciter 395; incrementum secundum
quid 396; est profectus seu progressus
fidei 396; quomodo fiat 396, 398.
Induratio 119; indurati 119.
Infernus 954; quatuor inferni 954: Chri­
stus post mortem descendit ad inferos
9.56.
Infideles 124; negativi et positivi 124;
infidelibus negativis conferuntur auxi­
lia sufficientia ad salutem 126; quomo­
do infideles negativi recipiant gratias
remote sufficientes 128; infideles non
sunt vi compellendi ad amplectendam
fidem 486; non omnia infidelium opera
sunt peccata 485.
Infidelitas 482; negativa et positiva 482;
datur in aliquibus infidelitas negativa
inculpabilis 483; infidelitas positiva est
in intellectu tanquam in subjecto 484:
est gravissimum peccatum 484; gra­
vius caeteris peccatis, excepto odio
Dei 484.
Infidelium et peccatorum opera non om­
nia sunt peccata 30.

J
Jansenii systema circa gratiam efficacem
143; esi: improbandum 144.
Jansenismus 13.
Jesus 860.
Jovinianu» docuit gratiam sanctifican­
tem ex parte subjecti esse aequalem
in omnibus 216.
Justi sunt filii Dei adoptivi 233.
Justificatio, etymon 249; active et pas­
sive 249; passive potest significare
virtutem, declarationem forensem, et m
ternam hominis rectitudinem 240; indi­
cat plerumque processum a peccato
ad gratiam 249; hic processus consi­
deratur in fini et in facto esse 249;
doctrina catholica 250; non est sola
Imputatio justitiae, ut volunt Retor-

mistae 251; ordo eorum, quae requi­
runtur ad justificationem 252, 288;
in justificatione omnia peccata morta­
lia remittuntur 254; in justificatione
impii infunditur a Deo et recipitur in
anima gratia sanctificans 258; gratia
sanctificans immediate et formaliter
producit sanctificationem animae et
remissionem peccatorum 262; et qui­
dem independenter ab alio favore Dei
extrinseco 266; justificatio non fit sine
praevia peccatoris dispositione 265;
fides est necessaria ad salutem 278;
sed sola non sufficit 280; perfecta di­
spositio ad justificationem fit actu fi­
dei et quinque actibus voluntatis 282;
non sunt omnes necessarii formaliter,
sed in actibus fidei et dilectionis caeteri
possunt virtualiter contineri 283; justi­
ficatio fit in instanti 284, 290, 297;
justificatio impii est opus nobilius
quam rerum creatio, non tamen nobi­
lius omnibus aliis operibus 298.
Justitia 922; generalis et particularis 922;

commntativa et distribution 922.
Justitia originalis 962; ut accidens natu­
rae speciei 962; transmittenda erat ad
posteros Adae 962.
Justitia qua merito debetur praemium
305
Justus perfectus magis Deo placet quam
plures tepidi ac imperfecti 555.

L
Legum observantia divisive et collective
38.
Libertas a necessitate 783; potest esse
specificationis seu contrarietatis et exer­
citii seu contradictionis 783; in Christo
fuit libertas a necessitate seu liberum
arbitrium 785; optime conciliatur cum
ejus impeccabilitate 791.
Libertas hominis 134; a coactione et a
necessitate 134; libertas a necessitate
dividitur in libertatem specificationis
et in libertatem exercitii 134, 450,

455
Lucianus antiochenus circa animam Chri­
sti 572·
Lutherus et vires intellectus ac faculta­
tum 22; negat hominem, etiamsi ad­
juvetur gratia, posse legem natura­
lem implere 39; dixit justum in omni­
bus suis operibus, etiam bonis, peccare
82; impugnavit gratiam sufficientem
101; docet divina praecepta esse homi­
ni impossibilia 117; docet hominem per
peccatum originale amisisse liberta­
tem arbitrii 135.

M
Magi 933.
Magnitudo gratiae sanctificantis ex par­
te finis seu objecti et ex parte subjecti
215; ex parte finis est aequalis in om­
nibus 217; quomodo sit aequalis vel
inaequalis ex parte subjecti 218.
Manifestatio Christi 933; pastoribus, Simeoni, magis 933.
Maria Virgo vere dicitur Deipara 599;
non meruit de condigno incarnationem
Verbi nec matemitatem divinam 616;
colenda est hyperdulia 839; fuit cor­
pore modeste pulchra 962; animam bo­
nam sortita est 962; duplici via potuit
praeservari a peccato originali 962; in
primo instanti suae conceptionis com­
pletae praeservata fuit ab omni labe
peccati originalis intuitu meritorum
Christi 963, 965; habuit debitum pro­
ximum contrahendi peccatum origina­
le 968; fuit in lumbis Adae sicut in
capite naturae 969; descendit per na­
turalem generationem ex Adamo 969;
et accepit carnem peccato primi pa­
rentis infectam 969: debitum contra­
hendi peccatum originale penitus ex­
stinctum fuit in ea in instanti suae
conceptionis 969,
971;
sanctificata
fuit in primo instanti suae conceptio­
nis 977; ex eo instanti habuit amplio­
rem gratiam quam quilibet homo vel
angelus 980; probabiliter habuit majo­
rem gratiam extensive et intensive
quam omnes homines et angeli collec­
tive 981; in prima sua sanctificatione
confirmata fuit in gratia 985; ita ut
immunis fuerit ab omni peccato etiam
levissimo 986; non tamen fuit confir­
mata simpliciter sed inferiori modo
987: semper suscepit augmentum gra­
tiae, dum vixit 990; quibus operibus
■991: quae sacramenta susceperit 991,
quo progressu ejus gratia creverit 992;
habuit omnes virtutes theologicas et
morales 993; donis Spiritus Sancti
aucta est 993; habuit quoque gratias
gratis datas 993; non habuit perma­
nentor scientiam beatam, bene tamen
scientiam per se et per accidens infu­
sam et scientiam acquisitam 994; fuit
virgo mente et sensu 995; fuit virgo
corpore ante partum, in partu et post
partum 997 sqq.; an habuerit fratres
et sorores 1001; votum virginitatis
emisit 1002; vere nupsit S. Joseph
1002; est vere Mater Dei 1005; formalitcr non sanctificata est per maternitatem divinam 1010; mortem aliquando
subiit 1014; nescimus quando et ubi

INDEX ALPHABETICUS

1014; adsumpta est in caelum secun­
dum corpus 1016.
Matemitas Dei complexive cum omnibus
gratiis est major dignitas in Maria
quam sanctitas 840; non vero maternitas Dii praccisive 840; matemitas
divina beatae Μ. V. in quo consistat
1006, 1008; ejus excellentia 1009 sqq.;
fuit dignitas praeclarissima ion; ex­
cellentia ex relationibus inter deiparam

et SS. Trinitatem 1013.
Matemitas huntana in beata Virgine
Maria 1018, 1019; quando initium ha­
buit 1019; maternitatis officia 1019;
Maria fuit omnium mater 1019.
Matris officiis indigemus in vita tam
corporali quam spirituali 1018.
Mediatio T020; mediatio universalis inter
Deum et homines duplici ex capite
competit beatae Mariae Virgini 1021.
Mediator 861, 1019.
Meritum 55, 299, 889: de condigno et de
congruo 56, 304, 622, 889; est divisio
adaequata 304; non tamen univoca sed
analoga 304; meritum de congruo ali­
quando fallibile, aliquando infallibile
304; merito de condigno debetur prae­
mium ex justitia 304, 305; qualis sit
ista justitia 306; conditiones ad meri­
tum 308; ex parte operis 308: ex parte
merentis 309; ex parte Dei remune­
rantis 310; merita dicuntur vivere
3451 per peccatum mortificantur 345;
merita mortificata per gratiam revi­
viscunt 346; quo gradu reviviscant
347; variae sententiae 348.
Meritum de condigno 315; objectum me­
riti de condigno 315; nemo potest me­
reri primam gratiam 317; nemo potest
mereri alteri de condigno primam gra­
tiam 319; homo justus potest sibi me­
reri de condigno augmentum gratiae
320; quid de merito actuum remissio­
rum 321; homo meretur aliquando
de condigno praemium gloriae 326; et

augmentum gloriae 327; et gloriam
accidentalem 328; non tamen gratias
actuales efficaces 330; nec reparatio­
nem, quae ipsi danda est post lapsum
331; nec perseverantiam finalem in
gratia 334; justus potest mereri bona
temporalia, prout conducunt ad vi­
tam aeternam 337.
Meritum de congruo 314; proprie et im­
proprie dictum 338; objectum meriti
de congruo 338: congruitas ex sola Dei
misericordia et liberalitate 338; con­
gruitas ex amicitia justi 1 11111 Deo 338;
hemo potest sibi mereri de congruo
proprie dicto primum gratiam, bene
tamen ile congimi Impropiii dicto 340;

justus potest mereri alteri de congruo
primam gratiam, augmentum gratiae
et gloriam 341; nemo potest il>i m,
ri de congruo reparationem 34.·; jmilui
potest sibi et alteri mereri de congruo
gratias actuales efficaces
j,| p non
tamen perseverantiam 344
Modernistae circa fidenl 3 . , p"lilini .Iu
plicem Christum 572.
Molina 146; ejus systema 1 io .1 1 i.iii ,m
quod vocatur A/<i/iiii<mii> 140, di.1.11
ctionem gratiae effii a· e. et im llii .11 1
sumit ab effectu 147, non ίηΐιιη ··· H
physice 148; haec senti nti.i Vldi tui
rejicienda 149.
Monarchiani erraverunt 110,1 p· 1 imum
Christi 572.
Mors Christi 943; Chii.tu· .............. 101I1111
est 944; motive obedient illi, pr.liti.u
et caritatis 946; pio 0m111l.11. I...... uni
bus 950; etiam pro Inlldi llbn
o·,.·.
quando mortuus est 053
Motiva credibllltati· mm .nul objectum
formale quo fidei 3(13
Motivum incarnationis Virbi luit udem
ptio generis httmani, adeo ut Adamo
non peccante, vi pi.u ·,· 11I1 dei leti, 1Ίlius Dei non fuisset tm .n natus 590;
gravis difficultas 501
Motus in Doum et m tu
III peiiatum
282.
Munera rationi* erg.i fidem
munera
fidei erga rationem ·,< · ·

N
Nativitas Christi 03.’
Natura creata ret'im'n
pmpri.im subsi­
stentiam non pote t adsumi nd subsi­
stentiam divinam 650, natura creata
tum angelica, tum sem.il ivit, tum in­
organica potuit n Verbo hypostatice
adsumi 653; convenientius adsumpta
fuit humana natura 654; naturae in­
completae sunt adsumptibiles <>56:
natura adsumpta a Verlxi 660; na­
turae adsumptae status et. conditio
664.
Natura divina et humana fuerunt in
Christo 596.
Natura humana Christi exsistit unica et
incrcata exsistentia Verbi 641.
Necessarium necessitate medii et neces­
sitate praecepti 459; necessarium absolu
tum et necessarium hypotheticum 582;
hypotheticum potest esse simpliciter
et secundum quid 582.
Nestorian! et communicatio idiom.dum
769.
Neatorlu* circa unionem divinité hiiin.i
unique nat urne in Christo 572; nega

vit in Christo fuisse unam tantum­
modo personam 598.
Nomina Jesu, Mariae et sanctorum ado­
randa vel colenda sunt eodem cultu,
quo Jesus, Maria et sancti 855.
Novatores erraverunt circa influxum gra­
tiae efficacis in voluntatem 141; eorum
doctrina est haeretica 142.

0
Objectum 354; formale vel materiale 354;
objectum formale quod et quo 354,
506; objectum formale quod fidei 357;
objectum formale quo fidei 358, 422;
quomodo objectum formale quo fidei
sit supernaturale 424.
Objectum materiale fidei 368; omnes ve­
ritates formaliter, sive explicite sive
implicite, revelatae pertinent ad ob­
jectum materiale fidei divinae 370,
371; item veritates virtualiter inclu­
sive revelatae 380; non veritates, quae
cxpiimunt proprietates physicas doctri­
nae revelatae 379; neque revelationes
particulares, quae non sunt de cre­
dendis in ordine ad Deum 386; obje­
ctum materiale fidei divinae quoad se
et quoad nos 388; quid requiratur, ut
veritas aliqua sit de fide divina quoad
nos 389; in objecto materiali fidei di­
stinguenda sunt prima principia credi­
bilitatis a caeteris articulis 391.
Objectum materiale spei 507; objectum
formale quod spei 508; est arduum et
possibile adipisci 509; objectum for­
male quo spei 510.
Obscuritas cognitionis 438; a quo prove­
niat 438.
Omnipotentia 731.
Opera ethice bona 26; fieri possunt sine
speciali gratia actuali cum generali
Dei motione 26, 33: hoc auxilium Dei
est naturale 31; opera naturalia, supernaturalia, supematuralia saepe repeti­
ta 70; opera faciliora et difficiliora 153.
Operationes theandricae 782.
Opinio 434; actualis et habitualis 434;
actus opinionis non potest esse simul
cum actu fidei in eodem intellectu de
eodem objecto 435; nec habitus opi­
nionis cum habitu fidei de eodem ob­
jecto in eodem intellectu 436; bene
tamen habitus opinionis cum actu
fidei, vel actus opinionis cum habitu
fidei 437.
Oratio 58.
Ordinem supernaturalem constituunt gra­
tia, virtutes et auxilia divina 4.
Ordo adsumplionis in incarnatione 668,
669.

Ordo caritatis 532; diligimus unum magis
quam alium objective, appretiative et
intensive 532; Deus diligendus est
super omnia objective et appretiative
533; licitum est amare homines ma­
gis quam Deum intensive 534; homo
secundum naturam spiritualem delxit
se magis diligere
quam proximum
536; magis proximum secundum ani­
mam quam secundum corpus 537;
ordo servandus in diligendis proximis

539Ordo naturae et temporis 665.

P
Participatio 185; moralis et physica 185;
physica potest esse victualis vel forma­
lis 185; et formalis potest esse uni­
voca vel analogica 185; participatio
divinae naturae in nobis 190.
Passio 767; appetitus concupiscibilis et
irascibilis 767; sex in parte concupisci­
bili et quinque in irascibili 767; in
Christo fuerunt omnes passiones aliter
tamen quam in nobis 768.
Passio Christi 938; extensive et intensive
940; fuit necessaria secundum quid
938; passio Christi in cruce 939; Chri­
stus passus est omnia genera tormen­
torum in summo gradu intensitatis 941.
Patres justi Veteris Testamenti non me­
ruerunt de condigno substantiam in­

carnationis Verbi, bene tamen de con­
gruo 627.
Peccatum 750; originale et actuale 750;
actuale est mortale vel veniale 750,
761.
Peccatum habituale 252; nequit esse si­
mul cum gratia sanctificante in anima

2?r
Peccata mortalia nequeunt remitti per
solum favorem Dei extrinsecum vel
per solos actus amoris et contritionis
sine intrinseca peccatoris mutatione
268.
Peccatum mortale 81.
Peccatum originale 962; in Adamo erat
simul personale et originale 962; ejus
transmissio 962.
Peccatum veniale 81; ex genere suo, ex
parvitate materiae, ex imperfecta delibe­
ratione 81; vitari possunt omnia singillatim, collective, per longum tempus 8r.
Pelagiani circa gratiam IO; circa justifi­
cationem et observantiam legum 39;
circa meritum 55; circa actum amoris
supernaturalis 61; docent hominem
posse vitare sine gratia omnia peccata
venialia collective per longum tem­
pus 82.

Porfoctio virtutis duplex, in esse moris et
in esse entis 564; perfectio caritatis

Prima gloria 324; homo meretur ali­
quando de condigno primam gloriam

564·
Periodum 199; physice et aestimatione
morali 199; perfectum physice potest
esse simpliciter et secundum quid 199.
Perseverantia 76, 982; activa et passiva
76; ad perseverandum requiritur auxi­
lium intra ordinem gratiae speciale
78; est donum speciale et magnum
78, 79; est conjunctio gratiae cum
morte 78; in quo differat a confirma­
tione in gratia 80.
Persona udsumens potest esse quaelibet
ex Trinitate 645; una potest adsumere plures naturas 645; et plures perso­
nae unam naturam 645.
Persona Christi fuit una eaque divina
599; fuit composita 607.
Persona creata non potest adsumi ad
subsistentiam divinam 647.
Persona divina potest adsumere naturam
alienam 631.
Plenitudo gratiae 680; potest esse intensiva et extensiva; absoluta et relativa
680; in Christo fuit plenitudo gratiae
absoluta, tum intensiva tum extensi­

326; et augmentum gloriae 327; et glo­
riam accidentalem 328.
Prima gratia sanctificans 316; nemo po­
test illam mereri 317

va 681.
Philantropia sine relatione ad Deum non

Propositio I ιιι>|ι.·,ι,ιο non est objectum
formale </n.i fidi 1 jot; (-st conditio sine

est caritas 530,
Possibile 573.
Praeceptum divinum et ecclesiasticum
credendi 471; quae sint credenda 472.
Praedestinatio 806; ad gloriam et ad gra­
tiam 806, 808; praedestinationis Chri­
sti terminus primarius 812; secunda­
rius 813; praedestinatio Christi ex
parte termini est causa exemplaris,
finalis et efficiens nostrae praedestina­

qua non, ut .ni·,· n ais intellectus sit
actus fidei divinae 366

tionis 815.
Praodostinatiani circa gratiam II.
Praeparatio ad fidem 414; ex parte intel­
lectus 415; ex parte voluntatis 416.
Praeparatio ad gratiam 60; naturalis et
supernaturalis 00; fit cum cooperatio­
ne liberi arbitrii 60; requiritur in ho­
mine adulto sibi conscio 213; quae sit
haec praeparatio 213.
Praesorvatio a pec c ato originali 962; du­
plicité! fieri potuit in Maria, exclu­
dendo cam ab influxu Adami ante
praevisionem lapsus primi parentis, et

1. Iiuc iuln de bitum remotum, vel inclu­
dendo eum ut lege communi influxus
Miami et retinendo debitum
Priinaumpllo

M'i,

poli

1

proximum

homo praesu­

mere tnnilritdo tinnit propriae virtuti
vel innitendo inordinate virtuti divinae
»10, est e» 10 neie ollo peccatum mor­
tale

.110

Principium olfootlvum
effectum 284

praecedit

suum

Priorités naturae e t temporis 665; secun­
dum ordinem intentionis et exeeutionis 665.
Progressu» fidei, vide incrementum; an et
quomodo fiat 490, 398; rejiciendus est
progressu , objectivas fidei 399; datur
progressu , fidc i secundum quid 401;
veritates loi mailler explicite a Deo
revelatae dei laruntur ab Ecclesia 402;
veritates (01 tu.diter implicite revela­
tae uberius 1 xplicantur 403; quomodo
sit hic progic -.n·. 404; veritates virtualiter inclusive a Deo revelatae dedu­
cuntur e\ mu
et definiuntur

principiis ab Ecclesia
405; progressus fidei

processus, c stem.io, causa et conditio­
nes 406
Prophotn 879. I.cl. . strictius, strictissime
879.

Propositione·, p.utu ularos sub universali
revelata 1 ,.nt< nt.i· 17 t, sunt objectum
materiali· Iid> 1 375
Protestante» 1 11 1 gi.iii.nn et justifica­
tionem ii. negant luunincm posse fa­
cere opera ethice bona 27.

Q
Qualitas 178; comple 1 tilut species gemi
nas 178.

R
Raiionnllxno n nuunt
ulmittere fidem
in μίιηιι c,dluclic<> 41. speculativi et
critici 331.

Roclomptio 860, 026; < hi i .t iis redemit nos
a pote late diaboli 920; soluto pretio
1,1 " ΊΙ", liberavit nos a peccato et
moil·
pirituali 930; ari redemptionem
'luo requiruntur, pretium et deputatio
huju 1 pu In 931

Ronan dm ml l liruitiim non fuisse im­
prévu I,U.-m
Ro’olullu .................. filial in auctoritatem
Dei re Vein nu-,
1, ,uiuu (idei apostohnuni i t |,i,,p||, imitm ,, .,iuius est in
auttoril.iiem I..............
«ognitae
ab ipsis ptn p......t, pοlini.it mil ,(|Q;

in catholicis, qui revelationem mediate
acceperunt, actus fidei ex parte sub­
jecti et dispositive resolvitur in forma­
lem evidentiam credibilitatis et reve­
lationis 420; actus fidei nostrae ultimo
resolvitur in auctoritatem Dei revelan­
tis per motiva credibilitatis certo no­
bis cognitam 422.
Resurrectio Christi 958.
Revelatio communis ct particularis 383:
an revelationes particulares pertineant
ad fidem divinam 385: 386; qua fide
admittendae sint revelationes priva­
tae 387.
Revelatio stricte et latius 355; clara seu
evidens et obscura seu inevidens 355;
formalis et virtualis 355; formalis est
explicita vel implicita 355; virtualis
inclusive vel connexive 355; quomodo
implicite revelentur 355, 372.
Rex 869; duo sunt in rege consideranda,
dignitas et potestas 869; quoad spiri­
tualia et quoad temporalia 971.

S
Sacerdos 865; ejus munus 865; effectus
sacerdotii Christi 868; sacerdotium
Christi manet in aeternum 868.
Sacrificium 882; definitio 882; potest
esse latreuticum, eucharisticum, impetratorium et propitiatorium 883.
Salus dicitur sanctificatio animae et bea­
titude aeterna 459.
Sancti 830; merito coluntur in Ecclesia
832; cultu duliae 833.
Sanctitas 671; quid importet 671.
Sanguis naturalis Christi in triduo pas­
sionis mansit hypostatice Verbo uni­
tus 662; totus sanguis naturalis in pas­
sione effusus adsumptus est a Christo
in resurrectione 663; quid de guttulis
sanguinis, quae conservari dicuntur in
terris 664.
Satisfactio 584, 906; homo purus gra­
tia auctus potest satisfacere Deo im­
perfecte seu de congruo pro peccatis
propriis vel alienis 585; conditiones ad
satisfactionem 906, 918; satisfactio
perfecta ex parte materiae est condig­
na, et perfecta ex parte formae dicitur
ex toto rigore justitiae 906, 918; satis­
factio Christi fuit condigna et superabundans 911; fuit simpliciter infinita
912; et universalis pro omnibus ho­
minibus 913: fuit condigna, superabundans, infinita et universalis ex se et
ab intrinseco 916; fuit infinita, quia
operatio personae divinae 917; secun­
dum rigorem justitiae 920; non potuit
obligare Deum ad remittendum homi­

num peccata 921; fuit actus justitiae
commutativae 924.
Scientia humana potest esse beata, infusa
vel acquisita 710; haec triplex scien­
tia fuit in Christo 712, 714, 715.
Scientia infusa Christi fuit simpliciter
perfectior quam scientia infusa ange­
lorum 725.
Scotistarum systema circa gratiam effi­
cacem 158; efficacia gratiae non pro­
venit ex decreto Dei condeterminan-

te 159.
Semipeiagiani circa gratiam 10; circa
meritum 56; dicebant initium fidei
tribuendum esse libero arbitrio 61.
Sensus divisus et sensus compositus 134.
Servitus 801; naturalis, legalis et mora­
lis 801; Christus nullatenus fuit servus
Dei 801, 803.
Sessio Christi ad dexteram Patris 960.
Soteriologia 860; ejus objectum 860.
Spes 503; in appetitu irascibili et in vo­
luntate 503; residens in voluntate po­
test esse naturalis vel supernaturalis
503; spes supernaturalis seu theologi­
ca definitur 503; distinguitur realiter
a fide et caritate 504; actus spei 511;
spes est in voluntate tanquam in sub­
jecto 512; est necessaria necessitate
medii ad salutem 514.
Subjectum fidei 474 sqq.
Subordinatiani circa divinitatem Christi
572Substantia nequit esse supernaturalis 185.
Syncretismus 153; rejiciendus est circa
efficaciam divinae gratiae 154.

T
Terminus totalis incarnationis fuit Chri­
stus, Deus et homo 621; terminus quo
humanitas ut unita Verbo 621.
Tematio 44; tentant nos diabolus, mun­
dus et caro 44; levis et gravis 44.
Theoriae et speculationes philosophorum
non semper merentur nomen scientiae
500.
Thomas S. in bono sensu explicari potest
circa mysterium immaculatae conce­
ptionis B. M. Virginis 970.
Thomistarum systema circa gratiam 160;
multis ac solidis argumentis probatur
161; est omnibus theoriis praeferen­
dum 161.

U
Unio Verbi cum humana natura est su
stantialis hypostatica 614
Unio hypostatica est quid creatum 616.
supernaturalis 617; maxima Unionum

618; m genere doni seu beneficii et
perfectionis maxima omnium 619; in­
dissolubilis 620.
Unio inlet duas substantias triplex, es­
sentialis, personalis et accidentalis 594;
unio in Christo facta fuit in persona
599; non in natura 596; haec probabi­
lius explicari nequeunt nisi admissa
distinctione reali inter naturam singu­
larem et personam in creatis 600.
Unionem hypostaticam nemo, nequidem
Christus, meruit de condigno 624 sqq.
Unum in genere masculino et in genere
neutro 772.

V
Valentiniani circa humanitatem

Christi

572Verbum divinum in incarnatione nulla­
tenus est mutatum 611; quia unio fa­
cta est per modum termini 612; ad­
sumpsit verum corpus humanum in
thalamo B. Μ. V., et animam rationa­
lem 660, 743; etiam partes intégrales
humani corporis 662; ct sanguinem
naturalem 662; adsumpsit omnes par­
tes simul tempore 668; prius natura
animam rationalem ct signo posteriori
naturam humanam 669; adorandum
est cultu latriae 817.
Veritas quid sit 425.
Veritates a Deo formaliter revelatae aliae
sunt formaliter explicite, aliae forma­
liter implicite revelatae 368; omnes
veritates formaliter sive explicite sive
implicite revelatae sunt objectum ma­
teriale fidei et definibiles ab Ecclesia

370. 371·

653

Veritates naturales 21; veritates natura­
les, etiam Deum et religionem respi­
cientes, cognosci possunt sine speciali
auxilio gratiae 23. 24; non omnes col­
lective sumptae 25.
Veritates virtualiter a Deo in alia veri­
tate revelatae 376; in veritate formalitcr revelata continentur inclusive
vel connexive 376; quid hoc significet
376; eadem veritas potest a Deo reve­
lari formaliter in se et virtualiter in
alio 377; veritates virtualiter inclu­
sive tantum revelatae sunt objectum
materiale fidei 380; non vero quae
exprimunt proprietates physicas do­
ctrinae revelatae 379.
Virginitas corporis, mentis et sensus 995;
virginitatis votum 1002.
Virtus quid sit 688; intellectualis, moralis
ct theologica 688.
Visionis beatificae objectum primarium
et secundarium 716.
Vita abscondita Christi 935.
Vita publica Christi 936
Voluntas 776; in Christo sunt duae vo
luntates, divina et humana, <t duae
operationes ab'utraque voluntate eh
citae 778; principium quod volitiotium
Christi est unum, Christus persona dl
vina 779; principium quo remotum <lu
plex, natura divina et humana 779,
principium quo proximum duplex, vo­
luntas divina et humana 779.
Voluntas Christi absoluta semper impleta
fuit 742; non vero ejus voluntas ante
cedens inefficax 742.
Voluntas human a est quodammodo inst ru
mentum Dei, et etiam causa sci unda
principalis actuum salutarium 138 sqq

